@001

bauddhabhāratīgranthamālā- 7-8

Bauddha Bharati Series- 7-8

abhidharmakośam

[svopajñabhāṣyasahitaṃ sphuṭārthavyākhyopetaṃ ca]

pradhānasampādaka:

svāmī dvārikādāsaśāstrī

@002

Bauddha Bharati Series-7-8

The

abhidharmakośa

&

bhāṣya

OF

ācārya Vasubandhu

WITH

sphuṭārthā COMMENTARY

OF

ācārya yaśomittrā

(VOL. II)

Edited By

swāmī dwārikā dās śāstrī

(Awarded by President of India)

[DD]

BUADDHA bhāratī

VARANASI

2551 B.E]

2008

[V. 2065

@003

bauddhabhāratīgranthamālā- 7-8

ācāryayaśomitrakṛta-

sphuṭārthavyākhyopetam

ācāryavasubandhuviracitam

svopajñabhāṣyasahitañca

abhidharmakośam

[dvitīyo bhāga:]

sampādaka:

svāmī dvārikādāsaśāstrī

(mahāmahimarāṣṭrapatinā sammānita:)

[DD]

bauddhabhāratī

vārāṇasī

bu^ 2551]

san 2008 ī^

[vi^ 2065

@004

prakāśaka:

bauddhabhāratī

pañcaśīla, esa 10/6 e-2 e,

makabūla ālam roḍa, (jilā jela ke sāmane)

vārāṇasī-221002

phona : 0542-3298044

mo^ : 09336912547

posṭa bāksa naṃ^ : 1049

vārāṇasī-221002 (bhārata)

Publisher :

Bauddha bharati

S 10/6 A-2A, `Panchasila'

Maqbool Alam Road,

Opp. Distt. Jail, Varanasi-221002

Ph. 0542-3298044

Mo. 09336912547

Post Box No. : 1049

Varanasi-221001.

e-mail : bauddhabhrti@satyam.net.in

sahasampādaka :

dharmakīrti śāstrī

candrakīrti śāstrī

dvitīya saṃskaraṇa : 208 ī^

2nd Edition : 2008

Price : 1300/- 2Vol's Set

mudraka :

sādhanā presa

makabūla ālam roḍa,

vārāṇasī-221002

Printed By :

sādhanā press

Maqbool Alam Road,

VARANASI-221002

@005

viṣaya-krama:

sphuṭārthāsahitasyāsya vāsubandhavakarmaṇa: |

pañcānāṃ śiṣṭakośānāṃ vastujātamidaṃ khalu ||

caturthakośasthānam

(karmanirdeśa:)

dve karmaṇī 447

kāyavijñapti: 448

vāgvijñapti: 455

avijñapti: 465

kutastyāni mahābhūtānyupādāya

kutastyaṃ kāyavākkarma ? 465

kiṃ samutthānavaśādevaṃ

kuśalākuśalatvaṃ veditavyam ? 472

samutthānaṃ dvividham 473

pravartakaṃ samutthānam 473

anuvartakaṃ samutthānam 475

avijñaptistridhā 477

saṃvarā: kathaṃ labhyante 478

prātimokṣasaṃvara: 480

tasya samādānaṃ 489

upavāsasaṃvara: 490

kimarthamaṣṭāṅgānyupādīyante ? 491

kimasau buddhadharmasaṅghān śaraṇaṃ gacchati ? 495

asaṃvara: 504

trīṇi karmāṇi 514

karma caturvidham 527

prayogagamaulapṛṣṭhānāṃ karmaṇāṃ

kathaṃ vyavasthānam ? 535

prāṇātipātakarmapathalakṣaṇam 535

adattādānam 542

agamyagamanam 542

mṛṣāvāda: 543

paiśunyādi 546

karmapathaśabdasyārtha: 548

katameṣāṃ kuśalamūlānāṃ samuccheda: ? 550

kiṃsvabhāva: kuśalamūlasamuccheda: 553

katibhi: karmapathai: saha cetanā

yugapadutpannā vartate ? 555

kasyāṃ gatau kati karmapathā:

kuśalā akuśalā vā

sammukhībhāvata: ? 558

eṣāṃ karmapathānāṃ trividhaphalaṃ katham ? 562

katamat karma katibhi: phalai: prahāṇam ? 564

ayogavihitādīnāṃ karmaṇāṃ lakṣaṇam 568

karmāvaraṇam 570

kiṃsvabhāvānyānantaryāṇi 572

trīṇi puṇyakriyāvastūni 584

kimidaṃ dānaṃ nāma ? 585

karmaṇāṃ gurulaghutvayo: ṣaṭ kāraṇāni 589

kathaṃ karmopacitaṃ bhavati ? 589

śīlamayaṃ karma 591

samāhitaṃ karma 593

lipimudrāgaṇādīnāṃ svabhāva:

pañcamaṃ kośasthānam

(anuśayanirdeśa:)

anuśayā: samāsena ṣaṭ 597

te rāgabhedāt sapta 598

@006

kāmarāga evānuśaya: 599

kleśa evānuśaya: 601

rāgo dvidhā 601

bhavaroga: 602

abhidharme daśānuśayā: 602

ta eva vistareṇāṣṭānavati: 602

kāmāvacarā ṣaṭtriṃśat 602

rūpāvacārā ekatriṃśat 602

ārūpyāvacarā ekatriṃśat 602

eṣu kati darśanaheyā: ? 602

kati bhāvanāheyā: ? 602

dṛṣṭaya: pañca, tāsāṃ svabhāva: 607

catvāro viparyāsā:, teṣāṃ svabhāva: 611

kasya te prahīṇā:, kasya na prahīṇā: 614

mānā: sapta, nava ca 615

mānā: kimprahātavyā ? 616

ekādaśānuśayā: sabhāgadhātu sarvatragā: 617

anuśaye kati sāsravālambanā: ? 620

kati anāsravālambanā: ? 620

kati akuśalā: ? 624

kati avyākṛtā: ? 624

katyakuśalamūlāni kati na ? 625

katyavyākṛtamūlāni 625

praśnavyākaraṇānāṃ lakṣaṇam 627

anuśayo'tīte na kasminnanuśete,

pratyutpanne ca kasmin ? 630

anāgate ca kasmin ? 630

catvāra: sarvāstivādā: 633

teṣu tṛtīya: śobhana: 635

traidhātukā du:khasamudayadarśanaheyā

bhāvanāheyāśca dharmā: 645

traidhātukā: pañcaprakārā dharmā: 647

sukhendriyālambane vijñāne

katyanuśayā anuśerante 649

daśānāmanuśayānāṃ kathaṃ pravṛtti: ? 651

utpadyamāno'nuśayastribhi:  kāraṇairutpadyate 652

daśānuśayā eva traya āsravā: 652

catvāra oghā: 653

catvāryupādānāni 655

anuśayaśabdārtha: 656

āsravaśabdārtha: 656

anuśayā: saṃyojanādibhedena pañcadhā 657

nava saṃyojanāni 657

trīṇi bandhanāni 662

anuśayā: pūrvamuktā: 663

kleśā eva upakleśā: 663

daśa paryavasthānāni 663

anuśayānāṃ kati manobhūmikā: ? 666

kati ṣaḍvijñānakāyikā: ? 666

sukhādipañcendriyāṇāṃ katame-

nendriyeṇa katama: kleśa

upakleśo vā samprayukta: ? 667

kleśānāmindriyasamprayoga: 667

upakleśānāmindriyasamprayoga: 668

anuśayānāṃ prahāṇaprakāra: 669

katividha: pratipakṣa: ? 672

prahīyamāṇa: kleśa: kuta: prahātavya: ? 673

katividho dūrībhāva: ? 674

mārgaviśeṣagamanena kleśānāṃ

prahāṇaviśeṣo bhavati ? 676

dve parijñe 677

parijñā nava 679

kasmānnaikaikaṃ prahāṇaṃ parijñā

vyavasthāpyate ? 680

ka: katibhi: parijñābhi: samanvāgata: ? 681

ka: kati parijñāstyajati labhate vā ? 683

@007

ṣaṣṭhaṃ kośasthānam

(mārgapudgalanirdeśa:)

dvividho bhāvanāmārga: 685

catvāri satyāni 686

eṣāmevamevābhisamaye kāraṇam 686

abhisamayaśabdārtha: 687

sarve sāsravā: saṃskārā: du:kham 688

satyānāṃ darśanopāya: 700

prajñānāṃ lakṣaṇam 700

caturbhirāryavaṃśai: kiṃ darśitaṃ bhagavatā ? 702

bhāvanādvayam 703

aśubhāyā bhāvanāyā lakṣaṇam 703

ānāpānasmṛtelakṣaṇam 705

sā na ṣaḍvidhā 706

svabhāvasmṛtyupasthānam 709

kāyādīn sarvānabhisamasya

caturbhikārai: paśyati 712

catu:satyagocaraṃ ṣoḍaśākāram 713

kṣāntirdvidhā 714

nirvedhabhāgīyaṃ caturdhāṃ 718

mokṣabhāgīyam 723

anāsravadharmajñānakṣānti: 724

satyābhisamaya: ṣoḍaśacittaka: 726

kasmāt punarjñānāni kṣānta-

yaścāvaśyaṃ bhavanti ? 729

utpannāryamārgāṇāṃ pudgalānāṃ

vyavasthānam 729

bhūmau bhūmau navaprakārā doṣā: 735

bhūmau bhūmau navaprakārā guṇā: 735

akṣīṇabhāvanāheya: phalastha:

saptakṛt para: 736

dvitrijanmā kulaṅkula: 741

dvitīyapratipannakādīnāṃ lakṣaṇam 742

anāgāmino lakṣaṇam, bhedāśca 743

kimarthaṃ punardhyānaṃ vyavakīryate 753

kāyasākṣiṇo lakṣaṇam 754

vajropamasya bhedā: 757

śaikṣāśaikṣayo: pārthakyam 761

śaikṣā dharmā: katame ? 762

śaikṣa: kuto vairāgyamāpnoti ? 763

katamayā bhūmyā kuto vairāgyam ? 765

kṣayajñānādanantaraṃ kimutpadyate ? 767

śrāmaṇyam, tatphalāni ca 767

brāhmaṇyam, dharmacakram 770

kasmin dhātau kati śrāmaṇyaphalāni ? 773

arhanta: ṣaṭ 774

śaikṣānāryāśca ṣaḍgotrā: 785

parihāṇistridhā 786

indriyabhedādarhanto nava 788

sapta pudgalā: 789

kiyatā pūrṇa: śaikṣo bhavati ? 792

samāsato mārga: katividha: ? 793

catasra: pratipada: 794

dvividhāpi pratipat 795

bodhipakṣyā: saptatriṃśat 796

kasyāmavasthāyāṃ katame te prabhāvyante 799

kati bodhipakṣā dharmā: ?

sāsravā: 801

ko'yamiha dharmo'bhipreta: ? 803

vimuktirdvidhā 804

samyagdṛṣṭi: 805

asaṃskṛtavimuktau dhātutraye ca

ko viśeṣa: ? 806

@008

saptamaṃ kośasthānam

(jñānanirdeśa:)

nāmalā: kṣāntayo jñānam 809

kṣayānutpādadhīrna dṛk 810

laukikī prajñā jñānam 810

daśabhirjñānai: sarvajñānasaṃgraha: 810

saptabhi: kāraṇai: daśa jñānāni vyavasthāpyante 816

daśānāṃ jñānānāmākāravarṇanam 818

ākāro nāma ka eṣa dharma: ? 830

jñānānāṃ kuśalādibheda: 831

smṛtyupasthānasaṃgraha: 832

katamasya jñānasya kati jñānānyālambanam ? 832

ka: katibhirjñānai: samanvāgata: ? 835

kasyāmavasthāyāṃ kati jñānāni bhāvyante 835

kasmin mārge katibhūmikaṃ jñānaṃ bhāvyate ? 842

caturvidhā bhāvanā 845

aṣṭādaśa āveṇikā buddhadharmā: 845

daśa balāni 849

catvāri vaiśāradyāni 852

trīṇi smṛtyupasthānāni 853

mahākaruṇā 854

anye dharmā: śiṣyasādhāraṇā: 858

araṇā 859

abhijñāvarṇanam 863

ṛddhivarṇanam 869

nirmāṇacittāni 870

divyaśrotraṃ cakṣuśca 874

aṣṭamaṃ kośasthānam

(samāpattinirdeśa:)

dhyānāni dvidhā 877

samāpattivarṇanam

keyamekāgratā ? 879

dhyānamiti ko'rtha: ? 880

ārūpyavarṇanam 881

ākāśānantyāyatanā-

dīnāmālambanam 886

aṣṭavidhasyāpi samāpatti-

dravyasya āsvādanāsampra-

yuktādibhedena varṇanam 887

śuddhakādīnāṃ kathaṃ lābha: ? 887

kenāśrayeṇa kati dhyānā-

rūpyā: sammukhīkriyante 888

dhyānārūpyāṇāṃ kimālambanam ? 896

sāmantakacittavarṇanam 902

samādhivarṇanam 904

samādhisanniśritānāṃ guṇānāṃ nirdeśa: 908

samādhisanniśritānāṃ guṇānāmākāra: 910

apramāṇāni katibhūmikāni ? 912

aṣṭau vimokṣā: 913

daśa kṛtsnāyatanāni 918

rūpārūpyadhātvorārūpya-

dhyānaviśeṣotpādanam 919

saddharmasthitikāla: 920

pudgalaviniścaya: 923-957

vātsīputrīyamatakhaṇḍanam 924

sāṅkhyamatakhaṇḍanam 929

vaiyākaraṇamatakhaṇḍanam 948

vaiśeṣikamatakhaṇḍanam 948

svapakṣasthāpanam 951

@009

caturthaṃ kośasthānam

(4. karmanirdeśa:)

karmajaṃ lokavaicitryaṃ, cetanā tatkṛtaṃ ca tat |

cetanā mānasaṃ karma, tajje vākkāyakarmaṇī ||1||

te tu vijñaptyavijñaptī kāyavijñaptiriṣyate |

saṃsthānaṃ na gatiryasmāt saṃskṛtaṃ kṣaṇikaṃ vyayāt
||2||

na kasyacidaheto: syāddhetu: syācca vināśaka: |

dvigrāhyaṃ syānna cā'ṇau tad vāgvijñaptistu vāgdhvani:
||3||

trividhāmalarūpoktivṛddhyakurvatpathādibhi: |

kṣaṇādūrdhamavijñapti: kāmāptātītabhūtajā ||4||

svāni bhūtānyupādāya kāyavākkarma sāsravam |

anāsravaṃ yatra jāto'vijñaptiranupāttikā ||5||

naiṣyandikī ca sattvākhyā niṣyandopāttabhūtajā |

samādhijaupacayikā nupāttābhinnabhūtajā ||6||

nāvyākṛtāstyavijñaptistridhā'nyadaśubhaṃ puna: |

kāme rūpe'pyavijñaptirvijñapti: savicārayo: ||7||

kāme'pi nivṛtā nāsti samutthānamasad yata: |

paramārthaśubho mokṣa: svato mūlahryapatrapā ||8||

samprayogeṇa tadyuktā samutthānāt kriyādaya: |

viparyayeṇākuśalaṃ paramāvyākṛte dhruve ||9||

samutthānaṃ dvidhā hetutatkṣaṇotthānasaṃjñitam |

pravartakaṃ tayorādyaṃ, dvitīyamanuvartakam ||10||

pravartakaṃ dṛṣṭiheyaṃ, vijñānamubhayaṃ puna: |

mānasaṃ bhāvanāheyaṃ, pañcakaṃ tvanuvartakam ||11||

pravartake śubhādau hi syāt tridhāpyanuvartakam |

tulyaṃ mune: śubhaṃ yāvat nobhayaṃ tu vipākajam ||12||

avijñaptistridhā jñeyā saṃvarāsaṃvaretarā |

saṃvara: prātimokṣākhyo dhyānajo'nāsravastathā ||13||

aṣṭadhā prātimokṣākhyo dravyatastu caturvidha: |

liṅgato nāmasañcārāt pṛthak te cāvirodhina: ||14||

pañcāṣṭadaśasarvebhyo varjyebhyo viratigrahāt |

upāsakopavāsasthaśramaṇoddeśabhikṣutā ||15||

@010

śīlaṃ sucaritaṃ karma-saṃvaraścocyate puna: |

ādye vijñaptyavijñaptī prātimokṣa: kriyāpatha: ||16||

prātimokṣānvitā cāṣṭau dhyānajena tadanvita: |

anāsraveṇāryasattvā antyau cittānuvartinau ||17||

anāgamye prahāṇākhyau tāvānantaryamārgajau |

samprajānasmṛtī dve tu manaindriyasaṃvarau ||18||

prātimokṣasthito nityamātyāgād vartamānayā |

avijñaptyānvita: pūrvāt kṣaṇādūrdhvamatītayā ||19||

tathaivāsaṃvarastho'pi dhyānasaṃvaravān sadā |

atītājātayā''ryastu prathame nābhyatītayā ||20||

samāhitāryamārgasthau tau yukto vartamānayā |

madhyasthasyāsti cedādau madhyayordhvaṃ dvikālayā ||21||

asaṃvarastha: śubhayā'śubhayā saṃvare sthita: |

avijñaptyānvito yāvat prasādakleśavegavān ||22||

vijñaptyā tu yutā: sarve kurvanto madhyayānvitā: |

atītayā kṣaṇādūrdhvamātyāgānnāstyajātayā ||23||

nivṛtānivṛtābhyāṃ ca nātītābhyāṃ samanvita: |

asaṃvaro duścaritaṃ dau:śīlyaṃ karma tatpatha: ||24||

vijñaptyaivānvita: kurvan madhyastho mṛducetana: |

tyaktānutpannavijñapti: avijñaptyāryapudgala: ||25||

dhyānajo dhyānabhūmyaiva labhyate'nāsravastayā |

āryayā prātimokṣākhya: paravijñapanādibhi: ||26||

yāvajjīvaṃ samādānamahorātraṃ ca saṃvṛte: |

nāsaṃvaro'styahorātraṃ na kilaivaṃ pragṛhyate ||27||

kālyaṃ grāhyo'nyato nīcai: sthitenoktānuvādinā |

upavāsa: samagrāṅgo nirbhūṣeṇāniśākṣayāt ||28||

śīlāṅgānyapramādāṅgaṃ vratāṅgāni yathākramam |

catvāryekaṃ tathā trīṇi smṛtināśo madaśca tai: ||29||

anyasyāpyupavāso'sti śaraṇaṃ tvagatasya na |

upāsakatvopagamāt saṃvṛduktistu bhikṣuvat ||30||

sarve cet saṃvṛtā ekadeśakāryādaya: katham |

tatpālanāt kila proktā mṛdvāditvaṃ yathā mana: ||31||

buddhasaṅkarān dharmān aśaikṣānubhayāṃśca sa: |

nirvāṇaṃ caiti śaraṇaṃ yo yāti śaraṇatrayam ||32||

@011

mithyācārātigarhyatvāt saukaryādakriyāptita: |

yathābhyupagamaṃ lābha: saṃvarasya na santate: ||33||

mṛṣāvādaprasaṅgācca sarvaśikṣāvyatikrame |

pratikṣepaṇasāvadyāt madyādevānyaguptaye ||34||

sarvobhayebhya: kāmāpto vardhamānebhya āpyate |

maulebhya: sarvakālebhyo dhyānānāsravasaṃvarau ||35||

saṃvara: sarvasattvebhyo vibhāṣā tvaṅgakāraṇai: |

asaṃvarastu sarvebhya: sarvāṅgebhyo na kāraṇai: ||36||

asaṃvarasya kriyayā lābho'bhyupagamena vā |

śeṣāvijñaptilābhastu kṣetrādānādarehaṇāt ||37||

prātimokṣadamatyāga: śikṣānikṣepaṇāccyute: |

ubhayavyañjanotpattermūlocchedānniśātyayāt ||38||

patanīyena cetyeke saddharmāntardhito'pare |

dhanarṇavattu kāśmīrairāpannasyeṣyate dvayam ||39||

bhūmisañcārahānibhyāṃ dhyānāptaṃ tyajyate śubham |

tathārūpyāptamāryaṃ tu phalāptyuttaptihānibhi: ||40||

asaṃvara: saṃvarāptimṛtyudvivyañjanodayai: |

vegādānakriyārthāyurmūlacchedaistu madhyamā ||41||

kāmāptaṃ kuśalārūpaṃ mūlacchedordhvajanmata: |

pratipakṣodayāt kliṣṭamarūpaṃ tu vihīyate ||42||

nṛṇāmasaṃvaro hitvā ṣaṇḍhapaṇḍadvidhākṛtīn |

kurūṃśca saṃvaro'pyevaṃ devānāṃ ca nṛṇāṃ traya:
||43||

kāmarūpajadevānāṃ dhyānajo'nāsrava: puna: |

dhyānāntarāsaṃjñisattvavarjyānāmapyarūpiṇām ||44||

kṣemākṣemetarat karma kuśalākuśaletarat |

puṇyāpuṇyamaniñjyaṃ ca sukhavedyādi ca trayam ||45||

kāmadhātau śubhaṃ karma puṇyamāniñjyamūrdhvajam |

tadbhūmiṣu yata: karma vipākaṃ prati neñjati ||46||

sukhavedyaṃ śubhaṃ dhyānādātṛtīyādata: param |

adu:khāsukhavedyaṃ tu du:khavedyamihāśubham ||47||

adho'pi madhyamastyeke dhyānāntaravipākata: |

apūrvācarama: pākastrayāṇāṃ ceṣyate yata: ||48||

svabhāvasamprayogābhyāmālambanavipākata: |

sammukhībhāvataśceti pañcadhā vedanīyatā ||49||

@012

niyatāniyataṃ tacca niyataṃ trividhaṃ puna: |

dṛṣṭadharmādivedyatvāt pañcadhā karma kecana ||50||

catuṣkoṭikamityanye nikāyākṣepaṇaṃ tribhi: |

sarvatra caturākṣepa: śubhasya narake tridhā ||51||

yadvirakta: sthiro bālastatra notpadyavedyakṛt |

nānyavedyakṛdapyārya: kāme'gre vāsthiro'pi na ||52||

dvāviṃśatividaṃ kāmeṣvākṣipatyantarābhava: |

dṛṣṭadharmaphalaṃ tacca nikāyo hyeka eva sa: ||53||

tīvrakleśaprasādena sātatyena ca yatkṛtam |

guṇakṣetre ca niyataṃ tat pitrorghātakaṃ ca yat ||54||

dṛṣṭadharmaphalaṃ karma kṣetrāśayaviśeṣata: |

tadbhūmyatyantavairāgyād vipāke niyataṃ hi yat ||55||

ye nirodhāraṇāmaitrīdarśanārhatphalotthitā: |

teṣu kārāpakārāṇāṃ phalaṃ sadyo'nubhūyate ||56||

kuśalasyāvitarkasya karmaṇo vedanā matā |

vipākaścaitasikyeva kāyikyevāśubhasya tu ||57||

cittakṣepo manaścitte sa ca karmavipākaja: |

bhayopaghātavaiṣamyaśokaiścākurukāminām ||58||

vaṅkadoṣakaṣāyokti: śāṭhyadveṣajarāgaje |

kṛṣṇaśuklādibhedena puna: karma caturvidham ||59||

aśubhaṃ rūpakāmāptaṃ śubhaṃ caiva yathākramam |

kṛṣṇaśuklobhayaṃ karma tatkṣayāya nirāsravam ||60||

dharmakṣāntiṣu vairāgye cānantaryapathāṣṭake |

yā cetanā dvādaśadhā karma kṛṣṇakṣayāya tat ||61||

navame cetanā yā sā kṛṣṇaśuklakṣayāya ca |

śuklasya dhyānavairāgyeṣvānantaryamārgajā ||62||

anye narakavedyānyakāmavedyaṃ dvayaṃ vidu: |

dṛgdheyaṃ kṛṣṇamanye'nyat kṛṣṇaśuklaṃ tu kāmajam
||63||

aśaikṣaṃ kāyavākkarma mānaścaiva yathākramam |

maunatrayaṃ tridhā śaucaṃ sarvaṃ sucaritatrayam ||64||

aśubhaṃ kāyakarmādi mataṃ duścaritaṃ trayam |

akarmāpi tvabhidhyādi manoduścaritaṃ tridhā ||65||

viparyayāt sucaritaṃ tadaudārikasaṃgrahāt |

daśa karmapathā uktā yathāyogaṃ śubhāśubhā: ||66||

@013

aśubhā: ṣaḍavijñaptirdvidhaikaste'pi kurvata: |

dvividhā: sapta kuśalā avijñapti: samādhijā: ||67||

sāmantakāstu vijñaptiravijñaptirbhavenna vā |

viparyayeṇa pṛṣṭhāni prayogastu trimūlaja: ||68||

tadanantarasambhūterabhidhyādyāstrimūlajā: |

kuśalā: saprayogāntā alobhadveṣamohajā: ||69||

vadhavyāpādapāruṣyaniṣṭhā dveṣeṇa lobhata: |

parastrīgamanābhidhyā 'dattādānasamāpanam ||70||

mithyādṛṣṭestu mohena śeṣāṇāṃ tribhiriṣyate |

sattvabhogāvadhiṣṭhānaṃ nāmarūpaṃ ca nāma ca ||71||

samaṃ prāk ca mṛtasyāsti na maulo'nyāśrayodayāt |

senādiṣvekakāryatvāt sarvakartṛvadanvitā: ||72||

prāṇātipāta: sañcintya parasyābhrāntimāraṇam |

adattādānamanyasvasvīkriyā balacauryata: ||73||

agamyagamanaṃ kāmamithyācāraścaturvidha: |

anyasaṃjñoditaṃ vākyamarthābhijñe mṛṣāvaca: ||74||

cakṣu:śrotramanaścittairanubhūtaṃ tribhiśca yat |

tad dṛṣṭaśrutavijñātamataṃ coktaṃ yathākramam ||75||

paiśunyaṃ kliṣṭacittasya vacanaṃ parabhedane |

pāruṣyamapriyaṃ sarvaṃ kliṣṭaṃ bhinnapralāpitā ||76||

ato'nyat kliṣṭamityanye lapanāgītanāṭyavat |

kuśāstravaccābhidhyā tu parasvaviṣamaspṛhā ||77||

vyāpāda: sattvavidveṣo nāstidṛṣṭi: śubhāśubhe |

mithyādṛṣṭistrayo hyatra panthāna: sapta karma ca ||78||

mūlacchedastvasaddṛṣṭyā kāmāptotpattilābhinām |

phalahetvapavādinyā sarvayā kramaśo nṛṣu ||79||

chinatti strī pumān dṛṣṭicarita: so'samanvaya: |

sandhi: kāṃkṣāstidṛṣṭibhyāṃ nehānantaryakāriṇa:
||80||

yugapad yāvadaṣṭabhiraśubhai: saha vartate |

cetanā daśabhiryāvacchubhairnaikāṣṭapañcabhi: ||81||

sambhinnālāpa-pāruṣya-vyāpādā narake dvidhā |

samanvāgamato'bhidhyāmithyādṛṣṭī kurau traya: ||82||

saptama: svayamapyatra kāme'nyatra daśāśubhā: |

śubhāstrayastu sarvatra sammukhībhāvalābhata: ||83||

@014

ārūpyāsaṃjñisattveṣu lābhata: sapta śeṣite |

sammukhībhāvataścāpi hitvā sanarakān kurun ||84||

sarve'dhipatiniṣyandavipākaphaladā matā: |

du:khanānmāraṇādojonāśanāt trividhaṃ phalam ||85||

lobhajaṃ kāyavākkarma mithyājīva: pṛthak kṛta: |

du:śodhatvāt pariṣkāralobhotthaṃ cenna sūtrata: ||86||

prahāṇamārge samale saphalaṃ karma pañcabhi: |

caturbhiramale'nyacca sāsravaṃ yacchubhāśubham ||87||

anāsravaṃ puna: śeṣaṃ tribhiravyākṛtaṃ ca yat |

catvāri dve tathā trīṇi kuśalasya śubhādaya: ||88||

aśubhasya śubhādyā dve trīṇi catvāryanukramam |

avyākṛtasya dve trīṇi trīṇi caite śubhādaya: ||89||

sarve'tītasya catvāri madhyamasyāpyanāgatā: |

madhyamā dve ajātasya phalāni trīṇyanāgatā: ||90||

svabhūmikasya catvāri trīṇi dve vānyabhūmikā: |

śaikṣasya trīṇi śaikṣādyā aśaikṣasya tu karmaṇa:
||91||

dharmā: śaikṣādikā ekaṃ phalaṃ trīṇyapi ca dvayam |

tābhyāmanyasya śaikṣādyā dve dve pañca phalāni ca ||92||

trīṇi catvāri caikaṃ dṛgdheyasya tadādaya: |

te dve catvāryatha trīṇi bhāvanāheyakarmaṇa: ||93||

apraheyasya te tvekaṃ dve catvāri yathākramam |

ayogavihitaṃ kliṣṭaṃ vidhibhraṣṭaṃ ca kecana ||94||

ekaṃ janmākṣipatyekamanekaṃ paripūrakam |

nākṣepike samāpattī acitte prāptayo na ca ||95||

ānantaryāṇi karmāṇi tīvrakleśo'tha durgati: |

kauravāsaṃjñisattvāśca matamāvaraṇatrayam ||96||

triṣu dvīpeṣvānantarya ṣaṇḍhādīnāṃ tu neṣyate |

alpopakārālajjitvāccheṣe gatiṣu pañcasu ||97||

saṅghabhedastvasāmagrī svabhāvo viprayuktaka: |

akliṣṭāvyākṛto dharma: saṅghastena samanvita: ||98||

tadavadyamṛṣāvādastena bhettā samanvita: |

avīcau pacyate kalpamadhikairadhikā ruja: ||99||

bhikṣurdṛkcarito vṛttī bhinattyanyatra baliśān |

śāstṛmārgāntarakṣāntau bhinno na vivasatyasau ||100||

@015

cakrabheda: sa ca mato jambūdvīpe navādibhi: |

karmabhedastriṣu dvīpeṣvaṣṭābhiradhikaiśca sa: ||101||

ādāvante'rbudāt pūrvaṃ yugāccoparate munau |

sīmāyāṃ cāpyabaddhāyāṃ cakrabhedo na jāyate ||102||

upakāriguṇakṣetranirākṛtivipādanāt |

vyañjanāntarite'pi syānmātā yacchoṇitodbhava: ||103||

buddhe na tāḍanecchasya prahārānnordhvamarhati |

nānantaryaprayuktasya vairāgyaphalasambhava: ||104||

saṅghabhede mṛṣāvādo mahāvadyatamo mata: |

bhavāgracetanā loke mahāphalatamā śubhe ||105||

dūṣaṇaṃ māturarhantyā niyatisthasya māraṇam |

bodhisattvasya śaikṣasya saṅghāyadvārahārikā ||106||

ānantaryasabhāgāni pañcamaṃ stūpabhedanam |

kṣāntyanāgāmitārhattvaprāptau karmātivighnakṛt ||107||

bodhisattva: kuṃto yāvad yato lakṣaṇakarmakṛt |

sugati: kulajo'vyakṣa: pumān jātismaro'nivṛt ||108||

jambūdvīpe pumāneva sammukhaṃ buddhacetana: |

cintāmayaṃ kalpaśate śeṣa ākṣipate hi tat ||109||

ekaikaṃ puṇyaśatajamasaṃkhyeyatrayāntajā: |

vipaśyī dīpakṛd ratnaśikhī śākyamuni: purā ||110||

sarvatra sarvaṃ dadata: kāruṇyād dānapūraṇam |

aṅgacchede'pyakopāt tu rāgiṇa: kṣāntiśīlayo: ||111||

tiṣyastotreṇa vīryasya dhīsamādhyoranantaram |

puṇyaṃ kriyātha tadvastu trayaṃ karmapathā yathā ||112||

dīyate yena taddānaṃ pūjānugrahakāmayā |

kāyavākkarma sotthānaṃ mahābhogyaphalaṃ ca tat ||113||

svaparārthobhayārthāya nobhayārthāya dīyate |

tadviśeṣa: punardātṛvastukṣetraviśeṣata: ||114||

dātā viśiṣṭa: śraddhādyai: satkṛtyādi dadātyata: |

priyatā sukumārartusukhasparśāṅgatā tata: ||116||

gatidu:khopakāritvaguṇai: kṣetraṃ viśiṣyate |

agraṃ muktasya muktāya bodhisattvasya cāṣṭamam ||117||

@016

mātāpitṛglānadhārmakathikebhyo'ntyajanmane |

bodhisattvāya cāmeyā anāryebhyo'pi dakṣiṇā: ||118||

pṛṣṭhaṃ kṣetramadhiṣṭhānaṃ prayogaścetanāśaya: |

eṣāṃ mṛdvadhimātratvāt karmamṛdvadhimātratā ||119||

sañcetanasamāptibhyāṃ niṣkaukṛtyavipakṣata: |

parivārād vipākācca karmopacitamucyate ||120||

caitye tyāgānvayaṃ puṇyaṃ maitryādivadagṛhṇati |

kukṣetre'pīṣṭaphalatā phalabījaviparyayāt ||121||

dau:śīlyamaśubhaṃ rūpaṃ śīlaṃ tadviratirdvidhā |

pratikṣiptācca buddhena viśuddhaṃ tu caturguṇam ||122||

dau:śīlyataddhetvahataṃ tadvipakṣasamāśritam |

samāhitaṃ tu kuśalaṃ bhāvanā cittavāsanāt ||123||

svargāya śīlaṃ prādhānyād visaṃyogāya bhāvanā |

caturṇāṃ brāhmapuṇyatvaṃ kalpaṃ svargeṣu modanāt
||124||

dharmadānaṃ yathābhūtaṃ sūtrādyakliṣṭadeśanā |

puṇyanirvāṇanirvedhabhāgīyaṃ kuśalaṃ tridhā ||125||

yogapravartitaṃ karma sasamutthāpakaṃ tridhā |

lipimudre sagaṇanaṃ kāvyaṃ saṃkhyā yathākramam ||126||

sāvadyā nivṛtā hīnā: kliṣṭā dharmā: śubhāmalā: |

praṇītā: saṃskṛtaśubhā: sevyā mokṣastvanuttara: ||127||

pañcamaṃ kośasthānam

(5. anuśayanirdeśa:)  mūlaṃ bhavasyānuśayā: ṣaḍ, rāga:
pratighastathā |

mano'vidyā ca dṛṣṭiśca vicikitsā ca te puna: ||1||

ṣaḍ, rāgabhedā: saptoktā:, bhavarāgo dvidhātuja: |

antarmukhatvāt tanmokṣasaṃjñāvyāvṛttaye kṛta: ||2||

dṛṣṭaya: pañca satkāyamithyāntagrāhadṛṣṭaya: |

dṛṣṭiśīlavrataparāmarśāviti punardaśa ||3||

daśaite sapta saptāṣṭau tridvidṛṣṭivivarjitā: |

yathākramaṃ prahīyante kāme du:khādidarśanai: ||4||

@017

catvāro bhāvanāheyā:, ta evāpratighā: puna: |

rūpadhātau, tathārūpye ityaṣṭānavatirmatā ||5||

bhavāgrajā: kṣāntivadhyā dṛgdheyā eva śeṣajā: |

dṛgbhāvanābhyāmakṣāntivadhyā bhāvanayaiva tu ||6||

ātmātmīyadhruvocchedanāstihīnāgradṛṣṭaya: |

ahetvamārge taddṛṣṭiretāstā: pañca dṛṣṭaya: ||7||

īśvarādiṣu nityātmavirpayāsāt pravartate |

kāraṇābhiniveśo'to dukhadṛggheya eva sa: ||8||

dṛṣṭitrayād viparyāsacatuṣkaṃ viparītata: |

nitīraṇāt samāropāt, saṃjñācitte tu tadvaśāt ||9||

sapta mānā navavidhāstribhyo dṛgbhāvanākṣayā: |

vadhādiparyavasthānaṃ heyaṃ bhāvanayā tathā ||10||

vibhavecchā na cāryasya sambhavanti vidhādaya: |

nāsmitā dṛṣṭipuṣṭatvāt kaukṛtyaṃ nāpi cāśubham
||11||

sarvatragā du:khahetudṛgdheyā dṛṣṭayastathā |

vimati: saha tābhiśca yā'vidyā''veṇikī ca yā ||12||

navordhvālambanā eṣāṃ dṛṣṭidvayavivarjitā: |

prāptivarjyā: sahabhuvo ye'pyebhiste'pi sarvagā: ||13||

mithyā dṛgvimatī tābhyāṃ yuktā'vidyātha kevalā |

nirodhamārgadṛggheyā: ṣaḍanāsravagocarā: ||14||

svabhūmyuparamo mārga: ṣaḍbhūminavabhūmika: |

tadgocarāṇāṃ viṣayo mārgo hyanyonyahetuka: ||15||

na rāgastasya varjyatvāt, na dveṣo'napakārata: |

na māno na parāmarśau śāntaśuddhyagrabhāvata: ||16||

sarvatragā anuśayā: sakalāmanuśerate |

svabhūmimālambanata: svanikāyamasarvagā: ||17||

nānāsravordhvaviṣayā:, asvīkārād vipakṣata: |

yena ya: samprayuktastu sa tasmin samprayogata: ||18||

ūrdhvamavyākṛtā: sarve kāme satkāyadarśanam |

antagrāha: sahābhyāṃ ca moha:, śeṣāstvihāśubhā: ||19||

kāme'kuśalamūlāni rāgapratighamūḍhaya: |

trīṇyakuśalamūlāni tṛṣṇā'vidyā matiśca sā ||20||

dvaidhordhvavṛtternāto'nyau, catvāryeva ca bāhyakā: |

tṛṣṇādṛṅgmānamohāste, dhyāyitritvādavidyayā ||21||

@018

ekāṃśato vyākaraṇaṃ vibhajya paripṛcchya ca |

sthāpyaṃ ca maraṇotpattiviśiṣṭātmānyatādivat ||22||

rāgapratighamānai: syādatītapratyupasthitai: |

yatrotpannāprahīṇāste tasmin vastuni saṃyutā: ||23||

sarvatrānāgatairebhirmānasai: svādhvikai: parai: |

ajai: sarvatra, śeṣaistu sarvai: sarvatra saṃyuta: ||24||

sarvakālāstitoktatvāt, dvayāt, sadviṣayāt, phalāt |

tadastivādāt sarvāstivādā: iṣṭāścaturvidhā: ||25||

te bhāvalakṣaṇāvasthā'nyathā'nyathikasaṃjñitā: |

tṛtīya: śobhano'dhvāna: kāritreṇa vyavasthitā: ||26||

kiṃ vighnaṃ tat kathaṃ nānyat, adhvāyogastathā sata: |

ajātanaṣṭatā kena ? gambhīrā khalu dharmatā ||27||

prahīṇe du:khadṛgheye saṃyukta: sarvaśeṣagai: |

prāk prahīṇe prakāre ca śeṣaistadviṣayairmalai: ||28||

du:khahetudṛgabhyāsapraheyā: kāmadhātujā: |

svakatrayaikarūpāptāmalavijñānagocarā: ||29||

svakādharatrayordhvaikāmalānāṃ rūpadhātujā: |

ārūpyajāstridhātvāptatrayānāsravagocarā: ||30||

nirodhamārgadṛggheyā: sarvasvādhikagocarā: |

anāsravāstridhātvantyatrayānāsravagocarā: ||31||

dvidhā sānuśayaṃ kliṣṭamakliṣṭamanuśāyakai: |

mohākāṅkṣā, tato mithyādṛṣṭi: satkāyadṛk tata: ||32||

tato'ntagrahaṇaṃ tasmācchīlāmarśastato dṛśa: |

rāga: svadṛṣṭau mānaśca, dveṣo'nyatretyanukrama: ||33||

aprahīṇādanuśayād viṣayāt pratyupasthitāt |

ayoniśomanaskārāt kleśa: sampūrṇakāraṇa: ||34||

kāme saparyāvasthānā: kleśā: kāmāsravo vinā |

mohenānuśayā eva rūpārūpye bhavāsrava: ||35||

avyākṛtāntarmukhā hi te samāhitabhūmikā: |

ata ekīkṛtā mūlamavidyetyāsrava: pṛthak ||36||

tathaughayogā dṛṣṭīnāṃ pṛthagbhāvastu pāṭavāt |

nāsraveṣvasahāyānāṃ na kilāsyānukūlatā ||37||

yathoktā eva sā'vidyā dvidhā dṛṣṭervivecanāt |

upādānānyavidyā tu grāhikā neti miśritā ||38||

@019

aṇavo'nugatāścaite dvidhā cāpyanuśerate |

anubadhnanti yasmācca tasmādadanuśayā: smṛtā: ||39||

āsayantyāsravantyete haranti śleṣayantyatha |

upagṛhṇanti cetyeṣāmāsravādiniruktaya: ||40||

saṃyojanādibhedena punaste pañcadhoditā: |

dravyāmarśanasāmānyād dṛṣṭi: saṃyojanāntaram ||41||

ekāntākuśalaṃ yasmāt svatantraṃ cobhayaṃ yata: |

īrṣyā mātsaryameṣūktaṃ pṛthak saṃyojanadvayam ||42||

pañcadhāvarabhāgīyaṃ dvābhyāṃ kāmānatikrama: |

tribhistu punarāvṛttirmukhamūlagrahāt trayam ||43||

agantukāmatā mārgavibhramo mārgasaṃśaya: |

ityantarāyā mokṣasya gamane'tastrideśanā ||44||

pañcadhaivordhvabhāgīyaṃ dvau rāgau rūpyarāgijau |

auddhatya-māna-mohāśca vidvaśād bandhanatrayam ||45||

ye'pyanye caitasā: kliṣṭā: saṃskāraskandhasaṃjñitā: |

kleśebhyaste'pyupakleśāste tu na kleśasaṃjñitā: ||46||

āhnīkyamanapatrāpyamīrṣyā mātsaryamuddhava: |

kaukṛtyaṃ styānamiddhaṃ ca paryavasthānamaṣṭadhā ||47||

krodhamrakṣau ca rāgotthā āhnīkyauddhatyamatsarā: |

mrakṣe vivādo'vidyāta: styānamiddhānapatrapā: ||48||

kaukṛtyaṃ vicikitsājaṃ krodherṣye pratighānvaye |

anye ca ṣaṭ kleśamalā māyā śāṭhyaṃ madastathā ||49||

pradāśa upanāhaśca vihiṃsā ceti rāgajau |

māyā-madau pratighaje upanāha-vihiṃsane ||50||

dṛṣṭyāmarśāt pradāśastu śāṭhyaṃ dṛṣṭisamutthitam
|

tatrāhnīkyānapatrāpyastyānamiddhoddhavā dvidhā ||51||

tadanye bhāvanāheyā: svatantrāśca tathā malā: |

kāme'śubhāstrayo dvedhā, pareṇāvyākṛtāstata: ||52||

māyā śāṭhyaṃ ca kāmādyadhyānayorbrahmavañcanāt |

styānauddhatyamadā dhātutraye'nye kāmadhātujā: ||53||

samānamiddhā dṛggheyā manovijñānabhūmikā: |

upakleśā: svatantrāśca ṣaḍvijñānāśrayā: pare ||54||

sukhābhyāṃ samprayukto hi rāgo dveṣo viparyayāt |

moha: sarvairasadṛṣṭirmanodu:khasukhena tu ||55||

@020

daurmanasyena kāṅkṣānye saumanasyena kāmajā: |

sarve'pyupekṣayā svai: svairyathābhūmyūrdhvabhūmikā:
||56||

daurmanasyena kaukṛtyamīrṣyā krodho vihiṃsanam |

upanāha: pradāśaśca, mātsaryaṃ tu viparyayāt ||57||

māyā śāṭhyamatho mrakṣo middhaṃ cobhayathā, mada: |

sukhābhyāṃ sarvagopekṣā catvāryanyāni pañcabhi: ||58||

kāme nivaraṇānyekavipakṣāhārakṛtyata: |

dvyekatā, pañcatā skandhavighātavicikitsanāt ||59||

ālaṃbanaparijñānāt, tadālambanasaṃkṣayāt |

ālambanaprahāṇācca, pratipakṣodayāt kṣaya: ||60||

prahāṇādhāradūratvadūṣaṇākhyaścaturvidha: |

pratipakṣa:, prahātavya: kleśa ālambanānmata: ||61||

vailakṣaṇyād vipakṣatvād deśavicchedakālata: |

bhūtaśīlapradeśādhvadvayānāmiva dūratā ||62||

sakṛt kṣayo visaṃyogalābhasteṣāṃ puna: puna: |

pratipakṣodayaphalaprāptīndriyavivṛddhiṣu ||63||

parijñā nava, kāmādyaprakāradvayasaṃkṣaya: |

ekā, dvayo: kṣaye dve te, tathordhvaṃ tisra eva tā: ||64||

anyā avarabhāgīyarūpasarvāsravakṣayā: |

tisra: parijñā:, ṣaṭkṣāntiphalaṃ jñānasya śeṣitā:
||65||

anāgamyaphalaṃ sarvā dhyānānāṃ pañca vā'tha vā |

aṣṭau, sāmantakasyaikā, maulārūpyatrayasya ca ||66||

āryamārgasya sarvā dve laukikasyānvayasya ca |

dharmajñānasya tisrastu, ṣaṭ tatpakṣasya pañca vā ||67||

anāsravaviyogāpterbhavāgravikalīkṛte: |

hetudvayasamuddhātāt parijñā dhātvatikramāt ||68||

naikayā pañcabhiryāvad darśanastha: samanvita: |

bhāvanāstha: puna: ṣaḍbhirekayā vā dvayena vā ||69||

tāsāṃ saṅkalanaṃ dhātuvairāgyaphalalābhata: |

ekāṃ dve pañca ṣaṭ kaścijjahātyāpnoti pañca na ||70||

@021

ṣaṣṭhaṃ kośasthānam

(6. mārga-pudgalanirdeśa:)

kleśaprahāṇamākhyātaṃ satyadarśanabhāvanāt |

dvividho bhāvanāmārgo darśanākhyastvanāsrava: ||1||

satyānyuktāni catvāri du:khaṃ samudayastathā |

nirodhamārga ityeṣāṃ yathābhisamayaṃ krama: ||2||

du:khāstridu:khatāyogād yathāyogamaśeṣata: |

manāpā amanāpāśca tadanye caiva sāsravā: ||3||

yatra bhinnena tadbuddhiranyāpohe dhiyā ca tat |

ghaṭāmbuvat saṃvṛttisat, paramārthasadanyathā ||4||

vṛttastha: śrutacintāvān bhāvanāyāṃ prayujyate |

nāmobhayārthaviṣayā śrutamayyādikā dhiya: ||5||

vyapakarṣadvayavato nāsantuṣṭamahecchayo: |

labdhe bhūya: spṛhā'tuṣṭiralabdhecchā mahecchatā ||6||

viparyāsāt tadvipakṣau tridhātvāptāmalau ca tau |

alobha āryavaṃśāśca, teṣāṃ tuṣṭyātmakāstraya: ||7||

karmāntena tribhirvṛttistṛṣṇotpādavipakṣata: |

mamāhaṅkāravastvicchātatkālātyantaśāntaye ||8||

tatrāvatāro'śubhayā cānāpānasmṛtena ca |

adhirāgavitarkāṇāṃ śaṅkalā sarvarāgiṇām ||9||

āsamudrāsthivistārasaṃkṣepādādikarmika: |

pādāsthna ākapālārdhatyāgāt kṛtajaya: smṛta: ||10||

atikrāntamanaskāro bhrūmadhye cittadhāraṇāt |

alobho daśabhū: kāmādṛśyālambā nṛjā'śubhā ||11||

ānāpānasmṛti: prajñā pañcabhūrvāyvagocarā |

kāmāśrayā, na bāhyānāṃ ṣaḍvidhā gaṇanādibhi: ||12||

ānāpānau yata: kāya: sattvākhyāvanupāttakau |

nai:ṣyandikau nādhareṇa lakṣyete manasā ca tau ||13||

niṣpannaśamatha: kuryāt smṛtyupasthānabhāvanām |

kāyaviccittadharmāṇāṃ dvilakṣaṇaparīkṣaṇāt ||14||

prajñā śrutādimayyanye saṃsargālambanāt krama: |

yathotpatti catuṣkaṃ tu viparyāsavipakṣata: ||15||

sa dharmasmṛtyupasthāne samastālambane sthita: |

@022

anityadu:khata: śūnyānātmatastān vipaśyati ||16||

tata ūṣmagatotpattistaccatu:satyagocaram |

ṣoḍaśākāramūṣmabhyo mūrdhānaste'pi tādṛśā: ||17||

ubhayākaraṇaṃ dharmeṇānyairapi tu vardhanam |

tebhya: kṣāntirdvidhā tadvat kṣāntyā dharmeṇa vardhanam
||18||

kāmāptadu:khaviṣayā tvadhimātrā, kṣaṇaṃ ca sā |

tathāgradharmā: sarve tu pañcaskandhā vināptibhi: ||19||

iti nirvedhabhāgīyaṃ caturdhā bhāvanāmayam |

anāgamyāntaradhyānabhūmikaṃ dve tvadho'pi vā ||20||

kāmāśrayāṇyagradharmān dvyāśrayān labhate'ṅganā |

bhūmityāgāt tyajatyāryastānyanāryastu mṛtyunā ||21||

ādye dve parihāṇyā ca maulestatraiva satyadṛk |

apūrvāptirvihīneṣu hānī dve asamanviti: ||22||

mūrdhalābhī na mūlacchit, kṣāntilābhyanapāyaga: |

śiṣyagotrānnivartya dve buddha: syāt trīṇyapītara: ||23||

ābodhe: sarvamekatra dhyānāntye śāstṛkhaḍgayo: |

prāk tebhyo mokṣabhāgīyaṃ kṣipraṃ mokṣastribhirbhavai:
||24||

śrutacintāmayaṃ trīṇi karmāṇyākṣipyate nṛṣu |

laukikebhyo'gradharmebhyo dharmakṣāntiranāsravā ||25||

kāmadu:khe tato'traiva dharmajñānaṃ tathā puna: |

śeṣe du:khe'nvayakṣāntijñāne satyatraye tathā ||26||

iti ṣoḍaśacitto'yaṃ satyābhisamayastridhā |

darśanālambakāryākhya: so'gradharmaikabhūmika: ||27||

kṣāntijñānānyanāntaryamuktimārgā: yathākramam |

adṛṣṭadṛṣṭerdṛṅmārgastatra pañcadaśa kṣaṇā: ||28||

mṛdutīkṣṇendriyau teṣu śraddhādharmānusāriṇau |

ahīnabhāvanāheyau phalādyapratipannakau ||29||

yāvat pañcaprakāraghnau dvitīye'rvāṅnavakṣayāt |

kāmād viraktāvūrdhvaṃ vā tṛtīyapratipannakau ||30||

ṣoḍaśe tu phalasthau tau yatra ya: pratipannaka: |

śraddhādhimuktadṛṣṭyāptau mṛdutīkṣṇendriyau tadā
||31||

phale phalaviśiṣṭasya lābho mārgasya nāstyata: |

nāprayukto viśeṣāya phalastha: pratipannaka: ||32||

@023

navaprakārā doṣā hi bhūmau bhūmau tathā guṇā: |

mṛdumadhyādhimātrāṇāṃ punarmṛdvādibhedata: ||33||

akṣīṇabhāvanāheya: phalastha: saptakṛt para: |

tricaturvidhamuktastu dvitrijanmā kulaṅkula: ||34||

āpañcamaprakāraghno dvitīyapratipannaka: |

kṣīṇaṣaṣṭhaprakārastu sakṛṃdāgāmyasau puna: ||35||

kṣīṇasaptāṣṭadoṣāṃśa ekajanmaikavīcika: |

tṛtīyapratipannaśca, so'nāgāmī navakṣayāt ||36||

so'ntarotpannasaṃskārāsaṃskāraparinirvṛti: |

ūrdhvasrotāśca sa dhyāne vyavakīrṇe'kaniṣṭhaga: ||37||

sa pluto'rdhapluta: sarvacyutaścānyo bhavāgraga: |

ārūpyagaścaturdhānya iha nirvāyako'para: ||38||

punastrīṃstrividhān kṛtvā nava rūpopagā: smṛtā: |

tadviśeṣa: puna: karmakleśendriyaviśeṣata: ||39||

ūrdhvasroturabhedena sapta sadgatayo matā: |

sadasadvṛttyavṛttibhyāṃ gatāpratyāgateśca tā: ||40||

na parāvṛttajanmārya: kāme dhātvantaropaga: |

sa cordhvajaśca naivākṣasañcāraparihāṇibhāk ||41||

ākīryate caturthaṃ prāk niṣpattikṣaṇamiśraṇāt |

upapattivihārārthaṃ kleśabhīrutayāpi ca ||42||

tatpāñcavidhyāt pañcaiva śuddhāvāsopapattaya: |

nirodhalābhyanāgāmī kāyasākṣī punarmata: ||43||

ābhavāgrāṣṭabhāgakṣidarhattve pratipannaka: |

navamasyāpyānantaryapathe vajropamaśca sa: ||44||

tatkṣayāptyā kṣayajñānamaśaikṣo'rhannasau tadā |

lokottareṇa vairāgyaṃ bhavāgrādanyato dvidhā ||45||

laukikenāryavairāgye visaṃyogāptayo dvidhā |

lokottareṇa cetyeke tyakte kleśāsamanvayāt ||46||

bhavāgrārdhavimuktordhvajātavat tvasamanvaya: |

anāsraveṇa vairāgyamanāgamyena sarvata: ||47||

dhyānāt sāmantakād vāntyo muktimārgastribhūjaye |

nordhvaṃ sāmantakādāryairaṣṭābhi: svordhvabhūjaya:
||48||

vimuktyānantaryapathā laukikāstu yathākramam |

@024

śāntādyudārādyākārā uttarādharagocarā: ||49||

yadyakopya: kṣayajñānādanutpādamatirna cet |

kṣayajñānamaśaikṣī vā dṛṣṭi: sarvasya sārhata: ||50||

śrāmaṇyamamalo mārga: saṃskṛtāsaṃskṛtaṃ phalam |

ekānnanavatistāni muktimārgā: saha kṣayai: ||51||

catuṣphalavyavasthā tu pañcakāraṇasambhavāt |

pūrvatyāgo'nyamārgāpti: kṣayasaṅkalanaṃ phale ||52||

jñānāṣṭakasya lābho'tha ṣoḍaśākārabhāvanā |

laukikāṣṭaṃ tu miśratvānāsravāptirdhṛte phalam ||53||

brāhmaṇyaṃ brahmacakraṃ ca tadeva brahmavartanāt |

dharmacakraṃ tu dṛṅmārga:, āśugatvādyarādibhi: ||54||

kāme trayāptirantyasya triṣu nordhvaṃ hi dṛkpatha: |

asaṃvegādiha vidhā tatra niṣṭheti cāgamāt ||55||

ṣaḍarhanto matāsteṣāṃ pañca śraddhādhimuktajā: |

vimukti: sāmayikyeṣāmakopyākopyadharmaṇa: ||56||

ato'samayamukto'sau dṛṣṭiprāptānvayaśca sa: |

tadgotro ādita: kecit keciduttāpanāgatā: ||57||

gotrāccaturṇāṃ pañcānāṃ phalāddhānirna pūrvakāt |

śaikṣānāryāśca ṣaḍgotrā sañcāro nāsti darśane
||58||

parihāṇistridhā jñeyā prāptāprāptopabhogata: |

antyā śāsturakopyasya madhyā cānyasya tu tridhā ||59||

mriyate na phalabhraṣṭastadakāryaṃ karoti na |

vimuktyānantaryapathā navākopye'tisevanāt ||60||

dṛṣṭyāptatāyāmekaiko'nāsravā nṛṣu vardhanam |

aśaikṣo nava niśritya bhūmī: śaikṣastu ṣaḍ yata: ||61||

saviśeṣaṃ phalaṃ tyaktvā phalamāpnoti vardhayan |

dvau buddhaśrāvakā: sapta navaite navadhendriyā: ||62||

prayogākṣasamāpattivimuktyubhayata: kṛtā: |

pudgalā: sapta, ṣaṭ tvete dvau dvau mārgatraye yata: ||63||

nirodhalābhyubhayatovimukta: prajñayetara: |

samāpattīndriyaphalai: pūrṇa: śaikṣo'bhidhīyate ||64||

aśaikṣaparipūrṇatvaṃ dvābhyāṃ mārga: samāsata: |

viśeṣamuktyānantaryaprayogākhyaścaturvidha: ||65||

@025

dhyāneṣu mārga: pratipatsukhā du:khānyabhūmiṣu |

dhandhābhijñā mṛdumate: kṣiprābhijñetarasya tu ||66||

anutpādakṣayajñāne bodhistādanulomyata: |

saptatriṃśat tu tatpakṣyā nāmato dravyato daśa ||67||

śraddhā vīryaṃ smṛti: prajñā samādhi: prītyupekṣaṇe |

prasrabdhi-śīla-saṅkalpā:, prajñā hi smṛtyupasthiti:
||68||

vīryaṃ samyakprahāṇākhyam, ṛddhipādā: samādhaya: |

pradhānagrahaṇaṃ sarve guṇā: prāyogikāstu te ||69||

ādikarmikanirvedhabhāgīyeṣu prabhāvitā: |  bhāvane

darśane caiva sapta vargā yathākramam ||70||

anāsravāṇi bodhyaṅgamārgāṅgāṇi dvidhetare |

sakalā: prathame dhyāne'nāgamye prītavarjitā: ||71||

dvitīye'nyatra saṅkalpāt dvayostaddvayavarjitā: |

dhyānāntare ca śīlāṅgaistābhyāṃ ca triṣvarūpiṣu
||72||

kāmadhātau bhavāgre ca bodhimārgāṅgavarjitā: |

trisatyadarśane śīladharmāvetyaprasādayo: ||73||

lābho mārgābhisamaye buddhatatsaṅghayorapi |

dharma: satyatrayaṃ bodhisattvapratyekabuddhayo: ||74||

mārgaśca dravyatastu dve śraddhā śīlaṃ ca nirmalā: |

noktā vimukti: śaikṣāṅgaṃ baddhatvāt sā punardvidhā
||75||

asaṃskṛtā kleśahānamadhimuktistu saṃskṛtā |

sāṅga: saiva vimuktī dve jñānaṃ bodhiryathoditā ||76||

vimucyate jāyamānamaśaikṣaṃ cittamāvṛte: |

nirudhyamāno mārgastu prajahāti tadāvṛtim ||77||

asaṃskṛtaiva dhātvākhyā virāgo rāgasaṃkṣaya: |

prahāṇadhāturanyeṣāṃ nirodhākhyasya vastuna: ||78||

nirvidyate du:khahetukṣāntijñānairvirajyate |

sarvairjahāti yairevaṃ catuṣkoṭikasambhava: ||79||

@026

saptamaṃ kośasthānam

(7. jñānanirdeśa:)

nāmalā: kṣāntayo jñānaṃ kṣayānutpādadhīrna dṛk |

tadanyobhayathāryā dhīranyā jñānaṃ dṛśaśca ṣaṭ ||1||

sāsravānāsravaṃ jñānamādyaṃ saṃvṛtijñāpakam |

anāsravaṃ dvidhā dharmajñānamanvayameva ca ||2||

sāṃvṛtaṃ sarvaviṣayaṃ kāmadu:khādigocaram |

dharmākhyamanvayajñānaṃ tūrdhvadu:khādigocaram ||3||

te eva satyabhedena catvāryete caturvidhe |

anutpādakṣayajñāne te puna: prathamodite ||4||

du:khahetvanvayajñāne caturbhya: paracittavit |

bhūmyakṣapudgalotkrāntaṃ naṣṭājātaṃ na vetti tat ||5||

na dharmānvayadhīpakṣyamanyonyaṃ darśanakṣaṇau |

śrāvako vetti khaḍgastrīn sarvān buddho'prayogata: ||6||

kṣayajñānaṃ hi satyeṣu parijñātādiniścaya: |

na parijñeyamityādiranutpādamatirmatā ||7||

svabhāvapratipakṣābhyāmākārākāragocarāt |

prayogakṛtakṛtyatvahetūpacayato daśa ||8||

dharmajñānaṃ nirodhe yanmārge vā bhāvanāpathe |

tridhātupratipakṣastat kāmadhātostu nānvayam ||9||

dharmajñānānvayajñānaṃ ṣoḍaśākāramanyathā |

tathā ca sāṃvṛtaṃ svai: svai: satyākāraiścatuṣṭayam
||10||

tathā paramanojñānaṃ nirmalaṃ samalaṃ puna: |

jñeyasvalakṣaṇākāramekaikadravyagocaram ||11||

śeṣe caturdaśākāre śūnyānātmavivarjite |

nāmala: ṣoḍaśebhyo'nya ākāro'nye'sti śāstrata: ||12||

dravyata: ṣoḍaśākārā: prajñākārastayā saha |

ākārayanti sālambā: sarvamākāryate tu sat ||13||

tridhādyaṃ kuśalānyanyānyādyaṃ sarvāsu bhūmiṣu |

dharmādyaṃ ṣaṭsu navasu tvanvayākhyaṃ tathaiva ṣaṭ
||14||

dhyāneṣvanyamanojñānaṃ kāmarūpāśrayaṃ ca tat |

kāmāśrayaṃ tu dharmākhyamanyat traidhātukāśrayam ||15||

@027

smṛtyupasthānamekaṃ dhīrnirodhe paracittadhī: |

trīṇi catvāri śeṣāṇi dharmadhīgocaro nava ||16||

nava mārgānvayadhiyordu:khahetudhiyordvayam |

caturṇāṃ daśa naikasya yojyā dharmā: punardaśa ||17||

traidhātukāmalā dharmā akṛtāśca dvidhā dvidhā |

sāṃvṛtaṃ svakalāpānyadekaṃ vidyādanātmata: ||18||

ekajñānānvito rāgī prathame'nāsravakṣaṇe |

dvitīye tribhirūrdhvastu caturṣvekaikavṛddhimān ||19||

yathotpannāni bhāvyante kṣāntijñānāni darśane |

anāgatāni tatraiva sāṃvṛtaṃ cānvayatraye ||20||

ato'bhisamayāntyākhyaṃ tadānutpattidharmakam |

svādhobhūminirodhe'ntyaṃ svasatyākāraṃ yātnikam ||21||

ṣoḍaśe ṣaṭ sarāgasya vītarāgasya sapta tu |

sarāgabhāvanā mārge tadūrdhvaṃ saptabhāvanā ||22||

saptabhūmijayā'bhijñākopyāptākīrṇabhāvite |

ānantaryapatheṣūrdhvaṃ muktimārgāṣṭake'pi ca ||23||

śaikṣottāpanamuktau vā ṣaṭsaptajñānabhāvanā |

ānantaryapathe ṣaṇṇāṃ bhavāgravijaye tathā ||24||

navānāṃ tu kṣayajñāne'kopyasya daśabhāvanā |

tatsañcāre'ntyamuktau ca proktaśeṣe'ṣṭabhāvanā ||25||

yadvairāgyāya yallābhastatra cādhaśca bhāvyate |

sāsravāśca kṣayajñāne labdhapūrvaṃ na bhāvyate ||26||

pratilambhaniṣevākhye śubhasaṃskṛtabhāvane |

pratipakṣavinirdhāvabhāvane sāsravasya tu ||27||

aṣṭādaśāveṇikāstu buddhadharmā balādaya: |

sthānāsthāne daśajñānānyaṣṭau karmaphale nava ||28||

dhyānādhyakṣādhimokṣeṣu dhātau ca pratipatsu tu |

daśa vā saṃvṛtijñānaṃ dvayo: ṣaḍ daśa vā kṣaye
||29||

prāṅnivāsacyutotpādabaladhyāneṣu śeṣitam |

sarvabhūmiṣu kenāsya balamavyāhataṃ yata: ||30||

nārāyaṇaṃ balaṃ kāye sandhiṣvanye daśādhikam |

hastyādisaptakabalaṃ spraṣṭavyāyatanaṃ ca tat ||31||

vaiśāradyaṃ caturdhā tu yathādyadaśame bale |

dvitīyasaptame caiva smṛtiprajñātmakaṃ trayam ||32||

@028

mahākṛpā saṃvṛtidhī: sambhārākāragocarai: |

samatvādādhimātryācca nānākaraṇamaṣṭadhā ||33||

sambhāradharmakāyābhyāṃ jagataścārthacaryayā |

samatā sarvabuddhānāṃ nāyurjātipramāṇata: ||34||

śiṣyasādhāraṇā anye dharmā: kecit pṛthagjanai: |

araṇāpraṇidhijñānapratisaṃvidguṇādaya: ||35||

saṃvṛtijñānamaraṇā, dhyāne'ntye'kopyadharmaṇa: |

nṛjānutpannakāmāptasavastukleśagocarā: ||36||

tathaiva praṇidhijñānaṃ sarvālambaṃ tu tat tathā |

dharmārthayorniruktau ca pratibhāne ca saṃvida: ||37||

tisro nāmārthavāgjñānamavivartyaṃ yathākramam |

caturthī yuktamuktābhilāpamārgavaśitvayo: ||38||

vāṅmārgālambanā cāsau nava jñānāni sarvabhū: |

daśa ṣaḍ vārthasaṃvit sā sarvatrānye tu sāṃvṛtam
||39||

kāmadhyāneṣu dharme vit vāci prathamakāmayo: |

vikalābhirna tallābhī ṣaḍete prāntakoṭikā: ||40||

tat ṣaḍvidhaṃ dhyānamantyaṃ sarvabhūmyanulomitam |

vṛddhikāṣṭhāgataṃ tacca buddhānyasya prayogajā: ||41||

ṛddhiśrotramana:pūrvajanmacyutyudayakṣaye |

jñānasākṣīkriyābhijñā ṣaḍvidhā muktimārgadhī:
||42||

catasra: saṃvṛtijñānaṃ cetasi jñānapañcakam |

kṣayābhijñā balaṃ yadvat pañca dhyānacatuṣṭaye ||43||

svādhobhūviṣayā labhyā ucitāstu virāgata: |

tṛtīyā trīṇyupasthānānyādyaṃ śrotrardhicakṣuṣi
||44||

avyākṛte śrotracakṣurabhijñe itarā: śubhā: |

tisro vidyā avidyāyā: pūrvāntādau nivartanāt ||45||

aśaikṣyantyā tadākhye dve tatsantānasamudbhavāt |

iṣṭe śaikṣasya nokte tu vidye sāvidyasantate: ||46||

ādyā tṛtīyā ṣaṣṭhī ca prātihāryāṇi śāsanam |

agryamavyabhicāritvād hiteṣṭaphalayojanāt ||47||

ṛddhi: samādhirgamanaṃ nirmāṇaṃ ca gatistridhā |

śāsturmanojavānyeṣāṃ vāhinyapyādhimokṣikī ||48||

kāmāptaṃ nirmitaṃ bāhyaṃ caturāyatanaṃ dvidhā |

rūpāptaṃ dve tu nirmāṇacittaistāni caturdaśa ||49||

@029

yathākramaṃ dhyānaphalaṃ dve yāvat pañca nordhvajam |

tallābho dhyānavat śuddhāt tat svataśca tato'pi te ||50||

svabhūmikena nirmāṇaṃ bhāṣaṇaṃ tvadhareṇa ca |

nirmātraiva sahāśāsturadhiṣṭhāyānyavartanāt ||51||

mṛtasyāpyastyadhiṣṭhānaṃ nāsthirasyāpare tu na |

ādāvekamanekena jitāyāṃ tu viparyayāt ||52||

avyākṛtaṃ bhāvanājaṃ trividhaṃ tūpapattijam |

ṛddhirmantrauṣadhābhyāṃ ca karmajā ceti pañcadhā ||53||

divyaśrotrākṣiṇī rūpaprasādau dhyānabhūmikau |

sabhāgavikale nityaṃ dūrasūkṣmādigocare ||54||

dvitrisāhasrakāsaṅkhyadṛśo'rhatkhaḍgadaiśikā: |

anyadapyupapattyāptaṃ taddṛśyo nāntarābhava: ||55||

cetojñānaṃ tu tat tredhā tarkavidyākṛtaṃ ca yat |

jānate nārakā ādau nṛṇāṃ notpattilābhikam ||56||

aṣṭamaṃ kośasthānam

(8. samāpattinirdeśa:)

dvidhā dhyānāni catvāri, proktāstadupapattaya: |

samāpatti: śubhaikāgryaṃ pañca skandhāstu sānugam ||1||

vicāraprītisukhavat pūrvapūrvāṅgavarjitam |

tathārūpyāścatu:skandhā adhobhūmivivekajā: ||2||

vibhūtarūpasaṃjñākhyā: saha sāmantakaistribhi: |

nārūpye rūpasadbhāva: rūpotpattistu cittata: ||3||

ākāśānantyavijñānānantyākiñcanyasaṃjñakā: |

tathāprayogānmāndyāttu nasaṃjñānāpyasaṃjñaka: ||4||

iti maulaṃ samāpattidravyamaṣṭavidhaṃ tridhā |

saptāsvādanavacchuddhānāsravāṇyaṣṭamaṃ dvidhā ||5||

āsvādanāsamprayuktaṃ satṛṣṇaṃ laukikaṃ śubham |

śuddhakaṃ tat tadāsvādyaṃ lokottaramanāsravam ||6||

pañcādye tarkacārau ca prītisaukhyasamādhaya: |

prītyādaya: prasādaśca dvitīye'ṅgacataṣṭayam ||7||

@030

tṛtīye pañca tūpekṣā smṛti: prajñā sukhaṃ sthiti: |

catvāryante'sukhādu:khopekṣāsmṛtisamādhaya: ||8||

dravyato daśa caikaṃ ca prasrabdhisukhamādyayo: |

śraddhāprasāda: prītistu saumanasyaṃ dvidhāgamāt ||9||

kliṣṭeṣvasatprītisukhaṃ prasāda: sampradhī: smṛti: |

upekṣā smṛtiśuddhiśca kecit prasrabdhyupekṣaṇe ||10||

aṣṭāpakṣālamuktatvādāniñjaṃ tu caturthakam |

vitarkacārau śvāsau ca sukhādi ca catuṣṭayam ||11||

saumanasyasukhopekṣā upekṣāsumanaskṛte |

sukhopekṣe upekṣā pravido dhyānopapattiṣu ||12||

kāyākṣi śrotravijñānaṃ vijñaptyutthāpakaṃ ca yat |

dvitīyādau tadādyāptamakliṣṭāvyākṛtaṃ ca tat ||13||

atadvān labhate śuddhaṃ vairāgyeṇopapattita: |

anāsravaṃ tu vairāgyāt kliṣṭaṃ hānyupapattita: ||14||

tṛtīyād yāvadūrdhvādho'nāsravānantaraṃ śubham |

utpadyate tathā śuddhāt kliṣṭaṃ cāpi svabhūmikam ||15||

kliṣṭāt svaṃ śuddhakaṃ kliṣṭamevaṃ cādharaśuddhakam |

cyutau tu śuddhakāt kliṣṭaṃ sarvaṃ kliṣṭāttu nottaram
||16||

caturdhā śuddhakaṃ hānabhāgīyādi yathākramam |

kleśotpattisvabhūmyūrdhvānāsravānuguṇaṃ hi tat ||17||

dve trīṇi trīṇi caikaṃ ca hānabhāgādyanantaram |

gatvāgamyaṃ dvidhā bhūmīraṣṭākṛṣṭaikalaṅkitā:
||18||

vyutkrāntakasamāpattirvisabhāgatṛtīyagā |

svādhobhūmyāśrayā eva dhyānarūpyā vṛthā'dharam ||19||

āryākiñcanyasāmmukhyād bhavāgre tvāsravakṣaya: |

satṛṣṇā: svabhavālambā: dhyānaṃ sadviṣayaṃ śubham
||20||

na maulā: kuśalārūpyā: sāsravādharagocarā: |

anāsraveṇa hīyante kleśā: sāmantakena ca ||21||

aṣṭau sāmantakānyeṣāṃ śuddhādu:khāsukhāni hi |

āryaṃ cādyaṃ tridhā kecit, atarkaṃ dhyānamantaram ||22||

tridhā'du:khāsukhaṃ tacca mahābrahmaphalaṃ ca tat |

savitarkavicāro'dha: samādhi: parato'dvaya: ||23||

ānimitta: samākārai: śūnyatānātmaśūnyata: |

pravartate'praṇihita: satyākārairata: parai: ||24||

@031

śuddhāmalā:, nirmalāstu te vimokṣamukhatrayam |

śūnyatāśūnyatādyākhyāstrayo'parasamādhaya: ||25||

ālambete aśaikṣaṃ dvau śūnyatā cāpyanityata: |

ānimittānimittastu śāntato'saṅkhyayā kṣamam ||26||

sāsravā nṛṣvakopyasya saptasāmantavarjitā: |

samādhibhāvanā dhyānaṃ śubhamādyaṃ sukhāya hi ||27||

darśanāyākṣyabhijñeṣṭā dhībhedāya prayogajā: |

vajropamo'ntye yo dhyāne sāsravakṣamabhāvanā ||28||

apramāṇāni catvāri vyāpādādivipakṣata: |

maitryadveṣo'pi karuṇā muditā sumanaskatā ||29||

upekṣā lobha ākāra: sukhitā du:khitā bata |

modantāmiti sattvāśca kāmasattvāstu gocara: ||30||

dhyānayormuditānyāni ṣaṭsu kecit tu pañcasu |

na tai: prahāṇaṃ nṛṣveva janyante tryanvito dhruvam ||31||

aṣṭau vimokṣā: prathamāvaśubhā dhyānayordvayo: |

tṛtīyo'ntye sa cālobha: śubhārūpyā: samāhitā: ||32||

nirodhastu samāpatti: sūkṣmasūkṣmādanantaram |

svaśuddhakādhārāryeṇa vyutthānaṃ cetasā tata: ||33||

kāmāptadṛśyaviṣayā prathamā ye tvarūpiṇa: |

te'nvayajñānapakṣordhvasvabhūdu:khādigocarā: ||34||

abhibhvāyatanānyaṣṭau dvayamādyavimokṣavat |

dve dvitīyavadanyāni puna: śubhavimokṣavat ||35||

daśa kṛtsnānyalobho'ṣṭau dhyāne'ntye gocara: puna: |

kāmā dve śuddhakārūpye svacatu:skandhagocare ||36||

nirodha ukto vairāgyaprayogāptaṃ tu śoṣitam |

tridhātvāśrayasārūpyasaṃjñaṃ śeṣaṃ manuṣyajam ||37||

hetukarmabalād dhātvorārūpyotpādanaṃ dvayo: |

dhyānānāṃ rūpadhātau tu tābhyāṃ dharmatayāpi ca ||38||

saddharmo dvividha: śāsturāgamādhigamātmaka: |

dhātārastasya vaktāra: pratipattāra eva ca ||39||

kāśmīravaibhāṣikanītisiddha:,

prāyo mayāyaṃ kathito'bhidharma: |

yad durgṛhītaṃ tadihāsmadāga:,

saddharmanītau munaya: pramāṇam ||40||

@032

nimīlate śāstari lokacakṣuṣi,

kṣayaṃ gate sākṣijane na bhūyasā |

adṛṣṭatattvairniravagrahai: kṛtaṃ,

kuuttārkikai: śāsanametadākulam ||41||

gate hi śānti paramāṃ svayambhuvi,

svayambhuva: śāsanadhūrdhareṣu ca |

jagatyanāthe gaṇaghātibhirmalai:,

niraṅkuśaṃ svairamihādya caryate ||42||

evaṃ kaṇṭhagataprāṇaṃ viditvā śāsanaṃ mune: |

balakālaṃ malānāṃ ca na pramādyaṃ mumukṣubhi: ||43||

iti abhidharmakośakārikā: samāptā:

@447

ūṃ^ namo buddhāya

caturthaṃ kośasthānam

(karmanirdeśa:)

atha yadetat sattvabhājanalokasya bahudhā vaicitryamuktaṃ tat
kena kṛtam ? na

khalu kenacid buddhipūrvakaṃ kṛtam | kiṃ tarhi ?
sattvānāṃ

karmajaṃ lokavaicitryam,

yadi karmajam, kasmāt sattvānāṃ karmabhi:
kuṅkumacandanādayo ramyatarā jāyante,

na teṣāṃ śarīrāṇi ? karmāṇyeva tānyevañjātīyāni
vyāmiśrakāriṇāṃ sattvānām yadāśrayāśca

vraṇabhūtā jāyante, bhogāśca ramyāstatpratīkārabhūtā:
| avyāmiśrakāriṇāṃ tu devānāmubhaye'pi

ramyā: |

kiṃ punastat karma ? ityāha-

cetanā tatkṛtaṃ ca tat |

sūtra uktam-"dve karmaṇī cetanā karma cetayitvā ca" ( ) iti
| yat

taccetayitvā cetanākṛtaṃ ca tat |

te ete dve karmaṇī trīṇi bhavanti-kāya-vāṅ-manaskarmāṇi
|

kathameṣāṃ karmaṇāṃ vyavasthānam, kimāśrayata: ?
āhosvit svabhāvata:,

samutthānato vā ? āśrayataśced, ekaṃ kāyakarma prāpnoti;
sarveṣāṃ kāyāśritatvāt |

svabhāvataśced, vākkarmaikaṃ prāpnoti; vacasa:
karmasvabhāvatvāt | samutthānataścet, manaskarmaikaṃ

prāpnoti; sarveṣāṃ mana:samutthitatvāt ?

-------------------

sphuṭārthavyākhyāyām

caturthaṃ kośasthānam

tīrthakaravipratipattyā samutpāditasandeha: pṛcchati-atha
yadetaditi vistara: |

tatra sattvavaicitryaṃ dhātu-gati-yonyādibhedena |
bhājanavaicitryaṃ meru-dvīpādibhedena |

vyāmiśrakāriṇāmiti | kuśalākuśalakarmakāriṇām | atha
kasmāt teṣāmāśrayā ramyā na bhavanti,

bhogāstu ramyā iti ? sati caivaṃ viṣayopabhoga: sambhavati |
āśrayaramyatve hi kasya pratīkārāya

ramyaviṣayopabhoga: syāt | avyāmiśrakāriṇāmiti |
rūpāvacarāṇām | kāmāvacarā api devā

avyāmiśrakārikalpā āśrayaviṣayaramyā:;
ramyatāhetukarmadvayakāritvāt |

cetayitvā ceti | evaṃ cedaṃ kariṣyāmīti |

svabhāvataścedvākkarmaikamiti | vāgeva karmeti kṛtvā |
itarayostu na karmatvam | kāyena

kāyasya vā karma kāyakarma, evaṃ manaskarma | iti na
svabhāvata: karma |

@448

yathākramaṃ tribhi: kāraṇaistrayāṇāmiti vaibhāṣikā: |

tatra puna:-

cetanā mānasaṃ karma,

cetanā manaskarmeti veditavyam |

tajjaṃ vākkāyakarmaṇī ||1||

yattaccetanājanitaṃ cetayitvā karmetyuktam,
kāyavākkarmaṇī te veditavye |

te tu vijñaptyavijñaptī,

te tu kāyavākkarmaṇī pratyekaṃ vijñaptyavijñaptisvabhāve
veditavye |

tatra tu-

kāyavijñaptiriṣyate |

saṃsthānam,

cittavaśena kāyasya tathā tathā saṃsthānaṃ
kāyavijñapti: | gatirityapare |  prasyandamānasya hi
kāyakarma, no'prasyandamānasyeti |

na gatiryasmāt saṃskṛtaṃ kṣaṇikaṃ

ko'yaṃ kṣaṇo nāma ? ātmalābho'nantaravināśī,
so'syāstīti kṣaṇika: |

daṇḍikavat | sarvaṃ hi saṃskṛtamātmalābhādūrdhvaṃ na
bhavatīti yatraiva jātaṃ tatraiva dhvasyate |

tasyāyuktā deśāntarasaṃkrānti: | tasmānna gati:
kāyakarma |

syādetadeva, yadi sarvasya kṣaṇikatvaṃ sidhyet ?
siddhamevaitad viddhi | kuta: ?

saṃskṛtasyāvaśyaṃ-

vyayāt ||2||

ākasmiko hi bhāvānāṃ vināśa: | kiṃ kāraṇam ?
kāryasya hi kāraṇaṃ bhavati,

vināśaścābhāva: | yaścābhāvastasya kiṃ kartavyam !
so'sāvākasmiko vināśo yadi

bhāvasyotpannamātrasya na syāt, paścādapi na syād;
bhāvasya tulyatvāt | athānyathībhūta: ?

-------------------

tribhi: kāraṇairiti | āśrayata:, svabhāvata:,
samutthānataśceti | trayāṇāmiti | kāya-

vāṅmanaskarmaṇām | āśrayata: kāyakarma-kāyāśrayaṃ
karma kāyakarmeti, svabhāvato vākkarma-

vāgeva karmeti, samutthānato manaskarma-mana:samutthitamiti
kṛtvā ||1||

gatirityapara iti | vātsīputrīyā: |

ātmalābho'nantaravināśīti | kṣaṇasyānantarakṣaṇa iti
nairuktena vidhinā ātmalābha: |

anantaravināśī kṣaṇaśabdenābhidhīyate | atha
vā-kālaparyanta: kṣaṇa: svāvasthāna: | so'syā-

stīti kṣaṇika: | "ata iniṭhanau" (pā^ sū^ 5.2.115) iti
ṭhan |

saṃskṛtasyāvaśyaṃ vyayāditi |
utpattyanantaravināśirūpaṃ cittacaittavat |

ākasmiko hi bhāvānāṃ vināśa iti | akasmādbhava
ākasmika: | ahetuka ityartha: |

@449

na yuktaṃ tasyaivānyathātvam | na hi sa eva tasmād
vilakṣaṇo yujyate | dṛṣṭo vai

kāṣṭhādīnāmagnyādisaṃyogād vināśa: | na ca dṛṣṭād
gariṣṭhaṃ pramāṇamastīti | na ca

sarvasyākasmiko vināśa: |

kathaṃ tāvad bhavān kāṣṭhādīnāmagnyādisaṃyogād
vināśaṃ paśyāmīti manyate ?

teṣāṃ punaradarśanāt | sampradhārya
tāvadetat-kimagnisaṃyogāt kāṣṭhādayo vinaṣṭā:, ato

na dṛśyante; utāho svayaṃ vinaṣṭā: anye ca
punarnotpannā:, ato na dṛśyante; yathā vāyu-

saṃyogāt pradīpa:, pāṇisaṃyogād ghaṇṭāśabda iti ?
tasmādanumānasādhyo'yamartha: ||2||

kiṃ punaratrānumānam ? uktaṃ tāvat akāryatvādabhāvasyeti
| puna:-

na kasyacidaheto: syāt,

yadi vināśo hetusāmānyānna kasyacidahetuka: syādutpādavat
| kṣaṇikānāṃ ca

buddhiśabdārciṣāṃ dṛṣṭa ākasmiko vināśa iti nāyaṃ
hetumapekṣate |

-------------------

sādhanaṃ cātra-`ahetuko vināśa:; abhāvatvād,
atyantābhāvavat' | dṛṣṭo vai kāṣṭhādīnāmiti

vistara: | ādiśabdena rūpādīnāṃ grahaṇam |
dṛṣṭo'gnisaṃyogād vināśa iti | pratyakṣadvārāpatito

dharmasvarūpaviparyaya iti pratijñādoṣaṃ darśayati | ata
evāha-na ca dṛṣṭād gariṣṭhaṃ pramāṇamiti |

na pratyakṣād gurutamaṃ pramāṇamastītyartha: |

ācārya: pratyakṣābhimānaṃ pareṣāṃ
darśayannāha-kathaṃ tāvadbhavān yāvan manyat iti | na

hi kāṣṭhādivināśo rūpādivat pratyakṣata upalabhyate |
akṣaṇikavādinastu āhu: | teṣāṃ

punaradarśanāditi | teṣāṃ kāṣṭhādīnāmadarśanāt |
tadevamanumānata: siddhiṃ darśayati-`agni-

saṃyogahetuka: kāṣṭhādivināśa:; tadāpāte bhāvāt |
yasya yadāpāte bhāva: sa taddhetuka:, tadyathā-

bījapātabhāvyo'ṅkura: | sampradhāryaṃ tāvadetaditi |
anaikāntikatāmudbhāvayati | na hi yasyāpāte

yo vināśo bhavati sa taddhetuka iti | vāyusaṃyogapāte hi
sati pradīpasya vināśa: | na ca sa

vināśo vāyusaṃyogakṛta: | kṣaṇikatvābhyupagamāddhi
pradīpasyākasmiko vināśa iṣyate | sa hi

utpannapradhvaṃsitatvāt svayaṃ vinaṣṭa: pradīpa: |
vāyupratibandhādanyasyānutpattau na dṛśyate, na tena

vināśa iti | tathā ghaṇṭāśabdai: kṣaṇika iṣyate |
pāṇisaṃyogapāte ca sati ghaṇṭāśabdasya

vināśa:, na sa tatkṛta: | kṣaṇikatvāddhi svayaṃ vinaṣṭo
ghaṇṭāśabdastatpratibandhatvādanyasyānutpattau

na dṛśyate, na tena vināśa iti |
tasmādanumānasādhyo'yamartha: | na pratyakṣasiddha
ityabhiprāya: |

tasmādanaikāntikametat | yasya pāte ya: kaścidvināśa: sa
tatkṛta iti |

kiṃ punaratrānumānamiti | atrāhetuko vināśa
ityetasminnarthe kimanumānamiti | uktaṃ

tāvadakāryatvādabhāvasyeti | `ahetuko vināśa:;
akāryatvādākāśavat | akāryaścāsau abhāva-

svabhāvatvādatyantābhāvavat' ||2||

"na kasyacidaheto:" iti | na kasyacidakasmādityartha: |
utpādavaditi | viparīto-

pamānam | yathotpāda ātmalābhalakṣaṇa: sahetuka eva,
nāhetukastadvināśa: syāt | na caivaṃ

bhavati | katham ? ityāha-kṣaṇikānāṃ ca
buddhiśabdārciṣāṃ dṛṣṭa ākasmiko vināśa: | tadeva-

@450

yastu manyate-buddhyantarād buddhervināśa:,
śabdāntarācchabdasyeti ? na yuktametat;

buddhyorasamavadhānāt | na hi
saṃśayaniścayajñānayoryuktaṃ samavadhānam |

evaṃ sukhadu:khayo:, rāgadveṣayorvā | yadā ca
paṭubuddhiśabdānantaramapaṭubuddhi-

śabdāvutpadyete, tadā kathamapaṭu: samānajātīyo dharma:
paṭīyāṃsaṃ hiṃsyāt | antyayośca

katham |

yo'pi arciṣāmavasthānahetvabhāvād, dharmādharmavaṃśād
vā vināśaṃ manyate ? sa

cāyukta:; na hyabhāva: kāraṇaṃ bhavitumarhati | na
cāpyutpādavināśahetvordharmādharmayo: kṣaṇa

eva kṣame vṛttilābhapratibandhau bhavitumarhata: |

śakyaścaiṣa kāraṇaparikalpa: sarvatra saṃskṛte
kartumityalaṃ vivādena |

-------------------

manumānāpatito dharma: svarūpaviparyaya: | ākasmika:
kāṣṭhādīnāṃ vināśa:; vināśasvābhāvyāt,

buddhyādivināśavad' iti |

yastu manyata iti | vaiśeṣika: | pūrvā buddhiruttarayā
buddhyā utpannayā vināśyate | anyā

tu buddhi: pūrvayā buddhyā vināśyate | evaṃ śabdo'pi
vācya: | āha-na yuktametat | kasmāt ?

buddhyorasamavadhānāt ayugapadbhāvādityartha: | na
hyasantaṃ nāśyaṃ heturvināśayatīti | kathaṃ gamyate

buddhyorasamavadhānamiti ? ata āha-na hi
saṃśayaniścayajñānayoryuktaṃ samavadhānamiti vistara: |

svasaṃvedyametat | yadā saṃśayajñānaṃ na tadā
niścayajñānam, yadā niścayajñānaṃ na tadā
saṃśayajñānamiti |

evaṃ sukhadu:khayo rāgadveṣayoścāsamavadhānamiti yojyam |
yathā ca viruddhayorasamavadhānam,

emaviruddhayorapi jñānayorasamavadhānaṃ bhavatīti | yadā
ceti vistara: | athāpi samavadhānaṃ syāditi,

tathāpyapaṭubuddhiśabdau paṭū na hiṃsyātām;
durbalasamānajātīyatvāt | na hi durbalasamānajātīyo

balavantaṃ hiṃsan dṛṣṭa: | asamānastu durbalo'pi hiṃsyāt
| tadyathā-udakaṃ teja: |

yo'pyarciṣāmavasthānahetvabhāvāditi |
avasthānahetvabhāvād bhāvānāṃ vināśa iti

sthaviravasubandhuprabhṛtibhirayaṃ heturukta:; sa cāyukta: |
na hyabhāva: kāraṇaṃ bhavitumarhatīti |

dharmādharmavaśādveti vaiśeṣika: | taṃ pratyāha-na
cāpyutpādavināśahetvoriti | utpādavināśa-

hetvoradharmasya | kṣaṇa eva kṣaṇa iti | mukhye kṣaṇe,
naupacārike kṣaṇa ityartha: | atha vā kṣaṇa eva

kṣaṇa iti | kṣaṇe kṣaṇa evetyartha: |
vṛttilābhapratibandhau | vṛttilābho vṛttipratibandhaśca
kṣaṇe kṣaṇe

bhavituṃ nārhata: | kathaṃ kṛtvā ? yasyārciṣa:
utpattāvanugraho bhavati caitrasya maitrasya vā, tasya

dharma upalabdhavṛtti: tadutpādayatītyevamutpādahetu: |
vināśaheturapi, yadi tadvināśastasyānugrahaṃ

karoti andhakārāvasthāyām | evamadharmo'pi
yasyārcirutpattāvapakāro bhavati, tasyādharmopa-

labdhavṛttistadutpādayati | vināśaheturapi, yadi
tadvināśastasyāpyapakāraṃ karoti andhakārā-

vasthāyāmiti tayorvṛttilābhādarciṣāmutpattirbhavati | na
ca vṛttilābhaṃ tayorapratibadhya tābhyāmeva

tasminneva kṣaṇe teṣāṃ vināśa iti | kṣaṇe kṣaṇe
vṛttilābhapratibandhau na dvayoryujyete |

śakyaścaiṣa kāraṇaparikalpa iti vistara: |
dharmādharmavināśa iti kāraṇaparikalpa iti |

sarvatra saṃskṛte dvyaṇukādau anityeṣu rūpādiṣu karmaṇi
ca śakyate kartum | ato na vaktavya-

@451

yadi ca kāṣṭhādīnāmagnyādisaṃyogahetuko vināśa: syāt,
evaṃ sati pākajānāṃ

guṇānāṃ pakvataratamotpattau-

hetu: syācca vināśaka: |

hetureva ca vināśaka: syāt | kathaṃ kṛtvā ?
ghāsādyāgnisambandhāt guṇā:

pākajā utpannā:, tata eva tādṛśādvā puna:
pakvataratamotpattau teṣāṃ vināśa iti hetureva

teṣāṃ vināśaka: syād, hetvaviśiṣṭo vā |

eva tādṛśācca teṣāṃ punarabhāva

iti | jvālāntareṣu ca tāvaddhetubhede'pi parikalpanā
parikalpayeyu: |

yattarhyāpa: kvāthyamānā: kṣīyante, kiṃ
tatrāgnisaṃyogā: kurvanti ? tejodhātuṃ prabhāvato

vardhayanti, yasya prabhāvādapāṃ saṅghāta: kṣāmakṣamo
jāyate, yāvadatikṣāmatāṃ gato'nte na

puna: santānaṃ santanoti-idamatrāgnisaṃyogā: kurvanti |

tasmānnāsti bhāvānāṃ vināśahetu: | svayameva tu
bhaṅguratvād vinaśyanta utpannamātrād

vinaśayantīti siddha eṣāṃ kṣaṇabhaṅga: |
kṣaṇabhaṅgācca gatyabhāva: |

gatyabhimānastu deśāntareṣu nirantarotpattau
tṛṇajvālāvat | gatyabhāve ca "saṃsthānaṃ

kāyavijñapti:" iti siddham |

-------------------

metat-agnisaṃyogāt kāṣṭhādīnāṃ vināśa ityevamādi |
tataśca sarvasaṃskṛtasya kṣaṇikasiddhi:;

harmādharmayostadvināśakāraṇāntarānapekṣatvādityalaṃ
vivādena |

tata eva tādṛśādveti | agnisaṃyoga: śyāmatāṃ ghaṭasya
nivartya raktatāṃ janayati, sa eva

raktatāṃ nivartya raktatāṃ janayatīti kalpyate | hetureva
vināśaka: syāt |

atha jvālānāṃ kṣaṇikatvādanyastatsaṃyogo janaka:,
anyo'pi vināśaka iti kalpyate ?

hetvaviśiṣṭo vināśaka: syāt, na ca yuktamiti sarvam |
jvālāntareṣu ca tāvaddhetubhede'pi

parikalpanāṃ parikalpayeyurvaiśeṣikā: | kṣaṇikatvāt
jvālānāmanyā janikā anyā vināśikā

iti | kṣāra-yāvad-bhūmisambandhāttu pākajaviśeṣotpattau
kāṃ kalpanāṃ kalpayeyu: | na hi teṣāṃ

kṣārādaya: kṣaṇikā: | tatra hetureva vināśaka: syāt |

yattarhi āpa iti vistara: | yadyagnisaṃyoge'pyāpo na
vināśyante, kathaṃ tarhyāpa:

kvāthyamānā: kṣīyanta ityabhiprāya: | tejodhāturiti |
tadavinirbhāgasaṃvardhanam | yasya prabhāvādapāṃ

saṅghāta: kṣāmakṣāmo jāyata iti | kāraṇaviśeṣāt
kāryaviśeṣa iti kṣāmakṣāmataro jāyate |

yāvadatikṣāmatāṃ gato'nte na puna: santānaṃ santanotīti
| kāryaṃ karoti | na tvabhāvaṃ karotītyartha: |

bhaṅguratvāditi vistara: | bhaṅgaśīlatvāt svayaṃ
vinaśyanto'nyenājanitavināśā: |

santa utpannamātrādekakṣaṇalabdhātmāno bhavanto
vinaśyanti |

tṛṇajvālāvaditi | yathā tṛṇajvālāyā: kṣaṇikatve'pi
deśāntareṣu nirantarotpattau

gatyabhimāna:-tṛṇaṃ dahantīti, jvālā gacchantīti, tadvat
| sādhanaṃ ca-`avidyamānagatayo

@452

"nāsti saṃsthānaṃ dravyata:" iti sautrāntikā: |
ekadiṅmukhe hi bhūyasi varṇa

utpanne dīrghaṃ rūpamiti prajñapyate,
tamevāpekṣyālpīyasi hrasvamiti, caturdiśaṃ bhūyasi

caturasramiti, sarvatra same vṛttamiti | evaṃ sarvam |
tadyathā-alātamekasyāṃ diśi

deśāntareṣvanantareṣu nirantaramāśu dṛśyamānaṃ
dīrghamiti pratīyate, sarvato dṛśyamānaṃ maṇḍala-

miti | na dravyasat saṃsthānam | yadi hi syāt-

dvigrāhyaṃ syāt,

cakṣuṣā hi dṛṣṭvā dīrghamityavasīyate kāyendriyeṇāpi
spṛṣṭveti dvābhyāmasya grahaṇaṃ

prāpnuyāt | na ca rūpāyatanasya dvābhyāṃ grahaṇamasti |

yathā vā spraṣṭavye dīrghādigrahaṇam, tathā varṇe'pi
sambhāvyatām |

smṛtimātraṃ tatra sparśasāhacaryād bhavati | sa tu
sāhacaryāt bhavati, na tu sākṣād

grahaṇam, tathā-agnirūpaṃ dṛṣṭvā tasyoṣṇatāyāṃ
smṛtirbhavati, puṣpagandhaṃ ca ghrātvā tadvarṇa

iti ?

yuktamatrāvyabhicāratvādanyenānyasmaraṇam; na tu kiñcit
spraṣṭavyaṃ kvacit saṃsthāne

niyatam, yato'tra smaraṇaṃ niyamena syāt |

-------------------

deśāntare nirantaramutpadyamānā rūpādayo bhāvā:;
kṣaṇikatvāt tṛṇajvālāvat' | saṃsthānaṃ kāya-

vijñaptiriti | vaibhāṣikavacanam ||3||

ekadiṅmukha iti | ekā diṅmukhasyeti ekadiṅmukhaṃ tasmin |
bhūyasi bahutare | evaṃ

sarvamityūrdhvaikadiṅmukhe bhūyasi utpanna unnatamiti
prajñapyate, adho bhūyasyavanatamiti | eṣā

dik | tad yathā alātamiti | "na dravyasat saṃsthānam;
varṇagrahaṇāt pakṣagrahaṇatvāt,

alātacakravad' iti | athavā-`na dravyasaṃsthānam;
anyarūpagrahaṇāt pakṣagrahaṇatvāddhānya-

rāśivad' iti |

dvābhyāmasya grahaṇaṃ prāpnuyādityukte vaibhāṣiko
brūyāt-na dīrghatvāde: kāyendriyeṇa

grahaṇam, kiṃ tarhi ? spraṣṭavyāvayaveṣveva
tathāsaṃniviṣṭeṣu dīrghādigrahaṇaṃ bhavati, ato na
dvābhyāmasya

grahaṇaṃ prāpnoti ? ata idamucyate-yathā vā spraṣṭavya
iti vistara: | ko'rtha: ? yathā spraṣṭavye

dīrghahrasvādigrahaṇam, na ca
spraṣṭavyāyatanasaṃgṛhītaṃ saṃsthānam; tathā varṇe'pi
sambhāvyatāṃ

dīrghādigrahaṇam, na ca rūpāyatanasaṃgṛhītasaṃsthānam
| arthāntarabhūtaṃ syādityartha: |

puna vaibhāṣika āha-smṛtimātraṃ tatra iti vistara: |
smṛtimātraṃ saṃsthāne sparśasāha-

caryāt ślakṣṇatvādibhi: sparśai: sahacarabhāvād bhavati
| na tu sākṣādgrahaṇaṃ dīrghādisaṃsthānasya |

yathāgnirūpaṃ dṛṣṭvā tasyāgneruṣṇatāyāṃ
smṛtirbhavati sāhacaryāt | puṣpasya ca campakasya ca
gandhaṃ

ghrātvā tadvarṇe'pi smṛtisāhacaryam |

āha-yuktamatreti vistara: | yuktamatrāgnāva vyabhicārāt
uṣṇatāyāśca rūpasya ca |

anyenānyasmaraṇam | agnirūpeṇoṣṇatāyā: puṣpagandhena ca
tadvarṇasya | na tu kiñciditi vistara: |

@453

tathā satyapi sāharcaniyame saṃsthāne smaraṇaṃ niyamena
syāt | varṇe'pi syāt |

varṇavad vā saṃsthāne'pyaniyamena syāt |

na caivaṃ bhavati | ayuktamasya spraṣṭavyāt smaraṇam |
citrāntareṇa vā'nekavarṇasaṃsthāne

darśanād bahūnāmekadeśaṃ prāpnuyāt | taccāyuktaṃ
varṇavat |

tasmānnāsti dravyata: saṃsthānam ||

yaccāpi kiñcit sapratighaṃ rūpamasti tadavaśyaṃ
paramāṇau vidyate ?

na cāṇau tat,

na ca saṃsthānaṃ paramāṇau vidyate dīrghādi | tasmād
bahuṣveva tathāsanniviṣṭeṣu

dīrghādiprajñapti: |

--------------------

na tu kiñcit spraṣṭavyaṃ ślakṣṇatvādi kvaciditi
saṃsthāne dīrghādau niyatam; yato'tra saṃsthāne

spraṣṭavyaṃ spṛṣṭvā smaraṇaṃ niyamena syāt | yatra
hyagnirūpam, tatra taduṣṇatayā bhavitavyam | yatra ca

campakagandha:, tatra tadrūpeṇa bhavitavyam | na tu yatra
ślakṣṇatvaṃ karkaśatvaṃ vā, tatra dīrghatvena

hrasvatvena vā bhavitavyam | tasmāt
taduṣṇatārūpayorniyamena yujyate | saṃsthānena tu niyamena

smaraṇaṃ na prāpnoti |

tathā satyapi sāhacaryaniyame spraṣṭavyaṃ saṃsthānayo:
saṃsthāne smaraṇaṃ niyamena syāt |

varṇe'pi syāt | smaraṇaṃ niyameneti vartate | tadevaṃ
spraṣṭavyaṃ spṛṣṭvā smaredityartha: | athāniyamena

varṇasmaraṇaṃ bhavati ? varṇavadvā saṃsthāne'pyaniyamena
syāt-dīrghe hrasvamiti, dīrghamiti | kiṃ

kāraṇam ? varṇe hyaniyamena smaraṇaṃ bhavati spraṣṭavyāt
kadācid rakte pītamiti pīte raktamiti |

na caivaṃ bhavati | kathamevaṃ na bhavati ? yathā varṇe
saṃsmaraṇaṃ na niyamena bhavati, tathā saṃsthāne'pya-

niyameneti | kiṃ tarhi ? varṇe smaraṇaṃ na niyamena bhavati,
saṃsthāne punarniyameneti ayuktamasya

saṃsthānasya spraṣṭavyāt smaraṇam | kathaṃ tarhi
dīrghabuddhirhṛsvabuddhirvā bhavati ? uktametad-

ekadiṅmukhe bhūyasi varṇe vā spraṣṭavye vā gṛhyamāṇe
dīrghavikalpabuddhi:, alpīyasi

hrasvavikalpabuddhirityevamādyavagantavyam | citrāntareṇa
veti vistara: | citrāntareṇa vānekavarṇa-

saṃsthāne bahubhi: prakārairdṛśyamānenānekasaṃsthānaṃ
dṛśyate dīrghādi | ato'nekasaṃsthānadarśanāt

bahūnāṃ saṃsthānānāmekadeśaṃ prāpnuyāt | yatraiva
dīrghatvaṃ tatraiva hrasvādigrahaṇāt | taccāyuktaṃ
varṇavat |

yathā hi varṇa: sapratighatvādekadeśo na bhavati, tathā
saṃsthānamapīti |

tathā ca sati dravyato'pi saṃsthānamiti sāpakṣyāla:
pakṣyo bhavati; dharmaviśeṣaviparyayāt |

"na cāṇau tad" iti | yathā nīlādirūpam,
aṣṭadravyakādāvaṇau vidyate na caivamaṇau

saṃsthānaṃ dīrghādi vidyate | kathaṃ
punargamyate-saṃsthāne paramāṇau nāstīti ?
dīrghasaṅghāte'pacīyamāne

dīrghabuddhyabhāvāt | dīrghaṃ hi daṇḍamupalabhya
tasminnevāpacīyamāne dīrghabuddhirna nivarteta | na hi

nīlādi dravyamupalabhyāpacīyamāne tasmin
pītabuddhirbhavati | dīrghadravye tvapacīyamāne
hrasvabuddhi-

rbhavati, na dīrghabuddhi: | na ca yuktaṃ vaktum-tadeva
saṃsthāne dīrghādi-hrasvādi-buddhiṃ janayatīti |

tasmād bahuṣveveti sarvam |

@454

ata matam-saṃsthānaparamāṇava eva tathāsanniviṣṭā
dīrghādisaṃjñā bhavanti iti ?

so'yaṃ kevala: pakṣapāta:; teṣāmasiddhatvāt |
siddhasvalakṣaṇānāṃ hi teṣāṃ sañcayo yujyate |

na ca saṃsthānāvayavānāṃ varṇādivat svabhāva: siddha
iti kuta eṣāṃ sañcaya: !

yattarhi varṇatvābhinno bhavati, saṃsthānaṃ ca bhinnaṃ
dṛśyate mṛdbhājanānām ?

nanu coktaṃ yathā kṛtvā varṇe dīrghādisaṃjñā
prajñapyate, yathā ca pipīlikādīnāmabhede

paṅkticakrādīnāṃ bheda: prajñāyate, tathā
saṃsthānasyāpi !

yattarhi tamasi dūrād vā varṇamapaśyanta:
sthāṇvādīnāṃ dairdhyādīni paśyanti ?

varṇameva te tatrāvyaktaṃ dṛṣṭvā dīrghādiparikalpaṃ
kurvanti, paṅktisenāparikalpavat | veviditaṃ

caitadevam | yat kadācidanirdhāryamāṇaparicchedaṃ
saṅghātamātramavyaktaṃ dṛśyate kimapyetaditi |

-------------------

atha matamiti vistara: | saṃsthānaparamāṇava eva
tathāsanniviṣṭā ekadiṅmukhādikrameṇa

dīrghādisaṃjñā bhavanti | na hyetatsvabhāvā:
tathāsanniviṣṭā: samānāstāṃ
saṃjñāmupalabdhumarhantītya-

bhiprāya: | na ca saṃsthānāvayavānāṃ varṇādivat
svabhāva: siddha iti | varṇāvayavā: prasiddha-

svabhāvā: pratyavayavaṃ nīlāditvato grahaṇāt, na caivaṃ
saṃsthāne paramāṇava: pratyavayavaṃ dīrghāditvato

gṛhyante | tasmānna prasiddhasvabhāvā: | yadi tu naiva te
dīrghādisvabhāvā:, sanniveśaviśeṣāt tu

dīrghādibuddhihetavo bhavanti | varṇādiparamāṇava eva
sanniveśaviśeṣāttu dīrghādibuddhihetavo

bhavantīti kiṃ neṣyate !

yattarhi varṇatvābhinna iti | yadi varṇasanniveśamātraṃ
saṃsthānaṃ syāt, varṇābhede saṃsthānabhedo

na syāt; mṛdbhājanānāṃ
kuṇḍādīnāmanarthāntarābhāvāt |

nanu coktamiti vistara: | yathā kṛtvā varṇe
dīrghādisaṃjñā prajñapyate | ekadiṅmukh ca

varṇa iti vistareṇa | yathā ca pipīlikādīnāmiti vistara:
| yathā ca pipīlikādaya ekarūpā

bhavanti | teṣāṃ ca paṅktirityasmin deśe'nyādṛśī,
anyasminnanyādṛśī | evaṃ cakrādīnāṃ bheda

ityevamādi | tathā varṇābhede'pi saṃsthānabheda: syāt |

yat tarhi tamasīti vistara: | yat tarhi tamasi
varṇamapaśyanta: sthāṇupuruṣahastyādīnāmiti

dīrghatvahrasvatvaparimaṇḍalādīni paśyanti | tat kathamiti
vākyaśeṣa: | yadi tarhi

varṇājjātyantarasaṃsthānaṃ na syāt | yathā varṇaṃ
nīlaṃ pītamiti vā na paśyanti tathā saṃsthānamapi

dīrghahrasvamiti na paśyeyu:, paśyanti ca kadācit | ato
jātyantaraṃ saṃsthānamiti | paṅktisenā-

parikalpavaditi | yathā tamasyavyaktaṃ pakṣiṇa: pipīlikā
vā dṛṣṭvā dīrghā paṃktiriti

parikalpayanti, yathā vā tamasyeva hastyādīnavyaktaṃ
dṛṣṭvā parimaṇḍaleyaṃ senā vyavasthiteti

parikalpayanti, tadvat | veviditaṃ caitadevamiti |
yathedānīmuktam-asatyapi jātyantare saṃsthāne

varṇameva te tatrāvyaktaṃ dṛṣṭvā dīrghādiparikalpaṃ
kurvanti | yat kadāciditi vistara: | anivārya-

māṇaparicchedamiti | anirddhāryamāṇasaṃsthāna
saṃghātamātramavyaktamalakṣyamāṇanīlatvādikaṃ dṛśyate
|

na ca varṇasaṃsthānavyatiriktaṃ rūpāyatanamastīti | yato
nānyat kiñcid dravyaṃ kalpyate, tadvat

saṃsthānamapi na varṇavyatiriktaṃ kalpayitavyam |

@455

athedānīṃ kāyasya gatiṃ nirākṛtya saṃsthānaṃ ca
tatrabhavanta: sautrāntikā: kāṃ

kāyavijñaptiṃ prajñapayanti ? saṃsthānameva hi te
kāyavijñaptiṃ prajñapayanti, na tu punardravyata: |

tāṃ ca prajñapayanta: kathaṃ kāyakarma prajñapayanti ?
kāyādhiṣṭhānaṃ karma kāyakarma, yā

cetanā kāyasya tatra tatra praṇetrī |

evaṃ vāṅmanaskarmaṇī api yathāyogaṃ veditavye |

yattarhi "cetanā karma cetayitvā ca" ( ) ityuktam ?
saṅkalpacetanā

pūrvaṃ bhavati-`evaṃ caivaṃ ca kariṣyāmi' iti | tathā
cetayitvā paścāt kriyā cetanotpadyate |

yayā kāya: preryate sāsau cetayitvā karmetyucyate |

evaṃ tarhi vijñaptyabhāvādavijñaptirapi kāmāvacarī na
syāditi mahānto doṣā

anuṣajyante, anuṣaṅgāṇāṃ puna: pratyanuṣaṅgā
bhaviṣyanti; yadi tasmādeva kāyakarma-

saṃśabditāccetanāviśeṣādavijñapti: syāt,
cittānuparivartinī syāt samāhitāvijñaptivat ?

naivaṃ bhaviṣyati; cetanāviśeṣeṇa tadākṣepaviśeṣāt |
sāpi ca vijñapti: satī

tadākṣepe utpādanacetanāyā balaṃ nibhālayate; jaḍatvāt
| dravyameva tu saṃsthānaṃ vaibhāṣikā

varṇayanti, saṃsthānātmikāṃ tu kāyavijñaptim |

vāgvijñaptistu vāgdhvani: ||3||

-------------------

tatra bhavanta iti | te bhavanta ityartha: | "itarābhyo'pi
dṛśyante" (pā^ sū^ 5.3.14)

iti vacanāt | kathaṃ kāyakarma prajñāpayantīti |
prajñaptisattvāt kāyakarmāyoga iti manyamāna:

pṛcchati | kāyādhiṣṭhānamiti | kāyālambanamityartha: |
yasya hi kāya: pravartya:, tatkāyādhiṣṭhānaṃ

karma | tenāha-yā cetanā kāyasya tatra tatra praṇetrīti |
yathāyogaṃ veditavye iti | vāgadhiṣṭhānaṃ

karma vākkarma | manaskarma tu manasa: karma, manasā vā
saṃyuktaṃ karma manaskarma | tena yathāyoga-

mityuktam |

vijñaptyabhāvāditi vistara: | yadi vijñaptirna syāt
avijñaptirapi kāmāvacarī na syāt |

vijñaptyadhīnā hi kāmāvacaryavijñapti:, na
cittānuparivartinīti | sā caivaṃ nāstīti mahānto

doṣā anuṣajyante | saṃvarāsaṃvarābhāvadoṣa:,
saptaupadhikapuṇyakriyāvastupuṇyavṛddhyabhāvadoṣa

ityevamādayo'nuṣaṅgā: | anuṣaṅgāṇāṃ puna:
pratyanuṣaṅgā iti | tatparihārā bhaviṣyantītyartha: |

kāyakarmasaṃśabditāditi | kāyādhiṣṭhānādityartha: |
samāhitāvijñaptivaditi | yathā samāhitā-

vijñaptiścittānuparivartinī, evaṃ
prātimokṣasaṃvarādilakṣaṇāpyavijñapti: syāt |

sautrāntikā āhu:-naivaṃ bhaviṣyati | na
cittānuparivartinī bhaviṣyati; cetanāviśeṣaṇā-

samāhitena tadākṣepaviśeṣād | asamāhitāyā
avijñapterākṣepādityartha: | sāpi ca vijñaptirbhavadīyā

satī vidyamānā avijñapterākṣepe utpādana cetanāyā
balaṃ sāmarthyaṃ nibhālayate apekṣate | kasmāt ?

jaḍatvād | apaṭutvāccetanābalamantareṇa tāmavijñaptiṃ
janayituṃ na śaknoti | na hyasatyāṃ samādāna-

cetanāyāṃ yadṛcchotpannā vijñaptiravijñaptiṃ janayati |

@456

vāksvabhāvo ya: saiva vāgvijñapti: ||3||

avijñapti: pūrvamevoktā | sāpi dravyato nāstīti
sautrāntikā:; abhyupetyā-

karaṇamātratvāt | atītānyapi mahābhūtānyupādāya
prajñapte:, teṣāṃ cāvidyamānasvabhāvatvād,

rūpalakṣaṇābhāvācca |

astīti vaibhāṣikā: | kathaṃ jñāyate ?

trividhāmalarūpoktivṛddhyakurvatpathādibhi: |

trividhaṃ rūpamuktaṃ sūtre-"tribhi: sthānai rūpasya
rūpasaṃgraho bhavati-asti

rūpaṃ sanidarśanaṃ sapratigham, asti rūpamanidarśanaṃ
sapratigham, asti rūpamanidarśanam-

pratigham" ( ) iti | anāsravaṃ ca bhagavatā
rūpamuktam-"anāsravā: dharmā:

katame ? yasmin rūpe'tītānāgatapratyutpanno
notpadyate'nunayo vā pratigho vā yāvad

yasmin vijñāne, ima ucyante'nāsravā dharmā:" ( ) iti |
nāvijñaptiṃ virahayyāsti

rūpamanidarśanamapratigham, nāpyanāsravam |

-------------------

"vāgvijñaptistu" iti | tu-śabdo viśeṣaṇena | yathā
kāyavijñapti: saṃsthānātmikā,

na tathā vāgvijñapti: | kiṃ tarhi ? vāgātmako dhvani:,
varṇātmaka: śabda ityartha: ||3||

avijñapti: pūrvamevokteti | "te tu vijñaptyavijñaptī"
ityuktam | tatra vijñaptiruktā,

avijñaptirvaktavyā | sā ca
pūrvamevoktā-"vikṣiptācittakasya" (abhi^ ko^ 1.11) iti

vacanāt | sāpi dravyato nāsti | sāpyavijñaptirdravyato
nāsti | na kevalā vijñaptirityapiśabda: |

abhyupetyākaraṇamātratvāditi | "imaṃ divasamupādāya
prāṇātipātādibhya: prativiramāmi"

ityabhyupetya | tasmāt pareṇa
teṣāmakaraṇamātramavijñaptirityevaṃ dravyato nāstīti
sautrāntikā: |

teṣāṃ cātītānāṃ mahābhūtānām | na hyatītānāṃ
pratyutpannasvabhāvo'sti | pañcame ca kośasthāna

etad darśayiṣyata iti | katham ? avidyāmānānyasyā āśraya
ityato na dravyato'sti | rūpa-

lakṣaṇābhāvācca | rūpyata iti rūpalakṣaṇam, taccāsyā
apratighatvānnāsti | tasmānna dravyato'sti |

trividheti vistara: | trividhañca tadamalañca
trividhāmalarūpam, tasyokti: | akurvata:

panthā akurvatpatha: | pareṇa kārayata: svayamakurvata: karma
ityartha: | trividhāmalarūpoktiśca

vṛddhiścākurvatpathaścādireṣām, tānīmāni
trividhāmalarūpoktivṛddhyakurvatpathādīni | ādiśabdena

dharmo bhikṣo ityatrārūpītyavacanam,
āryāṣṭāṅgavacanam, prātimokṣasaṃvarasetuvacanaṃ ca
gṛhyate |

rūpasya rūpasaṃgraha iti | rūpasya rūpeṇaiva saṃgraho
bhavati, nānyairvedanādibhi: | asti

rūpaṃ sanidarśanaṃ sapratigham |
yaccakṣurvijñānavijñeyaṃ rūpam | astyanidarśanaṃ
sapratigham | yāni

cakṣurādīni tat punarnava rūpyāyatanāni | asti
rūpamanidarśanamapratigham | yanmanovijñānavijñeyam

avijñaptirūpaṃ dharmāyatanasaṃgṛhītam | nāvijñaptiṃ
virahayyeti vistara: | avijñaptiṃ muktvā nāsti

rūpamanidarśanamapratighaṃ yad rūpasaṃgrahasūtra uktam |
nāpyanāsravamasti rūpam | avijñaptiṃ virahayyeti

vartate | na hi mārgasatyasamāpannasya
kāyavāgvijñaptirūpaṃ yujyate |

@457

vṛddhirapi coktā-"ebhi: saptabhiraupadhikai:
puṇyakriyāvastubhi: samanvāgatasya

śrāddhasya kulaputrasya vā kuladuhiturvā carato vā svapato
vā tiṣṭhato vā jāgrato vā

satatasamitamabhivardhata eva puṇyam, upajāyata eva puṇyam |
evaṃ niraupadhikai:" ( )

iti | na cāvijñaptimantareṇānyamanaso'pi
puṇyasyābhivṛddhiryujyate | akurvataśca svayaṃ

parai: kārayata: karmapathā na sidhyeyurasatyāmavijñaptau |

-------------------

saptabhiraupadhikairiti | upadhi: = ārāmavihārādi: tatra
bhavamaupadhikam | tasyopadhera-

bhāvānniraupadhikam | satatamabhīkṣṇam | samitaṃ
nirantaram |

atra sūtra-"bhagavān kausāmbyāṃ viharati sma ghoṣitārāme
| athāyuṣmān mahācundo

yena bhagavāṃstenopasaṃkrānta: | upasaṃkramya bhagavata:
pādau śirasā vanditvā ekānte'sthāt |

ekānte sthita āyuṣmān mahācundo
bhagavantametadavocat-`labhyaṃ bhadanta aupadhikaṃ
puṇyakriyā-

vastu prajñapayituṃ mahāphalaṃ mahānuśaṃsaṃ
mahādyutikaṃ mahāvaistārikam' ? `labhyaṃ cunda' iti

bhagavāṃstasyāvocat |

`saptemāni cundau padhikāni puṇyakriyāvastūni mahāphalāni
yāvanmahāvaistārikāṇi |

yai: samanvāgatasya śrāddhasya kulaputrasya vā
kuladuhiturvā carato vā tiṣṭhato vā svapato vā

jāgrato vā satatasamitamabhivardhate eva puṇyam, upajāyate
eva puṇyam |

`katamāni sapta' ? 1. `iha cunda śrāddha: kulaputro vā
kuladuhitā vā cāturdiśāya

bhikṣusaṅghāyārāmaṃ pratipādayati | idaṃ cunda
prathamaupadhikaṃ puṇyakriyāvastu mahāphalaṃ yāvanmahā-

vaistārikam, yena samanvāgatasya kulaputrasya vā vistareṇa
yāvadupajāyata eva puṇyam |

2. `punaraparaṃ cunda śrāddha: kulaputro vā kuladuhitā vā
tasminnevārāme vihāraṃ

pratiṣṭhāpayati | idaṃ dvitīyamaupadhikaṃ
puṇyakriyāvastu mahāphalaṃ yāvadupajāyata eva puṇyam |

3. `punaraparaṃ cunda śrāddha: kulaputro vā kuladuhitā vā
tasminneva vihāre śayanāśanaṃ

prayacchati | tadyathā-mañcaṃ pīṭhaṃ koccavaṃ
bimbopadhānaṃ caturasrakaṃ dadāti | idaṃ cunda
tṛtīyamaupadhikaṃ

puṇyakriyāstu pūrvavat |

4. `punaraparaṃ cunda śrāddha: kulaputro vā kuladuhitā vā
tasminneva vihāre dhruvabhikṣāṃ

prajñapayatyanukūlayajñām | idaṃ cunda caturthamaupadhikaṃ
puṇyakriyāvastu mahāphalaṃ pūrvavat |

5. `punaraparaṃ cunda śrāddha: kulaputro vā kuladuhitā vā
āgantukāya gamikāya vā

dānaṃ dadāti | idaṃ cunda pañcamamaupadhikaṃ
puṇyakriyāvastu pūrvavat |

6. `punaraparaṃ cunda śrāddha: kulaputro vā kuladuhitā vā
glānāya glānopasthāpakāya

vā dānaṃ dadāti | idaṃ cunda ṣaṣṭhamaupadhikaṃ
puṇyakriyāvastu pūrvavat |

7. `punaraparaṃ cunda śrāddha: kulaputro vā kuladuhitā vā
yāstā bhavanti śītalikā vā

vaddalikā vā vātalikā vā varṣalikā vā, tadrūpāsu
śītalikāsu yāvadvarṣalikāsu bhaktāni

vā tarpaṇāni vā yavāgūpānāni vā tāni
saṅghāyābhinirhṛtyānuprayacchati-idamāryā asmāka-

@458

manārdragātrā: anabhivṛṣṭacīvarā: paribhujya
sukhasparśa viharantu | idaṃ ca cunda saptamamaupadhikaṃ

puṇyakriyāvastu mahāphalaṃ yāvadupajāyata eva puṇyam |

`ebhi: saptabhiraupadhikai: puṇyakriyāvastubhi:
samanvāgatasya śrāddhasya kulaputrasya vā

kuladuhiturvā na labhyaṃ puṇyasya
pramāṇamudgrahītum-etāvat puṇyaṃ vā, puṇyaphalaṃ vā,
puṇyavipākaṃ

vā | api-tu bahutvāt puṇyasya `mahāpuṇyaskandha:' iti
saṅkhyāṃ gacchatītyevamādi" |

dvirapyāyuṣmān mahācundo bhagavantametadavocat-`labhyaṃ
bhadanta niraupadhikaṃ puṇya-

kriyāvastu prajñapayituṃ mahāphalaṃ yāvanmahāvaistarikam
? `labhyaṃ cunda' iti bhagavāṃstasyāvocat |

`saptemāni cunda niraupadhikāni puṇyakriyāvastūni yai:
samanvāgatasya śrāddhasya

kulaputrasya vā kuladuhiturvā carato vā tiṣṭhato vā
vistareṇa yāvadupajāyata eva puṇyam' |

`katamāni sapta' ? 1. `iha cunda śrāddha: kulaputro vā
kuladuhitā vā śṛṇoti tathāgataṃ

vā tathāgataśrāvakaṃ vā amukaṃ grāmakṣetramupaniśritya
viharatīti | śrutvā punaradhigacchati

prītiprāmodyamudāraṃ kuśalaṃ naiṣkramyopasaṃhitam |
idaṃ cunda prathamaṃ niraupadhikaṃ puṇyakriyāvastu

pūrvavat yāvadupajāyata eva puṇyam |

2. `punaraparaṃ cunda śrāddha: kulaputro vā kuladuhitā vā
śṛṇoti tathāgataṃ vā tathāgata-

śrāvakaṃ vā udyuktamāgamanāya | śrutvā ca
punaradhigacchatīti pūrvavat | idaṃ cunda dvitīyaṃ

niraupadhikaṃ puṇyakriyāvastu |

3. `punaraparaṃ cunda śrāddha: kulaputro vā kuladuhitā vā
śṛṇoti tameva tathāgataṃ vā

tathāgataśrāvakaṃ vā adhvānamārgapratipannaṃ tameva
grāmakṣetramanuprāptam | śrutvā ca punaradhigacchatīti

pūrvavat | idaṃ cunda tṛtīyaṃ niraupadhikaṃ
puṇyakriyāvastu yāvadupajāyata eva puṇyam |

4. `punaraparaṃ cunda śrāddha: kulaputro vā kuladuhitā vā
śṛṇoti tameva tathāgataṃ vā

tathāgataśrāvakaṃ vā tadeva grāmakṣetramanuprāptam |
śrutvā ca punaradhigacchatīti pūrvavat | idaṃ cunda

caturthaṃ niraupadhikaṃ puṇyakriyāvastu yāvadupajāyata eva
puṇyam |

5. `punaraparaṃ cunda śrāddha: kulaputro vā kuladuhitā vā
tameva tathāgataṃ vā tathāgataśrāvakaṃ

vā darśanāyopasaṃkrāmati, dṛṣṭvā ca
punaradhigacchatīti pūrvavat | idaṃ cunda pañcamaṃ
niraupadhikaṃ

puṇyakriyāvastu |

6. `punaraparaṃ cunda śrāddha: kulaputro vā kuladuhitā vā
tasyaiva tathāgatasya vā

tathāgataśrāvakasya vā antikād dharma śṛṇoti | śrutvā
ca punaradhigacchatīti pūrvavat | idaṃ

cunda ṣaṣṭhaṃ niraupadhikaṃ puṇyakriyāvastu |

7. `punaraparaṃ cunda śrāddha: kulaputro vā kuladuhitā vā
tasyaiva tathāgatasya vā

tathāgataśrāvakasya vā antikād dharmaṃ śṛṇoti |
śrutvā ca buddhaṃ śaraṇaṃ gacchati, dharmaṃ śaraṇaṃ

gacchati, saṅghaṃ śaraṇaṃ gacchati, śikṣāpadāni ca
pratigṛhṇāti | idaṃ cunda saptamaṃ niraupadhikaṃ

puṇyakriyāvastu mahāphalamiti pūrvavat" | bahugranthabhayāt
na sarvaṃ likhitam |

@459

na hyājñāpanavijñapte: karmapatha upayujyate; tasya
karmaṇo'kṛtatvāt | kṛte'pi

tasyā: svabhāvaviśeṣāditi |

uktaṃ ca bhagavatā-"dharmā bhikṣavo
bāhyamāyatanamekādaśabhirāyatanairasaṃgṛhītama-

nidarśanamapratigham" ( ) ita | na tvarūpītyuktam | tatra
kiṃ prayojanaṃ syād yadi

dharmāyatanāntargatamavijñaptirūpaṃ naśyet !

aṣṭāṅgaśca mārgo na syādavijñaptimantareṇa |
samāpannasya vākkarmāntājīvānāmayogāt |

yattarhīdamuktam-"tasyaivaṃ jānata evaṃ paśyata:
samyagdṛṣṭirbhāvanāparipūriṃ gacchati,

samyaksaṅkalpa:, samyagvāyāma:, samyaksmṛti:,
samyaksamādhi: | pūrvameva cāsya

samyagvākkarmāntājīvā: pariśuddhā bhavanti
paryavadātā:" ( ) iti ? laukikamārgavairāgyaṃ

pūrvakṛtamabhisandhāyaitaduktam |

prātimokṣasaṃvaraścapi na syādasatyāmavijñaptau | na hi
samādānādūrdhvaṃ tadasti,

yenānyamanasko'pyayaṃ bhikṣu: syāt, bhikṣuṇī veti |
setuśca sūtre viraktiruktā;

dau:śīlyavibandhatvāt | na vā bhavantī
seturbhavitumarhatītyastyevāvijñapti: |

atra sautrāntikā āhu:-bahvapyetat, citramapyetat | naivaṃ
tvetat | kiṃ kāraṇam ?

yattāvaduktam-"trividharūpokte:" iti |

tatra yogācārā upadiśanti-dhyāyināṃ
samādhiviṣayarūpaṃ samādhiprabhāvā-

dutpadyate, cakṣurindriyāviṣayatvād anidarśanam,
deśānāvaraṇād apratighamiti |

-------------------

na hyajñāpanavijñapte: karmapatha upayujyate; tasya
prāṇātipātādi karmaṇo'kṛtatvāt |

syānmatam, kṛte tasmin karmaṇi tadājñāpanavijñapte:
karmapatho bhaviṣyatīti ? atredamucyate-

kṛte'pi ca tasyā: svabhāvāviśeṣāditi | pareṇa kṛte'pi
tasmin karmaṇi tasyā ājñāpanavijñapterna

kaścit svabhāvaviśeṣo'sti, yena tadānīṃ karmapatha: syāt
| tasmāt pūrvavat | tasyā: svabhāvā-

viśeṣāt | yathaiva pūrvavat karmapatho na vyavasthāpyate,
tathaiva paścādityato'stītyabhyupagantavyā

yāsau tadānīmutpadyate karmapathasaṃgṛhīteti |

ekādaśabhirāyatanairasaṃgṛhītamiti | dharmāyatanavarjai:
| vākkarmāntājīvānāmayogāditi |

vijñaptisvabhāvānāmevāsambhavādityartha: |

yattarhīdamuktamiti vistara: | ko'syābhisambandha: | yadi vā
matam-yadyavijñaptirna

syādaṣṭāṅgo'yaṃ mārgo na syāt; tatra vijñaptyayogāt |
tasmād astyavijñaptiriti |

yattarhīdamuktamiti vistareṇoktvā yāvat samyak samādhiriti
kimarthamevamucyate ?

pūrvameva cāsyeti sarvam | mārgasya samāpattikālāt
pūrvamityartha: | vijñaptirūpāsta uktā

ityabhiprāya: | vaibhāṣikā
pariharanti-laukikamārgavairāgyamiti vistara: | laukikamārga-

vairāgyāvasthāyāṃ vāgādisvabhāvaṃ vijñaptirūpam |
ettadabhisandhāyaitaduktam | na tu mārgakāle tat

saṃgṛhītaṃ vāgādyavijñaptirūpaṃ nāstīti |

@460

atha matam-kathamidānīṃ tad rūpamiti ? etadavijñaptau
samānam | yadapyuktam-

`anāsravarūpokte:' iti, tadeva samādhiprabhāvasambhūtaṃ
rūpamanāsrave samādhāvanāsravaṃ

varṇayanti yogācārā: |

arhato yad rūpaṃ bāhyaṃ cetyapare;
āsravāṇāmani:śrayatvāt |

yattarhi sūtra uktam-"sāsravā dharmā: katame ? yāvadeva
cakṣuryāvadeva rūpāṇi"

iti vistara: ? tat punarāsravāṇāmapratipakṣatvāt
sāsravamuktam | paryāyeṇa tarhi tadeva

sāsravaṃ cānāsravaṃ ca syāt ? kiṃ syāt ?
lakṣaṇasaṅkara: syāt | yathā tat sāsravaṃ tathā

na kadācidanāsravamiti ko'tra saṅkara: ? yadi ca
rūpāyatanādīni ekāntena sāsravāṇi

syu:, iha sūtre kimarthaṃ viśeṣitāni syu:-"yāni rūpāṇi
sāsravāṇi sopādānīyāni

ceta:khilamrakṣavastu" iti vistara: |

yadapyuktam-"puṇyābhivṛddhivacanād" iti, tatrāpi
pūrvācāryā nirdiśanti-

"dharmatā hyeṣā yathā yathā dātṝṇāṃ dāyā:
paribhujyante tathā tathā bhoktṛṇāṃ guṇaviśeṣāda-

nugrahaviśeṣāccānyamanasāmapi dātṛṇāṃ
tadālambanadānacetanāparibhāvitā: santataya: sūkṣmaṃ

-------------------

samādhiviṣayarūpamiti | samādherālambanamasthisaṅkalādi |
deśānāvaraṇādapratighamiti |

yadrūpaṃ deśamāvṛṇoti tat pratigham |
viparyayādapratighamiti siddham |

kathamidānīṃ tadrūpamiti | yadi na rūpayituṃ śakyata
ityabhiprāya: | etadavijñaptau samānam |

avijñaptirapi vā deśaṃ nāvṛṇotīti tulyam | anāsrave
samādhau anāsravamiti | mārgaṃ sammukhī-

kurvāṇo yogācārastadrūpamāśayaṃ cāśrayañca
pratilabhate yat samyagdṛṣṭivadanāsravaṃ śīlaṃ
pratilabhate |

yasmin sati prakṛtiśīlatāyāṃ santiṣṭhate |

athavā anāsrave'pi samādhau tadevaṃvidhaṃ rūpaṃ ca
ācāryā icchanti | arhato yadrūpaṃ

bāhyaṃ cetyapara iti | apara ācāryā varṇayanti-arhato
yadrūpaṃ cakṣurāyatanādi bāhyaṃ ca kāṣṭha-

kuḍyādi tadanāsravaṃ rūpam | kuta: ?
āsravāṇāmaniśrayatvāt | na hyarhatsāntānikaṃ rūpaṃ
bāhyaṃ

cāsravāṇāṃ kleśānāṃ niśraya iti |

yadyevam, yattahyaviśeṣeṇa sūtra uktam-sāsravā dharmā:
katame ? yāvadeva cakṣuryāvadeva

rūpāṇīti vistara: | tat punarāsravāṇāmapratipakṣatvāt
sāsravamuktam | cittacaittaviśeṣo hi

āsravapratipakṣa iti | paryāyeṇa tarhīti vistara: |
tadevārhato rūpaṃ bāhyaṃ cāsravāṇāmapratipakṣatvāt

sāsravam, āsravāṇāmaniśrayatvādanāsravamiti | tathā ca
lakṣaṇasaṅkara: syāditi doṣa: | yāni

rūpāṇīti | yāni rūpāṇyāyatanānītyartha: | vistareṇa
yāvad ye dharmā: sāsravā: sopādānīyā-

śceta:khilamrakṣavastviti vacanāt | santyanāsravāṇi
rūpāyatanānīti | tāni puna: katamāni

sāsravāṇi ? sopādānīyāni pṛthagjanarūpāṇi;
āsravāṇāṃ ni:śrayatvāttadapratipakṣatvācca |

katamānyanāsravāṇi ? yānyarhato rūpāṇi bāhyāni ca;
āsravāṇāmani:śrayatvāt |

dharmatā hyeṣeti | karmaṇāmanādikālikā śakti: |
guṇaviśeṣāditi | dhyānāpramāṇādi-

@461

pariṇāmaviśeṣaṃ prāpnuvanti, yenāyatyāṃ
bahutaraphalābhiniṣpattaye samarthā bhavanti" |

idamabhisandhāyoktaṃ bhaved-"abhivardhata eva
puṇyamupajāyata eva puṇyam" iti |

atha matam-kathamidānīṃ santānāntaraviśeṣādanyamanaso'pi
santānāntarasya

pariṇāma: setsyatīti ? etadavijñaptau samānam |

kathamidānīṃ sannatānāntaraviśeṣāt santānāntare
dharmāntaravijñapti: setsyatīti

niraupadhikeṣvidānīṃ puṇyakriyāvastuṣu kathaṃ
bhaviṣyatīti ? abhīkṣṇaṃ tadālambana-

cetanābhyāsāt svapneṣvapi tā anuṣaṅgiṇyo bhavanti |
avijñaptivādinastu niraupadhike

yatra vijñaptirnāsti tatra kathamavijñapti: syāt |

yacca aupadhikeṣvapyevamabhīkṣṇam
tadālambanacetanābhyāsādityapare |

yattarhi sūtramuktam-"yasyograbhikṣu: śīlavān
kalyāṇadharmā piṇḍakaṃ paribhujyā-

pramāṇaṃ ceta:samādhiṃ kāyena sākṣātkṛtvopasampadya
viharati, apramāṇastannidānadāyakasya

dānapate: puṇyābhiṣyanda: kuśalābhiṣyanda:
sukhāsvādadhāra: pratikāṅkṣitavya:" iti,

atra tadānīṃ dātu: kaścetanāviśeṣa: ? tasmāt
santatipariṇāmaviśeṣa eva nyāyya: |

yadapyuktam-"kārayata: kathaṃ karmapathā: setsyanti" iti ?
tatrāpyevaṃ

varṇayanti-tatprayogeṇa pareṣāmupaghātaviśeṣāt prayoktu:
sūkṣma: santatipariṇāmaviśeṣo

jāyate, yata āyatyāṃ samante'pi
bahutaraphalābhinirvarttanasamartho bhavatīti |

-------------------

guṇaviśeṣāt | anugrahaviśeṣācceti | śarīrasya
varṇabalādiviśeṣāt | tadālambaneti vistara: |

sapratigrāhakamālambanamasyā: seyaṃ
tadālambanādānacetanā, tayā paribhāvitā: santataya:
sūkṣmaṃ

pariṇāmaviśeṣaṃ phalotpattinimittaṃ prāpnuvanti | kathaṃ
bhaviṣyatīti | bahutaraphalābhiniṣpattaye

kathaṃ bhaviṣyatītyabhiprāya: | nahyatra dātṝṇāṃ
dāyā: paribhujyante, yatparibhogāt bhoktṝṇāṃ guṇa-

viśeṣādanugrahaviśeṣāccānyamanasāmapi dātṛṇāmiti
vistareṇa yāvat samarthā bhavanti

yāvadupajāyata eva puṇyamiti vā |

tadālambanacetanābhyāsāditi |
tathāgatatacchrāvakālambanacetanābhyāsāt santataya:
sūkṣmaṃ

pariṇāmaviśeṣaṃ prāpnuvanti | yenāyatyāṃ
bahutaraphalābhiniṣpattaye samarthā bhavanti |
caratastiṣṭhato

jāgrato yuktam, evaṃ svapatastu katham ? ityata
āha-svapneṣvapi tāścetanā anuṣaṅgiṇyo

bhavantīti | avijñaptivādinastu vaibhāṣikasya
niraupadhikepuṇyakriyāvastuni yatra vijñaptirnāsti,

kevalaṃ taṃ śrutvādhigacchati prītiprāmodyamudāraṃ
kuśalam, tatra kathamavijñapti: syāt; tasya

śroturvijñaptisamādhyorasambhavāt | avijñaptirhi vijñapte:
samādhervā sambhavet |

aupadhikeṣvapīti vistara: | ārāmadānādiṣvapi
tadālambanacetanābhyāsāt | pratigrāhaka

ālambanamasyāścetanāyā iti pūrvavat | āha-yaccau
padhikeṣvapyevamabhīkṣṇaṃ tadālambana-

cetanābhyāsāt |

yattarhi sūtramiti vistara: | apramāṇaṃ ceta:samādhimiti |
maitryādisamprayuktaṃ cetanāviśeṣa

iti | etadālambanacetanasyāpi dāyakasyāpramāṇa:
puṇyābhiṣyando'stīti darśayati | 

@462

svayamapi ca kurvata: kriyāphalaparisamāptāveṣa eva nyāyo
veditavya: |

so'sau santatipariṇāmaviśeṣa: `karmapatha:' ityākhyāyate:
kārye kāraṇopacārāt |

kāyikavācikatvaṃ tu tasya tatkriyāphalatvād yathā
avijñaptivādināmavijñaptiriti |

upātteṣu skandheṣu trikālayā cetanayā
prāṇātipātāvadyena spṛśyate ghātaka iti

bhadanta: | `haniṣyāmi',`hanmi', `hatam' iti cāsya yadā
bhavatīti |

na tviyatā karmapatha: parisamāpyate | mā bhūdahate'pi
mātrādau hatābhimāni-

nāmānantaryaṃ karmeti, svayaṃ tu ghnata
etāvāṃścetanāsamudācāra iti-ayamatrābhiprāyo

yuktarūpa: syāt |

ka idānīmeṣa pradveṣo yadavijñapti: prakṣipyate,
santatipariṇāmaviśeṣaścābhyupagamyate

tathaivāsaṃjñāyamāna: ?

na khalu kaścit pradveṣa:; kintu cittānvayakāyaprayogeṇa
kriyāparisamāptau tābhyāṃ

-------------------

kriyāphalaparisamāptāviti | maulakarmapathaprayoga: kriyā |
maulakarmapatha phalaṃ tasya

parisamāptau | eṣa eva nyāya iti | svayaṃ prayogeṇa
pareṣāmupaghātaviśeṣāt karttu: sūkṣma:

santatipariṇāmaviśeṣo jāyata iti sarvam |

kārye kāraṇopacārāditi | santatipariṇāmaviśeṣa:
karmapatho bhavatīti | santati-

pariṇāmaviśeṣa: kāryam, karmapatha: kāraṇam | yo'sau
kāyavāco: prayoga:, sa hi cetanālakṣaṇasya

karmaṇa: panthā iti | tasmin kārye karmapatha iti
kāraṇopacāra: | kāyikavācikatvaṃ tu tasya

santatipariṇāmaviśeṣasya tatkriyāphalatvāt |
kāyavākkriyāyā: phalatvādityartha: | yathā

avijñaptivādinām avijñaptiriti | yathā vaibhāṣikāṇāma
vijñaptivādināmavijñapti: karmapatha

ityākhyāyate; kāryakāraṇopacārāt | kāyikavācikatvaṃ tu
tatkriyāphalatvāditi |

avijñaptiradravyamiti prakārāntareṇa darśayan bhadanta
āha-upātteṣu skandheṣviti

vistara: | sattvasaṅkhyāteṣu vartamāneṣu skandheṣu
trikālayā cetanayā prāṇātipātāvadyena spṛśyate

ghātaka iti | kathaṃ trikālayā ? ityāha-haniṣyāmi hanmi
hatamiti cāsya yadā bhavatīti |

tadevamatra cetanaiva karmetyuktaṃ bhavati | ācāryo
bhadantamataṃ kenacid bhāgenābhipretaṃ kenacidbhāgenāna-

bhipretaṃ darśayannāha-na tviyateti vistara: | yadi
kaścidevaṃ prayojayet-manmātaraṃ mārayeti |

uccalite ca mārake tasyaiva bhaved-hatā tena manmāteti |
tasya hatābhimānina ānantaryakarma

syāt | na ceṣyate | tasmāt svayaṃ ghnanniti bhadantena
viśeṣyaṃ vaktavyam | ata evāha-svayaṃ tu

ghnata iti vistara: | etāvāṃścetanāsamudācāra iti |
haniṣyāmi hanmi hatamiti | yuktarūpa iti |

yukta eva yuktarūpa iti | svārthe rūpapratyaya:,
nāmadheyavat | yathā-nāmaiva nāmadheyamityeke

vyācakṣate | praśastarūpo yuktarūpa: | yuktaṃ vā rūpaṃ
svabhāvo'syeti yuktarūpa: |

tathaivāsaṃjñāyamāna iti | yathaivāvijñaptirduravabodhā,
tathaiva santatipariṇāmaviśeṣo'pīti |

cittānvayakāyaprayogeṇeti | cittapūrvakeṇa
kāyaprayogeṇetyartha: | tābhyāṃ pṛthagbhūtamiti | citta-

@463

pṛthagbhūtaṃ dharmāntaraṃ prayojayiturutpadyata iti
notpadyate paritoṣa: | yatkṛtaprayogasambhūtā

tu kriyāparisamāptistasyaiva tannimitta: santatipariṇāmo
bhavatīti bhavati paritoṣa:;

cittacaittasantānāccāyatyāṃ phalotpatte: |

uktaṃ cātra | kimuktam ? "vijñaptyabhāvād" ityevamādi |
tadabhāvādavijñaptera-

bhāva: |

yadapyuktam-"dharmāyatanasyārūpitvaṃ yasmānnoktam" iti ?
tadyadevātra rūpam-

nidarśanamapratighaṃ coktam, tadevāstu
dharmāyatanaparyāpannam |

yadapyuktam-aṣṭāṅga āryamārgo na syāditi ? aṅga
tāvadācakṣva-kathaṃ

mārgasamāpannasya samyagvākkarmāntājīvā bhavantīti !
kimasau vācaṃ bhāṣate, kriyāṃ vā

karoti, cīvarādīn vā paryeṣate ? netyāha | kiṃ tarhi ?
tadrūpāmanāsravāmavijñaptiṃ pratilabhate |

yasyā: pratilambhād vyutthito'pi na punarmithyāvāgādiṣu
pravartate, samyagvāgādiṣu ca

pravartate | ato nimitte naimittikopacārādavijñaptau tadā
vyākriyate |

yadyevam, ihāpyevaṃ kiṃ na gṛhyate-mārgasamāpanno
vināpyavijñaptyā tadrūpamāśayaṃ

ca āśrayaṃ ca pratilabhate, yasyaṃ pratilambhāt
vyutthito'pi na punarmithyāvāgādiṣu

pravartate, samyagvāgādiṣu ca pravartate | ato nimitte
naimittikopacāraṃ kṛtvā aṣṭau mārgāṅgāni

vyavasthāpyanta iti ?

aparastvāha-tadakriyāmātramatrāṅgamuktaṃ syāt |
yadasāvāryamārgasāmarthyādakriyā-

niyamaṃ pratilabhate,
taccānāsravamārgasanniśrayalābhādanāsravaṃ syāt |

-------------------

kāyābhyāṃ pṛthag bhūtam | yatkṛtaprayogasambhūteti |
yena kṛto yatkṛta: yatkṛtāt prayogāt

sambhūtā | kriyāparisamāpti: | karmapathaparisamāpti: |
tasyaiva cittacaittasya prayoktustannimitta-

statprayoganimitta: santatipariṇāmo bhavatīti | bhavati
paritoṣa: | asmākamiti vākyaśeṣa: |

cittacaittasantānāccāyatyāṃ phalotpatte: | nāvijñapti: |
kim ? bhavati paritoṣa iti vartate |

vijñaptyabhāvādityevamādīti | samutthāpakasya
dharmasyābhāvāt samutthāpyasya dharmasyābhāva

ityartha: | avijñaptirdravyato nāstīti sādhitametat |
ādi-śabdena-abhyupetyākāraṇamātra-

tvādatītāni mahābhūtānyupādāya prajñapte:;
teṣāmavidyāmānatvādi | tadevāstu
dharmāyatanaparyāpannamiti |

yaddhyāyināṃ samādhiviṣayo rūpaṃ
samādhiprabhāvādutpadyata ityuktaṃ taddhyanidarśanaṃ
cāpratighaṃ ca |

aṅga tāvadācakṣveti | aṅgāprātilomya iti paṭhyate |
hanta tāvadācakṣveti | ehi

tāvadācakṣvetyartha ityapare | ato nimitta iti vistara: |
yata evam, ato nimitte'vijñaptau

naimittikopacārāt samyagvāgādyupacārāt avijñaptau tadā
vyākriyate | samyagvākkarmāntājīvākhyā

kriyata ityartha: |

āśayaṃ cāśrayaṃ ceti | āśaya:
prāṇātipātādyakaraṇāśaya:, śraddhādyāśayo vā |
āśraya

āśrayaparāvṛtti: | ato nimitte āśaye ca naimittikopacāram
| samyagvāgādyupacāraṃ kṛtvāṣṭau

mārgāṅgāni vyavasthāpyanta iti |

@464

na hi sarvatra dravyamanto dharmā: parisaṅkhyāyante |
tadyathā aṣṭau lokadharmā:-

lābha:, alābha:, yaśa: ayaśa:, nindā, praśaṃsā, sukham,
du:khamiti | na cātra cīvarā-

dīnāmalābho nāmāsti dravyāntaram | prātimokṣasaṃvaro'pi
syāt, yayā cetanayā vidhipūrvaṃ

kṛtvā'bhyupagama: pratiṣiddhāt karmaṇa: kāyavācau
saṃvṛṇoti |

anyacitto na saṃvṛta: syāditi cet ? na; tadbhāvanayā
kriyākāle smarata:

tatpratyupasthānāt setubhāvo'pi syādakriyāṃ pratijñāṃ
saṃsmṛtya lajjito dau:śīlyākaraṇāt

ityarthameva tasyā: samādānam | yadi punaravijñaptereva
dau:śīlyaṃ pratibadhnīyāt, kaścit

muṣitasmṛti: śikṣāṃ bhindyāt |

alaṃ vistareṇa, astyeva dravyāntaramavijñaptirūpamiti
vaibhāṣikā: |

yadyasti, tacca mahābhūtānyupādāyetyuktam, tat kiṃ
vijñaptimahābhūtānyevopādā-

yāvijñaptirutpadyate ? athānyāni ? anyānyeva sā
mahābhūtānyupādāyotpadyate |

na hi saiva sāmagrī sūkṣmaphalā caudārikaphalā ca yujyate
| kiṃ khalu ? yadātanī

vijñaptistadātanānyeva sā mahābhūtānyupādāya vartate |
sarvamupādāyarūpaṃ prāyeṇaivam, kiñcid

vartamānamanāgataṃ cātītāni mahābhūtānyupādāya |

-------------------

tadakriyāmātramiti | mithyāvāgādyakriyāmātram |
katamattad ? ityāha-yadasāviti

vistara: | yadyakriyāmātramaṅga kathaṃ tadanāsravam ?
ityāha-taccānāsravamārgasanniśrayā-

lābhādanāsravamiti | yadyakriyāmātramaṅgam,
tathā'dravyasat |

kathamaṣṭāvaṅgāni bhavanti ? ityāha-na hi sarvatreti
vistara: | vidhipūrvamiti | śīla-

grahaṇavidhipūrvam | anyacitto na saṃvṛta: syāditi cet |
yadi sā cetanā saṃvara:, tasmāccetanā-

cittādanyacitto na saṃvṛta: syāt | yathā cetanayā
kāyavācau saṃvṛṇoti nāsau tadānīmastīti |

na tadbhāvanayeti vistara: | naitadevam; tadbhāvanayā
cittasantānabhāvanayā kriyākāle prāṇāti-

pātādicitte pratyupasthite smarata: ahaṃ
prāṇātipātādibhya: prativirata iti pratyupasthitasmṛte: |

tatpratyupasthānād yayā cetanayā kāyavācau saṃvṛṇoti;
tasyā: sammukhībhāvāt | ityarthameva

tasyā: samādānamiti | katham ? ayamakriyāpratijñāṃ
saṃsmṛtya dau:śīlyaṃ kuryāditi | na

kaścinmuṣitasmṛti: śikṣāṃ bhidyāditi |
yāsāvavijñapti: setubhūtā dau:śīlyaṃ pratibadhnāti sā

tadānīṃ vidyata iti |

na hi saiva sāmagrīti vistara: | na saiva
pṛthivīdhātvādīnāṃ mahābhūtānāṃ
vijñaptyāśrayāṇāṃ

sāmagrī sūkṣmaphalā cānidarśanāpratighā
avijñaptiphalatvāt, audārikaphalā ca sanidarśanasaprati-

ghavijñaptiphalatvād yujyate | tasmādanyānyeva
mahābhūtāni upādāyāvijñaptirutpadyate |

yadātanī vijñaptiriti vistara: | yadā bhavā vijñapti:
yadātanī vijñapti: | evaṃ tadātanāni

mahābhūtāni | yatkālasambhūtā vijñapti: kiṃ
tatkālasambhūtānyeva mahābhūtānyupādāya vijñapti-

rutpadyate | sarvamupādāya rūpaṃ
vijñaptiravijñaptirdhyānāsravasaṃgṛhītā
cakṣu:śrotrarūpaśabdādi caivaṃ

@465

kiṃ punastaditi ?

kṣaṇādūrdhvamavijñapti: kāmāptātītabhūtajā ||4||

prathamāt kṣaṇādūrdhvamavijñapti: kāmāvacarī atītāni
mahābhūtānyupādāyotpadyate |

tānyasyā āśrayārthena sambhavanti | pratyutpannāni
śarīramahābhūtāni sanniśrayārthena; pravṛttyanu-

vṛttikāraṇatvād yathākramam | cakrasyeva bhūmau
saparivartamānasya pāṇyāvedhabhūmi-

pradeśau ||4||

atha kutastyāni mahābhūtānyupādāya kutastyaṃ
kāyavākkarma ?

svāni bhūtānyupādāya kāyavākkarma sāsravam |

kāmāvacaraṃ kāyavākkarma kāmāvacarāṇyeva
mahābhūtānyupādāya | evaṃ yāvacca

caturthadhyānabhūmikaṃ tadbhūmikānyevopādāya |

anāsravaṃ yatra jāta:,

anāsravaṃ tu kāyavākkarma yasyāṃ bhūmau
jātastadutpādayati, tadbhūmikānyupādāya

tad veditavyam | dhātvapatitatvād, anāsravāṇāṃ ca
mahābhūtānāmabhāvāt, tadbalena

cotpatte: | tatra vijñaptyavijñaptyākhyakarmaṇī veditavye |

-------------------

samānakālānyeva mahābhūtānyupādāya vartate |
prāyeṇetigrahaṇaṃ kiñcitkāmāvacaryavijñaptinirāsārtham
|

ata evāha-kiñcid vartamānamanāgatamatītāni
mahābhūtānyupādāyeti | kiñcidupādāya rūpaṃ

vartamānamatītāni mahābhūtānyupādāya vartate,
kiñcidanāgatamupādāyarūpamatītāni mahābhūtānyu-

pādāya vartate |

kiṃ punastadupādāyarūpaṃ yadevaṃ bhūtamiti
darśayannāha-

"kṣaṇādūrdhvamavijñapti: kāmāptātītabhūtajā" iti |
kāmāvacarasaṃvarādigrahaṇa-

kāle'vijñapti: sahajāni mahābhūtānyupādayotpadyate |
evamanyāpya vijñaptistānyevopādāyotpadyate;

yasmāt tānyasyā āśrayārthena sambhavanti |
yathānyeṣāmupādāyarūpāṇāṃ pratyutpannāni mahā-

bhūtānyāśraya:, evaṃ tasyātītānyāśraya: |
pravṛttyanuvṛttikāraṇatvāt yathākramamiti | atītāni

mahābhūtāni pravṛttikāraṇatvāt ākṣepakāraṇatvāt
āśrayārthena bhavanti | pratyutpannāni śarīramahā-

bhūtānyanuvṛttikāraṇatvādadhiṣṭhānakāraṇatvāt
sanniśrayārthena bhavanti | cakrasyeveti vistara: |

yathā cakrasya pāṇyāvedha: | evamasyā: pravṛttikāraṇam |
yathā bhūmipradeśa: | evamanuvṛttikā-

raṇam ||4||

kālaniyamamuktvā bhūminiyamaṃ pṛcchati-atha kutastyānīti
vistara: | yāvacca caturtha-

dhyānabhūmikamiti | ārūpyeṣu bhūtabhautikānāmabhāvāt |

dhātvapatitatvāditi | anāsravasya kāyavākkarmaṇo:
dhātvapratisaṃyuktatvāt | nāsti

niyamata ityabhiprāya: | anāsravāṇi tarhi
mahābhūtānyupādāya kasmānna bhavati ? ityata āha-

anāsravāṇāñca mahābhūtānāmabhāvāditi | kiṃ
punarasyā mahābhūtai: kāryam ? ityata āha-

@466

avijñaptiranupāttikā ||5||

nai:ṣyandikī ca sattvākhyā,

kiñca-

niṣyandopāttabhūtajā |

nai:ṣyandikānyeva bhūtānyupādāya cittacaittāni
copādāyāvijñaptirbhavati |

asamāhitabhūmikāyā eṣa prakāra: ||

samādhijaupaciyikānupāttābhinnabhūtajā ||6||

dhyānānāsravasaṃvarā vijñapti: samādhijā | sā
samādhisambhūtānyaupacayikāni,

anupāttāni ca mahābhūtānyupādāyotpadyate | abhinnāni, ca
yānyeva ca bhūtānyupādāya

prāṇātipātād viratirutpadyate tānyeva yāvat
sambhinnapralāpāt | kiṃ kāraṇam ? cittavad

bhūtābhedāt |

prātimokṣasaṃvare tvanyonyāni mahābhūtānyupādāya
saptāvijñaptayo bhavanti | vijñaptistu

nai:ṣyandikī | upāttā tu kāyikī |

-------------------

tadbalena cotpatteriti | mahābhūtabalena cotpatterityartha: |
ata cittabalenaiva tadutpatti: kasmānna

bhavati ? anupādāyarūpatvaprasaṅgāt |

"avijñaptiranupāttikā" iti |
amūrtatvāccittacaittādhiṣṭhānabhāvāyogād ||5||

"naiṣyandikī ca" iti | kuśalākuśalatvāt | na vipākajā;
"nāvyākṛtāstyavijñapti:"

(abhi^ 4.7) iti vacanāt | vipākajasya cāvyākṛtatvāt
"vipāko'vyākṛto dharma:"

(abhi^ ko^ 2.57) iti vacanāt | naupacayikī upacayābhāvāt |
pāriśeṣyānnaiṣyandikī |

"sattvākhyā" sattvasantānapatitatvāt |

"niṣyandopāttabhūtajā" iti |
naiṣyandikopāttamahābhūtajā;
samutthāpakacittāpekṣatvāt,

asamāhitacittavijñaptyadhikārācca | na
svapnasamādhyādyaupacayikamahābhūtajā | ata eva ca na

vipākajamahābhūtajā |

"samādhijā" iti vistara: | sāsravānāsravasamādhijatvāt |
dhyānānāsravaja-

saṃvarāvijñapti: samādhijetyucyate | anupāttāni ca
mahābhūtānyupādāyeti | samāhitacittavaśena

tatra śarīre cittānuvṛttitvāt | upāttāni hi
mahābhūtāni nirodhasamāpattyādyavasthāsu citta-

mantareṇāpi vartante | yāvatsambhinnapralāpāditi |
yāvacchabdena adattādānāt kāmamithyācārānmṛṣā-

vādāt paiśunyāt pāruṣyāt sambhinnapralāpāditi |
cittavad bhūtābhedāt | yathā tadutpādakaṃ

cittamabhinnam, evaṃ bhūtānyapi tadutpādakānyabhinnānyeva
| na cādhārārthenāvijñaptermahābhūtānyāśraya:,

kiṃ tarhi ? tatpravartanārthena | tasmādabhinnabhūtajeti
vacanaṃ na virudhyate |

prātimokṣasaṃvare tvanyānyānīti |
acittānuparivarttanīyatvāt | vijñaptistu naiṣyandikīti |

ākṣepavaśenānuvṛtte: | upāttā tu kāyikīti | na
vācikītyartha: | kāyikī hi kāyamahābhūtā-

vinirbhāgavartitvāt tadāśrayabhūtānāmupāttā | na tu
vācikī; tadvinirbhāgavartitvāt |

@467

kiṃ punariyaṃ vijñaptirutpadyamānā pūrvakasya
saṃsthānasya santānaṃ bādhitvotpadyate ?

utāho na ?

kiñcāta: yadi bādhitvotpadyate ? na;
vipākarūpasyocchinnasya puna: prabandhāda-

vaibhāṣikīyaṃ prāpnoti |

athābādhitvā ? kathamekasmin bhūtasaṅghāte
saṃsthānadvayaṃ sidhyati | anyānyeva

tāni nai:ṣyandikāni tadānīmupajāyante yānyupādāya
vijñaptirbhavati ?

evaṃ tarhi yadyadevāṅgaṃ niśrityotpadyate vijñapti:, tena
tenāṅgena mahīyasā bhavitavyam;

tanmahābhūtairabhivyāpanāt | anabhivyāpane ca puna: kathaṃ
kṛtsnenāṅgena vijñapayet ! śuṣiratvāt

kāyasyāsti teṣāmavakāśa: ||6||

tat khalvetat karma paryāyeṇa dvividham, trividham,
pañcavidhaṃ coktam | cetanā,

cetayitvā ceti | cetayitvā punardvidhā-kāya-vākkarma,
cetanā ca | kāyakarma puna:

dvividham-vijñaptyākhyam, avijñaptyākhyaṃ ca | evaṃ
vākkarma, cetanā ceti pañcavidhaṃ

bhavati | tatra punaravijñaptirdvidhā-kuśalā, akuśalā ca |

nāvyākṛtāstyavijñapti:,

kiṃ kāraṇam ? avyākṛtaṃ hi cittaṃ durbalam, ato na
śaktaṃ balavat karmākṣeptum,

yanniruddhe'pi tasminnanubadhnīyāt |

-------------------

atra codayati-śāstraviruddhametad | evaṃ
hyāha-"yānīmānyupāsakasya pañca śikṣā-

padāni eṣāṃ katyupāttāni ? katyanupāttāni ?
āha-sarvāṇyanupāttāni" iti ? avijñaptilakṣaṇa-

śikṣāpadabhisandhivacanād bāhulikatvādvā
tathānirdeśasyetyadoṣa: |

puna: prabandhādavaibhāṣikīyamiti |
ekasaṃsthānotpattāvitarasaṃsthānānivṛtte: |

kathaṃ vistareṇa yāvat saṃsthānadvayaṃ sidhyatīti |
anyonyāvakāśadānāt |

tanmahābhūtairabhivyāpādanāditi |
vijñaptyāśrayairmahārbhūtairaṅgasyābhivyāpanāt |
anabhivyāpane

ca punarvijñaptimahābhūtai: kathaṃ kṛtsnenāṅgena
vijñāpayet | na hi śakyate vaktum-kāyaikadeśenāsau

vijñāpayati na sarvakāyeneti | vijñaptyāśrayāṇi
mahābhūtāni tadaṅgaṃ na vyāpyāvatiṣṭhanta iti |

śuṣiratvāt kāyasyāsti teṣāmavakāśa iti |
abhivyāpane'pi na mahīyasāṅgena bhavitavyam;

śuṣiratvena kāyānupraveśāt | pīnena tarhi guruṇā vā
tenāṅgena na bhavitavyam; sūkṣmatvāt ||6||

dvividhaṃ trividhaṃ pañcavidhaṃ coktamiti | "cetanā
tatkṛtaṃ ca tat" (abhi^ ko^ 4.1)

iti vacanād dvividhamuktam | "cetanā mānasaṃ karma tajje
vākkāyakarmaṇī" (abhi^

ko^ 4.2) iti vacanāt trividhamuktam | "te tu
vijñaptyavijñaptī" (abhi^ ko^ 4.3)

iti kāyavākkarmaṇorvijñaptyavijñaptitve bhedāt
cetanātmana: karmaṇaśca pañcasattvāt pañcavidhamuktam |

"nāvyākṛtāstyavijñapti:" iti |
kuśalākuśalaivāvijñaptirityarthāduktaṃ bhavati |

balavatkarmeti | avijñaptilakṣaṇam |

@468

tridhā'nyat,

anyat karma trividham-kuśalākuśalāvyākṛtam | kiṃ tadanyat
? vijñapti:, cetanā

ca |

aśubhaṃ puna: |

kāme,

akuśalaṃ vastu karma kāmadhātau veditavyam, nānyatra;
akuśalaṃbhūtānāṃ prahīṇatvād,

āhnīkyānapatrāpyayośca | kuśalāvyākṛtaṃ tu
sarvatrāprativedhāt | tatra

rūpe'pyavijñapti:,

kāme'pīti; apiśabdāt | ārūpyeṣu nāsti; bhūtābhāvāt |
yatra hi kāyavāco:

pravṛttistatra kāyavāksaṃvarau |

iha tarhi samāpannasya syādanāsravāvijñaptivat ? na; tasyā
dhātvapatitatvāt |

ārūpyāvacarī tvavijñaptirnārhati kāmarūpāvacarāṇi
visabhāgāni mahābhūtānyu-

pādāya bhavitum |

sarvarūpavaimukhyāccārūpyasamāpattirnālaṃ rūpotpattaye;
vibhūtarūpasaṃjñatvāt |

dau:śīlyapratipakṣeṇa śīlam | tacca dau:śīlyaṃ
kāmāvacaram | ārūpyāśca kāma-

ghātorāśrayākāralambanapratipakṣadūratābhirdūre | ata
eṣvavijñaptirnāstīti vaibhāṣikā: |

-------------------

kāme'pīti apiśabdāditi | ca-śabdārthenāpiśabdena
kāmaityākṛṣyate | anāsravā-

vijñaptivaditi | yathā na ca tāvadanāsravāyā
avijñapteranāsravāṇi mahābhūtāni; atha ca punaryasyāṃ

bhūmau jātastāmutpādayati, tadbhūmikāni
mahābhūtānyupādāyotpadyate | evaṃ na ca tāvadārūpyāṇi

mahābhūtāni syu: |

atha ca punaryasyāṃ bhūmau jātastāmutpādayati,
tadbhūmikāni mahābhūtānyupādāyārūpyāvaca-

ryāvijñaptirbhaviṣyatīti | na; tasyā dhātvatitatvāditi |
neha; asāmyāt | yasmādavijñaptiranāsravā

dhātvapatitā kāmarūpārūpyavacarīti
tṛṣṇābhirasvīkṛtatvāt tasyā dhātuto vā naiva
sabhāgāni,

nāpi visabhāgāni mahābhūtāni bhavantīti, ato yatra
jātastatrajāni mahābhūtānyupādāyotpadyate |

ārūpyāvacarī tvavijñaptirnārhati kāmarūpāvacarāṇi
visabhāgāni mahābhūtānyupādāya bhavitum |

dhātupatitatvādityabhiprāya: |

kiñca-sarvarūpavaimukhyāccārūpyasamāpattirnālaṃ
rūpotpattaye | rūpabhūmikā tvanāsravā

samāpattiralaṃ rūpotpattaye, avijñaptyupattaye ityartha: |
kasmāt ? sarvarūpavaimukhyādityabhiprāya: |

kathaṃ cārūpyasamāpatte: sarvarūpavaimukhyamiti ? ato
bravīti-vibhūtarūpasaṃjñatvāditi | vigata-
rūpaṃjñatvādityartha: |

dau:śīlyapratipakṣeṇa śīlamiti vistara: | dau:śīlyaṃ
kāmāvacaram; akuśalasamutthāna-

tvāt | tasya rūpabhūmikaṃ śīlamavijñaptilakṣaṇaṃ
pratipakṣa iti yujyate | ārūpyāvacaramapyevaṃ

@469

vijñapti: savicārayo: ||7||

vijñaptistu savicārayoreva bhūmyo: | kāmadhātau prathame ca
dhyāne ca tata

ūrdhvam ||7||

kāme'pi nivṛtā nāsti,

nivṛtā tu vijñapti: kāmadhātāvapi nāsti | brahmaloka
evāsti | mahābrahmaṇo

hi śāṭhyasamutthitaṃ kāyakarma śrūyate | sa hi
svaparṣanmadhye āyuṣmato'śvajita:

kṣepārthamātmānaṃ kṣiptavān |

tata ūrdhvamasatyāṃ vāgvijñaptau kathaṃ tatra
śabdāyatanaṃ bāhyamahābhūtahetukam |

anye punarāhu:-dvitīyādiṣvapi dhyāneṣu
vijñaptirastyanivṛtāvyākṛtā | na tu

kuśalā, na kliṣṭā | kiṃ kāraṇam ? na hi
teṣūpapannastathājātīyamadhobhūmikaṃ cittaṃ

sammukhīkaroti, yena tāṃ vijñaptiṃ samutthāpayet;
nyūnatvāt, prahīṇatvācca |

-------------------

bhaviṣyatīti ced ? ata āha-ārūpyāśca kāmadhātoriti
vistara: | ārūpyā: kāmadhātoścata-

sṛbhirdūratābhirdūre | dūratvāccārūpyasaṃgṛhītaṃ
śīlaṃ kāmadhātupratipakṣe na kalpate | catasraśca
dūratā

vyākhyātā: purastāditi na punarvyākhyāyante |
pratipakṣadūratā cātrodāharaṇam |

"vijñapti: savicārayo:" iti | savicārayoreva bhūmyoriti |
avadhāraṇārtha ārambha: |

"vitarkya vicārya vācaṃ bhāṣate" iti
vitarkavicārapūrvakatvāt kāyavākkarmaṇo: ||7||

"kāme'pi nivṛtā nāsti" iti | na kevalamavicārāsu
bhūmiṣviti darśayati | brahmaloka

evāstītyuktaṃ bhavati |

tata ūrdhvamiti | brahmalokādūrdhvam |
bāhyamahābhūtahetukamiti | vāyuprabhṛtīnāṃ śabdā-

yatanam | vijñaptiśabdapratiṣedhaparametadvacanam | na tu
brāhyamahābhūtahetukamiti | pāṇyādyaṅga-

śabdo'pi hi dvitīyādiṣu dhyāneṣu sambhavati | anyathā hi
śāstravirodha: syāt | tathā hi

śāstra uktam-"śabdadhātunā ka: samanvāgata: ?
āha-kāmarūpāvacara: | ko'samānvāgata: ?

āha-ārūpyāvacara:" ( ) iti | na hi bāhyena
sattvasaṃkhyātena samanvāgato yujyate;

"prāptyaprāptisvasantānapatitānām" (abhi^ ko^ 2.36) iti
vacanāt |

asyaiva ca doṣaparihārārthamanye punarāhuriti |
dvitīyādiṣvapi dhyāneṣu vijñaptirastīti |

kimbhūmikā ? prathamadhyānabhūmikā | vaibhāṣikapakṣa
evāyam, na pakṣāntaram;

"kāyākṣiśrotravijñānaṃ vijñaptyutthāpakaṃ ca yat |

dvitīyādau tadā vyāptamakliṣṭāvyākṛtaṃ ca tat" ||
(abhi^ 8.13)

iti siddhāntāt | evaṃ tarhi dvitīyādidhyānabhūmikā
bhavati pakṣāntaram | sā tu kiṃ

vyākṛtā, utāvyākṛtā ? ityāha-anivṛtāvyākṛtā | na tu
kuśalā na kliṣṭeti | paraspara-

sambhāṣaṇādi kurvatāṃ tatastyānāmavyākṛtā
vijñaptirbhavati | kiṃ kāraṇaṃ na kuśalā na kliṣṭā-

'sti ? ityāha-na hi teṣūpapanna iti vistara: | na hi
dvitīyādiṣu dhyāneṣūpapanna: tathājātīyaṃ

kuśalakliṣṭajātīyamadhobhūmikaṃ cittaṃ sammukhīkaroti |
yena cittena kuśalāṃ kliṣṭāṃ vā vijñaptiṃ

@470

pūrvameva tu varṇayanti |

kiṃ puna: kāraṇamūrdhvaṃ brahmalokānnāsti vijñapti:,
kāmadhātau ca nivṛtāvyākṛtā

nāsti ?

samutthānamasadyata: |

savitarkavicāreṇa hi cittena vijñapti: samutthāpyate | tacca
dvitīyādiṣu dhyāneṣu

nāsti, bhāvanāprahātavyena cotthāpyate;
darśanaprahātavyasyāntarmukhapravṛttatvāt | tacca

kāmadhātau nivṛtāvyākṛtaṃ nāsti |

kiṃ khalu samutthānavaśādeva dharmāṇāṃ
kuśalākuśalatvaṃ veditavyam ? netyāha |

kiṃ tarhi ? caturbhi: prakārai:-paramārthata:, svabhāvata:,
samprayogata:, samutthānataśca |

tatra tāvat-

paramārthaśubho mokṣa:,

nirvāṇaṃ hi sarvadu:khavyupaśama: | tata: paramakṣematvāt
paramārthena kuśalam,

ārogyavat |

svato mūlahryapatrapā: ||8||

trīṇi kuśalamūlāni hrīścāpatrāpyaṃ ca svabhāvena
kuśalāni; anyasamprayoga-

samutthanānapekṣatvāt, pathyauṣadhavat ||8||

samprayogeṇa tadyuktā:,

taireva kuśalamūlahryapatrāpyai: samprayuktā dharmā:
samprayogeṇa kuśalā:; taira-

samprayuktānāṃ kuśalatvābhāvād, auṣadhamiśrapānīyavat
|

-------------------

samutthāpayet | kiṃ kāraṇam ? iti āha-nyūnatvāt
prahīṇatvācceti | kuśalamadhobhūmikaṃ

nyūnatvāt na sammukhīkaroti | prahīṇatvācceti na kliṣṭam
| arthādetaduktaṃ bhavati-avyākṛta-

madhobhūmikaṃ cittaṃ sammukhīkaroti, tena tāṃ
samutthāpayatīti | etaduktaṃ bhavati-adhobhūmikena

cittenordhvabhūmikā vijñaptirutthāpyata iti | tadevaṃ
necchanti vaibhāṣikā: | prathamadhyānikaiva hi

sā vijñapti:; prathamadhyānabhūmikacittasamutthāpitatvāt |
tasmādāha-pūrvameva tu varṇayantīti |

tacca kāmādhātāviti | tacca bhāvanāprahātavyaṃ
nivṛtāvyākṛtaṃ cittaṃ kāmadhātau nāsti |

satkāyāntargrāhadṛṣṭisamprayuktameva hi kāmadhātau
nivṛtāvyākṛtaṃ cittamiṣyate | tena ca na vijñapti:

samutthāpyate | antarmukhapravṛttatvāt |

svabhāvata iti | ātmata: | paramakṣematvāditi |
akṣemaleśānubandhābhāvāt | yaddhi

svabhāvasamprayogasamutthānata: kuśalam, na tat
paramakṣemamityuktaṃ bhavati ||8||

asamprayuktānāṃ kuśalatvābhāvaditi |
kuśalamūlādibhirasamprayuktānāṃ caittādīnāṃ kuśala-

tvābhāvāt tatsamprayogakuśalatvasiddhi: |

@471

samutthānāt kriyādaya: |

kāyavākkarmaṇī cittaviprayuktāśca saṃskārajātyādaya:
prāptinirodhāsaṃjñisamāpatta-

yastaireva kuśalamūlādisamprayuktairdharmai:
samupasthāpitā: samutthānena kuśalā:, auṣadhi-

pānīyasambhūtakṣīravat |  prāptīnāṃ tu
visabhāgacittasamutthāpitānāṃ kathaṃ kuśalatvamiti
vaktavyam |

tadyathā-vicikitsayā kuśalamūlapratisandhānam,
dhātupratyāgamaparihāṇibhyāṃ ca |

yathā ca kuśalamuktam, tato

viparyayeṇākuśalam,

kathaṃ kṛtvā ? saṃsāra: paramārthenākuśala:;
sarvadu:khapravṛttyātmakatvena paramākṣema-

tvāt | akuśalamūlāhrīkyānapatrāpyāṇi svabhāvata: |
tatsamprayuktā dharmā: samprayogata: |

tatsamutthāpitā: kāyavākkarmajātyādiprāptaya:
samutthānata: vyādhyapathyauṣadhādibhirupameyā: |

evaṃ tarhi na kiñcit sāsravamavyākṛtaṃ bhaviṣyati,
kuśalaṃ vā; saṃsārābhyantara-

tvāt ? paramārthata evamuktam, vipākaṃ tu prati yat
sāsravaṃ na vyākriyate tadavyākṛta-

mityucyate |

-------------------

taireva kuśalamūlādisamprayuktairiti | ādiśabdena
hyapatrāpyayorgrahaṇam | auṣadhi-

pānīyasambhūtakṣīravaditi | pītauṣadhapānīyāyārgoryat
kṣīraṃ tadauṣadhapānīyasambhūtam |

prāptīnāṃ tviti vistara: | prāptīnāṃ kuśalānāṃ
visabhāgacittasamutthāpitānām | visabhāgaṃ

cittaṃ kuśalādanyat | vicikitsayā kuśalamūlapratisandhāne
yā: kuśalānāṃ prāptaya:, tāsāṃ

kuśalatvam | na tāvat parinirvāṇavat;
paramārthākṣematvāt | nāpyalobhādivat svabhāvata:
kuśalam;

atatsvabhāvatvāt | nāpi vedanādivat; samprayogato
viprayuktatvāt | nāpi samutthānata:;

tatsamutthānacittasya kliṣṭatvāt | evaṃ
punarbhavapratisandhāvapi upapattipratilambhikakuśalaprāptayo

vaktavyā: | kathaṃ tāsāṃ kuśalatvamiti vaktavyametat |
kartavyo'tra yatna ityabhiprāya: | atra

pariharanti-
kuśalamūlasamutthāpanīyatvādanāgatāvasthāyāmeva tā:
kuśalamūlā bhavanti | kliṣṭena

cittena tatprāptivibandho'panīyate | na tat
kuśalatvamāpadyata iti |

sarvadu:kha pravṛttyātmakatveneti | sarvasya du:khasya
pravṛttirātmā svabhāvo'syeti sarva-

du:khapravṛttyātmaka:, tadbhāvena | paramārthenākṣema:
saṃsāra: | kāyavākkarmajātyādiprāptaya iti |

kāyavākkarmāṇi vijñaptyavijñaptisvabhāvānya
saṃvaranaivasaṃvaranāsaṃvarasaṃgṛhītāni | jātyādayo
jāti-

jarāsthityanityatālakṣaṇālakṣaṇasvabhāvā: |
prāptayo'kuśalānām | vyādhyapathyauṣadhādibhirupa-

meyā iti | saṃsāro vyādhinopameya: | vyādhisaṃsāra
ityartha: | lobhādīnyapathyauṣadhenopameyāni;

anyasamprayogasamutthānāpekṣatvāt | tatsamprayuktā
apathyauṣadhimiśrapānīyena | kāyavākkarma-

jātyādiprāptayo'pathyauṣadhapānīya
sambhūtakṣīreṇopameyā: |

evaṃ tarhīti vistara: | yadi paramārthenākuśala: saṃsāra:
| na kiñcit sāsravamavyākṛtaṃ

bhaviṣyati, kuśalaṃ vā: saṃsārābhyantaratvāt sāsravasya
| paramārthata evamuktamiti | abhyupagata-

@472

iṣṭavipākatvāt kuśalamityucyate |

yadi tu paramārthenāvyākṛtaṃ mṛgyate, tat-

paramāvyākṛte dhruve ||9||

dve asaṃskṛte niṣparyāyeṇānivṛtāvyākṛte-ākāśam,
apratisaṅkhyānirodhaśca |

idaṃ vicāryate-yadi samutthānavaśāt kuśalākuśalatvaṃ
kāyavākkarmaṇa:, kiṃ na

mahābhūtānām ? karmaṇi hi kartturabhiprāya:, na
mahābhūteṣu |

samāhitasyāvijñaptau nāstyabhiprāya: | na cāsamāhitaṃ
cittaṃ tasyā: samutthāpakaṃ

visabhāgabhūmikatvāditi kathaṃ tasyā: kuśalatvam |

divyayorapi vā cakṣu: śrotrayo: kuśalatvaprasaṅga: ?
kartavyo'tra yatna: | yaduktam-

"darśanaprahātavyaṃ cittaṃ vijñapterasamutthāpakam" iti |
kiṃ tarhi bhagavatoktam-"tato'pi

mithyādṛṣṭermithyāsaṅkalpa: prabhavati mithyāvāg
mithyākarmānta:" ityevamādi ?

aviruddhametat ||9||

-------------------

metat-sarvaṃ saṃsāraparyāpannamakuśalamiti | vipākaṃ tu
pratīti vistara: | yadvipākaṃ prati na

vyākriyate | savipākamediti | tadavyākṛtamityucyate |
taduktaṃ bhavati-yat sāsravaṃ tadakuśalam;

paramākṣematvāt | vipākaṃ
pratyavyākaraṇārthādavyākṛtamiti | kuśalamapi |
tathaivākuśalam |

iṣṭavipākatvāt kuśalamityavagantavyam |

yadi samutthānavaśāditi vistara: | cetanāyā eva
kuśalākuśatvamityanenābhiprāyeṇa |

kāyavākkarmaṇa: kuśalākuśalatvaṃ vicārayati | kiṃ na
mahābhūtānāmiti | kuśalākuśalatvam |

kuśalākuśalena hi cittena kāyāvākkarmatanmahābhūtāni
samutthāpyante | vaibhāṣika āha-karmaṇi

hi karturabhiprāyo na mahābhūteṣu | na `mahābhūtāni
kuryām' iti | kiṃ tarhi ? `idaṃ karma kuryām'

iti | na karmavanmahābhūtānāṃ kuśalākuśalatvamiti |

ācārya āha-samāhitasya kartturavijñaptau nāstyabhiprāya:
| avijñaptiṃ kuryāmiti | na

cāsamāhitaṃ cittaṃ tasyā: samutthāpakamasti |
yadevamabhiprāyaṃ kuryāt | visabhāgatvādvisadṛśa-

tvād bhūmito'samādānādvā | kathaṃ tasyā: samāhitāyā:
avijñapte: kuśalatvam | mahābhūtavat

tasyā: kuśalatvaṃ na syādityabhiprāya: |

divyayorapi vā cakṣu:śrotrayo: kuśalatvaprasaṅga iti |
yadyantareṇāpi tadabhiprāyamavijñapte:

kuśalamiti | atha vā ayamasyābhisambandha:-yadi
visabhāgāsamāhitacittavaśena tasyā:

kuśalatvam, divyayorapi cakṣu:śrotrayo: kuśalatvaprasaṅga:,
prayogakāle tadabhiprāyasambhavāt |

na ca tayo: kuśalamasti, "avyākṛte śrotracakṣurabhijñe"
(abhi^ 7.45) iti vacanāt |

yaduktaṃ darśanaprahātavyaṃ cittaṃ
vijñapterasamutthāpakamiti | darśanaprahātavyasyāntarmukha-

pravṛttatvādityevaṃ bruvatāṃ kiṃ tarhi bhagavatoktamiti
virudhyate | tad bhagavatoktamiti vākyārtha: |

kiṃ tad ? ityucyate-tato mithyādṛṣṭeriti vistara: | kathaṃ
mithyādṛṣṭerdarśanaprahātavyāyā:

mithyāvāk vijñaptisvabhāvā, mithyākarmāntaśca
tatsvabhāva evetyuktamiti ||9||

@473

samutthānaṃ dvidhā hetutatkṣaṇotthānasaṃjñitam |

dvividhaṃ samutthānam-hetusamutthānam,
tatkṣaṇasamutthānaṃ ca | tatraiva kṣaṇe

samudbhāvāt |

pravartakaṃ tayorādyaṃ dvitīyamanuvartakam ||10||

hetusamutthānaṃ pravartakam; ākṣepakatvāt |
tatkṣaṇasamutthānamanuvartakam; kriyā-

kālānuvartanāt |

kimidānīṃ tasya tasyāṃ kriyāyāṃ sāmarthyam ? tena hi
vināsau mṛtasyeva na

syādākṣiptāpi satī |

acittakasya tarhi saṃvarotpattau kathaṃ bhavati ?
sphuṭatarā tarhi sacittakasya

bhavatīti, etat tasya sāmarthyam ||10||

tatra ca-

pravartakaṃ dṛṣṭiheyaṃ vijñānam,

darśanaprahātavyaṃ cittaṃ vijñapte: pravartakam;
tatsamutthāpakayorvitarkavicāra-

-------------------

"hetutatkṣaṇotthānasaṃjñitam" iti | hetūtthānaṃ ca
tatkṣaṇotthānaṃ ca hetutatkṣaṇotthānam,

hetutatkṣaṇotthānamiti saṃjñitaṃ
hetutatkṣaṇotthānasaṃjñitam | saṃjñitamiti
saṃjñīkṛtam | athavā-

hetutatkṣaṇotthānaṃ saṃjñāsyeti
hetutatkṣaṇotthānasaṃjñam,
hetutatkṣaṇotthānasaṃjñīkṛtaṃ hetutatkṣaṇotthāna-

saṃjñitam |

hetusamutthānamiti | samuttiṣṭhate'neneti samutthānam,
hetuśca samutthānañca tat hetu-

samutthānam, tatkṣaṇasamutthānamiti | sa kṣaṇa:
kriyākṣaṇa:, tatkṣaṇe samutthānaṃ tatkṣaṇasamutthānam
|

tatraiva kṣaṇe samudbhāvāt | sadbhāvāt | tatraiva
kriyākṣaṇe tatkṣaṇasamutthānasya bhāvādityartha: |

ākṣepakatvāditi | utpādakatvāt |

kimidānīmiti vistara: | tasyatatkṣaṇasamutthānasya tasyāṃ
vijñapanakriyāyāṃ sāmarthyam |

yena tadānīṃ tadanuvartakamityucyate | tena hīti vistara: |
tena hi tatkṣaṇasamutthānena vinā asau

vijñaptirmṛtasyeva na syādākṣiptā satī |
hetusamutthānena janitāpi satī | tadyathā-kaścid `grāma

gamiṣyāmi' ityākṣiptakriyāntarā mriyeta,
tasyānuvartakacittābhāvād gamanaṃ na bhavati, tadvat |

acittakasya tarhīti vistara: | yadi tatkṣaṇasamutthānena
vinā'sau mṛtasyeva na syāt |

nirodhasamāpattilābhina: kasyacidupasampādyamānasya
kāyavijñaptimābadhnata: tatkālopasthita-

nirodhasamāpattitvāda cittakasya saṃvarotpattau
karmavāsanāvasānakālīnāyāṃ tatsaṃvarāntargatā

kāyavijñapti: kathaṃ bhavati | kathamutpadyate
tatkṣaṇasamutthānaṃ vinetyartha: | evaṃ virodhite
samādhyantaraṃ

śrīyate-sphuṭatarā tarhīti | tatkṣaṇasamutthāne
sacittakasya vyaktatarā vijñaptirbhavatītyetat

tasya sāmarthyam ||10||

pravartakaṃ dṛṣṭiheyamiti | pravartakameva
dṛṣṭiheyamityavadhāryate | kathaṃ punastat pravartakam ?

@474

yornidānabhūtatvāt | na tvanuvartakam; bahirmukhacittasya
kriyākāle tadabhāvāt |

tatsamutthāpitaṃ ca rūpaṃ darśanaprahātavyaṃ syāt |

kiṃ syāt ? abhidharmo bādhita: syāt |

vidyāvidyābhyāṃ cāvirodhānnāsti rūpaṃ
darśanaprahātavyam |

sādhya eṣa pakṣa: |

bhūtānyapi tarhi darśanaprahātavyāni syu:;
samānacittotthāpitatvāt ?

naivaṃ bhaviṣyati, yathā na kuśalākuśalāni bhavanti |
atha vā punarbhavantu |

naivaṃ śakyam | na hi tāni darśanaprahātavyāni yujyante,
nāpyaprahātavyāni |

-------------------

ityāha-tatsamutthāpakayorvitarkavicārayornidāna bhūtatvād
| hetubhūtatvād vijñapte: pravartakamiti |

na tvanuvartakamiti vistara: | yattad bahirmukhaṃ
cittamanuvartakam, tasya ca vijñapti kriyākāla:,

tasmin tadbhāvāt | tasya darśanaprahātavyasya
pravartakasyābhāvādityartha: | atastannānuvartakam |

ayaṃ cānyo doṣa:-tatsamutthāpitaṃ ca rūpamiti vistara: |
yadi tadanuvartakaṃ syāddarśanaprahātavyam,

tena darśanaprahātavyena samutthāpitaṃ
kāyavāgvijñaptirūpaṃ darśanaprahātavyaṃ syāt | yathā
bhāvanā-

prahātavyena cittena samutthāpitaṃ kāyavākkarma
bhāvanāprahātavyamiti |

kiṃ syāditi codaka: | abhidharmo bādhita: syāditi
vaibhāṣika: | "na dṛṣṭiheyamakliṣṭaṃ

na rūpam" (abhi^ ko^ 1.40) iti vacanāt |

kiñca-vidyāvidyābhyāṃ cāvirodhāt | vidyayā
darśanamārgeṇa satkāyadṛṣṭyādivat tasya

rūpasyāvirodhāt | aprahāṇādityartha: |
dṛṣṭasatyānāmapi tatsamanvāgatatvānnāsti rūpaṃ
darśana-

prahātavyam | avidyayā cāvirodhāt | kiñca avidyayāpi
rūpaṃ na virudhyate | na hi kliṣṭākliṣṭa-

rūpasamudācārāvasthāyāṃ tatprāptipravāhe vā
satyavidyā na bhavati | avidyāyāṃ ca satyāṃ tanna

bhavati | yathā anāsravo mārgo'vidyayā virudhyate;
pṛthagjanāvasthāyāṃ tadanutpādāt | tadutpāde

vāryāvasthāyāṃ kasyāścidavidyāyā: prahāṇāt |
tadevamanāsravavadaprahātavyamapi na bhavati | na

cedaprahātavyam, nāpi darśanaprahātavyam, pāriśeṣyād
bhāvanāprahātavyamiti siddham |

itara āha-sādhya eṣa pakṣa:-vidyayā rūpaṃ na virudhyata
iti | yo hi darśanaprahātavyaṃ

rūpamicchati sa kathaṃ vidyayā rūpasyāvirodhaṃ
grahīṣyati !

vaibhāṣika āha-bhūtānyapīti vistara: | yadi tadrūpaṃ
darśanaprahātavyacittasamutthāpitaṃ

darśanaprahātavyaṃ syāt | tadāśrayabhūtānyapi tarhi
darśanaprahātavyāni syu: | kasmāt ? samāna-

cittotthāpitatvāt | yena hi darśanaprahātavyena cittena
tadrūpaṃ samutthāpitam, tenaiva tadāśrayabhūtānyapi

iti | na ca tāni tathā bhavitumarhanti;
akliṣṭāvyākṛtatvāt | darśanaprahātavyānāṃ ca
kliṣṭatvāt |

itara āha-naivaṃ bhaviṣyati | darśanaprahātavyāni syuriti
| katham ? ityāha-yathā

na kuśalākuśalāni bhavanti | yathā yena cittena
kuśalākuśalena kuśalākuśalaṃ rūpaṃ samutthāpitaṃ

tenaiva tadāśrayabhūtāni samutthāpitāni | tacca
kāyavākkarmasvabhāvaṃ rūpaṃ kuśalākuśalam, na

tadāśrayabhūtānīti, tadvat | sa eva puna:
parāvṛtyāha-athavā punarbhavantu darśanaprahātavyānīti |

@475

kiṃ kāraṇam ? akliṣṭasya dharmasya
vidyāvidyābhyāmavirodhāt |

ato hetusamutthānamadhikṛtya sūtre paṭhanānnāsti virodha:
|

ubhayaṃ puna: |

mānasaṃ bhāvanāheyam,

bhāvānāheyaṃ punarmanovijñānamubhayaṃ
bhavati-pravartakaṃ ca, anuvartakaṃ ca |

pañcakaṃ tvanuvartakam ||11||

pañca vijñānakāyā anuvartakā eva | tadidaṃ
catuṣkoṭikaṃ bhavati-pravartakameva

darśanaprahātavyaṃ cittam, anuvartakā eva pañca
vijñānakāyā:, ubhayaṃ bhāvanāheyaṃ mano-  vijñānam,
nobhayamanāsravam ||11||

kiṃ khalu yathā pravartakaṃ tathaivānuvartakaṃ bhavati ?
nedamekāntam |

pravartake śubhādau hi syāt tridhāpyanuvartakam |

kuśale pravartake kuśalākuśalāvyākṛtamanuvartakaṃ syāt
| emakuśale ca,

avyākṛte ca |

tulyaṃ mune:,

buddhasya tu bhagavatastulyaṃ pravartakenānuvartakam- kuśale
kuśalam, avyākṛte

cāvyākṛtam |

śubhaṃ yāvat,

kuśalaṃ vā bhavatyanuvartakamavyākṛte'pi pravartake | na tu
kadācit kuśalaṃ

pravartakamanuvartakaṃ cāvyākṛtaṃ bhavati |

-------------------

vaibhāṣika āha-naivaṃ śakyaṃ bhavitum |
darśanaprahātavyānīti vākyaśeṣa: | kasmāt ?

akliṣṭasya dharmasya vidyāvidyābhyāmavirodhāt | na
hyakliṣṭo dharma: anivṛtāvyākṛta:

vidyā'nāsraveṇa mārgeṇa virudhyate | yathā kliṣṭā
dharmā: prāpticchedād virudhyante | tadālambana-

kleśaprāpticchedāttu virodho na pratiṣidhyate |
nāpyavidyayā virudhyate | prāpticchedena tadālambana-

kleśaprahātavyena ca | bhūtāni cākliṣṭāni | tatra
yaduktam-`athavā punarbhavantu' iti, tadayuktam |

tadevamatra sādhanamuttiṣṭhate-"na darśanaprahātavyāni
kliṣṭarūpāśrayamahābhūtāni; akliṣṭatvāda-

kliṣṭacittacaittadharmavat" iti |

tadevaṃ vaibhāṣika: pravartakaṃ dṛṣṭiheyaṃ vijñānamiti
sacodyaparihāraṃ pratiṣṭhāpya nigamayati-

ato hetusamutthānamiti vistara: |
yaduktam-`mithyādṛṣṭermithyāsaṃkalpo
yāvanmithyākarmānta:'

iti, tasya sūtrasya na virodho bhavatīti |

pravartakaṃ cānuvartakaṃ ceti | antarbahirmukapravṛttatvāt
|

"pañcakaṃ tvanuvartakam" iti | avadhāraṇamavikalpakatvāt |

nobhayamanāsravamiti | na pravartakam, nāpyanuvartakam;
samāhitāntarmukhapravṛttatvāt ||11||

@476

amlāyamānā hi buddhānāṃ deśaneti | nāsti
buddhānāmavyākṛtaṃ cittamiti

nikāyāntarīyā: | kuśalaikasantānā hi buddhānāṃ
santataya:, nityaṃ samāhitatvāt |

uktaṃ hi sūtre-

"caran samāhito nāgastiṣṭhannāga: samāhita: |

svapan samāhito nāgo niṣaṇṇo'pi samāhita:" || ( ) iti |

anicchayāsya cittasyāvisaraṇādevamuktam, na tu na
santyavyākṛtāni vipāka-

jairyāpathikanirmāṇacittāni buddhānāmiti vaibhāṣikā: |
mānasaṃ bhāvanāheyaṃ pravartakaṃ

cānuvartakaṃ cetyuktam, tat kuśalākuśalāvyākṛtaṃ
sarvaṃ veditavyam |

nobhayaṃ tu vipākajam ||12||

vipākajaṃ tu cittaṃ naiva pravartakaṃ nānuvartakam;
nirabhisaṃskāravāhitvāt |

kimidānīṃ yathā pravartakaṃ vijñapti:, āhosvid yathā
anuvartakam ? kiṃ cāta: ?

yathā pravartakaṃ cet, ihāpi nivṛtāvyākṛtā vijñapti:
prāpnoti; satkāyāntagrāha-

dṛṣṭipravartitatvāt ?

na vā sarvaṃ darśanaprahātavyaṃ pravartakamiti
viśeṣaṇaṃ vaktavyam | yathānuvartakaṃ cet,

akuśalāvyākṛtacittasya prātimokṣavijñapti: kuśalā na
prāpnoti ? yathā pravartakaṃ tathā

vijñapti:, na tu yathā darśanaprahātavyam;
bhāvanāheyāntaritatvāt |

-------------------

amlāyamāneti | ahīyamānā | śānacpratyayāntaścāyaṃ
śabda: |

kuśalaikasantānā iti | kuśalaikaprabandhā ityartha: |
"buddho bhagavān nāga:" ityuktaṃ

sūtre | katham ? "tathāgata udāyin sadevake loke samārake"
iti vistareṇoktvāha-"āgo

na karoti kāyena vācā manasā, tasmānnāga ityucyate" iti |
āgo na karotīti, aparādhaṃ na

karotītyartha: |

anicchayāsyeti | anicchayāsya buddhasya cittasyāvisaraṇād
viṣayeṣvagamanādevamuktam |

caran samāhito nāga iti vistara: | caturṣvīryāpatheṣu
caran carāmīti, yāvat

niṣīdanniṣīdāmīti upasthitasmṛtitvānnityasamāhita: sa
ucyate |

nirabhisaṃskāravāhitvāditi | abhāvo hi saṃskārasya =
prayatnasya nirabhisaṃskāram,

nirabhisaṃskāraṃ vahatīti nirabhisaṃskāravāhī,
tadbhāvastasmāt iti |

na vā sarvaṃ darśanaprahātavyaṃ pravartakamiti |
syādetadevam, yadi sarvaṃ darśanaprahātavyaṃ

pravarttakamiṣyeta, na tu sarvam | kiṃ tarhi ?
mithyādṛṣṭyādikameva pravartakaṃ vijñapte:, na

satkāyadṛṣṭyādikam ? ityata āha-na vā sarvamiti
viśeṣaṇaṃ vaktavyam-īdṛśaṃ pravartakamīdṛśaṃ

neti | akuśalāvyākṛtacittasyeti | upasampādyamānasya
kenacid yogenākuśalāvyākṛtacittasya |

prātimokṣasaṃvaravijñaptirañjalyādikā kuśalā na
prāpnoti | tadanuvartakacittamakuśalāvyākṛtamiti

kṛtvā | yathā pravartakamiti vistara: | yathā pravartakaṃ
cittaṃ bhāvanāprahātavyam | tathā vijñaptirvya-

vasthāpyate | na tu yathā darśanaprahātavyaṃ pravartakaṃ
tathā vyavasthāpyate | kasmāt ? bhāvanā-

@477

yadi nānuvartakavaśādvijñapte: kuśalāditvam, na tarhīdaṃ
vaktavyam-`hetusamutthānaṃ

sandhāyoktaṃ sūtre, na tatkṣaṇasamutthānam | ato nāstīha
nivṛtāvyākṛtā vijñapti:' iti |

evaṃ tu vaktavyam-`anyavyavahitaṃ hetusamutthānaṃ
sandhāyoktam' iti | avasita:

prasaṅga: ||12||

sā tu pūrvoktā

avijñaptistridhā jñeyā saṃvarāsaṃvaretarā |

saṃvaraśca, asaṃvaraśca, tābhyāṃ cetaro naivasaṃvaro
nāsaṃvara: | dau:śīlyaprasarasya saṃvaraṇaṃ

saṃrodha: = saṃvara: | tatra puna:-

saṃvara: prātimokṣākhyo dhyānajo'nāsravastathā ||13||

trividha: saṃvara:-1. prātimokṣasaṃvara ihatyānāṃ
kāmāvacaraṃ śīlam | 2. dhyānā-

saṃvaro rūpāvacaraṃ śīlam | 3.
anāsravasaṃvaro'nāsravaṃ śīlam ||13||

tatra puna:-

aṣṭadhā prātimokṣākhya:,

1. bhikṣusaṃvara:, 2. bhikṣuṇīsaṃvara:, 3.
śikṣamāṇāsaṃvara:, 4. śrāmaṇerasaṃvara:,

5. śrāmaṇerīsaṃvara:, 6. upāsakasaṃvara:, 7.
upāsikāsaṃvara:, 8. upavāsasaṃvaraśca-

eṣo'ṣṭavidhasaṃvara: prātimokṣasaṃvara ityākhyāyate |

nāmata eṣo'ṣṭavidha:,

dravyatastu caturvidha: |

-------------------

heyenāntaritatvāt | tasmāt tatpravartakaṃ
darśanaprahātavyaṃ bhāvanāheyena pravartakenāntaritam |
kathaṃ

kṛtvā ? tadyathā-`astyātmeti mayā pareṣāṃ gamayitavyam'
iti pūrvamevāvadhārya tato

vāksamutpādakena cittena bahirmukhapravṛttena
bhāvanāprahātavyena savitarkeṇa vācaṃ

bhāṣate-`astyātmā' ityevamādi | ato yathāpravartakamiti
vistara: | tadevamavaśyaṃ darśana-

prahātavyasya pravartakasyānantaraṃ pravartakameva
bhāvanāprahātavyaṃ kuśalamakuśalamavyākṛtaṃ cotpadyate,

tadvaśācca vijñapte: kuśalāditvamiti |

evaṃ tu vaktavyamiti vistara: | evaṃ tu vaktavya
manyavyavahitaṃ bhāvanāheyavyavahitaṃ

hetusamutthānaṃ sandhāyoktamiti | paramparāhetusamutthānaṃ
sandhāyetyartha: ||12||

"avijñaptistridhā" iti vistara: | trividhetyuddiśya
"saṃvarāsaṃvaretarā" iti |

vṛṇoti-saṃvaraśca sa: asaṃvaraśca sa: saṃvarāsaṃvara:,
saṃvarāsaṃvaraśca sa itarā ca sā saṃvarāsaṃvaretareti

samāsa: ||13||

pratiniyatalakṣaṇatvāditi |
bhikṣusaṃvarasyānyallakṣaṇam, evaṃ
yāvadupavāsasaṃvarasyānya-

llakṣaṇam | tathā hi vakṣyati-

"pañcāṣṭadaśasarvebhyo varjyebhyo viratigrahāt |

@478

1. bhikṣusaṃvara:, 2. śrāmaṇerasaṃvara:, 3.
upāsakasaṃvara:, 4. upavāsasaṃvaraśca-

ityeṣa caturvidha: | prātimokṣasaṃvarastu dravyata:;
pratiniyatalakṣaṇatvāt | bhikṣusaṃvarād

bhikṣuṇīsaṃvaro nānya:, śrāmaṇerasaṃvarācca
śikṣamāṇā-śrāmaṇerīsaṃvarau | upāsakasaṃvarādu-

pāsikāsaṃvaro nānya: |

kathaṃ jñāyate ?

liṅgato nāmasañcārāt,

liṅgamiti vyañjanasyākhyā, yena strīpuruṣau liṅgyete |
liṅgato hi bhikṣu-

bhikṣuṇyādīnāṃ nāmasañcāro bhavati | kathaṃ kṛtvā ?
parivṛtte hi vyañjane bhikṣurbhikṣuṇītyucyate,

bhikṣuṇī ca punarbhikṣu: | śrāmaṇera:
śrāmaṇerītyucyate, śrāmaṇerī ca puna: śikṣamāṇā ca

śramaṇera: | upāsaka upāsiketyucyate, upāsikā ca
punarupāsaka iti | na ca vyañjana-

parivṛttau pūrvasaṃvaratyāgakāraṇasti,
nāpyapūrvasaṃvarapratilambhe | tasmādabhinna eṣāṃ
caturṇāṃ

saṃvarāṇāṃ tribhya: svabhāva: |

ya upāsakasaṃvarācchrāmaṇerasaṃvaraṃ samādatte tasmācca
punarbhikṣusaṃvaram, kiṃ te

saṃvarā virativṛddhiyogādanyonya ucyante,
pañcadaśaviṃśativat, dīnārasateravacca ?

āhosvit pṛthageva te sakalā upajāyante ? āha-

-------------------

upāsakopavāsasthasaśramaṇoddeśabhikṣutā" || (abhi^ ko^
4.15) iti

aṣṭavidhatve tu sāṅkaryasambhava: | ya eva hi
bhikṣusaṃvara: sa eva bhikṣuṇīsaṃvara ityavamādi |

śrāmaṇerī ca puna: śikṣamāṇā ceti | śrāmaṇerī
parivṛttavyañjanā śrāmaṇero bhavati |

śikṣamāṇā cāpi parivṛttavyañjanā śrāmaṇera eva
bhavati | kimevaṃ neṣyate, parivṛttavyañjano

bhikṣurbhikṣusaṃvaraṃ ca tyajati bhikṣuṇīsaṃvaraṃ ca
pratilabhate ? ityata āha-na ca vyañjanaparivṛttā-

viti vistara: | na bhikṣubhikṣuṇīvyañjanaprādurbhāve
pūrvasaṃvaratyāgakāraṇamasti |

prātimokṣadamatyāgaśikṣānikṣepaṇāccyute: |

ubhayavyañjanotpattermūlocchedānniśātyayāt || (abhi^ ko^
4.38)

ityatra yat kāraṇamuktam | nāpyapūrvasaṃvarapratilambhe |
kāraṇamastīti vartate | yaduktam-

prātimokṣākhya: paravijñānādibhiriti | ato vijñāyate-na
bhikṣusaṃvarādanyo bhikṣuṇīsaṃvara iti |

evaṃ śrāmaṇerādīnāmapi vaktavyam |
tasmādabhinno'nanyaścaturṇāṃ
bhikṣuṇīśikṣamāṇāśrāmaṇeryu-

pāsikā saṃvarāṇāṃ tribhyo
bhikṣuśrāmaṇeropāsakasaṃvarebhya: svabhāva: |

kiṃ te saṃvarā iti vistara: | yathā
pañcasaṃkhyāyāmanyāni pañca prakṣipya pañcavṛddhiyogād

daśa bhavanti | pañcadaśasaṅkhyāyāṃ cānyāni pañca
prakṣipya ca viṃśatirbhavanti | dīnārasateravacca |

yathā pūrvako dīnāro dvitīyena saha satero bhavati | tathā
hi loke ekadīnāramūlyena dvitīyaṃ

dīnāraṃ dīnāramūlyaṃ vā tena pūrvakeṇa
dīnāramūlyena sahādhikamapekṣya kaścid vaktā bhavet-

dīnārasatero mayā labdha iti | dīnāradvayaṃ mayā
labdhamityartha: | kimevametadupāsaka-

@479

pṛthak,

avyāmiśrā eva te pṛthagvakṣaṇā upajāyante | triṣu
saṃvareṣu tisra: prāṇātipāta-

viratayo yāvanmadyapānavirataya: | evaṃ śeṣā: |

ko nu tāsāṃ viśeṣa: ? nidānaviśeṣād viśeṣa: |

kathaṃ kṛtvā ? yathā yathā hi bahutarāṇi śikṣāpadāni
samāditsate, tathā tathā

bahutarebhyo madapramādebhyo nivartamāno bahutarebhya:
prāṇātipātādīnāṃ nidānebhyo nivartate,

viratīnāṃ ca nidāneṣu pravartata iti nidānaviśeṣād
viratīnāṃ viśeṣa: | evaṃ cāsati

bhikṣusaṃvaraṃ pratyācakṣāṇastrīnapi saṃvarān
vijahyād; dvayorapi tatrāntarbhāvāt | na caitadiṣṭam |

tasmāt pṛthageva te saṃvarā: |

te cāvirodhina: ||14||

te ca trayo'pi saha vartante | nottarasaṃvarasamādānāt
pūrvakasya tyāga: | mā bhūt

bhikṣasaṃvaraparityāgādanupāsaka eveti ||14||

kathaṃ cāyamupāsako bhavati, kathamupavāsastho yāvad
bhikṣu: ?  pañcāṣṭadaśasarvebhyo varjyebhyo viratigrahāt
|

upāsakopavāsasthaśramaṇoddeśabhikṣutā ||15||

yathāsaṃkhyamanudeśo veditavya: | pañcabhyo varjanīyebhyo
dharmebhyo viratisamāpādanā-

dupāsakasaṃvarastho bhavati-prāṇātipātād, adattādānāt,
kāmamithyācārāt, mṛṣāvādāt,

surāmaireyamadyapānācca |

aṣṭābhyo viratisamādānādupavāsastha:-prāṇātipātād,
adattādānābrahmacarya-

mṛṣāvādamadyapānebhya:,
gandhamālyavilepananṛtyagītavāditrād,
uccaśayanamahāśayanād,

akālabhojanācca |

-------------------

śrāmaṇerabhikṣu saṃvarā virativṛddhiyogāt
prāṇātipātādiviratiṣu tathaivāvasthitāsu
punarnṛtyagīta-

viratyādīnāṃ pūrvāsāṃ viratīnāṃ vṛddhiyogādanyonya
ucyante | anya upāsakasaṃvarācchrāmaṇerasaṃvara:,

śrāmaṇerasaṃvarāccānyo bhikṣusaṃvara iti
ekadeśaviśeṣayogādanyonyavyavasthetyartha: | āhosvit

pṛthageva te sakalā upajāyante | anyā:
prāṇātipātādivirataya upāsakasya, tato'nyā:

śrāmaṇerasya, tato'nyāśca bhikṣo:-ityekasmin
bhikṣusantāne tisra: prāṇātipātādivirataya: |

evamadattādānavirataya: | ityevamādi | evaṃ śeṣā iti |
nṛtyagītaviratyādaya: |

madapramādebhya iti | uccaśayanādimadyapānādibhya: |
bahutarebhya: prāṇātipātādīnāṃ

nidānebhya iti | upāsakācchrāmaṇero bahuterabhya:
prāṇātipātādinidānebhyo nivartate | tadyathā-

vikālabhojanaṃ prāṇātipātanidānaṃ bhavet,
tasmācchrāmaṇero nivartate, nopāsaka ityevamādi

yojyam | evaṃ cāsati | evaṃ ca yadi na syādityartha: |
bhikṣusaṃvaraṃ pratyācakṣāṇastyajan trīnapi

upāsaksaṃvarādīn vijahyāt |
dvayorapyupāsakaśrāmaṇerasaṃvarayostatra
bhikṣusaṃvare'ntarbhāvāt ||14||

@480

daśabhyo viratisamādānācchrāmaṇero bhavati-ebhya eva,
jātarūparajatapratigrahācca |

nṛtyagītavāditragandhamālyavilepanaṃ cātra dbayīkṛtya
daśa bhavanti |

sarvebhya eva varjanīyebhya: kāyavākkarmabhya:
viratisamāpādanāt bhikṣurityucyate

||15||

sa eṣa prātimokṣasaṃvara:-

śīlaṃ sucaritaṃ karma saṃvaraścocyate,

viṣamakarmaṇāṃ viratisamāpādanācchīlam; śītalatvāditi
nirukti: | "sukha-

śīlasamādānaṃ kāyo na paridahyate" ( ) iti gāthāvacanāt
| vidvatpraśastatvāt

sucaritam | kriyāsvabhāvatvāt karma |

nanu cāvijñaptirakriyetyucyate, sā kathaṃ kriyā bhavati, na
kurvanti tayā samāttayā

lajjina: pāpamityakriyetyucyate ?

sāpi tu vijñapticittābhyāṃ kriyata iti kriyā bhavati |

kriyāhetutvāt, kriyāphalatvāccetyapare | saṃvara iti
kāyavāco: saṃvaraṇāt |

evaṃ tāvadaviśeṣeṇa prātimokṣasaṃvara: saṃśabdyate |

puna: |

ādye vijñaptyavijñaptī prātimokṣakriyāpatha: ||16||

saṃvarasamādānasya prathame vijñaptyavijñaptī prātimokṣa
ityucyate; pāpasya tena

prātimokṣaṇād | utsarjanādityartha: | svārthe
vṛddhividhānād vaikṛta-vaiśasavat |

-------------------

viratisamāpādanāditi | vijñaptyavijñaptiviratiriti
vakṣyati | samāpādanāditi |

pratisaṃsthāpanādityartha: | pāpakarmaṇo hi sattveṣu
viṣamaṃ sampravartate ||15||

sāpi tu vijñapticittābhyāṃ kriyata iti | vijñaptyā ca
kriyate prātimokṣasaṃvarasaṃgṛhītā

avijñapti:, cittena ca kriyate
dhyānānāsravasaṃvarasaṃgṛhītā avijñapti: | samādhinā
kriyata

ityartha: | tadevaṃ kriyata iti kriyeti karmasādhanam |

kriyāhetutvāditi | kriyāyā hetutvāt | saṃvarastho hi
saṃvaraparirakṣaṇārtha kriyāṃ

vijñaptilakṣaṇāmārabhate | kriyāphalatvācceti |
vijñaptilakṣaṇāyā: kriyāyā: phalatvādityartha: |

samādhisambhūtā kathaṃ kriyā bhavati ?
samādhijāyāścetanāyā: phalatvāt sāpi kriyā |

pratimokṣasaṃvarādhikādvā | na tatra cintā |

evaṃ tāvad aviśeṣeṇa prātimokṣasaṃvara: saṃśabdyata
iti ādyo'pi kṣaṇo dvitīyādayo'pi

ca kṣaṇā: prātimokṣasaṃvara ityucyate |

prātimokṣasvabhāvastvādyakṣaṇa eva | tadarthamāha-puna:
ādye vijñaptyavijñaptī prātimokṣa

ityucyate | pāpasya tena pratimokṣaṇāditi | prathamenaiva
kṣaṇena pāpaṃ pratimokṣyate = utsṛjyate |

tyajyate ityartha: | pratimokṣa iti prāpte prātimokṣa iti
vacanaṃ svārthe vṛddhividhānāt | svārthe

@481

prātimokṣasaṃvara ityapi kāyavāksaṃvaraṇāt karmapatha
ityucyate; maulasaṃgṛhītatvāt |

dvitīyādiṣu kṣaṇeṣu prātimokṣasaṃvara eva, na
prātimokṣa: | pṛṣṭhaṃ ca na maula:

karmapatha: ||16||

athaiṣāṃ saṃvarāṇāṃ kena ka: samanvāgata: ?

prātimokṣānvitā aṣṭau,

prātimokṣasaṃvareṇāṣṭau nikāyā:
samanvāgatā:-bhikṣu:, bhikṣuṇī, yāvadupa-

vāsattho'ṣṭama: |

kiṃ khalu bāhyakānāṃ samādānaśīlaṃ nāsti ? asti, na
tu prātimokṣasaṃvara: |

kiṃ kāraṇam ? nahi tadatyantaṃ pāpasya pratimokṣaṇāya
saṃvartate; bhavasanniśritatvāt |

dhyānajena tadanvita: |

dhyānād dhyāne vā jāto dhyānaja: | yo dhyānena
samanvāgata:, so'vaśyaṃ dhyāna-

saṃvareṇa | sāmantakamapyatra dhyānaṃ kṛtvocyate | yathā
grāmasāmantakamapi grāma ityucyate-

astyasmin grāme śāleyaṃ kṣetram, asti vraiheyamiti |

anāsraveṇāryasattvā:,

āryapudgalā anāsraveṇa saṃvareṇa samanvāgatā: | te puna:
śaikṣāśaikṣā: | yaduktam-

"sahabhūhetāvucyamāne dvau saṃvarau cittānuvartinau" ( )
iti |

-------------------

pratyaye kṛte vṛddhikaraṇādityartha: | vaikṛtavaiśasavat |
yathā vikṛtameva vaikṛtam, viśasameva

māraṇaṃ vaiśasam | evaṃ pratimokṣa eva prātimokṣa iti |

prātimokṣasaṃvara ityapīti | prātimokṣaścāsau
saṃvaraśca | kāyavāco: saṃvaraṇārtha ityartha: |

karmapatha ityapyucyata iti | maula: karmapatha ityartha: |
dvitīyādiṣu prātimokṣasaṃvara eva |

prātimokṣajātīya:, prātimokṣādvā jāta: saṃvara:
prātimokṣasaṃvara: | na prātimokṣa: | yasmāt na

tena pāpaṃ pratimokṣyate; prathamakṣaṇa eva
pratimokṣitatvāt ||16||

aṣṭāveva nikāyā ityavadhāraṇe pṛcchati-kiṃ khalu
bāhyakānāmiti vistara: |

samādāna-śīlamiti viśeṣaṇaṃ śīladvaividhyāt |
dvividhaṃ hi śīlam-samādānaśīlam,

dharmatāpratilambhitaṃ ca | tatra samādānaśīlaṃ yad
gṛhyate | idaṃ cedaṃ ca na kariṣyāmīti | dharmatā-

pratilambhikam-dhyānasaṃvara:, anāsravasaṃvaraśca |
bhavasanniśritatvāditi | mokṣārthināmapi teṣāṃ

mithyādṛṣṭyādyupahatatvāt | bhavaviśeṣa eva ca teṣāṃ
keṣāñcinmokṣa iti | bhavasanniśritameva

śīlam | tato'sti teṣāṃ samādānaśīlam, na
prātimokṣasaṃvara iti |

sāmantakamapyatra dhyānaṃ kṛtvocyata iti | yasmāt
sāmantake'pi dhyānasaṃvaro'nāsrava-

saṃvaraśceṣyate, tasmād dhyānasāmantakamapyatra
adhyānaśabdenocyata itīṣyate | apiśabdānmaulamapi

gṛhyata eva |

sahabhūhetāvucyamāna iti | "caittā dvau saṃvarau teṣām"
(abhi^ ko^ 2.51) ityatra |

@482

katamau tau ? eṣāmeva trayāṇām

antyau cittānuvartinau ||17||

dhyānasaṃvara:, anāsravasaṃvaraśca | na
prātimokṣasaṃvara: | kiṃ kāraṇam ? anya cittā-

cittakasyāpyanuvṛtte: |

punastāveva dhyānāsravasaṃvarau prahāṇasaṃvarākhyāṃ
labhete ||17||

kasyāmavasthāyām ? ityāha-

anāgamye prahāṇākhyau tāvānantaryamārgajau |

anāgamye tau dhyānānāsravasaṃvarau
navasvānantaryamārgeṣu `prahāṇasaṃvarau' ityucyete;

tābhyāṃ dau:śīlyasya tatsamutthāpakānāṃ ca kleśānāṃ
prahāṇāt |

ata eva `syāddhyānasaṃvaro na prahāṇasaṃvara:' iti
catuṣkoṭikaṃ kriyate-

prathamā koṭiranāgamyānantaryamārgavarjya: sāsravo
dhyānasaṃvara:, dvitīyā anāgamyānantarya-

mārgeṣvanāsrava:, tṛtīyā anāgamyānantaryamārgeṣu
sāsrava:, caturthī anāgamyānantarya-

mārgavarjyo'nāsravasaṃvara: |

evaṃ `syādanāsravasaṃvaro na prahāṇasaṃvara' iti
catuṣkoṭikaṃ yathāyogaṃ veditavyam |

yattarhi bhagavatoktam-

"kāyena saṃvara: sādhu sādhu vācātha saṃvara: |

-------------------

trayāṇāmiti |
prātimokṣasaṃvaradhyānasaṃvarānāsravasaṃvarāṇām |
anyacittācittakasyāpyanuvṛtteriti |

"vijñaptācittakasyāpi" (abhi^ 1.11) iti vacanāt ||17||

"anāgamamye" iti grahaṇaṃ kāmāvacarasyaiva dau:śīlyasya
pratipakṣatvāt | ānantarya-

mārgeṣviti | teṣāṃ prahāṇamārgatvāt |
tatsamutthāpakānāmiti | dau:śīlyasamutthāpakānām |

ataeveti | yasmādanāgamyānantaryamārgeṣveva
tadvyavasthānam | tasmāccatu: koṭikaṃ kriyate |

prathamā koṭiranāgamyāntaryamārgavarjyo dhyānasaṃvara: |
anāgamyabhūmikeṣu vimuktiprayoga-

viśeṣamārgeṣu maulaprathamadhyānādiṣu vā caturthād
dhyānādānantaryavimuktiprayogaviśeṣamārgeṣu yo

dhyānasaṃvara: | ayaṃ dhyānasaṃvara:, na
prahāṇasaṃvara:; tena dau:śīlyasya tatsamutthāpakānāṃ
ca

kleśānāmaprahāṇāt |
dvitīyā-anāgamyānantaryamārgeṣvanāsravasaṃvara: | ayaṃ
prahāṇasaṃvara:; tenaiva

dau:śīlyādiprahāṇāt | na dhyānasaṃvara:; anāsravatvāt
| tṛtīyā-anāgamyānantaryamārgeṣu sāsrava-

saṃvara: | ayaṃ prahāṇasaṃvara; tena
dau:śīlyādiprahāṇāt | dhyānasaṃvaraśca;
sāsravasamādhijatvāt |

caturthī-anāgamyānantaryamārgavarjyo'nāsravasaṃvara: |
ayaṃ na dhyānasaṃvara:; āsravatvāt | nāpi

prahāṇasaṃvarastena dau:śīlyadyaprahāṇāt | sa
punastathaivānāgamyabhūmikeṣu
vimuktiprayogaviśeṣamārgeṣu

vistareṇa yo'nāsravasaṃvara: | saṃvaraniyamenaivamuktam |
anyathāpyante dharmā vaktavyā: syu: |

evaṃ syādanāsravasaṃvaro na prahāṇasaṃvara iti
catuṣkoṭikam | prathamā koṭiranāgamyānantarya-

mārgavarjyo'nāsravasaṃvara: |

@483

manasā saṃvara: sādhu sādhu sarvatra saṃvara: ||" (dha^ pa^
25.2) iti,

yaccoktam-"cakṣurindriyeṇa saṃvarasaṃvṛto viharati" ( )
iti, etau

manaindriyasaṃvarau kiṃsvabhāvau ?
naitāvavijñaptiśīlasvabhāvau | kiṃ tarhi ?

samprajānasmṛtī dve tu manaindriyasaṃvarau ||18||

pratyekaṃ dvisvabhāvajñāpanārthaṃ punardvigrahaṇam-mā
yathāsaṃkhyaṃ vijñāyīti;

mana: saṃvaro'pi smṛtisamprajñānasvabhāva iti |
indriyasaṃvaro'pi ||18||

idaṃ vicāryate-ka: katamayā vijñaptyā, avijñaptyā vā
kiyanta kālaṃ samanvāgata

iti ? tatra

prātimokṣasthito nityamatyāgād vartamānayā |

avijñaptyānvita:,

ya: prātimokṣasaṃvarastha: pudgala ukta:, sa yāvat
tāmavijñaptiṃ na tyajati tāvat

tayā vartamānayā nityaṃ samanvāgata: |

pūrvāt kṣaṇādūrdhvamatītayā ||19||

prathamāt kṣaṇādūrdhvamatītayāpi samanvāgata: |
`atyāgāt' iti sarvatrādhikṛtaṃ

veditavyam ||19||

yathā prātimokṣasaṃvarastha ukta:, tathaivāsaṃvarastho'pi,

asaṃvarastho'pi yāvadasaṃvaraṃ na tyajati
tāvannityamavijñaptyā vartamānayā eva

samanvāgato bhavati | kṣaṇādūrdhvamatītayāpi |

dhyānasaṃvaravān sadā |

atītājātayā,

-------------------

mana:saṃvaro'pi smṛtisamprajñānasvabhāva: |
indriyasaṃvaro'pismṛtisamprajñānasvabhāva iti |

dvisvabhāvajñāpanārthaṃ dvigrahaṇam; dvicananirddeśādeva
hi dvitvasiddhi: | kathaṃ punargamyate-

etāvevaṃsvabhāvāviti ? āgamāt | "anyatarā kila devatā
bhikṣuṃ viṣayeṣvindriyāṇi vicāra-

yantamavocat-bhikṣo bhikṣo vraṇaṃ mā kārṣīriti ?
bhikṣurāha-pidhāsyāmi devate ! devatāha-

kumbhamātraṃ bhikṣo vraṇaṃ kṛtvā kena pidhāsyasi ?
bhikṣurāha-smṛtyā devate pidhāsyāmi,

samprajanyena vā" ( ) iti ||18||

sa yāvattāmavijñaptiṃ na tyajatīti | śikṣānikṣepādi |

"pūrvāt kṣaṇādūrdhvamatītayā" iti | prathame kṣaṇe
vartamānayaiva samanvāgato bhavatītyuktaṃ

bhavati ||19||

"dhyānasaṃvaravān sadā atītājātayā" iti |
dhyāsaṃvaravān ki pṛthagjano'thārya: ?

ubhaya ityāha; aviśeṣitvāt | so'tītānāgatayā
avijñaptyā samanvāgata: | kiṃlakṣaṇayā ?

@484

dhyānasaṃvarasya lābhī nityamatītānāgatayā avijñaptyā
samanvāgata:; atyāgāt |

prathame hi kṣaṇe sa janmāntaratyaktaṃ
dhyānasaṃvaramatītaṃ labhate |

āryastu prathame nābhyatītayā ||20||

āryastu pudgalo'pyevamanāsravayā | ayaṃ tu viśeṣa:-sa
prathame tu kṣaṇe

nābhyatītayā samanvāgata:; mārgasya pūrvamanutpāditatvāt
||20||

samāhitāryamārgasthau tau yuktau vartamānayā |

tau dhyānānāsravasaṃvarānvitau
samāhitāryamārgasamāpannau vartamānayā avijñaptyā

samanvāgatau yathākramam, na tu vyutthitau |

-------------------

dhyānasaṃvarādhikārād dhyānasaṃvaralakṣaṇayeti gamyate
| sa janmāntaratyaktamiti | udāharaṇapradarśana-

parametat | idaṃ janma tyaktamapi hi gṛhyate |

"āryastu prathamenābhyatītayā" iti | ārya:
sadātītājātayā avijñaptyā samanvāgata: |

kiṃlakṣaṇayā-anāsravayā | āryādhikārāt | ata
evāha-āryapudgalo'pyevamanāsravayeti | ayaṃ

tu viśeṣa iti | tu-śabdārthaṃ darśayati | sa ca
bhinnakrama: | prathame tu kṣaṇe
du:khadharmajñānakṣāntikṣaṇe |

nābhyatītayā avijñaptyā samanvāgata ityartha: | kasmāt ?
anādimati saṃsāre mārgasya pūrva-

manutpāditatvāt |

nanu ca phalaprāptikāle, indriyasañcārakāle'pi vā
pūrvamārgatyāge naivātītayā avijñaptyā

samanvāgama iṣyate ? evaṃ tarhi sa cāpi phalamārgasya
prathamakṣaṇo bhavati | tatra nātītayā'vijñaptyā

samanvāgato bhavati; phalamārgasya pūrvamanutpāditvāditi
vyākhyātavyam |

ācāryavasumitrastvasya codyasya
parihāramāha-anāsravasaṃvaro'tra prakṛta: | sa ca

du:khadharmajñānakṣāntikāla eva labdha: | atastena prathame
kṣaṇe nātītena samanvāgato dvitīyādiṣva-

tītānāgateneti | ūrdhvaṃ tu yo
mārgāntaralābhastatrānāsravasaṃvarasādṛśyamastīti na
taducyate iti |

tadiha `sādṛśyamasti' iti na budhyāmahe-kiṃ
sāsravasaṃvaro'stītyapekṣyedamucyate,

āhosvidanāsravo'stīti ? yadi sāsravo'stītyabhipreyate ?
du:khadharmajñānakṣāntikāle'pi

so'stīti nātītayā samanvāgata iti pratiṣedhānupapatti: |
atha phalaprāptikāle'tītānāsrava-

saṃvaro'stītyabhipreyate ? vihīna: sa kathamastīti śakyaṃ
vaktumiti cintyo'syābhiprāya: ||20||

"samāhitāryamārgasthau" iti | samāhitamārgasthaśca
laukikasamāhitamārgastha ārya-

mārgasthaśca samāhitāryamārgasthau |
dhyānānāsravasaṃvarānvitāvityartha: | atra
cāryamārgābhirūḍha ārya-

mārgastho veditavya:, nausthanyāyena | tad yathā-yo
nāvamabhirūḍha: sa naustha: | evaṃ ya ārya-

mārgamabhirūḍha: samāpanna: sa āryamārgastha: | anyathā
hyāryamārgasamanvito'pyāryamārgastha iti

kṛtvā prakṛtistho'pyāryo vartamānayā anāsravayā
avijñaptyā samanvāgata iti prāpnoti |

anya: punarevaṃ prasaṅgaṃ pariharan vyācaṣṭe-ekaśeṣo'tra
kriyate | samāhitaśca samāhitārtha-

mārgaśca mārgau samāhitāryamārgau, tayo: sthitau
samāhitāryamārgasthau | tau yathākramaṃ vartamānayā

dhyānasaṃvarāvijñaptyā, anāsravasaṃvarāvijñaptyā ca
samanvāgatau | na tu vyutthitau | na tu tanmārga-

@485

saṃvarāsaṃvarasthānāṃ tāvadeṣa vṛttānta: ||

athedānīṃ madhyasthasya ?

madhyasthasyāsti cedādau madhyayā,

yau naivasaṃvaranāsaṃvare sthita: sa madhyastha: | tasya
nāvaśyamavijñaptirasti | yasya

tvasti dau:śīlyaśīlāṅgādisaṃgṛhītā sa ādau madhyayā
samanvāgata: |

vartamānā hyavijñaptiratītānāgatayormadhyād-

ūrdhva dvikālayā ||21||

prathamāt kṣaṇādūrdhvamatītayā vartamānayā ca |
atyāgāditi vartate ||21||

kimasaṃvarastha: kadācit kuśalayā vijñaptyā samanvāgato
bhavati, saṃvarastho

vā punarakuśalayā bhavati ? bhavan kadā kiyanta vā kālam ?
ityāha-

asaṃvarastha: śubhayā'śubhayā saṃvare sthita: |

avijñaptyānvito yāvat prasādakleśavegavān ||22||

yena prasādavegenāsaṃvarasthasya kuśalavijñaptirutpadyate
stavavandanādikriyāṃ kurvata:,

yena ca kleśavegena saṃvarasthasyākuśalāvijñaptirutpadyate
vadhabandhanatāḍanādikriyāṃ kurvata:;

tau yāvadanuvartete tāvatte apyavijñaptī | sa ādye kṣaṇe
vartamānayaivāvijñaptyā samanvāgato

bhavati | anyeṣvatītayā'pi ||22||

avijñaptyadhikāra: samāpta: ||

vijñaptyā tu puna: sarve kurvanto madhyayānvitā: |

sarve saṃvarāsaṃvaramadhyasthā yāvad vijñaptiṃ kurvanti
tāvat tayā varttamānayā samanvā-

gatā: |

------------------

vyutthitau tayā | vartamānayā samanvāgatau; tasyā:
cittānuparivartanīyatvāt | evaṃ vyākhyāyate-

yaccoditamācāryasaṅghabhadreṇa | kathamavijñapte:
pratyutpannatā āryamārgasthavacanādeva gamyate,
tatsamāpanna

evāyam | na punastatsamanvāgamavacanaprasaṅga iti cet ? na;
dhyānādhikārāt | tatrāvijñaptya-

bhāvācca |

yo naivasaṃvanāsaṃvarasthita: sa madhyastha iti | yo na
bhikṣvādi: | na ca kaivartādi: | sa

madhyastha: | dau:śīlyaśīlāṅgādisaṃgṛhīteti |
dau:śīlyaṃ prāṇātipātādi | śīlāṅgaṃ
prāṇātipāta-

viratyādi | yannasaṃvaranāsaṃvarasaṃgṛhītam |
ādiśabdena stūpavandanā-khaṭacapeṭādikriyāvijñaptyādi

gṛhyate ||21||

asaṃvarasaṃvarasthau
pudgalāvakuśala-kuśaladharmapratiṣṭhitau
ityanayorviparyayamasambhāvayan

pṛcchati-kiṃmasaṃvarastha iti vistara: |

tau yāvadanuvartete iti | prasādakleśavegau |
anyeṣvatītayāpīti | dvitīyakṣaṇādiṣu

atītayā ||22||

@486

atītayā kṣaṇādūrdhvamātyāgāt,

prathamāt kṣaṇādūrdhvamātyāgādatītayā vijñaptyā
samanvāgato bhavati |

nāstyajātayā ||23||

anāgatayā tu vijñaptyā na kaścit samanvāgata: ||23||

nivṛtānivṛtābhyāṃ ca nātītābhyāṃ samanvita: |

atītābhyāmapi nivṛtānivṛtāvyākṛtābhyāṃ
vijñaptibhyāṃ na kaścit

samanvāgata: | durbalasya hi dharmasya prāptirapi durbalā
nānubandhībhavati |

kiṃkṛtaṃ tasyā daurbalyam ? cittakṛtam |

cittasyāpi tarhi nivṛtāvyākṛtasya mā bhūt ? naitadevam;
jaḍā hi vijñapti:,

paratantrā ca | na caivaṃ cittam | sā hi
vijñaptirdurbalenotthāpitā durbalatarā bhavati |

asaṃvarastha ityuktam | ko'yamasaṃvaro nāma ?

asaṃvaro duścaritaṃ dau:śīlyaṃ karma tatpatha: ||24||

asaṃvarasyeme paryāyaśabdā: | tatra
kāyavācorasaṃvaraṇādasaṃvara: | sadbhi: kutsita-

tvādaniṣṭaphalatvād duścaritam | śīlavipakṣād
dau:śīlyam | kāyavākkarmatvāt karma |

maulasaṃgṛhītatvāt karmapatha: |

syādvijñaptyā samanvāgato nāvijñaptyeti catuṣkoṭikam
||24||

tatra tāvat-

vijñaptyaivānvita: kurvan madhyastho mṛducetana: |

-------------------

"kṣaṇādūrdhvamātyāgād" iti | yo yasyāstyāgastasmādā
tyāgāt tayā tītayā vijñaptyā

samanvāgata: | katham ? saṃvaralakṣaṇāyāstāvad
vijñaptestyāga: śikṣānikṣepādibhi: | tasmādātyāgā-

danayā atītayā vijñaptyā samanvāgata: |
asaṃvaralakṣaṇāyā: saṃvarasamādānādibhistyāga:,

tasmādātyāgādanayā samanvāgata: |
naivasaṃvaranāsaṃvaralakṣaṇāyā:
prasādakleśavegacchedādibhi-

styāga:, tasmādātyāgādanayā samanvāgata iti | yo hi
saṃvarādyavijñaptisamanvāgata: so'vaśyaṃ

maulakarmapathasvabhāvayā
kṣaṇādūrdhvamatītayāvijñaptyā samanvāgata: |

anāgatayā tu vijñaptyā na kaścit samanvāgata iti |
cittānanuparivartanīyatvāt ||23||

cittasyāpīti | cittasyāpi tarhi nivṛtāvyākṛtasya mā
bhūt prāpti: | anubandhinī mā

bhūdityartha: | kasmād ? ityāha-jaḍā hi vijñapti: |
anālambanatvāt | paratantrā ca | cittaparatantra-

tvāt | na caivaṃ cittamiti | na jaḍam, na paratantraṃ
cetyartha: | kasmāt ? tadviparyayāt | sā

durbalena nivṛtāvyākṛtena cittenotthāpitā durbalatarā
bhavatīti |

maulasaṃgṛhītatvāditi | cetanāyāstadarthatvāt ||24||

"vijñaptyaivānvita: kurvan madhyastho mṛducetana:" iti |
madhyasthagrahaṇaṃ saṃvarāsaṃvarastha-

nirāsārtham | saṃvarāsaṃvarasthā hi
vijñaptyavijñaptibhyāmavaśyaṃ samanvāgatā: |
mṛducetanagrahaṇaṃ tīva-

@487

mṛdvyā cetanayā kuśalamakuśalaṃ vā
kurvannaivasaṃvaranāsaṃvarasthito vijñaptyaiva

samanvāgato bhavati nāvijñaptyā prāgevāvyākṛtam,
anyatraupadhikapuṇyakriyāvastukarma-

pathebhya: |

tyaktānutpannavijñaptiravijñaptyāryapudgala: ||25||

avijñaptyaiva samanvāgato na vijñaptyā; yenāryapudgalena
janmāntaraparivṛttau na

tāvad vijñaptaṃ bhavati, vijñaptaṃ vā punarvihīnam ||25||

uktaṃ saṃvarāsaṃvaramadhyāsthānāṃ
vijñaptyavijñaptisamanvāgamanavyavasthānam ||

athaite saṃvarā: kathaṃ labhyante ?

dhyānajo dhyānabhūmyaiva labhyate,

yadā dhyānabhūmikaṃ cittaṃ pratilabhyate maulīyaṃ
sāmantakīyaṃ vā sāsravam, tadā

dhyānasaṃvaro'pi; sahabhūtatvāt |

-------------------

cetananirāsārtham | tīvracetanayā hi vijñaptiṃ kurvan
vijñaptiṃ samutthāpayet | prāgevāvyākṛtamiti |

mṛdvyā cetanayā prāgevāvyākṛtaṃ kurvan | yatra hi
mṛdvyā cetanayā kuśalamakuśalaṃ vā kurvan

naivasaṃvaranāsaṃvare sthito vijñaptyaiva samanvāgato
bhavati; avijñapteranutpādāt | prāgevāvyākṛtaṃ

kurvan sutarāṃ vijñaptyaivāsau samanvāgata:,
nāvijñaptyā; avijñaptyupādāśaṅkāyā abhāvāt |

anyatreti vistara: | anyatra saptabhya aupadhikebhya:
puṇyakriyāvastubhya: | karmapathebhyaśca

prāṇātipātādibhya: | tatra hyavyākṛtamapi kurvanna
vijñaptyā samanvāgato bhavati; "satatasamitaṃ

carato vā tiṣṭhato vā vistareṇa yāvadupajāyata eva
puṇyam" iti sūtre vacanāt | prāṇātipādīṃśca

karmapathān mṛducetanayāpi kurvan avijñaptyā samanvāgato
bhavati |

yenāryapudgaleneti vistara: | parivṛttajanmanāryapudgalena
yadā na tāvad vijñaptaṃ bhavati |

kalalādyavasthāyāmārūpyopapattau ca | vijñaptaṃ vā
punarvihīnamavyākṛtacittotthāpitavijñapti-

vihīnāt ca | na hi tasyā: prāptiranubandhinī bhavati |
kṛtastūpādikasya vā, tadvastucchedāt |

sa hi tadānīmavijñaptimapi parityajati prāgeva vijñaptimiti
| āsvavasthāsu janmāntaraparivṛttā-

vāryapudgalo'nāsravayaivāvijñaptyā janmāntaralabdhayā
samanvāgata:, na vijñaptyā |

nanu ca pṛthagjanasyāpyayaṃ vidhi: sambhavati ? sambhavati |
anāvaśyakatvāttu pṛthagjano

nokta: | yo hi dhyānalābhī parivṛttajanmāntara:
rūpadhātāvakṛtavijñapti:, kṛtavijñaptivihīno vā

sa eva tathā sambhavati, nānya iti;
kāmāvacarasattvābhisandhivacanādvā | athavā
udāharaṇarūpa

āryapudgala ukta:, tena pṛthagjano'pi tathā grahītavya: |
ataeva "vijñaptyaivānvita: kurvanmadhyastho

mṛducetana:"
ityatrokta:-`anyatraupadhikapuṇyakriyāvastukarmapathebhya:'
iti | sāvaśeṣa-

metadvacanamiti kṛtvā | evaṃ dve koṭī sūtrite
prathamadvitīye | tṛtīyacaturthyau tu yojye-tṛtīyā

saṃvarāsaṃvaramadhyasthāstīvrayā cetanayā
kuśalamakuśalaṃ vā kurvanta:; caturthī yena
janmāntaraparivṛttau

pṛthagjanena na tāvad vijñaptaṃ bhavati, vijñaptaṃ vā
vihīnamiti ||25||

sahabhūtatvāditi | yasmād dhyānacittena saha bhavati
dhyānasaṃvara: |

@488

anāsravastayā |

āryayā,

tayaiva dhyānabhūmyā'nāsravayā labhyamānayānāsrava:
saṃvaro labhyate | tatra ṣaḍ

dhyānabhūmayo'nāsravā bhavanti-catvāri dhyānāni
anāgamyasyānantaraṃ ceti paścāt

pravedayiṣyāma: |

prātimokṣākhya: paravijñapanādibhi: ||26||

prātimokṣasaṃvarastu paravijñaptito labhyate, yadyenaṃ paro
vijñāpayati asau ca param |

sa puna: saṅghādvā, pudgalādvā | saṅghād =
bhikṣubhikṣuṇīśikṣaṇamāṇāsaṃvarā:, pudgalādanye |

daśavidhā upasampaditi vinayavibhāṣikā: | tasya
upasaṃgrahaṇārthamādiśabda: |

1. svayambhūtvena buddhānāṃ pratyekabuddhānāṃ ca, 2.
niyāmāvakrāntyā pañcakānām,

3. ehibhikṣukayā yaśa:prabhṛtīnām, 4.
śāsturabhyupagamāt mahākāśyapasya, 5.

praśnārādhanena sodāyina:, 6. gurudharmābhyupagamena
mahāprajāpatyā:, 7. dūtena dharma-

dinnāyā:, 8. vinayadharapañcamena pratyantimeṣu janapadeṣu,
9. daśavargeṇa madhyeṣu janapadeṣu,

-------------------

paro vijñāpayatīti | pratyāpayati | pudgalādanya iti |
śrāmaṇeraśrāmaṇeryupāsako-

pāsikopavāsasaṃvarā: |

niyamāvakrāntyā | āryamārgāvatāraṇena |
pañcakānāmājñātakauṇḍinyādīnām | ehi-

bhikṣukayeti | `ehi bhikṣo cara brahmacaryam' iti bhagavato
vacane | `ehīti cokta: sugatena

tāyinā muṇḍaśca kāṣāyadharo babhūva' iti |
śāsturabhyupagamānmahākāśyapasyeti | mahākāśyapa:

kila yāṃ yāṃ devatāpratimāṃ vandate sā sā sphuṭati;
tasya mahānubhāvāt | sa bhagavantamupasaṃkramya

na vandate-mā'sya rūpavināśo bhūditi | tamabhiprāyaṃ
viditvā bhagavāṃścodayati sma-vandasva

kāśyapa tathāgatamiti | tena bhagavān vandita: | tata: sa
bhagavato rūpamavikopitaṃ dṛṣṭvā-ayaṃ

me śāsteti sa bhagavantamabhyupagata: | tadabhyupagamāt
asyopasampaditi | praśnārādhanena sodāyina

iti | sodāyinā praśnavisarjanena bhagavānārādhita:,
tenārādhanena tasyopasampat | gurudharmābhyu-

pagameneti | aṣṭau gurudharmā:-1. bhikṣorantikād
bhikṣuṇīnāmupasampat bhikṣuṇībhāva:, 2.

anvardhamāsamavavādo grāhyo bhikṣorantikāt, 3. abhikṣuke
āvāse varṣā nopagantavyā:,

4. pravāraṇāyāmubhayasaṅghastribhi: sthānai:
pravārayitavya:, 5. na codayitavyo bhikṣurāpattisamāpanna:

nākroṣṭavya:, 6. gurudharmāpattau mānāpyamardhamāsaṃ
caritavyam, 7. varṣaśatopasampannayāpi bhikṣuṇyā

tatkṣaṇopasampanno bhikṣurvandya:, 8. na ca bhikṣuṇyā
kvacid bhikṣuścodayitavya:-ityevamādaya: |

eṣāmabhyupagamena tasyā upasampat | dūtena dharmadinnāyā
iti | tayā kilānta:puragatayaiva pravrajyārthaṃ

buddhāya dūta: preṣita iti | vinayadharapañcameneti |
catvāro bhikṣava: = saṅgha:, tatra ca jñaptivācakena

pañcamenopasampādyate pratyantimeṣu janapadeṣu | madhyameṣu
tu janapadeṣu daśamena jñaptivācakenopa-

sampādyate | ṣaṣṭibhadravargapūgopasampāditānāmiti |
bhadro varga eṣāmiti | bhadravargāṇāṃ ṣaṣṭi:

@489

10. śaraṇagamanatraivācikena ṣaṣṭi
bhadravargapūgopasampāditānāmiti | teṣāṃ nāvaśyaṃ

vijñaptyadhīna: prātimokṣasaṃvara: ||26||

sa punareṣa prātimokṣasaṃvara: samādīyamāna: kiyantaṃ
kālaṃ samādātavya: ?

yāvajjīvaṃ samādānamahorātraṃ ca saṃvṛte: |

saptanaikāyikasya prātimokṣasaṃvarasya yāvajjīvaṃ
samādānam, upavāsasaṃvarasya

ahorātramityeṣa niyama: |

kiṃ kāraṇam ? dvau hi kālaparyantau-ahorātraparyanta:,
jīvitaparyantaśca |

ahārotrāṇāṃ paunaruktyena pakṣādaya: |

kālo nāma ka eṣa dharma: ?
saṃskāraparidīpanādhivacanametat | ālokāvasthā

hi dvīpeṣu `divasa:' ityucyate, tamo'vasthā `rātri:' |
yuktaṃ tāvajjīvitādūrdhvaṃ satyapi

samādāne saṃvarasyānutpatti:; visabhāgatvādāśrayasya
tena ca tatrāprayogād, asmaraṇācca |

athāhorātrādūrdhvaṃ pañcarātraṃ daśarātraṃ vā
upavāsasamādānasya ka: pratibandho bahū-

nāmupavāsasaṃvarāṇāmutpattau ? itthamasti pratibandho
yadbhagavānāhorātrikamevopavāsaṃ sūtre

śāsti sma | idamidānīṃ sampradhāryam-kiṃ
tāvadahorātrādūrdhvaṃ saṃvarasyānutpattiṃ paśyatā

tathāgatenāhorātrika upavāso deśita:, utāho
durbalendriyāṇāmāhorātrike'pi

saṃvarasamādānena sanniyojanārthamiti |

kutastvetadevaṃ tarkyate ? ahorātrāt pareṇāpi
saṃvarotpattau yuktyavirodhāt |

tadetat kasyacidapyahorātrādūrdhvamadeśānāṃ necchanti
vaibhāṣikā: ||

-------------------

kulaputrā: | teṣāṃ pūgena samūhenopasampāditānām |
śaraṇagamanatraivācikena | `buddhaṃ śaraṇaṃ gacchāma:'

iti trirvacanenopasaṃpat | teṣāṃ nāvaśyaṃ
vijñaptyadhīna iti | teṣāṃ vinayadharāṇāmidaṃ matam-

nāvaśyaṃ vijñaptyadhīna: prātimokṣasaṃvara iti |
buddhaprabhṛtīnāmavijñaptyadhīnatvāt | atha vā

teṣāmiti yeṣāṃ vijñaptirnāstyupasamampatkriyāyām ||26||

"saṃvṛte" iti | saṃvarasya | "kālo nitya: padārtho'sti"
ityeke | tadāśaṅkayā

pṛcchati-kālo nāma ka eṣa dharma iti | kāla
ityasyābhidhānasya kimabhidheyamityartha: |

saṃskāraparidīpanādhivacanametaditi |
saṃskārāṇāmatītānāgatapratyutpannānāmabhidyotakaṃ
nāmeti |

tad yathā-atīta: kālo yāvat pratyutpanna iti traiyadhvikā:
saṃskārā eva gamyante | tena ca

tatrāprayogāditi | tena visabhāgenāśrayeṇa tatra
samādāne aprayogāt | asmaraṇācca tenāśrayeṇa

tatsamādānaṃ smarati |

vaibhāṣika āha-kutastvetadeva tarkyate | yathānantaramuktam
|

ācārya āha-pareṇāpi saṃvarotpattau yuktyavirodhāditi
nātra yuktirvirudhyate | yathā

jīvitādūrdhvaṃ satyapi samādāne saṃvarotpattau
yuktivirodho visabhāgāśrayatvāt ityevamādi | na

kālāntaravipannameti ahorātrādi yāvat kriyāśayena ||

@490

asaṃvarasyedānīṃ ka: kālaniyama: ?

nāsaṃvaro'styahorātram,

yāvajjīvaṃ pāpakarmābhyupagamādasaṃvara upajāyate
nāhorātram, yathopavāsa: | kiṃ

kāraṇam ?

na kilaivaṃ pragṛhyate ||27||

na kila kaścidevamasaṃvaraṃ samādatte
yathopavāsam-kaccidahamahorātramasaṃvṛta:

syāmiti; kutsitatvāt karmaṇa: | evaṃ caiva na
kaścidādatte-kaccidahaṃ yāvajjīvamasaṃvṛta:

syāmiti | yāvajjīvamapyasya lābho na syāt | yadyapi
naivamādatte, tathāpyatyanta-

vipannenāśayena tāṃ kriyāṃ prakurvannasaṃvaraṃ
pratilabhate, na kālāntaravipannena | upavāsasaṃvarastu

samādānabalādhānādanātyantike'pyāśaye labhyata eva;
saṃvarārthitvāt |

yadi puna: kaścidasaṃvareṇāpyarthī kālāntaramasaṃvaraṃ
samādadīta, so'vaśyaṃ labhet |

na tvetad dṛṣṭamiti naivaṃ vyavasthāpyate ||

avijñaptivadasaṃvaro'pi nāsti dravyata iti sautrāntikā: |
sa eva tu pāpa-

kriyābhisandhirasaṃvara: | sānubandho yata: kuśalacitto'pi
tadvānityucyate; tasyānirākṛta-

tvāt ||27||

athāhorātraṃ gṛhyamāṇa upavāsa: kathaṃ grahītavya: ?

kālyaṃ grāhyo'nyato nīcai: sthitenoktānuvāditā |

upavāsa: samagrāṅgo nirbhūṣeṇāniśākṣayāt ||28||

kālyaṃ tāvat sūryodayakāle; ahorātrikatvāt saṃvarasya |
yastu pūrvakṛtasamādāna:,

`nityamaṣṭamyāmupaceṣyāmi' iti, sa bhuktvāpi gṛhṇīyāt
|

anyataśca grahītavya:, na svayamevāparāpekṣayā satsvapi
pratyayeṣvanatikramārtham |

nīcai: sthitenotkuṭṭakena vā jānupātena vā
kapotakamañjaliṃ kṛtvā'nyatra

sthāsyāt | agauravasya hi saṃvaro notpadyate |

-------------------

avijñaptivadasaṃvaro'pi nāsti dravyata iti | yathā
nāstyavijñaptirdravyata: iti prati-

pāditam, tathā asaṃvaro'pi na dravyato'sti |
cetanāvyatirikta ityabhiprāya: | pāpakriyābhi-

sandhiriti | pāpakriyābhiprāya ityartha: | sānubandha iti |
savāsana ityartha: | savāsanaścetanā-

viśeṣo'saṃvara ityartha: | yato'nubandhāt tadvān
saṃvaravānityucyate | asaṃvarika ityartha: |

tasyānirākṛtatvāt | tasyābhisandhe:
sānubandhasyānirākṛtatvāt | tadviruddhayā
cetanayānupahata-

tvādityartha: ||27||

sa bhuktvāpi gṛhṇīyāditi | sūryodaya eva saṃvara
uttiṣṭhate, samādānaniyamacittasyotthāpa-

katvāt | bhuktvā grahaṇaṃ tvabhivyaktyartham |

kapotakamiti | aṅguṣṭharahitasyāṅguli
catuṣkasyetarahastāṅguṣṭhapradeśinyorantarāla-

vinyāsanāt kapotaka: ||28||

@491

dātuśca vacanamanubruvīta | na pūrva na yugapat | evaṃ
hyasau parasmād gṛhīto bhavati |

anyathā hi dānagrahaṇaṃ na sidhyet |

samagrāṅgaścāṣṭāṅga eva grahītavya:, na vikalāṅga: |

nirbhūṣeṇa ca | ājasrikamabhyalaṅkāraṃ muktvā |
ājasriko hyalaṅkāro nātyarthaṃ

madamādadhāti |

ārātriparikṣayācca grahītavya:, yāvat puna: sūryodayāt |

ato'nyathā gṛhaṇata: sucaritamātraṃ syāt, na
tūpavāsasaṃvara: | evaṃ ca kṛtvā

aurabhrikapāradārikayo rātridivasopavāsakayo: sāphalyaṃ
prayujyate |

arhatāṃ samīpe vasantyaneneti upavāsa:;
teṣāmanuśikṣaṇāt |

yāvajjīvikasaṃvarasamīpe vasantyanenetyapare |

alpakuśalamūlānāṃ kuśalamūlapoṣaṇāt poṣadha iti vā |

"poṣaṃ dadhāti manasa: kuśalasya yasmā-

duktastato bhagavatā kila poṣadho'yam" | ( ) iti ||28||

kimarthaṃ punaraṣṭāṅgānyupādīyante ? yasmāt

śīlāṅgānyapramādāṅgaṃ vratāṅgāni yathākramam |

catvāryekaṃ tathā trīṇi,

catvāri tāvacchīlāṅgāni yāvanmṛṣāvādavirati:;
prakṛtisāvadyaviratitvāt |

ekamapramādāṅgaṃ madyapānād virati: | samāttaśīlo'pi
madyapa: pramādyeta |

trīṇi vratāṅgāni yāvadakālabhojanād virati:;
saṃvegānuguṇatvāt ||

kiṃ punarebhirapramādāṅgavratāṅgairanupāttai: syāt ?
smṛtināśo madaśca tai: ||29||

madyaṃ hi pibata: kāryākāryasmṛtireva naśyet |
uccaśayanamahāśayananṛtyagītādikaṃ

pratisevamānasya mada: sambhavet | mattasya ca
dau:śīlyamadūraṃ bhavet | kāle punarbhuñjāna-

syocitabhaktakālaparihārādupavāsasmṛti:
saṃvegaścopatiṣṭhet | tadabhāvādubhayaṃ na syāditi |

kecittu khalvakālabhojanāt prativiratimevopavāsaṃ manyante |
tasya śeṣāṇya-

ṣṭāṅgānīti | nṛtyagītavāditraṃ gandhamālyavilepanaṃ
ca dvayaṃ kṛtvā |

evaṃ tu sati sūtrapāṭho na yujyeta | akālabhojanād
viratimuktvā "anenāha-

maṣṭamāṅgena teṣāmāryāṇāmarhatāṃ
śikṣāyāmanuśikṣe, anuvidhīye" iti |

kastahi so'nya upavāso yasyemānyaṅgāni ?
samudāyasyāvayavā aṅgāni | yathā

-------------------

śīlaṃ pārājikābhāva: saṅghāvaśeṣādyabhāva: |
vratamiti niyama: | tadabhāvāditi |

akālabhojanāt | ubhayaṃ na syāditi | smṛti:, saṃvegaśca |

@492

rathasyāṅgāni-caturaṅga:, balakāya:, pañcāṅgam, tūryam;
tathā'ṣṭāṅga upavāso draṣṭavya:-

akālabhojanāt prativiratirupavāsa:, upavāsāṅgaṃ ca |
yathā samyagdṛṣṭirmārga:, mārgāṅgaṃ

ca dharmapravicayasambodhyaṅgaṃ bodhirbodhyaṅgaṃ
samādhirdhyānaṃ dhyānāṅgaṃ ceti vaibhāṣikā: |

na tu teṣāmeva samyagdṛṣṭyādīnāṃ ta evāṅgatvāya
kalpanta iti | pūrvakā: samyagdṛṣṭyādaya

uttareṣāmaṅgāni yadi syu:, prathamakṣaṇotpanna āryamārgo
nāṣṭāṅga: syāt ||29||

kiṃ khalvayamupavāsakasyaivopavāsa:, āhosvidanyasyāpi ?

anyasyāpyupavāso'sti śaraṇaṃ tvagatasya na |

anupavāsako'pi yastamahorātraṃ buddhadharmasaṅghān
śaraṇaṃ gatvopavāsaṃ gṛhṇāti,

tasyotpadyate upavāsasaṃvara:, nānyathā; anyatrājñānāt |

sūtra uktam-"yataśca, mahānāman, gṛhī avadātavasana:
puruṣa: puruṣendriyeṇa

samanvāgato buddhaṃ śaraṇaṃ gacchati, dharmam..., saṅghaṃ
śaraṇaṃ gacchati, vācaṃ ca bhāṣate-

`upavāsakaṃ ca māṃ dhāraya', iyatā upavāsako bhavati" ( )
iti | tat kiṃ

śaraṇagamanādevopavāsako bhavati ? bhavatīti bahirdeśakā:
|

na vinā saṃvareṇeti kāśmīrā: |

yattarhi sūtra uktam ? nāstyatra sūtravirodha: |
yasmādasyotpadyate, tata eva-

upāsakatvopagamāt saṃvṛt,

upāsakatvābhyupagamādevāsyopāsakasaṃvaro jāyate |
"yadevābhyupagacchati-

`upāsakaṃ māṃ dhāraya' ityādyagreṇa yāvajjīvaṃ
prāṇāpetam" iti | prāṇātipātādyapetamityartha:;

madhyapadalopāt |

-------------------

na tu teṣāmiti | vistareṇācāryo vaibhāṣikamataṃ yuktyā
virodhayati | na tu teṣāmeva

samyagdṛṣṭyādīnāṃ
samyagdṛṣṭidharmavicayasambodhyaṅgasamādhīnām | ta eva
samyagdṛṣṭyādayo'ṅgatvāya

kalpyante | yujyanta ityartha: | kasmād ? yuktivivarodhāt |
pūrvakā: samyagdṛṣṭyādaya: uttareṣāṃ

samyagdṛṣṭyādīnā maṅgāni yadi syuriti vyavasthāpyate |
evamasyāṃ kalpanāyāṃ prathamakṣaṇotpanna

āryamārgo nāṣṭāṅga: syāt | na hi tatra pūrvotpannā
samyagdṛṣṭiraṅgamastīti saptāṅga: syāt |

bodhyaṅgeṣvapi paścima: kṣaṇo na bodhyaṅgaṃ syāt | na
hyanyā pareṇa bodhirasti, yasyāstadaṅgaṃ

syāt | atha matam-anāgatāyā bodhestadaṅgamiti ?
anāgatabodhirna syāt | evaṃ samādhi-

ryojya: ||29||

anyatrājñānāditi | dāturgrahīturvā vismaraṇād,
avyutpatteśca | sandigdhasya vipannāśayasya

vā'nādarapūrvakaṃ śaraṇamavagacchata: saṃvaro notpadyate
iti |

gṛhīti uddeśapadam | avadātavasana iti nirddeśapadam |
puruṣa ityuddeśapadam | puruṣendriyeṇa

samanvāgata iti tanniddeśapadam | yadi na vinā
saṃvareṇopāsako bhavati |

yattarhi sūtra uktam | taduktamiyatopāsako bhavatīti | tat
kathamiti vākyaśeṣa: |

āha-nāstyatra sūtravirodha iti | mahānāmasūtrasya |

@493

laghusaṃvarasyāpi vyutpādanārthaṃ śikṣāpadānām

uktistu bhikṣuvat ||30||

yathaivaṃ bhikṣurlabdhasaṃvaro'pi puna: śikṣāpadāni
grāhyate, śrāmaṇeraśca vyutpāda-

nārtham-itaścāmutaśca tava saṃvara iti, tathopavāsako'pi |
na tu vinā saṃvareṇo-

pāsako'sti ||30||

sarve cet saṃvṛtā ekadeśakāryādaya: katham ?

yadi sarva evopāsakā upāsakasaṃvarasthā:, kathaṃ
bhagavatā ekadeśakārī,

pradeśakārī, yadbhūya:kārī, paripūrṇakārī copāsaka
ukta: ?

tatpālanāt kila proktā:,

yo hi yacchikṣāpadaṃ pālayati sa tatkārītyukta: | sarve tu
samaṃ saṃvarasthā: |

idamutsūtraṃ vartate ?

kimatrotsūtram ? upāsakatvābhyupagamādeva saṃvaralābha:,
yasmāt prāṇātipāta-

mityāheti ?

na hyeva sūtrapāṭha: ukta:, yathā mahānāmasūtrapāṭha: |
tatraiva copāsakalakṣaṇāpadeśa:,

nānyatra | yatra tveṣa pāṭha:-"yāvajjīvaṃ prāṇāpetaṃ
śaraṇagatamabhiprasannam" iti | tataste

dṛṣṭasatyā: pudgalā: "avetyaprasādānvayaṃ prāṇairapi
saddharmopagamanaṃ darśayanti sma | jīvita-

hetorapyabhavyā vayamenaṃ dharmaṃ parityaktum" iti | na
tveṣa lakṣaṇāpadeśa: saṃvarasya |

-------------------

"uktistu bhikṣuvad" iti | upāsakaśikṣāpadokti: bhikṣuriva
| yathaiva hi bhikṣurlabdha-

saṃvaro'pi jñapticaturthena karmaṇā śikṣāpadāni
yathāsthūlaṃ grāhyate pratyāyyate-itaścāmutaśca

pārājikādibhyastava saṃvara:, anyāni ca te
sabrahmacāriṇa: kathayiṣyantīti | śrāmaṇeraśca |

kim ? śikṣāpadāni grāhyate labdhasaṃvaro'pi pūrvam |
yadaiva hi tenābhyupagatam-`ahamevaṃnāmā

taṃ bhagavantaṃ tathāgatam arhantaṃ samyaksambuddhaṃ
śākyamuniṃ śākyādhirājaṃ pravrajitamanupravrajāmi,

gṛhasthaliṅgaṃ parityajāmi, pravajyāliṅgaṃ samādadāmi,
śramaṇoddeśaṃ māṃ dhāraya' | evaṃ yāvat

trirapīti | tathopasako'pi `buddhaṃ śaraṇaṃ gacchāmi,
yāvat saṅghaṃśaraṇaṃ gacchāmi', dvirapi,

trirapi iti anena labdhasaṃvaro'pi puna: śikṣāpadāni
grāhyate-`prāṇātipātaṃ prahāya prāṇātipātāt

prativiramāmi' iti vistareṇa ||30||

ekadeśakārī | ya ekaṃ śikṣāpadaṃ rakṣati |
pradeśakārī | yo dve rakṣati | yadbhūyaskārī |

yastrīṇi catvāri vā rakṣati | paripūrṇakārī | ya:
pañcāpi rakṣati | sa tatkārītyukta iti |

ekadeśakārī, yāvat paripūrṇakārītyartha: | na hyevaṃ
sūtrapāṭha iti | nahyevaṃ mahānāma sūtrapāṭho

yāvajjīvaprāṇāpetamiti ukta: | yathā
mahānāmasūtrapāṭha iti | "kiyatā bhadanta upāsako

bhavati ? yataśca mahānāma gṛhī vistareṇa yāvadupāsakaṃ
māṃ dhārayati iyatopāsako bhavati"

iti | yatra tveṣa pāṭha iti | yatra sūtrāntare eṣa
pāṭha: | yāvajjīvaṃ prāṇāpetaṃ
śaraṇagatamabhiprasannamiti |

@494

prāṇāpetaṃ tu na kvacit paṭhyate |
kaścaitadaparipuṣṭārthaṃ paṭhet |

ekadeśakāryādīṃstu khaṇḍitaśikṣānadhikṛtya praśna
eva na yujyate, kuto visarjana-

māveṇikadharmāṇām ! ko hyupāsakasaṃvaraṃ jānan etanna
jñāsyate-yo hi yacchikṣāpadaṃ

na khaṇḍayati sa tatkārī bhavatīti |

upāsakasaṃvarasya tu
parimāṇānabhijñāṃstanmātraśikṣākṣamān pratyeṣa
praśno yujyate-

"kiyatā bhadantopāsaka ekadeśakārī bhavati yāvat
paripūrṇakārī bhavati ?"

yadi tarhi vinā saṃvareṇopāsaka: syād, vikalena vā,
bhikṣuśrāmaṇerāvapi syātām,

kathaṃ tāvedaṣāmupāsakasaṃvarādīnāmaṅgapratiniyamo
bhavati ? śāstṛprajñaptivaśāt | upāsaka-

tvādipratiniyamo'pi śāstṛprajñaptivaśādiṣyatām |
vināpi hi saṃvareṇopāsaka: prajñapita:,

na tu bhikṣuśrāmaṇerāviti | te tvetannecchanti kāśmīrā:
|

sarveṣāṃ tu saṃvarāṇām-

mṛdvāditvaṃ yathā mana: ||31||

mṛdumadhyādhimātratvaṃ sasantānacittavaśāt | evaṃ ca
kṛtvārhato'pi mṛdu: prātimokṣa-

saṃvara: syāt, pṛthagjanasyādhimātra: |

kiṃ puna: saṃvaragrahaṇādevopāsaka: syād vinā
śaraṇagamanai: ? na syādanyatrā-

jñānāt ||31||

-------------------

tataste dṛṣṭasatyā: pudgalā avetya prasādānvayamavetya
prasādahetukaṃ prāṇairapi jīvitahetorapi

saddharmopagamanaṃ darśayanti sma | abhavyā vayamenaṃ
dharmaṃ parityaktumiti | na tveṣa lakṣaṇāpadeśa:

saṃvarasya | na tvanena sūtreṇa lakṣaṇamapadiśyate
ityartha: | prāṇāpetaṃ tu na kvacit paṭhyata iti |

nāpi mahānāmasūtre, nāpi dṛṣṭasatyasūtre |
kaścaitadaparisphuṭārthaṃ paṭhediti |
madhyapadalopavikalpānna

jñāyate-kim prāṇebhyo'petam, prāṇairvāpetaṃ
prāṇāpetam, utāho prāṇātipātādibhyo'petaṃ

prāṇāpetamiti | praśna eva na yujyata iti | yo'yaṃ
praśna:-`kiyatā bhadantopāsaka ekadeśakārī

bhavati yāvat paripūrṇakārī' iti, eṣa praśno na
yujyate-kuto visarjanamiti | "iha

mahānāmannupāsaka: prāṇātipātaṃ prahāya
prāṇātipātāt prativirato bhavati | iyatā mahānāmannu-

pāsaka: śikṣāyāmekadeśakārī bhavati | vistareṇa
dvābhyāṃ śikṣāpadābhyāṃ prativirata: pradeśakārī

bhavati | tribhya: prativirataścaturbhyo vā yadbhūyaskārī
bhavati"-ityetad visarjanaṃ suṣṭhu na

yujyate | tanmātraśikṣākṣamān pratyeṣa praśno yujyate
iti | ekasya śikṣāpadasya dvayostata: pareṇa

vā kṣamāniti |

vināpi saṃvareṇopāsaka: prajñapita iti | mahānāmasūtre |
"yata: khalu mahānāman gṛhī

avadātavasana:" ityevādina |

arhato'pi mṛdu: prātimokṣasaṃvara: syāditi | yadi
samutthāpakamasya cittaṃ mṛdu syāt |

pṛthagjananasyādhimā iti | yadyasyādhimātraṃ cittamiti |
anyatrājñānāditi | dāturgrahītuśca |

tadānādaratastu śaraṇagamanairvinā na syādupāsaka iti
||31||

@495

yo buddhadharmasaṅghāñcharaṇaṃ gacchati, kimasau śaraṇaṃ
gacchati ?

buddhasaṅghakarān dharmānaśaikṣānubhayāṃśca sa: |

nirvāṇaṃ ceti śaraṇaṃ yo yāti śaraṇatrayam ||32||

yo buddhaṃ śaraṇaṃ gacchati, aśaikṣānasau buddhakarakān
dharmāñcharaṇaṃ gacchati; yeṣāṃ

prādhānyena sa ātmabhāvo buddha ityucyate, yeṣāṃ vā
lābhena sarvāvabodhasāmarthyād buddho

bhavati | ke punaste ? kṣayajñānādaya: saparivārā:;
rūpakāyasya pūrvaṃ paścāccāviśeṣāt |

kiṃ sarvabuddhān, athaikam ? lakṣaṇata: sarvabuddhān;
mārgasyāvilakṣaṇatvāt |

ya: saṅghaṃ śaraṇaṃ gacchati, śaikṣāśaikṣānasau
saṅghakarakān dharmān gacchati; yeṣāṃ

lābhenāṣṭau pudgalā: saṅghībhavanti, abhedyatvāt | kiṃ
sarvasaṅghān, athaikam ? lakṣaṇata:

sarvasaṅghān; mārgasyāvilakṣaṇatvāt | yattu sūtra
uktam-"yo'sau bhaviṣyatyanāgate-

'dhvani saṅgho nāma, tamapi śaraṇaṃ gacchatam" iti | tat
pratyakṣabhāvina: saṃvaratvasyodbhāva-

nārtham |

yo dharmaṃ śaraṇaṃ gacchati, asau nirvāṇaṃ śaraṇaṃ
gacchati pratisaṅkhyānirodham;

svaparasantānakleśānāṃ du:khasya ca
śāntyekalakṣaṇatvāt |

yadyaśaikṣā dharmā eva buddha:, kathaṃ tathāgatasyāntike
duṣṭacittarudhirotpādanādānantaryaṃ

bhavati ? āśrayavipādanāt te'pi vipāditā bhavantīti
vaibhāṣikā: |

-------------------

buddhakarakāniti | buddhaprajñaptihetūn | ata evāha-yeṣāṃ
prādhānyena sa ātmabhāvo buddha

ityucyate | anye'pi hi guṇā: aprādhānyenāśritā bhavanti |
yeṣāṃ vā lābheneti | kṣayajñānādaya:

saparivārā iti | ādiśabdenānutpādajñānamaśaikṣī ca
samyagdṛṣṭirgṛhyate | saparivāragrahaṇenānāsravā:

pañcaskandhā gṛhyante | rūpakāyasya pūrvaṃ
paścāccāviśeṣāditi | kim ? na rūpakāyaṃ śaraṇaṃ
gacchatīti

sambandha: | yādṛśo bodhisattvāvasthāyāṃ
rūpakāyastādṛśa: paścādapīti |

lakṣaṇata: sarvabuddhāniti | na kaṇṭhoktita ityabhiprayā:
| mārgasyāvilakṣaṇatvāditi |

laukikasya mārgasya puṇyajñānasambhāralakṣaṇasya
lokottarasya ca kṣayajñānādilakṣaṇasyā-

vilakṣaṇatvāt tulyatvāt, nāyurjātyādilakṣaṇānām |
atastulyalakṣaṇā: sarve buddhā iti |

saṅghībhavantyabhedyatvāditi | sadevakenāpi lokena mārgaṃ
pratyabhedyatvāt saṅghībhavanti |

samagrarūpā bhavantīti | lakṣaṇata iti |
pūrvavadvyākhyātavyam | yo'sau bhaviṣyatīti vistara: |

yatra bhagavāṃ^strapusabhallikau vaṇijāvāmantrayate
sma-"etaṃ yuvāṃ buddhaṃ śaraṇaṃ gacchataṃ dharmaṃ ca |

yo'sau bhaviṣyatyanāgate'dhvani saṅgho nāma, tamapi
śaraṇaṃ gacchatam" iti | yadā saṅgho nāsti

tadaivamuktamanāgatameva saṅghamadhikṛtya | tat kathaṃ
sarvasaṅghānasau śaraṇaṃ gacchatītyanena virudhyate | 

tat pratyakṣabhāvina iti | yat saṅgharatnaṃ
tayostrapusabhallikayo: dharmacakrapravartanānantaraṃ
pratyakṣī-

bhaviṣyati, tasyodbhāvanārthaguṇata: prakāśanārthaṃ sa
evādhikṛto bhaviṣyatītyartha: |

śāntyekalakṣaṇatvāditi | sva-parasāntānikānāṃ
kleśānāṃ du:khasya ca yā śānti:

tallakṣaṇamasyeti śāntyekalakṣaṇaṃ nirvāṇam, tadbhāva:
| tasmādasau sarvaṃ nirvāṇaṃ gacchati |

@496

śāstraṃ tu naivaṃ vācakam-aśaikṣā dharmā eva buddha iti
| kiṃ tarhi ? buddhakarakā

iti | ata āśrayasya buddhatvāpratiṣedhādacodyamevaitat |
anyathā hi laukikacittastho na

buddha: syānna saṅgha:, śīlameva sa bhikṣukarakaṃ bhikṣu:
syāt ?

yathā tu yo bhikṣūn pūjayati, bhikṣukarakamasau śīlaṃ
pūjayati | evaṃ yo buddhaṃ

śaraṇaṃ gacchati aśaikṣānasau buddhakarakān dharmān
śaraṇaṃ gacchati | yo buddhaṃ śaraṇaṃ gacchati,

so'ṣṭādaśāveṇikān | buddhadharmānityapare |

kiṃ svabhāvāni śaraṇagamanāni ?  vāgvijñaptisvabhāvāni
| ka: puna: śaraṇārtha: ?

trāṇārtha: śaraṇārtha:; tadāśrayeṇa
sarvadu:khātyantanirmokṣāt |

uktāṃ hi bhagavatā-

"bahava: śaraṇaṃ yānti parvatāṃśca vanāni ca |

ārāmān caityavṛkṣāṃśca manuṣyā bhayatarjitā: ||

na tvetaccharaṇaṃ śreṣṭhaṃ naitaccharaṇamuttamam |

naitaccharaṇamāgamya sarvadu:khāt pramucyate ||

-------------------

āśrayavipādanāditi | teṣāmaśaikṣāṇāṃ ya: āśrayo
rūpaskandha: tasya vipādanād

vikopanāt tadāśrayiṇo'pi te buddhakarakā dharmā vipāditā
bhavanti | śāstraṃ tu naivamiti

vistara: | abhidharmaśāstraṃ naivaṃ vācakam | naivaṃ
darśakam | aśaikṣā dharmā eva buddha iti | kiṃ

tarhi ? buddhakarakā iti | ke te buddhakarakā: ? ye
buddhatvasya buddhaprajñapteśca hetavo laukikalokottarā

dharmāste buddha iti | ata āśrayasya
laukikapañcaskandhalakṣaṇasya buddhatvāpratiṣedhāda-

codyamevaitat | yaduktaṃ yadyaśaikṣā dharmā eva buddha:,
kathaṃ tathāgatasyāntike duṣṭacittarudhirotpāda-

nādānantaryaṃ bhavatīti | anyathā hīti vistara: |
yadyaśaikṣā eva dharmā buddha:, śaikṣāśaikṣadharmā eva

saṅgha: | laukikacittastho na buddha: syāt, na saṅgha: |
kasmāt ? na hi laukikaṃ cittam

aśaikṣā: dharmā śaikṣāśceti | yadi vā śaikṣā dharmā
eva buddhakarakā buddha: syāt, nāśrayo'pi |

śīlameva sa bhikṣusaṃvarākhyaṃ bhikṣukarakaṃ bhikṣu:
syānnāśraya: | āha-yadyāśrayasyāpi buddhatvam,

kasmādevamāha śāstre-yo buddhaṃ śaraṇaṃ gacchati
aśaikṣānasau buddhakarakān dharmān śaraṇaṃ

gacchatītyaśaikṣadharmānevāvadhārayati ?

evaṃ vaibhāṣikeṇokte ācāryo dṛṣṭāntena
samādhimāha-yathā tu yo bhikṣūn pūjayatīti

vistara: | yathā tu yo bhikṣuṃ pūjayati śīlamukhena |
bhikṣukarakamasau śīlaṃ pūjayati | na ca puna:

śīlameva bhikṣu: | evaṃ yo buddhaṃ śaraṇaṃ gacchatīti |
aśaikṣamukhena | aśaikṣānasau buddhakarakān

dharmān śaraṇaṃ gacchati | na puna: svasāntānikā
aśaikṣā eva dharmā buddha: | tasmādadoṣa eṣa: |

yo buddhaṃ śaraṇaṃ gacchati śaikṣānasau buddhakarakān
dharmān śaraṇaṃ gacchatīti | so'ṣṭādaśāveṇi-

kāniti | teṣāmasādhāraṇatvāditi abhiprāya: |

vāgvijñaptisvabhāvānīti | grahaṇakālamadhikṛtya |
caityavṛkṣāṃśceti | caityakalpitā vṛkṣā:

caityavṛkṣā: | tānīti |

@497

yastu buddhaṃ ca dharmaṃ ca saṅghaṃ ca śaraṇaṃ gata: |

catvāri cāryasatyāni paśyati prajñayā yadā ||

du:kha du:khasamutpādaṃ du:khasya samatikramam |

ārya cāṣṭāṅgikaṃ mārgaṃ kṣemaṃ nirvāṇagāminam ||

etaddhi śaraṇaṃ śreṣṭhametaccharaṇamuttamam |

etaccharaṇamāgamya sarvadu:khāt pramucyate ||" (dha^ pa^
188-192)

ata eva śaraṇagamanāni sarvasaṃvarasamādāneṣu
dvārabhūtāni ||32||

kiṃ puna: kāraṇamanyeṣu saṃvareṣvabrahmacaryād virati:
śikṣāpadaṃ vyavasthāpitam,

upāsakasya tu kāmamithyācārāt ?

mithyācārātigarhyatvāt saukaryādakriyāptita: |

kāmamithyācāro hi loke'tyantaṃ garhita:; pareṣāṃ
dāropaghātād, āpāyikatvācca |

na tathā'brahmacaryam | sukarā ca kāmamithyācārād
viratirgṛhānadhyavasatām, duṣkarā

tvabrahmacaryāditi duṣkarra karttuṃ notsaheran |
āryāścākaraṇasaṃvaraṃ kāmamithyācārāt prati-

labhante; janmāntareṣvapyanadhyācaraṇāt, na
tvabrahmacaryādityupāsakasyāpi tasmādeva virati:

vyavasthāpitaṃ mā bhūt parivṛttajanmāntara: śaikṣa
upāsakasaṃvarāṅgeṣvasaṃvṛta iti | akriyā-

niyamo hyakaraṇasaṃvara: |

ya upāsakā: santo bhāryā: pariṇayanti, kiṃ taistābhyo'pi
saṃvara: pratilabdha: ?

atha na ? pratilabdha:, mā bhūt prādeśikasaṃvaralābha iti
|

kathaṃ saṃvarakṣobho na bhavati ? yasmāt

yathābhyupagamaṃ lābha: saṃvarasya na santate: ||33||

yathā hyeṣāmabhyupagamastathā saṃvaralābha: |

kathaṃ caiṣāmabhyupagama: ?  kāmamithyācārādviramāmīti,
na tvatra santāne mayā

-------------------

ata eveti | yasmādetaccharaṇamāgamya sarvadu:khāt
pramucyate, ata: sarvasaṃvarasamādāneṣu

upāsakādi saṃvarasamādāneṣu dvārabhūtānītyartha:
||32||

āpayikatvācca | yasmācca kāmamithyācāra ekāntenāpāyika:
apāyasaṃvartanīyo na

tathā brahmacaryam | akriyāniyamo hyakaraṇasaṃvara iti
akriyāyāmakaraṇe niyama ekāntatā

akriyāniyama: | so'karaṇasaṃvara: | akaraṇalakṣaṇa:
saṃvara: akaraṇasaṃvara: | na samādānikasaṃvara

ityartha: | sa ca sautrāntikanayenāvasthāviśeṣa eva |
vaibhāṣikanayena tu śīlāgamavijñaptiriti |

ya upāsakā: santa iti vistara: | ye
gṛhītapañcaśikṣāpadā: santo bhāryā: pariṇayanti

vivāhayanti | kiṃ tairupāsakaistābhyo'pi strībhya:
saṃvara: pratilabdha: | pratilabdhapūrvaka ityartha: |

atha na pratilabdha ityadhikṛtam | vaibhāṣika
āha-pratilabdha iti | mā bhūt prādeśika iti

sarvāgamyāt prativirate: | kāmamithyācārāt
prativiramāmīti agamya ācārāt prativiramāmi,

@498

brahmacaryaṃ na kartavyamiti | ata evaiṣāṃ
tadadhiṣṭhānāt kāmamithyācārāṅgādeva saṃvaralābha:,

nābrahmacaryāditi nāsti bhāryībhūtāyāṃ saṃvarakṣobha:
||33||

atha kasmāt mṛṣāvādād
viratirevopāsakasaṃvaraśikṣāpadam, na paiśunyādivirita: ?

ebhireva ca tribhi: kāraṇai:-

mṛṣāvādātigarhyatvāt saukaryādakriyāptita: |

mṛṣāvādaprasaṅgācca sarvaśikṣāvyatikrame |

sarvatra hi śikṣātikrame samanuyujyamānasyopasthitamidaṃ
bhavati-nāhamevamahārṣa-

miti mṛṣāvādasya prasaṅgo bhavati, ato mṛṣāvādād
viratirvidhīyate | katham ? kṛtāti-

kramo'pyātmani māviṣkuryāditi |

kiṃ puna: kāraṇaṃ pratikṣepaṇasāvadyācchikṣāpadasya na
vyavasthāpitam ?

pratikṣepaṇasāvadyānmadyādeva,

kiṃ kāraṇaṃ madyādeva, nānyasmāt ?

anyaguptaye ||34||

madyaṃ pibato'nyānyapyaṅgānyaguptāni syu: |

kathaṃ punarmadyapānaṃ pratikṣepaṇasāvadyaṃ gamyate ?
prakṛtisāvadyalakṣaṇābhāvāt |

prakṛtisāvadyaṃ hi kliṣṭenaiva cittenādhyācaryate |
śakyaṃ tu madhyaṃ pratīkārabuddhyaiva pātum,

yāvanna madayet | kliṣṭameva taccittaṃ yanmadanīyaṃ
jñātvā pibati |

na tat kliṣṭaṃ yadamadanīyamātrāṃ viditvā pibati |
prakṛtisāvadyaṃ madyamiti vinayadhara: | "kathaṃ bhadanta
glāna upasthātavya: ?

prakṛtisāvadyamupāle sthāpayitvā" ityuktaṃ bhagavatā |

śākyeṣu glāneṣu madyapānaṃ nābhyanujñātam |

idaṃ coktam-"māṃ bhikṣava: śāstāramuddiśadbhi:
kuśāgreṇāpi madyaṃ na pātavyam"

( ) iti | ata: prakṛtisāvadyamiti jñāyate |

-------------------

na tvasmāt santānāgamyācārāt prativiramāmītyabhiprāya:
| ata evāha-na tvatra santāna iti

vistara: ||33||

pratikṣepaṇasāvadyamiti | pratiṣedhasāvadyaṃ bhavati |
bhagavatpratiṣiddhaṃ karmācarata: pāpaṃ

bhavati; bhagavacchāsanānādarāt | na tatkliṣṭaṃ
yadamadanīyamātrāṃ viditvā pibatītyābhi-

dhārmikeṇokte prakṛtisāvadyaṃ madyamiti vinayadharā:
sādhayanti | prakṛtisāvadyamupāle sthāpayi-

tveti | prakṛtisāvadyena karmaṇā na cikitsya:,
prajñaptisāvadyena tu cikitsanīya ityabhiprāya: |

śākyeṣu glāneṣu madyapānaṃ nābhyanujñātam | ato
gamyate-prakṛtisāvadyaṃ taditi | yadi hi tat

prajñaptisāvadyaṃ syāt, glānaśākyopasthānāya
tadanujñāyeta | na cānujñāyate, tena tat prakṛti-

sāvadyamiti |

@499

āryaiśca janmāntaragatairapyanadhyācārāt,
prāṇivadhādivat | kāyaduścaritavacanād,
durgatigamanācceti |

netyābhidhārmikā: | utsargavihitasyāpi glāneṣu
prajñaptisāvadyasya punarmadyasyā-

pavāda:; prasaṅgaparihārārthaṃ madanīyamātrāniyamanāt |

ata eva ca kuśāgrapānapratiṣedha: | āryairanadhyācaraṇaṃ
hrīmattvāt, tena ca smṛti-

nāśāt | alpakasyāpyapānamaniyamād viṣavat |
duścaritavacanaṃ pramādasthānatvāt |

ata evātraiva pramādasthānagrahaṇam; nānyeṣu; teṣāṃ
prakṛtisāvadyatvāt | atyāsevitena

-------------------

idaṃ coktaṃ māṃ śāstāramuddiśadbhi: `śākyamunirna:
śāstā' ityupadiśadbhi: kuśāgreṇāpi

madyaṃ na pātavyamiti | prakṛtisāvadyaṃ taditi bhagavatā
tat pratiṣiddham | na tu madanīyamityavetya;

kuśāgramātrasya madyasyāmadanīyatvāt |

āryaiśceti vistara: | prakṛtisāvadyaṃ madyaṃ
janmāntaragatairapyāryairanadhyācārāt | prāṇivadhādi-

vaditi sādhanam | kāyaduścaritavacanāccetyaparaṃ sādhanam
| `prakṛtisāvadyaṃ madyaṃ kāyaduścaritavacanāt

prāṇivadhādivat' | caturvidhaṃ hi nandikasūtrādiṣu
kāyaduścaritamuktam-prāṇātipāta:, adattā-

dānam, kāmamithyācāra:, surāmaireyamadyapramādasthānamiti
|

utsargavihitasyāpīti vistara: | anena bhagavadvacanasya
pūrvāparavirodhaṃ pariharanti |

kathaṃ bhadanteti vistareṇa madyapānasya
sāmānyavacanamutsarga:, `śākyeṣu glāneṣu madyapānaṃ

nābhyanujñātam' ityapavāda iti madyapānaṃ
glānāvasthāyāmapi nānujñātamiti gamyate | apavāda:

puna: prasaṅgaparihārārtham, sakṛt pītaṃ hi madyaṃ
vyasanībhavet | uktaṃ hi bhagavatā-trīṇi sthānāni

pratiṣevamāṇasya nāsti tṛptirvā, alantā vā,
paryāptirvā-madyam, abrahmacaryam, styānamiddhaṃ

ceti | prasaṃgaparihāra: kasmād ?
ityāha-madanīyamātrāniyamāt | saiva hi mātrā dravyakāla-

prakṛtiśarīrāvasthā apekṣya madanīyā cāmadanīyā ca
bhavati |

ata eva ca kuśāgrapānapratiṣedha ityatiśayavacanam |
tadevaṃ na prakṛtisāvadyamiti

manasikṛtvā bhagavatā tatpariharaṇīyamuktam | kiṃ tarhi ?
prasaṅgadoṣāditi darśitam | āryairanadhyā-

caraṇaṃ hrīmattvāditi | pañca śaikṣāṇi balāni sūtre
paṭhyante | katamāni pañca ? śraddhābalam,

vīryabalam, hrībalam, apatrāpyabalam, prajñābalaṃ ceti |
ato hrīmattvānna pibanti, na tu prakṛti-

sāvadyatvāt | yadi
hrīmattvāttadanadhyācaraṇamajñātamudakādivat kasmānna
pibanti ? ityata āha-

tena ca smṛtināśāditi | madyaṃ hi pibata:
kāryākāryasmṛtirnaśyatīti | yadyevam, alpakaṃ tu pibantu

yāvatyā mātrayā smṛtirna naśyatīti ? atha
āha-alpakasyāpyapānam | aniyamāda

viṣavaditi | yathā kālaprakṛtiśaktiyogādalpamapi viṣaṃ
kadācinmārayati, evaṃ madyamapi

madayatīti | duścaritavacanaṃ pramādasthānatvāditi |
madenākuśalāparihārāt, kuśalākaraṇācca |

atra pramādasthānagrahaṇaṃ nānyeṣviti | atraiva
śikṣāpade pramādasthānagrahaṇam; `surāmairaya-

madyapramādasthānaṃ prahāya
surāmaireyamadyapramādasthānāt prativiramāmi' iti vacanāt
| nānyeṣu śikṣā-

padeṣu prāṇātipātaviratyādiṣu pramādasthānagrahaṇam |
`prāṇātipātapramādasthānaṃ prahāya prāṇātipāta-

@500

durgatigamanābhidhānam |

atprasaṅgenābhīkṣṇamakuśalasantatipravṛtterāpāyikasya
karmaṇaṃ

ākṣepād, vṛttilābhādvā |

surāmaireyamadyapramādasthānamiti ko'rtha: ? surā =
annāsava: | maireyam = dravāsava: |

te vā kadācidaprāptacyutamadyabhāve bhavata iti, ato
madyagrahaṇam | pūgaphalakodravādayo'pi

madyantīti surāmaireyagrahaṇam |
prajñaptisāvadyasyāpyādareṇa praheyatve
kāraṇajñāpanārthaṃ pramāda-

sthānavacanam; sarvapramādāspadatvāditi ||34||

ya ime traya: prātimokṣadhyānānāsravasaṃvarā:, kimeṣāṃ
yata eko labhyate tata:

śeṣau ? netyāha | kiṃ tarhi ?

sarvobhayebhya: kāmāpto vartamānebhya āpyate |

vartamānebhya eva skandhāyatanadhātubhya: kāmāpta iti
prātimokṣasaṃvara: | sarvebhya

iti maulaprayogapṛṣṭhebhya: | ubhayebhya iti
sattvāsattvākhyebhya:, prakṛtipratikṣepaṇa-

-------------------

pramādasthānāt prativismāmi' iti pramādasthānaṃ na
paṭhyate, kiṃ tarhi ? `prāṇātipātaṃ prahāya

praṇātipātāt prativiramāmi' iti | evamadattādānādi
yojyam | kasmād ? ityāha-teṣāṃ

prakṛtisāvadyatvāt | teṣāṃ prāṇātipātaviratyādīnāṃ
śikṣāpadānāṃ prakṛtisāvadyatvāt | taduktaṃ

bhavati-pramādasthānametaditi madyapānāt prativirantavyam,
na tu prakṛtisāvadyametaditi |

atyāseviteneti vistara: |
"surāmaireyamadyapānapramādasthānenāsevitena bhāvitena
bahulīkṛtena

kāyasya bhedānnarakeṣūpapadyate" iti nandikasūtre vacanāt
| atyāsevitena madyapānena durgati-

gamanābhidhānam | tatprasaṅgena madyapānaprasaṅgena
abhīkṣṇamajasrama kuśalasantatipravṛtte: | akuśalānāṃ

yā santatistasyā: pravṛtte: |
āpāyikasyāpāyaprayojanasyāpūrvasya karmaṇa
ākṣepādāvedha: |

yata: vṛttilābhād vā phaladānāya vā pūrvopacitasya
karmaṇo maraṇāvasthāyāṃ vṛttilābha: | yata:

tasmādākṣepād vṛttilābhād vā durgatigamanābhidhānamiti
sambandhanīyam |

annāsava iti | taṇḍulakṛta: | dravyāsava iti |
ikṣurasādikṛta: | te veti vistara: |

surāmaireye kadācidaprāptamadyabhāve yadā nave bhavata: |
kadācit pracyutamadyabhāve; yadā atipurāṇe

bhavata: | ityato madyagrahaṇam | yadi madanīyaṃ tato doṣa
ityabhiprāya: | pūgaphalakodravādayo'pīti |

ādiśabdena niṣpāvādayo gṛhyante | madyapānenāmadyatve'pi
doṣa: | surāmaireye na bhavata iti

surāmaireyasvābhavasya madyasya pāne doṣa ityartha: |
sarvapramādāspadatvāditi | sarvapramādānāṃ sarva-

smṛtipramoṣāṇāṃ prāṇātipātādyakuśalānāṃ
hetubhūtānāṃ sthāna māspadaṃ pratiṣṭheti
pramādasthānaṃ madya-

pānam ||34||

yata eko labhyate iti | yato maulādibhya:
sattvāsattvākhyebhyakhaśca prātimokṣasaṃvaro

labhyate | tata: śeṣau dhyānāsravasaṃvarau |

maulaprayogapṛṣṭhebhya iti |
maulaprayogapṛṣṭhebhyo'kuśalebhya: karmabhya:
maulaprayogapṛṣṭha-

svabhāvāstrayāṇāṃ yathākramaṃ pratipakṣabhūtā:
prātimokṣasaṃvarākhyā vijñaptyavijñaptayo labhyante |

sattvāsattvākhyebhyo vastubhya:
prāṇivanaspatyādyadhiṣṭhānalakṣaṇebhya:
prakṛtipratikṣepaṇasāvadyebhyaśca

@501

sāvadyebhyaśca vartamānebhya eva skandhāyatanadhātubhyo
labhyate; sattvādhiṣṭhānapravṛttatvāt |
nātītānāgatebhya:; teṣāmasattvasaṅkhyātatvāt |

maulebhya: sarvakālebhyo dhyānānāsravasaṃvarau ||35||

maulebhya eva karmapathebhyo dhyānānāsravasaṃvarau labhyete,
na prayogapṛṣṭhebhya:;

kuta eva prajñaptisāvadyebhya: sarvakālebhyaśca
skandhāyatanadhātubhyo labhyete atītā-

nāgatebhyo'pi !

ata eva catuṣkoṭikaṃ kriyate-santi tāni
skandhadhātvāyatanāni yebhya:

prātimokṣasaṃvara eva labhyate, na
dhyānānāsravasaṃrāviti vistara: | dvitīyā-atītā-

nāgatebhyo maulebhya: karmapathebhya: |
tṛtīyā-pratyutpannebhyo maulebhya: karmapathebhya: |

caturthī-atītānāgatebhya: sāmantakapṛṣṭhebhya iti |

-------------------

karmabhya: prāṇātipātavanaspatibhaṅgādilakṣaṇebhya: |
tadetadubhayamapyubhayādhiṣṭhānaṃ bhavati-prakṛti-

sāvadyamapi sattvādhiṣṭhānamasattvādhiṣṭhānaṃ ca,
prajñaptisāvadyamapi
sattvādhiṣṭhānamasattvādhiṣṭhānaṃ

ca | na punarevaṃ grahītavyam-prakṛtisāvadyaṃ
sattvādhiṣṭhānaṃ
pratikṣepaṇasāvadyamasattvādhiṣṭhānamiti |

tatra tāvat prakṛtisāvadyaṃ sattvādhiṣṭhānaṃ
prāṇivadhādi, prajñaptisāvadyamapi sattvādhiṣṭhānaṃ
bhikṣo:

strīhastādigrahaṇaṃ sahāgāraśayyādi ca |
prakṛtisāvadyamasattvādhiṣṭhānaṃ
jātarūpādyavaharaṇam,

prajñaptisāvadyamasattvādhiṣṭhānaṃ vṛkṣapatrādicchedo
bhikṣo āhārādiṣu ca vinayokta: upadeśa: |

sattvādhiṣṭhānapravṛttatvāditi |

attvaprajñaptyadhiṣṭhānapravṛttatvādityabhiprāya: |
vartamānā eva hi dharmā:

sattvaprajñaptyadhiṣṭhānānātītānāgatā:, teṣāṃ
nirūpākhyakalpatvāt | ataevāha-nātītā-

nāgatebhya:; teṣāmasattvasaṃkhyātatvāditi | nanu
cāsattvaprajñaptyadhiṣṭhānapravṛtte'pi
prātimokṣasaṃvaro

bhavati; sattvāsattvākhyebhya: prāpyata iti vacanāt ? sa
cāpyevaṃ na pratiṣidhyate, yathaiva hi

sattvākhyebhyo vartamānebhya eva labhyate ityucyate, tathā
vartamānebhya evāsattvākhyebhyo'pi

labhyate iti vaktavyam | vartamānādhiṣṭhānatāmeva hyanena
vacanenātidiśati |

na prayogapṛṣṭhebhya iti |
samāhitāvasthāyāmekāntamaulatvāt, asamāhitāvasthāyāṃ
ca

na saṃvarābhāvāt | kuta eva prajñaptisāvadyebhya iti |
abhyupagamābhāvāt | sarvakālebhyaśceti |

atītānāgatayorapi saṃvarayorlābhāttatsahabhūcittavat |

ata eveti | yasmādete saṃvarā evaṃ labhyante | yathā
vistareṇoktam, ataścatuṣkoṭikaṃ

kriyate | vistara iti | santi tāni skandhadhātvāyatanāni
yebhyo dhyānānāsravasaṃvarau labhyete, na

prātimokṣasaṃvara:; santi tāni yebhya:
prātimokṣasaṃvara:, na dhyānānāsravasaṃvarau; santi tāni

yebhya ubhayaṃ labhyate; santi tāni yebhyo nobhayaṃ labhyate
iti vistarārtha: | prathamā koṭi:-

vartamānebhya: prāṇātipātādikarmapatha
prayogapṛṣṭhebhya: pratikṣepaṇasāvadyācca
vṛkṣabhṛṅgādikād ya:

saṃvara: sa prātimokṣasaṃvara:; "sarvobhayebhya:" iti
vacanāt | prayogapṛṣṭhatvāttu na dhyānā-

nāsravasaṃvarau | dvitīyā-atītānāgatebhyo maulebhya:
karmapathebhya: prāṇātipātādibhya: kāyika-

vācikebhya: saptabhya: saṃvara: ya:, tau
dhyānānāsravasaṃvarau; "maulebhya: sarvakālebhya:" iti

vacanāt | na prātimokṣasaṃvara:, atītānāgatatvāt |
tṛtīyā-pratyutpannebhyo maulebhya: karmapathebhya

@502

na tu saṃvarakāle vartamānā: karmapathā: santīti
vartamānādhiṣṭhānebhya iti vaktavyam !

anāgatānāmeva saṃvaraṇaṃ yujyate, nātītavartamānānām
||35||

atha kiṃ savarāsaṃvarau sarvasattvebhya eva labhyete
sarvāṅgebhya: sarvakāraṇaiśca ?

āhosvidasti bheda: ? niyataṃ tāvat labhyate

saṃvara: sarvasattvebhyo vibhāṣā tvaṅgakāraṇai: |

sarvasattvebhya: evaṃ saṃvara labhyate | kebhyaścid
aṅgebhyastu vibhāṣā | kaścit

sarvebhyo labhyate, bhikṣusaṃvara: | kaściccaturbhya:,
tato'nya: | karmapathā hi saṃvarasyāṅgāni |

kāraṇairapi kenacit paryāyeṇa sarvai:, kenacidekena |

kena tāvat sarvai: ? yadyalobhādveṣāmohā:
kāraṇānīṣyante |

kenaikena ? yadi mṛdumadhyādhimātrāṇi kāraṇānīṣyante |

paścimaṃ paryāyaṃ niyamayyocyate-

-------------------

iti | pratyutpannakarmapathatvāt prātimokṣasaṃvaro bhavati |
maulakarmapathatvācca dhyānānāsrasaṃvarau |

caturthī-atītānāgatebhya: sāmantakapṛṣṭhebhya iti |
atītānāgatatvānna prātimokṣasaṃvara:,

sāmantakapṛṣṭhatvānna dhyānānāsravasaṃvarau |

svasantāne vartamānebhya: karmapathebhya: saṃvaro na yujyate
iti paśyannāha-na tu saṃvaralābha-

kāle vartamānā: karmapathā: santīti |
vartamānādhiṣṭhānebhyastebhya: karmapathebhya iti
vaktavyamiti

śikṣayatyā cārya: | yato vastuna: prativiramati; tasya
vartamānatvāsambhavāt | nātītavartamānā-

nāmiti | utpannatvādeṣāṃ saṃvaraṇaṃ na yujyate | na
hyutpannānāmanutpatti: śakyate kartum | anāgatānāṃ

tu śakyata iti | teṣāmeva saṃvaraṇaṃ yujyata
ityācāyābhiprāya: |

vaibhāṣikāṇāṃ tu tathā
vacane'yamabhiprāyogamaulapṛṣṭhānaṃ yathākramaṃ
saṃvaraṇāya prātimokṣa-

saṃvaraprayogamaulapṛṣṭhāni pravartante | maitāni
pravartiṣyanta iti | arthata evaitāni pratipakṣabhūtāni,

tāni rundhantīvotpadyante | prayoga:-prayogamevaṃ bravītīva
tvāmahaṃ saṃvṛṇomi | mā tvamutthā

ityevaṃ yāvat | pṛṣṭha:-pṛṣṭhameva bravītīveti yojyam
| tathā skandhadhātvāyatanānāṃ karmapathaprayoga-

maulapṛṣṭhasvabhāvānāṃ vartamānānāṃ rundhāno
vartamānebhyastebhyo labhyate | prātimokṣasaṃvara ityucyata

iti | tasmānnaivaṃ vaktavyamiti ||35||

kaścit sarvebhya iti vistara: | bhikṣusaṃvara: sarvebhya:
karmapathebhyo labhyate | sarvakarmapathā

varjanīyā ityartha: | kaściccaturbhyastato'nya: | tato
bhikṣusaṃvarādanya: | saṃvara: śrāmaṇerādisaṃvara:

caturbhya evāṅgebhyo labhyate | kāyikebhya:
prāṇātipātādibhyastribhya:, vācikācca mṛṣāvādāt |

yadyalobhādveṣāmohā: kāraṇānīti | saṃvarakāraṇāni
dvidhā iṣyante-alobhādveṣāmohā

vā kāraṇāni, mṛdumadhyādhimātrāṇi vā cittānīti |
yadi pūrva: paryāyo'bhiprīyate, sarvai:

kāraṇairalobhādisvabhāvairlabhyate saṃvara:; kuśale
samutthāpake cetasi teṣāṃ yugapadbhāvāt | yadi

mṛdvādīnīti cittāni kāraṇāni iṣyante | ekena kāraṇena
labhyate; teṣāmayugapadbhāvāt |

paścimaṃ paryāyamiti | mṛdutādikāraṇapakṣam |

@503

asti saṃvarasthāyī sarvasattveṣu saṃvṛto na sarvāṅgai:,
na sarvakāraṇai: | yo mṛdunā

cittena madhyenādhimātreṇa vā
upāsakopavāsaśrāmaṇerasaṃvaraṃ samādatte |

asti sarvasattveṣu saṃvṛta: sarvāṅgaiśca, na tu
sarvakāraṇai: | yo mṛdunā cittena

madhyenādhimātreṇa vā bhikṣusaṃvaraṃ samādatte |

asti sarvasattveṣu sarvāṅgai:, sarvakāraṇaiśca |
yastrividhena cittena trīn saṃvarān samādatte |

asti sarvasattveṣu sarvakāraṇaiśca, na tu sarvāṅgai: | ya
upāsakopavāsaśramāṇera-

saṃvarān mṛdumadhyādhimātrai: samādatte |

yastu na sarvasattveṣu syādīdṛśo nāsti; yasmāt
sarvasattvānugate kalyāṇāśaye

sthita: saṃvaraṃ pratilabhate, nānyathā;
pāpāśayasyānuparatatvāt |

pañca niyamān kurvan prātimokṣasaṃvaraṃ pralibhate,
sattvāṅgadeśakālasamayaniyamāt |

1. amuṣmāt sattvādviramāmīti sattvaniyama: | 2.
amuṣmādaṅgāditi aṅganiyama: | 3.

amuṣmin deśa iti deśaniyama: | 4. māsādyāvaditi
kālaniyama: | 5. anyatra yuddhamiti

samayaniyama: | sucaritamātraṃ tu syāt tathā gṛhṇata: |

kathamaśakyebhya: saṃvaralābha: ?
sarvasattvajīvitānupaghātādhyāśayenābhyupagamāt |

yadi puna: śakyebhya eva saṃvaro labhyate, cayāpacayayukta:
syāt, śakyāśakyā-

nāmitaretarasañcārāt | evaṃ ca sati vināpi
lābhatyāgakāraṇābhyāṃ saṃvarasya lābhatyāgau

syātāmiti vaibhāṣikā: |

-------------------

asti saṃvarasthāyīti vistara: | sarvasattveṣu saṃvṛta:
sarvasattvānugate kalyāṇāśaye

sati saṃvarotpatte: | na sarvāṅgai:; upāsakādisaṃvarasya
sarvāṅgāprativiratatvāt | na sarvakāraṇai:,

mṛdvādīnāṃ kāraṇatvena yugapadasambhavāt |
bhikṣusaṃvarastu sarvāṅgairapi sarvāṅgaprativiratatvāt |

yastrividhena cittena trīn saṃvarān samādatta iti |
tadyathā-mṛdunā cittena upāsakasaṃvaraṃ

samādatte, madhyena śrāmaṇerasaṃvaram, adhimātreṇa
bhikṣusaṃvaramiti |

sarvakāraṇaiśca na tu sarvāṅgairiti |
upāsakādisaṃvarāṇāmekaikasya mṛdvādyekaikakāraṇatvāt
|

tathā gṛhṇata iti pañcaniyamakriyayā gṛhṇata: |

kathamaśakyebhya iti | ye hantumeva na
śakyāstebhyo'śakyebhya: sattvebhya: kathaṃ saṃvara-

lābha: ? atra ācārya: samādhimāha-
sarvasattvajīvitānupaghātādhyāśayenābhyupagamāditi |

sarvasattvānāṃ jīvitasyānupaghātenādhyāśayena
saṃvarābhyupagamāt |

vaibhāṣikā apyasyaiva praśnasya parihārāntaramāhu:-yadi
puna: śakyebhya eveti vistara: |

cayāpacayayukta: syāt | śakyatāmāgateṣu sattveṣu saṃvara
ścīyeta, aśakyatāmāgateṣu apacīyeta |

śakyāśakyānāṃ manuṣyādidevādīnā mitaretarasañcārāt
| devādayo manuṣyādīn sañcaranti, manuṣyā-

dayaśca devādīniti |

@504

naivaṃ bhaviṣyati | yathā hyapūrvatṛṇādyutpattau śoṣe
vā saṃvarasya vṛddhihnāsau na bhavata:,

tathā śakyāśakyasaṃcāre'pi na syātām |

na sattvānāṃ pūrvaṃ paścācca bhāvāt, tṛṇādīnāṃ
cābhāvāt |

ko nvatra viśeṣa:-na vā bhavedasatsu tṛṇādiṣu saṃvara:,
tadvadaśakyo vā bhavet ?

yadā parinirvṛtā na bhavantyeva, tadā kathaṃ saṃvarahrāso
na syāditi naiṣa yukta:

parihāra: | tasmāt pūrvaka eva hetu: sādhu: |

evaṃ tarhi pūrvabuddhaparinirvṛtebhya uttareṣāṃ
buddhānāṃ prātimokṣasaṃvarasyālābhāt kathaṃ

śīlanyūnatā na prasajyeta ? sarveṣāṃ sattvebhyo lābhāt
| yadi hi te'pyabhaviṣyan, tebhyo'pi

te'lapsyanta |

uktaṃ yata: saṃvaro labhyate ||

asaṃvarastu sarvebhya: sarvāṅgebhyo na kāraṇai: ||36||

asaṃvarastu sarvasattvebhyo labhyate, sarvakarmapathebhyaśca |
nāsti hi vikalenā-

saṃvareṇāsaṃvarika: | na tu sarvakāraṇai:; yugapat
mṛdvādicittāsambhavāt | yo mṛdunā

cittenāsaṃvaraṃ pratilabhate so'dhimātreṇāpi cittena
prāṇinaṃ jīvitād vyaparopayan

mṛdunaivāsaṃvareṇa samanvāgato bhavati, adhimātrayā tu
prāṇātipātavijñaptyā |

-------------------

imaṃ vaibhāṣikaparihāraṃ sāvakāśaṃ paśyannā cārya
āha-naivaṃ bhaviṣyatīti vistara: |

naivaṃ cayāpacayayukta: saṃvaro bhaviṣyati | kathaṃ kṛtvā
? yathā hyapūrvatṛṇādyutpattau | śoṣe vā |

tṛṇādīnām | yadyapi tṛṇādibhyo'pi saṃvaro labhyate
tathāpi saṃvarasya vṛddhihrāsau na bhavata: |

evaṃ śakyāśakyasañcāre'pi na syātāṃ vṛddhihrāsau |
cayāpacayāvityartha: | tasmācchakyebhya eva

saṃvaro labhyate | na cāyaṃ doṣa: syāditi |

vaibhāṣikā āhu:-na sattvānāmiti vistara: | na tadevam,
yathā hyapūrvatṛṇādyutpatāviti

vistareṇa yaduktam | kiṃ kāraṇam ? sattvānāṃ pūrvaṃ
sañcārāt paścācca bhāvāt | tṛṇādīnāṃ

svabhāvāt pūrvaṃ paścāccā bhāvāt | ato na
tṛṇādidṛṣṭāntena cayāpacayadoṣo nivāryate | evaṃ

vaidharmyamātramuktam, na sādhyasādhanārtha iti |

ācārya: punarāha-yadā parinirvṛtā na santyeveti vistara: |
tasmāt pūrvaka eva hetu:

sādhuriti |
sarvasattvajīvitānupaghātādhyāśayenābhyupagamāditi |
ata: śakyāśakyebhya: saṃvaro

labhyata iti siddham |

evaṃ tarhi yadi sarvasattvebhyo labhyate pratimokṣasaṃvara:,
pūrvabuddhaparinirvṛtebhyastasyālābhā-

cchīlanyūnatā syāt; sattvānāṃ pūrvebhyo nyūnatvād |
ācārya āha-sarveṣāṃ buddhānāṃ pūrvaṃ

paścāccotpannānāmaviśeṣeṇa sarvasattvebhyo lābhād |
yadi hi te'pi aparinirvṛtā abhaviṣyan

samprati tebhyo'pi te'lapsyanta iti |

sarvakarmapathebhya iti | kāyikavācikebhya: | nāsti hi
vikalenāsaṃvareṇeti |

@505

evaṃ madhyādhimātreṇa yojyam |

tatreme āsaṃvarikā:, tadyathā-aurabhrikā:, kaukkuṭikā:,
saukarikā:,

śākunikā:, mātsikā:, mṛgalubdhakā:, caurā:,
vadhyaghātakā:, bandhanapālakā:,

nāgabandhā:, śvapākā:, vāgurikāśca |

rājāno daṇḍanetāro vyāvahārikāśca arthata
āsaṃvarikā: | asaṃvare bhavatvāt

tatrasthatayā asaṃvara eṣāmastīti āsaṃvarikā vā |
urabhrān ghrantīti aurabhrikā: |

evamanye'pi yojyā: |

yuktastāvat saṃvarasya sarvasattvebhyo lābha:,
sarvasattvahitādhyāśayena grahaṇāt;

aurabhrikādīnāṃ tu
mātāpitṛputradārādiṣvavipannāśayānāṃ
jīvitahetorapyahantukāmānāṃ

kathamasaṃvara: sarvasattvebhyo yujyate ? mātrādīnapi hi ta
urabhrībhūtān hanyu: |

na hi tāvatte eva ta iti vidvāṃso hanyu: | āryībhūtānāṃ
ca puna: paśubhavituṃ

nāstyavakāśa iti tebhya: kathaṃ syāt !

yadi vānāgatātmabhāvāpekṣayā varttamānādasaṃvṛta:
syād, urabhrādīnapi te putrībhūtān

sarvathā na hanyuriti na syāt tebhyo'saṃvara: |

kathaṃ hi nāma jighāṃsatāmeva tebhyo na syādasaṃvara: ?

-------------------

prāṇātipātenaiva, nādattādānenetyevamādi |
mṛdunaivāsaṃvareṇa samanvāgata iti | pūrvapratilabdhatvāt
|

adhimātrayā tu prāṇātipātavijñaptyā | kim ?
samanvāgata ita vartate | na vipākaphalaviśeṣa

iti | evaṃ madhyādhimātreṇa ca yojyamiti | yo madhyena
cittenāsaṃvaraṃ pratilabhate so'dhimātreṇāpi

cittena prāṇino jīvatād vyavaropayan madhyenaivāsaṃvareṇa
samanvāgato bhavati, adhimātrayā tu

prāṇātipātavijñaptyā | evaṃ yo'dhimātreṇa
yāvadadhimātreṇaivāsaṃvareṇa samanvāgato bhavati,

adhimātrayā ca prāṇātipātavijñaptyā | itthamapi ca
yojyam-yo'dhimātracittenāsaṃvaraṃ pratilabhate

sa mṛdunāpi cittena prāṇino jīvitād vyavaropayan
adhimātreṇaivāsaṃvareṇa samanvāgato bhavati,

mṛdvyā tu prāṇapatipātavijñaptyā ityevamādi |

nāgabandhā hastipakā: | vāgurikā iti | pampā nāma
prāṇijātirvāgurākhyā, tāṃ ghnantīti

vāgurikā: |

arthata āsaṃvarikā iti | rājānaścādhikaraṇasthāśca
daṇḍanetṛtvādihāpaṭhitā api

āsaṃvarikā eva draṣṭavyā: | evamanye'pi yojyā iti |
kukkuṭān ghnantīti kaukkuṭikā

ityevamādīni |

yuktastāvaditi visteraṇoktvā yāvat kathamasaṃvara:
sarvasattvebhyo yujyata iti praśnite

vaibhāṣika: parihāramāha-mātrādīnapi hīti vistara: |
ācārya āha-na hi tāvat ta eva

ta iti | te mātrādaya iti jānānā
hanyurityaghātyebhyastebhyo'saṃvara: kathaṃ yujyate | kiñca-

āryībhūtānāṃ puna: paśūbhavituṃ nāstyavakāśa: |
teṣāmurabhrādyupapattyasambhavād | tebhya: kathamasaṃvara:

@506

etanmātrādiṣu samānam | kathaṃ hi nāmājighāṃsatāmeva
tebhya: syādasaṃvara iti ?

yaścaurabhriko janmanāpyādatte svadāraparituṣṭo mūkaśca,
kathamasya pūrvāṅgebhyo'saṃvara: syāt ?

āśayasyāvipannatvāt | mūko'pi ca vākprāpaṇīyamarthaṃ
kāyena prāpayituṃ śakta iti |

yastarhi dve trīṇi vā śikṣāpadāni samādatte | sarvathā
nāsti vikala: prādeśikaścā-

saṃvarika iti vaibhāṣikā: |

yathābhyupagamaṃ vikalo'pi syāt prādeśiko'pyasaṃvara:
saṃvaraśca, anyatrāṣṭa-

vidhāditi sautrāntikā:; tanmātraśīladau:
śīlyapratibandhāt ||36||

uktamidamasaṃvarasya yebhyo lābha: ||

kathaṃ tu lābha iti noktam, tata idamucyate-

asaṃvarasya kriyayā lābho'bhyupagamena vā |

dvābhyāṃ kāraṇābhyāmasaṃvaro labhyate-1.
vadhaprayogakriyayā tatkulīnai:; 2.

tatkarmābhyupagamāccānyatra kulīnai:-vayamapyanayā
jīvikayā jīviṣyāma iti |

śeṣavijñaptilābhastu kṣetrādānādarehanāt ||37||

kṣetraṃ vā tadrūpaṃ bhavati,
yatrārāmādipradānamātreṇāvijñaptirutpadyate;
yathā-aupadhikeṣu

puṇyakriyāvastuṣu | atha vā
samādānamādatte-buddhamavanditvā na bhokṣye,
tithimāsārdha-

māsabhaktāni vā nityaṃ kariṣyāmītyādi | ādareṇa vā
tadrūpeṇa kriyāmīhate kuśalā-

makuśalāṃ vā, yato'syāvijñaptirutpadyate ||37||

uktametadyathā saṃvarāsaṃvaretarāṇāṃ pratilābha: ||

-------------------

syāt | yadi vā anāgatātmabhāvāpekṣayā urabhrādayo
bhaviṣyantīti vartamānānmātrādera saṃvara:

syāt | urabhrānapi te aurabhrikā: putrībhūtānanāgate
janmani sarvathā na hanyuriti na syāttebhyo-

'saṃvara: |

vaibhāṣika āha-kathaṃ hi nāma jighāṃsatāmiti vistara: |
ācārya āha-etanmātrā-

diṣu samānamiti vistara: | kathaṃ hi nāmā jighāṃsatāṃ
putrādibhūtānāmaurabhrikādīnāṃ tebhyo

mātrādibhya: syādasaṃvara iti |

vikala: | karmapathāṅgata: | prādeśiko'pi syāt | ekasyāpi
aṅgasya aviramāt |

sattvadeśakālasamayaniyamayogena pradeśaviratatvāt |

saṃvaraśca tathaiva vikalo'pi prādeśiko'pi syāt |
anyatrāṣṭavidhāt pūrvoktāt

prātimokṣa saṃvarāt | kasmād ?
ityāha-tanmātraśīladau:śīlyapratibandhāditi |
asaṃvarastanmātraṃ

śīlaṃ pratibadhnāti, saṃvaraśca tanmātraṃ dau:śīlyaṃ
pratibadhnātīti ||36||

tatkulīnairiti āsaṃvarikakulīnai: |

"kṣetrādānādarehanāt" iti | ādareṇa īhanaṃ
kriyārambha: | kṣetraṃ cādānaṃ ca ādarehanaṃ

ceti samāsa: | tasmādavijñaptirutpadyate | tithīti vistara:
| tithibhaktam | yāvadardhamāsa-

@507

tyāga idānīṃ vaktavya: | tatra tāvat-

prātimokṣadamatyāga: śikṣānikṣepaṇāccyute: |

ubhayavyañjanotpattermūlacchedānniśātyayāt ||38||

dāmyantyaneneti dama: saṃvaro'bhipreta:; tenendriyadamanāt |
caturbhi: kāraṇai: prāti-

mokṣasaṃvarasya tyāga: sthāpayitvopavāsam- 1.
śikṣāpadānāṃ vijñapuruṣasyāntike

pratyākhyānād, 2. āśayata: nikāyasabhāgatyāgāt, 3.
yugapadubhayavyañjanaprādurbhāvāt,

4. kuśalamūlasamucchedācca |

upavāsasaṃvarasya tvebhiścaturbhi:, 5. ārātrikṣayācca |
tānyetānyabhisamasya pañca

tyāgakāraṇāni bhavanti |

kiṃ puna: kāraṇamebhi: kāraṇaistyāgo bhavati ?
samādānaviruddhavijñaptyupādāt,

āśrayatyāgād, āśrayavikopanāt, nidānacchedāt,
tāvadevākṣepācca ||38||

patanīyena cetyeke,

anye punarāhu:-caturṇāṃ patanīyānāmanyatamena
bhikṣuśrāmaṇerasaṃvaratyāga iti |

saddharmāntarhito'pare |

saddharmasyāntardhānādityapare; yasmādantarhite saddharme
sarvaśikṣāsīmākarmāntā: prati-

prasrabhyanta iti |

dhanarṇavattu kāśmīrairāpannasyeṣyate dvayam ||39||
kāśmīrāstu khalu vaibhāṣikā: evamicchanti-na
maulīmapyāpattimāpanna-

-------------------

bhaktamityarthagati: | ādiśabdena maṇḍalakaraṇādi gṛhyate
| ādareṇa vā tadrūpeṇeti | tīvrakleśatayā,

tīvraprasādatayā cetyartha: ||37||

samādānaviruddhavijñaptyutpādāditi | yāvajjīvaṃ
prāṇātipātādibhya: prativiramāmīti

yat samādānaṃ tena viruddhāyā vijñapterutpādāditi
prathamena kāraṇena prātimokṣasaṃvaratyāga: | āśraya-

tyāgāditi | yenāśrayeṇa saṃvaro gṛhītastasya
tyāgānmaraṇāditi dvitīyena kāraṇena tattyāga: |

āśrayavikopanāditi | yādṛśena āśrayeṇa saṃvara
upāttastādṛśo na bhavati vikopanāt iti

tṛtīyena kāraṇena tattyāga: | nidānacchedāditi |
nidānaṃ kuśalamūlāni, tasya cchedāt, caturthena

kāraṇena tattyāga: | tāvadevākṣepācceti |
upavāsasaṃvarasyāhorātramākṣepa:, iti pañcamena
kāraṇena

tasyopavāsasaṃvarasya tyāga: pūrvoktaiścaturbhi:
kāraṇairiti ||38||

patanīyena ceti | ebhiśca yathoktai: pañcabhi: kāraṇai: |
patanīyena ceti patantyaneneti

patanīyam | taccaturvidham-abrahmacaryaṃ yathoktapramāṇam,
adattādānam, manuṣyavadha:, uttari-

manuṣyadharmamṛṣāvādaśceti |

"dhanarṇavattu kāśmīrairāpannasyeṣyate" | āgamād,
yuktitaśca | tatrāyamāgama: | vinaya

@508

syāsti bhikṣusaṃvaratyāga:, kiṃ kāraṇam ? na
hyekadeśakṣobhāt kṛtsnasaṃvaratyāgo yukta

iti | naiva cānyāmapyāpattimāpannasyāsti śīlaccheda: |
kiṃ tarhi ? dvayamasya bhavati-

śīlam, dau:śīlyaṃ ca | yathā kasyaciddhanaṃ syād,
ṛṇaṃ ca | āviṣkṛtāyāṃ tu tasyāmāpattau

śīlavān bhavati, na du:śīla:; yathā ṛṇaṃ śodhayitvā
dhanavān bhavati, na tvṛṇavān

iti |

yattarhi
bhagavatoktam-"bhikṣurbhavatyaśramaṇo'śākyaputrīyo
dhvasyate bhikṣubhāvāt

katamasya bhavati śrāmaṇyaṃ dhvastaṃ parājitam" iti ?
paramārthabhikṣutvaṃ sandhāyaitaduktam |

idamabhisāhasaṃ vartate ? kimatrābhisāhasam ? yad bhagavatā
nītārthaṃ punaranyathā

nīyate, dau:śīlyāya ca bahukleśebhya: pratyayā dīyante |

kathametannītārtham ? eṣa hi vinaye nirdeśa:-"caturvidho
bhikṣu:-1. saṃjñābhikṣu:,

2. pratijñābhikṣu:, 3. bhikṣata iti bhikṣu:, 4.
bhinnakleśatvāt bhikṣu: | asmiṃstvarthe

jñapticaturthakarmopasampanno bhikṣu:" ( ) iti | na cāsau
pūrvaṃ paramārthabhikṣurāsīdyata:

paścādabhikṣurbhavet |

yaccoktam-ekadeśakṣobhāditi, atra śāstraiva
datto'nuyoga:-"tadyathā tālo

mastakācchinno'bhavyo'ṅkuritatvāya, abhavyo virūḍhiṃ
vṛddhiṃ vipulatāmāptum" ( )

ityupamāṃ kurvatā |

-------------------

uktam-"du:śīlaścet bhikṣurbhikṣuṇīmanuśāsti
saṅghāvaśeṣamāpadyate" ( ) iti | āpanna-

pārājiko hi bhikṣardu:śīlo'bhipreta:,
nānāpannapārājika:; prakṛtastha: śīlavāniti viparyayeṇa

vacanāt | ato'vagamyate-astyasya du:śīlasyāpi sato
bhikṣubhāva:, yasmāt saṅghāvaśeṣa-

māpadyata ityuktamiti | yuktirapi-na hyekadeśakṣobhāt
sakalasaṃvaratyāgo yukta iti | na

maulīmapyāpattim āpannasyeti |
patanīyāmapyāpattimāpannasyetyartha: | naiva
cānyāpattimiti | saṅghā-

vaśeṣādikam | āviṣkṛtāyāmiti | deśitāyām |

yattarhi bhagavatoktamiti vistareṇa yāvat parājitamiti | tat
kathamiti vākyādhyāhāra: |

paramārthabhikṣutvaṃ sandhāyaitaduktamiti |
satyadarśanābhavyatvena tasyāpannasya
paramārthabhikṣutvāprāpte: |

bahukleśebhyo nandaprabhṛtibhyo maulyāpyāpattyā na
bhikṣutvaṃ naśyati iti viditvā tāṃ

kuryuriti vākyārtha: |

saṃjñābhikṣuriti | yasyānupasampannasya bhikṣuriti nāma |
pratijñābhikṣuriti | abrahmacaryādi-

pravṛttau du:śīla: | bhikṣata iti bhikṣuriti | yācanaka: |
bhinnakleśatvād bhikṣuriti | arhan |

asmiṃstvartha iti | yad
bhagavatoktam-`abhikṣurbhavatyaśramaṇa:' iti visteraṇa,

etasminnarthe | yathoktebhyaścaturbhyo bhikṣubhyo'nya evāyaṃ
pañcamo jñapticaturthopasampanno bhikṣuriti |

yadapyuktam-paramārthabhikṣutvaṃ sandhāyaitaduktam, tat
pratyāha-na cāsau pūrvaṃ paramārthabhikṣurāsīd,

yata: paścādabhikṣurbhavet | "abhikṣurbhavatyaśramaṇa:"
iti vacanāt |

@509

ka: punarupamārtha: ? ekamekadeśasyāpi mūlabhūtasya
cchedādabhavya saṃvaraśeṣo

viroḍhumiti | sa ca gurvī bhikṣubhāvamaryādāmabhedinīṃ
maulīmāpattimāpadyamānastī-

vrānapatrāpyayogāt saṃvarasya mūlaṃ cchinattīti yukta:
kṛtsnasaṃvaratyāga: |

yasya caikagrāsaparibhogo'pi,
ekapādapārṣṇipradeśaparibhogo'pi ca nābhyanujñāyate

sāṅghikayorāhāravihārayo:,
sarvabhikṣusaṃbhogabahiṣkṛtaśca śāstrā; yaṃ
cādhikṛtyoktam-

"nāśayata kāraṇḍavakaṃ kaśaṃvakamapakarṣata |
athotplāvinaṃ vāhayata abhikṣuṃ bhikṣuvādinam" || ( ) iti
|

tasya kīdṛśo bhikṣubhāva: ? yādṛśo'stu, asti tu
bhikṣubhāva: | tathā hi-

"catvāra: śramaṇā na pañcamo'sti cunda" iti |

bhagavānavocat-

"mārgajino mārgadeśiko mārge jīvati yaśca mārgadūṣī"
iti ? astyetaduktam;

sa tveṣa ākṛtimātrāvaśeṣatvācchramaṇa ukto
dagdhakāṣṭha-śuṣkahrada-śukanāśā-pūti-

bījālātacakramṛtasattvavat |

yadi hi dau:śīlyādibhikṣu: syāt śikṣādattako na syāt ?

-------------------

ityupamāṃ kurvateti | mastakacchinnatālopamāṃ kurvatā
śāstraiva datto'nuyoga iti

sambandhanīyam | parihṛta: praśna ityartha: |
ekagrāsaparibhoga āhārasya | ekapārṣṇipradeśaparibhogo

vihārasyeti sambandha: | sarvabhikṣusambhogabahiṣkṛtaśca
śāstreti | sarvasmāt bhikṣubhi: sahasambhogā-

dekapaṃktibhojanādikād bahiṣkṛto buddhena |

nāśayata kāraṇḍavakamiti | kāraṇḍavako yavākṛtitvāt
yavastṛṇaviśeṣo ya

yavadūṣītyucyate | emasāvabhikṣurbhikṣvākṛtiriti |
kaśaṃvakaṃ nāma pūtikāṣṭham | evamasau pūtibhūto

bhikṣu: | taṃ śīlavat saṅghād yūyamapakarṣateti
bhagavān bhikṣūn ājñāpayāmāsa | athotplāvinaṃ

vāhayateti | utplāvī nāma
vrīhimadhye'bhyantarataṇḍulahīno vrīhireva | tathāsau
śīlasārahīno

bhikṣvākṛti: taṃ pravāhayata | niṣkrāmayatetyartha: |
idamatrodāharaṇam |

mārgajina: śaikṣāśaikṣa: | mārgadeśikobuddha: | mārge
jīvati śīlavān bhikṣu:, mārganimittaṃ

jīvanāt | mārgadūṣīdu:śīla: | dagdhakāṣṭheti vistara:
| yathā yad dagdhaṃ na tat kāṣṭham; pūrvakāṣṭhā-

kṛtimātrāvaśeṣasādharmyāt tad dagdhakāṣṭham ityucyate
| hradaśca śuṣko'pi hrada ityucyate | śukanāsā

gṛhādiṣu rūpakārakṛtā śukanāsākṛtitvāt
śukanāsetyucyate | emasau bhikṣvā kṛtisāmānya-

mātrāvaśeṣācchramaṇa ukta: | pūtibījam |
aṅkurājanakatvāt abījamapi bījamityucyate;

tadākāramātrāvaśeṣatvāt | alātacakraṃ cakramiti |
cakrākṛtitvāt | mṛtasattvaśca | asattvo'pi

sattva ityucyate; sattvākṛtimātrāvaśeṣatvāt | tadvadeṣa
draṣṭavya: |

śikṣādattako nāma bhikṣuradhimātrarāgatayā striyā
abrahmacaryaṃ kṛtvā tadanantarameva

jātasaṃvega: kaṣṭaṃ mayā kṛtamityekasminnapi
praticchādanacitte'nutpanne bhikṣusaṅghamupagamyā-

@510

na vayaṃ brūma:-sahādhyāpattyā sarva: pārājiko bhavati |
yastu pārājika:

so'vaśyamamabhikṣu: | kaścittu santānaviśeṣānna
pārājika ekacittenāpyapraticchādanāditi

vyavasthāpitaṃ dharmasvāminā |

yadi tarhi pārājiko na bhikṣu:, kiṃ punarna pravrājyate ?
tīvrānapatrāpyavipāditatvāt

santate: saṃvarābhavyāt, na tu khalu bhikṣubhāvāpekṣayā
| tathā hyasau nikṣiptaśikṣo'pi na

pravrājyate |

kaścāyamanarthe nirbandho yadyasau tathābhūto'pi bhikṣu:,
namo'stu tasmai tādṛśāya

bhikṣutvāya !

saddharmāntardhāne tu
vinayakarmābhāvādapūrvasaṃvaralābho nāsti | labdhasya tu
nāsti

tyāga: ||39||

atha dhyānānāsravasaṃvarayo: kathaṃ tyāga: ?

bhūmisañcārahānibhyāṃ dhyānāptaṃ tyajyate śubham |

sarvameva dhyānāptaṃ kuśalaṃ dvābhyāṃ kāraṇābhyāṃ
parityajyate- 1. upapattito vā

bhūmisañcārādūrdhvaṃ cāvaśyam, 2. parihāṇito vā
samāpatte:, nikāyasabhāgatvācca kiñcit |

yathā ca rūpāptaṃ kuśalaṃ bhūmisañcārahānibhyāṃ
tyajyate,

tathārūpyāptamāryaṃ tu phalāptyuttaptihānibhi: ||40||

-------------------

viṣkaroti-idaṃ mayā pāpaṃ kṛtamiti | sa
āryasaṅghopadeśāt sarvabhikṣunavakāntikatvādi

daṇḍakarma kurvāṇa: śikṣādattaka ityucyate | tad yadi
dau:śīlyādabhikṣureva syāt | sa na syāt |

na hi tasya punarupasampādanaṃ kriyate, bhikṣuśca sa
vyavasthāpyate | tasmāt na dau:śīlyāt

abhikṣutvamiti | na brūma iti vistara: | na vayaṃ
brūma:-sahādhyāpattyā'brahmacaryādeva sarva:

pārājiko bhavati | kiṃ tarhi ? praticchādanacittena |

kiṃ na puna: pravrājyate | anikṣiptaśikṣa ityadhyāhāryam
| tīvrānapatrāpyavipāditatvāt |

tīvreṇānapatrāpyena vipāditāsya santati:, tasyā:
santaterevaṃ vipāditatvāt saṃvarasyābhavyatvam |

tasmānna puna: pravrājyata ityadhikāra: | na tu khalu
bhikṣubhāvāpekṣayā | na tu khalu tasya

bhikṣubhāvo'stītyapekṣayā na pravrājyate | tathā
hyasauparājayiko nikṣiptaśikṣo'pi na pravrājyate |

tīvrānapatrāpyavipāditatvāt santate: ||39||

"dhyānāptam" iti | rūpasvabhāvaṃ kuśalamarūpasvabhāvaṃ
cābhipretam | ata eva ca

sarvameveti vyācaṣṭe | dvābhyāmiti | upapattito vā,
parihāṇito vā | tenāha-upapattito veti

vistara: | ūrdhvamupapadyamāno'dharaṃ parityajati,
adhaścopapadyamāna uparibhūmikamiti | parihāṇito

vā samāpatte: | tatsamāpattisaṃgṛhītaṃ kuśalaṃ tyajyate
| nikāyasabhāgatyāgācca kiñciditi |

nirvedhabhāgīyaṃ yat pṛthagjanāvasthāyāmutpāditaṃ
yāvat kṣāntiriti | tadasatyapi bhūmisañcāre

nikāyasabhāgatyāgena tyajyate | yadā kāmadhātau mṛtvā
tatraivopapadyate | vakṣyati hi-'bhūmityāgāt

@511

anāsravaṃ tu kuśalaṃ tribhi: kāraṇai: parityakṣyate-1.
phalaprāptita: pūrvako

mārga: parityakṣyate, 2. indriyottāpanena
mṛdvindriyamārga:, 3. parihāṇita uttaro mārga:-

phalam, phalaviśiṣṭo vā | evaṃ yāvat saṃvarāstyajyante
||40||

asaṃvara: saṃvarāptimṛtyudvivyañjanodayai: |

tribhi: kāraṇairasaṃvaraccheda:-1. saṃvaraprāptita: | yadi
saṃvaraṃ samādatte dhyānasaṃvaraṃ

vā labhate, hetupratyayabalena samādhilābhāt;
tenāsaṃvaraśchidyate, pratidvandvabalīyastvāt |

2. maraṇenāśrayatyāgāt | 3.
dvivyañjanotpādenāśrayavikopanāditi |

śastrajālatyāge'pyakaraṇāśayata: |
saṃvaramantareṇāsaṃvaracchedo nāsti, nidāna-

parivarjane'pyauṣadhamantareṇa pravṛddharogāvinivṛttivat |

ya āsaṃvarika upavāsaṃ gṛhṇāti, kimasau tasmāt
saṃvarāt punarasaṃvaraṃ gacchati ?

āhosvinnaivasaṃvaraṃ nāsaṃvaram ?

asaṃvaramityeke; tyāgāśayasyānātyantikatvāt |

pradīpta ivāya: piṇḍa: puna: śyāmatāṃ nāprayujyamāno
gacchatītyapare; tallābhasya

vijñaptyadhīnatvāt |

ata saṃvarāsaṃvaravinirmuktā kathamavijñaptistyajyate ?
vegādānakriyārthāyurmūlacchedaistu madhyamā ||41||

-------------------

tyajatyāryastānyanāryastu mṛtyuta:' (abhi^ ko^ 6.22) iti |
pūrvako mārga iti | prayogānantarya-

vimuktimārgasvabhāva: pratipannakamārga: | phalaṃ
phalaviśiṣṭo veti | uttaro mārgo'dhikṛta: | tad

yathānāgāmī yadyanāgāmiphalāt parihīyate
tenānāgāmiphalamuttaro mārgastyajyate | yadi tvanāgāmī

dvitīyaṃ dhyānaṃ labhate tasmācca parihīyate, sa tasya
phalaviśiṣṭo mārgo dvitīya-

bhūmikastyajyate ||40||

hetupratyayabaleneti | sabhāgahetubalena, parato ghoṣa balena
cetyartha: | dhyānasaṃvaraṃ vā

labhata iti | anāsravasaṃvaraṃ vā labhata iti nocyate;
dhyānāsaṃvarapūrvotpādenaiva tattyāgāt |

akaraṇāśayata iti | etat karma na kariṣyāmītyāśayato'pi
śastrajālatyāge vinā saṃvara-

grahaṇenāsaṃvaracchedo na bhavati |
tadyathā-roganidānaparihāre'pi tasya pravṛddhasya
rogasyauṣadhena

vinā vinivṛttirna bhavati, tadvat | taduktaṃ
bhavati-asaṃvaratyāgecchāyāṃ saṃvaro grahītavya:,

nānyatheti |

tallābhasyeti | asaṃvaralābhasya |

kathamavijñaptiriti | vijñaptirapīti vaktavyam |
svasamutthāpitāyā atītāyā

vijñaptestatkāla eva prāpticchedāt |

"vegādānakriyārthāyurmalacchedaistu madhyama:" iti ca
paṭhitavyam | naivasaṃvaranāsaṃvara

ityartha: | athāpyavijñaptirapi kevalocyate ? tatra
vijñapteravacane kāraṇaṃ vaktavyamityucyate; vijñaptera-

@512

yena hyasau prasādakleśavegenāvijñaptirākṣiptā bhavati,
tasya cchedāt sāpi cchidyate |

kumbhakāracakreṣugativat |

ādānatyāgādapi cchidyate | yadi samādānaṃ tyajati, alaṃ
samādāneneti |

kriyāvicchedādapi vicchidyate yathāsamāttamakurvata: |

arthavicchedādapi vicchidyate | katamasyārthasya ?
caityārāmavihāraśayanāsanayantra-

jālādino vastuna: |

āyuṣo'pi, kuśalamūlānāmapi cchedād vicchidyate | yadā
kuśalamūlāni

samucchettumārabhata iti | ebhi: ṣaḍbhi:
kāraṇairavijñaptirmadhyamā tyajyate ||41||

kāmāptaṃ kuśalārūpaṃ mūlacchedordhvajanmata: |

kāmāvacaraṃ kuśalamarūpasvabhāvaṃ dvābhyāṃ
kāraṇābhyāṃ parityajyate- 1. kuśala-

mūlasamucchedād, 2. rūpārūpyadhātūpapattito vā |

pratipakṣodayāt kliṣṭamarūpaṃ tu vihīyate ||42||

kliṣṭaṃ tvarūpasvabhāvaṃ sarvameva pratipakṣodayād
vihīyate | yasyopakleśaprakārasya

ya: prahāṇamārgastenāsau saparivāra: parityajyate,
nānyathā ||42||

-------------------

nāvaśyakatvāt | tathā hi vakṣyati-`aśubhā:
ṣaḍavijñaptirdvidhaika:' (abhi^ ko^ 4.67)

iti | avijñaptivacanena ca vijñaptivacanasiddhestadavacanam |

anye tvāhu:-na niruddhāyā
naivasaṃvaranāsaṃvarasaṃgṛhītāyā vijñapteranubandhinī
prāptiriti,

ata etadavijñaptereva tyāgakāraṇamucyata iti |

kumbhakāracakreṣugativaditi | yathā kumbhakāracakrasya
iṣośca gati: | yena kāraṇena

saṃskāraviśeṣeṇa ākṣipto bhavati, tasya chedāt sāpi
vidyate; tadvat |

alaṃ samādāneneti | pratyākhyānavacanena | yathā
samāttamakurvata iti | tad yathā

buddhamavanditvā maṇḍalakamakṛtvā vā na bhokṣye iti,
tadakṛtvā bhuñjānasya sā madhyamā

avijñaptiśchidyate |

yantrajālādīti | ādiśabdena śastraviṣādi gṛhyate |

kuśalamūlāni samucchettumārabhata iti |
kuśalamūlasamucchedaprārambhāvasthāyāmeva chidyate,

na samucchedāvasthāyāmiti darśayati ||41||

"kuśalārūpam" iti | arūpagrahaṇaṃ rūpacchedasyoktatvāt |
mūlacchedordhvajanmata

iti | atra vairāgyataśca kiñciditi vaktavyam | yathā
kuśalaṃ daurmanasyendriyamiti |

sarvameveti | kāmarūpārūpyāvacaram | ya:prahāṇamārga iti
| darśanamārga:, bhāvanāmārgaśca |

laukiko vā lokottaro vā yathāsambhavam | asau saparivāra iti
| asāvupakleśaprakāra: sa

tatsahabhūprāptyanucara: | upakleśaprakārasyeti grahaṇaṃ
kleśasyāpyupakleśatvena sarvasaṃgrahārtham |

tathā hi śāstre uktam- "ye yāvat kleśā upakleśā api te
syu:, upakleśā na kleśā:"

iti ||42||

@513

atha keṣāṃ sattvānāmasaṃvaro bhavati ? keṣāṃ saṃvara:
?

nṛṇāmasaṃvaro hitvā ṣaṇḍapaṇḍadvidhākṛtīn |

kurūṃ^śca,

manuṣyagatāvevāsaṃvara:, nānyatra | tatrāpi
ṣaṇḍhapaṇḍakobhayavyañjanānuttarakauravāṃ^śca

hitvā |

saṃvaro'pyevaṃ devānāṃ ca,

saṃvaro hi manuṣyāṇāmeva yathoktaṃ hitvā devānāṃ ceti
gatidvaye saṃvara: |

ṣaṇḍhādīnāṃ saṃvaro nāstīti kathaṃ gamyate ?
sūtrād, vinayācca |

sūtra uktam-"yataśca, mahānāman, gṛhī avadātavasana:
puruṣa: puruṣendriyeṇa

samanvāgato buddhaṃ śaraṇaṃ gacchati yāvadvācaṃ
bhāṣate-`upāsakaṃ mā dhāraya', iyatā

copāsako bhavati" ( ) iti |

vinaye'pi tadrūpo nāśayitavya ukta: |

kiṃ puna: kāraṇameṣāṃ saṃvaro nāsti ?
ubhayāśrayaleśādhimātratayā pratisaṅkhyānā-

kṣamatvāt tīvrahrīvyapatrāpyābhāvācca |

asaṃvarastarhi kasmānnāsti ? pāpe'pyasthirāśayatvāt |

yatraiva ca saṃvara:, tatrāsaṃvaro'pi; pratidvandvabhāvāt |

uttarakauravāṇāṃ samādānasamādhyabhāvāt,
pāpakriyāśayābhāvācca saṃvarāsaṃvarā-

bhāva: |

āpāyikānāmapi tīvraṃ hrīvyapatrāpyaṃ nāsti; yadyogād
yadvipādanācca saṃvarāsavarau

syātām |

api khalvāśraya eva sa teṣāṃ tādṛśa
ūṣarakṣetrabhūta: ṣaṇḍhapaṇḍakobhayavyañjanottara-

-------------------

ubhayāśraya iti vistara: | strīpuruṣāśrayasya
kleśasyādhimātratayā | pratisaṃkhyānasya

tatpratipakṣabhāvanālakṣaṇasyā kṣamatvāt | tīvrasya ca
hrīvyapatrāpyasyābhāvādeṣāṃ saṃvaro nāstīti |

pratidvandvabhāvāditi | yasmāt saṃvarasyāsaṃvara:
pratidvandvabhūta:, tasmāt yatraiva saṃvarasta-

traivāsaṃvara iti | teṣāṃ ṣaṇḍhādīnāmasaṃvarābhāve
dvitīyaṃ kāraṇam |

samādānasamādhyabhāvāditi | samādānābhāvāt
prāptimokṣasaṃvaro nāsti, samādhyabhāvācca

dhyānānāsravasaṃvarau na sta: | tadabhāvastu māndyena
kuśaleṣvavyutpatte: | pāpakriyāśayābhāvāccāsaṃvaro

nāsti |

yadyogād yadvipādanācceti | yena hrīvyapatrāpyeṇa yogād,
yasya hrīvyapatrāpyasya

vipādanācca | yathākramaṃ saṃvarāsaṃvarau syātām |
tattīvraṃ hrīvyapatrāpyamāpāyikānāṃ nāstīti |

yadyāpāyikānāṃ saṃvarāsaṃvarau na sta: |

@514

kauravāpāyikānām, yatrāśraye saṃvaro'pi na virohati,
asaṃvaro'pi ūṣara iva kṣetre

śasyamapyatimātraṃ pakvamapīti |

yattarhi sūtra uktam-"aṇḍajo bhikṣavo nāgo'ṣṭamyāṃ
pakṣasya bhāvanā-

dabhyudgamyāṣṭāṅgasamanvāgatamupavāsamupavasati" ( ) iti
? sucaritamātraṃ tat teṣām,

na saṃvara: | tasmādeva manuṣyāṇāmeva saṃvara: |

tatra puna:-

nṛṇāṃ traya: ||43||

manuṣyāṇāṃ sarve traya: prātimokṣādisaṃvarā:
saṃvidyante ||43||

kāmarūpajadevānāṃ dhyānaja:,

dhyānasaṃvara: kāmarūpadhātūpannānāṃ devānāmūrdhvaṃ
nāsti |

āsrava: puna: |

dhyānāntarāsaṃjñisattvavarjyānāmapyarūpiṇām ||44||

anāsravasaṃvarastu kāmarūpadhātūpapannānāmapyasti
dhyānāntarikāsaṃjñisattvopapannān

varjayitvā |

ārūpyopapannānāmapi teṣāṃ tu samanvāgamato'sti, na
sammukhībhāvata: ||44||

ata: paramidānīṃ karmanirdeśādhikārāt
sūtroddiṣṭānāṃ karmaṇāṃ nirdeśa ārapsyate-

trīṇi karmāṇi-kuśalaṃ karma, akuśalam, avyākṛtaṃ
karmeti | tatra

kṣemākṣemetarat karma kuśalākuśaletarat |

idaṃ kuśalādīnāṃ lakṣaṇam | kṣemaṃ kurma kuśalam,
yadiṣṭavipākaṃ nirvāṇaprāpakaṃ

ca; du:khaparitrāṇāt |

tatkālamatyantaṃ ca akṣemamakuśalam,
kṣemapratidvandvabhāvena yasyāniṣṭo vipāka: |

tābhyāmitarat karma naiva kṣemaṃ nākṣemam, yattat
kuśalākuśalābhyāmitarad

veditavyam | avyākṛtamityartha: | puna:-

puṇyāpuṇyamaniñjaṃ ca sukhavedyādi ca trayam ||45||

trīṇi karmāṇi-puṇyam, apuṇyam, āniñjyaṃ ca |
punastrīṇi-sukhavedanīyaṃ

karma, du:khavedanīyam, adu:khāsukhavedanīyaṃ ca ||45||

-------------------

yattarhi sūtra uktamiti vistara: | tat katham ?
prātimokṣasaṃvaro manuṣyāṇāmeva na

devānām; asaṃvegāt | dhyānānāsravasaṃvarau tu
hetukarmadharmabhāvanād yathāsambhavam ||43-44||

tatkālamatyantaṃ ceti | yadiṣṭavipākaṃ tat tatkālam |
du:khaparitrāṇāt kṣemam |

yannirvāṇaprāpakaṃ tadatyantaṃ du:khaparitrāṇāt kṣemam
| parinirvṛtasya yannityakālaṃ du:khaṃ

nāsti ||45||

@515

tatra tāvat-

kāmadhātau śubhaṃ karma puṇyamāniñjyamūrdhvajam |

`śubham' iti vartate | rūpārūpyāvacaraṃ kuśalaṃ
āniñjam |

nanu ca trīṇi dhyānāni señjitānyuktāni
bhagavatā-"yadatra vitarkitaṃ vicārita-

midamatrāryā iñjatamityāhu:" ityevamādi ? samādhau
sāpakṣālatāṃ teṣāmadhikṛtyaivamuktam |

āniñjyānyapi tu tānyuktānyāniñjyasūtre
āniñjyapratyayagāminīṃ pratipadamārabhya |

kiṃ puna: kāraṇaṃ señjitamevānyatrāniñjyamuktam ?

tadbhūmiṣu yata: karmavipākaṃ prati neñjati ||46||

kāmāvacaraṃ hi karma vipākaṃ kampate | kathaṃ kampate ?
avyavasthānāt | anyagati-

kamapi hyanyasyāṃ gatau vipacyate | anyadeva naikāyikaṃ
cānyadeva nikāye |

yadeva hi pramāṇabalavarṇakarmānyabhūmikasukhabhogādi
saṃvartanīyaṃ karma deveṣu

vipacyate, tadeva
kadācidanyapratyayavaśānmanuṣyatiryakpreteṣu vipacyate |

rūpārūpyāvacaraṃ tu karmānyabhūmikamanyasyāṃ bhūmau
vipaktuṃ na jātūtsahate | tasmād

vyavasthitavipākatvād `āneñjyam' ityucyate | apuṇyaṃ tu
karmākuśalamiti prasiddhaṃ

loke | yaśca lokato'rtha: prasiddha:, kiṃ tatra yatnena !
||46||

kṛta: puṇyādīnāṃ karmaṇāṃ nirdeśa: ||

sukhavedanīyādīnāṃ kartavya: | sa eṣa kriyate-

sukhavedyaṃ śubhaṃ dhyānādātṛtīyāt,

kuśalaṃ karma sukhavedanīyaṃ yāvat tṛtīyād dhyānāt |
eṣā hi bhūmi: sukhāyā

vedanāyā yaduta kāmadhātustrīṇi ca dhyānāni |

-------------------

nanu ca trīṇi dhyānāni señjitānyuktāni bhagavatā |
yadatra vitarkitaṃ vicāritamidamatrāryā

iñjitamityāhuriti | ādiśabdena dvitīya uktaṃ yadatra
prītiravigatā, idamatrāryā iñjitamityāhu: |

tṛtīye'pi yadatra sukhaṃ sukhamiti cetasa ābhoga:,
idamatrāryā iñjitamityāhuriti | atha kasmāt

sarvameva rūpārūpyāvacaraṃ kuśalaṃ karmāniñjyamucyate ?
āniñjyapratyayagāminīmiti |

āniñjyānukūlabhāginam akampyānukūlabhāginaṃ
mārgamārabhyetyartha: |

kiṃ puna: kāraṇaṃ samādhisāpakṣālatayā
señjitamevānyatrāniñjyamuktam ? ityāha-

"tadbhūmiṣu yata: karma vipākaṃ prati neñjati" iti |

bhogādi saṃvartanīyamiti | bhoga: = dravyasampat |
ādiśabdena saurūpyasausvaryādirgṛhyate |

tadeveti vistara: | yattad deveṣu vipacyeta |
tadbahulīkṛtamevaṃ śīlamayaṃ bhāvanāmayam | tasya

caivaṃ bhavati-`aho vatāhaṃ devasubhāgānāṃ
manuṣyasubhagānāṃ vā sabhāgatāyāmupapadyeya' iti

yāvat sa tatropapadyata iti ||46||

kāmadhātustrīṇi ca dhyānānīti |
kāmadhātuprathamadhyānayo: kāyikaṃ sukhaṃ caitasikaṃ ca

saumanasyaṃ sukhā vedanā | dvitīye dhyāne saumanasyaṃ
sukhā vedanā | tṛtīye dhyāne caitasikaṃ sukhamiti |

@516

ata: param |

adu:khāsukhavedyaṃ tu,

`śubham' iti vartate | tṛtīyadhyānāt pareṇa kuśalaṃ
karmādu:khāsukhavedanīyam;

sukhadu:khavedanābhāvāt |

du:khavedyamihāśubham ||47||

akuśalaṃ karma du:khavedanīyam | ihagrahaṇaṃ
kāmadhātāveva tadbhāvajñāpanārtham | na

caiṣāṃ vedanaiva phalam | kiṃ tarhi ? sasambhārā ||47||

adho'pi madhyamastyeke,

anye punarāhu:-tadetanmadhyamadu:khāsukhavedanīyaṃ
karmoktam, etaccaturthadhyānā-

dadho'pyasti | kiṃ kāraṇam ?

dhyānāntaravipākata: |

itarathā hi dhyānāntarakarmaṇo vipāko na syād,
dhyānāntare vā kasyacit

karmaṇa:; sukhadu:khayorabhāvāt |

dhyānāntarakarmaṇo dhyāna eva sukhendriyaṃ vipāka ityeke |

naiva tasya vedanā vipāka ityapare |

tadetaducchāstram | śāstre hi paṭhitam-"syāt
karmaṇaścaitasikyeva vedanā vipāko

vipacyeta | syāt kuśalasyāvitarkasya karmaṇa:" iti ||

-------------------

tadbhāvajñāpanārthamiti | tacchabdena du:khamabhisambudhyate
| tasya du:khasya kāmadhātā-

vevāstitvajñāpanārthamihagrahaṇam | sasambhāreti |
sambhriyate utpādyate'neneti sambhāra: = indriya-

viṣayāśrayalakṣaṇa:, tena sasambhārā vedanā phalam
||47||

"dhyānāntaravipākata:" iti | dhyānāntarakarmaṇo
dhyānāntarotpattau vipākena veditena

bhavitavyam | tatra sukhā du:khā vā vedanā nāsti |
tasmādasyādu:khāsukhā vedanā vipāka iti |

caturthād dhyānādadho'pyadu:khāsukhavedanīyaṃ karmāstīti
| dhyānāntare vā kasyacit karmaṇo'nyasya

vipāko vedanā na syāt na sambhavati | na hi sukhavedanīyasya
maulaprathamadhyānabhūmikasya

karmaṇo dhyānāntare sa vipāka iti yujyate vaktum;
savitarkatvena dhyānāntarato maulasya

nihīnatvāt | nāpi kāmāvacarasya du:khavedanīyasya
karmaṇa:; bhūmyantaratvāt | ata eva

caturthadhyānādibhūmikasya | tato vītarāgatvācca |
etaddoṣaparijihīrṣayā dhyānāntarakarmaṇo dhyāna

eva sukhendriyaṃ vipāka ityeke bruvate |

naiva tasya dhyānāntara karmaṇo vedanā vipāka: | kiṃ tarhi
? rūpādītya pare | kiṃ teṣāṃ

dhyānāntaropapattau vedanā nāsti ? asti | na tu sā
vipākasvabhāvā | kiṃ tarhi ? naiṣyandikīti |

atrā cārya āha-tadetaducchāstram |
yadetaduktam-`dhyānāntarakarmaṇo dhyāna eva

sukhendriyaṃ vipāka:' iti, yaccoktam-`naiva tasya vedanā
vipāka:' iti, tadetadubhaya-

@517

apūrvācarama: pākastrayāṇāṃ ceṣyate yata: ||48||

yataścoktaṃ sūtre-"syāt trayāṇāṃ
karmaṇāmapūrvācaramo vipāko vipacyeta | syāt

sukhavedanīyasya rūpaṃ du:khavedanīyasya cittacaittā
dharmā: | adu:khāsukhavedanīyasya citta-

viprayuktā:" iti, ato'pyastyadu:khāsukhavedanīyaṃ
karmādhastāt | na hi kāmadhāto-

ranyatrāsti yugapat karmatrayasya vipāke saṃyoga: |

kimidānīṃ tat kuśalam ? āhosvidakuśalam ? durbalaṃ tu tat
|

evaṃ tarhi "sukhavedyaṃ śubhe dhyānādātṛtīyāt" (abhi^
ko^ 4.47)

"iṣṭavipākaṃ ca kuśalam" ityasya virodha: ?  bāhulika eṣa
nirdeśo draṣṭavya: |

kathaṃ punaravedanāsvabhāvaṃ karma
sukhādivedanīyamityucyate ? sukhavedanāyai hitaṃ

sukhavedanīyam, sukho'sya vedanīya iti vā |

kaśca vedanīya: ? yo vipāka: | sa hyasau vidyate sukhasya vā
vedanīyaṃ yena sukhaṃ

vedayate, snānīyakaṣāyavat |

evaṃ du:khavedanīyam, adu:khāsukhavedanīyaṃ ca draṣṭavyam
||48||

-------------------

mapyucchāstram | tat pratipādayannāha-śāstre hi
paṭhitamiti vistara: | avitarkasya karmaṇa iti |

dhyānāntarakarmaṇa ityartha: | ata: kuśalasyāvitarkasya
karmaṇa ścaitasikyeva vedanā vipāko

vipacyata ityavadhāraṇānna tasya karmaṇo dhyāna eva
sukhendriyaṃ vipāka:, nāpi vedanāto'nya

iti gamyate | avitarkaṃ hi karma dhyānāntarāt
prabhṛtyūrdhvamiti |

"apūrvācarama:" iti | na pūrvam, na paścād |
yugapadityartha: |

sukhavedanīyasya rūpamiti cakṣurādikam | du:khavedanīyasya
cittacaittā iti | pañca-

vijñānakāyikā:; daurmanasyasyāvipākatvāt |
adu:khāsukhavedanīyasya cittaviprayuktā iti |

jīvitendriyādaya: | na hi kāmadhātoranyatreti |
du:khavedanīyasya karmaṇo'nyatrābhāvāt |

kimidānīṃ taditi | adu:khāsukhavedanīyam | evaṃ tahīti
vistara: | yadyadho'pi caturthād

dhyānādadu:khāsukhavedanīyaṃ karmāsti kuśalam |
sukhavedyaṃ śubhaṃ dhyānādātṛtīyāditi asya

virodha: | na hi kevalaṃ sukhavedanīyaṃ
kuśalamātṛtīyāddhyānāt | kiṃ tarhi ?
adu:khāsukhavedanīya-

mapyastīti | iṣṭavipākaṃ ca kuśalamityasya virodha: | na
hi kevalamiṣṭavipākaṃ kuśalam,

iṣṭāniṣṭaviparītavipākamakuśalamastīti | bāhulika eṣa
nirdeśa iti | bāhulyenaivaṃ

nirdiṣṭamityartha:-sukhavedyaṃ śubhaṃ
dhyānādātṛtīyāditi, iṣṭavipākaṃ ca kuśalamiti |

kathaṃ punaravedanāsvabhāvamiti | sukhamanubhūyate, na
karmetyevamabhisamīkṣya iti |

sukhavedanāyai hitaṃ sukhavedanīyamiti |
sukhavedanotpattyanukūlamityartha: | sukho'sya vedanīya

iti veti | sukho'sya vipāko'nubhavanīya ityartha: |

snānīyakaṣāyavaditi | yathā yena snāti sa snānīya:
kaṣāya: | evaṃ yena sukhaṃ vipākaṃ

vedayate tat karma vedanīyam | sukhasya vipākasya vedanīyaṃ
karma sukhavedanīyam | karaṇe'pi

@518

api ca-

svabhāvasamprayogābhyāmālambanavipākata: |

sammukhībhāvataśceti pañcadhā vedanīyatā ||49||

1. svabhāvavedanīyatā vedanānām; svabhāvenaiva
vedanīyatvāt |

2. samprayogavedanīyatā sparśasya; "sukhavedanīya: sparśa:"
iti |

3. ālambanavedanīyatā viṣayāṇām | yathoktam-"cakṣuṣā
rūpāṇi dṛṣṭvā

rūpapratisaṃvedī bhavati, no tu rūparāgapratisaṃvedī" ( )
ityevamādi vedanayā hi

tāmālambamāna: pratisaṃvedayate |

4. vipākavedanīyatā karmaṇa:; "dṛṣṭadharmavedanīyaṃ
karma" iti vistara: |

5. sammukhībhāvavedanīyatā | yathoktam-"yasmin samaye
sukhāṃ vedanāṃ vedayate,

dve asya vedane tasmin samaye niruddhe bhavata:" iti | nahi
yasmin samaye sukhā vedanā

vartate tasmin punaranyā vedanāsti, sa yāṃ tāṃ vedayate |
sammukhīkurvaṃstu tāṃ vedayata

ityucyate | ato vipākasya vedanīyatvāt karmāpyucyate
sukhavedanīyamityevamādi ||49||

niyatāniyataṃ tacca,

taccaitat sukhavedanīyādi trividhaṃ karma niyataṃ
cāniyataṃ ca veditavyam |

nāvaśyavedanīyamaniyatam |

niyataṃ trividhaṃ puna: |

dṛṣṭadharmādivedyatvāt,

-------------------

kṛtyavidhānādetat | evaṃ du:khavedanīyamiti |
du:khavedanāhitaṃ du:khavedanīyamiti vistareṇa pūrvavad

yojyam | evamadu:khāsukhavedanīyamiti ||48||

svabhāvavedanīyateti | svabhāvavedanānubhavalakṣaṇena
vedanīyasvabhāva: | evaṃ yāvat

sammukhībhāvena vedanīyateti yojyam |

sukhavedanīya: sparśa iti | sukhavedanāhitaṃ sukhaṃ
vedanīyamasminniti sukhavedanīya:

sparśa: |

ālambanavedanīyateti | vedanīyā viṣayā: ālambanīyā
ityartha: |

rūpapratisaṃvedī no tu rūparāgapratisaṃvedīti | rūpaṃ
pratyanubhavati | no tu rūparāgaṃ

pratyanubhavatītyartha: | athavā no tu sa rūpaṃ rāgeṇa
pratyanubhavati, ālambata iti |

dṛṣṭadharmavedanīyamiti | dṛṣṭe janmani vedanīyaṃ
vipākalakṣaṇamasyeti dṛṣṭadharmavedanīyaṃ

karmeti vistara: |

yasmin samaya iti vistara: | yasmin samaye sukhāṃ vedanā
vedayate anubhavati | dve

asya vedane du:khā, adu:khāsukhā ca, tasmin samaye niruddhe
bhavata iti ||49||

@519

dṛṣṭadharmavedanīyam, upapadyavedanīyam,
aparaparyāyavedanīyaṃ ca-ityetat trividhaṃ

karma niyatamiti | etaccaturvidhaṃ karma bhavati
sahāniyatavedanīyena |

pañcadhā karma kecana ||50||

apare puna: pañcavidhaṃ karmecchanti-aniyatavedanīyaṃ
dvidhā kṛtvā, vipākena

niyatamaniyataṃ ceti |

tatra dṛṣṭadharmavedanīyam-yatra janmani kṛtaṃ tatraiva
vipacyate | upapadyavedanīyam-

dvitīye janmani | aparaparyāyavedanīyam-tasmāt pareṇa |

janmāntare'pyasti dṛṣṭadharmavedanīyasya karmaṇo vipāka
ārambhavaśāt tannāma-

vyavasthānamityapare |

mā bhūd yadevamiṣṭakarma tasyālpiṣṭho vipāka iti ?
tadevaṃ necchanti vaibhāṣikā: |

asti hi karma sannikṛṣṭaphalaṃ na viprakṛṣṭaphalam, asti
viparyayād, bāhyabījavat |

yathā tripakṣā suvarcalā tribhi: pakṣai: phalaṃ dadhāti,
yavagodhūmādaya: ṣaḍbhirmāsairiti ||50||

catuṣkoṭikamityanye,

dārṣṭāntikāstu catuṣkoṭikaṃ kurvanti- 1. asti
karmāvasthāniyataṃ na vipāke

niyatam | yat karma dṛṣṭadharmādivedanīyaṃ vipāke'niyatam
| 2. asti vipāke niyataṃ

nāvasthāyām | yat karmāniyatavedanīyaṃ vipāke niyatam |
3. astyubhayaniyataṃ yad

dṛṣṭadharmādivedanīyaṃ vipāke niyatam | 4. asti
nobhayaniyataṃ yat karmāniyatavedanīyaṃ

vipāke aniyatam |

teṣāṃ tat karmāṣṭavidhaṃ dṛṣṭadharmavedanīyaṃ
niyatamaniyataṃ ca | evaṃ yāvadaniyata-

vedanīyam | niyatameva tu dṛṣṭadharmādivedanīyamaniyataṃ
caturthamiti varṇayanti |

syādekasmin kṣaṇe caturvidhaṃ karmākṣipet | syāt triṣu
paraṃ prayojya kāmamithyācāre

svayaṃ prayuktasteṣāṃ yugapat parisamāptau |

-------------------

ārambhavaśāditi | dṛṣṭa eva janmani
vipākarambhādityartha: | tannāmavyavasthānamiti |

`dṛṣṭadharmavedanīyam' ityevaṃ nāmavyavasthānamityartha:
|

asti hīti vistara: | sannikṛṣṭaphalasya karmaṇa:
suvarcalādṛṣṭānta: | viprakṛṣṭaphalasya

yavagodhūmādaya: ||50||

dārṣṭāntikā: sautrāntikā: | teṣāmeva prathamadvitīye
koṭyau varṇayatāṃ karmāṣṭavidham |

dṛṣṭadharmavedanīyaṃ niyatamaniyataṃ ca vipākaṃ prati |
evaṃ yāvadaniyatavedanīyamiti | upapadyavedanīyaṃ

niyatamaniyataṃ ca vipākaṃ prati, aparaparyāyavedanīyamapi
niyatamaniyatañca, aniyatavedanīyamapi

yo dṛṣṭadharmādyaniyatavedanīyaṃ tanniyatam,
aniyatañca-ityaṣṭavidham |

caturvidhaṃ karmākṣipediti | dṛṣṭadharmādivedanīyaṃ
caturvidhaṃ karmākṣipedityartha: | katham ?

ityāha-syāt triṣu prāṇātipātādattādānamṛṣāvādeṣu
paraṃ prayojya kāmamithyācāre svayamātmanā

@520

eṣāṃ ca punaścaturṇā karmaṇāṃ

nikāyākṣepaṇaṃ tribhi: |

nahi dṛṣṭadharmavedanīyena karmaṇā nikāyasabhāga
ākṣipyate |

katamasmin dhātau katividhaṃ karmākṣipyate ? kasyāṃ vā
gatau ?

sarvatra caturākṣepa:,

sarveṣu triṣu dhātuṣu sarvāsu ca gatiṣu caturṇāṃ
karmaṇāmākṣepa: kuśalānāmakuśalānāṃ

ca yathāsambhavam |

asyotsargasyāyamapavāda:-

śubhasya narake tridhā ||51||

narakeṣu kuśalasya karmaṇastrividhasyaivākṣepa:,
dṛṣṭadharmavedanīyasya; atreṣṭavipākā-

bhāvāt ||51||

yadvirakta: sthiro bālastatra notpadyavedyakṛt |

yato bhūme: vītarāgapṛthagjano bhavati, asau ca sthiro
bhavatyaparihāṇarmā, sa

tatrotpadyavedanīyaṃ karma na karoti |

kimanyat karoti ?

nānyavedyakṛdapyārya:,

`sthira:' iti vartate | āryapudgalastu yato vītarāgo na ca
parihāṇadharmā, sa

tatropapadyavedanīyaṃ cāparaparyāyavedanīyaṃ ca karma na
karoti | na hyasau bhavya: punarādhastīṃ

bhūmimāyātumaniyataṃ kuryād dṛṣṭadharmavedanīyaṃ
cātropapanna: |

-------------------

prayukta: | teṣāṃ karmaṇāṃ yugapat parisamāptau | ekaṃ
dṛṣṭadharmavedanīyam, aparamupapadyavedanīyam,

aparaṃ cāparaparyāyavedanīyam, anyaccāniyatavedanīyamiti |

kuśalānāmakuśalānāṃ ca yathāsambhavamiti |
yatrākuśalasya sambhava: kāmadhātāveva,

nānyatra |

`sarvāsu gatiṣu' ityasyotsargasyāyamapavāda:-"śubhasya
narake tridhā" iti |

tridhaivetyavadhāraṇam | narakeṣu kuśalasya karmaṇa:
trividhasyaivākṣepa:, na caturvidhasya | dṛṣṭadharma-

vedanīyaṃ sthāpayitvāt | atra
narakeṣviṣṭavipākābhāvāt |
śubhagrahaṇamaśubhanirāsārtham |

akuśalasya hi caturvidhasyāpi narakeṣvākṣepa: sambhavati
||51||

"yadvirakta: sthiro bāla:" iti | yato virakto yadvirakta iti
samāsa: | sthiragrahaṇaṃ

parihāṇadharmaṇo nirāsārtham | tasya hi tasyāṃ bhūmau
upapadyavedanīyaṃ karma sambhavati | bālagrahaṇa-

māryanivṛttyartham | āryasya hi tatropapadyavedanīyam,
aparaparyāyavedanīyaṃ ca na sambhavati;

anāgāmitvāt |

nānyavedyakṛdapīti | nāparaparyāyavedanīyakṛdapi |
nopapadyavedanīyakṛdapītyartha: | tatra yuktiṃ

@521

kāme'gre vāsthiro'pi na ||52||

parihāṇadharmāpi tvāryapudgala: kāmadhātorbhavāgrād vā
vītarāga: tayorupapadyā-

paraparyāyavedanīyaṃ karmābhavya: karttum | kiṃ kāraṇam ?
phalāddhi sa parihīṇo bhavati | na

cāsti phalaparihīṇasya kālakriyeti paścāt
pravedayiṣyāma: ||52||

kimantarābhave'pyasti karmaṇa ākṣepa: ? astītyāha-

dvāviṃśatividhaṃ kāmeṣvākṣipatyantarābhava: |

kāmāvacaro hyantarābhavo dvāviṃśatividhaṃ karmākṣipati
| kathaṃ kṛtvā ? pañca

hi
garbhāvasthā:-kalala-arvuda-peśī-ghana-praśākhāvasthā: |
pañca jātāvasthā:-bāla-

kumāra-yuva-madhya-vṛddhāvasthā: | tatrāntarābhava:
kalalavedanīyaṃ karmākṣipati aniyataṃ

niyataṃ ca | evaṃ yāvad
vṛddhavedanīyamantarābhavavedanīyaṃ ca |

dṛṣṭadharmaphalaṃ tacca,

taccaitadantarābhavikaṃ karma yanniyatamekādaśavidhamuktaṃ
dṛṣṭadharmavedanīyaṃ tad

veditavyam | kiṃ kāraṇam ?

nikāyo hyeka eva sa: ||53||

eka eva hyasau nikāyasabhāga ekakarmākṣipta:,
yaścāntarābhavo yāśca tadanvayā

daśāvasthā: |

ata evānyadantarābhavavedanīyaṃ karma noktam;
upapadyavedanīyena eva tasyā-

kṣepāt ||53||

--------------------

darśayannāha-na hyasau bhavya: punarādhastīṃ
bhūmimāyātumiti | na hyasāvāryo'parihāṇadharmā yato

vītarāgastata ādhastīmadhastādbhavāṃ bhūmimāyātuṃ
bhavya: | parihāṇadharmā tu bhavya: | tad yathā-

yo bhavāgralābhī parihāṇadharmā ya: parihāya
rūpadhātāvupapadyeta | tasyopapadyavedanīyama-

paraparyāyavedanīyaṃ cāpi sambhavati, yathoktamudāyisūtre
aniyataṃ kuryāditi | aniyatavedanīyama-

parihāṇadharmāpyāryo dṛṣṭadharmavedanīyaṃ ca
yatropapannastatra kuryāt |

kāmadhātorbhavāgrādvā vītarāga iti | kāmavītarāga:,
bhavāgravītarāgo'rhan | tayoriti

kāmadhātubhavāgrayo: | paścāt pravedayiṣyāma iti |
`mriyate na phalabhraṣṭa:' (abhi^ ko^ 6.60)

ityādi ||52||

antarābhavavedanīyaṃ ca | kim ? niyatamaniyataṃ ceti |

yanniyatamekādaśavidhamuktam | dṛṣṭadharmavedanīyaṃ
yattaditi | kalalavedanīyaṃ niyatam,

yāvadantarābhavavedanīyaṃ niyatamiti |

yāśca tadanvayā daśāvasthā iti | antarābhavapūrvikā
ityartha: |

ata evānyadantarābhavavedanīyaṃ karma noktamiti |
caturvidhaṃ karma-dṛṣṭadharmavedanīyam,

upapadyavedanīyam, aparaparyāyavedanīyam, aniyatavedanīyaṃ
ceti, aniyatavedanīyaṃ atra noktam;

upapadyavedanīyenaiva tasyāntarābhavasyā kṣepāt ||53||

@522

kīdṛśaṃ puna: karma niyataṃ veditavyam ?

tīvrakleśaprasādena sātatyena ca yatkṛtam |

guṇakṣetre ca niyataṃ tat pitrorghātakaṃ ca yat ||54||

yaddhi karma tīvreṇa kleśena kṛtam, yacca tīvreṇa
prasādena, yacca sātatyena,

guṇakṣetre ca, tanniyataṃ veditavyam |

tatra guṇakṣetram-trīṇi ratnāni | pudgalaviśeṣo vā
kaścit phalasamāpatti-

viśeṣaprāpta: | tatra hyantareṇāpi
tīvrakleśaprasādānāṃ sātatyaṃ ca kuśalamakuśalaṃ ca
karma

niyataṃ sampadyate |

pitarau punarmātā ca pitā ca, tayoścāpi yat ghātikaṃ
karma yathā tathā ca

tanniyataṃ sampadyate, nānyat ||54||

atha dṛṣṭadharmavedanīyaṃ karma kīdṛśaṃ veditavyam ?

dṛṣṭadharmaphalaṃ karma kṣetrāśayaviśeṣata: |

dṛṣṭadharmavedanīyaṃ karma kṣetraviśeṣād vā bhavati |
yathā-saṅghastrīvādasamudācārād

vyañjanaparivṛtti: śrūyate |

āśayaviśeṣād vā | yathā-ṣaṇḍhasya
gavāmapuṃstvapratimokṣaṇāt pumbhāva: |

atha vā-

tadbhūmyatyantavairāgyāt,

-------------------

"niyatāniyataṃ karma" (abhi^ ko^ 4.50) ityuktam, ato
bravīti-kīdṛśaṃ

puna: karma niyatamiti vistara: |

phalasamāpattiviśeṣaprāpta iti | darśanamārga
phalaprāpta:, arhattva phalaprāptaśca phalaviśeṣaprāpta

iṣyate |
viśeṣagrahaṇamanāsravamārgaprāpyaphalagrahaṇārtham |
samāpattiviśeṣaprāpto nirodhāraṇā-

maitrīsamāpattilābhī | atrāpi viśeṣagrahaṇaṃ
tadanyalaukikasamāpattiviśeṣaṇārtham | yathā tathā

ceti | yadi puṇyabuddhyā, yadi dveṣādinā | yo'pi hi
pārasīka: puṇyabuddhyā mātaraṃ mārayati

pitaraṃ vā | tadakuśalamānantaryaṃ karma niyataṃ
sampadyate | nānyaditi | yadato viparītaṃ mandakleśa-

prasādakṛtamityādi ||54||

saṅghastrīvādasamudācārāditi | bhikṣuṇā kila kenacid
vyavahāraparājitena saṅgha: `striyo

yūyam' iti samudācarita:; tasya dṛṣṭa eva dharme
puruṣavyañjanamantarhitam, strīvyañjanañca
prādurbhūtamiti |

tadidaṃ kṣetraviśeṣād dṛṣṭadharmavedanīyaṃ bhavati |

āśayaviśeṣāditi | ṣaṇḍhena gavāmapuṃstvaṃ
kariṣyamāṇamabhivīkṣya mamedṛśamapuṃstve

du:khamiti tīvreṇāśayena teṣāṃ gavāmapuṃstvaṃ
pratimokṣitam | idamāśayaviśeṣād dṛṣṭadharmavedanīyaṃ

karma saṃvṛttam |

"tad bhūmyatyantavairāgyāt" iti | tato
bhūmeratyantavairāgyāt tad adṛṣṭadharmavedanīyamapi

@523

tasya vā karmaṇo yā bhūmi: kuśalasyākuśalasya vā,
tato'tyantavairāgyāt

tat karma dṛṣṭadharmavedanīyaṃ karma sampadyate |

tasyāṃ bhūmau jātasya kīdṛśaṃ karma ? ityāha-

vipāke niyataṃ hi yat ||55||

yaddhi karma niyataṃ vipāke na tvavasthāyāṃ nāpyaniyatam,
tasyaiṣa niyama: |

yat punaravasthāntare niyataṃ tasya tatraiva niyato vipāka:;
tadvato'tyanta-

vairāgyāsambhavāt |

yaccāniyataṃ tasyāvipāka eva, atyantavairāgyāt ||55||

kīdṛśaṃ puna: kṣetraṃ yatrāvaśyaṃ
dṛṣṭadharmavedanīyaṃ karma sampadyate ?
āha-buddhapramukho

bhikṣusaṅgha:, pudgalāstu pañca |

ye nirodhāraṇāmaitrīdarśanārhatphalotthitā: |

teṣu kārāpakārāṇāṃ phalaṃ sadyo'nubhūyate ||56||

nirodhasamāpattivyutthita: parāṃ cittaśāntiṃ labhate;
nirvāṇasadṛśatvāt samāpatte: |

sa hi gatapratyāgata iva nirvāṇād bhavati |

araṇāvyutthitasyāpramāṇasattvāraṇāhitādhyāśayānu
gatātyudagrāpramāṇapuṇya-

paribhāvanānugatā ca santatirvartate |

maitrīvyutthitasyāpramāṇasattvasukhādhyāśayānugatā
tyudagrāpramāṇapuṇyaparibhāvanā-

nugatā ca santatirvartate |

arśanamārgavyutthitasyāśeṣadarśanaprahātavyaprahāṇāt
pratyagrāśrayaparivṛttinirmalā

santatirvartate |

-------------------

karma dṛṣṭadharmavedanīyaṃ sampadyate | yathā
anāgāmyarhatāmavītarāgāvasthākṛtam; punaradharabhūmya-

nāgamanāt, anupādāya ca parinirvāṇāt |

na tvavasthāyāmiti | yadaniyataṃ dṛṣṭadharmādyavasthāsu
| na cāniyataṃ vipāke; niyatatvāt |

tadeva dṛṣṭadharmavedanīyaṃ bhavati | ata evāha-yat
punaravasthāntare dṛṣṭadharmādike niyatam | tasya

tatraivāvasthāntare vipāka: |
tadvato'tyantavairāgyāsambhavāditi |
evamavasthāntaraniyatavipākena

karmaṇā tadvat padgalasyātyantaṃ tasyā
bhūmervairāgyāsambhavādityartha: ||55||

kṣetraviśeṣādityuktam, ata: pṛcchati-kīdṛśaṃ puna:
kṣetramiti |

araṇāvyutthitasyeti vistara: | apramāṇeṣu sattveṣu
araṇayā hito'dhyāśayo'bhiprāya:,

tenānugatā | atyudagreṇa tīkṣṇena, apramāṇena puṇyena
paribhāvanānugatā santatirvartate | araṇāmuttaratra

vakṣyati-"araṇā praṇidhijñāna^" (abhi^ ko^ 7.35) ityatra |

maitrīvyutthitasyeti vistara: | apramāṇeṣu sattveṣu
sukhamutpadyatāmityāśaya:, tenānugatā

atyudagreti pūrvavacca |

@524

arhatphalavyutthitasyāśeṣabhāvanāprahātavyaprahāṇāt
pratyagrāśrayaparivṛttiśuddhā

santatirvartate |

ata eteṣu kṛtānāṃ kārāpakārāṇāṃ phalaṃ dṛṣṭa eva
dharme niyataṃ prāpyate |

śeṣasya tu bhāvanāmārgasyāparipūrṇasvabhāvaphalatvācca
tadvyutthitānāṃ na tathā

pratyagrāśrayaparivṛttiśuddhāśayasantatirvartata iti na te
tathā puṇyakṣetraṃ bhavanti ||56||

vipāka: punarvedanāpradhāna: | tadidānīṃ vicāryate-syāt
karmaṇaścaitasikyeva vedanā

vipāko vipacyeta na kāyikī, syāt kāyikyeva na caitasikī
syād ? ityāha-

kuśalasyāvitarkasya karmaṇo vedanā matā |

vipākaścaitasikyeva,

avitarkaṃ karma dhyānāntarāt prabhṛti yāvad bhavāgre |
tasyāvitarkasya kuśalasya

karmaṇaścaitasikyeva vedanā vipāka: | kasmānna kāyikī ?
tasyā avaśyaṃ savitarka-

savicāratvāt |

kāyikyevāśubhasya tu ||57||

akuśalasya karmaṇa: kāyikyeva vedanā vipāka: | kasmānna
caitasikī ? tasya

hi du:khā vedanā vipāka: | caitasikī ca du:khā vedanā
daurmanasyam | na ca daurmanasyaṃ

vipāka iti vyākhyātametat ||57||

-------------------

pratyagrāśrayaparivṛttinirmaleti | pratyagrā abhinavā;
aciravyutthitatvāt | pratyagrāśrayasya

śarīrasya parivṛttyā nirmalā santati: |

eteṣu pudgaleṣu kṛtānāṃ
kārāpakārāṇāmupakārāpakārāṇāṃ kuśalākuśalānām
phalaṃ

dṛṣṭa eva dharme ihaiva janmani prāpyata iti | sadyo'rthaṃ
darśayati, sadya iveti kṛtvā |

śeṣasya tviti vistara: | śeṣo bhāvanāmārga:
sakṛdāgāmyanāgāmiphalaprāpaka: |

aparipūrṇa: svabhāva: phalaṃ vā
asyetyaparipūrṇasvabhāvaphala:, tasya bhāva:, tasmāt
aparipūrṇa-

svabhāvaphalatvāt | kā punastasya paripūrṇasvabhāvatā,
paripūrṇaphalatā ca ? aśaikṣatvaṃ paripūrṇa-

svabhāvatā | sa hi mārgo'śaikṣasvabhāvaśca,
yenārhattvaṃ prāpyate |
paripūrṇaphalatāpyarhattvāprāpti: | sa

hi phalamārgastribhi: phalai: phalavāniti | atha
vā-kṣayajñānaṃ saṃgṛhīto mārga: paripūrṇa-

svabhāvaphala: | paripūrṇasvabhāvo yasmādaśaikṣamārga: |
paripūrṇaphalo niravaśeṣaphalatvāt | tadvyutthi-

tānāmiti | śeṣabhāvanāmārgavyutthitānām | na te
tadvyutthitāstathā puṇyakṣetraṃ bhavanti | yathārhattva-

vyutthitā: | prāgeva laukikamārgavyutthitā: |
bhāvanāprahātavyānāṃ hi kleśānāṃ sāvaśeṣani-

ravaśeṣaprahāṇādayaṃ viśeṣa ukta ityavagantavyam ||56||

tasyā avaśyaṃ savitarkasavicāratvāditi | "savitarkavicārā
hi pañcavijñānadhātava:"

(abhi^ ko^ 1.32) iti niyamāt, vitarkavicārayośca
dhyānāntarādisvabhāvāt | na

cāvitarkasya karmaṇa: savitarkavicāro'dharabhūmiko vipāko
yujyata iti |

tasya hi du:khā vedanā vipāka iti vistara: | tasyākuśalasya
du:khā vedanā vipāka

@525

yat tarhi sattvānāṃ cittakṣepo bhavati, katamasminnasau
citte bhavati, kena vā

kāraṇena ?

cittakṣepo manaścitte,

manovijñāna ityartha: | nahi pañcasu vijñānakāyeṣu
cittaṃ kṣipyate; avikalpa-

katvāt |

sa ca karmavipākaja: |

sa caiṣa cittakṣepa: sattvānāṃ karmaja: | ye hi
dravyamantraprayogeṇa vā pareṣāṃ cittaṃ

kṣepayanti, akāmakaṃ vā viṣaṃ madyaṃ vā pāyayanti,
trāsayanti vā, mṛgayādiṣvagniṃ vā

dāveṣūtsṛjanti, prapātādvā pātayanti, anyena vā kenacit
pareṣāṃ smṛtiṃ bhraṃśayanti, teṣāṃ

tasya karmaṇo vipākenāyatyāṃ cittaṃ kṣipyate |

bhayopaghātavaiṣamyaśokaiśca,

kathaṃ tāvad bhayena ? amanuṣyādayo manuṣyān virūpeṇa
rūpeṇopasaṃkrāmanti,

tebhyo bhītānāṃ cittaṃ kṣipyate |

kathamupaghātena ? amanuṣyā eva kupitā manuṣyāṇāṃ
marmasu praharanti |

kathaṃ mahābhūtavaiṣamyeṇa ? vātapittaśleṣmā:
prakopamāpadyante |

kathaṃ śokena ? yathā vāśiṣṭhīprabhṛtīnām | yadi mano
vikṣipyate karmavipākajaśca

cittakṣepa: |

-------------------

iṣyate; tasyāniṣṭaphalatvācca | caitasikī ca du:khā
vedanā daurmanasyam, nānyadasti | na ca

daurmanasyaṃ vipāka iti vyākhyātametaditi | indriyanirdeśe
`vipāko jīvitaṃ dvedhā dvādaśāntyāṣṭa-

kādṛte, daurmanasyācca' (abhi^ ko^ 2.10) iti ||57||

`daurmanasyaṃ na vipāka:' ityetadamṛṣyannāha-yattarhīti
vistara: | yadi daurmanasyaṃ na

vipāka: | yattarhi sattvānāṃ cittakṣepo bhavati |
katamasminnasau citte bhavati kena vā kāraṇeneti |

tasyāyamabhiprāya:-cittakṣepo na pañcasu vijñānakāyeṣu;
teṣāmavikalpakatvāt | sa cākuśala-

hetuko'niṣṭatvādityato vipākena daurmanasyena bhavitavyamiti
|

avikalpakatvāditi |
abhinirūpaṇānusmaraṇavikalpābhyāmavikalpakatvāt
pañcānāṃ

vijñānakāyānām | cittakṣepasya cāsadvikalpalakṣaṇatvāt
|

agniṃ vā dāveṣūtsṛjantīti | dāva: =
tṛṇādigahanānvito deśaviśeṣa: | anyena vā

kenaciditi | aniṣṭavedanādinā |

vāsiṣṭhīprabhṛtīnāmiti |

"bhagavān mithilikāyāṃ viharati sma mithilāmravaṇe | tena
khalu puna: samayena

vaśiṣṭhasagotrāyā brāhmaṇyā: ṣaṭ putrā: kālagatā: |
sā teṣāṃ kālakriyayā nagnonmattā kṣiptacittā

tena tenānuhiṇḍantī yena mithilāmravaṇaṃ
tenopasaṃkrāntā | tena khalu puna: samayena bhagavāna-

@526

kathaṃ na caitasikī vedanā vipāka: prāpnoti ? nahi
brūma:-tadeva cittavipāka

iti, api tu yo mahābhūtānāṃ prakopa: sa vipāka:,
tasmājjātam, ato vipākajaṃ

cittam |

karmajena hi dhātunā vaiṣamyeṇa vyākulamavaśaṃ
bhraṣṭasmṛtikaṃ cittaṃ vartata iti

kṣiptamityucyate | evaṃ cedaṃ catuṣkoṭikaṃ yujyate-asti
cittaṃ kṣiptaṃ na vikṣiptamiti

vistara: | 1. kṣiptaṃ tāvanna kṣiptaṃ vikṣiptacittasya |
2. kliṣṭaṃ cittaṃ vikṣiptaṃ na kṣiptaṃ

svasthacittasya kliṣṭam | 3. ubhayaṃ kṣiptacittasya
kliṣṭam | 4. nobhayaṃ svasthacittasyā-

kliṣṭam |

-------------------

nekaśatāyā bhikṣuparṣada: purastānniṣaṇṇo dharmaṃ
deśayati sma | adrākṣīd vaśiṣṭhasagotrā brāhmaṇī

bhagavantaṃ dūrādeva | dṛṣṭvā ca
punarjehrīyamāṇarūpā utkuṭukā'sthāt, smṛtiṃ ca
labdhavatī | adrākṣīd

bhagavān vasiṣṭhagotrāṃ brāhmaṇīṃ dūrādeva |
dṛṣṭvā ca punarāyuṣmantamānandamāmantrayate sma-

`anuprayacchānanda, vaśiṣṭhasagotrāyai brāhmaṇyai
uttarāsaṅgam | dharmamasyai deśayiṣyāmi' | āyuṣmān

ānando vaśiṣṭhasagotrāyai brāhmaṇyai uttarāsaṅgamadāt
| atha vasiṣṭhasagotrā brāhmaṇī uttarāsaṅgaṃ

prāvṛtya yena bhagavāṃstenopasaṃkrāntā | upasaṃkramya
bhagavata: śirasā vanditvā ekānte niṣaṇṇā |

ekāntaniṣaṇṇā vaśiṣṭhasagotrāṃ brāhmaṇīṃ
dharmyayā kathayā sandarśayati samādāpayati samuttejayati

sampraharṣayati" ityevamādi | vistaragranthabhayāt
sarvasūtraṃ na likhitam | ayaṃ tatrārtha:-

bhagavāṃstasyai dānakathādi kṛtvā catvāryāryasatyāni
deśitavān yāvattayā srotaāpatti-

phalamadhigatam | adhigamya ca bhagavato'ntikāt prakrāntā |
tasyā apareṇa samayena saptama:

putra: kālagata: | sā tatkālakriyayā na śocati |
tāmaśocantīṃ svabhartābravīt-`tvaṃ pūrvaṃ

putramaraṇena paritaptāsi, idānīṃ nāsi paritaptā, nūnaṃ
te putrāstvayā bhakṣitā yato na paritapyase' ?

iti sā taṃ pratyuvāca-

putrapautrasahasrāṇi jñātisaṅghaśatāni ca |

dīrghe'dhvani mayā brahman, khāditāni tathā tvayā ||

putrapautrasahasrāṇāṃ parimāṇaṃ na vidyate |

anyonyaṃ khādyamānānāṃ tāsu tāsūpapattiṣu ||

ka: śocet paritapyeta parideveta vā puna: |

jñātvā ni:saraṇaṃ loke jāteśca maraṇasya ca ||

sāhaṃ ni:saraṇaṃ jñātvā jāteśca maraṇasya ca |

na śocāmi na tapyāmi kṛte buddhasya śāsane" || ( )
ityevamādi |

kathaṃ na caitasikī vedanā vipāka: prāpnoti |
tasyākuśalasya karmaṇa iti vākyaśeṣa: |

mahābhūtānāṃ prakopo vipāka iti | vipakti: = vipāka: |
tasmājjātamato vipākajaṃ cittam |

ata eva sa ca karmaja iti |

evaṃ cedamiti vistara: | yasmāt karmajena yāvad
bhraṣṭasmṛtikaṃ cittaṃ vartate tasmādidaṃ

catuṣkoṭikaṃ yujyata iti | ubhayaṃ kṣiptacittasya
kliṣṭaṃ cittamityeva tatrodāharaṇam | na hi

@527

katameṣāṃ puna: sattvānāṃ cittaṃ kṣipyate ?

akurukāminām ||58||

akurūṇāṃ kāminām | deveṣvapi hi devā unmattā: santi
prāgeva manuṣyatiryakpreteṣu |

nārakāstu nityaṃ kṣipticattā eva | te hi
vividhayātanāsahasravyatibhinnamarmāṇastīvrā-

bhirvedanābhirabhinunnā ātmānamapi tāvannābhicetayanti,
kiṃ puna: kāryamakāryaṃ vā ! hācitta-

paridevakaścātra nāraka udāhārya: |

āryāṇāmapi cittaṃ kṣipyate bhūtavaiṣamyeṇa, anyatra
buddhāt | na karmaṇā; niyatasya

pūrvaṃ vipākād, aniyatasyāvipākāt | na bhayena;
pañcabhayasamatikramāt | nopaghātena;

manuṣyaprakopakāraṇasyāprāsādikasyākaraṇāt | na
śokena; dharmatābhijñatvāt ||58||

punastrayo vaṅkā uktā: sūtre-kāyavaṅka:, vāgvaṅka:,
manovaṅka: | trayo doṣā:-

kāyadoṣa:, vāgdoṣa:, manodoṣa: | traya:
kaṣāyā:-kāyakaṣāya:, vākkaṣāya:, mana:kaṣāya

iti | tatra yathākramaṃ veditavyā:-

vaṅkadoṣakaṣāyokti: śāṭhyadveṣajarāgaje |

śāṭhyajaṃ kāyakarma kāyavaṅka ityuktam;
kuṭilānvayatvāt | eva vāṅmanovaṅkau |

dveṣajaṃ kāyakarma kāyadoṣa ityuktam;
cittapradoṣānvayatvāt | evaṃ vāṅmanodoṣau |

rāgajaṃ kāyakarma kāyakaṣāya ityuktam, rañjanānvayatvāt
| evaṃ vāṅmana:kaṣāyau |

kṛṣṇaśuklādibhedena puna: karma caturvidham ||59||

1. asti karma kṛṣṇaṃ kṛṣṇavipākam | 2. asti karma
śuklaṃ śuklavipākam |

3. asti karma kṛṣṇaśuklaṃ kṛṣṇaśuklavipākam | 4.  asti
karma akṛṣṇamaśuklama-

vipākam | yat tatkarma karmakṣayāya saṃvartate iti ||59||

-------------------

kliṣṭaṃ cittaṃ vipāko yujyate; `vipāko'vyākṛto dharma:'
(abhi^ ko^ 2.58) iti vacanāt |

abhinunnā abhipīḍitā: | hācittaparidevakaścātra nāraka
ihodāhārya: | kṣiptacittā nārakā

bhavantīti |

anyatra buddhāditi | mahāpuṇyasambhāratvātanna buddhasya |
tadvad bhūta vaiṣamyeṇāpi cittaṃ

kṣipyate | na karmaṇeti | kim ? āryāṇāṃ kṣipyate cittam
anyatra bhūtavaiṣamyādeva | kiṃ kāraṇam ?

ityāha-niyatasya karmaṇa: pūrvaṃ pṛthagjanāvasthāyāmeva
vipākāt | aniyatasyāvipākā-

dāryāvasthāyām | ataeva caitadaniyatamityucyate |
pañcabhayasamatikramāditi | pañca bhayāni-ājīvikābhayam,
aślokabhayam, parṣacchā-

radyabhayam, maraṇabhayam, durgatibhayaṃ ca |
tatrāślokabhayamakīrtibhayam | parṣacchāradyabhayaṃ
sabhāyāṃ

sāṅkucityam | aprāsādikasyeti | aprasādanīyasya karmaṇa:
| dharmatā abhijñatvāditi | sarvaṃ

sāsravaṃ du:kham, sarve saṃskārā anityā:, sarve dharmā
anātmāna iti dharmasvabhāvābhijñatvāt ||58||

kuṭilānvayatvāditi | kuṭilahetukatvāt | sādhyaṃ hi
kauṭilyam |

@528

tatra-

aśubhaṃ rūpakāmāptaṃ śubhaṃ caiva yathākramam |

kṛṣṇaśuklobhayaṃ karma tatkṣayāya nirāsravam ||60||

aśubhaṃ karma ekāntena kṛṣṇaṃ kliṣṭatvāt,
kṛṣṇavipākaṃ cāmanojñavipākatvāt |

rūpāptaṃ śubhamekānte śuklam; akuśalenāvyatibhedāt |
śuklavipākaṃ ca manojña-

vipākatvāt |

ārūpyāptaṃ kasmānnocyate, yatra kila dvividho'sti
vipāka:-āntarābhavika:

aupapattibhavikaśca ? vividhasya ca kāyavāṅmanaskarmaṇo
yatraiva sambhavastatraivoktamiti |

tadapi tūktaṃ sūtrāntare-"kāmāptaṃ śubhaṃ karma
kṛṣṇaśuklamakuśalavyavakīrṇatvāt,

kṛṣṇaśuklavipākaṃ vyavakīrṇavipākatvāt" ? santānata
etadvyavasthāpitam, na

svabhāvata: | na hyevañjātīyakamekaṃ karmāsti vipāko vā
yat kṛṣṇaṃ ca syāt, śuklaṃ

ca; anyonyavirodhāt |

nanu caivamakuśalasyāpi karmaṇa: kuśalavyavakīrṇatvāt
kṛṣṇaśuklatvaṃ prāpnoti ?

nāvaśyamakuśalaṃ kuśalena vyavakīryate; kāmadhātau tasya
balavattvāt | kuśalaṃ

tu vyavakīryate; durbalatvāditi |

-------------------

rañjanānvayatvāditi | yathā kaṣāyo rañjanahetustathā
rāgo'pītyatastatsādharmyādeva-

muktam ||59||

kāmāptamiti | anena śubhaṃ viśiṣyate, nāśubham;
tasyāvaśyaṃ kāmāptatvāt |

ārūpyāptaṃ kasmānnocyata iti | tadapi hyakuśalena na
vyatibhidyate | na vyatimiśrayata

ityartha: | yatra kileti vistara: | yatra kilāntarābhavika:
antarābhave bhavo vipāka: | evamaupa-

pattibhaviko'pi | trividhasya ca kāyavāṅmanaskarmaṇo:
vipāko dhyānasaṃvarasaṃgṛhītayo:

kāyavākkarmaṇo: dvitīyādiṣvapi dhyāneṣu sadbhāvādasti
| tatraivoktam | śuklaṃ śuklavipākamiti |

tadapi tūktaṃ sūtrāntara iti | tadapyārūpyāptam | asti
karma śuklaṃ śuklavipākam |

tadyathā-prathame dhyāne | evaṃ yāvad bhavāgra iti | anena
svābhiprāyaṃ darśayati | yena kilaśabdaṃ

prayuktavān | santānata etad vyavasthāpitamiti | ekasmin
santāne kuśalaṃ cākuśalaṃ ca

samudācaratīti kṛtvā kuśalamakuśalena vyavakīryate |
anyonyavirodhāditi | kuśalamakuśalena

virudhyate, akuśalañca kuśaleneti dvirūpatā na yujyate |

nāvaśyamakuśalaṃ kuśalena vyavakīryata iti vistara: |
vyavakīryate, na tvavaśyam |

yasmāt kāmadhātau pratipakṣabhūtasya
samādherabhāvādakuśalasya balavattvam | ata eva ca
kuśalasya

durbalatvam | tathā hi kāmadhātau mithyādṛṣṭyā
kuśalamūlasamucchedo bhavati, na tu samyagdṛṣṭyā

mithyādṛṣṭisamucchedo bhavati |

@529

anāsravaṃ karmaiṣāṃ trayāṇāṃ karmaṇāṃ kṣayāya
prahāṇāya saṃvartate | taddhyakṛṣṇama-

kliṣṭatvād, akuśalaṃ vipākaśuklatābhāvāt |

ābhiprāyiko hyeṣo'śuklaśabda: | uktaṃ tu bhagavatā
mahatyāṃ śūnyatāyāmaśaikṣān

dharmānārabhya-"ime te ānanda, dharmā ekāntakuśalā
ekāntānavadyā:" iti | śāstre

ca-"śuklā dharmā: katame ? kuśalā dharmā
anivṛtāvyākṛtāśca" ( ) iti |

avipākaṃ dhātvapatitatvāt, pravṛttivirodhācca ||60||

kiṃ puna: sarvamanāsravaṃ karma sarvasyāsya trividhasya
karmaṇa: kṣayāya saṃvartate ?

netyucyate | kiṃ tarhi ?

dharmakṣāntiṣu vairāgye cānantaryapathāṣṭake |

yā cetanā dvādaśadhā karma kṛṣṇakṣayāya tat ||61||

darśanamārge catasṛṣu dharmajñānakṣāntiṣu
kāmavairāgye cāṣṭāsvānantaryamārgeṣu yā

cetanā seyaṃ dvādaśavidhā cetanā kṛṣṇasya karmaṇa:
prahāṇāya karma ||61||

navame cetanā yā sā kṛṣṇaśuklakṣayāya ca |

navame kāmavairāgyānantaryamārge yā cetanā sā
kṛṣṇaśuklasya kuśalasya karmaṇa:

kṛṣṇasya cākuśalasya navamasya prakārasya prahāṇāya |

śuklasya dhyānavairāgyeṣvantyānantaryamārgajā ||62||

dhyānāddhyānād vairāgyaṃ kurvato yo'ntyo navama
ānantaryamārgastatra yā cetanā

iyaṃ caturvidhā cetanā śuklasya karmaṇa: prahāṇāya |

--------------------

ābhiprāyiko hyeṣo'śuklaśabda iti |
vipākaśuklatābhāvādaśuklam, na tu naiva

śuklamityartha: | api ca-yacchuklamuktaṃ tanna
bhavatītyaśuklam | mahatyāṃ śūnyatāyāmiti |

mahāśūnyatārthasūtre | anivṛtāvyākṛtāśca śuklā: |
akliṣṭatvāt | avipākaṃ dhātvapatitatvā-

diti | anāsravā dharmā:, na dhātupatitā: | dhātupatitaśca
vipāka ityato'nāsravaṃ karmāvipākam |

kasmād ? ityāha-pravṛttivirodhata iti | anāsravaṃ hi karma
dhātupatitānāṃ dharmāṇāṃ pravṛttiṃ

viruṇaddhi, na tu janayatītyavipākam ||60||

"karma karmakṣayāya" iti | dvi: karmagrahaṇaṃ yattat
karmāstītyapadiṣṭam | tat karma sat

saṃvidyamānamapracyutasvabhāvam | karmakṣayāya saṃvarttata
ityasya caturthasya karmaṇo dyotanārtham |

athavā vīpsāprayoga eṣa: | karmaṇa: karmaṇa: kṣayāya
saṃvartata ityartha: | catasṛṣviti vistara: |

dharmakṣāntigrahaṇam, kāmavairāgye
cānantaryamārgagrahaṇaṃ kāmāvacarasya kṛṣṇasya
karmaṇa: prahāṇa-

mārgatvāt | anāsravamārgasyaivehādhikṛtatvāllokikā
ānantaryamārgāstatprahāṇabhūtā api na

gṛhyante ||61||

"śuklasya dhyānavairāgyeṣu" iti |
kuśalasyaivetyavadhāryate; tatra kṛṣṇābhāvāt |
kliṣṭaṃ

saṃskāraprahāṇamaṣṭābhi: | navamena tu kuśalasyāpi |

@530

kiṃ puna: kāraṇamantyenaivānantamargeṇa kuśalasya
karmaṇa: prahāṇam, nānyena ? na

hi tasya nasvabhāvaprahāṇam; prahīṇasyāpi
sammukhībhāvāt | kiṃ tarhi ? tadālambanakleśa-

prahāṇāt | ato'pi tadālambanakleśaprakāra āste tāvadasya
prahāṇaṃ nopapadyate ||62||

anye narakavedyānyakāmavedyaṃ dvayaṃ vidu: |

anye punarācāryā: paśyanti-narakavedanīyaṃ
narakāccānyakāmadhātuvedanīyaṃ karma

yathākramaṃ kṛṣṇaṃ kṛṣṇaśuklaṃ ceti | narake
hyakuśalasyaiva karmaṇo vipākastena tadvedanīyaṃ

kṛṣṇamityucyate | ato'nyatra kāmadhātau kuśalākuśalasya
karmaṇo vipākastena tadvedanīyaṃ

kṛṣṇaśuklamityuktam |

dṛggheyaṃ kṛṣṇamanye,

anye punarāhu:-darśanaprahātavyaṃ karma kṛṣṇam;
kuśalenāmiśratvāt |

anyat kṛṣṇaśuklaṃ tu kāmajam ||63||

anyattu kāmāvacaraṃ karma kṛṣṇaśuklam | kiṃ tadanyat ?
bhāvanāprahātavyam |

taddhi kuśalaṃ ca, akuśalaṃ ca sambhavati ||63||

-------------------

na hi tasya svabhāvaprahāṇamiti | prāpticchedaprahāṇam |
prahīṇasyāpikuśalasya sammukhī-

bhāvāt | tadālambanakleśaprahāṇāditi | tadālambanasya
kleśasya prahāṇāt tasya kuśalasya

prahāṇaṃ bhavati, tadālambanakleśaprahāṇaṃ ca navamasya
tadālambananarakavedanīyakleśaprakārasya

prahāṇe sati bhavatīti navamānantaryamārgacetanaiva
kṛṣṇaśuklasya karmaṇa: kṣayāya bhavati | tadā

hi navamasya kleśaprakārasya prāpticchede
visaṃyogaprāptirutpadyate | tasya ca kṛṣṇaśuklasya

karmaṇo'nyasyāpi cānivṛtāvyākṛtasya sāsravasya dharmasya
visaṃyogaprāptirutpadyate iti varṇayanti |

evaṃ caturdhyānavairāgyeṣvapi vaktavyam ||62||

tena tadvedanīyamiti | tena narakagatinaiyamyakāraṇena |
tadvedanīyaṃ narakavedanīyamityartha: |

ato'nyatreti vistara: | tato narakagateranyatra kāmadhātau
manuṣyādigatāva kuśalasya kuśalasya

ca karmaṇo vipāka: | tena gatinaiyamyakāraṇena
tadanyakāmadhātu vedanīyamubhayamapyaviśeṣya miśrī-

kṛtya kṛṣṇaśuklamityuktam | na punarevaṃ
grahītavyam-kuśalamapi kṛṣṇaśuklamevamakuśalamapīti |

kuśalenāmiśratvāditi | na hi kuśalaṃ
darśanaprahātavyamasti |

"na dṛṣṭiheyamakliṣṭam" (abhi^ ko^ 1.39) iti niyamādatra
codyate-kāmāvacaraṃ

dṛggheyaṃ kṛṣṇamiti viśeṣyaṃ vaktavyam, itarathā hi
rūpyārūpyāvacarasyāpi darśanaheyasya kṛṣṇa-

vipākatvavacanaprasaṅga iti ?

na vaktavyam; "anyat kṛṣṇaśuklaṃ tu kāmajam" iti |
kāmajamityasyobhaya-

viśeṣaṇatvāt | kāmajaṃ dṛgdheyaṃ kṛṣṇam |
kāmajamanyat kṛṣṇaśuklamiti | taddhīti vistara: |

taddhi kāmāvacaraṃ bhāvanāprahātavyam | kuśalaṃ
cākuśalaṃ ca sambhavati | tanmiśrīkṛtyobhayamapi

kṛṣṇaśuklamityuktam | na puna: pratyekam ||63||

@531

sūtra uktam-"trīṇi mauneyāni-kāyamauneyam, vāṅmauneyam,
manomauneyaṃ

ca" | tatra-

aśaikṣaṃ kāyavakkarma manaścaiva yathākramam |

maunatrayam,

aśaikṣe kāyavākkarmaṇī kāya-vāṅmauneye | aśaikṣaṃ tu
mana eva manomaunam, na

manaskarmeti | kiṃ kāraṇam ? cittaṃ hi paramārthamuni: |
tat kila kāyavākkarmabhyā-

manumīyata iti |

api khalu kāyavākkarmaṇī viratisvabhāvam, na manaskarma;
cittāvijñaptyabhāvāt |

viramārthena ca maunam | ato mana eva virataṃ maunamityucyate
|

kasmādaśaikṣameva, nānyat ? arhata: paramārthamunitvāt;
sarvakleśajalpoparate: ||

trīṇi śauceyāni uktāni sūtre-"kāyaśauceyam,
vākśauceyam, mana:śauceyaṃ

ca" | tadetat-

tridhā śaucaṃ sarvaṃ sucaritatrayam ||64||

sarvaṃ kāyasucaritaṃ kāyaśaucam | sarva
vāṅmana:sucaritaṃ vāṅmana:śaucam | duścarita-

malāpakarṣaṇāt tāvatkālamatyantaṃ ca |

eṣā ca deśanā mithyāmaunaśaucādhimuktānāṃ
vivecanārtham ||64||

-------------------

trīṇi mauneyānīti | munitā vā munikarma vā mauneyam,
kāpeyavat | maunatrayamiti |

muneridaṃ maunam | aśaikṣa iti vistara: | aśaikṣaṃ
kāyakarmāvijñaptisvabhāvaṃ kāyamaunam | evaṃ

vāṅmaunam | atha kasmādavijñaptireva gṛhyate, na
punarvijñaptirapi ? vijñapte: sāsravatvenāśaikṣatvā-

sambhavāt | mana eva manomaunamiti | svārthe vṛddhividhānāt
| cittaṃ hi paramārthamuniriti |

sarvakleśajalpoparateriti kāraṇaṃ vakṣyate | tat kila
kāyavākkarmabhyāmaśaikṣābhyānumīyate

aśaikṣamiti | kathaṃ tathāgato'numātavya: ? "praśāntena
kāyakarmaṇā praśāntena vākkarmaṇā" iti

sūtre vacanāt |

kilaśabdena vaibhāṣikamataṃ dyotayitvā cārya:
svamatamāha-api khalviti vistara: |

cittāvijñaptyabhāvāditi |
yasmāccittasyāvijñaptirnāstyato na
manaskarmaviratisvabhāvam |

viramārthena ca maunamiti | viramo virati: |
sarvākuśalaviramārthena maunamityabhiprāya: | ato

mana eva sarvākuśalebhyo virataṃ maunamityucyate |

sarvakleśajalpoparateriti | vitathālambanajalpanāt kleśā
jalpā ityucyante | te cārhata

uparatā ityarhan paramārthamuni: |

śauceyānīti | śucibhāva: śauceyam, śaucamityartha: |
sarvagrahaṇaṃ sāsravānāsravasucarita-

parigrahārtham | tāvatkālamatyantaṃceti | tāvatkālaṃ
duścaritamalāpakarṣakaṃ sāsraveṇa sucaritatrayeṇa |

atyantam | anāsraveṇa | taddhi "bhikṣava: prahīṇaṃ
yadāryayā prajñayā" ( ) iti sūtrāt |

@532

trīṇi duścaritānyuktāni | tatra-

aśubhaṃ kāyakarmādi mataṃ duścaritatrayam |

akuśalaṃ kāyavāṅmanaskarma, yathākramaṃ
kāyavāṅmanoduścaritam |

akarmāpi tvabhidhyādi manoduścaritaṃ tridhā ||65||

akarmasvabhāvamapyasti trividhaṃ manoduścaritaṃ
cetanārthāntarabhūtam-abhidhyā,

vyāpāda:, mithyādṛṣṭiśca |

abhidhyādaya eva manaskarmeti dārṣṭāntikā:; vacanāt |

evaṃ tu sati karmakleśayoraikyaṃ syāt ? kiṃ syādyadi
kaścit kleśo'pi karma

syāt ? naitadasti; sūtraṃ viruddhaṃ syāt | sūtre tu
cetanāyāstanmukhena pravṛttestaistāṃ darśayatīti

vaibhāṣikā: | aniṣṭaphalatvāt kutsita:
kāyavāṅmanaścāro duścaritam ||65||

viparyayāt sucaritam,

iṣṭaṃ kuśalaṃ
kāyavāṅmanaskarma-anabhidhyā'vyāpādasamyagdṛṣṭayaśca |

parānugrahopaghātābhisandhyabhāve kathaṃ
samyagdṛṣṭimithyādṛṣṭyo: kuśalākuśalatvam ?

tanmūlatvāt |

yāni caitāni duścaritasucaritānyuktāni,

-------------------

mithyāmaunaśaucādhimuktānāṃ vivacanāthamiti |
tūṣṇīmbhāvamātreṇa śuddhidarśino mithyā-

maunādhimuktā: | kāyamalāpakarṣaṇamātreṇa
śuddhidarśino mithyāśaucādhimuktā: | teṣāṃ vivecanaṃ

tato darśanāt pracyāvanam, tadarthametānīti ||64||

sañcetanīyasūtre vacanāditi | "sañcetanīyaṃ karma
kṛtvopacitya narakeṣūpapadyate | kathaṃ

ca bhikṣava: sañcetanīyaṃ karma kṛtaṃ bhavatyupacitam ?
iha bhikṣava ekatya: sañcitya trividhaṃ

kāyena karma karotyupacinoti, caturvidhaṃ vācā, trividhaṃ
manasā" iti vistareṇoktvāha-

"kathaṃ bhikṣavastrividhaṃ manasā sañcetanīyaṃ karma
kṛtaṃ bhavatyupacitam ? yathāpīhaikatyo'bhi-

dhyālurbhavati vyāpannacitto yāvanmithyādṛṣṭi: | khalu
bhikṣava ihaikatyo bhavati viparītadarśī"

( ) iti vistara: | na cānyadabhidhyādivyatiriktaṃ tatra
manaskarmoktamiti abhidhyādaya

eva manaskarmeti | dārṣṭāntikā: sautrāntikaviśeṣā
ityartha: |

evaṃ tu sati karmakleśayoraikyaṃ syāditi |
abhidhyāvyāpādamithyādṛṣṭaya: kleśā:, ta

eva karmeti tadaikyaṃ syāt | naitadasti | kaścit kleśo'pi
karma syāditi | "cetanā karma

cetayitvā ca" iti vacanāt | yadyevaṃ sañcetanīyaṃ sūtraṃ
kathaṃ nīyate ? ityāha-sūtre tviti

vistara: | sūtre tu cetanāyāstanmukhenābhidhyādimukhena
pravṛttestairabhidhyādibhistāṃ cetanāṃ darśayati |
"abhidhyālu: khalu bhikṣavo bhavati" iti visteraṇa | anyathā
"cetanāmataṃ bhikṣava: karma

vadāmi cetayitvā ca" ( ) ityetadvirudhyate |
karmakleśayoścaikye abhidharmavirodha: syāt |

parānugrahopaghātābhisandhyabhāva iti vistara: |
pareṣāmanugrahopaghātayorabhisandhyabhāve

@533

tadaudārikasaṃgrahāt |

daśakarmapathā uktā yathāyogaṃ śubhāśubhā: ||66||

teṣāmeva sucaritaduścaritānāṃ caudārikasaṃgraheṇa daśa
karmapathā: sūtra uktā:

yathāyogam-kuśalā: sucaritebhya:, akuśalā
duścaritebhyaśca |

kimatra duścaritamasaṃgṛhītam ? kiṃ vā sucaritam ?
akuśaleṣu tatkarmapatheṣu

kāyaduścaritasya pradeśo na saṃgṛhīta:
prayogapṛṣṭhabhūta: kliṣṭaścānyo'pi vadhabandhanādi:;

tasya nātyaudārikatvāt |

yaddhi kāyaduścaritaṃ pareṣāṃ
jīvitabhogadārebhyaścyāvakaṃ tat karmapatha uktaṃ tato

vivecanārtham | vāgduścaritamapi yadeva praśastaṃ
tatkarmapatha uktaṃ tadarthameva | manoduścaritasya

ca pradeśaścetanā |

kuśaleṣvapi kāyasucaritasya pradeśa:
prayogapṛṣṭhamadyādiviratidānejyādika:,

vāksucaritasya priyavacanādika:, mana:sucaritasya cetanā
||66||

eṣāṃ ca karmapathānām

aśubhā: ṣaḍavijñapti:,

akuśalā: ṣaṭ karmapathā avaśyamavijñaptisvabhāvā:
prāṇātipātādattādāna-

mṛṣāvāda-paiśunya-pāruṣya-sambhinnapralāpā:; pareṇa
kārayato maulavijñaptyabhāvāt |

dvidhaika:,

-------------------

kathaṃ samyagdṛṣṭimithyādṛṣṭyoryathākramaṃ
kuśalākuśalatvamiti | ato bravīti-tanmūlatvāditi |

yasmāt parānugrahābhisandhe: paropaghātābhisandheśca
samyagdṛṣṭimithyādṛṣṭī mūlaṃ kāraṇamityartha: |

atastayo: kuśalākuśalatvam ||65||

yathāyogamiti | yathāsambhavam | katham ? ityāha-kuśalā:
sucaritebhya:, akuśalā

duścaritebhyaśceti |

kliṣṭaścānyo'pīti | vadhabandhanādi: | tasya
nātyaudārikatvāditi | tasya prayogapṛṣṭha-

bhūtasya kliṣṭasyānyasyāpi anatyaudārikatvāt |
manoduścaritasya ca pradeśaścetanā | na saṃgṛhīteti

vartate |

madyādiviratidānejyādika iti | prathamenādiśabdena
tāḍanabandhanādiviratirgṛhyate |

dvitīyenāpi snapanodvartanaviṣamahastapradānādirgṛhyate |
priyavacanādika iti | ādiśabdena dharma-

daśanādimārgakathanādirgṛhyate | mana:sucaritasya cetanā
na saṃgṛhīteti vartate ||66||

ṣaḍavijñaptiriti | ṣaḍavijñaptiravaśyam, na
tvavijñaptireva ṣaḍityavadhāraṇam | maulavijñaptya-

bhāvāditi | yasmānmaulī karmapathasaṃgṛhītā
vijñaptirnāsti | ājñāpanavijñaptistvasti prayoga-

saṃgṛhīteti vaibhāṣikasiddhānta: |

"dvidhaika:" iti | dvidhaivaika ityavadhāraṇārtha ārambha: |

@534

kāmamithyācāro nityaṃ vijñaptyavijñaptisvabhāva:; tasya
svayameva niṣṭhāpanāt |

na hi taṃ pareṇa kārayatastādṛśī prītirbhavatīti |

te'pi kurvata: |

te'pi ṣaṭ karmapathā: svayaṃ kurvato dvividhā
bhavanti-vijñapti:, avijñaptiśca |

tatkālamaraṇe paścānmaraṇe tvavijñaptireva |

kuśalānāṃ puna: karmapathānāṃ

dvividhā: sapta kuśalā:,

kuśalā: sapta rūpiṇa: karmapathā avaśyaṃ
dvi:prakārā:-vijñapti:, avijñaptiśca;

vijñaptyadhīnatvāt samādānaśīlasya |

avijñapti: samādhijā: ||67||

dhyānānāsravasaṃvarasaṃgṛhītā: samādhijā ucyante | te
hyavijñaptireva; cittamātrā-

dhīnatvāt ||67||

sāmantakāstu vijñapti:,

karmapathasāmantakāstu vijñaptisvabhāvā avaśyam |

avijñaptirbhavenna vā |

yadi tīvreṇa paryavasthānena pramādena vā ghanarasena
prayogamārabheta, syādavijñapti:,

anyathā na syāt |

viparyayeṇa pṛṣṭhāni,

sāmantakebhyo viparyayeṇa karmapathānāṃ pṛṣṭhāni
veditavyāni | tāni avaśyama-

vijñaptisvabhāvāni | vijñaptistu bhavenna vā | yadi
karmapathaṃ kṛtvā punastasyānudharmaṃ ceṣṭeta;

tasya syād vijñapti:, anyathā na syāt |

-------------------

tatkālamaraṇa iti | vijñaptikālamaraṇe | kālāntaramaraṇe
tvavijñaptireva bhavati |

"dvividhā: sapta kuśalā:" iti | dvividhā evetyavadhāraṇam
| vijñaptyadhīnatvāt

samādānaśīlasyeti | śīlaṃ hi dvividham-samādānaśīlam,
prātimokṣasaṃvara: | dharmatāśīlaṃ ca

dhyānānāsravasaṃvarau | samādānaśīlaṃ
vijñaptyadhīnam, taddhi parasmādādīyate | dharmatāśīlaṃ
tu na

vijñaptyadhīnam; cittamātrādhīnatvāt |

ata evāha-"avijñapti: samādhijā" iti ||67||

"sāmantakāstu vijñapti:" iti | kāmāvacarakarmapathaprayogā
avaśyaṃ vijñapti:, na

tvavaśyamavijñaptiriti |

ata evāha-"avijñaptirbhavenna vā" iti | paryavasthāneneti |
āhrīkyādinā |

ghanaraseneti | ghanavegena | tasyānudharmaṃ ceṣṭeteti |
tasya karmapathasyānudharmamanusadṛśaṃ karma | tadyathā-

mṛte'pi prāṇini puna: prahāradānam, koṣaṇam,
māṃsacchedanamityevamādi |

@535

atha kuto yāvadeṣāṃ prayoga-maula-pṛṣṭhānāṃ
vyavasthānam ?

yadā tāvadiha kaścit paśuṃ hantukāmo
mañcakāduttiṣṭhati, mūlyaṃ gṛhṇāti, gacchati,

āmṛśati, paśuṃ krīṇāti, ānayati, kuṣṇāti,
praveśayati, nihantuṃ śastramādatte, prahāramekaṃ

dadāti, dvau vā yāvanna jīvitād vyaparopayati tāvat
prayoga: |

yena tu prahāreṇa jīvitād vyaparopayati tatra yā
vijñapti:, tatkṣaṇikā vā'vijñaptirayaṃ

maula: karmapatha: |

dvābhyāṃ hi kāraṇābhyāṃ prāṇātipātāvadyena
spṛśyate-prayogata:, mṛte sati phalapari-

pūritaśca | tata: paramavijñaptikṣaṇā: pṛṣṭhaṃ
bhavanti | yāvacca taṃ paśuṃ kuṣṇāti, śodhayati,

vikrīṇīte, pacati, khādayati, anukīrtayati vā, tāvadasya
vijñaptikṣaṇā api pṛṣṭhaṃ

bhavanti |

evamanyeṣvapi yathāsambhavaṃ yojyam |

abhidhyādīnāṃ nāsti prayoga:, na pṛṣṭham;
sammukhībhāvāmātrāt karmapatha: |

idamatra vaktavyam-kiṃ tāvat maraṇabhavasthe tasmin prāṇini
ye vijñaptyavijñaptī

te karmapatha: ? āhosvinmṛte ? kiṃ cāta: ? yadi
tāvanmaraṇabhavasthe, sahamṛtasyāpi

hanturghātayiturvā prāṇātipātāvadyena yoga: prāpnoti, na
caiṣa siddhānta: ? atha mṛte,

yaduktam-"yena tu prahāreṇa jīvitād vyaparopayati tatra yā
vijñaptistatkṣaṇikā

cāvijñaptirayaṃ maula: karmapatha:" iti tanna vaktavyam ?
yaccāpīdaṃ śāstra uktam-

"syāt prāṇī hata: prāṇātipātaścāniruddha: |
syādyathā hi sa prāṇī jīvitād vyaparopito

bhavati prayogaścāpratiprasrabdha:" iti, atra pṛṣṭhaṃ
prayogaśabdenoktamiti vaibhāṣikīyo-

'rthavirodha:, maulasyaiva tadānīmaniruddhatvāt ?

-------------------

dvau kuṣṇātīti śabdau | parasya carmāpanayanamartha: |
pūrvasyārthāntaraṃ draṣṭavyam |

phalaparipūritaśceti | prayogasya maula: karmapatha:
phalaparipūri: | yo hi prayujyate maulaṃ

karmapathaṃ na janayati, tasya prayogaphalamasti; na tu
phalaparipūri: |

evamanyeṣvapīti | yathā tāvadiha kaścit parasvaṃ
hartukāmo mañcāduttiṣṭhati, śastraṃ gṛhṇāti,

paragṛhaṃ gacchati, supto na vetyākarṇayati, parasvaṃ
spṛśati, yāvanna sthānāt pracyāvayati tāvat

prayoga: | yasmiṃstu kṣaṇe sthānāt pracyāvayati tatra yā
vijñaptistatkṣaṇikā cāvijñaptirayaṃ maula:

karmapatha: | dvābhyāṃ hi kāraṇābhyāmadattādānāvadyena
spṛśyate-prayogata:, phalaparipūritaśca | tata:

paramavijñaptikṣaṇā: pṛṣṭhaṃ bhavanti | yāvattat
parasvaṃ vibhajate, vikrīṇīte, gopāyati, anukartayati

vā, tāvadasya vijñaptikṣaṇā api pṛṣṭhaṃ bhavantīti |
evamanyeṣvapi pañcasu yathāsambhavaṃ yojyam |

maraṇabhavastha iti | mṛta eva | na caiṣa siddhānta iti |
"samaṃ prāk ca mṛtasyāsti na

maulo'nyāśrayodayāt" (abhi^ ko^ 4.72) iti siddhāntāt |
tanna vaktavyamiti |

vyaparopayatīti | viprakṛtāvasthāyāmayogāt | evaṃ tu
vaktavyaṃ syāt-mṛte prāṇini yā

@536

yathā na doṣastathāstu |

kathaṃ ca na doṣa: ? maula evātra prayogaśabdenokta iti |

vijñaptistarhi tadā kathaṃ maula: karmapatho bhavati ?
kathaṃ ca na bhavitavyam ?

asāmarthyāt |

avijñaptiridānīṃ kathaṃ bhavati ? tasmāt
prayogaphalaparipūrikāle tadubhayaṃ karmapatha:

syāt | karmapatho'pyanyasya prayoga: pṛṣṭhaṃ ca bhavati |
prāṇātipātasya daśāpi karmapathā:

prayoga: | yathā ca śatrorvadhārthaṃ kṛtyaṃ
samupasthāpayan paśunā baliṃ kuryāt, parakīyaṃ

kṛtvā dāreṣu cāsya vipratipadyeta taireva taddhātanārtham
| anṛtapiśunaparuṣasāntvaiścāsya

mitrabhedaṃ kuryād, yānyasya paritrāṇāya kalperan |
abhidhyāṃ ca tatsve kuryāt tatraiva ca

vyāpādaṃ tadvadhārthaṃ ca mithyādṛṣṭiṃ bṛṃhayediti |

evamanyeṣvapi yathāyogaṃ yojyam |

-------------------

vijñaptistatkṣaṇikā cāvijñaptirayaṃ maula: karmapatha iti
| yaccāpīdamiti vistara: | vaibhāṣikairasya

śāstravākyasyaivamartho vyākhyāta: | atra śāstre
prayogaśabdenapṛṣṭhamuktamiti | prayoga iva prayoga: |

prayogasadṛśī yā kriyetyartha: | asyārthasya virodha: |
kasmāt ? maulasyaiva tadānīmaniruddhāt |

mṛte prāṇini
maulakarmapathavyavasthāpanādityatrābhiprāya: |

vaibhāṣika āha-yathā na doṣastathāstviti | kathaṃ ca na
doṣa ityācārya: |

vaibhāṣika: punarāha-maula evātra prayogaśabdenokta iti |
kutra ? yo'yaṃ praśna:syāt-

`prāṇī hata: prāṇātipātaścāniruddha:' ityatra |
`pṛṣṭhaṃ prayogaśabdenoktam' iti kimayaṃ pakṣa:

parityakta eva ? sa ca na parityakta eva | ubhayamapi hi
sambhavati | yadi maraṇabhavānantarakṣaṇavartī

prāṇī bhavati atra prayogaśabdena maula uktaṃ itīṣyate |
tata: pareṇa tu pṛṣṭha iti |

ācārya āha-vijñaptistarhi tadā kathaṃ maula: karmapatho
bhavatīti | mṛte hi prāṇini

vijñaptirakiñcitkarī | na hi tena vijñaptiprahāreṇa
mṛtasya māraṇaṃ punarastīti manyamāno'yaṃ pṛcchati |

kasmādavijñaptiṃ na pṛcchati ?
yasmādasāvanidarśanatvādapratighatvācca prahārākhyā na
bhavati |

kathaṃ ca na bhavitavyamiti vaibhāṣikeṇokte |
svābhiprāyamācāryo vivṛṇoti-asāmarthyāditi |

prāṇini mṛte tasyā: sāmarthyaṃ na dṛśyate iti |

vaibhāṣika āha-avijñaptiridānīṃ kathaṃ bhavati | asati
sāmarthye maula: karmapatha

iti | yasmādevamavijñaptirasāmarthye'pi maula: karmapatho
bhavati, tasmāt prayogaphalaparipūrikāle

maulakarmapathaparisamāptikāle prāṇino mṛtatvāvasthāyām
| tadubhayaṃ vijñaptyavijñaptyākhyaṃ karmapatha:

syād | yujyetetyartha: |

evamanyeṣvapi yathāyogaṃ yojyamiti | yathā parasvaṃ
hartukāma: kāryasiddhaye parakīyaṃ

hṛtvā tena paśunā baliṃ kuryāt | dāreṣu cāsya
vipratipadyeta taireva tadapahārārtham | anṛta-

piśuna-paruṣa-sāntvabhedaiścāsya mitrabhedaṃ kuryāt,
yānyasya paritrāṇāya kalperan | abhidhyāṃ ca

@537

na tvabhidhyādaya: prayogā yujyante | na hi
cittotpādamātreṇa prayukto bhavati;

kriyānārambhāt |

sūtre uktam-"prāṇātipāto bhikṣavastrividha:-lobhaja:,
dveṣaja:, mohajo

yāvanmithyādṛṣṭi:" ( ) iti | tatra kīdṛśa:
prāṇātipāto lobhaja: ?

ityevamādi vaktavyam, nātra sarveṣāṃ karmapathānāṃ
lobhādibhirniṣṭhā ?

prayogastu trimūlaja: ||68||

prayogasteṣāmakuśalamūlatrayājjāta
ityādisamutthānavacanādevamukta: |

tatra lobhajaprāṇātipāto
yathā-taccharīrāvayavārthamarthārthaṃ krītārtha ca
prāṇinaṃ

jīvitād vyaparopayati ātmasuhṛtparitrāṇāya |

mohajo yathā-yājñikānāṃ dharmabuddhyā rājñāṃ ca
dharmapāṭhakaprāmāṇyāddhiṃsatām |

duṣṭānāṃ kila nigrahaṃ kurvanto rājāna: puṇyabhājo
bhavantīti | pārasīkānāṃ ca | te

hyevamāhu:-"mātāpitau jīrṇau vā, glānau vā hantavyau"
iti | ye cānye'pyevamāhu:-

"ahivṛścikatryambukādayo manuṣyāṇāmupaghātātāpakā
hantavyā:; mṛgapaśupakṣimahiṣā-

dayaścopabhogārthatvād" iti | yaśca
mithyādṛṣṭipravartita: prāṇātipāta: |

lobhajamadattādānam-yo yenārthī sa taddharati,
anyalābhasatkārayaśo'rthaṃ vā,

ātmasukṛtaparitrāya vā | dveṣajam-yadvairanipīḍanārtham
| mohajaṃ yathā-rājñāṃ dharmapāṭhaka-

prāmāṇyāt duṣṭanigrahārtham | yathā brāhmaṇā
āhu:-"sarvamidaṃ brahmaṇā brāhmaṇebhyo

dattaṃ brāhmaṇānāṃ daurbalyād vṛṣalā: paribhuñjate |
tasmādapaharan brāhmaṇa: svamādatte, svameva

brāhmaṇo bhuṅkte, svaṃ vaste, svaṃ dadāti ca" ( ) iti | na
caiṣāmaparasvasaṃjñā bhavati |

yacca mithyādṛṣṭipravarttitam |

lobhaja: kāmamithyācāra:-paradārādiṣu
tatsarāgādabrahmacaryaṃ lābhasatkārārthamā-

tmasuhṛtparitrāṇāya | dveṣaja:-vairanipīḍanārtham |
mohajo yathā-pārasīkānāṃ mātrādi-

gamanam, gosave ca yajñe | yatoktam-"brāhmaṇo gosaveneṣṭyā
saṃvatsaragovratī bhavati |

-------------------

tat sve kuryāt | taddravyasvāmini ca vyāpādaṃ
mithyādṛṣṭiṃ bṛm*hayet | evaṃ kāmamithyācārādiṣu
yathāsambhavaṃ yojyam | eṣā dik |

nātra sarveṣāṃ karmapathānāṃ lobhādibhirniṣṭheti | na
ca sarveṣāṃ lobhena, kiṃ tarhi ? keṣāñcideva

kāmamithyācārādīnām | nāpi sarveṣāṃ vyāpādena, kiṃ
tarhi ? keṣañcideva prāṇātipātādīnām |

evaṃ na sarveṣāṃ mohena, kiṃ tarhi ? keṣāñcideva
mithyādṛṣṭyādīnāmeveti |

tryambukā: varaṭā: | ādiśabdena vyāghrādaya: | yaśca
mithyādṛṣṭipravartita iti | nāsti

paraloka iti kṛtvā nirapekṣo hanti | ayamapi
mohaja:-anyalābhāsatkārayaśo'rthamiti |

anyalābhasyārthe parasvaṃ harati | yathāśvahārika: |
satkārasya yaśaso vārthaṃ harati | idamapi

lobhajamadattādānam | yacca mithyādṛṣṭipravartitaṃ tadapi
mohajamadattādānam, tatra mohapradhānyāt |

@538

upahā udakaṃ cūṣati, tṛṇāni cchinatti, upaiti mātaram,
upasvasāram, upasagotrām"

( ) iti | ye
cāhu:-"udūkhalapuṇyaphalapakvānnatīrthamārgaprakhyo
mātṛgrāma:"

iti | mṛṣāvādādayo lobhajā dveṣajāśca pūrvavat |
mohajo mṛṣāvāda:, yathāha-

"na narmayuktamanṛtaṃ hinasti na strīṣu rājan na
vivāhakāle |

prāṇātyaye sarvadhanāpahāre
pañcānṛtānyāhurapātakāni" || ( ) iti ||

yaśca mithyādṛṣṭipravartito mṛṣāvāda: |
paiśunyādayastu mithyādṛṣṭipravartitā mohajā: |

yaśca vedādyasacchāstrapralāpa: ||68||

abhidhyādaya: kathaṃ lobhajā: ?

tadanantarasambhūtairabhidhyādyāstrimūlajā: |

lābhādanantaramutpannā lobhajā:, dveṣādanantaraṃ
dveṣajā:, mohādanantaraṃ nohajā: |

uktā akuśalā: karmapathā: ||

kuśalā: katham ? ityāha-

kuśalā saprayogāntā alobhadveṣamohajā: ||69||

saprayogapṛṣṭhā: kuśalā: karmapathā alobhadveṣamohajā:;
kuśalacittasamutthi-

tatvāt | tasya ca avaśyamalobhādibhi: samprayogāt
tatrākuśalakarmapathaprayogād virati:

kuśalakarmapathaprayoga: | maulād virati: maula: | pṛṣṭhād
virati pṛṣṭha: |

tadyathā śrāmaṇera upasampādyamāno nānāvāsaṃ
praviśati, bhikṣūn vandate, upādhyāyaṃ

yācate, yāvadekaṃ karmavācanaṃ kriyate dvitīyaṃ ca-ayaṃ
prayoga: | tṛtīyakarmavācane yā

-------------------

upaiti mātaram | abrahmacaryārthe | upasvasāram | upaitīti
vartate | upasvasāraṃ bhaginī-

mityartha: | upasagotrāmupaiti | samānagotrāmityartha: |
upahā = yajamāna: | ye cāhuriti vistara: |

udūkhalāditulyo mātṛgrāma: | yathodūkhalādaya:
sādhāraṇā upabhogyā:, evaṃ strījana: | tasmānna

doṣo'styabhigacchatāmiti | mṛṣāvādādayo lobhajā
dveṣajāśca pūrvavaditi | mṛṣāvādapaiśunya-

pāruṣyasambhinnapralāpā lobhajā
anyalābhasatkārayaśo'rthaṃ vā ātmasuhṛtparitrāṇārthaṃ
vā | dveṣajā

vairaniryātanārtham |

na narmayuktam na parihāsayuktam |

mithyādṛṣṭipravartita iti | `nāsti paraloka:' iti
nirmaryādasya yo mṛṣāvādo'yaṃ mohaja: |

paiśunyādayastu | paiśunyapāruṣyābaddhapralāpā: |
mṛṣāvādavat mohajā: | yaśceti vistara: | yaśca

veda-sāṃkhya-vaiśeṣikādyasatpralāpa:, sa cāpi mohaja:
sambhinnapralāpa: ||68||

tasya ceti kuśalacittasya | nānāvāsaṃ praviśatīti |
maṇḍalaṃ praviśatītyartha: | nānāvāsā

hi tasmin mahāsīmāmaṇḍale bhavanti | tṛtīye karmavācana
iti | jñapticaturthena karmaṇā śrāmaṇera

upasampādyate | tatra jñaptyā idannāmānamupasampādayet
saṅgha iti liḍartha ucyate | karmavācanena,

laḍartha ucyate-imaṃ saṅgha upasampādayatīti | tatra
karmavācanaṃ trirucyate | tṛtīyasya karmavācana-

@539

vijñaptistatkṣaṇikā cāvijñapti:-ayaṃ maula: karmapatha: |
tata ūrdhvaṃ yāvanniśrayā

ārocyante, tadadhiṣṭhānaṃ ca vijñapayati avijñaptiśca
yāvadanuvartate-idaṃ pṛṣṭham ||69||

yaduktam-"na sarveṣāṃ karmapathānāṃ lobhādibhirniṣṭhā"
iti, atha kasya kena

niṣṭhā ?

vadhavyāpādapāruṣyaniṣṭhā dveṣeṇa,

eṣāṃ prāṇātipāta-vyāpāda-pāruṣyāṇāṃ dveṣeṇa
samāpti:; parityāgaparuṣacittasammu-

khībhāvāt |

lobhata: |

parastrīgamanābhidhyā'dattādānasamāpanam ||70||

lobhena kāmamithyācārābhidhyā'dattādānānāṃ samāpti:
||70||

mithyādṛṣṭestu mohena,

adhimātrabhūto hi tāṃ niṣṭhāpayati |

śeṣāṇāṃ tribhiriṣyate |

ke puna: śeṣā: ? mṛṣāvādapaiśunyasambhinnapralāpā: |
eṣāṃ tribhirapi niṣṭhā-

lobhena, dveṣeṇa, mohena vā |

ya ete karmapathāścaturbhi: kāṇḍairuktāstrayastraya
ekastrayaśca, eṣāṃ yathākramam-

sattvabhogāvadhiṣṭhānaṃ nāmarūpaṃ ca nāma ca ||71||

sattvādhiṣṭhānā vadhādaya: | bhogādhiṣṭhānā:
parastrīgamanādaya: | nāmarūpādhiṣṭhānā

mithyādṛṣṭi: | nāmakāyādhiṣṭhānā mṛṣāvādādaya:
||71||

-------------------

syāparisamāpte: prayoga: karmapathasyāvagantavya: |
tasyāvasāne tu yā vijñaptistatkṣaṇikā

vā'vijñaptirayaṃ maula: karmapatha: | tata ūrdhvaṃ
yāvanniśrayā ārocyanta iti | catvāro niśrayāścīvara-

piṇḍapātaśayyāsanaglānapratyayabhaiṣajyalakṣaṇā
yathoktena vidhinā tasyopasampāditasyārocyante |

tadadhiṣṭhānaṃ ca vijñapayati | niśrayādhiṣṭhānaṃ ca
vijñaptiṃ karotītyartha: | avijñaptiśca yāvadanuvartate |

yāvat saṃvaro na tyajyata ityartha: | idaṃ pṛṣṭham ||69||

"vadhavyāpādapāruṣyaniṣṭhādveṣeṇa" iti |
dveṣeṇaivetyavadhāraṇam | parityāgaparuṣacitta-

sammukhībhāvāditi | parityāgacittasammukhībhāvāt |
prāṇātipātasya niṣṭhā dveṣeṇa | paruṣacitta-

sammukhībhāvāttu vyāpādapāruṣyayo: ||70||

caturbhi: kāṇḍairuktā iti | caturbhirbhāgairuktā | katham
? "vadhavyāpādapāruṣyaniṣṭhā

dveṣeṇa" ityeka: kāṇḍa: | "lobhata:
parastrīgamanābhidhyādattadānasamāpanam" iti dvitīya: |

"mithyādṛṣṭestu mohena" iti tṛtīya: | "śeṣāṇāṃ
tribhiriṣyate" iti caturtha: kāṇḍa: |

bhogādhiṣṭhānā iti | viṣayādhiṣṭhānā: |
nāmarūpādhiṣṭhāneti | pañcaskandhādhiṣṭhānetyartha: |

nāma hi vedanādaya: skandhā: | rūpaṃ rūpaskandha: |
adhiṣṭhānam, adhikaraṇam, viṣaya ityarthāntaram |

nāmakāyādhiṣṭhānā mṛṣāvādādayo vāṅnāmni
pravartanta iti kṛtvā ||71||

@540

ya: paraṃ maraṇān niyamayya samaṃ tena pūrvaṃ vā mriyate,
kimasya maula: karmapatho

bhavati ? utāho na ?

samaṃ prāk ca mṛtasyāsti na maula:,

ata evocyate-"syāt prayogaṃ kuryāt phalaṃ ca paripūrayenna
ca prāṇātipātāvadyena

spṛśyate ? āha-syāt, yathāpi tadvyaparopaka: pūrvaṃ sa
vā kālaṃ kuryāt" ( )

iti | kiṃ punastat kāraṇam ?

na hi vadhye jīvati hantu: prāṇātipātāvadyenāsti yoga:,
nāpi sahamṛtasya

hantu: |

anyāśrayodayāt |

yenāśrayeṇa tatprayoga: kṛta: sa ucchinna:, anya evāśrayo
nikāyasabhāgabhinna

utpanna:, tasya prayoktṛtvāt karmapathena yogo na ukta: |

yatsenāpātamṛgayāvaskandheṣu pareṣāṃ vadhārthaṃ
bahava: samagrā: patanti, ekaśca

prāṇātipātaṃ karoti, kastena samanvāgato bhavati ?

senādiṣvekakāryatvāt sarve kartṛvadanvitā: ||72||

yathaiva hi karttā, tathā sarve samanvāgatā bhavanti,
ekakāryatvāt | arthato

hi te'nyonyaṃ prayoktāro bhavanti |

yastarhi balānnīyate, so'pi samanvāgato bhavati ? anyatra ya
evaṃ niścitya

yāyāt-`yāvajjīvitahetorapi prāṇinaṃ na haniṣyāmi' iti
||72||

kiyatā puna: prāṇātipātaṃ svayaṃ kurvata: karmapatho
bhavati ? kiyatā

yāvanmithyādṛṣṭi: karmapatha:-iti lakṣaṇaṃ vaktavyam ?
taducyate-

prāṇātipāta: sañcintya parasyābhrāntimāraṇam |

yadi `mārayiṣyāmyenam' iti saṃjñāya paraṃ mārayati,
tameva ca mārayati nānyaṃ

bhramitvā-iyatā prāṇātipāto bhavati | yastarhi sandigdho
mārayati-kimayaṃ prāṇī

na prāṇīti, sa evānyo veti, so'pyavaśyametaṃ niścayaṃ
labdhvā tatra praharati | yo'stu

so'stviti kṛtamevānena tyāgacittaṃ bhavati |

-------------------

"na maula:" iti | pratiṣedhāt pṛṣṭhamapi na bhavatīti
gamyate | maulapūrvatvāt pṛṣṭhasya |

na ca prāṇātipātāvadyena spṛśyata iti | na
maulenetyabhiprāya: |

"anyāśrayodayāt" iti | visabhāgāśrayodayādityartha: |

arthato hi te'nyonyaṃ prayoktāra iti | na vācā te'nyonyaṃ
prayoktāra:, kiṃ tarhi ?

prāṇātipātakāraṇābhyupagamādarthata iti darśayati |
ekakāryatvāt ||72||

saṃjñāya paricchidyetyartha: | nānyaṃ bhramitveti | na
bhrāntyā anyaṃ mārayatītyertha: |

@541

kathaṃ kṣaṇikeṣu skandheṣu prāṇātipāto bhavati ?
prāṇo nāma vāyu: kāyacitta-

sanniśrito vartate, tamatipātayati | yathā pradīpaṃ
nirodhayati, ghaṇṭāsvanaṃ vā |

jīvitendriyaṃ vā prāṇa:, tannirodhayati | yadyekasyāpi
jīvitakṣaṇasyotpadyamāna-

syāntarāyaṃ karoti, prāṇātipātāvadyena spṛśyate,
nānyathā |

kasya tajjīvitaṃ yastadabhāvānmṛto bhavati ? `kasya' iti
ṣaṣṭhī pudgalavāde

cintayiṣyāmi | uktaṃ tu bhagavatā-

"āyurūṣmā'tha vijñānaṃ yadā kāyaṃ jahatyamī |

apaviddhastadā śete yathā kāṣṭhamacetanam" || ( ) iti |

tasmāt sendriya: kāyo jīvatītyucyate, anindriyo mṛta iti |

"abuddhipūrvādapi prāṇivadhāt karturadharma:,
yathā-agnisaṃyogād dāha:" iti

nirgranthā: |

teṣāṃ parastrīdarśanasaṃsparśana eṣa prasaṅga |
nirgranthaśiroluñcane ca kaṣṭatapodeśane

ca śāstu:, tadvisūcikāmaraṇe ca dātu: vaidyānāṃ
cāturapīḍane, maraṇe ca mātṛ-garbhasthayośca;

-------------------

kṣaṇikeṣu skandheṣviti | svarasenaiva vinaśvarāṇāṃ
skandhānāṃ kathamanyenaiṣāṃ nirodha:

kriyate ityabhiprāya: | prāṇo nāma vāyu:
kāyacittasanniśrito vartata iti | kathaṃ cittasanniśrito

vāyu: pravartate ? cittapratibaddhavṛttitvāt | tathā
hi-nirodhāsaṃjñisamāpattisamāpannasya mṛtasya

ca na pravartate | śāstre'pyuktam-"ya ime
āśvāsapraśvāsā:, kiṃ te kāyasanniśritā vartanta iti

vaktavyam ? cittasanniśritā vartanta iti vaktavyam ? naiva
kāyacittasanniśritā vartanta iti

vaktavyam ?  kāyacittasanniśritā vartanta iti vaktavyam ?
āha-kāyacittasanniśritā vartanta

iti vaktavyamiti vistara: | tamatipātayati iti | taṃ prāṇaṃ
vināśayatītyartha: | utpannasya

svarasanirodhādanāgatasyotpattiṃ pratibadhnan
nirodhayatītyucyate | yathā pradīpaṃ nirodhayati |

ghaṇṭāsvanaṃ vā | kṣaṇikamapi santam | kathaṃ ca sa
nirodhayati ? anāgatasyotpattipratibandhāt |

jīvitendriyaṃ vā prāṇa iti | cittaviprayuktasvabhāvamenaṃ
darśayati |

kasya tajjīvitam | yastadabhāvānmṛta iti | ya: prāṇī
jīvitasyābhāvānmṛto bhavati

sa bauddhānāṃ nāsti; nairātmyavāditvāt | ata evaṃ
pṛcchati | kasyeti ṣaṣṭhīm pudgalavāde

pudgalapratiṣedhaprakaraṇe-"asatyātmani kasyeyaṃ smṛti: ?
kimarthaiṣā ṣaṣṭhī" ityatra pradeśe

cintayiṣyāmi | āstāṃ tāvadetat
sāmānyāsikamityabhiprāya: |

tasmāt sendriya: kāyo jīvatīti | sendriyasyaiva kāyasya
tajjīvitaṃ nātmana iti

darśayati | sa eva cānindriyo mṛta iti |

abuddhipūrvāditi vistara: | asañcintyakṛtādapi
prāṇātipātaṃ karturadharmo yathāgni-

saṃsparśādabuddhipūrvādasañcintyakṛtād dāha iti |
nirgranthā nagnāṭakā: | teṣāṃ nirgranthānāme-

vaṃvādinām | abuddhipūrve'pi parastrīdarśanasaṃsparśana
eṣa prasaṅga: | pāpaprasaṅga ityartha: | agni-

@542

anyonyadu:khanimittatvāt | vadhyasyāpi ca
tatkriyāsambandhād, agnisvāśrayadāhavat |

kārayataścāprasaṅga:; tadasambandhāt | pareṇāgniṃ
sparśayatastenādāhavat | acetanānāṃ ca

kāṣṭhādīnāṃ gṛhapāte prāṇināṃ vadhāt
pāpaprasaṅga: | na vā dṛṣṭāntamātrāt siddhiriti |

ukta: prāṇātipāta: ||

adattādānamanyasvasvīkriyā balacauryata: ||73||

`abhrāntyā' iti vartate | yadi balād vā cauryeṇa vā
parasvaṃ svīkaroti

yatraiva ca balacauryābhiprāyeṇānyatra saṃjñāvibhramāt,
iyatā'dattādānaṃ bhavati |

stūpādapaharato buddhādadattādānam | sarvaṃ hi tad
bhagavatā parinirvāṇakāle

parigṛhītamiti | yeṣāṃ saṃrakṣyamityapare |

asvāmikaṃ ca nidhimuddharato viṣayasvāmikāt parivartakaṃ
harata: kṛte karmaṇi

sīmāprāptebhya:, akṛte sarvabuddhaśaikṣebhya: ||73||

agamyagamanaṃ kāmamithyācāraścaturvidha: |

catuṣprakāramagamyagamanaṃ kāmamithyācārā:-1. agamyāṃ
gacchati paraparigṛhītāṃ

vā mātaraṃ duhitaraṃ vā mātṛpitṛsambadhinīṃ vā, 2.
anaṅge vā gacchati svāmapi bhāryām

apāne mukhe vā, 3. adeśe vā gacchati prakāśe caityevihāre
vā, 4. akāle vā

gacchati |

---------------------

dṛṣṭāntāt | nirgranthaśiroluñcane vā nirgranthaśira:
keśotpāṭane ca | du:khotpādanabuddhya-

bhāve'pyadharmaprasaṅga: | kaṣṭatapodeśane ca |
nirgranthaśāsturadharmaprasaṅgo buddhyapekṣayām | parasya

du:khotpādanamadharmāya bhavatīti kṛtvā |
tadvisūcikāmaraṇe ca | nirgranthānāṃ visūcikayā
ajīrṇena

maraṇe | dāturannadātura dharmaprasaṅga: | annadānena
maraṇakāraṇāt | abuddhipūrvo'pi hi prāṇivadha:

kāraṇamadharmasyeti | mātṛgarbhasthayośca | mātu:,
garbhasthasya ca | anyonyadu:khanimittatvāt | adharma-

prasaṅga:; tata evāgnidṛṣṭāntāt | vadhyasyāpi ca
tatkriyāsambandhāt | prāṇātipātakriyāsambandhāt

adharmaprasaṅga: | vadhye hi sati prāṇātipātakriyā
vadhakasya bhavati | agnisvāśrayadāhavat |

agnirhi na kevalamanyajanaṃ dahati, kiṃ tarhi ?
svāśrayamapi indhanaṃ dahatīti tadvat | na hi teṣāṃ

cetanāviśeṣo'pekṣyate | kārayataśca pareṇa vadhādi
adharmasyā prasaṅga: | pareṇāgniṃ sparśayata:

sparśayitustenādāhavat | āgneyadharmābhyupagamāt |
acetanānāṃ ca kāṣṭhādīnāṃ kāṣṭhaloṣṭa-

vaṃśādīnām | gṛhapāte tatrānta:sthitānāṃ prāṇināṃ
vadhāt pāpaprasaṅga: | na hi buddhiviśeṣa:

pramāṇīkriyate | na vā dṛṣṭāntamātrādahetukāt
siddhirasyārthasyeti |

anyatra saṃjñāvibhramāditi | yadi devadattadravyaṃ
harāmīti abhiprāyamāṇo yajñadattadravyaṃ

harati, nādattādānamityabhiprāya: |

parinirvāṇakāle parigṛhītamiti |
dātṛjanapuṇyānugrahārtham | aparigrahe hi stūpe

dānamaphalaṃ syāt; pratigrāhakābhāvāt | parivartakam |
mṛtasya bhikṣo: cīvarādi dravyam | kṛte

karmaṇi jñaptikarmaṇi ||73||

@543

ka: puna: akāla: ? garbhiṇīṃ vā gacchati, pāyayantīṃ
vā, saniyamāṃ vā | yadi

bharturanujñayā saniyamā bhavatītyeke |

`abhrāntyā' iti vartate | yadi svasaṃjñī parastriyaṃ
yāyāt, na syāt karmapatha: |

yadyanya: parastrīsaṃjñayānyāmabhigacchet
paradāraprayogād, vastuparibhogācca syādityeke |

anyatra prayogānna syāt prāṇātipātavadityapare |

bhikṣuṇīṃ gacchata: kasyāntikāt kāmamithyācāra: ?
viṣayasvāmina: | tasya

hi tanna marṣaṇīyam | tasyāpi saniyamā svabhāryeva tu sā
na gamyā |

kumārīṃ gacchato yasya nisṛṣṭā no cedyasya rakṣā,
antato rājña: |

anyasaṃjñoditaṃ vākyamarthābhijñe mṛṣāvaca: ||74||

yadi yamarthaṃ bravīti tasminnanyathāsaṃjñī bhavati, yaṃ
cādhikṛtya bravīti sa tasya

vākyasyārthābhijño bhavati, tadvākyaṃ mṛṣāvāda: |
anabhijñe kiṃ syāt ? sambhinnapralāpa:

syāt |

`vākyam' ityucyate, kadācicca bahavo varṇā vākyaṃ
bhavantīti katamastatra

karmapatha: ? paścima: sahāvijñaptyā, yatra cārthābhijño
bhavati | pūrve tu varṇā: prayoga: |

`arthābhijñe' ityucyate, kiṃ tāvadabhijñātārthe śrotari
? āhosvid abhijñātuṃ

samarthe ? kiṃ cāta: ? yadyabhijñātārthe
manovijñānaviṣayatvād, vākyārthasya śrotṛvijñānena

saha nirodhācca vāgvijñapteravijñaptireva syāt karmapatha:
? athābhijñātuṃ samarthe; evaṃ doṣo

na bhavati | kathaṃ cābhijñātuṃ samartho'pyutpannabhāva
utpanne śrotravijñāne ? yathā na doṣasta-

thāstu ||74||

-------------------

garbhiṇīgamane garbhoparodha: | pāyantī
stanyopabhogāvasthaputrikā strī | abrahmacaryakaraṇe

hi tasyā: stanyaṃ kṣīyate | bālakasya vā puṣṭaye tat
stanyaṃ na bhavatīti |

prāṇātipātavaditi | yathā devadattaṃ
mārayāmītyabhiprāyeṇa yajñadattaṃ mārayato
prāṇātipāto

bhavati, tadvat | ihānyasmin vastuni prayogo'bhipreta:, anyacca
vastu paribhuktamiti na syāt

kāmamithyācāra ityapare |

antato rājña iti | yadyanya: rakṣitā nāsti | antata:
sarvapaścād rājño'ntikāt sa

kāmamithyācāra: | tasya hi tanna marṣaṇīyamiti |
āhosvidabhijñātuṃ samartha iti | yo'pi hyarthamabhijñātuṃ
samartha: so'pyarthābhijña iti

śakyate vaktum-arthamabhijānīta iti;
viprakṛtāvasthāyāmabhipretatvāt | manovijñānaviṣayatvād

vākyārthasyeti | `nāstyatra devadatta:', `asti vā'
ityucyamāne śabda: śrotrā vijñāyate | tadanantaraṃ

tu cakṣurādisamūho devadatto vākyārtho vikalpena
manovijñānena vijñāyate, tenāvijñaptireva maula:

karmapatha: syāt | vāgvijñapte: śrotravijñānena saha
nirodhāt | iṣyate ca vijñaptyavijñaptisvabhāvo

maula: karmapatha iti ||74||

@544

ṣoḍaśa vyavahārā: sūtra uktā:-"adṛṣṭe
dṛṣṭavāditā, aśrute, amate, avijñāte

vijñātavāditā, dṛṣṭe adṛṣṭavāditā, yāvad
vijñāte'vijñātavāditā itīme'nāryā aṣṭau

vyavahārā: | dṛṣṭe dṛṣṭavāditā, yāvadvijñāte
vijñātavāditā, adṛṣṭe'dṛṣṭavāditā, yāvada-

vijñāte'vijñātavāditā itīme āryā aṣṭau vyavahārā: |
tatraiṣāṃ dṛṣṭaśrutamatavijñātānāṃ kiṃ

lakṣaṇam ?

cakṣu: śrotramanaścittairanubhūtaṃ tribhiśca yat |

tad dṛṣṭaśrutavijñātaṃ mataṃ coktaṃ yathākramam ||75||

yaccakṣurvijñānenānubhūtaṃ tad dṛṣṭamityuktam |
yacchrotravijñānena tacchrutam | yanmano-

vijñānena tat vijñātam | yat
ghrāṇajihvākāyavijñānaistanmatam | kiṃ kāraṇam ?

gandharasaspraṣṭavyānyavyākṛtatvānmṛtakalpāni | atha
eteṣu matākhyeti vaibhāṣikā: |

kimatra jñāpakam ? sūtram, yuktiśca |

sūtraṃ tāvat-"tatkiṃ manyase, māhakīmāta:, yāni tvayā
cakṣuṣā rūpāṇi na

dṛṣṭāni na dṛṣṭapūrvāṇi na paśyasi, nāpi te evaṃ
bhavati paśyeyamiti; api nu te

tannidānamutpannam, chando vā rāgo vā sneho vā yena vā
ālayo vā niyatiradhyavasānaṃ

vā ? no bhadanta ! ye tvayā śrotreṇa śabdā na śrutā na
śrutapūrvā:, vistareṇa yāvanno bhadanta !

atra ca te māhakīmātardṛṣṭe dṛṣṭamātraṃ bhaviṣyati,
śrute mate vijñāte vijñātamātram" ( )

ityuktam | atastriṣu viṣayeṣu
dṛṣṭaśrutavijñātaśabdāpadeśād gandhādiṣu matākhyā
gamyate |

ata evaṃ cāniṣyamāṇe dṛṣṭādibhāvabāhyatvāt
gandhādiṣu vyavahāro na syādityeṣā

yukti: |

sūtraṃ tāvajjñāpakam, anyārthatvāt | na hyatra sūtre
bhagavān vyavahārāṇāṃ lakṣaṇaṃ

śāsti sma | kiṃ tarhi ? `atra ca tava ṣaḍvidhe viṣaye
caturṣu vyavahāreṣu dṛṣṭādivyavahāramātraṃ

bhaviṣyati | na hi priyāpriyanimittādhyāropa:' ityayamatra
sūtrārtho dṛśyate |

-------------------

mṛtakalpāni | ata eteṣu matākhyeti | nairuktaṃ
vidhimālambya vaibhāṣikā vyācakṣate |

svendriyai: prāptā matā ityā cāryasaṅghabhadra: |

vistareṇa yāvanmanasā dharmā iti | ye tvayā ghrāṇena
gandhā na ghrātā:, jihvayā rasā

nāsvāditā:, kāyena spraṣṭavyāni na spṛṣṭāni, yāvat
ye tvayā manasā dharmā na vijñātā iti |

triṣu viṣayeṣu rūpaśabdadharmeṣu
dṛṣṭaśrutavijñātapadaśād yathākramam | gandhādiṣu

gandharasaspraṣṭavyeṣu matākhyā gamyate | te
mataśabdenocyante |

evaṃ cāniṣyamāṇe | gandhādiṣu matākhyetyaniṣyamāṇe |
dṛṣṭādibhāvabāhyatvāt | gandhādī-

nāmarūpalakṣaṇatvena dṛṣṭabhāvabāhyatvād,
aśabdadharmāyatanalakṣaṇatvena ca śrutavijñātabhāva-

bāhyatvāt | gandhādiṣu vyavahāro na syāt | dṛṣṭa iti
vā, yāvadvijñāta iti vetyeṣā yukti: |

teṣu | matākhyeti |

@545

kiṃ punardṛṣṭam ? kiṃ ca yāvadvijñātam ?

kecit tāvadāhu:-yat pañcabhirindriyai: pratyakṣaṃ tad
dṛṣṭam | yat parata āgamitaṃ

tacśrutam | yad yuktyanumānato rucitaṃ tanmatam |
yanmana:pratyakṣabhāvenādhiṣṭhitaṃ pratyātmavedyaṃ

tad vijñātamiti |

ete ca pañca viṣayā: pratyekaṃ dṛṣṭā iti vā kṛtvā
vyavahriyante, śrutā matā

vijñātā iti vā | ṣaṣṭho'nyatra dṛṣṭāditi nāsti
gandhādiṣu vyavahārābhāvaprasaṅga: | tasmād
yuktirapyeṣāṃ yuktirna bhavati |

pūrvācāryā evamāhu:-tad dṛṣṭaṃ yat pratyakṣīkṛtaṃ
cakṣuṣā | śrutaṃ yacchrotreṇa

parataścāgamitam | mataṃ yat svayaṃ cintitam | vijñātaṃ
yat pratyātmaṃ prati saṃveditamadhigataṃ

cotpannam |

-------------------

ācārya āha-sūtraṃ tāvaditi vistara: | anyārthatvāditi |
yasmāt sūtrasyānya evārtha: |

sūtrārthaṃ bravīti-atra ca tava ṣaḍvidhe viṣaye rūpādau
caturṣu dṛṣṭādivyavahāreṣu dṛṣṭa-śruta-

mata-vijñātavyavahāreṣu dṛṣṭādivyavahāramātraṃ
bhaviṣyatīti | rūpe dṛṣṭamiti vyavahāro bhaviṣyati,

yāvadvijñātamiti | evaṃ śabdādiṣu atra ca te
māhakīmātardṛṣṭe viṣayaṣaṭke dṛṣṭamātraṃ
bhaviṣyati |

śrute viṣayaṣaṭke, mate, vijñāte viṣayaṣaṭke evaṃ
vijñātamātramityevaṃ tat sūtrapadaṃ vyākhyāyata

ityabhiprāya: | na hi priyāpriyanimittādhyāropastava
bhaviṣyatīti sūtrārtha: | nanu ca yāni tvayā

cakṣuṣā rūpāṇi na dṛṣṭānītyevoktāni, na tu na
śrutāni yāvanna vijñātānītyevoktāni; evaṃ śabdā

na śrutā ityevoktā:, na tu na dṛṣṭā yāvanna vijñātā
ityuktā:; evaṃ yāvaddharmā na vijñātā

ityevoktā:, na tu na dṛṣṭā yāvanna spṛṣṭā iti ?
naiṣa doṣa:; udāharaṇarūpametaduktaṃ bhagavatā | yathā

hi rūpāṇi na dṛṣṭānītyuktāni, tathā na śrutāni
yāvanna vijñātānīti vaktavyāni | evaṃ śabdādiṣu

vaktavyam | tenaivaṃ lakṣaṇamucyate |

yat pañcabhirindrayairiti vistara: | yat pañcabhirindriyai:
pratyakṣaṃ rūpādi tad dṛṣṭam | yat

parata āgamitaṃ viṣayaṣaṭkamapi tacchrutam | yad
yuktyanumānato rucitamabhipretaṃ tanmatam |

yuktyanumānamityavyabhicāryanumānam | tacca
ṣaḍviṣayagocaram | ṣaṣṭho'nyatra dṛṣṭāditi | ṣaṣṭho

viṣayo dharmā: | sa dṛṣṭavyavahāraṃ varjayitvā tribhi:
śrutādibhirvyavahārairvyavahriyate | ato nāsti

gandhādiṣu vyavahārābhāvaprasaṅga: | tasmād
yuktirapyeṣā na yuktirbhavati | yā vaibhāṣikairuktā-

`evaṃ cāniṣyamāṇe' ityevamādikā; yasmādanyathāpi
gandhadiṣu vyavahāro bhavatīti |

yat pratyakṣīkṛtaṃ cakṣuṣeti | na pañcabhirindriyai: |
yacchrotreṇa śrutaṃ parataścāgamitamiti

ubhayamapyabhīṣṭam | pratyātmaṃ pratisaṃveditam |
sukhādyasamāhitena cittena | adhigataṃ tu samāhitena |

laukikenaiva, na lokottareṇa | laukikaṃ vyavahārādhikārāt
| tadevaṃ yogācāranayenāpi ṣaḍapyete

viṣayā: pratyekaṃ yathāsambhavaṃ dṛṣṭā iti vā
vyavahriyante, śrutā:, matā:, vijñātā iti vetyato

nāsti gandhādiṣu vyavahārābhāvaprasaṅga iti |

@546

prasaṅgena śāstraṃ pravartatām | ya: kāyenānyathātvaṃ
prāpayet syānmṛṣāvāda: ? syāt |

ata evocyate-"syānna kāyena parākrameta,
prāṇātipātāvadyena ca spṛśyeta | syād

vācā parākrameta syānna vācā parākrameta,
mṛṣāvādāvadyena ca spṛśyeta | syāt kāyena

parākrameta, syānna kāyena na vācā parākrameta,
ubhayāvadyena vā spṛśyate | syāt ṛṣīṇāṃ

mana:pradoṣeṇa | poṣadhanidarśanaṃ cātra" iti |

yadyubhayathāpi na parākrameta na
cāvijñaptikāstyavijñapti: kāmāvacarī, kathaṃ tayo:

karmapatha: sidhyati ? kartavyo'tra yatna: ||75||

gato mṛṣāvāda: ||

paiśunyaṃ kliṣṭacittasya vacanaṃ paramabhedane |

yat kliṣṭacittasya pareṣāṃ bhedāya vacanamaprītaye tat
paiśunyam | `arthābhijñe'

iti vartate, `abhrāntyā' iti ca |

pāruṣyamapriyam,

-------------------

ya: kāyenānyatheti | kāyasaṃjñayā yo'rthaṃ gamayati,
tasyāpi mṛṣāvāda: | parākrameta

vyāyaccheta | vācā parākrameteti | vācā paraṃ
mārayedityartha: | iha tu prāṇātipātasya kāyikatvāt

kāyikyevāvijñaptirmaulasaṃgṛhītā, na vācikī | nāpyatra
kāyikī vijñapti: syāt | kāyena

parākrameteti | atra mṛṣāvādasya vācikatvāt
vācikyevājñiptirmaulasaṃgṛhītetyavagantavyam |

ubhayāvadyena veti | kāyavāgavadyena | ṛṣīṇāṃ
mana:pradoṣeṇa kāyāvadyena yogo bhavati |

poṣadhanidarśanaṃ cātreti | vāgavadyena yogo bhavati |
bhikṣupoṣadhe hi `kaccittha pariśuddhā:' iti

vinayadhareṇānuśrāvite yadi kaścid bhikṣu: satīmāpattiṃ
nāviṣkuryāt, tūṣṇīmbhāvenaivādhivāsayet,

sa mṛṣāvādī bhavediti |

kathaṃ tayo: karmapatha: sidhyatīti | kathaṃ
tayorṛṣibhikṣvo: kāyavāgbhyāmaparākrama-

māṇayo: prāṇātipāto mṛṣāvādaśca yathākramaṃ
karmapatha: sidhyatīti ? kartavyo'tra yatna: |

vaibhāṣikai: kartavya: samādhirityartha: |

atrācāryasaṅghabhadra: samādhimāha-ṛṣayo'rthata
ājñāpayitāro bhavanti | teṣāṃ hi sattva-

parityāgapravṛttaṃ
pāpāśayamavetyāmanuṣyāstadabhiprasannā: kāyena
parākramante | yena teṣāmṛṣīṇāṃ

karmapatha utpadyate | katham ? paravijñaptyeti | avaśyaṃ
tathāvidhasya kāyavāgvikārā bhavanti |

api ca śapanti te tathā | tatra cāvaśyaṃ
kāyavākleṣṭayā bhavitavyam |

anye tvāhu:-na kāmadhātāvavaśyamavijñapti: sarvaiva
vijñaptyadhīnā bhavati; phalāprāptyaiva

sahapañcakādīnāṃ prātimokṣasaṃvarotpattisambhavāt |
ityakuśalāpyevañjātīyā kācid vijñapti-

mantareṇāpi syāt | pūrvavijñaptaṃ tairiti
avaśyamitaratrāpi bhaviṣyati | ṛṣīṇāṃ tāvaduktaṃ
poṣadha-

mṛṣāvāde'pi | yadapariśuddha: saṅghamadhyaṃ praviśati,
niṣīdati, svayamīryāpathaṃ kalpayati, tatsambaddhaṃ

vā yatkiñcid bhāṣate, sāsya pūrvavijñaptiriti ||75||

@547

vacanam | `kliṣṭacittasya' iti vartate | `arthābhijñe'
`abhrāntyā' iti ca | yat

kliṣṭacittasya pareṣāmapriyavacanamarthābhijñe tatraiva ca
yad vivakṣitaṃ tat pāruṣyam |

sarvaṃ kliṣṭaṃ bhinnapralāpitā ||76||

`vākyam' ityadhikāro vartate | sarvaṃ kliṣṭaṃ vacanaṃ
sambhinnapralāpa: | saiva ca

sambhinnapralāpitā | tadyogena hi sambhinnapralāpī bhavati
||76||

ato'nyat kliṣṭamityanye,

ato mṛṣāvādāditrayāt yadanyat kliṣṭaṃ vacanaṃ sa
sambhinnapralāpa ityapare |

lapanāgītanāṭyavat |

kuśāstravacca,

tadyathā bhikṣurmithyājīvī lapanāṃ karoti, raktaśca
kecid gāyanti, nāṭye ca

naṭā: pareṣāṃ rañjanārtha pralapanti, kuśāstrāṇi ca
taddṛṣṭayo'pi gadanti; evaṃ pariveda-

saṅgaṇikādikamapi yadanyanmṛṣāvādādibhya: kliṣṭaṃ
vākkarma tat sambhinnapralāpa: |

kathaṃ cakravartikāle gītaṃ cāsti na ca sambhinnapralāpa:
? naiṣkramyopasaṃhitāni

hi tadānīṃ gīyante sma, na grāmyarasopasaṃhitāni |

tadāpyāvāhavivāhādyabhilāpasadbhāvādasti
sambhinnapralāpo na karmapatha ityapare |

abhidhyā tu parasvaviṣamaspṛhā ||77||

`aho vata yat pareṣāṃ tanmama syāt' iti parasvebhyo yā
viṣameṇānyāyena

spṛhā svīkaraṇecchā balādvā copāyādvā, sā'bhidhyā
karmapatha: |

sarvaiva kāmāvacarī tṛṣṇā abhidhyetyapare | tathā
nivaraṇādhikāre kāmacchanda-

madhikṛtyoktaṃ sūtre-"so'bhidhyāṃ loke prahāya"
ityevamādi |

-------------------

sarvaṃ kliṣṭaṃ vacanaṃ sambhinnapralāpa iti |
mṛṣāvādādi trayamapi | na kevalamanyakliṣṭam |

saiva ca sambhinnapralāpiteti | yasya guṇasya hi bhāvād
dravye śabdaniveśastasya tadabhidhāne

tvatalāviti | tatpratyayena kliṣṭavacanalakṣaṇa:
sambhinnapralāpa ucyate | tadyogena hi | sambhinna-

pralāpayogena hi | sa pudgala: sambhinnapralāpī bhavati
||76||

mṛṣāvādāditrayāt yadanyat kliṣṭaṃ vacanaṃ sa
sambhinnapralāpa ityuktvodāharaṇaṃ

darśayannāha-lapanāgītanāṭyavat kuśāstravacceti |
lapanāṃ karotīti | lābha-yaśaskāmatayā

sevābhidyotikāṃ vācaṃ niścarayatītyartha: |
paridevasaṅgaṇikādikamiti | ādiśabdena parideva-

saṅgaṇikābhyāṃ yo'nya: kliṣṭacittānāṃ kaścidālāpa:
|

āvāhavivāhādyabhilāpasadbhāvāditi | āvāha: =
dārikāyā dārakagṛhagamanam |

vivāha: = dārakasya dārikāgṛhāgamanam | āvāha: =
praveśanaka:, vivāha: = pariṇayanamityapare |

ādiśabdena raktacittānāmālāpa: |

viṣameṇānyāyeneti | uddeśanirdeśarūpau paryāyau |

@548

yadyapi sarvābhidhyā na tu sarvā karmapatha:;
audārikaduścaritasaṃgrahādityapare | mā

bhūccakravarttināmuttarakauravāṇāṃ cābhidhyā karmapatha
iti ||77||

vyāpāda: sattvavidveṣa:,

sattveṣu vidveṣo vyāpāda: parapīḍākārapravṛtta: |

nāstidṛṣṭi: śubhāśubhe |

mithyādṛṣṭi:,

śubhe cāśubhe ca karmaṇi yā nāstīti dṛṣṭi: sā
mithyādṛṣṭi: | tadyathā-

"nāsti dattam, nāstīṣṭam, nāsti hutam, nāsti sucaritam,
nāsti duścaritamityevamādi

yāvanna santi loke'rhanta:" iti | saiṣā sākalyena
karmaphalāryāpavādikā mithyā-

dṛṣṭirbhavati | ādimātraṃ tu śloke darśitam |
evaṃlakṣaṇā ete daśa karmapathā: |

karmapathā iti ko'rtha: ?

trayo hyatra panthāna:, sapta karma ca ||78||

abhidhyādayo hi traya: karmaṇa: panthāna iti karmapathā: |
tatsamprayogiṇī hi

cetanā teṣāṃ vāhena vahati, teṣāṃ gatyā gacchati;
tadvaśena tathābhisaṃskaraṇāt |

-------------------

tathā hīti vistara: | yasmāt pañcānāṃ
nivaraṇānāmadhikāreṇa | kāmacchandaṃkāmatṛṣṇā-
svabhāvamadhikṛtyoktam-"so'bhidhyāṃ loke prahāya
vigatābhidhyena cetasā bahulaṃ viharati |

vyāpādaṃ styānamiddhamauddhatyakaukṛtyaṃ vicikitsāṃ loke
prahāya tīrṇakāṃkṣo bhavati, tīrṇa-

vicikitsa: | akathaṅkathī kuśaleṣu dharmeṣu | sa
pañcanivaraṇāni prahāya" ityevamādi | ato

jñāyate-sarvaiva kāmāvacarī tṛṣṇābhidhyeti |

audārikaduścaritasaṃgrahāditi | daśasvakuśaleṣu
karmapatheṣu yadaudārikaṃ duścaritaṃ tat

saṃgṛhītam, na sarvam | evaṃ kuśaleṣu | ato na
sarvābhidhyā karmapatha: | kiṃ tarhi ? yā parasve

viṣamaspṛhā sā karmapatha ityapareṣāmabhiprāya: | mā
bhūccakravartināmuttarakauravāṇāṃ cābhidhyā

karmapatha iti | na hi tatra kāmāvacarī tṛṣṇā nāsti | na
ca tatrākuśalā: karmapathā iṣyante ||77||

saiṣā sākalyena karmaphalāryāpavādiketi | tathā hyeṣā
paṭhyate-"nāsti dattam,

nāstīṣṭam, nāsti pūtam, nāsti sucaritam, nāsti
duścaritam, nāsti sucaritaduścaritānāṃ

karmaṇāṃ phalavipāka:, nāstyayaṃ loka:, nāsti paraloka:,
nāsti mātā, nāsti pitā, nāsti

sattva upapāduka:, na santi loke'rhanta:" iti | tatra nāsti
dattaṃ yāvannāsti duścaritamiti

karmāpavādikā | tathā nāsti mātā, nāsti piteti
karmāpavādikaiva | nāsti sucaritaduścaritānāṃ

karmaṇāṃ phalavipāka:, nāstyayaṃ loka:, nāsti paraloka:,
tathā nāsti sattva upapāduka iti

phalāpavādikā | na santi loke'rhanta ityāryāpavādikā |
ādimātraṃ tu śloke darśitamiti |

"nāstidṛṣṭi: śubhāśubhe" iti udāharaṇamātratvāt |

karmaṇa: panthāna iti cetanākhyasya karmaṇa: panthāna: |
katham ? ityāha-tatsamprayogiṇī

@549

sapta tu prāṇātipātādaya: karma ca;
kāyavākkarmasvabhāvatvāt | karmaṇaśca panthāna

iti karmapathā:; tatsamutthānacetanāyāstānadhiṣṭhāya
pravṛtteriti |

karmapathāśca karma ca karmapathāśceti karmapathā:;
asarūpāṇāmapyekaśeṣasiddhe: |

evamanabhidhyādaya: prāṇātipātaviratyādayaśca jñeyā: |

prayogapṛṣṭhāni karmāṇi karmapathā:; yasmāt tadarthaṃ
tanmūlikā ca teṣāṃ pravṛtti: |

"tadaudārikasaṃgrahāt" (abhi^ ko^ 4.66) ityuktaṃ prāk |
yeṣāṃ cotkarṣāpakarṣeṇā-

dhyātmikabāhyānāṃ bhāvānāmutkarṣāpakarṣau loke
bhavata: |

-------------------

hi cetanā | abhidhyādisamprayogiṇī |
teṣāmabhidhyādīnāṃ vāhena gatyā vahati gacchatītyartha:
|

tadvaśena tathābhisaṃskaraṇāt | yasmādabhidhyādīnāṃ
yathākramaṃ saktipratikūlamithyānitīraṇākārāṇāṃ

vaśena | tadanurūpā cetanābhisaṃskaroti | cetayata
ityartha: | atasteṣāṃ vāhane vahati |

karma ca, kāyavākkarmasvabhāvatvāt | karmaṇaśca
cetanākhyasya panthāna iti karmapathā: |

tatsamutthānacetanāyā: kāyavākkarmasamutthānacetanāyā: |
tānadhiṣṭhāya | tān prāṇātipātādīnadhiṣṭhāya

pravṛtte: |

asarūpāṇāmapyekaśeṣasiddheriti |
śabdasarūpāṇāmarthasarūpāṇāṃ vā ekaśeṣa iṣyate,

yathā-vṛkṣaśca vṛkṣaśca vṛkṣau, vakraśca kuṭilaśca
vakrāviti | iha tu karma ca karmapathaśceti na

karmaśabdasya karmapathaśabdasya ca sārūpyaṃ śabdata:;
nāpyarthata:, karmārthasya karmapathārthasya ca

bhinnatvādekaśeṣo na prāpnoti; yasmāttvasarūpāṇāṃ
sākalyenaikadeśena tu sarūpāṇāmekaśeṣa:

sidhyati | iṣyata ityartha: | tadyathā-"guṇo yaṅluko:" (pā^
sū^ 7.4.82) iti yaṅca

yaṅluk ca yaṅlukau, tayoriti | na śakyate vaktum-yaṅ ca luk
ca yaṅlukau ityayam,

luko'niṣṭatvāt, ekadeśasārūpyāt tu yaṅo
yaṅlugekadeśasya ca yaṅ iti sārūpyāt

sidhyatyekaśeṣo yaṅlukoriti | ato jñāpakāt ayamapi
sidhyati-karma ca karmapathāśca

karmapathā iti, paścāt puna: sarūpaikaśeṣa: |
karmapathāścābhidhyādaya:, karmapathāśca
prāṇātipātādaya

iti karmapathā: | athavaivaṃ yojanā-karmaṇa: panthāna:
karmapathā:, karma ca te karmapathāśca

karmakarmapathā: | karmapathāścabhidhyādaya:,
karmakarmapathāśca prāṇātipātādaya: karmapathā iti |

evamanabhidhyādaya iti vistara: | kuśalā api karmapathā
evameva yojyā: | anabhidhyā-

dayo hi karmaṇa: panthāna eva |
prāṇātipātaviratyādayaśca | karma ca karmaṇaśca
panthāna iti |

yasmāttadartha iti vistara: | yasmānmaulakarmapathārthaṃ
teṣāṃ tatprayogāṇāṃ pravṛtti: | yasmācca

maulakarmapathamūlikā teṣāṃ tatpṛṣṭhānāṃ pravṛtti:;
ato na tāni karmapathā: | yadyapi karmapatho'pi

karmapathasya prayoga ukta:, sa tu maulatvāt karmapatha:, na tu
prayogapṛṣṭhabhūtatvāditi | tadaudārika-

saṃgrahādityuktaṃ prāgiti | "tadaudārikasaṃgrahāddaśa
karmapathā uktā:" (abhi^ ko^ 4.66)

iti vacanāt | yāni prayogapṛṣṭhāni tāni na
saṃgṛhītāni | yeṣāṃ ceti vistara: | yeṣāṃ maulānā-

mutkarṣāpakarṣeṇādhyātmikabāhyānāṃ
bhāvānāmutkarṣāpakarṣau loke bhavata: | na tu
prayogapṛṣṭhānām |

atasta eva karmapathā: | teṣāṃ cotkarṣāpakarṣeṇa
tadutkarṣāpakarṣeṇa tadutkarṣāpakarṣaṃ vakṣyati-

`sarve'dhipatiniṣyandavipākaphaladā matā:' (abhi^ ko^ 4.85)
ityatra | ato na tāni

prayogapṛṣṭhāni karmapathā: |

@550

ye tarhi dārṣṭāntikā abhidhyādīneva manaskarmecchanti,
teṣāṃ te kathaṃ karmapathā: ?

ta eva praṣṭavyā: | api tu śakyaṃ vaktum-karma ca te
panthānaśca sugatidurgatīnāmiti

karmapathā: | itaretarāvāhanād vā ||78||

ya ete daśākuśalā: karmapathā: sarve ete'kuśalānāṃ
karmaṇāṃ samudācāravirodhina: |

mūlacchedastvasaddṛṣṭyā,

kuśalamūlacchedastu mithyādṛṣṭyā
bhavatyadhimātraparipūrṇayā |

kiṃ tarhi śāstra
uktam-"katamānyadhimātrāṇyakuśalamūlāni ?
yairakuśalamūlai:

kuśalamūlāni samucchinatti kāmavairāgyaṃ cānuprāpnuvan
yāni tat prathamata upalikhati"

iti ? akuśalamūlādhyāhṛtatvāt mithyādṛṣṭesteṣveva
tatkarmopadeśa eṣa kriyate |

tadyathāgnireva grāmaṃ dahati, caurāstu tasyādhyāhārakā
iti caurairgrāmo dagdha ityucyate |

katameṣāṃ kuśalamūlānāṃ samucchedo bhavati ?

kāmāptotpattilābhinām |

kāmāvacarāṇi kuśalamūlāni samucchidyante;
rūpārūpyāvacarairasamanvāgatatvāt |

prajñaptibhāṣyaṃ tarhi kathaṃ nīyate-"iyatā anena
pudgalena traidhātukāni kuśala-

mūlāni samucchinnāni bhavanti" iti ?
tatprāptidūrīkaraṇamabhisandhāyaitaduktam; santatestada-

bhājanatvāpādanāt |

----------------------

teṣāṃ te kathaṃ karmapathā ita | na hi
teṣāmabhidhyādibhyo'nyat manaskarmāsti cetanā,

yasya karmaṇaste'bhidhyādaya: panthāna iti karmapathā: syu:
| ta eva praṣṭavyā iti | taireva parihāro

vaktavyo ya evaṃ manyante | api tu śakyamiti vistara: |
svamatena tatpakṣaṃ samarthayati-

itaretarāvāhanād veti | kim ? te'bhidhyādaya: karmapathā
iti prahṛtam | abhidhyā vyāpāda-

mithyādṛṣṭo āvāhayati | te ca tāmiti, karma ca te |
karmaṇaścaiṣāmekatarasya panthāna iti

karmapathā: ||78||

mithyādṛṣṭyā kuśalamūlasamuccheda ityetamarthaṃ
vaktukāma upoddhātaṃ bravīti-sarva

ete'kuśalānāmiti vistara: | adhimātraparipūrṇayeti |
adhimātrādhimātrayetyartha: |

kintarhi śāstra uktamiti | yadi mithyādṛṣṭyā
kuśalamūlasamucchedo nākuśalamūlai: |

yattacchāstra uktam | yairakuśalamūlai: kuśalamūlāni
samucchinattītyādi | tāni hi lobhādi-

svabhāvāni | na mithyādṛṣṭisvabhāvānītyartha: |
akuśalamūlādhyāhṛtatvāditi vistara: |

akuśalamūlairlobhādibhiradhimātrairmithyā
dṛṣṭiradhyāhṛtā apanītā, tasmāt
akuśalamūlādhyāhṛta-

tvād mithyādṛṣṭe: | teṣveva tatkarmopadeśa: |
teṣvevākuśalamūleṣu | mithyādṛṣṭe: kuśalamūla-
samucchedakaṃ yat karma tasyopadeśa: |

prajñaptibhāṣyaṃ tarhi kathaṃ nīyate | yadi
kāmāvacarāṇi kuśalamūlāni samucchidyante |

rūpārūpyāvacarairasamanvāgatatvāditi varṇyanta |
tatprāptidūrīkaraṇamiti | rūpārūpyāvacarāṇāṃ

@551

upapattipratilābhikānyeva ca samucchidyante; prāyogikebhya:
pūrvaṃ parihīṇatvāt |

kimālambanayā mithyādṛṣṭyā samucchidyante ?

phalahetvapavādinyā,

yā ca hetumapavadate-nāsti sucaritaṃ nāsti duścaritamiti,
yā ca phalam-

nāsti sucaritaduścaritānāṃ karmaṇāṃ phalavipāka iti |

ānantaryavimuktimārgasthānīye ete ityapare |

sāsravālambanayaiva nānāsravālambanayā,
sabhāgadhātvālambanayaiva ca na visabhāga-

dhātvālambanayā; samprayogamātrānuśāyitvena
durbalatvādityeke |

evaṃ tu varṇayanti-

sarvayā,

navaprakārāṇyapi kuśalamūlāni sakṛt samucchidyante |

darśanaprahātavyā ivetyeke | evaṃ tu varṇayanti-

kramaśa:,

----------------------

prāpterdūrīkaraṇamabhipretya tasya pudgalasya
etaduktam-traidhātukāni kuśalamūlāni samucchinnānīti |

kathaṃ ca punastatprāptidūrīkaraṇam ?
santatestadabhājanatvāpādanāt | yasmādasau tatsantati:
pūrvaṃ

bhājanabhūtā tatprāptīnām |
kuśalamūlasamucchedādidānīṃ
tatprāptīnāmabhājanamāpāditeti | ata-

statprāptirdūrīkṛtā bhavati |

prāyogikebhya: pūrvaṃ parihīṇatvāditi |
śrutacintābhāvanāmayebhya: prāyogikebhya:

pūrvamevāsau mṛdumṛdvavasthāyāṃ tebhya: parihīṇa: |
tadaiva tasya prāpticcheda ityartha: |

ānantaryavimuktimārgasthānīye iti | hetvapavādinī
ānantaryamārgasthānīyā | phalā-

pavādinī vimuktimārgasthānīyā | taduktaṃ bhavati-ubhe api
ete hetuphalāpavādinyau mithyādṛṣṭī

kuśalamūlasamucchede vyāpriyete, naikaiveti |

apara: pakṣa:-sāsravālambanayaiveti |
du:khasamudayālambanayā | nānāsravālambanayā

nirodhamārgālambanayā ityartha: |
sabhāgadhātvālambanayaiva ceti |
kāmadhātvālambanayaivetyartha: |

na visabhāgadhātvālambanayā | na
rūpārūpyadhātvālambanayā | kuśalamūlāni samucchidyanta
ityadhi-

kṛtam, kasmād ? ityāha-samprayogamātrānuśāyitvena
durbalatvāditi | anāsravālambanā

visabhāgadhātvālambanā ca yā mithyādṛṣṭi: sā
samprayogamātreṇa samprayukteṣu dharmeṣvanuśete,

nālambanata: | tasmādasau durbalā bhavati, ato na tayā
samucchidyante |

evaṃ tu varṇayanti | vaibhāṣikā: | "sarvayā" iti | yā ca
hetumapavadate yā ca phalam,

yā ca sabhāgaṃ dhātumālambate yā ca visabhāgam, yā ca
sāsravaṃ yā cānāsravamālambate, sarvayaiva

tayā samucchidyante |

darśanaprahātavyā iveti | yathā du:khādidarśanaheyā:
kleśā navaprakārā api du:khādi-

satyadarśanāt sakṛt prahīyante, tadvannavaprakārāṇyapi
kuśalamūlāni sakṛt samucchidyanta ityeke |

@552

navaprakārayā mithyādṛṣṭyā navaprakārāṇi
kuśalamūlāni samucchidyante | bhāvanā-

heyakleśavat yāvadadhimātrādhimātrayā mṛdumṛdūnīti |

evamayaṃ grantha: pālito bhavati-"katamānyaṇusahagatāni
kuśalamūlāni ?

āha-yairakuśalamūlai: kuśalāni samucchinnāni sarvapaścāt
vijahāti, yai: vikīrṇai:

samucchinnakuśalamūla iti saṃkhyāṃ gacchati" ( ) iti |

asya tarhi granthasya ko
naya:-"katamānyadhimātrāṇyakuśalamūlāni ?

yairakuśalamūlai: kuśalamūlāni samucchinatti" ( ) iti ?
samāptimetat sandhāyoktam;

tairniravaśeṣacchedāt |

eko'pi hi prakārasteṣāmasamucchinna: sarveṣāṃ
punarutpattau hetu: syāditi |

darśanamārgavadabhyutthānena cchinattītyeke | evaṃ tu
varṇayanti-ubhayatheti |

pūrvaṃ saṃvaraṃ vijahāti paścāt kuśalamūlāni
samucchinattītyeke | evaṃ tu

varṇayanti-yasya cittasya phalasaṃvarastattyāgāt tasya
tyāga iti |

atha kuśalamūlāni samucchidyante ?

nṛṣu ||79||

manuṣyeṣveva nāpāyeṣu; kliṣṭākliṣṭayo:
prajñayoradṛḍhatvāt | na deveṣu; karmaphale

pratyakṣatvāt | triṣu dvīpeṣu, nottarakurau |

-------------------

bhāvanāheyakleśavaditi | yathā navaprakāreṇa mārgeṇa
navaprakāra: kleśa: prahīyate |

mṛdumṛdunā mārgeṇa adhimātrādhimātrakleśaprakāra:
prahīyate, yāvadadhimātrādhimātreṇa mṛdumṛdvyā

mithyādṛṣṭyā adhimātrādhimātra: kuśalamūlaprakāra:,
samucchidyate | yāvadadhimātrādhimātrayā

mṛdumṛdu: kuśamūlaprakāra iti | evamayaṃ grantha:
paripālito bhavati | yadi bhāvanāheyakleśavad

yathoktaṃ tāni samucchidyante | aṇusahagatāni |
mṛdumṛdūni | yairakuśalamūlai: kuśalamūlāni

samucchinattīti | adhimātrairakuśalamūlai:
kuśalamūlasamuccheda ukta:, na mṛdumṛdvādibhiritya-

bhiprāya: | yadi kramaśa: samucchidyante, asya
tarhītyādikatham ? samāptimetat sandhāyoktamiti |

kuśalamūlasamucchedasamāptiṃ sandhāya katamāni
adhimātrāṇīti vistareṇa etaduktam | mṛdumṛdvādi-

samucchedastvanukto'pi grahītavya: | tasmāt samāptimeva
sandhāyaitaduktam | tairniravaśeṣacchedāt |

yasmāttairnavabhirmithyādṛṣṭiprakārai: kuśalamūlānāṃ
niravaśeṣacchedo bhavati |

eko'pi hi prakārasteṣāmasamucchinna iti | mṛdumṛdunavama:
prakāra: sarveṣāṃ navānāmapi

prakārāṇāṃ punarutpattau hetu: syāditi | ata:
samāptimetatat sandhāyoktam |

ubhayatheti | vyutthānena ca, avyutthānena ca | tattyāgāt
tasya tyāga iti | yo mṛdumṛdunā

cittena saṃvara: samātta āsīt tasya mṛdumṛdościttasya
mṛdumṛdukuśalamūlasamprayuktasya tyāge

samucchede tasya saṃvarasya tyāgo bhavati | evaṃ yāvad
yo'dhimātrādhimātreṇa cittena samātta:

saṃvara: | tattyāgāt tasya tyāga iti |

@553

apāpāśayatvāt jambūdvīpa evetyapare | teṣāmayaṃ grantho
virudhyate-

"jāmbūdvīpaka: sarvālpairaṣṭābhirindriyai: samanvāgata:
| evaṃ paurvavidehako

gaudānīyaka:" ( ) iti ||79||

tāni puna:

chinatti strī pumān,

strī ca samucchinatti, puruṣaśca;
mandacchandavīryaprajñatvāt |

na strītyapare |

ayaṃ grantho virudhyeta-"ya: strīndriyeṇa samanvāgato
niyatamasāvaṣṭā-

bhirindriyai: samanvāgata:" ( ) iti ?

teṣāmapi tṛṣṇācarito na samucchinatti; calāśayatvāt |
kastarhi ?

dṛṣṭicarita:,

dṛḍhagūḍhapāpāśayatvāt | ata eva na ṣaṇḍhādaya:;
tṛṣṇācaritapakṣatvāt | āpāyika-

vacca |

kiṃsvabhāva: kuśalamūlasamuccheda: ?

so'samanvaya: |

-------------------

karmaphale pratyakṣatvāditi | aciropapannasya devaputrasya
trīṇi cittāni samudācaranti-

kuto'haṃ cyuta:, kutropapanna:, kena karmaṇeti | evaṃ
karmaphalapratyakṣatvānna deveṣu kuśalamūlāni

samucchidyante |

jambudvīpa eveti | tatra viśeṣeṇa
tārkikatvādityabhiprāya: | sarvālpairaṣṭābhirindriyai:

samanvāgata: | pañcabhirvedanendriyai: kāyajīvitamana
indriyaiśca | samucchinnakuśalamūla eva | tasya

hi śraddhādīni samucchinnāni | pṛthagjanatvācca
nājñāsyāmīndriyāṇi santi | cakṣurādīnyapi na

santi | vaikalyayoge, kramamaraṇāvasthāyāṃ vā | evaṃ
paurvavidehako gaudānīyaka iti |

atideśādastyanayorapi kuśalamūlasamuccheda iti darśayati
||79||

"chinatti strī pumān" iti | strī pumāṃśceti ca-śabdo
luptanirdiṣṭa: | ya: strīndriyeṇa

samanvāgato niyatamasāvaṣṭābhirindriyai: samanvāgata: |
caturbhirvedanendriyai:, tribhiśca kāyajīvita-

manaindriyai:, strīndriyeṇāṣṭamena | śraddhādīni
samucchinnakuśalamūlāvasthāyāṃ vyabhicāryanta

ityabhiprāya: | ayameva cātrārtho virudhyate |
cakṣurādīnyapi vyabhicāryante pūrvavat |

teṣāmapīti | teṣāmapi samucchettṛṇāmuktānāṃ
tṛṣṇācarito na samucchinatti |

dṛḍhagūḍhapāpāśayatvāditi | dṛḍho gūḍha:
pāpaścāśayo'bhiprāyo'syeti samāsa: | dṛḍha: =

sthira: | gūḍha: = pracchanna: | pāpa: = akalyāṇa: |
tṛṣṇācaritapakṣatvāditi | tṛṣṇācaritajātīya-

tvādityartha: | yathā tṛṣṇācaritaścalāśaya:, tadvatte
ṣaṇḍhādaya iti | āpāyikavacca | yathā-

āpāyikā: kliṣṭākliṣṭayo: prajñayoradṛḍhatvāt na
kuśalamūlāni samucchindanti, evaṃ śaṇṭhādaya: | r

@554

yadā hi kuśalamūlānāṃ prāptirna punarutpadyate,
aprāptirapyutpadyate | tasminnasamanvāgama

utpanne samucchinnāni kuśalamūlānyucyante |

teṣāṃ samucchinnānāṃ kathaṃ puna: pratisandhi: ?

sandhi: kāṅkṣāstidṛṣṭibhyām,

yadā asya hetuphale vicikitsā cotpadyate, astidṛṣṭirvā,
samyagdṛṣṭirityartha:,

tadā punastatprāptisamutpādāt pratisandhitāni
kuśalamūlānyucyante | navaprakārāṇāṃ yugapat

pratisandhānaṃ krameṇa tu sammukhībhāva:,
ārogyabalalābhavat | sa punasteṣāṃ pratisandhi: |

nehānantaryakāriṇa: ||80||

anyasyaiveha syāt, ānantaryakāriṇastu neha syāt | tameva
sandhāyoktam-

"abhavyo'yaṃ pudgalo dṛṣṭa eva dharme kuśalamūlāni
pratisandhātum, niyatamayaṃ

navakebhyaścyavamāno vā upapadyamāno vā kuśalamūlāni
pratisandhāsyati" ( )

iti | upapadyamāno'ntarābhavastha:,
cyavamānaścyutyabhimukha: | tatra punaryo hetubalena

samucchinatti sa cyavamāna: pratisandadhāti, ya:
upapadyamāna: | evaṃ ya: svabalena parabalena |

punarāha-ya āśayavipanna: samucchinatti sa dṛṣṭe dharme
pratisandadhāti | ya

āśayaprayogavipanna: sa bhedāt kāyasyeti | evaṃ yo
dṛṣṭivipanno dṛṣṭiśīlavipanna iti |

syāt samucchinnakuśalamūlo na mithyātvaniyata iti
catuṣkoṭikam | prathamā

koṭi:-pūraṇādaya: | dvitīyā-ajātaśatru: |
tṛtīyā-devadatta: | caturthī-

etānākārān sthāpayitvā |

-------------------

pratisandhitānīti | pratisandhikṛtāni pratisandhitāni |
prātipadikadhātu: | prati-

saṃhitānītyapare paṭhanti | ārogyabalalābhavaditi | yathā
ārogyaṃ pūrvaṃ bhavati krameṇaiva tu

balalābho bhavati, tadvat |

"nehānantaryakāriṇa:" iti | ānantaryakāriṇa eva neha
pratisandhirbhavati-arthata

etaduktam-anānantaryakāriṇa iha pratisandhirbhavatīti |
antarābhavastha iti | narakagamanāyāntarā-

bhavastha: | cyutyabhimukha iti | narakāt cyutyabhimukha: |
hetubaleneti | sabhāgahetubalena | yasmād

yeṣāṃ mithyādṛṣṭī svayaṃ rocate | pratyayabaleneti |
parato ghoṣabalena | yasmād yeṣāṃ mithyādṛṣṭī

rocate; hetubalasya sāratvāt | evaṃ ya: svabaleneti | ya:
svatarkabalena | sa cyavamāna: | ya:

parabalena | parata: śrutabalena | sa upapadyamāna: | ya
āśayavipanna iti | mithyādṛṣṭisammukhībhāvena

vipannovinaṣṭa: | sa dṛṣṭe dharme janmani pratisandadhāti
| ya āśayaprayogavipanna: | yo mithyādṛṣṭi-

sammukhībhāvenānantaryakriyayā ca vipanna: | sa bhedāt
kāyasya pratisandhadhāti | atra ca ya:

svabalena parabaleneti pūrvoktasyaivāyaṃ paryāya: | evaṃ yo
dṛṣṭivipanno yo dṛṣṭiśīlavipanna iti

anantarapūrvoktasyaivāyaṃ paryāya ityavagantavyam |

pūraṇādaya iti | ādiśabdena ṣaṭ śāstāro gṛhyante |
tadyathā-pūraṇakāśyapa:, maskarī

@555

kuśalamūlasamucchedikāyā mithyādṛṣṭeravīcau vipāka: |
ānantaryakāriṇāṃ tu

tatra vā, anyatra vā narake ||80||

karmapathaprasaṅga evāyaṃ vartate | tatra vaktavyam-katibhi:
karmapathai: saha cetanā

yugapadutpannā vartata iti ?

yugapad yāvadaṣṭābhiraśubhai: saha vartate |

cetanā,

ekena tāvat saha vartate |
vinā'nyenābhidhyādisammukhībhāve akliṣṭacetaso

vā tatprayogeṇa rūpiṇāmanyatamaniṣṭhāgamane |

dvābhyāṃ saha vartate | vyāpannacittasya prāṇivadhe,
abhidhyāviṣṭasya vā'dattādāne,

kāmamithyācāre, sambhinnapralāpe ca |

-------------------

gośālīputra:, sañjayo vairaṭīputra:, ajita: keśakambala:,
kakuda: kātyāyana:, nirgrantho jñātiputra

iti | te samucchinnakuśalamūlā:; nāstikatvāt | na
mithyātvaniyatā:, anānantaryakāritvāt |

ānantaryakāriṇo hi mithyātvaniyatā: | ajātaśatrustu
mithyātvaniyata:; ānantaryakāritvāt |

na samucchinnakuśalamūla:; samyagdṛṣṭikatvāt | devadatta:
samucchinnakuśalamūlaśca mithyātvaniyataśca;

saṅghabhedakatvāt,
tathāgataduṣṭacittarudhirotpādakatvācca |
caturthyetānākārān sthāpayitveti |

asmadādaya: ||80||

vinānyenābhidhyādisammukhībhāva iti | vinānyena
karmapathena prāṇātipātādinā'bhidhyā-

dīnāmanyatamasammukhībhāve | sā cetanā ekena karmapathena
saha vartate | abhidhyayā vā, vyāpādena

vā, mithyādṛṣṭyā vā | akliṣṭacetaso veti |
kuśalāvyākṛtacittasya | tasya prayoktu: prayogeṇa |

rūpiṇāṃ prāṇātipātādīnāṃ kāmamithyācāravarjyānā
manyatamasya niṣṭhāpane | tenaikena saha cetanā

vartate | abhidhyādivyatiriktakliṣṭacittasya veti vaktavyam |
tasyāpi hyayaṃ vidhi: sambhavati |

vyāpannacittasya prāṇivadha iti vistara: | vyāpādena
prāṇātipātena ceti dvābhyāṃ saha

vartate | kāmamithyācāre, sambhinnapralāpe ca dvābhyāṃ
saha vartate | abhidhyayā kāmamithyācāreṇa

ceti dvābhyām | sambhinnapralāpenābhidhyādīnāṃ
cānyatamena ceti dvābhyāmeva |

idaṃ codyate-vyāpannacittasya prāṇivadha
ityabhidhyāviṣṭasya cādattādāna iti, kimidaṃ

svayaṃ kurvata ucyate ? utāho pareṇa kārayata: ? yadi
svayaṃ kurvata:; vyāpannacittasyābhidhyāviṣṭasya

ceti viśeṣaṇaṃ na yujyate; prāṇivadhe
vyāpādasyāvaśyakatvāt, adattādāne cabhidhyāyā:
vyabhicāre

hi viśeṣaṇamiṣyate ? atha pareṇa kārayata:;
abhidhyāvyāpādamithyādṛṣṭyanyatamacittasya prāṇivadhe,

adattādānakāmamithyācārasambhinnapralāpeṣu veti vaktavyam
? ucyate-svayaṃ kurvata iti | nanu

coktaṃ viśeṣaṇaṃ na yujyata iti ? naiṣa doṣa:; na hīdaṃ
viśeṣaṇamucyate, kiṃ tarhi ? svarūpākhyāna-

metat | vyāpādābhidhyayordvitīyabhūtayostatrāstitvaṃ
kathyata iti | evamapyabhidhyādyantaracittasya

tān prāṇātipātādīn kārayato dvābhyāṃ saha cetanā
vartata iti sambhavet, tasmāttadapi vaktavyam ?

satyaṃ vaktavyametat | udāharaṇamātraṃ
tvetaduktamityadoṣa: |

@556

tribhi: saha vartate | vyāpannacittasya
prāṇimāraṇāpaharaṇe yugapat | na tarhīdānī-

madattādānasya lobhenaiva niṣṭhā sidhyati ?  ananyacittasya
tatparisamāptau sa niyamo jñeya: |

abhidhyādyāviṣṭasya ca tatprayogeṇa
rūpidvayaniṣṭhāgamane tribhireva |

caturbhi: saha vartate-bhedābhiprāyasyānṛtavacane,
puruṣavacane vā | tatra hi mānasa

eko bhavati, vācikāstraya: |

abhidhyādigatasya vā
tatprayogeṇānyarūpitrayaniṣṭhāgamane |

evaṃ pañcaṣaṭsaptabhiryojayitavyā |

aṣṭābhi: saha vartate | ṣaṭsu prayogaṃ kṛtvā svayaṃ
kāmamithyācāraṃ kurvata: samaṃ

niṣṭhāgamane | evaṃ tāvadakuśalai: |

-------------------

vyāpannacittasya prāṇimāraṇāpaharaṇe yugapaditi | yatra
māraṇenaivāpaharaṇaṃ sidhyati, tatra

hi vyāpādaprāṇivadhādattādānakarmapathā yugapad
bhavantīti | na tahīti vistara: | yadi parakīya-

dravyāpaharaṇakāle vyāpādo bhavati | na tarhīdānī
madattādānasya lobhenaiva niṣṭhā sidhyatīti |

lobhadveṣayoryugapadabhāvāt | ananyacittasyeti vistara: |
apaharaṇacittasyaiva tatparisamāptāvadattā-

dānaparisamāptau sa niyamo jñeya: | "lobhata:
parastrīgamanābhidhyādattādānasamāpanam" (abhi^

ko^ 4.70) iti | anyacittasya tu māraṇacittasya nāyaṃ niyama:
|

bhedābhiprāyasyānṛtavacana iti | bhedābhiprāyatvāt
tadevānṛtaṃ paiśunyaṃ bhavati | tadeva

sambhinnapralāpa:, "sarvaṃ kliṣṭaṃ sambhinnapralāpitā"
(abhi^ 4.76) iti siddhāntāt | evaṃ

bhedābhiprāyatvāttadeva paruṣavacanaṃ paiśunyaṃ tathaiva
ca sambhinnapralāpa iti | caturbhi: saha vartate |

katham ? ityāha-tatra hi mānasa eko bhavati, vācikāstraya
iti | anṛtavacane'bhidhyā

vyāpādo vā bhavet |
vācikāstraya:-mṛṣāvādapaiśunyasambhinnapralāpā: |
paruṣavacane'pi mānasa

eko vyāpāda:,
vācikāstraya:-pāruṣyapaiśunyasambhinnapralāpā: | nāmata
evaṃ trayo bhavanti, na

tu svabhāvata: | tadeva hyanṛtavacanaṃ paiśunyaṃ
sambhinnapralāpa iti cocyate | na tu traya: svabhāvā

bhavanti | evaṃ paruṣavacanamapi trināmakaṃ bhavatīti
yojyam |

apare punarvyācakṣate-svabhāvabhedo'pyastīti |
mṛṣāvādapaiśunyasambhinnapralāpāvijñaptayo

hi bhidyante, tathā
pāruṣya-paiśunya-sambhinnapralāpāvijñaptayo bhidyanta iti
| abhidhyādigatasyeti

vistara: | abhidhyādigatasya vā caturbhi: saha vartate | tatra
mānasa eko'bhidhyādīnāmanyatama: |

tatprayogeṇābhidhyādigataprayogeṇāyaṃ karmapatha trayasya
prāṇivadhādikasya niṣṭhāgamane samāptikāle |

evaṃ pañcaṣaṭsaptabhiryojayitavyā | kā ? cetanā | katham
? pañcabhistāvat saha vartate |

abhidhyādigatasya tatprayogeṇānyacatuṣṭayaniṣṭhāgamane |
evamabhidhyādigatasyānyapañcaṣaṭniṣṭhāgamane

ṣaḍbhi: saptabhiśca saha vartate |

aṣṭābhi: saha vartate | ṣaṭsu prāṇātipātādiṣu
prayogaṃ kṛtvā abhidhyāgatasya svayaṃ

kāmamithyācāraṃ kurvata: samaṃ niṣṭhāgamane | navabhi
saha vartata iti nāstyetat; mānasānāṃ karmapathānāṃ

yugapadasambhavāt |

@557

daśabhiryāvacchubhai:,

kuśalai: puna: karmapathairyāvad daśabhi: saha cetanā
vartata iti |

utsargaṃ kṛtvā'pavādaṃ karoti-

naikāṣṭapañcabhi: ||81||

ekenāṣṭābhi: pañcabhiśca karmapathai: saha na vartate |
tatra dvābhyāṃ saha vartate-kuśaleṣu pañcasu vijñāneṣu,
ārūpyasamāptau ca

kṣayānutpādajñānayo: |

tribhi:-samyagdṛṣṭisamprayukte manovijñāne |

caturbhi:-akuśalāvyākṛtacittasyopāsaka
śrāmaṇerasaṃvarasamādāne |

-------------------

"naikāṣṭapañcabhi:" iti | naikenaiva mānasena; kuśale
cetasyanabhidhyāvyāpāda-

yoravaśyambhavāt | nāpi rūpiṇaikena saṃvarasaṃgṛhītena
karmapathena saha cetanā vartate; kliṣṭāvyākṛta-

cittāvasthāyāmapi upāsakasaṃvarādiṣu
prāṇātipātādattādānakāmamithyācāramṛṣāvādānāma
vaśyaṃ

sahabhāvāt | na pañcabhireva; kuśale
cetasyanabhidhyāvyāpādayordvayoravaśyaṃ sahabhāvāt |
saṃvara-

saṃgṛhītānāṃ ca prāṇātipātādīnāmeṣāṃ
caturṇāmavaśyaṃ sahabhāvāt | nāṣṭābhireva;
bhikṣusaṃvara-

saṃgṛhītānāṃ kāyikavācināṃ
kliṣṭāvyākṛtāvasthāyāṃ saptānāmeva sambhavāt |
kuśalacittāvasthāyāṃ

ca navānāṃ daśānāṃ vā sambhavāt | pāriśeṣyād
dvyādibhi: saha vartate ityuktaṃ bhavati |

tatra dvābhyāmiti vistara: | tatra dvābhyāṃ saha vartate |
kuśaleṣu pañcasu vijñāneṣvanabhidhyā

cāvyāpādaśca sta:, na samyagdṛṣṭi: |
`pañcavijñānasahajā dhīrna dṛṣṭitīraṇāt' (abhi^ 1.41)

iti siddhāntāt | apo'nabhidhyāvyāpādābhyāṃ
dvābhyāmevātra saha vartate | ārūpyasamāpattau ca

kṣayānutpādajñānayoriti |
ārūpyasamāpattisaṃgṛhītayośca
kṣayānutpādajñānayorābhyāmeva dvābhyāṃ saha

vartate; `kṣayānutpādadhīrna dṛk' (abhi^ 7.1) iti tatra
samyagdṛṣṭyabhāvāt | ārūpya-

samāpattigrahaṇaṃ dhyānāsamāpattisaṃgṛhītayo:
kṣayānutpādajñānayo: saptavidhakāyikavācikānāsrava-

saṃvarasvabhāvakarmapathanivṛttyartham |
kṣayānutpādajñānagrahaṇaṃ samyagdṛṣṭinirāsārthaṃ
ca; kṣayānutpādajñāna-

yorasamyagdṛṣṭisvabhāvatvāt |

tribhi: sahavartate | samyagdṛṣṭisamprayukte manovijñāne |
rūpikarmapathābhāva iti vākyaśeṣa: |

tatra hyanabhidhyāvyāpādasamyagdṛṣṭaya eva traya:
karmapathā bhavantīti |

caturbhiriti vistara: | akuśalāvyākṛtacittasyeti
viśeṣaṇānmānasā na santīti darśitaṃ

bhavati | upāsakaśrāmaṇerasaṃvarasamādāne ca |
prāṇātipātādattādānakāmamithyācāramṛṣāvāda-

viratilakṣaṇāścatvāra eva karmapathā: santi;
madyapānādiviratīnāṃ daśakarmapathānantarbhāvāt |

paiśunyaviratyādīnāṃ
copāsakaśrāmaṇerasaṃvarāsaṃgrahāt |
śrāmaṇerasaṃvarasamādānavacanāccopavāsa-

saṃvarasamādānamuktarūpamavagantavyam |
śrāmaṇerasaṃvarasamādāne tvabrahmacaryād viratistṛtīya:

karmapatha: | tatra ca kāmamithyācāro'ntarbhūta eva |

@558

ṣaḍbhi-kuśaleṣu pañcaṣu vijñāneṣu, tatsamādāne |

saptabhi:-kuśale manovijñāne, tatsamādāna eva,
akuśalāvyakṛtacittasya ca

bhikṣusaṃvarasamādāne |

navabhi:-kuśaleṣu pañcasu vijñāneṣu, tatsamādāne,
kṣayānutpādajñānasamprayukte ca

manovijñāne, tasminneva ca dhyānasaṃgṛhīte |

daśabhi:-tato'nyatra kuśale manovijñāne
bhikṣusaṃvarasamādāna eva |

sarvā ca dhyānāsravasaṃvarasahavartinī cetanā, anyatra
kṣayānutpādajñānābhyām |

saṃvaranirmuktena tvekenāpi saha
syādanyacittasyaikāṅgaviratisamādāne | pañcāṣṭābhirapi
syāt,

manovijñāne dvipañcāṅgasamādāne yugapat ||81||

kasyāṃ gatau kati karmapathā akuśalā: kuśalā vā
sammukhībhāvata:, samanvāgamato

vā ?

-------------------

ṣaḍbhi: kuśaleṣu pañcasu vijñāneṣu tatsamādāne |
upāsakaśrāṇerasaṃvarasamādāne taiścaturbhirya-

thoktairanabhidhyāvāpādābhyāṃ ceti ṣaḍbhi:; pañcasu
vijñāneṣu samyagdṛṣṭyabhāvāt |

saptabhi: kuśale manovijñāne tatsamādāna eva | upāsaka
śrāmaṇerasaṃvarasamādāna eva

taireva yathoktai: samyagdṛṣṭyā ca saptamena karmapathena |
manovijñāne hi kuśale samyagdṛṣṭirastīti |

akuśalāvyākṛtacittasya ca bhikṣusaṃvarasamādāne
saptabhireva rūpibhi:, na mānasai:; akuśalā-

vyākṛtacittatvāt |

navabhi: kuśaleṣu pañcasu vijñāneṣu tatsamādāne |
bhikṣusaṃvara samādāne | samyagdṛṣṭerevā-

bhāvāt | kṣayānutpādajñānasamprayukte ca manovijñāne
taireva navabhi: saha vartate; tatrāpi samyagdṛṣṭya-

bhāvāt | tasminneva ceti | kṣayānutpādajñānasamprayukta
eva dhyānasaṃgṛhīte manovijñāne | navabhireva |

dhyānasaṃvarasaṃgṛhīte rūpibhi: saptabhi:,
anabhidhyāvyāpādābhyāṃ ca |

daśabhistato'nyatreti | kṣayānutpādajñānavarjite kuśale
manovijñāne bhikṣusaṃvarasamādāna

eva | sarvā ceti vistara: | sarvā ca
dhyānāsravasaṃvarasahavartinī
kṣayānutpādajñānāsamprayuktā

cetanā saptabhi:
kāyikavācikairdhyānānāsravasaṃvarasaṃgṛhītai:,
tribhiśca mānasairiti daśabhi:

saha vartate | saṃvarasaṃgṛhītai: karmapathai: sahaiva
cetanā vartata iti darśitam |

saṃvaranirmuktena tu | aṣṭavidhasaṃvaranirmuktena tu |
ekenāpi saha syāt | katham ? ityāha-

anyacittasyeti |
tatsaṃvaranirmuktakuśalakarmapathasamutthāpakāccittādanya
cittasya | kliṣṭāvyā-

kṛtacittasyetyartha: | ekāṅgaviratisamādāne |
prāṇātipātāṅgavirate:, adattādānaviratervā samādāne |

tenaikena karmapathena saha vartate | pañcāṣṭābhirapīti |
kuśalamanovijñānasya pudgalasya dvyaṅgasamādāne

yugapanmānasaistribhi: | rūpibhyāṃ dvābhyāmiti pañcabhi:
| pañcaṅgasamādāne | yugapattaiśca rūpibhi:

pañcabhi: | mānasaiśca tribhirityaṣṭābhi: |
udāharaṇarūpaṃ caitaduktam | ato'nyathāpi śakyate

vaktum-kliṣṭāvyākṛtacittasya
saṃvarāsaṃgṛhītapañcāṅgasamādāne pañcabhi: saha
vartate iti ||81||

@559

sambhinnālāpapāruṣyavyāpādā narake dvidhā |

ityete traya: karmapathā narake dvābhyāṃ saprakārābhyāṃ
santi-sammukhībhāvata:,

samanvāgamabhāvataśca | parivedanāt sambhinnapralāpa: |
parasparaparitāpanāt pāruṣyaṃ

rūkṣasantānatayā | parasparadveṣādvyāpāda: |

samanvāgamato'bhidhyāmithyādṛṣṭī,

na sammukhībhāvata: | rañjanīyavastvabhāvāt,
karmaphalapratyakṣatvācca | karmakṣayeṇa

maraṇānna prāṇātipāta:,
dravyastrīparigrahābhāvānnādattādānakāmamithyācārau,
prayojanābhāvānna

mṛṣāvāda: | ata eva na paiśunyam; nityabhinnatvācca |

kurau traya: ||82||

`samanvāgamata:' iti vartate |
abhidhyāvyāpādamithyādṛṣṭayo na sammukhībhāvata: |

amamaparigrahatvāt
snigdhasantānatvādāghātavastvabhāvādapāpāśayatvācca
||82||

saptama: svayamapyatra,

asambhinnapralāpa: sammukhībhāvato'pyasti | te hi
kliṣṭacittā: kadācid

gāyanti | apāpāśayatvāt na prāṇātipātādaya: |
niyatāyuṣkatvād, dravyastrīparigrahā-

bhāvāt, prayojanābhāvācca |

kathameṣāmabrahmacaryam ? te khalu yayā striyā sārdhaṃ
rantukāmā bhavanti tāṃ bāhau

gṛhītvā vṛkṣamūlamupasarpanti | gamyā ced,
vṛkṣaśchādayati tāṃ te gacchanti | agamyā cenna

chādayati, tāṃ te na gacchanti ||

kāme'nyatra daśāśubhā: |

`svayamapi' iti vartate ? narakottarakurubhyāmanyatra
kāmadhātau daśākuśalā:

karmapathā: sammukhībhāvato'pi vidyante |
tiryakpretadeveṣvasaṃvaranirmuktā: | manuṣyeṣva-

saṃvarasaṃgṛhītā api |

-------------------

rañjanīyavastvabhāvāditi | narake rañjanīyavastvabhāvāt
na sammukhībhāvato'bhidhyāsti |

karmaphalapratyakṣatvācca na mithyādṛṣṭi: | ata eveti |
prayojanābhāvānna paiśunyam | nityabhinnatvācca |

anyonyasauhārdādyabhāvata: |

amamaparigrahatvānna kurau
sammukhībhāvato'styabhidhyākarmapatha: |
snigdhasantānatvādā-

ghātavastvabhāvācca na vyāpāda: | apāpāśayatvācca na
mithyādṛṣṭi: | trayo'pyete'bhidhyādayo na

santi ||82||

"svayamapi" iti | asya sammukhībhāvata iti vyākhyānam |
apāpāśayatvānna prāṇāti-

pātādaya: | ṣaḍapi sammukhībhāvata: santi |
niyatāyuṣkatvāt na prāṇātipāta: | dravyastrīparigrahā-

bhāvād yathākramaṃ nādattādānam, kāmamithyācāraśca |
prayojanābhāvācca na mṛṣāvādapaiśunya-

pāruṣyāṇi |

yadi parigraho nāsti kathameṣāmabrahmacaryamiti pṛcchati |

@560

yadyapi devo devaṃ na mārayati, anyagatisthaṃ tu mārayati |

devā api śiromadhyacchedād mriyanta ityapare |

uktā aśubhā: ||

śubhāstrayastu sarvatra sammukhībhāvalābhata: ||83||

pañcasu gatiṣu traidhātuke
sarvatrānabhidhyā'vyāpādasamyagdṛṣṭaya:
sammukhībhāvata:

samanvāgamataśca vidyante ||83||

ārūpyāsaṃjñisattveṣu lābhata: sapta,

kāyivācikā: sapta kuśalā ārūpyeṣvasaṃjñisattveṣu
samanvāgamata eva |

ārūpyopapannāmāryāṇāmatītānāgatānāsravasaṃvara
samanvāgamāt | asaṃjñisattvānāṃ ca

dhyānasaṃvarasamanvāgamāt |

yadbhūmyāśrayamāryeṇānāsravaṃ śīlamutpāditaṃ
nirodhitaṃ bhavati, tenārūpyeṣvatītena

samanvāgato bhavatī | pañcabhūmyāśrayeṇa tvānāgatena |

śeṣite |

sammukhībhāvataścāpi hitvā sanarakān kurūn ||84||

śeṣa: kṛta: śeṣita: | yo'nyo dhātu: śeṣito gatirvā,
tatraite sapta kuśalā:

karmapathā: sammukhībhāvato'pi saṃvidyante, anyatra
narakottarakurubhya: | te

punastiryakpreteṣu saṃvaranirmuktā rūpadhātau tu
saṃvarasaṃgṛhītā:, anyatrobhayathā ||84||

-------------------

saṃvaranirmuktā iti | naivasaṃvarasaṃgṛhītā ityartha: |
anyagatisthaṃ tu mārayatīti | pretādi-

gatistham |

devā api śiromadhyacchedānmriyanta iti |
śiraśchedānmadhyacchedād devā api mriyante |

`devo devaṃ na mārayati' ityuktaṃ avadhyā devā
ityabhipretam | devānāṃ hyaṅgapratyaṅgāni chinnāni

chinnāni punarjāyante | yadyapyevam, tathāpi
śiromadhyacchedācchiraśchedānmadhyacchedācca na puna:

pratisandhānamityasti devānāṃ vadha: ityabhiprāya: ||83||

yadbhūmyāśrayamiti vistara: pañca bhūmayo
yāvaccaturthadhyānabhūmi: | yad bhūmirāśrayo'syeti

yadbhūmyāśrayam | anāsravaṃ śīlamāryeṇotpāditaṃ
nirodhitam | utpāditaṃ vartamānamadhvānaṃ gamitam |

nirodhitamatītamadhvānaṃ gamitam | ekabhūmyāśrayaṃ
yāvaccaturbhūmyāśrayaṃ vā | tenārūpyeṣvatītena

samanvāgato bhavati | pañcabhūmyāśrayeṇa tvanāgatena |
kāmāvacarāśrayeṇa yāvaccaturthadhyānāśrayeṇa

ca | yatropapanno yatra vā nopapannastadāśrayeṇa |

anyatra narakottarakurubhya iti | tatra
samādānaśīlābhāvāt | anyatrobhayatheti | anyatra

kāmadhātau deveṣūttarakuruvarjyeṣu
ubhayathā-saṃvaranirmuktā:, saṃvaragṛhītāśca | trividha:
saṃvara:-

prātimokṣasaṃvara:, dhyānasaṃvara:, anāsravasaṃvaraśca
yathāsambhavaṃ grahītavya: ||84||

@561

ta ete daśākuśalā: karmapathā: kuśalāśca
sarve'dhipatiniṣyandavipākaphaladā matā: |

akuśalaistāvat sarvairevāsevitabhāvitabahulīkṛtai:
narakeṣupapadyate | tadeṣāṃ

vipākaphalam | sa ceditthantvamāgacchati manuṣyāṇāṃ
sabhāgatāṃ prāṇātipātenālpāyurbhavati,

adattādānena bhogavyasanī bhavati, kāmamithyācāreṇa
sasapatnadāra:, mṛṣāvādenābhyākhyāna-

bahula:, paiśūnyena mitrabhedo'sya bhavati,
pāruṣyeṇāmanojñaśabdaśravaṇam, sambhinnapralāpenā-

nādeyavākya:, abhidhyayā tīvrarāga:, vyāpādena
tīvradveṣa:, mithyādṛṣṭyā tīvramoha:;

tasyā mohabhūyastvāt | idameṣāṃ ni:ṣyandaphalam |

alpamapyāyurmanuṣyeṣu kuśalaphalam | tat kathaṃ
prāṇātipātasya ni:ṣyandaphalaṃ

bhavati ? nocyate tadevāyustasya phalam, kiṃ tarhi ?
tenālpāyurbhavatīti | ato'ntarāyahetu:

prāṇātipātastasyāyuṣo bhavatīti veditavyam |
prāṇātipatenātyāsevitena bāhyā bhāvā

alpaujaso bhavantīti | adattādānenāśanirajobahulā:,
kāmamithyācāreṇa rajo'vakīrṇā:,

mṛṣāvādena durgandhā:, paiśūnyenotkūlanikūlā:,
pāruṣyeṇoṣarajaṅgalā pratikṛṣṭā: pāpabhūmaya:,

sambhinnapralāpe viṣamartupariṇāmā:, abhidhyayā
śuṣkaphalā:, vyāpādena kaṭukaphalā:,

mithyādṛṣṭyā alpaphalā aphalā vā |
idameṣāmadhipatiphalam |

kiṃ tenaiva karmaṇāyamihālpāyurbhavati, athānyena ?
tenaivetyeke | tad vipāka-

phalam, idaṃ niṣyandaphalamiti |

tatra prayogeṇeha maulenetyeke |

---------------------

āsevitabhāvitabahulīkṛtairiti |
prayoga-maula-pṛṣṭhāvasthāsu |

kiṃ tarhi | tenālpāyurbhavatīti | āyuṣo'lpatvāt
niṣyandaphalamiti darśayati | bāhyā

bhāvā: | oṣadhibhūmyādaya: | alpaujasa: alpavīryā: |
aśanirajobahulā iti | aśani:

śilāvarṣam | rajo dhūlivṛṣṭi:, kṣāravṛṣṭirvā, yata:
śasyādivināśa: | rajo'vakīrṇā iti |

dhūlivyutthitā: | utkulanikulā: | unnatanimnā: |
uṣarajaṅgalā: | ūṣarāśca jaṅgalāśca te | bāhyā

bhāvā ityadhikṛtā: | tā bhūmaya ihābhipretā: |
pratikruṣṭā vigarhitā: | viṣamartupariṇāmā iti |

viṣama ṛtupariṇāma eṣāmiti viṣamartupariṇāmā:
śasyādaya oṣadhaya: | yasminnṛtau varṣitavyaṃ

tatra na varṣati, yasmin śītena bhavitavyaṃ tasmin na
śītam, yasminnuṣṇena bhavitavyaṃ tatra tanna

bhavatīti yojyam |

tadvipākaphalamiti sattvasantāne | idaṃ niṣyandaphalamiti |
bāhyaṃ tadvastviti na tadvipāka-

phalam |

tatra prayogeṇeti vistara: | narake prāṇātipātaprayogeṇa
tīvraṃ du:khamanubhavati |

prāṇātipātaprayogeṇa hi vadhyasya prāṇino'tīva tīvraṃ
du:khaṃ bhavati |

prāṇātipātaprayogeṇa hi vadhyasya prāṇino'tīva tīvraṃ
bhavati | iha maulenālpāyurbhavati |

yathā tasya vadhyasya āyurūpadrūyata iti, tādṛśamevaitat
| kṣaṇiko hi maula: karmapatha: | tatra ca

@562

pare saparivāragrahaṇāttu prāṇātipātenetyuktamiti |

yadapyetanni:ṣyandaphalamuktaṃ naitad
dvayamativartate-vipākaphalamadhipatiphalaṃ ca |

sādṛśyaviśeṣāttu tathoktam |

kiṃ puna: kāraṇameṣāṃ karmapathānāmetat
trividhaphalamabhinirvartate ? prāṇātipātaṃ

hi tāvat kurvatā māryamāṇasya du:khamutpāditam, māritam,
ojo nāśitam, ato'sya

du:khanānmāraṇādojonāśanāt trividhaṃ phalam ||85||

parasya du:khanād vipākaphalena narake du:khito bhavati |
māraṇānni:ṣyanda-

phalamalpāyurbhavati | ojonāśanādadhipatiphalenālpaujaso
bāhyā oṣadhayo bhavanti |

evamanyeṣvapi yojyam |

evaṃ kuśalānāmapi karmapathānāṃ phalatrayaṃ veditavyam |
prāṇātipātaviratyā

āsevitayā bhāvitayā bahulīkṛtayā deveṣūpapadyate | sa
ceditthantvamāgacchati manuṣyāṇāṃ

sabhāgatāṃ dīrghāyurbhavatītyakuśalaviparyayeṇa sarvaṃ
yojayitavyam ||85||

---------------------

na du:khā vedanāstīti yuktamiha mauleneti vaktum ?  āha-yadi
tatra prayogeṇeha maulena,

kasmādevamuktam-prāṇātipātenāsevitena bhāvitena
bahulīkṛtena narakeṣūpapadyate, prāṇātipātena

mauleneti sūtrārtha paśyannevaṃ pṛcchati |
saparivāragrahaṇāditi | maula eva prāṇātipāta:, tasya

prayoga: parivāra | tasmin prayoge prāṇātipātopacāraṃ
kṛtvaivamuktam-prāṇātipāteneti vistara: |

naitad dvayamativartate | vipākaphalam, adhipatiphalaṃ ceti |
svasantāne vipākaphala-

manyatrādhipatiphalamiti kṛtvā | sādṛśyaviśeṣāttu
tathoktamiti | iṣṭajīvitopacchedabhoga-

vyasanādilakṣaṇāt sādṛśyaviśeṣāttu tathoktam | sa
ceditthantvamāgacchati manuṣyāṇāṃ sabhāgatāṃ

prāṇātipātenālpāyurbhavatyadattādānena bhogavyasano
bhavatīti vistareṇa | bhavati hyatra hetuvipāka-

phalayo: sādṛśyamiti | evaṃ kuśaleṣvapi vaktavyam |
niṣyandaphalaṃ phaladvayaṃ nātivartate | sādṛśya-

viśeṣāttu tathoktam | sa ceditthantvamāgacchati
manuṣyāṇāṃ sabhāgatāṃ prāṇātipātaviratyā
dīrghāyu-

rbhavatīti vistareṇa |

ojo nāśitamiti | ojo hṛdayapradeśe bhavati |
evamanyeṣāmapi yojyamiti | adattādānaṃ

hi kurvatā dravyasvāmino du:khamutpāditam, bhogavyasanaṃ
kṛtam, ojo nāśitam | ato'sya

du:khanād, bhogatyajanād, ojonāśanācca trividhaṃ phalam |
kathamojo nāśitam ? taddhetunāśanāt,

bhogavyasanena ca tasyopaghātāt | ata
evoktam-adattādānenāśanirajobahulā iti tena tadojasa:

sopaghātatā bhavatīti | evaṃ paradāramabhigacchatā parasya
du:khamutpāditam, sasapatnadāratā kṛtā,

ojo nāśitam | yenaujasā tejasvīti loke nirucyate | ata
evoktam-kāmamithyācāreṇa

rajo'vakīrṇā iti | evamanyeṣāmapi yojyam | eṣā dik |

akuśalaviparyayeṇa sarvaṃ yojayitavyamiti | katham ?
adattādānaviratyāsevitayā

bhāvitayā bahulīkṛtayā deveṣūpapadyate | sa
ceditthantvamāgacchati manuṣyāṇāṃ sabhāgatāṃ sa na

bhogavyasano bhavatīti | evaṃ
kāmamithyācāraviratyāsevitayā bhāvitayeti vistareṇoktvā

@563

yad bhagavatā-"mithyāvāṅmithyākarmānte mithyājīva:"
ityuktam, ko'ya-

manyastābhyāṃ mithyājīva: ? nāyamanyo'sti | tadeva tu

lobhajaṃ kāyavākkarma mithyājīva:,

dveṣamohajau tu kāyavākkarmāntau | sa caiṣa tābhyām

pṛthak kṛta: |

du:śodhatvāt,

hārī hi lobhadharma: | tatsamutthāt karmaṇaścittaṃ na
surakṣyam | ata ājīvo

du:khaśodha ityādarotpādanārthaṃ tatrāsau
pṛthagnirddiṣṭa: | āha cātra-

"du:śodhā gṛhiṇāṃ dṛṣṭirnityaṃ vividhadṛṣṭinā |

ājīvo bhikṣuṇā caiva pareṣvāyattavṛttinā || ( ) iti |

pariṣkāralobhotthaṃ cet,

yo manyate-jīvitapariṣkāralobhotthameva kāyavākkarma
mithyājīva:, nānyat;

na hyātmaratinimittaṃ nṛttagītādi ājīvayoga iti, tat

na sūtrata: ||86||

śīlaskandhikāyāṃ hi bhagavatā hastiyuddhadarśanādīnyapi
mithyājīve nyastāni |

kiṃ kāraṇam | mithyāviṣayaparibhogāt ||86||

gatametat ||

--------------------

yāvanmanuṣyāṇāṃ sabhāgatāṃ nābhyākhyānabahulo
bhavatīti anayā diśā sarvaṃ yojayitavyam |

prāṇātipātād viramatā-parasya du:khaṃ notpāditam, na
mārita:, naujo nāśitamityatastrividhaṃ

phalam | evamadattādānāt prativiramatā-nārthasvāmino
du:khamutpā-ditam, na bhogavyasanaṃ kṛtam,

naujo nāśitamato'sya trividhaṃ phalam |
kāmamithyācārādviramatā-na parasya du:khamutpāditam,

na sasapatnadāra: kṛta:, nāpyojo bhraṃsitamato'sya
trividhaṃ phalam | evamanyatrāpi yojayi-

tavyam ||85||

vividhadṛṣṭineti |
kautukamaṅgalatithimuhūrtanakṣatrādidṛṣṭinā |
pareṣvāyattavṛttineti |

kāyasthitihetavaścīvarapiṇḍapātaśayanāsanādayo bhikṣo:
parapratibaddhā: | piṇḍapātaṃ ni:śrityeti

vacanāt | tasya parādhīnavṛtte rbhikṣormithyājīvā
bhaveyu:-kuhanā, lapanā, naimittikatā, naiṣpeṣitā,

lābhena lābhaniścikīrṣā ca | te du:śodhā bhavanti |
ājīvayogā iti |

śīlaskandhikāyāmiti | śīlaskandhikā nāma nipāta: |
tatroktam-`yathā tridaṇḍin

eke śramaṇabrāhmaṇā: śraddhādeyaṃ paribhujya
vividhadarśanasamārambhānuyogamanuyuktā viharanti |

tadyathā-hastiyuddhe, aśvayuddhe rathayuddhe, pattiyuddhe,
muṣṭiyuddhe, sārasayuddhe, vṛṣabhayuddhe,

mahiṣayuddhe, ajayuddhe, meṣayuddhe, kukkuṭayuddhe,
vartakayuddhe, lāvakayuddhe, strīyuddhe, puruṣayuddhe,

kumārayuddhe, kumārikāyuddhe, iṅgalavaśe, utsatikāyām,
dhvajāgre, balāgre, senāvyūhe, anīka-

@564

yāni pūrvaṃ pañca phalānyuktāni, teṣāṃ katamat karma
katibhi: phalai: prahāṇam ?

prahāṇamāge samale saphalaṃ karma pañcabhi: |

prahāṇārthaṃ mārga:, prahīyante vā'nena kleśā iti
prahāṇamārga ānantaryamārga:,

tasmin sāsrave yat karma tat pañcabhi: phalai: saphalam |
tasya hi vipākaphalam-

svabhūmāviṣṭo vipāka: | niṣyandaphalam-samādhijā uttare
sadṛśā dharmā: | visaṃyoga-

phalam-visaṃyoga eva yattat prahāṇam |
puruṣakāraphalam-tadākṛṣṭā dharmā:, tadyathā-

adhimuktimārgastatsahabhuvaśca, yaccānāgataṃ bhāvyate
tacca prahāṇam | adhipatiphalam-

svabhāvādanye sarvasaṃskārā: pūrvotpannavarjyā: |

caturbhiramale,

anāsrave prahāṇamārge yat karma taccaturbhi: phalai:
saphalam, vipākaphalaṃ hitvā |

anyacca sāsravaṃ yacchubhāśubham ||87|| 

-------------------

sandarśane, mahāsamājaṃ vā pratyanubhavantyeke |
ityapyevaṃrūpācchramaṇo vividhadarśanasamārambhānuyogāt

prativirato bhavati | tathāpi tatra tridaṇḍin eke
śramaṇabrāhmaṇā: śraddhādeyaṃ paribhujya vividha-

śabdaśravaṇasamārambhānuyogayuktā viharanti,
tadyathā-hastiśabde, aśvaśabde, rathaśabde, pattiśabde,

śaṅkhaśabde, bherīśabde, āḍambaraśabde, nṛtyaśabde,
gītaśabde, śayyāśabde, acchaṭaśabde, pāṇisvare,

kumbhatūṇīre, khacite, citrākṣare, citrapadavyañjane,
lokāyatapratisaṃyukte, ākhyāyikā vā

śrotumicchantyeke | ityapyevaṃrūpācchramaṇo
vividhaśabdaśramaṇasamārambhānuyogāt prativirato

bhavati' ( ) ityevamādi | mithyāviṣayaparibhogāt |
asamyagviṣayaparibhogāt ||86||

yāni pūrvaṃ pañca phalānyuktānīti | adhipatiphalam,
puruṣakāraphalam, niṣyandaphalam,

vipākaphalam, visaṃyogaphalañca | prahāṇārthe bhāga iti |
bhāvasādhanam-prahāṇāya mārga: prahāṇamārga

iti | prahīyate'neneti | karaṇasādhanam | prahāṇo mārga
iti ca vigraha: | samādhijā uttare sadṛśā

dharmā iti | samādhijagrahaṇamasamādhijanirāsārtham |
sadṛśagrahaṇamanāsravāvyākṛtanirāsārtham |

sahabhuva iti | samprayuktāśca tatra vedanādaya:,
viprayuktāśca jātyādaya: | yaccānāgataṃ bhāvyata

iti | anāgato dharmastadbalena prāpyata iti | tasya tat
puruṣakāraphalam | ata eva tacca prahāṇaṃ

puruṣakāraphalaṃ vyavasthāpyate | na kevalaṃ
visaṃyogaphalamiti | pūrvotpannavarjyā iti | pūrvotpannaṃ

phalaṃ na yujyata iti kṛtvā | tathā hyuktam-`apūrva:
saṃskṛtasyaiva saṃskṛto'dhipate: phalam'

(abhi^ ko^ 2.58) iti |

vipākaphalaṃ hitveti | anāsravasyāvipākatvāt | tasya hi
niṣyandaphalaṃ samādhijā

uttare sadṛśā dharmā: | visaṃyogaphalaṃ visaṃyoga eva
yattat prahāṇam | puruṣakāraphalaṃ tadākṛṣṭā

dharmā: | tadyathā-vimuktimārga:, sahabhuva: |
yaccānāgataṃ bhāvyate, tacca prahāṇam adhipatiphalam |

svabhāvādanye sarve saṃskṛtā pūrvotpannavarjyā: |

"yacchubhāśubham" iti | prahāṇamārgād yadanyasāsravaṃ
karmaṃ samāhitam, asamāhitañca |

@565

yaccānyat prahāṇamārgāt sāsravaṃ kuśalaṃ karma
yaccākuśalaṃ tadapi, caturbhirvi-

saṃyogaphalaṃ hitvā ||87||

anāsravaṃ puna: śeṣaṃ tribhiravyākṛtaṃ ca yat |

prahāṇamārgādanyadanāsravaṃ karma avyākṛtaṃ ca karma
tribhi:, vipāka-visaṃyoga-

phale hitvā |

catvāri dve tathā trīṇi kuśalasya śubhādaya: ||88||

`anukramam' iti paścād vakṣyati | kuśalasya karmaṇa:
kuśalā dharmāścatvāri

phalāni vipākaphalaṃ hitvā | akuśalā
dve-puruṣakārādhipatiphale | avyākṛtāstrīṇi,

ni:ṣyandavisaṃyogaphale hitvā ||88||

aśubhasya śubhādyā ddhe trīṇi catvāryanukramam |

yathākramamityartha: | akuśalasya karmaṇa: kuśalā dharmā
dve puruṣakārādhipatiphale |

akuśalāstrīṇi, vipākavisaṃyogaphale hitvā |
avyākṛtāścatvāri, visaṃyogaphalaṃ

hitvā | avyākṛte hi satkāyāntagrāhadṛṣṭī
akuśalānāṃ sarvatragāṇāṃ du:khadarśanaheyānāṃ

ca ni:ṣyandaphalam |

-------------------

tadapi caturbhi: phalai: saphalam, visaṃyogaphalaṃ hitvā |
aprahāṇamārgatvādasya visaṃyogaphalaṃ

nāsti | tasya hi vipākaphalaṃ svabhūmāviṣṭo'niṣṭo vā
vipāka: | niṣyandaphalamuttare sadṛśā

dharmā: | puruṣakāraphalaṃ tadākṛṣṭā: dharmā:,
sahabhuvo'nantarabhuvo vā | adhipatiphalaṃ śeṣaṃ pūrvavat

||87||

"anāsravaṃ puna: śeṣam" iti | śeṣagrahaṇaṃ
prahāṇamārganirāsārtham | tat puna: katham ?

śeṣaṃ prayogavimuktiviśeṣamārgeṣu |
tasyāprahāṇamārgatvād visaṃyogaphalaṃ nāsti |
anāsravatvācca

na vipākaphalam | śeṣaṃ pūrvavat | avyākṛtañca
yannivṛttāvyākṛtamanivṛttāvyākṛtaṃ ca | tadapi

tribhi: saphalam | aprahāṇamārgatvānna tasya
visaṃyogaphalam | avyākṛtatvācca na vipākaphalam | śeṣaṃ
pūrvavadevāsti |

"catvāri dve tathā trīṇi kuśalasya" iti | yathākramametat
| katham ? kuśalasya

kuśalā dharmāścatvāri phalāni | tasyaivākuśalā dve
phale | tasyaivāvyākṛtā strīṇi phalānīti |

vipākaphalaṃ hitveti | vipākasyāvyākṛtatvāt ||88||

akuśalā dve iti | puruṣakāradhipatiphale | na
niṣyandaphalam; yasmāt kuśalā dharmā

akuśalānāṃ na sabhāgaheturiti | na vipākaphalam;
avyākṛtatvād vipākasya, yasmāccākuśalā

vipākaṃ prati vyākriyante | na visaṃyogaphalam;
akuśalatvāt | pāriśeṣyāt puruṣakārādhipatiphale

eva | te ca pūrvavad vyākhyātavye | avyākṛtāścatvārīti
| kathamakuśalasyāvyākṛtā dharmā

niṣyandaphalam ? kathaṃ ca na bhavitavyam ? visadṛśatvāt,
visadṛśā hyakuśalāvyākṛtā dharmā:;

savipākāvipākatvāt ? naiṣa doṣa:;
akuśalanivṛtāvyākṛtānāṃ hi dharmāṇāṃ
kliṣṭasāmānyenāsti

@566

avyākṛtasya dve trīṇi trīṇi caite śubhādaya: ||89||

avyākṛtasya karmaṇa: kuśalā dharmā dve
puruṣakārādhipatiphale | akuśalā:

trīṇi, vipākavisaṃyogaphale hitvā | akuśalā hi
du:khādidarśanaheyā avyākṛta-

yordṛṣṭyorni:ṣyandaphalam | avyākṛtā dharmā etānyeva
trīṇi ||89||

sarve'tītasya catvāri,

sarva iti traiyadhvikā: | atītasya karmaṇastraiyadhvikā:
dharmāścatvāri phalāni,

visaṃyogaphalaṃ hitvā |

madhyamasyāpyanāgatā: |

pratyutpannasyāpi karmaṇo'nāgatā dharmāścatvāri
phalānyetānyeva |

madhyamā dve,

pratyutpannā dharmā: pratyutpannasya dve
puruṣakārādhipatiphale |

ajātasya phalāni trīṇyanāgatā: ||90||

-------------------

sādṛśyam | tasmādakuśalānāṃ nivṛtāvyākṛtā:,
nivṛtāvyākṛtānāṃ cākuśalā: niṣyandaphalaṃ

yujyante | tenāha-avyākṛte hīti vistara: | akuśalānāṃ
sarvatragāṇāṃ du:khasamudayadarśana-

prahātavyānām | du:khadarśanaheyānāñca rāgādīnām |
satkāyāntagrāhadṛṣṭī niṣyandaphalam |

sabhāgasarvatragayorniṣyandaphalamiti |

akuśalā hīti vistara: | akuśalā du:khādidarśanaheyā:
pañca naikāyikā: | avyā-

kṛtayo: satkāyāntagrāha dṛṣṭyo: niṣyandaphalam |
etānyeva trīṇi | vipākavisaṃyogaphale

hitvā ||89||

atītasya karmaṇastraiyadhvikā: | atītānāgatapratyutpannā
dharmā: | pratyekaṃ catvāri phalāni |

visaṃyogaphalaṃ hitvā | tasyānadhvapatitatvāt | kathaṃ
kṛtvā ? atītasya karmaṇa: paścādatītasta-

dvipāko vipākaphalam, tadākṛṣṭā: sahajātītā:
paścādanantarātītā vā puruṣakāraphalam,

svabhāvavarjyāstena sahotpannā: paścādutpannāścātītā:
adhipatiphalam, paścādutpannātītā: sadṛśā

dharmā niṣyandaphalam | atītasyānāgatastadvipāko
vipākaphalam, yadbalena prāpyate'nāgato

dharmastat puruṣakāraphalam, adhipatiphalaṃ yadanāgataṃ
tasya phalam, niṣyandaphalaṃ tatsadṛśamanā-

gatam | evaṃ pratyutpannā api tasyātītasya catvāri phalāni
yojyāni |

"madhyamasyāpyanāgatā:" iti | pratyutpannasyāpyanāgatā
dharmāścatvāri phalāni etānyeva |

visaṃyogaphalaṃ hitvetyartha: | tānyapyevameva yojyāni |

pratyutpannā dharmā: pratyutpannasya dve
puruṣakārādhipatiphale iti | tasya hi sahotpannaṃ

tadbalājjātamiti puruṣakāraphalam, adhipatiphalaṃ ca
bhavatyeva | avisaṃyogasvabhāvānna visaṃyoga-

phalam | pūrvottaratābhāvānna niṣyandaphalam |
pravāhāpekṣatvād vipākasya na vartamānaṃ vartamānasya
vipākaphalam |

@567

anāgatasyānāgatāni trīṇi phalāni,
ni:ṣyandavisaṃyogaphale hitvā ||90||

svabhūmikasya catvāri,

svabhūmikasya karmaṇa: svabhūmikā dharmāścatvāri phalāni
visaṃyogaphale hitvā |

trīṇi dve vā'nyabhūmikā: |

anyabhūmikā dharmā anāsravāścet trīṇi phalāni,
vipākavisaṃyogaphale hitvā;

dhātvapatitatvāt | sāsravāśced, dve
puruṣakāradhipatiphale |

śaikṣasya trīṇi śaikṣādyā:,

śaikṣasya karmaṇa: śaikṣā dharmāstrīṇi phalāni,
vipākavisaṃyogaphale hitvā |

aśaikṣā apyevam | naivaśaikṣanāśaikṣā api
vipākani:ṣyandaphale hitvā |

aśaikṣasya tu karmaṇa: ||91||

dharmā: śaikṣādikā ekaṃ phalaṃ trīṇyapi ca dvayam |

aśaikṣasya karmaṇa: śaikṣā dharmā ekamadhipatiphalam |
aśaikṣāstrīṇi, vipāka-

visaṃyogaphale hitvā | naivaśaikṣanāśaikṣā dve
puruṣakārādhipatiphale |

-------------------

niṣyandavisaṃyogaphale hitveti | anāgato'nāgatasya na
niṣyandaphalam; yasmāt sabhāga-

sarvatragahetū nānāgatau bhavata:, tasya viprakīrṇatvāt |
sādṛśyena ca `asyedaṃ phalam' iti

paricchettumaśakyatvāt | na visaṃyogaphalam; yasmādanāgato
visaṃyogo na bhavati | vipākaphalaṃ

tu bhaved; anāgatasya hyakuśalasya kuśalasāsravasya
vānāgataṃ paścādutpatsyamānañca vipāka-

phalam | puruṣakāraphalaṃ sahajamanāgatamanantarabhāvi
cānāgatam | adhipatiphalaṃ tu sugamiti na

punarucyate ||90||

svabhūmikā dharmā na visaṃyogaphalam |
visaṃyogasyābhūmisvabhāvatvāt |

anāsravāścet trīṇi phalānīti | niṣyandaphalasya
tṛtīyasya sambhavāt | "anyonyaṃ

navabhūmistu mārga:" (abhi^ ko^ 2.52) iti hi siddhānta: |

śaikṣasya karmaṇa: śaikṣā dharmāstrīṇīti | yasmād
vipākaphalaṃ na śaikṣam | visaṃyogaścāpi

na śaikṣa: | naivaśaikṣanāśaikṣā api trīṇi | na
vipākaphalamasyāsti; śaikṣasyāvipākatvāt | na

niṣyandaphalam | naivaśaikṣanāśaikṣasya
śaikṣeṇāsadṛśatvād visaṃyogaphalaṃ tu bhavati;
visaṃyogasya

naivaśaikṣanāśaikṣasvabhāvatvāt | puruṣakāraphalamapi
bhavati; śaikṣeṇa naivaśaikṣanāśaikṣākṛṣṭisambhavāt
|

adhipatiphalaṃ cāstyeva iti trīṇi sambhavanti |

"aśaikṣasya tu" iti vistara: | aśaikṣasya śaikṣā dharmā
ekamadhipatiphalam | na

niṣyandaphalam; nyūnatvāt | "samaviśiṣṭayo:" (abhi^ ko^
2.52) iti vacanāt | na

puruṣakāraphalam, sahānantarotpādābhāvāt | na
hyaśaikṣānantaraṃ śaikṣamutpadyate; parihāṇikāle'pi

kleśasamudācāravyavahitatvāt | vipākaphalaṃ
visaṃyogaphalaṃ ca naivaśaikṣanāśaikṣasvabhāvamiti |

na cāśaikṣasya vipāko bhavatītyato na vipākaphalam |
aśaikṣāstrīṇīti | puruṣakārādhipati-

@568

tābhyāmanyasya śaikṣādyā dve dve pañca phalāni ca ||92||

śaikṣāśaikṣābhyāmanyasya karmaṇo
naivaśaikṣanāśaikṣasya śaikṣā dharmā dve
puruṣakārādhi-

patiphale | aśaikṣā apyevam, naivaśaikṣanāśaikṣā:
pañca phalāni ||91-92||

trīṇi catvāri caikaṃ ca dṛggheyasya tadādaya: |

darśanaheyasya karmaṇo darśanaheyā dharmāstrīṇi phalāni,
vipākavisaṃyophale hitvā |

bhāvanāheyāścatvāri, visaṃyogaphalaṃ hitvā | apraheyā
ekamadhipatiphalam |

te dve catvāryatha trīṇi bhāvanāheyakarmaṇa: ||93||

bhāvanāheyasya karmaṇo darśanaheyā dharmā dve
puruṣakārādhipatiphale | bhāvanāheyāśca-

tvāri, visaṃyogaphalaṃ muktvā | apraheyāstrīṇi,
vipākani:ṣyandaphale muktvā ||93||

apraheyasya te tvekaṃ dve catvāri yathākramam |

apraheyasya karmaṇo darśanaheyā dharmā ekamadhipatiphalam |
bhāvanāheyā dve

puruṣakārādhipatiphale | apraheyāścatvāri, vipākajaṃ
muktvā |

punaryathākramagrahaṇamādyantavanmadhye'pi jñāpanārtham |
eṣa hi peyāladharma: |

karmanirdeśaprasaṅgenedamapi paripraśnyate-śāstreṣu
ayogavihitam, yogavihitam,

naivayogavihitaṃ nāyogavihitaṃ ca karmoktam, tasya kiṃ
lakṣaṇam ?

ayogavihitaṃ kliṣṭaṃ vidhibhraṣṭaṃ ca kecan ||94||

kliṣṭaṃ karmāyogavihitam;
ayoniśomanaskārasambhūtatvādityeke |

-------------------

niṣyandaphalāni | na vipākavisaṃyogaphale |
tayornaivaśaikṣanāśaikṣasvabhāvatvāt |
yaccāśaikṣasvabhāvaṃ

tadiha cintyate | naivaśaikṣanāśaikṣā dve
puruṣakārādhipatiphale iti | puruṣakāraphalam | tadyathā-

tadākṛṣṭā anantarabhāvino dharmā: | adhipatiphalaṃ
pūrvavat | yathoktakāraṇatvānna phalatrayam |

aśaikṣā apyevamiti | dve puruṣakārādhipatiphale ityartha:
||91-92||

"tadādaya:" iti | darśanaheyādaya: | "te" iti |
darśanaheyādaya: ||93||

bhāvanāheyā dve iti | anāsravamārgavyutthāne
bhāvanāheyā: kuśalā: puruṣakāraphalam |

ādyantavaditi vistara: | ādyantayorivādyantavat | madhye'pi
jñāpanārthaṃ punaryathākrama-

grahaṇam | katham ? ādau yathākramārtho'nukramaśabda:
prayukta:; `aśubhasya śubhādyā dve trīṇi

catvāryanukramam' (abhi^ ko^ 4.89) iti vacanāt | ante'pi
prayukta: `apraheyasya te

tvekaṃ dve catvāri yathākramam' (abhi^ ko^ 4.92) iti |
yathaivamādyantayoryathākramārtha

ukta:, tathā madhye'pyavagantavya: | eṣa hi peyāladharma iti
| eṣo'bhisaṃkṣepanyāya: | anyathā

hi `avyākṛtasya dve trīṇi trīṇi caite śubhādaya:' (abhi^
ko^ 4.89) ityevamādiṣu

yathākramamiti sarvatra vaktavyam |

ayoniśo manaskārasambhūtatvāditi | ayonyā anyāyena
kleśayogena ya: pravṛtto

manaskāra:, tatra sambhūta: tadbhāva:, tasmāditi |

@569

vidhibhraṣṭamapītyapare | yena yathā gantavyaṃ sthātavyaṃ
bhoktavyaṃ pravicaritavya-

mityevamādi, taccānyathā vidadhāti
tadayuktavidhānādayogavihitamiti |

kuśalaṃ karma yogavihitam, avidhibhraṣṭaṃ cetyapare |

tadubhābhyāmanyat nobhayathā-naivayogavihitaṃ nāyogavihitam
||94||

kimekaṃ karma ekameva janmākṣipati ? atha naikamapi ?  tathā
kimekamapi karmaikaṃ

janmākṣipati ? athānekam ? eṣa hi siddhānta:-

ekaṃ janmākṣipatyekam,

ekameva janmākṣipati ekameva ca karma, nānekam | janmeti
nikāya-

sabhāgasyākhyā | tatra hi labdhe jāta ityucyate |

yattarhi sthavirāniruddhenoktam-"so'haṃ
tasyaikapiṇḍapātasya vipākena sapta-

kṛtvastrayastriṃśeṣu deveṣūpapanno yāvadetarhyādye
śākyakule jāta:" ( ) iti ? tena

hyasau samṛddhiṃ labdhvā jātismara: punaranyat puṇyaṃ
kṛtavān | tata utthānaṃ darśayati sma |

yathā manuṣyo dīnārottho'nena sahasraṃ nirvartyāha-`ekena
dīnāreṇāhamaitadaiśvaryaṃ prāpta:'

iti |

apare tvāhu:-tasya taṃ piṇḍapātamadhiṣṭhānaṃ kṛtvā
dānacetanānāṃ pravāho

mahānutpanna: kayācit kiñcit phalaṃ parigṛhītamiti |
anekenāpyekamākṣipyate-mā

bhūt khaṇḍaśo nikāyasabhāgasyākṣepa iti | ekena tu
karmaṇā kliṣṭasya nikāya-

sabhāgasyeṣyate karma |

anekaṃ paripūrakam |

yathā citrakara ekayā varttyā rūpamalikhya bahvībhi:
paripūrayati; tathā hi tulye'pi

mānuṣye kaścit sakalendriyāṅgapratyaṅgo bhavati
varṇākṛtipramāṇabalasampadā vibhrājamāna:,

kaścideṣāṃ kenacid vikala: |

---------------------

yena yathā gantavyam | yena pudgalena yathā gantavyaṃ tathā
na gacchatītyasyā yogavihitaṃ

karma |

vidhibhraṣṭamapīti | api-śabdena kliṣṭaṃ cāpīti
gṛhyate | tadubhābhyāmanyannobhayatheti |

na yogavihita:, nāyogavihita: | kiñca tadanyadavyākṛtaṃ
karma vidhibhraṣṭāvidhibhraṣṭābhyāṃ cānya-

davyākṛtamiti ||94||

janmeti nikāyasabhāgasyākhyeti | cittaviprayuktasya
saṃskārasya, na tu jāterityabhiprāya: |

yattahīti | yadyekameva karmaikameva janmākṣipati | yat
sthavirāniruddhenoktaṃ so'haṃ tasyeti

vistareṇa | tat kathaṃ na virudhyata iti vākyārtha: | tena
janmāntare tagaraśikhine pratyekabuddhāya

piṇḍapāto datta: | tenaivamuktam-"so'haṃ tasya" iti
vistareṇa | nirvarttyeti | viṭhapitvetyartha: |

tulyo'pi mānuṣye kaścit sakalendriyo bhavati, kaścid
vikalendriya: | paripūrakasya

@570

na ca kevalaṃ karmaivākṣepakaṃ janmana: | kiṃ tarhi ?
anyadapi savipākam | sarvathā

tu-

nākṣepike samāpattī acitte prāptayo na ca ||95||

savipākābhyāmapyacittasamāpattibhyāṃ nikāyasabhāgo
nākṣipyate; karmāsahabhūtvāt,

prāptibhiśca, karmaṇānekaphalatvāt ||95||

trīṇyāvaraṇānyuktāni bhagavatā-karmāvaraṇam,
kleśāvaraṇam, vipākāvaraṇaṃ

ca; teṣāṃ ka: svabhāva: ?

ānantaryāṇi karmāṇi tīvrakleśo'tha durgati: |

kauravāsaṃjñisattvāśca matamāvaraṇatrayam ||96||

pañcānantaryāṇi karmāvaraṇam | tadyathā-mātṛvadha:,
pitṛvadha:, arhadvadha:, saṅgha-

bheda:, tathāgataśarīre duṣṭacittarudhirotpādanam |

tīvrakleśatā kleśāvaraṇam | dvividho hi kleśa:-tīvraśca
ya ābhīkṣṇika:,

tīkṣṇaśca yo'dhimātra: | tatra yastīvra: sa āvaraṇam,
yathā ṣaṇḍhādīnām | śakto

hyadhimātravego'pi kleśa: kādācitko nihantum, na tu
samūho'pyājasrika: | ājasrike

hi kleśe tannirghātāya parākramakālaṃ na labhate | tasya
mṛduṃ pratītya madhya upajāyate |

madhyaṃ pratītyādhimātra: | tasmād evāvaraṇam |

trividhā durgati: vipākāvaraṇam-sugateśca pradeśa:,
auttarakauravā:, asaṃjñi-

sattvāśca |

kasyaitānyāvaraṇāni ?
āryamārgasyāryamārgaprāyogikāṇāṃ ca kaśalamūlānām |

anyānyapi hyapāyādiniyatāni
aṇḍajasaṃsvedajastrītvāṣṭamabhavaniyatāni karmāṇi

-------------------

karmaṇo bhedāt tadanupapannam |
ākṣepakarmaphalatvāccakṣurādīnām | ṣaḍāyatanaṃ
hyākṣipyata iti |

varṇādayastu paripūrakasya karmaṇa: phalamiti | yuktaṃ
vaktum-tulye'pi mānuṣye kaścidvarṇavān,

kaścinneti | tadutpattivirodhipratyayaparihāre
paripūrakakarmasāmarthyānna virodha: | anyathā hi

kaścid vikalendriya: syāt sati janmākṣepa iti |

anyadapi savipākamiti | vedanādikam | karmāsahabhūtvāditi |
yasmāt karmaṇā

cetanākhyena saha te samāpattī na bhavata: | nāpi
kāyavākkarmabhyām; acittakatvāt | prāptibhiśca

nākṣipyate savipākābhirapi | karmaṇā'nekaphalatvāt |
tadākṣepakeṇa karmaṇā saha bhavantyo'pi

prāptayo na tena sahaikaphalā iti | vṛkṣaprapaṭikā iva hi
prāptayo bahiravasthāyinyo bhavanti ||95||

karmāvaraṇamiti | karmaivāraṇam, kleśa evāvaraṇam,
vipāka evāvaraṇamiti |

āryāmārgaprāyogikāṇāṃ ca kuśalamūlānāmiti |
ūṣmagatādīnām | apāyādi-

niyatānīti | naraka-tiryak-pretaniyatāni |
ādiśabdenāsaṃjñisamāpattimahābrahmasaṃvartanīyaṃ ca
niyataṃ karma gṛhyate |
ṣaṇḍhapaṇḍakobhayavyañjanasaṃvartanīyaṃ ca vaktavyam |
tathā aṇḍaja-saṃsvedaja-

@571

vaktavyāni syu: ? yānyeva tu pañcabhi: kāraṇai:
sudarśakāni suprajñakāni-adhiṣṭhānata:,

phalata:, gatita:, upapattita:, pudgalataśca, tānyevoktāni
nānyāni |

kleśāvaraṇaṃ caiṣāṃ sarvajaghanyam | tata: karmāvaraṇam
| tābhyāṃ hi dvitīye'pi

janmanyacikitso bhavati; uttarottarāvāhanāditi vaibhāṣikā:
|

ānantaryāṇīti ko'rtha: ? nāntarāyituṃ vipākaṃ prati
jamāntaraphalena

karmāntareṇetyānantaryāṇi | na tiraskartumityartha: | na
vā tatkāriṇa: pudgalasyetaścyuta-

syānantaramasti narakopapattigamanaṃ pratītyanantara: |
tadbhāva ānantaryam | yasya dharmasya

yogāt so'nantaro bhavati, śrāmaṇyavat ||96||

athaiṣāmāvaraṇānāṃ katamat kasyāṃ gatau veditavyam ?
ekāntena tāvat

triṣu dvīpeṣvānantaryam,

nottarakurau, nānyāsu gatiṣu | kuta evānyatra dhātau ?
teṣvapi strīpuruṣāṇāmeva |

ṣaṇḍhādīnāṃ tu neṣyate |

-------------------

strītvāṣṭamabhavaniyatāni karmāṇi vaktavyāni | āryā hi
narakādiṣu nopapadyante | aṇḍajāṃ ca

yoniṃ na pratipadyante | strītvamaṣṭamaṃ ca bhavaṃ na
nivartayiṣyanti; saptakṛtvo bhavaparamatvāt |

sudarśakānīti | sukhena dṛśyante parebhya iti sudarśāni,
sudarśānyeva sudarśakāni | evaṃ sukhena

prajñāpyante ātmaneti suprajñeyāni, suprajñeyānyeva
suprajñapakāni | svārthe ka: | paryāye dvayaṃ caitat-

sudarśakāni, suprajñapakānīti | adhiṣṭhānata iti |
karmapatho'dhiṣṭhānam | trayāṇāmānantaryāṇāṃ

prāṇātipāta: karmapatho'dhiṣṭhānam | ekasya mṛṣāvāda:
karmapatho'dhiṣṭhānam | pañcamasya prāṇātipāta-

prayogo'dhiṣṭhānam | evamadhiṣṭhānata: sudarśakāni
suprajñapakāni | phalata: | sarveṣāmaniṣṭaphalatvāt |

gatita: | narakagatiprāpakatvāt | upapattita: | upapadya
vedanīyatvāt | pudgalata: | gariṣṭhakleśa-

samudācārāt suprajñāta: pudgala: | ayaṃ pitṛghātako
yāvadayaṃ tathāgataśarīre duṣṭacittarudhirotpādaka

iti |

apare punarvyācakṣate-adhiṣṭhānata: | pūrvavat | phalata:
| narakaphalatvāt | gatita: |

manuṣyagatikaraṇāt | `triṣu dvīpeṣvānantaryam' (abhi^ ko^
4.97) iti vacanāt | upapattita: | tathaivopapadyavedanīyatvāt
| pudgalata: | strīpuṃsau, na ṣaṇḍha: paṇḍako vā |
ityevaṃ pañcabhi: kāraṇai:

sudarśakāni suprajñapakāni | na tu
punastānyapāyādiniyatāni karmāṇi pañcabhi: kāraṇai:
sudarśakā-

nīti | na tānyuktāni |

uttarottaravāhanāditi | yasmāt kleśāvaraṇaṃ
sarvapāpiṣṭham | tata: karmāvaraṇaṃ laghu |

tato vipākāvaraṇam | vipākāvaraṇasya hi dṛṣṭa eva
dharme vyāpāra:, na dvitīya iti |

yasya dharmasya yogāt pitṛvadhāde: so'nantaro bhavati |
tasyābhidhāne bhāvapratyaya:-

ānantaryamiti | śrāmaṇyavat | yathā yenānāsraveṇa
yogācchramaṇo bhavati tadabhidhāne bhāvapratyaya:-

`śrāmaṇyamamalo mārga:' (abhi^ ko^ 6.51) iti, tadvat ||96||

nottarakurāviti | niyatāyuṣkatvāt, prakṛtiśīlatvāt,
tatra śāsanābhāvācca |

@572

kiṃ kāraṇam ? yadevāsaṃvarābhāve kāraṇamuddiṣṭam |
api ca-

alpopakārālajjitvāt,

yathākramaṃ mātāpitro:, teṣāṃ ca | alpopakārau
kilaiṣāṃ mātāpitarau; vikalātma-

bhāvādhipatitvād, alpasnehatvācca | teṣāmapi na tīvraṃ
hyapatrāpyaṃ mātāpitrorantike

pratyupasthitam, yadvipādanādānantaryeṇa spṛśyeran | ata
eva tiryakpretānāmapi neṣyate |

paṭubuddhīnāṃ syādaśvājāneyavaditi bhadanta: |
manuṣyasyāpyamānuṣaṃ mātāpitaraṃ

mārayato na syādānantaryam ||

uktaṃ karmāvaraṇam ||

śeṣe gatiṣu pañcasu ||97||

ke puna: śeṣe ? kleśavipākāvaraṇe | manuṣyeṣu
vipākāvaraṇam | kauravā deveṣva-

saṃjñisattvā: |

kiṃsvabhāvānyānantaryāṇi ? catvāri kāyakarma, ekaṃ
vākkarma, trīṇi prāṇātipāta:,

ekaṃ mṛṣāvāda:, ekaṃ prāṇātipātaprayoga: |
anupakramadharmāṇo hi tathāgatā: ||97||

-------------------

yadevāsaṃvarābhāve karaṇamiti | pāpe'pyasthirāśayatvāt
| yatraiva ca saṃvarastatrāsaṃvaro'pi |

pratidvandvabhāvādityasaṃvara: | ṣaṇḍhādīnāṃ na
bhavatīti |

yadvipādanāditi | yasya hrīvyapatrāpyasya vipādanād
vikopanādānantaryeṇa spṛśyeran

ṣaṇḍhādaya: | teṣāṃ mātāpitrorantike na tīvraṃ
bhavatīti | atasteṣāmānantaryaṃ neṣyate | yadi

vikalātmabhāvahetutvādalpopakāratvamiti |
atasteṣāmānantaryaṃ neṣyate | jātyandhādīnāmapi strī-

puṃsānāṃ mātrādivadhādānantaryaṃ na syāt ? na;
adhigamadharmaviruddhasyātmabhāvavaikalyasya vivakṣita-

tvāt | yadvaikalyamadhigamadharmavirodhi, tadadhikṛtam |
tenaiva mātrālpasnehatvam, na jātyandhādi-

vaikalyena |

ata eva tiryakpretānāmapi neṣyate | alpopakārālajjitvādeva
|

aśvājāneyavaditi | paṭubuddhīnāṃ syādānantaryam |
tiryakpretānāmapītyadhikṛtam |

aśvājāneyavaditi | śrūyate yathā-kaścideva
viśiṣṭāśva ājāneyo mātaraṃ na gacchatīti vāsasā

mukhaṃ pracchādya mātaraṃ gamitastena paścāt jñātvā
svamaṅgajātamutpāṭitamiti | evamājāneyo'śva:

paṭubuddhi: | asyānantaryaṃ syādityabhiprāya: |
manuṣyasyāpyamānuṣaṃ mātāpitaraṃ mārayato na

syādānantaryam | naiva bhavedānantaryamityartha: | katham ?
alpopakārālajjitvādeva | na hi manuṣyā-

nurūpamupakāramamanuṣyayormātāpitrorantike tīvraṃ
hrīvyapatrāpyaṃ santiṣṭhate; gativailakṣaṇyenālpa-

snehatvāt |

catvāri kāyakarmeti | mātṛvadhādīni | ekaṃ vākkarmeti |
saṅghabheda: | trīṇi prāṇātipāta

iti | mātṛvadhādīni | ekaṃ mṛṣāvāda: | saṅghabheda: |
ekaṃ prāṇātipātaprayoga: | tathāgataśarīre

@573

hetau phalopacārāt saṅghabheda ānantaryamuktam, bhidyate vā
aneneti kṛtvā |

saṅghabhedastvasāmagrī svabhāvo viprayuktaka: |

akliṣṭāvyākṛto dharma:,

asāmagrī nānācittaviprayukta: saṃskāro'nivṛtāvyākṛta:
saṅghabheda: | sa

kimānantaryaṃ bhaviṣyati ! naiva ca tena bhettā
samanvāgata: | kiṃ tarhi ?

saṅghastena samanvita: ||98||

yo hi bhinnastasya bheda:, na bhettu: ||98||

atha bhettā kena samanvāgata: ?

tadavadyamṛṣāvādastena bhettā samanvita: |

saṅghabhedāvadyena bhettā samanvāgata: | tat
punarmṛṣāvāda: | sa puna: saṅghabhedasahaje

vāgvijñaptyavijñaptī | sa ca tenāvadyena samanvāgato
bhettā |

avīcau pacyate kalpam,

antarakalpamavīcau mahānarake vipacyate | anyaistu
nāvaśyamavīcau |

atha yena bahūnyānantaryāṇi kṛtāni bhavanti, anantarameva
tāni vipacyante |

kintu taistasya bhavanti

adhikairadhikā ruja: ||99||

sahi bhūyobhirānantaryaistasminnavīcau ghanataraṃ
sukumārataraṃ cāśrayaṃ labhate, kāraṇāśca

bahutarāstīvratarāśca, yena dvitricatuṣpañcaguṇāṃ
vedanāṃ vedayate ||99||

ka: punareṣa saṅghaṃ bhinatti ?

bhikṣurdṛkcarito vṛttī bhinatti,

-------------------

duṣṭacittarudhirotpādanaṃ kasmānna prāṇātipāta: ?
ityāha-anupakramadharmāṇo hi tathāgatā iti |

aparopakramamaraṇadharmāṇa ityartha: ||97||

hetau phalopacārāditi | mṛṣāvādo hetu: saṅghabhedasya
cittaviprayuktalakṣaṇasya, tasmin

hetau phalopacāra: | cittaviprayukto dharma: phalamupacaryate |
saṅghabheda iti | bhidyate vāneneti |

karaṇasādhanaparigrahādvā mṛṣāvāda: saṅghabheda
ityucyate | mṛṣāvādena hi saṅgho bhidyate, na tu

saṅghabheda iti bhāvasādhanaparigraha: |

"saṅghabhedastvasāmagrī" iti | mukhyavṛttyā
vaibhāṣikāṇāṃ dravyasattā | tenāha-

"svabhāvo'pi viprayuktaka: | akliṣṭāvyākṛto dharma:" iti |
sa kimānantaryaṃ bhaviṣyatīti |

naivāsāvevaṃlakṣaṇamānantaryaṃ bhavatītyartha: | naiva
ca tena viprayuktena dharmeṇa bhettā samanvāgata: |

tena nāsāvānantaryamityabhiprāya: ||89||

sa punarmṛṣāvāda: saṅghabhedasahajo viprayuktadharmasahajo
vāgvijñaptyavijñaptisvabhāva

ityartha: ||99||

@574

bhikṣurbhinatti, na gṛhī na bhikṣuṇyādaya: | sa ca
dṛṣṭicarita eva, na tṛṣṇācarita: |

vṛttastho na bhinnavṛtta:, tasyānādeyavākyatvāt |

kva bhinatti ? yatra bhagavān sannihitastata:

anyatra,

nahi śāstureva sannidhau śakyo bhettum; tathāgatānāṃ
duṣprasahatvād, ādeya-

vākyatvācca |

kān bhinatti ?

bāliśān |

pṛthagjanāneva, nāryān; pratyakṣadharmatvāt |

tānapi na kṣāntilābhina ityapare |

kiyatā bhinna: saṅgho bhavati ?

śāstṛmārgāntarakṣāntau bhinna:,

yadā tebhyastathāgatādanya: śāstā kṣamate,
tadupadiṣṭācca mārgādanya mārga iyatā

bhinna: saṅgho vaktavya: |

kiyantaṃ kālaṃ bhinna āste ? tāmeva rātriṃ

na vivasatyasau ||100||

aparyuṣita eva hi saṅghabhede saṅgho'vaśyaṃ
pratisandhīyate ||100||

yo'yaṃ saṅghabheda ukta:

cakrabheda: sa ca mata:,

dharmacakraṃ hi tadā bhagavato bhinnaṃ bhavati;
mārgapravṛttiviṣṭhāpanāt | ata eva

cakrabhedaścocyate, saṅghabhedaśca |

kva punaścakrabhedo bhavati ?

-------------------

bhikṣurbhinattīti | buddhasya bhikṣutvāt |
tatpratispardhivṛttitvācca bhettu: | na gṛhī na

bhikṣuṇyādaya iti teṣāmanādeyāśrayatvāt | sa ca
dṛṣṭicarita eva | dṛḍhagūḍhāśayatvāt | satkāya-

dṛṣṭyādiṣu pañcasu carita: pravṛtto dṛṣṭicarita: |
dṛṣṭirvā caritamasyeti dṛṣṭicarita: | sa hyūhāpoha-

sāmarthyādanyaṃ śāstāraṃ mārgāntarañca grāhayituṃ
samartha: | na tṛṣṇācarita iti | saṃkleśavyavadānapakṣa-

yorasthirāśayatvāt |

duṣprasahatvāditi | durabhibhavatvāt |

pratyakṣadharmatvāditi | āgamādhigamadharmayo:
sākṣātkāritvādityartha: |

na kṣāntilābhina iti | na nirvedhabhāgīyakṣāntilābhina
ityartha: | dṛṣṭisatyakalpatvāt |

"na vivasatyasau" | na tāṃ rātriṃ parivasatītyartha:
||100||

bhinna bhavatīti | kathaṃ bhinnam ?
ityāha-mārgapravṛttiviṣṭhāpanāditi | mārgapravṛtti-

@575

jambūdvīpe,

nānyeṣu dvīpeṣu |

katibhirbhikṣubhi: ?

navādibhi: |

navādiṃ kṛtvā | pareṇāniyama: | aṣṭau bhikṣava: saṅgho
bhavati | navamo bhettā |

avaśyaṃ hi saṅghena dvayo: pakṣayo: sthātavyam | evaṃ
bhinno bhavati |

anyastu saṅghabheda: karmabhedād bhavati | yadyekasīmāyāṃ
vyagrā: karmāṇi kurvanti |

sa caiṣa-

karmabhedastriṣu dvīpeṣu,

yeṣveva śāsanam |

katibhirbhikṣubhi: ?

aṣṭābhiradhikaiśca sa: ||101||

cakrabhedastu ṣaṭsu kāleṣu na bhavati ||101||

katameṣu ?

ādāvante'rbudāt pūrvaṃ yugāccoparate munau |

sīmāyāṃ cāpyabaddhāyāṃ cakrabhedo na jāyate ||102||

ādāvacirapravartite dharmacakre |

ante parinirvāṇakāle bhagavata: | etayorhi dvayoravasthayo:
saṅgha ekaraso bhavati |

madhye'pyarbudāt pūrvaṃ na bhidyate, yāvacchāsane
śīlārbudaṃ dṛṣṭyarbudaṃ ca notpannaṃ

bhavati |

-------------------

vibandhanādityartha: | yāvaddhi saṅgho na pratisandhīyate,
tāvanmārgapravṛttirviṣṭhitā bhavati | na kasyacit

santāne mārga: sammukhībhavatītyartha: |

cakrabhedanimittatvāt saṅghabhedaścakrabheda ityucyate |

avaśyaṃ hi saṅghena dvayo: pakṣayo: sthātavyamiti |
buddhapakṣe bhettṛpakṣe ca sthātavyamityartha: |

saṅgho hi catvāro bhikṣava: saṅghadveyana ca
bhavitavyamityaṣṭābhirbhikṣubhirbhedyairbhavitavyam,
navamena

ca bhetrā |

anyastu saṅghabheda iti | cakrabhedādanya: |
nātrānantaryamityabhiprāya: | yasmādasau karmabhedād

bhavati | vyagrā iti | nānāmataya: | karmāṇi |
poṣadhādīni saṅghakarmāṇi |

"aṣṭābhiradhikaiśca sa:" iti | saṅghadveyanātrāpi
bhavitavyam | na bhettā śāstṛmānī

bhavatītyaṣṭābhireva bhikṣubhirbhavitavyam, na
navādibhiriti ||101||

ekaraso bhavatīti | avyagra ekamatirbhavatītyartha: |
pūrvasyāmavasthāyāṃ prītiprāmodyajāta:,

paścimāyāmatīva manasi udvignasañjātasaṃvega: |

@576

yugācca pūrvaṃ na bhidyate yāvacchrāvakāgrayugaṃ
notpannaṃ bhavati | bhinnanyāyaparivāsāt

tena ca pratisandhānīyatvāt |

uparate munau, śāstari parinirvṛte pratidvandvābhāvāt |

sīmāyāmabaddhāyām, yāvat sīmā na baddhā bhavati |
ekasīmāyāṃ hi pakṣadvayā-

vasthānāt saṅghabheda iti | eṣu kāleṣu cakrabhedo na
bhavati | na ca puna: sarveṣāṃ baddhānāṃ

cakrabheda:; karmādhīnatvāt ||102||

kasmāt mātṛvadhādiṣvānantaryam, nānyatra ?

upakāriguṇakṣetranirākṛtivipādanāt |

mātāpitṛvadhe tāvadupakariṇo nirākaraṇāt | kathaṃ
tāvupakāriṇau ? ātmabhāvasya

tatprabhavatvāt | kiṃ tayornirākaraṇam ? parityāga: |
guṇakṣetratvādarhadvadhād ānantaryam |

yadi punarmāturvyañjanaṃ parivṛttaṃ syāt, piturvā,
tatraikasminnāmnāyo

vyañjanāntarito'pi syāt,

ata evocyate-"syāt puruṣaṃ jīvitād vyaparopayenna pitaram,
nārhantam |

-------------------

arbudāt pūrvamiti | doṣa: = arbudam, dṛṣṭyarbudaṃ
śīlārbudaṃ vā | atra dṛṣṭyarbudaṃ yathoktam-

"yathāhaṃ bhagavato bhāṣitasyārthamājānāmi | ya ime
bhagavatā''ntarāyikā dharmā ākhyātā: te

pratiṣevyamāṇā nālamantarāya" iti | tathā "tadaiva
cittaṃ sandhāvati saṃsarati" ( ) ityādi |

śīlārbudam | dau:śīlyam |

tena ca pratisandhānīyatvāditi | tena ca śrāvakayugena
yasmāt pratisandhānīya ityartha: |

avaśyaṃ ca sarveṣāṃ buddhānāṃ śrāvakayugaṃ bhavati |
eka: prajñāvatāmagra:, dvitīya ṛddhimatām | iha

śākyamunerāryaśāradvatīputra: prajñāvatāmagra: | āryo
mahāmaudgalyāyana ṛddhimatām |

pratidvandvābhāvāditi | yasmāt parinirvṛte bhagavati tasya
bhettu: pratidvandvabhūto nāsti |

sīmāyāmabaddhāyāmiti | maṇḍalasīmāyām | ekasyāṃ hi
sīmāyāṃ pṛthakkarmakaraṇāt

saṅghadvaidhaṃ bhavati | nanu ca prakṛtisīmāsti
grāmanagarādi ? satyamasti; jñaptisīmāyāṃ satyāṃ sā

prakṛtisīmā vyavasthāpyata iti | tasyā api bandho
vyavasthāpyata eveti veditavyam |

karmādhīnatvāditi | yena śiṣyasaṅghabhedasaṃvartanīyaṃ
karma kṛtaṃ bhavati, tasyaiva tadbhedo bhavati,

nānyasya | śākyamuninā ca kila bodhisattvāvasthāyāṃ
pañcābhijñasya ṛṣe: parṣadbheda: kṛta

āsīt | yenāsya devadattena saṅgho bhinna iti ||102||

guṇakṣetratvāditi | guṇānāmāśrayatvādityartha: |
athavā-guṇai: kṣetraṃ guṇakṣetram | guṇa-

yogāddhi tat puṇyasya kṣetraṃ bhavati | yathā kṣetre
bījamuptaṃ mahāphalaṃ bhavati, evaṃ puṇyabījamatroptaṃ

mahāphalaṃ bhavati | nānyatreti | na
sāmānyastrīvadhādiṣu |

upakāri-guṇakṣetranirākṛti-vipādanād" iti |
upākarikṣetrasya, guṇakṣetrasya vā

nirākṛte: parityāgān mātṛpitṛvadhādiṣvānantaryam |
tasya vipādanācca vikopādānantaryam |

@577

ānantaryāvadyena ca spṛśyeta | syānmāturvyañjanaṃ
parivṛttaṃ syāditi | syāt strīṃ jīvitād

vyaparopayenna mātaram, nārhantīm, ānantaryaṃ yāvadyena ca
spṛśyeta | syāt piturvyañjanaṃ

parivṛttaṃ syāt" ( ) iti |

anyasyā: striyā: kalalaṃ prasrutamanyayā yonyā pītam |
katarā tasya mātā yāṃ

ghrata: syādānantaryam ?

mātā yacchoṇitodbhava: ||103||

yasyā: śoṇitādasāvudbhūta: sattva:, sāsya mātā |
dvitīyā tu sarvakṛtyeṣva-

valokyā | sā hyāpyāyikā, poṣikā, saṃvardhikā ca |

yadi mātari prayogaṃ kṛtvā'nyāṃ mārayet, na
syādānantaryam | amātṛprayogeṇa

mārayet, tathāpi na syāt | mañcatalāvalīnamātṛmāraṇaṃ
cātrodāhāryam, dhāvakasya ca

putreṇa maśakaprayogeṇa piturmāraṇaṃ ca |

ekena prahāreṇa mātaramanyāṃ ca mārayato dve avijñaptī
bhavata: | vijñaptistvā-

nantaryameva; tasya karmaṇo balīyastvāt |

paramāṇusañcitatvād vijñaptirapi dvidheti bhadantaghoṣaka:
| anarhatsaṃjñayā'pi

arhaddhāte bhavatyānantaryam, `ahaṃ hanmi'
ityāśrayāvadhāraṇāt | ya: pitaramarhantaṃ hiṃsyāt,

tasyāpyekameva syādānantaryam; āśrayaikatvāt |

-------------------

tathāgataśarīre duṣṭacittarudhirotpādanam | saṅghasyāpi
yad bhedanaṃ tadapi tadvipādanam | tadetaduktaṃ

bhavati-upakārikṣetratvāt guṇakṣetratvācca |
tannirākaraṇavipādānān mātṛvadhādiṣvevānantaryam,

nānyatreti |

yadi punarmāturvyañjanaparivṛttaṃ syāt, piturveti |
vyañjanaparāvṛttyā tanmātṛtvaṃ tatpitṛtvaṃ

vā vinaṣṭamiti |

māturmāraṇābhāvāt piturmāraṇābhāvādvā na
syādānantaryamiti, tadabhāvāśaṅkayā pṛcchati |

"yacchoṇitodbhava:" iti | yasyā: śoṇitādudbhavo'syeti
yacchoṇitodbhava: | sarvakṛtyeṣva-

valokyeti | sarvamātṛyogyeṣu kāryeṣu
draṣṭavyetyabhiprāya:; mātṛkalpatvāt | āpāyikā

kaṭāhārikā | poṣikā stanyadāyikā | saṃvarddhikā
audārikāhārādikalpikā | apare

vyācakṣate-āpyāyikāstanyadhātṛketi yo'rtha: | poṣikā
audārikāhārābhyāsata: | saṃvarddhikā

snānodvartaviṣamaparihārata iti |

mañcatalāvalīneti | mañcopariprāvaraṇakalpanena
puruṣo'tra supta iti manyamānena putreṇa

tatra śastraprahāreṇa mañcatalāvalīnā mātā
māritetyudāhāryam | dhāvakasya ca rājakasya putreṇa

`maśakaṃ mārayāmi' iti maśakaprayogeṇa piturmāraṇamiti |
dve avijñaptī | ānantaryāvijñapti:,

kevalaprāṇātipātāvijñaptiśca | vijñaptistvānantaryameva
| tatsaṃgṛhītaiva, sā nānyetyartha: | tasyāpyeka-

meveti | arhadvadhākhyam |

@578

idamavadānaṃ kathaṃ nīyate-"gaccha śikhaṇḍinaṃ brūhi,
dve ānantarye bhavatā kṛte-

yacca pitā jīvitād vyaparopita:, yaccārhan" ( ) iti |
dvābhyāṃ

kāraṇābhyāmiti vaktavyam | dvābhyāṃ vā mukhābhyāṃ
paribhāṣita: ||103||

kimavaśyaṃ tathāgatasyāsti
kuduṣṭacittarudhirotpādanādānantaryam ?  vadhābhiprāyasya

syāt |

buddhe na tāḍanecchasya,

yadi tāḍanābhiprāya utpādayet, na syāt |

yadyanarhati praharet, sa ca prahārādūrdhvamarhan syāt

prahārānnordhvamarhati |

`syādānantaryam' iti vartate | na hi tena tatra prayoga:
kṛta: |

kimānantarye prayogaṃ kṛtvā tasminnavyāvartite vairāgyam,
phalaṃ vā na prāpnuyāt ?

nānantaryaprayuktasya vairāgyaphalasambhava: ||104||

anyakarmaphalapathaprayogaṃ tu kṛtvāryamārgotpattau na puna:
karmapathotpatti:, āśraya-

syātyantaṃ tadviruddhatvāt ||104||

eṣāmānantaryāṇāṃ katamat mahāsāvadyam ?

saṅghabhede mṛṣāvādo mahāvadyatamo mata: |

ya: saṅghabhedanimittaṃ mṛṣāvādo dharmādharmajñasya
viparyayadyotanāt, na sarveṣāṃ

duścaritānāṃ mahāvadyatama: | kiṃ kāraṇam ?
tathāgatadharmaśarīraprahāritatvāt, lokānāṃ

ca svargāpavargamārgāntarāyakatvāt | saṅghe hi bhinne
lokasya niyāmāvakrāntiphala-

-------------------

gaccha śikhaṇḍinaṃ brūhīti | rauruke nagare udrāyaṇo
nāma rājā śikhaṇḍinaṃ nāma

putramabhiṣicya pravrajita: | pravrajya arhattvamadhigatavān |
sa raurukābhyāsamāgatavān | punā rājya-

mākāṃkṣatīti amātyaprakrāmitena tena śikhaṇḍinā
rājñā svapitā mārita: | tena tu māryamāṇā-

vasthāyāṃ sa mārako manuṣya ukta:-gaccha śikhaṇḍinaṃ
brūhītyevamādi | dvābhyāṃ kāraṇābhyāmiti

vaktavyamiti | `gaccha śikhaṇḍinaṃ
brūhi-dvābhyāmānantaryakāraṇābhyāṃ bhavatā
kṛtamānantaryam'

iti tena vaktavyam | dvābhyāṃ vā mukhābhyāṃ paribhāṣita
iti | mukhadvitvādānantaryadvitvopacāra

ityabhiprāya: | kāraṇadvitvāddhi gurutaraṃ tadānantaryam
||103||

āśrayasyātyantaṃ tadviruddhatvāditi | utpannāryamārgasya
āśrayasya tai: karmapathairviruddhatvāt |

ekāvadānaṃ cātrodāhaṇam-cheka: kila śākyamanuṣyo
virūḍhakabhayād viṣamaṃ vanapradeśamāśritya

lubdhakavṛttimaśiśriyat | bhagavatā ca trāyastriṃśeṣu
traimāsyaṃ kurvatā tato'vatīrya chekāya

saparijanāya dharmo deśita: | tena srotaāpattiphalamadhigatam
| tatputraiśca phalaprāptai: pūrvaṃ pratānitāni
kūṭajālādīni mṛgebhya: | tatprayogeṇa ca
māryamāṇeṣvapi mṛgeṣu phalaprāptyā na te punarakuśalai:

karmapathai: spṛṣṭā iti ||104||

@579

prāptivairāgyāsravakṣayā: pratibadhyante,
dhyānādhyayanasvādhyāyacintākarmāṇyapi na pravartante,

sadevanāgamanuṣyaṃ jagaccākulaṃ vimanaskaṃ vartate, yāvat
punarna pratisandhito bhavati,

yasmāccāvīcau kalpaṃ vipāka: |

śeṣāṇāmānantaryāṇāṃ yathākramaṃ
pañcamatṛtīyaprathamāni gurutarāṇi, sarvalaghu:

pitṛvadha: |

yattarhi bhagavatā trayāṇāṃ daṇḍānāṃ manodaṇḍo
mahāsāvadya ukta:, punarmithyādṛṣṭi:

paramavadyānāmityuktam, ānantaryāṇi niyamasya saṅghabhedo
mahāsāvadya ukta: ? trīṇi

karmāṇi niyamayya manodaṇḍa:, dṛṣṭīrniyamayya
mithyādṛṣṭi: | atha vā vipākavistaram,

mahājanavyāpādanam, kuśalamūlasamucchedaṃ cādhikṛtya
yathākramam |

sucaritānāṃ puna: katamat mahāphalatamam ?

bhavāgracetanā loke mahāphalatamā śubhe ||105||

kuśale puna: karmaṇi bhavāgracetanā sarveṣāṃ
mahāphalatamā | tasyā aśītikalpa-

sahasrāṇyatipraśānto vipāka: | vipākaphalaṃ
cādhikṛtyaitaduktam |

visaṃyogaphalaṃ tvadhikṛtya vajropamasamādhicetanā
sarveṣāṃ mahāphalā; sarvasaṃyojana-

paryādānaphalatvāt | ata eva loka ityuktam |

kimānantayairevāvaśyaṃ narakeṣūpapadyate ?
ānantaryasabhāgairapyavaśyamupapadyate | na

tvanantaramevetyapare ||105||

katamāni tāni ? ityāha-

dūṣaṇaṃ māturarhantyā niyatisthasya māraṇam |

-------------------

pañcamatṛtīyaprathamāni gurutarāṇīti |
iyamānantaryakarmapathānupūrvī-mātṛvadha:, pitṛvadha:,

arhadvadha:, saṅghabheda:, tathāgate
duṣṭacittarudhirotpādanamiti | pañcamaṃ
duṣṭacittarudhirotpādanam,

tat saṅghabhedavarjebhyaścaturbhyo gurutaram |
tṛtīyamarhadvadha:, tanmātṛpitṛvadhābhyāṃ gurutaram |
prathamaṃ

mātṛvadha:, tat pitṛvadhād gurutaram | tenāha-sarvalaghu:
pitṛvadha iti |

niyamasyeti | tadevāvadhāryetyartha: |
vipākavistaramadhikṛtya saṅghabhedo mahāsāvadya ukta:;

antarakalpavipākadānāt | mahājanavyāpādanamadhikṛtya
manodaṇḍa:; daṇḍakāraṇyādiśūnya-

karaṇāt | na hyanyena kāyakarmaṇā vākkarmaṇā vā tāvato
mahājanasya vyāpāda: sambhavatīti |

kuśalamūlasamucchedamadhikṛtya mithyādṛṣṭirmahāsāvadyā
| na hyanyadakuśalamūlaṃ kuśalamūlāni

samucchinatti; samudācāramātravirodhitvāditi |

na tvanantarameveti | narake'vaśyamutpattyā tāni
tatsādṛśyāt sabhāgānyucyante, na tu

tatrānantarotpattyā | anyathā hyānantaryāṇyeva
syurityapareṣāmabhiprāya: | anantarābhāvitve'pi na

tānyānantaryāṇyeva sambhavanti; atulyakālavipākatvāditi
prathamapākṣikāṇāṃ parihāra: ||105||

"dūṣaṇaṃ māturarhantyā:" | mātṛvadhānantaryasabhāgam
||106||

@580

bodhisattvasya śaikṣasya saṅghāyadvārahārikā ||106||

ānantaryasabhāgāni pañcamaṃ stūpabhedanam |

etāni pañca pañcānāmānantaryāṇāṃ yathākramaṃ
sabhāgāni-1. yadi mātaramarhantīṃ

dūṣayatyabrahmacaryakaraṇāt, 2. niyatipatitaṃ bodhisattvaṃ
mārayati, 3. śaikṣaṃ mārayati,

4. saṅghasya sukhāyadvārikaṃ harati, 5. stūpabhedaṃ karoti
|

anyadapi tu karma savipākaṃ triṣu kāleṣvatyarthaṃ
vighnayati ||

katameṣu triṣu ?

kṣāntyanāgāmitārhattvaprāptau karmātivighnakṛt ||107||

mūrdhabhya: kṣāntimākirata āpāyikāni karmāṇi
vidhāyopatiṣṭhante; tadvipākabhūmya-

tikramāt | yathā puruṣasya deśatyāgaṃ kurvato ghanikā
uttiṣṭhante |

anāgāmiphalaṃ prāpnuvata: kāmāvacarāṇi
vidhāyopatiṣṭhante, tathaiva sthāpayitvā

dṛṣṭadharmavedanīyaṃ karma |

arhattvaṃ prāpnuvato rūpārūpyāvacarāṇi tathaiva
||106-107||

yaduktam-"bodhisattvasya māraṇam" iti,  bodhisattva: kuto
yāvat,

kuta upādāya bodhisattvo vaktavya: ?

yato lakṣaṇakarmakṛt |

yata: prabhṛti lakṣaṇavipākāni karmāṇyārabhate kartum,
sa hi tadānīṃ niyatipatito

bhavati | kathaṃ kṛtvā ? sa hi tasmāt kālāt prabhṛti
nityaṃ bhavati |

sugati: kulajo'vyakṣa: pumān jātismaro'nivṛt ||108||

praśastā gatirasyeti sugati:; devamanuṣyopapatte: |

tasyāṃ ca sugatau
kṣatriya-brāhmaṇa-gṛhapatimahāśālakulajo bhavati, nānya:

kulīna: |

-------------------

niyatipatitabodhisattvamāraṇaṃ pitṛvadhānantaryasabhāgam |
śaikṣamāraṇamarhadvadhānantarya-

sabhāgam |
saṅghāyadvārahārikāsaṅghabhedānantaryasabhāgam |
stūpabhedanaṃ tathāgataduṣṭacittarudhirotpādanā-

nantaryasabhāgam |

saṅghāyadvārahārikā punarakṣayanīvyapahāra
ityācāryavasumitra: | evaṃ tu vyācakṣate-

sukhāyadvārahāriketi | yat sukhopayogikaṃ yena saṅgho
jīvikāṃ kalpayati tasyāpahāra iti |

tadvipākabhūmyatikramāditi | kṣāntilābhyanapāyaga
ityapāyabhūmyatikramāt |

tathaiveti | tadvipākabhūmyatikramāt | yathā puruṣasya
deśatyāgaṃ kurvato dhanikā uttiṣṭhante,

tathaivetyartha: ||107||

mahāśālakulaja iti | mahāprākārakulaja ityartha: |
kṣatriyamahāśālakulajo yāvad

@581

vikalānyakṣāṇyasyeti vyakṣa:, na vyakṣo'vyakṣa: |
avikalendriya ityartha: |

puruṣa eva na strī, kuta eva ṣaṇḍhādi: | jātismaraśca
bhavati |

sarvasyāṃ jātau nivartata iti nivṛt, na nivṛdanivṛt |
anivartaka ityartha: |

sattvahitārthaṃ sarvadu:khaprakārai:
sarvasattvavipratipattibhiścākheditatvāt | yattalloka ucyate-

`āpaṇakrīto dāsa:' iti | bodhisattvāste te hi mahātmana:
sarvasampatprakarṣaviśeṣaprāptā

api santo niṣkāraṇakaruṇāpāratantryāt sarvasattveṣu
caṇḍālakumārakasadṛśamātmānaṃ

nirmānatayā vyavasthāpya sattvebhya: sarvakadarthanānāṃ
soḍhāro bhavanti, sarvaśramayantraṇānāṃ

codvoḍhāra: | yaccaitallakṣaṇavipākaṃ karmetyuktam ||108||

jambūdvīpe pumāneva sammukhaṃ buddhacetana: | cintāmayaṃ
kalpaśate śeṣa ākṣipate hi tat ||109||

jambūdvīpe eva bodhisattvo lakṣaṇavipākaṃ karmākṣipati,
nānyatra; jāmbudvīpakānāṃ

tīkṣṇabuddhitvāt |

puruṣa eva, na strī |

sammukhībhūta eva śāstari, buddhālambanayaiva cetanayā |

cintāmayaṃ tatkarma; na śrutamayam, na bhāvanāmayam |

kalpaśate ca śeṣa ākṣipati na bahubhaveṣu | bhagavatā tu
śākyamuninottapta-

vīryatayā nava kalpā apāvartitā ekanavatyā
kalpairākṣiptam |

ata eva coktam-"ito'haṃ, grāmaṇi, ekanavataṃ kalpamupādāya
na samanusmarāmi

nābhijānāmi yadekakulamapi pakṣabhikṣāpradānaheto:
kṣataṃ vā syādupahataṃ vā" ( ) iti |

tata: prabhṛti prakṛtijātismaratvāt
prathamakalpāsaṃkhyeyaniryāta eva bodhisattva

etāṃścaturo doṣān vyāvartayati, dvau ca guṇau
pratilabhata iti pūrvācāryā: ||109||

teṣāṃ ca lakṣaṇānām

-------------------

gṛhapatimahāśālakulaja iti | mahāgṛhapatikulaja ityartha:
| kadarthanā | mahāparibhavapūrvikā

viheṭhanā | yayo: kāyavāco: pravṛttyā parasya
du:khadaurmanasye bhavata:, tadapekṣayā tannigraho

yantraṇetyucyate ||108||

ekanavataṃ kalpamupādāyeti | ekanavate: pūraṇa: kalpa
ekanavata:, tadupādāya |

asibaddhakena grāmaṇyā nirgranthaśrāvakeṇa
bhagavānukta:-"kimanarthāyāsi bho gautama kulānāṃ

pratipanno yastvamīdṛśe durbhikṣa iyatā bhikṣusaṅghena
sārddhamaśanivadutsādayan bhikṣāmaṭasi" iti |

sa bhagavatābhihita:-"ito'haṃ grāmaṇi ekanavataṃ
kalpamupādāya" ( ) iti vistara: |

etāṃścaturo doṣān vyāvartayatīti | durgatidoṣam,
akulīnatādoṣam, vikalendriya-

tādoṣam, strībhāvadoṣaṃ ceti | dvau ca guṇau pratilabhate
| jātismaratāguṇam, anivartakatāguṇaṃ

ceti ||109||

@582

ekaikaṃ puṇyaśatajam,

kiṃ puṇyasya parimāṇam ?

sannikṛṣṭaṃ bodhisattvaṃ sthāpayitvā yāvat
sarvasattvānāṃ bhogaphalamityeke |

yāvat sarvasattvānāṃ karmādhipatyena
trisāhasramahāsāhasrako loko nivartata

ityapare |

buddhā eva ca tatparimāṇajñā ityapare |

anyo bodhisattvabhūto bhagavān kiyato buddhān
paryupāsayāmāsa ? prathame

kalpāsaṃkhyeye pañcasaptatisahasrāṇi, dvitīye
ṣaṭsaptatim, tṛtīye saptasaptatim |

atha kasya kalpāsaṃkhyeyasyānte katamo buddha āsīt ?
pratilomānukrameṇa

yathākramam-

asaṅkhyeyatrayāntyajā: |

vipaśyī dīpakṛd ratnaśikhī,

ratnaśikhini samyaksambuddhe prathamo'saṅkhyeya: samāpta: |
dīpaṅkare bhagavati

dvitīya: | vipaśyini tathāgate tṛtīya: |

-------------------

sannikṛṣṭaṃ bodhisattvaṃ sthāpayitveti | yo
lakṣaṇavipākakarmakārī | trisāhasramahā-

sāhasrako nivartata iti | yena sarvasattvakarmādhipatyena
trisāhasramahāsāhasraprādurbhāva:, tasya

tat parimāṇamiti | uktaṃ puṇyasya parimāṇam |

teṣāmevaṃ kṛtaparimāṇānāṃ śatenaikaṃ
mahāpuruṣalakṣaṇaṃ nirvartate | evaṃ yāvad
dvātriṃśattama-

mapīti | kecit taṃ
vyācakṣate-buddhālambanamanaskārasammukhībhāvāt
pañcāśaccetanā bhavanti |  `ahamapītthaṃ syām' ityaparā:
pañcāśadityevaṃ puṇyaśataṃ bhavatīti |

apare varṇayanti-kāmadhāturviśatisthānāni, rūpadhātu:
ṣoḍaśa, ārūpyāścatvāra:,

aṣṭau ca śītanarakā ityaṣṭacatvāriṃśadvikalpaṃ
traidhātukaṃ bhavati | tadālambanamasya bodhisattvasya

karuṇācittamutpadyate | tatastatsamprayuktāścetanā
aṣṭatvāriṃśad bhavanti | ato'nantaraṃ buddhālambana-

cetanotpadyate | yathānenāsmāt traidhātukāt sattvā mocitā
ityekā cetanā | ato'nantaraṃ dvitīyā

cetanotpadyate | `ahamapyevaṃ mocayeyam' ityātmālambaneti
pañcāśaccetanā bhavanti | tāsāṃ

punardvi: sammukhībhāvāccetanāśataṃ bhavatīti |

anya āhu:-prāṇātipātaviratirbuddhasya bhagavata: pañcabhi:
kāraṇairupetā bhavati | pañca

kāraṇāni-maulakarmapathapariśuddhi:, sāmantakapariśuddhi:,
vitarkānupaghāta:, smṛtyanupari-

gṛhītatvam, nirvāṇapariṇāmitatvaṃ ceti | tadālambanā
api cetanā: pañca bhavanti | evaṃ daśa

karmapathālambanā daśa pañcakāścetanānāṃ
pañcāśaccetanā bhavanti | tāsāṃ
dvi:sammukhībhāvāccetanāśataṃ

bhavatītyetat puṇyaśatam | `yathā
ayamasādhāraṇadaśakuśalakarmapathanirjāto bhagavān,
evamahamapi

syām' iti kṛtvā | tadevaṃ satyekaikaṃ puṇyaśatajamityetat
sidhyati |

paryupāsayāmāseti | liṭyāmpratyayāntasyāseretadrūpam |
paryupāsitavānityartha: | yatra

@583

sarveṣāṃ tu teṣāṃ-

śākyamuni: purā ||110||

śākyamunirnāma samyaksambuddha: pūrvaṃ babhūva | yatra
bhagavatā bodhisattvabhūtena

ādyaṃ praṇidhānaṃ kṛtam-`evamprakāra evāhaṃ buddho
bhaveyam' iti, no'pyevaṃ kaliyuga

evotpannavānāryavat, tasyāpyevaṃ varṣasahasrāntaṃ
śāsanaṃ babhūva ||110||

atha kasyāmavasthāyāṃ bodhisattva: kāṃ pāramitāṃ
paripūrayate ?

sarvatra sarvaṃ dadata: kāruṇyād dānapūraṇam |

yadā sarvasmai sarvaṃ dadāti ā akṣṇa:, ā majjāyā:,
kāruṇyāt nābhyudayaviśeṣaṃ

lipsamāna:-iyatā dānapāramitā paripūrṇā bhavati |

aṅgacchede'pyakopāttu rāgiṇa: kṣāntiśīlayo: ||111||

yadāyamavītarāgo'pi cchidyamāneṣvaṅgeṣu nālpamapi
kupyati, tadā asya kṣānti-

śīlapāramite paripūrṇe bhavata: ||111||

tiṣyastotreṇa vīryasya,

tiṣyaṃ tathāgataratnaguhāyāṃ
tejodhātusamāpannadṛṣṭyā bhagavān bodhisattvabhūta ekena

pādena sthitvā sapta divasān stutavānekagāthayā-

"na divi bhuvi vā nāsmin loke na vaiśravaṇālaye,  na
marubhavane divyasthāne na dikṣu vidikṣu ca |

caratu vasudhāṃ sphītāṃ kṛtsnāṃ saparvatakānanām,

puruṣavṛṣabhastvattulyo'nyo mahāśramaṇa: kuta:" || ( ) iti
|

tadā kila vīryapāramitā paripūrṇā, nava ca kalpā:
pratyudāvartitā: |

dhīsamādhyoranantaram |

-------------------

bhagavateti vistara: | prabhāsanāmnā
kumbhakārakumārabhūtenāsukhodarakābhyaṅgaparicaryā
bhirupasthānaṃ

kṛtvādyaṃ praṇidhānaṃ kṛtam ||110||

tadāsya kṣāntiśīlapāramite paripūrṇe iti | cetasā
tāvadakopata: kṣāntipāramitāparipūri:

kāyavāgbhyāṃ
duścaritākaraṇācchīlapāramitāparipūririti ||

na divi bhuvi veti vistara: | divi bhuvi veti
uddeśapadanyāyenoktam | nāsmiṃlloke na

vaiśravaṇālaye na marubhavane divyasthāna iti |
tadvyaktyarthanirdeśapadāni | asmin loka iti |

manuṣyaloke | vaiśravaṇālaya iti | cāturmahārājikasthāne
| marubhavana iti | marūdbhave | trāyastriṃśa-

bhavana ityartha: | divyasthāne | yāmādisthāne |
lokadhātvantareṣvapi tatsadṛśasyābhāvajñā-

panārthamāha-na dikṣu vidikṣu ceti |

atha na śraddhīyate, caratu nara: kaścid vasudhāmimāṃ
kṛtsnāṃ sphītāṃ bahusattvādhyāsitāṃ

saha parvatai: kānanaiśca | saparvatakānanāṃ svayaṃ
pratyavekṣyatām ityabhiprāya: |  

@584

bodhe: pūrvasamanantaraṃ dhyānaprajñāpāramitayo:
paripūri: | vajropamasamādhau svasyā:

sampada: pāragamanāt pāramitā: |

sūtra uktam-"trīṇi puṇyakriyāvastūni | dānamayaṃ
puṇyakriyāvastu, śīlamayam,

bhāvanāmayam" ( ) iti | kathametat trayaṃ puṇyakriyāvastu ?

puṇyaṃ kriyā'tha tadvastu trayaṃ karmapathā yathā ||112||

puṇyamapyetat trayaṃ kriyāpi, vastvapi, yathāyogamiti
puṇyakriyāvastu |

tadyathā-karma ca te panthānaśca panthāna eva ca karmaṇa
iti karmapathā uktā: |

tatra dānamaye tāvat puṇyakriyāvastuni kāyavākkarma
tridhā bhavati-

tatsamutthāpikā cetanā, puṇyaṃ ca, kriyā ca | tatsahabhuvo
dharmā: puṇyameva |

śīlamayaṃ tu-kāyavākkarmaiveti tridhā bhavati |

bhāvanāmayam-maitrī, puṇyaṃ ca, puṇyakriyāyāśca vastu |
tatsamprayuktāyāścetanāyā

maitrīmukhenābhisaṃskaraṇāt tatsahabhūścetanā, śīlaṃ
ca, puṇyaṃ ca, kriyā ca | anye tatsahabhuva:

puṇyasya vā kāraṇaṃ puṇyakriyā puṇyaprayogastasyā
etāni trīṇi vastūni | eṣāṃ sampādanārthaṃ

puṇyaprayogārambhāditi |

kuśalacetanāparamārthena puṇyakriyā | tasyā etāni
vastūnītyapare ||112||

-------------------

nava ca kalpā: pratyudāvartitā iti | tena
vīryārambheṇaikanavatyā kalpai: paripūrṇā
vīryapāramiteti kṛtvā | ata evoktam-ekanavatyāṃ
kalpeṣvākṣiptamiti |

bodhe: pūrvasamanantaramiti |
kṣayānutpādajñānalakṣaṇāyā bodhe: pūrvasamanantaram |
kiṃ

kāraṇam ? paripūrṇapāramito hi bodhimadhigacchati,
nāparipūrṇapāramita iti |

yathāyogamiti | kiñcit puṇyañca kriyā ca vastu ca, kiñcit
puṇyaṃ ca kriyā ca,

kiñcit puṇyameva kriyā ca, kiñcit puṇyaṃ ca vastu ca,
kiñcidvastveveti | katham ? ityāha-

tadyatheti vistara: | karma ca te panthānaśca |
prāṇātipātādaya: sapta karmapathā:, karmasvābhāvyāt

cetanāpathatvācca | trayastvabhidhyādaya: panthāna eva
karmaṇaścetanākhyasyeti karmapathā: |

kāyavākkarma trividheti | puṇyaṃ tāvadiṣṭavipākatvāt |
kriyā karmasvabhāvatvāt | vastu

tatsamutthānacetanāyāstadadhiṣṭhāya pravṛtte: |
tatsamutthāpikā cetanā kāyavākkarmasamutthāpikā |

puṇyamiṣṭavipākatvāt | kriyā manaskarmatvāt na vastu,
kriyānadhiṣṭhānatvāt | tatsahabhuvo

vedanādaya: | iṣṭavipākatvāt puṇyameva, na tu
kriyādhiṣṭhānaṃ vā; tallakṣaṇābhāvāt |

śīlamayamiti | pūrvavat traidhaṃ yojyam |

maitrī puṇyamiti pūrvavad yojyam | puṇyakriyāyāśca vastu
| tatsamprayuktāyā maitrī-

samprayuktāyāścetanāyā maitrīmukhena
maitrīvaśenābhisaṃskaraṇād abhisañcetanāt tatsahabhū:
maitrī sahabhūścetanā śīlañca
dhyānasaṃvarasaṃgṛhītam, puṇyaṃ ca kriyā ca pūrvavat |
`na hi dhyānasaṃvaraṃ

pravartayeyam' ityadhiṣṭhāya cetanā pravartate | tena na
kriyādhiṣṭhānam | anye tatsahabhuvo vedanādaya:

@585

kimidaṃ dānaṃ nāma ? yadapi dīyate tad dānam | iha tu

dīyate yena taddānam,

bhavati sma | rāgādibhirapi dīyate, na cātra tadiṣṭam, ato
viśeṣaṇārthamāha-

pūjānugrahakāmayā |

pareṣāṃ pūjānugrahakāmatābhyāṃ yena dīyate | kiṃ
punastat syādyena dīyate ?

kāyavākkarma sotthānam,

kiṃ punastadutthānam ? yena kalāpena tadutthāpyate | āha
cātra

"śubhena manasā dravyaṃ svaṃ dadāti yadā pumān |

tat kṣaṇaṃ kuśalā: skandhā: dānamityabhidhīyate ||" ( )
iti |

mahābhogyaphalaṃ ca tat ||113||

taccaitad dānamayaṃ puṇyakriyāvastu mahābhogyaphalam |
svabhāve caiṣa mayaḍ

veditavya: | tadyathā-tṛṇamayaṃ gṛham, parṇamayaṃ
bhājanamiti ||113||

tat khalvetad dānam-

svaparārthobhayārthāya nobhayārthāya dīyate |

tatra yadavītarāga: ārya: pṛthagjano vā vītarāgaścaitye
dānaṃ dadāti, tadasyātmana

evārthāya; pareṣāṃ tenānugrahābhāvāt |

yadāryo vītarāga: parasattvebhyo dānaṃ dadāti
sthāpayitvā dṛṣṭadharmavedanīyaṃ tatra

-------------------

puṇyameva pūrvavat | tadevaṃ dānamaye-puṇyaṃ ca kriyā ca
vastu ca, puṇyaṃ kriyā ca, puṇyaṃ ca,

puṇyakriyāvastu | śīlamaye-puṇyaṃ ca kriyā ca kriyāvastu
ca puṇyakriyāvastu | bhāvanāmaye-

puṇyakriyāvastu ca, puṇyaṃ kriyā ca, puṇyaṃ ceti
puṇyakriyāvastu | avayavasarūpāṇāmapyekaśeṣa

iṣyate; "guṇo yaṅluko:" (pā^ sū^ 7.4.82) iti yathā ||112||

yadapi dīyate taddānamiti | deyaṃ vastu, karmaṇi lyuḍiti
kṛtvā | "dīyate yena taddānam"

iti | iha tu kuśalamiṣṭaṃ dānamiti | deyasya hi
vastrāderavyākṛtatvam |

rāgādibhirapīti | ādiśabdena krodherṣyādīnāṃ grahaṇam
| pūjānugrahakāmatayeti | caityā-

parinivṛtebhya: pūjā | indriyamahābhūtānugrahakāmā tayā
|

yena kalāpeneti | cittacaittakalāpena | kuśalā: skandhā iti
| pañca skandhā: | kāya-

vāgvijñaptistadavijñaptirapi vā rūpaskandho draṣṭavya: |

svabhāve caiṣa mayaḍiti | na vikārādiṣu | tad yathā
tṛṇamayaṃ gṛhamiti | na tṛṇānāṃ

vikāro'sti | taistu nirvikāraireva
tatkṛtamityatastṛṇamayaṃ tṛṇasvabhāvaṃ taditi gamyate |

tatsvābhāvye'pi sati tadvikāratāṃ parikalpya mayaṭ kriyata
ityabhiprāya: | "tatprakṛtivacane

mayaṭ" (pā^ sū^ 5.4.20) ityanena vā lakṣaṇena mayaḍ
vidhīyate | evaṃ parṇamayaṃ

bhājanamityetadapi vaktavyam ||113||

@586

dānaṃ pareṣāmarthāya; tena teṣāmanugrahāt |
nātmano'rthāya; tadvipākabhūmeratyantasamatikrānta-

tvāt |

yadavītarāga: pṛthagjano vā vītarāga: parasattvebhyo
dadāti taddānamubhayeṣāmarthāya |

yadāryo vītarāgaścaitye dadāti sthāpayitvā
dṛṣṭadharmavedanīyam, taddānamubhayeṣāṃ

nārthāya | taddhi kevalaṃ gauravaṃ kṛtajñābhyāṃ dīyate
|

sāmānyena dānaṃ mahābhogyaphalamuktam |

tadviśeṣa: punardātṛvastukṣetraviśeṣata: ||114||

tatra tāvat-

dātā viśiṣṭa: śraddhādyai:,

śraddhāśīlaśrutādiguṇayukto dātā viśiṣṭo bhavati |
tad dānadātṛviśeṣeṇa

phaladānaṃ prati viśiṣyate |

sa ca tādṛśo dātā

satkṛtyādi dadāti,

satkṛtya svahastaṃ kāle parānupahatya dadāti |

ata: |

satkārodārarucitā kālānācchedyalābhitā ||115||

ato'sya dātustat tādṛśaṃ dānaṃ dattvā yathākramaṃ
catvāro viśeṣā bhavanti-1.

satkāralābhī bhavati | 2. udārebhyo bhogebhyo ruciṃ labhate
| 3. kāle bhogān labhate

nātikrāntikālāt | 4. anācchedyāṃśca bhogān labhate |
nāsya bhogā: parairācchādyante,

nāpyagnyādibhirvināśyante | uktaṃ yathā-dātā
viśiṣyate, tadviśeṣācca dāna-

viśeṣa: ||115||

atha vastu kathaṃ viśiṣyate ?  -------------------

sthāpayitvā dṛṣṭadharmavedanīyamiti | tadubhayārthamiti
kṛtvā sthāpyate | tadvipāka-

bhūmeratyantasamatikrāntatvāt |
kāmadhātoratyantasamatikrāntatvādityartha: | kāmadhāturhi
dānasya

vipākabhūmiriti ||114||

śrutādiguṇayukta iti | ādiśabdena
tyāgaprajñālpecchatādiguṇayukta: | "satkṛtyādi

dadāti" iti | satkṛtyetyādirasyeti satkṛtyādi |
kriyāviśeṣaṇametat |

yathākramaṃ catvāro viśeṣā iti | satkṛtya dātā
satkāralābhī bhavati | svahastadātā

udārebhyo bhogebhyo ruciṃ labhate | kāladātā kāle bhogān
labhate; nātikrāntakālāt | yad

bhoktumevāsamartha: | parānupahatya dātā anācchedyān
bhogān labhate ||115||

@587

varṇādisampadā vastu,

`viśiṣṭam' iti vartate | yadi yaddīyate tad
varṇagandharasasparśānāmanyatamenāpi

sampannaṃ bhavati | evaṃ vastu viśiṣyate |

tādṛśaṃ vastu dattvā kiṃ bhavati ? yathākramam

surūpatvaṃ yaśasvi vā |

priyatā sukumārartusukhasparśāṅgatā tata: ||116||

varṇasampannaṃ dattvā surūpo bhavati |

gandhasampannaṃ dattvā yaśasvī bhavati; gandhavad yaśaso
dikṣu vidhāraṇāt |

rasasampannaṃ dattvā priyo bhavati | rasa iva syādu: |
sparśasampannaṃ dattvā sukumārāṅgaśca bhavati,
ṛtusukhasparśāni cāsyāṅgāni

bhavanti, yathā strīratnasya ||116||

atha kṣetraṃ kathaṃ viśiṣyate ?

gatidu:khopakāritvaguṇai: kṣetraṃ viśiṣyate |

gativiśeṣāt tāvad viśiṣyate | tathā hyuktaṃ
bhagavatā-"tiryagyonigatāya

dānaṃ dattvā śataguṇo vipāka: pratikāṅkṣitavya: |
du:śīlāya manuṣyabhūtāya dānaṃ dattvā

sahasraguṇa:" ( ) iti |

du:khaviśeṣād viśiṣyate | tathā hyaupadhikeṣu
puṇyakriyāvastuṣu, glāne dānam,

glānopasthāpake dānam, śītalikādiṣu ca
dānamuktvoktam-"ebhi: saptabhi:

aupadhikai: puṇyakriyāvastubhi: samanvāgatasya śrāddhasya
kulaputrasya vā kuladuhiturvā

na labhyaṃ puṇyānāṃ pramāṇamudgrahītum" ( ) iti |

upakāritvaviśeṣād yathā-mātāpitroranyeṣāṃ
copakāriṇām; ṛkṣamṛga-

jātakādyudāharaṇāt |

guṇaviśeṣād yathā-"śīlavate dattvā śatasahasraguṇo
vipāka:" ( )

ityevamādi |

-------------------

ṛta-sukha-sparśāni cāsyāṅgānīti | śīte uṣṇāni,
uṣṇe śītāni, sādhāraṇe

sādhāraṇāni ||116||

śītalikādiṣu ceti | ādi-śabdena
vardanikā-varṣalikādiṣu yathāsūtramuktametat |

yathā mātāpitroriti | upakāritvaviśeṣāt kārāpakārau
mahāphalau tayorbhavata:-

ityartho'vagantavya: | ṛkṣamṛgajātakādyudāharaṇād
vipāka iti | evam ṛkṣamṛgayorguhāṃ praviśya

gātroṣmaśītopanayenohyamānanadyuttāraṇena
copakāriṇorapakārakaraṇena sadyo'ṅgapātāt | ādiśabdena

kapijātakādyudāhāryam |

śīlavate dattvā śatasahasraguṇo vipāka ityevamādīti |
ādiśabdena srotaāpattiphala-

pratipannakāya dattvā aprameyo bhavati vipāka:,
tato'prameyanara: srotaāpannāyetyādi |

@588

saveṣāṃ tu dānānām-

agraṃ muktasya muktāya,

"yadvītarāgo vītarāgāya dattvā'tidānam, idaṃ
śreṣṭhamāmiṣadāneṣu dānam"

( ) ityuktaṃ bhagavatā |

bodhisattvasya ca,

yadvā dānaṃ bodhisattve dadāti sarvasattvahitaheto:,
tadamuktasyāpyamukte'bhyā-

dānamagram | tat sthāpayitvā yāni bhagavato'nyānyaṣṭau
dānānyuktāni, teṣām-

aṣṭamam ||117||

`agram' iti vartate | katamānyaṣṭau ? 1. āsādya dānam, 2.
bhayadānam, 3.

`adānme dānam, 4. dāsyati me dānam, 5. dattapūrvaṃ me
dānaṃ pitṛbhiśca pitāmahaiśca' iti

dānaṃ dadāti, 6. svargārthaṃ dānam, 7. kīttyarthaṃ
dānam, 8. cittālaṅkārārthaṃ dānam,

cittapariṣkārārtham, yogasambhārārtham, uttamārthasya
prāptaye dānaṃ dadāti |

tatrāsādya dānaṃ yat āsannebhya upagatebhyo dānaṃ
dadātīti paurāṇā: |

bhayadānaṃ yad vināśābhimukhaṃ dṛṣṭvā varaṃ
dadāmīti dadāti |

śeṣaṃ sugamatvānna vibhaktam ||117||

srota āpattiphalapratipannakāya dānaṃ dattvā
aprameyavipāka:, tato'prameyatara:

srotaāpannāyeti vistareṇoktaṃ sūtre |

api tu-

mātṛpitṛglānadhārmakathikebhyo'ntyajanmane |

bodhisattvāya cāmeyā anāryebhyo'pi dakṣiṇā ||118||

ebhya: pañcabhya: pṛthagjanabhūtebhyo'pyaprameyā phalato
dakṣiṇā bhavati | tatrāntya-

janmā bodhisattvaścaramabhavika: |

dhārmakathikaścaturvidhe kṣetraviśeṣe katamasmin pakṣe
nikṣeptavya: ? upakāripakṣe |

sahi mahākalyāṇamitram avidyāndhāyāṃ prajāyāṃ
prajñācakṣuṣo dātā, samaviṣamasya prakāśayitā,

āsravasya dharmakāyasyābhinivartayitā, samāsato
buddhakṛtyasya kartā ||118||

-------------------

tat sthāpayitveti | anantaroktaṃ bodhisattvadānam | taddhi
samyaksambodhyarthaṃ sarva-

sattvārthañca | śeṣaṃ sugamatvānna vibhaktamiti |
yadetadadānme dānamityevamādikam | adānme dāna-

miti | dattamanena pūrvamiti dānaṃ tṛtīyam | dāsyati me
dānamiti caturtham | dattapūrvaṃ me pitṛbhiśca

pitāmahaiśceti dānamiti pañcamam | svargārthe dānaṃ
ṣaṣṭham | kīrtyarthe saptamam | cittālaṅkārārthaṃ

yāvaduttamārthasya prāptaye dānimityaṣṭamam |
cittālaṅkārārthamṛddhyartham | cittapariṣkārārtham |
aṣṭau

cittapariṣkāramārgāṅgāni, tadartham | yogasambhārārtham
| yoganidānārtham | uttamārthasya prāpti: |

arhattvaṃ nirvāṇasya vā prāpti:, tasyai prāptaye dānam |
caturbhedamapyekamaṣṭamaṃ bhavati | nirvāṇa-

prāpakamevaitaditi kṛtvā sugamamuktamācāryeṇa ||117||

@589

karmaṇāṃ tu gurulaghutvaṃ jñātukāmena samāsata: ṣaṭ
kāraṇāni jñeyāni | tadyathā-

pṛṣṭhaṃ kṣetramadhiṣṭhānaṃ prayogaścetanāśaya: |

eṣāṃ mṛdvadhimātratvāt karmamṛdvadhimātratā ||119||

pṛṣṭhaṃ nāma yat kṛtasya punaranukriyā | kṣetraṃ nāma
yatra kārāpakārā: kriyante |

adhiṣṭhānaṃ karmapatha: | prayogastadarthaṃ kāyavākkarma
| cetanā yayā karmapathaṃ niṣṭhāpayati |

āśayastadabhiprāya:-`evaṃ caivaṃ ca kuryām', `evaṃ
caivaṃ ca na kariṣyāmi' iti |

kasyacit pṛṣṭhaparigraheṇaiva tatkarma guru sampadyate;
vipākanaiyamyāvasthānāt |

kasyacit kṣetravaśenaiva | tatraiva kṣetre
punaradhiṣṭhānavaśāt guru sampadyate, nānyathā | yathā-

mātāpitro: prāṇātipātāt, na tvevamadattādānādikāt |

evamanyadapi yojyam |

yasya tu sarvāṇyadhimātrāṇi bhavanti,
tasyātyarthamadhimātraṃ guru karma veditavyam |

yasya mṛdūni, tasyātyarthaṃ mṛdu veditavyam ||119||

kṛtaṃ ca, upacitaṃ ca karmocyate | kathaṃ karmopacitaṃ
bhavati ? pañcabhi: karaṇai: |

sañcetanasamāptibhyāṃ niṣkaukṛtyavipakṣata: |

parivārād vipākācca karmopacitamucyate ||120||

kathaṃ sañcetanata: ? sañcintya kṛtaṃ bhavati
nābuddhipūrvam, na sahasā kṛtam |

kathaṃ samāpti: ? kaścidekena duścaritenāpāyānyāti,
kaścid yāvat tribhi: |

kaścidekena karmapathena, kaścid yāvad daśabhi: | tatra yo
yāvatā gacchati tasminnasamāpte

kṛtaṃ tat karma nopacitam, samāpte tūpacitam |

-------------------

caturvidha kṣetraviśeṣa iti | gatidu:khopakāriguṇakṣetre
katamasmin pakṣa iti | yasmādasya

gatikṣetratā ca na sambhavati | tasmāt pṛcchati |
samaviṣamasya prakāśayiteti | dharmādharmasya ||118||

vipākanaiyamyāvasthānāditi |
niyatavipākadānāvasthānādityartha: | kasyacit kṣetra-

vaśenaiveti | tad yathā sāmānyapuruṣavadhāt pitṛvadha: |
tatraiva kṣetre punaradhiṣṭhānavaśāditi | karma-

pathavaśāt katham ? ityāha-mātāpitro: prāṇātipātanād
guru karma, na tvevamadattādānādikād

guru | na hi mātāpitrordravyāpaharaṇakarma tadvadhavad guru
bhavati; tadvadhasyānantaryasvabhāvatvāt |

ādiśabdena mṛṣāvādapaiśunyādigrahaṇam |

evamanyadapi yojyamiti | kasyacit prayogaviśeṣeṇa guru
sampadyate; vipākanaiyamyā-

vasthānāt | kasyaciccetanāviśeṣeṇa |
kasyacidāśayaviśeṣeṇa ||119||

nābuddhipūrvaṃ na sahasā kṛtamiti | atha
vā-nābuddhipūrvaṃ kṛtam idaṃ kuryāmityasañcitya

kṛtam | tannopacitam | avyākṛtaṃ hi tat karma | na sahasā
kṛtamiti | buddhipūrvamapi na sahasā

kṛtam | yadabhyāsena
bhāṣyākṣepānmṛṣāvādādyanuṣṭhānaṃ kṛtaṃ
tadakuśalam, na punarupacitam | yāvat

tribhiriti | kāyavāṅmanoduścaritai: |

@590

kathaṃ niṣkaukṛtyavipakṣata: ? nirvipratisāraṃ ca tat
karma bhavati, niṣpratipakṣaṃ

ca |

kathaṃ parivārata: ? akuśalaṃ cākuśalaparivāraṃ ca
bhavati |

kathaṃ vipākata: ? vipākadāne niyataṃ bhavati |

evaṃ kuśalamapi yojyam | ato'nyathā karma kṛtaṃ bhavati,
nopacitam ||120||

caitye sarāgasyātmārthaṃ dānamityuktam |
tatrāsatyupabhoktari kathaṃ puṇyaṃ bhavati ?

dvividhaṃ hi puṇyam-1. tyāgānvayam, tyāgādeva
yadupapadyate; 2. paribhogānvayaṃ ca,

deyadharmaparibhogād yadutpadyate |

caitye tyāgānvayaṃ puṇyam,

paribhogānvayaṃ puṇyaṃ nāsti | kathaṃ tatrāpratigṛhṇati
kasmiṃścit puṇyam ? kiṃ

puna: kāraṇaṃ sati pratigrahītari bhavitavyam, nāsatīti ?
kasyacidapyanugrahābhāvāt ?

idamakāraṇam | yadi hi puṇyaṃ parānugrahādeva syāt,
maitryādyapramāṇasamyagdṛṣṭi-

bhāvanāyāṃ na syāt | tasmādeṣṭavyaṃ caitye'pi puṇyam |

maitryādivadagṛhṇati |

yathā maitryādiṣvantareṇāpi pratigrāhakaṃ parānugrahaṃ
vā puṇyaṃ bhavati svacittaprabhavam,

tathā hyatīte'pi guṇavati tadbhaktikṛtaṃ svacittāt
puṇyaṃ bhavati |

-------------------

niṣpratipakṣaṃ ceti | pratideśanādipratipakṣābhāvata: |

akuśalaṃ cākuśalaparivāraṃ ceti | ya: kṛtvāpyanumodata
iti |

vipākadāne niyatamiti | puṣṭākuśalalakṣaṇasamutpādāt |

evaṃ kuśalamapi yojyamiti | katham ? sañcetanata: sañcintya
kṛtaṃ bhavati, nābuddhipūrvaṃ

kṛtaṃ bhavati | tadyathā-avyākṛtena cittena pāṣāṇaṃ
dadāmīti suvarṇapiṇḍaṃ dadyāt | kṛtaṃ tat,

na punarupacitam | avyākṛtaṃ hi tat karma, na sahasā kṛtam
| yathā bhāṣyākṣepāt satyavacanaṃ

kṛtaṃ tat kuśalam, na punarupacitam | kaścidekena sucaritena
sugatiṃ yāti, kaścid yāvat

tribhi:; kaścidekena karmapathena, kaścid yāvaddaśabhi: |
tatra yo yāvatā gacchati, tasminnasamāpte

kṛtaṃ karma, nopacitam | samāpte tūpacitam | evaṃ yāvad
vipākadāne niyatamiti sambhavato

yojyam ||120||

caitye sarāgasyeti vistara: | "svaparārthobhayārthāya"
(abhi^ ko^ 4.114) ityatra |

puṇyameva
tyāgānvayamapaśyannāha-kasyacidapyanugrahābhāvāditi |
sati hi pratigrahītari yuktaṃ

tyāgānvayaṃ puṇyam | tatra hi prītyanugraheṇa grahītā
yujyata iti |

"maitryādivadagṛhṇati" iti | maitryādiṣveva maitryādivat |
agṛhṇati asati pratigrāhake

puṇyaṃ bhavati | asatyapi parānugrahe;
kuśalamūlādibalādhānāt | tathā hyatīte'pi guṇavati

tathāgatādau tadbhaktikṛtaṃ caityadānaṃ puṇyaṃ bhavati |

@591

dānamānakriyā tarhi vyarthā prāpnoti ? na;
tatkarmasamuttāpikāyā bhakte: prakṛṣṭatara-

tvāt | yathā hi śatruvadhābhiprāyasya tatsamutthitaṃ
kāyavākkarma śatrusaṃjñayā tasmin mṛte'pi

kurvato bahutaramapuṇyaṃ jāyate nābhiprāyamātreṇa; tathā
hyatīte'pi śāstari tadbhaktisamutthāṃ

dānamānakriyāṃ kurvato bahutaraṃ puṇyaṃ jāyate, na
bhaktimātreṇa,

yadi svakṣetre dānakriyābījamiṣṭaphalaṃ bhavati,
kukṣetre tarhyaniṣṭaphalaṃ bhaviṣyati ?

kukṣetre'pīṣṭaphalatā phalabījāviparyayāt ||121||

kukṣetre'pi hi phalasya bījādaviparyayo
dṛṣṭa:-mṛdvīkābījānmṛdvīkāphala-

mevotpadyate madhuram, nimbabījānnimbameva tiktam | evaṃ
kukṣetre'pi parahitādhyāśayapravṛttasya

dānabījasyeṣṭameva phalaṃ nirvartate, nāniṣṭam |
kṣetradoṣāt tu tadbījamalpaphalaṃ vā bhavati,

aphalaṃ vā ||121||

gataṃ dānamayapuṇyakriyāvastu saprasaṅgam ||

śīlamayaṃ vaktavyam ? taducyate-

dau:śīlyamaśubhaṃ rūpaṃ śīlaṃ tadvirati:,

akuśalaṃ hi rūpaṃ dau:śīlyamucyate | tasmād virati:
śīlam |

sā punarvirati:-

dvidhā |

yayā ca viramyate vijñaptyā, yacca tadviramaṇam avijñapti:
|

-------------------

dānamānakriyā tarhi vyarthā prāpnotīti | yadi
svacittādeva puṇyaṃ bhavet cittenaiva

dānamānāvanuṣṭheyau; kasmād dānamānau
bhagavataścittamātreṇa cintayato yā bhakti:, tata iyaṃ
dānamānau

kurvato bhakti: prakṛṣṭatarā; kāyavākkarmaṇorapi
pravartanāt | cittamātreṇa hi cintayato bhakti:

kāyavākkarmaṇī na pravartayata: | yathā hīti vistara: |
yathā hi `śatrūn hanmi' iti kṛtābhiprāyasya

kasyacit tatsamutthitaṃ tadabhiprāyasamutthitaṃ
kāyavākkarma śatrusaṃjñayā `śatrurayaṃ na tāvanmriyate'

ityanayā saṃjñayā tasmin mṛte'pi kurvato bahutaramapuṇyaṃ
jāyate; cetanānubandhāt | nābhiprāyamātreṇa

kriyāśūnyena | tathā hyatīte'pi parinirvṛte'pi bhagavati
tadbhaktisamutthāṃ śāstṛbhaktisamutthāṃ

dānamānakriyāṃ pṛṣṭhabhūtāmiva kurvato bahutaraṃ
puṇyaṃ jāyate | na bhaktimātreṇa | kriyāśūnyeneti |

kukṣetre tarhyaniṣṭapalaṃ bhaviṣyatīti | taskarādibhyo
dānamaniṣṭapalamiti nirgranthā: | sukṣetre

hīṣṭaphalam, kukṣetre tu viparītamiti ? ato
bravīti-"kukṣetre'pīṣṭaphalatā phalabījā-

viparyayāt" iti | na kṣetraviśeṣādiṣṭaṃ phalamiti
brūma: | kiṃ tarhi ? viśiṣṭamiti | na hi

sukṣetre prāṇātipātādibījasyeṣṭaṃ phalaṃ bhavatīti |

kukṣetre'pi hi phalasya mṛdvīkāphalasya bījāt
mṛdvīkābījāt aviparyayo dṛṣṭa: |

mṛdvīkāphalameva madhuraṃ dṛṣṭamityartha: | na tu
nimbaphalamevam | nimbabījānnimbaphalameveti |

tiktamiti | mṛdvīkābījaṃ kuśalasyodāharaṇam,
nimbabījamakuśalasya ||121||

"dau:śīlyamaśubhaṃ rūpam" iti |
prāṇātipātādilakṣaṇaṃ prakṛtisāvadyaṃ rūpaṃ
dau:śīlyam ||

@592

na ca kevalaṃ dau:śīlyād virati: śīlam, kiṃ tarhi ?

pratikṣiptācca buddhena,

yadapi na prakṛtyā dau:śīlyam, bhagavatā ca buddhena
pratikṣiptamakālabhojanādikam,

tasmādapi dvidhā virati: śīlam |

samāttaśikṣasya tu tadadhyācārād dau:śīlyaṃ jāyate ||

uktaṃ samāsena śīlam ||

viśuddhaṃ tu caturguṇam ||122||

tattu śīlaṃ caturguṇaṃ bhavati | viparyayādaviśuddham
||122||

atha kathaṃ caturguṇam ? ityāha-

dau:śīlyataddhetvahataṃ tadvipakṣasamāśritam |

dau:śīlyena tāvadanupahataṃ bhavati yathoktena dau:śīlyena
| hetunāpyanupahataṃ bhavati |

lobhādibhi: kleśopakleśai: dau:śīlyavipakṣāśritaṃ ca
bhavati | smṛtyupasthānasanni-

śritatvāt samāśritaṃ ca bhavati |
nopapattiviśeṣāśritam; nirvāṇapariṇāmitatvāt |

pañcabhi: kāraṇai: ityapare | 1. maulai:
karmapathairviśuddhaṃ bhavati, 2. sāmantakai-

rviśuddham, 3. vitarkairanupahatam, 4.
smṛtyānuparigṛhītam, 5. nirvāṇapariṇāmitaṃ ceti |

caturvidhaṃ śīlamityapare | 1.
bhayaśīlam-yadājīvikāślokadaṇḍadurgatibhayāt

pālyate | 2.
āśāstiśīlam-yadbhavabhogasatkāratṛṣṇākṛtam | 3.
bodhyaṅgānulomaṃ

śīlam-yanmokṣārthaṃ samyagdṛṣṭikānām | 4.
pariśuddhaṃ śīlam-anāsravaśīlam;

nirmalatvāditi ||

gataṃ śīlam ||

-------------------

"pratikṣiptācca buddhena" iti | prajñaptisāvadyatvāt |
samāttaśikṣasya tu tadadhyācārād

dau:śīlyamiti | gṛhītatadviramaṇasya
bhagavadvacanānādarād dau:śīlyaṃ jāyate | arthāduktaṃ
bhavati-

asamāttaśikṣasya na dau:śīlyamiti |

"viśuddhaṃ tu caturguṇam" iti | catvāro guṇā asyeti
caturguṇam ||122||

dau:śīlyena yathokteneti | "dau:śīlyamaśubhaṃ rūpam"
ityanena | lobhādibhiriti | na

tairdau:śīlyahetubhi: samudācaradbhirupahataṃ bhavati |
dau:śīlyavipakṣāśritamityartha: |

maule: karmapathairviśuddhamiti |
prāṇātipātādibhirmaulairakhaṇḍitamityartha: |
sāmantakai-

rviśuddhamiti | prāṇātipātādiprayogairadūṣitamityartha:
| vitarkairiti | kāmavitarkādibhi: | smṛtyānu-

pagṛhītamiti | kāyādismṛtyupasthānairdṛḍhīkṛtam |
śīlasmṛtyā vānuparigṛhītam |

āśāstiśīlamiti | āśāsti: = prārthanā |
yadbhavabhogasatkāratṛṣṇākṛtamiti | bhave  bhoge ca
satkāre ca yā tṛṣṇā, tayā yat samāttamityartha: |
samyagdṛṣṭikānāmiti | buddhaśāsana-

pratipannānām | anyatīrthikānāṃ hi na bodhyaṅgānukūlam;
asaddṛṣṭikatvāt |

@593

samāhitaṃ tu kuśalaṃ bhāvanā,

kimidaṃ samāhitaṃ nāma ? samādhisvabhāvaṃ sahabhū yat |
kimarthametat bhāvane-

tyucyate ?

cittavāsanāt ||123||

taddhi samāhitaṃ kuśalamatyarthaṃ vāsayati;
guṇaistanmayīkaraṇāt santate: |

puṣpaistilavāsanāvat dānaṃ tāvanmahābhogatāyai
saṃvartata ityuktam ||123||

atha śīlaṃ bhāvanā ca ?

svargāya śīlaṃ prādhānyād visaṃyogāya bhāvanā |

dānamapi svargāya śīlaṃ prādhānyāt | śīlamapi
visaṃyogāya | bhāvanā tu

prādhānyāt |

sūtra uktam-"catvāra: pudgalā brāhmaṃ puṇyaṃ prasavanti"
( ) iti |

-------------------

"samāhitaṃ tu kuśalam" iti |
samāhitagrahaṇamasamāhitanivṛttyartham | kuśalagrahaṇaṃ

samāhitāsvādanāsamprayuktakliṣṭadhyānanivṛttyartham |
tat samāhitaṃ kuśalasadṛśamutpadyate |

samādhisvabhāva-sahabhū yaditi | samādhisvabhāvaṃ tena ca
saha bhavati yadityartha: |

taddhi samāhitamiti vistara: | tat samāhitaṃ
kuśalamatyarthaṃ cittaṃ saṃvāsayati | bhāvayati |

asamāhitamapi vāsayati | na tvevamatyarthamiti darśayati |
katham ? ityāha-guṇaistanmayīkaraṇāt

santate: | yasmāt samādhiguṇaistanmayīkriyate cittasantati:
| atra dṛṣṭāntamāha-puṣpaistila-

vāsanāvaditi | yathā puṣpaistilā bhāvyante
puṣpagandhamayīkaraṇāt, tadvat | tadidamuktaṃ bhavati-

bhāvanā = vāsanā, tatsvabhāvaṃ puṇyaṃ bhāvanāmayamiti
||123||

atha śīlaṃ bhāvanā ca | `kasmai saṃvartate' iti
vākyaśeṣato'rthaṃ pṛcchati | svargāya

śīlaṃ prādhānyāditi | śīlaṃ prādhānyena svargāya
bhavati | anyattu na prādhānyena svargāya bhavati |

kimanyat ? dānam | dānamapi hi svargāya sambhavati |
śīlamapi visaṃyogāya sambhavati;

śamathavipaśyanayo: śīlapratiṣṭhānatvāt | bhāvanā
prādhānyena visaṃyogāya | sākṣād visaṃyoga-

prāpakatvāt, prahāṇamārgasaṃgṛhītatvād vā |
puṇyakriyāvastuprasaṅgenedamupanyasyate-

sūtra uktam-catvāra: pudgalā: brāhmaṃ puṇyaṃ prasavanti |
apratiṣṭhite pṛthivīpradeśe

tathāgatasya śārīraṃ stūpaṃ pratiṣṭhāpayati-ayaṃ
prathama: pudgala: brāhmaṃ puṇyaṃ prasravati | cāturdeśe

bhikṣusaṅghe ārāmaṃ niryātayati, tatraiva cārāme
vihāraṃ pratiṣṭhāpayati-ayaṃ dvitīya: pudgalo

brāhmaṃ puṇyaṃ prasavati | bhinnaṃ
tathāgataśrāvakasaṅghaṃ pratisandadhāti-ayaṃ tṛtīya:
pudgala: brāhmaṃ

puṇyaṃ prasavati | maitrīsahagatena
cittenāvaireṇāsapatnenāvyābādhena vipulena
mahadgatenāpramāṇena

subhāvitenaikāṃ diśamadhimucya spharitvopasampadya viharati,
tathā dvitīyām, tathā tṛtīyām,

@594

katamat tad brāhmapuṇyam ? yattallakṣaṇavipākasya karmaṇa:
parimāṇajñāpanāyoktamiti

vaibhāṣikā: |

pūrvācāryāstu vyācakṣate-

caturṇāṃ brāhmapuṇyatvaṃ kalpaṃ svargeṣu modanāt
||124||

yāvatā puṇyena kalpaṃ svargeṣu modate, idaṃ brāhmaṃ
puṇyam; brahmapurohitānāṃ

kalpāyuṣkatvāt | nikāyāntare gāthāṃ paṭhanti-

"brāhmaṃ puṇyaṃ prasavati kalpaṃ svargeṣu modate" ( ) iti
||124||

āmiṣadānamuktam ||

dharmadānaṃ vaktavyam | tadidamucyate-

dharmadānaṃ yathābhūtaṃ sūtradyakliṣṭadesanā |

sūtrādīnāṃ yathābhūtamakliṣṭadeśanā dharmadānam |
ato mahatīṃ ta ātmana:

puṇyajyāniṃ kurvanti, ye viparītadharmaṃ deśayanti |
kliṣṭacittā vā lābhasatkārayaśāṃsi

vāñchanta: |

uktaṃ puṇyakriyāvastubhedena trividhaṃ kuśalam ||

puna:-

puṇyanirvāṇanirvedhabhāgīyaṃ kuśalaṃ tridhā ||125||

puṇyabhāgīyaṃ yadiṣṭavipākaṃ mokṣabhāgīyam,
yasminnutpanne niyataṃ parinirvāṇadharmā

-------------------

tathā caturthīm, ityūrdhvamadhastiryak sarvata: sarvamimaṃ
lokaṃ spharitvopasampadya viharati-ayaṃ

caturtha: pudgalo brāhmaṃ puṇyaṃ prasavati" ( ) iti |
yattallakṣaṇavipākasya karmaṇa:

parimāṇajñāpanāyoktamiti | yaduktam-sannikṛṣṭaṃ
bodhasattvaṃ sthāpayitvā yāvat sarvasattvānāṃ

bhogaphalamityevamādi |

idaṃ brāhmaṃ puṇyamiti | brahmaṇāmidaṃ brāhmam |
brahmapurohitāścātra brahmaśabdenocyante |

kasmāt ? brahmapurohitānāṃ kalpāyuṣkatvāt |
brahmapurohitānāṃ hi kalpamāyuruktam | anena ca

karmaṇā kalpaṃ svargeṣu modate | brāhmaṃ puṇyaṃ
prasavati kalpaṃ svargeṣu modata iti nikāyāntara-

pāṭhavacanāt | tatsādharmyādetad brāhmaṃ puṇyamucyate |
nanu ca kāmadhātau nāsti kuśalasya karmaṇa:

kalpaṃ vipāka iti ? satyamekasya nāsti; ekādhiṣṭhānāstu
bahvyaścodanā bhavanti | yāsāṃ krameṇa

kalpapramāṇaṃ svārgikaṃ phalamabhinirvartate; cyutasya
punastatraiva janmasandhānāt | bṛhat puṇyaṃ

brāhmamityapare ||124||

sūtrādīnāmiti | ādiśabdena dvādaśānāmaṅgānāṃ
grahaṇam | sūtra-geya-vyākaraṇa-gāthā-

udāna-nidānāvadāna-itivṛttaka-jātaka-
vaipulyādbhutadharmopadeśā iti dvādaśānāmaṅgānām |

akliṣṭadeśaneti | akliṣṭacittasamutthāpitetyartha: |

puṇyabhāgīyamiti | puṇyasya bhāga: prāptiriti
puṇyabhāga: | iṣṭaphalaprāptirityartha: | tasmai

@595

bhavati | yasya
saṃsārādīnavanairātmyanirvāṇaguṇadyotikāṃ kathāṃ
śrutvā romaharṣāśrupātau

bhavata: tasyāsti mokṣabhāgīyaṃ kuśalamūlamityavaseyam |
prāvṛṣīvāṅkuraprarohāt khalavileṣu

bījāstitvam |

nirvedhabhāgīyamūṣmādi catuvirdhaṃ paścād
vyākhyāsyāma: ||125||

yadidaṃ loka ucyate lipimudrāgaṇanā kāvyaṃ saṃkhyeti, ka
eṣāṃ svabhāva: ?

prayogapravartitaṃ karma sasamutthāpakaṃ tridhā |

lipimudre sagaṇanaṃ kāvyaṃ saṃkhyā yathākramam ||126||

yogapravartitamiti upāyaviśeṣapravartitam | tridhā karmeti
kāyavāṅmanaskarma |

tatra lipimudre tāvad yogapravartitaṃ kāyakarma
sasamutthānam | gaṇanā kāvyaṃ ca vākkarma |

ityetāni pañcaskandhasvabhāvāni | saṃkhyā manaskarma,
yanmanasā saṅkalanaṃ dharmāṇām ||126||

dharmāṇāmidānīṃ kecit paryāyā ucyante-

sāvadyā nivṛtā hīnā: kliṣṭā dharmā:,

kliṣṭānāṃ dharmāṇāṃ sāvadyā nivṛtā hīnā iti
paryāyā: |

-------------------

hitaṃ puṇyabhāgīyam | ata evoktam-yadiṣṭavipākamiti |
tatprāptyanukūlamiti | athavā trayo

bhāgā:-puṇyo bhāga:, apuṇyo bhāga:, aniñjyo bhāga:;
tasmai hitaṃ puṇyabhāgīyam | athavā-

puṇyaṃ bhajata iti puṇyabhāk, puṇyabhāgeva
puṇyabhāgīyam | svārthe ka-pratyaya: | evaṃ
mokṣabhāgīyam |

atha vā saṃsārabhāga:, mokṣabhāgaśceti dvau bhāgau |
tatra yanmokṣabhāgāya hitaṃ tanmokṣabhāgīyam |

mokṣaprāptirvā mokṣabhāga:, tasmai hitam
tatprāptyanukūlamiti mokṣabhāgīyam | tasya lakṣaṇaṃ

paścād vakṣyate | evaṃ nirvedhabhāgīyamapi yojyam |
paścād vyākhyāsyāma iti | "tata

ūṣmagatotpatti:" (abhi^ ko^ 6.17) ityatra |
karmādhikāreṇaiṣāṃ karmasvabhāvānāṃ lakṣaṇa-

mucyate ||125||

yadidaṃ loka ityādi | sasamutthānamiti |
sacittacaitasikakalāpam | yena tat kāya-

karmotthāpyate | tat kāyakarma sasamutthānaṃ yogapravartitam
| lipirmudrā ca | kāraṇe kāryopacārāt |

yena hi kāyakarmaṇā lipirlikhyate, mudrā vā khanyate, sā
lipirmudrā ca śāstre'bhiprete; na yathā

loke hyakṣaracihnaṃ pustakādau lipiriṣyate |
akṣarānakṣaracihnaṃ ca mudreti | gaṇanā kāvyañca
vākkarma |

yogapravartitaṃ sasamutthānamiti vartate |
pañcaskandhasvabhāvānīti | lipimudrayo: kāyakarma

rūpaskandha: | gaṇanākāvyayorvākkarma rūpaskandha: |
vedanādayastūbhayatrāpi samutthānabhūtāścatvāra:

skandhā iti | pañcaskandhasvabhāvānyetāni bhavanti |
yanmanasā saṃkalanaṃ dharmāṇāmiti | ekaṃ dve
trīṇītyevamādi sā saṅkhyā | yattu vācā na manasā sā
gaṇanetyābhidhārmikā: | iyaṃ ca saṅkhyā

saparivāragrahaṇāccatu:skandhasvabhāvā ||126||

lipyādilakṣaṇanirddeśānuṣaṅgeṇa sāvadyādīnāmapi
dharmāṇāṃ lakṣaṇanirddeśopanyāsa: | dharma-

skandhakavibhāṣāyāmete paryāyā nirdiṣṭā: |
tatpratyāsanneyamiti | ime paryāyā upanyasyanta ityapara:

sambandha: | sahāvadyena kleśalakṣaṇena vartanta iti
sāvadyā: | kleśacchāditatvānnivṛtā: | kleśā

@596

śubhāmalā: |

praṇītā:,

kuśalānāsravāṇāṃ praṇītā iti paryāya: |

hīnapraṇītebhyo'nye madhyā iti siddhaṃ bhavati |

saṃskṛtaśubhā: sevyā:,

kuśalasaṃskṛtānāṃ sevitavyā iti paryāya: | śeṣā
asevitavyā iti siddhaṃ bhavati |

kasmādasaṃskṛtaṃ na sevyam ? anabhyasanīyatvād,
aphalatvācca | phalārthaṃ hi

sevā bhavati ||

sottarā anye sarvadharmā: |

mokṣastvanuttara: ||127||

nahi nirvāṇād viśiṣṭataramasti | tacca sarvebhyo
viśiṣṭam; kuśalanitya-

tvāt ||127||

abhidharmakośabhāṣye karmanirdeśo nāma caturtha
kośasthānamiti ||

-------------------

api hi samprayogiṇā kleśāntareṇa nivṛtā: |
niṣkṛṣṭatvādāryaistyaktatvād vā hīnā: | kliṣṭāstu
kleśayogato'vagantavyā: |

"śubhāmalā:" | kuśalānāsravā: | te praṇītā: |
śuddhiprakarṣagatatvāt | hīnapraṇītebhyo'nye

madhyā iti siddhamiti | kliṣṭā eva hīnā: | śubhāmalā
eva ca praṇītā ityavadhāraṇādato'nye

na hīnā: | na praṇītā iti madhyā: siddhā: |

"saṃskṛtaśubhā: sevyā" iti | aviśeṣeṇa sāsravā
anāsravā vā sevitavyā: |

paryupāsitavyā: | santānādhyāropaṇata: | śeṣā
asevitavyā iti | ke śeṣā: ? asaṃskṛtāśca ye,

na ca kuśalā: | kliṣṭā nivṛtāvyākṛtā ityartha: |

anabhyasanīyatvāditi | pauna:punyena
kartumaśakyatvādityartha: | anupādyatvādityapare |

aphalatvācceti | saṃskṛtasya hi hetuphale | nāsaṃskṛtasya
te iti | sottarā iti sātiśayā |

akuśalā nivṛtāvyākṛtānāmaniṣṭavipākābhāvāt |
nivṛtāvyākṛtā anivṛtāvyākṛtai: saṃskṛtā

sottarā; teṣāmakliṣṭatvāt | te'pi kuśalāsāsravai:
sottarā:; kuśalasāsravāṇāmiṣṭaphalatvāt |

te'pyanāsravai: sottarā:; niṣkleśatvāt | anāsravā api
saṃskṛtā asaṃskṛtai: sottarā;

asaṃskṛtānāṃ nityatvāt |
saṃskṛtāvapyākāśāpratisaṅkhyānirodhau
pratisaṅkhyānirodhena sottarau;

pratisaṅkhyānirodhasya kuśalanityatvāt |

"mokṣastvanuttara:" | na hi nirvāṇād viśiṣṭatamamasti |
tathā hyuktam-"ye kecid

bhikṣavo dharmā: saṃskṛtā vā asaṃskṛtā vā
virāgasteṣāmagra ākhyāyate" ( ) iti |

pratisaṅkhyānirodho hi nityatvāt sarvasaṃskṛtebhya
utkṛṣṭa: | kuśalatvāccāsaṃskṛtābhyā-

mākāśāpratisaṅkhyānirodhābhyāmutkṛṣṭatara iti ||127||

abhidharmakośavyākhyāyāṃ sphuṭārthāyāṃ
caturthakośasthānaṃ samāptam ||

@597

* oṃ^ namo buddhāya *

pañcamaṃ kośasthānam

(anuśayanirdeśa:)

"karmajaṃ lokavaicitryam" (abhi^ 4.1) ityuktam | tāni ca
karmāṇya-

nuśayavaśādupacayaṃ gacchanti, antareṇa cānuśayān
bhavābhinirvarttane | na samarthāni bhavanti |

ato veditavyā:-

mūlaṃ bhavasyānuśayā:,

kleśo hi pravartamāno daśa kṛtyāni karoti-mūlaṃ
dṛḍhīkaroti, santatimavasthā-

payati, kṣetramāpādayati, ni:ṣyandaṃ nirvartayati,
karmabhavamabhinirharati, svasambhāraṃ

-------------------

sphuṭārthavyākhyāyāṃ

pañcamaṃ kośasthānam

(anuśayanirdeśa:)

`karmajaṃ lokavaicitryam' ityuktamiti | caturthasyādāvuktam |
ato'nena sambandhenā-

nuśayopanyāsa iti sambandhaṃ darśayati | tāni ca karmāṇi
yathoktalakṣaṇaprabhedāni anuśaya-

vaśādupacayaṃ gacchanti | vipākanaiyamyenātra uttiṣṭhante
| vipākadānāya niyatībhavantītyartha: |

antareṇa cānuśayān vinānuśayairbhavasya
janmo'bhinirvartane utpādane na samarthāni bhavanti

kuśalānyakuśalāni vā karmāṇi | na hārhata:
paunarbhavikāni karmāṇyanityāni na santi,

anuśayābhāvāttu punarbhavābhinirvartane na samarthāni
bhavanti | ata evaiṣāmanityatvaṃ sidhyati |

hyarthe cāyaṃ ca: paṭhitavya:; yasmādantareṇānuśayān
bhavābhinirvartane na samarthāni bhavanti,

tasmādanuśayavaśādupacayaṃ gacchantītyabhiprāya: |

apare punaretad vyākhyādvayamevaṃ vyācakṣate-tāni ca
karmāṇyanuśayavaśādupacayaṃ

gacchanti | yānyakṛtāni karmāṇi, tānyanuśayavaśāt
punarbhavābhinirvartana upacīyanta ityartha: |

na hyarhatāṃ karmāṇi punarbhavābhinirvartana upacīyante,
antareṇa cānuśayān bhavābhinirvartane na

samarthāni bhavantīti | yāni ca kṛtāni,
tānyapyantareṇānuśayān bhavābhinirvartane na śaktāni

bhavanti | na hyarhatāṃ pṛthagjanāvasthāyāṃ kṛtāni
kuśalākuśalāni paunarbhavikānyanityāni karmāṇi

na santi, anuśayavaikalyāttu tāni bhavābhinirvartane na
samarthāni-ityevaṃ pṛthagarthābhidhānāt

samuccaye'yaṃ cakāra iti |

mūlaṃ bhavasyānuśayā iti | punarbhavasya karmabhavasya vā
mūlam anuśayā ityabhiprāya: |

mūlaṃ dṛḍhīkarotīti | prāptirhi mūlam |
tāmucchedārthena dṛḍhīkarotītyartha: |
santatimavasthāpayatīti |

paramparayā kleśaprabandhaṃ sthāpayatītyartha: |
kṣetramāpādayatīti | āśrayamātmotpattyanukūlaṃ

karotītyartha: | niṣyandaṃ nirvartayatīti |
svaniṣyandamupakleśaṃ janayati | tadyathā-rāga āhrī-

@598

parigṛhṇāti, ālambane sammohayati, vijñānasroto namayati,
kuśalapakṣādvyutkrāmyati,

bandhanārthaṃ ca spharati dhātvanitakramaṇayogeneti |

kati ceme'nuśayā: ?

ṣaḍ,

samāsena ṣaṭ |

katame ?

rāga: pratighastathā |

mano'vidyā ca dṛṣṭiśca vicikitsā ca,

tathāgrahaṇaṃ
rāgavaśenānyeṣāmapyālambanānuśāyitajñāpanārtham |
etacca paścāt

pravedayiṣyāma: |

te puna: ||1||

ṣaḍrāgabhedā saptoktā:,

-------------------

kyauddhatyamatsarān janayati, dveṣa: krodherṣye ityādi |
karmabhavamabhinirharatīti | karma eva

bhava: = karmabhava:, taṃ punarbhavābhinirvṛttaye
janayatītyartha: | idamasya `mūlaṃ bhavasyānuśayā:'

ityarthasandarśanārtham | svasambhāraṃ parigṛhṇātīti |
svasambhāra: = kleśasyāyoniśo manaskāra:,

taṃ parigṛhṇāti | tasyānāgatasya hetubhāvenāvatiṣṭhata
ityartha: | ālambane sammohayatīti | yathābhūtā-

grahaṇāt, buddhyupaghātād vā sammohayatīti |
vijñānasroto namayatīti | vijñānasantatimālambane

punarbhave vā namayati |

yadi `mūlaṃ bhavasya' iti punarbhavagrahaṇam,
idamasyodāharaṇam | kuśalapakṣād vyutkrāmaya-

tīti | kuśalapakṣāt parihāpayati | bandhanārthaṃ ca
spharati | bandhanakāryaṃ vyāpnoti, tanotītyartha: | katham
? ityāha-dhātvanatikramaṇayogena |
dhātvanatikramaṇaprakāreṇetyartha: | tadidamuktaṃ bhavati-

ya: kleśo yaddhātuka: sa taṃ dhātuṃ nātikrāmyatīti |

ṣoḍaśetyanya: | eṣu ṣaṭ prakṣipya |
āśrayadauṣṭhulyaṃ janayati, akarmaṇyatāpādanāt |

guṇān dveṣṭi, tadvirodhitvāt | apavādānāspadīkaroti,
vidvadvigarhitakāyakarmotthāpanāt | satpathā-

dudvartayati, viparītadaiśikasaṃsevābhimukhīkaraṇāt |
vividhānarthabījaṃ ropayati, sarvasaṃsāra-

vyasanānāṃ tatprabhavatvāt | ādhipatyaphalena ca
lokasyāniṣṭamupasaṃharati, tadvegena bāhyabhāva-

vikārāpatte: |

rāgavaśenānyeṣāmapīti | yatra rāga: tatrālambane'nye
pratigrahādayo'pyanuśerate | "premād

dveṣo jāyate, mānādayo'pi" ( ) iti sūtram | ata eva ca
rāgānuśayanābhāvād

anāsravavisabhāgadhātvo: kleśā nānuśerata iti | etacca
paścāt pravedayiṣyāma iti | "yaddhi

vastu ātmadṛṣṭitṛṣṇābhyāṃ svīkṛtam,
tatrānye'pyanuśayā anuśayitumutsahante, ārdra iva paṭe

rajāṃsi saṃsthātum" ( ) ityetat jñāpayiṣyāma: ||1||

@599

ta ete ṣaḍanuśayā: sūtre rāgasya dvidhā bhedaṃ kṛtvā
saptoktā:-kāmarāgānuśaya:,

pratighānuśaya:, bhavarāgānuśaya:, mānānuśaya:,
dṛṣṭyanuśaya:, vicikitsānuśaya iti |

kathamidaṃ jñātavyam-kāmarāga evānuśaya:
kāmarāgānuśaya:, āhosvit kāma-

rāgasyānuśaya: kāmarāgānuśaya: ? kiṃ cāta: ?
kāmarāga evānuśayaścet sūtravirodha:-

"ihaikatyo na kāmarāgaparyavasthitena cetasā bahulaṃ
viharati | utpannasya kāmarāga-

paryavasthānasyottarani:saraṇaṃ yathābhūtaṃ prajānāti |
tasya tatkāmarāgaparyavasthānaṃ sthāmaśa:

samyaktvasusamavahataṃ sānuśayaṃ prahīyate" iti |
kāmarāgasyanuśayaśced viprayuktānuśaya-

prasaṅgādabhidharmavirodha:-"kāmarāgānuśaya
stribhirindriyai: samprayukta:" iti ?

kāmarāga evānuśaya iti vaibhāṣikā: | evaṃ
yāvadvicikitsaivānuśaya iti |

nanu coktam-evaṃ sūtravirodha iti ? nāsti virodha: |
sānuśayaṃ sānubandha-

mityarthāt | aupacāriko vā sūtre'nuśayaśabda: prāptau |
tadyathā-du:kho'gniriti |

lākṣaṇikastvabhidharme kleśa evānuśayaśabda: | tasmāt
samprayuktā evānuśayā: |

kathamidaṃ gamyate ? anuśayānāṃ

"cittakleśakaratvādāvaraṇatvācchubhairviruddhatvāt" |

yasmādanuśayai: kliṣṭaṃ cittaṃ bhavatyapūrvaṃ kuśalaṃ
notpadyate, utpannācca parihīyate,

-------------------

āhosvit kāmarāga evānuśaya iti | vaibhāṣikanayena
paryavasthānamevānuśaya: |

vātsīputranayena prāptiranuśaya: | sautrāntikanayena bījam
| uttarani:saraṇamiti | paścānni:saraṇa-

mityartha: | sthāmaśa: susamavahatam | balaśa: suṣṭhu
samyag avahatamityartha: | sānuśayaṃ prahīyata

iti | idamatrodāharaṇam | idamatra viruddhyate |
sahayogasamāse hi anyatvaṃ dṛṣṭam, tadyathā-

saputro devadatta iti | tathā ca sati sūtravirodha: |
abhidharmavirodha iti | kāmarāgānuśayāstri-

bhirindriyai: samprayuktā:, katamaistribhi: ?
sukha-saumanasya-upekṣendriyai: samprayuktā iti | na

hi viprayuktasya prāptilakṣaṇasya ebhirindriyai: samprayogo
yujyata iti śāstravirodha: |

sānuśayaṃ sānubandhamityarthāditi |
kāmarāgasyānubandho'nuśayaśabdenokta: | anubandha:

puna: kleśāntarasyotpādānukūlyenāvasthānam |
anuvṛttirvā anuśaya: | sānuśayaṃ prahīyate, na

punaranuvartate saṃkleśa ityartha: | aupacāriko vā
sūtre'nuśayaśabda: | upacāre bhava aupacārika: |

kutraupacārika: ? ityāha-prāptau | mukhyavṛttyā
paryavasthāne'nuśayaśabdo vartate, upacāreṇa tu

prāptau; tasyānuśayahetubhāvāt | tadyathā
du:khavedanāhetutvād agnirdu:kha ityucyate, tadvat |

lākṣaṇikastvabhidharme'nuśayaśabda: | lakṣaṇe bhava:,
lakṣaṇena vā dīpyati lākṣaṇika ityāha-

kleśa eveti | ālambanasamprayogataścānuśerata ityanuśayā
iti | tasmāt samprayuktā evānuśayā: |

atra cārthe ślokamudāharanti-

"cittakleśakaratvādāvaraṇatvācchubhairviruddhatvāt |

kuśalasya copalambhādaviprayuktā ihānuśayā:" || iti ||

cittakleśakaratvāditi | asya vivaraṇam-yasmādanuśayai:
kliṣṭaṃ cittaṃ bhavati, na

@600

tasmānna viprayuktā: | atha viprayuktairapyevaṃ syāt,
kuśalaṃ na kadācidapyupalabhyeta; teṣāṃ

nityaṃ sannihitatvāt | upalabhyate ca, ata:

"kuśalasya copalambhādaviprayuktā ihānuśayā:" || ( ) iti |

tadidamajñāpakam; yasmādyo hi viprayuktamanuśayamicchati sa
etat sarvamanuśayakṛtaṃ

necchati, kleśakṛtamevecchati |

evaṃ tu sādhu yathā sautrāntikānām | kathaṃ ca
sautrāntikānām ? kāmarāga-

syānuśaya: kāmarāgānuśaya iti | na cānuśaya: samprayukto
na viprayukta:, tasyā-

dravyāntaratvāt | prasupto hi kleśo'nuśaya ucyate,
prabuddha: paryavasthānam | kā ca tasya

prasupti: ? asammukhībhūtasya bījabhāvānubandha: | ka:
prabodha: ? sammukhībhāva: |

ko'yaṃ bījabhāvo nāma ? ātmabhāvasya kleśajā
kleśotpādanaśakti: |

yathānubhavajñānajā smṛtyutpādanaśakti:, yathā
cāṅkurādīnāṃ śāliphalajā śāliphalotpādana-

śaktiriti | yastu kleśānāṃ bījārthamarthāntaraṃ
viprayuktamanuśayaṃ kalpayati tena smṛti-

bījamapyarthāntaraṃ kalpayitavyaṃ jāyate |

-------------------

viprayuktai: kliṣṭaṃ cittaṃ bhavati | āvaraṇatvāditi |
asya padasya vivaraṇam-apūrvaṃ kuśalaṃ

notpadyata iti | sānuśaye citte kuśalamapūrvaṃ notpadyata
iti | anuśayā: śubhairviruddhā: |

yasmādutpannāt kuśalāt parihīyate, tasmāt
kuśalairviruddhā anuśayā: | tasmānna viprayuktā

iti | yasmāccetasyavidyamānaistairyathoktakliṣṭādi na
sambhavati, samprayuktai: puna: sarvametad

yujyata iti |

atha viprayuktairapyevaṃ syāditi | viprayuktai: kliṣṭaṃ
cittaṃ bhavati | apūrvaṃ kuśalaṃ

notpadyate, utpannācca parihīyata iti | yadyevam, kuśalaṃ
kadācidapyupalabhyeta, teṣāṃ viprayuktānāṃ

nityasannihitatvāt | yasmāt kliṣṭāvasthāyāṃ
kuśalāvasthāyāmanyasyāṃ vā te viprayuktā vartanta

iti upalabhyeta ca kuśalam, atha `kuśalasya
copalambhādaviprayuktā ihānuśayā:' iti

sthitametad |

ācārya āha-tadidamajñāpakam | yadidaṃ
vaibhāṣikairuktam-`cittakleśakaratvād'

ityādi | yo hi viprayuktamanuśayamicchatīti vātsīputrīya:
| sarvametaditi | cittakleśādi |

kleśakṛtamevecchatīti | paryavasthānakṛtamevetyartha: |
paryavasthānaṃ ca na nityasannihitaṃ bhavatīti

kuśalopalambhasiddhi: | kāmarāgasyānuśayā iti
pakṣaparigrahe sānuśayaṃ parihīyata iti nāsti

sūtravirodha:; kintu viprayukto'nuśaya iti prāpnoti | ata
āha-na cānuśaya: samprayukto na

viprayukta iti | katham ? ityāha-tasyādravyāntaratvāditi |
śaktirūpasya bījasya rāgādibhyo-

'narthāntaratvāt |

ātmabhāvasya āśrayasya | kleśajā pūrvotpannakleśajanitā
| kleśotpādanaśakti: |

yathānubhavajñānajā
smṛtyutpādanaśaktirnadravyāntarabhūtā, tadvat |
smṛtyutpādanaheturdravyāntara-

bhūta: kaścid viprayukta ityāśaṅkya
dṛṣṭantāntaramupanyasati-yathā cāṅkurādīnāmiti |
vistara:-

@601

yattarhi sūtre kleśa evānuśaya ukta: ṣaṭṣaṭke-"so'sya
pudgalasya bhavati

sukhāyāṃ vedanāyāṃ rāgānuśaya:" iti | bhavatīti
vacanānnāsau tadaivānuśaya: | kadā tarhi

bhavati ? yadā prasupto bhavati | hetau vā tadupacāra eṣa
draṣṭavya: ||

tiṣṭhatu prasaṅga: | śāstraṃ pravarttatām |

ya eṣa sūtre rāgasya bheda: kṛta:-`kāmarāgo bhavarāga:'
iti, ko'yaṃ bhavarāga: ?

bhavarāgo dvidhātuja: |

rūpārūpyadhātujo rāgo bhavarāga: kṛta: | kiṃ
kāraṇamevaṃ kṛta: ?

antarmukhatvāttanmokṣasaṃjñāvyāvṛttaye kṛta: ||2||

samāpattirāgo hi teṣāṃ prāyeṇa | sa
cāntarmukhapravṛtta:, tasmād bhavarāga: uktastayo:

kila dhātvormokṣasaṃjñāvicchandanārthamekeṣāmiti |

ātmabhāva eva tu bhava: | te ca sattvā: samāpattiṃ
sāśrayāmāsvādayanta ātmabhāva-

mevāsvādayanti; kāmavītarāgatvāt | ata: sa rāgo
bhavarāga ityukta: ||2||

punarete ṣaḍanuśayā abhidharme daśa kriyante | kathaṃ
kṛtvā ?

-------------------

yathā cāṅkurādīnāṃ pūrvotpannā śāliphalajā
śāliphalāntarotpādanāya śaktirna dravyāntarabhūtā,

tadvat |

yastviti | vātsīputrīya: | yadi `kleśasyānuśaya:'
itīṣyate | yattarhi sūtra eva

kleśo'nuśaya ukta ṣaṭṣaṭke sūtre-"asya pudgalasya bhavati
sukhāyāṃ vedanāyāṃ rāgānuśayā:"

( ) iti ? rāga eva anuśaya: | sukhavedanāvasthāyāṃ hi
rāga: samudācarannevamukta:, na tu

tasya bījamityabhiprāya: | bhavatīti vacanānnāsau
tadaivānuśaya iti | anuśaya eva rāgasyāyamukta:,

na rāga:; bhavatīti vacanāt |
tasyāmavasthāyāmutpadyamānasya rāgasyānuśayo bhavatīti |

bījamutpadyate, na tūtpannamiti | bījaprakṛtāvasthātra
kathyate ityabhiprāya: | kadā tarhi bhavatīti |

kadānuśayo'stītyartha: | yadā prasupto bhavati | yadoparato
bhavatītyartha: | hetau vā tadupacāra

iti | hetau = rāge anuśayopacāra: | rāgo hi rāgānuśasya
hetu: | tathā hi rāgajā rāgotpādanaśaktī

rāgānuśaya ityuktamiti | tadidamuktaṃ
bhavati-kvacidanuśayaśabdena bījamucyate, kvacit

paryavasthānamiti |

samāpattirāgo hi teṣāṃ prāyeṇeti | āsvādanāsamprayukte
dhyāne prāyeṇa teṣāṃ rāga: |

vimānādiṣvapi teṣāṃ rāgo'stītyata: prāyeṇeti grahaṇam
| sa cāntaramukhapravṛtta:, samāhitarūpa-

tvād | tathā ca sati mokṣasaṃjñopatiṣṭhate |
tadvicchandanārthaṃ bhagavān deśayāmāsa-`kāmarāgo

bhavarāga:' ityevamādi | bhave rāga:, naiṣa mokṣe kuśalo
dharmacchanda iti | ātmabhāva eva

tu bhava ityācāryamatam | samāpattiṃ sāśrayāmiti |
samāpattim = sātmabhāvam | āsvādayanta

ātmabhāvamevāsvādayanti; na kāmaguṇān |
kāmavītarāgatvāt | ata: sa rāgo bhavarāga ityukto

na kāmarāga iti darśayati ||2||

@602

dṛṣṭaya: pañca satkāyamithyāntagrāhadṛṣṭaya: |

dṛṣṭiśīlavrataparāmarśāviti punardaśa ||3||

ṣaṇṇāmanuśayānāṃ dṛṣṭiṃ pañcadhā kṛtvā daśa
bhavanti | pañca dṛṣṭisvabhāvā:-satkāya-

dṛṣṭi:, antagrāhadṛṣṭi:, mithyādṛṣṭi:,
dṛṣṭiparāmarśa:, śīlavrataparāmarśaśca | yathā
dṛṣṭisva-

bhāvā:-rāga:, pratigha:, māna:, avidyā, vicikitsā ||3||

ete punarete daśānuśayā abhidharme'ṣṭānavati:
kriyante-kāmāvacarā: ṣaṭtriṃśad,

rūpāvacarā ekatriṃśat, ārūpyāvacarā ekatriṃśat |
kathaṃ kṛtvā ? samāsato hyete'nuśa-

yāstraidhātukā darśanaprahātavyā bhāvanāprahātavyāśca
| tatra tāvat kāmāvacarā darśanaprahātavyā

dvātriṃśat | katame te ? ityāha-

daśaite saptasaptāṣṭau tridvidṛṣṭivivarjitā: |

yathākramaṃ prahīyante kāme du:khādidarśanai: ||4||

ya ete daśānuśayā uktā ete kāmadhātau daśāpi
du:khadarśanaheyā: santi | ebhya

eva sapta samudayadarśanaheyā: | sapta nirodhadarśanaheyā:,
satkāyadṛṣṭimantagrāhadṛṣṭiṃ śīlavrata-

parāmarśaṃ ca varjayitvā | aṣṭau mārgadarśanaheyā:,
satkāyadṛṣṭimantagrāhadṛṣṭiṃ ca varjayitvā |

ityete kāmāvacarā dvātriṃśadanuśayā
darśanaprahātavyā:; satyānāṃ darśanamātreṇa prahāṇāt
||4||

catvāro bhāvanāheyā:,

tadyathā-rāga:, pratigha:, māna:, avidyā ca |
dṛṣṭasatyasya paścāt mārgābhyāsena

prahāṇāt | tadevaṃ satkāyadṛṣṭirekaprakārā bhavati
du:khadarśanaheyā | evamantagrāhadṛṣṭi: |

mithyādṛṣṭiścatuṣprakārā bhavati catu:satyadarśanaheyā
| evaṃ dṛṣṭiparāmarśo vicikitsā ca |

-------------------

abhidharma iti | na sūtra ityabhiprāya: ||3||

sapta samudayadarśanaheyā iti | satkāyadṛṣṭi:
phalabhūtān pañcopādanaskandhān ālambata

iti du:khadarśanaheyaiva | eva mantagrāhadṛṣṭisteṣāmeva
skandhānāṃ śāśvatocchedāntagrahaṇāt | śīlavrata-

parāmarśo'pi tāneva skandhān śuddhito muktito
nairyāṇikataścālambata iti na samudayadarśanaheya: |

evaṃ nirodhadarśanaheyā api yojyā: |

aṣṭau mārgadarśanaheyā iti |
śīlavrataparāmarśamadhikaṃ prakṣipya | mārgeṇa
śudhyati,

tamapāsyānyena śīlavratena śuddhiṃ pratyetīti
vipratipannatvāt, mārgadarśanaprahātavyo bhavati | yo

hi kleśo yasya satyasyāpavādāya pravṛtta:, sa tasmin
dṛṣṭe prahīyate; sarpabhrāntiriva rajjudarśanāt |

satyānāṃ darśanamātreṇa prahāṇāditi | nābhyāsena
prahāṇādityabhiprāya: | dṛṣṭasatyasya paścānmārgā-

bhyāsena prahāṇāt | kimete bhāvanāheyā ityadhikāra: |
tadevamabhyāso bhāvanā, puna: punarutpādana-

mityartha: | satkāyadṛṣṭirekaprakāreti |
ātmātmīyākāreṇa du:khe vipratipannatvād du:khadarśana-

heyaiva | evamantagrāhadṛṣṭiriti | asāvapyātmābhimatasya
vastuna: śāśvatocchedāntāropād du:khā

eva vipratipanneti dukhadarśanaheyaiva |
mithyādṛṣṭiścatuṣprakāreti |
du:khādisatyalakṣaṇāpavādapravṛtta-

@603

śīlavrataparāmarśo dviprakāra: du:khamārgadarśanaheya: |
rāgapratighamānāvidyā: pañcaprakārāścatu:-

satyadarśanaheyā:, bhāvanāheyāśca |

kīdṛśā ete du:khadarśanaheyā: ? kīdṛśā yāvad
bhāvanāheyā: ? ye yaddarśanaheyā-

lambanāste taddarśanaheyā: | avaśiṣṭā bhāvanāheyā: |

-------------------

tvāt satyacatuṣṭaye'pi vipratipanneti |
catu:satyadarśanaheyā | evaṃ dṛṣṭiparāmarśo'pi
catuṣprakāra

eva | sa hi hīne'pradarśanam | tatra
samudaya-nirodha-mārgapraheyālambanā: samudaya-nirodha-

mārgadarśanaheyā: | śeṣo du:khadarśanaheya: | evaṃ
vicikitsā sarvatra saṃśayākāreti sarvatra

vipratipannatvāccatu:satyadarśanaheyā |
śīlavrataparāmarśo dviṣprakāra iti |
īśvarādiṣvahetuṣu hetugraho

nityātmaviparyāsāt pravartata iti du:khadarśanaheyā: |
amārge mārgadarśanaṃ mārgadarśanaheya: |

kīdṛśa etā iti | rāgādayaścatvāra: kleśā: |
paryanuyujyante hi rāgapratigha-mānavidyā

ityanantarādhikṛtā: | te ceme darśanaheyā: | ime
bhāvanāheyā iti du:paricchedā: | na tu

satkāyadṛṣṭyādayaścintyante | ye hi
du:khasatyavipratipannā:, te du:khadarśanaheyā iti | evaṃ
yāvad

ye mārgasatyavipratipannā te mārgadarśanaheyā iti
suparicchedametat | tatra ya iti rāgādaya: | yasya

satyasya darśanam = yaddarśanam | yaddarśanena heyā: ta
ālambanameṣām ta ime yaddarśanaheyālambanā: |

te taddarśanaheyā: | te rāgādaya: | tasya satyasya
darśanaṃ taddarśanam taddarśanena heyāstaddarśanaheyā: |

etaduktaṃ bhavati-ye rāgādayo du:khadarśanaheyam,
yāvanmārgadarśanaheyaṃ kleśamalambante, te

taddarśanaheyā iti |

yadālambanā yaddarśanaheyālambanāśceti vaktavyam;
caturāryasatyālambano'pyavidyānuśayo

bhavati ? na vaktavyam; ekaśeṣavidhānasiddhe: | yacca satyam,
yaddarśanaheyāśca kleśā ālambana-

meṣām, te ime darśanaheyālambanā:, te taddarśanaheyā iti
|

nanu ca samudayadarśanaprahātavya: sarvatrago'vidyānuśayo
du:khanirodhādisatyadarśana-

heyādyālambano'pi bhavati, pañcanikāyālambanatvāt,
tataścāsya du:khanirodhādisatyadarśana-

heyatvaprasaṅga: syāditi ? na doṣa:; yadyapi hi sa
pañcanikāyālambana:, samudayarūpākāratastu

tān nikāyānālambate; tena tathālambanata:
samudayadarśanaprahātavya eva sa iti | evaṃ

du:khadarśanaprahātavyo'pi saṃyojya: | evaṃ ca sati ye'pi
vyācakṣate-`ye yaddarśanaheyālambanā

iti sarva eva darśanaheyā adhikriyante, na kevalā rāgādaya
iti; teṣāmapi vyākhyāne imāveva

codyaparihārau vaktavyau |

rūpārūpyadhātvordu:khābhāvāt pratighābhāva: |
du:khāyāṃ hi vedanāyāṃ pratigho'nuśete |

sā copari nāstīti | dveṣaśca rūkṣo vātavyādhivat | te
ca sattvā: śamathasnigdhasantataya iti |

vipākābhāvācca | aniṣṭo hyasya vipāka: | tau dhātū
vigatāniṣṭavipākau | āghātavastvabhāvācca |

na hi tatra bāhyā:
kuśa-kṣāra-kaṇṭakādayo'nādhyātmikā:
tāpāpasmārādaya: santi |

maitryādikuśalamūlasambhūtatvāt, parigrahābhāvācca |

ākāra-prakāradhātubhedairiti | ākārabhedo
daśānāmanuśayānām-"ātmātmīya-

@604

tā eva dvādaśa dṛṣṭayo bhavanti, catasro vicikitsā,
pañca rāgā:, pañca pratidhā:,

pañca mānā:, pañcāvidyā:-ityete kāmāvacarā:
ṣaṭtriṃśadanuśayā bhavanti |

ta evāpratighā: puna: |

rūpadhātau,

pañcaprakāraṃ patighamapahāya ta eva rūpāvacarā
ekatriṃśadanuśayā bhavanti | yathā

rūpadhātau

tathārūpye,

ekatriṃśadanuśayā bhavanti |

ityaṣṭānavatirmatā: ||5||

ta evamete ṣaḍanuśayā
ākāraprakāradhātubhedairaṣṭānavatirmatā ābhi-

dhārmikāṇām ||5||

ya ime darśanaprahātavyānuśayā uktā: kimete niyataṃ
darśanenaiva prahīyante ? netyāha |

kiṃ tarhi ?

bhavāgrajā: kṣāntivadhyā dṛggheyā eva,

ye bhavāgrabhūmijā anvayajñānakṣāntiheyā anuśayāste
darśanaheyā eva, na

bhāvanāheyā: |

śeṣajā: |

dṛgbhāvanābhyām,

`kṣāntivadhyā:' iti varttate | śeṣāsu bhūmiṣu
yathāyogaṃ dharmānvayajñānakṣāntiheyā

anuśayā āryāṇāṃ darśanaheyā:, pṛthagjanānāṃ
bhāvanāheyā: |

-------------------

dhruvocchedanāstihīnāgrahadṛṣṭaya:" (abhi^ ko^ 5.7)
ityevamādika: | prakārabhedo du:khadarśana-

prahātavyo nikāyo yāvad bhāvanāprahātavya iti | tatra
rāgānuśaya: prakāradhātubhedābhyāṃ pañcadaśavidha

iti | tasya parasparamākārabhedo nāsti | sarvo hi rāga:
saktyākāra:, tasmānnākārabhedena

vyavasthāpyate | pratighānuśaya: prakārabhedāt pañcavidha:
| na parasparamākārabhedo'sti; sarvasya pratighākāratvāt |
dhātubhedo'pi nāsti; rūpārūpyadhātvostadabhāvāt |
mānānuśaya: prakāra-

dhātubhedābhyāṃ pañcadaśavidha: | nākārabhedo'sti:
sarvasyonnatyākāratvāt | tathā avidyā

pañcadaśavidhā, tābhyāmeva | nākārabhedo'sti; sarvasyā
asamprakhyānākāratvāt | vicikitsā

dvādaśavidhā, tābhyāmeva | nākārabheda:; sarvasyā:
saṃśayākāratvāt | dṛṣṭyanuśaya ākāra-prakāra-

dhātubhedai: ṣaṭtriṃśadvidha: | evamete ṣaḍanuśayā iti
vistara: ||5||

"bhavāgrajā kṣāntivadhyā:" iti | kṣāntivadhyāgrahaṇaṃ
bhāvanāheyanivṛttyartham |

bhavāgrajāgrahaṇaṃ tadanyabhūmikaviśeṣaṇārtham | na hi
laukiko'sti bhavāgrapratipakṣabhūto bhāvanāmārga

iti |

@605

akṣāntivadhyā bhāvanayaiva tu ||6||

sarvāsu bhūmiṣu ye'nuśayā jñānavadhyāste ubhayeṣāṃ
nityaṃ bhāvanāheyā: | naiva hi

bāhyakānāṃ darśanaprahātavyā: prahīyanta ityapare |
tathāhi-mahākarmavibhāgasūtre pūrvānta-

kalpakānāṃ ca śāśvatavādināmekatyaśāśvatikānām
ahetusamutpattikānāṃ ca vītarāgāṇāṃ

-------------------

śeṣāsu bhūmiṣvati | kāmadhātau yāvat
ākiñcanyāyatanabhūmau | yathāyogamiti | kāmadhātau

dharmajñānakṣāntiheya: | tata ūrdhvamavaśiṣṭāsu
bhūmiṣvanvayajñānakṣāntiheya: | ta ete āryāṇāṃ

darśanaheyāsta eva ca pṛthagjanānāṃ bhāvanāheyā: |
dvividho hi bhāvanāmārga:-laukika:,

lokottaraśca | tathā hi śāstrauktam-"bhagavata: śrāvako
darśanena jahāti, pṛthagjano bhāvanayā

jahāti" ( ) iti |

"akṣāntivadhyā bhāvanayaiva tu" iti |
akṣāntivadhyāgrahaṇaṃ bhāvanāheyopasaṃgrahārtham |

sarvāsu bhūmiṣu | kāmadhātau yāvad bhavāgre | ye
rāgapratighamānāvidyānuśayā yathāyogaṃ bhavanti

akṣāntivadhyā:, jñānavadhyā:, te ubhayeṣām āryāṇāṃ
pṛthagjanānāṃ ca nityaṃ bhāvanāheyā eva

laukikena lokottareṇa vā bhāvanāmārgeṇa | bhavāgre tu
lokottareṇaiva; ūrdhvabhūmikasya laukikasya

mārgasyābhāvāt |

naiva hi bāhyakānāṃ darśanaprahātavyā: prahīyanta iti |
bhāvanāprahātavyā eva teṣāṃ

viṣkabhyante | darśanaheyāstu sarvāsvapi bhūmiṣu
lokottaramārgavadhyā eva | tathā hi mahākarmavibhaṅga-

sūtre vītarāgāṇāṃ kāmadhātvālambanānāṃ
dṛṣṭīnāṃ samudācāra ukta:-"ihānanda ekatya: prāṇāti-

pātāt prativirato bhavati, yāvan mithyādṛṣṭe: |
ihācārata: prativirata:, kāyasya bhedāt paraṃ

maraṇād apāyadurgativinipātanarakeṣūpapadyate | tamevaṃ
ya: paśyati śramaṇo vā brāhmaṇo vā

bāhyatīrthika ṛddhimān divyacakṣu: paracittavit, tasyaivaṃ
bhavati-nāsti kāyasucaritam,

nāsti kāyasucaritasya vipāka:; nāsti vāṅmana: sucaritasya
vipāka:" ( ) iti

vistara: | iyaṃ mithyādṛṣṭi: kāmadhātvālambanā; tasya
karmaṇa: kāmāvacaratvāt, tatraiva ca

narakasambhavāditi | pūrvāntakalpakānāṃ ca
śāśvatavādinām | brahmajālasūtre (dī^ni^ 1.1)

vītarāgāṇāṃ kāmadhātvālambanānāṃ dṛṣṭīnāṃ
samudācāra ukta: | pūrvajanmadarśanānusāreṇa ya
evamutpanna-

dṛṣṭikā:, te pūrvāntakalpakā: | śāśvatavādino
bahavastatroktā: | teṣāmudāharaṇamekaṃ

darśayiṣyāma:-"ihaikatya: śraṇo vā brāhmaṇo vā
araṇyagato vā vṛkṣamūlagato vā śūnyāgāragato

vā ātaptānvayāt, prahāṇānvayāt, bhāvanānvayāt,
bahulīkārānvayāt samyaṅmanasikārānvayāt

tadrūpaṃ śāntaṃ ceta: samādhiṃ spṛśati |
yathāsamāhite citte viṃśati saṃvartavivartakalpān
samanusmarati |

tasyaivaṃ bhavati-śāśvato'yamātmā, lokaśceti | tadevaṃ
sarva evaite pūrvāntakalpā: śāśvatavādina:

anayā śāśvatadṛṣṭyā ātmānaṃ lokaṃ cālambamānā:
kāmadhātumapyālambante |" ityevaṃ kāmadhātvā-

lambamānānāṃ dṛṣṭīnāṃ samudācāra ukta: |

tathā tasminneva brahmajālasūtre
pūrvāntakalpakānāmekatyaśāścatikānāṃ vītarāgāṇāṃ

kāmadhātvālambanānāṃ dṛṣṭīnāṃ samudācāra ukta: |
katham ? "bhavati bhikṣava: sa samayo yadayaṃ

@606

ca kāmadhātvālambanānāṃ dṛṣṭīnāṃ samudācāra ukta:
| na ca rūpāvacārāṇāṃ kleśānāṃ

-------------------

loka: saṃvartate, saṃvartamāne loke yadbhūyasā sattvā
ābhāsvare devanikāya upapadyante | te tatra

bhavanti rūpiṇo manomayā avikalā ahīnendriyā:
sarvāṅgapratyaṅgopetā: śubhā varṇasthāyina:

svayamprabhā: vihāyasaṅgamā: prītibhakṣā: prītyāhārā
dīrghāyuṣā dīrghamadhvānaṃ tiṣṭhanti | bhavati

bhikṣava: sa samayo yadayaṃ loko vivartate, vivartamāne loke
ākāśe śūnyaṃ brāhmaṃ vimāna-

mabhinirvartate | athānyatara: sattva āyu:kṣayāt
puṇyakṣayāt karmakṣayāt ābhāsvarād

devanikāyāccyutvā śūnye brāhme vimāna upapadyate | sa
tatraikākī advitīyo'nupasthāyako

dīrghāyurdīrghamadhvānaṃ tiṣṭhati | atha tasya sattvasya
dīghasyādhvano'tyayāt tṛṣṇotpannā, arati:

sañjātā-`aho batānye'pi sattvā ihopapadyeran mama
sabhāgatāyām' | evaṃ ca tasya sattvasya

ceta: praṇidhi: | anye ca sattvā āyu:kṣayāt puṇyakṣayāt
karmakṣayāt ābhāsvarād

devanikāyāccyutvā tasya sattvasya sabhāgatāyāmupapannā: |
atha tasya sattvasyaitadabhavat-

`ahamasmyekākī advitīyo'nupasthāyako dīrghāyu:' yāvad
`anye'pi sattvā ihopapadyeran  mama sabhāgatāyām' | evaṃ
ceta:praṇidhi: | `ime ca sattvā ihopapannā mama
sabhāgatāyām, mayaite

sattvā nirmitā:, ahameṣāṃ sattvānāmīśvara: kartā
nirmātā sraṣṭā sṛja: pitṛbhūto bhāvānām'

iti | teṣāmapi sattvānāmevaṃ bhavati-`imaṃ vayaṃ
sattvamadrākṣma ekākinamadvitīyamanupasthāyakaṃ

dīrghāyuṣaṃ dīrghamadhvānaṃ tiṣṭhantam, tasyāsya
sattvasya dīrghasyādhvano'tyayāt tṛṣṇotpannā, arati:

sañjātā-`aho batānye'pi sattvā ihopapadyeran mama
sabhāgatāyām' | evaṃ cāsya sattvasya

cetasa: praṇidhi: | vayaṃ cehopapannā asya sattvasya
sabhāgatāyām | anena vayaṃ sattvena nirmitā: |

eṣo'smākaṃ sattva īśvaro yāvat pitṛbhūto bhāvānām |
athānyatara: sattva āyu:kṣayāt puṇyakṣayāt

karmakṣayāt tasmāt sthānāccyutvā
teṣāmitthantvamāgacchati manuṣyāṇāṃ sabhāgatāyām | sa

vṛddheranvayād indriyāṇāṃ paripākāt
keśaśmaśrūṇyavatārya kāṣāyāṇi vastrāṇyācchādya
samyageva

śraddhayā āgārādanāgārikāṃ pravrajati | so'raṇyagato
vā vṛkṣamūlagato vā vistareṇa yāvat

tadrūpaṃ śāntaṃ ceta: samādhiṃ spṛśati |
yathāsamāhite citte pūrvakamātmabhāvaṃ samanusmarati,
tasyaivaṃ

bhavati-`yo'sau brahmā, yena vayaṃ nirmitā:, sa nityo dhruva:
śāśvato'vipariṇāmadharmā | ye tu

vayaṃ tena brahmaṇā nirmitā:, te vayamanityā adhruvā
aśāśvatā vipariṇāmadharmāṇa:' iti | tadevaṃ

kāmadhāturapi tayā'ntagrāhadṛṣṭyā''lambito bhavati |
ata: kāmadhātvālambanānāṃ dṛṣṭīnāṃ

samudācāra ukta: |

tathā tatraiva brahmajālasūtre ahetusamutpattikānāṃ
pūrvāntakalpānāmiti prakṛtam |

vītarāgāṇāṃ kāmamadhātvālambanānāṃ dṛṣṭīnāṃ
samudācāra ukta: | katham ? "santi rūpadhātāvasaṃjñi-

sattvā nāma devā: | saṃjñotpādāt teṣāṃ sattvānāṃ
tasmāt sthānāccyutirbhavati | ato'nyatama:

sattvastasmāt sthānāccyutvā itthantvamāgacchati
manuṣyāṇāṃ sabhāgatāyām | pūrvavad yāvat

pūrvakamātmabhāvaṃ samanusmarati | tasyaivaṃ
bhavati-`ahetusamutpanna ātmā lokaśca' | tadanenaivameva

bhavati-ahetusamutpanna ātmā lokaśca | ahamasmi pūrvaṃ
nābhūvam, so'smyetarhi sambhūta

@607

kāmadhāturālambanam; vītarāgatvāt | tasmāt
kāmapratisaṃyuktā eva tā aprahīṇā iti |

dṛṣṭyutpādasamakālaṃ te parihīṇā devadatta iveti
vaibhāṣikā: ||6||

dṛṣṭaya: pañca nāmato nirdiṣṭā:, na tu svabhāvata:, tat
kastāsāṃ svabhāva: ?

ātmātmīyadhruvocchedanāstihīnāgradṛṣṭaya: |

ahetvamārge taddṛṣṭiretāstā: pañca dṛṣṭaya: ||7||

1. ātmadṛṣṭirātmīyadṛṣṭirvā satkāyadṛṣṭi: |
sīdatīti sat | caya: kāya: saṅghāta:,

skandha ityartha: | saccāyaṃ kāyaśceti satkāya: =
pañcopādānaskandhā: | nityasaṃjñā

piṇḍasaṃjñā ca tyājayitumevaṃ dyotitā: | etatpūrvako hi
teṣvātmagraha: | satkāye dṛṣṭi:

satkāyadṛṣṭi: | sarvaiva sāsravālambanā dṛṣṭi:
satkāye | ātmātmīyadṛṣṭireva tu satkāya-

dṛṣṭiruktā | yathā gamyeta satkāyadṛṣṭiriyaṃ nātmani
nātmīye veti | yathoktam-"ye

kecid bhikṣava: śramaṇā vā brāhmaṇā vā ātmeti
samanupaśyanta: samanupaśyanti sarve ta

imāneva pañcopādānaskandhān" ( ) iti |

2. tasyaivātmābhimatasya vastuno
dhruvadṛṣṭirucchedadṛṣṭirvā antagrāhadṛṣṭi:;

śāśvatocchedāntagrahaṇāt |

3. sati du:khādisatye nāstīti dṛṣṭirmithyādṛṣṭi: |
sarvaiva hi viparītasvabhāva-

pravṛttā dṛṣṭirmithyādṛṣṭi: ekaiva tūktā;
atiśayavattvāt durgandhakṣatavat | eṣā hyapavādikā,

-------------------

ityahetusamutpanna ātmā lokaśca | ityevamātmānaṃ lokaṃ
cālambamānāstayā mithyādṛṣṭyā

kāmadhātumapyālambante" ityeteṣāṃ
kāmadhātvālambanānāṃ dṛṣṭīnāṃ samudācāra ukta: |
kathaṃ ca punareṣāmātmā lokaścāhetusamutpanna ityevaṃ
mithyādṛṣṭirbhavati | pūrvakṛtaṃ kuśala-

sāsravamakusalaṃ vā na heturātmano lokasyetyevamapavadati |
iti kāmadhātuvītarāgāṇāṃ teṣāṃ

rūpāvacaryastā dṛṣṭayo bhaviṣyantīti vacanāvakāśaṃ
matvāha-na ca rūpāvacarāṇāṃ kleśānāṃ

kāmadhāturālambanaṃ vītarāgatvāditi | naitā:
kāmavacaryo dṛṣṭaya:, mithyājñānāni punaretāni-

iti kecit pariharanti, tadeṣāmayuktam; taddṛṣṭirūpatvāt |

parihīṇā: | (kathaṃ tarhi vītarāgāṇāṃ
kāmālambanadṛṣṭisamudācāra ityāha-

dṛṣṭyutpādetyādi |) devadatta iveti vaibhāṣikā: | yathā
devadatto bhagavato'lpotsukavihāritā-

śayasya bhikṣusaṅghaparikarṣaṇāya
pāpakecchāsamutpādādṛddhe: parihīṇa:; sūtre vacanāt |
evaṃ hi

sūtre paṭhyate-"atha devadattasya
lābhasatkāreṇābhibhūtasya idamevaṃrūpaṃ
pāpakamicchāgata-

mutpannam-aho bata me bhagavān bhikṣusaṅghaṃ pratini:sṛjet
ahaṃ bhikṣusaṅghaṃ parikarṣayan...

bhagavanalpotsuko viharet
dṛṣṭadharmasukhavihārayogamanuyukta: | sahacittotpādād
devadattastasyā

ṛddhe: parihīṇa" iti vistara: | evaṃ te'pi
dṛṣṭyutpādasamakālaṃ parihīṇā iti ||6||

etatpūrvako hi teṣvātmagrāha iti |
nityapiṇḍasaṃjñāpūrvaka: | sarvaiveti | pañcaprakārāpi
|

satkāya iti | pañcasūpādānaskandheṣu | sarvaiva hi
viparītadṛṣṭisvabhāva pravṛttā dṛṣṭirmithyādṛṣṭi:

@608

anyāstu samāropikā: |

4. hīne agradṛṣṭirdṛṣṭiparāmarśa: | kiṃ hīnam ?
sarvaṃ sāsravam; āryai: prahīṇatvāt |

tasyāgrato grahaṇaṃ dṛṣṭiparāmarśa: |
`dṛṣṭyādiparāmarśa:' iti vaktavye ādiśabdalopa: kṛta: |

5. ahetau hetudṛṣṭiramārge ca mārgadṛṣṭi:
śīlavrataparāmarśa: | tadyathā-maheśvaro

na heturlokānām, taṃ ca hetuṃ paśyati prajāpatimanyaṃ vā
| agnijalapraveśādayaśca na hetu:

svargasya, tāṃ^śca hetuṃ paśyati | śīlavratamātrakaṃ
sāṃkhyayogajñānādayaśca na mārgo mokṣasya,

tāṃ^śca mārgaṃ paśyati | atrāpi kilādiśabdalopa: kṛta
ityetāstā: pañca dṛṣṭayo veditavyā: |

satyakāraṇe kāraṇadṛṣṭi: śīlavrataparāmarśa: ||7||

kasmādayaṃ na samudayadarśanaprahātavya: | yo hi
kaścidīśvaraṃ prajāpatimanyaṃ vā

kāraṇaṃ paśyati sa tannityamevaṃ cātmānaṃ
kartāramabhiniviśya | tadyasmāt sa:-

īśvarādiṣu nityātmaviparyāsāt pravartate |

kāraṇābhiniveśo'to du:khadṛggheya eva sa: ||8||

du:khadarśanādeva hi teṣu tau nityātmagrāhau prahīyete |
tasmāt tatkṛto'pi kāraṇā-

bhiniveśastata eva prahīyate |

yastarhi jalāgnipraveśādibhi: svargopapattiṃ paśyati
śīlavratena vā śuddhim,

so'pi du:khadarśanaprahātavya eva | eṣa hi
śāstrapāṭha:-"ye caivandṛṣṭaya evaṃ vādino  yadayaṃ
puruṣapudgalo gośīlaṃ samādāya vartate mṛgaśīlaṃ
kukkuraśīlam, sa tena śudhyati

-------------------

satkāyadṛṣṭyādikā; mithyopanidhyānāt | anyāstu
samāropikā iti | kathamucchedadṛṣṭi:

samāropikā ? bāhulika eṣa nirdeśa: | āryai:
prahīṇatvāditi | tyaktatvāt | "ohāk tyāge"

(mā^ dhā^ ju^) ityetasya dhātorgrahaṇāt | ādiśabdalopa:
kṛta iti | dṛṣṭyādīnāmupādāna-

skandhānāṃ paratvena pradhānatvenāmarśo
dṛṣṭiparāmarśa iti | paraśabdaprayogeṇa
cāyamatiśayārtho labhyata

ityācāryasaṅghabhadra: |

ahetau hetudṛṣṭiriti | du:khadarśanaprahātavya ucyate |
amārge ca mārgadṛṣṭiriti | mārgadarśana-

prahātavya: | śīlavratamātrakamiti | śīlavratamapi
buddhānāṃ mokṣaprāptaye bhavati, na tu tanmātraka-

mityatastadanyeṣāṃ dṛṣṭi: | atrāpi kila ādiśabda iti |
śīlavratādiparāmarśa: śīlavrataparāmarśa: |

kiṃ kāraṇam ? śīlavrataṃ hi rūpaskandhasaṃgṛhītam |
ato'nyaskandhagrahaṇārthamādiśabda iti ||7||

kasmādayaṃ na samudayadarśanaprahātavya iti | heto
vipratipannatvādityabhiprāya: | tatkṛto'pi

kāraṇābhiniveśa iti |
nityaikātmakartṛgrāhakṛto'pītyartha: | tata eva prahīyata
iti | du:kha-

darśanādeva prahīyate | yastarhi jalāgnipraveśādibhi:
svargopapattiṃ paśyati, śīlavratena vā śuddhi-

miti | nāyaṃ tatkartṛka: kāraṇābhiniveśa:, kathaṃ
du:khadarśanāt prahīyate | tasmāt samudayadarśana-

prahātavya evāyaṃ bhaviṣyatītyabhiprāya: |

@609

mucyate, sukhadu:khaṃ vyatikrāmati, sukhadu:khavyatikramaṃ
cānuprāpnoti | akāraṇaṃ kāraṇata:

pratyeti śīlavrataparāmarśo du:khadarśanaprahātavya:" ( )
iti vistara: |

kiṃ puna: kāraṇamasau du:khadarśanaprahātavya: ? du:khe
vipratipannatvādatiprasaṅga:;

sarveṣāṃ sāsravālambanānāṃ du:khe vipratipannatvāt |

kīdṛśo vā'nya: śīlavrataparāmarśo
mārgadarśanaprahātavya: ? yo mārgadarśanaprahātavyā-

lambana: | so'pi hi nāma du:khe vipratipanna: | yaśca ca
mārgālambanā mithyādṛṣṭi-

rvicikitsā vā'sti, sa nāsti mokṣamārga iti paśyan
vicikitsan vā kathaṃ tayā

śuddhiṃ pratyeṣyati !

athānyaṃ mokṣamārgaṃ parāmṛśya eṣa mokṣamārgo
nāstītyāha, so'pi tenaivānyena

śuddhiṃ pratyeti, na tayā mithyādṛṣṭyeti | tasyāpyasau
mārgadarśanaprahātavyālambano na sidhyati |

yaścāpi samudayanirodhadarśanaprahātavyālambanayā
mithyādṛṣṭyā śuddhiṃ pratyeti sa

kasmānna taddarśanaheya: ! tasmāt parīkṣya eṣo'rtha: ||8||

-------------------

vaibhāṣika āha-so'pi du:khadarśanaprahātavya iti |
vistara:-du:khe vipratipannatvād

iti vaibhāṣika: | kathaṃ ca punardu:khe vipratipanna: ?  tena
svarge gamanācchuddhidarśanādvā | atiprasaṅga

iti vistareṇācārya: | sarveṣāṃ
sāsravālambanānāmadṛṣṭisvabhāvānāṃ ca
du:khādidarśanaprahātavyānāṃ  du:khe vipratipannatvāt |
`sarvaṃ hi sāsravaṃ vastu du:kham' iti
du:khadarśanaprahātavyaprasaṅga: |

tathā ca sati na kaścit samudayādidarśanaprahātavya: syāt
|

idaṃ cāparaṃ vaktavyam-kīdṛśo vānya:
śīlavrataparāmarśo mārgadarśanaprahātavya sa

vaktavya: | yo'pi hi `gośīlādinā śudhyati, yāvat
sukhadu:khavyatikramaṃ cānuprāpnoti' iti

paśyati, tasyāpyayamakāraṇaṃ kāraṇata: pratyetīti
du:khadarśanaprahātavya: śīlavrataparāmarśa iti

paṭhyate |

vaibhāṣika āha-yo mārgadarśanaprahātavyālambana iti | yo
mārgadarśanaheyānaṣṭau

mithyādṛṣṭyādīnālambate, sa mārgadarśanaprahātavya: |
śīlavrataparāmarśa iti | so'pi hi nāma

du:khe vipratipanna ityācārya: | mithyādṛṣṭyādayo hi
mārgadarśanaprahātavyā aṣṭāvanuśayā:

śīlavrataparāmarśasyālambanam | te ca sāsravatvād
du:khasatyasaṃgṛhītā: | tatra ca sa vipratipanna

iti du:khadarśanaprahātavya eva syādityabhiprāya: | yasya
ceti | vistara:-yasya ca pudgalasya

nāsti mārga iti mārgālambanā nityā dṛṣṭirasti
vicikitsā vā, sa nāstīti sandihyan | kathaṃ

tayā mithyādṛṣṭyā śuddhiṃ pratyeṣyati pratipatsyate,
etayā vā vicikitsayeti | mithyādṛṣṭi-

vicikitsāyogād eva hi tasya śuddhipratipattirnāsti |

athānyamiti | vistara:-athānyaṃ sāṅkhyādiparikalpitaṃ
mokṣamārgaṃ parāmṛśya gṛhītvā |

eṣa mokṣamārgo bauddhīyo nāstītyāha-so'pīti | tīrthika:
| tenaivānyena sāṅkhyādiparikalpitena

śuddhiṃ pratyeti | na tayā mithyādṛṣṭyeti kṛtvā |
tasyāpyasau śīlavrataparāmarśo mārgadarśanaprahātavyā-

lambano na sidhyati | kiṃ tarhi ?
sāṅkhyādiparikalpitamārgālambana eveti |

@610

yaduktam-"nityātmaviparyāsāt" iti | kimetāveva dvau
viparyāsau ?

-------------------

ayaṃ cānyo doṣa:-yaścāpīti | vistara:-yaścāpi
mithyādṛṣṭika: samudayanirodha-

darśanaprahātavyayā mithyādṛṣṭyā siddhiṃ pratyeti, sa
kasmānna taddarśanaheya: | sa śīlavrataparāmarśa:

kasmānna samudayanirodhadarśanaheya ityartha: | tasmāt
parīkṣya eṣo'rtha iti | yasmādayaṃ du:khadarśana-

prahātavya: śīlavrataparāmarśo na sambhavati,
mārgadarśanaprahātavyaśca, atiprasaṅgādidoṣāt; tasmāt

parīkṣya eṣo'rtha:-śīlavrataparāmarśo
du:khadarśanaprahātavya: mārgadarśanaprahātavyaśceti |
tadidamā-

cāryeṇa saṃśayāvadyaṃ kṛtam, na svamataṃ darśitam |

anya āhu:-yogācāramatimapekṣyaivaṃ kṛtam | yogācārā hi
aṣṭāviṃśatyuttaraṃ kleśaśataṃ

varṇayanti | yathaiva hi du:khadarśanaprahātavyā ime
daśānuśayā bhavanti-satkāyadṛṣṭi:, antagrāha-

dṛṣṭi:, mithyādṛṣṭi:, dṛṣṭiparāmarśa:,
śīlavrataparāmarśa:, vicikitsā, rāga:, pratigha:, māna:,

avidyā ceti; tathaiveme daśa samudayarśanaprahātavyā:;
tathaiva ca daśa nirodhadarśanaprahātavyā:, daśa

mārgadarśanaprahātavyā iti catvāriṃśat kāmāvacarā
darśanaheyā bhavanti | bhāvānāheyāstu ṣaṭ-  ākalpikā
satkāyadṛṣṭi:, ucchedadṛṣṭi:, sahajo rāga:, pratigha:,
māna:, avidyā ceti;

ṣaṭcatvāriṃśat kāmāvacarā anuśayā bhavanti |
rūpāvacarāstvekacatvāriṃśat, eta eva prati-

ghavarjyā: | yathā rūpāvacarā evamarūpāvacarā iti |

atra kaścit samādhimāha-

yaduktam-`atiprasaṅga:, sarveśāṃ sāsravalambanānāṃ
du:khe vipratipannatvāt' iti, atra

brūma:-nātiprasaṅga:; dukhādimukhena vipratipatte: | yadyapi
sāsravālambanā du:khasatyavipratipannā:,

tathāpi tu kecid du:khamukhena vipratipannā:, kecit
samudayamukhena, kecinnirodhavipratipanna-

vipratipannā:, kecinmārgavipratipannavipratipannā: | tatra ye
du:khamukhena vipratipannā: te du:khadarśana-

prahātavyā: | śīlavrataparāmarśaśca du:khamukhena du:khe
vipratipanna:, nityātmagrahaṇāt; tasmād

du:khadarśanaprahātavya: | yastu mārgadarśanavipratipanna:,
tadyathā-sāṅkhyanirgranthadaya: svaparikalpitaṃ

mārgaṃ gṛhītvā `nāsti buddhānāṃ mokṣamārga:' iti
mithyādṛṣṭimutpādayanti, tāṃ ca mithyādṛṣṭiṃ

śīlavrataparāmarśo'grata: paśyati, ayameṣāṃ
śīlavrataparāmarśo mārgadarśanaprahātavya:;
mārgavipratipanna-  vipratipannatvāt | nāsti tu sa
śīlavrataparāmarśo ya: samudayamukhena vipratipadyate |
nāpi yo

nirodhamukhena vipratipannavipratipanna: syāt | tasmād
du:khamārgadarśanaprahātavya evāyaṃ śīlavrata-

parāmarśa iti |

kathaṃ puna: samudayanirodhamukhena vipratipadyeta ?

atrācārya: saṅghabhadra āha-śīlavrataparāmarśa:
samudayanirodharsanaprahātavya:,

taccharīrānupapatte: | akāraṇe hi kāraṇābhiniveśa:,
amārge ca mārgābhiniveśa: śīlavrata-

parāmarśaśarīram | samudayāpavādikāyāṃ
mithyādṛṣṭyāṃ śuddhyabhiniveśe nanvākasmikājjanma-

darśanamasya syāt, kvacidapi kāraṇabuddhyabhāvāt |
du:khasamudayayorhi dravyato'vyatirekāt |

īśvarādiskandhā api tenāpoditā: syu: |
nirodhāpavādikāyāṃ tu mithyādṛṣṭau
śuddhipratyāgamanā-

@611

catvāro viparyāsā:-anitye nityamiti, du:khe sukhamiti,
aśucau śucīti,

anātmanyātmeti |

athaitad viparyāsacatuṣkaṃ kiṃsvabhāvam ?

dṛṣṭitrayād viparyāsacatuṣkam,

-------------------

nnirodhopāyakalpanaiva na sambhavati | katham ? nāsti
nirodha:' iti taddarśanapṛṣṭhena tadupāyakalpanā

vyarthā bhavet | evaṃ ca
śīlavrataparāmarśaśarīrānupapatti: |
mārgadarśanaprahātavyo'pi śīlavrataparāmarśa  

evaṃ na sambhavet, `nāsti mārga:' iti darśanapṛṣṭhena
mārgaparikalpanānupapatte:; yasya hi mārgālambanā

mithyādṛṣṭirvicikitsā vāsti, sa `nāsti mokṣamārga:' iti
paśyan vicikitsan vā kathaṃ

tayā śuddhiṃ pratyeṣyatīti ? upapadyata evaiṣa
āryamārgāpavādikāyāṃ mithyādṛṣṭyāṃ
śuddhyabhiniveśa:;

nyāyatastadgrahaṇāt | anyo hi tena mokṣamārgo hṛdi
niveśito bhavati, yato'sya sadbhūtamārgā-

pavādikāyāṃ mithyādṛṣṭau nyāyabuddhirutpadyate | eṣa
nyāyo yad anyo mokṣamārgo nāsti | yacca

`syānna vā' iti anyaṃ mokṣamārgaṃ vicikitsatīti nyāyato
hi śuddhyupāyagrahaṇamupadyate |

yaścaivānyo mokṣamārgastena hṛdi niveśita:, sa naiva tasya
mārgadarśanaheyasya śīlavrataparāmarśasya

viṣaya:; svanaikāyikamātrālambanatvāt |

atha matam-nirodhadarśanaheyo'pi prayujyate,
tatkalpanāsāmarthyāt | anyaddhi tena

mokṣasthānaṃ hṛdi niveśitaṃ bhavati; yato'sya
sadbhūtamokṣāpavādikāyāṃ mithyādṛṣṭau nyāyato

grahaṇam | atha samānametaditi ? tanna;
nityaśāntagrahaṇasāmānyena tadapavāde
śuddhyabhiniveśānu-

papatte: | dravyādravyasampratipattibhede hi
kaścinmokṣopāyamanveṣate, `dhruvaṃ tasyāsti mokṣa:' iti

niścaya: | yasya cāsti mokṣaniścayo dhruvam, tasya tatra
nityaśāntagrahaṇam | anyathā tatra

prārthanānupapatte: | tatra yathehadhārmikāṇāṃ nirvāṇe
dravyādravyasampratipattibhedo'pi nityaśāntagrahaṇa-

sāmānyāt tadapavāde doṣo darśanameva | yenāpi kiñcana
mokṣasthānaṃ hṛdi niveśitaṃ syāt,

tasyāpi nityaśāntagrahaṇasāmānyena mokṣāpavāde
nyāyagrahaṇamupapadyate | bhinnā hi śīlavratādaya:

svabhāvataścākārataśca āryamārgāt | nāsti tu
nityaśāntagrahaṇabheda iti nāsti kalpanāsāmānyam |

ato mārgadarśanaprahātavya eva śīlavrataparāmarśa:, na
nirodhadarśanaprahātavya iti |

iha śīlavrataparāmarśo dvi:prakāra iṣyata ābhidharmikai:,
tatra kīdṛśa: śīlavrataparāmarśo

du:khadarśanaprahātavyo vyavasthāpyate, kīdṛśo
mārgadarśanaprahātavya: ? yo'pi hi gośīlādinā

śuddhiṃ pratyeti, so'pyamārge mārgaṃ paśyati | ya:
śīlavratādidu:khālambana: śīlavrataparāmarśa:,

sa du:khadarśanaprahātavya: | yo mārgavipratipattyālambana:,
sa mārgadarśanaprahātavya: | ya: śīlavratādyā-

lambana:, sa na mārgavipratipatti: | tathā na bādhate yathā
mārgavipratipattyālambana:; yasmācchīla-

vratādhyālambana audārika:, na dūragata:, na dṛḍhāśaya:,
alpayatnaghātya: | tadviparyayāt mārgaviprati-

pattyālambana iti ||8||  "dṛṣṭitrayādviparyāsacatuṣkam"
iti | dṛṣṭitrayasvabhāvā viparyāsā iti darśayati |

satkāyadṛṣṭerātmaviparyāsa iti |
nātmīyadṛṣṭirityabhiprāya: |

@612

antagrāhadṛṣṭe: śāśvatadṛṣṭirnityaviparyāsa: |
dṛṣṭiparāmarśāt sukhaśuciviparyāsau |

satkāyadṛṣṭerātmaviparyāsa: |

sakaletyapare |

kathamātmīyadṛṣṭirviparyāsa: | kathaṃ ca na bhavitavyam ?
viparyāsasūtrād |

ātmānameva tatra vāsinaṃ paśyannātmīyaṃ
paśyatītyātmadṛṣṭirevāsau dvimukhī athāhamitye-

tasmāt mameti dṛṣṭyantaraṃ syāt | mayā mahyamityetadapi
syāt |

kasmādanye kleśā na viparyāsā: ? yasmāt tribhi:
kāraṇairviparyāsānāṃ

vyavasthāpanam |

katamaistribhi: ?

viparītata: |

nitīraṇāt samāropāt,

ekāntaviparyastatvādālambane nitīrakatvāt, samāropaṇācca
| ucchedadṛṣṭirmithyā-

dṛṣṭiśca na samāropike; abhāvamukhapravṛttatvāt |
śīlavrataparāmarśo naikāntaviparyasta:;

tanmātraśuddhyālambanatvāt | anye kleśā na santīrakā:,
ato na viparyāsā: |

-------------------

sakaletyapara iti | sakalā
satkāyadṛṣṭirātmadṛṣṭirātmīyadṛṣṭiśca
ātmaviparyāsa

ityartha: |

vaibhāṣika āha-kathamātmīyadṛṣṭirviparyāsa iti | na
hyātmīyaviparyāsa ityucyate |

kathaṃ ca na bhavitavyamiti para: | viparyāsasūtrāditi
vaibhāṣika: | "anātmani ātmeti

viparyāsa:" iti sūtravacanāt | na punarātmīya iti |
astyevaṃ sūtranirdeśa:, na punarasāvātma-

dṛṣṭerarthāntarabhūtā | kathaṃ kṛtvā ? ātmānameva
tatra pañcopādānaskandheṣu vāsinaṃ paśyan ātmīyaṃ

paśyatīti | na kevalamātmānaṃ paśyati, ātmīyamapi
paśyatītyartha: | ātmadṛṣṭirevāsau dvimukhīti |

ātmātmīyamukhī ekā dravyato'stīti
ahaṅkāra-mamakāramukhadvayavatītyartha: | athāhamiti |

etamasmāt prathamānirdeśānmameti ṣaṣṭhīnirdiṣṭaṃ
syāt | mayā, mahyamityetadapi syāt | dṛṣṭyantaramiti

prakṛtam | mayeti tṛtīyānirdeśāt, mahyamiti ca
caturthīnirdeśāt | aniṣṭaṃ caitat | tasmāt sakaleti

siddham |

kasmādanye kleśā na viparyāsā iti |
satkāyadṛṣṭyantagrāhadṛṣṭiparāmarśebhyo'nye uccheda-

mithyādṛṣṭiśīlavraparāmarśarāgādaya: | tribhi:
kāraṇai riti | viparīta-nitīraṇa-samāropai:

viparyāsānāṃ vyavasthāpanam | yatraitāni samastāni
kāraṇāni santi, te viparyāsā: sthāpitā:;

yatra tu na samastāni te na viparyāsā:-ityuktaṃ bhavati |

tanmātraśuddhyālambanāditi | yasmācchīlavratamātreṇa
śuddhirityālambate nitīrayati,

tasmānnaikāntaviparyasta: śīlavrataparāmarśa: | na hi
śīlavrataṃ śuddhikaraṇaṃ na bhavati, kevalaṃ tu  na
bhavatīti | kathamasya samāropakatvam ? tanmātreṇa
śuddhikāraṇabhāvasamāropāt | yadyasantīrako

na viparyāsa:, yattarhi sūtra uktaṃ tat katham ? na hi
saṃjñā santīrikā, nāpi cittam |

@613

yattarhi sūtre uktam-"anitye nityamiti saṃjñāviparyāsa:
cittaviparyāso

dṛṣṭiviparyāsa:" ( ) iti ? dṛṣṭirevātra viparyāsa: |

saṃjñācitte tu tadvaśāt ||9||

dṛṣṭiviparyāsavaśādeva tatsamprayukte saṃjñācitte
viparyāsāvuktau |

vedanādayo'pi kasmānnoktā: ? lokaprasiddhyā | loke hi
viparyastasaṃjño

viparyastacitta iti prasiddham, na punarviparyastavedana iti |

ta ete viparyāsā: sarve'pi srotaāpannasya prahīṇā
bhavanti; darśanapraheyatvād

dṛṣṭīnāṃ sasamprayogāṇām | dvādaśa
viparyāsā:-anitye nityamiti saṃjñādṛṣṭicitta-

viparyāsāstraya:, evaṃ yāvadanātmanyātmeti | tatrāṣṭau
darśanaprahātavyā:, catvāro bhāvanā-

prahātavyā: | du:khe ca saṃjñācittaviparyāsāvaśucau ceti
nikāyāntarīyā: | itarathā hi

kathamantareṇa sukhaśucisaṃjñāmavītarāgasyāryasya
kāmarāga: sambhavediti |

tadetannecchanti vaibhāṣikā: | yadi hi
sukhaśucisaṃjñācittasamudācārādāryasya

tadviparyāsāvīkṣyete, sattvasaṃjñācittasamudācārāt
tadviparyāsāvapi kiṃ niṣyete ! na hi  striyāmātmani ca
vinā sattvasaṃjñayā kāmarāgo yukta iti |

sūtre'pi coktam-"yataśca śrutavānāryaśrāvaka idaṃ
du:khamāryasatyamiti yathābhūtaṃ

prajānāti | yāvat tasya tasmin samaye yo'nitye nityamiti
saṃjñāviparyāsa: citta-

-------------------

dvādaśa viparyāsā iti | caturṣu viparyāseṣu pratyekaṃ
saṃjñā-citta-dṛṣṭiviparyāsā iti |

katham ? ityucyate-anitye nityamiti vistara: | evaṃ
yāvadanātmanyātmeti | du:khe sukhamiti

saṃjñā-dṛṣṭi-cittaviparyāsāstraya: | aśucau śucītyeta
eva traya: | yāvadanātmanyātmeti eta eva

traya iti | tatrāṣṭau darśanaprahātavyā iti | anitye
nityamiti saṃjñā-citta-dṛṣṭiviparyāsāstraya: |

anātmanyātmeti punastraya: | du:khe sukhamiti
dṛṣṭiviparyāsa: | aśucau śucīti dṛṣṭiviparyāsa

iti | catvāro bhāvanāprahātavyā: | katham ?  ityāha-du:khe
ca saṃjñācittaviparyāsāvaśucau ceti |

du:khe sukhamiti saṃjñācittaviparyāsau dvau | aśucau
śucīti saṃjñācittaviparyāsāvaparau dvāviti

catvāra: | avītarāgasyāryasyeti | srotaāpannasya
sakṛdāgāminaśca |

tadviparyāsāpīti | sattvasaṃjñāsamudācārāt,
sattvacittasamudācārācca | tadviparyāsāvapi

kiṃ neṣyete iti | sattvālambanasaṃjñācittaviparyāsāvapi
kiṃ neṣyete | ātmaviparyāsāvapi kiṃ  neṣyete
ityabhiprāya: | kiṃ kāraṇam ? ityāha-nahi striyāmātmani
ca vinā sattvasaṃjñayā kāmarāgo

yukta iti | tasmādetāvapyanātmani ātmeti
saṃjñācittaviparyāsau bhāvanāprahātavyāviti prāptam |

vistara iti vacanādevaṃ neyam-du:khe sukhamiti aśucau
śucīti yāvadanātmanyātmeti saṃjñā-

viparyāsa:, cittaviparyāsa:, dṛṣṭiviparyāsa: prahīyata
iti | tasmād dṛṣṭisamutthe evaṃ dṛṣṭisamprayuktaka

eva saṃjñācitte viparyāsau, nānye |
nādṛṣṭisamprayuktake ityartha: | etaduktaṃ bhavati-astyasau

saṃjñācittavibhrama:, na tu viparyāsa:; yasmādasau
dṛṣṭisamuttho na bhavati | kasmād ? ityāha-

@614

viparyāso dṛṣṭiviparyāsa: sa prahīyate" iti ( ) vistara: |
tasmād dṛṣṭisamutthe eva

saṃjñācitte viparyāsau, nānye;
tatkālabhrāntimātratvādalātacakracitrakṣayabhrāntivat |

yattarhi sthavirānandenāryavāgīśamadhikṛtyoktam-

"viparyāsena saṃjñānāṃ cittaṃ te paridahyate |

nimittaṃ varjyatāṃ tasmācchubhaṃ rāgopasaṃhitam" ||

tasmāt sarva evāṣṭau saṃjñācittaviparyāsā:
śaikṣasyāprahīṇā ityapare | te'pi

cāryasatyānāṃ yathābhūtajñānāt prahīyante | na vinā
tenetyupāyasamākhyānānnāsti sūtra-

virodha: ||9||

atha kiṃ dṛṣṭyanuśayasya eva bheda:, nānyasya ?
mānasyāpyasti | katham ? ityāha-

-------------------

tatkālabhrāntimātratvāditi | strīdarśanakāle
bhrāntimātratvādityabhiprāya: | yasmāt tatkālameva

darśanakālamevāryāṇāṃ bhrānti: | tathā mithyājñānaṃ
bhavati | alātacakra-citrakṣayabhrāntivat |

yathā alāta āśu bhramyamāṇe tatkālamātraṃ cakramiti
bhrāntirutpadyate, na paścāt | citralikhitaṃ

ca yakṣaṃ dṛṣṭvā tatkālaṃ bhrāntirutpadyate-yakṣa iti
| tadvat | āryasyātra paridhyānānmuhūrtaṃ

sukhaśucibhrānti:, sattvabhrāntirvā, na tvasau viparyāsa: |
uktaṃ hi bhagavatā-"dhandhā: khalu  bhikṣava: śrutavata
āryaśrāvakasya smṛtisampramoṣā utpadyante, atha ca puna:
kṣipramevāstaṃ parikṣayaṃ

paryādānaṃ gacchanti" ( ) iti |

yadyasau saṃjñācittabhramo na viparyāsa:, yattarhi
sthavirānandeneti vistara: | āryeṇa vāgīśena

sthavira ānanda ukta:-

"kāmarāgābhibhūtatvāccitaṃ me paridahyate |

aṅga me gautama brūhi śāntitvamanukampaya" || ( ) iti |

ārya ānandastaṃ pratyāha-

"viparyāsena saṃjñānāṃ cittaṃ te paridahyate |

nimittaṃ varjyatāṃ tasmācchubhaṃ rāgopasaṃhitam" || ( )
iti |

sa hi srotāpanna: | tasya cānayā gāthayā
viparyāsāstitvaṃ paridīpitamiti | tasmāditi

vistara: | yasmānnikāyāntarīyamataṃ vaibhāṣikairāgamena
viruddhyate, vaibhāṣikamataṃ ca nikāyānta-

rīyai:; tasmāt sarva evāṣṭau saṃjñā cittaviparyāsā:
śaikṣyāprahīṇā ityapare | kecit tṛtīyapākṣikā: |

sūtravirodhaṃ ca pariharanti | katarasya sūtrasya ?  yadidaṃ
vaibhāṣikai: sūtramānītam-`yaśca śrutavān

āryaśrāvaka iti vistareṇa yāvat prahīyate' iti | te'pi
cāryasatyānāmiti vistara: | te'pi

cāṣṭau saṃjñā-citta-viparyāsā āryasatyānāṃ
du:khādīnāṃ yathābhūtajñānāt prahīyante | na vinā
tena

yathābhūtajñānena | ityupāyasamākhyānāt
upāyapravartanāt nāsti tasya sūtrasya virodha: | yadida-

muktam-"idaṃ du:kham āryasatyam, ayaṃ du:khasamudaya:, ayaṃ
du:khanirodha:, iyaṃ du:khanirodha-

gāminī pratipad āryasatyam" ( )iti, tanna
darśanamārgamevādhikṛtya, kiṃ tarhi ?

bhāvanāmārgamapi | bhāvanāmārgo'pi
hyanāsravataścaturāryasatyālambana eveti ||9||

@615

sapta mānā:,

māna:, atimāna:, mānātimāna:, asmimāna:, abhimāna:,
ūnamāna:, mithyā-

mānaśca |

abhedena cittasyonnatirmāna ukta: | sa pravṛttibhedāt
saptadhā bhavati-1. hīnād

viśiṣṭa: samena vā samo'smīti manyamānasyonnatirmāna: |
2. samādviśiṣṭo'smītya-

timāna: | 3. viśiṣṭādviśiṣṭo'smīti mānātimāna: | 4.
pañcopādānaskandhānātmata

ātmīyato vā manyamānasyāsmimāna: | 5. aprāpte
viśeṣādhigame prāpto mayetyabhimāna: |

6. bahvantaraviśiṣṭādalpāntarahīno'smītyūnamāna: | 7.
aguṇavato guṇavānasmīti

mithyāmāna: |

yattarhi śāstre nava mānavidhā uktā:-"śreyānasmīti
mānavidhā, sadṛśosmīti

mānavidhā, hīno'smīti mānavidhā, asti me śreyān, asti me
sadṛśa:, asti me

hīna:, nāsti me śreyān, nāsti me sadṛśa:, nāsti me
hīna:" iti ? ebhya eva mānebhya

etā:

navavidhāstribhya:,

katamebhyastribhya: ? mānātimānonamānebhya: | tatra
prathamaṃ trayam-dṛṣṭisanniśritā-

strayo mānā: atimānamānonamānā: | dvitīyaṃ
trayam-ūnamānamānātimānā: | tṛtīyam-

mānātimānonamānā: |

yuktastāvad
bahvantaraviśiṣṭādalpāntarahīno'smītyūnamāna:;
unnatisthānatvāt |

-------------------

pravṛttibhedāditi | ākārabhedādityartha: | aprāpte
viśeṣādhigame iti | samādhisanniśritā:

sāsravāśca dharmā viśeṣāstasyādhigama: prāpto
mayetyabhimāna: | aguṇavato guṇavānahamiti |

aguṇānvita guṇavānahamasmīti viparītaviṣayo māno
mithyāmāna: | mithyāmānābhimānayo:

ka: prativiśeṣa: ?
pratilābhaviśeṣādhigama-pratirūpakaguṇasyābhiprāya iti
savastuko'bhimāna: |

mithyāmānastu nirguṇasya sato guṇavānahamasmīti
nirvastuka: | mānavidhā iti | mānaprakāra: |

sadṛśo hīno'stīti mānavidhā | sadṛśo'smīti mānavidhā,
hīno'smīti mānavidheti vaktavyam |

dṛṣṭisanniśritāstraya iti | pṛthagjanamadhikṛtya
`dṛṣṭisanniśritā:' ityucyante | ātmadṛṣṭi:
`pūrvamaham' iti | paścād = anantaram ime mānā: |
atimāna-mānonmānā: yathākramamete bhavanti | katham ?
śreyānahamasmīti mānavidhā

dṛṣṭisanniśrito'timāna: | sadṛśo'smīti mānavidhā
dṛṣṭisanniśrito māna: | hīnosmīti mānavidhā

dṛṣṭisanniśrita unmāna: | dvitīyaṃ trayametat
prātilaumyena yathākramaṃ neyam | `asti me śreyān'

`asti me sadṛśa:', `asti me hīna:' iti dṛṣṭisanniśritā
unmānamānātimānā: | tṛtīyam

`nāsti me śreyān', `nāsti me sadṛśa:', `nāsti me hīna:'
iti | yathākramaṃ dṛṣṭisanniśritā

mānātimānonmānā: | prākaraṇaṃ tu nirdeśaṃ parigṛhyeti
| prakaraṇapādanirdeśa: | ko'sau ? yo'sau

@616

`nāsti me hīna:' ityatra kimunnatisthānam ? asti sadṛśo
yo'bhiprete vare sattvarāśau

nihīnamapyātmānaṃ bahu manyate |

api cāstyeva jñānaprasthānavihito vidhi: | prākaraṇaṃ tu
nirdeśaṃ parigṛhya

śreyānasmītyekeṣu māno'pi syāt, atimāno'pi,
mānātimāno'pi; hīnasamaviśiṣṭā-

pekṣayā |

athaite sapta mānā: kimprahātavyā: ? ityāha-

dṛgbhāvanākṣayā: |

dṛgbhāvānābhyāmeṣāṃ kṣaya: | etaduktaṃ bhavati-sarve
darśanabhāvanāprahātavyā iti  

yad bhāvanāheyamaprahīṇaṃ kimavaśyaṃ tadāryāṇāṃ
samudācarati ? nāvaśyam, tadyathā-

vadhādiparyavasthānaṃ heyaṃ bhāvanayā,

yena kleśaparyavasthānena sañcintya prāṇivadhaṃ kuryād
yāvanmṛṣāvādam, tad bhāvanā-

heyam; bhāvanāheyadharmālambanatvāt |

tathā ||10||

vibhavecchā;

vibhavatṛṣṇā'pi bhāvanāheyā | vibhavo nāma ka eṣa
dharma: ? traidhātukī anityā |

tatra prārthanā vibhavatṛṣṇā | tathāśabdena
bhavatṛṣṇāyā: pradeśo gṛhyate | "aho batāhamairāvaṇo

nāgarāja: syām" ityevamādi |

-------------------

pūrvamukta:-`hīnādviśiṣṭo'smi, samena vā'
ityādinirdeśa: | śreyānasmīti māno'pi syād

hīnāpekṣayā; hīnādviśiṣṭo'smi samena vā iti
mānalakṣaṇanirdeśāt | atimāno'pyayaṃ syāt

samāpekṣayā | `samād viśiṣṭo'smi'
ityatimānalakṣaṇanirdeśāt | mānātimāno'pyayaṃ syād

viśiṣṭāpekṣayā; `viśiṣṭād viśiṣṭo'smi' iti
mānātimānalakṣaṇanirdeśāt |

sarva iti grahaṇamasmimāno'pi bhāvanāprahātavya:, na
kevalaṃ śeṣā: | śeṣā api

darśanaprahātavyā:, na kevalamasmimāniti pradarśanārtham |
nāvaśyamiti | prahīṇaṃ na samudācaratīti

niyama: | tathā hi-śraddhādimiddhadu:khendriyacakṣurādaya:
prahīṇā api samudācaranti; darśanaheyā-

nāmantarmukhatvāt | bhāvanāheyālambanaiva
rāgadveṣamohairvijñaptirutthāpyata iti | bhāvanāheyameva

vadhādiparyavasthānam |

`vadhādiparyavasthānam' iti |
ādiśabdenādattādāna-kāmamithyācāra-mṛṣāvādagraṇam |

tad bhāvanāheyam, bhāvanāheyadharmālambanatvāditi |
bhāvanāheyā vadhādikasattvādaya eva dharmā

asyālambanamiti kṛtvā | satyadṛṣṭyādayo'pi hi yadyapi
bhāvanāheyān dharmānālambante, na tu

kevalaṃ bhāvanāheyā ityato na te bhāvanāheyā: | tatra
prārthaneti | tatra traidhātukyāmanityatāyāṃ

prārthanā | kiṃ tatrāpi prārthanā bhavati ?
bhavatītyāha | yathoktaṃ sūtre-"yāvadayamātmā jīvati,

tiṣṭhati, dhriyate, yāpayati; tāvat saroga: sagandha:,
saśalya:, sajvara:, saparidāhaka: | yataścāya-

@617

mānavidhā api bhāvanāprahātavyā:
santītyuktamasmimānaśca |

na cāryasya sambhavanti vidhādaya: |

nāsmitā,

ādigrahaṇena yāvad bhavatṛṣṇāyā grahaṇam |

kiṃ kāraṇamaprahīṇā apyete na sambhavanti ?

dṛṣṭipuṣṭatvāt,

satkāyadṛṣṭipuṣṭā hi mānavidhā asmimānaśca, ato
bhagnapṛṣṭhatvāt notthātuṃ

punarutsahante | vadhādiparyavasthānaṃ
mithyādṛṣṭipuṣṭatvāt | vibhavatṛṣṇā
ucchedadṛṣṭipuṣṭatvāt |  bhavatṛṣṇāyā: pradeśa:
śāśvatadṛṣṭipuṣṭatvāt |

kaukṛtyaṃ nāpi cāśubham ||11||

akuśalaṃ cāpi kaukṛtyaṃ bhāvanāprahātavyam | na
cāryasya tat sambhavati;

vicikitsāsamutthitatvāt ||10-11||

athaiṣāmaṣṭānavateramanuśayānāṃ kati sarvatragā: ?
katyasarvatragā: ?

sarvatragā du:khahetudṛggheyā dṛṣṭayastathā |

vimati: saha tābhiśca yā'vidyā''veṇikī ca yā ||12||

-------------------

mātmā ucchidyate, vinaśyati, na bhavati | iyatāyamātmā
samyaksamucchino bhavati" ( )

iti | bhavatṛṣṇāyā: pradeśo gṛhyata iti | aho
batāhamairāvaṇo nāgarāja: syāmityevamādikā

bhavatṛṣṇā na samudācarati | ādiśabdena `kubera: syām',
`strī syām' ityevamādikā gṛhyate |

pradeśagrahaṇāt `indra: syām' ityevamādikā
samudācaratīti darśitaṃ bhavati ||10||

mānavidhā api bhāvanāprahātavyā: santītyuktamiti |
`dṛgbhāvanākṣayā: `dṛgbhāvanākṣayā:' (abhi^

ko^ 5.10) iti vacanāt |

"na cāryasya sambhavanti vidhādayo nāsmitā" iti | pūrvaṃ
bhāvanāheyaparigrahaṇaṃ kṛtam,

"dṛgbhāvanākṣayā: vadhādiparyavasthānaṃ heyaṃ
bhāvanayā tathā vibhavecchā" (abhi^ 5.10)

ityanena granthena | samprati teṣāṃ
vidhānīnāmāryasyāsamudācāra ucyate-na cāryasya
sambhavanti

vidhādayo nāsmiteti |

ādigrahaṇena yāvad bhavatṛṣṇāyā grahaṇamiti |
vadhādiparyavasthānasya vibhavatṛṣṇāyā:

pradeśasya bhavatṛṣṇāyāśca prahāṇamityartha: | na
sambhavanti na samudācaranti | dṛṣṭipuṣṭatvāditi |

tatpūrvakatvena tadupabṛṃhitatvāt vadhādiparyavasthānaṃ
mithyādṛṣṭipuṣṭam; tadadhyāsena karmaphalāpavādi-

tvāt | bhagnapṛṣṭhatvāt | tatpoṣakābhāvena
bhagnapṛṣṭhatvādityartha: |

kaukṛtyaṃ bhāvanāprahātavyam,
bhāvanāheyadharmālambanatvāt ||11||

"sarvatragā:" iti | sarvatra gacchatīti sarvatraga:, pañcāpi
nikāyān ālambata ityartha: |

pañcānāmapi nikāyānāṃ hetubhāvenāvatiṣṭhanta ityapare
| vakṣyati hi-"eṣāṃ prabhāveṇānyanaikāyikā

@618

du:khasamudayadarśanaprahātavyā dṛṣṭayo vicikitsā ca,
tābhiśca samprayuktā avidyā

āveṇikī ca du:khasamudayaprahātavye cāvidyā | itīme
ekādaśānuśayā: sabhāgadhātu-

sarvatragā:-sapta dṛṣṭaya:, dve vicikitse, dve avidye;
sakalasvadhātvālambanatvāt |

kimebhiryugapadālambate, āhosvit krameṇa ? yadi krameṇa,
anyeṣāmapi prasaṅga: ?

atha yugapat, ka: sakalena kāmadhātunā śuddhiṃ
pratyetyakāraṇaṃ vā kāraṇata: ? nocyate

sakalaṃ svadhātuṃ yugapadālambanta iti, api tu
pañcaprakāramapi sarvaṃ yugapat |

evamapi yatrātmadṛṣṭistatrātmatṛṣṇā,
yatrāgraśuddhidṛṣṭī tatra prārthanā, tena ca māna

iti tṛṣṇāmānayorapi sarvatragatvaṃ prāpnoti, evaṃ sati
darśanabhāvanāheyālambanatvādetadubhayaṃ

kimprahātavyaṃ syāt ? bhāvanāprahātavyam;
vyāmiśrālambanatvāt |

-------------------

api kleśā upajāyante" iti | ekādaśānuśayā iti vistara: |
sapta dṛṣṭayodu:khadarśanaprahātavyā:

satkāyadṛṣṭyādaya: pañca, samudayarśanaprahātavye dve
dṛṣṭī mithyādṛṣṭi-parāmarśadṛṣṭīti-sapta | dve

vicikitse du:kha-samudayadarśanaprahātavye | dve avidye
du:kha-samudayadarśanaprahātavye eva |

ekadeśato na sākalyata: | ye hyavidye
etatsarvatragasampayukte, āveṇikyo ca te sarvatrage

bhavata:, na rāgādisamprayukte | ityevamekādaśānuśayā:
sarvatragā: | navānuśayā: sākalyata:,

dvāvekadeśata iti kṛtvā | dhātubhedena tu trayastriṃśat |

āveṇikīti ko'rtha: ? evamāhu:-samparko veṇītyucyate, na
veṇiraveṇi:, pṛthagbhava

ityartha: | evaṃ hyuktam `aveṇirbhagavān,
aveṇirbhikṣusaṅgha: | pṛthag bhagavān, pṛthag
bhikṣusaṅgha

ityabhiprāya: | aveṇyā caratītyāveṇikī |
nānyānuśayasahacariṇītyartha: | sakalasvadhātvā-

lambanatvāditi | yasmādete sakalaṃ svadhātumālambante,
tasmāt sarvatragā ityucyante |

ka: sakaleneti vistara: | ka: sakalena kāmadhātunā śuddhiṃ
pratyeti | akāraṇaṃ vā

kāraṇata: sakalaṃ kāmadhātuṃ pratyetītyadhikṛtam |
tasmācchīlavrataparāmarśo na sarvatraga ityabhi-

prāya: | nocyate sakalaṃ niravaśeṣamanekaṃ bhedabhinnaṃ
svadhātuṃ yugapad ālambante, api tu pañcaprakāra-

mapi sarvaṃ yugapadālambante | du:khadarśanaprahātavyaṃ
yāvad bhāvanāprahātavyamiti | prakārasarvatāyāṃ

sarvaśabdo'yaṃ draṣṭavya:-ityeṣa vaibhāṣikāṇāṃ
parihāra: |

yatrātmadṛṣṭiriti | pañcasūpādānaskandheṣu |
tatrātmatṛṣṇā teṣāmātmābhiniveśavastutvāt |
yatrāgraśuddhadṛṣṭī | yatra vastuni
pañcopādānskandhalabhaṇe'gradṛṣṭiparāmarśa:,
śuddhidṛṣṭiśca śīla-

vrataparāmarśa: | tatra prārthanā tṛṣṇālakṣaṇā |
tatra tatprārthaneti kecitpaṭhanti | tatra = vastuni |

tasya = pudgalasya prārthanā = pudgalasya prārthanā =
tatprārthanetyartha: | tena ca māna iti | tena ca vastunā

māna: | taddvāreṇonnatirityartha: | evaṃ satīti | evaṃ
tṛṣṇāmānayo: sarvatragatve sati | satkāya-

dṛṣṭyādivad darśana bhāvanāheyālambanatvādetadubhayaṃ
tṛṣṇāmānalakṣaṇaṃ kimprahātavyaṃ kena

prahātavyam-kiṃ darśanaprahātavyam ? utāho bhāvanayeti ?
ye yadarśanaheyālambanāste taddarśanaheyā

iti niyamaṃ manasikṛtvā pṛcchati | anyathā hi
satkāyadṛṣṭyādivadevaitadubhayaṃ darśanaprahātavyameva

syāditi kimatra praṣṭavyaṃ syāt | nahi
satkāyadṛṣṭyādayo na darśanabhāvanāheyālambanā:, na ca
te

@619

athavā punarastu darśanaprahātavyam ?
dṛṣṭibalādhānavartitvāt |

svalakṣaṇakleśāvetau na sāmānyakleśau | tasmānna
sarvatragāviti vaibhāṣikā: ||12||

ya ete sabhāgadhātusarvatragā ekādaśānuśayā uktā:,

navordhvālambanā eṣāṃ dṛṣṭidvayavivarjitā: |
satkāyadṛṣṭimantagrāhadṛṣṭiṃ ca varjayitvā'nye
navānuśayā visabhāgadhātusarvatragā: |

kadācit visabhāgamekaṃ dhātumālambante, kadācid dvau;
"ye'nuśayā: kāmapratisaṃyuktā

rūpapratisaṃyuktālambanā:, kāmapratisaṃyuktā
ārūpyapratisaṃyuktālambanā:, kāmapratisaṃyuktā

rūpārūpyapratisaṃyuktālambanā:" ( ) iti vacanāt |

yadā kāmadhātau sthito brahmaṇi sattvadṛṣṭiṃ
nityadṛṣṭiṃ cotpādayati, tadā kathaṃ

satkāyāntagrāhadṛṣṭī visabhāgadhātvālambane na
bhavata: ? ātmātmīyatvenāgrahaṇāt | anta-

grāhadṛṣṭiśca ? tatsamutthitatvāt |

kā tarhīyaṃ dṛṣṭi: ? neyaṃ dṛṣṭi:, mithyājñānaṃ
punaretadityābhidhārmikā: |

-------------------

na darśanaheyā bhavantīti | atrācārya:
samādhimāha-bhāvanāprahātavyam, vyāmiśralambanatvāditi |

yadi tṛṣṇāmānau darśanaprahātavyālambanāveva, syātāṃ
darśanaprahātavyau; na tvevam, ato vyāmiśrā-

lambanatvād bhāvanāprahātavyau; `avaśiṣṭā
bhāvanāheyā' iti lakṣaṇaniyamāt |

atha veti | sa evācārya: parāvṛtya punarbravīti | punarastu
darśanaprahātavyaviti | kim ?

etadubhayamiti vartate | kasmād ?
ityāha-dṛṣṭibalādhānavartitatvāditi |
dṛṣṭerbalādhānam=

sāmarthyam, dṛṣṭibalādhānena vartituṃ śīlamasyeti
darśanaprahātavyamastviti |

vaibhāṣikāidānīṃ svapakṣaṃ
sthāpayanti-svalakṣaṇakleśāvetau, na sāmānyakleśau
bhavata:,

tasmānna sarvatragāviti | yatrātmadṛṣṭistatra
tṛṣṇāmānau, na tu yugapat sarvasmin; svalakṣaṇakleśā-

tvāt | ekadeśālambanau hi tau, tasmānna sarvatragau | na cet
sarvatragau, tena yau yaddarśanaheyālambanau

tau taddarśanaheyau | pariśiṣṭau bhāvanāheyau-iti siddham
||12||

kadācid visabhāgamekaṃ dhātumālambante, kadācid dve iti |
kadācit trīn dhātūn

iti noktametat | kāmadhātusthāstu kadācid
visabhāgamekarūpadhātumārūpyadhātuṃ bālambante,

kadācid rūpārūpyau dvāviti |

ātmātmīyatvenāgrahaṇāditi | yasmāttaṃ
brahmāṇamātmatvena ātmīyatvena na gṛhṇāti,

atha satkāyadṛṣṭirna bhavati brahmaṇi sattvadṛṣṭi: |
yasmāccāntagrāhadṛṣṭi: satkāyadṛṣṭi samutthitā,

ato nityadṛṣṭirapi brahmaṇi nāntagrāhadṛṣṭiriti | kā
tarhīyaṃ dṛṣṭiriti | yeyaṃ brahmaṇi sattvadṛṣṭi:

nityadṛṣṭiśca, neyaṃ dṛṣṭi:, mithyājñānaṃ
punaretaditi | viparītālambanatvāt mithyājñānametat | nahi

sarvā viparītālambanā prajñā dṛṣṭiriṣyate,
anātmanyevātmani viparītā prajñā satkāyadṛṣṭiriṣyate
|

tatsamutthāpitā ca nityadṛṣṭirantagrāhadṛṣṭi:, nānyā
| yaiva hyahaṅkārasya sanniśrayībhavati, saiva

@620

kuto nu khalvetadanyā tadālambanā dṛṣṭi: ! eṣā na
dṛṣṭiriti siddhāntastu

pramāṇayitavya: |

kiṃ khalvanuśayā eva sarvatragā: ? netyāha |

prāptivarjyā: sahabhuvo ye'pyebhiste'pi sarvagā: ||13||

sarvatragairanuśayai: sahabhuvo ye'pyante dharmāste'pi
sarvatragā: | prāptayastu naivam;

anekaphalatvāt |

ata eva `syu: sarvatragānuśayā na hetu:' iti catuṣkoṭikaṃ
kriyate | prathamā

koṭi:-anāgatā: sarvatragā anuśayā: |
dvitīyā-atītapratyutpannāstatsaha bhuva: |

tṛtīyacaturthyau yojye ||13||

eṣāmaṣṭānavateranuśayānāṃ kati sāsravālambanā: ?
katyanāsravālambanā: ?

mithyādṛgvimatī tābhyāṃ yuktā'vidyā'tha kevalā |

nirodhamārgadṛggheyā: ṣaḍanāsravagocarā: ||14||

nirodhadarśanaprahātavyāstrayo'nuśayā
mithyādṛṣṭivicikitsā'vidyā ca, tābhyāṃ

samprayuktā''veṇikī ca | mārgadarśanaprahātavyā apyeta
eva traya: |

ityete ṣaḍanāsravālambanā:, śeṣā: sāsravālambanā iti
siddham ||14||

tatra puna:-

svabhūmyuparamo mārga: ṣaḍbhūminavabhūmika: |

-------------------

satkāyadṛṣṭi: | mahābrahmaṇi ca
sattvadṛṣṭirahamityahaṅkārasya na sanniśrayībhavati |
tenoktam-

ātmātmīyatvenāgrahaṇāditi |

"prāptivarjyā: sahabhuva:" iti | vedanādaya: | prāptayastu
naivam, anekaphalatvāditi |

anekaphalavipākaniṣyandā hi prāptaya: prāptimatetyuktam |
ato na sarvatragadharmaprāptaya: sarvatragā:

vyavasthāpyante | ata eveti | yasmāt sahabhuvo'pi sarvatragā
vyavasthāpyante, tasmā ccatuṣkoṭikaṃ

kriyate | prathamā koṭiranāgatā: sarvatragā anuśayā iti |
ete sarvatragasya svābhāvyāt | na

sarvatragaheturanāgatāvasthāyāṃ
sarvatragahetoranavasthāpanāt | dvitīyā atītapratyutpannā:
tatsahabhuva: |

sarvatrasahabhuvo'tītapratyutpannatvāt sarvatragaheturbhavanti
| na sarvatragā anuśayā:, ananuśaya-

svabhāvatvāt | tṛtīyacaturthyau yojye | tṛtīyā-
atītapratyutpannā: sarvatragā anuśayā: | caturthī-

tānākārān sthāpayitvā | tadyathā-anāgatāstatsahabhuva:,
prāptyādayaśca ||13||

"ṣaḍanāsravagocarā:" iti ṣaḍevetyavadhāraṇam | tasmānna
rāgādayo'nāsravālambanā

yujyante | `na rāgastasya varjyatvānna dveṣo'napakārata:'
(abhi^ ko^ 5.16) ityādivacanāt |

avidyā ca tābhyāmiti | mithyādṛṣṭivicikitsābhyāṃ yā
samprayuktā | yā cāveṇikī avidyā |

sa eko'vidyānuśaya iti | trayo nirodhadarśanaprahātavyā
anāsravālambanā: | evaṃ mārgadarśana-

prahātavyā apyeta eva traya iti | ṣaḍ bhūmau bhūmau
bhavanti ||14||

@621

tadgocarāṇāṃ viṣayo mārgo hyanyo'nyahetuka: ||15||

nirodhālambanānāṃ mithyādṛṣṭyādīnāṃ svabhūminirodha
evālambanaṃ kāmāvacarāṇāṃ

kāmadhātoreva, yāvad bhavāgrabhūmikānāṃ bhavāgrasyaiva
| mārgālambanānāṃ kāmāvacarāṇāṃ

ṣaḍbhūmiko dharmajñānapakṣo mārga: sarva evālambanam |
yo'pi rūpārūpyapratipakṣa: rūpā-

rūpyāvacarāṇāmapyadṛṣṭabhūmikānāṃ navabhūmika:, sa
evānyayajñānapakṣyo mārga ālambanam;

mārgasyānyonyahetukatvāt |

yadyapi dharmajñānānvayajñāne apyanyonyahetuke
anvayajñānaṃ na kāmadhātupratipakṣa

iti; na kāmāvacarā mārgālambanā
anvayajñānapakṣānālambante |

-------------------

"tadgocarāṇāṃ viṣaya:" iti | tau nirodhamārgau gocara
eṣāmiti tadgocarā:, teṣāṃ

yathākramaṃ trayāṇām |

"svabhūmyuparama:" | svabhūminirodha: | gocara: ālambanam |
mārgastu dharmajñānapakṣya:

ṣaḍbhūmiko'nvayajñānapakṣyo navabhūmiko
mārgagocarāṇāmapareṣāṃ trayāṇāmanuśayānāmālambanam
|

kathaṃ kṛtvā ? nirodhālambanā ete trayo'nuśayā
navabhūmikā bhavanti kāmāvacarā yāvad

bhavāgrikā: | teṣāṃ kāmāvacarāṇāṃ
kāmāvacaradharmanirodha evālambanam |
prathamadhyānabhūmikānāṃ

prathamadhyānabhūmikadharmanirodha evālambanam | teṣāṃ
yāvad bhavāgrabhūmikānāṃ bhavāgrabhūmika-

dharmanirodha evālambanam | mārgastu dharmajñānapakṣya:
ṣaḍbhūmika: | anāgamyadhyānāntarabhūmika:,

caturdhyānabhūmikaśca | sa sarva eva
kāmāvacarāṇāmeṣāṃ trayāṇāmanuśayānāmālambanam |
anvaya-

jñānapakṣya: punarnavabhūmika: |

anāgamyadhyānāntaracaturdhyānākāśavijñānā
kiñcanyāyatanabhūmika: |

sa sarva eva prathamadhyānabhūmikānāmeṣāṃ
trayāṇāmanuśayānāmālambanam | evaṃ yāvad
bhavāgrabhūmikā-

nāmiti |

kasmāt puna: svabhūminirodha eva tadgocarālambanam, mārgastu
ṣaḍbhūmiko'pi vā

navabhūmiko'pi vā teṣāmālambanamiti ? atra hetuṃ
darśayati-"mārgo hyanyonyahetuka:" iti |

kathamanyonyahetuka: ? ṣaḍbhūmiko dharmajñānapakṣyo
mārgo'dharabhūmikasyordhvabhūmikasya vā, samasya

viśiṣṭasya vā
dharmajñānapakṣyāntarasyānvayajñānapakṣyasyāpi ca
mārgasya heturbhavati | so'pi

tasyānvayajñānapakṣyo navabhūmiko yojya: | vistareṇaitad
vyākhyātam-"anyonyanavabhūmistu

mārga: samaviśiṣṭayo:" (abhi^ ko^ 2.53) ityatra |

tadevaṃ kāmāvacarāṇāṃ
mārgālambanānāmanāgamyabhūmiko dharmajñānapakṣyo
yāvaccaturthadhyāna-

bhūmika ālambanam | anvayajñānapakṣyo'pi
mārgo'nāgamyabhūmiko yāvadākiñcanyāyatanabhūmika:

prathamadhyānabhūmikānāmeṣāṃ
mārgālambanānāmālambanam | evaṃ yāvad
bhavāgrabhūmikānāmiti |

yadi kāmāvacārā mārgālambanā mithyādṛṣṭyādayo
rūpārūpyapratipakṣamapi nirodhamārgākhyaṃ

dharmajñānamālambante, sakalo'pi hi
dharmajñānapakṣyo'nyonyahetuka iti; kasmāt ta eva mithyā-

dṛṣṭyādayo'nvayajñānapakṣyamapi mārgaṃ nālambante;
dharmajñānānvayajñānayoranyonyahetukatvād ?

ityāha-yadyapi dharmajñānānvayajñāna iti |
vistara:-anvayajñānaṃ na kamadhātupratipakṣa iti | na

te tadālambante | dharmajñānaṃ tarhīti vistara: |

@622

dharmajñānaṃ tarhi rūpārūpyapratipakṣatvāt
tadbhūmikānāṃ mārgālambanāmālambanaṃ

bhaviṣyati | na tat sakalaṃ pratipakṣa:,
du:khasamudayadharmajñānayoretadapratipakṣatvāt | nāpi

sakalayo rūpārūpyayordarśanaprahātavyānāma
pratipakṣatvādityādyābhāvānna bhavatyā-

lambanam ||15||

atha kasmādrāgapratighamānā dṛṣṭiśīlavrataparāmarśau
cānāsravālambanā neṣyante ?

na rāgastasya varjyatvāt,

varjanīyo hi rāga: yadi cānāsravālambana: syānna
varjanīya: syāt; kuśala-

dharmacchandavat |

na dveṣo'napakārata: |

apakāravastuni hi pratigha utpadyate | na caivaṃ
nirodhamārgau ||

na māno na parāmarśo śāntaśuddhyagrabhāvata: ||16||

nirodhamārgayo: śāntatvānna tābhyāmunnatirbhavitumarhati |
bhūtārthaśuddhitvānna tayo:

śuddhigrāha: śīlavrataparāmarśa: | agrau ca tau | hīne
cāgragrāhau dṛṣṭiparāmarśa: | tasmādayukta-

meṣāmanāsravālambanatvam ||16||

-------------------

"dharmajñānaṃ nirodhe yanmārge vā bhāvanāpathe |

tridhātupratipakṣastad" (abhi^ ko^ 3.9) iti siddhāntād
dharmajñānaṃ rūpārūpya-

pratipakṣyastadabhāvāt tadbhūmikānāṃ
rūpārūpyabhūmikānāṃ mithyādṛṣṭyādināmālambanaṃ
bhaviṣyati |  na tatsakalamiti vistara: | na tad
dharmajñānaṃ sakalaṃ pratipakṣo rūpārūpyadhātvo: | kiṃ
tarhi ?

kiṃ kāraṇam |
dukha:samudayadharmajñānayorbhāvanāmārgasaṃgṛhītayore
tadapratipakṣatvāt | rūpārūpya-

dhātvorapratipakṣatvādityartha: | ato na
rūpārūpyāvacarāṇāṃ mithyādṛṣṭyādīnāṃ
taddharmajñāna-

mālambanam | kiñca nāpi sakalayorāti vistara: | nāpi
sakalayo rūpārūpyadhātvostaddharmajñānaṃ

pratipakṣa: | kiṃ kāraṇam ?
darśanaprahātavyānāmapratipakṣatvāt "dharmajñānaṃ
nirodhe yanmārge vā

bhāvanāpathe" (abhi^ ko 39) iti vacanāt |

atra nigamanaṃ karoti-ityādyābhāvānna bhavatyālambanamiti
| du:khasamudayanirodha-

mārgāṇā
mādyayordu:khasamudayadharmajñānayoryathoktarūpā
rūpyapratipakṣatvaṃ pratyabhāvāt | rūpārūpyā-

vacarāṇāṃ darśanabhāvanāprahātavyānāṃ cādyeṣu
darśanaprahātavyeṣu pratipakṣatvaṃ prati tasya
dharmajñānasyā-

bhāvāt | na tadbhūmikānāṃ mithyādṛṣṭyādīnāṃ
mārgālambanānāṃ rūpārūpyabhūmikānāṃ
dharmajñānamālambanaṃ

bhavati | tadeva
traidhātukānaṣṭādaśānāsravālambanānapāsya śeṣā
aśītiranuśayā: sarvālambanā:-  iti sthāpitam ||15||

na varjanīya: syāditi | na prāpticchedena praheya:
syādityartha: | yathā kuśalo dharmacchando-

'bhilāṣarūpa: samyagdṛṣṭiriti na prāpticchedena praheya:,
tadvadayaṃ syāt | ato nā'nāsravālambana: |

"na dveṣo'napakārata:" iti |
navāghātavastulakṣaṇavyatītatvānnirodhamārgayornātra
dveṣa:;

@623

eṣāmaṣṭānavateranuśayānāṃ kasyālambanato'nuśerate ?
kati samprayogata eva ?

sarvatragā anuśayā: sakalāmanuśerate |

svabhūmimālambanata: svanikāyamasarvagā: ||17||

ye sarvatragā anuśayāste sakalāṃ pañcaprakārāmapi svāṃ
bhūmimālambanato'nuśerate |

asarvatragāstu svasyāṃ bhūmau svameva
nikāyamālambanato'nuśerate, nānyam | tadyathā-

du:khadarśanaprahātavyā du:khadarśanaprahātavyameva
nikāyam, evaṃ yākdbhāvanāprahātavyā

bhāvanāprahātavyameva, nānyam ||17||

utsargaṃ kṛtvā'pavādaṃ karoti-

nānāsravordhvaviṣayā:,

anāsravālambanā anuśayā naivālambanato'nuśerate,
nāpyūrdhvabhūmyālambanā:, kiṃ

kāraṇam ? tadālambanasya vastuna:

asvīkārādvipakṣata: |

yadi vastvātmadṛṣṭitṛṣṇābhyāṃ svīkṛtaṃ bhavati
tatrānye'pyanuśayā anugamayitu-  mutsahante | ārdra iva
paṭe rajāṃsi saṃsthātum | na caivamanāsravā:,
nāpyevamūrdhvā bhūmi: |

ato na tadālambanāsteṣvanuserate | yastvihasthastāṃ
bhūmiṃ prārthayate, kuśalo'sau dharmacchanda:

vipakṣabhūtau ca nirvāṇamārgau tadālambanānāṃ
kleśānāmūrdhvā ca bhūmiradharāṇām | ato na

teṣu pratiṣṭhāṃ labhante tapta ivopale talāni pādānām |

ānuguṇyārtho'trānuśayārtha: | na ca te tadanuguṇā
ityapare | vātikasya rūkṣāna-

nuśayanavat | ata uktā ālambanato'nuśerate |

-------------------

bhūtārthaśuddhitvāditi | bhūtārthena śuddhi: = nirodha: |
kleśamalaprahīṇatvāt | mārgo'pi paramārthaśuddhi:,

paramārthena śuddhyatyanayeti kṛtvā | yastayo: śuddhiriti
grāho na śīlavrataparāmarśa iti yujyate

vyavasthāpayitum | agnau ca tāviti | bhūtārthaśuddhitvāt
tau nirodhamārgau agrau | api ca-

parāmarśau yadyanāsravālambanau syātām
samyagdṛṣṭilakṣaṇaṃ bhajetām; śuddhatvādagratvāccā-

nāsravāṇām | ataśca na darśanaheyau syātāmagnau | hīne
ca vastunyagra iti grāho dṛṣṭiparāmarśo

yujyate, na caivaṃ nirodhamārgāviti | na tayoragragrāho
dṛṣṭiparāmarśo bhavati ||16||  kasyālambanato'nuśerate,
kati samprayogata eveti | katyālambanata eveti nāvadhāraṇena

pṛcchati; yasmād ya ālambanato'nuśerate, te'vaśyaṃ
samprayogato'nuśerata iti | ye tu samprayogata

evānuśerate, te
nālambanato'nāsravavisabhāgabhūmyālambanā anuśayā iti
||17||

ānuguṇyārtho'trānuśayārtha: | na tadbhūmikā:
pratyayāstadupapattaye ānuguṇyena vartanta

ti | na ca te tadanuguṇā iti | na ca te nirodhādaya: teṣāṃ
mithyādṛṣṭyādīnāmanuguṇā:, vātikasya

rūkṣānanuśayanavat | yathā `vātikasya rūkṣaṃ
nānuśete,' ityukte `na kāyasyānuguṇyena vartate'

iti gamyate | pūrvasmiṃstu pakṣe pratiṣṭhālābhārtha:; na
teṣu pratiṣṭhāṃ labhata iti vacanāt |

@624

yena ya: samprayuktastu sa tasmin samprayogata: ||18||

`anuśarete' iti varttate | yo'nuśayo yena dharmeṇa
samprayuktastasmin samprayogato-

'nuśete | yāvadaprahīṇa iti viśeṣaṇārthastuśabda: |
syuranuśayā nānāsravālambanā na

visabhāgadhātusarvatragā: | te cānuśayā:
samprayogato'nuśayīrannālambanata:, na syurvisabhāga-

bhūmisarvatragā anuśayā: ||18||

eṣāmaṣṭānavateranuśayānāṃ katyakuśalā: ?
katyavyākṛtā: ?

ūrdhvāmavyākṛtā: sarve,  rūpārūpyāvacarāstāvat sarva
evāvyākṛtā: | kiṃ kāraṇam ? kliṣṭānāṃ dharmāṇāṃ

du:khavipāka: syāt | tacca tayornāsti;
paravyābādhahetvabhāvāt |

kāme satkāyadarśanam |

antagrāha: sahābhyāṃ ca moha:,

kāmadhātau satkāyāntagrāhadṛṣṭī tatsamprayuktā
cāvidyā avyākṛtā: | kiṃ kāraṇam ?

dānādibhiraviruddhatvāt | `ahaṃ pretya sukhī bhaviṣyāmi'
iti dānaṃ dadāti śīlaṃ rakṣati |

ucchedṛṣṭirapi mokṣānukūlā |

ataevoktaṃ bhagavatā-"etadagraṃ dṛṣṭigatānāṃ yaduta no
ca syāṃ no ca me syāt

na bhaviṣyāmi na me bhaviṣyati" ( ) iti |

api cānayordṛṣṭyo:
svadravyasammūḍhatvādaparapīḍāpravṛttatvācca
svargatṛṣṇā'smi-

mānayorapyeṣa prasaṅga: |

sahajā satkāyadṛṣṭiravyākṛtā | yā mṛgapakṣiṇāmapi
varttate | vikalpitā

tvakuśaleti pūrvācāryā: |

-------------------

yena dharmeṇeti | vedanādinā ||18||

tacca tayornāstīti | tacca du:khaṃ tayo:
rūpārūpyadhātvornāsti | kasmāt ? paravyābādhāhe-

tvabhāvāt | paravyābādhasya heturvyāpādādi:,
tasyābhāvāt |

etadagraṃ dṛṣṭigatānāmiti | etad viśiṣṭaṃ
dṛṣṭiprakārebhya: | nātisāvadyamityartha: | mokṣo

mārgopaniṣat, ucchedastu nirhetuko'bhipreta iti, bhrānte:
sāvadyamucchedadarśanamiti viśeṣa: |
svadravyasammūḍhatvāditi |
svasantatipatitānāmupādānaskandhānāmātmātmīyatvena
grahaṇāt svadravya-

sammūḍhā satkāyadṛṣṭi: | teṣāmeva
śāśvatocchedagrāhadṛṣṭirapi tathaiva | yathā ca te
dṛṣṭī tathā

tatsamprayoginyapyavidyeti |

aparapīḍāpravṛttatvācca | kim ? avyākṛte
satkāyāntagrāhadṛṣṭī iti prakṛtam | te hi

na kācidapi parapīḍāṃ kuruta: |
svargatṛṣṇāsmimānayorapyeṣa prasaṅga iti |
svargatṛṣṇāyā

asmimānasya ca dānādibhiravirodhāt svadravyasammūḍhatvād
aparapīḍāpravṛttatvāccāvyākṛtatva-

prasaṅga: | na ceṣyate |

@625

śeṣāstvihāśubhā: ||19||

śeṣāstvaśubhā anuśayā: kāmadhātāvakuśalā: ||19||

katyakuśalamūlāni ? kati na ?

kāme'kuśalamūlāni rāgapratighamūḍhaya: |

kāmadhātau sarvarāga: sarvapratigha: sarvo moho'nyatra
satkāyāntagrāhadṛṣṭisamprayuktād

yathākramam |

trīṇyakuśalamūlāni,

lobho'kuśalamūlam, dveṣo moho'kuśalamūlam | yadyakuśalaṃ
cākuśalasyaiva

mūlamiṣṭam, eta evākuśalamūlāni | śeṣā anuśayā
nākuśalamūlānīti siddham |

katyavyākṛtamūlāni ? kati na ? trīṇyavyākṛtamūlāni |
katamāni trīṇi ?

tṛṣṇāvidyā matiśca sā ||20||

`sā' ityavyākṛtatāṃ darśayati | yā kacidavyākṛtā
tṛṣṇā avidyā prajñā cāntato

vipākajā api sarvā'sāvavyākṛtamūlamiti kāśmīrā:
||20||

-------------------

tasmānnaibhi:
kāraṇairanayoravyākṛtatvamityanenābhiprāyeṇa
pūrvācāryamatamupasthāpayati-

sahajā satkāyadṛṣṭirityādi | vikalpitā tvakuśaleti | yā
ātmavādibhi: kapilolūkādibhi-

rvikalpitā sā nāvyākṛtā, kiṃ tarhi ? akuśaleti |
antagrāhadṛṣṭirapi | yā tairvikalpitā,

sā'pyakuśalā | tatpūrvakatvāttu sā tulyavārtetyanuktāpi
gamyata eva |

"śeṣāstvihāśubhā:" iti | iheti
kāmāvacaraśeṣābhisaṅgrahārtham | kāmadhātau satkāya-

dṛṣṭyādiśeṣā: kleśā akuśalā evetyavadhāryate ||19||

katyakuśalamūlāni, kati neti |
eṣāmaṣṭānavateranuśayānāmityanuvṛttatvenaiva
vivarjanaṃ

kriyate |

"kāme'kuśalamūlāni rāgapratighamūḍhaya:" iti |
kāmadhātau ye rāga-pratighamohā: te

sarva eva pañcaprakārā: apyakuśalamūlāni;
kuśalamūlavipakṣeṇa vyavasthāpanāt | nānye'nuśayā

iti | mūḍhiriti mohaparyāya: | sarvo moha: anyatra
satkāyāntagrāhadṛṣṭisamprayuktānmohāditi |

kathamiha na sūtritaṃ labhyate ? "aśubhā:" (abi: 5.19)
ityadhikārād, ekadeśanirdeśāt |

ata evocyate-yadyakuśalaṃ cākuśalasyaiva ca mūlam,
iṣṭamiti | etadevetyavadhāraṇāccheṣā

anuśayā mithyādṛṣṭyādayo nākuśalamūlānīti siddham ||
"trīṇyavyākṛtamūlāni" iti |
eṣāmevāṣṭānavateranuśayānāṃ trīṇi
avyākṛtamūlānīti |

trigrahaṇaṃ bahirdeśakamatād viśeṣaṇārtha: | trīṇyeva,
na catvārīti | katamāni trīṇi ? ityāha-

"tṛṣṇā'vidyā matiśca sā | seti avyākṛtatāṃ darśayati
| avyākṛtamūlānīti | anenāvyākṛta-

śabdena kevalena tṛṣṇāvidyāmatayo viśeṣitā iti
darśayati | atra ca matirakleśasvabhāvāpya-

vyākṛtamūlamitīṣyate vaibhāṣikai: | yā kācidavyākṛtā
tṛṣṇeti | āsvādanāsamprayukteṣu

@626

dvaidhordhvavṛtternāto'nyau,

vicikitsā kila dvaidhavṛtterna mūlaṃ bhavitumarhati;
calatvāt | unnatilakṣaṇenordhva-

vṛtterna māno mūlam | vividhasmṛtimūlāni hi
sthirāṇyadhovṛttīni loke dṛṣṭānīti |

catvāryeveti bāhyakā: |

bāhyakāścatvāryavyākṛtamūlānīcchanti |

tṛṣṇādṛṅmānamohāste,

ta ityavyākṛtā iti darśayati | avyākṛtā tṛṣṇā
dṛṣṭirmāno'vidyā ca |

kiṃ kāraṇametānyavyākṛtamūlānīcchanti ?

dhyāyitritvādavidyayā ||21||

yasmāt trayo dhyāyina: | tṛṣṇādṛṣṭimānottaradhyāyina:
| te cāvidyāvaśād bhavantīti

||21||

yāni sūtre caturdaśāvyākṛtavastūni, kiṃ tāni
avyākṛtatvāt ? netyāha | kiṃ

-------------------

dhyānārūpyeṣūpapattikāle vā vimānādiṣu sambhavata: |
yā kācidavidyā rūpārūpyadhātvo:

kāmadhātau ca satkāyāntagrahadṛṣṭisamprayoginīti | evaṃ
prajñā ca yā kācidavyākṛtā | antato

vipākajāpi | kāmadhātau

ākajairyāpathika-śailpasthānika-nirmāṇacittasamprayuktā

satkāyāntagrāhadṛṣṭisamprayuktā ca rūpārūpyadhātvo:
sarvakleśasamprayuktā prajñā | vipākajādi-

samprayuktā ca yathāsambhavamavyākṛtā prajñā |
dvaidhavṛtteriti | dvidhābhāvo dvaidham, dvaidhe vṛtti:
tasyā: ||20||

na vicikitsā mūlaṃ bhavitumarhati; dvidhāvṛttiścalatvāt |
unnatilakṣaṇeneti |

unnaterlakṣaṇam, tena ūrdhvavṛttirbhavati | tasmānna māno
mūlaṃ bhavitumarhati | mūlāni sthirāṇya-

dhovṛttīni ceti | mūlavaidharmyānna vicikitsāmūlam;
asthiratvāt | na māna:; anadhovṛttitvāditi

vaktavyam |

te ityavyākṛtā: | avyākṛtā tṛṣṇeti |
rūpārūpyadhātvo: | dṛṣṭirapi tayośca kāmadhātau

ca satkāyāntagrāhadṛṣṭisvabhāvā | avidyāpi kāmadhātau
tatsamprayoginyeva | rūpārūpyadhātvośca

sarvā | tṛṣṇādṛṣṭimānottaradhyāyina iti | ya
āsvādanāsamprayuktadhyānadhyāyī, sa tṛṣṇottaradhyāyī
|

yo dhyānaniśrayeṇa śāśvatādidṛṣṭimutpādayati, sa
dṛṣṭyuttaradhyāyī, mānottaradhyāyī ca | yaśca

manyate-`lābhī ahamasya dhyānasya, nānye tathā' iti, sa
mānottaradhyāyī | tatra tṛṣṇottaram

tṛṣṇoparikam, dhyātuṃ śīlamasyeti tṛṣṇottaradhyāyī |
atha vā-tṛṣṇottaraścatṛṣṇādhika ityartha:,

dhyāyī ca tṛṣṇottaradhyāyī | evaṃ
dṛṣṭyuttaradhyāyī, ca, mānottaradhyāyī ca | te
cāvidyāvaśād

bhavantīti | te ca trayo dhyāyino'vidyāvaśād avidyāyogāt
tathā bhavanti | ato'vidyāpya-

vyākṛtamūlamiti | samāpattisamāpannānāṃ ca etā:
kleśasamudācārāvasthā avyākṛtānāṃ dharmāṇāṃ

mūlaṃ kāraṇamiti ||21||

@627

tarhi ? sthāpanīya: praśno'vyākṛta ityuktam | caturvidho hi
praśna:-ekāṃśavyākaraṇīya:,

vibhajyavyākaraṇīya:, paripṛcchya vyākaraṇīya:,
sthāpanīyaśca | tatra yathākramaṃ

veditavyam-

ekāṃśato vyākaraṇaṃ vibhajya paripṛcchya ca |

sthāpyaṃ ca maraṇotpattiviśiṣṭātmā'nyatādivat ||22||

`kiṃ sarvesattvā mariṣyanti' ityekāṃśena
vyākartavyam-mariṣyantīti |

`kiṃ sarve janiṣyante' iti vibhajya vyākarttavyam-sakleśā
janiṣyante, na

ni:klesā iti |

`kiṃ manuṣyo viśiṣṭo hīna:' iti paripṛcchya
vyākarttavyam-kānadhikṛtya

praśnayasīti | yadi brūyād-devāniti | hīna iti
vyākarttavyam | atha brūyād-

apāyāniti | viśiṣṭa iti vyākarttavyam |

`kimanya: skandhebhya: sattvo'nanya:' iti sthāpanīya:;
sattvadravyasyābhāvāt,

bandhyāputraśyāmagauratādivat |

kathametad vyākaraṇaṃ bhavati-avyākṛtametaditi ? evaṃ
vyākaraṇāt |

apara āha-idamapyekāṃśena vyākaraṇaṃ yanna sarve
janiṣyanta iti | yastu pṛcched

-------------------

avyākṛtasambandhena paryanuyuṅkte-yāni sūtre
caturdaśāvyākṛtavastūnīti | vistara:-

śāśvato loka:, aśāśvato loka:-ityevamādi | kiṃ
tānyavyākṛtatvāditi | kiṃ tāni naiva

kuśalāni, nākuśalānityavyākṛtatvāt |
nāvyākṛtavastūnyapadiśyante | sthāpanīya: praśno-

'vyākṛta iti | ya: sthāpanīyatvena vyākṛto na kathita:,
so'vyākṛta: praśna:, tasya vastvadhiṣṭhāna-

mityavyākṛtavastu |

tatprasaṅgenedamupanyasyate-caturvidho hi praśna iti vistara:
|

maraṇotpattiviśiṣṭātmānyatādivaditi | maraṇavat,
utpattivat, viśiṣṭavat, ātmānya-

tādivaditi |
yathāsaṅkhyamekāṃśavyākaraṇādiṣūdāharaṇāni |
mariṣyantīti maraṇodāharaṇamekāṃśa-

vyākaraṇe | `sakleśā janiṣyante na ni:kleśā:
`ityutpattyudāharaṇaṃ paripṛcchāvyākaraṇe | `kimanya:

skandhebhya: sattva:' iti ātmānyatodāharaṇaṃ
sthāpanīyavyākaraṇe iti | `kiṃ sarvasattvā:

mariṣyanti' ityekāṃśena vyākartavyamiti | yathoktaṃ
bhagavatā-"alpakaṃ bhikṣavo manuṣyāṇāṃ

jīvitam, gamanīya: samparāya:, caritavyaṃ kuśalam, nāsti
jātasyāmaraṇam" iti | `kimanya:

skandhebhya: sattvo'nanya:' iti sthāpanīya iti | yathoktaṃ
bhagavatā-"kiṃ nu bho gautama sa

karoti sa pratisaṃvedayate ? avyākṛtametad brāhmaṇa | anya:
karoti, anya: pratisaṃvadayate ?  avyākṛtametad brāhmaṇa |
"sa: karoti, sa pratisaṃvadayate" iti pṛṣṭa:
`avyākṛtametad' iti

vadasi; tat ko'tra khalvasya bhavato gautamasya
bhāṣitasyārtha: ?' `sa karoti, sa pratisaṃvedayate

`iti brāhmaṇa ! śāśvatāya paraiti, `anya: karoti, anya:
prasiṃvedayate' iti ucchedāya pareti |

etāvantāvanugamya tathāgato madhyamayā pratipadā dharmaṃ
deśayati ( ) iti |

@628

ye mariṣyanti kiṃ te janiṣyanta iti, tasya
vibhajyavyākaraṇīyaṃ syāt | manuṣyeṣu

cobhayamasti-hīnatvaṃ viśiṣṭatvaṃ
cāpekṣikamityubhayamekāṃśena vyākarttavyam | tadyathā

`kiṃ vijñānaṃ kāryaṃ kāraṇaṃ ca' iti ekāntena tu
pṛcchato naikāntavyākaraṇād vibhajya

vyākaraṇaṃ yujyate | skandhebhyo'nya: sattva
ityetadavyākṛtameva | na cāvyākaraṇameva

vyākaraṇaṃ yujyata iti |

yastu sthāpanīya: praśna: sthāpanīyatvena vyākriyate,
kathaṃ na vyākṛto bhavati ?

ābhidharmikā āhu:-tathāgato bhagavānarhan, samyak
svākhyāto'sya dharma:,

supratipanna: śrāvakasaṅgha: rūpamanityaṃ yāvadvijñānaṃ
dukhaprajñaptiryāvanmārgaprajñaptirekāṃśena

vyākarttavyamarthopasaṃhitatvāt | vibhajyavyākaraṇaṃ nāma
yadi kaścid brūyāt-dharmān

vadeti ? sa vaktavya:-bahavo dharmā atītā anāgatā:
pratyutpannā: katamān vadāmīti |

yadi brūyādatītāniti, sa vaktavya:-atītā api bahavo
rūpaṃ yāvadvijñānamiti | atha

brūyād rūpamiti, sa vaktavya:-rūpamapi trividhaṃ
kuśalamakuśalamavyākṛtaṃ ca | yadyāha-

kuśalamiti, tadapi saptaprakāraṃ
prāṇātipātādviratiryāvatsambhinnapralāpāditi | yadyāha-

-------------------

apara āheti | bhadantarāma: | idamapyekāṃśena
vyākartavyam-na sarve janiṣyate iti |

na kevalamidamekāṃśena vyākartavyam-sarve sattvā
mariṣyantīti | yastu pṛcchediti vistareṇā

cārya: | yastu pṛcched-anena prakāreṇa ye mariṣyanti, kiṃ
te janiṣyanta iti | tasya vibhajya-

vyākaraṇaṃ syāt-na sarve janiṣyante, kiṃ tarhi ?
sakleśā janiṣyante, na ni:kleśā iti |

tasmādyaduktam-idamekāṃśena vyākartavyam-`na sarve
janiṣyante' iti, tannopapadyate | tena yujyata

eva vaibhāṣikodāharaṇamityabhiprāya: |

sa eva bhadantarāma āha-"manuṣyeṣu cobhayamasti-hīnatvaṃ
viśiṣṭatvaṃ ca | etadubhaya-

māpekṣikamastītyubhayaṃ vyākartavyam | tadyathā-kiṃ
vijñānaṃ kāryaṃ kāraṇam-iti praśna ekāṃśena

vyākriyate-hetuphalāpekṣayā kāraṇaṃ kāryaṃ ceti | tatra
yaduktam-`kiṃ manuṣyo hīno viśiṣṭa:'

iti paripṛcchayā vyākartavyam-`kānadhikṛtya praśnayasi'
iti, tadayuktam; yasmādayamekāṃśena  vyākaraṇīya: praśna
iti | `ekāntena tu pṛcchata: ityācāryo vaibhāṣikapakṣaṃ
samarthayati | `ekāntena

tu pṛcchata: kiṃ manuṣyo hīna eva viśiṣṭa eveti
naikāntavyākaraṇād' `hīna iti vā viśiṣṭa

iti vā vibhajyavyākaraṇaṃ yujyate-kānadhikṛtya
praśnayasīti | tatra yaduktam-manuṣyeṣvevobhaya-

mastīti vistareṇa; tadayuktam | sa evāha-skandhebhyo'nya:
sattva iti sarvam |

yastu sthāpanīya ityācārya: |
vaibhāṣikanayenoktametaccaturvidhasyodāharaṇam |

ābhidharmikā āhuriti | ṣaṭpādābhidharmamātrapāṭhīnā:
| du:khaprajñaptiryāvanmārgaprajñaptiriti |

caturṇāmāryasatyānāṃ prajñapti: yathāsūtram |
arthopasaṃhitatvāditi | arthapratisaṃyuktatvādityartha: |

etadeva śaṭhasyeti | etadeva
vibhajyavyākaraṇīyapraśnavacanam | śaṭhasya
viheṭhanābhiprāyasya praṣṭu:

paripṛcchāvyākaraṇaṃ veditavyam |

@629

prāṇātipātādviratimiti, sā'pi triprakārā-alobhajā,
adveṣajā, amohajā | yadyāha-

alobhajāmiti; alobhajāpi
dvividhā-vijñaptyavijñaptibhedādityevaṃ vibhajya

vaktavyamiti | etadeva śaṭhasya paripṛcchya vyākaraṇam |
tasya vaktavyam-dharmā bahava

iti | na tu vibhaktavyā yāvattūṣṇīṃ vā tiṣṭhati
svayaṃ vā vyākarotīti |

yadā tau na kiñcit pṛcchata: kevalamadhyeṣayata:, tayośca
na kiñcit vyākriyate

kevalaṃ paripṛcchyate, tat kathamanayo: praśno bhavati,
kathaṃ vā vyākaraṇam ? yo hi

panthānaṃ brūhītyāha, kiṃ tena panthā na pṛṣṭo bhavati
! paripṛcchayaiva ca vyākaraṇāt kathaṃ na

paripṛcchāvyākaraṇaṃ bhavati | sthāpanīyastu
yathā-antavān loko'nantavānityevamādi |

sūtrāntādeva tu praśnavyākaraṇānāṃ lakṣaṇaṃ
draṣṭavyam | bhadantamahāsāṅghikā sūtraṃ

paṭhanti-"catvārīmāni bhikṣava: praśnavyākaraṇānīti |
katamāni catvāri ? asti

bhikṣava ekāṃśavyākaraṇīya: praśna:, asti yāvat
sthāpanīya: | katamaśca bhikṣava: ekāṃśa-

vyākaraṇīya: praśna: ? `sarve saṃskārā anityā:' ityayaṃ
bhikṣava ekāṃśavyākaraṇīya:

praśna: | katamaśca bhikṣavo vibhajyavyākaraṇīya: praśna:
? `sañcetanīyaṃ karma kṛtvā kiṃ

prativedayate' ityayaṃ vibhajyavyākaraṇīya: praśna: |
katamaśca bhikṣava: paripṛcchya-

vyākaraṇīya: praśna: ? saṃjñāsu puruṣasyātmā,
utāho'nyā saṃjñā anya ātmeti pṛṣṭena

satā paripraṣṭavya:-katamaṃ punarāyuṣmānātmānaṃ
pratyeti ? sa cedevaṃ vaded-audārikaṃ

-------------------

bhadantarāma āha-yadā tāviti vistara: | yadā tau
śaṭhāśaṭhau na kiñcit pṛcchata:,

kevalamadhyeṣayata:-`dharmān vada' iti | tayośca
śaṭhāśaṭhayorna kiñcit vyākriyate-ime dharmā:

śaṭhāśaṭhayorna kiñcit vyākriyate-ime dharmā:
paripṛcchyate-katamān vadāmīti | tatkathamanayo:

śaṭhāśaṭhayo: praśno bhavati, kathaṃ ca
vyākaraṇamābhidharmikasya ? yo hīti vistareṇa ācārya: |

yo hi panthānaṃ brūhīti, tadanabhijña āha | kiṃ tena
panthā na pṛṣṭo bhavati | adhyeṣaṇamukhenaivāsya

ityabhiprāya: | yathā `panthānaṃ brūhi' iti bruvatoktaṃ
bhavati-`katama: panthā:' iti; evaṃ

`dharmān vada' iti bruvatoktaṃ bhavati-`katame dharmā:' iti |
paripṛcchayaiva ca vyākaraṇāt |

bahavo dharmā:, katamān vadāmīti paripṛcchayaiva tasya
praśnasya teṣāṃ vā dharmāṇāṃ vyākaraṇāt,

dharmabahutvaṃ vyākṛtamiti kṛtvā | kathaṃ na
paripṛcchāvyākaraṇamiti | paripṛcchya vyākaraṇa-

mityartha: | tatra yaduktam-`tayośca na kiñcid vyākriyate,
kevalaṃ paripṛcchyeta yāvat kathaṃ ca

vyākaraṇam' iti, tadayuktam |

ācārya āha-sūtrāntādeveti | evaṃ tu sūtre vyākṛtam |
saṃskṛtena vyavasthāpya

paṭhyate | sañcetanīyaṃ karma kṛtvā kiṃ
pratisaṃvadayate-`kiṃ sukhaṃ du:kham adu:khāsukham'

ityevaṃ pṛṣṭena vibhajya vyākaraṇīya: praśna: |
sañcetanīyasya kuśalādibhedāt | kuśalasāsravaṃ

sañcetanīyaṃ karma kṛtvā sukhamadu:khāsukhaṃ vā
pratisaṃvedayate | akuśalasañcetanīyaṃ karma kṛtvā

du:khaṃ pratisaṃvadayate iti | sa cedevaṃ vadet-audarikamiti
rūpi | vistara: prabheda: | na bhavati

@630

khalvahayāyuṣmannātmānaṃ pratyemi | evaṃ satyanyā
saṃjñā anya ātmetyevaṃ vacanīya: | ayaṃ

hi paripṛcchya vyākaraṇīya: praśna: | katamaśca bhikṣava:
sthāpanīya: praśna: ? tadyathā-

śāśvato loko'śāśvata:, śāśvataścāśāśvataśca,
naiva śāśvato nāśāśvata:; antavānantaśca

naivāntavānnānantavān | bhavati tathāgata: paraṃ
maraṇānna bhavati tathāgata: paraṃ maraṇāt,

yāvadanyo jīvo'nyaccharīramityayaṃ bhikṣava: sthāpanīya:
praśna:" iti ||22||

yasya pudgalasya yo'nuśayo yasminnālambane'nuśete sa tena
tasmin samprayukta: |

idaṃ tu vaktavyam-atīte na kasmin yāvat pratyutpanne na
kasminniti ?

samāsata ime dvividhā: kleśā:-svalakṣaṇakleśāśca,
rāgapratighamānā: | sāmānya-

kleśāśca dṛṣṭivicikitsā'vidyā: | tatra tāvat-

rāgapratighamānai: syādatītapratyupasthitai: |

yatrotpannā'prahīṇāste tasmin vastuni saṃyuta: ||23||

atītā pratyutpannāśca rāgapratighamānā yasmin
vastunyutpannā na ca prahīṇāstasmin

vastuni tai: saṃyukta: | ete hi svalakṣaṇakleśatvānna
sarvasyāvaśyaṃ sarvatrotpadyante ||23||

sarvatrānāgatairebhirmānasai:,

-------------------

yāvadanyo jīva iti | yāvacchabdena sarvaṃ vaktavyam-"na
bhavati tathāgata: paraṃ maraṇāt,

bhavati ca na bhavati tathāgata: paraṃ maraṇāt | sa
jīvastaccharīram, anyo jīva: anyaccharīram"

iti ||22||

sa tena tasmiṃ saṃyukta iti | sa pudgalastenānuśayena baddha
iti jñāyata evetyartha: | sva-

lakṣaṇakleśāśceti | svalakṣaṇam-sukhavedanīyādi vastu,
tatra rāga: sukhavedanīya eva vastvā-

lambyotpadyata iti svalakṣaṇakleśa ityucyate | tena
sukhavedanīyenālambyamānenonnatirbhavatīti

māno'pi svalakṣaṇakleśa: | tathā du:khavedanīyaṃ
vastvālambya pratigha utpadyate iti pratigho'pi

svalakṣaṇakleśa ityucyate | sāmānyakleśāśca |
dṛṣṭivicikitsādaya: | sāmānyā: sāmānyena

vā kleśā: sāmānyakleśā: | ete hyaviśeṣeṇa
sukhavedanīyādike vastunyutpadyante iti,

atastadālambya utpannā: kleśā: `sāmānyakleśā:'
ityucyante |

atītapratyupasthitairiti | atītavartamānai: |
rāgapratighamānā yasmin vastunyutpannā iti

vistara: | ete rāgādaya: ṣaḍvijñānakāyikā
apyaviśeṣābhidhyānād yathāyogaṃ yasmin vastunyu-

tpannā: traiyadhvike du:khadarśanaprahātavye yāvad
bhāvanāprahātavye | na ca prahīṇā:, tasmin vastuni

tai: rāgādibhi: saṃyuktā: dāmneva balīvardā kīlake | ete
hi svalakṣaṇakleśatvānna sarvasya

pudgalasyāvaśyaṃ sarvatrotpadyante iti | kasyacit
kasmiṃścidutpadyanta ityartha: | ato yatrotpannā

prahīṇāste iti | tadviśeṣaṇam | aprahīṇā iti
viśeṣaṇam | yasmād yai rāgādibhiryasmin

vastuni saṃyukta āsīt, yadi te prahīṇā bhaveyu:, na tai:
sarvatra prahīṇena niranuśayaviṣaya-

tvāt ||23||

`sarvatrānāgatairebhirmānasai:' iti | mānasagrahaṇam |

@631

`yatrāprahīṇāste' iti vartate | anāgatairebhireva
rāgapratighamānairmanobhūmikai: sarvatra

vastuni saṃyuktastraiyadhvike; mānasānāṃ tryadhvaṣiyatvāt
|

svādhvikai parai: |

anyai rāgapratighairanāgatairanāgata eva vastuni saṃyukta: |
ke punaranye ? ye pañca

vijñānakāyikā rāgāśca pratighāśca |
utpattidharmabhireva | taireva tu-

ajai: sarvatra,

anutpattidharmabhi: pañcavijñānakāyikairapi sarvatra vastuni
saṃyukta: | traiyadhvike'pi-

śeṣaistu sarvai: sarvatra saṃyuta: ||24||

ke puna: śeṣā: ? dṛṣṭivicikitsā'vidyāstraiyadhvikā: |
tai: sarvairapi sarvasmin

vastuni saṃyukta:, sāmānyakleśatvāt | `yāvadaprahīṇā:'
ityadhikāro'nuvarttata eva ||24||

kiṃ punaridamatītānāgatamucyate'sti, atha na ? yadyasti
sarvakālāstitvāt,

saṃskārāṇāṃ śāśvatatvaṃ prāpnoti; atha nāsti,
kathaṃ tatra tena ca saṃyukto bhavati visaṃyukto

vā ? na saṃskārāṇāṃ śāśvatatvaṃ pratijñāyate
vaibhāṣikai:; saṃskṛtalakṣaṇayogāt | pratijñāyate

tu viśadam-

-------------------

svādhvikai: parairiti | pañcavijñānakāyikānāmanyathā
vyavasthāpyamānatvāt | rāga-pratigha-

viśeṣaṇaṃ caitat | mānasyāvaśyaṃ mānasatvāt |
ebhiranāgatai: sarvatra traiyadhvike pañcanaikāyike'pi

yathāsvaṃ saṃyukta: | nahi tat sāsravaṃ vastu, yat
svalakṣaṇakleśenāpi rāgeṇa na sarāgam, dveṣeṇa

ca na sadveṣam | mānena ca na samānam |
sarvasāsravavastvālambanā hi yathāsvamaparimitā anāgatā

rāgadayo bhavanti | anyai rāgapratighairanāgatairanāgata eva
vastuni saṃyukta iti | sarve cittacaittā

ālambane niyatā iti tairutpattidharmibhiranāgata eva vastuni
saṃyukta:; vartamānaviṣayatvāt

pañcānāṃ vijñānakāyānām | rāgapratighairiti |
mānāvacanaṃ mā nasatvāt | "samānamiddhā dṛggheyā

manovijñānabhūmikā:" (abhi^ 5.53) iti vacanāt |
pañcavijñānakāyikairapi na kevalai

mānasairityapiśabdo dyotayati | tairanutpattidharmibhi:
sarvatra vastuni traiyadhvike saṃyukta: | ete

hyanutpattidharmiṇo'nāgatā evādhvani vyavasthāpyante |
eṣāṃ cālambanāni sañcaranti | sasamprayogā

hi kleśā suvarcalāvadanutpattidharmiṇo viṣayābhimukhā
evāvatiṣṭhante | tathā hyanutpattidharmiṇo

naivālambanamālabyotpadyanta iti | atha
keṣāñcidālambanamatītam, keṣāñcid vartamānam,

keṣāñcidanāgataṃ bhavati; na hyālambanānutpatti: ? na
hyālambanānutpattita eva teṣāmanutpatti:

kiṃ tarhi ? pratyayavaikalyāt | avasthāphalaṃ hi
sāmagryāṃ na dravyaphalam-iti siddhānta: |

`śeṣaistu sarvai: sarvatra saṃyuta:' iti | traiyadhvikairapi
dṛṣṭyādibhiranekanaikāyikairapi

traiyadhvike pañcaprakāre'pi vastuni saṃyuta: saṃyukta
ityartha: | kiṃ kāraṇam ? ityāha-

sāmānyakleśatvāditi | ete hi sarvasya sambhavanti;
pañcopādānaskandhālambanatvāt ||24||

kathaṃ tatra tena ca saṃyukta iti | kathamatītānāgate
vastuni | tena cātītānāgatenānuśayena

@632

sarvakālāstitā,

kiṃ kāraṇam ?

uktatvāt,

uktaṃ hi bhagavatā-"atītaṃ ced bhikṣavo rūpaṃ
nābhaviṣyanna śrutavānārya-

śrāvako'tīte rūpe'napekṣo'bhaviṣyat |
yasmāttarhyastyatītaṃ rūpaṃ tasmācchutavānārya-

śrāvako'tīte rūpe'napekṣo bhavati | anāgataṃ cedrūpaṃ
nābhaviṣyat na śrutavānārya-

śrāvako'nāgataṃ rūpaṃ nābhyanandiṣyat |
yasmāttarhyastyanāgataṃ rūpam" iti vistara: |

dvayāt,

"dvayaṃ pratītya vijñānasyotpāda:" ityuktam | dvayaṃ
katamat ? cakṣū rūpāṇi yāvat

manodharmā iti | asati vā'tītānāgate tadālambanaṃ
vijñānaṃ dvayaṃ pratītya na syāt | evaṃ

tāvadāgamato'styatītānāgatam | yuktito'pi-

sadviṣayāt,

sati viṣaye vijñānaṃ pravartate, nāsati | yadi
cātītānāgataṃ na syādasadālambanaṃ

vijñānaṃ syāt | tato vijñānameva na syād;
ālambanābhāvāt |

phalāt |

-------------------

saṃyukta iti | visaṃyukto vā | kathaṃ vā
aprahīṇa-prahīṇāvasthāyāṃ vyavasthāpyante ?
saṃskṛta-

lakṣaṇayogāditi | yasmāt saṃskṛtalakṣaṇāni jātyādīni
saṃskṛtānāmarthasañcārāya pravartante,

atasteṣāmaśāśvatatvaṃ pratijñāyate | rūpaṃ
cedbhikṣava ityasya sūtrasyāyamādita: pāṭha:-

"rūpamanityamanāgatam | ka: punarvāda: pratyutpannasya !
evaṃdarśī śrutavān āryaśrāvako'tīte

rūpe'napekṣo bhavati, anāgataṃ rūpaṃ nābhinandati,
pratyutpannasya rūpasya nivide virāgāya nirodhāya

pratipanno bhavati | atītaṃ ced bhikṣavo rūpe nābhaviṣyat,
na śrutavānāryaśrāvako'tīte

rūpe'napekṣo'bhaviṣyat | yasmāt tarhyastyatītaṃ rūpam,
tasmācchrutavānāryaśrāvako'tīte rūpe'napekṣo

bhavati | anāgataṃ cedrūpaṃ nābhaviṣyat, na
śrutavānāryaśrāvako'nāgataṃ rūpaṃ nābhyanandiṣyat |
yasmāt

tarhi astyanāgataṃ rūpam, tasmāt
śrutavānāryaśrāvako'nāgataṃ rūpaṃ nābhinandiṣyati |
pratyutpannaṃ

ced bhikṣavo rūpaṃ nābhaviṣyaditi vistara:, na
śrutavānāryaśrāvako'tīte rūpe'napekṣo'bhaviṣyad"

iti | nirviṣayatvād
vairāgyakāle'tītaviṣayāpekṣāryaśrāvakasyānapekṣā
matirna syādityartha: |

yadātītaṃ rūpamapekṣyate tadā tatrāsaktiriti |
abhyanandiṣyaditi abhyalaṣiṣyat | pratyutpannaṃ ced

bhikṣavo rūpaṃ nābhaviṣyat, na śrutavānāryaśrāvaka:
pratyutpannasya rūpasya nivide vairāgyāya nirodhāya

pratipanno'bhaviṣyadityetannoktam; ubhayapakṣaprasiddhatvāt |

dvayāditi | pūrvaṃ kaṇṭhata uktamiti pradarśitam,
idānīmarthato na kaṇṭhata iti viśeṣa: |

na dvayaṃ pratītya manovijñānaṃ syāt |
yadatītānāgatālambanamiti viśeṣa: |

tato vijñānameva na syādālambanābhāvāditi | vijñeye sati
vijñānamiti kṛtvā | sādhanaṃ

cātra sadālambanameva manovijñānam; upalabdhisvabhāvatvāt,
cakṣurvijñānavat' iti |

@633

yadi cātītaṃ na syāt śubhāśubhasya karmaṇa:
phalamāyatyāṃ kathaṃ syāt ! na hi

phalotpattikāle varttamāno vipākaheturastīti |
tasmādastyevātītānāgatamiti

vaibhāṣikā: |

avaśyaṃ ca kilaitat sarvāstavādena satā'bhyupagantavyam |
yasmāt

tadastivādāt sarvāstivādā iṣṭā:,

ye hi sarvamastīti vadanti atītamanāgataṃ pratyutpannaṃ ca,
te sarvāstivādā: |

ye tu kecidasti yat pratyutpannamadattaphalaṃ cātītaṃ karma,
kiñcinnāsti yaddattaphalamatīta-

manāgataṃ ceti vibhajya vadanti, te vibhajyavādina: |  kati
caite sarvāstivādā: ? ityāha-

caturvidhā: ||25||

te bhāvalakṣaṇāvasthā'nyathā'nyathikasaṃjñitā: |

bhāvānyathiko bhadantadharmatrāta: | sa
kilāha-dharmasyādhvasu pravartamānasya

bhāvānyathātvaṃ bhavati, na dravyānyathātvam | yathā
suvarṇabhājanasya bhittvā'nyathā

kriyamāṇasya saṃsthānānyathātvaṃ bhavati, na
varṇānyathātvam | yathā ca kṣīraṃ dadhitvena

pariṇamad rasavīryavipākān parityajati, na varṇam | eṣa
dharmo'pyanāgatādadhvana:

pratyutpannamadhvānamāgacchannanāgatabhāvaṃ jahāti, na
dravyabhāvam | evaṃ pratyutpannādatītamadhvānaṃ

gacchan pratyutpannabhāvaṃ jahāti, na dravyabhāvamiti | (1)

lakṣaṇānyathiko bhadantaghoṣaka: | sa kilāha-dharmo'dhvasu
pravarttamāno-

'tīto'tītalakṣaṇayukta:,
anāgatapratyutpannābhyāmaviyukta: | evaṃ
pratyutpanno'pyatītā-

nāgatābhyāmaviyukta: | tadyathā-puruṣa ekasyāṃ striyāṃ
rakta:, śeṣāsvavirakta iti | (2)

-------------------

phalāditi | vidyamānasvalakṣaṇaṃ śubhāśubhamatītaṃ
karma, vipaktikāla utpadyānaphalatvāt,

vartamānadharmavaditi ||25||

bhāvānyathātvaṃ bhavatīti | atītānāgatapratyutpannasya
bhāvasyānyathātvaṃ bhavatītyartha: |

na dravyānyathātvam | na rūpādisvalakṣaṇasyānyathātvaṃ
bhavatītyartha: | anāgato hi vartamānamadhvānaṃ

pratipanno'nāgatabhāvaṃ jahāti | vartamānabhāvaṃ
pratilabhate | vartamāno'pyatītam | suvarṇa kṣīraṃ ceti
dṛṣṭāntadvayaṃ
yathākramamākṛtiguṇānyathātvajñāpanārtham |

lakṣaṇānyathikasya lakṣaṇavṛttilābhāpekṣo vyavahāra: |
ata eva āha-dharmo'dhvasu

pravartamāno'tītalakṣaṇayukta:, anāgatapratyutpannābhyāṃ
lakṣaṇābhyāmaviyukta iti vistara: | yadya-

nāgatam atītapratyutpannābhyāṃ viyuktaṃ syāt, evaṃ sati
nānāgatamevotpannamatītaṃ veti syāt |

athātītam anāgatapratyutpannābhyāṃ viyuktaṃ syāt,
nānāgataṃ vartamānaṃ cātītaṃ syāt | vartamānam

atītānāgatābhyāṃ viyuktaṃ anāgatameva vartamānam,
vartamānamevātītaṃ syāt | labdhavṛttinā hi

lakṣaṇena yukto vyavasthāpyate, tadanyenāviyukto na virahita
ityartha: | ata evodāharati-

@634

avasthā'nyathiko bhadantavasumitra: | sa kilāha-dharmo'dhvasu
pravartamāno-

'vasthāmavasthāṃ prāpyānyo'nyo nirdiśyate
avasthāntarata:, na dravyāntarata: | yathaikā

gulikā ekāṅke nikṣiptā ekamityucyate, śatāṅke śatam,
sahasrāṅke sahasramiti | (3)

anyathānyathiko bhadantabuddhadeva: | sa kilāha-dharmo'dhvasu
pravartamāna:

pūrvāparamapekṣayānyo'nya ucyate avasthāntarata:, na
dravyāntarata: | yathaikā strī mātā

vocyate duhitā ceti | (4)

ityete catvāra: sarvāstivādā: |

eṣāṃ tu prathama: pariṇāmavāditvāt sāṅkhyapakṣe
nikṣeptavya: | dvitīyasyādhvasaṅkara:

prapnoti, sarvasya sarvakṣaṇayogāt | puruṣasya tu
kasyāñcit striyāṃ rāga: samudācarati

kasyāñcit kevalaṃ samanvāgama iti kimatra sāmyam !
caturthasyāpyekasminnevādhvani

-------------------

tadyathā puruṣa ekasyāṃ striyāṃ rakta:, śeṣāsvavirakta
iti | ekasyāṃ striyāmasya rāgādhyavasānaṃ

vartate | śeṣāsu strīṣu rāgaprāptirevāsti, na
samudācāra iti |

avasthānyathikasyāvasthāpekṣo vyavahāra:,
yasyāmavasthāyāṃ yo dharma: kāritraṃ na karoti

tasyām `anāgata:' ucyate; yasyāṃ karoti tasyāṃ
`vartamāna:', yasyāṃ kṛtvā niruddhastasyām

`atīta:' ityavasthāṃ prāpya anyo'nyonirdiśyate |
anāgatāvasthāṃ prāpyānāgato yāvadatītāvasthāṃ

prāpyātīta iti | avasthāntarato na dravyāntarata iti |
abhinnalakṣaṇo'nāgatādya-

vasthāprāpto'nāgatādiśabdanirdeśa: kevalaṃ
bhavatītyartha: | ata evodāharati-yathaikā guliketi

vistara: | yathaikā gulikā ekāṅke nikṣiptā ekasthāne
sthāpitā ekamityucyate, evaṃ śatāṅke

śatam, sahasrāṅke sahasram ityucyate, avasthāntarāpekṣayā
| na punastasyā: svabhāvānyathātvam,

kiṃ tarhi ? sthānāntaraviśeṣāt saṅkhyābhidyotakaṃ
saṃjñāmātramutpadyata iti |

pūrvāparamapekṣayā anyonya ucyate iti | pūrvam aparam
cāpekṣayā atītānāgatavartamānā

ucyanta ityartha: | pūrvamevātīte vartamānaṃ
vāpekṣayā'nāgata iti, pūrvaṃ vā'tītam, aparaṃ
vā'nāgatam

apekṣayā vartamāna iti, aparameva vartamānamanāgataṃ vā
apekṣayā'tīta iti pūrvāparāpekṣo'nyathi-

kasya vyavahāra: | ata evodāharati yathaikā strī mātā
vocyate duhitā ceti | yathaikā strī

duhitaramapekṣayā mātetyucyate, mātaramapekṣayā duhitā
ceti | pūrvāparāpekṣayā, na dravyāntarata: |

sāṅkhyapakṣe nikṣeptavya iti | ya: sāṅkhyapakṣe
pratiṣedha:, sa eva tatpakṣasya pratiṣedha: |

sāṅkhyapakṣa: pūrvaṃ pratiṣiddha ityabhiprāya:
(dra^-abhi^ ko^ 2.36; 3.27 kā^) |

dvitīyasyāpi bhadantaghoṣakasyāpi adhvasaṅkara: prāpnoti |
yo'tītādhvābhipreta:, sa

vartamāna anāgato'pi prāpnoti | kathaṃ kṛtvā ?
atīte'tītalakṣaṇayukto bhavannanāgatavartamāna-

lakṣaṇabhyāmaviyukta: | yukta evetyartha: |
anāgato'pyanāgatalakṣaṇayukto'tītavartamāna-

lakṣaṇābhyāmaviyukta iti kṛtvā | ekaikasya
trilakṣaṇayogāt atīto'nāgato vartamānaśca

prāpnoti | ityevamanāgatavartamānāvapi yojyau | kimatra
sāmyamiti | puruṣasya kasyāñcit kevalaṃ

trayo'dhvāna: prāpnuvanti | atīte'dhvani pūrvapaścimau
kṣaṇāvatītānāgatau, madhyama: kṣaṇa:

pratyutpanna iti | evamanāgate'pi |

ata eṣāṃ sarveṣāṃ

tṛtīya: śobhana:,

yo'yamavasthā'nyathika: | tasya kila

adhvāna: kāritreṇa vyavasthitā: ||26||

yadā sa dharma: kāritraṃ na karoti tadā anāgata: | yadā
karoti tadā pratyutpanna: |

yadā kṛtvā niruddhastadā atīta iti | parigatametat sarvam |

idaṃ tu vaktavyam-yadyatītamapi dravyato'styanāgatamiti
kasmāt tadatīta-

mityucyate, anāgatamiti vā ? nanu coktamadhvāna: kāritreṇa
vyavasthitā iti ? yadyevam,

pratyutpannasya tatsabhāgasya cakṣuṣa: kiṃ kāritram ?
phaladānapratigraha: | atītānāmapi

tarhi sabhāgahetvādīnāṃ phaladānāt
kāritraprasaṅgo'rdhakāritrasya veti lakṣaṇasaṅkara: ||26||

-------------------

samanvāgama: | kimevaṃ dharmasyaikaṃ lakṣaṇaṃ vidyate ?
ita eva lakṣaṇe na vidyate, yata evamudāhriyate

ityasāmyam |

caturthasyāpi bhadantabuddhadevasyāpi ekasminnevādhvani
trayo'dhvāna: prāpnuvanti |

ekasminnevātīte'dhvani pūrvāparakṣaṇavyavasthāsti | tatra
pūrvapaścimau kṣaṇāvatītānāgatau | pūrva:

kṣaṇo'tīta:, paścima: kṣaṇo'nāgata:, madhyama:
pratyutpanna: | ityatīte'dhvani trayo'dhvāna:

prāpnuvanti |

ata eṣāṃ sarveṣāṃ "tṛtīya: śobhana:" iti vaibhāṣika:
| kathaṃ kṛtvā śobhana: ?

ityāha-yasmāt tasya "adhvāna: kāritreṇa vyavasthitā:" |
kāritraṃ puna: cakṣurādīnāṃ darśanādī-

nīti | rūpādīnāmapi svendriyagocaratvaṃ kāritram |
yadyevamiti vistara: | yadi kāritreṇa

vyavasthāpitā:, tatsamabhāgasya cakṣuṣa: kiṃ kāritram |
yaddhi kāritralakṣaṇaṃ svakarma na karoti,

tat tatsabhāga: | tasya ca nāsti kāritraṃ darśanalakṣaṇam
| kathaṃ tat pratyutpannamityabhiprāya: |

phaladānapratigraha iti | taccakṣu: svaniṣyandaphalaṃ
parigṛhṇāti, ākṣipati, phalaṃ ca dadāti,

niṣyandaphalamanantaraṃ dadāti | puruṣakāraphalaṃ ca
yadyapi darśanakāritraṃ na karoti, anyattu phalaṃ

karoti | tasya phaladānaparigrahasadbhāvāt
tatpratyutpannamiti vyavasthāpyate atītānāmapi tarhi

sabhāgahetvādīnāmiti | ādiśabdena vipākahetvādīnāṃ
parigrahaṇam; teṣāṃ phaladānāt |

"vartamānābhyatītau dvāveko'tīta: prayacchati" (abhi^ ko^
2.59) iti vacanāt |

kāritraprasaṅga: | kāritramastīti | tataścaiṣāṃ
sabhāgahetvādīnāmatītānāṃ vartamānatvaprasaṅga:,

vartamānavat kāritrasadbhāvāt-iti lakṣaṇasaṅkara: |

brūyāstvam-`yeṣāṃ phalaparigraha:, phaladānaṃ
cobhayamasti te vartamānā:; yeṣāṃ tvekataram,

na te vartamānā:' iti, tata idamucyate-ardhakāritrasya veti |
prasaṅga ityadhikṛtam | adhakāritrasya

vā prasaṅga: | ardhavartamānā iti vā te'tītā: prasajyante
| uparataphalaparigrahakāritratvāddhi

@636

idaṃ ca vaktavyam-tenaivātmanā sato dharmasya nityaṃ
kāritrakaraṇe-

kiṃ vighnam ?

yena kadācit kāritraṃ karoti kadācinneti |
pratyayānāmasāmagryamiti cet ? na;

nityamastitvābhyupagamāt | yacca tat kāritramatītānāgataṃ
pratyutpannaṃ cocyate

tat katham ?

kiṃ kāritrasyāpyanyadasti kāritram ! atha tannaivātītaṃ
nāpyanāgataṃ na pratyutpanna-

masti ca | tenāsaṃskṛtatvānnityamastīti prāptam | ato na
vaktavyam-yadā kāritraṃ na

karoti dharmastadānāgata iti |

syādeṣa doṣo yadi dharmāt kāritramanyat syāt, tattu khalu-

nānyat,

ato na bhavatyeṣa doṣa: |  evaṃ tarhi sa eva

adhvāyoga:,

yadi dharma eva kāritraṃ kasmātsa eva dharmastenaivātmanā
vidyamāna: kadācidatīta

ityucyate, kadācidanāgata ityadhvanāṃ vyavasthā na sidhyati
| kimatra na sidhyati ? yo

-------------------

te'tītalakṣaṇayuktā: vartamānaphaladānakāritratvācca
vartamānalakṣaṇayuktā iti sa eva lakṣaṇasaṅkara-

doṣa: | etaddhyatītādīnāmadhvanāṃ
lakṣaṇamiṣṭam-uparatakāritramatītam,
aprāptakāritramanāgatam,

pratyutpannakāritraṃ vartamānamiti ||26||

kiṃ vighnamiti | napuṃsakaliṅgametacchabdarūpam | ko
vibandha ityartha: | ko vidhno'syeti

kiṃvighnaṃ kāritramityapare | pratyayānāmasāmagryamiti cet
| tatra tat syāt-pratyayānāṃ

hetusamanantarādīnāmasāmagryam, ato na sarvadā kāritraṃ
karoti | na nityamastitvābhyupagamāt |

na pratyayānāmasāmagryaṃ kalpayituṃ yujyate; yasmādiha
bhavadbhirnityaṃ pratyayānāmastitva-

mabhyupagamyate; satāmavināśāt |

yacca tatkāritramatītamiti vistara: | yacca
kāritramatītamucyate, anāgataṃ pratyutpannamiti

cocyate; siddhānte `uparatakāritramatītam'
ityevamādivacanāt | kiṃ kāritrasyāpyanyat kāritra-

masti; yatastasyātītāditvaṃ kathyate ? yadyasti,
anavasthāprasaṅga: | na cedasti, yathānāgatāditvaṃ

kāritrasya svarūpasattāpekṣayā, evaṃ
bhāvanāmapyānāgatāditvaṃ bhaviṣyati, kiṃ
kāritrakalpanayā !  kathaṃ tadatītamityādi ! atha
tannaivātītamiti vistara: | yannaivātītam, nāpyanāgatam,
na pratyutpannam,

tadasaṃsakṛtamiti asaṃskṛtatvānnityamastīti prāptam | na
karoti dharmastadānāgata iti | kāritrasya

kartumasakhyatvaprāpte: |

syādeṣa doṣa iti vistara: | syādeṣa doṣa: kāritrasyānyat
kāritramityatiprasaṅgo-

'saṃskṛtatvaprasaṅgo vā | yadi dharmāt kāritramanyat syāt
? tattu khalu nānyaditi | naiṣa doṣa: |

@637

hyajāto dharma: so'nāgata:, yo jāto bhavati na ca vinaṣṭa:
sa varttamāna:, yo vinaṣṭa:

so'tīta iti | etadevātra vaktavyam-yadi yathā varttamānaṃ
dravyato'sti tathā'tītamanāgataṃ

cāsti | tasya

tathā sata: |

ajātanaṣṭatā kena ?

tenaiva svabhāvena sato dharmasya kathamidaṃ sidhyatyajāta
iti yo vinaṣṭa iti

veti | kimasya pūrvaṃ nāsīd yasyābhāvādajāta ityucyate !
kiṃ ca paścānnāsti yasyābhāvād

vinaṣṭa ityucyate ! tasmānna sidhyati
sarvathāpyatrādhvatrayam, yadyabhūtvā bhavatīti neṣyate

bhūtvā ca punarna bhavatīti |
yadapyuktam-"saṃskṛtalakṣaṇayogānna
śāśvatatvaprasaṅga:"

iti | tadidaṃ kevalaṃ vāṅmātramutpādavināśayorayogāt |
nityaṃ ca nāmāsti sa dharmo na

ca nitya ityapūrvaiṣā vācoyukti: | āha khalvapi-

"svabhāva: sarvadā cāsti bhāvo nityaśca neṣyate |

na ca svabhāvād bhāvo'nyo vyaktamīśvaraceṣṭitam" ||
yattūktam-uktatvāditi | vayamapi brūmo'styatītānāgatamiti
| atītaṃ tu yad

bhūtapūrvam, anāgataṃ yatsati hetau bhaviṣyati | evaṃ hi
kṛtvā'stītyucyate na tu punardravyata: |

-------------------

tenaivātmaneti | ya: pratyutpannasya svabhāvastenetyartha: |

kimasya pūrvaṃ nāsīdityanāgatāvasthāyāṃ yadi kāritram,
ananyatvāddharma eva nāsīdi-

tyuktaṃ bhavet | kiñca paścānnāsīdityatītāvasthāyāṃ
yadi kāritram, dharma eva nāsīdityuktaṃ

bhavet; dharmakāritrayorananyatvāt | yadyabhūtvā bhavatīti
neṣyate pratyutpanno na sidhyati | bhūtvā ca

punarnabhavatīti yadi neṣyate, atīto'dhvā na sidhyati |
anāgatastu yo na tāvadabhūtvā

bhavatītyarthād gamyate | evaṃ adhvatrayaṃ sidhyati,
ato'nyathā na sidhyatīti vākyārtha: |

utpādavināśayorayogāditi |
sarvakālāstitvādutpādavināśayorayoga:, tasmād

vāṅmātrametat-saṃskṛtalakṣaṇayogānna
śāśvatatvaprasaṅga iti | apūrvaiṣā vācoyuktiriti |
pūrvāpara-

viruddhaiṣā vācoyuktirityartha: | sarvadā cāsti,
utpādavināśābhyāṃ ca yujyata iti |

svabhāva: sarvadā cāstīti | yad rūpāde: svalakṣaṇam, tat
sarvasmin kāle vidyata

itīṣyate |

yadi rūpāde: svabhāva: sarvadāsti, tena rūpādibhāvo
nitya: prāpnoti ? ata āha-

bhāvonirtaśca neṣyate | evaṃ sati tasmāt svabhāvād bhāvo
nūnamanya iti ? ata āha-na ca

svabhāvād bhāvo'nya iti | tadidamicchāmātratvāt
vyaktamīśvaraceṣṭitam | nātra yuktirasti |

atītaṃ tu yad bhūtapūrvamiti | na svalakṣaṇenāstīti
darśayati | anāgataṃ yat sati hetau

bhaviṣyatīti | avidyamānamapi hetusadbhāvād vyavasthāpyata
iti darśayati | evaṃ hi kṛtvā

'stītyucyata iti | bhūtapūrvam, bhaviṣyati ceti kṛtvā | na
tu punardravyata evaṃ bhavati |

@638

kaścaivamāha-varttamānavattadastīti ? kathamanyathā'sti ?
atītānāgatātmanā | idaṃ

punastavopasthitam-kathaṃ tadatītamanāgataṃ cocyate yadi
nityamastīti | tasmāt

bhūtapūrvasya ca hetorbhāvinaśca phalasya bhūtapūrvatāṃ
bhāvitāṃ ca jñāpayituṃ hetuphalāpavāda-

dṛṣṭipratiṣedhārthamuktaṃ
bhagavatā-"astyatītamastyanāgatam" iti | astiśabdasya

nipātatvāt | yathā'sti dīpasya prāgabhāvo'sti
paścādabhāva iti vaktāro bhavanti,

yathā cāsti niruddha: sa pradīpo na tu mayā nirodhita iti |
evamatītānāgatamastītyuktam |

anyathā hyatītānāgata eva na sidhyet |

yattarhi laguḍaśikhīyakān parivrajākānadhikṛtyoktaṃ
bhagavatā-"yat

karmābhyatītaṃ kṣīṇaṃ niruddhaṃ vigataṃ vipariṇataṃ
tadasti" iti kiṃ te tasya tasya karmaṇo

bhūtapūrvatvaṃ necchanti sma ? tatra punastadāhitaṃ
tasyāṃ santatau phaladānasāmarthyaṃ sandhāyoktam |

anyathā hi svena bhāvena vidyamānamatītaṃ na sidhyet |
itthaṃ caitadevaṃ yat paramārtha-

-------------------

hetuphalāpavādadṛṣṭipratiṣedhārthamiti |
hetvapavādadṛṣṭipratiṣedhārtham `astyatītam' ityuktam |

phalāpavādadṛṣṭipratiṣedhārthamastyanāgatamiti |
`āsīdatītam' `bhaviṣyatyanāgatam' iti vaktavye

`asti' iti vacanam; astiśabdasya nipātatvāt | trikālaviṣayo
hi nipāta: | āsīdarthe

bhaviṣyadarthe'pi vartate |

yathāsti dīpasyeti vistara: | yathā `asti dīpasya
prāgabhāva:, asti paścādabhāva:'

iti vaktāro bhavanti, na ca dravyato'sti | yathā ca `asti
niruddha: sa pradīpa:, na tu mayā

nirodhita:' iti vaktāro bhavanti, na ca `asti'
prayogānniruddho'pyasāvastīti | nanu ca

vaibhāṣikasya niruddho'pyasāvastīti ? satyamasti, na tu
pradīparūpatāmeva bibhrāṇa: so'sti |

evamatītāgatamastītyuktam asatyapi dravyasattve; anyathā hi
atītānāgata eva na sidhyet |

yadi tenaiva lakṣaṇena vidyeta, atītānāgata eva na
sidhyedityartha: | yadyatītaṃ bhūtapūrvam, yattarhi

laguḍaśikhīyakāniti vistara: | laguḍaśikhīyakai:
parivrājakairnāryo nidānam | nālandāyāṃ

buddhabhāṣitaṃ ca sūtram, saṃyuktakāgame ca |
āryamahāmaudgalyāyanaśca mārita ityāhurabhiyuktā: |

yato na mārita ityatra sūtraṃ evaṃ
paṭhyate-laguḍaśikhīyakā: parivrājakā ānantaryakāriṇo

yatkarmābhyatītaṃ tannāstītyevaṃvādina iti vistara: |
kiṃ te laguḍaśikhīyakā: parivrājakā:

tasya karmaṇa: ānantaryasya bhūtapūrvatvaṃ necchanti |
etaduktaṃ bhavati-icchanti sma te tasya

karmaṇo bhūtapūrvatvam, kintu na dravyamiti te tasmin
karmaṇi vipratipannā: | nāsti tat

karmābhyātītamiti | yato bhagavatā yatra te vipratipannā:
svabhāve tatkarmābhyatītamastīti vistareṇa |

tasmād asti svabhāvenātītamiti vistara: |

tatra puna: sūtre yad bhūtapūrva karma na
tadevātītamityabhisandhāyoktam-tatkarmāstīti,

kiṃ tarhi ? tadāhitam | bhūtapūrveṇa karmaṇā āhitam =
arpitam | tasyāṃ santatau phalādānasāmarthyaṃ

sandhāyoktamityanenābhiprāyeṇoktamiti | kathaṃ gamyate ?
ityāha-anyathā hi svena bhāvena

@639

śūnyatāyāmuktaṃ bhagavatā-"cakṣurutpadyamānaṃ na
kutaścidāgacchati, nirudhyamānaṃ na

kvacit sannicayaṃ gacchati | iti hi bhikṣavaścakṣurabhūtvā
bhavati bhūtvā ca pratigacchati"

iti | yadi cānāgataṃ cakṣu: syānnoktaṃ syād-bhūtvā na
bhavatīti | varttamāne'dhvanyabhūtvā

bhavatīti cet ? na; bhāvādanarthāntaratvāt | atha
svātmanyabhūtvā bhavati ? siddhamidamanāgataṃ

cakṣurnāstīti |

yadapyuktam-"dvayaṃ pratītya vijñānasyotpādāt" iti, idaṃ
tāvadiha

sampradhāryam-yanmana: pratītya dharmaścotpadyate
manovijñānam, kiṃ tasya yathā manojanaka:

pratyaya evaṃ dharmā:, āhosvidālambanamātraṃ dharmā iti ?
yadi tāvat janaka: pratyayo

dharmā:, kathaṃ yadanāgataṃ sahasrairbhaviṣyati vā, na vā
tadidānīṃ vijñānaṃ janayiṣyati |

nirvāṇaṃ ca sarvapravṛttinirodhājjanakaṃ nopapadyate |
athālambanamātraṃ dharmā bhavanti |

atītānāgatamapyālambanaṃ bhavatīti brūma: | yadi nāsti
kathamālambanam ? atredānīṃ

brūma:-yadā tadālambanaṃ tathāsti, kathaṃ tadālambanam
abhūt bhaviṣyati ceti | na hi

kaścidatītaṃ rūpaṃ vedanāṃ vā smarannastīti paśyati |
kiṃ tarhi ? abhūditi | yathā khalvapi

varttamānaṃ rūpamanubhūtaṃ tathā tadatītaṃ smaryate |
yathā cānāgataṃ vartamānaṃ bhaviṣyati tathā

buddhyā gṛhyate | yadi ca tattathaivāsti varttamānaṃ
prāpnoti, atha nāsti asadapyālambanaṃ

-------------------

vidyamānamatītaṃ na sidhyediti | svalakṣaṇena vidyamānaṃ
tat karma pratyutpannalakṣaṇena

vidyamānamatītamiti na sidhyet | pratyutpannameva
sidhyedityabhiprāya: | tadāhitamiti vistareṇaiva-

mucyamāne'bhyatītaṃ tat karmāstīti sidhyati |

itthaṃ caitadevamiti | yathā'nāgataṃ dravyato nāstyatītaṃ
ceti | vartamāne'dhvanīti vistara: |

vartamānabhāvenābhūtvā bhavatītyartha: | na, adhvano
bhāvādanarthāntaratvāt | naiva tadevam | adhvana:

pratyutpannasya bhāvāccakṣu:saṃjñakādanarthāntaratvād |
adravyāntaratvādityartha: | ya eva vartamāno'dhvā

sa eva bhāva:, tat kathaṃ sa eva vartamāna:
svātmanyadhvanyabhūtvā bhaviṣyati | tathā hyuktam-

"ta evādhvā kathāvastu" (abhi^ ko^ 1.7) iti |

atha svātmani cakṣuṣi cakṣurbhūtvā bhavati,
siddhamidam-anāgataṃ cakṣurnāsti |

ālambanamātramiti | mātra-śabdo janakatvavyāvartanārtha: |
tadrūpotpatterālambanam dharmā ityabhi-

prāya: | yadanāgataṃ sahasrairiti |
sannikṛṣṭamapyanāgataṃ janakaṃ na yujyate, kimaṅga
aticireṇa

kālena yad bhaviṣyati | nahi rpūkālīnasya phalasya
paścātkālīno heturyujyata iti | nirvāṇaṃ

ceti | nirvāṇaṃ hi vijñānaṃ niruddhaṃ na janayet |
saṃsārapravṛttinirodhādityabhiprāya: | abhūd bhaviṣyati

ceti | yad vartamānāvasthāyāṃ rūpamabhūt, bhaviṣyati ca
tadālambanamityartha: | kathaṃ jñāyate evam-

tadālambyate, na punarastīti ? ata āha-nahi kaścidatītaṃ
rūpaṃ vedanāṃ vā smarannastīti

paśyati, kiṃ tarhi ? abhūditi smarati tadrūpaṃ yathā
dṛṣṭaṃ yathānubhūtāṃ ca vedanāṃ cakṣurvijñānānu-

bhavabalena | yathā khalvapīti | vistareṇā cārya
evopacayahetumāha | vartamānarūpamiva bhūtaṃ bhaviṣyacca

@640

bhavatīti siddham | tadeva tadvikīrṇamiti cet ? na;
vikīrṇasyāgrahaṇāt | yadi ca

tattadeva rūpaṃ kevalaṃ paramāṇuśo vibhaktam ? evaṃ sati
paramāṇavo nityā: syu: |

paramāṇusañcayavibhāgamātraṃ caivaṃ sati prāpnoti | na
tu kiñcidutpadyate nāpi nirudhyata

ityājīvikavāda: parigṛhīto bhavati |

sūtraṃ cāpaviddhaṃ bhavati-"cakṣurutpadyamānaṃ na
kutaścidāgacchati" iti vistara: |

aparamāṇusañcitānāṃ vedanādīnāṃ kathaṃ
viprakīrṇatvam | te'pi ca yathotpannānubhūtā: smaryante |

yadi ca te tathaiva santi, nityā: prāpnuvanti | atha na santi,
asadapyālambanamiti

siddham | yadyasadapyālambanaṃ syāt,
trayodaśamapyālambanamāyatanaṃ syāt |

atha trayodaśamāyatanaṃ nāstītyasya vijñānasya
kimālambanam ? etadeva

-------------------

gṛhyata ityabhiprāya: | yadi ca tathaivāstīti | yathā
vartamānam | vartamānaṃ tat prāpnoti | atha

nāsti tattathaiva asadapyālambanaṃ bhavatīti siddham;
vartamānavad rūpasyābhāvāt | tasya ca

smaryamāṇatvāt | tadeva tadvikīrṇamiti | yadeva tad
vartamānam, tadeva vikīrṇamatītānāgatam |

na, vikīrṇasyāgrahaṇāditi | na yuktametat;
vikīrṇasyāgrahaṇāt | tadeva tadvikīrṇamiti | yadeva

tad vartamānam, tadeva vikīrṇamatītānāgatam | na,
vikīrṇasyāgrahaṇāditi | na yuktametat;

vikīrṇasyāgrahaṇāt | pūrvaṃ na vikīrṇam, idānīṃ
vikīrṇametadrūpam-ityevamasyāgrahaṇāt | yadi

ca tat tadeveti vistara: | yadi ca vartamānāvasthāyāṃ
piṇḍībhūtaṃ rūpam, tadatītāvasthāyā-
manāgatāvasthāyāṃ ca paramāṇuṣu vibhaktam, ato na
vartamānavad gṛhyate | evaṃ satitādavasthyānnityā:

paramāṇava: syu: | anāgatā: pratyutpannā atītāśca ta eva
ta iti | evaṃ ca sati paramāṇusañcaya-

vibhāgamātrameva prāpnoti, na tu kaścidutpādo nāpi nirodha
ityā jīvakānāṃ pāṣaṇḍināṃ vāda:

parigṛhīto bhavati |

tathā ceṣyamāṇe sūtramapāstaṃ bhavati-"cakṣurbhikṣava:
utpadyamānaṃ na kutaścidāgacchati |

nirudhyamānaṃ kvacit sannicayaṃ gacchati | iti hi bhikṣava:
cakṣurabhūtvā bhavati, bhūtvā ca

prativigacchati" ( ) iti |

kathaṃ punaridaṃ sūtramapaviddhaṃ virodhitaṃ bhavati ?
yasmāccakṣurutpadyamānaṃ svena rūpeṇa na

kutaścid āgacchatītyetatpadaṃ bādhitaṃ bhavati |
nirudhyamānaṃ na kvacit sannicayaṃ gacchatītyedapi

padaṃ bādhitaṃ bhavati; atīte'dhvani tatparamāṇūnāṃ
viprakīrṇasañcitatvābhyupagamāt | aparamāṇu-

sañcitānāmiti | vedanādīnāmaparamāṇvātmanāṃ kathaṃ
viprakīrṇatvam ? mūrtānāṃ hi sañcitatvaṃ

viprakīrṇatvaṃ vā abhavat bhavet, nāmūrtānām | te'pi ca
yathotpannānubhūtā: smaryante iti |

vartamānarūpā eva smaryante | yadi ca te tathaiva santi
yathā vartamānā:, nityā: prāpnuvanti | atha

na santi tadrūpā:, asadapyālambamiti siddham |

trayodaśamapyāyatanamālambanaṃ syāditi |
trayodaśānāmāyatanānāṃ pūraṇaṃ trayodaśamāyatanam |

tadvijñānasyālambanaṃ syāt | asadālambanatva iṣyamāṇe
tadālambanaṃ vā vijñānaṃ syāt | evaṃ

vaibhāṣikeṇokte ācārya āha-atha trayodaśamiti vistara: |
etadeva nāmeti vaibhāṣika: |

@641

nāmālambanam | evaṃ tarhi nāma eva nāstīti pratīyate |
yaśca śabdasya prāgabhāvamālambate

kiṃ tasyālambanam ? śabda eva | evaṃ tarhi ya:
śabdābhāvaṃ prārthayate tasya śabda eva

kartavya: syāt | anāgatāvastha iti cet ? sati kathaṃ
nāstibuddhi: | vartamāno nāstīti

cet ? na; ekatvāt | yo vā tasya
viśeṣastasyābhūtvābhāvasiddhi: | tasmādubhayaṃ
vijñāna-

syālambanam-bhāvaśca, abhāvaśca |

yattarhi bodhisattvenoktam-"yalloke nāsti tadahaṃ
jñānasyāmi vā drakṣyāmi vā

nedaṃ sthānaṃ vidyate" iti | apare ābhimānikā
bhavantyasantamapyavabhāsaṃ santaṃ paśyanti |

ahaṃ tu santamevāstīti paśyāmītyayaṃ tatrābhiprāya: |
itarathā hi sarvabuddhināṃ sadālambanatve

kuto'sya vimarśa: syāt, ko vā viśeṣa: ! itthaṃ caitadevam
|

-------------------

yadetannāma trayodaśamāyatanimiti tadālambanam | evaṃ tarhi
nāmaiva nastīti pratīyate | nābhidheyaṃ

trayodaśāyatanābhāvalakṣaṇam | kiñca yaśca śabdasya
prāgabhāvamālambate, kiṃ tasyālambanam |

bhavatīti vākyaśeṣa: | evaṃ prakṛte vaibhāṣika
āha-śabda eva | ālambanamiti prakṛtam | evaṃ

tahīti vistareṇācārya: | ya: śabdasya
prāgabhāvamālambate, śabda eva tenālambito bhavati, na

prāgabhāva: | prāptamidaṃ bhavati-ya: śabdābhāvaṃ
prārthayate, tasya śabda eva kartavya: syāditi |

āgatāvasthā iti cet | syānmatam-yasyāsau prāgabhāva:,
so'nāgatāvasthastenālambyate |

tasmād ya: śabdābhāvaṃ prārthayate, tasya na śabda eva
kartavya: syāditi | taducyate-sati kathaṃ

nāstīti buddhiriti | vidyamāne tasmin śabde yasyāsau
prāgabhāva: kathamasya nāstibuddhi:, yā

prāgabhāvamālambate | vartamāno nāstīti cet | tatraitat
syāt-vartamāno nāstītyevaṃ tadālambanāt

nāstibuddhistasyotpadyata iti | na, ekatvāt | yadeva
tadanāgatam tadeva vartamānaṃ bhavati, na

tasmādanyaditi kathaṃ tasminneva vartamāne
nāstibuddhirutpadyate | yo vā tasya viśeṣa: | yo vā

tasyānāgatasya paścādviśeṣo vartamānāvasthāyāṃ
bhavati, tatra viśeṣe vartamāno nāstīti tadbuddhi-

rutpadyate | tasyābhūtvābhāvasidbhi | tasya
viśeṣasyābhūtvā pūrvaṃ paścād bhāva:, tasya siddhiriti
|

bhāvaścābhāvaśceti | bhāvo vartamānāvasthāyām,
abhāvo'tītānāgatāvasthayo: | iti vijñānasyo-

bhayamālambanaṃ bhavati |

yadyabhāvo vijñānasyālambanam, yattarhīti vistara: |
bodhisattvena caramabhavikenaiva-

muktam-"yalloke nāsti, tajjñāsyāmītyeṣa sambhavo nāsti"
iti vacanāt abhāvālambanaṃ  na bhavatīti darśitaṃ bhavati
|

ācāryo'nyābhiprāyatāmasya sūtrasya darśayannāha-apare
ābhimānikā iti vistara: |

apariśuddhasamādhayo'pare ābhimānikā bhavanti |
asantamaṣyavabhāsam | divyacakṣuravabhāsam

prayogāvasthāyāṃ santamityeva paśyanti | ahaṃ tu
santamevāvabhāsaṃ pūrvarūpaṃ divyacakṣuṣo'stīti

paśyāmīti ayaṃ tatra sūtre'bhiprāya: | kuto'sya vimarśa
iti | sarvabuddhīnāṃ sadviṣayatve

vyavasthāpyamāne kuto'sya vimarśa: vicāra: sandeho vā
syāt yaduta loke nāstīti vistareṇa

sa ukta: | sadasadālambane tu buddhināmayaṃ vimarśa:,
sambhavati, nānyathā | ko vā viśeṣa iti | 

@642

yadanyatra bhagavatoktam-"etat bhikṣurmama śrāvako yāvatsa
mayā kalpamavodita:

sāyaṃ viśeṣāya paraiṣyati | sāyamavodita: kalpaṃ
viśeṣāya paraiṣyati | sacca sato jñāsyati,

asaccāsata:, sottaraṃ ca sottarata:, anuttaraṃ cānuttarata:"
iti | tasmādayamapyahetu:

sadālambanatvād vijñānasyeti |

yadapyuktam-phalāditi | naiva hi sautrāntikā atītāt
karmaṇa: phalotpattiṃ

varṇayanti | kiṃ tarhi ? tatpūrvakāt
santānaviśeṣādityātmavādapratiṣedhe sampraveda-

yiṣyāma: |

yasya tvatītānāgataṃ dravyato'sti tasya phalaṃ
nityamevāstīti kiṃ tatra karmaṇa:

sāmarthyam ? utpādane sāmarthyam | utpādastarhyabhūtvā
bhavatīti siddham | atha sarva evāsti,

kasyedānīṃ kva sāmarthyam ? vārṣagaṇyavādaścaivaṃ
dyotito bhavati-"yadastyastyeva

tat | yannāsti nāstyeva tat | asato nāsti sambhava:, sato
nāsti vināśa:" iti |

vartamānīkaraṇe tarhi sāmarthyam | kimidaṃ
varttamānīkaraṇaṃ nāma ? deśāntarākarṣaṇaṃ cet,

nityaṃ prasaktam | arupiṇāṃ ca kathaṃ tat ? yacca
tadākarṣaṇaṃ tadabhūtvābhūtam | svabhāvaviśeṣaṇaṃ

cet, siddhamabhūtvābhavanam |

-------------------

ko vā bodhisattvasyānyebhyo viśeṣo yadi te'pi
santamevāvabhāsaṃ paśyanti, nāsantam | sadasadā-

lambanatve hi buddhināmayaṃ viśeṣo bhavati | itthaṃ
caitadevaṃ sat | asadālambanā buddhaya iti |

sacca sato jñāsyati, asaccāsata itīdamatrodāharaṇam |
sacca vastu sattvata: paraiṣyati jñāsyati;

asaccāsattvata ityasadālambanā buddhaya iti siddham |
tasmādayamapyaheturiti | yadetad

bodhisattvenoktamiti |

tatpūrvakāditi | karmapūrvakāt cittasantānaviśeṣāt |
ātmavādapratiṣedha iti | śāstrā-

vasāne vātsīputrīyamatapratiṣedhe | utpādastarhi abhūtvā
bhavatīti | utpāda: pūrvaṃ nāsti, idānīṃ

bhavatīti siddho'pūrvaprādurbhāva: | utpādasyotpādavatā
saha tulyavārtatvāt | atha sarva evāstīti |

utpādo'pi yadyasti, na kevalaṃ hetu:, anāgataṃ ca
phalamityabhiprāya: | kasyedānīṃ kva

sāmarthyamiti | kasya heto: kva phale sāmarthyam | hetuśca
yathokta utpāda: phalaṃ cānāgatamastīti |

vartamānīkaraṇa iti vaibhāṣika: | kimidānīṃ
vartamānīkaraṇamiti vistareṇā cārya: | notpādo

vartamānīkaraṇam; tasya vartamānatvāt | ata evaṃ pṛcchati
| deśāntarākarṣaṇaṃ cet | yadi manyase-

hetunā phalasya deśāntarakarṣaṇaṃ vartamānīkaraṇamiti ?
atra brūma:-nityaṃ prasaktam | phalamiti  vākyaśeṣa: |
kevalaṃ deśāntarād deśāntarākarṣaṇam, na
kiñcidapūrvamutpadyata iti | nityaṃ prasaktam

arūpiṇāṃ ca vedanādīnām | kathaṃ
taddeśāntarākarṣaṇā | amūrtatvenādeśasthatvānna
tadyujyata

ityabhiprāya: | yacca tadākarṣaṇam kriyāsaṃjñakam,
tadabhūtvā bhūtamityabhūtvābhāvasiddhirityabhi-

prāya: | svabhāvaviśeṣaṇaṃ cet | yadi manyase-hetunā
svabhāvo'sya phalasya viśeṣyate, tena

phalaviśeṣaṇaṃ bhavati ? atra brūma:-siddhamabhūtvā
bhavanamiti | siddhamabhūtvā viśeṣaṇasya

bhavanam = prādurbhāva iti |

@643

tasmānnaivaṃ sarvāstivāda: śāsane sādhurbhavati
yadatītānāgataṃ dravyato'stīti

vadati |

evaṃ tu sādhurbhavati-yathā sūtre sarvamastītyuktaṃ tathā
vadati | kathaṃ ca sūtre

sarvamastītyuktam ? "sarvamastīti, brāhmaṇa, yāvadeva
dvādaśāyatanāni" iti | adhvatrayaṃ

vā | yathātra tadasti tathoktam |

athāsatyatītānāgate kathaṃ tena tasmin vā saṃyukto
bhavati ? tajjataddhetvanuśaya-

bhāvāt kleśena tadālambanakleśānuśayabhāvād vastuni
saṃyukto bhavati | astyeva

tvatītānāgatamiti vaibhāṣikā: | yatra netuṃ śakyate
tatrātmakātmanaivaṃ veditavyam |

gambhīrā khalu dharmatā ||27||

nāvaśyaṃ tarhyasādhyā bhavatīti | asti paryāyo
yadutpadyate tannirudhyate | rūpamutpadyate

rūpaṃ nirudhyate | asti paryāyo'nyadutpadyate'nyannirudhyate
| anāgatamutpadyate varttamānaṃ

nirudhyate | adhvā'pyutpadyate;
utpadyamānasyādhvasaṃgṛhītatvāt | adhvano'pyutpadyate;

anekakṣaṇikatvādanāgatasyādhvana: ||27||

gatametat yatprasaṅgenāgatam ||

-------------------

adhvatrayaṃ vā | kiṃ ? sarvamastītyadhikṛtam | yathātra
tadasti tathoktamiti | yad bhūtapūrvaṃ

tadatītam | yat sati hetau bhaviṣyati tadanāgatam | yad
bhūtvā'vinaṣṭam tatpratyutpannam-ityevaṃ

sarvāstivāda: śāsane sādhurbhavati |

kathaṃ tena tasmin vā saṃyukta iti | kathaṃ
tenātītānāgatena kleśena tasmin vā

atītānāgate vastuni kathaṃ saṃyukta iti |
tajja-taddhetvanuśayabhāvāt kleśeneti | tasmāt

atītājjātāstajjā:, tasyānāgatasya hetustaddhetu:
tajjaścāsau taddhetuśca tajjataddhetu:, tajjataddheto-

ranuśayā bījaṃ tajjataddhetvanuśaya:, tasya bhāvāt |
atītānāgatena ca kleśena yathākramaṃ saṃyukta: |

tad atītānāgataṃ vastvālambanamasyeti tadālambana:
kleśastasyānuśaya: | tasya bhāvādatīte

'nāgate ca vastuni yathākramaṃ saṃyukta iti |

dharmateti | dharmāṇāṃ svabhāva: |
atītādikādhvavyavasthāne sati tatsaṃvyavahāravyutpāda-

nārthamāha-asti paryāya ityādi | asti
vacanakrama:-tadutpadyate tannirudhyate ityuktvā

dṛṣṭāntamāha-rūpamutpadyate rūpaṃ nirudhyate,
dravyānanyatvāt | anyadutpadyate, anyannirudhyate,

anāgatamutpadyate, anyadutpādābhimukhatvāt | vartamānaṃ
nirudhyate; anyannirodhābhimukhatvāt |

adhvāpyutpadyate; utpadyamānasya
dharmasyādhvasaṃgrahītatvāt | adhvasvabhāvatvādityartha: |
"ta

evādhvā kathāvastu" (abhi^ ko 1.7) iti lakṣaṇāt |
adhvano'pyutpādanarūpādutpadyate

dharma: | kasmād ?
ityāha-anekakṣaṇikatvādanāgatasyādhvana iti |
yasmādanekeṣāṃ kṣaṇānāṃ

rāśirūpāṇāṃ kaścideva kṣaṇa utpadyate,
ato'dhvano'pyutpadyate-ityucyate ||27||

prasaṅgenāgatamiti | "śeṣaistu sarvai: sarvatra" (abhi^ ko^
5.24) iti prasaṅgenāgata-

matītānāgatavicāraṇam ||

@644

idānīmidaṃ vicāryate-yadvastu prahīṇaṃ visaṃyukta: sa
tasmin vastuni; yatra vā

visaṃyukta: prahīṇaṃ tasya tadvastviti | yatra
tāvadvisaṃyukta: prahīṇaṃ tasya tadvastu | syāttu

prahīṇaṃ na ca tatra visaṃyukta:, tadyathā-  prahīṇe
du:khadṛggheye saṃyukta: śeṣasarvagai: |

prāk prahīṇe prakāre ca śeṣaistadviṣayairmalai: ||28||

du:khajñāne samutpanne samudayajñāne'nutpanne
du:khadarśanaprahātavyo nikāya: prahīṇo

bhavati | tasmin prahīṇe tadālambanai:
samudayadarśanaprahātavyai: sarvatragai: saṃyukta: |
bhāvanā-

prahātavye'pi nikāye navānāṃ prakārāṇāṃ ya: prakāra:
prāk prahīṇastasmin prahīṇe'pi

śeṣaistadālambanai: kleśai: saṃyukto veditavya: ||28||

kasmin vastuni katyanuśayā anuśerata iti
etatpratipadamabhidhīyamānaṃ bahutaraṃ

vaktavyaṃ jāyate, tasmāt piṇḍavibhāṣāṃ
kurvanti-kathamalpenālpena yatnena mahato mahata:

praśnaughān pratipādyemahīti ? samāsata ime ṣoḍaśa
dharmā: kāmarūpārūpyāvacarā: pañca-

prakārā: anāsravāśca | cittānyapi ṣoḍaśa etānyeva |
tatra katamo dharma: kasya cittasyā-

lambamiti jñātvā `amuṣminniyanto'nuśayā anuśerate'
ityetadabhyūhitavyam | tatra tāvat-

-------------------

yad vastu prahīṇamityādi | iha prahāṇam, prāptivigamāt,
visaṃyogastadālambana-

kleśaprahāṇāt, darśanabhāvanāmārgāvadhikṛtya |
prahīṇe du:khadṛgheya ityādi | prāk prahīṇa ityādi |

śeṣasarvagairiti | samudayadarśanaprahātavyai: sarvagai: |
śeṣaistadviṣayairmalairiti | prahīṇaprakāraviṣayā-
nuśayairityartha: | tadyathā-adhimātrādhimātre prakāre
prahīṇe'dhimātramadhyādibhi: śeṣairaparihīṇaira-

nuśayai: saṃyukta: | tathā hi asāvadhimātrādhimātreṇa
prahīṇena kleśaprakāreṇa visaṃyukto'pi

saṃyukta eva tai: śeṣairiti ||18||

piṇḍavibhāṣāṃ kurvanti | saṃkṣepavyākhyāṃ
kurvantītyartha: | ke ? vaibhāṣikā: | ṣoḍaśeti |

kāmāvacarā: pañcaprakārā:-du:kha-samudaya-nirodha-
mārgadarśanaprahātavyā: catvāra:, bhāvanā-

prahātavyaśca pañcama: | evaṃ yāvad ārūpyāvacarā
pañcaprakārā iti pañcadaśa | anāsravaśca

ṣoḍaśa iti ṣoḍaśa dharmā | ime ca dharmā: ye
darśanaprahātavyā:, te catu:skandhasvabhāvā: | ye

bhāvanāprahātavyāste, sa vedanāskandha: | yā: saṃjñā:
saṃjñāskandha: | ye'nuśayā:, ye ca tatsamprayuktā-

ścetanādayo yaścaiṣāṃ vedanādīnāṃ sarveṣāṃ
caitasikānāṃ prāptayo jāti-jarā-sthityanityāśca

viprayuktā:, sa saṃskāraskandha: | yaccaibhi: samprayuktaṃ
manovijñānam, sa vijñānaskandha: | iti

catu:skandhasvabhāvā: darśanaprahātavyā: |
bhāvanāprahātavyā: punarato'nye sāsravā dharmā: | katham
?

bāhyādhyātmikaṃ sarvaṃ sāsravaṃ rūpaṃ rūpaskandha: |
anāsravadarśanaprahātavyavarjyāśca vedanā-saṃjñā-
saṃskāravijñānaskandhā iti pañcaskandhasvabhāvā
bhāvanāprahātavyā veditavyā: |

cittānyapi ṣoḍaśaitānyeveti | kāmāvacaraṃ
du:khadarśanaprahātavyaṃ yāvad bhāvanā-

prahātavyamiti pañca cittāni | evaṃ rūpāvacarāṇi
arūpācarāṇi ca pañca pañca, anāsravaṃ ca

@645

du:khahetudṛgabhyāsapraheyā: kāmadhātujā: |

svakatrayaika rūpāptāmalavijñānagocarā: ||29||

svakaṃ ca tat trayaṃ ca svakatrayam, ekaṃ ca tadrūpāptaṃ
ca ekarūpāptam-eṣā

vigrahajāti: |

kāmāvacarāstāvad du:khasamudayadarśanaheyā
bhāvanāheyāśca dharmā: pañcānāṃ

cittānāmālambanam | svadhātukānāṃ trayāṇāṃ teṣāmeva
ūrdhvadhātukasyaikasya bhāvanāheyasyaiva,

anāsravasya ceti ||29||

svakādharatrayordhvaikāmalānāṃ rūpadhātujā: |

-------------------

cittamiti ṣoḍaśa cittāni | tāni
tatṣoḍaśadharmālambanāni varṇyante |
amuṣminniyanto'nuśayā

iti | amuṣmin dharme iyanto'nuśayā:, ye tena cittena
samprayuktā ālambanata: samprayogato

vā'nuśerate-ityetadabhyūhitavyam |

"du:khahetudṛgabhyāsapraheyā: kāmadhātujā: "iti |
du:khasamudayadarśanabhāvanāprahātavyā:

kāmāvacarā ityartha: |

eṣā vigrahajātiriti | svakatrayaṃ caikarūpāptaṃ cāmalaṃ
ca svakatrayaikarūpāptāmalāni  vijñānāni |
svakatrayaikarūpāptāmalavijñānāni teṣāṃ gocarā: |
kāmāvacarāstāvaditi vistara: |

kāmāvacarā: du:khasamudayadarśanaprahātavyā
daśa-saptānuśayā: | tatsahabhuvastatprāptayaśca

sānucarā: | bhāvanāheyāścaturanuśayā:, tatsahabhuva:,
tatprāptayaśca sānucarā: | sarva sāsravaṃ rūpam,

anye cākliṣṭā dharmā: | ete dharmā: pañcānāṃ
cittānāmālambanam | keṣām ? ityāha-

svadhātukānāṃ trayāṇāṃ teṣāmeveti |
kāmāvacarāṇāṃ du:kha-samudayadarśana-bhāvanāheyānām |
kathaṃ

kṛtvā ? du:khadarśanaheyāstāvad du:khadarśanaheyasya
sarvatragāsarvatragasamprayuktasya | samudayadarśana-

prahātavyasya ca sarvatragasamprayuktasya, bhāvanāheyasya ca
kuśalasya | rūpāvacarasyaikasya bhāvanā-

heyasyaiva | laukikena mārgeṇa kāmadhātūpapannasya
kāmāvacaradharmālāmbanāvasthāyām | rūpadhātū-

papannasya ca kāmadhātudarśanāvasthāyām | anāsravasya ca
dharmajñānapakṣasya ceti pañcānāṃ cittānā-

mālambanaṃ bhavanti | na

āmāvacarayornirodhamārgadarśanaheyayościttayorālambanam;
anāsravālambana-

yościttayornirodhamārgālambanatvāt | sāsravālambanayośca
nirodhamārgadarśanaheyamātrālambanatvāt |

nordhvabhūmikānāṃ kliṣṭanām;
adharabhūmikānālambanatvāt | nārūpyāvacarasya kuśalasya;

catasṛbhirdūratābhirdūratvāt | evaṃ samudayadarśanaheyā
api dvi:prakārasya samudayadarśanaheyasya |

du:khadarśane heyasya ca sarvatragasamprayuktasya,
bhāvanāheyasya kuśalasya, rūpāvacarasyaikasya bhāvanā-

heyasyaiva, anāsravasya ceti pañcānāmevālambanānāṃ
bhavanti | vyākhyānaṃ ca pūrvavadeva kartavyam |

bhāvanāheyā api pañcānāmevālambanānāṃ bhavanti |
du:khasamudayadarśanaheyayo: sarvatragasamprayukta-

yościttayorbhāvanāheyasya ca kuśalākuśalāvyākṛtasya
yathāsambhavam | rūpāvacarasyaikasya

bhāvanāheyasyaiva, anāsravasya ceti pūrvavadeva vācyam
||29||

"svakādharatrayordhvaikāmalānām" iti |
svakānāmadharāṇāṃ ca trayaṃ svakādharatrayam

@646

rūpāvacarāsta eva triprakārā dharmā aṣṭānāṃ
cittānāmālambanam | svadhātukānāṃ

trayāṇāṃ teṣāmeva | adharadhātukānāṃ trayāṇāṃ
teṣāmeva | ūrdhvadhātukasyaikasya bhāvanāheyasyaiva,

anāsravasya ceti |

ārūpyajāstridhātvāptatrayānāsravagocarā: ||30||

ārūpyāvacarāsta eva triprakārā dharmā daśānāṃ
cittānāmālambanam | traidhātukānāṃ

triprakārāṇāṃ teṣāmeva | anāsravasya ceti ||30||

uktāstraidhātukā du:khasamudayadarśanaheyāśca dharmā: ||

nirodhamārgadṛggheyā: sarvasvādhikagocarā: |

nirodhamārgadarśanaheyānāṃ sva cittaṃ
nirodhamārgadarśanaheyameva | tasyādhikasya te

dharmā ālambanaṃ jñeyā: | kathaṃ kṛtvā ? kāmāvacarā
hi nirodhadarśanaheyā dharmā: ṣaṇṇāṃ

vijñānānāmālambanam-pūrvoktānāṃ pañcānām, tasyaiva
ca nirodhadarśanaprahātavyasyā-

dhikasya | mārgadarśanaprahātavyā apyevam-pañcānāṃ
pūrvoktānām, tasyaiva ca mārgadarśana-

prahātavyasyādhikasya | evaṃ rūpārūpyāvacarāṇi |
nirodhamārgadarśanaprahātavyāstasyaiva

-------------------

ca ūrdhvaikaṃ cāmalaṃ ceti vigraha: | rūpāvacarāsta eta
triprakārā dharmā iti | du:kha-samudayadarśana-

bhāvanāheyā:, teṣāmadhikṛtatvāt | te'ṣṭānāṃ
cittānāmālambanam | svadhātukānāṃ trayāṇāṃ teṣāmeva

du:kha-samudayadarśana-bhāvanāheyānām | pūrvavadeva
vyākhyeyam | adharadhātukānāṃ trayāṇāṃ teṣāmeva |

teṣāṃ du:khadarśanasamudayaheyayorvisabhāgadhātusarvatraga
samprayuktayościttayorbhāvanāheyayośca,

śrutamayasya ca cintāmayasya vā | ūrdhvadhātukasyaikasya
bhāvanāheyasyaiva, ākāśānantyāyatana-

sāmagryasaṃgṛhītasya, anāsravasya
cānvayajñānapakṣasyeti |

"tridhātvāptatrayānāsravagocarā:" iti |
tridhātvāptānāṃ trayāṇāmanāsravasya ca gocarā: |

ta eveti | ta eva du:khasamudayadarśanabhāvanāheyā
adhikṛtā: | triprakārāṇāṃ teṣāmeveti | kāma-

rūpāvacarāṇāṃ du:khasamudayadarśanaheyānāṃ
visabhāgadhātusarvatragasamprayuktakānāṃ caturṇāṃ
bhāvanā-

prahātavyayordvayoryathāyogam | svadhātukānāṃ ca
trayāṇām | katameṣām ? sarvatragāsarvatraga-

samprayuktayoryathāyogaṃ dvayorbhāvanāprahātavyasya
cānāsravasya ceti daśānāṃ cittānāmālambanaṃ

bhavanti ||30||

"nirodhamārgadṛggheyā: sarvasvādhikagocarā:" iti |
sarva-grahaṇaṃ tridhātukopasaṃgrahārtham;

"svasyādhikasya gocarā:" iti vacanāt pūrvoktānāṃ ca
gocarā ityarthāduktaṃ bhavati | atha  vā-svenādhikāni
svādhikāni, svādhikānāṃ gocarā: svādhikagocarā iti |
tasyādhikasyeti |

rāgādisamprayuktasya | na mithyādṛṣṭyādisamprayuktasya |
tasya nityaṃ nirodhamārgālambanatvāt |

pūrvoktānāṃ pañcānāmiti | kāmāvacarāṇāṃ
trayāṇām, dvinikāyasarvatragasamprayuktakabhāvanāprahāta-

vyānām | rūpāvacarasya bhāvanāprahātavyasyaiva,
anāsravasya ceti | mārgadarśanaprahātavyā

apyevamiti | kimevam ? ṣaṇṇāṃ cittānāmālambanamiti |
navānāmekādaśānāṃ ca cittānāmālambanaṃ

@647

nirodhamārgadarśanaprahātavyāsyādhikasya cittasyālambamiti
navānāmekādaśānāṃ ca

cittānāmālambanaṃ bhavanti |

uktāstraidhātukā: pañcaprakārā dharmā: ||

anāsravāstridhātvantyatrayānāsravagocarā: ||31||

anāsravā dharmā daśānāṃ cittānāmālambanam |
traidhātukānāmantyānāṃ triprakārāṇāṃ

nirodhamārgadarśanabhāvanāheyānāmanāsravasyeti |
punarasyaivārthasyādhyardhena ślokena saṃgraho

bhavati-

"du:khahetudṛgabhyāsaheyā dhātutraye'malā: |

pañcāṣṭadaśavijñānadaśavijñānagocarā: |

nirodhamārgadṛggheyā: sarvasvādhikagocarā:" || iti ||

-------------------

bhavatīti | rūpāvacarā nirodhamārgadarśanaprahātavyā
navānāṃ cittānāmālambanaṃ bhavanti | ārūpyā-

vacarā ekādaśānāmiti | katham ? rūpāvacarā
nirodhamārgadarśanaprahātavyā dharmā: kāmāvacarāṇāṃ

visabhāgadhātu-sarvatragasamprayuktabhāvanāheyānāṃ
trayāṇām | svadhātukānāṃ ca trayāṇāṃ dvinikāya-

sarvatragasamprayuktakabhāvanāprahātavyānām |
ārūpyāvacarasya bhāvanāprahātavyasya ākāśā-

nantyāyatanasaṃgṛhītasya anāsravasya
cānvayajñānapakṣasya | tasyaiva cādhikasya nirodhadarśana-

prahāvyasya mārgadarśanaprahātavyasya vā cittasya | iti
navānāṃ pratyekamālambanaṃ bhavanti | ārūpyā-

vacarā api nirodhamārgadarśanaprahātavyā dharmā:
pratyekamekādaśānāṃ cittānāmālambanaṃ bhavanti-

kāmarūpāvacarāṇāṃ visabhāga-dhātu-
sarvatraga-samprayuktabhāvanāprahātavyānāṃ ṣaṇṇām,
svadhātukānāṃ

ca trayāṇāṃ
dvinikāyasarvatragasamprayuktakabhāvanāprahātavyānām,
nirodhamārgadarśanaprahātavyasya ca

pratyekamadhikasya, anāsravasya
cānvayajñānapakṣasya-ityekādaśānāmālambanaṃ bhavanti |

"anāsravāstridhātvantyatrayānāsravagocarā:" iti |
anāsravā: nirodhādaya: | triṣu

dhātuṣu yāni antyāni trayāṇi
nirodhamārgadarśanabhāvanāprahātavyalakṣaṇai: | teṣāṃ
yathāyogamanā-

sravasya ca gocarā: | katham ?
pratisaṅkhyānirodhāryamārgau tāvat tadālambanānāṃ
mithyādṛṣṭi-

vicikitsā'vidyāsamprayuktānāṃ
bhāvanāprahātavyānāmanāsravasya ca
dharmajñānānvayajñānapakṣasya

yathāyogamālambanam | ākāśāpratisaṅkhyānirodhau tu
bhāvanāprahātavyasyaivākliṣṭasya

cittasyālambanamiti veditavyam |

ācārya guṇamati-vasumitrau tu
vyācakṣāte-ākāśapratisaṅkhyānirodhau bhāvanā-

prahātavyasya kliṣṭākliṣṭasyālambanamiti, tadayuktam;

"mithyādṛgvimatī tābhyāṃ yuktā'vidyā'tha kevalā |

nirodhamārgadṛggheyā: ṣaḍanāsravagocarā: ||" (abhi^ ko^
5.14)

iti niyamāt | ato na kliṣṭacittasya bhāvanālambanamiti
siddhānta: |

"pañcāṣṭadaśavijñānadaśavijñānagocarā:" iti |
du:khasamudayadarśanabhāvanāheyā: pañcānāṃ

gocarā: | rūpāvacarā aṣṭānām | ārūpyāvacarā
daśānām | amalā api daśānāmeveti pūrva-

@648

evameṣāṃ ṣoḍaśānāṃ cittānāṃ
ṣaḍaśadharmālambanavyavasthāṃ viditvā
kathamanuśayakāryaṃ

yojayitavyam ? diṅmātraṃ darśayiṣyāma:-

`sukhendriyālambane vijñāne katyanuśayā anuśerate' iti
praśna āgate vicārayi-

tavyam-sukhendriyaṃ saptavidhaṃ kāmāvacaraṃ
bhāvanāprahātavyaṃ rūpāvacaraṃ ca
pañcaprakāramanāsravaṃ

ceti |

tadetat samāsato dvādaśadharmasya vijñānasyālambanaṃ
bhavati; kāmāvacarasya  catuṣprakārasyānyatra
nirodhadarśanaheyāt | rūpāvacarasya
pañcaprakārasyārūpyāvacarasya

dvi:prakārasya mārgadarśanabhāvanāheyasyānāsravasya ca |
idaṃ dvādaśavidhaṃ sukhendriyālambanaṃ

vijñānam |

tatra yathāsambhavaṃ kāmāvacarāścatvāro nikāyā
rūpāvacarāśca saṃskṛtālambanā:,

ārūpyāvacarau ca dvau nikāyau, sarvatragāścānuśayā
anuśerata iti vijñātavyam |

-------------------

vyākhyānusāreṇa yojyam | etānyeva ṣoḍaśa cittāni
ṣaṭtriṃśat bhavanti | kāmadhātudu:kha-

samudayadarśanaheyamasarvatragasamprayuktaṃ ca | evaṃ
rūpadhātau du:khasamudayadarśanaheyaṃ pratyekaṃ
triprakāram |

ārūpyadhātau
anyatravisabhāgadhātubhūmisarvatragasamprayuktāt |
nirodhamārgadarśanaheyaṃ dhātutraye'pi

pratyekaṃ dvidhā, sāsravānāsravālambanatvāt |
bhāvanāheyamapi kliṣṭākliṣṭabhedāt dviprakāram |

anāsravamapi dharmajñānapakṣam, anvayajñānapakṣaṃ ceti
dvidhā |

kāmāvacaraṃ bhāvanāprahātavyamiti |
pañcavijñānakāyikaṃ sukhendriyam | rūpāvacaraṃ pañca-

prakāramiti | prathamadhyānabhūmikaṃ trivijñānakāyikam |
tṛtīyadhyānabhūmikaṃ mānasamityabhisamasya

yathāyogaṃ pañcaprakāraṃ du:khadarśanaprahātavyam, yāvad
bhāvanāprahātavyam | anāsravaṃ ca tṛtīyadhyāna-
bhūmikameva |

kāmāvacarasya catu:prakārasyeti |
du:khasamudayamārgadarśanabhāvanāpraheyasya | du:kha-

samudayadarśanaheyayo: sukhendriyamālambanaṃ bhavati |
yasmād du:khasamudayasatyasaṃgṛhītaṃ svabhūmikam,

ūrdhvabhūmikaṃ vā sukhendriyaṃ
satkāyamithyādṛṣṭyādīnāmālambanaṃ bhavati,
mārgadarśanaheyasya ca

mithyādṛṣṭisamprayuktasya mārgasatyasaṃgṛhītaṃ
sukhendriyamālambanam | bhāvanāheyarāgādisamprayuktasya

ca cittasya tatpañcavijñānakāyikaṃ
sukhendriyamālambanam-iti catu:prakārasyāsya tadālambanam |

na tu nirodhadarśanaheyasya cittasya; tatra
mithyādṛṣṭyādīnāṃ nirodhālambanatvāt |
dṛṣṭiparāmarśādīnāṃ

ca svanikāyālambanatvāt, tatra ca sukhendriyābhāvāt
tenocyate-anyatra nirodhadarśanaheyāditi |

rūpāvacarasya pañcaprakārasyeti | yasmāt
tṛtīyadhyānasaṃgṛhītaṃ pañcaprakāraṃ sukhendriyaṃ

bhavati | mārgadarśanabhāvanāheyasyeti | ārūpyāvacarasya
mārgadarśanaheyasya mithyādṛṣṭyādi-

samprayuktasya cittasya mārgasaṃgṛhītaṃ
sukhendriyamālambanam | tadeva ca bhāvanāheyasya kuśalasya

cittasyālambanam | anāsravasya ca sarvamapyālambanaṃ bhavati
|

tatra yathāsambhavamiti | yasmād anāsrave'nuśayā
anuśerate, yasmāt kvacideva

@649

sukhendriyālambanālambane vijñāne katyanuśayā anuśerate ?
tat puna: sukhendriyā-

lambanaṃ dvādaśavidhaṃ katamasya vijñānasyālambanam ?
tasyaiva dvādaśavidhasyārūpyāvacarasya

ca bhūyo dvi:prakārasya du:khasamudayadarśanaprahātavyasya |
idaṃ catudarśavidhaṃ sukhendriyālambanaṃ

vijñānam | tatrārūpyāvacarau du:khasamudayadarśanaheyau
vardhayitvā kāmāvacarā ārūpyā-

vacarāścatvāro nikāyā rūpāvacarā: saṃskṛtālambanā
anuśayā anuśerata iti jñātavyam |

-------------------

kecidanuśerate, tasmād `yathāsambhavam' ityucyate | tatra
vijñāne kāmāvacarāścatvāro nikāyā: |

tadyathā-mithyādṛṣṭisamprayukte sukhendriyālambane
daśāpi du:khadarśanaprahātavyā anuśayā

ālambanato'nuśerate, samprayogato va yathāsambhavam | evaṃ
samudayadarśanaprahātavyā: | mārgadarśana-

prahātavyā api tatra sukhendriyālambane vijñāne'nuśerate |
mārgasukhendriyālambane hi mithyādṛṣṭyādi-

samprayukte vijñāne mithyādṛṣṭyādaya:
samprayogato'nuśerate | dṛṣṭiparāmarśādayo'pyālambana-

to'nuśerate | tasmāt so'pi nikāyastatrānuśete |
bhāvanāheyo'pi nikāyo'pyatrānuśete; tatra

rāgādīnāṃ sukhendriyālambanavijñānālambanayogāt |
nirodhadarśanaprahātavyanikāyastu tatra nānuśete;

sukhendriyālambanavijñānābhāvāt |

rūpāvacarā: saṃskṛtālambanā iti | rūpāvacaraṃ
sukhendriyālambanaṃ pañcaprakāramasti |

tatra catvāro nikāyā anuśerata iti sugamametat |
nirodhadarśanaprahātavyāstu saṃskṛtālambanā:

kathamanuśerate ? tṛtīye dhyāne dṛṣṭiparāmarśādaya:
sukhendriyeṇa samprayujyante, te cānyonyālambanā: |

te tatra sukhendriyālambanavijñāne samprayogata ālambanato
vā'nuśerate |

ārūpyāvacarau dvau nikāyāviti |
mārgadarśana-bhāvanāheyanikāyau | mārgasukhendriyā-

lambane mithyādṛṣṭyādisamprayukte mithyādṛṣṭyādaya:
samprayogato'nuśerate | dṛṣṭiparāmarśādayastu

tatrālambanato'nuśerate | bhāvanāheyo'pi nikāyo'nuśete |
bhāvanāheyaṃ hi kuśalaṃ cittaṃ mārga-

mālambate | tatra sarāgādinikāyo'nuśete |
sarvatragāścārūpyāvacarā anuśayāstatraiva vijñāne,

mārgālambanamithyādṛṣṭyādisamprayukte vā
vijñāne'nuśerate-iti vijñātavyam |

tasyaiva dvādaśavidhasyeti | kāmāvacarasya
catu:prakārasyānyatra nirodhadarśanaheyāt | rūpā-

vacarasya pañcaprakārasya, arūpāvacarasya ca dviprakārasya
mārgadarśanabhāvanāheyasyānāsravasya

ceti anyonyālambanayogatastasya sukhendriyālambanaṃ
vijñānamālambanaṃ bhavati | ārūpyāvacarasya

ca bhūyo dviprakārasya tat sukhendriyālambanaṃ
vijñānamālambanaṃ bhavati | katamasya ? ityāha-

du:khasamudayadarśanaprahātavyasyeti | ārūpyāvacarasya
sarvatragasamprayuktasya hi du:khasamudayadarśana-

heyabhedād dviprakārasya cittasya
ārūpyāvacara-mārgadarśanaheya-
mithyādṛṣṭyādisamprayuktaṃ vijñānaṃ

mārgālambanaṃ cārūpyāvacaraṃ bhāvanāheyaṃ
kuśalamālambanaṃ bhavati | evamidaṃ catudarśavidhaṃ

sukhendriyālambanavijñānalambanam | tatrārūpyāvacarau
du:khasamudayadarśanaheyau vardhayitveti | pūrvaṃ

sarvatragā evārūpyāvacarā sukhendriyālambane
vijñāne'nuśerate | sukhendriyālambanālambane tu

sakalāvapyārūpyāvacarau du:khadarśanasamudayaheyau
nikāyāvanuśayāte | tasmāt tatra sarvatragasamprayukte

citte du:khasamudayadarśanaheyā anuśayā: samprayogata
ālambanato vā yathāyogamanuśerate | śeṣāstu

pūrvavad yojyā: |

@650

anayā vartanyā'nyadapi gantavyam | yairanuśayairyaccittaṃ
sānuśayaṃ te'nuśayāsta-

smiṃścitte'nuśerate | syuranuśerate | ye'nuśayāstena
cittena samprayuktā aprahīṇāstadā-

lambanāścāprahīṇā: | syurnānuśerate | ye'nuśayāstena
cittena samprayuktā: prahīṇāstadā-

lambanāśca ||31||

-------------------

anayā vartanyā anyadapi gantavyamiti | anena vartmanā
anyadapi boddhavyam | katham ?

`du:khendriyālambane katyanuśayā: anuśerate'-iti praśne
āgate vicārayitavyam-du:khendriya-

mekavidhaṃ kāmāvacaraṃ bhāvanāprahātavyam;
pañcavijñānakāyikatvāt | tat samāsata: pañcavidhasya

vijñānasyālambanaṃ bhavati | kāmāvacarasya triprakārasya,
du:khasamudayadarśanaheyayo: sarvatraga-

samprayuktayorvijñānayorbhāvanāprahātavyasya ca |
rūpāvacarasya ca bhāvanāprahātavyasya, anāsravasya

ca | idaṃ pañcavidhaṃ du:khendriyālambanaṃ vijñānam |
tatra yathāsambhave kāmāvacarāstrayo nikāyā

du:khasamudayadarśanabhāvanāheyā: | tatra hi
sarvatragasamprayukte citte bhāvanāheye ca du:khasamudaya-

darśanaheyau nikāyau samprayogata ālambanato vā
yathāsambhavamanuśayāte | bhāvanāheye ca bhāvanāheyo

nikāyo'nuśete | rūpāvacara eko bhāvanāheya: | tatra
bhāvanāheye citte'nuśete | sarvatragāśca

rūpāvacarāstatraiva-ityavagantavyam |

du:khendriyālambanālambane vijñāne katyanuśayā anuśerate
? tat punardu:khendriyālambanaṃ

pañcavijñānaṃ katamasya vijñānasyālambanam ? tasyaiva
pañcavidhasyānyonyālambanayogena |

kāmāvacarasya ca bhūyo
mārgadarśanaheyasyānāsravālambanasya | rūpāvacarasya ca
sarvatragasamprayukta-

syālambanaṃ bhavati | tena hi
rūpāvacaradu:khendriyālambanaṃ kuśalaṃ
bhāvanāprahātavyamālambate

ārūpyā
vacaramapyākāśānantyāyatanasāmantakasaṃgṛhītau
dārikādyākāraṃ du:khendriyālambana-

mālambate | tadidamaṣṭavidhaṃ du:khendriyālambanālambanaṃ
vijñānam | tatra kāmāvacarāścatvāro

nikāyā:-du:kha-samudaya-mārgadarśana-bhāvanāheyā: |
rūpāvacarāstrayo nikāyā:-du:kha-

samudayadarśanabhāvanāprahātavyā: | ārūpyāvacara
eka:-bhāvanāprahātavya: | sarvatragāścānuśayā

anuśerata iti vijñātavyam |

saumanasyendriyālambane vijñāne katyanuśayā anuśerate ?-
iti praśne vicārayitavyam |

tat puna: saumanasyendriyālambanaṃ vijñānaṃ ekādaśavidham
| kāmarūpāvacaraṃ pañca-pañcaprakāram,

anāsravaṃ ca | tadetat samāsatastrayodaśavidhasya
vijñānasyālambanaṃ bhavati | kāmāvacarasya

pañcaprakārasya saṃskṛtālambanasya; tasya saṃskṛtatvāt |
evaṃ rūpāvacarasya | ārūpyāvacarasya

tu dviprakārasya mārgadarśanabhāvanāheyasya, anāsravasya
ca | idaṃ trayodaśavidhaṃ saumanasyendriyā

lambanavijñānam | tatra yathāsambhavaṃ
kāmāvacara-rūpāvacarā: pañcanikāyā:
saṃskṛtālambanā:,

ārūpyāvacarau dvau nikāyau, sarvatragāścānuśayā
anuśerate-iti vijñātavyam |

saumanasyendriyālambanālambane vijñāne katyanuśayā
anuśerate ? tat puna:saumanasyendriyā-

lambanaṃ trayodaśavijñānaṃ katamasya vijñānasyālambanam
? tasyaiva trayodaśavijñānasya | ārūpyā-

vacarasya ca bhūyo dviprakārasya
du:khasamudayadarśanaprahātavyasya | idaṃ pañcadaśavidhaṃ
saumanasyendriyā-

@651

tadevaṃ kṛtvā bhavati-

dvidhā sānuśayaṃ kliṣṭamakliṣṭamanuśāyakai: |

kliṣṭaṃ cittamanuśayānaiścānuśayai: sānuśayam;
tatsamprayuktatadālambanairaprahīṇaira-

nanuśayānaiśca tatsamprayuktai: prahīṇaistatsahitatvāt |
akliṣṭaṃ tu cittamanuśayānaireva

tadālambanairaprahīṇairiti |

athaiṣāṃ daśānāmanuśayānāṃ kathaṃ pravṛttiriti ?
ādita eva tāvadavidyāyogāt

satyeṣu sa muhyati, du:khamasmai na rocate yāvat mārga: |
tata:

mohākāṅkṣā,

mūḍhasya pakṣadvayaṃ śrutvā vicikitsotpadyate-du:khaṃ
nvidam, na tvidaṃ du:kha-

mityevamādi |

tato mithyādṛṣṭi:,

vicikitsāyā mithyādṛṣṭi: pravartate | saṃśayitasya
mithyāśramaṇacittānāṃ

mithyāniścayotpatte:-nāsti du:khamityevamādi |

satkāyadṛk tata: ||32||

mithyādṛṣṭe: kila satkāyadṛṣṭi: pravartate; du:khata:
skandhānapohyātmato'bhi-

niveśāt |

tato'ntagrahaṇam,

satkāyadṛṣṭerantagrāhadṛṣṭi: pravartate; ātmana:
śāśvatocchedāntagrahaṇāt |

tasmācchīlāmarśa:,

antagrahācchīlavrataparāmarśa: | yamevāntaṃ gṛhṇāti
tena śuddhipratyāgamanāt |

tato dṛśa: |

-------------------

lambanaṃ vijñānam | tatrārūpyāvacarau
dvau-du:kha-samudayadarśanaheyau vardhayitvā | kāmāvacara-

rūpāvacarā: saṃskṛtālambanā: | ārūpyāvacarāścatvāro
nikāyā:, anyatra nirodhadarśanaheyāt |

anuśayā anuśerata iti vijñātavyam | anayā diśā anyadapi
gantavyamiti ||31||

"dvidhā sānuśayaṃ kliṣṭam" iti |
anuśayānairananuśayānaiścānuśayai: sānuśayaṃ kliṣṭa-

mityartha: | tatsahitatvāt | sadāvasthitatvādityartha: |
akliṣṭaṃ cittamanuśayānaireva sānuśayaṃ

vivecayituṃ śakyatvāt | tathā hi vakṣyati-`prahātavya:
kleśa ālambanātmata:' (abhi^  ko^ 6.60) iti ||32||

sarvasya sarvānantaramutpattisambhavānnāstyeṣāmutpattau
sārvajanya: kramaniyama: | du:khata:

skandhānapohyeti | nedaṃ du:khamityātmato'bhiniveśāt |
`rūpamātmā' ityevandṛṣṭikasya

vedanādyātmagrāhadṛṣṭi: pratyanīkā ||33||

@652

`āmarśa:' iti vartate | śīlavrataparāmarśād
dṛṣṭiparāmarśa: pravartate | yena śuddhiṃ

pratyeti tasyāgrato grahaṇāt | tata:-

rāga: svadṛṣṭau mānaśca,

tasyāmabhiṣvaṅgāt, tathā connatigamanāt |

dveṣo'nyatra,

svadṛṣṭyadhyavasitasya tatpratyanīkabhūtāyāṃ
paradṛṣṭau dveṣa: pravartate |

apare svadṛṣṭāvevānyatra gṛhīte tyaktāyāṃ
dveṣamicchanti | darśanaheyānāṃ rāgādīnāṃ

svasāntānikadṛṣṭyālambanatvāt |

ityanukrama: ||33||

eṣa eṣāṃ daśānāṃ kleśānāṃ prvṛttikrama: ||33||

utpadyamānastu tribhi: kāraṇairutpadyate-

aprahīṇādanuśayād viṣayāt pratyupasthitāt |

ayoniśo manaskārāt kleśa:,

tadyathā-rāgānuśayo'prahīṇo bhavatyaparijñāta:
kāmarāgaparyavasthānīyāśca dharmā

ābhāsagatā bhavanti | tatra cāyoniśo manaskāra evaṃ
kāmarāga utpadyate | tānyetāni

yathākramaṃ hetu-viṣaya-prayogabalāni |

evamanyo'pi kleśa utpadyata iti veditavya:, ya:-

sampūrṇākāraṇa: ||34||  kadācitkila
viṣayabalenaivotpadyante, na hetubalena |
yathā-parihāṇadharmakasyārhata

iti ||34||

eta evānuśayā: sūtre bhagavatā traya āsravā
uktā:-kāmāsrava:, bhavāsrava:,

-----------------

aprahīṇo bhavatyaparijñāta iti | aprahīṇa:;
tatprāptyanucchedāt | aparijñāta:; tatprati-

pakṣasya cānutpatte: | kāmarāgaparyavasthānīyā iti |
paryavatiṣṭhata ebhiriti paryavasthānīyā:,

snānīyavat | kāmarāgasya paryavasthānīyā anukūlā iti |
kāmarāga eva vā paryavasthānam

kāmarāgaparyavasthānam, tasmai hitā:
kāmarāgaparyavasthānīyā: | te puna: rūpādayo viṣayā
ābhāsa-

gatā bhavantīti | viṣayarūpatāmāpannā bhavantītyartha: |
tatra cāyoniśomanaskāra iti | tatra

cābhāsagateṣu viṣayeṣu viparīta: samanantarapratyaya
ityartha: |

hetuviṣayaprayogabalānīti | hetubalam-kāmarāgotpattaye
kāmarāgānuśayo'prahīṇo

bhavatyaparijñāta: | kāmarāgaparyavasthānīyā viṣayabalam
| tatra cāyoniśomanaskāra:-prayoga-

balam | evamanyo'pi kleśa utpadyata iti |

pratighānuśayo'prahīṇo bhavatyaparijñāta:, pratighaparya-

vasthānīyā dharmā ābhāsagatā bhavanti, tatra
cāyoniśomanaskāra ityeṣa naya: ||34||

catvāro yogā eta eveti kāmayoga:, bhavayoga:, dṛṣṭiyoga:,
avidyāyogaśceti |

@653

avidyāsrava iti | catvāra oghā:-kāmaugha:, bhavaudha:,
dṛṣṭyogha:, avidyaughaśca | catvāro

yogā eta eva | catvāryupādāni-kāmopādānam,
dṛṣṭyupadānam, śīlavratopādānam,

ātmavādopādānamiti | tatra tāvat

kāme saparyavasthānā: kleśā: kāmāsravo vinā |

mohena,

avidyāṃ varjayitvā'nye kāmāvacarā: kleśā: saha
paryavasthānai: kāmāsravo

veditavya ekacatvāriṃśad dravyāṇi | ekatriṃśadanuśayā:
pañcaprakārāmavidyāṃ hitvā daśa

paryavasthānāni |

anuśayā eva rūpārūpye bhavāsrava: ||35||

`vinā mohena' iti vartate | rūpārūpyāvacarā avidyāvarjyā
anuśayā bhavāsravo

dvāpañcāśad dravyāṇi-rūpāvacarā:
ṣaḍviṃśatiranuśayā: pañcaprakārāmavidyāṃ hitvā

ārūpyāvacarā: ṣaḍvim*śati: |

nanu ca tatrāpyasti paryavasthānadvayam-satyānamauddhatyaṃ
ca, prakaraṇeṣu coktam

"bhavāsrava: katama: ? avidyāṃ sthāpayitvā yāni tadanyāni
rūpārūpyapratisaṃyuktāni |

saṃyojanabandhanānuśayopakleśaparyavasthānāni" ( ) iti,
kasmādiha tasyāgrahaṇam ?

asvātantryāditi kāśmīrā: ||35||

kiṃ puna: kāraṇaṃ rūpārūpyavacarā anuśayā: samasyaiko
bhavāgra ukta: ?

avyākṛtāntarmukhā hi te samāhitabhūmikā: |

ata ekīkṛtā:,

te hyubhaye'pyavyākṛtā antarmukhapravṛttā:
samāhitabhūmikāśceti trividhena sādharmye-

-------------------

"vināmohena" iti | avidyāsravasya pṛthaguktvāt | saha
paryavasthānairāhrīkyādi-

bhirvakṣyamāṇai: ekacatvāriṃśad dravyāṇi
ekatriṃśadanuśayā iti | dvādaśa
dṛṣṭaya:-du:khadarśana-

prahātavyā: pañca, samudayadarśanaprahātavye dve,
nirodhadarśanaprahātavye dve eva, tisro mārgadarśana-

prahātavyā: | catasro vicikitsā: | pañca rāgā: | evaṃ
pratighā:, mānāśca daśa paryavasthānāni-

ityevamekacatvāriṃśat |

"anuśayā eva" iti | evakāra: paryavasthānanirāsārtha: |
ṣaḍviṃśatiranuśayā iti |

dvādaśa dṛṣṭaya:, catasro vicikitsā:, pañca rāgā:,
pañca mānā iti |

nanu ca tatrāpyasti paryavasthānadvayamiti | tatra
rūpārūpyadhātvo: | "styānauddhatyamadā

dhātutraye", (abhi^ 5.53) iti vacanāt | kasmādiha
tasyāgrahaṇamiti | tasya

paryavasthānadvayasya | asvātantryāditi | kathamasvātantryam
? rāgādisamprayogitvādīrṣyāvad

avidyāmātrāsamprayogitvācca | etaddhi dvayaṃ rāgādibhi:
samprayujyate | na tathā īrṣyāmātsarya-

kaukṛtyakrodhamrakṣā: svatantrā:, avidyāmātreṇa
samprayogāditi ||35||

@654

ṇaikīkṛtā: | yenaiva ca kāraṇena bhavarāga uktastenaiva
bhavāsrava ityavidyedānīṃ traidhātukya-

vidyāsrava iti siddham | tāni pañcadaśa dravyāṇi |

kiṃ kāraṇamasau pṛthagvyavasthāpyate ? sarveṣāṃ teṣām-

mūlamavidyetyāsrava: pṛthak ||36||

yathā caite āsravā uktā veditavyā,

tathaughayogā dṛṣṭīnāṃ pṛthagbhāvastu pāṭavāt |

kāmāsrava eva kāmaugha: kāmayogaśca | evaṃ bhavāsrava eva
bhavaugho bhavayogaśca,

anyatra dṛṣṭibhya: | tā: kila paṭutvādoghayogeṣu pṛthak
sthāpitā: |

nāsraveṣvasahāyānāṃ na kilāsyānukūlatā ||37||

āsayantītyāsravāṇāṃ nirvacanaṃ paścādvakṣyati | na ca
kila kevalā dṛṣṭaya

āsyānukūlā:, paṭutvāt | ata āsraveṣu na pṛthak
sthāpitā: | miśrīkṛtya sthāpitā

iti | tadevaṃ kāmaugha ekānnatriṃśad dravyāṇi |
rāgapratighamānā: pañcadaśa vicikitsāścatasro

-------------------

te hyubhaye'pīti | rūpārūpāvacarā apītyartha: |
antarmukhapravṛttā iti | na viṣayapradhānā

ityartha: | yenaiva ca kāraṇena bhavarāga ukta iti |
"antarmukhatvāttanmokṣasaṃjñāvyāvṛttaye kṛta:"

(abhi^ 5.2) iti | tenaiva ca bhavāsrava iti | avidyāsrava iti
siddhamiti | avidyā

pūrvoktābhyāmāsravābhyāṃ bahiṣkṛtā | tasmāt sā
traidhātukī api avidyāsrava iti siddhametat |

pañcadaśa dravyāṇīti | triṣvapi dhātuṣvavidyāyā:
pratyekaṃ pañcaprakāratvāt |

sarveṣāṃ teṣāmiti | kāmāsravādīnāṃ saṃsārasya ca |
ukto hyavidhyāhetu: saṃrāgāyetyādi |

"yā: kāścana durgatayo hyasmin loke paratra ca |

avidyāmūlikā: sarvā icchālobhasamutthitā: ||" ( ) iti ca
||36||

"tathaughayaugā" iti | āsravā evaughā yogāśca bhavanti |
kevalam dṛṣṭaya: pṛthag

avasthāpyante | katham ? iti vivriyate-kāmāsrava eva
kāmaugha:, kāmayogaśca | evaṃ bhavāsrava

eva bhavogha:, bhavayogaśca | avidyaughayogastu
pūrvavadevāvagantavya: | dṛṣṭiyoga iha caturtha ukta: |

tenāha-anyatra dṛṣṭibhya iti | tā: kileti | kila-śabda:
paramatadyotaka: | vinayajanavaśāttu

dṛṣṭiyoga: pṛthagukta ityabhiprāyo yujyate |

āsraveṣu dṛṣṭaya: kimarthaṃ na pṛthak sthāpitā: ?
ityāha-"nāsraveṣvasahāyānām"

ityādi | asahāyānāṃ dṛṣṭinām āsyānukūlatā =
avasthānānukūlatā, calatvāt paṭutvācca na

bhavati | nāsanānukūlatetyartha: | āseti rūpe prāpte,
āpiśaleṣṭyā `āsyā' iti rūpaṃ bhavati |

tadidamuktaṃ bhavati-yasmādetā dṛṣṭayo'sahāyā:,
nāsanānukūlā: | sasahāyāstvāsanānukūlā

bhavanti | tasmāt sasahāyā evaitā āsraveṣūktā: |
miśrīkṛtyoktā ityartha: | kimartham ?

ityāha-āsayantītyāsravāṇāṃ nivarcanaṃ paścād
vakṣyatītyata āsanārthamāsraveṣu bhavitavya-

mityabhiprāya: | tadevaṃ kāmaugha ekānnatriṃśad
dravyāṇīti | dvādaśadṛṣṭyapanayanāt nāsravavad

@655

daśa paryavasthānānīti | bhavaugho'ṣṭāviṃśatidravyāṇi
| rāgamānā viṃśati: |

vicikitsā'ṣṭau | dṛṣṭyogha: ṣaṭtriṃśad dravyāṇi |
avidyaugha: pañcadaśa dravyāṇi |

oghavad yogā veditavyā: ||37||

yathoktā eva sā'vidyā dvidhā dṛṣṭervivecanāt |

upādānāni,

kāmayoga eva sahāvidyayā kāmopādānaṃ catuśtriṃśad
dravyāṇi-rāgapratigha-

mānā'vidyā viṃśati:, vicikitsāścatasra:, daśa
paryavasthānāni | bhavayoga eva

sahāvidyayā ātmavādopādānamaṣṭatriṃśad dravyāṇi |
śīlavratopādānaṃ ṣaḍdravyāṇi karma-

dṛṣṭibhyo niṣkṛṣṭam | mārgapratidvandvād,
ubhayapakṣavipralambhanācca | gṛhiṇo'pyanena

vipralabdhā anaśanādibhi: svargamārgasaṃjñayā |
pravrajitā apīṣṭaviṣayaparivarjanena śuddhi-

pratyāgamanāditi |

kiṃ kāraṇamavidyāṃ miśrayitvopādānamuktaṃ na pṛthak ?
bhavagrahaṇādupādānāni |

 -------------------

ekacatvāriṃśad dravyāṇi bhavanti, kiṃ tarhi ?
ekānnatriṃśad dravyāṇi bhavanti | katham ?

ityāha-rāga-pratighamānā iti sarvam |
bhavaugho'ṣṭāviṃśatirdravyāṇīti | bhavāsravo
dvāpañcāśad

dravyāṇyuktāni, tataścaturviṃśatirdṛṣṭīrapanīya
aṣṭāviṃśatirdravyāṇi | rāgamānā viṃśatiriti |

dvidhātukā rāgā daśa bhavanti, mānā api daśeti
viṃśati: | dṛṣṭyaugha: ṣaṭtriśad dravyāṇīti |

triṣu dhātuṣu tridvādaśa dṛṣṭaya iti | avidyaugha:
pañcadaśadravyāṇi | pūrvavat |

oghavad yogā iti | kāmayoga ekānnatriṃśad dravyāṇi |
rāga-pratigha-mānā: pañcadaśa,

vicikitsāścatasro daśa paryavasthānāni |
bhavayogo'ṣṭāviṃśatirdravyāṇi | rāga-mānā: viśati:,

vicikitsā aṣaaṭau | dṛṣṭiyoga: ṣaṭtriṃśad dravyāṇi |
avidyāyoga: pañcadaśa dravyāṇi ||37||

"yathoktā eva sā'vidyā" iti vistara: | ke yathoktā: ?
`yogā:' `ityadhikṛtam |

tasmād vivriyate-kāmayoga eva sahāvidyāyā kāmopādānamiti
| avidyā kāmopādāna-

ātmavādopādānayoryathāsvamantarbhāvyate |

dvidhā dṛṣṭe: | pṛthakkaraṇāccatuṣṭvam-kāmopādānam,
dṛṣṭyupādānam, śīlavratopādānam,

ātmavādopādānamiti | dṛṣṭiyogācchīlavrataṃ
niṣkṛṣyeti | ṣaṭtriṃśaddravyakād dṛṣṭiyogād

dhātubhedena ṣacchīlavrataparāmarśānniṣkṛṣya |
dṛṣṭyupādānaṃ triṃśad dravyāṇi | śīlavratopādānaṃ
ṣaḍ

dravyāṇi | kāmadhātau dve, evaṃ rūpadhātau
ārūpyadhātau ceti | mārgapratidvandvāditi | sāṅkhya-

yogaj~ānādibhirmokṣaprāptidarśanānmārgapratidvandvabhūtaṃ
śīlavratopādānam | ubhayapakṣavipralambhanācceti

vistara: | gṛhipravrajitapakṣavipralambhanāccetyartha: |
anaśanādibhiriti | ādi-śabdena jalāgni-

prapatanamaunavīrādānādirgṛhyate | anaśanādīni
śīlavratasaṃgṛhītāni, iṣṭaviṣayaparivarjanaṃ ca |

iṣṭaviṣayaparivarjaneneti |
rasaparityāgabhūmiśayyāmalapaṅkadhāraṇa-nagnacaryā-
keśolluñcanādinā

śuddhipratyāgamanāt |

@656

avidyā tu grāhikā neti miśritā ||38||

asamprakhyānalakṣaṇatayā'paṭutvādavidyā na grāhikā
bhavati, ata: kila miśritā |

sūtre tu bhagavatoktam-"kāmayoga: katama: ? vistareṇa
yāvadyo'sya bhavati kāmeṣu

kāmarāga: kāmacchanda: kāmasneha: kāmaprema kāmecchā
kāmamūrcchā kāmagarddha: kāma-

parigarddha: kāmanandī kāmaniyanti: kāmādhyavasānam,
tadanyacittaṃ paryādāya tiṣṭhati-

ayamucyate kāmayoga: | evaṃ yāvad bhavayoga:" | ( )
chandarāgaścopādānamuktaṃ sūtrāntareṣu,

chandarāgaścopādānamuktaṃ sūtrāntareṣu,  ato vijñāyati
kāmā hyuypādānamapi kāmāyaśchandarāga it ||38||

uktamidamanuśayā evāsravaughayogopādānasaṃśabditā:
sūtreṣviti |

atha ko'yamanuśayārtha: ? kaśca yāvadupādānārtha: ?

aṇavo'nugatāścaite dvidhā cāpyanuśerate |

anubadhnanti yasmācca tasmādanuśayā: smṛtā: ||39||

tatrāṇava: sūkṣmapracāratvāt durvijñānatayā | anugatā:
prāptyanuṣaṅgata: | śerate

dvābhyāṃ prakārābhyām-ālambanata:, samprayogataśca |
anubadhnanti; aprayogeṇa prati-

nivārayato'pi puna: puna: sammukhībhāvāt | ebhi:
karaṇairanuśayā ucyante ||

āsayantyāsravantyete haranti śleṣayantyatha |

upagṛhṇanti cetyeṣāmāsravādiniruktaya: ||40||

āsayanti saṃsāre, āsravanti bhavāgrād yāvadavīciṃ
ṣaḍbhirāyatanavraṇairityā-

-------------------

"avidyā tu grāhikā neti miśritā" iti | na kevalam avidyā
bhavamupādadāti |

kasmād ? ityāha-asamprakhyānalakṣaṇatayā apaṭutvāditi |
miśritā tvanyakleśasamparka-

vaśādupādadātītyabhiprāya: | atha kileti | kila-śabda:
paramatadyotaka: | tena svamatamucyate |

sūtre tu bhagavatoktamiti vistareṇa | evaṃ yāvad
dṛṣṭiyoga iti | katham ? "dṛṣṭiyoga: katama: ?

vistareṇa yāvad yo'sya dṛṣṭiṣu dṛṣṭirāgo
dṛṣṭicchando dṛṣṭisneha:" iti pūrvavat | chandarāgaśco-

pādānamuktaṃ sūtrāntareṣu | katham ? "upādānaṃ katamat
? yo'tra chandarāga:" iti | etadā cāryamatam | taduktaṃ
bhavati-rāga evātra yoga:, upādānaṃ vā, nānyaṃ kleśā
iti | tenocyate-kāmādiṣu

yaśchandarāga iti ||38||

"aṇava:" iti vistareṇa | aṇava: śerate ityanuśayā: |
nairuktena vidhinā'sya siddhi: |

sūkṣmapracāratvāditi | sūkṣmapravṛttitvādityartha: |
kathaṃ puna: sūkṣmā pravṛtti: ? arūpiṇāṃ

durvijñānatayā | ālambanataśchidrānveśiśatruvat,
dṛṣṭiviṣavacca | samprayogato'yoguḍodaka-

santāpavat, sparśavacca | ubhayato dhātrya:
kumārakamanuśerate, evamete'pyālambanāt samprayuktebhyo

vā svāṃ santatiṃ vardhayanta: prāptibhirupacinvanti |
anubadhnantīti | anukrānteścāturthakajvaravat

mūṣikāviṣavadityanye | aprayogeṇa anābhogena |
pratinivārayato'pi niṣedhayato'pi pudgalasya

puna: puna: sammukhībhāvādanubadhnantītyato'nuśayā iti
||39||

āsayanti saṃsāra iti āsravā iti | nairukto vidhi: |
āsanārtho vā | āsravanti

@657

sravā: | harantītyoghā: | śleṣayantīti yogā: |
upagṛhṇantīti upādānāni |

evaṃ tu sādhīya: syād-āsravatyebhi:
santatirviṣayeṣvityāsravā: | "tadyathā

āyuṣmanto naurmahadbhirabhisaṃskārai: pratisroto nīyate |
sā teṣāmeva saṃskārāṇāṃ prati-

prasrabdhyā'lpakṛcchreṇānusrota uhyate" iti
sūtravādānusārāt | abhimātravegatvādoghā: |

tarhi tadvānuhyate tadanuvidhānāt |
nādhimātrasamudācāriṇo'pi yogā:; vividha-

du:khayojanāt | abhikṣṇānuṣaṅgato vā
kāmādyupādānādupādānānīti ||40||

saṃyojanādibhedena punaste pañcadhoditā: |

ta evānuśayā: puna:
saṃyojanabandhanānuśayopakleśaparyavasthānabhedena
pañcadhā

bhittvoktā: | tatra nava saṃyojanāni-
anunayapratighamānāvidyādṛṣṭiparāmarśavicikitserṣyā-

-------------------

bhavāgrād yāvadavīcimiti |
ṣaḍbhirāyatanavraṇaiścakṣurā
dibhirāyatanairvraṇabhūtairāsravanti kṣaranti |

bhavāgrād yāvadavīci gacchanti | bhavāgrāvītarāgasyāpi
āvīcikakleśasamudācārād,-

tadutpannasya vā tatrotpattisambhavāt | ke āsravanti ?
anuśayā: | āsravantītyāsravā ityac-

pratyaya: | harantītyoghā: | śleṣayantīti yogā: |
upagṛhṇantīti upādānānītyarthapradarśanam |

etaduktaṃ vaibhāṣikai:-vahane etad rūpam-ogha iti | vahanti
= haranti gatyantaraṃ

viṣayāntaraṃ vetyoghā: | yojayanti = śleṣayanti gatyantare
viṣayāntare veti yogā: | upādadati =

upagṛhṇanti punarbhave kāmādiṣu vā
vijñānasantatimityupādānānīti |

evaṃ tu sādhīya: syāditi | evaṃ tu sādhutaraṃ
syādityācārya: | katham ? ityāha-

āsravanti gacchanti
ebhiranuśayairvijñānasantatirviṣayeṣvityāsravā: |
karaṇasādhanam | mahatābhi-

saṃskāreṇa kuśalaidharmaiścittasantāna: pratisroto nīyata
viṣayebhyo nivāryate | teṣāmeva saṃskārāṇāṃ

pratipraśrabdhyeti | teṣāmeva prayatnānāṃ
vyuparameṇetyartha: | adhimātravegatvādoghā iti |
aughasādharmyaṃ

darśayati, ogha ivau ghā iti kṛtvā tadanuvidhānāditi |
rāgādyanuvidhānāt | nādhimātrasamudācāriṇo

hi yogā iti | oghayogānāṃ nānākaraṇaṃ darśayati | ye hi
nādhimātrasamudācāriṇaste yogā:, ye

tvadhimātrasamudācāriṇa eva te oghā iti | kathaṃ ca te
yogā: ? ityāha-vividhadu:khayojanāt |

jātyādibhirvividhairdu:khairyojanādityartha: |
abhikṣṇānuṣaṅgato vā | yasmād vā santatāvabhīkṣṇaṃ

yujyate, tasmād yogā iti | kāmādyupādānāditi | yai:
kāmādaya upādīyante, tāni kāmādyu-

pādānānicchandarāgātmakāni ||40||

te evānuśayā: punaryāvat paryavasthānabhedena pañcadhā
bhittvoktā iti | ta evānuśayā

āsravādibhedena caturdhoktā:
saṃyojana-bandhanānuśayopakleśa-paryavasthānabhedena puna:
pañcadhā

bhittvoktā: sūtre'bhidharme ca | nanu
cānuśayavyatiriktānyāhrīkyādīni paryavasthānāni
nirdiśyante,

kathamidamucyate-anuśayā eva paryavasthānāni ? satyaṃ
bhavanti tadvyatiriktāni, avyatiriktā

nyapi tviṣyante | tathā hi vakṣyati-"kleśo'pi hi
paryavasthānam; `kāmarāgaparyavasthānapratyayaṃ

du:khaṃ pratisaṃvedayate' iti sūtre vacanāt" (abhi^ ko^
5.47) iti

@658

mātsaryasaṃyojanāni | tatrānunayasaṃyojanaṃ traidhātuko
rāga: | evamanyāni yathāsambhavaṃ

yojyāni | dṛṣṭisaṃyojanaṃ tisro dṛṣṭaya: |
parāmarśasaṃyojanaṃ dve dṛṣṭī |

ata evocyate-syād dṛṣṭisamprayukteṣu
dharmeṣvanunayasaṃyojanena saṃyukto na

dṛṣṭisaṃyojanena; na ca tatra dṛṣṭyanuśayo nānuśayitā
| āha-syāt samudayajñāne utpanne

nirodhajñāne'nutpanne nirodhamārgadarśanaprahātavyeṣu
dṛṣṭiśīlavrataparāmarśasamprayukteṣu yāvad

dharmeṣu | teṣu hyanunayasaṃyojanena saṃyuktastadālambanena
dṛṣṭisaṃyojanenāsaṃyukta:; sarvatragasya

prahīṇatvādasarvatragasya ca tadālambanasaṃprayogiṇo
dṛṣṭisaṃyojanasyābhāvāt | dṛṣṭyanuśayaśca

teṣvanuśete te | eva parāmarśadṛṣṭī samprayogata: |

kiṃ puna: kāraṇaṃ saṃyojaneṣu tisro dṛṣṭayo
dṛṣṭisaṃyojanaṃ pṛthaguktam, dve punardṛṣṭī

parāmarśasaṃyojanaṃ pṛthak ?

------------------

evamanyānyapi yathāsambhavaṃ yojyānīti |
pratigherṣyāmātsaryasaṃyojanāni kāmāvacarāṇi |

mānāvidyādṛṣṭiparāmarśavicikitsāsaṃyojanāni
tridhātukāni | dṛṣṭisaṃyojanaṃ tisro dṛṣṭaya iti |

satkāyāntagrāhamithyādṛṣṭaya: | parāmarśasaṃyojanaṃ
dve dṛṣṭīti | dṛṣṭi-śīlavrataparāmarśau | ata
evocyata

iti | yata eva tisro dṛṣṭaya:-dṛṣṭisaṃyojanam, dve
dṛṣṭī-parāmarśasaṃyojanam ata evocyate |

syād dṛṣṭisamprayukteṣviti vistareṇa praśna: |
dṛṣṭisamprayukteṣviti parāmarśadṛṣṭisamprayukteṣu

vedanādiṣu | ananuyasaṃyojanena saṃyukto rāgeṇa | na
dṛṣṭisaṃyojanena satkāyadṛṣṭyādilakṣaṇena |

naca tatra dṛṣṭyanuśayo nānuśayiteti | na ca tatra
dṛṣṭisamprayukteṣu dharmeṣu dṛṣṭyanuśayo nānu
śayitā,

kiṃ tarhi ? anuśayitā | dvi:-pratiṣedha: prakārāntaraṃ
gamayati | āha syāditi vistareṇa

praśnavisarjanam | samudayajñāne utpanna iti viśeṣaṇaṃ
sarvatragadṛṣṭisaṃyojanaprahāṇasandarśanārtham |

nirodhajñāne'nutpanna iti parāmarśadṛṣṭidvayāprahāṇena
tatsamprayogasattāpradarśanārtham | nirodhamārgadarśana-

prahātavyeṣu yāvad dharmeṣviti | vedanādiṣu | teṣu
hyanunayasaṃyojanena nirodhadarśanaheyena, mārgadarśana-

heyena vā saṃyukta: | kīdṛśena ? tadālambanena |
yasmādasāvetān nirodhadarśanamārgaprahātavyān

dṛṣṭiparāmarśaśīlavrataparāmarśasamprayuktān
vedanādidharmān ālambya rāga utpadyate, tasmādālambana-

tastena saṃyukta: | dṛṣṭisaṃyojanenāsaṃyukta: | kasmād ?
ityāha-sarvatragasya du:khasamudayadarśanaheya-

svabhāvasya samudayajñānotpatte: prahīṇatvāt |
asarvatragasya ca tadālambanasamprayogiṇo dṛṣṭi-

saṃyojanasyā bhāvāditi | yadyapi hyasarvatragaṃ
mithyādṛṣṭisvabhāvaṃ nirodhamārgadarśanaprahātavyaṃ
dṛṣṭi-

saṃyojanamasti, na tu tat
parāmarśadṛṣṭisamprayuktavedanādidharmālambanam;
anāsravālambanatvāt |

tasmānnālambato dṛṣṭisaṃyojanena saṃyukta: | na cāpi tat
tairvedanādibhi: samprayogi, tatpṛthakkalāpa-

tvāt | tasmāt samprayogato'pi na tena saṃyukta: |
dṛṣṭyanuśayaśca teṣvanuśete | kīdṛśa: sa: ?

ityāha-te eva parāmarśadṛṣṭī samprayogata iti |
dṛṣṭiparāmarśa:, śīlavrataparāmarśo vā teṣu
vedanādiṣu

dharmeṣu samprayogato'nuśete; svakalāpasambhūtatvāt | na ca
tatra dṛṣṭisaṃyojanamanuśete; tayordṛṣṭi-

saṃyojanamityasaṃjñitvānna dṛṣṭyanuśayagrahaṇe
pañcadṛṣṭigrahaṇaṃ bhavati | dṛṣṭisaṃyojanagrahaṇe tu

satkāyāntagrāhamithyādṛṣṭīnāmeva grahaṇam, na
parāmarśadṛṣṭyo:-ityavagantavyam |

@659

dravyāmarśanasāmānyād dṛṣṭi: saṃyojanāntaram ||41||

aṣṭādaśa dravyāṇi tisro dṛṣṭaya: | aṣṭādaśaiva dve
parāmarśadṛṣṭī | ata: kila

dravyasāmānyādete saṃyojanāntaraṃ kṛte | ete ca dve
parāmarśasvabhāve, na śeṣā iti

parāmarśanasāmānyādapyete pṛthagvihite;
grāhyagrāhakabhedāt ||41||

atha kasmādīrṣyāmātsarye saṃyojane pṛthak
saṃyojanadvayamuktaṃ nānyat paryavasthānam ?

ekāntākuśalaṃ yasmāt svatantraṃ cobhayaṃ yata: |

īrṣyāmātsaryameṣūktaṃ pṛthak saṃyojanadvayam ||42||

nahyanyat paryavasthānamevañjātīyakamasti yatraitadubhayaṃ
syād-ekāntākuśalatvaṃ

svatantratvaṃ ceti |

yasyāṣṭau paryavasthānāni tasyaivaṃ syāt | yasya
punardaśa tasya krodhamrakṣāvapyu-

bhayaprakārau | tasmānna bhavatyayaṃ parihāra ityapare
||42||

-------------------

"dṛṣṭi: saṃyojanāntaram" iti | parāmarśadṛṣṭi: |
aṣṭādaśa dravyāṇi tisro dṛṣṭayo

bhavantīti vākyaśeṣa: | aṣṭādaśasaṃkhyeyadravyā:
satkāyāntagrāhamithyādṛṣṭaya iti vākyārtha: |

aṣṭādaśaiva | dravyāṇīti prakṛtam | dve
parāmarśadṛṣṭī bhavanti | katham ? kāmadhātau
satkāyānta-

grāhāntagrāhadṛṣṭī dve, te ca du:khadarśanaprahātavye
eveṣṭe | mithyādṛṣṭistu catu:prakārā-

du:khadarśanaprahātavyā, yāvat
mārgadarśanaprahātavyā-ityevaṃ kāmadhātau ṣaḍ bhavanti
| yathā

kāmadhātau ṣaṭ, evaṃ rūpadhātau, ārūpyadhātau ceti
aṣṭādaśa bhavanti |

aṣṭādaśeva dve parāmarśadṛṣṭī | katham ? kāmadhātau
dṛṣṭiparāmarśau du:khadarśanaprahātavyo

yāvat mārgadarśanaprahātavya:-iti catu:prakāra:;
śīlavrataparāmarśo'pi du:khadarśanaprahātavya:,

mārgadarśanaprahātavyaśceti dviprakāra:-ityevaṃ ṣaḍ
bhavanti | yathā kāmadhātau, evaṃ rūpadhātā-

vārūpyadhātau ca-ityevamaṣṭādaśa dravyāṇi bhavanti |

na śeṣā iti draṣṭavya: | grāhyagrāhakabhedāditi |
dṛṣṭisaṃyojanaṃ grāhyam, parāmarśasaṃyojanaṃ

grāhakamiti ||41||

"yata:" iti | yata: kāraṇāt |
ekāntakuśalatvasvātantryalakṣaṇāt |

"eṣūktam" iti | eṣu āhrīkyādiṣu paryavasthāneṣu
niṣkṛṣyobhayam īrṣyāmātsaryam

uktam | na hyanyat paryavasthānamevañjātīyakamiti |
anāhrīkyānapatrāpyamapyekāntakuśalam, na

tu svatantram; rāgādikleśasamprayogāt | kaukṛtyamapi
svatantram; avidyāmātrasamprayogāt | na

tvekāntakuśalam, tadadhikuśalamapi |
styānauddhatyamiddhānyapi asvatantrāṇi, rāgādisamprayogāt
|

na tvekāntakuśalāni | kuśalāvyākṛtānyapi hi tāni
bhavanti | yatraitadubhayamiti | yatraikāntā-

kuśalatvaṃ ca svātantryaṃ ceti etadubhayaṃ syāt |
tadevañjātīyakamanyat pratyavasthānaṃ nāstītya-

bhisambandha: |

yasya punardaśeti | yasya vaibhāṣikasya daśa
paryavasthānāni, tasya krodhamrakṣāvapi

ubhayaprakārāviti | ekāntakuśalau svatantrau ceti |
tasmānna bhavatyayaṃ parihāra iti | kastarhi

@660

punaranyatra bhagavatā saṃyojanamuktam-

pañcadhā'varabhāgīyam,

tadyathā satkāyadṛṣṭi:, śīlavrataparāmarśa:,
vicikitsā, kāmacchanda:, vyāpāda

iti | kasmādetānyavara bhāgīyānyucyante ?
avarabhāgahitatvāt | avaro hi bhāga:

kāmadhātu:, etāni ca tasyānuguṇāni | yasmāt-

dvābhyāṃ kāmānatikrama: |

tribhistu punarāvṛtti:,

kāmacchandavyāpādābhyāṃ kāmadhātuṃ nātikrāmati |
satkāyadṛṣṭyādibhiratikrānto'pi

punarāvartyate; dauvārikānucarasādharmyāt | tribhi:
sattvāvaratāṃ nātikrāmati pṛthagjanatvam,

dvābhyāṃ dhātvavaratāṃ kāmadhātum | tasmād eva
tānyavarabhāgīyānītyapare |

-------------------

parihārastasyeti ? atrācāryasaṅghabhadra
āha-abhīkṣṇasamudācāritvād īrṣyāmātsaryayo:

pṛthaksaṃyojanamiti | ata eva ca ṣaṭ
triṃśatsaṃyojanatve'pi
kāmadhātūpapannāmīrṣyā-mātsarya-

saṃyojanā: kuśalā devamanuṣyā ityuktam | ādhikyena hi
sugatāvetat kleśadvayaṃ bandhanamiti |

athavā-

alpeśākhyālpabhogakāraṇatvāt sarvasūcanāt |

dvipakṣasaṃkleśatvācca mātsaryeṣye pṛthak kṛte ||

yadayaṃ sugatāvapyupapanna: pragāḍhaṃ paribhavamudvahati,
tannerṣyāmātsarye kāraṇam | tathā hi-

"alpeśākhyo'lpabhogaśca bandhanāvapyubhayānmata:" iti |
dvividhāścopakleśā: santāpa-

sahagatā: | te ābhyāṃ sarve sucitā bhavanti |
gṛhipakṣaścābhyāṃ bhogādhiṣṭhānābhyāmatīva
kliśyate |

pravrajitapakṣo'pi dharmādhiṣṭhānābhyām |
devāsurapakṣau vā bhinnodarahetoratratyaṃ kliśyata: | ata

evoktaṃ bhagavatā-"īrṣyāmātsaryasaṃyojanā kauśikā
devamanuṣyā:" iti | tasmād daśabhya:

paryavasthānebhya etadeva saṃyojanamiti ||42||

avaro hi bhāga: kāmadhāturiti |
traidhātukasamudayāpekṣasya kāmadhāturavaro nihīno

dhātu:, ekāntasamāhitatvāt |
akuśaladharmāpāyagatidu:khadaurmanasyasadbhāvāt |
dhanakleśatvācca |

"dvābhyā kāmānatikrama:" iti | tadaprahāṇe
kāmadhātvanatikramāt | dauvārikā-

nucarasādharmyāditi | dauvārikasadharmāṇo
kāmacchandavyāpādau | tau hi kāmadhātubandhanāgārān

niṣkramaṇaṃ na datta:, dauvārikavat | anucarasadharmāṇa:
satkāyadṛṣṭyādaya: | yathā hi dauvārikapramāde

bandhanāgārāt puruṣo niṣkrānto'pi
dauvārikānucarainirvartyate | tathehāpi amībhiriti | tribhi:
|

sattvāvaratāmiti | pṛthagjanatvalakṣaṇaṃ sattvāvaratāṃ
satkāyadṛṣṭiśīlavrataparāmarśavicikitsā-

saṃyojanairnātikrāmati | dvābhyām
kāmacchandavyāpādābhyām | dhātvavaratām;
kāmadhātusvabhāvāṃ

nātikrāmati nātivartate | āryebhyo hyavarā: pṛthagjanā:,
dhātuṣu ca kāmadhāturavara: | tasmādeva

tānyaparabhāgīyāni | apare yogāvacarā: |

@661

yadā srota āpannasya paryādāya trisaṃyojanaprahāṇāt
ṣaṭkleśā: prahīṇā:, kimarthaṃ

tisro dṛṣṭīrapahāya trayamevāha-satkāyadṛṣṭiṃ
śīlavrataparāmarśaṃ vicikitsāṃ ca ?

sarvametadvaktavyaṃ syāt, kintūktam-

mukhamūlagrahāt trayam ||43||

triprakārā: kila kleśā:-ekaprakārā
dviprakārāścatuṣprakārāśca | teṣāmebhistri-

bhirmukhaṃ gṛhītamiti |

api cāntagrāhadṛṣṭi: satkāyadṛṣṭipravartitā,
dṛṣṭiparāmarśa: śīlavrataparāmarśa:

pravartita:, mithyādṛṣṭirvicikitsā pravartitā | ato
mūlaṃ gṛhītamiti ||43||

apare punarāhu:-

agantukāmatā mārgavibhramo mārgasaṃśaya: |

ityantarāyā mokṣasya gamane'tastrideśanā ||44||

-------------------

paryādāya trisaṃyojanaprahāṇāditi | niravaśeṣata:
satkāyadṛṣṭi-śīlavrataparāmarśa-

vicikitsāsaṃyojanaprahāṇādityartha: | ṣaṭ kleśā:
prahīṇā iti | pañca dṛṣṭayo vicikitsā

ca | na tu rāgādaya uktā:, sāvaśeṣatvāt | tisro
dṛṣṭīrapahāyeti | antagrāhamithyādṛṣṭi-

dṛṣṭiparāmarśadṛṣṭī: | trayamevāheti |
satkāyadṛṣṭi-śīlavrataparāmarśa-vicikitsātrayamevāha |
ka

āha ? bhagavān | tathā hi sūtrepaṭhyate-"kiyatā bhadanta
srotāpanno bhavati ? yataśca mahānāman

āryaśrāvaka: `idaṃ du:khamāryasatyam' iti yathābhūtaṃ
prajānāti, `ayaṃ du:khasamudaya:...', `ayaṃ

du:khanirodha:...' `iyaṃ dukhanirodhagāminī pratipadā
āryasatyam' iti yathābhūtaṃ prajānāti;

trīṇi cāsya saṃyojanāni prahīṇāni bhavanti,
prajñātāni, tadyathā-satkāyadṛṣṭi:, śīlavrata-

parāmarśa:, vicikitsā ca | sa eṣāṃ trayāṇāṃ
saṃyojanānāṃ prahāṇāt srotaāpanno bhavati

avinipātadharmā sambodhiparāyaṇa: saptakṛdbhavaparama:
saptakṛtvo devāṃ^śca manuṣyāṃ^śca saṃsṛtya

sandhāvya du:khasyāntaṃ kariṣyati" ( ) iti |

sarvametad vaktavyaṃ syāt | bhavedityartha: | tri:prakārā:
kila kleśā iti | darśanaheyā

ihādhikṛtā: | ekaprakārā: satkāyāntagrāhadṛṣṭaya:,
du:khadarśanamātrapraheyatvāt | dviprakārā:

śīlavrataparāmarśā: | catuṣprakārā:
vicikitsā-mithyādṛṣṭi-dṛṣṭi-parāmarśā: | tatra
satkāyadṛṣṭi-

rmukhamekaprakārāṇām | ata: satkāyadṛṣṭigrahaṇāt
antagrāhadṛṣṭirapi gṛhītā bhavati | vicikitsā

mukhaṃ catu:prakārāṇām | atastadgrahaṇāt
mithyādṛṣṭiparāmarśāṇāṃ grahaṇaṃ bhavati |
śīlavrata-

parāmarśāstu sākṣādeva gṛhītā: | ye tu rāgādayo
darśanaheyā:, te'pi tadālambanatvād gṛhītā

eveti śakyate vaktumiti | antagrāhadṛṣṭi:
satkāyadṛṣṭipravarttiteti | ātmana: śāśvatocchedānu-

grahaṇāt | dṛṣṭiparāmarśa:
śīlavrataparāmarśapravartita iti | yena śuddhiṃ pratyeti,
tasyāgrato grahaṇāt |

mithyādṛṣṭirvicikitsāpravartiteti | saṃśayitasya
mithyāśravaṇacintanānmithyāniścayotpatte: | ato

mūlagrahaṇāt mūlasambhūtagrahaṇa
siddhirityantagrāhadṛṣṭyādayo'pyuktarūpā veditavyā:
||43||

apare punarāhuriti | ayamevācārya: |

@662

trayo'ntarāyā deśāntaragamane bhavanti-agantukāmatā,
mārgavibhramo'nyamārga-

saṃśrayaṇāt, mārgasaṃśayaśca | evaṃ mokṣagamane'pyeta
eva trayo'ntarāyā: | tatra satkāyadṛṣṭyā

mokṣāduttrāsamāpannasyāgantukāmatā bhavati |
śīlavrataparāmarśenānyamārgasaṃśrayaṇānmokṣa-

vibhrama: | vicikitsayā mārgasaṃśaya: | eṣāṃ
mokṣagamanāntarāyāṇāṃ prahāṇaṃ dyotayan bhagavān

kleśatrayasyaiva prahāṇaṃ deśitavān ||44||

yathā bhagavatā pañcavidhamavarabhāgīyaṃ saṃyojanamuktam
| evaṃ puna:-

pañcadhaivordhvabhāgīyam,

katham ? ityāha-

dvau rāgau rūpyarūpijau |

tau

auddhatyamānamohāśca,

ityetāni pañcordhvabhāgīyāni saṃyojanāni |
tadyathā-rūparāga:, ārūpyarāga:,

auddhatyam, māna:, avidyā ca |
eṣāmaprahāṇenordhvadhātvanatikramāt |

samāpta: saṃyojanaprasaṅga: ||

bandhanāni katamāni ? trīṇi bandhanāni | rāgo bandhanaṃ
sarva:, dveṣo bandhanaṃ sarva:,

moho bandhanaṃ sarva: |

kasmādetadeva trayaṃ bandhanamuktaṃ bhagavatā ?

vidvaśād bandhanatrayam ||45||

trivedanāvaśāt trīṇi bandhanāni | sukhāyāṃ hi
vedanāyāṃ rāgo'nuśete ālambana-

samprayogābhyām | du:khāyāṃ dveṣa: | adu:khāsukhāyāṃ
moho na tathā rāgadveṣau | svasāntā-

nikālambanato vā niyama: ||45||

-------------------

mārgavibhrama: katham ? ityāha-anyamārgasaṃśrayaṇāditi
||44||

avarabhāgīyasaṃyojana
vacanādanyabhāgīyamapyastītyarthāduktaṃ bhavati | ata
idamucyate-

pañcadhaivordhvabhāgīyamiti | saṃyojanaprasaṅga: |

"saṃyojanādibhedena punaste pañcadhoditā:" (abhi^ ko^ 5.40)
ityanena sambhedena

saṃyojananirdeśānantaraṃ
bandhananirdeśāvasaro'paraparyāya: | rāgo bandhanaṃ
sarvamiti | sarva iti

prakārato dhātutaśca | sarvadveṣa: ! kiṃ sarva: ?
prakārata eva | moha: sarva: | prakārato dhātutaśca |

ālambanasamprayogābhyāmiti | sva-parasāntānikyāṃ
sukhāyāṃ vedanāyāṃ yathāyogaṃ rāgo'nuśete |

du:khāyā vedanāyāṃ dveṣa:,
ālambanasamprayogābhyāmityeva | adu:khāsukhāyāṃ moha:,
tābhyāmityeva |

nanu ca rāgadveṣāvapyadu:khāsukhāyāṃ yathāyogaṃ
tathaivānuśayāte, kasmānmoha ityevocyate ?

ityāha-na tathā rāgadveṣāviti |
rāgadveṣāvapyanuśayāte, na tu tathā yathā moha: | moho hi

apaṭutvādapaṭkyāmadu:khāsukhāyāṃ
vedanāyāmanukūlatvāt sutarāmanuśeta iti svasāntānikā-

@663

anuśayā pūrvamevoktā: ||

ukleśā: vaktavyā: | tatra ye yāvat kleśā upakleśā api
te; cittopakleśanāt |

ye'pyanye caitasā: kliṣṭā: saṃskāraskandhasaṃjñitā: |

kleśebhyaste'pyupakleśāste tu na kleśasaṃjñitā: ||46||

ye'pyanye kleśebhya: kliṣṭā dharmā:
saṃskāraskandhasaṃgṛhītāścaitasikāsta upa-

kleśā eva | te punarye kṣudravastuke paṭhitā: | iha tu
paryavasthānakleśamalasaṃgṛhītāneva

nirdekṣyāma: ||46||

kāni puna: paryavasthānāni ? ityāha-kleśā apīha
paryavasthānam; kāmarāga-

paryavasthānapratyayadu:khamiti sūtre vacanāt |
prakaraṇaśāstre tu-

āhnīkyamanapatrāpyamīrṣyāmātsaryamuddhava: |

kaukṛtyaṃ styānamiddhaṃ ca paryavasthānamaṣṭadhā ||47||

vaibhāṣikanyāyena punardaśa paryavasthānāni-etāni
cāṣṭau,

krodhamrakṣau ca,

tatrāhnīkyānapatrāpye vyākhyāte | parasampattau cetaso
vyāroṣa īrṣyā | dharmāmiṣa-

-------------------

lambanato vā niyama iti |
svasāntānikasukhādyanubhūtisāmarthyāt tathā niyama: |
svasantāna-

vedanāyāṃ hi sukhāyāṃ rāga:, du:khāyāṃ dveṣa:,
adu:khāsukhāyāṃ moha: samprayogata iti |

apare tu vyācakṣate-na tathā rāgadveṣāviti | sukhāyāṃ
yathā rāgo'nuśete, na tathā

dveṣa: | kiṃ puna: sukhāyāmapi dveṣo'nuśete ? śatrusukhe
ālambanata: | yathā ca du:khāyāṃ

dveṣo'nuśete, na tathā rāga: | kiṃ punardukhāyāmapi
rāgo'nuśete ? anuśete śatrudu:khe ālambanata: |

svasāntānikālambanato vā niyama iti |
athavā-svasānatānike sukhe ālambanata:

samprayogato vā rāgo'nuśete, na parasāntānike śatrusukhe |
evaṃ du:khe svasāntānike dveṣo'nuśete

ālambanata: samprayogato vā, na parasāntānike
śatrudu:khe-ityevaṃ svasāntānikālambanato

niyama: | sukhāyāṃ vedanāyāṃ rāgo'nuśete,
ālambanasamprayogābhyām, du:khāyāṃ dveṣa iti ||45||

cittopakleśanāditi | cittakliṣṭakaraṇāt | ye'pyanye
caitasā iti | kleśebhyo'nya

ityartha: | ta upakleśā eveti | kleśasamīparūpā: | kleśo
vā samīpavartyeṣāmiti |

kleśapravṛttyanuvṛttera
paripūrṇakleśalakṣaṇatvāccopakleśa: |
upakleśāścaitasā eva, te na citta-

viprayuktā: | ye kṣudravastuke paṭhitā iti | kṣudravastuke
pravacanabhāge ye paṭhitā: | na tu cetanādaya

evetyabhiprāya: | tadyathā-arati:, vijṛmbhikā, cetaso
līnatvam, tandrī (jaḍ+atā),

bhakṣe'samatā, nānātvasaṃjñā, amanasikāra:,
kāyadauṣṭhulyam, śṛṅgī, bhittirīkā, anārjavam,

amārdavatā, asvabhāvānuvṛttitā, kāmavitarka:,
vyāpādavitarka:, vihiṃsāvitarka:, jñātivitarka:,

janapadavitarka:, avamanyanāpratisaṃyukto vitarka:,
kulodayatāpratisaṃyukto vitarka:, śoka:,

du:kham, daurmanasyam, upāyāsa iti ||46-47||

@664

kauśalapradānavirodhī cittāgraho mātsaryam | auddhatyaṃ
cetaso'vyupaśama: | kaukṛtyaṃ styānaṃ

ca vyākhyāte | kāyasandhāraṇāsamarthaścittābhisaṃkṣepo
middham | tattu kliṣṭameva paryavasthānam,

kaukṛtyaṃ ca | vyāpādavihiṃsāvarjita:
sattvāsattvayorāghāta: krodha: | avadya-pracchādanaṃ

mrakṣa: |

eṣāṃ ca daśānāṃ paryavasthānānāṃ

rāgotthā āhnīkyauddhatyamatsarā: |

ete traya upakleśā rāgani:ṣyandā: |

mrakṣe vivāda:,

tṛṣṇāni:ṣyanda ityeke | ubhayorityanye | yathākramaṃ
jñātājñātānāmiti |

avidyāta: styānamiddhānapatrapā: ||48||

ete trayo'vidyāni:ṣyandā: ||48||

kaukṛtyaṃ vicikitsājaṃ krodherṣye pratighānvaye |

pratighasamutthe iti | ete ca daśa kleśani:ṣyandā
upakleṣā: |

anye ca ṣaṭkleśamalā:

tadyathā- māyā śāṭhyaṃ madastathā ||49||

-------------------

tatrāhnīkyānapatrāpye vyākhyāte iti | "ahnīragurutāvadye
bhayādarśitvamatrapā" (abhi^ ko^ 2.33)

iti | dharmāmiṣeti vistara: | dharmasyāmiṣasya ca pradāne
virodhi cittasyāgraho

mātsaryam | `mā matta: saratu' ityākāro matsara: | matsara
eva mātsaryam | matsariṇo vā bhāvo

mātsaryam | kaukṛtyaṃ styānaṃ ca vyākhyāte iti |
kukṛtabhāva: kaukṛtyam | iha tu tadālambanadharma:

kaukṛtyam | kāyacittākarmaṇyatā styānamiti |
cittābhisaṃkṣepo middhamityetāvatyucyamāne

samāpattāvapi prasaṅga:, ityato
viśeṣyate-kāyasandhāraṇasamartha iti | tattu kliṣṭameva

paryavasthānam | kaukṛtyaṃ ceti | yat kliṣṭaṃ middham, tat
paryavasthānam | yattu kuśalamavyākṛtaṃ

vā, na tat paryavasthānam | trividhaṃ hi middhamiṣyate,
kaukṛtyaṃ ca | yat kliṣṭaṃ tat paryavasthānam,

na kuśalam | kuśalākuśalaṃ hi tadiṣyate |
vyāpādavihiṃsāvarjita: sattvāsattvayorāghāta: krodha: |

sattvaviṣaye āghātaviśeṣo vyāpāda: | `amī bhavanta:
sattvā: hanyantāṃ vā, badhyantāṃ vā

śīryantāṃ vā, anayena vyasanena
āpadyantām'-ityākārapravṛtto vyāpāda:, sattvākarṣaṇa-

santrāsanatarjanādikarmapravṛttā vihiṃsā, tābhyāmanya:
sattvāsattvayorāghāta: krodha: | tadyathā-

śikṣākāmasya bhikṣościttaprakopa:, kaṇṭakādiṣu ca
prakopa iti |

yathākramaṃ jñātājñātānāmiti | rājadibhirjñātānāṃ
mrakṣavatāṃ pudgalānāṃ mrakṣastṛṣṇāniṣyanda:

`mā me lābhasatkāro na bhavaṣyiti' iti | ajñātānāma
vidyāniṣyanda: karmasvakatām-

śraddhadhānastadavadyaṃ pracchādayati | na parasyāntike
viśuddhyarthaṃ deśayatīti evamubhayaniṣyando

mrakṣa ityeke |

@665

pradāśa upanāhaśca vihiṃśā ceti,

tatra paravañcanā māyā | cittakauṭilyaṃ śāṭhyam, yena
yathābhūtaṃ nāviṣkaroti

vikṣipatyaparisphuṭaṃ vā pratipadyate | mada: pūrvokte: |
sāvadyavastudṛḍhagrāhitā pradāśa:,

yena nyāyasaṃjñaptiṃ na gṛhṇāti |
āghātavastubahulīkāra upanāha: | viheṭhanaṃ vihiṃsā,
yena

prahārapāruṣyādibhi: parān viheṭhayate |

eṣāṃ puna: ṣaṇṇāṃ kleśamalānāṃ rāgajau |

māyāmadau pratighaje upanāhavihisaṃne ||50||

dṛṣṭyāmarśāt pradāśastu śāṭhyaṃ dṛṣṭisamutthitam
|

"kiṃ kuṭilam ? pāpikā dṛṣṭi:" iti gāthāvacanād yujyate
| śāṭhyaṃ

dṛṣṭini:ṣyanda: ||49-50||

ka eṣāṃ kimprahātavya: ? yāni tāvat daśa
paryavasthānānyuktāni,

tatrāhnīkyānapatrāpyastyānamiddhoddhavā dvidhā ||51||

ete pañca dharmā dvividhā darśanabhāvanāprahātavyā:;
ubhayaprakārakleśasamprayogāt |

yaśca yaddarśanaheyasamprayukta: sa taddarśanaprahātavya:
||51||

tadanye bhāvanāheyā:,

tebhyo'nye paryavasthānasaṃgṛhītā upakleśā bhāvanāheyā
eva | īrṣyāmātsarya-

kaukṛtyakrodhamrakṣā: svatantrāśca | svatantrāścaite
pañcopakleśā:; adhimātrasamprayogitvāt |

yathaite īrṣyādaya: pañcopakleśā bhāvanāheyā:,
svatantrāśca tathā malā: |

ṣaṭkleśamalāstathaiva | ete punaryathoktā upakleśā:

kāme'śubhā:,

-------------------

kathamanapatrāpyamavidyāniṣyanda: ? yasmāt `avadye
bhayadarśitvamatrapā' (abhi^ ko^

2.33) iti | yat kliṣṭaṃ tadeva paryavasthānādhikārāt
||48||

"kleśamalā:" iti | yathā śarīrānmalā jāyante, evamime
māyādayo malā iva kleśebhya

utpadyante | kṣipati prerayati | mada: pūrvokta: | "mada:
svadharme raktasya paryādānaṃ tu cetasa:"

(abhi^ ko^ 2.34) iti ||49-50||

yaśca yaddarśanaheyasamprayukta iti | yasya satyasya darśanam
= yaddarśanam, yaddarśanena heya: =

yaddarśanaheya:, tena samprayukta: =
yaddarśanaheyasamprayukta: | sa taddarśanaheya: | sa tasya
darśanasya darśanena

heya: | ka: ? āhnīkyādi: | tadanye bhāvanāheyā eva ||51||

tebhyo'nya iti | āhnīkyādibhyo'nye īrṣyādayo
bhāvanāheyā eva | na darśanaheyā: |

svatantrāścaite | na rāgādiparatantrā ityartha:

@666

kāmadhātāvakuśalā: | tatrāpi

trayo dvidhā,

styānauddhatyamiddhāni akuśalāvyākṛtāni |

pareṇāvyākṛtāstata: ||52||

kāmadhātorūrdhvamavyākṛtā: upakleśā yathāsambhavam
||52||

kati punareṣāṃ kutastyā veditavyā: ?

māyā śāṭhyaṃ ca kāmādyadhyānayo:,

etau dvau kāmadhātau prathame ca dhyāne | kathaṃ brahmaloke
māyā ?

brahmavacanāt |

sa hi tatra mahābrahmā vitathātmasandarśanatayā
āyuṣmantamaśvajitaṃ vañcayituṃ

pravṛtta: | uktamapi śāṭhyaṃ prasaṅgenāgataṃ
punarevoktam |

styānauddhatyamadā dhātutraye,

ete trayastraidhātukā: |

anye kāmadhātujā: ||53||

ṣoḍaśabhya: pañcāpanīyānya ekādaśopakleśā:
kāmāvacāra eva ||53||

uktā: kleśā upakleśāśca ||

athaiṣāmanuśayānāṃ kati manobhūmikā: ? kati
ṣaḍvijñānakāyikā: ? saṃkṣepata:

samānamiddhā dṛggheyā manovijñānabhūmikā: |

-------------------

styānauddhatyamiddhānyakuśalāvyākṛtānīti |
paryavasthānādhikārāt middhaṃ kuśalamapīti

nocyate |

"pareṇāvyākṛtāstata:" iti | yathāsambhavamiti |
kāmadhāto: pareṇa yāvanta: sambhavanti,

te punarmāyāśāṭhyādaya: ||52||

vitathātmasandarśanatayeti | vitathasyātmana:
sandarśanatayā mahābrahmā āyuṣmatamaśvajitaṃ

vañcayituṃ pravṛtta: `kutremāni brahman ! mahābhūtāni
apariśeṣaṃ nirudhyante' iti pṛṣṭo'prajānan

kṣepamakārṣīt-"ahamasmi brahmā mahābrahmā īśvara:
kartā nirmātā sraṣṭā sṛja: pitṛbhūto

bhāvānām" iti māyayā vañcayitumārabdha: | ata sa
mahābrahmā āyuṣmantamaśvajitaṃ kare

gṛhītvaikānte'sthāt | ekānte
sthitaścedamuktavān-`vidyamāne tathāgate māṃ praṣṭavyaṃ
manyase'-

itīdamasya śāṭhyaṃ dṛśyate | svapariṣallajjayā
hyātmīyājñānatāṃ nigūhamāna: sa tathā kṛtavāniti |

uktamapi śāṭhyamiti | tathā
hi-"kaukṛtyamiddhākuśalānyādye dhyāne na santyata:" (abhi^

ko^ 2.31) iti | atroktamapi prasaṅgeneti |
"pareṇāvyākṛtāstata:" iti prasaṅgeneti |

pañcāpanīyeti | māyā-śāṭhya-styānauddhatyamadān ||53||

@667

darśanaprahātavyā: sarve manobhūmikā: saha
mānasiddhābhyāṃ bhāvanāheyābhyāmapi |

te hi sakale manobhūmike |

upakleśā: svatantrāśca,

ye ca kecidupakleśā: svatantrāste bhāvanāheyā api santo
manobhūmikā eva

draṣṭavyā: |

ṣaḍvijñānāśrayā: pare ||54||

anye kleśopakleśā: ṣaḍvijñānabhūmikā: veditavyā: | ke
punaranye ? bhāvanā-

prahātavyā rāgapratighāvidyā upakleśāśca
tatsamprayuktā:, āhnīkyānapatrāpyastyānauddhatyāni,

ye ca kleśamahābhūmikeṣūktā: ||54||

yānīmāni sukhādīni pañcendriyāṇi, eṣāṃ
katamenendriyeṇa katama: kleśa upakleśo

vā samprayukta: ?

sukhābhyāṃ samprayukto hi rāga:,

sukhāsaumanasyābhyāṃ rāga: samprayukta: |

dveṣo viparyayāt |

du:khābhyāmityartha: | du:khena daurmanasyena ca |
harṣadainyākāravartitvāt ṣaḍvijñāna-

bhūmikatvācca rāgadveṣayo: |

moha: sarvai:,

avidyāyā: sarvakleśasamprayogitvāt pañcabhirapīndriyai:
samprayoga: |

asaddṛṣṭirmanodu:khasukhena tu ||55||

manodu:khaṃ daurmanasyam, mana:sukhaṃ saumanasyaṃ ca |
tābhyāṃ mithyādṛṣṭi: samprayuktā

puṇyakarmaṇāṃ pāpakarmaṇāṃ ca yathākramam ||55||

daurmanasyena kāṅkṣā,

-------------------

te hi sakale manobhūmike iti | mānamiddhe |

"upakleśā: svantrāśca" iti | īrṣyāmātsaryādaya: | ye ca
kleśamahābhūmikeṣūktā

ityāśraddhyakauśīdya-pramādā eva, nānye,
styānauddhatyayorihaiva pūrvaṃ gṛhītatvāt | mohasya
kleśama-

grahaṇena grahaṇāt ||54||

"sukhābhyām" iti |
sukhavedanāsvabhāvābhyāmindriyābhyāmityartha: |
harṣadainyākāra-

vartitvāditi | harṣākāravartī rāga: dainyākāravartī
dveṣa iti yathāsaṅkhyena | ṣaḍvijñānabhūmika-

tvācceti | pañcavijñānabhūmikatvād rāga: sukhendriyeṇa |
manovijñānabhūmikattvāttu rāga:

saumanasyendriyeṇa, dveṣaśca daurmanasyendriyeṇa
samprayukta: | puṇyakarmaṇāṃ pāpakarmaṇāṃ ca
yathākramamiti |

puṇyakarmaṇāṃ mithyādṛṣṭirdaumanasyena samprayuktā,
puṇyakriyāyā nairarthakyadarśanāt | pāpakarmaṇāṃ

mithyādṛṣṭi: saumanasyena samprayuktā,
svakṛtapāpavaiphalyadarśanāt ||55||

@668

saṃśayito hi niścayenārthī durmanāyate |

anye saumanasyena,

anye'nuśayā: saumanasyenaiva samprayuktā: | ke punaranye ?
catasro dṛṣṭaya:, mānaśca |

harṣākāravartitvāt |

kiṃpratisaṃyuktā ime'nuśayā nirdiṣṭā: ? āha-

kāmajā: |

evaṃ pratiniyataṃ samprayogamuktvā sāmānyenāha-

sarve'pyupekṣayā,

sarve'pyete'nuśayā upekṣendriyeṇa samprayuktā: |
pravāhacchedakāle kila kleśānāma-

vaśyamupekṣā santiṣṭhate |

adhobhūmikā: katham ? ityāha-

svai: svairyathābhūmyūrdhvabhūmikā: ||56||

svai: svairindriyairūrdhvabhūmikā anuśayā: samprayujyante |
yasyāṃ bhūmau yāvantīndri-

yāṇi, tatrāpi
cāturvijñānakāyikāścāturvijñānakāyikai:, manobhūmikā
manobhūmikaireva

yathāsambhavam ||56||

ukta: kleśānāmindriyasamprayoga: ||

upakleśānāṃ puna:

daurmanasyena kaukṛtyamīrṣyā krodho vihiṃsanam |

upanāha: pradāśaśca,

`samprayuktāni' iti vartate | dainyākāravartitvādeṣām,
manobhūmikatvācca |

-------------------

catasro dṛṣṭaya iti | satkāyadṛṣṭi:, antagrāhadṛṣṭi:,
dṛṣṭiparāmarśa:, śīlavrataparāmarśaśca |

kathamucchedadṛṣṭi: saumanasyena samprayuktā ?
tasyābhinatatvāt | upekṣā santiṣṭhata iti | vināśā-

vasthāyāṃ mandatvāt | yasyāṃ bhūmau
yāvantīndriyāṇīti |

saumanasyasukhopekṣā: upekṣā sumanaskaje |

sukhopekṣe upekṣā ca vido dhyānopapattiṣu ||
ityavagantavyam |

tatrāpyūrdhvabhūmiṣu | caturvijñānakāyikā: prathama eva
dhyāne | cakṣu: śrotrakāya-

manovijñānabhūmikā: | prathame hi dhyāne
trivijñānakāyikaṃ sukhendriyamasti | manovijñānakāyikaṃ

saumanasyendriyam | caturvijñānakāyikamupekṣendriyam | tat
ūrdhvaṃ manobhūmikameva | dvitīye dhyāne

saumanasyopekṣendriye | tṛtīye sukhopekṣendriye | caturthe
dhyāne ārūpyeṣu copekṣendriyameva | tatra

sarve'pyanuśayā yathāyathaṃ vedanendriyeṇa samprayuktā: |
tatra śamathasnigdhasantānatvāt harṣadainyākāra-

vyavasthā nāsti | dainyākāravartitvādeṣāṃ
kaukṛtyādīnāṃ na saumanasyena samprayoga: | manobhūmika-

tvānna du:khendriyeṇa ||56||

@669

mātsaryaṃ tu viparyayāt ||57||

saumanasyenetyartha: | lobhānvayatvena harṣākāravartitvāt
||57||

māyā śāṭhyamatho mrakṣo middhaṃ cobhayathā,

saumanasyadaurmanasyābhyām | kadāciddhi sumanā: vañcayate,
kadācid durmanā: |

evaṃ yāvat svapiti |

mada: |

sukhābhyām,

tṛtīye dhyāne sukhenādhastāt, saumanasyena
ūrdhvamupekṣayā | yasmāt

sarvagopekṣā,

atastayā sarve'nuśayā: samprayujante | na hi tasyā: kvacit
pratiṣedha:,

yathā'vidyāyā: |

catvāryanyāni pañcabhi: ||58||

āhnīkyamanapatrāpyaṃ styānamauddhatyaṃ caitāni catvāri
paryavasthānāni pañcabhira-

pīndriyai: samprayujyante; akuśalamahābhūmikatvāt,
kleśamahābhūmikatvācca ||58||

yāni sūtre pañca nivaraṇāni uktāni-kāmacchanda:,
vyāpāda:, styānamiddham,

auddhatyakaukṛtyam, vicikitsā ca | kiṃ traidhātukya:
styānauddhatyavicikitsā gṛhyante ?

atha kāmapratisaṃyuktā eva ? "kevalo'yaṃ
paripūrṇo'kuśalarāśiryaduta pañca nivaraṇāni"

ityekāntā:; kuśalatvavacanāt sūtre |

kāme nivaraṇāni,

nānyatra dhātau | kiṃ puna: kāramaṃ dve styānamiddhe evaṃ
nivaraṇamuktam, dve cauddhatya-

kaukṛtye ekam ?

-------------------

lobhānvayatveneti | lobhahetukatvena | lobhasamutthenetyartha:
||57||

"mada: sukhābhyām" iti | sukha-saumanasyābhyām | tṛtīye
dhyāne sukheneti | madasya

mānasatvāt | yathā avidyāyā iti | na kvacit kleśe
upakleśe vā samprayogapratiṣedho'sti |

evamupekṣāyā apīti | akuśalamahābhūmikatvāt
āhnīkyānapatrāpyayo: | "akuśale

tvāhnīkyamanapatrapā" (abhi^ ko^ 2.27) iti vacanāt |
kleśamahābhūmikatvācca

styānauddhatyayo: | ṣaḍvijñānakāyā akuśalā: kliṣṭā:
sambhavantītyata: pañcabhirapīndriyai:

samprayoga eṣāṃ sambhavatīti ||58||

kiṃ traidhātukya: styānamiddhavicikitsā gṛhyanta iti |
āsāṃ tridhātukatvāt tā eva

niṣkṛṣya pṛcchyante | kevalo'yamiti vistara: | akuśalā
rāśiriti | "bhikṣavo yaduta

pañcanivaraṇānīti te samyagvadamānā vadeyu: | tat kasya
heto: ? kevalo'yaṃ bhikṣava: paripūrṇā-

kuśalarāśiryaduta pañca nivaraṇāni" iti
vistareṇaikāntākuśalatvavacanāt | kāme nivaraṇāni

nānyatreti | vṛttisūtrapadayorekavākyatā | nivaraṇānīti
dhyānasampattyādīnāmāvaraṇānītyartha: |

@670

ekavipakṣāhārakṛtyata: |

dvyekatā

dvyorekatā dvyekatā | vipakṣa: pratipakṣo'nāhāra
ityeko'rtha: | styānamiddhayoreka

āhāra: sūtre, anāhāraśca | ka:
styānamiddhanivaraṇasyāhāra: ? pañca dharmā:-tandrā,
arati:,

vijṛmbhikā, bhakte'samatā, cetaso līnatvamiti | atha
styānamiddha-nivaraṇasyānāhāra: ?

ālokasaṃjñeti | kṛtyamanayorapyekam | ubhe api hyete cittaṃ
layaṃ codayata: | auddhatya-

kaukṛtyayorapyeka āhāra ukta:, eko'nāhāra: |
kaścauddhatyakaukṛtyanivaraṇasyāhāra: ?

catvāro dharmā:-jñātivitarka:, janapadavitarka:,
amaravitarka:, paurāṇasya ca hasita-

krīḍitaramitaparibhāvitasyānusmartā bhavatīti |
kaścauddhatyakaukṛtyanivaraṇasyānāhāra: ?

śamatha iti | kṛtyamapyanayorekam | ubhe api hyete
cittamavyupaśāntaṃ vartayata: | atha

ekavipakṣāhārakṛtyatvāt dvayorapyekatvamuktam |

yadi sarvakleśā nivaraṇam, kasmāt pañcaivoktāni ?

pañcatā skandhavighātavicikitsanāt ||59||

kāmacchandavyāpādābhyāṃ śīlaskandhavighāta: |
styānamiddhena prajñāskandhasya,

auddhatyakaukṛtyena, samādhiskandhasya |
samādhiprajñayorabhāve satyeṣu vicikitsako

bhavatītyata: pañcoktāni |

etasyāṃ tu kalpanāyāṃ samādhiskandhavirodhina
auddhatyakaukṛtyanivaraṇasya pūrvaṃ

grahaṇaṃ prāpnoti | ato yathāsaṅkhyametābhyāṃ
samādhiprajñāskandhopaghāta ityapare | samādhi-

prayuktasya hi styānamiddhād bhayam,
dharmapravicayaprayuktasyauddhatyakaukṛtyāditi |

-------------------

"ekavipakṣāhārakṛtyata:" iti |
ekavipakṣāhārakṛtyatvādityartha: | antareṇāpi hi

bhāvapratyayaṃ nirdeśo bhavet | athavā-ekaṃ
vipakṣāhārakṛtyam = ekavipakṣāhārakṛtyam, tata

iti | vipakṣa: pratipakṣa iti | ślokabandhānuguṇyena
pratipakṣa iha vipakṣo'bhipreta: | kleśaviruddha:

pakṣo vipakṣa iti kṛtvā | abhidharme tu kṛṣṇa: pakṣo
vipakṣa:, śuklaviruddha: pakṣo vipakṣa:,

śuklaviruddha: pakṣo vipakṣa iti pratītam |

bhakte asamateti | ati bahu bhuktvā āhārasya ya:
kāyoparodha: | anāhāra iti

pratipakṣa: |

styānamiddhena prajñāskandhasya | kim ? vighāta iti
prakṛtam |

etasyāṃ tu kalpanāyāmiti vistara: | śīlaskandha:,
samādhiskandha:, prajñāskandha iti

yayānupūrvyā skandhā vyavasthitā:, tayaivānupūrvyā
tadvipakṣabhūtāni nivaraṇāni paṭhyeran-

kāmacchanda:, auddhatyakaukṛtyam, styānamiddham, vicikitsā
ceti | auddhatyakaukṛtya-

nivaraṇasya pūrvaṃ grahaṇaṃ prāpnoti | samādhiskandhasya
prajñāskandhatvāt | na caivam, ato naitat

kāraṇamityabhiprāya: | kiṃ punaratra kāraṇam ?
ityāha-ato yathāsaṅkhyasya etābhyāṃ styānamiddhena

@671

anye tvanyathā varṇayanti | kathaṃ varṇayanti ?
cāragatasya priyāpriyarūpeṣu viṣayeṣu

nimittagrāhād vihāragatasya tatpūrvakau
kāmacchandavyāpādau samādhipraveśasyādito'ntarāyaṃ

kuruta: | tata: samādhipraviṣṭasyāprayogeṇa
śamathavipaśyanāsevanāt styānamiddhamauddhatya-

kaukṛtyaṃ vicikitsā ca yathākramaṃ
śamathavipaśyanayorantarāyaṃ kuruta: | vyutthitasyāpi

dharmanidhyānakāle vicikitsā antarāyaṃ karoti | ata: pañca
nivaraṇānyuktāni ||59||

idaṃ vicāryate-visabhāgadhātusarvatragāṇāṃ
nirodhamārgadarśanaprahātavyānāṃ ca

sāsravālambanānāṃ yadālambanaṃ parijñāyate te tadā na
prahīyante, yadā prahīyante, tadālambanaṃ

na parijñāyate iti kathameṣāṃ prahāṇam ?
nāvaśyamālambanaparijñānāt kleśānāṃ kṣayo

bhavati | kiṃ tarhi ? caturbhi: prakārai: | katamaiścaturbhi:
? darśanaheyānāṃ tāvat-

ālambanaparijñānāt, tadālambanasaṃkṣayāt |

ālambanaprahāṇācca,

-------------------

auddhatyakaukṛtyena ca nivaraṇābhyāṃ
samādhiprajñāskandhayorupaghāta iti | katham ? ityāha-

samādhiprayuktasya hi styānamiddhād bhayam;
samānarūpakalpatvāt | evaṃ dharmapravicaya-

prayuktasyauddhatyakaukṛtyād bhayamiti |

anye tvanyathā varṇayantīti | pūrvācāryā: |
cāragatasyeti | piṇḍapātārthaṃ paribhramata: |

vihāragatasya pratisallīnasya sthitasya vā niṣaṇṇasya vā
caṃkramyamāṇasya vā | tatpūrvakau

priyāpriyaviṣayanimittagrāhapūrvakau,
priyāpriyaviṣayapūrvakau vā | yathākramaṃ
śamathavipaśyana-

yorantarāyaṃ kuruta iti | śamathasya
styānamiddhamantarāyaṃ karoti; pratyāsannarūpatayā
styānamiddhopa-

sthānāt | vipaśyanāyā auddhatyakaukṛtyavicikitse
antarāyaṃ kuruta: | auddhatyakaukṛtyasya

kṛtadvandvaikavadbhāvasya vicikitsayā saha
punardvandva:-auddhatyakaukṛtyaṃ ca vicikitsā

ca = auddhatyakaukṛtyavicikitse iti | vicikitsā tu
punarvyutthitasyāpi tasya dharmanidhyāna-

kāle'ntarāyaṃ karoti |

apare punarevaṃ pāṭhaṃ
paṭhanti-styānamiddhamauddhatyakaukṛtyaṃ vicikitsā ceti |
evaṃ ca

vyācakṣate-styānamiddhaṃ śamathasyāntarāyaṃ karoti,
auddhatyakaukṛtyaṃ vipaśyanāyā: | vicikitsā

ca vyutthitasya dharmanidhyānakāle'ntarāyaṃ karoti ||59||

visabhāgadhātusarvatragānāmiti vistara: |
visabhāgadhātusarvatragānāṃ du:khasamudayadarśana-

heyatvena dvibhedānāṃ mithyādṛṣṭyādīnāṃ
yadālambanaṃ parijñāyate
du:khasamudayānvayajñānapakṣeṇa mārgeṇa

rūpārūpyadhātvālambanāvasthāyām, na te tadā prahīyante
| du:khadharmajñānena samudayadharmajñānena ca

yathāyogaṃ pūrvameva prahīṇatvāt | dharmajñānavadhyā hi
te, kāmāvacaratvāt | nirodhamārgadarśana-

prahātavyānāṃ ca sāsravālambanānāṃ
dṛṣṭiprahātavyānāṃ yadālambanaṃ
nirodhamārgadṛggheyaṃ mithyā-

dṛṣṭyādikaṃ du:khasamudayasatyasvabhāvaṃ
du:khasamudayadharmajñānapakṣeṇānvayajñānapakṣeṇa vā
yathādhātu

parijñāyate | na te tadā parihīyante |
nirodhamārgadarśanapraheyatvāditi | na ca tathā
teṣāmālambanaṃ

parijñāyate; pūrvameva jñātatvāt | kathameṣāṃ
prahāṇam ālambanaparijñānāt tatprahāṇaṃ na yujyata

@672

tatrālambanaparijñānād du:khasamudayadarśanaheyānāṃ
svabhūmyālambanānāmāsravā-

lambanānāṃ ca |
tadālambanasaṃkṣayādvisabhāgadhātusarvatragāṇām |
tadālambanā: sabhāgadhātu-

sarvatragā: | teṣu prahīṇeṣu te'pi prahīṇā bhavanti |
ālambanaprahāṇāt nirodhamārgaheyānāṃ

sāsravālambanānām | te
hyanāsravālambanāsteṣāmālambanam | atasteṣu prahīṇeṣu
te'pi

prahīṇā bhavanti | bhāvanāheyānāṃ puna:-
pratipakṣodayāt kṣaya: ||60||

yasya hi kleśaprakārasya pratipakṣo mārga utpadyate sa
prahīyate |

kasya puna: ka: pratipakṣa: ? adhimātrādhimātrasya
mṛdumṛduriti vistareṇa paścāt

pravedayiṣyāma: ||60||

katividhaśca pratipakṣa: ? ityāha-

prahāṇādhāradūratvadūṣaṇākhyaścaturvidha: |

pratipakṣa:,

prahāṇapratipakṣa: ānantaryamārga: |

ādhārapratipakṣastasmāt pareṇāryo mārgo yena
tatprāpitaṃ prahāṇamādhāryate |

-------------------

ityabhiprāya: | tatrālambanaparijñānāt kāmāvacarā:
svadhātvālambanā rūpārūpyavacarāśca du:khasa-

mudayadṛggheyā: prahīyante | tatra
visabhāgadhātvālambanānāmālambanaparijñayā
śamathaprahāṇam; du:kha-

samudayānvayajñānakṣāntyoryugapat dvidhātvālambanatvāt |

svabhūmyālambanānāmiti | viśeṣaṇam,
visabhāgadhātusarvatraganirāsārtham | tadālambana-

saṃkṣayāditi | visabhāgadhātusarvatragā ālambanameṣāṃ
satkāyadṛṣṭyādīnāmiti | tadālambanā:

sabhāgadhātusarvatragā: | teṣāṃ kṣayāt prahāṇāt | te
visabhāgadhātusarvatragā: prahīyante |

(taddhetutvenopastambhaprahāṇād
visabhāgadhātusarvatragānāṃ prahāṇamālambanaprahāṇāt)
| ālambana-

prahāṇāditi | dṛṣṭiparāmarśādyālambanānāṃ
nirodhamārgadarśanaheyānāṃ mithyādṛṣṭyādīnāṃ
prahāṇāt |

te'pi dṛṣṭiparāmarśādaya: sāsravālambanā: prahīyante |

"pratipakṣodayāt kṣaya:" iti | bhāvanāheyānāṃ
pratipakṣodayādeva, nālambanaparijñānādibhya

iti darśayati | paścāt pravedayiṣyāma iti | "navaprakārā
doṣā hi bhūmau bhūmau tathā guṇā:"

(abhi^ ko^ 6.35) ityatra vakṣyati ||60||

prahāṇapratipakṣa ānantaryamārga iti |
vipakṣapratidvandvī pakṣa: = pratipakṣa: | prahāṇāya
prati-

pakṣa: = prahāṇapratipakṣa: | vimuktimārgo'pi hi
pratipakṣo na tu prahāṇāyetyata itthaṃ viśeṣaṇam |

prahīyate vā'neneti prahāṇam, prahāṇaścāsau pratipakṣa:
= prahāṇapratipakṣa: | tadyathā-du:kha-

dharmajñānakṣānti: | ādhārapratipakṣastasmāt pareṇeti |
tasmāt = ānantaryamārgāt pareṇa yo mārgo

vimuktimārga:, sa hyādhāraprahāṇasya
tatprāptyādhāraṇāt | ādhāryate'nenetyādhāra:, sa eva
pratipakṣa:

ādhārapratipakṣa: | tadyathā-du:khadharmajñānakṣānte:
paraṃ du:khadharmajñānamiti | tenocyate-yena

tatprāpitamiti | vistara:-yena = mārgeṇa tatprāpitam =
ānantaryamārgaprāpitam prahāṇamādhāryate,

@673

dūrībhāvapratipakṣo vimuktimārgāt pareṇa yo
mārgaśchinnaprāptidūrīkaraṇāt |

vimuktimārgo'pītyapare | so'pi hi tāṃ kleśaprāptiṃ
dūrīkaroti |

vidūṣaṇapratipakṣo yena mārgeṇa taṃ dhātuṃ doṣato
darśanād vidūṣayati | api

tviyamānupūrvī sādhvī bhavet |

vidūṣaṇapratipakṣo du:khasamudayālambana: prayogamārga: |
prahāṇapratipakṣa: sarva

ānantaryamārga: | ādhārapratipakṣo vimuktimārga: |
dūrībhāvapratipakṣo viśeṣamārga iti |

prahīyamāṇa: kleśa: kuta: prahātavya: ?

prahātavya: kleśa ālambanāt mata: ||61||

na hi samprayogāt kleśo vivecayituṃ śakyate | ālambanācca
śakyate; yasmānna

punastadālambyotpadyate | anāgatastāvacchakyetālambanād
vivecayitum, atītastu

katham ? athālambanaparijñānāt prahātavya ityayamasyārtha:
? eṣo'pi naikānta: | tasmād

vaktavyametat-kiyatā kleśa: prahīṇo vaktavya: ?
svāsāntānika: prāpticchedāt |

-------------------

tatprāptyanucchedāt ādhārapratipakṣa iti |
dūrībhāvapratipakṣa iti |
vistara:-kleśaprāptirdūrībhavati

yena sa: = dūrībhāva:, sa eva pratipakṣo
dūrībhāvapratipakṣa: | dūrībhavanaṃ vā dūrībhāva:,
tasmin

pratipakṣo dūrībhāvapratipakṣa: | vimuktimārgāt pareṇa
yo mārga iti | yo'sau vimuktimārga:-

du:khe dharmajñānam, tasmāt pareṇa yo mārgo
du:khe'nvayajñānakṣāntyādi:, sa dūrībhāvapratipakṣa iti

darśayati |

vimuktimārgo'pītyapara iti | sa cāpyādyo vimuktimārgo
dūrībhāvapratipakṣa ityucyate |

so'pi hi tāṃ kleśaprāptiṃ dūrīkaroti | evaṃ ca sati
vimuktimārga ādhārapratipakṣo dūrībhāvapratipakṣa

iti vacanamadvayaṃ labhata ityuktaṃ bhavati | taṃ dhātuṃ
doṣato darśanāt vidūṣayatīti | anityādi-

bhirākārairyena taṃ dhātuṃ vidūṣayatītyartha: | tadevaṃ
sati yo'pi du:khasamudayālambana: prahāṇa-

pratipakṣa:, sa cāpi vidūṣaṇapratipakṣa iti darśitaṃ
bhavati | api tviyamānupūrvī sādhvī

bhavedityācārya: | sopānanyāyasamāśrayāt,
lakṣaṇāsāṅkaryyācceyamānupūrvī sādhvīti darśayati |

dukhasamudayālambana: prayogamārga iti | prayogamārga
evoṣmagatādi gṛhyate, nānantaryamārgādi;

prahāṇapratipakṣāditvena tadvyavasthāpanāt |
sarvānantaryamārga iti | paścātkālīno'pi yo'nya: |

vimuktimārga: sarva ityeva cādhikriyate | viśeṣamārgastu ya
etattrayavyatirikta:, sa iha gṛhyate |

na hi samprayogāt kleśo vivecayituṃ śakyate iti |
svakalāpād vivecanāśakyatvāt |

anāgatastāvacchakyata ālambanād vivecayitum | vivecitasya
tasya na punastad vastvā-

lambyotpattirityata: kāraṇāt | atītastu katham |
yadvastvālambyotpanna:, na hyālambitaṃ vastvanā-

lambanīkartuṃ śakyate | eṣo'pi naikānta iti | caturbhi:
prakārai: kleśānāṃ kṣaya iṣyate-

ālambanaparijñānāt tadālambanasaṃkṣayāt |

ālambanaprahāṇācca pratipakṣodayāt kṣaya: | (abhi^ ko^
5.60) iti |

tasmāt ālambanaparijñānāditi nāyamekānta: | tasmād
vaktavyametaditi | pratipattavyametadityartha: |

@674

pārasāntānikastu kleśa: sarvaṃ ca rūpamakliṣṭaśca
dharma:; tadālambanasvāsāntānika-

kleśaprahāṇāt ||61||

dūrībhāva ityucyate, katividho dūrībhāva: ? caturvidhā
kila dūratā |

vailakṣaṇyād vipakṣatvād deśavicchedakālata: |

bhūtaśīlapradeśādhvadvayānāmiva dūratā ||62||

1. vilakṣaṇadūratā, yathā mahābhūtānām |
vailakṣaṇyāt sahajānāmapi dūratā |

2. vipakṣadūratā, yathā śīlasya dau:śīlyam |

-------------------

atrācāryasaṅghabhadra:pariharati-ālambanāt kleśā:
prahātavyā: | ālambanaparijñāna-

balena hi kleśā: prahīyante | dvividhaṃ
cānuśayālambanam-saṃyogavastu, asaṃyogavastu ca |

tatra saṃyogavastuviṣayāṇāmanuśayānāṃ
tadanuśayabalotpāditānāmatadviṣayāṇāmapi pudgalasya
santāne

prāpti: akliṣṭacittasyāpyavicchedena pravṛtte:
anāgatātītakleśahetuphalabhūtā | evam asaṃyoga-

vastuviṣayāṇām, atadviṣayāṇāmapi ca
tadviṣayakleśapṛṣṭhasamudācāriṇāṃ kleśānāṃ
prāptirveditavyā |

sa hyanāgatānāmutpattau pratyayagamāddhetubhūtā bhavati |
atītānāṃ ca niṣyandabhāvāt phalabhūtā | sa

ca tatprahāṇapratipakṣa
niṣyandaprāptisamavadhānaviruddhā; tadādhāritatvāt
kleśānām | ato

yenālambanenotpannā: kleśā anyālambanānapi kleśān
pravartayanti, tadālambanaprahāṇapratipakṣa-

niṣyandotpattau tatprāptivigame te kleśāstadālambanā api
santo hetuphalāpakrāntā prahīṇā

ityucyante | tad yasmādaparijñāte kasmiṃścit
kleśaviṣaye'tadviṣayāṇāmapi kleśānāṃ tadviṣaya-

kleśabalenāprāptiranāgatātītakleśahetuphalabhūtā
santatau pravartate yathāvastu | tasmād ālambanāt

kleśā: prahātavyā ityabhimatamiti |

nanu ca tadālambanaprahāṇādibhirapi kleśā: prahīyanta
ityabhipretam, kimidamuktam-

ālambanaparijñānabalena kleśā: prahīyanta iti ? te'pi
du:khasatyādiparijñānabalenaiva prahīyante |

tadbhāvābhāvayoge tadbhāvābhāvayogāt | yeṣāmapi hi
pratipakṣodayāt prahāṇamucyate, te'pi bhāvanā-

heyā: | kleśā ālambanadu:khasatyādiparijñānabaleneva
prahīyante-ityavagantavyam | vyavasthāmātraṃ

tu tad, yaduktam | tadālambanaprahāṇādibhirapi kleśā:
prahīyante-ityabhiprāyo lakṣyate |

svāsāntānika: prāpticchedāditi |
vistara:-svasantānakleśa: prāptivigamāt prahīṇo

vaktavya: | parasantānakleśāstu na prāpticchedāt;
svasantāne tatprāptyabhāvāt | kiṃ tarhi ?

tadālambanasvasāntānikakleśaprahāṇāt |
parasāntānikakleśālambanasvasāntanikaprāpti-

cchedādityartha: | sarvaṃ rūpaṃ kuśalākuśalāvyākṛtam |
akliṣṭāśca dharmā ityarūpī kuśalā-

sravam, anivṛtāvyākṛtaśca sa: | tathaiva
tadālambanasvasāntānikakleśaprahāṇāt prahīṇo vaktavya

iti ||61||

"bhūtaśīlapradeśādhvadvayānāmiva dūratā" iti |
ivaśabdo'trodāharaṇam | tadyathārthe

draṣṭavya: | vailakṣaṇyāt lakṣaṇadūratā |
tadyathā-bhūtānām | bhinnalakṣaṇo hi
pṛthvīdhātorabdhātu:,

tasmāt pṛthvīdhātorabdhāturdūre bhavati | vipakṣatvād
vipakṣadūratā | tadyathā-śīlasya dau:śīlyam |

@675

3. deśavicchedadūratā, yathā viprakṛṣṭadeśānāṃ
deśavicchedāt pūrvapaścimasamudravat |

4. kāladūratā, yathā atītānāgatadūramucyate | kutastad
dūram ? vartamānāt |

yadanantarātītamutpadyamānaṃ ca tat kathaṃ dūram ?
adhvanānātvena tad dūraṃ na

cirabhūtabhāvitvena | vartamānamapyevaṃ dūraṃ prāpnoti ?
akāritrāt tarhi tad dūram |

asaṃskṛtasya kathamantikatvaṃ sidhyati ? sarvatra tatprāpte:
| atītānāgate'pi

prasaṅga: | ākāśaṃ ca katham ? evaṃ
tarhyatītānāgatamanyonyaṃ varttamānavyavahitatvād dūram |

varttamānamubhayorāsannatvādantikam | asaṃskṛtaṃ
cāpyavyavahitatvāditi | evamapyatītānāgataṃ

varttamānasyāntikatvādubhayaṃ prāpnoti ?

evaṃ tu yuktaṃ syāt-dharmasvalakṣaṇādanāgataṃ
dūramasamprāptatvāt, atītaṃ ca

pracyutatvāditi ||62||

-------------------

deśavicchedād deśadūratā | tadyathā-pradeśasya
paścimasamudrasya pūrvasamudrāt | kālata: kāladūratā |

tadyathā-adhvadvayasyātītānāgatalakṣaṇasya | taddhi
atītānāgataṃ dūramucyate | kvocyate ?

abhidharme | evaṃ hyāha-"dūredharmā katame ?
atītānāgatā dharmā: | santikedharmā: katame ?

pratyutpannā: dharmā:, asaṃskṛtaṃ ca" iti | tad dūramiti |
atītānāgatam |

utpadyamānaṃ ceti | utpādābhimukham, anāgataṃ cetyartha: |
na cirabhūtabhāvitveneti | na

cirabhūtatvenātītam, nāpi cirabhāvitvenāgataṃ
dūramityartha: | vartamānamapyevaṃ dūraṃ prāpnoti | adhva-

nānātvena pratyutpannādhvatayā vartamānamapi evaṃ dūraṃ
prāpnoti | yathā atītānāgatamatītā-

nāgatādhvatayā | akāritrāt tarhi tad dūramiti |
uparatakāritramatītam, aprāptakāritramanāgatamiti

tadatītānāgataṃ dūramucyate |

asaṃskṛtasya kathamantikatvamiti | tasya
kāritrābhāvādantikatvaṃ na syāt, tacceṣyate

"antikedharmā: katame ? pratyutpannā dharmā:, asaṃskṛtaṃ
ca" iti śāstrapāṭhāt | sarvatra tatprāpteriti |

sarvatra deśe tasyāsaṃskṛtasya pratisaṃkhyānirodhasya
prāptyutpādāt | atītānāgate'pi prasaṅga

iti | kuśalāderatītānāgatasya sarvatra deśe prāpti:
sambhavatīti atītānāgate'pi antikatva-

prasaṅga: |

ākāśaṃ ca kathamiti | ākāśaṃ ca kathamantikam, na hi
tasya prāptirastīti ?

atītānāgatamanyonyamiti | atītādanāgataṃ dūram |
anāgatāccātītaṃ dūramityartha: | asaṃskṛtaṃ

cāvyavahitatvāditi | na kenacid vyavahitam | yathā
vartamānenātītānāgatamiti, evaṃ tasyānti-

katvam |

evamapīti | asyāmapi kalpanāyām |
yadanantaramatītānāgatam, taddhyatītam,

vartamānāntaritvād anāgatād dūram |
vartamānāccāvyavahitatvādantikamiti prāpnoti | ityevamanā-

gatamapi neyam |

evaṃ tu yuktaṃ syāditi | svamatamācāryasya |
dharmasvalakṣaṇādanāgataṃ dūram | kasmāt ?

asamprāptatvāt | yasmādanāgatena svalakṣaṇaṃ na
samprāptamiti | athavā yasmāt tat svalakṣaṇama-

@676

kiṃ mārgaviśeṣagamanāt kleśānāṃ puna: prahāṇaviśeṣo
bhavati ? natadasti | sarveṣāṃ

hi kleśānām-

sakṛt kṣaya:

yasya ya: prahāṇamārgastenaiva tasya kṣaya: |

visaṃyogalābhasteṣāṃ puna: puna: |

katiṣu kāleṣu ? ityāha-ṣaṭsu kāleṣu |

pratipakṣodayaphalaprāptīndriyavivṛddhiṣu ||63||

pratipakṣo vimuktimārga etasminnabhipreta:, phalāni catvāri
śrāmaṇyaphalāni,

indriyavivṛddhirindriyasaṃcāra:-eteṣu kāleṣu kleśasya
visaṃyogalābha: |

sa punareṣa yathāyogaṃ draṣṭavya: | keṣāñcit ṣaṭsu
kāleṣu, keṣāñcid yāvad

dvayo: ||63||

-------------------

samprāptam = anupasthitamiti | atītaṃ ca | kiṃ
dharmasvalakṣaṇād dūram, tatpracyutatvāt | yasmāt

taddharmasvalakṣaṇaṃ tasmādatītāt pracyutam |
taddhyatītaṃ yad dharmasvalakṣaṇāt pracyutamiti ||62||

"pratipakṣodayāt kṣaya:" (abhi^ ko^ 5.60) ityuktam, atha
pṛcchati-kiṃ

mārgaviśeṣagamanāditi | vistara:-prahāṇaviśeṣa iti |
viśiṣyate prahāṇamityartha: |

pratipakṣo vimuktimārga etasminnabhipreta iti | tasya
visaṃyogaprāptisahotpādānantaryamārge

hi na tāvat visaṃyogaprāptirasti; utpādābhimuktatvāt |
vimuktimārgo'pi hi pratipakṣa iti

śakyate vyavasthāpayitum |
mukhyapratipakṣeṇānantaryamārgeṇa sahaikakāryatvāt |
tathā hyuktam-

`ubhābhyāṃ hi tasya
prāptirvisaṃyogaprāpterāvāhakasanniśrayatvād' iti |
phalāni catvārīti |

caturgrahaṇamekānnavatiphalapratipattinirāsārtham |
puruṣakārādipañcaphalapratipattinirāsārthaṃ vā |

phalaprāptirapi vimuktimārgāvasthāyāmeva gṛhyate,
visaṃyogalābhāstitvayogāt indriyavivṛddhi-

rindriyasañcāra iti |
indriyādhikyapratipattinirāsārthametadarthapradarśanam
`indriyavivṛddhi:' ityucyate |

phalaprāptivacanenaiva siddhi:-ityācāryasaṅghabhadra: | atra
brūma:-satyaṃ phalaprāpti-

revendriyavivṛddhi:, phalaprāptiviśeṣastu pradarśayitavyo
yatra punarvisaṃyogaphalalābho bhavati | anyathā

hi phalaprāptivacanamapi na kartavyaṃ syāt;
pratipakṣodayavacanenaiva tatsiddhe: | ityalamanayā

khalinikayā |

keṣāñcit yāvad dvayoriti | keṣāñcit kleśānāṃ ṣaṭsu,
keṣāñcit triṣu, keṣāñcid

dvayoriti | `keṣāñcidekasmin kāle' iti noktam; puna:
prāptasya visaṃyogasyādhikṛtatvāt |

sambhavati hi bhāvāgrikasya navamasya prakārasyaikasminneva
kāle tīkṣṇendriyasya visaṃyogalābha: |

sa tu na punarlābha iti nocyate | tatra tāvanmṛdvindriyasya
ṣaṭsu kāleṣu visaṃyogalābha: | du:kha-

samudayanirodhadarśanaheyānāṃ kāmāvacarāṇāṃ
mārgadarśanaheyānāṃ pratipakṣodayakāle, srotaāpatti-

phalakāle, sakṛdāgāmiphalakāle, anāgāmiphalakāle,
arhattvaphalakāle, indriyasañcārakāle

ceti ṣaṭsu kāleṣu visaṃyogalābha: | sambhavaṃ ca
pratyevamucyate | na hi mṛdvindriyo'vaśyamindriyāṇi

@677

sa eva visaṃyogastāsu tāsvavasthāsu parijñāsaṃjñāṃ
labhate | dve hi parijñe-

jñānaparijñā, prahāṇaparijñā ca | tatra jñānaparijñā
sāsravaṃ jñānam | prahāṇaparijñā tu prahāṇameva |

phale hetūpacārāt |

kimekaiva parijñā sarvaprahāṇam ? netyāha | kiṃ tarhi ?

parijñā nava,

tatra tāvat,

kāmādyaprakāradvayasaṃkṣaya: |

-------------------

sañcarati | tasyaiva mṛdvindriyasya rūpārūpyāvacarāṇāṃ
mārgadarśanaheyānāṃ mārgānvayajñānakāle

pratipakṣodayakāla iti vā, phalaprāptikāla iti vā gṛhyate
prathamato visaṃyogalābha: | puna:

sakṛdāgāmiphalaprāptikāle yāvad indriyasaṃcārakāle iti
pañcasu phaleṣu | bhāvanāheyānāmapi

tasyaiva kāmāvacarāṇāṃ pañca
prakārāṇāmadhimātrādhimātrasya yāvanmadhyasya teṣveva
srotaāpatti-

phalakālavarjyeṣu pañcasu kāleṣu visaṃyogalābha: |
madhyamṛdostu ṣaṣṭhasya prakārasya tasyaiva caturṣu

kāleṣu pratipakṣodayaphalaprāptikālayorekatvāt | tasmin
anyatarasmin | anāgāmiphalakāle,

arhattvaphalaprāptikāle, indriyasañcārakāle ceti | tasyaiva
mṛdvadhimātrasya mṛdumadhyasya ca

saptamāṣṭamayo: prakārayo: pratipakṣodayakāle,
anāgāmiphalakāle yāvad indriyasañcārakāle

veti caturṣu eva kāleṣu visaṃyogalābha: | tasyaiva
mṛdumṛdorantyasya prakārasya pratipakṣodayakāla

iti vā phalaprāptikāla iti | vaikatarasmin arhattvaphalakāle
indriyasañcārakāle ceti | triṣu

kāleṣu visaṃyogalābha: | tasyaivārhattvaphalaṃ prāpnuvato
ye navaprakārā rūpārūpyāvacarā: kleśā

bhāvanāprahātavyā: prahīṇā adhimātrādhimātro
yāvanmṛdumṛduriti | teṣāṃ bhāvāgrikaṃ mṛdumṛdu-

prakāramantyaṃ hitvā sarveṣāṃ triṣveva kāleṣu
visaṃyogalābha:-pratipakṣodayakāle, indriyasaṃcāra-

kāle ceti | yastvasyaivārūpyāvacaro mṛdumṛdurantya:
kleśaprakāra:, tasya pratipakṣodayārhattvaphala-

prāptikālaikatvāt | pratipakṣodayakāla iti vā
arhattvaphalakāla iti vā, anyatarasmin

indriyasañcārakāle ceti dvayo: kālayorvisaṃyogalābha iti |
evaṃ tāvat mṛdvindriyasyoktam |

tīkṣṇendriyasya puna: keṣāñcit kleśānāṃ pañcasu
kālesu | keṣāñcit yāvad dvayoriti

vaktavyam | indriyasañcārakālamekamapāsya | tasya hi
sarvatrendriyasañcāro nāsti | tasyaikasmin

eva kāle kleśānāṃ visaṃyogalābho'sti | bhāvāgrikasya
bhāvanāheyasya mṛdumṛdo: prakārasya |

sa tu punarlābho na bhavatīti na vaktavya:-iti paśyāma:
||63||

phale hetūpacārāditi | prahāṇaṃ phalaṃ parijñā
jñānasvabhāvo hetu:, tasmin prahāṇe phale

hetūpacāra:-prahāṇaṃ parijñeti | tadyathā-"ṣaḍimāni
sparśāyatanāni pūrvamabhisaṃskṛtāni abhi-

sañcetitāni paurāṇaṃ karma veditavyam" ( ) iti | ka: puna:
prahāṇaṃ parijñāśabdenā-

padiṣṭa: ? sūtre evaṃ hi paṭhyate-"parijñeyāṃ^śca vo
bhikṣavo dharmān deśayiṣyāmi, parijñāṃ ca,

parijñāvantaṃ ca pudgalam | parijñeyā: dharmā: katame ?
pañcopādānaskandhā: | parijñā katamā ? yadatra

chandarāgaprahāṇam, chandarāgasamatikrama:-iyamucyate
parijñā" ( ) iti vistara: |

@678

ekā,

kāmadhātāvādyasya prakāradvayasya
du:khasamudayadarśanaheyasya prahāṇamekā parijñā |

dvayo: kṣaye dve te,

kāmadhātāveva nirodhadarśanaheyasya prakārasya
prahāṇamekā parijñā | mārgadarśana-

heyasyaikā |

yathā kāmāvacarāṇāṃ darśanaprahātavyānāṃ prahāṇaṃ
tisra: parijñā:,

tathordhvaṃ tisra eva tā: ||64||

rūpārūpyāvacarāṇāṃ darśanaprahātavyānāṃ prahāṇaṃ
tathaiva tisra: parijñā bhavanti,

du:khasamudayadarśanaprahātavyānāṃ prahāṇamekā,
nirodhadarśanaheyānāṃ prahāṇaṃ dvitīyā, mārgadarśana-

heyānāṃ prahāṇaṃ tṛtīyā-iti traidhātukānāṃ
darśanaheyānāṃ prahāṇaṃ ṣaṭ parijñā bhavanti ||64||

anyā avarabhāgīyarūpasarvāsrakṣayā: |

tisra: parijñā:,

avarabhāgīyaprahāṇamekā parijñā |
rūpāsravaprahāṇamekā rūparāgakṣayaparijñā |

ārūpyāptānāṃ sarvāsravaprahāṇamekā
sarvasaṃyojanaparyādānaparijñā (1. ita ārabhya

ṣaṭṣaṣṭitamakārikāyā: tṛtīyapādaparyantaṃ
sphuṭārthā saṃskṛtabhāṣāyāṃ nopalabdhā iti

manaścekhidyata eva-saṃ^ |) |

kasmād rūpārūpyāvacarāṇāṃ bhāvanāheyānāṃ
prahāṇaṃ pṛthak parijñā, na darśana-

heyānām ? bhāvanāheyānāmatulyapratipakṣatvāt | ityetā
nava parijñā: |

āsāṃ pūrvikā:

ṣaṭ kṣāntiphalam,

yā eva darśanaheyaprahāṇasvabhāvā: |

jñānasya śeṣikā: ||65||

avarabhāgīyaprahāṇādiparijñā bhāvanāmārgatvāt ||65||

kathaṃ kṣāntiphalaṃ parijñā bhavanti ? kṣāntīnāṃ
jñānaparivāratvāt | rājaparivāre

rājopacāravat | jñānaikaphalatvācca |

anāgamyaphalaṃ sarvā dhyānānāṃ pañca vātha vā |

aṣṭau,

-------------------

"kāmādyaprakāradvayasaṃkṣaya:" iti |

"anāsravaviyogāpterbhavāvikalīkṛte: |

hetudvayasamuddhātāt parijñā dhātvatikramāt" | (abhi^ ko^
5.68) ityatra

parijñāvyavasthāpane kāraṇaṃ vakṣyate |

avarabhāgīyaprahāṇamiti
kāmadhātvāsravaprahāṇamityartha: | iyameva cāsya saṃjñā
| rūpā-

@679

vaibhāṣikamatena mauladhyānaphalaṃ pañca parijñā yā
rūpārūpyāvacarakleśaprahāṇa-

svabhāvā:; kāmāvacarakleśaprahāṇasyānāgamyaphalatvāt |

bhadantaghoṣakasya matenāṣṭau | sa hi vītarāgasyāpi
kāmāvacarāṇāṃ darśanaheyānāṃ

prahāṇaṃ darśanamārgaphalamicchati;
anāsravavisaṃyogaprāptilābhāt |
avarabhāgīyaprahāṇaparijñā

tvanāgamyaphalameva | dhyānāntaraṃ dhyānavad draṣṭavyam |
ārūpyāṇāṃ tu sāmantakasyaikā,

ākāśānantyāyatanasāmantakasyaikā
rūparāgakṣayaparijñā phalam |

maulārūpyatrayasya ca ||66||

maulānāṃ ca trayāṇāmārūpyāṇāmekaiva
sarvasaṃyojanaparyādānaparijñā phalam ||66||

āryamārgasya sarvā:,

nava parijñā: phalam |

dve laukikasya,

laukikasya mārgasya dve avarabhāgīyarūparāgakṣayaparijñe
phalam |

anvayasya ca |

anvayajñānasyāpi dve parijñe phalaṃ paścime |

dharmajñānasya tisrastu,

paścimā eva traidhātukabhāvanāheyapratipakṣatvāt |

ṣaṭ tatpakṣasya pañca vā ||67||

-------------------

sravaprahāṇamiti | rūpadhātvāsravaprahāṇamityartha: |
rūparāgakṣayaparijñeti asya nāma | yadyapi anyeṣāṃ

kleśopakleśānāṃ mānādīnāṃ rūpāvacarāṇāṃ
prahāṇam-iyaṃ parijñā vyavasthāpyate | rāgasya tu

tatra prādhānyād ūrdhvabhāgīyasya saṃyojanasya
prahāṇaṃ rūparāgakṣayaparijñetyuktam | sarvasaṃyojana-

paryādāna...dhyānāntaraṃ bhavatīti |
ākāśānantyāyatanasāmantakasyeti | laukikasyāpi tasya

parijñā phalaṃ vyavasthāpyate;
āryasyaivānāsravavisaṃyogaprāptisambhavāt |

"maulārūpyatrayasya ca" iti | anāsravasya ||66||

laukikasya mārgasya dve iti | āryasya laukikena mārgeṇa
kāma-rūpadhātuvairāgye |

anvayajñānasyāpi dve iti | bhāvanāmārgasaṃgṛhītasya |
paścime rūparāgakṣayasarvasaṃyojana-

paryādānaparijñe |

"dharmajñānasya tisra:" iti | bhāvanāmārgasaṃhītasya |

"dharmajñānaṃ nirodhe yanmārge vā bhāvanāpathe |

tridhātupratipakṣastad" (abhi^ ko^ 7.69) iti |

tasya paścimāstisra: phalam |
avarabhāgīyaprahāṇarūparāgakṣayasarvasaṃ
yojanaparyādāna-

parijñā: | kasmād ?
ityāha-traidhātukabhāvanāheyapratipakṣatvāditi |

@680

dharmajñānasya ṣaṭ parijñā: phalam, yā eva
dharmajñānakṣāntijñānānām | anvayajñāna-

pakṣasya pañca, yā evānvayakṣāntijñānānām |
pakṣagrahaṇena hi kṣāntijñānāni gṛhyante ||67||

kasmānnaikaikaṃ prahāṇaṃ parijñā vyavasthāpyate ?
yasmāt kṣāntiphalaṃ tāvat prahāṇaṃ

vyavasthāpyate |

anāsravaviyogāpterbhavāgravikalīkṛte: |

hetudvayasamuddhātāt parijñā,

yatraitāni trīṇi kāraṇāni bhavanti tat prahāṇaṃ
parijñocyate | pṛthagjanasya tāvadanā-

sravā visaṃyogaprāptirnāsti bhavāgravikalīkaraṇaṃ ceti
nāsya prahāṇaṃ parijñākhyāṃ labhate |

āryasyāpi yat kṣāntiphalaṃ tāvat prahāṇam | tatra tāvad
du:khe'nvayajñānakṣāntāvanāsravā

visaṃyogaprāptirasti, na tu bhavāgravikalīkṛtam |
du:khe'nvayajñāne ubhayamasti, na tu

hetudvayasamuddhāta: | samudayadarśanaprahātavyasya
sarvatragahetoraprahīṇatvāt | anyeṣu dharmānvaya-

jñāneṣu sarvaṃ trayamasti | atastāsvavasthāsu prahāṇaṃ
parijñākhyāṃ labhate | jñānaphalaṃ tu

prahāṇam | ataśca kāraṇatrayāt parijñākhyāṃ labhate |
caturthācca-

dhātvatikramāt ||68||

yadā dhātuṃ samatikrāmati | kṛtsnadhātuvairāgyāt
ubhayasaṃyogavisaṃyogapañcamaṃ

-------------------

"ṣaṭ tatpakṣasya pañca vā" iti |
tayordharmajñānānvayajñānayo: pakṣasya | ṣaṭ pañca ca

yathāyogam | pakṣagrahaṇena kṣānti-jñānayorgrahaṇam |

yā eva dharmajñāna-kṣāntijñānānāmiti |
dharmajñānakṣāntīnāṃ dharmajñānānāṃ ceti samāsa: |

dharmajñānānāmiti
kāmāvacaradarśanaheyaprahāṇasvabhāvā yathoktāstisra:
parijñā: phalam | dharma-

jñānānāmiti bhāvanāmārge |
du:khasamudayajñānasaṃgṛhītānāmekā
avarabhāgīyaprahāṇaparijñā | nirodha-

mārgasaṃgṛhītānāṃ tu tisro'pyavara
bhāgīyaprahāṇarūparāgakṣayasarvasaṃyojana
paryādānaparijñā: | yā

evānyakṣāntijñānānāmiti | anvayajñānakṣāntīnām,
anvayajñānānāṃ ca | tāśca rūpārūpyāvacara-

darśanaheyaprahāṇasvabhāvā yathoktāstisra: parijñā:, dve
ca paścime iti ||67||

kasmānnaikaikaṃ prahāṇamiti |
du:khadarśanaheyaprahāṇa-samudayadarśanaheyaprahāṇaṃ
vistareṇa

yāvad bhāvāgrikasya mṛdumṛdo: prakārasya prahāṇamiti
kasmānna gṛhyate ?

"anāsravaviyogāpte:" iti |
anāsravavisaṃyogaprāpterityartha: |

"bhavāgravikalīkṛte:" iti
bhavāgrapradeśaprahāṇādityartha: |

"hetudvayasamudghātād" iti | du:khasamudaya-
darśanaheyasarvatragahetudvayaprahāṇādityartha: |

tatprahāṇaṃ parijñeti | ebhi: kāraṇai: prakṛṣṭaṃ
tatprahāṇamityatra parijñeti vyavasthāpyata

ityabhiprāya: | anyeṣu dharmānvayajñāneṣviti |
samudayadharmajñānamārabhya yāvat kṣayajñānamityeteṣu

dharmajñānānvayajñāneṣu | jñānaphalaṃ tu prahāṇamiti
| bhāvanāmārge taddhi na kṣāntiphalamiti |

"dhātvatikramāt" iti | ca-śabdo luptanirdeśa: |
dhātvatikramācceti | ata eva

vivriyate-caturthācceti | yadā dhātuṃ samatikrāmati |
kāmadhātuṃ vā samatikrāmati, tadā parijñākhyāṃ

@681

kāraṇamāhurābhidharmikā: | ya: prakāra: prahīṇo yadi
tatrānyena tadālambanena kleśena

visaṃyukto bhavati |

sa tu nānyat ubhayahetusamuddhātāt dhātusamatikramācceti na
brūma: ||68||

ka: katibhi: parijñābhi: samanvāgata: ?

naikayā pañcabhiryāvad darśanastha: samanvita: |

pṛthagjanastāvannaiva samanvāgata: | āryo'pi
darśanamārgastho yāvatsamudayadharma-

jñānakṣāntau naiva samanvāgata: | samudayadharmajñāna
ekayā samanvāgata: | samudayānvayajñāne

dvābhyām, nirodhadharmajñāne tisṛbhi:, nirodhānvayajñāne
catasṛbhi:, mārgadharmajñāne pañcabhi: |

bhāvanāstha: puna: ṣaḍbhirekayā vā dvayena vā ||69||

bhāvanāmārgastha: punarāryapudgalo mārgānvayajñāne
ṣaḍbhi: parijñābhi: samanvāgato

-------------------

labhate-iti vākyaśeṣa: | kasmāt ? kṛtsnadhātuvairāgyāt |
kṛtsnasya dhātorvairāgyāt, na

vikalīkaraṇamātratvāt | tadā hi suṣṭhu
prahāṇamityabhiprāya: |

ubhayasaṃyogavisaṃyogamiti | ālambyālambakakleśalakṣaṇa:
saṃyoga: = ubhayasaṃyoga: |

tasmād visaṃyoga: = ubhayasaṃyogavisaṃyoga: | tatpañcamaṃ
kāraṇamāhurābhidharmikā: | anena ca

kāraṇena prahāṇaṃ parijñetyucyate iti |

ya: prakāra: prahīṇa iti | du:khadarśanaprahātavyo
yāvanmārgadarśanaprahātavyo bhāvanā-

prahātavyaśca | yadi tatra prahīṇe prakāre, anyena
tadālambanena kleśena darśanaprahātavyena bhāvanā-

prahātavyena visaṃyukto bhavati | evamidamapi pañcamaṃ
kāraṇaṃ prahāṇasya parijñāvidhāne āhurapare |

sa tu nānyaditi vistara: | sa tūbhasayoga
ubhayahetusamuddhātāt du:khadarśanaprahātavyasya

samudayadarśanaprahātavyasya ca sarvatragaheto: samuddhātād
dhātusamatikramācca nānya: | tathā hi
du:khadarśanaprahātavyeṣu prahīṇeṣvapi na tāvadasti
hetudvayasamuddhāto yāvattadālambana: samudayadarśana-

prahātavya: sarvatragaheturaprahīṇo bhavati |
bhāvanāprahātavyeṣu ca prahīṇeṣvapi yāvadaṣṭasu
prakāreṣu

na tāvad dhātvatikramo'sti, yāvanna navamasyāpi prakārasya
prahāṇamityato na punarbrūma: ||68||

naikayeti | vistara:-pṛthagjanastāvannaiva samanvāgata: |
anāsravaṃ visaṃyogaprāptyabhāvāt |

āryo'pi darśanamārgastho yāvat
samudayadharmajñānakṣāntau | yāvacchabdena
du:khadharmānvayajñāna-

kṣāntijñāneṣu samudayadharmajñānakṣāntau ca naiva
samanvāgata: | hetudvayasyāprahīṇatvāt |
samudayadharmajñāna

ekayā samanvāgata: |
samudayānvayajñānakṣāntāvapyekayaiva samanvāgata
ityavagantavyam |

samudayānvayajñāne dvābhyām | pūrvoktayā ekayā
kāmāvacaradu:khasamudayadarśanaheyaprahāṇaparijñayā,

rūpārūpyāvacaradu:khasamudayadarśanaprahāṇaparijñayā ca
| nirodhadharmajñānakṣāntāvapi dvābhyāmeva |

nirodharmajñāne tisṛbhiriti neyam, yāvat pañcabhi: |
darśanastha: samanvāgato na ṣaḍbhi:; ṣoḍaśasya

kṣaṇasya bhāvanāmārgasaṃgṛhītatvāt |

mārgānvayajñāne ṣaḍabhiriti | pūrvoktābhiśca
rūpārūpyāvacaramārgadarśanaprahāṇaparijñayā ca |

nanu ca paścād vakṣyati-

@682

yāvat kāmavairāgyaṃ na prāpta: | parihīṇo'pi tata:
kāmavairāgyaṃ prāpta: pūrvaṃ paścād vā

ekayā avarabhāgīyaprahāṇaparijñayā | arhattvaprāpta
ekayaiva sarvasaṃyojanaparyādānaparijñayā |

parihīṇo'pi rūpāvacareṇa paryavasthānenaikayā
avarabhāgīyaprahāṇaparijñayā | rūpavairāgyaṃ

prāpto dvābhyāmavarabhāgīyaprahāṇa-
rūparāga-kṣayaparijñābhyām |
parihīṇo'pyārūpyāvacareṇa

paryavasthānenābhyāmeva ||69||

kiṃ puna: kāraṇamanāgāmyarhatorekaiva parijñā
vyavasthāpyate, na bhūyasya: ? yasmāt

tāsāṃ saṅkalanaṃ dhātuvairāgyaphalalābhata: |

dvābhyāṃ kāraṇābhyāṃ parijñānāṃ saṃkalanaṃ
bhavati, ekatvena vyavasthāpanam-

dhātuvairāgyāt phalaprāptitaśca |
tayoścāvasthayoretadubhayaṃ bhavati | ata: sarvaṃ
prahāṇaṃ

saṅkalayyaikaparijñocyate |

-------------------

"catu:phalavyavasthā tu pañcakāraṇasambhavāt |

pūrvatyāgo'nyamārgāpti: kṣayasaṅkalanaṃ phale |

jñānāṣṭakasya lābho'tha ṣoḍaśākārabhāvanā |" (abhi^
ko^ 6.53)

iti ? bhavati prahāṇasaṅkalanam, na tu
parijñāsaṃkalanam-ityavirodha: | yāvat kāmavairāgyaṃ na

prāpta iti | yāvacchabdena
bhāvanāheyakleśaprathamaprakāraprahāṇe yāvat
aṣṭamaprakāraprahāṇe'pi

ṣaḍbhireva samanvāgata: | parihīṇo'pi tata iti |
kāmavairāgyaparihāṇyā hi tatsaṃkalanavigata: |

kāmavairāgyaṃ prāpta: pūrva paścād veti | abhisamayāt
pūrvaṃ paścād vā | katham ? laukikena

mārgeṇa kāmavītarāgo bhūtvā niyāmamavakrānto
mārgānvayajñāne ekayā avarabhāgīyaprahāṇaparijñayā

samanvāgata: | yasmādasāvārya: ṣoḍaśakṣaṇaṃ
prāpto'nāgāmī eva bhavati, na srota āpanna: sakṛdāgāmī

vā | pañcāvarabhāgīyaprahāṇāccānāgāmīti paṭhyate |
tasmād darśanaheyaprahāṇānāṃ pañcāvarabhāgīya-

prahāṇasya ca saṅkalanād
ekayaivāvarabhāgīyaprahāṇaparijñayā samanvāgata: |
paścād vā abhisamayād

ānupūrvīka: kāmavairāgyaprāpta:
ekayaivāvarabhāgīyaprahāṇaparijñayā samanvāgata: |
arhattvaprāpta

ekayaiveti | tadā parijñāsaṃkalanāt | parihīṇo'pi
rūpāvacareṇeti viśeṣaṇaṃ kāmāvacareṇa

parihāṇau ṣaṭparijñāsamanvāgamaparihārārtham,
ārūpyāvacareṇa ca parihāṇau dviparijñāsamanvāgama-

parihārārthamiti | rūpavairāgyaṃ prāpto dvābhyāmiti |
anāgāmī rūpavītarāga ityartha: |

dhātuvairāgyeṇa kasmānna saṅkalanaṃ bhavati ?
phalaprāptyabhāvāt | dhātuvairāgyaphalaprāptibhyāṃ

samastābhyāṃ kāraṇābhyāṃ parijñāsaṅkalanamiṣyate, na
kevalena parihīṇo'pi | ārūpyāvacareṇeti |

arhattvaprāptisaṅkalitayoravarabhāgīyaprahāṇarūpa-
rāgakṣayaparijñayorārūpyāvacareṇa kleśenārhattvāt

parihāṇau punarlābhāt | rūpāvacareṇa tu
parihāṇāvekayā samanvāgata: syāt, kāmāvacareṇa ca

ṣaḍbhi: samanvāgata: syād
ityārūpyāvacaraparyavasthānagrahaṇam ||69||

anāgāmyarhatoriti | kāmavītarāgānāgāmī iha vivakṣita:,
rūpavītarāgānāgāmina:

parijñādvayasamanvāgamavacanāt | na bhūyasya iti | na
bahutarā: | ānupūrvīkasrota āpannatvāditya-

@683

atha ka: kati parijñāstyajati ? labhate vā ?

ekāṃ dve pañca ṣaṭ kaścijjahātyāpnoti pañca na ||70||

ekāṃ tyajati arhattvāt kāmavairāgyādvā parihīyamāṇa: |
dve parijñe tyajatya nāgāmī

rūpavītarāga: kāmavairāgyāt parihīyamāṇa: | pañca
tyajati vītarāgapūrvī mārgānvaya-

jñāne | sa hyavarabhāgīyaprahāṇaparijñālābhe pūrvikā:
pañca parijñāstyajati | ṣaṭ parijñāstya-

jatyānupūrvīka:; kāmavairāgyāt |

lābho'pyevameva | kaścidekāṃ labhate, ya: kaścidapūrvaṃ
labhate | kaścid dve, ya:

-------------------

bhiprāya: | dvābhyāṃ kāraṇābhyāmiti | vyākhyātam |
saṅkalanamiti ko'rtha: ? ekatvena

vyavasthāpanamiti yo'rtha: | tayoścāvasthayoriti |
kāmavītarāgānāgāmyarhattvāvasthayoretadu-

bhayam-dhātuvairāgyaṃ phalaprāptiśceti | ekaparijñocyata
iti | rūpāvītarāgasyānāgāmina

ekāvarabhāgīyaprahāṇaparijñā arhato'pyekā
sarvasaṃyojanaparyādānaparijñeti |

"ekāṃ dve" iti vistara: | ekāṃ kaścit jahāti,
tyajatītyartha: | kaścit dve, kaścit

pañca | kaścit ṣaṭ jahāti āpnoti vā | `kaścidekam,
kaścid dve, kaścit ṣaṭ, kaścit pañca

āpnoti' ityetannāsti, ata āha-pañca neti | pañca naiva
kaścidāpnoti iti sūtrārthanaya: |

vṛttistu vivriyate-arhattvāt parihīyamāṇo yena kenacit
cittena sarvasaṃyojana-

paryādānaparijñāmekāṃ tyajati, saṅkalane tasyā
ekaikasyā arhattvāvasthāyāmastitvāt | evaṃ

kāmavairāgyāt parihīyamāṇo rūpavītarāgo'nāgāmī
ekāmevāvarabhāgīyaprahāṇaparijñām | dve

parijñe tyajatīti | avarabhāgīyaprahāṇaparijñām,
rūparāgakṣayaparijñāṃ ca | ko'sau ? ityāha-

anāgāmī rūpavītarāga: kāmavairāgyāt parihīyamāṇa iti
| pañca tyajati vītarāgapūrvī mārgānvaya-

jñāna iti | abhisamayacitte ṣoḍaśa | sa
hyavarabhāgīyaprahāṇaparijñālābhe |
laukikamārgaprāptasya

tasyānāsravavisaṃyogaprāptyā pūrvīkā: pañca parijñā:
| pañcadaśakṣaṇalābhāstyajati | ṣaṣṭhīṃ tu

rūpārūpyāvacaramārgadarśanaheyaprahāṇaparijñāṃ na
tyajati | kintu dhātuvairāgyaphalalābhato'trāvarabhā-

gīyaprahāṇaparijñāyāṃ saṅkaliteti naṣṭarūpeva sā
nopanyasyate | ānupūrvīko yo na vītarāgapūrvī

kāmavairāgyāt kāraṇāt ṣaṭ tyajati yastraidhātukānāṃ
darśanaprahātavyānāṃ prahāṇaparijñā: |

lābho'pyevamiti | kaścidekaṃ labhate pañca muktvā | yāvat
ṣaṭ labhate | ya: kaścidapūrvaṃ

labhata iti | darśanamārgastho bhāvanāmārgastho vā
navānāṃ parijñānāṃ yo'pratilabdhapūrvāṃ parilabhate

prathamata:, sa tāmekāṃ labhate | bhāvanāmārge'pi hi
vītarāgapūrvī darśanamārgānte'varabhāgīya-

prahāṇaparijñāmekāṃ labhate | ānupūrvīko'pi
kāmavairāgye navame vimuktimārge tāmeva labhate |

arhannapyanyāmekāṃ labhata iti | kevalādārūpyavairāgyāt
parihīyata iti | nānyavairāgyāditi

darśayati | sa hyavarabhāgīyaprahāṇaparijñām,
rūparāgakṣayaparijñāṃ ca labhate | kaścit ṣaḍ yo'nā-

@684

kevalādārūpyavairāgyāt parihīyate | kaścit ṣaṭ
yo'nāgāmiphalāt parihīyate | pañca

tu naiva kaścillabhate ||70||

samāpta: parijñāprasaṅga: ||

abhidharmakośabhāṣye'nuśayanirdeśo nāma

pañcamaṃ kośasthānaṃ samāptamiti ||

-------------------

gāmiphalāt parihīyata iti | ānupūrvīko'nāgāmī | na hi
vītarāgapūrviṇa: parihāṇirasti;

tadvairāgyasya dvimārgaprāpaṇāt | ata eva ca naiva kaścit
pañca labhate | vītarāgapūrviṇo hi yadi

parihāṇirabhaviṣyat, sa eva yugapat pañca parijñā
alapsyateti ||70||

ācāryayaśomitrakṛtāyām abhidharmakośavyākhyāyām

anuśayanirdeśo nāma pañcamaṃ kośasthānaṃ

samāptam ||

@685

namo buddhāya

ṣaṣṭhaṃ kośasthānam

(mārgapudgalanirdeśa:)

uktaṃ yathā prahāṇaṃ parijñāṃ labhate | tadapi ca-

kleśaprahāṇamākhyātaṃ satyadarśanabhāvanāt |

darśanaheyā bhāvanāheyāśca kleśā iti vistareṇoktam |
tāvidānīṃ darśanabhāvanāmārgau

kimanāsravau ? sāsravau ? iti vaktavyam | ata idamucyate-

dvividho bhāvanāmārgo darśanākhyastvanāsrava: ||1||

dvividho bhāvanāmārga:-laukika:, lokottaraśca |
darśanamārgastu lokottara eva;

traidhātukapratipakṣatvāt | navaprakārāṇāṃ
darśanaheyānāṃ sakṛtprahāṇācca | na hi laukikasya eṣā
śaktirasti ||1||

`satyadarśanāt' ityuktam | kānīmāni satyāni ? kati ca ?

-------------------

sphuṭārthavyākhyāyām

ṣaṣṭhaṃ kośasthānam

pañcamasya ṣaṣṭhasya ca kośasthānayo:
sambandhamupadarśayannidamanupanyasyati-uktaṃ yathā

prahāṇamityādi | yathā prahāṇaṃ parijñā labhata iti |
phale hetūpacārāditi vacanāt | tadapi ca

"kleśaprahāṇamākhyātam" uktam | katham ?
ityāha-"satyadarśanabhāvanād" iti |

dvandvaikavadbhāvanirdeśa: | satyānāṃ darśanād
bhāvanācca bhāvanāyā iti vā satyadarśanabhāvanāt

kāraṇād darśanaheyā bhāvanāheyāśca kleśā iti
vistareṇoktam-

"daśaitā: sapta saptāṣṭau tridvidṛṣṭivivarjitā: |

yathākramaṃ prahīyante kāme du:khādidarśanai: |

catvāro bhāvanāheyā: ||" (abhi^ ko^ 5.4)

ityādinā | satyadarśanaṃ ca darśanamārgeṇa,
satyabhāvanaṃ ca bhāvanāmārgeṇetyata idamucyate |

tāvidānīṃ darśanabhāvanāmārgau kimanāsravau
sāsravāviti | mārganirdeśopanyāsa iti sambandha: |

traidhātukapratipakṣatvāditi | darśanamārgasya | laukikatve
sati bhavāgrapatipakṣo na syāditi | kiṃ

na navaprakārāṇāṃ darśanaheyānāṃ sakṛtprahāṇācca |
na bhāvanāmārgavat | na hi laukikasyaiṣā

śaktirasti | traidhātukaprahāṇe ca prakāraprahāṇe ca |
yadi lokottarasya navaprakārasakṛtprahāṇe

śakti:, bhāvanāheyānāmapi lokottareṇa
sakṛtprahāṇaprasaṅga: | lokottareṇaiva sakṛtprahāṇa-

mityavadhāryate | na tu sakṛtprahāṇameva lokottareṇeti, ato
na tatprasaṅga: | bhāvanāheyā hi

kleśā dṛḍhā:; savastukatvāt | ato lokottareṇāpyeṣāṃ
na sakṛtprahāṇam ||1||

@686

satyānyuktāni catvāri,

kvoktāni ? sāsravānāsravadharmanirdeśe (dra^ abhi^ ko^ pra^
ko^, 4-8

kā^) | "anāsravā mārgasatyam" iti svaśabdena
"pratisaṅkhyānirodhī yo visaṃyoga:"

iti nirodhasatyam, "du:khaṃ-samudayo loka:" ityatra du:kha
samudayasatye |

kimeṣa evaiṣāmanukrama: ? netyāha | kiṃ tarhi ?

du:khaṃ samudayastathā |

nirodhamārga iti,

eṣa eṣāmanukrama: | svabhāvastu yathā
pūrvamuktastathaivetipradarśanārthastathāśabda: |

sa punarayam-

eṣāṃ yathā'bhisamayaṃ krama: ||2||

yasya hi satyasyābhisamaya: pūrvastasya pūrvanirdeśa: |
itarathā hi pūrvaṃ hetunirdeśo-

'bhaviṣyat, paścāt phalanirdeśa: |
keṣāñcidutpattyanukūlā deśanā, yathā smṛtyupasthāna-

dhyānādīnām | keṣāñcit prarūpaṇānukūlā deśanā,
yathā samyakprahāṇānām | na hyeṣa

niyamo yat pūrvamutpannānāṃ prahāṇāya chandaṃ janayati,
paścādanutpannānāmanutpādāyeti | satyānāṃ

tvabhisamayānukūlā deśanā |

kiṃ puna: kāraṇamevamevaiṣāṃ satyānāmabhisamaya: ?
yatra hi sakto yena ca bādhyate

-------------------

itarathā hīti | yadi yathābhisamayaṃ nirdeśo nābhiprīyeta
| pūrvaṃ hetunirdeśa: samudaya-

satyanirdeśa: | hetūnāṃ loke pūrvaṃ dṛṣṭatvāt | yathā
smṛtyupasthānadhyānādīnāmiti | tadyathā

smṛtyupasthānādīnāmupapattyanukūlā deśanā |
kāyasmṛtyupasthānaṃ hi pūrvamutpadyate yathaudārikā-

lambanata:, sūkṣmaudārikapracārato vā,
pūrvottarahetuphalabhāvato vā | tato vedanāsmṛtyupasthānam

tataścittasmṛtyupasthānamityeṣāmupapattyanukūlā deśanā
| evaṃ dhyānānām | ādiśabdena vimokṣā-

bhibhvāyatanakṛtsnāyatanādīnāmapyupapattyanukūlā
deśanā | keṣāñcit prarūpaṇānukūleti | pradarśanā-

nukūlā | avabodhānukūletyartha: | yathā
samyakprahāṇānāmiti | kṛṣṇaśuklapakṣayo: pratyeka-

mutpannānutpannabhedata: | utpannaṃ hi sukhāvabodham,
nānutpannam | kṛṣṇapakṣo vā vineyajanena sukhamava-

budhyate | katham ? utpannānāṃ pāpakānāmakuśalānāṃ
dharmāṇāṃ prahāṇāya chandaṃ janayati vyāyacchate

vīryamārabhate cittaṃ pragṛhṇāti praṇidadhāti |
anutpannānāmanutpādāya chandaṃ janayatīti pūrvavat |

anutpannānāṃ kuśalānāṃ dharmāṇāmutpādāya chandaṃ
janayatīti pūrvavat | utpannānāṃ sthitaye

asammoṣatāyai chandaṃ janayatīti pūrvavat | na hyeṣa
niyamo yatpūrvamutpannānāṃ prahāṇāya chandaṃ

janayatīti | paścādanutpannānāmanutpādāyeti | kiṃ tarhi
? pūrvaṃ cānutpannānāmanutpādāya chandaṃ janayati,

paścāccotpannānāṃ prahāṇāyetyudāharaṇam | evaṃ
śuklapakṣo'pi yojya: | satyānāṃ tvabhisamayā-

nukūleti | hetuphalayo: pūrvamapaścādbhāvena
du:khasamudayasatyayo: paścātpūrvanirdeśaprasaṅga iti

darśayati |

@687

yataśca mokṣaṃ prārthayate, tadevādau
vyavacāraṇāvasthāyāṃ du:khasatyaṃ parīkṣyate | paścāt
ko'sya

heturiti samudayasatyam, ko'sya nirodha iti nirodhasatyam,
ko'sya mārga iti mārga-

satyam | vyādhiṃ dṛṣṭvā
tannidānakṣayabheṣajānveṣaṇavat |

sūtre'pyeṣa eva satyānāṃ dṛṣṭānto darśita: |
katamasmin sūtre ? "caturbhiraṅgai:

samanvāgato bhiṣak śalyāpahartā" ityatra | yathā ca
vyavacāraṇāvasthāyāṃ satyaparīkṣā

tathābhisamayāvasthāyāṃ satyābhisamaya: | pūrvāvedhāt,
dṛṣṭabhūmini:saṅgāśvaprasaraṇavat |

abhisamaya iti ko'rtha: ? abhisambodha: | iṇo bodhanārthatvāt
| kasmādanāsrava

eva, na sāsrava: ? sa hi nirvāṇābhimukha: samyagbodha: |
samyagiti tattvena | tatra phalabhūtā

upādānaskandhā du:khasatyam | hetubhūtā: samudayasatyam,
samudetyasmāditi kṛtvā | ata

eva tayo: phalahetubhāvānnāmato bheda:, na dravyata: |
nirodhamārgayostu dravyato'pi |

āryasatyānīti sūtra ucyante | ko'syārtha: ?
āryāṇāmetāni satyāni

tasmādāryasatyānīti sūtra evoktam | kimanyeṣāmetāni
mṛṣā ? sarveṣāmetāni satyāni;

aviparītatvāt | āryaistu yathaitāni tathā dṛṣṭāni,
nānyai: | ata āryāṇāmetāni

satyānyucyante, na tvanāryāṇām; viparītadarśanāt |

-------------------

yatra hi sakta iti | du:khasatye | yena bādhyata iti tenaivam |
yataśca mokṣamiti | tata eva

du:khasatyāt | tadevādau prayogāvasthāyām | kasmāt ?
ityāha-vyavacāraṇāvasthāyāṃ parīkṣā-

vasthāyām | nirvedhabhāgīyāvasthāyāmityartha: | vyādhi
dṛṣṭveti | vyādhirdu:khasatyasyopamānam |

tannidānaṃ samudayasatyasya | tatkṣayo nirodhastasya |
tadbheṣajaṃ mārgasatyasyopamānam |

sūtre'pyeṣa satyānāṃ dṛṣṭānta iti | vyādhyādisūtre |
katham ? "caturbhiraṅgai: samanvāgato

bhiṣak śalyāpahartārājārhaśca bhavati rājayogyaśca,
rājāṅgatve ca saṃkhyāṃ gacchati | katamaiścaturbhi: ?

rābādhakuśalo bhavati ābādhasamutthānakuśala:,
ābādhaprahāṇakuśala:, prahīṇasya cābādhasyā-

yatyāmanutpādakuśala: | evameva caturbhiraṅgai:
samanvāgatastathāgato'rhan samyaksambuddho'nuttaro

bhiṣak śalyāpahartetyucyate | katamaiścaturbhi: ? iha
bhikṣavastathāgato'rhan samyaksambuddha idaṃ

du:khamāryasatyamiti yathābhūtaṃ prajānāti | ayaṃ
du:khasamudaya:...ayaṃ du:khanirodha:...iyaṃ

du:khanirodhagāminī pratipadāryasatyamiti yathābhūtaṃ
prajānāti" iti | pūrvāvedhāditi | pūrvākṣepāt |

dṛṣṭabhūmini:saṅgāśvaprasaraṇavaditi | yathā bhūmau
dṛṣṭāyāṃ ni:saṅgamaśvasya prasaraṇam, tadvat |

aśvadhāvanavaditi kecit paṭhanti | `dhāvi' prakṛtyantaraṃ
vyācakṣate | iṇo bodhanārthatvaditi |

sarvo gatyartho bodhanārtho'pi bhavatīti |

dravyato'pītyapiśabdāt nāmato'pīti darśitam |

aviparītatvāditi | yasmāt tadāryāṇāmanyeṣāṃ
cāviparītam | du:khameva nānyathā |

āryaistu yathaitāni satyāni tathā dṛṣṭāni |
du:khasatyaṃ du:khata: anityata: śūnyato'nātmataśca |

evaṃ yāvanmārgo mārgata: nyāyata: pratipattito
nairyāṇikataśca | nānyairanāryai: evaṃ dṛṣṭāni | ata

āryāṇāmetāni satyānyucyante | na tvanāryāṇāṃ
satyānyucyante | kasmāt ? viparītadarśanāt |

@688

"yadāryā: sukhata: prāhustat pare du:khato vidu: |

yat pare sukhata: prāhustadāryā du:khato vidu: ||" ( )

iti gāthā | dve āryāṇāṃ satye dve ārye cāryāṇāṃ ca
satye ityapare ||2||

yadā vedanaikadeśo du:khasvabhāva:, kathaṃ sarve sāsravā:
saṃskārā du:khamityucyante ?

du:khāstridu:khatāyogād yathāyogamaśeṣata: |

manāpā amanāpāśca tadanye caiva sāsravā: ||3||

tisro hi du:khatā:-du:khadu:khatā, vipariṇāmadukhatā,
saṃskāradu:khatā ca |

tābhiryathāyogamaśeṣata: sarve sāsravā: saṃskārā
du:khā: |

tatra manāpā vipariṇāmadu:khatayā, amanāpā
du:khadu:khatayā | tebhyo'nye

saṃskāradu:khatayā |

ke punarmanāpā: ? ke'manāpā: ? ke nobhayathā ?

tisro vedanā yathākramaṃ tadvaśena sukhavedanīyādayo'pi
saṃskārā manāpādisaṃjñāṃ

labhante | sukhāyā hi vedanāyā vipariṇāmena du:khatā |
sūtra uktam-"sukhā vedanā

-------------------

te hi du:khamadu:khata ityevamādibhirākārairdu:khasatyaṃ
paśyanti, samudayamasamudayata

ityevamādibhi:, nirodhamanirodhata ityevamādibhi:,
mārgamamārgata ityevamādibhiriti |

tat pare du:khato viduriti | tadyathā nirodhasatyaṃ
vyathante'punarbhavāt prapātādiva bāliśā

iti |

āryāstu du:khato viduriti upādānaskandhapañcaka: |

dve āryāṇā satye iti | du:khasamudayasatye;
aviparītadarśanāt | dve ārye | kuśalatayā,

anāsravatayā ca | āryāṇāṃ ca satye, aviparītadarśanāt
| evamekaśeṣanirdeśāccāryasatye iti

bhavati ||2||

yadā vedanaikadeśo du:khasvabhāva iti |
vedanāskandhaikadeśo du:khadaurmanasya svabhāva: |

"yathāyogamaśeṣata:" iti | manāpā api
vipariṇāmadu:khatayā saṃskāradu:kha: tayā

ca du:khā | amanāpā du:khadu:khatayā saṃskāradu:khatayā
ca | tadanye du:khā: saṃskāradu:khatayaiveti

yathāyogārtha: | mana āpnuvantīti manāpā: | puna:
sandhikaraṇaṃ cātreti vyākhyātam | tebhyo'nya

iti manāpāmanāpebhyo'nya iti |

tisro vedanā yathākramamiti | sukhā vedanā, manāpā,
du:khā amanāpā, adu:khāsukhā

naiva manāpā nāmanāpetyartha: | tadvaśeneti | vedanā
veśena | avedanāsvabhāvā api rūpaśabdādayasta-

danukūlatvān manāpādisaṃjñāṃ labhante | vipariṇāmena
du:khateti | anityatāvipariṇāmenetyartha: |

yathoktam-

"hā caitraratha hā vāpi hā mandākini hā priye !

ityārttā vilapanto'pi gāṃ patanti divaukasa:" || ( )

@689

utpādasukhā sthitisukhā vipariṇāmadu:khā" iti |
du:khāyā: du:khasvabhāvenaiva du:khatā |

"du:khā vedanā utpādadu:khā sthitidu:khā" ( ) iti sūtre |
adu:khāsukhāvedanāyā:

saṃskāreṇaiva du:khatā |
"pratyayābhisaṃskaraṇādyadanityaṃ tad du:kham" iti |

vedanāvat tadvedanīyā api saṃskārā veditavyā: |

du:khameva du:khatā du:khadu:khatā | evaṃ yāvat saṃskārā
eva du:khatetyapare |

asādhāraṇatvāt manāpāmanāpānāṃ
vipariṇāmadu:khadu:khate ukte | sarve tu saṃskārā:

saṃskāradu:khatayā du:khā: | tāṃstvāryā eva paśyanti |

āha cātra-

"ūrṇāpakṣma yathaiva hi karatalasaṃsthaṃ na vedyate
pumbhi: |

akṣigataṃ tu tathaiva hi janayatyaratiṃ ca pīḍāṃ ca ||

karatalasadṛśo bālo na vetti saṃskāradu:khatāpakṣma |

akṣisadṛśastu vidvāṃstenaivodvejyate gāḍham" || iti

-------------------

iti | du:khasvabhāvenaiveti | upaghātasvabhāvenetyartha: |
du:khā vedanā utpādadukhā sthitidu:kheti |

nanveṣā arthāpattito vipariṇāmasukhā prāpnoti, tathā ca
sati lakṣaṇasaṅkara: syāt ? nedamasyā

lakṣaṇam | kiṃ tarhi ? vidūṣaṇārthamayamupadeśa iti |
atha vā bhavatveva sātra | yena rūpeṇa

vidūṣyate, tadevehāpekṣate iti du:khaiva bhavati |
yathā-sukhā vedanā utpādasthitisukhatvāt

sukhāpi satī vipariṇāmadu:khatayā du:khetyeva vidūṣyate;
vidūṣaṇīyatvenābhiprīyamāṇatvāditi |

saṃskāreṇaiva du:khateti | saṃskaraṇenaiva
jananenaivetyartha: | yadanityaṃ tad du:kham, yanna
niyatasthitaṃ

tad du:kham, vinaśyati ca tad du:khamityartha: |
tenoktam-pratyayābhisaṃskaraṇāditi |

pratyayairabhisaṃskriyate yasmāt | tasmāt tad du:khamiti |
vedanāvattadvedanīyā api saṃskārā

veditavyā iti | sukhavedanīyānāṃ saṃskārāṇāṃ
vipariṇāmena du:khatā | sukhavedanīyā: saṃskārā

utpādasukhā: sthitisukhā vipariṇāmadu:khā iti |
du:khavedanīyānāṃ saṃskārāṇāṃ du:khavedanīya-

svabhāvenaiva du:khatā | du:khavedanīyā: saṃskārā
utpādadu:khā sthitidu:khā iti | adu:khāsukha-

vedanīyānāṃ saṃskārāṇāṃ saṃskāreṇaiva du:khatā;
pratyayābhisaṃskaraṇāt | yadanityaṃ tad du:khamiti |

du:khameva du:khatā du:khadu:khatā | yāvaditi vacanāt
vipariṇāma eva du:khatā

vipariṇāmadu:khatā, saṃskāra eva du:khatā
saṃskāradu:khateti vācyam | ayaṃ paryāyo vigraheṇaiva

viśiṣṭo nārthena | sa eva hyatrārtho grahītavya: |
asādhāraṇatvāditi vistara: | manāpā: saṃskārā

asādhāraṇā du:khadu:khatāyā: |
atasteṣāmasādhāraṇatvād vipariṇāmadu:khatoktā |
amanāpāścā-

sādhāraṇā viriṇāmadu:khatāyā: | atasteṣāma
sādhāraṇatvād du:khadu:khatokteti | sarve tu

manāpādaya: saṃskāradu:khatayā du:khā:; tasyā
vyāpinītvāt | yadi sarve'pi tathā du:khā:,

kasmāt sarve (vipariṇāmadu:khatayā) na paśyantīti ? ata:
āha-tāṃ tvāryā eva paśyanti |

nānye | kathamidamupanyasyate ? āha cātreti sarvam |

@690

na hi bālānāmāvīcikeṣvapi skandheṣu tathā du:khabuddhi:
pravartate, yathāryāṇāṃ

bhāvāgrikeṣvapīti | evaṃ tarhi mārge'pi
saṃskāradu:khatāprasaṅga: ? saṃskṛtatvāt | pratikūlaṃ

hi du:khamiti lakṣaṇānna mārgo du:kham | na hi tasyotpāda
āryāṇāṃ pratikūla:; sarvadu:kha-

kṣayāvāhanāt | yadāpi te nirvāṇaṃ śāntata: paśyanti,
tadāpi yadeva du:khato dṛṣṭaṃ tasyaiva

nirodhaṃ śāntata: paśyanti, na mārgasya | yadāpi
du:khamapyatrāsti tasmād du:khamevārya-

satyamucyate, sukhasyālpatvāt; mudgādibhāve'pi
māṣarāśyapadeśavadityeke | ko hi vidvān

pariṣekasukhāṇukena gaṇḍasukhamiti vyavasyet ! āha
khalvapi-

"du:khasya ca hetutvāt du:khaiścānalpakai: samuditatvāt |

du:khe ca sati tadiṣṭerdu:khamiti sukhaṃ vyavasyanti" || iti

sahaiva tu sukhena sarva bhavamāryā du:khata: paśyanti;
saṃskāradu:khataikarasatvāt |

-------------------

evaṃ tarhīti | yadi saṃskāradu:khatayā sarve'pi saṃskārā
du:khā:, mārge'pi saṃskāra-

du:khatāprasaṅga: | saṃskṛtatvāt |
pratyayajanitatvādityartha: | pratikūlaṃ hi du:khamiti
lakṣaṇānmārgo

na du:khamiti | kimidamanyadevocyate,
pūrvamuktam-pratyayābhisaṃskaraṇāt sarvasaṃskārā
anityā: |

yaccānityam tad du:khamiti mārgaśca
pratyayābhisaṃskṛtatvādanitya: | tasmād du:khamiti
prasajyeta |

yadi hi pratikūlataiva du:khalakṣaṇamiṣyet
tatpūrvoktamakṣaṇaṃ syāt; tacced du:khatālakṣaṇam

idamalakṣaṇamiti ? naiṣa doṣa: | katham ?
yadanityamāryāṇāṃ pratikūlaṃ tad du:khamityaya-

matrābhipreto'rtha: | kiṃ cānityamāryāṇāṃ pratikūlam ?
yatsāsravaṃ vastu | kasmāt punaranāsravo

mārgastathaivānityo'pi na cāryāṇāṃ pratikūla: ? ityata
āha-na hi tasyotpāda āryāṇāṃ

pratikūla:; sarvadu:khakṣayāvāhanāditi |
aviśeṣābhidhāne'pi hi loke viśeṣapratipattirdṛṣṭā |

tadyathā-gamanād gau:, na ca gamanānmahiṣo'pi gaurbhavati |
evaṃ hyarthe niyate gau: (kasmiṃ-

cidbhavati) kasmādbhavati ? yasmād gacchatīti | evamihāpi
yat sāsravaṃ vastu tatpratikūla-

māryāṇām | kasmāt ? anityatvāditi | yadeva du:khato
dṛṣṭamiti | sāsravaṃ vastu | tasyaiva

nirodhaṃ śāntata: paśyanti | na mārgasyetyavagantavyam |
mudgādibhāve'pi māṣarāśyapadeśavaditi |

māṣarāśau mudgamasūrakalāyādisadbhāve'pyalpatvān
mudgādīnāṃ māṣarāśiriti loke vyapadeśo

dṛśyate, tadvat | pariṣekasukhāṇukeneti | sukhaṃ ca
tadaṇukaṃ ca sukhāṇukam, pariṣekeṇa sukhāṇukaṃ

pariṣekasukhāṇukam, tena |

āha khalvapīti | bhadantakumāralāta: du:khasantatyām |
du:khasya ca hetutvād iti |

sukhaṃ du:khasya heturdu:khavedanīyena karmaṇā
samprayuktatvāditi |

du:khaiścānalpakai: samuditatvāt |
yasmāccātibahubhirdu:khai: parasevākṛtyādikṛtai:
samuditaṃ

sukhamutpadyate | du:khe ca sati tadiṣṭe: | yasmācca
kṣutpipāsādikṛte du:khe sati | bhojanapānādikṛtaṃ

sukhamiṣṭam, nānyathā | ata ebhya: kāraṇebhyo du:khamiti
sukhaṃ vyavasyantīti |

sahaiva tu sukheneti | tuśabda: pūrvapakṣavyāvartanārtha: |
saṃskāradu:khataikarasatvāditi |

@691

ato du:khamevāryasatyaṃ vyavasthāpyate, na sukham |
kathamidānīṃ sukhasvabhāvāṃ vedanāṃ

du:khata: paśyanti ? anityatayā pratikūlatvāt | yathā
rūpasaṃjñādīnyapi du:khata: paśyanti |

na ca tānyevaṃ du:khāni, yathā du:khā vedaneti |

yastu manyate-du:khahetutvāditi | tasyāsau samudayākāra:
syānna du:khākāra: |

āryāṇāṃ ca rūpārūpyopapattau kathaṃ du:khasaṃjñā
pravartate ! na hi teṣāṃ du:khavedanāhetu:

skandhā bhavanti | saṃskāradu:khatā ca sūtre kimarthamuktā
bhavet !

yadi tarhyanityatvāt du:khata: paśyanti, anityadu:khākārayo:
ka: prativiśeṣa: ?

udayavyayadharmitvādanityaṃ paśyanti | yathā pratikūlatvād
du:kham | anityaṃ tu dṛśyamānaṃ

pratikūlaṃ bhavatītyanityākāro du:khākāramākarṣati |

nāstyeva sukhā vedanetyekīyā:, du:khaiva tu sarvā |
kathamidaṃ gamyate ? sūtrād,

yuktitaśca | kathaṃ tāvat sūtrāt ? uktaṃ hi
bhagavatā-"yat kicidveditamidamatra

du:khasya" iti, "sukhā vedanā du:khato draṣṭavyā" iti,
"du:khe sukhamiti saṃjñā-

-------------------

saṃskāradu:khataikaprakāratvāt | kathamidānīṃ
sukhasvabhāvāmiti | kathamadu:khasvabhāvāṃ vedanāṃ

du:khata: paśyanti | anityatayā pratikūlatvāditi |
anityatvāt pratikūlaṃ pratikūlatvād

du:khata: paśyantītyartha: | yathā rūpasaṃjñādīnyapīti
| yathā rūpasaṃjñāsaṃskāravijñānānyapi du:khata:

paśyanti | na ca tānyevaṃ du:khāni | yathā du:khā vedanā
| tasyā upaghātakasvabhāvatvāt, teṣāṃ

vā tallakṣaṇatvāt |

yastu manyata iti | bhadantakumāralāta: | tasya
bhadantasyāsau samudayākāra: syānna

du:khākāra: | du:khahetuto darśanāt | kiñca-āryāṇāṃ
cānāgāmināṃ rūpārūpyopapattau kathaṃ

du:khasaṃjñāṃ pravartate | naiva pravartate ityartha: | na
hi teṣāmanāgāmināṃ du:khavedanāhetu: du:khāyā

vedanāyā hetu: | ke ? skandhā rūpārūpyāvacarā: |
kasmānna hetu: ? punardu:khasthānānāgamanāt |

saṃskāradu:khatā ca sūtre kimarthamuktā bhavediti | yadi
du:khahetutvāt sukhamapi du:khata: paśyanti,

yeyaṃ saṃskāradu:khatoktā-`yadanityaṃ tad du:kham' iti, sā
kimprayojanā ? du:khahetutvenaiva

tatprayojanasiddhe: |

du:khahetuvādyāha-yadi tarhīti | yadi yadanityaṃ tad
du:khamitya nityatvād du:khata:

paśyanti na du:khahetutvādanityadu:khākārayo: ka:
prativiśeṣa: |

atrācārya āha-udayavyayadharmitvāditi vistara: | yathā
pratikūlatvād du:kham

tathā tatpratipādayannāha-anityaṃ tu dṛśyamānaṃ
pratikūlaṃ bhavatītyanityākāro du:khākāra-

mākarṣatīti | taduktaṃ bhavati-yadidamuktaṃ `yadanityam tad
du:kham' iti, nākāraikatvādevamuktam;

api tvanityaṃ tat sukhaṃ paśyatāṃ pratikūlaṃ bhavati |
pratikūlatvād du:khata: paśyantīti |

ekīyā iti | bhadanta śrīlātādaya: | idamatra du:khasyeti |
idamatra du:khasya lakṣaṇa-

mityartha: | sukhāṃ vedanā du:khato draṣṭavyeti | aparaṃ
sūtrapadam | śītoṣṇodaya iti | ādiśabdenāmla-

@692

viparyāsa:" iti | evaṃ tāvat sūtrāt | kathaṃ yuktita: ?
sukhahetvavyavasthānāt | ya eva

hi kecit pānabhojanaśītoṣṇādaya iṣyante sukhahetava:, ta
evātyupayuktā akālopayuktāśca

punardu:khahetava: sampadyante | na ca yuktā sukhohetuvṛddhyā
samena vā'nyasmin kāle

du:khotpattirityādita eva te du:khahetava:, na sukhasya | ante
tu tad du:khaṃ vṛddhimāpannaṃ

vyaktimāpadyata iti | evamīryāpathavikalpe'pi vaktavyam |
du:khapratikāre ca sukha-

buddherdu:khavikalpe ca | na hi tāvat sukhamiti vedyate kiñcid
yāvanna du:khāntareṇopadruto

bhavati kṣutpipāsāśītoṣṇaśramakāmarāgaprabhaveṇa |
tasmāt pratīkāra evāviduṣāṃ sukhabuddhi:,

na sukhe du:khavikalpe ca bālā: sukhabuddhimutpādayanti,
yathā-aṃśādaṃśaṃ bhāraṃ

sañcārayanta: | tasmānnāstyeva sukhamiti |

astyevetyābhidhārmikā: | eṣa eva ca nyāya: | kathaṃ
kṛtvā ? idaṃ hi tāvadayaṃ

praṣṭavya: sukhāpavādī-kimidaṃ du:khaṃ nām, yad
bādhanātmakaṃ cet, kathamiti vaktavyam ?

upaghātakaṃ cet, anugrāhakaṃ sukhamiti siddham |
anabhipretaṃ cet, abhipretaṃ sukhamiti

siddham | tadeva hyabhipretaṃ punarabhipretaṃ
bhavatyāryāṇāṃ naivālpakāle | tasmādaniṣpanna-

madhipretatvaṃ cet ? na; anyathā'nabhipretatvāt | yā hi
vedanā svena lakṣaṇenābhipretā,

nāsau punastenaiva jātvanabhipretā bhavati ! tathā
hyenāmākārāntareṇa vidūṣayantyāryā:,

pramādapadaṃ caināṃ paśyanti mahābhisaṃskārasādhyāṃ
ca vipariṇāminīṃ cānityāṃ ca, yenāna-

bhipretā bhavati | na tu khalu svalakṣaṇākāreṇa | yadi
cāsau svenātmanānabhipretā bhavennaiva

tasyāṃ kasyacidrāgo bhaved; yato
vairāgyārthamākārāntareṇāpi doṣavatīṃ paśyeyu: |

tasmādastyeva svalakṣaṇata: sukhā vedanā ||

-------------------

madhurādayo gṛhyante | atyupayuktā atiparibhuktā: |
akālopayuktāśceti | tadyathā śītā hemante,

uṣṇā grīṣme | samena veti | sukhahetunā |
evamīryāpathāvikalpe'pi vaktavyamiti | ya eva hi

śayanādaya iṣyante sukhahetava: ta eveti sarvaṃ yāvad
vyaktimāpadayanta iti vaktavyam | du:kha-

pratīkāre ca sukhabuddhe: | kim ? nāsti sukhā vedaneti
prakṛtam | du:khavikalpe ca | kim ?

sukhabuddhe: | tathaiva nāsti sukhā vedaneti |
du:khapratīkāre sukhabuddhiṃ pratipādayannāha-na hi

tāvatsukhamiti vistara: | du:khavikalpeneti
pratipādayannāha-du:khavikalpe ca bālā iti

vistara: | aṃśādaṃśaṃkṣaraṃ sañcārayanto
bhāravāhakā du:kha evāvasthite bhārātikrāmaṇe sukhamiti

buddhimutpādayanti |

eṣa eva ca nyāya iti | ācāra: | anabhipretaṃ
bhavatyāryāṇāmiti kāmasukham |

anyathānabhipretatvāditi | pramodapadatvādīnākārāntareṇa
| tadartha darśayannāha-yā hi vedaneti

vistara: | pramādapadamiti | kuśalapracyutikāraṇamityartha:
| mahābhisaṃskārasādhyāṃ ca vipariṇāminīṃ

ca | samanantaradu:khotpādinīmadu:khāsukhotpādinīṃ
cetyartha: | nyūnarūpatvamāpannāmiti vā | anityāṃ

ca vināśinīṃ cetyartha: | na tu khalu
svalakṣaṇākāreṇeti | anugrāhakasvalakṣaṇākāreṇa
āryāṇāmapi

hi sukhavedanānugrāhakebhyo visaṃvāda: | yadi cāsau sukhā
vedanā svenātmanānugrāhakātmanānabhipretā

@693

yattu bhagavatoktam-"yat kiñcidveditamidamatra du:khasya" iti
tadbhagavataiva

nītārtham-"saṃskārānityatāmānanda mayā sandhāya
bhāṣitaṃ saṃskāravipariṇāmatāṃ ca,

yat kiñcidveditamidamatra du:khasya" iti, ato na
du:khadu:khatāṃ sandhāyaitaduktamiti

siddhaṃ bhavati | yadi ca svabhāvata eva sarvaṃ veditavyaṃ
du:khamabhaviṣyata, kimarthamāryānanda

evaṃ bhagavantamaprakṣyat-"tisra ime vedanā uktā bhagavatā
sukhā du:khā'du:khāsukhā

ca | uktaṃ cedaṃ bhagavatā-yat kiñcidveditamidamatra
du:khasya iti | kiṃ nu sandhāya

bhagavatā bhāṣitam-yatkiñcidveditamidamatra du:khasya' iti |
evaṃ hi so'prakṣyat-

`kiṃ nu sandhāya bhagavatā bhāṣitaṃ tisro vedanā:' iti |
bhagavānapi caivaṃ vyākariṣyat-

`idaṃ mayā sandhāya bhāṣitaṃ tisro vedanā:' iti, na
tvevamāha | tasmāt santyeva svabhāva-

tastisro vedanā: | `idaṃ tu sandhāya mayā bhāṣitaṃ
yatkiñcidveditamidamatra du:khasya'

ityābhiprāyakametadvākyaṃ darśayati |

yadapyuktam-"sukhā vedanā du:kheti draṣṭavyā" iti |
ubhayaṃ tasyāmasti | sukhatvaṃ

ca svabhāvato manāpatvād, du:khatvaṃ ca paryāyato
vipariṇāmānityadharmitvāt | sā tu

sukhato dṛśyamānā bandhāya kalpate, tadāsvādanāt |
du:khato dṛśyamānā mokṣāya kalpate,

tadvairāgyāditi | yathā dṛśyamānā kalpate tathaināṃ
draṣṭumājñāpayanti buddhā: |

kathamidaṃ gamyate-svabhāvata: sā sukheti ? yadāha-

"saṃskārānityatāṃ jñātvā atho vipariṇāmatām |

vedanā du:khata: proktā sambuddhena prajānatā ||" iti ( ) |

yadapi coktam-"du:khe sukhamiti saṃjñāviparyāsa:" iti ?
ābhiprāyika

-------------------

bhavet naiva tasyāṃ sukhāyāṃ vedanāyāṃ kasyacidrāgo
bhavet | du:khavedanāvadityabhiprāya: | yato

vairāgyārthamiti | yata: kāraṇāt
vairāgyārthamākārāntareṇāpi doṣavatīṃ paśyeyu: |
anyathānāyāsenaiva

rāgabhāvasiddhe: vairāgyārthaṃ prayatno'narthaka: syāt |

uktaṃ cedaṃ bhagavateti | sthavirānandavacanamevaitat
sūtrapadam | evaṃ hi so'prakṣyaditi |

yatkiñcidveditam | idamatra du:khasyeti etadayuktarūpaṃ
vacanamiti paśyan sthavirānandastadeva

pṛṣṭavān | yatkiñcidveditamidamatra du:khasyeti
viruddhameveti kṛtvā | yadi tu tisro vedanā ityetada-

yuktarūpamadrakṣyat, tadevāprakṣyat, kiṃ nu sandhāya
bhagavatā bhāṣitaṃ tisro vedanā ityetad viruddha-

meveti kṛtvā | bhagavānapi caivaṃ vyākariṣyadidaṃ mayā
sandhāya bhāṣitaṃ tisro vedanā iti | na

tvevaṃ vyākariṣyat | saṃskārānityatāmānanda sandhāya
mayā bhāṣitam | saṃskāravipariṇāmatām |

yatkiñcid veditamidamatra du:khasyeti | na tvevamāha |
punaśca tisṛṇāṃ vedanānāṃ vacanāt tasmāt

santyeva svabhāvatastisro vedanā: | idaṃ tu sandhāya mayā
bhāṣitaṃ yatkiñcid veditamidamatra

du:khasyeti vacanā dābhiprāyikametadvākyaṃ darśayati
bhagavān | yatkiñcid veditamatra du:khasyeti

saṃskāravipariṇāmatābhiprāyāt |
vipariṇāmānityadharmitvāditi |
vipariṇāmadharmitvādanitya-

@694

eṣa nirdeśa: | lokasya hi sukhasaṃjñā vedanāyāṃ
kāmaguṇeṣūpapattau ca | tatra sukhāṃ vedanāṃ

paryāyeṇa du:khā satīmekāntasukhāṃ paśyato viparyāsa: |
evamupapattim | tasmānnāta: sukha-

vedanā'bhāvasiddhi: |

yadi tu svabhāvata eva sarvaṃ veditaṃ du:khamabhaviṣyata,
`tisro vedanā:' iti

vacane ko guṇo'bhaviṣyat | lokānuvṛttyeti cet na ?
sarvaveditadu:khatvasya saṃskāra-

vipariṇāmānityatāṃ sandhāyabhāṣitavacanāt,
yathābhūtavacanācca | "yacca sukhendriyaṃ yacca

saumanasyendriyaṃ sukhaiṣā vedanā draṣṭavyā" iti
vistareṇoktvā "yenemāni pañcendriyāṇyevaṃ

yathābhūtaṃ samyak prajñayā dṛṣṭāni, trīṇi cāsya
saṃyojanāni prahīṇāni bhavanti"

ityevamādi | loko'pi ca kathaṃ du:khāṃ vedanāṃ trividhāṃ
vyavasyet |

mṛdvadhimātramadhyāsu yathākramaṃ sukhādibuddhiriti cet ?
na; sukhasyāpi trividhatvāt

mṛdvādiṣu du:kheṣvadhimātrādisukhabuddhi: syāt | yadā ca
gandharasaspraṣṭavyaviśeṣajaṃ sukhaṃ

-------------------

dharmitvācca | vipariṇāma: punaranyathātvam | kāmaguṇā
iti | iṣṭānāṃ rūpaśabdagandhara-

saspraṣṭavyānāmiyaṃ saṃjñā | upapatterapīṣṭasya
janmana: saṃjñā | evamupapattimalpasukhāṃ
bahudu:khāmekānta-

sukhāṃ paśyato viparyāsa: |

lokānuvṛttyeti cet | atha mataṃ lokasya vedanāṃ
vyavasyato'nuvṛttyā tisro vedanā

iti vacanam | tanna bhavati | sarvaveditadu:khatvasya sandhāya
bhāṣitamiti bhagavato vacanāt |

"saṃskārānityatāmānanda mayā sandhāya bhāṣitaṃ
saṃskāravipariṇāmatām | yatkiñcid vedita-

midamatra du:khasya" iti | ato na lokānuvṛttyā tisro vedanā
iti vacanam, kiṃ tarhi ?

svalakṣaṇato nidhāryetyabhiprāya: | yathābhūtavacanācca |
na lokānuvṛttyā tisro vedanā iti vacanam |

kathamityāha-yacca sukhendriyaṃ yacca saumanasyendriyam,
sukhaiṣā vedanā draṣṭavyeti | vistareṇo-

ktveti | "yacca du:khendriyaṃ yacca daurmanasyendriyam,
du:khaiṣā vedanā | yadupekṣendriyam, adu:khā-

sukhaiṣā vedanā" ityevamādinā vistareṇoktvā yenemāni
pañcendriyāṇyevaṃ yathābhūtaṃ samyakprajñayā

dṛṣṭānīti | idamatra vedanātrayasadbhāve jñāpakam |
yathābhūtamiti | adhyāropāpavādābhāvāt |

loko'pi ca kathaṃ du:khāṃ vedanāṃ trividhāṃ
du:khāmadu:khāsukhāṃ vyavasyed; du:khasvābhāvyena

du:khavyavasāyasyaiva prāpte: | mṛdvadhimātramadhyāsviti
vistara: | atha matam-mṛduni du:khe

sukhabuddhi:, adhimātre du:khabuddhi:, madhya
adu:khāsukhabuddhiriti | atra brūma:-sukhasyāpi

trividhatvāditi vistara: | mṛdumadhyādhimātrabhedena
mṛdvādiṣu du:kheṣu mṛdumadhyādhimātreṣu |

adhimātrādisukhabuddhi: syādadhimātramadhyamamṛdu:
sukhabuddhi: syādityartha: | katham ? mṛduni

du:khe adhimātrasukhabuddhi: | madhye madhyasukhabuddhi: |
adhimātre mṛdusukhabuddhiriti | na cādhimātre

du:khe mṛdusukhabuddhiryuktā, kiṃ kāraṇam ? adhimātrameva
tad dukhaṃ na syād, yadi tatra mṛdusukhabuddhi:

syāt | mṛduni ca du:khe yadyadhimātrasukhabuddhi:, kathaṃ
tasya du:khasya mṛdutvam ! na hi tathā

vyaktasyānubhavasya mṛdutvaṃ yujyata iti |
adu:khāsukhānantaraṃ sukhānubhavaṃ paśyannāha-yadā

gandharasaspraṣṭavyaviśeṣajamiti | madhyaṃ hi
du:khamadu:khāsukhaṃ bhavatām, na mṛduprakāram | ato

@695

vedayate, tadā katamad du:khaṃ mṛdubhūtam, yatrāsya
sukhabuddhirbhavati | anutpannaviṣṭe ca

tasmin mṛduni du:khe sutarāṃ sukhabuddhi: syāt;
aśeṣadu:khāpagamāt |

evaṃ kāmasukhasammukhībhāve'pi vaktavyam |

kathaṃ ca nāmaitad yokṣyate yanmṛduni vedite
suvyaktastīvro'nubhavo gṛhyate, madhye

punaravyakta iti | triṣu ca dhyāneṣu sukhavacanāt mṛdu
du:khaṃ syāt | ūrdhvamadu:khasukha-

vacanānmadhyaṃ du:khamiti na yujyate mṛdvādiṣvadu:kheṣu
sukhādivedanāvyavasthānam | uktaṃ

ca bhagavatā-"rūpaṃ cenmahānāman
ekāntadu:khamabhaviṣyanna sukhaṃ na sukhānugatam"

ityevamādi | tasmādapyasti kiñcit sukham | evaṃ tāvanna
sūtrāt sukhavedanā'bhāva:

sidhyati |

yat puna: sukhahetvavyavasthānādityuktam,
hetvaparijñānādidamucyate | āśraya-

-------------------

vaktavyam-tadā katamad du:khaṃ mṛdubhūtaṃ yatrāsya
sukhabuddhirbhavatīti | viṣayabalādeva hi tat

sukhamutpadyate |
mṛdudu:khasamanantarapratyayabalādadhimātradu:kha
samanantarapratyayabalādveti | kiṃ ca-

yadi mṛduni du:khe sukhabuddhiriti manyase, anutpannavinaṣṭe
ca tasmin mṛduni du:kha iti |

anutpanne vinaṣṭe ca tasmin mṛduni du:khe | sutarāṃ
sukhabuddhi: syāt; aśeṣadu:khāpagamāt |

yasmādaśeṣaṃ du:khamapagatam, saśeṣāpagate'pi hi du:khe
sukhabuddhimicchasi, kimaṅgāśeṣāpagata

ityabhiprāya: |

evaṃ kāmasukhasammukhībhāve'pi | yathā
gandharasaspraṣṭavyaviśeṣajaṃ sukhamuktam, evaṃ

kāmasukhasammukhībhāve'pi vaktavyam | katham ? mṛduni
rāgadu:khe kāmasukhabuddhirbhavati, anutpanne

vinaṣṭe ca tasmin rāgadu:khe sutarāṃ kāmasukhaṃ syāt |
na caivaṃ dṛṣṭamiti |

kathaṃ ca nāmeti vistara: | kathaṃ ca nāmaitadyokṣyate |
yanmṛduni vedite | yanmṛduni du:kha

ityartha: | tīvrānubhavo gṛhyata iti | vaktavyam sukhaṃ
gṛhyate | madhye punaravyakta iti | madhyadu:khe

adu:khāsukhā vedanā gṛhyate ityartha: | mṛduni du:khe
tenāvyaktena bhavitavyamityabhiprāya: | triṣu

ceti vistara: | triṣu ca dhyāneṣu prathamadvitīyatṛtīyeṣu
sukhavacanāt | sukhā vedanā tatreti sūtre

vacanāt | mṛdu du:khaṃ syāt | kiṃ kāraṇam ? mṛduni
du:khe sukhabuddhiriti tavābhiprāyāt |

ūrdhvaṃ caturthe dhyāne ārūpyeṣu cādu:khāsukhavacanāt
sūtre | madhyaṃ du:khaṃ syāt | kasmāt ?

madhye du:khe adu:khāsukhamiti tavaivābhiprāyāt | ityato na
yujyate mṛdvādiṣvadu:kheṣu

sukhādivedanāvyavasthānam | kathaṃ hi nāmādhodhyāneṣu
mṛdu du:kham ūrdhve punarmadhyamiti yujyate |

rūpaṃ cenmahānāmanniti | "rūpaṃ
cenmahānāmannekāntadu:khamabhaviṣyat na sukhaṃ na
sukhānugataṃ na

saumanasyaṃ na saumanasyānugataṃ na sukhaveditaṃ heturapi
prajñāyate rūpe saṃrāgāya | yasmāt tarhi

asti rūpaṃ sukhānugataṃ pūrvavadato rūpe hetu:
prajñāyate yaduta saṃrāgāya" iti |

sukhahetvavyavasthānāditi | atra brūma:-yadi
sukhahetvavyavasthānānna sukhamasti va:,

dukhamapyasat syāt; du:khahetvavyavasthānāt | api ca
vyavasthita eva sukhahetu: katham ?

ityāha-āśrayaviśeṣāpekṣo hīti vistara: | yadi hi kevala
eva viṣayo hetu: syāt

@696

viśeṣāpekṣo hi viṣaya: sukhaheturvā bhavati,
du:khaheturvā | na kevalo viṣaya: | sa yāṃ

kāmavasthāṃ prāpya sukhaheturbhavati na tāṃ puna: prāpya
kadācinna bhavatīti vyavasthita eva

sukhahetu: | tadyathā-sa evāgni: pākyabhūtaviśeṣāpekṣa:
svādupākaheturbhavati sa evāsvāda-

pākahetu:, na tu yāṃ pākyabhūtāvasthāṃ prāpya
svādupākahetustāṃ puna: prāpya na heturityeṣa

dṛṣṭānta: | dhyāneṣu ca kathaṃ na vyavasthita: sukhahetu:
|

yattu puna: du:khapratīkāre sukhabuddhirityuktam, tatra
vihita: pratīkāra: | yadā

gandhādiviśeṣajaṃ sukhaṃ vedayate tadā kasya
pratīkāreṣu sukhabuddhirbhavati | anutpannavinaṣṭe

ca tasmin du:khe sutarāṃ sukhabuddhi: syāt | dhyānaje sukhe
ka: kasya pratīkāra ityevamādi |

bhāvasañcāre'pi cāvasthāntarajaṃ sukhamevotpadyate |
yāvadasau tādṛśī kāyāvasthā

nāntardhīyate | anyathā hi paścād bhūyasī sukhabuddhi:
syāt |

evaṃ śrāntasyeryāpathavikalpeṣu veditavyam |

"ante kuto du:khabuddhirāmbho yadi nādita:" iti cet ?
kāyapariṇāma-

viśeṣānmadyādīnāmante mādhuryaśuktatāvat |
tasmādastyeva sukhā vedaneti siddham | tridu:kha-

tāyogād vā sarva sāsravaṃ du:khamiti |

-------------------

syādevāvyavasthito hetu:, na tu kevalo viṣayo hetu: |
yasmādāśrayaviśeṣo'pi heturiti | sa

evāgniriti | tadyathā-sa evāgni: pākyabhūtaviśeṣa
īṣatpakvāvasthe taṇḍulasamūhe svādupāka-

heturbhavati; abhimataudanapākahetutvāt | sa
evāsvādupākahetu: | taddāhahetutvādityartha: | na tu

yāṃ pākyabhūtāvasthāṃ prāpya svādupākaheturāsīt,
tāṃ puna: prāpya paśyanna hetu: svādupākasya

tādṛśasyetyartha: | eṣa dṛṣṭānta: tasya pūrvoktasya
dārṣṭāntikasyārthasya | dhyāneṣu ca kathaṃ ca

vyavasthita: sukhaheturiti | na hi tadeva dhyānaṃ prathamaṃ
yāvat tṛtīyaṃ cirakālamapi samāpannānāṃ

du:khaheturbhavatīti | dhyānaje ca sukhe kasya pratīkāra iti
| na hi dhyāneṣu du:khamastīti |

ādiśabdenedamapi vaktavyam-yadi du:khapratīkāreṣu
sukhabuddhi: syāt | "rūpaṃ cenmahā-

nāmannekāntadu:khamabhaviṣyat, na sukhaṃ na sukhānugatam"
ityevamādi noktaṃ syāditi | sukha-

mevotpadyata iti | sukhaiva sā vedanotpadyate | na sā du:khā
vedanā sukhatvena kalpiteti | yāvadasau

tādṛśī kāyāvastheti | sukhotpattyanukūlā | anyathā hi
yadyavasthāntarajaṃ sukhameva notpadyate

yāvadasau tādṛśī kāyāvasthā nāntardhīyate | anyathā
paścād bhūyasī sukhabuddhi: syāt |

ante kuta iti vistara: | atha matam-pānabhojanādyante kuto
du:khabuddhi: syāt

yadi tasyāditastatprārambho nāsīditi | atra
brūma:-kāyapariṇāmaviśeṣāt | kāyasya tādṛśa:

pariṇāmaviśeṣa: paścādutpadyate pānādyāsevanāt
yatsukhotpattyavasthāyāṃ du:khaṃ notpadyate, ante

tūtpadyata iti | kimiva ? ityāha-madyādīnāmante
mādhuryaśuktatāvaditi | yathā madyakṣīrādīnāṃ

tādṛśa: paścātpariṇāmaviśeṣo bhavati yatpūrvaṃ
madhuratāvasthāyāṃ mādhuryasyāvidyamānā śuktatā

amlatā ante utpadyate | atha vā-yathā madyādīnāṃ
pariṇāmaviśeṣān mādhuryameṣāmādau bhavati,

@697

yattu samudayasatyaṃ tadevocyate | idamutsūtram, sūtre hi
tṛṣṇaivoktā ? prādhānyādasau

sūtra uktā, anye'pi tu samudaya: | kathamidaṃ pratyetavyam ?
anyatrānyasyāpi vacanāt |

uktaṃ hi bhagavatā-

"karma ca tṛṣṇā ca atho avidyā saṃskārāṇāṃ
heturabhisamparāye" iti |

punaścoktam-"pañca bījajātānīti sopādanasya
vijñānasyaitadadhivacanam |

pṛthivīdhāturiti catasṛṇāṃ
vijñānasthitīnāmetadadhivacanam" iti | tasmādābhiprāyika:

sūtreṣu nirdeśa: | lākṣaṇikastvabhidharme |

api tvabhinirvṛttihetuṃ bruvatā samudayasatyaṃ
tṛṣṇaivoktā | upapattyabhinirvṛttihetuṃ

sahetukaṃ bruvatā gāthāyāṃ karma ca tṛṣṇā cāvidyoktā
| "karmaheturupapattaye, tṛṣṇā-

heturabhinirvṛttaye" iti sūtrāt |
sahetusapratyasanidānasūtre krameṇa vā bījakṣetrabhāvaṃ

pratipādayatā vijñānādayo'pyuktā: |

-------------------

āmlaṃ vā; taccikitsauṣadhakṛtāt
pariṇāmaviśeṣānmādhurya bhavati | pariṇāmaviśeṣādeva
ca

paścācchuktatā | mādhuryamiha sukhasyodāharaṇam, śuktatā
du:khasyeti |

yattu samudayasatyam tadevocyata iti | hetubhūtā:
samudayasatyamiti vacanāt | prathame vā

kośasthāne "du:khaṃ samudayo loka:" (abhi^ ko^ 1.8) iti
vacanāt | sūtre hi tṛṣṇaivokteti |

"samudayasatyaṃ katamat ? yāsau tṛṣṇā nandīrāgasahagatā
tatra tatrābhinandinī" ti | vaibhāṣika

āha-prādhānyāditi | anyatrānyasyāpi vacanāt | anyatra
sūtre anyasyāpi karmāvidyā-

dervacanādanye'pi samudaya iti |

abhisamparāye | āyatyāṃ paraloka ityartha: |

punaścoktam | anyatra sūtre-"yataśca bhikṣava: pañca
bījajātānyakhaṇḍāni acchidrāṇi

apūtīni avātātapahatāni navāni sārāṇi sukhaśayitāni |
pṛthivīdhātuśca bhavatyabdhātuśca |

evaṃ tāni bījāni vṛddhiṃ virūḍhiṃ vipulatāmāpadyante
| iti hi bhikṣava upameyaṃ kṛtā

yāvadevāsyārthasya vijñaptaya: "itīmaṃ
dṛṣṭāntamupanyasyedamuktam-"pañca bījajātānīti
bhikṣava:

sopādānasya vijñānasyaitadadhivacanam | pṛthivīdhāturiti
catasṛṇāṃ vijñānasthitīnāmeta-

dadhivacanam" iti | bījaṃ punarhetu: | yaśca hetu: sa
samudaya: | vijñānasthito'pi pratiṣṭhāhetu: |

tasmāditi | yata: karmādīnāmapi hetutvavacanāt
samudayasatyatvaṃ siddham, tasmādābhiprāyika: |

abhiprāye bhava:, abhiprāyeṇa vā dīvyatītyābhiprāyika:
sūtre nirdeśa: | tṛṣṇādhikṛtaṃ pudgala-

madhikṛtya kṛta ityabhiprāya: | lākṣaṇikastvabhidharme |
lakṣaṇe bhavo lākṣaṇiko nirdeśo'bhidharme;

`sarvaṃ sāsravaṃ vastu samudaya:' iti sāsravasya
skandhapañcakasya samudayasatyatvalakṣaṇayogāt |

sa eva vaibhāṣikastṛṣṇādīnāmābhiprāyikaṃ
samudayasatyatvaṃ vivakṣurāha-api tviti

vistareṇa | abhinirvṛttihetuṃ bruvatā samudayasatyaṃ
tṛṣṇaivoktā sūtre | upapattyanirvṛttihetuṃ sahetukaṃ

bruvatā yāvat karma ca tṛṣṇā cāvidyā coktā |
upapattihetu: karma | abhinirvṛttihetustṛṣṇā

@698

kā punarupapatti: ? kā cābhinirvṛtti: ?
dhātugatiyonyādiprakārabhedenātma-

bhāvasyopapadanamupapatti: | abhedena
punarbhavapratisandhānamabhinirvṛtti: | tayoryathākramaṃ
karma

ca bhavatṛṣṇā ca hetu: | tadyathā-bījaṃ
śāliyavādijātiprakārabhedenāṅkuropapādanasya

hetu: | āpa: punarabhedena sarvāṅkuraprarohamātrasya-ityeva
dṛṣṭānta: |

tṛṣṇā abhinirvṛttiheturiti kātra yukti: ? 1.
vītatṛṣṇasya janmābhāvāt |

ubhaye'pi mriyante satṛṣṇā vītatṛṣṇāśca | satṛṣṇā
eva jātā dṛśyante, na vītatṛṣṇā

iti; vinā tṛṣṇayā janmābhāvāt | bhavasyābhinirvṛttau
tṛṣṇāhetuṃ pratīma: | 2. santati-

nāmanācca | yatra ca satṛṣṇā cittasantati:
tatrābhīkṣṇaṃ cittasantatiṃ namantīṃ paśyāma: |

tasmāt punarbhave'pyevamiti vyavasyāma: | na cātmabhāva
evaṃ kenacidāgṛhīto yathā

-------------------

bhaveṣu | tayo: punastaddhetvo: karmatṛṣṇayoravidyā
heturityāha | kathametad gamyate-gāthāyāmupa-

pattihetu: karmābhinirvṛttihetustṛṣṇeti ? karma
heturupapattaye tṛṣṇā heturabhinirvṛttaya iti sūtrāt |

sūtrāntare vacanāditi | sahetusapratyaya iti vistara: | atra
sūtre krameṇa vā | kāraṇaparamparā kramaṇena

vā | gāthāyāmeṣa nirdeśa: | karmatṛṣṇāvidyā
saṃskārāṇāṃ cakṣurādīnāṃ heturabhisamparāya iti |
tadetaduktaṃ

bhavati-karma heturupapattaya iti | ato vā sūtrāt,
sahetusapratyayakarmasūtrādvā ayamīdṛśa:

gāthārtha iti | "kathaṃ cakṣurbhikṣava: sahetu sapratyayaṃ
sanidānam ? kaśca bhikṣava: cakṣuṣo hetu: ?

ka: pratyaya: ? kiṃ nidānam ? cakṣuṣo bhikṣava: karma
hetu:, karma pratyaya:, karma nidānam |

karmāpi bhikṣava: sahetu sapratyayaṃ sanidānam | kaśca
bhikṣava: karmaṇo hetu: ? ka: pratyaya: ? kiṃ

nidānam ? karmaṇo bhikṣavastṛṣṇā hetu:, tṛṣṇā
pratyaya:, tṛṣṇā nidānam | tṛṣṇā bhikṣava:

sahetukā sapratyayā sanidānā | kaśca bhikṣavastṛṣṇāyā
hetu: ? ka: pratyaya: ? kiṃ nidānam ?

tṛṣṇāyā bhikṣavo'vidyā hetu:, avidyā pratyaya:, avidyā
nidānam | avidyāpi bhikṣava:

sahetukā sapratyayā sanidānā | kaśca bhikṣavo'vidyāyā
hetu: ? ka: pratyaya: ? kiṃ nidānam ?

avidyāyā bhikṣava ayoniśomanaskāro hetu:,
ayoniśomanaskāra: pratyaya:, ayoniśo-

manaskāro nidānam" ( ) iti | bījakṣetrabhāvanaṃ
pratipādayatā vijñānādayo'pyuktā: |

vijñānaṃ bījam | tasya kṣetraṃ vedanādaya: skandhā: |
te'pyuktā: samudayasatyam | na kevalaṃ tṛṣṇādaya

ityābhiprayika: sūtre nirdeśa iti sādhitam | sarvasya ca
du:khasya lākṣaṇikaṃ samudayabhāva

iti |

yonyādiprakārabhedeneti | ādiśabdena
jātistrīpuruṣādiprakārabhedeneti gṛhyate | abhedeneti |

dhātugatiyonyādīnām | tayoryathākramamiti | upapatte: karma
heturabhinirvṛttestṛṣṇeti | tadyathā

bījamiti vistara: | śālibījaṃ śālyaṅkuropapādanasya
hetu:, yavabījaṃ yavāṅkuropapādanasyetyādi |

āpa: punarabhedena | yathā śālyaṅkuraprarohasya hetu: |
evaṃ yavāṅkurasyāpītyādi | atastā:

sarvāṅkuraprarohamātrasya heturiti | vinā tṛṣṇayā
janmābhāvāditi | atra sādhanam-`heturjanmana-

stṛṣṇā: tadbhāvābhāvabhāvyabhāvitvāt | tadyathā
bījamaṅkurasya' | santatināmanācceti | asyārthaṃ

vivṛṇvannāha-yatra ca satṛṣṇeti vistara: | yatra viṣaye
rūpādau satṛṣṇā | kā ? cittasantati: |

@699

tṛṣṇayā | śuṣkamasūropasnānalepāṅgavat | na cānyo
heturevamanuṣakto yathātmasneha ityeṣā

yukti: ||3||

catvāryapi satyānyuktāni bhagavatā, dve api
satye-saṃvṛtisatyaṃ paramārthasatyaṃ

ca | tayo: kiṃ lakṣaṇam ?

yatra bhinnena tadbuddhiranyāpohe dhiyā ca tat | ghaṭāmbuvat
saṃvṛtisat, paramārthasadanyathā ||4||

yasminnavayavaśo bhinne na tadbuddhirbhavati tat saṃvṛtisat |
tadyathā-ghaṭa: | tatra

hi kapālaśo bhinne ghaṭabuddhirna bhavati | yatra
cānyānapohya dharmān buddhyā tadbuddhirna

bhavati, taccāpi saṃvṛtisad veditavyam | tadyathā-ambu |
tatra hi buddhyā rūpādīna-

dharmānapohyāmbubuddhirna bhavati | teṣveva tu
saṃvṛtisaṃjñā kṛteti saṃvṛtivaśāt ghaṭaścāmbu

cāstīti bruvanta: satyamevāhurna mṛṣā-ityet
saṃvṛtisatyam |

ato'nyathā paramārthasatyam | tatra bhinne'pi
tadbuddhirbhavatyeva | anyadharmāpohe'pi

buddhyā tat paramārthasat tadyathā-rūpam | tatra hi
paramāṇubhinne vastuni rasārhānapi ca

dharmānapohya buddhyā rūpasya svabhāve buddhirbhavatyeva |
evaṃ vedanādayo'pi draṣṭavyā: |

etat paramārthena bhāvāt paramārthasatyamiti | yathā
lokottareṇa jñānena gṛhyate tat pṛṣṭhalabdhena

-------------------

tatrābhīkṣṇaṃ cittasantatiṃ namantīṃ paśyāma: |
tasmāt punarbhave'pyevamiti | punarbhave'pyevaṃ satṛṣṇā

cittasantati:, tasmāt tannamatīti | yatra ca namati tatra ca
pravartata iti vyavasyāma: | sādhanaṃ

cātra pravartate-`punarbhave cittasantati:;
satṛṣṇānamanāt, rūpādiviṣayavat' | śuṣkamasū-

ropasnānalepāṅgavaditi | masūra upasnānam, tasya lepa:
śuṣka: | masūropasnānalepo'syeti

śuṣkamasūropasnānalepamaṅgam, tadvad | yathā śuṣkeṇa
masūropasnānalepenāgṛhītamaṅgam, evaṃ tṛṣṇā-

yātmabhāva iti darśitaṃ bhavati | eṣā yuktiriti |
tṛṣṇābhinirvṛttiheturiti ||3||

atrārthe dve api satya iti satyaprasaṅgenedamucyate |

"ghaṭāmbuvad" iti | dṛṣṭāntadvayopanyāso
bhedadvayopapradarśanārtha: | upakramavedinaśca

ghaṭādaya:, buddhibhedinaśca jalādaya iti |
jalādiṣūpakrameṇa rasādyapakarṣaṇānupapatte: | atha vā

dvividhā saṃvṛti:-saṃvṛtyantaravyapāśrayā,
dravyāntaravyapāśrayā ca | tatra yāsau saṃvṛtyantaravyā-

pāśrayā, tasyāṃ bhedo'pi sambhavati, anyāpoho'pi | yā
tvasau dravyāntaravyapāśrayā, tasyāmanyā-

poha eva sambhavati, na bheda: | na hi
paramāṇoraṣṭadravyakasyāvayavaviśleṣa: śakyate kartumiti
|

saṃvṛtisaditi | saṃvyavahāreṇa sat | paramārthasaditi |
paramārthena sat | svalakṣaṇena sadityartha: |

evaṃ vedanādayo'pi draṣṭavyā iti |
vedanācetanāsaṃjñādayo'pi dravyasanta eva draṣṭavyā: |

katham ? vedanādīn dharmānapohya buddhyā vedanāsvabhāve
buddhirbhavatīti | dravyasatī vedanā | evaṃ

saṃjñācetanādayo'pi yojyā: | ghaṭaścāmbu cāstīti
bruvanta: satyamevāhu:, na mṛṣeti | saṃvṛtisatyasya

vacane prayojanaṃ darśayati | uktaṃ ca-

@700

vā laukikena tathā paramārthastyam | yathā'nyena tathā
saṃvṛtisatyamiti pūrvācāryā: ||4||

uktāni satyāni ||

kathaṃ punasteṣāṃ darśanaṃ bhavati, vaktavyam ? ata
ādiprasthānamārabhyocyate-

vṛttastha: śrutacintāvān bhāvanāyāṃ prayujyate |

satyāni hi draṣṭukāma ādita eva śīlaṃ pālayati | tata:
satyadarśanasyānulomaṃ

śrutamudgṛhṇāti, artha vā śṛṇoti | śrutvā cintayati |
aviparītaṃ cintayitvā bhāvanāyāṃ

prayujyate | samādhau tasya śrutamayīṃ prajñāṃ niśritya
cintāmayī jāyate | cintāmayīṃ niśritya

bhāvanāmayī jāyate |

kiṃ punarāsāṃ prajñānāṃ lakṣaṇam ?

nāmobhayārthaviṣayā śrutamayyādikā dhiya: ||5||

nāmālambanā kila śrutamayī prajñā | nāmārthālambanā
cintāmayī | kadācid

vyañjanenārthamākarṣati, kadācidarthena vyañjanam |
arthālambanaiva bhāvanāmayī | sā hi

vyañjananirapekṣā arthe pravartate | tadyathā-ambhasi
plotumaśikṣita: plavanneva muñcati |

kiyacchikṣita: kadācit muñcet, kadācidālambate |
suśikṣita: plavan nirapekṣastarati-

ityeṣa dṛṣṭānta iti vaibhāṣikā: |

asyāṃ tu kalpanāyāṃ cintāmayī prajñā na
sidhyatītyapare | yā hi nāmālambanā

śrutamayī prāpnoti, yā'rthālambanā bhāvanāmayīti |
idaṃ tu lakṣaṇaṃ nāniravadyaṃ vidyate |

-------------------

dve satye samupāśritya buddhānāṃ dharmadeśanā |
lokasaṃvṛtisatyaṃ ca satyaṃ ca paramārthata: || (ma^ śā^
24.8) iti |

tathā paramārthasatyamiti; paramasya jñānasyārtha:
paramārtha:, paramārthaśca satyaṃ ca tat

paramārthasatyaṃ yathānyena jñānena laukikena gṛhyate |
tathā saṃvṛtisatyam | saṃvṛtyā saṃvyavahāreṇa

jñānena vā kliṣṭenākliṣṭena vā gṛhyata iti
saṃvṛtisatyam | trividhaṃ hi yogācārāṇāṃ sat-

paramārthasat, saṃvṛtisat, dravyasacca | dravyata:
svalakṣaṇata: sad dravyasaditi ||4||

"vṛttastha:" iti vistara: | vṛttaṃ śīlam | tad
avyāsaṅgakāraṇam, avikṣepakāraṇam,

ācārakāraṇaṃ ca | satyadarśanasyānulomamiti | yacchutaṃ
satyadarśanādhikārikam, tachrutamudgṛhṇāti

paṭhati | arthaṃ vā śṛṇoti | tadarthaṃ śrotradvāreṇa
vijānāti | katham ?

ubhayālambanā cintāmayīti darśayannāha-kadācid
vyañjanenārthamākarṣati | vyañjana-

nirvṛttena nāmnārthamākarṣati-ayamasya nāmno'rtha iti |
kadācidarthena vyañjanamākarṣati |

idamasyābhidheyasyārthasya vyañjanaṃ nāmetyartha: | ayaṃ
hi vyañjanaśabdo nāmni prayukta: | sūtre'pi

coktam-"svarthaṃ suvyañjanam" iti |

asyāṃ tu kalpanāyāmiti vistareṇācārya: | cintāmayī
prajñā na sidhyatīti |

śrutabhāvanāmayīlakṣaṇasaṅkīrṇaṃ lakṣaṇamucye |
nāsaṅkīrṇamiti na sidhyati | yuktinidhyānajā iti |

@701

āptavacanaprāmāṇyajātaniścayā śrutamayī,
yuktinidhyānajā cintāmayī, samādhijā bhāvanā-

mayīti; hetau mayaḍvidhānāt | tadyathā-annamayā:
prāṇā:, tṛṇamayyo gāva iti ||5||

tasya punarevaṃ bhāvanāyāṃ prayuktasya kathaṃ bhāvanā
sampadyate ? ityāha-

vyapakarṣadvayavata:,

yadi hi kāyicattābhyāṃ vyapakṛṣṭo bhavati,
saṃsargākuśalavitarkadūrīkaraṇāt |

tattarhi vyapakarṣadvayaṃ kasya sukaraṃ bhavati ?
yo'lpeccha:, santuṣṭaśca |

nāsantuṣṭamahecchayo: |

kā punariyamasantuṣṭi: ? kā ca mahecchatā ?

labdhe bhūya:spṛhā'tuṣṭiralabdhecchā mahecchatā ||6||

labdheṣu kila praṇīteṣu cīvarādiṣu bhūyaskāmatā
asantuṣṭi: | alabdheṣu tatkāmatā

mahecchatetyābhidhārmikā: |

nanu ca sā'tibhūyaskāmatā'labdha eva, na labdhe bhavatīti
ko'nayorviśeṣa

iti vaktavyametad ? evaṃ tu
yujyate-labdhenāpraṇītenāprabhūtena paritāso'santuṣṭi: |

alabdhapraṇītaprabhūtecchā mahecchatā ||6||

viparyāsāt tadvipakṣau,

asantuṣṭimahecchatāviparyayeṇa tatpratipakṣau
veditavyau-santuṣṭiśca, alpecchatā

ceti |

tridhātvāptāmalau ca tau |

-------------------

yuktyā nidhyānaṃ nitīraṇam, tato jāta iti | hetau
mayaḍvidhānāditi | āptavacanaṃ śrutaṃ sahetu

śrutaṃ sahetu śrutamayyā: prajñayā: | atra mayaḍvidhānam
| śrutahetukā prajñā śrutamayīti | evaṃ

yuktinidhyānaṃ cintā sahetuścintāmayyā: | atra
mayaḍvidhānāt | samādhirbhāvanā saheturbhāvanā- mayyā:
| atra mayaḍvidhānam | "tatprakṛtavacane mayaṭ" (pā^ sū^
5.421) iti lakṣaṇāt |

"tasya vikāra:" (pā^ sū^ 4.3.134) iti vā lakṣaṇāt |
aupacārikastu vikāra: |

śrutavikāra iva śrutamayīti lakṣaṇāntaraṃ
copasaṃkhyātavyam | annamayā: prāṇāstṛṇamayyo gāva

iti loke prayogadarśanāt ||5||

saṃsargākuśalavitarkadūrīkaraṇāditi |
saṃsargadūrīkaraṇaṃ yadadvitīyavihāritvam | tasmāt

kāyena vyapakṛṣṭo bhavati | akuśalavitarkadūrīkaraṇaṃ
yatkliṣṭavitarkavivarjanam | tasmāccittena

vyapakṛṣṭo bhavati |

labdhenāpraṇītenāprabhūtena paritāsa iti | paritāso
daurmanasyam | tena hi paritasyati |

upakṣīyata ityartha: | apraṇītatvād, aprabhūtatvādvā |
tena labdhena paritāso'santuṣṭi: | alabdhe

tu praṇīte'pi vā prabhūte'pi vā icchābhilāṣo
mahecchatetyā cāryamatam |

@702

`tadvipakṣau' iti vartate | tridhātukau ca pratisaṃyuktau ca;
sāsravānāsravatvāt |

asantuṣṭimahecchate ca kāmāvacaryāveva |

ka: punaranayoralpecchatāsantuṣṭyo: svabhāva: ? ityāha-

alobha:,

alobhasvabhāve hyete |

āryavaṃśāśca,

`alobha:' iti vartate | āryāṇāmebhya:
prasavādāryavaṃśāścatvāra: | te'pyalobha-

svabhāvā: |

teṣāṃ tuṣṭyātmakāstraya: ||7||

santuṣṭisvabhāvā: |
cīvara-piṇḍapāta-śayanāsanasantuṣṭaya: |

prahāṇabhāvanārāmatā caturtha āryavaṃśa:
kathamalobhasvabhāva: ? bhavakāmarāgavai-

mukhyāt ||7||

atha caturbhirāryavaṃśai: kiṃ darśitaṃ bhagavatā ?

karmāntena tribhirvṛtti:,

dharmasvāminā hi bhagavatā parityaktasvavṛttikarmāntebhya:
śiṣyebhyo mokṣārtha-

mabhyupagatebhyo dvayaṃ prajñaptam-vṛttiśca, karma ca |
tribhirāryavaṃśairvṛtti:, caturthena karma |

`anayā vṛttyedaṃ karma kurvāṇā bhavanto na cirānmokṣaṃ
prāpsyanti' iti |

kasmāt punariyamīdṛśī vṛttiridaṃ ca karma prajñaptam ?

tṛṣṇotpādavipakṣata: |

catvārastṛṣṇotpādā: sūtra
uktā:-"cīvarahetorbhikṣostṛṣṇotpadyamānā utpadyate,

pratitiṣṭhantī pratitiṣṭhati,
abhiniviśamānā'bhiniviśate | piṇḍapātaheto:, śayyāsana-

hetoriti | bhavavibhavahetorbhikṣostṛṣṇotpadyamānā
utpadyate" iti vistara: | eṣāṃ pratipakṣeṇa

catvāra āryavaṃśā deśitā: |

mamāhaṅkāravastvicchātatkālātyantaśāntaye ||8||

-------------------

kāmāvacaryāveveti | lobhākuśalasvabhāvatvāt ||6||

prahāṇabhāvanārāmatā | nirodhamārgarāmatā | sā na
santuṣṭisvabhāveti kathaṃ caturtho'pya-

yamāryavaṃśo bhavatyalobhasvabhāva: ? ityata
āha-bhavakāmarāgavaimukhyāditi | bhavarāgavaimukhyāt,

kāmarāgavaimukhyācca | vaimukhyaṃ cālobha iti ||7||

parityaktasvavṛttikamantebhya iti parityaktasvavṛttibhya:,
parityaktasvakarmāntebhyaśca |

tatra vṛtti: = jīvikā, yathā jīvyate annapānādinā |
karmānta: = kṛṣiśilpādi: |

iti bhavavibhavahetoriti | itiśabdo
bhavavibhavaprakārābhidyotaka: | tatra bhavaprakāre

tṛṣṇā `aho batāhaṃ indra: syāṃ cakravartī syām'
ityevamādi | vibhavatṛṣṇāpi vināśatṛṣṇā-

`aho batocchidyetaṃ paraṃ maraṇāt' ityādi ||8||

@703

sa evārtha: puna: pariśeṣeṇocyate | mamakāravastu
cīvarādayo'haṅkaravastvātma-

bhāva: | tatrecchā tṛṣṇā | tatra
mamakāravastvicchāyāstatkālaśāntaye traya āryavaṃśā
bhavanti |

ubhayecchātyantaśāntaye caturtha iti ||8||

uktamidaṃ yathā bhūtasya bhāvanā sampadyate ||

tasya tvevaṃ pātrībhūtasya kathaṃ tasyāṃ
bhāvanāyāmavatāro bhavati ?

tatrāvatāro'śubhayā cānāpānasmṛtena ca |

smṛtireva smṛtam |

keṣāṃ punaraśubhayā ? keṣāmānāpānasmṛtyā ?
yathākramam-

adhirāgavitarkāṇām,

adhiko rāgo vitarkaścaiṣāṃ ta ime adhirāgavitarkā: | yo
hi pratyāsannamatyarthaṃ

rāgacarita:, tasyāśubhayā | yo hi vitarkacarita:,
tasyānāpānasmṛtyeti |

avicitrālambanatvādeṣāṃ vitarkopacchedāya saṃvartata
ityeke |

aśubhā tu yatra saṃsthānaviśeṣalambanatvād
vitarkamāhatīti; abahirmukhatvā-

dityapare | aśubhā hi cakṣurvijñānavad bahirmukhī;
tadviṣayopanidhyānāt |

tatra punaścaturvidho rāga:-varṇarāga:, saṃsthānarāga:,
sparśarāga:, upacārarāgaśca |

prathamasya pratipakṣeṇa
vinīlakādyākārālambanāmaśubhāṃ varjayanti | dvitīyasya
vikhāditaka-

vikṣiptālambanām, tṛtīyasya vipaṭumakaṃ
pūyanibaddhāsthyālambanām, caturthasya niśceṣṭamṛta-

kāyālambanām | abhedena tu śasyate-

śaṅkalā sarvarāgiṇām ||9|| asthiśaṅkalāyāṃ hi
sarvametaccaturvidhaṃ rāgavastu nāstīti
adhimuktiprādeśika-

manasikāratvādaśubhayā na kleśaprahāṇaṃ viṣkambhaṇaṃ
tu | sa punarayamaśubhāṃ bhāvayan

-------------------

smṛtireva smṛtamiti | bhāve ktavidhānamiti darśayati,
avatāra: = tīrtha yenāvatarati |

pratyāsannamatyarthaṃ rāgacarita iti | yasyālpena rāga:
śīghramupatiṣṭhate, sa pratyāsannaṃ rāgacarita: |

yasyādhimātro rāga:, so'tyartha rāgacarita: |

avicitrālambanatvāditi | vāyau
varṇasaṃsthānavaicitryānupalabdhe: |

abahirmukhatvāt, antarmukhatvāt | eṣā vitarkopacchedāya
saṃvartata iti prakṛtam | ?

tadviṣayo-panidhyānāditi |
cakṣurviṣayanirūpaṇādityartha: |

vinīlakādyākārālambanāmiti | ādigrahaṇena
vipūyakādigrahaṇam | vipaṭumakamiti |

yadutpannakrimikam | caturvidhaṃ rāgavastu nāstīti
varṇasaṃsthānasparśopacārātmakam | adhimukti-

pradeśikamanasikāratvāditi | adhimuktimanasikāratvāt,
prādeśikamanasikāratvāccetyartha: |

adhimuktipradhāno'yaṃ manasikāra: |
prādeśikaścāyamavyāpītyartha: | na hyaśubhā
pañcaskandhālambanā,

@704

yogācārastrividha ucyate-1. ādikarmika:, 2. kṛtaparijaya:,
3. atikrāntamanaskāraśca ||9|| tatra-

āsamudrāsthivistārasaṃkṣepādādikarmika: |

1. aśubhāṃ bhāvayitukāma ādito yogācāra: svāṅgāvayave
cittaṃ nibadhnāti

pādāṅguṣṭhe lalāṭe yatra cāsyābhirati: | sa tatra
māṃsakledapītādhimokṣakrameṇāsthi

viśodhayan sakalāmasthiśaṅkalāṃ paśyati | tathaiva ca
punardvitīyāmadhimucyate yāvad

vihārārāmakṣetrakrameṇa samudraparyantāṃ
pṛthivīmasthiśaṅkalāṃ pūrṇāmadhimucyate'dhimokṣābhi-

vardhanārtham | punaśca saṃkṣipan yāvadekāmeva
svāmasthiśaṅkalāmadhimucyate cittasaṃkṣepārtham |

iyatā kila kālenāśubhā pariniṣpannā bhavati |
ayamādikarmiko yogācāra: |

pādāsthna ākapālārdhatyāgāt kṛtajaya: smṛta: ||10||

2. sa puna: cittasaṃkṣepaviśeṣārthaṃ
tasyāmasthiśaṅkalāyāṃ pādāsthīni hitvā śeṣaṃ

manasikaroti | evaṃ krameṇa yāvat kapālasyārthaṃ
hitvā'rdhaṃ manasi karoti ya: sa

kṛtaparijaya: ||10||

atikrāntamanaskāro bhrūmadhye cittadhāraṇāt |

3. so'rdhamapi kapālasya muktvā bhruvormadhye cittaṃ
dhārayati | ayaṃ kilāśubhāyā-

matikrāntamanaskāro yogācāra: | astyaśubhā
ālambanaparīttatayā parīttā na vaśitā-

-------------------

sakalabhūmyālambanā vā | kiṃ tarhi ?
rūpaskandhaikadaśālambanā; tadbhāvāt | nāśubhayā
kleśaprahāṇaṃ

viṣkambhaṇāmātraṃ tu bhavatītyartha: ||9||

svāṅgāvayave cittamupanibadhnātīti vacanāt na tāvat
stryaṅgāvayave; prayogakāla eva

saṃrāgahetuparihārāt | asthi viśodhayanniti | asthino
māṃsamapaśyan sakalāmasthiśaṅkalāṃ

paśyati | yathoktam-

"yo bhavennavako bhikṣu: śaikṣo'samprāptamānasa: |

gacchedasau śivithikāṃ hantuṃ rāgaṃ yadīcchati ||

tato vinīlakaṃ paśyet tata: paśyed vipūyakam |

tato vyāghmātakaṃ paśyedasthiśaṅkalikāmapi" || ( ) iti |

atra samāsato'śubhāyāṃ vartamāno
yogācārastrividha:-ādikarmika:, kṛtaparijaya:,

atikrāntamanasikāraśca | tatra saṃkṣepacitta ādikarmiko
yogācāra ekasmin pādāṃguṣṭhe mana

upanibadhya pādāṃguṣṭhaṃ klidyamānaṃ
paśyati-etanmāṃsam, evaṃ yāvat sarvaṃ śarīramasthi-

śaṅkalamadhimucyate | kṛtaparijayastu tathaiva yāvat
kapālārdham ||10||

atikrāntamanasikārastathaiva yāvad bhruvormadhye cittaṃ
dhārayati | vistaracittastu

"āsamudrāsthivistāra: saṃkṣepādādikarmika:"
ityevamādistrividha iti | evaṃ ca kṛtvā

@705

parīttatayā parītteti catuṣkoṭikam;
jitājitamanaskārayorajitajitamanaskārayośca

svakāyasamudraparyantālambanāt |

atha kiṃsvabhāveyamaśubhā ? katibhūmikā ? kimālambanā ?
kva cotpadyate ?

yathākramam-

alobho daśabhū: kāmadṛśyālambanā nṛjā'śubhā ||11||

alobhasvabhāvā daśabhūmikā sasāmantakadhyānāntareṣu
caturṣu dhyāneṣu kāmadhātau

ca kāmāvacaradṛśyālambanā, kiṃ
punardṛśyavastusaṃsthāne | ata evārthālambaneti siddham |

manuṣyeṣvevotpadyate, nānyasyāṃ gatau, kuta eva dhātau !
tatrāpi nottarakurau | nāmnaiva

siddhamaśubhākāreti | yadadhvikā tadadhvālambanā |
anutpattidharmiṇī tu tryadhvālambanā |

adhimuktimanaskāratvāt sāsravā | vairāgyalābhikī ca
prāyogikī ca ucitā-

nucitatvāt ||11||

uktamaśubhāyā: saprabhedaṃ lakṣaṇam ||

ānāpānasmṛti: prajñā pañcabhūrvāyurgocarā |

kāmāśrayā,

ānanamāna: = āśvāsa:, yo vāyu: praviśati |
apānanamapāna: = praśvāsa:, yo

vāyu: niṣkrāmati | tayo: smṛtirānāpānasmṛti: saiva
prajñāsvabhāvā | smṛtivacanaṃ tu

-------------------

catuṣkoṭika: praśno bhavatīti | jitājitamanaskārayoriti
vistara: | prathamā koṭi:-

jitamanaskārasya svakāyālambanā aśubhā
ālambanaparīttatayā parīkṣā, kāyasyālpatvāt, na

vaśitāparīttatayā |
jitamanaskāratvādatikrāntatvādityartha: | dvitīyā
koṭi:-ajita-

manaskārasya samudraparyantālambanā aśubhā |
vaśitāparīttatayā parīttā:; ajitamanaskāratvāt |

nālambanaparīttatayā, samudraparyantālambanatvāt |
tṛtīyā koṭi:-ajitamanaskārasya svakāyā-

lambanā aśubhā | ālambanaparīttatayāpi parīttā;
kāyasyālpatvāt | vaśitāparīttatayāpi;

ajitamanaskāratvāt | caturthī koṭi:-jitamanaskārasya
samudraparyantālambanā aśubhā |

nāpyālambanaparīttatayā parīttā;
samudraparyantālambanatvāt | nāpi vaśitāparīttatayā;
jitamana-

skāratvāt |

sasāmantakadhyānāntareṣviti | sāmantakeṣu dhyānāntare
caturṣu dhyāneṣu kāmadhātau ceti

daśabhūmikā: | dhyānasāmantakānāṃ catuṣṭvāt | ata
evārthālambaneti | varṇasaṃsthānālambana-

tvādarthālambanā | na tu nāmālambanetyabhiprayā: |

nāmnaiva siddhamaśubhākāreti | ākārārtha na
sūtrayitavyamityabhiprāya: | yadadhvikā

tadadhvālambaneti | cakṣurvijñānavadatītāyā
atītamālambanam, evaṃ yāvat pratyutpannāyā:

pratyutpannamiti | svālambananiyatatvāt |
adhimuktimanasikāratvānna sūtritam | ucitānucita-

tvāditi | anādimatisaṃsāre ucitatvād vairāgyalābhikī |
anucitatvāt prāyogikī ||11||

@706

smṛtyupasthānavat; tadbalādhānavṛttitvāt | pañcasu
bhūmisu triṣu sāmantakeṣu dhyānāntare

kāmadhātau copekṣāsamprayogitvāt | vitarkānuguṇatvāt
kila sukhadu:khayostatpratipakṣasya

tābhyāmasamprayoga: |
sukharaumanasyayoścāvadhānaparipanthitvāt |
tasyāścāvadhāna-

sādhyatvāditi |

ye tu mauleṣvapi dhyāneṣu samāpannasyopekṣāmicchanti,
teṣāmaṣṭa bhūmikā:;

pareṇāśvāsapraśvāsānāmabhūmitvāt | vāyvālambanā
caiṣā kāmadhātvāśrayā | devamanuṣyeṣu

prāyogikī vairāgyalābhikī ca |

tattvamanaskāraścaiṣā idandharmāṇāmeva,

na bāhyānām,

upadeśābhāvāt | svayaṃ ca sūkṣmadharmānabhisambodhāt |

sā ceyam-

ṣaḍvidhā gaṇanādibhi: ||12||

ṣaṭkāraṇayuktā caiṣā paripūrṇā bhavati-gaṇanayā,
anugamena, sthāpanayā,

upalakṣaṇayā, vivarttena, pariśuddhyā ca | tatra ca
gaṇanā nāma āśvāsapraśvāseṣu cittaṃ

dattvā'nabhisaṃskāreṇa kāyaṃ cittaṃ nādhyupekṣya
smṛtimātreṇa gaṇayati-ekaṃ dvau yāvaddaśa |

-------------------

kāyasmṛtyupasthānādīni prajñāsvabhāvāni |
tadbalādhānavṛttitvāt | tasyā: smṛterbalasyā-

dhānena vṛttireṣāmiti smṛtibalādhānavṛttīni
kāyasmṛtyupasthānādīni kāyaprajñādravyādīni

smṛtyupasthānānītyucyante | tadvadānāpānaprajñā
smṛtibalādhānavṛttitvādānāpānasmṛtirityucyate |

pañcasu bhūmiṣviti | triṣu sāmantakeṣu
caturthasāmantakavarjyeṣu | dhyānāntare kāmadhātau ceti

pañcasu bhūmiṣu | kiṃ kāraṇam ? upekṣāsamprayogitvāt |
yasmāt prathamadhyāne sāmantakādiṣū-

pekṣāvedanā bhavati | caturthadhyāne sāmantake tu
yadyapyupekṣāsti, sā tvabhūmirāśvāsapraśvāsānām |

atha kimarthameṣopekṣā samprayogiṇyevāvadhāryata iti ?
ato bravīti-vitarkānuguṇatvāditi |

tatpratipakṣasya
vitarkapratipakṣasyānāpānasmṛtestābhyāṃ
sukhadu:khābhyāma samprayoga: | sukhasaumana-

syayoścāvadhānapratipanthitvāt | ābhogapratyanīkatvāt |
tasyāścānāpānasmṛteravadhānasādhyatvāt

tābhyāmasamprayoga iti vitarkānuguṇatvāt |

kileti | kilaśabda: paramatadyotaka: | tenedaṃ
pakṣāntaramupanyasyate-ye tu mauleṣviti

vistara: | pareṇeti | caturthād dhyānādārabhya |

kāmadhātvāśrayeti | tatra vitarkabhūyastvāt | prāyogikī
| anucitatvāt | vairāgya-

lābhikī | ucitatvāt |

idandharmāṇāmiti | ayaṃ dharmo buddha eṣāmiti
idandharmāṇa:, teṣāmeva | bauddhānāmityartha: |

upadeśābhāvāditi | bāhyānāṃ hi prāṇāyāmopadeśo'sti,
nānāpānasmṛtyupadeśa iti | svayaṃ ca

sūkṣmadharmānabhisambodhāditi | upadeśamantareṇa yasmād
bāhyānāṃ nāsti svayaṃ sūkṣmadharmābhi-

@707

cittābhisaṃkṣepavikṣepabhayānnālpabahutarā | tasyāṃ tu
trayo doṣā:-1. ūnagaṇanā, yadi

dvāvekaṃ gṛhṇāti | 2. adhigaṇanā, yadyekaṃ dvāviti | 3.
saṅkara:, yadyāśvāsaṃ praśvāsato

gṛhṇāti viparyayādvā | ato'nyathā samyaggaṇanā |
antaravikṣepe punarādito gaṇayitavyaṃ

tāvad yāvat samādhiṃ labhate |

anugamo nāma anabhisaṃskāreṇāśvāsapraśvāsanāṃ
gatimanugacchati-kiyad dūramete

praviśanti vā, niṣkrāmanti vā, kimete sarvaśarīravyāpina
ekadeśacāriṇa iti | tān

praviśata:
kaṇṭhahṛdayanābhikaṭyūrujaṅghāpraveśakrameṇa yāvat
pādāvanugacchati |

niṣkrāmato vitastivyāmāntaraṃ yāvadvāyumaṇḍalaṃ
vairambhāśca vāyava ityapare | tadetat

tattvamanasikāratvānna yuktametat |

sthāpanā nāma nāsikāgre yāvat pādāṅguṣṭhe sthitāṃ
paśyati, maṇisūtravat |

kimanugrāhakā ete upaghātakā: śītā uṣṇā iti ?
upalakṣaṇā nāma | naite

kevalā vāyava eva, catvāryetāni mahābhūtāni
mahābhūtābhinirvṛttamupādāyarūpaṃ tadāśritā-

ścittacaittā iti pañcaskandhānupalakṣayati |

vivarto nāma vāyvālambanāṃ vṛddhiṃ vivarttyottarottareṣu
kuśalamūleṣu sanniyojanaṃ

yāvadagradharmeṣu |

pariśuddhirdarśanamārgādiṣvavatāra: |

smṛtyupasthānādivajropamasamādhyantā vivarta ityapare |
kṣayajñānādiviśuddhiriti |

gaṇanānugama: sthānaṃ lakṣaṇārthavivarttanā |

pariśuddhiśca ṣoḍheyamānapānasmṛtirmatā ||

iti saṃgrahaloka: ||12||

tatra punarveditavyau-

ānāpānau yata: kāya:,

-------------------

sambodha: | sūkṣmatvaṃ punarasyā: ṣaṭkāraṇayuktatvāt |
kāyaṃ cittaṃ vādhyupekṣyeti | anāsajyetyartha: |

vitastivyāmāntaramiti | balavaddurbalaprāṇiyogāt |

yāvadvāyumaṇḍalamiti adhastādanugacchati | vairambhāśca
vāyava ityupariṣṭāt | tattvamana-

sikāratvānna yuktametat | yāvadvāyumaṇḍalaṃ
vairambhāśca vāyava iti | adhimuktimanaskārasyaiṣā

kalpanā yujyeta |

kimanugrāhakā ete yāva duṣṇā iti | sthāpanaiveyaṃ
draṣṭavyā | kāyapradeśa evānugrāhakādi-

viśeṣasthāpanata: | tadāśritāścittacaittā iti |
tatpratibaddhavṛttaya ityartha: | uttarottareṣu kuśala-

mūleṣviti | smatyupasthānoṣmagatādiṣviti |
darśanamārgādiṣviti | ādiśabdena bhāvanāmārga-
grahaṇam |

kṣayajñānādiviśuddhiriti | ādiśabdena
anutpādajñānāśaikṣasamyagdṛṣṭigrahaṇam ||12||

"ānāpānau yata: kāya:" iti | ānāpānasmṛtisambandhena
sarvabhūmikāvānāpānau

@708

yadbhūmiko hi kāya: tadbhūmikāvetau; kāyekadeśatvāt |
kāyacittaviśeṣa-

sanniśritā āśvāsapraśvāsā vartante,
ārūpyakalalādigatānāmabhāvat, acittacaturthadhyāna-

samāpannānāṃ ca | yadi hi kāya: śuṣiro bhavati
āśvāsapraśvāsabhūmikaṃ ca cittaṃ sammukhī-

bhūtam, evaṃ te vartante | jāyamānasya caturthadhyānād
vyuttiṣṭhamānasya ca praviśanti,

mriyamāṇasya caturtha ca dhyānaṃ samāpadyamānasya
niṣkrāmanti |

etau cānāpānau

sattvākhyau,

nāsattvasaṅkhyātau |

anupāttakau |

indriyavinirbhāgitvāt |

nai:ṣyandikau,

naupacayikavipākajau | kāyopacayenāpacayāt ucchinnānāṃ
puna: pratisandhānācca |

na hyetad vipākarūpasyāsti |

nādhareṇa lakṣyete manasā ca tau ||13||

svabhūmyuparibhūmikena ca tayościttenopalakṣaṇam |
nādhareṇairyāpathikanairmāṇikena |

ukte dve avatāramukhe | tābhyāṃ tu samādhirlabdhā ||13||

niṣpannaśamatha: kuryāt smṛtyupasthānabhāvanām |

vipaśyanāyā: sampādanārtham |

-------------------

nirdiśyete | yadbhūmiko hi kāya iti | kāmāvacaro yāvat
tṛtīyadhyānabhūmika: | tadbhūmikāvetau |

nānyabhūmikau | kāyacittaviśeṣasaṃniśritā iti |
kāyaviśeṣasaṃniśritā:, cittaviśeṣasaṃ-

niśritā ścāśvāsapraśvāsā: | kasmād ?
ityāha-ārūpyakalalādigatānāmabhāvāditi |

kāyabhāvādārūpyagatānāṃ na bhavanti, kalalādigatānāṃ
ca | kalālārbudapeśyādigatānāṃ ca na

bhavanti; kāyaviśeṣābhāvāt, suṣirakāyābhāvādityartha:
| acittānāṃ ca na bhavanti | cittābhāvāt |

caturthadhyānasamāpannānāmapi na bhavanti |
āśvāsapraśvāsabhūmicittaviśeṣābhāvāt | ata evāha-

yadi kāya: suṣira iti vistara: |

indriyavinirbhāgitvāditi | indriyapṛthagvṛttitvādityartha:
| kāyopacayenāpacayā-

nnaupacayikau | ucchinnānāṃ cāśvāsapraśvāsānāṃ
puna:pratisandhānānna vipākajau | na hyetadvipāka-

rūpasyāsti | vipākātmakasya rūpasya cakṣurāderetat puna:
pratisandhānaṃ nāsti | arūpasya tu

cittacaittasya puna: pratisandhānaṃ na vāryate |

nādhareṇairyāpathikanairmāṇikeneti | airyāpathikaṃ
nairmāṇikaṃ ca cittamadharabhūmikaṃ sammukhī-

bhavati, yāvaccaturthadhyānopapannasyetyata
āśaṅkyocyate-nādharabhūmikābhyāṃ tābhyāmupalakṣaṇa-

miti ||13||

@709

kathaṃ ca puna: kuryāt ?

kāyaviccittadharmāṇāṃ dvilakṣaṇaparīkṣaṇāt ||14||

kāyaṃ svasāmānyalakṣaṇābhyāṃ parīkṣate, vedanāṃ
cittaṃ dharmāśca | svabhāva evaiṣāṃ

svalakṣaṇam | sāmānyalakṣaṇaṃ tu anityatā
saṃskṛtānām, du:khatā sāsravāṇām,

śūnyatā'nātmate sarvadharmāṇām |

kāyasya puna: ka: svabhāva: ? bhūtabhautikatvam |
dharmāstribhyo'nye | samāhitasya

kila kāyaṃ paramāṇuśa: kṣaṇikataśca paśyata:
kāyasmṛtyupasthānaṃ niṣpannaṃ bhavati ||14||

atha smṛtyupasthānānāṃ ka: svabhāva: ?
vividhasmṛtyupasthānaṃ svabhāvasaṃsargā-

lambanasmṛtyupasthānam |

tatra svabhāvasmṛtyupasthānam

prajñā

kīdṛśī prajñā ?

śrutādimayī,

śrutamayī, cintāmayī, bhāvanāmayī ca | trividhāni
smṛtyupasthānāni śrutacintā-

bhāvanāmayāni |

anye saṃsargālambanāt,

-------------------

vipaśyanāyā: sampādanārthamiti | prajñāyā:
sampādanārthamityartha: | niṣpannasamādherapi

hi prajñāmantareṇa kleśā na prahīyante; "jñānavadhyā:
kleśā:" iti vacanāt | kuta: punaretat

smṛtyupasthānabhāvanayā vipaśyanā sampadyata iti ?
sūtrāt | "ekāyano'yaṃ bhikṣavo mārgo yaduta

smṛtyupasthānāni | kevalo'yaṃ kuśalarāśi: yaduta catvāri
smṛtyupasthānāni" ( ) iti

vacanāt |

"kāyavid" iti | vedanāvit | svabhāva evaiṣāṃ
svalakṣaṇamiti | ka: svabhāva: ?

kāyasya bhūtabhautikatvam, vedanāyā anubhavatvam,
cittasyopalabdhitvam | ebhyastribhyo'nyeṣāṃ

yathāsvaṃ svabhāva: | du:khatā sāsravāṇāmiti |
āryapratikūlalakṣaṇaṃ du:khamiti vyākhyātametat |

dharmāstribhyo'nya iti
asambhinnavyavasthāmabhisandhāyaivamucyate |
sambhinnavyavasthāyāṃ tu

kāyādayo'pi nigṛhyante | puna: sarve saṃskṛtā asaṃskṛtā
dharmā draṣṭavyā: ||14||

svabhāvasmṛtyupasthānaṃ prajñeti | yasmāt
saṃsargālambanapamekṣyeyaṃ prajñopatiṣṭhate, tasmāt

smṛtyupasthānamityucyate |

"śrutādimayī" iti viśeṣaṇam | yasmāt smṛtyupasthānāni
prāyogikāṇi nopapatti-

labhyāni kasmāt prajñāsvabhāvamityucyate, kimanyathāpi
smṛtyupasthānamasti ? iti ucyate-

"anye saṃsargālambanād" iti | anye tatsahabhuvo vedanādaya:
| saṃsargeṇa smṛtyupasthānaṃ saṃsarga-

smṛtyupasthānam | svabhāvasmṛtyupasthānasaṃsargāt |
tadālambanāditi | svabhāvasaṃsargasmṛtyupasthānā-

@710

anye tatsahabhuvo dharmā: saṃsargasmṛtyupasthānam |
tadālambanāt ālambanasmṛtyupa-

sthānam |

svabhāvasmṛtyupasthānaṃ prajñeti kuta eva tat ? "kāye
kāyānupaśyanā smṛtyupa-

sthānam" iti vacanāt |

kā punaranupaśyanā ? prajñā | tayā hi tadvānanupaśya:
kriyate | yataścoktam" adhyātmaṃ

kāye kāyānupaśyī viharati" iti | anupaśyamasyāsti
darśanamityanupaśyī, kāye'nupaśyī

kāyānupaśyī |

kasmāt prajñā `smṛtyupasthānam' ityuktā bhagavatā ?
smṛtyudrekatvāditi

vaibhāṣikā: | smṛtibalādhānavṛttitvāditi yo'rtha: |
dārupāṭakīlasandhāraṇavat |

evaṃ tu yujyate-smṛtiranayopaṣṭhita iti smṛtyupasthānaṃ
prajñā; yathādṛṣṭasyābhi-

-------------------

lambanād ālambanasmṛtyupasthānam | tadālambanā
ālambanasmṛtyupasthānamityapare paṭhanti |

ālambyanta ityālambanā: | ke ? kāyavedanācittadharmā: |
tadevaṃ sati tadālambanasmṛtyupasthānaṃ

sarvadharmasvabhāvaṃ bhavati | uktaṃ ca
bhagavatā-"sarvadharmā iti bhikṣavaścaturṇāṃ
smṛtyupasthānānā-

metadadhivacanam" iti |

tayā hi prajñayā tadvān prajñāvān | anupaśya: kriyata
iti | anupaśyatītyanupaśya: |

"pāghrādhmādheṭdṛśa: śa:" (pā^ sū^ 3.1.137) iti
śapratyaya: | anupaśyaṃ pudgalaṃ karotītya-

nupaśyayati | prajñāsvabhāve tvevaṃ vigraha:-anupaśyasya
karaṇamanupaśyaneti | tayā hi prajñayā

tadvān prajñāvānanupaśya: kriyate | yathā prajñāyogāt
prājña: pudgala ucyate, evamanupaśyanāyogādanupaśya

ityato'nupaśyanā prajñeti siddham, | yataścoktaṃ
bhagavatā-adhyātmaṃ pratyātmaṃ kāye kāyānupaśyī

kāyānudarśī viharatīti | tenāpi jñāyate'nupaśyanā
prajñeti | kathamiti ? sādhayati-anupaśya-

masyāsti | kiṃ tad ? darśanam | darśanalakṣaṇaṃ
hyanupaśyam | ato'nupaśyī pudgala:, daṇḍivat |

tata: saptamītatpuruṣa:-kāye'nupaśyī kāyānupaśyīti |
kāyamanupaśyituṃ śīlamasyeti

kāyānupaśyīti ṇinirapi (pā^ sū^ 3.2.78) yadi vidhīyeta,
tathāpyetadrūpaṃ sidhyatīti

paśyāma: |

smṛtyudrekatvāditi | smṛtyadhikatvādityartha |
smṛtibalādhānavṛttitvāditi | balasyā-

dhānam, smṛterbalādhānaṃ smṛtibalādhānam,
smṛtibalādhānena vṛttirasyā iti smṛtibalādhānavṛtti:

prajñā, tadbhāva: tasmāt | dārupāṭakīlasandhāraṇavat |
yathā dārupāṭena tīkṣṇakīlena dārupāṭasya

sandhāraṇam, evamasyā: prajñāyā:
smṛtibalādhānenālambane vṛttiriti | yadi hi
smṛtirālambanaṃ

dhārayatyevaṃ prajñā prajānātīti, tadevaṃ
smṛtyopatiṣṭhata iti smṛtyupasthānaṃ prajñeti
vaibhāṣikīyo'rtha: |

"kṛtyalyuṭo bahulam" (pā^ sū^ 3.3.113) iti kartaryapi lyuḍ
bhavatīti |

evaṃ tu yujyata ityācārya: | karaṇasādhanametat |
smṛtiranayopatiṣṭhata iti | artha-

pradarśanamātrametat | vigrahastvevaṃ
kartavya:-upatiṣṭhate'nenetyupasthānam, smṛterupasthānaṃ
smṛtyupa-

sthānamiti | kathaṃ smṛtiranayopatiṣṭhate ?
ityāha-yathādṛṣṭasyābhilapanāditi | yasmād yathā-

@711

lapanāt | tadyathā hyuktamāyuṣmatā aniruddhena-"tasya kāye
kāyānupaśyino viharata:

kāyālambanānusmṛtistiṣṭhati santiṣṭhate" iti vistara: |

bhagavatā'pi coktam-"tasya kāye kāyānupaśyino viharata
upasthitā

smṛtirbhavatyasammūḍhā" iti |

yatra tūktam-"kathaṃ bhikṣavaścaturṇāṃ
smṛtyupasthānānāṃ samudayaśca bhavatyastaṅgamaśca |

āhārasamudayāt kāyasya samudayo bhavati, āhāranirodhāt
kāyasyāstaṅgama:" iti |

atrālambanameva smṛtyupasthānamuktam, smṛtiratropatiṣṭhata
iti kṛtvā | yathālambanaṃ caiṣāṃ

nāma svaparobhayasantatyālambanatvāt pratyekameṣāṃ
traividhyam | krama: |

-------------------

dṛṣṭo'rtha: prajñayā, tathaivābhilapyate |
smṛtyodgṛhyata ityartha: | kva punarupatiṣṭhate ? kāye,
yāvaddharmeṣu |

kāye smṛtyupasthānaṃ kāyasmṛtyupasthānam | evaṃ yāvad
dharmeṣu smṛtyupasthānaṃ dharmasmṛtyupasthānamiti |

yathā ca svabhāvasmṛtyupasthānasya, evaṃ
saṃsargasmṛtyupasthānasyāpi | yathaiva hi prajñayā

smṛtirupatiṣṭhate kāyādiṣu, evaṃ tatsamprayuktairapīti |

idānīṃ sūtroktānāṃ smṛtyupasthānānāṃ
karaṇasādhanatvamasambadhyamānaṃ dṛṣṭvā
kārakāntareṇārthaṃ

vivakṣurāha-yatra tūktamiti vistara: | yathā kāyasya
samudayāstaṅgamāvuktau, evaṃ vedanādīnāmapi

vaktavyau | katham ? sparśasamudayāt vedanāyā: samudayo
bhavati, sparśanirodhādvedanāyā astaṅgama: |

nāmarūpasamudayāccittasya samudayo bhavati,
nāmarūpanirodhāccittasyāstaṅgama: | manasikāra-

samudayāddharmāṇāṃ samudayo bhavati, manasikāranirodhād
dharmāṇāmastaṅgama iti | atra sūtre

ālambanameva kāyavedanācittadharmā: smṛtyupasthānam |
smṛtiratra kāyādiṣū patiṣṭhata iti kṛtvā |

tadevamadhikaraṇasādhanaṃ darśitaṃ bhavati-upatiṣṭhate
smṛtirasminnityupasthānam, smṛterupasthānaṃ
smṛtyupasthānam | evaṃ yāvaddharmā eva smṛtyupasthānaṃ
dharmasmṛtyupasthānamiti vigraha: | yadi cātra

sūtre ālambanaṃ smṛtyupasthānaṃ nābhipretamabhaviṣyat,
na bhagavānevamavakṣyat-`kathaṃ ca bhikṣa-

vaścaturṇāṃ smṛtyupasthānānāṃ samudayaśca
bhavatyastaṅgamaśca | āhārasamudayāt kāyasya samudayo

bhavati, āhāranirodhāt kāyasyāstaṅgama:' iti vistara: |
kāyādīnāṃ hi smṛtyupasthānatve

sati tathā vacanaṃ yujyeta | tasmāt kāyādaya
ālambanasmṛtyupasthānamiti siddham |

yathālambanaṃ caiṣāṃ nāmeti | eṣāṃ
kāyasmṛtyupasthānādīnāṃ ālambanāpekṣayā kāya-

smṛtyupasthānaṃ yāvaddharmasmṛtyupasthānamiti nāma
vyavasthāpyate | svaparobhayasantatyālambanatvāt |

svasantatyālambanatvāt, parasantatyālambanatvāt,
ubhayasantatyālambanatvācca pratyekamekaikaśa

eṣāṃ kāyasmṛtyupasthānādīnāṃ traividhyaṃ bhavati |
sūtre vacanāt | katham ? "adhyātmaṃ kāye

kāyānupaśyī viharati, ātāpī samprajānan smṛtimān
vinīya loke'bhidhyādaurmanasye | bahirdhā

kāye kāyānupaśyī viharati ātāpīti pūrvavat |
adhyātmabahirdhā kāye kāyānupaśyī viharatīti

pūrvavat | evaṃ tāvat kāyasmṛtyupasthānasya traividhyam |
vedanāsmṛtyupasthānādīnāmapyadhyātmaṃ

vedanāyāṃ vedanānupaśyī viharati" iti vistareṇa
traividhyaṃ yojyam |

@712

yathotpatti,

kasmāt punarevamutpatti: ? audārikasya pūrvaṃ darśanāt |
yato vā kāmarāgasya

kāyo'dhiṣṭhānam, sa ca vedanābhilāṣāt, sa ca
cittasyādāntatvāt, tat kleśāprahāṇāditi

vaibhāṣikā: ?

catuṣkaṃ tu viparyāsavipakṣata: ||15||

śucisukhanityātmaviparyāsānāṃ caturṇāṃ pratipakṣeṇa
catvāri smṛtyupasthānānyuktāni

yathākramam, nādhikanyūnāni | evaṃ ca
trīṇyasambhinnālambanāni, caturthamubhayathā | yadi

dharmāneva paśyatyasambhinnālambanam, atha kāyādīnāṃ dve
trīṇi catvāri vā samastāni

paśyati sambhinnālambanam ||15||

evaṃ kāyādyālambanāni smṛtyupasthānānyabhyasya

sa dharmasmṛtyupasthāne samastālambane sthita: |

anityadu:khata: śūnyānātmatastān vipaśyati ||16||

sambhinnālambane dharmasmṛtyupasthāne sthitastān kāyādīn
sarvānabhisamasya

caturbhirākārai: paśyati-anityata:, du:khata:, śūnyata:,
anātmataśca ||16||

tata ūṣmagatotpatti:,

tasmāddharmasmṛtyupasthānādevamabhyastāt krameṇoṣmagataṃ
nāma kuśalamūlamutpadyate |

ūṣmagatamivoṣmagatam; kleśendhanadahanasyāryamārgāgne:
pūrvarūpatvāt |

-------------------

audārikasya pūrvaṃ darśanāditi | kāyastribhya audārika:,
ṣaḍvijñānavijñeyatvāditi

tasya pūrvaṃ darśanam | dvābhyāṃ vedanā
prakāraudārikatayeti tadanantaraṃ tasyā darśanam |
sūkṣmapracāratvād

durvijñatayā dharmā: sūkṣmā ityatastebhya: pūrvaṃ
cittasya darśanam | ante dharmāṇāmiti | sa ceti |

kāmarāga: | sa ca cittasyeti | sa vedanābhilāṣa: | tat
kleśāprahāṇāt | tadadāntatvam |

yathākramamiti | śuciviparyāsasya pratipakṣeṇa
kāyasmṛtyupasthānam | sukhaviparyāsasya

pratipakṣeṇa vedanāsmṛtyupasthānam | yatkiñcid
veditamidamatra du:khasyeti | nityaviparyāsasya

pratipakṣeṇa cittasmṛtyupasthānam; cittasya
laghuparivartitvāt | ātmaviparyāsasya pratipakṣeṇa

dharmasmṛtyupasthānam | piṇḍavibhāgato
dharmāṇāmanātmakāritvāddharmamātraṃ rahitamātmaneti
dharma-

nirvacanata: | dharmā ime pṛthagpṛthagavasthitā: | na ca
kaścit svatantra ātmeti | taddarśanādvā |

caturthamubhayatheti | dharmasmṛtyupasthā
namasambhinnālambanamamiśrālambanaṃ bhavati | kāyavedanā-

cittavyatiriktadharmālambanatvasambhavāt |
sambhinnālambanamapi bhavati | kāyādīnāṃ dve trīṇi

catvāri vā samastāni paśyatīti | yadi kāyaṃ vedanāṃ ca
dve paśyati dharmasmṛtyupasthānam, tat

samastān paśyati, tadapi sambhinnālambanaṃ

tadapi tathaiva | yadapi kāyaṃ vedanāṃ cittaṃ

dharmāśca samastān paśyati, tadapi sambhinnālambanaṃ
dharmasmṛtyupasthānamiti ||15||

"samastālambane sthita:" iti |
kāyavedanācittadharmānabhisamasya ||16||

@713

taccatu:satyagocaram |

tadūṣmagataṃ prākarṣikatvāccatu:satyālambanam |

ṣoḍaśākāram,

du:khaṃ caturbhirākārai: paśyati-anityata:, du:khata:,
śūnyata:, anātmataśca |

samudayaṃ caturbhi:-hetuta:, samudayata:, prabhavata:,
pratyayataśca | nirodhaṃ caturbhi:-nirodhata:,

śāntata:, praṇītata:, ni:saraṇataśca | mārgaṃ
caturbhi:-mārgata:, nyāyata:, pratipattita:,

nairyāṇikataśca | eṣāṃ tu viśeṣaṇaṃ paścād
vakṣyāma: |

ūṣmabhyo mūrdhāna:,

mṛdumadhyādhimātrakramābhivṛddhebhya ūṣmabhyo mūrdhāna
utpadyante |

te'pi tādṛśā: ||17||

yādṛśā ūṣmāṇaścatu: satyālambanā:
ṣoḍaśākārāśca | utkṛṣṭataratvāttu nāmāntaram |

calakuśalamūlamūrdhatvāt mūrdhāna: | ebhyo hi pāta:,
atikramo vā ||17||

ubhayākaraṇaṃ dharmeṇa,

eṣāṃ punarubhayeṣāmūṣmagamūrdhnā
dharmasmṛtyupasthānenākaraṇam |

kimidamākaraṇam ? satyeṣvākārāṇāṃ prathamato vinyasanam
|

anyairapi tu vardhanam |

-------------------

ūṣmagatamiti | uṣmaprakāraṃ kuśalamūlam | pūrvaṃ
rūpatvāditi | prathamanimittatvāt | pūrvasvabhāvatvādvā |

prākarṣikatvāditi | prābandhikatvādityartha: |

eṣāṃ tu viśeṣaṇaṃ vaśyādvakṣyāma iti | saptame
kośasthāne "dravyata: ṣoḍaśākārā:"

(abhi^ ko^ 7.13) ityartha: |

yadi te'pi tādṛśā:, atha kimarthamupadiśyante ? ityata
āha-utkṛṣṭataratvāttunāmāntaramiti | atha
kasmānmūrdhāna ityucyante ?
ityāha-calakuśalamūlamūrdhatvāditi | mūrdha-

śabdo'yaṃ prakarṣaparyantavācī | tathā hi loke vaktāro
bhavanti-`mūrdhagatā khalvasya śrī:'

iti | dve hi kuśalamūle cale ūṣmagatamūrdhalakṣaṇe;
parihāṇisambhavāt | dve acale kṣānti-

laukikāgradharmalakṣaṇe; viparyayāt | tatra tayoryanmṛdu,
tadūṣmagatam | yadadhimātram, te mūrdhāna: |

acalayorapi yanmṛdu sā kṣānti: | yadadhimātram te
laukikāgradharmā: | ebhyo hi pāto'tikramo

veti | mūrdhnā calatvāt | vṛkṣādimūrdhabhyo hi loke pāto
vā bhaved, atipāto vā |

upariṣṭhānuprāptiriti mūrdhasādharmyam ||17||

satyeṣvākārāṇāṃ prathamato vinyasanamiti |
satyeṣvanityā dyākārāṇāmādita

upanipātanam | tadālambanānāṃ pravartanamityartha: |

"anyairapi" iti | dharmasmṛtyupasthānādanyairapītyartha: |
"vardhanam" | abhyāsenottaptīkaraṇam |

@714

caturbhirapi smṛtyupasthānaireṣāṃ vardhanam | vivardhayata:
pūrvapratilabdhānāma-

sammukhībhāva:; abahumānāt |

mṛdumadhyādhimātrakramābhivṛddhebhya: punarutpadyate

tebhya: kṣānti:,

adhimātrasatyakṣaṇādaparihāṇita: | sā'pi
triprakārā-mṛdvī, madhyā, adhimātrā

ca |

dvidhā tadvat,

yathā mūrdhāna uktā:, evaṃ mṛdumadhye kṣāntī;
tathaivākaraṇāt |

vivardhane tvayaṃ viśeṣa:-sarvasyā:

kṣāntyā dharmeṇa vardhanam ||18||

smṛtyupasthānenaiva, nānyena ||18||

kāmāptadu:khaviṣayā tvadhimātrā,

`kṣānti:' iti varttate | agradharmaśleṣādasau
kāmāvacaradukhālambanaiva | ata evoṣma-

gatādīnāṃ traidhātukadu:khādyālambanatvasiddhi:;
niyamāvacanāt |

yadā kila rūpārūpyapratipakṣādīnāmekaikasatyākārāla
mbanāpahrāsena yāvat

-------------------

vivardhayata iti vistara: | vivardhayato yogino vardhanena
viśiṣṭānāṃ kuśalamūlānāṃ

sammukhībhāva: | pūrvapratilabdhānāmiti |
aviśiṣṭānāmasammukhībhāva: | kasmāt ? abahumānāt |

nyūnatvenābahumānādityartha: | adhimātrasatyakṣamaṇāditi
| ūṣmagatāvasthāyāṃ mṛdu satyaṃ kṣamate

rocate | mūrdhāvasthāyāṃ madhyam | tadanantaramidānī-
madhimātrasatyakṣamaṇātkṣāntirutpadyate | katham ?

ityata āha-aparihāṇita iti | yasmāt kṣāntirna parihīyate,
mūrdhabhyastu parihīyata ityasti

sambhava: |

`dvidhā tadvad' iti | mṛdumadhye kṣāntī tathaiva | yathā
mūrdhāna uktā: tathaivā kāraṇāt

dharmasmṛtyupasthānena |
satyeṣvākārāṇāmākaraṇādityartha: | sarvasyā iti |
mṛdumadhyādhimātra-

bhedabhinnāyā: sarvasyā: kṣānte: |
dharmasmṛtyupasthānenaiva vacanam | nānyena kāryasmṛtyupa-

sthānādinā ||18||

kasmāt ? agradharmaśleṣāt | agradharmā hi
darśanamārgaśleṣāt dharmasmṛtyupasthānātmakā

eveti | agradharmaśleṣāditi | agradharmāṇāṃ
kāmāvacaradu:khasatyālambanānāmanantarotpādāt kṣānte:

kāmāvacaratvadu:khasatyālambanam | agradharmaśleṣāddhi
tatsādṛśyamiti | niyamāvacanāditi |

adhimātrakṣāntivadūṣmagatādīnāmālambanaṃ
pratiniyamāvacanāt | adhimātrakṣāntyavadhāraṇenaiva

traidhātukadu:khādyālambanatvameṣāmūṣmagatādīnāṃ
sidhyati | katham ? kāmāptameva du:khaṃ viṣayo-

'syām | seyaṃ kāmāptadu:khaviṣayā adhimātrakṣānti: |
kṣānterevetyavadhāraṇāt anyānyūṣma-

gatādīni traidhātukadu:khādyālambanānīti siddham |

@715

kāmāvacarameva du:khaṃ dvābhyāṃ kṣaṇābhyāṃ manasi
karoti, eṣā sarvaiva madhyā kṣānti: |

yadaikameva kṣaṇam, tadadhimātreti |

kṣaṇaṃ ca sā |

kṣaṇikā cāsau, na prākarṣikī |

tathāgradharmā:,

-------------------

yadā kiletivistara: | yadā kila
rūpārūpyapratipakṣādīnām | ādiśabdena rūpārūpya-

nirodhasamudayadu:khānāṃ kāmāvacarapratipakṣādīnāṃ ca
grahaṇam | ekaikasatyākārālambanāpahrāsena |

ekaikasya satyākārasya ekaikasya satyālambanasya
cāpahrāsena yāvat kāmāvacarameva du:khaṃ

dvābhyāṃ kṣaṇābhyāṃ manasikaroti | eṣā
sarvaivarūpārūpyapratipakṣākārahrāsāt prabhṛti madhyā
kṣānti: |

katham ? anvayajñānapakṣaṃ tāvanmārgaṃ mārgato nyāyata:
pratipattito nairyāṇikataśceti taiścaturbhi-

rākārairākārayati | tatastribhirekaṃ hitvā | tato
dvābhyāṃ dvau hitvā | tata ekena | tato mārgasatyaṃ

hitvā rūpārūpyanirodhaṃ caturbhi:
svairākārairākārayati, tatastribhi: dvābhyāmekenaiva
cākārya

nirodhasatyaṃ cāpāsya | samudayasatyaṃ caturbhi:
svairākārai:, tribhi: dvābhyāmekena cākārya, tathaiva

tadapāsya | du:khasatyaṃ svairākārairyāvadekenākārya |
tadapi satyamapāsya | kāmāvacarapratipakṣaṃ

svaiścaturbhirākārai: tribhi: dvābhyāmekena cākārayati,
tadapāsya | kāmāvacaranirodhasamudayasatye

tathaiva svākārahrāsakrameṇākāryāpāsya ca |
kāmāvacaraṃ du:khasatyaṃ caturbhirākārairākārayati,

tatastribhi:, tato dvābhyāmākārayatīti | evaṃ hi
hrāsārambhāt prabhṛti sarva ete kṣaṇā madhyā

kṣāntirityuktaṃ bhavati |

tṛtīye kṣaṇe tadālambanaivādhimātrā kṣānta: | caturthe
agradharmāstadālambanā eva |

mṛdvītu kṣāntiryā purastādadhimātrebhyo
mūrdhabhyo'nantaraṃ kāmāvacaraṃ du:khasatyaṃ yāvanmārga-

satyam | rūpārūpyāvacaraṃ ca | svai: svai:
sarvairākārairanapahrāsaṃ manasikurvata ityavagantavyam |

evaṃ tāvadeke vyācakṣate-ākārāpahrāsapūrvaka
ālambanāpahrāsa iti |

apare punarvyācakṣate-ekaikasatyākārālambanāpahrāseneti |
naivaṃ grahītavyam-

ekaikasatyākārāpahrāsenaikaikālambanāpahrāsena ceti |
kiṃ tarhi ? rūpārūpyapratipakṣādīnāmekaikeṣāṃ

satyānāṃ ye ākārā:, teṣām ālambanahrāseneti
vyākhyātavyamiti |

ekānnaviṃśatikṣaṇaśataṃ madhyā kṣāntiriti varṇayanti
| ākārāpahrāsapūrvake hyālambanā-

pahrāse sati atibahavaścittakṣaṇā visarpanti | na
caitannyāyyam | na hi satyeṣu vidyamāneṣu

ākārātyāgo yujyate | yadā tu satyāni tyaktāni bhavanti,
tadākāratyāga iti yuktam | evaṃ

ca sati pūrvaṃ satyālambanahrāsaṃ karoti,
paścādākārahrāsam | na hi maule viṣaye'napākṛte

tadālambanāpākaraṇaṃ nyāyyam |
samāhitāsamāhitadu:kha-samudaya-nirodha-mārgā aṣṭau

vyavasthāpyante | eṣāmākārā
dvātriṃśadbhavantītyetadadhunā nyāyāntaramupadiśyate |
kathaṃ kṛtvā ?

yadā kāmāvacaraṃ du:khaṃ caturbhirākārairmanasikaroti,
evaṃ yāvadrūpārūpyāvacarāṇāṃ pratipakṣaṃ

caturbhirākārairmanasikarotīyaṃ mṛdvī kṣānti: | yadā
puna: kāmāvacaradu:khaṃ caturbhirākārairmana-

@716

yathaivādhimātrā kṣānti: | te'pi hi
kāmāvacaradu:khālambanā: kṣaṇikāśca

laukikāścaite'grāśca dharmā: sarvalaukikaśreṣṭhatvāditi
laukikāgradharmā: | vinā sabhāgahetunā

mārgasya tatpuruṣakāreṇa mārgākarṣaṇāt | ta eta
ūṣmagatādaya smṛtyupasthānasvabhāvatvāt

prajñātmakā ucyante |

sarve tu pañcaskandhā:,

saparivāragrahaṇāt |

vināptibhi: ||19||

-------------------

sikarotītyevaṃ yāvat kāmāvacarāṇāṃ saṃskārāṇāṃ
pratipakṣaṃ manasikaroti caturbhirākārai: |

rūpārūpyāvacarāṇāṃ saṃskārāṇāṃ pratipakṣaṃ
parityajata: prabhṛti madhyā kṣāntirābdhā | tatra ca

rūpārūpyāvacarapratipakṣaparityāge'ṣṭāviṃśatiści-
ttakṣaṇā bhavanti | kāmāvacarasaṃskārapratipakṣa-

parityāge caturviśati: |
rūpārūpyāvacarasaṃskāranirodhaparityāge viṃśati: |
kāmāvacaranirodha-

parityāge ṣoḍaśa | rūpārūpyāvacarasamudayaparityāge
dvādaśa | kāmāvacarasamudayaparityāge'ṣṭau |

rūpārūpyāvacaradu:khaparityāge catvāra: | kāmāvacaraṃ
du:khaṃ caturbhirākārairmanasikaroti | tasya

bhavantyākārāścatvāra: | sa ca yogācāro
dvividha:-dṛṣṭicarita:, tṛṣṇācaritaśca |
dṛṣṭicarito'pi

dvividha:-ātmadṛṣṭicarita:, ātmīyadṛṣṭicaritaśca | yo
hyātmadṛṣṭicarito bhavati so'nātmā-

kāreṇa niyāmamavakrāmati | yastvātmīyadṛṣṭicarita:, sa
śūnyākāreṇa | tṛṣṇācarito'pi

dvividha:-asmimānopahata: kausīdyādhikaśca | tatra
yo'smimānopahata:, so'nityākāreṇa

niyāmamavakrāmati | ya: kausīdyādhika:, sa du:khākāreṇa |
tatrātmadṛṣṭicarito yogācāra:

punastatkāmāvacaraṃ du:khaṃ tribhirākārairmanasikaroti,
ekamākāraṃ hitvā | tato dvābhyāmanātma-

śūnyatākārābhyām | tata ekamanātmākāraṃ dvi:
saṃmukhīkaroti | du:khadharmajñānakṣāntidu:kha-

dharmajñānasadṛśamiti | eṣā madhyā
kṣāntirityevamekānnaviśaṃ cittaśataṃ bhavati |
evamātmīyādhi-

muktasya tu śūnyānātmākārābhyāmākārayata:
śūnyākāraṃ dvi: saṃmukhīkaroti | eṣāsyā madhyā

kṣānti: | evamekānnaviṃśakṣaṇaśatam | evaṃ
tṛṣṇācarito dviprakāra:-asmimānopahata:,

kausīdyādhikaśca vaktavya iti | adhimātrā tu
kṣāntirekameva kṣaṇam | sā yathā pudgalacaritam-

nityākāreṇa vā du:khākāreṇa vā śūnyākāreṇa vā
anātmākāreṇa vā samprayukteti |

atha kimarthamekaikasatyākāralambanahrāsa: kriyate ?
pūrvaṃ hi tena traidhātukaṃ vidūṣayatā

samasta: pratipakṣa ālambita: | paścāt kāmadhāto: pūrvaṃ
praheyaparijñeyatvāt kāmāvacara eva

du:khe'vatiṣṭhata iti | tatpuruṣakāre mārgākarṣaṇāditi
| vinā sabhāgahetunā | pūrvasyānāsrava-

syābhāvāt | laukikāgradharmapuruṣakāreṇa
mārgasatyasyākarṣaṇāt | sarvalokika
śreṣṭhatvamagradharmāṇāṃ

gamyate |

sarve tu pañcaskandhā: saparivāragrahaṇāditi |
samāhitabhūmikatvādūṣmagatādīnāmavijñapti-

lakṣaṇo rūpaskandho'stīti pañca skandhā ūṣmagatādaya:
saparivāragrahaṇāt saparivārā gṛhyante

iti |

@717

prāptayo noṣmagatādibhi: saṃgṛhyante | mā bhūdāryasya
tatsammukhībhāvādūṣmagatādīnāṃ

sammukhībhāva iti |

tatra trisatyālambanoṣmagatākaraṇe dharmasmṛtyupasthānaṃ
pratyutpannamanāgatāni catvāri

bhāvyante | nirodhasatyālambane tadevobhayathā |
sarvatrākārā: sabhāgā: | vivardhane caturṇā-

manyatamadanāgatāni catvāri | tatraiva
nirodhālambane'ntyamanāgatāni catvāri, ākārā:

sarve; labdhatvād gotrāṇām |

mūrdhākaraṇe catu:satyālambane'pi
nirodhālambanavivardhane'pi cāntyam |

anāgatāni catvāri, ākārā: sarve |

trisatyālambanavivardhane tu caturṇāmanyatamat | anāgatāni
catvāri, ākārā:

sarve |

kṣāntīnāṃ sarvatra antyam | anāgatāni catvāri, ākārā:
sarve |

-------------------

mā bhūdāryasyeti | prāptisammukhībhāvādāryapudgalasyo
ṣmagatādīnāṃ phalaprāptiprayogabhūtānāṃ

sammukhībhāvo mā bhūditi prāptayo noṣmagatādiṣu
gṛhyante | na hi prāptaprayogaphalasyāryasya

prayogasammukhīkaraṇaṃ nyāyyamiti |

trisatyālambanoṣmagatākaraṇa iti |
du:khasamudayamārgālambanoṣmagatākaraṇe | dharmasmṛtyu-

pasthānaṃ pratyutpannam | yatnajanyasya kāryasyākaraṇe
samastālambanatvena dharmasmṛtyupasthānasyaiva

samarthatvāt | pratiniyatālambanatvena hi
kāyasmṛtyupasthānādīnyasamarthānīti | anāgatāni
catvāri

bhāvyanta iti | yasmāt smṛtyupasthānena kāyavedanādayo'pi
du:khasatyādisaṃgṛhītā gṛhyante |

kāyasmṛtyupasthānādīni ca pūrvaṃ pratilabdhāni
bhavantītyataścatvāryapi bhāvyante prāptyutpādāditi |

nirodhasatyālambane tadevobhayatheti | nirodhasatyālambane
ūṣmagatākaraṇe | dharmasmṛtyupasthānaṃ

pratyutpannam | tadeva cānāgataṃ bhāvyate, na
kāryasmṛtyusthānādīni; nirodhasatye kāyādyābhāvāt |

sarvatrākārā: sabhāgā iti | trisatyālambanasya
nirodhasatyālambanasya coṣmagatasyākaraṇe sadṛśā

evākārā bhāvyante | du:khasatyālambane du:khasatyākārā
eva catvāro bhāvyante, na samudaya-

satyādyākārā: | samudayasatyādyākārālambane
samudayasatyādyākārā eva catvāro bhāvyante, nānya

ityādi | vivardhana iti | trisatyālambane |
kāyasmṛtyupasthānādīnā manyatamat pratyutpannaṃ
sambhavati |

nirodhagatyālambane'ntyaṃ pratyutpannam | ubhayatrā
nāgatāni catvāri | ākārā: sarve'pi ṣoḍaśāpi

bhāvyante | kiṃ kāraṇam ? labdhatvāt gotrāṇāṃ
sambhavataścatu: satyālambanakāyasmṛtyupasthānādi-

jātīnāṃ labdhatvādityartha: | mūrdhākaraṇa iti vistara:
| mūrdhākaraṇe sarvatrāpi dharmasmṛtyupasthānameva

pratyutpannam |
kāyādismṛtyupasthānānāmakaraṇe'sāmarthyāt |
nirodhālambanavivardhane'pi antyaṃ

dharmasmṛtyupasthānaṃ pratyutpannam; itareṣāmayogāt |

trisatyālambanavivardhane tu caturṇāmanyatamat pratyutpannam
| anāgatāni sarvatra catvāri |

ākārā api sarve | labdhatvāt gotrāṇāmityavagantavyam |
kṣāntīnāṃ sarvatrāntyamiti | ākaraṇe

@718

agradharmeṣvantyamanāgatāni catvāri, ākārāścatvāra eva;
anyābhāvād darśanamārga-

sādṛśyācca ||19||

iti nirvedhabhāgīyaṃ caturdhā,

ityetāni catvāri nirvedhabhāgīyāni kuśalamūlāni
yadutoṣmagataṃ mūrdhāna: kṣānta-

yo'gradharmāśca | eṣāṃ dve mṛdunī calatvāt parihāṇita:
kṣāntayo madhyamagradharmā adhimātram |

nirvedhabhāgīyānīti ko'rtha: ? "vidha vibhāge" | niścito
vedho nirvedha:

āryamārga:, tena vicikitsāprahāṇāt, satyānāṃ ca
vibhajanādidaṃ du:khamayaṃ yāvat mārga

iti | tasya bhāgo darśanamārgaikadeśa: | tasyāvāhakatvena
hitatvānnirvedhabhāgīyāni |

taccaitaccaturvidhamapi nirvedhabhāgīyam

bhāvanāmayam |

na śrutacintāmayam |

anāgamyāntaradhyānabhūmikam,

-------------------

vivardhane cāntyaṃ dharmasmṛtyupasthānaṃ pratyutpannam |
tathā hyuktam-sarvasyā: kṣāntyā dharmeṇa

vardhanamiti |

agradharmeṣvantyamiti | agradharmeṣu
sammukhīkriyamāṇeṣvantyaṃ dharmasmṛtyupasthānaṃ
pratyutpannam |

anāgatāni catvāri anutpattidharmāṇyeva prāpyante |
ākārāścatvāra eveti | anityadu:kha-

śūnyānātmākārā: | anyābhāvāditi |
yasmādanyasamudayādyākārā agradharmā na santi;
du:khamātrā-

lambanatvāt | yathā tarhyagradharmāsvabhāvakāya
smṛtyupasthānādyasammukhībhāve'pyagradharmasamudācārā

vasthāyāmanāgatāni kāyasmṛtyupasthānādīni bhāvyante;
evamagradharmāsvabhāvasamudayādyākārā

anāgatā bhāvyanta iti kiṃ neṣyate ? ityata:
punarāha-darśanamārgasādṛśyācceti | du:khākārā

eva catvāro bhāvyante | kasmāt ? darśanamārgasādṛśyāt |
darśanamārge hi yasya satyasya darśanaṃ

bhavati, tadākārā eva bhāvyante | darśanamārgasadṛśā
hyagradharmā:, kiṃ punareṣāṃ darśanamārgeṇa

sādṛśyamanuśleṣāt | tathaiva prathamata:
kāmāvacaradu:khālambanatvaṃ tulyabhūmikatvaṃ vā | tathā
hi

darśanamārgamadhikṛtya vakṣyati-"so'gradharmaikabhūmika:"
(abhi^ ko^ 6.27) ita | yadvā-

pṛthagjanatvaghātāyā
du:khadharmajñānakṣānterānantaryamārgabhūtā agradharmā
bhavanti, tadeṣāṃ darśanamārgeṇa

sādṛśyam | sadṛśā hyānantaryamārgā vimuktimārgairiti
||19||

vidha vibhāga iti vistara: | tasya dhātoretad yañi (ghañi ?)
rūpam | niścita iti |

ni:śabdasyārthaṃ darśayati | kathaṃ punarniścito vedha: ?
ityāha-tena vicikitsāprahāṇānniścita: |

satyānāṃ ca vibhajanāt idaṃ du:khamayaṃ yāvanmārga iti |
nirvedha āryamārga: | tasya bhāgo

darśanamārgaikadeśa: | tasyāvāhakatvenākarṣakatvena
hitatvāt "tasmai hitam" (pā^ sū^ 5.15)

iti cha: | tena nirvedhabhāgīyamiti bhavati |

"anāgamyāntaradhyānabhūmikam" iti | anāgamyaṃ cāntaraṃ
ca dhyānāni ca bhūmayo-

'syetyanāgamyāntaradhyānabhūmikam |

@719

anāgamyaṃ dhyānāntaraṃ catvāri ca dhyānānyasya bhūmi:;
tatsaṃgṛhītatvāt | nordhvam;

darśanamārgaparivāratvāt | tadabhāva:
kāmadhātvālambanatvāt | tasya pūrvaparijñeyapraheyatvāt |

teṣāṃ rūpadhātau pañcaskandhako vipāka: |
paripūrakāṇyeva nākṣepakāṇi; bhavadveṣitvāt |

dve tvadho'pi vā ||20||

vāśabdo matavikalpārtha: | bhadantaghoṣakasya tu dve
prathame nirvedhabhāgīye

saptabhūmike kāmāvacare api tā: ||20||

sarvāṇyapi tvetāni catvāri

kāmāśrayāṇi,

trīṇi manuṣyeṣvevotpadyante, triṣu dvīpeṣu |
utpāditapūrvārṇāṃ tu deveṣu sammukhībhāva: |

caturthaṃ deveṣvapi trīṇi strīpuruṣā ubhayāśrayāṇi
labhante |

agradharmān dvyāśrayān labhate'ṅganā |

-------------------

nordhvamiti | nārūpyeṣu nirvedhabhāgīyamasti |
darśanamārgaparivāratvāt | darśanamārga-

prayogatvādityartha: | tadabhāva: kāmadhātvālambanatvāditi
| tasya darśanamārgasyābhāvastadbhāva: |

kva ? ūrdhvamiti vartate | ārūpyeṣvityartha: | kasmāt ?
kāmadhātvānālambanāt | yasmādārūpyā:

kāmadhātuṃ nālambante | āha-kiṃ kāmadhātvālambanena
darśanamārgeṇa prayojanamiti ? ata

ucyate-tasya pūrvaṃ parijñeyapraheyatvāditi | tasya
kāmadhātordu:kharūpasya pūrvaṃ parijñeyatvāt,

samudayarūpasya ca praheyatvāt | atra ca heturyasmāt sa yogī
kāmāvacareṇa du:khena vihanyate,

tena sa pūrvaṃ tato mokṣamanveṣata iti | teṣāṃ
rūpadhātau pañcaskandhako vipāka iti | teṣāṃ nirvedha-

bhāgīyānāṃ rūpāvacaratvāt yadi sa yogī
rūpadhātāvupapadyeta, tatastasya tatra pañcaskandhako

vipāko'bhinirvartate | paripūrakāṇyeva ca
tānīṣṭavedanīyajananāt | nākṣepakāṇi nikāyasa-

bhāgasya | bhavadveṣitvāt | anityādibhirākārairbhavaṃ
dviṣantīti |

dve prathame iti | ūṣmagatamūrdhasvabhāve ||20||

"kāmāśrayāṇi" iti yasmādihaiva satyābhisamayo
nānyadhātau | nordhvaṃ hi dṛkpatha:,

asaṃvegāt | iha vidhā tatra niṣṭheti cāgamāditi | triṣu
dvīpeṣu | uttarakuruvarjyeṣviti vyākhyāyate;

uttarakauravāṇāṃ mṛdvindriyatvāt | deveṣu sammukhībhāva
iti | kāmāvacareṣu | caturthaṃ nirvedhabhāgīyaṃ

deveṣvapi | teṣveva ca nānyatra |

trīṇinirvedhabhāgīyānyatra agradharmebhya: | ihaiva janmani
strīpuruṣendriyaparāvṛttau ubhayāśra-

yāṇi strīpuruṣendriyāśrayāṇi striya: puruṣāśca
labhante | striyo hyetānyutpādya janmāntarastrī-

bhāvaprādurbhāve stryāśrayāṇi sammukhīkurvanti |
janmāntarapuruṣabhāvaprādurbhāve tu puruṣāśrayāṇi

sammukhīkurvanti | na hi tallābhinīnāṃ strībhāvo na
sambhavati | puruṣā api tathaiva strībhāve

janmāntare sati stryāśrayāṇi sammukhīkurvanti,
puruṣabhāve puruṣāśrayāṇīti |

agradharmān pratyāha-"agradharmān dvyāśrayān
labhate'ṅganā" iti |

stryevobhayāśrayānagradharmān labhate, na puruṣa: | tathā
hi-strī tān labdhvā stryāśrayaistai-

@720

agradharmāstu stryeva dvyāśrayān labhate | puruṣa:
puruṣāśrayāneva, strītvasyāprati-

saṅkhyānirodhalābhāt |

kathaṃ nirvedhabhāgīyānāṃ tyāga: ?

bhūmityāgāt tyajatyāryastāni,

yadbhūmikānyanena pratilabdhāni bhavanti tāṃ bhūmiṃ
tyajannāryastānyapi tyajati,

nānyathā | bhūmityāga: punarbhūmisañcārāt |

anāryastu mṛtyunā ||21||

pṛthagjanastu nikāyasabhāgatyāgenaiva tyajati satyasati vā
bhūmisañcāre ||21||

-------------------

stadānīntanai: samanvāgatā bhavati | janmāntaraparāvṛttau
ca kāmadhātau puruṣāśrayaprādurbhāve puruṣāśrayai:

sa puruṣa: samanvāgata iti | puruṣastu puruṣāśrayāneva
labhate | kasmāt ? ityāha-strītvasyā-

pratisaṅkhyānirodhalābhāditi | tasmin janmani strītvaṃ
janmāntare'pi punarnāstītyasyāpratisaṅkhyā-

nirodhalābha: | yo hyagradharmānutpādayati,
so'vaśyamanantaraṃ darśanamārgamutpādayet | na ca
dṛṣṭasatyasya

puna: strītvaprādurbhāva iti siddhānta: | "bhūmityāgād"

iti vistara: | yadbhūmikāni nirvedhabhāgīyāni
pratilabdhāni prathama-

dhyānabhūmikāni yāvaccaturthadhyānabhūmikāni | tāṃ
bhūmiṃ tyajanprathamaṃ dhyānaṃ yāvaccaturthaṃ
tyajannārya-

stānyapi yathāsvaṃ prathamadhyānabhūmikāni
yāvaccaturthadhyānabhūmikāni tyajati | nānyathā | na

mṛtyunā, parihāṇyā vā | yathā pṛthagjana ityartha: |
bhūmityāga: punarbhūmisañcārāditi | na vairāgya

iti darśayati |

pṛthagjanastviti vistara: | pṛthagjanastu
nikāyasabhāgatyāgenaiva tyajati nirvedhabhāgīyāni

satyasati vā bhūmisañcāre | tathā hi-pṛthagjano
yadbhūmikanirvedhabhāgīyalābhī bhavati, tata

ūrdhvamupapadyamānastāni bhūmisañcāre'pi mṛtyunaiva
tyajati | avītarāgastvasati bhūmisañcāre

mṛtyunā tyajati | kāmadhātāvevopadyate | na
tvevamāryapudgala:; tatkuśalamūlasantaterdarśanamārgopa-

bṛṃhitatvāt | pṛthagjana eva tathā tyajatīti kathaṃ
gamyate ? `aṇḍakalālādigata: pṛthagjana:

kāyena samanvāgata:, na kāyakarmaṇā' iti śāstre vacanāt
|

ācāryavasumitrastu vyācaṣṭe-pṛthagjanastu
nikāyasabhāgatyāgenaiva tyajati satyasati

vā bhūmisañcāra iti | sakalaṃ dhyānamatra bhūmigrahaṇena
gṛhyate | tatra pṛthagjano yadā brāhmakāyi-

kebhyaścyutvā brahmapurohiteṣūpapadyate, tadā
nikāyasabhāgatyāgena tyajati | yadā tu prathamāt

dhyānāccyutvā dvitīya upapadyate, tadā
bhūmityāganikāyasabhāgatyāgābhyāmiti |

tadayuktam; brahmalokopapannānāṃ nirvedhabhāgīyābhāvāt |
kāmadhātau hi nirvedha-

bhāgīyānyutpadyante | kāmadhātucyavanādeva ca teṣāṃ
nirvedhabhāgīyatyāga iti |

ācāryasaṅghabhadreṇāpi darśitametat-`nanu ca
pṛthagjano'pi yadbhūmikanirvedhabhāgīyalābhī

bhavati, tata ūrdhvamupapadyamāno nirvedhabhāgīyāni
vijahyāt' iti | nāstyetat; nikāyasabhāga-

@721

ādye dve parihāṇyā ca,

tyajati mṛtyunā ca pṛthagjana eva | āryasya tu nāsti
tābhyāṃ parihāṇi: |

maulestatraiva satyadṛk |

yo mauladhyānabhūmikāni nirvedhabhāgīyānyutpādayati sa
tatraiva janmani

satyānyavaśyaṃ paśyati; tīvrasaṃvegatvāt |

apūrvāptirvihīneṣu,

yadā vihīneṣu punarlābho bhavatyapūrvāṇyeva tadā
labhyante, na pūrvaṃ tyaktāni;

pratimokṣasaṃvaravadanucitayatnasādhyatvāt | sati
pratisīmādaiśike pareṇotpādayati, asati

mūlādeva |

ete punarvihāni-parihāṇī kiṃsvabhāve ?

hānī dve asamanviti: ||22||

ubhe apyete asamanvāgamasvabhāve | parihāṇistu doṣakṛtā
nāvaśyaṃ vihāni: |

guṇaviśeṣakṛtā ca sā | parihīṇo'pyūṣmagatalābhī
niyataṃ parinirvāṇadharmā bhavati |

mokṣabhāgīyāt ko viśeṣa: ?
satyadarśanāsannataratvamasatyantarāye ||22||

mūrdhalābhī na mūlacchit,

-------------------

tyāgādeva tyaktatvāt | maraṇabhavāvasthito hi tāni tyajati
| antarābhavasthitena tu tyaktāni |

ata ūrdhvamupapadyamānasya tannāsti yadvijahyāditi |
mṛtyunaivetyucyata iti ||21||

prātimokṣasaṃvaravaditi | yathā prātimokṣasaṃvarastyakta:
punarādīyamāno'pūrva eva labhyate |

kasmāt ? anucitayatnasādhyatvāt | anucitatvāt,
yatnasādhyatvācca | yasmādanādimatisaṃsāre

nocitāni bhavanti, āryamārgaparivāratvāt; tasmānna
vairāgyalabhyāni | yasmādyatnasādhyāni,

tasmānna pūrvatyaktāni labhyanta iti | sati
pratisīmādaiśika iti | sīmā nāma maryādā, tasyā

daiśiko deśayitā praṇadhijñānalābhī | tasmin sati
labdhavihīnāt pareṇotpādayati | yadanutpā-

ditam, tadutpādayatītyartha: | asati pratisīmādaiśike
mūlādevoṣmagatāt prabhṛtītyartha: |

ete punarvihāniparihāṇī iti | "bhūmityāgāt tyajatyārya:"
(abhi^ ko^ 6.21)

ityādi vacanād vihāniruktā | "ādye dve parihāṇyā ca"
(abhi^ ko^ 6.22) iti

vacanāt parihāṇirapyuktā | tenaite iti nirdiśati |

hānī iti | vihāni-parihāṇyo:
sāmānyarūpaparigrahādubhayorgrahaṇam | parihāṇistu

doṣakṛtā | kleśakṛtetyartha: | nāvaśyaṃ vihāniriti |
sā hi guṇakṛtāpi bhavati, na kevalaṃ

doṣakṛtā | guṇakṛtā tadyathā-darśanamārgotpattau
pṛthagjanatvasya vihāni: | doṣakṛtā tu tadyathā-

mithyādṛṣṭyā kuśalamūlavihāni: | pratisandhicittena vā
keṣāñcid dharmāṇāṃ vihāniriti |

tadevaṃ yā vārihāṇi:, vihānirapi sā | yā tu vihāni:,
nāvaśyamasau parihāṇi: guṇaviśeṣebhya

eva hi parihāṇiriti ||22||

@722

parihīṇo'pi mūrdhalābhī kuśalamūlāni na samucchinatti |
apāyāṃstu yāyādānanta-

ryāṇayapi kuryāt |

kṣāntilābhyanapāyaga: |

vihīnāyāmapi kṣāntau na punarapāyān yāti;
tadbhūmikakarmakleśadūrīkaraṇāt |

kṣāntilābhādeva hi
gatiyonyupapattyāśrayāṣṭamādibhavakleśānāṃ
keṣāñcidanutpattidharmatāṃ

pratilabhate | apāyagatīnāmaṇḍajasaṃsvedajayonyorasaṃ-
jñisattvottarakuru mahābrahmopapattīnāṃ

ṣaṇḍapaṇḍakobhayavyañjanāśrayā
ṇāmaṣṭamādibhavānāṃ darśanaheyakleśānāṃ ca | tāṃ
tu yathāyogaṃ

mṛdvadhimātrāyāṃ ca | mṛdvyāmapāyagatīnām |
adhimātrāyāmitareṣām |

nirvedhabhāgīyāni trigotrāṇi śrāvakādigotrabhedāt |
tatra

śiṣyagotrānnivartya dve buddha: syāt,

ūṣmāgataṃ mūrdhānaṃ ca śrāvakagotrādutpannaṃ
vyāvartya punarbuddha: syādityasti sambhava: |

kṣāntau tu labdhāyāṃ nāstyevaṃ sambhava: | kiṃ kāraṇam
? apāyānāṃ kila vyāvṛttatvāt |

bodhisattvāśca
parihitakriyāpāratantryādapāyānapyavagāhanta iti |
tasyaiva tu gotrasyā-

vivartyatvādasambhava: |

trīṇyapītara: ||23||

vivartya syāditi vartate | trīṇyapi nirvedhabhāgīyāni
śrāvakagotrādvyāvartya

buddhādibhava: syāt | pratyekabuddha ityartha: |
pratyekabuddhagotrāṇi tu vyāvartayituma-

śakyāni ||23||

ābodhe: sarvamekatra dhyānāntyaṃ śāstṛkhaḍgayo: |

śāstā buddha:, khaḍgaviṣāṇakalpa: | pratyekabuddha: |
tayorekatraivāsane caturthameva

-------------------

anutpattidharmatāṃ pratilabhata iti | aparisaṅkhyānirodhaṃ
teṣāṃ gatyādīnāṃ pratilabhata

ityartha: | tāṃ tu yathāyogamiti | tāṃ
tvanutpattidharmatām | yathāsambhavaṃ
mṛdvyāmadhimātrāyāṃ ca

kṣāntau pratilabhata iti vartate | kathaṃ kṛtvā ? mṛdvyā
kṣāntyāma pāyagatīnāmanutpattidharmatāṃ

pratilabhate | adhimātrāyāmaṇḍajasaṃsvedajayonyo: |
mṛdvyāma saṃjñisattvottarakurumahābrahmopa-

pattīnām | adhimātrāyāṃ
ṣaṇḍhapaṇḍakobhayavyañjanāśrayāṇām |
adhimātrāyāmaṣṭamādibhavānām |

aṣṭamādinavamādibhavānām | darśanaheyakleśānāṃ
cānutpattidharmatāmeveti |

tasyaiva tu gotrasyeti | kṣāntiparibhāvitasya
śrāvakagotrasyeti ācāryamatam | tasya

kṣāntiparibhāvitatvenāvivartyatvādityabhiprāya: |

"trīṇyapītara:" iti | pratyekabuddha: kṣāntimapi
śrāvakagotrādvivartya syāt | na hi te

parārthamapāyānavagāhanta ityabhiprāya: ||23||

āniñjyapaṭusamādhitvāditi |
aṣṭāpakṣālamuktatvādāniñjya: samādhi: | ata eva paṭu:
uttaptatīkṣṇendriyatvādvā |

@723

dhyānaṃ

iśrityāniñjyapaṭusamādhitvānnirvedhabhāgīyānyārabhya
yāvad bodhirutpadyate |

kṣayānutpādajñāne hi bodhiriti paścādupapādayiṣyāma: |

aśubhāmārabhya yāvad bodhirityapare |

yeṣāṃ tu khaḍgādanyo'pi pratyekabuddho'sti, teṣāṃ
tadgotrāṇāṃ vyāvartana-

syāpratiṣedha: |

kiṃ puna: prathama eva janmani kṛtayogo
nirvedhabhāgīyānyutpādayet ? naitadasti |

avaśyaṃ hi

prāk tebhyo mokṣabhāgīyam,

utpādayitavyam | sarvasvalpaṃ hi

kṣipraṃ mokṣastribhirbhavai: ||24||

ekasmin janmani mokṣabhāgīyaṃ kuśalamūlatpādayeta |
dvitīye nirvedhabhāgīyāni |

tṛtīye āryamārgam |
bījāvaropaṇaśasyābhivṛddhiphalotpattikramavat | krameṇa
hi

santānasyāsyāṃ dharmatāyāmavatāraparipākavimuktayo
bhavantīti ||24||

tacca punarmokṣabhāgīyaṃ varṇayanti-

śrutacintāmayam,

na bhāvanāmayam |

kati karmāṇi ?

trīṇi karmāṇi,

prādhānyena tu manaskarmma | tatpraṇidhānaparigrahaṇāttu
kāyavākkarmāpi mokṣabhāgīyaṃ

-------------------

yeṣāṃ tu khaḍgādanyo'pīti | yeṣām ābhidhārmikāṇāṃ
matena khaḍgādanyo'pi pratyeka-

buddho'sti | utpāditanirvedhabhāgīyamātro'pi vargacārī
pratyekabuddha ityabhiprāya: | teṣāmūṣmagata-

mūrdhabhyāṃ tadgotrāṇāṃ vyāvartanasyāpratiṣedha: |
khaḍgaviṣāṇakalpasyaivāvadhāraṇāt |

"kṣipraṃ mokṣastribhirbhavai:" iti | ya: kṣipraṃ mokṣaṃ
prāpnoti, sa ekasmin janmani

mokṣabhāgīyamutpādayet | dvitīye nirvedhabhāgīyāni |
tṛtīye āryamārgamiti | yastu pūrvasmin

janmani sambhṛtamokṣabhāgīyo bhavati, sa ekasminnapi janmani
nirvedhabhāgīyānyāyamārgaṃ cotpādaya-

tītyavagantavyam | bījāvaropaṇetyādi | bījāvaropaṇaṃ
mokṣabhāgīyotpādanam | śayyābhivṛddhi-

nirvedhabhāgīyotpatti: | phalotpattirāryamārga: | asyāṃ
dharmatāyāmiti | pravacanadharmatāyām | avatāra-

paripākavimuktayo bhavantīti | avatāro mokṣabhāgīyena |
paripāko nirvedhabhāgīyai: | vimuktirārya-

mārgeṇeti ||24||

tatpraṇidhānaparigrahaṇāditi | mana: praṇidhānaparigrahāt
| praṇidhānaṃ punaścetanāviśeṣa: |

ekabhikṣāmapi dattveti | kāyakarma | ekaśikṣāmapi
cādāyeti | vākkarma | tacca manaskarmotthāna-

@724

bhavati | kaścidekabhikṣāmapi dattvā, ekaśikṣāmapi
cādāya mokṣābhilāṣabalādhānānmokṣa-

bhāgīyānyākṣipati |

tattvetat

ākṣipyate nṛṣu |

manuṣyeṣveva triṣu dvīpeṣu, nānyatra |
prajñānirvedayorabhāvādyathāyogam |

uktaṃ prasaṅgena mokṣabhāgīyam ||

abhisamayakramastu vaktumārabdha:, tatra ca yāvadagradharmā
uktā: | śeṣaṃ vaktavyam |

ata idamucyate-

laukikebhyo'gradharmebhyo dharmakṣāntiranāsravā ||25||

laukikāgradharmānantaramanāsravadharmajñānakṣā-
ntirutpadyate ||25||

kasminnālambane ?

kāmadu:khe

kāmāvacaradu:khamasyā ālambanam | seyaṃ du:khe
dharmajñānakṣāntirityucyate |

anāsravajñānārthaṃ ni:ṣyandena viśeṣaṇam |
dharmajñānārthaṃ kṣānti: | puṣpaphalavṛkṣavat |

saiva ca niyāmāvakrāntirityucyate;
samyaktvaniyāmāvakramaṇāt | "samyaktvaṃ

nirvāṇam" ityuktaṃ sūtre | tatra niyamo niyāma
ekāntībhāva:, tasyābhigamanamavakramaṇam |

-------------------

miti | trikarmasvabhāvamalpakamapyetat
mokṣābhilāṣabalādhānānmokṣabhāgīyamākṣipati |
mokṣasya

bhāga: prāptirmokṣabhāga:, tasmai hitaṃ mokṣabhāgīyamiti
|

nānyatra prajñānirvedayorabhāvādyathāyogamiti | kuruṣu
tāvadubhayaṃ nāsti | apāyeṣu

nirvedo'sti, prajñā nāsti | deveṣu prajñāsti, nirvedo
nāstīti | ato manuṣyeṣvaiva triṣu

dvīpeṣvākṣipyete, nānyatra |

abhisamayakramastu vaktumārabdha iti | "vṛttastha:
śrutacintāvān bhāvanāyāṃ prayujyate"

(abhi^ ko^ 6.5) ityārabhya nirvedhabhāgīyānukrama: |
tatprasaṅgena mokṣabhāgīyopanyāsa iti |

"dharmakṣāntiranāsravā" iti | nirvedhabhāgīyairapi
dharmakṣamaṇam | ato niṣyandena

viśeṣaṇam | yasyā dharmajñānaṃ niṣyanda:, sā
dharmajñānakṣānti: | dharmajñānārthaṃ
kṣāntidharmajñānakṣānti: |

puṣpaphalavṛkṣavat | yathā-puṣpārthaṃ vṛkṣa:
puṣpavṛkṣa: | phalārthaṃ vṛkṣa: phalavṛkṣa: |
kārikāyāṃ tu

dharmakṣāntiriti vacanamekadeśagrahaṇata:, devadatto datta
iti yathā | samyaktvaṃ nirvāṇamityuktamiti |

samyaktvaṃ katamat ? yattatparyādāya rāgaprahāṇamiti
vistara: | tatra niyamo niyāma iti | tatra

samyaktve niyama ekāntībhāvo niyāma iti ghañi rūpam |
apitu niyama iti; "yama:

samupaniviṣu ca" (pā^ sū^ 3.3.63) ityappratyasya
vibhāṣitatvāt | tasyābhigamana-

mavakramaṇamiti | tasyaikāntībhāvasyābhigamanaṃ prāpti: |
tadeva viparyāsasyāpakramānniyāmāvakrānti-

rityucyate | tasyāṃ ceti | dharmajñānakṣāntau |
pradīpajātividiti | pradīpasyeva jāteriva cetyartha: |

@725

tasyāṃ cotpannāyāmāryapudgala ucyate | anāgatayā
pṛthagjanatvaṃ vyāvartyate | etadeva tasyā:

kāritramanāgatāyāmabhyupagamyate nānyat, pradīpajātivat |

laukikairagradharmairityapare | na; taddharmatvāt,
tadvirodhitvādadoṣa:, śatruskandhārūḍha-

taddhātanavat |

ubhayairityapare | ānantaryamuktimārgasādharmyāditi |
tato'traiva dharmajñānam,

tata: punardu:khe dharmajñānakṣānteranantaramatraiva
kāmāvacare du:khe dharmajñānamutpadyate |

tad du:khe dharmajñānamityucyate | anāsravādhikāra:
sarvatra veditavya: |

yathā ca kāmāvacare du:khe
dharmajñānakṣāntirdharmajñānaṃ cotpadyate

tathā puna: |

śeṣe du:khe'nvayakṣāntijñāne,

du:khe dharmajñānānantaraṃ rūpārūpyāvacare du:khe
samastālambanānvayajñānakṣānti-

rutpadyate | sā du:khe anvayajñānakṣāntirityucyate |
tato'nvayajñānamutpadyate | tad

du:khe'nvayajñānamityucyate | prathamato
dharmatattvajñānāddharmajñānam, tadanvayādūrdhvaṃ
du:khā-

lambanamanvayajñānam; tathaivānugamāt |

-------------------

yathā pradīpasyānāgatasya tamovināśane sāmarthyam,
jāteścānāgatāyā janyajanane, tathā

pṛthagjanatvavyāvartane sāmarthyamanāgatāyā
dharmajñānakṣānterabhyupagamyate | nānyaditi |
kleśaprahāṇaṃ

kāritram |

laukikairagradharmairityapara iti | `pṛthagjanatvaṃ
vyāvartate' iti prakṛtam | na taddharmatvāditi |

na yuktametallaukikairagradharmaistadvyāvartata iti | kasmāt ?
te'pi hi pṛthagjanadharmā:, kathaṃ

pṛthagjanadharmasya pṛthagjanadharmaṃ vyāvartiṣyanta iti |
tadvirodhitvādadoṣa: | agradharmāṇāṃ pṛthagjanatva-

virodhitvādadoṣa eṣa: | kiṃ yathā ?
ityāha-śatruskandhārūḍhataddhātanavaditi yathā
śatruskandhārūḍha

eva kaścicchatruṃ ghātayet | evaṃ kilādharmā: |
pṛthagjanatvaśatruskandhārūḍhāstadeva pṛthagjanatvaṃ

ghātayeyuriti |

ubhayairiti | laukikairagradharmai: kṣāntyā ca
pṛthagjanatvaṃ vyāvartyate | katham ? ityāha-

ānantaryavimuktimārgasādharmyāditi |
laukikānāmagradharmāṇāmānantaryamārgeṇa sādharmyam |
kṣānte-

rvimuktimārgeṇa | tathā hyānantaryamārgeṇa kleśa:
prahīyate vimuktimārgeṇa prahīṇa:, evaṃ laukikairagra-

dharmai: pṛthagjanatvaṃ vihīyate kṣāntyā vihīnamiti |

anāsravādhikāra: sarvatreti | tena tato'traiva
dharmajñānamanāsravamiti gamyate | tad du:khe

dharmajñānamityucyate iti | śāstre tena nāmnā vyavahāra
iti darśayati |

samastālambanā rūpārūpyāvacaradu:khālambanatvāt |
prathamato dharmatattvajñānāditi | ādito

du:khādidharmatattvajñānādityartha: | tadanvayatvaditi |
taddhetukatvādityartha: | tathaivānugamā-

@726

yathā caitāni du:khasatye catvāri
kṣāntijñānānyutpadyante,

satyatraye tathā ||26||

du:khānvayajñānādanantaraṃ kāmāvacare samudaye
dharmajñānakṣāntirutpadyate | tata: samudaye dharmajñānam
|

evaṃ samanantarotpattikrameṇa śeṣe
samudaye'nvayajñānakṣānti: samudaye'nvayajñānam,

kāmāvacaradu:khanirodhe dharmajñānakṣāntinirodhe
dharmajñānam, śeṣe nirodhe'nvayajñānakṣānti-

rnirodhe'nvayajñānam, kāmāvacaradu:khapratipakṣamārge
dharmajñānakṣāntirmārge dharmajñānam, śeṣe

mārge'nvayajñānakṣāntirmārge'nvayajñānam ||26||

iti ṣoḍaśacitto'yaṃ satyābhisamaya:,

ityanena krameṇāyaṃ satyānāmabhisamaya: ṣoḍaśacittako
bhavati |

ye tarhi nikāyāntarīyā: satyānāmekābhisamayaṃ
varṇayanti | abhiprāya eṣa

draṣṭavya:-abhedena hyabhisamaya ucyate satyeṣu |

tridhā |

darśanālambakāryākhya:,

darśanābhisamayo'nāsravayā prajñayā satyānām |
ālambanābhisamayastatsamprayuktai-

rvedanādibhirapi | kāryābhisamayo viprayuktairapi
śīlajātyādibhi: | du:khe hi dṛśyamāne

tasya trividho'bhisamaya: samudayādīnāṃ kāryābhisamaya:;
prahāṇasākṣātkaraṇabhāvanāt |

-------------------

diti | yathaiva dharmajñānenānugataṃ parijñātaṃ
du:khādisatyaṃ du:khādibhirākārai:, tathaiva
rūpārūpyāvacara-

du:khādyanugamādanvayajñānametaditi vistara: |

evaṃ samanantarotpattikrameṇa śeṣe
samudayerūpārūpyāvacare'nvayajñānakṣāntiriti vistareṇa

yojyam ||26||

nikāyāntarīyā: | āryadharmaguptaprabhṛtaya: | abhedena
hyabhisamaya uccaya iti | ṣoḍaśa-

citto'yaṃ satyābhisamaya iti | darśanābhisamaya:,
ālambanābhisamaya:, kāryābhisamayaśca-

evaṃ ṣoḍaśacittaka ityabheda: |

darśanābhisamaya iti | darśanamevābhisamaya: |
evamālambanābhisamaya:, kāryābhisamayaśca |

darśanābhisamayo'nāsravayā prajñayā | "taddhi bhikṣavo
dṛṣṭam, yadanāsravayā prajñayā dṛṣṭam" iti

vacanāt | prajñaiva darśanamiti vyavasthāpyate | ālambanaṃ
grahaṇaṃ tatsamprayuktairapi vedanādibhirbhavati |

apiśabdāt prajñayāpi | yasmāccittacaittai:
satyānyālambante | kāryaṃ yasya satyasya yatkartavyam |

tadyathā-du:khasya parijñānam, samudayasya prahāṇam,
nirodhasya sākṣātkaraṇam, mārgasya bhāvanam |

tad viprayuktairapi śīlajātyādibhirbhavati | apiśabdāt
prajñātatsamprayuktairapi | prajñāsamprayukta-

viprayuktairhi tatkāryacatuṣṭayaṃ kriyate | jātyādibhiriti
| ādiśabdāllakṣaṇāntarāṇi prāptayaśca

gṛhyante | du:khe hīti vistara: | du:khe hi dṛśyamāne
prajñayā | tasyābhisamayiturdu:khasya vā

@727

tadyadi satyānāṃ darśanābhisamayaṃ pratyekābhisamayaṃ
brūyāt ? ayuktaṃ brūyād;

ākārabhedāt |

athāpyanātmākāreṇa sarveṣāṃ satyānāṃ darśanamiti
brūyāt ? na tarhi satyānāṃ

du:khādito darśanaṃ syāt | tathā ca sati
sūtravirodha:-"ihāryaśrāvakasya du:khaṃ vā

du:khato manasikurvata: samudayaṃ vā samudayato yāvat
mārgaṃ vā mārgato manasi

kurvato'nāsraveṇa manasikāreṇa samprayukto yo dharmāṇāṃ
vicaya:" ( ) iti |

bhāvanāmārga evamiti cet ? na; yathādarśanaṃ bhāvanāt |

athāpyekasya darśanāccheṣeṣu
vaśitvalābhādekābhisamayaṃ brūyānna doṣa: syāt |

antarā tu vyutthānamasti, nāstīti vicāryaṃ syāt |

atha punarbrūyāt-du:khameva parijānan samudayaṃ prajahāti,
nirodhaṃ sākṣāt karoti,

mārgaṃ bhāvayati, ata ekābhisamaya iti ? evamapi na doṣa:
syād; ekasya darśane

-------------------

trividho'bhisamayoyathokta: | katham ?
ityāha-samudayādīnāṃ samudayanirodhamārgāṇā
mabhisamaya:

prahāṇasākṣātkaraṇabhāvanād | yathākramam-prahāṇaṃ
samudayasya kleśaprāpticchedāt, sākṣātkaraṇaṃ nirodhasya

tatprāptyutpādāt, bhāvanaṃ mārgasya sammukhībhāvāt |
ākārabhedāditi | pratyekameṣāṃ

du:khādīnāmākārabhedāt | na ca du:khākāreṇa
samudayādīnāṃ darśanaṃ yujyate; tadākārārthabhedata: |

athāpyanātmākāreṇa sarveṣāṃ satyānāṃ darśanamiti
brūyāt nikāyāntarīya:, śūnyatānātmate

sarvasatyānāṃ sāmānyaṃ lakṣaṇamiti kṛtvā | na tarhi
satyānāṃ du:khādito darśanaṃ syāt | du:khata:

samudayato nirodhato mārgata iti | tathā ca
satyanātmākāreṇa sarveṣāṃ darśanamiti bruvan
sūtravirodha: |

yasmāt sūtra evamuktam-āryaśrāvakasyeti vistara: |

atha manyase-nāsti sūtravirodho yasmādabhisamayāvasthāyā:
pūrvaṃ prayogāvasthāyā-

māryaśrāvakasya du:khaṃ vā du:khato manasikurvata
ityevamādi, ato'nātmākāreṇa sarveṣāṃ darśanā-

dekābhisamaya eveti ? taccāyuktam; anāsraveṇa manasikāreṇa
samprayukto dharmāṇāṃ vicaya iti

vacanāt | na hi prayogāvasthāyāmanāsravamanasikāra:
sambhavati |

bhāvanāmārga evamiti cet | ya āryaśrāvakasya du:khaṃ vā
du:khato manasikurvata iti

vistareṇa | na; yathādarśanaṃ bhāvanāt | naitadevam;
yathaiva hi pūrvaṃ satyānāṃ darśanam, tathaiva teṣāṃ

paścādbhāvanam | bhāvanāmārgo bhavatītyartha: |

śeṣeṣu vaśitvalābhāditi | antareṇa prayogaṃ
samudayādidarśanasammukhībhāvaśaktilābho

vaśitvalābha:, tasmāditi | antarā tu vyutthānamasti
nāstīti vicāryaṃ syāditi | śeṣeṣu

vaśitvalābhādantarā vyutthānaṃ prāpnotīti doṣa:
syādityabhiprāya: | ubhayathāpi ca vicāryamāṇe

bahūnāṃ sūtrāṇāṃ virodha: | yathā ca teṣāṃ virodha:,
tathā āgameṣu śrotavya: |

ekasya darśane śeṣāṇāṃ kāryābhisamayavacanāditi |
yasmādastyetad vacanam-"du:khe

hi dṛśyamāne tasya trividho'bhisamaya: | samudayādīnāṃ
kāryābhisamaya: | prahāṇasākṣātkaraṇa-

bhāvanāt" ityato'smābhirapyevamabhyupagamānnāsti doṣa: |
āha-yadyapyabhyupagamyata ityabhi-

@728

śeṣāṇāṃ kāryābhisamayavacanāt | darśanābhisamayaṃ tu
prati sūtre satyānāṃ krameṇābhisamaya

ukto lakṣyate |

"na haiva gṛhapate satyānāmekābhisamayo'nupūrvābhisamaya:"
iti vistareṇa

sadṛṣṭāntāni trīṇi sūtrāṇi |

"yo du:khe niṣkāṅkṣo nirvicikitso buddhe'pi sa" iti
sūtrādekābhisamaya

iti cet ? na; asamudācārāvaśyamprahāṇābhisandhivacanāt |

-------------------

samaya: | sūtre satyānāṃ krameṇābhisamayo virudhyate | ata
ucyate-darśanābhisamayaṃ tu pratīti

vistara: ||

sadṛṣṭāntāni trīṇi sūtrāṇīti | saṃyuktāgame
paṭhyante | katham ?

1. "anāthapiṇḍada āha-`kiṃ nu bhadanta
caturṇāmāryasatyānāmanupūrvābhisamaya:,

āhosvidekābhisamaya:' iti ? `caturṇāṃ gṛhapate
āryasatyānāmanupūrvābhisamaya:, na tvekābhi-

samaya: | yo gṛhapati evaṃ vadet-ahaṃ
du:khamāryasatyamanabhisametya, samudayamāryasatyamabhi-

sameṣyāmīti | maivaṃ voca iti syād vacanīya: | tat kasya
heto: ? asthānamanavakāśo yad

du:khamāryasatyamanabhisametya
samudayamāryasatyamabhisameṣyati pūrvavat | yāvannedaṃ
sthānaṃ vidyate |

sthānametaditi pūrvavat | tadyathā gṛhapate ya evaṃ
vaded-ahaṃ kūṭāgārasya vā kūṭāgāraśālāyā

vā mūlapādamapratiṣṭhāpya bhittiṃ
pratiṣṭhāpayiṣyāmi, bhittimapratiṣṭhāpya talakam,
talakamapratiṣṭhāpya

cchadanaṃ pratiṣṭhāpayiṣyāmīti | maivaṃ voca iti
syādvacanīya: | tat kasya heto: ? asthānamanavakāśo

yat kūṭāgārasyeti pūrvavat | yāvat sthānametad vidyate
yanmūlapādaṃ pratiṣṭhāpya bhittiṃ

pratiṣṭhāpayiṣyāmīti pūrvavat | yāvadevameva gṛhapate
nedaṃ sthānaṃ vidyate yad du:khasatyamadṛṣṭvā

samudayasatyaṃ drakṣyati' "iti vistara: |

2. "athānyataro bhikṣurāha-`kiṃ nu bhadanta
caturṇāmāryasatyānāmanupūrvābhisamaya:,

āhosvidekābhisamaya:' iti ? bhagavānāha-`caturṇāṃ bhikṣo
satyānāmiti | pūrvavadyāvat tadyathā

bhikṣo ya evaṃ vadedahaṃ catuṣkalevarasya sopānasya
prathamasopānakalevaramanabhiruhya dvitīyama-

bhirokṣyāmīti | dvitīyamanabhiruhya tṛtīyam |
tṛtīyamanabhiruhya caturthamabhirokṣyāmīti |

dvitīyamanabhiruhya tṛtīyam | tṛtīyamanabhiruhya
caturthamabhirokṣyāmīti | maivaṃ voca iti syād

vacanīya: | tatkasya heto: ? asthānamanavakāśo
yaccatuṣkalevarasya sopānasya prathamasopāna-

kalevaramanabhiruhya dvitīyakalevaramabhirokṣyati | evaṃ
yāvat tṛtīyamabhiruhya caturthamabhirokṣyati |

evamihāpi nedaṃ sthānaṃ vidyate yad du:khasatyamadṛṣṭvā
samudayasatyaṃ drakṣyati' "ityādi |

3. tathā-"āryānanda āha-`kiṃ nu bhadanta
caturṇāmāryasatyānāmanupūrvābhisamaya:,

utāho ekābhisamaya:' iti ? pūrvasūtravat | yāvat
`tadyathānanda ya evaṃ vadedahaṃ catuṣpadikāyā

ni:śreṇyā: prathamaṃ ni:śreṇīpadamanabhiruhya
prāsādamabhirokṣyāmīti | maivaṃ voca iti syādvacanīya: |

vistareṇa yāvadevamevānanda ya evaṃ vadedahaṃ
du:khamāryasatyamanabhisametya samudayasatyamabhi-

sameṣyāmīti vistareṇa yāvannedaṃ sthānaṃ vidyate'" iti |
etāni trīṇi sūtrāṇi |

@729

ya eṣa ukta: ṣoḍaśacittako'bhisamaya:,
so'gradharmaikabhūmika: ||27||

yadbhūmiko'gradharmastadbhūmikānyetāni ṣoḍaśa cittāni |
te puna: ṣaḍbhūmikā

ityuktaṃ prāk ||27||

kasmāt puna: kṣāntayo jñānāni cāvaśyaṃ bhavanti ?
yasmāt

kṣāntijñānānyanantaryamuktimārgā yathākramam |

anantaryamārgā: kṣāntaya: kleśaprāptivicchedaṃ
pratyanantaryaśakyatvāt | vimukti-

mārgāstu jñānāni; kleśaprāptivimuktānāṃ
visaṃyogaprāptisahotpādāt | ata ubhayairavaśyaṃ

bhavitavyam | dvābhyāṃ cauraniṣkāsanakapāṭapidhānavat |

yadi punardvitīyenānantaryamārgeṇaiva saha
visaṃyogaprāptirutpadyeta, kiṃ syāt ?

prahīṇavicikitsaṃ jñānaṃ tatraivālambane notpannaṃ syāt
|

-------------------

yo du:kha iti vistara: | atha mataṃ syād-yo du:khe
niṣkāṃkṣo nirvicikitso

buddhe'pi sa iti sūtrādekābhisamaya iti | katham ?
aśaikṣā hi dharmā buddha: | sa evāśaikṣā

dharmā mārga: | tasmād du:khābhisamayānmārgo'pi
tenābhisamita:, yasmād du:khavadbuddhe'pi niṣkāṃkṣo

nirvicikitsa iti | kāṃkṣā vicikitsetyanarthāntaram | atha
vā niścayābhilāṣa: kāṃkṣā,

vimatirvicikitsā yathoktalakṣaṇā |
nāsamudācārāvaśyamprahāṇābhisandhivacanāditi |
naitadevaṃ

sūtrādekābhisamaya iti; asamudācārasyāvaśyamprahāṇasya
cābhisandhivacanāt | du:khe'bhisamite

buddhaviṣaye vicikitsāyā asamudācāro'vaśyaṃ prahāṇaṃ
ca bhavati | ato yo du:khe niṣkāṃkṣo

nirvicikitso buddhe'pi sa ityuktamabhisandhi: |

te puna: ṣaḍbhūmikā ityuktam prāgiti |
"anāgamyāntaradhyānabhūmikam" (abhi^

ko^ 6.20) iti vacanāt ||27||

anantaryaśakyatvāditi | "kṛtyāśca", "śaki liṅ ca" (pā^
sū^ 3.3.172)

iti śakyārthe kṛtyapratyaya: | antarayituṃ śakyā
antaryā:, nāntaryā: anāntaryā: | kleśaprāptiṃ te

vicchandanti | viprakṛtāvasthā sā teṣāmiṣyate |
anantaryamārgeṇeti bhāve svārthe vṛddhividhānam |

anantarabhāvo anantaramārgo vā ānantaryam, tasya mārgā
ānantaryamārgā: | vimuktimārgā iti |

vimuktau mārgā vimuktimārgā: | kleśavimuktyavasthāmārgā
ityartha: | dvābhyāṃ cauraniṣkāsana-

kapāṭavidhānavaditi | yathā dvābhyāmekena cauro
niṣkāsyate | dvitīyena tadapraveśāya kapāṭa:

pidhīyate | evamānantaryamārgeṇa kleśacauro niṣkāsyate;
tatprāpticchedata: | vimuktimārgeṇa ca

visaṃyogaprāptikapāṭaṃ pidhīyate; vartamānīkaraṇata: |

yadi punariti vistara: | yadi punardvitīyenāntaryamārgeṇaiva
du:khe'nvayajñānakṣāntyā saha

visaṃyogaprāptirutpadyate | naiva du:khe
dharmajñānamutpadyate, yadanena kartavyam | tad du:khe'nvaya-

jñānakṣāntyaiva kriyetetyabhiprāya: | prahīṇavicikitsaṃ
jñānaṃ tatraivālambane kāmāvacaradu:khe-

prahīṇavicikitsaṃ jñānaṃ notpannaṃ syāt | tatra hi
udu:khe dharmajñānakṣānti: savicikitsaiva vartate;

@730

kṣāntibhi: kleśaprahāṇānnava saṃyojananikāyā
jñānabadhyā iti śāstravirodha

iti cet ? na; kṣāntīnāṃ jñānaparivāratvāt |
rājaparivārakṛtasya rājakṛtavyapadeśavat |

kiṃ puna: sarvāṇi ṣoḍaśacittāni satyadarśanād
darśanamārga: ? netyāha | kiṃ

tarhi ?

adṛṣṭadṛṣṭerdṛṅmārgastatra pañcadaśa kṣaṇā: ||28||

du:khadharmajñānakṣāntimārabhya yāvat
mārge'nvayajñānakṣāntirete pañcadaśa kṣaṇā darśana-

mārga: | kiṃ kāraṇam ? adṛṣṭasatyadarśanāt | ṣoḍaśo
tu nāstyapūrva dravyamiti yathādṛṣṭābhya-

sanād bhāvanāmārga eva |

nanu ca tenāpyadṛṣṭaṃ paśyati mārgānvayajñānakṣāntim
| satyaṃ prati cintā, na tu kṣaṇaṃ

prati | na hi kṣaṇenādṛṣṭena satyamadṛṣṭaṃ bhavati |
yathā naikaluṅgenālūnena kedāramalūnaṃ bhavati |

-------------------

vicikitsāyā aprahīṇatvāt | na ca tatra
du:khe'nvayajñānakṣānti: prahīṇavicikitseti śakyate

vyavasthāpayitum; tadviṣayatvāt |

kṣāntibhiriti vistara: | kṣāntibhi: kleśaprahāṇād
yo'yaṃ śāstrapāṭha: | navasaṃyojana-

nikāyā: | du:khadharmajñānaprahātavya: saṃyojananikāya:,
samudayadharmajñānaprahātavya:, nirodhadharmajñāna-

prahātavya:, mārgadharmajñānaprahātavya:,
du:khānvayajñānaprahātavya:,
samudayānvayajñānaprahātavya:,

nirodhānvayajñānaprahātavya:,
mārgānvayajñānaprahātavya:, bhāvanāprahātavyaśca
saṃyojananikāya iti |

sūtre'pyuktam-"iti hi bhikṣavo jñānavadhyā: kleśā: |
vidyudupamaṃ cittam" iti | tasya

virodha: | na hi tatra kṣāntiprahātavya: saṃyojananikāya
ityuktam | na; kṣāntīnāmiti vistara: |

naitadevam | kasmāt ? kṣāntīnāṃ jñānaparivāratvāt |
kṣāntayo jñānasya parivārā ityartha: |

kṣāntiprahātavya: saṃyojananikāyo jñānaprahātavya ucyate
| rājaparivārakṛtasya rājakṛtavyapadeśavat |

yathā rājaparivārakṛtasya kasyacidarthasya rājakṛta iti
vyapadeśo bhavati, tadvad bhāvanāprahātavyastu

saṃyojananikāyo jñānaprahātavya eva | tatra
ānantaryamārgo'pi jñānasvabhāva iti | kleśaprahāṇe

hyānantaryamārga evaṃ viśeṣeṇādhikriyate |

adṛṣṭasatyadarśanāditi | jñānena
kathamadṛṣṭasatyadarśanaṃ bhavati ? tadapyadṛṣṭe
satyāntare sati

bhavatīti darśanamārgāntarālavati jñānaṃ darśanamārga:
pāramparyamabhisandhāya | tenāpyadṛṣṭamiva

paśyatīti | atha vā-adṛṣṭadṛṣṭeradṛṣṭadarśanāt |
pañcadaśakṣaṇā darśanamārgo yāvadasya
pudgalasyādṛṣṭa-

darśanaṃ pravartate, tāvadasya kṣaṇā darśanamārga: |
tasya dṛṣṭe'pi du:khe adṛṣṭadarśanamasya samudaye

pravartata evetyāha-bhāvanāmārga eva | ṣoḍakṣaṇa iti
vākyādhyāhāra: |

nanu ca tenāpyadṛṣṭaṃ paśyati, kiṃ tadadṛṣṭam ?
ityāha-mārgānvayajñānakṣāntimiti |

mārgānvayajñānakṣāntirātmānaṃ virahayya
śeṣamanvayajñānapakṣyaṃ mārgamālambate; svātmani
vṛtti-

virodhāt | tenocyate mārgānvayajñānakṣāntimadṛṣṭāṃ
paśyatīti | satyaṃ prati cinteti vistara: | satyaṃ

prati cintā-dṛṣṭaṃ na dṛśyamiti | na tu kṣaṇaṃ prati |
dṛṣṭa: kṣaṇo na veti | kasmāt ? pañcadaśena

@731

phalatvādaṣṭajñānaṣoḍaśākārabhāvanāt
pūrvamārgavihāne: prābandhikatvācca mārgānvaya-jñānaṃ

bhāvanāmārga: |

aparihāṇistu darśanaheyakleśaprahāṇasandhāraṇāt |

ata eva darśanamārga iti cet ? na; atiprasaṅgāt |

-------------------

kṣaṇena yadanvayajñānapakṣalakṣaṇaṃ satyaṃ dṛṣṭam,
tadeva ṣoḍaśenāpīti |
nāstyapūrvadṛṣṭasatyadarśanamiti |

na ṣoḍaśakṣaṇo darśanamārga iti vyavasthāpyate | na
hyekakṣaṇenādṛṣṭena mārgānvayajñānakṣāntilakṣaṇena

satyaṃ tanmārgasatyamadṛṣṭaṃ bhavati | laukikaṃ
dṛṣṭāntamāha-yathā naikaluṅgena ekasasyaśalākayā

dātreṇālūnenācchinnena kedāramalūnaṃ bhavati | kiṃ
tarhi ? lūnamevetyartha: | tathā hi-kecit

pramādādalūne'pi ekaluṅge vaktāro bhavanti-lūnamasmābhi:
kedāramiti | phalatvāditi vistara: |

phalatvādityādihetubhirbhāvanāmārgameva ṣoḍaśakṣaṇaṃ
sādhayati | bhāvanāmārga: ṣoḍaśa: kṣaṇa:,

saṃskṛtaśrāmaṇyaphalatvāt, sakṛdāgāmiphalavat
yāvadarhattvaphalavadvā | tathā
bhāvitāṣṭajñānaṣoḍaśā-

kāratvād vihīnāpratipannamārgatvāt prābandhikatvācca |
phalāntaravadeva bhāvanāmārga: | ṣoḍaśe

hi kṣaṇe'ṣṭau jñānāni bhāvyante-du:khe dharmajñānam,
du:khe'nvayajñānam, yāvanmārge'nvayajñānamiti |

ākārā api ṣoḍaśānityādyā bhāvyante | tadvadeva ca
darśanamārge'ṣṭajñānaṣoḍaśākārabhāvanā

nāsti | tatra hi sabhāgajñānākārabhāvanaiva |
`yathotpannāni bhāvyante kṣāntijñānāni darśane'

(abhi^ ko^ 7.20) iti vacanāt | mārgānvayajñāne ca
pūrvamārgasya pratipannakamārgasya vihāni: | na ca

darśanamārge pūrvamārgavihāniriti | prābandhikaṃ cedaṃ
mārgānvayajñānam | na ca darśanamārge kṣāntirjñānaṃ

vā kiñcit prābandhikamastītyato'pi mārgānvayajñānaṃ
bhāvanāmārga iti |

itara: pratyavasthānaṃ karoti-darśanamārga: ṣoḍaśa:
kṣaṇa:; āvaśyakāparihāṇitvāt,

du:khadharmajñānakṣāntyādivaditi | pūrvapakṣaṃ vā
dūṣayati-anumānapatitadharmasvarūpaviparyayā-

pakṣālo'yaṃ pakṣa iti | bhāvanāmārgatve'pi sādhyamāne
tadaparihāṇitvamanenānumānenāpatatīti |

tadidamantarnītamabhisamīkṣya punarāha-aparihāṇistviti
vistara: | yasmād darśanaheyānāṃ

kleśānāṃ prahāṇaṃ
mārgānvayajñānenādhārapratipakṣeṇa sandhāryate | yadi
ca tasmāt phalamārgāt ṣoḍaśāt

kṣaṇāt parihāṇi: syāt, srota āpattiphalāt parihāṇi:
syāt | na ca srota āpattiphalāt

parihāṇirityato na tasmāt parihīyate |

itara āha-ata eveti | kimayam aparihāṇiheturevocyate ?
vayamapyetamarthama-

bhidadhmahe, kimayamupalabdhisamamiti cottaramudgrāhyate |
ācārya āha-ata eva darśanamārga

iti cet | yadi manyate-yata eva
darśanaheyaprahāṇasandhāraṇaṃ mārgānvayajñānena, ata
eva darśanamārga

iti | tanna | atiprasaṅgāt | yadi mārgānvayajñānena
darśanaheyaprahāṇasandhāraṇamityato darśanamārga: syāt,

evaṃ satyatiprasaṅga: syāt | tasmānmārgānvayajñānāt
pareṇa sarveṇa bhāvanāmārgeṇa darśanaheya-

prahāṇasandhāraṇamiti sarva eva darśanamārga: syāt |
aniṣṭaṃ caitat | ṣoḍaśa eva hi kṣaṇo darśanamārgo

bhavadbhiriṣyate, na saptadaśāṣṭadaśa ityādika: kṣaṇa:
pravāhanyāyenotpadyate | dvitīye tṛtīye vā

divase ya utpādyate tajjātīyo viśeṣamārgasaṃgṛhīta: |
tannāsti | tato'pi hi nāsti parihāṇi: |

@732

sapta jñānāni kasmāddarśanamārga: ?
darśanasyāsamāptatvāt | na hi sarva satyadarśanaṃ

samāptamiti tadantarālatvāttānyapi darśanamārga: ||28||

uktaṃ yathā darśanamārgo bhāvanāmārgaścotpadyate ||

athedānīmutpannāryamārgāṇāṃ pudgalānāṃ vyavasthānaṃ
tathā vakṣyāma:-

ya ete darśanamārgasvabhāvā: pañcadaśakṣaṇā uktā:,
veditavyau

mṛdutīkṣṇendriyau teṣu śraddhādharmānusāriṇau |

mṛdvindriyasteṣu vartamāna: śraddhānusārītyucyate,
tokṣṇendriyo dharmānusārīti |

śraddhayānusāra: śraddhānusāra:, so'syāstīti
śraddhānusārī | śraddhayānusartuṃ śīlama-

syeti vā | pūrvaṃ parapratyayenārthānusaraṇāt |

evaṃ dharmānusārī | pūrvaṃ svayameva
sūtrādibhirdharmairarthānusaraṇā |

tau puna:-

ahīnabhāvanāheyau phalādyapratipannakau ||29||
phalānāmādyaṃ srota āpattiphalam; sarvaphalaprāptau tasya
prathamatvāt | tāveva śraddhā-

dharmānusāriṇau, yadi pūrvaṃ laukikena
mārgeṇāprahīṇabhāvanāheyau bhavata:, sakalabandhanau tau
srota āpattiphalapratipannakāvucyete ||29||

yāvat pañcaprakāraghnau,

yadi pūrvaṃ laukikena mārgeṇa kāmāvacarāṇāṃ
bhāvanāheyānāṃ yāvat pañca prakārā:

prahīṇā bhavanti, tathaiva prathamaphalapratipannakāvucyete
|

-------------------

tadevaṃ satyāvaśyakāparihāṇitvaṃ yo heturukta:,
so'naikāntika iti darśitaṃ bhavati |

tadanaikāntikatvāccāpratisādhanaṃ tat | na
pūrvapakṣadūṣaṇaṃ ceti | āha-sapta jñānānidu:khe
dharmajñānaṃ

yāvanmārge dharmajñānaṃ kasmād darśanamārgo na
punaraṣṭamaṃ mārge'nvayajñānamityabhiprāya: |
darśanasyā-

samāptatvāditi | mārgānvayajñānakṣāntau darśanaṃ
samāptam; sarveṣāṃ satyānāṃ tadānīṃ dṛṣṭatvāt |
du:khe

dharmajñāna utpanne yadyapi kāmāvacaraṃ du:khaṃ dṛṣṭam,
rūpārūpyāvacaradu:khādi tu na tāvad dṛṣṭam |

evaṃ yāvat mārge dharmajñāna utpanne
rūpārūpyapratipakṣo na tāvad dṛṣṭa iti | sāvaśeṣaṃ
darśanaṃ na

samāptamiti | tadantarālatvāditi darśanamārgāntarālatvāt
| tayorvā dvayo: kṣāntyorantarālatvāt |

tānyapi sapta jñānāni darśanamārga: |
śeṣadraṣṭavyasākāṃkṣatvāt tasya yogina ityabhiprāya:
||28||

pūrvaṃ parapratyayena paroditena arthānusaraṇād
du:khādisatyapratipatterityartha: | pūrvamiti

viśeṣaṇena bhāvanākāle
paropadeśanirapekṣamarthānusaraṇamiti kathitaṃ bhavati |
evaṃ dhamānusārīti |

dharmairanusāro dharmānusāra:, so'syāstīti dharmānusārī
| dharmairanusartuṃ śīlamasyeti vā | pūrvasvayameva

sūtrādibhirdharmairdvādaśāṅgai:
pravacanairarthānusaraṇāt | pūrvavad vyākhyānam ||29||

yāvatpañca prakārā: prahīṇā bhavantīti | yāvacchabdena
yadyeko dvau trayaścatvāra: pañca

prahīṇā: prakārā bhavanti | tathaiva
prathamaphalapratipannakāvucyete | yathā sakalabandhanau |

@733

dvitīye'rvāṅnavakṣayāt |

dvitīyanimittaṃ dvitīye | yadi tayostasmāt pareṇa ṣaṭ
saptāṣṭau vā prakārā: pūrvaṃ

prahīṇā bhavanti, tau dvitīyaphalapratipannakāvucyete |

katamacca dvitīyam ? sakṛdāgāmiphalam |

kāmād viraktāvūrdhvaṃ vā tṛtīyapratipannakau ||30||

yadi punarnavamasyāpi prakārasya prahāṇāt
kāmadhātorvītarāgau bhavata ūrdhvaṃ ca

yāvadākiñcanyāyatanāt, tau tṛtīyapratipannakāvucyete |

katamacca tṛtīyam ? anāgāmiphalam ||30||

ṣoḍaśe tu phalasthau tau yatra ya: pratipannaka: |

ṣoḍaśe tu citta utpanne tau na puna:
śraddhādharmānusāriṇāvucyete | nāpi pratipannakau |

kiṃ tarhi ? phalasthau | yatra phale ya: pratipannako bhūta:
sa tadānīṃ tatra phalasthito

bhavati | srotaāpattiphale, sakṛdāgāmiphale vā,
anāgāmiphale vā | arhattvaṃ tu na

śakyamādita: prāptum; darśanamārgeṇa
bhāvanāheyāprahāṇāt | pūrvaṃ ca
bhavāgravairāgyasambhavāt |

śraddhādhimuktadṛṣṭyāptau mṛdutīkṣṇendriyau tadā
||31||

tasmin kāle yo mṛdvindriya: śraddhānusāripūrvī sa
śraddhādhimukta ityucyate |

-------------------

"dvitīye'rvāṅ navakṣayād" iti | dvitīye iti |
dvitīyanimittamityartha: | `carmaṇi

dvīpinaṃ hanti' iti yathā | arvāṅ navakṣayāt
navaprakāraprahāṇādadharata: navaprakāraprahāṇa-

parihāreṇārthāduktaṃ bhavati |

yadi tayo: pudgalayostasmāt pañcaprakāraprahāṇāt pareṇa
ṣaṭ saptāṣṭau vā prakārā: pūrvaṃ

laukikena mārgeṇa prahīṇā bhavanti | tau
dvitīyaphalapratipannakāviti | dvitīya iti vacanāt,

pratipannakāviti cādhikārādevaṃ padārthavyavasthā
labhyate |

ūrdhva ceti | prathamadhyānavītarāgau |
yāvadākiñcanyāyatanādvītarāgau ||30||

arhattvaṃ tu na śakyamādita: prāptumiti |
anāgāmiphalaprāpyādita evārhattvaṃ prāptuṃ na

śakyate | kasmādityāha-bhāvanāheyāprahāṇāt | na hi
darśanamārgeṇa bhāvāgrikāṇāṃ bhāvanāheyānāṃ

prahāṇamastīti | yathā darśanamārgasvabhāveṣu
pañcadaśasu kṣaṇeṣu vartamāna: āditastṛtīyaphala-

pratipannakādarhattvaphalasākṣātkriyāyai pratipannaka:
syāt | ṣoḍaśe tu citta utpanne ādito'nāgā-

mino'rhan syāt |
bhāvāgrikabhāvanāheyaprahāṇāddhyarhattvaṃ
pratiṣṭhāpyate | āha-yadi darśanamārgeṇa

bhāvāgrikāṇāṃ bhāvanāheyānāṃ prahāṇaṃ
nāstītyato'rhattvaṃ prāptumaśakyam, pūrvameva tarhi
pṛthagjanā-

vasthāyāmeva bhāvanāmārgeṇa bhāvanāvairāgyāt
tatphalapratipannaka: | teṣu vartamāno'rhattvaphala-

sākṣātkriyāyai pratipannako bhaviṣyati | ṣoḍaśe tu
cittakṣaṇa ādito'rhanniti | ata ucyate-

pūrvaṃ ca bhavāgravairāgyāsambhavāditi | na hi pūrvaṃ
pṛthagjanāvasthāyāṃ laukikena mārgeṇa

bhavāgravairāgyasambhava:; uparibhūmyabhāvāt |
tasmādādita: pratipannako'rhaṃśca na syāditi |

@734

yastīkṣṇendriyo dharmānusāripūrvī sa dṛṣṭiprāpta
ityucyate; śraddhāprajñādhikatvenādhimokṣa-

dṛṣṭiprabhāvitatvāt ||31||

kiṃ puna: kāraṇaṃ prahīṇapañcaprakāro'pi ṣoḍaśe citte
srota āpanna evocyate, na

sakṛdāgāmiphalapratipannaka: ? yasmāt

phale phalaviśiṣṭasya lābho mārgasya nāstyata: |

nāprayukto viśeṣāya phalastha: pratipannaka: ||32||

phale hi labhyamāne phalaviśiṣṭo mārgo na labhyata ityeṣa
niyama: | ata: phalastho

yāvanna viśeṣāya prayujyate phalāntaraprāptau, tāvat
pratipannako nocyate |

evamanyatrāpi phale veditavyam |

yastu tṛtīyadhyānavītarāgo'dharāṃ bhūmiṃ niśritya
niyāmamavakrāmati, so'vaśyaṃ

phalaviśiṣṭaṃ mārgaṃ sammukhīkaroti | anyathā hi sa
tasmādūrdhvopapanna: sukhendriyeṇā-

samanvāgata: syāt |

-------------------

śraddhāprajñādhikatvenādhimokṣadṛṣṭi
prabhāvitatvāditi | śraddhādhikatvenādhimokṣa-

prabhāvitatvācchraddhādhimukta: | śraddhādhiko mukta:
śraddhādhimukta iti kṛtvā | na tu tasya prajñā

naivāsti | tayā na tu prabhāvita iti na tannāma labhate |
prajñā dhikatvena dṛṣṭiprabhāvitatvād

dṛṣṭiprāpta: | na tu tasya śraddhā nāstīti pūrvavad
vācyam | apare tu puna: nairuktavidhimālambya

vyācakṣate-śraddhādhipatyena darśanaheyebhyo mukta:
śraddhādhimukta: | dṛṣṭyādhipatyena prāptaphalo

iti ||31||

"yāvatpañcaprakāraghnau" (abhi^ ko^ 6.30) iti uktam | ata:
pṛcchati-kiṃ

puna: kāraṇamiti vistara: |

phalaviśiṣṭo mārgo na labhyata iti | phalādviśiṣṭo
mārga: sakṛdāgāmiphalapratipannakādi: |

prathamādiprakārabhāvanāheyapratipakṣamārgo na bhāvyata
ityartha: | yāvanna viśeṣāya prayujyata iti |

yāvannāprahīṇākleśaprahāṇāya
phalāntaraprāptinimittaṃ prayogaṃ karoti, tāvatpratipannako
nocyate |

yadā prayujyate, tadā pratipannaka ityarthāduktaṃ bhavati |
tadā hi pūrvaprahīṇakleśapratipakṣasyā-

pratilabdhapūrvasya tatprahāṇasya cānāsravā
prāptirutpadyata iti siddhānta: |

evamanyatrāpi phale veditavyamiti | ṣoḍaśe citte srota
āpanna evocyata iti vacanāt |

srota āpanna ukta ityato'nyatrāpi sakṛdāgāmiphale
anāgāmiphale ca veditavyam | laukikena

mārgeṇa prahīṇāṣṭaprakāro'pi ṣoḍaśe citte
sakṛdāgāmyevocyate, nānāgāmiphalapratipannaka:; yasmāt

phale phalaviśiṣṭasya mārgasya lābho nāstīti | evaṃ
kāmavītarāga ūrdhvaṃ vā ṣoḍaśe citte

nārhattvaphalapratipannaka ucyate; yasmāt phale
phalaviśiṣṭasyeti pūrvavat |

yastu tṛtīyadhyānavītarāga iti vistara: |
tṛtīyadhyānavītarāga: adharāṃ bhūmiṃ niśrityā-

nāgamyaṃ dhyānāntaraṃ prathamaṃ dvitīyaṃ vā dhyānaṃ
niśritya niyāmamavakrāmatītyasti sambhava: |

so'vaśyaṃ phalaviśiṣṭaṃ mārga sammukhīkaroti
tṛtīyadhyānasaṃgṛhītaṃ vā; yatastṛtīyadhyāna-

@735

evaṃ tāvad bhūya: kāmavīrāgāṇāṃ niyāmāvakrāntau
pudgalavyavasthānam ||32||

ānupūrvīkaṃ tu vaktavyam | ata idaṃ tāvad vyavasthāpyate
| yathaite kāmadhātau

navaprakārā: kleśā upadiṣṭā:, evaṃ

navaprakārā doṣā hi bhūmau bhūmau,

yāvad bhavāgre |

yathā ca doṣā:,

tathā guṇā: |

-------------------

saṃgṛhītamanāsravaṃ sukhendriyaṃ labhyate | asti hi
sambhāvanā yadasau phalaviśiṣṭamārgaṃ sammukhī-

kuryāt; yasmādasya tṛtīyadhyānabhūmika: kleśa: prahīṇa
iti | tena so'vaśyaṃ phalaviśiṣṭaṃ mārgaṃ

sammukhīkarotīti niyamyate | anyathā hi | yadi na
sammukhīkarotītyartha: | sa tasmādūrdhvopapanna: |

sa ārya: tasmāt tṛtīyadhyānādūrdhvaṃ caturthe dhyāne
ārūpyeṣu vā sukhendriyeṇāsamanvāgata:

syāt | yaddhi sāsravaṃ sukhendriyam, tad bhūmisañcārāt
tyaktam | yadapi cānāsravam tadapi | yadi

na sammukhīkṛtaṃ syādubhayenāpi
sukhendriyeṇāsamanvāgata: syād | āryāṇāṃ
cordhvopapannānāmavaśyaṃ

sukhendriyeṇāsamanvāgama ukta: | sukhendriyeṇa
caturthadhyānārūpyopanna: pṛthagjano na samanvāgata:;

āryastu samanvāgata iti vacanāt | "yaścāpi
saumanasyendriyeṇa samanvāgata: so'vaśyaṃ pañcabhi:

upekṣā-jīvita-mana:-sukha-saumanasyendriyai:"
ityevamādivacanācca | atra brūma:-astyeṣa

vibhāṣāyāṃ likhitapakṣa: | sa tu na sthāpanāpakṣo
lakṣyate; apara āhuriti vacanāt | yo hi

caturthadhyānalābhī ṣaṇṇāṃ bhūmīnāmanyatamāṃ
bhūmiṃ niśritya niyāmamavakrāmati, sa ṣaḍbhūmikenā-

nāgāmiphalenānāgamyabhūmikena
yāvaccacaturthadhyānabhūmikena ṣoḍaśe citte samanvāgato
bhavati;

tathā vītarāgatvāt | yastṛtīyadhyānalābhī, sa
caturbhūmikena; tṛtīyacaturthabhūmike hitvā | yastu

vītarāga: prathamadhyānalābhī vā dvitīyālābhī, sa
yadyanāgāmiphalaṃ prāpnoti, tribhūmikenā-

sāvanāgāmiphalena samanvāgata:
anāgamyadhyānāntaraprathamadhyānabhūmikena |
sarvajaghanyo'pi

hyanāgāmyavaśyameva tribhūmikenānāgāmiphalena
samanvāgata iti varṇayanti | tasmādaparapakṣā-

pekṣayaivamuktamācāryaṇeti yuktaṃ syāt |

evaṃ tāvad bhūya:kāmavītarāgāṇāmiti |
bhūyovītarāgāṇām, kāmavītarāgāṇāṃ ca |

tatra bhūyovītarāgo yasya saptāṣṭau vā prakārā:
pūrvaṃ laukikena mārgeṇa prahīṇā bhavanti | yasya

nava prakārā: prahīṇā:, sa kāmavītarāga: |
bhūyovītarāgāṇāṃ pudgalavyavasthā "dvitīye'rvāṅ

navakṣayād" (abhi^ ko^ 6.30) iti vacanāt,
kāmavītarāgāṇām "kāmādviraktāvūrdhvaṃ

ca" iti (abhi^ ko^ 6.30) vacanāt ||32||

yathaite kāmadhātāviti |

"yāvat pañcaprakāraghnau dvitīye'rvāṅ navakṣayāt |

kāmād viraktau"

(abhi^ ko^ 6.30)

iti vacanāt kāmadhātau nava prakārā: kleśā upadiṣṭā: |

@736

tatpratipakṣā apyānantaryavimuktimārgākhyā guṇā bhūmau
bhūmau navaprakārā eva |

kathaṃ kṛtvā ?

mṛdumadhyādhimātrāṇāṃ punarmṛdvādibhedata: ||33||

mṛdumadhyādhimātrā hi trayo mūlaprakārā: | teṣāṃ puna:
pratyekaṃ mṛdumadhyādhimātratvena

trividhatvāt nava vyavasthāpyante | tadyathā-mṛdumṛdu:
prakāra:, mṛdumadhya:, mṛdvadhimātra:;

madhyamṛdu:, madhyamadhya:, madhyādhimātra:;
adhimātramṛdu:, adhimātramadhya:, adhimātrādhi-

mātraśceti | tatra mṛdumṛdo: | ādita
evādhimātramārgāsambhavādutpannādhimātramārgasya

cādhimātrakleśāsambhavāt | audāriko hi malaścelāt
pūrvaṃ nirdhūyate, paścāt sūkṣma: |

audārikaṃ ca tama: sūkṣmeṇālokena hanyate, sūkṣmaṃ
cādhimātreṇetyeṣa dṛṣṭāntayoga: | śuklā

hi dharmā balavanta:, durbalāstu kṛṣṇā: |
kṣaṇikamṛdukenāpyāryamārgeṇānādisaṃsāra-

paramparādhyāpitādhimātrāṇāṃ kleśānāmunmūlanāt |
subahukālasaṃvarddhitānā doṣāṇāṃ

trivṛtkarṣaniṣkarṣaṇavat,
kṣaṇikālpapradīpamahātamopaghātavacca ||33||

evaṃ navaprakāreṣu kleśeṣu sarvatra-

akṣīṇabhāvanāheya: phalastha: saptakṛt para: |

yasya hi phalasthasyaiko'pi bhāvanāheya: prakāro'prahīṇa:,
sa srota āpanna: |

saptajanmāni karoti saptakṛt | para: sarvāntya: | na hi
sarvasaptakṛditi |

saptakṛtva: parama iti sūtrapāṭha: | saptakṛtva: paramaṃ
janma asyetyartha: | prakarṣe

paramaśabda: | nirvāṇasroto hi mārga:; tena tatra gamanāt |
tadasāvāpanna āgata: prāpta iti

srota āpanna: |

kathamāpanna: ? ādyamārgalābhāccet aṣṭamako'pi syāt;
ādyaphalalābhāccet,

-------------------

celāditi vastrāt | eṣa dṛṣṭāntayoga iti |
dṛṣṭāntayuktirdṛṣṭāntayoga: | dṛṣṭāntaprakāra

ityapare | tadevamanayā yuktyā, anena vā prakāreṇānyo'pi
dṛṣṭānto vaktavya iti sūcayati |

anyathā hyeṣa dṛṣṭānta ityeva brūyāt | anādisaṃsāra
iti | anādau saṃsāre | svahetuparamparayādhyāpitā

abhivardhitā:,
tataścādhimātrapramāṇameteṣāmityabhiprāya: | teṣāṃ
kleśānāmunmūlanāt prāpticchedata: |

mūlasadharmiṇyo hi prāptayastatprabandhatvāt kleśānām |
trivṛtkarṣa niṣkarṣaṇavaditi | yathā

trivṛtkarṣeṇa dharaṇena subahukāle saṃvardhitānāṃ
vātapittādīnāṃ doṣāṇāṃ niṣkarṣaṇam, evaṃ

kṣaṇikamṛdukenāpyāryamārgeṇa kleśānām | yathā ca
kṣaṇikenālpena pradīpena mahatastamaso ghāta:,

tadvat kleśānāmiti ||33||

saptakṛtva: paramaṃ janmāsyeti | saptakṛtvo
janmaprakarṣaṇā asya | nāta: paramityartha: |

tena mārgeṇa nirvāṇagamanādityartha: | srotasā hi loke
gamyate |

ādyamārgalābhāccet | ādyo'nāsravo mārgo
darśanamārgastasya lābhāccet srota āpanna: |

aṣṭamako'pi syāt | srota āpattiphalapratipannako'pi
syādityartha: | tathā hi pratilomakrameṇārhata

@737

bhūyovītarāgo'pi syāt | evaṃ kāmavītarāgo'pi syāt |
sarvaphalaprāpiṇamadhikṛtyādya-

phalalābhāt |

kiṃ puna: kāraṇaṃ sa eva, nāṣṭamaka: ?
pratipannakaphalamārgalābhāt darśanabhāvanā-

mārgalābhāt sakalasroto'bhisamayācca mārgānvayajñāne |
sa eva tasmādanyān saptopapatti-

vibhavān manuṣyeṣu pratisandadhāti saptāntarābhavān |
evaṃ deveṣvityaṣṭāviṃśatibhavān prati-

sandadhāti | saptakasāmānyāttu saptakṛtva: parama ukta: |
saptasthānakauśalasaptavarṇavaditi

vaibhāṣikā: |

yattarhi sūtra uktam-"asthānamanavakāśo yad
dṛṣṭisampanna: pudgalo'ṣṭamaṃ

-------------------

ārabhyāṣṭānāṃ
puruṣapudgalānāmarhatpratipannakādīnāṃ srota
āpattiphalapratipanno'ṣṭamako bhavati

śraddhānusārī dharmānusārī vā,
tasyāpyādyamārgalābhāt so'pi srota āpanna: syāt |
ādyaphala-

lābhāccet | atha matam-apūrvaphalasya lābhātsrota āpanna
iti | bhūyovītarāgo'pi syāt |

ya: prahīṇaṣaṭkleśaprakāra: ṣoḍaśe kṣaṇe
sakṛdāgāmī, sopi srotaāpanna: syāt | tasyāpya-

pūrvaphalalābhāt | evaṃ kāmavītarāgo'pi syāt | tasyāpi
tadādyaṃ phalamiti idānīṃ parihāra

ucyate-sarvaphalaprāpiṇamadhikṛtya ādyaphalalābhāditi |
sarvaphalamiti srota āpattiphalādīni

catvāri, tatprāptuṃ śīlamasyeti sarvaphalaprāpī |
sarvaphalaprāptirasyāstīti sarvaphalaprāpī | tamadhi-

kṛtya tamadhisandhāyā''dyaphalalābhādapūrvaphalalābhāt
srota āpanna ucyate |

kiṃ puna: kāraṇamiti vistara: | kasmāt sa eva srota āpanna
ucyate, nāṣṭamaka: | sa

cāpi hyāryamārgasrota āpanna iti |
pratipannakaphalamārgalābhāditi vistara: | yasmāttena
sarvaphala-

prāpiṇā pratipannakamārga: pañcadaśakṣaṇasvabhāva:,
bhāvanāmārgaśca ṣoḍaśakṣaṇo labdha: | aṣṭamakena

tu pratipannako mārga eva labdha iti | itaśca
darśanabhāvanāmārgalābhāt | yasmācca tena
darśanamārgaśca

sa eva bhāvanāmārgaśca sa eva labdha:, aṣṭamakena tu
darśanamārga eveti | sakalasroto'bhisamayācca

mārgānvayajñāne | yasmāccānena sakalaṃ sroto'bhisamitaṃ
mārgānvayajñānakṣāntikṣaṇasyāpi darśanānna

tvaṣṭamakena | tasmādebhi: kāraṇai: sarvaphalaprāpyeva
srota āpanna ityucyate nāṣṭamaka: | prakarṣagate

hi tathā vacanam | tadyathā loke ya: prakarṣeṇa bhāsaṃ
karoti sa bhāskara ucyate, na khadyotaka:,

tadvat | tasmādanyāniti | tasmāt sāmpratikādbhavādanyān |
saptasthānakauśalasaptaparṇavaditi |

yathā saptakasāmānyāt saptasthānakuśalo bhikṣurukta:
sūtre | katham ? vistaramuktvāha-"kathaṃ ca bhikṣavo

bhikṣu: saptasthānakuśalo bhavati ? rūpaṃ yathābhūtaṃ
prajānāti, rūpasamudayaṃ rūpanirodhaṃ

rūpanirodhagāminīṃ pratipadaṃ rūpasyāsvādamādīnavaṃ
ni:saraṇaṃ yathābhūtaṃ prajānāti | evaṃ vedanāṃ

saṃjñāṃ saṃskārān vijñān yathābhūtaṃ prajānāti |
vijñānasamudayaṃ vistareṇa yāvanni:saraṇaṃ yathābhūtaṃ

prajānāti" iti | evamanena nyāyena pañcasaptakāni
pañcatriṃśaditi pañcatriṃśatkuśala: prāpnoti |

saptaparṇavacca | yathā ca patrikāyāṃ
saptaparṇasādṛśyādanekaśatapattro'pi san sa vṛkṣa:
saptaparṇa

ityucyate, tadvat | prathamo dṛṣṭānta: pravacane siddha:,
dvitīyo loka iti dṛṣṭāntadvayopanyāse

prayojanam |

@738

bhavamabhinirvartayiṣyati | nedaṃ sthānaṃ vidyate' iti |
ekasyāṃ gatāvityabhiprāya: | yathārutaṃ

vā kalpyamāne'ntarābhavo'pi na syāt |

evamapyūrdhvasrotaso bhavāgraparamasyaikasyāṃ gatāvaṣṭama
upapattibhavo na prāpnoti ?

kāmadhātvabhisandhivacanādadoṣa: |

kimatra jñāpakam-sūtram, yuktirvā ? iha caiva kiṃ
jñāpakaṃ pratyekaṃ devamanuṣyeṣu

saptakṛtvo na punarubhayeṣveva saptakṛta iti ! evaṃ hi
paṭhyate-"saptakṛtvo devāṃ^śca

manuṣyāṃ^śca" iti ? pratyekamapi tu kāśyapīyā:
paṭhanti-"saptakṛtvo devān saptakṛtvo

-------------------

yadi saptakasāmānyāt saptaka'tva: parama iti vyākhyāyate,
yat tarhi sūtra uktam,

tadvirudhyata ityato'pavyākhyānametadityabhiprāya: |
ekasyāṃ gatāvaṣṭamaṃ bhavaṃ nābhinirvartaya-

tītyavirodha: | yathārutaṃ vā kalpyamāna iti | saptakṛtvo
devāṃśca manuṣyāṃśca saṃsṛtya saṃdhāvya

du:khasyāntaṃ karotīti devamanuṣyavacanādantarābhavo'pi na
syāt | iṣyate ca devamanuṣyagatyo:

saptabhavābhinirvartanam | antarābhavāstu na gaṇyanta iti |
yadi antarābhavai: saha sapta bhavā

gaṇyeran, janmacatuṣṭamevāsya syāt |
tadevānenāniṣṭāpattivacanena tadātmīyaṃ
vyākhyānamekasyāṃ

gatāviti samarthayati |

itara āha-evamapyūrdhvaṃ srotasa iti vistara: | yadyekasyāṃ
gatāvaṣṭamaṃ bhavaṃ nābhi-

nivartayatīti vyākhyāpayasi, kathaṃ tarhi
ūrdhvasrotaso'ṣṭamabhavābhinirvṛttirekasyāṃ gatau
bhavati,

bhavāgraparamasyeti viśeṣaṇaṃ kimartham ?
akaniṣṭhaparamasyāpi aṣṭamabhavābhinirvṛtti: sambhavati |

"sa pluto'rdhapluta: sarvacyutaścānyo bhavāgraga:" (abhi^
6.38) iti vacanāt | sa cāpi

vaktavya:, bhavaprakarṣavivakṣāyāṃ tu
bhavāgraparamagrahaṇamityabhiprāyaṃ lakṣayāma: |
kāmadhātvabhi-

sandhivacanāditi | kāmadhātau caikā gatirmanuṣyagati:,
devagatirvā | tasyāmaṣṭamabhavaṃ nābhi-

nivartayati, na tu rūpārūpyadhātvoriti | kimatra jñāpakam,
sūtraṃ yuktirvā | kāmadhātumadhi-

kṛtyedamuktamiti | sūtramāgama:, yuktiratrānumānam | yena
codakenaivaṃ coditam-kimatra jñāpakaṃ

sūtraṃ yuktirveti, sa eva punarāha-iha caiva kiṃ jñāpakaṃ
pratyekaṃ devamanuṣyeṣviti vistara: |

pratyekaṃ devamanuṣyeṣu saptakṛtva: | saṃsṛtyeti | na
punarubhayeṣveva devamanuṣyeṣu saptakṛtva iti |

taduktaṃ bhavati-yo manuṣyeṣu dṛṣṭasatya:, sa deveṣu
triṣkṛtva: saṃsṛtya manuṣyeṣu ca triṣkṛtva eva

tato devānāgamya parinirvātīti | yo vā deveṣu
dṛṣṭasatya:, sa tathaiva | sa manuṣyeṣu triṣkṛtvo

deveṣu ca triṣkṛtva eva saṃsṛtya manuṣyeṣu ca triṣkṛtva
evaṃ tato devānāgamya parinirvātīti | yo

vā deveṣu dṛṣṭasatya:, sa tathaiva | sa manuṣyeṣu
triṣkṛtvo deveṣu ca triṣkṛtva evaṃ saṃsṛtya tato

manuṣyānāgamya parinirvātīti | evaṃ hi
paṭhyate-saptakṛtvo devāṃśca devamanuṣyāṃśceti |
sāmānya-

rūpeṇa hi paṭhyate | na pratyekamiti viśiṣya paṭhyata
ityartha: | evaṃ vaibhāṣikapakṣe saṃśayāvasthe

kṛte ācārya: samarthayannāha-pratyekamapi tu kāśyapīyā
iti vistara: | kāśyapīyā

nikāyāntarīyā: | ta evaṃ paṭhanti-saptakṛtvo devān
saptakṛtvo manuṣyāniti | evaṃ pratyekamartho

labhyate | tadanenobhayamapi parihṛtaṃ bhavati-`yaduktam
kimatra jñāpakaṃ sūtraṃ yuktirvā kāmadhātu-

@739

manuṣyān" iti | nātrābhiniveṣṭavyam | yaśca manuṣyeṣu
srotaāpanno bhavati sa tānevāgamya

parinirvāti, yo deveṣu sa tāneva |

kiṃ puna: kāraṇamaṣṭamaṃ bhavaṃ nābhinirvartayati ?
tāvatā kālenāvaśyaṃ santati-

paripākāt | mārgo hi sa tajjātīya:;
saptapadāśīviṣadaṣṭavat, cāturthakajvaravacca |

saptasaṃyojanāvaśeṣatvācca | dve avarabhāgīye, pañca
cordhvabhāgīyānīti |

antareṇāpyāryamārgaṃ sammukhīkurvāṇo na parinirvāti;
tāvad bhavavedanīyasya karmaṇo

balādhānāt | asati buddhotpādagrahastha evārhattvaṃ
prāpnoti | agāraṃ tu punarnādhyāvasati |

dharmatāpratilambhikaṃ tu bhikṣuliṅgaṃ pratilabhate |
anyāśramikaṃ liṅgenetyapare |

kasmādavinipātadharmā bhavati ?
tadgāmikarmānupacayādupacitavipākadānavaiguṇyācca

-------------------

madhikṛtyedamuktam' iti, `yaccoktam iha caiva kiṃ
jñāpakam-pratyekaṃ devamanuṣyeṣu saptakṛtva:'

iti | pratyekamarthaparigraheṇaiva hi kāmadhatvabhisandhirapi
sūcito bhavati; na hi rūpārūpyadhātvo:

saptakṛtvo devamanuṣyeṣu saṃsaraṇaṃ yujyate;
tatropannānāmanāgāmināṃ manuṣyānāgamanāt |
yuktirapyata

eva gamyate | yatraiva saptakṛtvo bhavaparama ukta:, tatraiva
bhūmāvaṣṭamabhavapratiṣedha upapadyate, nānyatreti |

nātrābhiniveṣṭavyamiti | iha caiva kiṃ jñāpakamiti |
tajjātīya iti | tatprakāra: | yena tāvatā kālenāvaśyaṃ
santatiparipākānnāṣṭamaṃ

bhavamabhinirvartayati | saptapadāśīviṣadaṣṭavat |
saptapadāśīviṣeṇa tena daṣṭo yathā saptapadāni gatvā

mriyate, na pareṇa, nārvāk | viṣajāti: sā tādṛśī |
cāturthakajvaravacca | yathā cāturthako

jvaraścaturtha evāhani bhavati, na pareṇa, nārvāk |
rogajāti: sā tādṛśī | tadvat | dve avarabhāgīye

iti | kāmacchandavyāpādau | kāmavītarāgatvādetau bhavata:
| pañcordhvabhāgīyānīti | "dvau rāgau

rūpyarūpijau, auddhatyamānamohāśca" (abhi^ ko^ 5.45) iti
yato'rvāṅ nirvāṇaṃ ca na

prāpnoti | na cāṣṭamaṃ bhavamabhinirvartayatīti |

saptasaṃyojanāvaśeṣatvāditi | ahetureṣa
ityācāryasaṅghabhadra: | na hyūrdhvabhāgīyāni

kāmadhātau janmābhinirvartayituṃ
samarthānyūrdhvabhūmikatvāditi | etaddhetuvādina:
punarāhu:-yadyapi

tānyūrdhva-bhūmikāni, tatprāptisāmarthyāt tu tāvatāṃ
bhavānāmabhinirvṛttirbhavati | na hi tāni

ūrdhvamapi vipākahetutvena vyavasthāpyante;
avyākṛtatvāditi |

antareṇeti | antarārvāgityartha: | dharmatāpratilambhikamiti
| aśaikṣamārgasāmarthya-

pratilambhikamityartha: | sa hi tasya svabhāvo yad
bhikṣuliṅgena yojayatīti |

avinipātadharmeti | sūtre paṭhyate-`srotaāpanno
bhavannavinipātakadharmā niyataṃ

sambodhiparāyaṇa: saptakṛtva: parama: saptakṛtvo devāṃśca
manuṣyāṃśca sandhāvya saṃsṛtya du:khasyāntaṃ

karoti" iti | kasmādevaṃ bhavati ?
ityāha-tadgāmikarmānupacayāditi | vinipāta: = apāyo

narakādi:, taṃ gacchatīti tadgāmi, tadgāmyeva tadgāmikam |
kim ? karma | tasyānāgatasyānu-

pacayādāryāvasthāyām | upacitavipākadānavaiguṇyācca
santate: | pṛthagjanāvasthāyāmupa-

@740

santaterbalavatkuśalamūlādhivāsanāt,
prayogāśayaśuddhita: | apāyanipāte tu karmaṇyasau

kṣāntimapi notpādayet | āha cātra-

"kṛtvā budho'lpamapi pāpamadha: prayāti,

kṛtvā budho mahadapi prajahātyanartham |

majjatyadho'lpamapi vāriṇi saṃhataṃ hi,

pātrīkṛtaṃ mahadapi plavate tadeva ||" ( ) iti |

du:khasyāntaṃ karotīti | ko du:khasyānta: ? yasmāt pareṇa
du:khaṃ nāsti |

apratisandhikaṃ du:khaṃ karotītyartha: |

athavā-nirvāṇamanta: | kathaṃ nirvāṇaṃ karoti ?
tatprāptivibandhāpanayanāt |

yathākāśaṃ kuru maṇḍapaṃ pātayeti bhavanti vaktāra: |
anyo'pi vā syāt saptakṛtva:

paramo na tu niyata iti nocyate |

-------------------

cittasyāniyatavedanīyasya tadgāmikasya karmaṇo
vipākadānavaiguṇyāt santate: | avinipātadharmā

bhavatītyucyate | īdṛśī tasya skandhasantati: parāvṛttā,
yadasau tadgāmikasya karmaṇa upacitasya

vipākadānavaiguṇyenāvasthiteti | kasmāt puna: sā
skandhasantatirupacitatadgāmika-

karmavipākadānavaiguṇyenāvasthiteti ? tata
ucyate-balavatkuśalamūlādhivāsanāditi |

yasmādasau skandhasantatirbalavadbhi:
kuśalamūlairadhivāsitā paribhāvitā | kathaṃ ca punarbala-

vatkuśalamūlādhivāsitā ? prayogāśayaśuddhita: |
prayogaśuddhita:, āśayaśuddhitaśca | tatra prayoga-

śuddhirāryakāntāni śīlāni |
āśrayaśuddhirbuddhādiṣvavetyaprasāda iti | kṣāntimapi
notpādayediti |

kṣamaṇamapi notpādayet, cittamapi notpādayet | prāgaiva
prayogamityabhiprāya: | atha vā-apāya-

niyate tu karmaṇi satyasau pudgala: kṣāntimapi
nirvedhabhāgīyalakṣaṇāṃ notpādayati, kimaṅgānāsravaṃ

mārgamiti |

yathā balavatkuśalamūlādhivāsitā
upacitākuśalavipākadānaviguṇā bhavati,

tacchlokenopadarśayati-kṛtvā budho'lpamapīti | sarvam |
abudho'lpamapi pāpaṃ kṛtvā adha:

prayāti apāyam | budha: puna: mahadapi pāpaṃ kṛtvā
prajahātyanartham apāyam |

tadarthadvayaṃ yathākramaṃ dṛṣṭāntadvayena
sādhayati-lohamalpamapi saṃhataṃ piṇḍarūpāvasthitam

udake majjati | asaṃskṛtatvāt | tadeva punarlohaṃ
pātrīkṛtaṃ san mahaj jātamudake plavate

tarati; tadabhisaṃskāraguṇāt | evamabudho
guṇairapātrīkṛtatvānmajjati, na tu budha:; guṇai: pātrī-

kṛtvāditi |

yasmāt pareṇa du:khaṃ nāstīti | yasmād du:khāt pareṇa
du:khaṃ nāsti bhavāntarasaṃgṛhītam,

sa du:khasyānto du:khāvasānamityartha: | anyathā hi
maraṇakāle du:khasyānto bhavati | saprati-

sandhikaṃ tu tad du:kham | ata āha-apratisandhikaṃ du:khaṃ
karotītyartha iti | kathaṃ nirvāṇaṃ

karotīti | nityatvāt karaṇaṃ na yujyata ityabhiprāya: |
tatprāptivibandhāpanayanāditi | nirvāṇa-

prāptivibandhāpanayanāt | tatprāptervibandha:
kleśaprāptirupadhirvā, tadapanayanānnirvāṇaṃ karoti |

@741

evaṃ tāvadakṣīṇabhāvanāheya: phalastha: saptakṛtva:
paramo bhavati |

tricaturvidhamuktastu dvitrijanmā kulaṅkula: ||34||

sa eva srota āpannastribhi: kāraṇai: kulaṅkulo bhavati-

1. kleśaprahāṇata:, tricatu:prakāraprahīṇatvāt |

2. indriyata:, tatpratipakṣānāsravendriyalābhāt |

3. janmata:, dvitrijanmāvaśeṣatvāt |

śloke tu dvayorgrahaṇam, srotaāpannasya paścāt prahīṇe
sati tatpratipakṣānāsravendriya-

syānuktasiddhatvāt | janma tu kadācidalpīya: syāt; pareṇa
bhavyatvād | ato'sya

grahaṇam |

kasmānna pañcaprakāraprahaṇāt ? tatprahāṇe
ṣaṣṭhasyāvaśyaṃ prahāṇāt | nahi tasyaika:

-------------------

tadyathā-ākāśaṃ maṇḍapāvasthāne na lakṣyate, sati
tasya vibandhe, tadapanayanānnityamapyākāśaṃ

karotītyucyate | tenāha-yathākāśaṃ kuru maṇḍapaṃ
pātayeti bhavanti vaktāra iti | anyo'pi

veti | pṛthagjana: paripakvasantāna: | na tu niyata iti |
kadācidihaiva parinirvāyāt antarābhāveṣu

cetyato nocyate |

dvitrijanmeti | dve vā trīṇi vā janmānyasyeti dvitrijanmā
| kecidevaṃ paṭhanti-

dvitrajanmeti dve vā trīṇi vā dvitrāṇi |
"saṃkhyayāvyayāsannādūrādhikasaṃkhyā: saṅkhyeye" (pā^

sū^ 2.2.25) iti samāsa: | "bahuvrīhau saṃkhyeye ḍac" (pā^
sū^ 5.4.73) iti samāsānta: |

dvitrāṇi janmānyasyeti dvitrajanmeti |

śloke tu dvayorgrahaṇamiti | kleśaprahāṇajanmano: | kasmāt
? ityāha-srotaāpannasyānu-

pūrvīkasya darśanaprahātavyeṣu prahīṇeṣu |
bhāvanāprahātavyānāṃ kleśānāmekasya prakārasya
yāvaccaturṇāṃ

paścātprahāṇe sati
tatpratipakṣasyaikadvitryādikleśaprakārapratipakṣasyā
nāsravasyendriyasya lābhasta-

syānukta siddhatvāt, ślokena tasyāgrahaṇam | na hi vinā
pratipakṣeṇa kleśaprakāraprahāṇamasti |

laukikenāpi hi mārgeṇa tasyāryasya
kleśaprakāraprahāṇe'nāsravasya tatpratipakṣasyendriyasya
lābho

bhavati | janma tu kadācidalpīya: syāt | yadīhaiva
parinirvāyāt antarābhāve upapadya vā | kiṃ

kāraṇam ? pareṇa bhavyatvāt | srotaāpattiphalāt pareṇa
sakṛdāgāmitvasya yāvadarhattvasya

bhavyatvāt | ato'sya janmano grahaṇam |

"dvitrijanmā kulaṅkula:" iti niyamārthamidamiha vicāryate-ya
ekadvividhamukta:

sa kiṃ bhavati ? kulaṅkula ityeke |

tricaturvidhamuktagrahaṇaṃ tu udāharaṇārtham |
parimāṇārthaṃ vā-nāta: pareṇeti | ekadvividha-

mukta: pañcaṣaṭjanmetyapare | tricaturvidhamukta iti
viśeṣaparigrahāt | naitad vyākhyānakārai-

rvicāritamiti vicāryametat |

kasmānna pañcaprakāraprahāṇāt | kim ? kulaṃkulo
bhavatītyadhikāra: | tatprahāṇa iti

vistara: | pañcaprakāraprahāṇe ṣaṣṭhasyāpi
prakārasyāvaśyaṃ prahāṇāt | kasmāt ? ityāha-na hi

@742

prakāra: phalaṃ vighnayituṃ samartha:; ekavīcikasyeva
dhātvanatikramāt |

sa eva kulaṅkulo dvividha:-1. devakulaṅkula:, yo deveṣu dve
trīṇi vā kulāni

saṃsṛtya parinirvāti tatra vā'nyatra vā devanikāye | 2.
manuṣyakulaṅkula:, yo manuṣyeṣu

tatra vā'nyatra vā dvīpe parinirvāti ||34||

sa eva puna: phalastha:-

āpañcamaprakāraghno dvitīyapratipannaka: |

yasya phalasthasyaikaprakāro yāvatpañcama: prahīṇo bhavati,
asau dvitīyaphala-

pratipannako veditavya: |

kṣīṇaṣaṣṭhaprakārastu sakṛdāgāmyasau puna: ||35||

dvitīyaphalaprāpto bhavati | devān gatvā
sakṛnmanuṣyalokāgamanāt sakṛdāgāmī;

pareṇa janmābhāvāt | rāgadveṣamohānāṃ ca
tanutvādityucyate; mṛduprakārāvaśeṣatvāt ||35||

sa eva puna: phalastha:-

kṣīṇasaptāṣṭadoṣāṃśa ekajanmaikavīcika: |

tṛtīyapratipannaśca,

tribhi: kāraṇai: sa eva sakṛdāgāmyekavīciko veditavya:;
saptāṣṭaprakāraprahāṇāt,

tatpratipakṣānāsravendriyalābhāt, ekajanmāvaśeṣatvāt |

kathamasyaika: prakāra: phalaṃ vighnayituṃ śaknoti ?
dhātvatikramāt |

-------------------

tasyaika: prakāra: ṣaṣṭha: phalaṃ sakṛdāgāmiphalaṃ
vighnayituṃ samartha iti | ekavīcikasyeveti |

viparītadṛṣṭānta eṣa: | yathaikavīcikasyaika: prakāro
navamo'nāgāmiphalaṃ vighnayituṃ samartha:,

naivamasya srota āpannasya ṣaṣṭha: prakāra:
sakṛdāgāmiphalaṃ vighnayituṃ samartha iti | kasmāt ?

ityāha-dhātvanatikramāditi | ekavīciko hi
kāmadhātumatikrāmati | ato'syaiko'pi prakāro

navama: phalaṃ vighnayitu samartha:; dhātvatikramasya
duṣkaratvāt | sakṛdāgāmī tu dhātuṃ nātikrāmatīti

na tasyaika: kleśa: prakāra: ṣaṣṭha: phalaṃ vighnayituṃ
samartha iti |

tatra vānyatra vā devanikāya iti |
tadyathā-trāyastriṃśeṣu satyāni dṛṣṭvā dve trīṇi vā

kulāni saṃsṛtya | tatraiva trāyastriṃśeṣu parinirvāti |
anyatra vā cāturmahārājakāyikeṣu yāmeṣu

vā parinirvāti | evamanyatrāpi yojyam ||34||

rāgadveṣamohānāṃ tanutvādityucyata iti | sūtre | katham ?
`trayāṇāṃ saṃyojanānāṃ prahāṇāt

rāgadveṣamohānāṃ na tanutvāt sakṛdāgāmī bhavati" iti |
mṛduprakārāvaśeṣatvāditi | mṛdvadhimātro

mṛdumadhyo mṛdumṛdurityetanmātrāvaśeṣatvāt ||35||

"kṣīṇasaptāṣṭadoṣāṃśa:" iti | doṣāṃśo
doṣāvayava: saptāṣṭaprakāralakṣaṇa: | indriyata

iti cātra tṛtīyaṃ kāraṇaṃ na sūtritaṃ tathaiva
vyākhyeyam | kathamasyeti vistara: | kathamasyaika-

vīcikasyaikaprakāro navama: phalaṃ vighnayituṃ samartha:, na
hi kulaṅkulasyaika: prakāra: phalaṃ

@743

avasthātraye hi karmāṇi vighnāyopatiṣṭhante" ityuktaṃ
prāk | yathā karmāṇi, evaṃ

kleśā api veditavyā iti |
vipākāni:ṣyandaphalabhūmyatikramāt | vīcirnāmāntaram,

tasya vaikajanmavyavahitatvāt, nirvāṇasya
ekakleśaprakāravyavahitatvādvā anāgāmi-

phalasya | eko vīcirasyetyekavīcika: |
tṛtīyaphalapratipannakaścaikavīciko veditavya:

prahīṇasaptāṣṭaprakāra: | pūrvaprahīṇaprakārastu
phalaprāptau na tāvat kulaṅkulo bhavatyekavīciko

vā yāvatphalaviśiṣṭo mārgo na sammukhīkṛta: |

so'nāgāmī navakṣayāt ||36||

sa eva puna: phalastho navaprakāraprahāṇādanāgāmī
upadiṣṭa:, kāmadhātvāgamanāt |

"pañcānāmavarabhāgīyānāṃ saṃyojanānāṃ prahāṇāt"
ityucyate; prahāṇasaṅkulanāt | avaśyaṃ

dve trīṇi vā pūrvaṃ prahīṇāni bhavanti ||36||

so'ntarotpannasaṃskārāsaṃskāraparinirvṛti: |

ūrdhvaṃsrotāśca,

-------------------

vighnayituṃ samartha iti ? ucyate; dhātvatikramāt |
yasmādasau navame prakāre prahīṇe kāmadhātu-

samatikrānto bhavati, na punastatropapadyate |

sa ca navama: prakāra: karmaṇā saha tatropapadyavedanīya
ityatastadvipākaniṣyandaphala-

bhūmyatikramāt | phalaṃ vighnayituṃ samartho bhavati |
avasthātraye hi karmāṇi vighnāyopatiṣṭhanta ityuktaṃ
prāk |

"kṣāntyanāgāmitārhattvaprāptau karmātivighnakṛd" (abhi^
ko^ 4.107) iti | iha

tu kleśeṣu yojayitavyam | ata evāha-yathā karmāṇi evaṃ
kleśā ityādi | tasya

vaikajanmavyavahitatvāditi | tasya
kṣīṇasaptāṣṭaprakārasya sakṛdāgāmina: | ekena janmanā

vāvahitatvānnirvāṇasya ekena vā kleśaprakāreṇa
vyapahitamasyānāgāmiphalamityekavīcika: |

na tāvatkulaṅkulo bhavatyekavīciko veti | laukikena mārgeṇa
pūrvaṃ tricaturvidhamukto'pi na

tāvat kulaṅkulo bhavati | kṣīṇasaptāṣṭaprakāro'pi na
tāvadekavīciko bhavati | tatpratipakṣā-

nāsravendriyalābhasyābhāvāt | ata
evāha-yāvatphalaviśiṣṭo mārgo na sammukhīkṛta iti |

phalaviṣṭe tu tatpratipakṣe tadūrdhvaprakārapratipakṣe vā
sammukhīkṛte tadānāsravendriyalābhāt | kulaṅkulo

bhavati, ekavīciko vetyarthāduktaṃ bhavati |

pañcānāmiti vistara: | pañcānāmavarabhāgāyīnāṃ
saṃyojanānāṃ prahāṇādanāgāmītyucyate

sūtre | prahāṇasaṅkalanāt | satkāyadṛṣṭyādīnāṃ
prahāṇaikatvavyavasthāpanāt | dve trīṇi vā pūrvaṃ

prahīṇānīti | yadi tāvat kāmavītarāgo
niyāmamavakrāmati, dve pūrvaṃ prahīṇe laukikena mārgeṇa-

kāmacchanda:, vyāpādaśca |
satkāyadṛṣṭyādīnāmaparyādāya prahāṇāt |
athānupūrvika:, trīṇi pūrvaṃ

prahīṇāni | kena ? darśanamārgeṇa satkāyadṛṣṭi:,
śīlavrataparāmarśa:, vicikitsā ca | tasmāt

sākalyena pañcānāṃ prahāṇādityucyate ||36||

@744

antarā parinirvṛtirasyetyantarāparinirvṛti: |
evamutpanne'sya saṃskāreṇāsaṃskāreṇeti

yojyam | sa evānāgāmī puna: pañcadhā bhavati-

1. antarāparinirvāyī, yo'ntarābhave parinirvāti |

2. upapadyaparinirvāyī, ya upapannamātro na cirāt
parinirvātyabhiyukta-

vāhimārgatvāt | sopadhiśeṣanirvāṇena | so'pi
nirupadhiśeṣanirvāṇenetyapare | na,

āyurutsargāvaśitvāt |

3. sābhisaṃskāraparinirvāyī kila
upapadyapratiprasrabdhaprayoga: sābhisaṃskāraṃ

parinirvāti; abhiyuktāvāhimārgatvāt |

-------------------

"so'ntarotpannasaṃskārāsaṃskāraparinivṛtti:" iti |
so'nāgāmī antarā utpanne

saṃskāreṇāsaṃskāreṇa parinirvṛttirasyeti
antarotpannasaṃskārāsaṃskāraparinirvṛtti: | yattūktam-

evamutpannasyeti, tanna budhyāmahe |
kathamutpannasyānāgāmina: parinirvṛtirasyeti bahuvrīhi:
samāso

bhavati; anyapadārthe hi bahuvrīhirucyate, na svapadārthe ?
tenaivamiha pāṭhaṃ paśyāma:-evamutpanne-

'syeti | lekhakenaikāro'tra vināśita iti | tathā pāṭhe
hyamartha: sambhavati-utpanne janmani

parinivṛtirasyeti utpannaparinivṛti: | athaivameva pāṭha:
syāt, evaṃ vyākhyāyeta anādare ṣaṣṭhī,

tayaivaṃ samāsa: kriyeta-utpannasya janmana:
parinirvṛtirasyānāgāmina ityutpannaparinirvṛtira-

nāgāmīti | atha vā-utpannasyetyutpannajātirucyate |
utpannaparinirvṛti: | atha parinirvṛtyarthādeva

kevalādanāgāmyarthasyānyatvāt |

ūrvapadārthānanyatve'pyanāgāmisamānādhikaraṇasyotpanna
śabdasya

parinirvṛtiśabdena saha bahuvrīhi: samāsa itīccheyu:,
subhaṇitametat syāt | sa evānāgāmī

puna: pañcadhā bhavatīti | antarāparinirvāyī,
upapadyaparinirvāyī, sābhisaṃskāraparinirvāyī,

anabhisaṃskāraparinirvāyī, ūrdhvaṃsrotāśceti nigamayati
|

abhiyuktavāhimārgatvāditi | abhiyukto
vīryavānārabdhavīrya ityartha: | vāhī mārgo

asyeti vāhimārga: | kathaṃ mārgo vāhī ?
vinābhisaṃskāreṇa sammukhībhāvāt | abhiyuktaścāsau

vāhimārgaścābhiyuktavāhimārga:, tadbhāva:, tasmāt |
utpannamātro na cirāt parinirvāti | sopadhi-

śeṣeṇa nirvāṇeneti | nirvāṇadvaividhyād
viśinaṣṭi-sopadhiśeṣanirvāṇena parinirvāti |
sarvāsravakṣayaṃ

karatītyartha: |

so'pi nirupadhiśeṣanirvāṇeneti | na
kevalamantarāparinirvāyī nirupadhiśeṣaparinirvāṇena

parinirvātyarhatvaṃ prāpyāyuraparisamāpya,
upapadyaparinirvāyyapi tatsadṛśa ityapare | na |
āyurutsargā-

vaśitvāt | naitadevam, so'pi nirupadhiśeṣaparinirvāṇeneti
| kasmāt ?  āyurutsargāvaśitvāt |

āyuṣa utsarge tasyāvaśitvāt | kasmāt
punarasyātrāvaśitvam ? yatprāntakoṭikacaturthadhyāna-

lābhina āyurutsargavaśitvam, tacca prāntakoṭikaṃ dhyānaṃ
manuṣyeṣveva triṣu dvīpeṣūtpādyate | sa

ca rūpadhātūpapanna iti |
kimantarāparinirvāyiṇo'styāyurutsargavaśitvam ? yata
evamasau nirupadhi-

śeṣaparinirvāṇena parinirvāti, tasyāpi vaśitvaṃ nāsti |
antarābhavāvasthānāya tu tādṛśaṃ karma

nāsti, yādṛśamupapadyaparinirvāyiṇa iti
ato'ntarāparinirvāyī śīghraṃ parinirvāti | upapadyapari-

@745

4. anabhisaṃskāraparinirvāyī tvanabhisaṃskāreṇa;
abhiyogavāhimārgābhāvāt |

saṃskṛtāsaṃskṛtālambbanamārganirvāṇādityapare | tattu
na; atiprasaṅgāt |

sūtre tvanabhisaṃskāraparinirvāyī pūrvaṃ paṭhyate |
tathaiva yujyate; vāhyavāhimārga-

yoranabhisaṃskārasādhyatvādayatnayatnaprāptita: |
upapadyaparinirvāyiṇastu vāhitaro'dhimātra-

taraśca mārga:, mṛdutarāścānuśayā iti |

-------------------

nirvāyī tu yāvadāyu: sthitvā
parinirvātītyupapadyaparinirvāyyeva sopadhiśeṣanirvāṇena

parinirvātītyucyate |

sābhisaṃskāraparirvāyī kileti | kilaśabdo
vaibhāṣikamatadyotaka: | svamataṃ hi

sūtrānusāreṇa paścād vakṣyate | apratiprasrabdhaprayoga
iti | pūrvaprayogavedhenānirākṛtaprayoga ityartha: |

sābhisaṃskāram saprayatnam | abhiyuktāvāhimārgatvāditi |
abhiyuktatvāt, avāhimārgatvācca

tasya yogina: | ata evāsau sābhisaṃskāraparinirvāyī
sidhyati |

anabhisaṃskāreṇeti | pūrvaviparyayeṇa | prayogasya
pratiprasrabdhatvāt | abhiyogavāhi-

mārgābhāvāditi | abhiyogasya vīryasyābhāvāt,
vāhimārgasya cābhāvādityartha: | tadevamabhi-

yogādinānātvāt parinirvāṇaviśeṣa ukto bhavati |
upapadyaparinirvāyiṇo hyubhayamasti-

abhiyogaśca, vāhī ca mārga iti |
sābhisaṃskāraparinirvāyiṇo'bhiyogo'sti, na tvasya vāhī

mārga: | anabhisaṃskāraparinirvāyiṇastūbhayamapi
nāsti-nābhiyoga:, na ca vāhī mārga iti |

saṃskṛtāsaṃskṛtālambanamārgaparinirvāṇāditi |
saṃskṛtaṃ saṃskāra ityeko'rtha: | evama-

saṃskṛtam asaṃskāra iti | saṃskārālambanena mārgeṇa
du:khasamudayamārgālambanena mārgeṇa ya:

kleśān prajahāti, sa sābhisaṃskāraparinirvāyī |
yo'saṃskārālambanena nirodhālambanena,

so'nabhisaṃskāraparinirvāyīti |

tattu na; atiprasaṅgāditi | tattu naivam | kasmāt ?
atiprasaṅgāt | antaropapadyapari-

nirvāyiṇorapi
saṃskṛtāsaṃskṛtālambanamārgaparinirvāṇāt pratyekaṃ
sābhisaṃskārābhisaṃskāra-

parinirvāyitvaprasaṅga: | tatrasthau dvāveva pudgalau
syātām, na pañceti |

anabhisaṃskāraparinirvāyī pūrvaṃ paṭhyata iti |
sābhisaṃskāraparinirvāyiṇa: pūrvamayaṃ

paṭhyate-anabhisaṃskāraparinirvāyī,
sābhisaṃskāraparinirvāyīti | tathaiva yujyata iti vistara:
|

anabhisaṃskārasābhisaṃskāraparinirvāyiṇoryathākramam |
vāhyavāhimārgayo: pudgalayo: parinirvāṇa-

syānabhisaṃskārasādhyatvāt
pūrvasya,abhisaṃskārasādhyatvāccetarasya | kathaṃ tathā
sādhyatvam ?

ityāha-ayatnayatnaprāptitastatparinirvāṇasya
yathākramamityeva |

atha vāhyavāhimārgayoriti mārgayoreva grahaṇam, na
pudgalayorabhisambandha: ? vāhino

mārgasyānabhisaṃskārasādhyatvādavāhinaścābhi
saṃskārasādhyatvāt, ayatnayatnaprāptita:, ayatna-

sammukhībhāvata: pūrvamārgasya, yatnaprāptita itarasyeti
tadevamanabhisaṃskāraparinirvāyī pūrvaṃ yujyate |

āha-yadyanabhisaṃskāraparinirvāyiṇo vāhī mārga:,
anabhisaṃskārasādhyatvādupapadya pari-

nirvāyiṇo'pi vāhī mārga iti kastayorviśeṣa iti ? ata
ucyate-upapadyaparinirvāyiṇastu

@746

5. ūrdhvasrotā yasyordhva gatirna tatraiva parinirvāṇaṃ
yatropapanna: | sroto

gatirityeko'rtha: |

sadhyāne vyavakīrṇe'kaniṣṭhaga: ||37||

ūrdhvasrotā dvividha:-hetuta:, phalataśca | hetuto
vyavakīrṇāvyavakīrṇadhyānatvāt |

phalato'kaniṣṭhabhavāgraparamatvāt | tatra yena dhyānaṃ
vyavakīrṇaṃ so'kaniṣṭhān gatvā

parinirvāti ||37||

sa pluto'rdhapluta: sarvacyutaśca,

sa punareṣo'kaniṣṭhaparama ūrdhvasrotāstrividha:,
plutādibhedāt |

1. tatra pluto nāma ya iha dhyānāni vyavakīrya
dhyānatrayāt parihīṇa: prathamaṃ

dhyānamāsvādya brahmakāyikeṣūpapanna:
pūrvābhyāsavaśāccaturthaṃ dhyānaṃ vyavakīrya tasmāt

pracyuto'kaniṣṭheṣūpapadyate | eṣa hi madhyānimajjanāt
pluta: |

2. ardhapluto nāma yastata: śuddhāvāseṣūpapadya
madhyādekamapi sthānāntaraṃ

vilaṅghyākaniṣṭhān praviśati | mahābrahmasvāryo
nopapadyate; dṛṣṭisthānatvād, eka-

nāyakatvācceti |

-------------------

mārgo vāhitaro jitatara: | nānabhisaṃskāraparinirvāyiṇa:
| evamadhimātrataro hetūpacayata: |

mṛdutarāścānuśayā: mārgādhimātrataratvena kṣapitatvāt
|

ūrdhvasrotā iti | ūrdhvasroto gatirasyeti ūrdhvasrotā: |
yatra ūrdhvamiti paṭhyate-

"ūrdhvaṃ damācca dehācca" iti, ūrdhvadamika: ūrdhvadehika
iti | tatpratyayasanniyogenordhvaśabdasya

māntatopi nipātyata iti veditavyam | yathā ciraśabdasya
cirantanamityūrdhvamiti nipāto-

'stītyapare | akārānto'pi tūrdhvaśabdo'styeveti na vāryate
|

vyavakīrṇāvyavakīrṇadhyānatvāditi | miśritāmiśrita
dhyānatvādityartha: | anāsraveṇa

sāsravasya dhyānasya miśritatvāt ||37||

iha dhyānāni vyavakīrya dhyānatrayāt parihīyata iti |
dhyānavyavakīrṇaṃ caturthadhyānavyava-

kiraṇapūrvakam |" ākīryate caturtha prāg" (abhi^ ko^ 6.42)
iti vacanāt | caturthameva

hi dhyānamādito vyavakiraṇe samartham, nānyat | caturthācca
dhyānādaparihīṇasya prathamādiṣu

dhyāneṣūpapattirnāstītyata ucyate-dhyānatrayāt parihīṇa
iti | kathaṃ ca parihīṇa: ? ityāha-

prathamaṃ dhyānamāsvādyeti | madhyānimajjanāt |
madhye'nimajjanāt |

ardhapluto nāmeti vistara: | ya ekamapi sthānāntaraṃ
vilaṅghya śuddhāvāseṣūpapadyākaniṣṭhān

praviśatītyevaṃ vākyābhisambandha: |
dṛṣṭisthānatvāditi | mahābrahmāṇāṃ
prathamopapannānāṃ ca mahābrahmaṇi

nirmāyakāyābhimānata: | ekanāyakatvācceti | kim ?
mahābrahmasvāryo nopapadyate | āryasya

hi prabhāvavatastatrotpāde satyubhayanāyakatvaṃ syāt |
ni:sapatnena ca karmaṇā tatrādhipatyam |

ata: sasapatnaṃ na bhavatīti |

@747

3. sarvacyuto nāma ya: sarvāṇi sthānāntarāṇi
sañcaryākaniṣṭhān praviśati | na ca

kadācidanāgāmī | tatraivotpattyāyatane dvitīyaṃ
janmābhinirvartayati, viśeṣagāmitvāt |

evaṃ cāsya paripūrṇamanāgāmitvaṃ bhavati |
yatropapannastatastatra cātyantamanāgamanāt |

evaṃ tāvaddhyāne vyavakīrṇe'kaniṣṭhago veditavya: |
tata:-

anyo bhavāgraga: |

avyavakīrṇadhyāna ūrdhvasrotā bhavāgraniṣṭho bhavati |
sa hi samāpattyantarāṇyā-

svādayan sarvasthānāntareṣūpapadyāpraviśyaiva
śuddhāvāsānārūpyakramotpattito bhavāgraṃ gatvā

parinirvāti | śamathacarito hyeṣa: | pūrvakastu
vipaśyanācarita: | antarā parinirvāṇa-

mūrdhvasrotaso yujyamānaṃ paśyāma: |
akaniṣṭhabhavāgraparamatvaṃ tu pareṇa gatyabhāvād |
yathā

saptakṛtva: paramatvaṃ srotaāpannasyeti |

ime tāvat pañca rūpopagā anāgāmina: |

ārūpyagaścaturdhā'nya:,

anya ārūpyago'nāgāmī, yo rūpavītarāga
itaścyutvārūpyeṣūpapadyate | sa

punaścaturvidha:, upapadyādiparinirvāyibhedāt |

ta ete ṣaḍanāgāmino bhavanti |

-------------------

sarvāṇi sthānāntarāṇīti | brahmakāyikebhyaścyutvā
brahmapurohitādīni sudarśanāntāni

caturdaśasthānāntarāṇi sañcaryākaniṣṭhān praviśati |
yatropapannastatastatra cātyantamanāgamanāditi |

yatropapannastadyathā-prathamadhyāne, tato'tyantamanāgamanāt
kāmadhātau | tathā yatropapannasya cātyanta-

manāgamanāt | tatra ca puna: dhyāne'tyantamanāgamanāt |
paripūrṇamanāgāmitvam, punastatra dvitīya-

janmākaraṇāt |

śamathacarito hyeṣa iti | ya eṣa bhavāgraparama:, sa
samādhipriya: | ārūpyeṣu ca samādhi-

ratipraśānta: | tasmādayamārūpyān praviśati | pūrvakastu
vipaśyanācarita iti | yo'sāvakaniṣṭhaparama

ukta:, sa prajñāpriya: śuddhāvāsān praviśati |
antarāparinirvāṇamiti vistara: | naitat prati

śāstrakārairniścitam, na ca pratiṣiddham,
ato'pratiṣedhādūrdhvasrotaso'kaniṣṭhaparamasya bhavāgra-

paramasya cāntarā akaniṣṭhāṃ bhavāgraṃ ca praviśya
parinirvāṇaṃ yujyamānaṃ paśyāma: | sambhavaṃ tu

paśyāma ityartha: | nanu cākaniṣṭhaparamo bhavāgraparama
iti coktam ? ata āha-akaniṣṭha-

bhavāgraparamatvaṃ tu pareṇa gatyabhāvād | akaniṣṭhebhyo
bhavāgrāccordhva gatyabhāvāt | tadyathā srota-

āpannasya saptakṛtva: paramatvam | na hi tasya dvau trīn vā
bhavānabhinirvartya parinirvāṇaṃ na

sambhavatīti | tata: pareṇa tvaṣṭamaṃ bhavaṃ
nābhinirvartayatīti saptakṛtva: parama ukta iti |

sa punaścaturvidha iti | antarāparinirvāyyabhāvānna
pañcavidha: | ete ṣaḍanāgāmino

bhavantīti | antarāparinirvāyī, upapadyaparinirvāyī,
sābhisaṃskāraparinirvāyī, anabhisaṃskāra-

parinirvāyī, ūrdhvasrota:, ārūpyagaśca |
ṣaṣṭhaścaturthābhedamavigaṇayyeti |

@748

tata:-

iha nirvāyako'para: ||38||

ihaiva janmanyapara: parinirvāti | sa
dṛṣṭadharmaparinirvāyī saptama: ||38||

punastrīṃ strividhān kṛtvā nava rūpopagā: smṛtā: |

punastrayāṇāmanāgāmināṃ tridhā bhedād rūpopagā
navānāgāmino bhavanti | katameṣāṃ

trayāṇām ? antaropapadyaparinirvāyiṇorūrdhvasrotasaśca |

kathaṃ tridhā bhedāt ?
antarāparinirvāyiṇastāvadāśvanāśuciraparinirvāṇāt

dṛṣṭāntatrayeṇa | upapadyaparinirvāyiṇa
upapadyābhisaṃskārānabhisaṃskāraparinirvāṇāt | sarve

hyete upapadyaparinirvāṇādupapadyaparinirvāyiṇa: |
ūrdhvasrotasa: plutādibhedāt | sarveṣāṃ

vā trayāṇāmāśvanāśuciraparinirvāṇāditi tritvam |

-------------------

duṣṭadharmaparinirvāyī | dṛṣṭajanmaparinirvāyītyartha:
||38||

katameṣāṃ trayāṇāmiti vistara: | trayo'nāgāmina iti
nirbhidya noktā ityanavabudhyamāna

itara: pṛcchati | ācāryo'pi arthāpattyā uktā eta iti
paśyan vivṛṇoti-antaropapadya-

parinirvāyiṇo: | antarāparinirvāyiṇa:
upapadyaparinirvāyiṇaścetyartha: | ūrdhvasrotasaśca
tṛtīya-

syeti | āśvanāśuciraparinirvāṇāt dṛṣṭāntatrayeṇeti |
āśuparinirvāyī, anāśuparinirvyayī

ciraparinirvāyī ca dṛṣṭāntatrayeṇa yojayitavyā: |
tadyathā parītta: śakalikāgnirabhinirvartamāna

evaṃ nirvāyāt, evaṃ prathamo ya āśuparinirvāyī |
tadyathā'yoguḍānāṃ vāyasphālānāṃ vā

dīptāgnisamprataptānāṃ ayoghanena hanyamānānāṃ
aya:prapāṭikotpatatyeva nirvāyāt, evaṃ dvitīyo-

'nāśuparinirvāyī | tadyathā'yoguḍānāmiti
pūrvavadyāvadaya: prapāṭikotplutya pṛthivyāmapatitaiva

nirvāyāt, evaṃ tṛtīyo yaściraparinirvāyī | etacca
sūtraṃ vistareṇa purastāllikhitamiti (abhi^

ko^ 3.12) na punarlikhyate |
upapadyābhisaṃskārānabhisaṃskāraparinirvāṇāditi |
upapadya

parinirvāṇād, abhisaṃskāreṇa, anabhisaṃskāreṇa
parinirvāṇāt tridhābhedānnavānāgāmino

bhavantīti sambandha: | upapadyaparinirvāyī ya
upapannamātra: parinirvāti, na tvabhisaṃskāreṇānabhi-

saṃskāreṇa vā parinirvāti | sābhisaṃskāraparinirvāyī
tu nopapadyaiva parinirvāti, kiṃ tarhi ?

abhisaṃskāreṇāpratiprasrabdhasya
pūrvābhisaṃskāraparinirvāti; upapadyaparinirvāyī tu
nābhiyogeneti

viśeṣa: | anabhisaṃskāraparinirvāyī puna:
pratiprasrabdhapūrvābhisaṃskāro'bhisaṃskāramanantareṇa

parinirvātītyayameva eṣāṃ viśeṣo'vagantavya: |

yathā tu
sābhisaṃskārānabhisaṃskāraparinirvāyiṇāvapyupapadya
parinirvāyyākhyāṃ labhete,

tathā darśayannāha-sarve hyeta
upapadyaparinirvāṇādupapadyaparinirvāyiṇa iti |
plutādibhedāditi |

plutārdhaplutasarvacyutabhedādityartha: | sarveṣāṃ vā
trayāṇāmiti | antaropapadyaparinirvāyyūrdhvasrotasā-

māśvanāśuciraparinirvāṇāt tridhā bheda: |
kaścidantarāparinirvāyī āśuparinirvāyī bhavati |

evamupapadyaparinirvāyī, ūrdhvasrotāśceti | asmācca
tridhābhedānnavānāgāmino bhavantīti sa

eva sambandho vācya: |

@749

tadviśeṣa: puna: karmakleśendriyaviśeṣata: ||39||

teṣāṃ punastrayāṇāṃ navānāṃ cānāgāmināṃ
karmakleśendriyaviśeṣād viśeṣa: | trayāṇāṃ

tāvadabhinirvṛttyupapadyāparaparyāya
vedanīyakarmopacitatvādyathākramaṃ
mṛdumadhyādhimātrakleśa-

samudācāratvād adhimātramadhyamṛdvindriyatvācca |

teṣāmapi pratyekamata eva yathāyogaṃ viśeṣa: |
prathamayostrikayo: kleśendriya-

viśeṣāt pūrvavat | paścimasya
trikasyāparaparyāvedanīyakarmaviśeṣācceti |

ta ete navaprakārakleśendriyatvānnavānāgāmino bhavanti
||39||

-------------------

"tadviśeṣa: puna:" iti vistara: | teṣāṃ
punastrayāṇāmantaropapadyaparinirvāyiṇo:

nirvāyiṇo:, ūrdhvasrotasaśca | navānāṃ caiṣāmeva
pratyekaṃ tridhābhedād yathāvarṇitād viśeṣa: |

karmakleśendriyaviśeṣāt | karmaṇa: kleśasyendriyasya ca
viśeṣād bhavati | katham ? ityāha-

trayāṇāmiti vistara: | abhinirvṛtti: | antarābhāva: |
abhinirvṛttivedanīyasya karmaṇa upa-

citatvādantarāparinirvāyī, upapadyavedanīyasya karmaṇa
upacitatvādupapadya parinirvāyī, apara-

paryāyavedanīyasya karmaṇa: upacitatvādūrdhvasrotā
ityevaṃ tāvatteṣāṃ trayāṇāṃ karmaviśeṣād viśeṣa: |

mṛdumadhyādhimātrakleśasamudācāratvād
yathākramameṣāmeva kleśaviśeṣād viśeṣa: | adhimātra-

madhyamṛdvindriyatvācca |
yathākramameṣāmevendriyaviśeṣādviśeṣa iti |

teṣāmapi pratyekamata evaṃ yathāyogaṃ viśeṣa iti |
teṣāmapi pratyekaṃ bhinnānāṃ navānā-

mityartha: | ata evaṃ karmādiviśeṣāt yathāyogaṃ na
yathākramam, viśeṣo'vagantavya: |

kathamityāha-prathamayostrikayoriti vistara: |
yaccāntarāparinirvāyiṇāṃ trikam, yaccopapadyapari-

nirvāyiṇām, tayostrikayo: kleśendriyaviśeṣāt,
mṛdumadhyādhimātrakleśasamudācāratvāt,

adhimātramadhyamṛdvindriyatvācca yathākramaṃ viśeṣa:, na
tu karmaviśeṣāt | yasmāt prathamasya

trikasyābhinirvṛttivedanīyaṃ karma tulyam, dvitīyasya
copapadyavedanīyaṃ karma tulyamiti | paścimasya

trikasyāparaparyāyavedanīyakarmaviśeṣācca viśeṣa: |
plutādīnāṃ hyaparaparyāyavedanīyaṃ karmabhinna-

mityato'paraparyāyavedanīyakarmaviśeṣāt,
kleśendriyaviśeṣācca | cakārānukṛṣṭatvāt viśeṣo

mṛdumadhyādhimātrakleśasamudācāratvāt,
adhimātramadhyamṛdvindriyatvācca | yathākramamityartha: | ta

ete navaprakārakleśendriyatvāditi | ta ete navānāgāmino
navaprakārakleśatvāt, navaprakārendriya-

tvācca navānāgāmino bhavanti |
karmaṇo'grahaṇamavyāpitvāt | na hi prathamayostrikayo:

karmaviśeṣād viśeṣo'stīti kathaṃ punarete
navaprakārakleśā bhavanti ? iha kleśastriprakāra:-

mṛdumadhyādhimātra iti | mṛdurantarāparinirvāyiṇam,
madhya upapadyaparinirvāyiṇām, adhimātra

ūrdhvasrotasām | tatra prathamo'ntarāparinirvāyī
mṛdumṛdukleśa:, dvitīyo mṛdumadhyakleśa:, tṛtīyo

mṛdvadhimātrakleśa: | upapadyaparinirvāyiṇāṃ prathama
upapadyaparinirvāyī madhyamṛdukleśa:, dvitīya:

sābhisaṃskāraparinirvāyī madhyamadhyakleśa:,
tṛtīyo'nabhisaṃskāraparinirvāyī madhyādhimātra-

kleśa: | ūrdhvasrotasāmapi pluto'dhimātramṛdukleśa:,
ardhapluto'dhimātramadhyakleśa:,

sarvasthānacyuto'dhimātrādhimātrakleśa iti | kathaṃ
navaprakārendriyā bhavanti ? tathaivendriyamapi

@750

kathaṃ tarhi sūtre sapta satpuruṣagatayo deśitā: ?

ūrdhvasroturabhedena sapta sadgatayo matā: |

ūrdhvaṃ sravaṇadharmā ūrdhvasrotā: | tasyābhedanirdeśāt
sapta satpuruṣagataya:

sūtre'bhihitā: |

kasmāt punaretā eva satpuruṣagataya:, nānyā:
śaikṣagataya: ? etā hi gatayo

yeṣām, teṣāṃ sati ca karmaṇi vṛtti: kuśale,
asatyavṛttirakuśale | etāśca gatīrgatānāṃ

na puna: pratyāgatirasti | na tvetadyathoktamanyatrāsti |
ata:-

sadasadvṛttyavṛttibhyāṃ gatāpratyāgateśca tā: ||40||

sapta satpuruṣagatayo nānyā iti | yattarhi sūtra evoktam-"sa
katama: ? śaikṣya:

samyagdṛṣṭyā samanvāgata:" iti vistara: |

anyeṣāmapyasti pāryāyikaṃ satpuruṣatvam | pañcavidhasya
pāpasyātyantamakaraṇa-

-------------------

triprakāram-adhimātraṃ madhyaṃ mṛdu ceti |
adhimātramantarāparinirvāyiṇām, madhyamupapadyapari-

nirvāyiṇām, mṛdūrdhvasrotasām | tatra
prathamo'ntarāparinirvāyī adhimātrādhimātrendriya:,
dvitīyo-

'dhimātramadhyendriya:, tṛtīyo'dhimātramṛdvindriya: |
upapadyaparinirvāyiṇāṃ prathamamupapadyaparinirvāyī

madhyādhimātrendriya:, sābhisaṃskāraparinirvāyī
madhyamadhyendriya:, anabhisaṃskāraparinirvāyī

madhyamṛdvindriya: | ūrdhvasrotasāmapi pluto
mṛdvadhimātrendriya:, ardhapluto mṛdumadhyendriya:,

sarvasthānacyuto mṛdumṛdvindriya iti ||39||

kathaṃ tarhi sūtre sapta satpuruṣagatayo deśitā iti |
`sapta vo'haṃ bhikṣava: satpuruṣagatīrdeśa-

yiṣyāmi | anupādāya ca parinirvāṇam"-ityetat sarvaṃ
sūtraṃ "gatisūtratrta:" (abhi^ ko^

3.12) ityatra pradeśe likhitamiti na punarlikhyate | atra ca
sūtre sapta satpuruṣagatayo deśitā:-

trayo'ntarāparinirvāyiṇa:, traya upapadyaparinirvāyiṇa sati
ṣaḍ gataya:, ūrdhvasrotogatiśca saptamī

iti |

ūrdhva sravaṇadharmeti | kṛdantametacchabdarūpamiti |
vidhārthametacchabdarūpamiti darśayati |

ūrdhvamiti ca kriyāviśeṣaṇamiti | tasyābhedanirdeśāditi
| tasyordhvasrotasa: plutādibhedā-

nirdeśādityartha: | vineyāśayāpekṣo hi sūtranirdeśa: |

nānyā: śaikṣā gataya iti | na srotaāpannasakṛdāmigataya
ityartha: | gati:, upapatti:,

samparāya:-ityete sūtre paryāyā ucyante |
teṣāmityanāgāminām | sati ca karmaṇi vṛtti: |

prāṇātipātādyakaraṇāt | asati cāvṛtti: |
abrahmacaryādyakaraṇāt | akuśalena hi cittenā-

brahmacaryādikaraṇamiti | teṣāṃ tu vītarāgāṇāṃ
satyeva karmaṇi vṛtti:, nāsati: prahīṇākuśalatvāt |

na puna: pratyāgatiriti | yāsu gatiṣūpapannā: tatra tatra
caiṣāmatyantamanāgamanamityartha: | na

tvetadyathoktamanyatrāstīti | yadetat satyeva vṛttirasati
cāvṛttirevāpuna: pratyāgamanaṃ ca, tadetat

srotaāpanne sakṛdāgāmini ca nāstīti |

anyeṣāmapīti | srotaāpannasakṛdāgāmināmapītyartha: |
pāryāyikamiti | paryāye bhavaṃ

@751

saṃvarapratilambhāt, prāyeṇākuśalaprahāṇācca | yeṣāṃ
tu niṣparyāyeṇa teṣāmihādhikāra: ||40||

kiṃ puna parivṛttajanmano'pyanāgāmina eṣa bhedo'sti ?
yasmāt

na parāvṛttajanmārya: kāme dhātvantaropaga: |

kāmadhātau parāvṛttajanmāntara āryo na dhātvantaraṃ
gacchati; anāgāmiphalaṃ prāpya

tatraiva janmani parinirvāṇāt | rūpadhātau tu
parāvṛttajanmā kadācidārūpyān praviśati |

ya ūrdhvasrotā bhavāgraparama: |

yattarhi śakreṇoktam-"ye te devā akaniṣṭhā iti viśrutā:,
ante me hīyamānasya

tatropapattirbhaviṣyati" ?
abhidharmalakṣaṇānabhijñatvāditi vaibhāṣikā: |
bhagavatāpi

anivāraṇam, saṃharṣaṇīyatvāditi |

-------------------

pāryāyikam | kenacit prakāreṇa bhavatītyartha: | katham ?
ityāha-pañcavidhasya pāpasyāntama-

karaṇasaṃvarapratilambhāditi | pañcavidhasya pāpasya
prāṇātipātādattādānakāmamithyācāramṛṣāvāda-

madyapānalakṣaṇasyākaraṇenākriyayā saṃvara:
saṃvaraṇam; tasya pratilambhāt | na hyāryā janmāntare-

'pyetat pañcavidhaṃ pāpamadhyācaranti |
akaraṇasaṃvaravacanam; samādānasaṃvarasyānāvaśyakatvāt
|

prāyeṇeti | darśanaprahātavyānāma kuśalānāṃ
sarveṣāmatyanta prahāṇāt | bhāvanāprahātavyānāṃ ca
kāmā-

vacarāṇāṃ keṣāñcit sambhavata: | yeṣāmiti vistara: |
yeṣāṃ tu ni:paryāyeṇa na prakārāntareṇa

srotaāpannasakṛdāgāmivat satpuruṣatvam | kiṃ tarhi ?
sarvasya pāpasyātyantamakaraṇa-

saṃvarapratilambhāt | sarveṣāṃ cākuśalānāṃ
darśanaprahātavyānāṃ kleśānāṃ prahāṇāt |
bhāvanāprahātavyānāṃ

ca kāmāvacarāṇāṃ sarveṣāṃ navaprakārāṇāmapi
prahāṇāt | teṣāṃ satpuruṣāṇāmanāgāmināmiha

sūtre'dhikāra: | sapta satpuruṣagataya ityato'nyeṣāṃ
pāryāyikaṃ satpuruṣatvaṃ na pratiṣidhyate ||40||

kiṃ puna: parivṛttajanmano'pyanāgāmina eṣa bhedo'sti |
antarāparinirvāyītyevamādika: |

parivṛttajanmānāgāmīya: prathame janmani
srotaāpattiphalaṃ sakṛdāgāmiphalaṃ vā prāpya dvitīye

janmanyanāgāmī bhavati | kāma iti viśeṣaṇam | yasmād
rūpadhātau parivṛttajanmā kadācidārūpyān

praviśatīti | tatraiva janmani parinirvāṇāditi |
kāmadhātau du:khabahulatvenāsya tīvrasaṃvegatvāt |

yattahīti vistara: | śakreṇoktam-`itaścyuto'haṃ
manuṣyeṣūpapanno yadyarhattvaṃ prāpya na

parinirvāmi, ye te devā akaniṣṭhā ti viśrutā:, ante me
hīyamānasya tatropapattirbhaviṣyati'

iti | sa hi deveṣveva srotaāpanno manuṣyāṃ^ścāgatya
parinirvāsyāmīti vacanāt parivṛttajanmā

bhavet | ante nikāyasabhāgāvasāne mama
hīyamānasyārhattvādaprāptiparihāṇyā parihīyamāṇasya,

tatrākaniṣṭheṣūpapattirbhaviṣyatīti prārthanāvacanād
dhātvantaragamanamastīti gamyate, tat kathaṃ kāma-

dhātau parivṛttajanmāntara āryo dhātvantaraṃ na
gacchatītyucyata iti ? sūtrārtho dṛśyate | brūyāstam |

dharmalakṣaṇānabhijñatvācchakreṇaivamuktam, tasmādadoṣa
iti | bhagavatā tarhyevaṃ śṛṇvatā kasmādasau

na nivārita:-mā tvameva voca iti ? ata
ucyate-bhagavatāpyanivāraṇam, saṃharṣaṇīyatvāditi |

kāmadu:khaparityāgābhilāṣeṇa
saṃharṣaṇīyamityabhiprāya: |

cyutinimittopapattidu:khodvignasya
saṃharṣaṇīyatvādityācāryasaṅghabhadra: |

@752

sa cordhvajaśca naivākṣasañcāraparihāribhāk ||41||

sa ca kāmadhātau parivṛttajanmā
ūrdhvadhātūpapannaścāryo naivendriyāṇi sañcarati, nāpi
kathañcit parihīyate |

kiṃ puna: kāraṇaṃ parivṛttajanmāntarasyāryasya
rūpārūpyapraveśendriyasañcāraparihāṇayo

neṣyante ? yasmānna santi |

kasmānna santi ? janmāntaraparivāsenendriyāṇāṃ
paripakvataratvād, āśrayaviśeṣa-

lābhācca |

atha kasmādavītarāga: śaikṣo nāntarāye parinirvāyī
bhavati ? mārgasyājitatvāda-

sammukhībhāvata:, anuśayānāṃ ca nātimandatvāt |
du:samatikāmatvāt kāmadhātoriti

vaibhāṣikā: | bahu hyanena kartavyaṃ
bhavati-akuśalāvyākṛtakleśaprahāṇam, dvitri-

śrāmaṇyaphalaprāpti:, tridhātusamatikramaśca |
taccāntarābhavastho na śakta: kartumiti ||41||

yaduktam-"sa dhyāne vyavakīrṇe'kaniṣṭhaga:" (abhi^ 6.37)
iti, atha

katamaddhyānaṃ prathamato vyavakīryate ?

ākīryate caturthaṃ prāk,

-------------------

indriyāṇāṃ paripakvataratvāditi |
prajñādīnāmindriyāṇāṃ
niṣyandaphalapuṣṭiviśeṣādityartha: |

āśrayaviśeṣalābhācca |
yasmāccāśrayaviśeṣamanupahataṃ
mārgasammukhībhāvānukūlaṃ pratilabhate |

dṛśyante hi tīkṣṇendriyā api santa āśrayavaiguṇyād
guṇebhya: parihīyamāṇā ityato janmāntara-

parivāsenendriyāṇāṃ paripakvataratvādindriyasañcāro
nāsti | āśrayaviśeṣalābhācca parihāṇirnāsti |

anenaiva janmāntaraparivāsena dhātvantaragamanaṃ na
bhavatīti |

mārgasyājitatvādasammukhībhāvata iti | yasmān
mārgasyājitatvādasammukhībhāva:,

tasmāt kāraṇādavītarāgata: śaikṣa: srota āpanna:
sakṛdāgāmī ca nāntarāparinirvāyī bhavati |

anuśayānāṃ ca nātimandatvāt | yasmāccānuśayāstasya
nātimandā:, ato nāntarāparinirvāyī

bhavatītyayamā cāryasya parihāra: |

vaibhāṣikāṇāṃ ka: parihāra: ?
ityāha-dussamatikramatvāt kāmadhātoriti vaibhāṣikā

iti | katham ? ityucyate-bahu hyanena kartavyaṃ bhavati
akuśalāvyākṛtakleśaprahāṇam |

akuśalānāṃ kāmāvacarāṇāmavyākṛtānāṃ ca
rūpārūpyāvacarāṇāṃ prahāṇamiti | dvitriśrāmaṇya-

phalaprāptiriti | dve vā trīṇi vā śrāmaṇyāni phalāni
prāptavyāni | sakṛdāgāminā dve śrāmaṇyaphale

prāptavye-anāgāmiphalam, arhattvaphalaṃ ca | srota āpanne
trīṇi-sakṛdāgāmiphalam,

anāgāmiphalam, arhattvaphalaṃ ca | vītarāgeṇa
punarekamevārhattvaphalaṃ prāptavyamiti | tridhātusamati-

kramaścāvītarāgeṇa karttavya: | vītarāgeṇa tu
rūpāvītarāgeṇāntarāparinirvāyiṇā bhavatā dvidhātu-
samatikrama: kartavya iti ||41||

"ākīryate" iti | vyavakīryate vyatibhidyate |
anāsravābhyāṃ sāsravaṃ caturthaṃ dhyānaṃ

@753

sa hi sarvakarmaṇya: samādhi: sukhapratipadāmagratvāt |
evaṃ ca puna: vyavakīryate-

arhannanāgāmī vā pravāhayuktamanāsravaṃ caturthaṃ
dhyānaṃ samāpadyate | tasmādvyutthāya pravāhayuktaṃ

tadeva sāsravaṃ samāpadyate, punaścānāsravam |

evaṃ pravāhāprahāṇena yadā kila dvau kṣaṇāvanāsravau
samāpadyate, dvau sāsravau,

punaścānāsravau-ayaṃ vyavakiraṇasya prayoga: |

niṣpattikṣaṇamiśraṇāt |

yadā tvanāsravasya kṣaṇasyānantaraṃ sāsravaṃ
sammukhīkaroti sāsravasyānāsravam |

evaṃ sāsravasya kṣaṇasyānāsravābhyāṃ miśraṇāt
vyavakiraṇaṃ niṣpannaṃ bhavatīti vaibhāṣikā: |

dvau hi kṣaṇāvānantaryamārgasadṛśau, tṛtīyo
vimuktimārgasadṛśa iti evaṃ caturthaṃ

dhyānaṃ vyavakīrya tadvalenānyānyapi vyavakīryante |
kāmadhātau triṣu dvīpeṣu prathamaṃ

vyavakīryate | paścāt parihīṇena rūpadhātau |

aśakyaṃ tu kṣaṇavyavakiraṇamanyatra buddhāt | ata
icchāta: pravāhatrayasamāpattito

niṣpannaṃ bhavatīti paśyāma: |

kimarthaṃ punardhyānaṃ vyavakīryate ?

upapattivihārārtha kleśabhīrutayāpi ca ||42||

tribhi: kāraṇairdhyānaṃ vyavakiranti-tīkṣṇendriyā
anāgāmina: śuddhāvāsopapattyarthaṃ

iṣṭadharmasukhavihārārthaṃ ca, mṛdvindriyā:
kleśabhīrutayā cāsvādanāsamprayuktasamādhi-

dūrīkaraṇādaparihāṇyartham, arhantastu tīkṣṇendriyā
dṛṣṭadharmasukhavihārārtham, mṛdvindriyā:

kleśabhīrutvāccāparihāṇyartham ||42||

-------------------

miśrīkriyata ityartha: | sukhapratipadāmagratvāditi |
sukhāpratipadaścatvāri maulāni dhyānāni,

"dhyāneṣu mārga: pratipat sukhā" (abhi^ ko^ 6.66) iti
vacanāt | tāsāṃ caturthaṃ dhyānamagram,

aṣṭāpakṣālamuktatvāt |

yadā kileti | kilaśabdo vaibhāṣikamatadyotaka: | svamataṃ
tu paścād darśayiṣyati-

aśakyaṃ tu kṣaṇavyavakiraṇamiti vistareṇa |

dvau hi kṣaṇāvānantaryamārgasadṛśāviti |
anāsravasāsravau | tṛtīyo vimuktimārgasadṛśa

ityanāsrava: |

mṛdvindriyā: kleśabhīrutayā ca vyavakiranti |
caśabdācchuddhāvāsopapattyarthaṃ dṛṣṭadharmasukha-

vihārārthaṃ ca vyavakiranti | tīkṣṇendriyāstu
śuddhāvāsopapattyarthaṃ dṛṣṭadharmasukhavihārārthaṃ ca

vyavakiranti, na kleśabhīrutayā; teṣāṃ
parihāṇyasambhavāt | kathaṃ puna: kleśabhīrutayā

aparihāṇyarthaṃ vyavakiranti ?
ityāha-asvādanāsamprayuktasamādhidūrīkaraṇāt |
aparihāṇyartha-

miti | phalānna parihīyemiti ||42||

@754

atha kasmāt pañcaiva śuddhāvāsopapattaya: ? yadetad
vyavakīrṇaṃ bhavati caturthaṃ

dhyānamuktam,

tatpāñcavidhyāt pañcaiva śuddhāvāsopapattaya: |

sā hi vyavakīrṇabhāvanā pañcaprakārā;
mṛdumadhyādhimātrataratamabhedāt | prathamāyāṃ

trīṇi cittāni sammukhīkriyante-anāsravam, sāsravam,
anāsravaṃ ca | dvitīyāyāṃ

ṣaṭ | tṛtīyāyāṃ nava | caturthyāṃ dvādaśa |
pañcamyāṃ pañcadaśa |

tāsāṃ yathāsaṃkhyaṃ pañca śuddhāvāsā: phalam |
yattatra sāsravaṃ tadvaśāt teṣūpapatti: |

śraddhādīndriyādhikyāt pañcetyapare |

nirodhalābhyanāgāmī kāyasākṣī punarmata: ||43||

nirodhalābho'syāstīti nirodhalābhī | yo hi
kaścidanāgāmī nirodhasamāpatti-

lābhī sa kāyasākṣītyucyate; nirvāṇasadṛśasya
dharmasya kāyena sākṣāt karaṇāt |

kathaṃ puna: kāyena sākṣātkaroti ? cittābhāvāt
kāyāśrayotpatte: |

evaṃ tu bhavitavyam-sa hi tasmād
vyutthāyāpratilabdhapūrvāṃ savijñānikāṃ

kāyaśāntiṃ pratilabhate | yato'syaivaṃ bhavati-śāntā
bata nirodhasamāpatti:, nirvāṇasadṛśī

bata nirodhasamāpattiriti | evamanena tasyā: śāntatvaṃ
kāyena sākṣātkṛtaṃ bhavati |

prāptijñānasākṣātkriyābhyāṃ pratyakṣīkāro hi
sākṣātkriyā |

------------------

pañcaprakāreti vistara: | mṛdvī madhyā adhimātrā
adhimātratarā adhimātratameti | prathamāyāṃ

trīṇi cittānīti | tasya pudgalasya tāvatī
śaktirityevamupariṣṭādapi vaktavyam | dvitīyāyāṃ

ṣaḍiti | anāsravaṃ sāsravamanāsravamiti trīṇi,
punaranāsravaṃ sāsravamanāsravamityaparāṇi trīṇīti

ṣaḍ bhavanti | evameva ca tṛtīyāyāṃ nava, caturthyāṃ
dvādaśa, pañcamyāṃ pañcadaśeti yojyam |

tāsāṃ yathāsaṅkhyamiti | tāsāṃ
vyavakīrṇabhāvanānāṃ yathākramaṃ pañca
śuddhāvāsā: phalam |

mṛdvyā bhāvanāyā avṛhā: phalam, evaṃ
yāvadadhimātratamāyā bhāvanāyā akaniṣṭhā: phalamiti
|

śraddhādīndriyādhikyāditi | bhadantaśrīlātamatam |
śraddhādhikāyā bhāvanāyā avṛhā:

phalam, evaṃ yāvat prajñādhikāyā bhāvanāyā
akaniṣṭhā: phalamiti |

yo hi kaścidanāgāmīti | śraddhādhimukto vā,
dṛṣṭiprāpto vā | kāyena sākṣātkaraṇamiti |

cittābhāvāt kāyenaiva sākṣātkaroti |

kathaṃ kāyenaiva ? ityāha-kāyāśrayotpatte: |

evaṃ tu bhavitavyamiti | svamatamā cāryasya |
prāptijñānasākṣātkriyābhyāmiti | samādhikāle

tadanukūlāśrayaprāptisākṣātkaraṇāt | vyutthānakāle
ca tatpratisaṃvedanājñānasākṣātkaraṇāt | pratyakṣī-

kāro hi sākṣātkriyeti |
savijñānakāyaśāntipratilambhāvasthāyāṃ
sākṣātkriyā yujyata

ityabhiprāya: | savijñānakakāyaśāntipratilambhena vā
avijñānakakāyaśāntyavasthāyāṃ tatprāpti-

rgamyata iti |

@755

"aṣṭādaśa śaikṣā:" ityatra sūtre kiṃ kāraṇaṃ
kāyasākṣī nokta: ? kāraṇābhāvāt |

kiṃ puna: kāraṇam ? anāsravāstisra: śikṣā:, tatphalaṃ
ca | tadviśeṣeṇa hi śaikṣāṇāṃ

vyavasthānam | nirodhasamāpattiśca naivaśaikṣānaśikṣā
phalam | ato na tadyogācchaikṣaviśeṣa

ukta: | eṣa tāvadanāgāmināṃ yathāsthūlaṃ bheda: |

sūkṣmaṃ tu bhidyamānā: sahasraśo bhidyante |

antarāparinirvāyiṇastrayo
mṛdumadhyādhimātrendriyabhedāt |

bhūmibhedāccatvāra: |

parihāṇadharmādigotrabhedāt ṣaṭ |

-------------------

aṣṭādaśa śaikṣā ityatra sūtra iti | "anāthapiṇḍado
gṛhapatirbhagavantamapṛcchat-`kati

bhadanta dakṣiṇīyā:' iti ? bhagavānāha-`aṣṭādaśa
gṛhapate śaikṣānaivāśaikṣā dakṣiṇīyā iti |

aṣṭādaśa śaikṣā: katame ?
srotaāpattiphalasākṣātkriyāyai pratipannaka:,
srotaāpanna:, sakṛdāgāmi-

phalasākṣātkriyāyai pratipannaka:, sakṛdāgāmī,
anāgāmiphalasākṣātkriyāyai pratipannaka:,

anāgāmī, arhattvaphalasākṣātkriyāyai pratipannaka:,
arhā, śraddhānusārī, śraddhādhimukta:,
dṛṣṭiprāpta:,

kulaṅkula:, ekavīcika:, antarāparinirvāyī,
upapadyaparinirvāyī, sābhisaṃskāraparinirvāyī,

anabhisaṃskāraparinirvāyī, ūrdhvasrotā:-itīme
gṛhapate'ṣṭādaśa śaikṣā: | navāśaikṣā: katame ?

parihāṇadharmā, cetanādharmā, anurakṣaṇādharmā,
sthitākampya:, prativedhanābhavya:, akopyadharmā,

cetovimukta:, prajñāvimukta:, ubhayatobhāgavimukta:-itīme
gṛhapate navāśaikṣā:" iti | tisra:

śikṣā:, tatphalaṃ ceti |
adhiśīlamadhicitamadhiprajñamiti tisra: śikṣā
āryamāgalakṣaṇā: |

teṣāṃ phalaṃ visaṃyoga: | tadviśeṣeṇa hi
śaikṣāṇaṃ vyavasthānamiti | śikṣāviśeṣeṇa,
tatphalaviśeṣeṇa

cetyartha: | kathaṃ punastadviśeṣa: ?
anyādṛśyo'ṣṭādaśānāṃ śikṣā:, visaṃyogaphalaṃ
ceti | nirodha-

samāpattiśca na śaikṣāṇāṃ vyavasthānamiti |
śikṣāviśeṣeṇa, tatphalaviśeṣeṇa cetyartha: | kathaṃ

punastadviśeṣa: ? anyādṛśyo'ṣṭādaśānāṃ śikṣā:,
visaṃyogaphalaṃ ceti | nirodhasamāpattiśca na

śaikṣā | aprahāṇamārgasvābhāvyāt | na śikṣā
phalamavisaṃyogaphalasvābhāvyāt | ato na tadyogān

nirodhasamāpatti-yogāt śaikṣaviśeṣa ukta: |
yathaite'ṣṭādaśa śaikṣā:, na punarasau na śaikṣa: |
tatra

yadidamucyate-aṣṭādaśa śaikṣā ityatra sūtre kiṃ
kāraṇaṃ kāyasākṣī nokta:, śaikṣa ityevaṃ nokta: |

yathāsthūlaṃ bheda iti | rūpopagā: pañca,
"ārūpyagaścaturdhānya iha nirvāyako'para:"

(abhi^ ko^ 6.38) ityevamādi |

sūkṣmaṃ tu bhidyamānā iti vistara: | atrācāryo
gaṇanopāyapradarśanārthaṃ prathamamantarāpari-

nirvāyiṇa indriyabhūmigotrādibhedaṃ vyutpādayati | kiṃ
kāraṇam ? tadbhede hi gaṇite yathāntarāpari-

nirvāyiṇa indriyādibhedād bheda:, evaṃ
yāvadūrdhvasrotasa iti sukhamatideśaṃ kariṣyāmīti |

bhūmibhedāccatvāra iti | ta evāntarāparinirvāyiṇa: |
bhūmayaścatvāri dhyānāni; rūpopagā-

nāmanāgāmināṃ vivakṣitvāt | tatra prathame
dhyāne'ntarā parinirvāyī yāvaccaturtha iti catvāra: |

@756

sthānāntarabhedāt ṣoḍaśa |

bhūmivairāgyabhedāt ṣaṭtriṃśat | rūpadhātau
sakalabandhano yāvaccaturthadhyānāṣṭa-

prakāravītarāga: |

sthānāntaragotravairāgyendriyabhedād dvānavatīni
pañcaviṃśati: śatāni | kathaṃ kṛtvā ?

ekasmin sthāne ṣaḍ gotrāṇi, gotre gotre nava pudgalā:,
sakalabandhano yāvadaṣṭa-

prakāravītarāga: svasmāt sthānāt ṣaṇṇavakāni
catuṣpañcāśat ṣoḍaśa catuṣpañcāśatkāni

catu:ṣaṣṭānyaṣṭau śatāni | indriyabhedāt
punastriguṇā ityevaṃ kṛtvā yo hyadhare dhyāne

navaprakāravītarāga: sa uttare sakalabandhana ukta:,
samagaṇanārtham |

-------------------

parihāṇadharmādigotrabhedāt ṣaḍiti | ta eva
parihāṇadharmā, cetanādharmā, anurakṣaṇādharmā,

sthitākampya:, prativedhanābhavya:, akopyadharmā ceti |

sthānāntarabhedāt ṣoḍaśeti |
brahmakāyikādīnyakaniṣṭhāntāni | mahābrahmaṇo
vaibhāṣika-

nītyā'sthānāntara: | bahirdeśakanayenāpi
sthānāntaratve tatrāryo notpadyata ityagaṇanam | tadevaṃ

sthānāntarabhedāt ṣoḍaśāntarāparinirvāyiṇa: |

bhūmivairāgyabhedāt ṣaṭtriṃśaditi | bhūmibhedāt
tadvairāgyabhedācca ṣaṭtriṃśadantarāpari-

nirvāyiṇa: | katham ? iti pratipādayati-rūpadhātau
sakalabandhana iti vistara: | rūpadhātau

prathame dhyāne sakalabandhana ekaprakāravītarāgo
yāvadaṣṭaprakāravītarāga iti nava; dvitīyo'pi nava

sakalabandhano yāvadaṣṭaprakāravītarāga iti, tathā
tṛtīye nava tathā caturthe naveti-catvāro

navakā: ṣaṭtriṃśad bhavanti |
yāvaccaturthadhyānāṣṭaprakāravītarāga iti |
yāvacchabdenāyamarthavistaro

labhyate | caturthadhyānanavaprakāravītarāgo nocyate |
yasmādasāvārūpye sakalabandho bhavati | na

cehārūpyago'dhikriyate; rūpopagānāmiha vivakṣitatvāt |
antarābhavasambandhāditi |

tathā ca sati sthānāntaragotravairāgyendriyabhedāditi
vistara: | sthānāntarāṇāṃ gotrāṇāṃ

vairāgyāṇāmindriyāṇāṃ ca bhedāt dvānavatīni
dvānavatyadhikāni pañcaviṃśatiśatāni bhavanti;

teṣāmantarāparinirvāyiṇām | kathaṃ kṛtvā tathā
bhavanti ? ityāha-ekasmiṃ sthāne | tadyathā-

brahmapurohite ṣaḍgotrāṇi; parihāṇadharmādibhedāt |
gotragotra iti vīpsā | nava pudgalā: | sakala-

bandhano yāvadaṣṭaprakāravītarāga: | svasmāt sthānāt
| tadyathā brahmapurohitāt | ṣaṇṇavakāni

gotraṣaṭ pudgalanavakagrahaṇāccatu:pañcāśat | ṣoḍaśa
catu:pañcāśatkāni | ṣoḍaśasthānāntaragrahaṇāt |

catu:ṣaṣṭāni | catu:ṣaṣṭyadhikāni aṣṭau śatāni |
indriyabhedāt tu triguṇā mṛdumadhyādhimātrabhedāt |

ityevaṃ kṛtvā | kim ? dvānavatīni pañcaviṃśatiśatāni
bhavanti | yena nyāyena sakalabandhano

yāvadaṣṭaprakāravītarāga iti nava pudgalā
vyavasthāpitā:, taṃ nyāyaṃ darśayannāha-yo hyadhare
dhyāna

iti vistara: | yo hyadhare dhyāne prathame yāvat tṛtīye
navaprakāravītarāga: | sa uttare dhyāne

dvitīye yāvaccaturthe sakalabandhana ityukta: | kasmād ?
ityāha-samagaṇanārthamiti | caturṣu

dhyāneṣu navanava yathā syuriti | anyathā hi viṣamā
gaṇanā syāt | prathame dhyāne daśa syu:

sakalabandhano yāvannavaprakāravītarāga iti | dvitīye
nava ekaprakāravītarāgo yāvannavaprakāravītarāga

@757

yathāntarāparinirvāyiṇa evaṃ yāvadūrdhvasrotasa
ityabhisamasya sarve catvāriṃśadūnāni

trayodaśasahasrāṇyanāgāmināṃ bhavanti ||43||

ābhavāgrāṣṭabhāgakṣidarhattve pratipannaka: |

`anāgāmī' ityadhikṛtam | sa khalvayamanāgāmī
prathamadhyānaikaprakāravairāgyāt

prabhṛti yāvat
bhavāgrāṣṭaprakāraprahāṇādarhattvapratipannako bhavati
|

navamasyāpyānantaryapathe,

navamasyāpi bhāvāgnikasya prakārasya
prahāṇāyānantaryamārge so'rhattvapratipannaka

eva |

vajropamaśca sa: ||44||

sa cānantaryamārga: `vajropama: samādhi:' ityucyeta,
sarvānuśayabheditvāt |

bhinnatvādasau na sarvān bhinatti | sarvāstu bhettuṃ
samartha:, sarvānantaryamārgāṇāmadhimātra-

tamatvāt | 

vajropamānāṃ tu bahubhedaṃ
varṇayanti-anāgamyasaṃgṛhītā
bhāvāgrikadu:khasamudayā-

lambanairdu:khasamudayānvayajñānākārai: samprayuktā
aṣṭau | nirodhamārgadharmajñānākārai: samprayuktā

-------------------  iti | evaṃ tṛtīye nava | caturthe
tvaṣṭau syu:-ekaprakāravītarāgo
yāvadaṣṭaprakāravītarāga iti |

nava prakāravītarāgasyārūpyasakalabandhanatvādityuktam |
evaṃ yāvadūrdhvasrotasa iti | evamupapadya-

sābhisaṃskārordhvasrotasāmapi |
sthānāntaragotravairāgyendriyabhedāt pratyekaṃ
dvānavatīni pañcaviṃśati-

śatāni bhavantītyabhisamasya puna:
pañcabhedāṃ^ścatvāriṃśadūnāni
trayodaśasahasrāṇyanāgamināṃ bhavanti |

ārūpyagaistu sahopapadyādicaturbhedabhinnairatitarāṃ
bahavo bhavanti | anayā tu vartanyā gamyata

eveti na likhyate ||43||

"ābhavāgrāṣṭabhāgakṣid" iti | ābhavāgrādaṣṭau
prakārān kṣiṇotītyābhavāgrāṣṭabhāgakṣid |

ābhavāgrāṣṭaprakārakṣayakṛdityartha: 

ayamanāgāmī prathamadhyānaikaprakāravairāgyāt
prabhṛtīti | yasmāt kāmavairāgyādanāgāmī

vyavasthāpyate, tasmāttata: pareṇārhattvaphalapratipannako
bhavati |

yathā vajra: sarvaṃ bhinatti, evamayaṃ samādhi:
sarvamanuśayaṃ bhinattīti sāmarthyāt vajra

upamā asyeti vajropama: | bhinnatvādasau na sarvān
bhinattīti | traidhātukān darśanaprahātavyān

bhāvanāprahātavyāṃśca kāmāvacarān yāvat
bhāvāgnikānaṣṭau prakārān | yadi sarvānna bhinatti,

kasmāt sarvānuśayabhedītyucyate ? ityāha-sarvāṃstu
bhettuṃ samartha iti | sambhavamadhikṛtyokta-

mityabhiprāya: |

anāgamyasaṃgṛhītā iti vistara: | nava bhūmī:
anāgamyaṃ dhyānāntaraṃ catvāri dhyānāni

trīṃścārūpyān
bhavāgravarjyānniśrityārhattvaprāptirityata evaṃ
pratanyate | du:khasamudayānvayajñānākārai:

samprayuktā aṣṭāviti |
bhāvāgrikadu:khālambanānvayajñānākāraiścaturbhi:
samprayuktāścatvāro 

@758

aṣṭau | nirodhānvayajñānākārai: samprayuktā:
prathamadhyānanirodhālambanāścatvāra: | evaṃ yāvad

bhavāgranirodhālambanāścatvāra: |
mārgānvayajñānākārai: samprayuktāścatvāra:,
kṛtsnasyānva-

yajñanapakṣasyālambanāt | ta ime
jñānākārālambanabhedabhinnā dvāpañcāśad vajropamā
bhavanti |

yathā'nāgamyasaṃgṛhītā:, evaṃ
yāvaccaturthadhyānasaṃgṛhītā: |

ākāśavijñānānantyākiñcanyāyatanasaṃgṛhītā
yathāsaṅkhyāmaṣṭāviṃśatiścatu-

-------------------

bhāvāgrikasamudayālambanānvayajñānākārai:
caturbhiraparai: samprayuktāścatvāra ityaṣṭau | evameva
nirodha-

mārgadharmajñānākārai: samprayuktā aṣṭāviti vaktavyam |

"dharmajñānaṃ nirodhe yanmārge vā bhāvanāpathe |

tridhātupratipakṣastad" (abhi^ ko^ 7.9)

iti siddhāntāt tayorevehopanyāsa:, na
du:khasamudayadharmajñānayorgrahaṇam | evaṃ yāvaditi |

yāvacchabdena yathā prathamadhyānanirodhālambanākārai:
samprayuktāścatvāra: | evaṃ dvitīyatṛtīyacaturtha-

dhyānākāśavijñānākiñcanyāyatanabhavāgra
nirodhālambanā: pratyekaṃ catvāraścatvāro vaktavyā: |

mārgānvayajñānākārai: samprayuktāścatvāra iti | atra
pratibhūmimārgālambanānvayajñānākārai:

samprayuktāścatvāra: catvāra iti nocyate | kasmād ?
ityāha-kṛtsnasyānvayajñāpakṣasyā-

lambanāditi | aviśiṣṭo hyanvayajñānapakṣo mārga:
pratipakṣabhāvenānyonyahetukaśca mārga iti

samastamevālambyate | na nirodhavadityataścatvāra eva
mārgānvayajñānākāra bhedenānvayajñānākārai:

samprayuktā iti | ta ime jñānākārālambanabhedabhinnā iti
| jñānākārabhedena, ālambanabhedena ca

bhinnā: | atha vā jñānānāmākārāṇāmālambanānāṃ ca
tribhedena bhinnā: | jñānākārabhedabhinnāstāvat-

du:khasamudayānvayajñānākārairityevamādivacanāt |
ālambanabhedabhinnā api-bhāvāgrikadu:kha-

samudayālambanairityevamādivacanāt | dvāpañcāśaditi |
ādito dvyaṣṭāviti ṣoḍaśa | prathamadhyāna-

nirodhālambanāścatvāro yāvanmārgānvayajñānākārai:
samprayuktāścatvāra iti navacatuṣkāṇi

ṣaṭtriṃśat | ṣoḍaśa ca ṣaṭ triṃśañca
dvāpañcāśadbhavanti |

yathānāgamyasaṃgṛhītā iti vistara: | maulaṃ
dhyānamanāgamyāpraviśyotpadyata ityanāgamyam |

yena prakāreṇānantaroktenānāgamyasaṃgṛhītā
dvāpañcāśad vajropamā bhavanti, tenaiva prakāreṇa
dhyānāntara-

saṃgṛhītā dvāpañcāśad bhavanti | kathaṃ kṛtvā ?
dhyānānantarasaṃgṛhītā bhāvāgrikadu:kha-

samudayānvayajñānākārai: samprayuktā aṣṭau,
nirodhamārgadharmajñānākārai: samprayuktā aṣṭau,
nirodhānvaya-

jñānākārai: samprayuktā:
prathamadhyānanirodhālambanāścatvāra:, evaṃ yāvad
bhavāgranirodhā-

lambanāścatvāra:, mārgānvayajñānākārai:
samprayuktāścatvāra:;
kṛtsnasyānvayajñānapakṣasyālambanāt |

ta ime jñānākārālambanabhedabhinnā dvāpañcāśad
bhavanti | yathā dhyānānantarasaṃgṛhītā evaṃ

prathamadhyānasaṃgṛhītā dvāpañcāśat |
yāvaccaturthadhyānasaṃgṛhītā dvāpañcāśaditi |
yathāsaṅkhyamiti |

vistara: |

ākāśanantyāyatanasaṃgṛhītā aṣṭāviṃśati: |
vijñānānantyāyatanasaṃgṛhītāścaturviṃśati: |

ākiñcanyāyatanasaṃgṛhītā viṃśati: | bhavāgra
āryamārgo nāstīti tatsaṃgṛhītā na santīti na

@759

rviṃśatirviṃśatiśca bhavanti; teṣu
dharmajñānasyādhobhūminirodhālambanasya
cānvayajñānasyā-

bhāvāt | adhobhūmipratipakṣālambanaṃ tu bhavati,
tasyānyonyahetutvāditi |

yeṣāṃ tu

ārgānvayajñānamapyekaikabhūmipratipakṣālambanamiṣṭam,
teṣāmaṣṭaviṃśati-

madhikān prakṣipyānāgamyasaṃgṛhītā aśītirvajropamā
bhavanti | evaṃ yāvaccaturthadhyāna-

saṃgṛhītā: |

-------------------

cintyante | teṣu dharmajñānasyābhāvāditi |
teṣvākāśānantyāyatanādiṣu dharmajñānasyābhāvāt |

dharmajñānasya ṣaḍbhūmikatvāt |
tasmānnirodhamārgadharmajñānākārai: samprayuktā aṣṭau
na bhavanti |

adhobhūminirodhālambanasyacānvayajñānasyābhāvāt |
nirodhānvayajñānākārai: samprayuktāścaturdhyāna-

nirodhālambanā: ṣoḍaśa punarna
bhavantītyaṣṭāviṃśatirbhavanti | dvāpañcāśato'ṣṭau
ṣoḍaśa caivāpanīyeti

kṛtvā | katham ? ākāśānantyāyanasaṃgṛhītā
bhāvāgrikadu:khasamudayānvayajñānākārai: samprayuktā

aṣṭau, nirodhānvayajñānākārai: samprayuktā
ākāśānantyāyatanādinirodhālambanā: ṣoḍaśa,

mārgānvayajñānākārai: samprayuktāścatvāra iti ta ime
jñānākārālambanabhedabhinnā aṣṭāviṃśati-

rbhavanti | evaṃ
vijñānānantyāyatananirodhālambanāścaturo'panīya
caturviṃśatiryojyā: | ākiñcanyā-

yatanasaṃgṛhītā
vijñānānantyāyatananirodhālambanānapyaparānapanīya
viṃśatiriti | kiṃ puna: kāraṇaṃ

svabhūmyūrdhvabhūmikanirodhamevālambanta ārūpyā:;
nādhobhūmikaṃ dhyānavat ? na hyadhobhūmikaṃ

du:khamanālambya tannirodha: śakyamālambitum | du:khaṃ ca
sarvaṃ sāsravameva | eṣa ca niyama: |

"na maulā: kuśalārūpyā: sāsravādharagocarā:" (abhi^
8.21) ityetatkāraṇam | dhyānānāṃ

tu samastālocanatvānna pratiṣedha: | vakṣyati hi "dhyānaṃ
sadviṣayaṃ śubham" (abhi^ 8.20)

iti | atha kasmānnirodhamevālambante, na punardu:khaṃ
samudayaṃ vā ? bhavāgrādadhobhūmervītarāgatvāt |

tasya hi bhāvāgrika eva navama: prakāro
vajropamavadhyo'vaśiṣṭa iti | adhobhūmipratipakṣālambanaṃ

tu bhavatīti | anvayajñānamadhikṛtam | tacca
vajropamasamādhisamprayuktaṃ veditavyam | tasya prati-

pakṣasya anyonyahetutvāditi | "anyonyaṃ navabhūmistu mārga:
samaviśiṣṭayo:" (abhi^ ko^

2.53) iti vacanāt | sarvaṃ hi mārgānvayajñānaṃ
navabhūmikānvayajñānapakṣālambanamiti |

yeṣāṃ tviti vistara: | yeṣāmābhidharmikāṇāṃ
mārgānvayajñānamapi na kevalanirodhānvaya-

jñānamekaikabhūmipratipakṣālambanamiṣṭam,
teṣāmaṣṭāviṃśatimadhikān prakṣipya
anāgamyasaṃgṛhītā

aśītirvajropamā bhavanti | kathaṃ kṛtvā ? pūrvakā:
kṛtsnasyānvayajñānapakṣyasyālambanā mārgānvaya-

jñānākārai: samprayuktāścatvāra: |
idānīmekīyamatenaikekabhūmipratipakṣālambanā api
vyavasthāpyante-anāgamyasaṃgṛhītā:

prathamadhyānapratipakṣālambanā mārgānvayajñānākārai:
samprayuktāścatvāra: | evaṃ yāvadākiñcanyāyatana-

pratipakṣālambanā mārgānvayajñānākārai:
samprayuktāścatvāra ityevamaṣṭāviṃśatiradhikā bhavanti
|

evamaṣṭāviṃśatimadhikān prakṣipya
dvāpañcāśadaśītirbhavanti | kiṃ puna: kāraṇaṃ
bhavāgrapatipakṣā-

lambanā mārgānvayajñānākārai: samprayuktāścatvāro na
gaṇyante ? āha-na bhavāgrasaṃgṛhīto'nāsravo

mārgo bhavāgrapratipakṣo'sti, prathamadhyānabhūmikastvasti,
yāvadākiñcanyāyatanabhūmika iti |

tasmāt tadbhūmipratipakṣālambanā evoktā:, na
bhavāgrapratipakṣālambanā iti |

@760

ākāśānantyāyatanādiṣu yathākramaṃ catvāriṃśat,
dvātriṃśat, caturviṃśatiśca bhavanti |

punargotrendriyabhedāt bhūyāṃso bhavanti ||44||

-------------------

apare punarvyācakṣate-yeṣāṃ tu
mārgānvayajñānamapyekaikabhūmipratipakṣālambanamiṣṭam |
yathā

nirodhānvayajñānamiṣṭamityabhiprāya: | teṣāṃ
bhāvāgnikadu:khasamudayānvayajñānākārai: samprayuktā

aṣṭau | nirodhamārgadharmajñānākārai: samprayuktā
aṣṭau | nirodhānvayajñānākārai: samprayuktā: prathama-

dhyānanirodhālambanāścatvāra: | evaṃ yāvad
bhavāgranirodhālambanāścatvāra iti dvātriṃśadbhavanti |

evaṃ mārgānvayajñānākārairapi samprayuktāstathaiva
dvātriṃśaditi kṛtvā | aṣṭāviṃśatimadhikān

prakṣipyānāgamyasaṃgṛhītā aśītirvajropamā bhavantīti
| teṣāṃ hi ye hi kṛtsnasyānvayajñāna-

pakṣasyālambanānmārgānvayajñānākārai:
samprayuktāścatvāraste na santi |
bhavāgrapatipakṣālambanāstu

tatsthāne bhavantītyato aśītirvajropamā bhavantīti |

evaṃ yāvaccaturthadhyānasaṃgṛhītā: | katham ?
aṣṭāviṃśatimadhikān prakṣipya dhyānāntara-

saṃgṛhītā aśītirvajropamā bhavanti | yathā
dhyānāntarasaṃgṛhītā:, evaṃ
prathamadvitīyatṛtīyacaturtha-

dhyānasaṃgṛhītā: pratidhyānamaśītirvajropamā bhavanti |

ākāśānantyāyatanādiṣviti | bhavāgravarjyeṣu
triṣvārūpyeṣu yathākramaṃ catvāriṃśat

dvātriṃśaccaturviṃśatiśca bhavanti | kathaṃ kṛtvā ?
ākāśānantyāyatane tāvadaṣṭāviṃśatyāṃ
vajropameṣvā-

kāśānantyāyatanapratipakṣālambanāt
mārgānvayajñānākārai: samprayuktāṃ^ścatura: prakṣipya
yāvadā-

kiñcanyāyatanapratipakṣālambanāṃ^ścatura iti dvādaśa
prakṣipya catvāriṃśadbhavanti | evaṃ caturviṃśatyāṃ

vijñānānantyāyatanapratipakṣālambanāṃ^ścatura:
prakṣipya, ākiñcanyāyatanapratipakṣālambanāṃ^ścatura:

prakṣipya dvātriṃśadbhavanti | evaṃ
viṃśatyāmākiñcanyāyatanapratipakṣālambanāṃ^ścatura:
prakṣipya

caturviṃśatirbhavanti |

āha-nanvapadiṣṭamadhobhūmipratipakṣālambanaṃ tu bhavati,
tasyānyonyahetutvāditi; atha

kasmāt svabhūmyūrdhvabhūmipratipakṣālambanā evoktā
ākāśānantyāyatanādisaṃgṛhītā:, nādhobhūmi-

pratipakṣālambanā iti ? atrocyate-aviśeṣyaṃ
navabhūmikamanvayajñānapakṣaṃ mārgamadhobhūmiprati-

pakṣālambanaṃ bhavatītyuktam | na
punarākāśānantyāyatanādisaṃgṛhītasyādhobhūmiprati
pakṣālambanaṃ

bhavatītyuktam | na
punarākāśānantyāyatanādisaṃgṛhītasyādhobhūmiprati
pakṣālambanam | kiṃ tarhi ?

svabhūmyūrdhvabhūmikapratipakṣālambanameva |
tatrāviśeṣarūpeṇādharālambanamanvayajñānaṃ bhavati, na

viśeṣasvarūpeṇa | svabhūmyūrdhvabhūmyālambanaṃ tu
viśeṣarūpeṇāpi bhavatīti |

eṣa tu pūrvako vaibhāṣikāṇāṃ sthāpanāpakṣa: |
sāmānyarūpeṇaiva sarvamanvayajñānapakṣamā-

lambate'nvayajñānamiti | tathā
hyācāryasaṅghabhadreṇoktam-"sarvaṃ hi mārgānvayajñānaṃ
nava-

bhūmikānvayajñānapakṣālambanam" iti |

apare tvevaṃ
vyācakṣate-bhavāgrikadu:khasamudayānvayajñānākārai:
samprayuktā aṣṭau,

nirodhānvayajñānākārai: samprayuktā
ākāśānantyāyatananirodhālambanāścatvāra:, evaṃ
yāvadbhāvā-

grikanirodhālambanāścatvāra iti ṣoḍaśa,
mārgānvayajñānākārairapi samprayuktā ākāśānantyā-

yatanapratipakṣālambanāścatvāra:, evaṃ
yāvadbhavāgrapratipakṣālambanaścatvāra iti ṣoḍaśa | ta
ete

@761

yastvasau bhāvāgriko navama: prakāra ukto yasya vajropamena
prahāṇam,

tatkṣayāptyā kṣayajñānam,

tasya punarnavamasya prakārasya kṣayaprāptyā saha
kṣayajñānamutpadyate | vajropamasamādhera- 

nantaraṃ paścimo vimuktimārga: | ataeva tatkṣayajñānaṃ
sarvāsravakṣayaprāptisahajatvāt

prathamata: |

aśaikṣo'rhannasau tadā |

utpanne ca puna: kṣayajñāne so'rhattvapratipannaka: aśaikṣo
bhavatyarhaṃścārhattvaphalaprāpta: |

phalāntaraṃ prati puna: śikṣitavyābhāvādaśaikṣa: | ata
eva sa parārthakaraṇārthatvāt, sarvasarāga-

pūjārhattvāccārhanniti siddhaṃ bhavati |

-------------------

dviṣoḍaśa, pūrvoktāścāṣṭāviti
catvāriṃśadākāśānantyāyatanasaṃgṛhītā vajropamā
bhavanti |

vijñānānantyāyatanasaṃgṛhītā dvātriṃśat |
ākāśānantyāyatananirodhapratipakṣālambanāṣṭā
vapanīyeti

ākiñcanyāyatanasaṃgṛhītāścaturviṃśati: |
vijñānānantyāyatananirodhapratipakṣālambanānapyaparā-

naṣṭāvapanīyeti | bhavāgrasyāpi hi te'dhobhūmikaṃ
pratipakṣamārgamācakṣata iti |

punargotrendriyabhedād bhūyāṃso bhavantīti | katham ? ye
yāvadaṣṭau sarvaprathamā uktā:,

teṣām | yo bhāvāgrikadu:khālambano'nityākārasamprayukto
vajropama:, tasya ṣaḍgotrabhedāt

ṣoḍā bheda: | evaṃ du:khādyākārasamprayuktānāṃ
trayāṇāṃ pratyekaṃ ṣoḍhā bheda: | teṣāmapi pratyekaṃ

mṛdumadhyādhimātrendriyabhedādbheda: | yathā caiṣāṃ
pratyekaṃ gotrendriyabhedā:, evaṃ bhāvāgrikasamudayā-

lambanānāṃ caturṇāṃ pratyekaṃ ṣaḍgotrabhedāt ṣoḍā
bheda: | indriyabhedācca tridhā bheda: | yathā
caiṣāmaṣṭānāṃ

gotrendriyabhedāt pratyekaṃ ṣoḍhā tridhā ca bheda:, evaṃ
sarveṣāmanāgāmyasaṃgṛhītānāṃ jñānākārā-

lambanabhedabhinnānāṃ
yāvadākiñcanyāyatanasaṃgṛhītānāṃ gotrendriyabhedād
bheda: | anayā vartanyā

yojya: |

evaṃ vā yojya:-prathame pakṣe
dvāpañcāśadanāgāmyasaṃgṛhītā: |
yāvadviṃśatirākiñcanyā-

yatanasaṃgṛhītā ityabhisamasya caturaśītiruttarāṇi
trīṇi śatāni vajropamānāṃ bhavanti, tāni

ṣaḍguṇīkṛtya triguṇīkṛtya ca ṣaṭsahasrāṇi
navaśatāni dvādaśottarāṇi bhavanti | gotrendriyabhedāt

ṣaḍguṇīkṛtya triguṇīkṛtya ca daśasahasrāṇi
aṣṭaṣaṣṭyuttarāṇi ca trīṇi śatāni vajropamānāṃ

bhavantīti ||44||

ata eva tatkṣayajñānamiti | kuta: ?
ityāha-sarvāsravakṣayaprāptisahajatvāt prathamata

iti | yasmāt sarvāsravakṣayaprāptyā saha jātaṃ
tatprathamato jñānam | tasmāt kṣayajñānamityucyate;

madhyapadalopāt | nairuktividhānato vā | sarvagrahaṇaṃ
srotaāpannādijñānaviśeṣaṇārtham | prathamato-

grahaṇamanutpādajñānādiviśeṣaṇārtham |
saṅketāpekṣayo hi śabdapravṛtti: | ata eva sa iti |
svārthapari-

samāpte: | sa parārthakaraṇārhattvādarhan |
parārthakaraṇayogyatvādityartha: |
sarvasarāgapūjārhattvācceti |

sarāgā: pṛthagjanaśaikṣā:, teṣāṃ sarveṣāṃ
pūjāmarhatītyarhan | siddhaṃ bhavatīti | kiṃ siddhaṃ
bhavati ?

@762

anye sapta pūrvoktā: pudgalā śaikṣā iti |

kena te śaikṣā: ? āsravakṣayāya nityaṃ
śikṣaṇaśīlatvācchikṣātraye | adhiśīla-

madhicittamadhiprajñaṃ ca | tā: puna:
śīlasamādhiprajñāsvabhāvā: |

pṛthagjano'pi śaikṣa: prāpnoti ? na; yathābhūtaṃ
satyāprajñānāt punaścāpaśikṣaṇāt |

ata eva dvirabhidhānaṃ sūtre-"śikṣāyāṃ śikṣate,
śikṣāyāṃ śikṣata iti śikṣakastasmācchaikṣa

ityucyate" iti | `ya: śikṣata evaṃ nāpaśikṣate sa
śaikṣa:' ityavadhāraṇaṃ yathā vijñāyeta |

prakṛtistha ārya: kathaṃ śikṣaṇaśīla: ? āśayata: |
sthitādhvagavat, prāptyanu-

ṣaṅgataśca śikṣātrayasya |

atha śaikṣā dharmā: katame ? śaikṣasyānāsravā: |

-------------------

ityāha-anye sapta pūrvoktā: pudgalā: śaikṣā iti | traya:
phalasthāścatvāraśca pratipannakā uktā: |

asāvevāśaikṣa ityavadhāraṇādetadanye āryā: śaikṣā
iti siddham |

kena te śaikṣā iti | kena kāraṇena te sapta pudgalā:
śaikṣā ityucyante ? ityāha-

āsravakṣayāya nityaṃ śikṣaṇaśīlatvāditi | śikṣā
śīlameṣāmiti śaikṣā: | "śīlam"

(4.4.61) "chattrādibhyo ṇa: (pā^ sū^ 4.4.62) iti lakṣaṇāt
| kva śikṣaṇaśīlā: ?

śikṣātraye | kiṃ śikṣātrayam ?
adhiśīlamadhicittamadhiprajñaṃ ca | kiṃsvabhāvāstā: ?
ityāha-

tā: puna: śīlasamādhiprajñāsvabhāvā iti | śīle
śikṣā adhiśīlam, evaṃ yāvatprajñāyāṃ śikṣetyadhi-

prajñamiti | "avyayaṃ vibhakti^" (pā^ sū^ 2.1.6)
ityavyayībhāvasamāsa: | śikṣākriyāṇāṃ

tvavyatirekācchīlādisvabhāvā: śikṣā iti vyācaṣṭe |

pṛthagjano'pi śaikṣa: prāpnotīti | pṛthagjano'pi
vinayoktāsu śikṣāsu śikṣata iti ? na

yathābhūtaṃ satyāprajñānāt | naitadevam ?  yathābhūtaṃ
satyānāṃ du:khādīnāṃ aprajñānādanavabodhāt |

"taddhi bhikṣavo dṛṣṭaṃ yadāryayā prajñayā" iti
vacanāt | tathā hi sūtre adhiśīlamadhicittaṃ vā

śikṣāṃ vistareṇoktvāha-"adhiprajñaṃ śikṣā katamā ?
idaṃ du:khamāryasatyamiti yathābhūtaṃ

prajānāti, ayaṃ dukha:samudaya:, ayaṃ du:khanirodha:, iyaṃ
du:khanirodhagāminī pratipadāryasatyam"

iti, yathābhūtasatyāprajñānāt | yatra ca śikṣitā:
śīlādiṣu, tatra punarapaśikṣaṇāt | prātimokṣa-

saṃvaraparityāgata: ūṣmagatādiparihāṇitaścārya:
punaryadyapi kiṃcit parityajati, na tu sarvam |

na hyāryasya kadācidapi śikṣātrayaṃ nāstīti |

prakṛtistha ārya iti | asamāhitāvasthā satvānāṃ
prakṛti:, tatrastha ārya: piṇḍapāta-

cārādigata: | na śikṣaṇaśīla iti | na śaikṣa:
syādityabhiprāya: | āśayata iti | chandata: |

sthitādhvagavat | adhvaga ucyate yo'dhvānaṃ gacchati,
saṃsthito'pyadhvaga ityucyate; gamanāśaya-

syāparityāgāt tadvat | prāptyanuṣaṅgataśca |
śīlasamādhiprajñānāṃ ca prāptaya: prakṛtisthasyāpya-

nuṣajyante | tasmāt prakṛtistho'pi nāśikṣaṇaśīla eveti
|

śaikṣāśaikṣanirdeśaprasaṅgenedamucyate-atha śaikṣā
dharmā: katame ityādi | śaikṣāsyānāsravā

dharmā: saṃskṛtasvabhāvā: | evamaśaikṣasyāśaikṣā
dharmā: |

@763

aśaikṣā: katame ? aśaikṣasyānāsravā: |

nirvāṇaṃ kasmānna śaikṣam ? aśaikṣapṛthagjanayorapi
tadyogāt |

kasmānnāśaikṣam ? śaikṣapṛthagjanayorapi tadyogāt |

ta ete sarva evāṣṭāvāryapudgalā bhavanti |
pratipannakāścatvāraśca phale sthitā: |

tadyathā-srotaāpattiphalasākṣātkriyāyai pratipannaka:
srotaāpanna: | evaṃ yāvadarhattva-

phalasākṣātkriyāyai pratipannako'rhanniti |

nāmata ete'ṣṭau bhavanti | dravyastu pañca | prathama:
pratipannaka:, catvāraśca phalasthā: |

śeṣāṇāṃ pratipannakānāṃ triphalasthāvyatirekāt |
anupūrvādhigamaṃ pratyevamucyate | bhūya: kāmavītarāgau
tu syātāṃ darśanamārge sakṛdā-

gāmyanāgāmiphalapratipannakau, na ca
srotaāpanna-sakṛdāgāmināviti |

dvividho hi bhāvanāmārga ukta:-laukika:, lokottaraśceti |
kenāyaṃ śaikṣa: ?

kuto vairāgyaṃ prāpnoti ?

lokottareṇa vairāgyaṃ bhavāgrāt,

na laukikena | kiṃ kāraṇam ? tata ūrdhvaṃ laukikābhāvāt,
svabhūmikasya vā

pratipakṣatvāt | kasmānna pratipakṣa: ?
tatkleśānuśayitatvāt | yo hi kleśo yatra

vastunyanuśete, na tasya tadvastu prahāṇāya saṃvartate |
yasya ca ya: pratipakṣo na tatra sa

kleśo'nuśeta iti |

-------------------

nirvāṇāṃ kasmānna śaikṣam | yacchaikṣeṇa
prāptamityabhiprāya: | aśaikṣapṛthagjanayorapi

tadyogāditi | pṛthagjano'pi laukikamārgaprāptena nirvāṇena
yujyate |

prathama: pratipannaka iti | darśanamārgastha: |
śeṣāṇāmiti | vistara: | śeṣāṇāṃ pratipannakānāṃ

sakṛdāgāmyanāgāmyarhattvaphalapratipannakānāṃ
triphalasthāvyatirekāt | srotaāpattisakṛdāgāmya-

nāgāmyarhattvaphalapratipannakānāṃ triphalasthāvyatirekāt
| srotaāpattisakṛdāgāmyanāgāmiphala-

sthebhyo'vyatirekāt | sakṛdāgāmipratipannakādaya:
srotaāpannādibhyo nānya ityartha: |

anupūrvādhigamaṃ pratyevamucyata iti | anupūrveṇa
catu:phalaprāptiṃ pratyucyate-dravyata:

pañceti | bhūya:kāmavītarāgau tu syātām |
bhūyovītarāga: kṣīṇaṣaṭprakāra: | kāmavītarāga:
kṣīṇa-

navaprakāra: | darśanamārge darśanamārgāvasthāyāṃ
yathākramaṃ sakṛdāgāmyanāgāmiphalapratipannakau

syātām | na ca srotaāpannasakṛdāgāminau | kiṃ tarhi ?
tadvyatiriktau | tathā ca sati dravyata:

sapta bhavanti-srotaāpattisakṛdāgāmyanāgāmiphala
pratipannakāstrayaścatvāraśca phalasthā iti

arhattvaphalapratipannaka eko'nāgāmiphalasthānna vyatirikta
ityavagantavyam |

dvividho hi bhāvanāmārga ukta iti | "dvividho bhāvanāmārgo
darśanākhyastvanāsrava:"

(abhi^ ko^ 6.1) iti vacanāt |

tatkleśānuśayitatvāditi | yasmāt tadbhūmika: kleśastatra
laukike mārge

ālambanato'nuśayita: | yo hi kleśa iti vistareṇa
sādharmyavaidharmyadṛṣṭāntaṃ darśayati | yo

@764

anyato dvidhā ||45||

bhavāgrādanyata: sarvato bhūmerlaukikenāpi vairāgyam,
lokottareṇāpi ||45||

tatra puna:-

laukikenāryavairāgye visaṃyogaprāptayo dvidhā |

laukikena mārgenāryavairāgyaṃ gacchato dvividhā
visaṃyogaprāptaya utpadyante-

laukikya:, lokottarāśca |

lokottareṇa cetyeke,

lokottareṇāpyevamityapare | kiṃ kāraṇam ?

tyakte kleśāsamanvayāt ||46||

yadi hyāryamārgeṇa vairāgyaṃ prāpnuvato laukikī
visaṃyogaprāptirnotpadyate, evaṃ sati

ya āryamārgeṇākiñcanyāyatanād vītarāgo dhyānaṃ
niśrityendriyāṇi sañcarati, sa

kṛtsnapūrvamārgatyāgāt kevalaphalamārgalābhācca
ūrdhvabhūmikleśavisaṃyogenāsamanvāgata:

syāt | tyakte ca tasmin punarapi tai: kleśai: samanvāgata:
syāditi ||46||

bhavāgrārdhavimuktordhvajātavat tvasamanvaya: |

-------------------

yadbhūmiko mārga: na sa tadbhūmikakleśapratipakṣa:;
tatkleśānuśayitvāt | asamāhitadbhūmika-

dharmāntaravat | vaidharmyeṇa
tūparisāmantakamārgavadanāsravavat pratipakṣamārgavadvā |
laukikenāpi

vairāgyamiti | uparibhūmisāmantakena | lokottareṇāpīti |
tatpratipakṣeṇa svādharabhūmikenānāsraveṇa

mārgeṇa ||45||

"laukikenāryavairāgye" iti | tadyathā srotaāpanna:
śamathacarito laukikena mārgeṇa

vairāgyaṃ gacchata: pratiprakāraṃ visaṃyoga prāptaya:
sāsravo'nāsravaścotpadyante |

dhyānaṃ niśrityeti | yāvacchaikṣa:
ṣaḍbhūmīrniśrityendriyāṇi sañcarati, nārūpyamiti |

"aśaikṣo nava niśritya bhūmī: śaikṣastu ṣaḍ" (abhi^ ko^
6.61) iti vacanāt | tenāha-

yo dhyānaṃ niśrityendriyāṇi sañcarati, sa
kṛtsnapūrvamārgatyāgādārūpyamārgāṇāṃ
mṛdvindriyasaṃgṛhītānāṃ

pūrvalabdhānāṃ tyāgāt | kevalaphalamārgalābhācca
kevalasyānāgāmiphalasya tīkṣṇendriyasvabhāvasya 

lābhāt | "sa viśeṣaṃ phalaṃ tyaktvā phalamāpnoti
vardhayan" (abhi^ ko^ 6.62) iti

vacanāt | ūrdhvabhūmikakleśavisaṃyogena
ārūpyāvacarakleśavisaṃyogenāsamanvāgata: syāt |

ayaṃ cāparo doṣa:-tyakte ca
tasminnūrdhvabhūmikleśavisaṃyoge tai:
kleśairūrdhvabhūmikai: samanvāgata:

syāditi ||46||

"bhavāgrārdhavimuktordhvajātavat tvasamanvaya:" iti | ardhena
vimukto'rdhavimukta:,

bhavāgrādardhavimukto bhavāgrārdhavimukta:; ūrdhva jāta
ūrdhvajāta:, bhavāgrārdhavimuktaścordhvajātaśca

bhavāgrārdhavimuktordhvajātau, tayoriveti
bhavāgrārdhavimuktordhvajātavat | samanvayastaistasyeti

vākyaśeṣa: | tuśabda: pūrvadoṣavyāvartanārtham |

@765

asatyāmapi tu tasyāṃ laukikyāṃ visaṃyogaprāptau na tai:
samanvāgama: syāt |

tadyathā bhavāgrādardhaprakāravimuktasya asatyāmapi tu
laukikyāṃ tadvisaṃyogaprāptau

tyaktāyāmapi cendriyasañcāreṇa lokottarāyāṃ na punastai:
kleśai: samanvāgamo bhavati |

yathā ca pṛthagjanasya prathamadhyānabhūmerūrdhvaṃ
jātasya kāmāvacarakleśavisaṃyoga-

prāptityāgānna punastai: samanvāgamo
bhavatītyajñāpakametat |

katamayā punarbhūmyā kuto vairāgyaṃ bhavati ?

anāsraveṇa vairāgyamanāgamyena sarvata: ||47||

ābhavāgrāt ||47||

atha ya: sāmantakaṃ niśrityādharabhūmivairāgyaṃ
prāpnoti, kimasyānantaryamārgavat

sarve vimuktimārgā: sāmantakād bhavanti ? netyāha | kiṃ
tarhi ?

dhyānāt sāmantakād vāntyo muktimārgastribhūjaye |

nava hyupapattibhūmaya:-sarvakāmadhātu:, aṣṭau ca
dhyānārūpyā: | tatra yāvad

dvitīyadhyānavairāgyaṃ tribhūmijaya: | tasmin paścimo
vimuktimārga: sāmantakād bhavati,

dhyānādvā maulāt |

nordhvaṃ sāmantakāt,

-------------------

tamarthaṃ vivṛṇvannāha-asatyāmiti vistara: | asatyāmapi
tasya pudgalasya laukikyāṃ

visaṃyogaprāptau na tai: kleśai: samanvāgama: syāt |
tadyathā bhavāgrārdhaprakāravimuktasyeti vistara: |

tasya hi laukikī bhavāgrārdhaprakāra
visaṃyogaprāptirnāsti; tatpratipakṣalaukikamārgābhāvāt |

lokottarā ca tadvisaṃyogaprāptirdhyānaṃ
niśrityendriyasañcāreṇa tyaktā syāt | na ca
punastairbhāvāgri-

kleśaprakārai: samanvāgamo bhavatītyabhyupagamyate
bhavadbhi: | tadvadasya syāt |

yathā ca pṛthagjanasya prathamadhyānabhūmerūrdhvaṃ
jātasya dvitīyadhyānādyupapannasya | kāmā-

vacarakleśavisaṃyogaprāptityāgāt |
prathamadhyānabhūmikāyā visaṃyogaprāpte:
"bhūmisañcārahānibhyāṃ

dhyānāptaṃ tyajyate śubham | tathārūpyāptam" (abhi^ ko^
4.40) iti niyamāt tyāgo bhavati |

tasmānna punastai: kāmāvacarai: kleśai: samanvāgamo
bhavatītyabhyupagamyate | tadvadasyāpi pudgalasya

syāt | pṛthagjanasyeti grahaṇam-yasmādāryasya laukikena
mārgeṇa kāmadhātorūrdhvaṃ vā vairāgyaṃ

gacchata: kleśavisaṃyogaprāptirlaukikī lokottarā ca
bhavati, tatra yā laukikī kāmāvacara-

kleśavisaṃyogaprāpti:, tasyā:
prathamadhyānabhūmerūrdhvajātasya bhūmisañcāreṇa tyāgo
bhavati, na

lokottarāyā:; "ārye tu phalāptyuttaptihānibhi:" (abhi^ ko^
4.40) iti tyāganiyamāt |

tasyāṃ ca satyāṃ lokottarāyāṃ prathamadhyānādūrdhvaṃ
jātasyāpyāryasya na punastai: samanvāgamo

sambhavati, na tvevaṃ pṛthagjanasyeti pṛthagjanagrahaṇam |
tasmādajñāpakametat | "tyakte kleśā-_

samanvayāt" (avhi^ ko^ 6.46) iti yaduktam |

"sarvata:" iti | svordhvādhobhūmita: | tasya
sāsravānāsravatvāt ||47||

@766

tribhūmijayādūrdhvaṃ maulādeva, na puna: sāmantakād;
upekṣendriyasāmānyāt | triṣu

hi dhyāneṣu sāmantamaulayorindriyabhedāt kaścinna śaknoti
maulaṃ dhyānaṃ praveṣṭum;

indriyasañcārasya duṣkaratvāt |

atastribhūmivairāgye dhyānasāmantakādapyanyo vimuktimārgo
bhavati |

"anāsraveṇa vairāgyamanāgamyena sarvata:" (abhi^ ko^ 6.47),
ityuktam,

anyaistu noktam | atha ucyate-

āryairaṣṭābhi: svordhvabhūjaya: ||48||

anāsravairaṣṭābhirdhyānadhyānāntarārūpyai: svasyā
ūrdhvāyāśca bhūmervairāgyaṃ nādharāyā:,

vītarāgatvāt | tatra lokottarā ānantaryavimuktimārgā:
satyālambanatvāt satyākārapravṛttā

iti siddham ||48||

vimuktyānantaparyapathā laukikāstu yathākramam |

śāntādyudārādyākārā:,

vimuktimārgā: śāntādyākārā:, ānantaryamārgā
audārikādyākārā: | te punaryathā-

kramam-

uttarādharagocarā: ||49||

vimuktimārgā uttarāṃ bhūmiṃ śāntata: praṇītato
ni:saraṇataścākārayanti sambhavata: |

ānantaryamārgā adharāṃ bhūmimaudārikato du:khilata:
sthūlabhittikataśca | aśāntatvādau-

dārikata:; mahābhisaṃskārataratvāt | apraṇītatvāt;
du:khilato bahudauṣṭhulyataratvena

-------------------

upekṣendriyasāmānyāditi |
caturthadhyānādisamāpattitatsāmantakayorupekṣendriyaṃ
tulya-

miti | kaścinna śaknotīti mṛdvindriya: | indriyasañcārasya
duṣkaratvāditi | upekṣendriyānantaraṃ

sukhendriyasya saumanasyendriyasya vā duṣkaratvāt |

maulasāmantakayorupekṣendriyasāmānye sati kimarthaṃ
maulādevāntyaṃ vimuktimārgaṃ sammukhī-

karoti | na sāmantakāt vītarāgabhūmibāhumānyāt |
nādharāyā vītarāgatvāditi | tassāmantakena

vādhovairāgyasya kṛtatvāt | satyākārapravṛttā iti |
anityādyākārapravṛttā: ||48||

sambhavata iti | yadyadharāṃ bhūmimaudārikata:
paśyantyūrdhvaṃ tadviparyayeṇa śāntata ityeke |

apare vyācakṣate-śāntādyākārāṇāṃ
kadācidekenāpyākāreṇākārayanti, nāvaśyaṃ samastairiti
|

audārikata iti | audārikamityaudārikata: |
aśāntatvādaudārikata: | kathamaśāntādharā bhūmi: ?

mahābhisaṃskārataratvāt | idaṃ mahābhisaṃskāraṃ
yatnasādhyaṃ mārgeṇa sahādharaṃ sthānam, idamapi

mahābhisaṃskāraṃ saha mārgeṇordhva sthānam,
idamanayoratiśayeneti mahābhisaṃskārataram, tadbhāva:

tasmāt | khilam durbhedam, kutsitaṃ khilaṃ du:khilamiti
du:khilata: | kathama praṇītādharā bhūmi: ?

ityāha-bahudauṣṭhulyataratvena pratikūlabhāvāditi |
dauṣṭhulyaṃ kāyacittayorakarmaṇyatā kleśānu-

kūlatetyartha: | bahudauṣṭhulyamasyeti bahudauṣṭhulyam |
idamapi bahudauṣṭhulyaṃ samārgamadharaṃ sthānam,

@767

pratikūlabhāvāt | sthūlabhittikata:; tayaiva
tadbhūmyani:saraṇāt bhittyani:saraṇavat | teṣāṃ

viparyayeṇa śāntapraṇītani:saraṇākārā: ||49||

gatamānuṣaṅgikam ||

idaṃ vaktavyam-atha kṣayajñānādanantaraṃ kimutpadyate ?

yadyakopya: kṣayajñānādanutpādamati:,

akopyadharmā cedarhanbhavati kṣayajñānāt
samanantaramanutpādajñānamasyotpadyate |

na cet |

kṣayajñānamaśaikṣī vā dṛṣṭi:,

na cedakopyadharmā bhavati kṣayajñānāt
kṣayajñānamevotpadyate, aśaikṣī vā samyagdṛṣṭi: |

na tvanutpādajñānam; parihārisambhavāt |

kiṃ punarakopyadharmaṇa: sā naivotpadyate ?

sarvasya sā'rhata: ||50||

akopyadharmaṇo'pyanutpādajñānāt
kadācidanutpādajñānamevotpadyate, kadācidaśaikṣī

samyagdṛṣṭi: ||50||

yānyetāni catvāri phalānyuktāni, kasyaitāni phalāni ?
śrāmaṇyaphalāni |

kimidaṃ śrāmaṇyaṃ nāma ?

śrāmaṇyamamalo mārga:,

anāsravo mārga: śrāmaṇyam | tena hi śramaṇo bhavati;
kleśasaṃśamanāt | "śamitā

anena bhavanti anekavidhā: pāpakā akuśalā dharmā
vistareṇa yāvajjarāmaraṇīyā:,

-------------------

idamapi bahudauṣṭhulyaṃ samārgamūrdhvaṃ sthānam,
idamanayoratiśayeneti bahudauṣṭhulyataram, tadbhāvāt |

sthūlabhittikata iti | sthūlabhittikabhāvena | tayaiva
tadbhūmyani:saraṇāt | tayaiva bhūmyā tasyā

eva bhūmerani:saraṇāt | bhittyani:saraṇavat | yathā yathā
tayaiva bhittyā tasyā eva bhitterani:saraṇam,

tadavaṣṭabdhākāśadeśāt | teṣāṃ viparyayeṇeti |
alpābhisaṃskāratvādalpadauṣṭhulyataratvenā prati-

kūlabhāvāt tayā bhūmyā tadbhūmini:saraṇād yathākramaṃ
śāntapraṇītani:saraṇākārā: ||49||

gatamānuṣaṅgikam | idaṃ vaktavyamiti |
kṣayajñānāntarābhāvi vaktavyam | anuṣaṅgeṇa tu

laukikānantaryavimuktimārgalakṣaṇanirdeśa iti |

"yadyakopya: kṣayajñānādanutpādamati:" iti | apuna:
kartavyatājñām | tadasya tadānī-

mutpadyate | parihāṇisambhavāditi |
kleśotpādāvakāśo'stīti nāsyānutpādajñānamutpadyate |
kiṃ

kāraṇam ? parihāṇisambhavāt | yasmādasya parihāṇi:
sambhavati | yasya punaranutpādajñānam, na

tasya parihāṇiriti ||50||

tena hi śramaṇo bhavatīti | śrāmaṇyayogācchramaṇo
bhavati | yathā śauklyayogācchukla:

paṭa iti | śamayati kleśāniti śramaṇa: |

@768

tasmācchramaṇa ityucyate" iti sūtre vacanāt |
anatyantaśamanānna pṛthagjana: paramārthaśramaṇa: |

tasya puna: śrāmaṇyasya ?

saṃskṛtāsaṃskṛtaṃ phalam |

saṃskṛtāsaṃskṛtāni hi śrāmaṇyaphalāni
punaścatvāryuktāni sūtre | api tu

ekānnanavatistāni,

kāni punastāni ?

muktimārgā: saha kṣayai: ||51||

darśanaheyaprahāṇāyāṣṭāvānantaryamārgā:, aṣṭau
vimuktimārgā bhāvanāheyaprahāṇāya |

navasu bhūmiṣu pratyekaṃ navaprakārāṇāṃ kleśānāṃ
prahāṇāya tāvanta evānantaryamārgā:,

vimuktimārgāśca |

tatrānantaryamārgā: śrāmaṇyam, vimuktimārgā:
saṃskṛtāni śrāmaṇyaphalāni |

tanniṣyandapuruṣakāraphalatvāt | teṣāṃ kleśānāṃ
prahāṇānyasaṃskṛtāni śrāmaṇyaphalāni |

evamekānnanavatirbhavanti ||51||

evaṃ tarhi buddhasyopasaṅkhyānaṃ kartavyaṃ jāyate ? na
kartavyam | yadyapi bhūyāṃsi

phalāni,

catuṣphalavyavasthā tu pañcakāraṇasambhavāt |

yasyāṃ hi prahāṇamārgāvasthāyāṃ pañca kāraṇāni
sambhavanti, tasyāṃ kila bhagavatā

phalaṃ vyavasthāpitam |

katamāni pañca ?

pūrvatyāgo'nyamārgāpti: kṣayasaṅkalanaṃ phale ||52||

jñānāṣṭakasya lābho'tha ṣoḍaśākārabhāvanā |

1. pūrvamārgatyāga:, 2. apūrvamārgāpti:;
pratipannakaphalamārgatyāgalābhāt |

3. prahāṇasaṅkalanam; sarvasyaikaprāptilābhāt ||52||

-------------------

tanniṣyandapuruṣakāraphalatvāditi | tasya
śrāmaṇyasyānantaryamārgalakṣaṇasya yathāyogaṃ

vimuktimārgā asaṃskṛtāni ca niṣyandaphalatvāt
puruṣakāraphalatvācca | vimuktimārgāstasya

niṣyandaphalaṃ puruṣakāraphalaṃ ca | asaṃskṛtāni
puruṣakāraphalameva |

"yadbalājjāyate yat tat phalaṃ puruṣakārajam" (abhi^ ko^
3.58) yadbalāt

prāpyate ca yat tacca puruṣakāraphalamiti kṛtvā ||51||

evaṃ tarhīti | vistara: | yathā pṛthagjanasya pāṇine:
pravacane upasaṅkhyānaṃ kriyate, evaṃ

sarvajñasyāpi buddhasyopasaṃkhyānaṃ kartavyamupajāyata iti
vākyārtha: |

pūrvamārgatyāga iti vistara: | pūrvamārgatyāga:,
pratipannakamārgatyāgāt | apūrvamārgaprāptiśca

phalamārgalābhāditi | sarvasyaikaprāptilābhāditi |
sarvasya darśanaheyaprahāṇasyaikā bhāvanāmārga-

@769

4. yugapadaṣṭajñānalābhaścaturvidhānāṃ
dharmānvayajñānam | 5. ṣoḍaśākārabhāvanā

anityādyākārāṇām | imāni hi pañca kāraṇāni phale
phale bhavanti |

yadyanāsravo mārga: śrāmaṇyam, kathaṃ
laukikamārgaprāptaṃ phaladvayaṃ śrāmaṇyaphalaṃ

yujyate ?

laukikāptaṃ tu miśratvānāsravāpti: dhṛte: phalam ||53||

na hi tatra laukikamārgaphalameva prahāṇaṃ
sakṛdāgāmiphalaṃ vā bhavati,

anāgāmiphalaṃ vā | kiṃ tarhi ? darśanamārgaphalamapi
prahāṇaṃ tatra miśrīkriyate; sarvasya

tatphalasaṃgṛhītaikavisaṃyogaprāptilābhāt | ata eva hi
sūtra uktam-"sakṛdāgāmiphalaṃ

katamat ? yat trayāṇāṃ saṃyojanānāṃ prahāṇaṃ
rāgadveṣamohānāṃ ca tanutvamiti | anāgāmiphalaṃ

katamat ? yaduta pañcānāmavarabhāgīyānāṃ
saṃyojanānāṃ prahāṇam" iti | anāsravayā ca

visaṃyogaprāptyā tatprahāṇaṃ sandhāryate | tadbalena
parihīṇāt | ato'pyasya maraṇaṃ yuktaṃ

śrāmaṇyaphalam ||53||

-------------------

saṃgṛhītā prāptissrota āpattiphalaprāptikāle
mārgaheyaprahāṇasya ca sarvasyaikā sakṛdāgāmiphala-

saṃgṛhītā prāptirlabhyate | evamanāgāmyarhatvaphalayorapi
yojyam ||52||

caturvidhānāṃ dharmānvayajñānāmiti |
satyabhedāccaturvidhānāṃ
dharmajñānānāmanvayajñānānāṃ ca

tathaiva caturvidhānāmiti | yugapadaṣṭajñānalābha: |
laukikamārgaprāptaṃ phaladvayamiti | sakṛdāgāmi-

phalamanāgāmiphalaṃ ca | taddhi laukikenāpi mārgeṇa
prāptaṃ sambhavati | tatkathaṃ śrāmaṇyasyānāsra-

vamārgalakṣaṇasya phalaṃ yujyate ?

darśanamārgaphalamapi prahāṇamiti | apiśabdād
bhāvanāmārgaphalamapi prahāṇaṃ gṛhyate |

tasya dviprakārasyāpi prahāṇasya
sakṛdāgāmiphalasaṃgṛhītā vā ekā prāptirlabhyate |
tasmāddarśana-

mārgaphalaprahāṇayogādasaṃskṛtaṃ
sakṛdāgāmiphalanāgāmiphalaṃ vā śrāmaṇyaphalaṃ bhavati
| yat trayāṇāṃ

saṃyojanānāṃ prahāṇamiti | trisaṃyojanaprahāṇaṃ
darśanamārgeṇa | pañcāvarabhāgīyaikadeśānāṃ
satkāyadṛṣṭi-

śīlavrataparāmarśavicikitsānāṃ darśanamārgeṇaiva
prahāṇam | tasya prahāṇamiśrīkaraṇādevamuktaṃ

bhagavateti, tadbalena parihīṇāditi |

"laukikenāryavairāgye visaṃyogaprāptayo dvidhā" (abhi^ ko^
6.46) iti

tatrānāsravayā visaṃyogaprāptyā tatprahāṇaṃ
yallaukikamārgasamprāptaṃ sandhāryate | prāptiyogenā-

vaśyamupatiṣṭhata ityartha: | mriyate na phalabhraṣṭa iti |
tadabhāve hi laukikasyeva parihīṇasya

maraṇaṃ syāt | tadbaleneti |
anāsravavisaṃyogaprāptibalenetyartha: | saiva ca
vartamānalaukika-

mārgopajanitānāsravā prāptiranāgataścāṣṭāṅga
āryamārgo laukikabalena prāpyamāṇa: saṃskṛtaṃ

śrāmaṇyaphalaṃ vyavasthāpyamānaṃ na virudhyate | sūtre
tvasaṃskṛtaṃ śrāmaṇyaphalamudgrāhyate; prādhānyāt |

saṃskṛtaṃ śrāmaṇyaphalaṃ vyavasthāpyamānaṃ na
virudhyate | sūtre tvasaṃskṛtaṃ
śrāmaṇyaphalamudgrāhyate;

prādhānyāt | saṃskṛtamapyatraiṣṭavyamiti ||53||

@770

yadeva caitacchrāmaṇyamuktam,

brāhmaṇyam, brahmacakraṃ ca tadeva,

kleśānāṃ vāhanād brāhmaṇyam | brahmacakraṃ tu

brahmavartanāt |

anuttarabrāhmaṇyayogāt bhagavān brahmā | "eṣa hi bhagavān
brahmā ityapi, śānta:

śītībhūta ityapi" iti sūtrāt | tasyedaṃ cakramiti
brāhmam; tena pravartitvāt |

dharmacakraṃ tu dṛṅmārga:,

cakramaṇāccakram, tatsādharmyād darśanamārgo dharmacakram
|

kathamasya sādharmyam ?

āśugatvādyarādibhi: ||54||

āśugatvāt, tyajanakramaṇāt, ajitajayajitādhyavasanād,
utpatananipatanācca |

evamāśugatvādibhi: arādibhi: sādharmyādāryāṣṭāṅgo
mārgaścakramiti bhadantaghoṣaka: |

samyagdṛṣṭi-saṅkalpa-vyāyāma-smṛtayo hyavarasthānīyā:,
samyagvākkarmāntājīvā

nābhisthānīyā:, samādhirnemisthānīya iti darśanamārgo
dharmacakramiti |

-------------------

kleśānāṃ vāhanād brāhmaṇyamiti | vāhitā
anenānekavidhā: pāpakā akuśalā dharmā

iti brāhmaṇa: | tadbhāvo brāhmaṇyam = anāsravo mārga: |
kathaṃ brahmacakram ? ityāha-brahmacakraṃ tu

brahmavartanāditi | yasmād brahmaṇā pravartitam, tasmāt
brahmacakramiti | anuttarabrāhmaṇyayogāditi |

anuttarānāsravamārgayogādityartha: | eṣa hi bhagavān
brahmeti etadudāharaṇam | jīvakenoktametat |

"āśugatvādyarādibhi:" iti |
āśugatvādibhirarādibhiścetyartha: | āśugatvāditi

vistara: | idaṃ mārgasya cakraratnena sādharmyamucyate |
yathā cakraratnamāśugam, evaṃ darśanamārga: |

pañcadaśabhiścittakṣaṇai: satyābhisamayādāśuga iti |
tyajanakramaṇāt | yathā tadanyaṃ deśaṃ tyajatyanyaṃ

deśaṃ krāmati, evamayamānantaryamārgaṃ tyajati
vimuktimārgaṃ krāmati sammukhībhāvata: | satyāntara-

tyajanakramaṇādvā |

ajitajayajitādhyavasanāt | yathā tadajitāni
grāmanigamādīni jayati, jitāni

cādhyāvasati, evamayamānantaryamārgeṇājitān
satkāyadṛṣṭyādīn kleśān jayati; tatprāpti-

cchedāt | jitāṃ^ścādhyāvasati vimuktimārgeṇa;
kleśavisaṃyogaprāptisahotpādāt | utpatananipata-

nācca | yathā ca tat kvacidutpatati kvacinnipatati,
evamayamānantaryavimuktimārgāṇāṃ puna: puna:

sammukhībhāvāt | kāmādidu:khādisatyālambanato vā
yathāyogamutpatati, nipatati ca | rūpārūpya-

dhātvālambanādutpatati, kāmadhātvālambanānnipatatīti |

samyagdṛṣṭiriti vistara: | iha śīlaṃ pratiṣṭhāya
samādhilābha:, samādhilābhāt prajñā

yathābhūtaṃ bhāvyata ityata: samyagvākkarmāntājīvā
nābhisthānīyā: | samyagdṛṣṭyādīnāṃ tatpratibaddha-

vṛttitvāt śīlamādhārabhūtamiti kṛtvā |
samādhirnemisthānīya: | tenetareṣāmupagrahāt |
samyagdṛṣṭyā-

@771

kuta etat ? āryakauṇḍinyasya tadutpatto "pravarttitaṃ
dharmacakram" iti vacanāt |

kathaṃ tat triparivartaṃ dvādaśākāraṃ ca ? idaṃ
du:khamāryasatyam, tat khalu parijñeyam,

-------------------

dayo'rasthānīyā: | aravaditaścāmutaśca pravṛttatvāt |
kuta etaditi | kiṃ svamatametadvai bhāṣikāṇāṃ

darśanamārgo dharmacakramiti, āhosvidāgamata iti ?
tadutpattau pravartitamiti | darśanamārgotpattau

pravarttitaṃ dharmacakramiti sūtre vacanāt | katham ?
"bhagavān vārāṇasyāṃ viharati sma ṛṣipatane

mṛgadāve | tatra bhagavān pañcakān bhikṣūnāmantrayate
sma-`idaṃ du:khamāryasatyamiti bhikṣava:

pūrvamananuśruteṣu dharmeṣu
yoniśomanasikurvataścakṣurudapādi, jñānam, vidyā,
buddhirudapādi | ayaṃ

du:khasamudaya:......ayaṃ du:khanirodha:...ayaṃ du:khanirodha:
....iyaṃ du:khanirodhagāminī

pratipadāryasatyamiti pūrvamananuśruteṣu dharmeṣu
yoniśomanasikurvataścakṣurudapādi, jñānam, vidyā,

buddhirudapādi | tat khalu du:khamāryasatyamabhijñayā
parijñātavyaṃ mayeti pūrvamananuśruteṣu dharmeṣu

yoniśomanasikurvataścakṣurudapādīti pūrvavat | tat khalu
du:khasamudaya āryasatyamabhijñayā prahātavyaṃ

mayeti pūrvamananuśruteṣu dharmeṣu pūrvavat | tat khalu
du:khanirodha āryasatyamabhijñayā sākṣātkartavyaṃ

mayeti pūrvamananuśruteṣu dharmeṣu pūrvavat | tat khalu
du:khanirodhagāminī pratipadāryasatyamabhijñayā

bhāvayitavyaṃ mayeti pūrvamananuśruteṣu dharmeṣu pūrvavat
| tat khalu du:khamāryasatyamabhijñayā parijñātaṃ

mayeti pūrvamananuśruteṣu dharmeṣu pūrvavat | tat khalu
du:khasamudaya āryasatyamabhijñayā prahīṇaṃ

mayeti pūrvamananuśruteṣu dharmeṣu pūrvavat | tat khalu
du:khanirodha āryasatyamabhijñayā sākṣātkṛtaṃ

mayeti pūrvamananuśruteṣu dharmeṣu pūrvavat | tat khalu
punardu:khanirodhagāminī pratipadāryasatyamabhijñayā

bhāvitaṃ mayeti pūrvamananuśruteṣu dharmeṣu pūrvavat |
yāvacca mama bhikṣava eṣu caturṣvāryasatyeṣvevaṃ

triparivartaṃ dvādaśākāraṃ na cakṣurudapādi, na
jñānam, na vidyā, na buddhirudapādi; na tāvadahamasmāt

sadevakāllokāt samārakāt sabrahmakāt
saśramaṇabrāhmaṇikāyā: prajāyā: sadevamānuṣāsurāyā

mukto ni:sṛto visaṃyukto viprayukto viparyāsāpagatena
cetasā bahulaṃ vyahārṣam | na tāvadahamanuttarāṃ

samyaksambodhimabhisambuddho'smītyadhyajñāsiṣam | yataśca
mama bhikṣava eṣu catuṣvāryasatyeṣvevaṃ

triparivartaṃ dvādaśākāraṃ cakṣurudapādi, yāvad
buddhirudapādi; tato'hamastāt sadevakādyāvat

viprayukto viparyāsāpagatena cetasā bahulaṃ vyahārṣam |
tato'hamanuttarāṃ samyaksambodhimabhi-

sambuddho'smīti adhyajñāsiṣam' | asmin khalu
punardharmaparyāye bhāṣyamāṇe āyuṣmata: kauṇḍinya-

sya virajo vigatamalaṃ dharmeṣu
dharmacakṣurutpannamaśīteśca devatāsahasrāṇām | tatra
bhagavānāyuṣmantaṃ

kauṇḍinyamāmantrayate sma-`ājñātaste kauṇḍinya dharma:'
? `ājñāto me bhagavan !' `ājñātaste

kauṇḍinya dharma:' ? `ājñāto me sugata !' | `ājñāta
āyuṣmatā kauṇḍinyena dharma:' iti bhaumā

yakṣā: śabdamudīrayanti ghoṣamanuśrāvayanti |
etanmārṣā bhagavatā vārāṇasyāṃ ṛṣipatane mṛgadāve

triparivartadvādaśākāraṃ dharmacakraṃ pravartitam |
apravartitapūrvaṃ śramaṇena vā brāhmaṇena vā vā devena

vā māreṇa vā brahmaṇā vā kenacit punarloke sahadharmeṇa
bahujanahitāya" ( ) iti vistara: |

tadeva māryasya kauṇḍinyasya darśanamārga utpanne
devatābhiruktaṃ bhagavatā pravartitaṃ dharmacakra-

miti | sūtravacanāt darśanamārgo dharmacakramiti gamyate |

@772

tat khalu parijñātam-ityete traya: parivartā: |
ekaikasmiṃśca parivarte cakṣurudapādi,

jñānam, vidyā, buddhirudapādi-ityete dvādaśākārā: |
pratisatyamevaṃ bhavanti | trika-

dvādaśakasādharmyāttu, triparivartaṃ dvādaśākāramuktam
| dvayasaptasthānakauśaladeśanāvat |

ebhiśca parivartairdarśanabhāvanāśaikṣamārgā
yathāsaṅkhyaṃ darśitā iti vaibhāṣikā: |

-------------------

kathaṃ triparivartamiti vistara: | idaṃ
du:khamāryasatyamityeka: parivarta: | tat khalu

parijñātavyamiti dvitīya: | tat khalu parijñātamiti
tṛtīya: | ityete traya: parivartā: | ekaikasmin

parivarte idaṃ du:khamityasmiṃścakṣurudapādi, jñānaṃ,
vidyā, buddhirudapādīti catvāra ākārā:,

parijñātavyamityasmin punaścatvāra:, parijñātamityasmin
punarapi catvāra:-ityete dvādaśākārā: |

tatra pratyakṣārthatvādanāsravā prajñā cakṣu: |
ni:saṃśayatvājjñānam | bhūtārthatvād vidyā |
viśuddhatvād

buddhi:; viśuddhā dhīrbuddhiriti nirukte: |
punarbāhyakānāṃ satyeṣu darśanaṃ kudṛṣṭivicikitsā-

vidyānāmapratipakṣa: sāsravaṃ ceti tato viśeṣaṇārthaṃ
cakṣurādigrahaṇam | punastriṣu parivarteṣu prathamaṃ

darśanaṃ cakṣu: | yathādṛṣṭavyavacāraṇaṃ jñānam |
yāvadbhāvikatāmupādāya vidyā; yāvadvidyamānagrahaṇāt |

yathāvadbhāvikatāmupādāya buddhi:;
yathābhūtārthāvabodhāt | punarananuśruteṣu
dharmeṣvānumānikajñāna-

pratiṣedhārthaṃ cakṣurityāha |
ādhimokṣikajñānapratiṣedhārthaṃ jñānamiti |
ābhimānikajñānapratiṣedhārthaṃ

vidyeti | sāsravapratiṣedhārtha buddhiriti | pratisatyameva
bhavantīti | ayaṃ du:khasamudaya āryasatyam,

tat khalu prahātavyam, tat khalu prahīṇamityete traya:
parivartā: | ekaikasmiṃ parivarte cakṣurudapādi,

jñānam, vidyā, buddhirityete dvādaśākārā: | evaṃ
nirodhamārgasatye api yojye | āha-yadi

pratisatyamevaṃ bhavanti, traya: parivartā dvādaśa
cākārā: dvādaśa parivartā: aṣṭacatvāriṃśaccākārā:

prāpnuvanti, kasmāt `triparivartaṃ dvādaśākāram' ityuktam
? ata ucyate-trikadvādaśakasādharmyāt

tu triparivartaṃ dvādaśākāramuktamiti |
dvayasaptasthānakauśaladeśanāvaditi | dvayadeśanāvat,
saptasthāna-

kauśaladeśanāvacca | tadyathā vistaramuktvā "tena hi
bhikṣo dvayaṃ te deśayiṣyāmi, tacchṛṇu sādhu

ca suṣṭhu ca manasikuru, bhāṣiṣye | dvayaṃ katamat ?
cakṣūrūpāṇi yāvan manodharmāśca" iti | yatheha

dvayasādharmyād dvayamityuktam, evaṃ
trikadvādaśakasādharmyāt triparivartaṃ
dvādaśākāramuktam | yathā

ca saptasthānakuśalo bhikṣu: rūpaṃ yathābhūtaṃ
prajānāti, rūpasamudayam, rūpanirodham, rūpanirodha-

gāminīṃ pratipadam, rūpasyāsvādaṃ ca, ādīnavaṃ ca,
ni:saraṇaṃ ca yathābhūtaṃ prajānātīti

saptasthānakuśalo bhikṣu: trividhārthopaparīkṣī
kṣipramevāsmin dharmavinaye du:khasyāntaṃ prajānātīti;

pratyekaṃ skandheṣu saptasthānakuśalasādharmyāt |
evamihāpi trikadvādaśakasādharmyāt triparivartaṃ

dvādaśākāramuktamiti |

ebhiśceti vistara: | ebhiśca
parivartairyathāsūtranirdiṣṭairdarśanabhāvanāśaikṣa
mārgā yathāsaṅkhyaṃ

darśitā: | idaṃ du:khamāryasatyamityārabhya yāvadiyaṃ
du:khanirodhagāminī pratipadāryasatyamiti

darśanamārgo darśita: | tat khalu
du:khamāryasatyamabhijñayā parijñātavyamityārabhya yāvat
tat khalu

du:khanirodhagāminī pratipadāryasatyamabhijñayā
bhāvayitavyamiti bhāvanāmārgo daśita: | tat khalu

du:khamāryasatyamabhijñayā parijñātamityārabhya yāvat tat
khalu du:khanirodhagāminī pratipadārya-

satyamabhijñayā bhāvitamityaśaikṣamārgo darśita iti |

@773

yadyevam, na tarhi darśanamārga eva triparivartto
dvādaśākāra iti kathamasau dharmacakraṃ

vyavasthāpyate ? tasmāt sa eva dharmaparyāyo dharmacakraṃ
triparivartaṃ dvādaśākāraṃ ca yujyate |

kathaṃ ca punastriparivartam ? satyānāṃ tri:parivarttanāt |
kathaṃ dvādaśākāram ?

caturṇāṃ satyānāṃ tridhākaraṇāt | du:khaṃ samudayo
nirodho mārga iti parijñaptavyam, prahātavyam,

sākṣātkartavyam, bhāvayitavyamiti: parijñātam, prahīṇam,
sākṣātkṛtam, bhāvitamiti |

tasya puna: pravartanaṃ parasantāne gamanam; arthajñāpanāt
|

athavā-sarva evāryamārgo dharmacakram; vineyajanasantāne
kramaṇāt | tattu parasantāne

darśanamārgotpādanād vartayitumārabdham, ata:
pravarttitamityucyate ||54||

atha kasmin dhātau kati śrāmaṇyaphalāni prāpyante ?

kāme trayāpti:,

kāmadhātāveva trayāṇāṃ śrāmaṇyaphalānāṃ prāpti:,
nānyatra |

antyasya triṣu,

antyaṃ śrāmaṇyaphalamarhattvaṃ tasya triṣu dhātuṣu
prāpti: |

phaladvayasya
tāvadavītarāgāprāpyatvādūrdhvamaprāptiryuktā,
tṛtīyasya tu kasmādaprāpti: ?

-------------------

atrācārya āha-yadyevamiti vistara: | yadyevamebhi:
parivartairdarśanādimārgā yathāsaṅkhyaṃ

darśitā: | na tarhi darśanamārga eva triparivarto
dvādaśākāra: | kiṃ tarhi ? ekaparivartaścaturākāra

iti | kathamasau darśanamārgo dharmacakraṃ vyavasthāpyate |
triparivartābhāve cakrasādharmyābhāvānna

cakraṃ yujyata ityabhiprāya: | sa eva dharmaparyāyo
dharmacakram | tadevaṃ sūtraṃ dharmacakram; dharmacakra-

prakāśanāt | triparivartaṃ dvādaśākāraṃ ca yujyate;
tadarthaprakāśanāt |

tri:parivartanāditi | du:khaṃ yāvanmārga ityekaṃ
parivartanam | parijñātavyaṃ yāvadbhāvayi-

tavyamiti dvitīyam | parijñātaṃ yāvadbhāvitamiti tṛtīyam
| caturṇāṃ satyānāṃ tridhākaraṇāditi |

du:khaṃ samudayo nirodho mārga iti satyasvarūpaṃ prathama
ākaraṇaprakāraścaturākāra: | parijñātavyaṃ

prahātavyaṃ sākṣātkartavyaṃ bhāvayitavyaṃ iti
kartavyarūpāṃ parijñānakriyāṃ prati dvitīya ākaraṇa-

prakāraścaturākāra: | parijñātaṃ prahīṇaṃ
sākṣātkṛtaṃ bhāvitamiti pariniṣṭhitāṃ
parijñānādikriyāṃ

prati tṛtīya ākaraṇaprakāraścaturākāra iti | tasya
punariti | dharmaparyāyasya | pravartanaṃ parasantāne

gamanam, vineyajanasantāne preraṇam | kathaṃ gamanam ?
arthajñāpanāt |

atha vā sarva evāryamārgo darśanabhāvanāśaikṣamārgo
dharmacakram | vineyajanasantāne

kramaṇāt | kramaṇāccakramiti kṛtvā | yadi sarva
evāryamārgo dharmacakram, kathamāryājñāta-

kauṇḍinyasya darśanamārgamātrotpāde tat
pravartitamityuktam ? ata ucyate-tattu parasantāne

āryakauṇḍinyasantāne | darśanamārgotpādanād
vartayitumādau vartitamityetat pravartitamityucyate |

ādikarmaṇi praśabdo vartate, prabhukta odana iti yathā
||54||

tṛtīyasya tu kasmādaprāptiriti | rūpadhātūpapanno yadi
niyāmamavakrāmet | ṣoḍaśe cittakṣaṇe

kasmādanāgāmiphalaprāptirna syādityabhiprāya:

@774

nordhvaṃ hi dṛkpatha: |

ūrdhvaṃ hi kāmadhātordarśanamārgo nāsti | na ca tena
vinā'sti vītarāgasyānāgāmi-

phalaprāptirityetat kāraṇam |

kiṃ puna: kāraṇaṃ tatra darśanamārgo nāsti ?  ārūpyeṣu
tāvat śramaṇābhāvād,

adhodhātvanālambanācca |

rūpadhātau tu-

asaṃvegādiha vidhā tatra niṣṭheti cāgamāt ||55||

rūpāvacarā hi pṛthagjanā: samāpattisukhasaṅgā
du:khavedanābhāvācca na saṃvijante |

na ca vinā saṅgenāryamārga: śakto labdhum | iyaṃ tāvad
yukti: |

āgamo'pyayam-"pañcānāṃ pudgalānāmiha vidhā tatra
niṣṭhā antarāparinirvāyiṇo

yāvadūrdhvasrotasa:" iti |

vidhā hi mārgārambha:; nirvāṇopāyatvāt ||55||

idamuktam-"yadyakopya: kṣayajñānādanutpādamati:" (abhi^
6.50) iti |

tatra kimarhatāmapyasti bheda: ? astītyucyate |

ṣaḍarhanto matā:,

sūtra uktam-"ṣaḍarhanta:-parihāṇadharmā, cetanādharmā,
anurakṣaṇādharmā, sthitā-

kampya:, prativedhanābhavya:, akopyadharmā ceti |

teṣāṃ pañca śraddhādhimuktajā: |

akopyadharmāṇaṃ varjayitvā'nye pañca
śraddhādhimuktapūrvakā: |

-------------------

parihāra ucyate-

"nordhvaṃ hi dṛkpatha:" iti | śravaṇābhāvāditi |
ārūpyeṣu śrāvakabodhireva bhavantī

bhavet; svayambhubodherasambhavāt | śrāvakābhisamayaśca
parato ghoṣamantareṇa na bhavati | kiñca

adhodhātvanālambanācca |

"na maulā: kuśalārūpyā: sāsravādharagocarā:" (abhi^ ko^
8.21) iti |

tridhātukālambanena ca darśanamārgeṇa bhavitavyamityata: sa
tatra na bhavatīti |

vidhānaṃ vidhā, upāya ityartha: ||55||

parihāṇaṃ dharma: svabhāvo'syeti parihāṇadharmā |
cetanādharmā ātmamāraṇadharmā anurakṣaṇā-

dharmā yastāṃ vimuktimanurakṣituṃ śaknoti | sthitākampya:
| yasyāṃ vimuktau sthita:, tasyāṃ

akampya: | prativedhanābhavya: | indriyasañcārabhavya: |
akopyadharmā | kopyo'nivāryo dharmo'syetya-

kopyadharmā | sa ca dvividha:-svabhāvatastīkṣṇendriya:,
indriyasañcāratastīkṣṇendriyaśca |

"pañca śraddhādimuktajā:" | evetyavadhāraṇam |
śraddhādhimuktā bhūtvā ete jātā ityartha: |

śraddhādhimuktapūrvakā iti yāvaduktaṃ bhavati |
ṣaṣṭhastvanyathāpi bhavatīti vyākhyātam |

@775

vimukti: sāmayikyeṣām,

eṣāṃ ca pañcānāṃ sāmayikī kāntā
cetovimuktirveditavyā:, nityānurakṣyatvāt |

ata evaite samayavimuktā ucyante |
samayāpekṣāścaite'dhimuktāśceti samayavimuktā:,
madhyapadalopāt; ghṛtaghaṭavat |

eṣāṃ hi samayāpekṣāsamādhisammukhībhāva:,
upakaraṇārogyadeśaviśeṣāpekṣatvāt |

akopyākopyadharmaṇa: ||56||

akopyadharmaṇastvakopyā vimukti:;
kopayitumaśakyatvādaparihāṇita: ||56||

ato'samayamukto'sau,

ata evāsamayavimukta ucyate | sa hyasamayāpekṣāvimuktaśca;
icchāta: samādhi-

sammukhībhāvāt | kālāntarātyantavimuktito vā;
kopyākopyadharmaṇo: samayāsamaye

vimuktatvaṃ parihāṇisambhavāsambhavata: |

dṛṣṭiprāptānvayaśca sa: |

sa cākopyadharmā dṛṣṭiprāptapūrvako veditavya: |

-------------------

"sāmayikī" iti | samaye
upakaraṇārogyadeśaviśeṣādilakṣaṇe bhavā sāmayikī |

kāntā ca | kāntā cetovimukti: | kasmāt kānteti ?
nityānurakṣyatvāt | kāntaṃ hi

nityamanurakṣyamiti loke dṛśyate | sūtre'pyuktam-"tadyathā
nāmaikākṣasya puruṣasya jñātaya

ekamakṣi sādhu ca suṣṭhu cānurakṣitavyaṃ manyeran-māsya
śītaṃ māsyoṣṇaṃ māsya rajoṃ'śavaścakṣuṣi

nipateyurmāsya yadyapyekaṃ cakṣuravinaṣṭaṃ tadapi
vinaśyediti; evameva samayavimuktasyārhato'nurakṣya

eṣa dharmo'nukampyo'nugrāhya: | tata evaṃ samayavimukto'rhan
sādhu ca suṣṭhu cānurakṣitavyaṃ manyate-

kaccidahametasmād dharmānna parihīyeya" iti | sa tasmānna
parihīyata iti |

ghṛtaghaṭavaditi | yathā ghṛtasya pūrṇo ghaṭo
ghṛtaghaṭa iti bhavati, madhyagatasya pūrṇaśabdasya

lopāt | yathā vā ghṛtāpekṣo ghaṭo ghṛtaghaṭa:, yatra
ghṛtaṃ prakṣepsyate, apekṣaśabdalopāt ghṛtaghaṭa

iti bhavati | evamihāpi madhyagatasyā pekṣaśabdasya lopāt
samayāpekṣāścaite vimuktāśceti samaya-

vimuktā: | samaya: punarupakaraṇādirityuktam |

kathaṃ kopayitumaśakyatvāt ? ityāha-aparihāṇita iti ||56||

kālāntarātyantavimuktito veti | kālāntaravimukti:
samayavimuktatvam, atyanta-

vimuktito'samayavimuktitvamityartha: | kathamevam ?
ityāha-parihāṇisambhavāsambhavata: |

parihāṇisambhavāt kālāntaravimuktyā samayavimukta
ityucyate | parihāṇyasambhavādatyanta-

vimuktyāsamayavimukta ityucyate |

"dṛṣṭiprāptānvayaśca sa:" iti | yadā śaikṣo
bhūtvendriyāṇi sañcarati, sa dṛṣṭiprāpta-

tāmāpadyate | atha svabhāvatastīkṣṇendriya:, sa ṣoḍaśe
cittakṣaṇe dṛṣṭiprāpta eva | tasmādasāvakopya-

dharmā dṛṣṭiprāptapūrvaka ityavagantavyam |

@776

kiṃ punarete ṣaḍarhanta ādita eva tadgotrā bhavanti ?  atha
paścāt ?

tadgotrā ādita: kecit keciduttāpanāgatā: ||57||

kaścit prathamata eva cetanādharmagotrako bhavati | kaścit
puna: parihāṇadharmā

bhūtvendriyāṇāmuttāpanayā cetanādharmatāṃ gata: | evaṃ
yāvadakopyadharmatāṃ gato veditavya: |

tatra parihāṇadharmā ya: parihātuṃ bhavya:, na ca
cetanādidharmā | cetanādharmā yaścetayituṃ

bhavya: | anurakṣaṇādharmā yo'nurakṣituṃ bhavya: |
sthitākampyo ya: parihāṇipratyayaṃ

balavantamantareṇānurakṣannapi sthātuṃ bhavya:, na hātuṃ
nāpi vardhayituṃ vinābhiyogena |

prativedhanābhavyo yo'kopya: prativeddhuṃ bhavya: |
akopyadharmā yo naiva parihātuṃ bhavya: |

prathamau dvau pūrvameva śaikṣāvasthāyāṃ
sātatya-satkṛtyaprayogavikalau | tṛtīya:

-------------------

kaścit prathamata eva cetanādharmagotraka iti |
parihāṇadharmā nocyate; yasmāduttāpanāgato

na bhavatīti | "tadgotrā ādita: kecit" ityapadiṣṭam, tat
kimidaṃ parihāṇadharmagotraṃ nāma

yāvadakopyadharmagotramiti, na tai:
parihāṇadharmādigotramapadiṣṭam ? tatra kecidevaṃ
varṇayanti-

kuśalamūlāni gotramiti | kasyaciddhi yādṛśāni kuśalāni
bhavanti, ya: parihāṇadharmā

yāvadakopyadharmā | anye
punarāhu:-pṛthagjanāvasthāmarākhyendriyabhedo gotramiti |
sautrāntikā:

punarvarṇayanti-bījaṃ sāmarthyaṃ cetaso gotramiti |
pṛthagjanāvasthāyāṃ śaikṣāvasthāyāṃ tadbijavṛtti-

lābhāt parihāṇadharmetyucyate | evaṃ yāvadakopyadharmeti |

tatra parihāṇadharmeti vistara: | parihāṇadharmā ya:
parihātuṃ bhavya iti | yadyetāvad brūyāt,

na ca cetanādidharmetyetanna brūyāt, sarva evaite
cetanādharmādayaścatvāra: parihātuṃ bhavyā ityeṣā-

mevānyatara: parihāṇadharmā syāt | na tebhyo'nya: pañcama:
| atastebhyo'nya evāyaṃ pañcama iti

viśeṣayanna ca cetanādidharmetyāha | cetanādharmādīnāṃ
punaścaturṇāṃ parihāṇadharmakatve'sati ekaikasya

viśeṣalakṣaṇāpadeśādeva punaridaṃ vaktavyaṃ jāyate |
cetanādharmā cetayituṃ bhavyo na cānurakṣaṇādharmā,

yāvat prativedhanābhavya iti | evamanurakṣaṇādharmā |
parihāṇipratyayaṃ balavantamantareṇeti | yadi

parihāṇipratyayo balavān syāt, parihīyeta sa ityabhiprāya:
| anena balavatpratyayavacanena

parihāṇadharmaṇa: pūrvoktād viśinaṣṭi parihāṇadharmā
hyabalavatāpi parihāṇipratyayena parihīyate |

parihāṇipratyayā: punaryathā sūtram-"pañca hetava:, pañca
pratyayā: samayavimukta syārhata:

parihāṇāya saṃvartante | katame pañca ? karmāntaprasṛto
bhavati, bhāṣyaprasṛto bhavati, adhikaraṇaprasṛto

bhavati; dīrghacārikāyogamanuyukto bhavati, dīrgheṇa ca
rogajātena spṛṣṭo bhavati" iti |

ananurakṣannapīti | anenānurakṣaṇādharmaṇo viśinaṣṭi |
sa hyanurakṣanneva na parihīyeta, ayaṃ

tvananurakṣanna-pīti | ananurakṣannapi tatphalaṃ sthātuṃ
bhavya: tatphale | na hātuṃ tatphalāt | nāpi

vardhayituṃ prati-vedhanābhavyatāprāptyā | vinābhiyogena |
vinā vīryeṇa | anenārthāduktaṃ bhavati-

yadyabhiyogaṃ kuryādbhavya: syāditi
prativedanābhavyāccāyamevaṃ viśeṣito bhavati, sa hi

vināpyabhiyogena prativeddhuṃ bhavya iti |

prathamau dvāviti vistara: | parihāṇadharmā
sātatyasatkṛtyaprayogavikalau | cetanādharmāpi

@777

sātatyaprayogī | caturtha: satkṛtyaprayogī | pañcama
ubhayathāprayogī mṛdvindriyastu | ṣaṣṭha

ubhayathāprayogī tīkṣṇendriyaśca |

nacāvaśyaṃ parihāṇadharmā parihīyate, nāpi yāvat
prativedhanābhavya: pratividhyati |

sambhavaṃ tu pratyevamucyate | evaṃ ca kṛtvā dhātutraye'pi
ṣaḍarhanto yujyante |

yeṣāṃ tvavaśyaṃ parihīyate yāvat pratividhyati, teṣāṃ
kāmadhātau ṣaḍ rūpārūpya-

dhātvo: sthitākampya: akopyadharmā ca; tayo:
parihāṇicetanendriyasañcārābhāvāt ||57||

ka: punareṣāṃ kuta: parihīyate ? phalāt ? gotrādvā ?

gotrāccaturṇāṃ pañcānāṃ phalāddhāni:,

cetanādharmādīnāṃ caturṇāṃ gotrāt parihāṇi: | na hi
parihāṇadharmā puna: svagotrāt

parihīyate | parihāṇadharmādīnāṃ pañcānāṃ phalāt
parihāṇi: | teṣāmapi tu

na pūrvakāt |

yasya yat prathamagotraṃ sa tasmānna parihīyate;
śaikṣāśaikṣamārgābhyāṃ dṛḍhīkṛtatvāt |

-------------------

sātatyaprayogeṇa vikala: | viśeṣeṇa tu satkṛtyaprayogeṇa
vikala ityanayorviśeṣa: | mṛdvindriya-

stviti | ṣaṣṭhād viśinaṣṭi | ṣaṣṭho hi
tīkṣṇendriya: | indriyakṛto hyanayorviśeṣo na prayogakṛta

iti |

evaṃ ca kṛtveti vistara: | yasmān nāvaśyamevaṃ bhavati,
tasmād rūpārūpyadhātvorapi

ṣaḍarhanta:, na kevalaṃ kāmadhātāveva ṣaḍityabhiprāya:
|

rūpārūpyadhātvordvau | sthitākampya eka:, akopyadharmā ca
dvitīya: | sthitākampya-

stāvad baddhābhiruci: syāt, na
prativedhanabhavyatākriyādaravāniti | na kāmadhātau
sthitākampya:

prativedhanābhavyatāmapadyate | rūpārūpyadhātvośca
parihāṇipratyayo balavān nāstīti nāsau

parihīyate | na cendriyāṇi sañcarantīti
sthitākampyagotraka eva saṃstatra bhavati | akopyavimukti-

yogāccākopyadharmāpi bhavati | eveti dvāveva tau bhavata: |
nāto'nye |

tayo rūpārūpyadhātvo:
parihāṇicetanendriyasañcārābhāvāt | parihāṇadharmā
tāvat tatra

nāsti; parihāṇyabhāvāt | anurakṣaṇādharmāpi nāsti;
parihāṇyabhāvenānurakṣitavyāyogāt | ata

eva cendriyasañcārābhāvāt prativedhanābhāvyo'pi na
bhavati | tathā coktam-"sa cordhvajaśca

naivākṣasañcāraparihāṇibhāg" (abhi^ ko^ 6.41) iti | tatra
ca nātmasañcetanā na

parasañcetanāstīti cetanādharmāpi na bhavatīti ||57||

cetanādharmādīnāṃ caturṇāmiti |
cetanānurakṣaṇādharmasthitākampyaparivedhanābhavyānām |
na

hi parihāṇadharmā puna: svagotrāt parihīyata iti | tasya
gotrasyākṛtrimatvāt | parihāṇadharmādīnāṃ

pañcānāmiti | yasmāt parihāṇadharmaṇo'pi phalāt
parihāṇi: sambhavati | phalasyāgantukatvāt |

"na pūrvakād" iti | gotrāt, phalācca |

sa tasmān na parihīyata ityarhan | kasmāt ?
ityāha-śaikṣāśaikṣamārgābhyāṃ dṛḍhī-

kṛtvāditi | yacchaikṣāvasthāyāṃ gotramasti |
tacchaikṣeṇa mārgeṇa bhāvitam |

@778

śaikṣastu laukikalokottarābhyāṃ dṛḍhīkṛtvāt na
parihīyate; svagotrāt | yattu paścāt

pratilabdhamuttāpanayā tasmāt parihīyate |

yasya ca yat prathamaṃ phalaṃ tasmānna parihīyate | śeṣāt
parihīyate | ata eva

srota āpattiphalānnāsti parihāṇi: |

-------------------

aśaikṣāvasthāyāṃ ca punarbhāvitamiti | tābhyāṃ
dṛḍhīkṛtvānna tasmāt so'rhan parihīyate |

śaikṣastu katham ? ityāha-śaikṣastu
laukikalokottarābhyāṃ dṛḍhīkṛtatvāt prathamāt gotrānna

parihīyate | yat tadātmīyaṃ gotraṃ yallaukikena mārgeṇa
pūrvaṃ bhāvitam, śaikṣeṇa ca mārgeṇa

punarbhāvitamiti tato na parihīyate |

atra kaścidāha-"yaducyate `yasya yat prathamaṃ gotram, sa
tasmān na parihīyate

śaikṣāśaikṣamārgābhyāṃ dṛḍhīkṛtatvād' iti,
tadetadakāraṇam; yasmād yo'pi cetanādharmā uttāpanāgata-

stasmāt gotrāt parihīyate | tad gotraṃ
śaikṣāśaikṣābhyāṃ mārgābhyāṃ dṛḍhīkṛtamiti
parihāṇirna

prāpnoti | tasmāt gotrameva tat tādṛśaṃ yasmādādyānna
parihīyate | uttāpanāgotrāt tu parihīyata

iti | yadapyuktam `śaikṣastu laukikalokottarābhyāṃ
dṛḍhīkṛtatvānna parihīyate' ityetadapyakāraṇam;

srota āpannasya parihāṇiprasaṅgāt | na hi srota
āpattiphalaṃ laukikena mārgeṇa dṛḍhīkṛtam"

iti | kartavyo'tra yatna iti |

atra vayamā cāryasyābhiprāyaṃ darśayāmo yenaivamuktam |
kathamiti ? yat tāvaduktaṃ

`cetanādharmā uttapanāgatastasmāt gotrāt parihīyate' iti
tadayuktam | yaddhi cetanādharmagotraṃ

śaikṣāvasthāyāṃ bhāvitaṃ
punaścāśaikṣāvasthāyāmapi bhāvitamiti dṛḍhīkṛtam |
naiva sa tasmādarhattvāt

parihīyamāṇa: parihīyate; śaikṣāvasthāyāṃ
prathamībhūtatvāt | uktaṃ cācārya saṅghabhadreṇa-`ya:

śaikṣāvasthāyāṃ gotrāntaramadhigamyārhattvaṃ prāpnoti,
asāvapi taṃ mārgaṃ parityajati | na cottāpanāgata

eva gotre nāvatiṣṭhate' iti | yattu
cetanādharmagotramaśaikṣāvasthāyāmidānīmevādhigataṃ na
śaikṣāvasthā-

yāmadhigatam, sa tasmāt parihīyamāṇa: parihīyate;
tadavasthādvayādṛḍhīkṛtatvāt | iti na kāraṇa-

mevaitadbhavati | yadapyuktam-`śaikṣastu
laukikalokottarābhyāṃ mārgābhyāṃ dṛḍhīkṛtvānna
parihīyate

ityetadāpyakāraṇam; srota āpannasya parihāṇiprasaṅgāt |
na hi srota āpattiphalaṃ laukikena

lokottareṇa dṛḍhīkṛtam' iti | tadapyanavabuddhyābhihitam |
tadgotraṃ prati kāraṇamucyate, na phalaṃ

prati | tatra hi kāraṇāntaraṃ vakṣyate yena prathamāt
phalānna parihīyate | na hi kiñcidapyasti phalaṃ

yad yugapadubhābhyāṃ laukikalokottarābhyāṃ prāpyate |
gotraṃ tu laukikalokottarābhyāṃ mārgābhyāṃ

dṛḍhīkṛtaṃ bhavati; aihajanmikenoṣmagatādinā
pārajanmikena vā prahāṇamārgeṇānyena vā laukikena

mārgeṇa lokottareṇa śaikṣāvasthāyāṃ bhāvitatvāt |
yattu paścāt pratilabdhamuttāpanayeti | yadāgantukaṃ

gotraṃ paścādeva na dvayoravasthayoradhigataṃ tasmāt
parihīyate |

gotraṃ nirdiśya phalaṃ nirdiśyate-yasya ca yat prathamaṃ
phalamiti vistara: | ata eva ca

srota āpattiphalānnāsti parihāṇiriti | yasmāt srota
āpattiphalaṃ yadi prāpyate'vaśyaṃ prathamaṃ

bhavati | sakṛdāgāmyanāgāmiphale tu kadācittu prathame
bhavata:, yadi bhūyovītarāgakāmavītarāgayo: |

@779

evaṃ ca kṛtvā parihāṇadharmaṇastraya: prakārā
bhavanti-tadavasthasya parinirvāṇam,

indriyasañcāra:, parihāya vā śaikṣatvam |
cetanādharmaṇaścatvāra:-eta eva traya:,

parihāṇadharmagotrapratyāgamanaṃ ca |

evamanyeṣāṃ trayāṇāmaikekaprakāravṛddhyā yathākramaṃ
pañca, ṣaṭ, sapta prakārā

veditavyā: |

yasya ca yat prathamaṃ gotraṃ sa parihāra
śaikṣībhūtastatraivāvatiṣṭhate, nānyasmin;

anyathā hi gotraviśeṣalābhād vṛddhirevāsya syāt, na
parihāṇi: |

kiṃ puna: kāraṇaṃ prathamāt phalāt nāsti parihāṇi: ?
darśanaheyānāmavastukatvāt |

ātmādhiṣṭhānapravṛttā hyete; satkāyadṛṣṭimūlakatvāt
| sa cātmā nāstīti | asadā-

lambanāstarhi prāpnuvanti, nāsadālambanā:;
satyālambanatvāt | vitathālambanāstu | katamaśca

-------------------

kadācidaprathame, yadyānupūrvikasya | tatra yadyat phalaṃ
prathamaṃ bhavati srota āpattiphalam,

sakṛdāgāmiphalam, anāgāmiphalaṃ vā, na tasmāt
parihīyate | yattu paścāt sakṛdāgāmiphalam,

anāgāmiphalam, arhattvapalaṃ vā tata: parihīyate |

evaṃ ca kṛtveti | yasya ca yatprathamaṃ gotraṃ phalaṃ ca sa
tasmānna parihīyata iti kṛtvā |

yathākramaṃ pañca ṣaṭ sapta prakārā iti |
anurakṣaṇādharmaṇa: pañca prakārā bhavanti-tadavasthasya

parinirvāṇam, indriyasañcāra:, parihāya vā śaikṣatvam,
cetanādharmagotrapratyāgamanam, parihāṇadharma-

gotrapratyāgamanaṃ ca | sthitākampyasya ṣaṭ prakārā
bhavanti-ta eva pañca, anuttarakṣaṇādharmagotra-

pratyāgamanaṃ ṣaṣṭham | prativedhanābhavyasya sapta
prakārā bhavanti-eta eva ca ṣaṭ, sthitākampyagotra-

pratyāgamanaṃ ca saptamamiti | yasya ca yatprathamaṃ gotraṃ
śaikṣāvasthāyāmāsīt, sa śaikṣībhūta: | puna-

riti vākyādhyāhāra: | tatraivāvatiṣṭhate nānyasmin |
anyathā hi gotraviśeṣalābhācchaikṣāvasthād

gotrādviśiṣṭaṃ tad gotraṃ bhavatīti | ato
viśiṣṭagotralābhāt vṛddhirevāsya pudgalasya syāt, na

parihāṇiriti | kathaṃ kṛtvā ? tathā tāvat
parihāṇadharmā arhattvāvasthāyāmindriyottāpanayā

prativedhabhavyatāprāpta:, so'rhatvāt parihīyate |
śaikṣībhūtastadgotrādapi parihīyamāṇo na sthitā-

kampyagotre tiṣṭhati | pratilomato yāvanna cetanādharmagotre
| kiṃ tarhi ? parihāṇadharmagotra eva

tiṣṭhatīti | anyathā hīti | yadyanyagotre'vatiṣṭheta |
gotraviśeṣalābhāditi parihāṇadharmagotra-

viśiṣṭagotralābhāt | tasmādavaśyamarhattvāt
parihīyamāṇa indriyottāpanādapi gotrāt parihīyata

iti |

kiṃ puna: kāraṇaṃ prathamāt phalānnāsti parihāṇiriti |
yasya yat prathamaṃ phalaṃ

srota āpattiphalaṃ vā sakṛdāgāmiphalaṃ vā
anāgāmiphalaṃ vā | darśanaheyānāmavastukatvād,

anadhiṣṭhānatvādityartha: | ātmādhiṣṭhānapravṛttā
hyeta iti vistara: | ātmano'dhiṣṭhānena pravṛttā

ete darśanaheyā: | kasmād ?
ityāha-satkāyadṛṣṭimūlatvāt | yasmādātmadarśanavaśena
darśanaheyānāṃ

samudācāra: | uktaṃ ca-`yāni vā puna: pṛthagloke
dṛṣṭigatāni, tāni satkāyadṛṣṭisamudayāni

satkāyadṛṣṭijātīyāni satkāyadṛṣṭiprabhavāṇi' iti |
sa cātmā nāstītyavastukatvānnāsti

parahāṇiriti | satyālambanatvāditi | satyānāṃ nityādito
grahaṇāt | katamaśca kleśo naivam |

@780

kleśo naivamasti viśeṣa: | ātmadṛṣṭirhi rūpādike
vastuni kārakavedakavaśavartitvenātma-

tvamabhūtamadhyāropayati |
tadadhiṣṭhānānupravṛttāścāntagrāhādaya ityavastukā
ucyante | bhāvanā-

heyāstu rāgapratighamānāvidyā rūpādike vastuni kevalaṃ
saktyāghātonnatyasamprakhyānabhāvena

vartanta iti savastukā ucyante |

asti ca tacchrutādimātraṃ yatra teṣāṃ pravṛttaya:, na
tvātmādileśo'pi asti |

tathā hi bhāvanāheyānāmasti pratiniyataṃ vastu
manāpāmanāpādilakṣaṇam, na tu darśanaheyānā-

mātmādilakṣaṇam | tasmādavastukā ucyante |

api khalvāryasyānupanidhyāyata: smṛtisampramoṣāt kleśa
utpadyate nopa-

nidhyāyata:, rajjvāmiva sarpasaṃjñā | na cānupanidhyāyata
ātmadṛṣṭyādīnāmutpattiryujyate

santīrakatvāditi nāsti darśanaheyaprahāṇāt parihāṇi: |

arhattvādapi nāsti parihāṇiriti sautrāntikā: | eṣa eva ca
nyāya: |

kathamidaṃ gamyate ? āgamād, yuktitaśca |

-------------------

bhāvanāprahātavyo'pi hi rāgādirvitathālambana:;
śucisukhanityātmākārai: satyāditattvā-

lambanāt | ātmatvamabhūtamadhyāropayatīti | yathoktam-"ye
kecid bhikṣava ātmeti ātmīya

iti samanupaśyanta: samanupaśyanti | imāneva te
pañcopādānaskandhānātmata ātmīyataśca

samanupaśyanti" ( ) iti |
tadadhiṣṭhānānupravṛttāścāntagrāhādaya iti |
ātmādhiṣṭhānānupravṛttā: |

śāśvata ātmā, ucchedīti vā; nāstyātmā, ayamevāgra:;
iyameva śuddhi:; kimasāvasti

nāstītyevamādyākārapravṛttāstadanyaddarśanaheyā
avastukā ucyante | niradhiṣṭhānā ucyanta ityartha: |

na tvātmādileśo'stīti | ādigrahaṇenātmīyagrahaṇam,
īśvarādigrahaṇaṃ vā | pratiniyataṃ

manāpāmanāpādilakṣaṇamiti | rāgasya bhāvanāheyasya
manāpaṃ keśadantaśubhādilakṣaṇaṃ vastu |

pratighasyāmanāpaṃ tadaśubhatādilakṣaṇam | mānasyāpi
manāpaṃ avidyāyā api tadeva dvayaṃ sammohanīyaṃ

kiñciditi | na tu darśanaheyānāmātmādilakṣaṇamiti | na
tu darśanaheyānāmātmātmīyalakṣaṇaṃ

pratiniyataṃ vastu kiñcidasti; anyatra tadālambanebhyo
rāgādibhya: | tasmādavastukā ucyante |

tasmānna pratiniyatavastukā ucyanta ityartha: |

api khalviti vistareṇācārya: | āryasya śaikṣasyānu
panidhyāyato'santīrayata: smṛti-

sampramoṣāt kliṣṭasmṛtiyogāt kleśa utpadyate |
rāgādika: | nopanidhyāyata: | rajjvāmiva

sarpasaṃjñā | kasyacidanupanidhyāyata:
smṛtisampramoṣājjāyate, nopanidhyāyata:, tadvat | ātma-

dṛṣṭyādīnāmiti | antagrāhadṛṣṭyādīnāṃ grahaṇam |
kiṃ puna: kāraṇam ? na cānupanidhyāyata

ātmadṛṣṭyādīnāmutpattiryujyate | santīrakatvāt |
keṣām ? ātmadṛṣṭyādīnāṃ kleśānām |

ato'nupanidhyānā dāryasyātmadṛṣṭyādīnāmutpattirna
yujyata iti | parihāṇikāraṇābhāvān nāsti

darśanaheyaprahāṇāt parihāṇiriti |

arhattvādapi nāstīti | na kevalaṃ
darśanaheyaprahāṇānnāsti parihāṇi:, arhattvādapi

nāsti parihāṇirityapiśabdena darśayati | aprathamābhyāṃ
tu sakṛdāgāmyanāgāmiphalābhyāṃ parihāṇi:

@781

1. kathamāgamāt ? "taddhi bhikṣava: prahīṇaṃ
yadāryaprajñayā prahīṇam" ityuktam |

ādyantayośca phalayorāryayaiva prajñayā'dhigama: |
"śaikṣasya cāpramādakaraṇīye'pramādakaraṇīyaṃ

pravedayāmi" ityuktam, nārhata: | "arhato-'pyahamānanda
lābhasatkāramantarāyakaraṃ vadāmi"

ityatra sūtre dṛṣṭadharmasukhavihāramātrādeva
parihāṇiruktā | "yā tvanenākopyacetovimukti:

kāyena sākṣātkṛtā, tato'haṃ na kenacit paryāyeṇa
parihāṇaṃ vadāmi" iti coktam |

sāmayikyā astīti cet ? vayamapyevaṃ brūma: | sā tu
vicāryā-kimarhattvam,

ahosviddhyānānīti | maulo hi dhyānasamādhi: samaye
sammukhībhāvāt sāmayikī

-------------------

sambhavati | laukikena mārgeṇa
tatprāptisambhavādityabhiprāya: | eṣa eva ca nyāya
ityācārya:

samarthayati | taddhi bhikṣava: prahīṇamiti | tadeva
prahīṇam yadāryaprajñayā prahīṇam | taddhi na

punarutpadyate | laukikyā tu yatprahīṇam, tat punarutpadyata
ityabhiprāya: | śaikṣasya cāpramāda iti

vistareṇa dvitīyaṃ sūtrapadaṃ jñāpakam-arhattvānnāsti
parihāṇiriti | ayaṃ cāsyārtha:-

śaikṣasyāpramādanimittamapramādakarma
pravedayāmyapramāda: śaikṣeṇa kartavya iti |

nanu ca śaikṣasyāpyāryayā prajñayā prahāṇamasti,
kathaṃ tasyāpramādakaraṇīyaṃ śāstīti ?

yasmādanadhigatamanena phalāntaramabhigantavyam,
laukikamārgagataṃ ca tasya prahāṇamastīti | atra

vaibhāṣiko brūyād-arhato'pyahamānanda
lābhasatkāramantarāyakaraṃ vadāmīti sūtre vacanādastya-

rhato'pi parihāṇirityata idamucyate | arhato'pi vistareṇa
yāvadatra sūtre dṛṣṭadharmasukha-

vihāramātrādeva parihāṇirukteti | katham ? yatra
bhagavānāyuṣmantamānandamāmantrayate sma-

"arhato'pyahamānanda lābhasatkāramantarāyakaraṃ vadāmīti
| āyuṣmān ānanda āha-`tat

kasmād ?' bhagavānevamāha-`na haivānanda aprāptasya
prāptaye, anadhigatasyādhigamāya,

asākṣātkṛtasya sākṣātkriyāyai; api tu ye'nena catvāra
ādhicaitasikā dṛṣṭadharmasukhavihārā

adhigatā:, tato'hamasyānyatamasmāt parihāṇiṃ vadāmi |
taccākīrṇasya viharata: | yā

tvanenaikākināvyapakṛṣṭenāpramattenātāpinā
prahitātmanā viharatā akopyā cetāvimukti: kāyena

sākṣātkṛtā, tato'syāhaṃ na kenacit paryāyeṇa parihāṇi
vadāmi | tasmāt tarhyānandaivaṃ te

śikṣitavyam yallābhasatkāramabhibhaviṣyamāṇo na
cātyantairlābhasatkārakaiścittaṃ paryādāya sthāsyati |
evaṃ te ānanda śikṣitavyam'" iti |

yadi vaibhāṣika evaṃ brūyāt-akopyā iti viśeṣaṇāt
sāmayikyā asti

parihāṇiriti | tata āha-sāmayikyā astīti cediti |
vayamapyevaṃ brūma:-sāmayikyā

asti parihāṇiriti | sā tu vicāryā | sā tu sāmayikī
vimuktirvicāryā | katham ? ityāha-

kimarhatvaṃ sāmayikī vimuktirasti, āhosviddhyānānyeva
laukikāni sāmayikī vimuktiriti |

kasmādevamāśaṃkyate ? ityāha-maulo hi dhyānasamādhiriti |
dhyānameva samādhirdhyānasamādhi: |

mauladhyānagrahaṇaṃ sukhapratipadāmagratvāt | samaye
sammukhībhāvāt | kasmiṃścit kāle ni:śabdādike

sammukhībhāvāt | samaye bhavā sāmayikī vimuktirityucyate |
puna:punareṣaṇīyatvāt kānteti |

parihāṇau parihāṇau kamanīyatvāt
prārthanīyatvādityartha: |

@782

vimuktirityucyate | dṛṣṭadharmasukhavihārārthaṃ ca puna:
punareṣaṇīyatvāt kāntetyucyate |

āsvādanīyatvādityapare |

arhattvavimuktistu nityānugatatvānna yujyate sāmayikī,
apuna: prārthanīyatvānna

kānteti | yadi cārhattvāt parihāṇisambhavo'bhaviṣyat,
kimarthaṃ bhagavānādhicaitasikebhya

eva dṛṣṭadharmasukhavihārebhya: parihāṇimavakṣyat | ato
gamyate-sarvasyaivārhato vimuktira-

kopyā dṛṣṭadharmasukhavihāreti astu | kaścit
lābhasatkāravyākṣepadoṣāt parihīyate,

vaśitvabhraṃśād yo mṛdvindiya: | kaścinna parihīyate
yastīkṣṇendriya: | tatra ya: parihīyate

sa parihāṇadharmā, yo na parihīyate so'parihāṇadharmā |

evaṃ cetanādharmādayo'pi yojyā: |

aparihāṇadharmasthitākampyākopyadharmaṇāṃ ko viśeṣa: ?
aparihāṇadharmā'nuttā-

panāgata:, akopyadharmā tūttāpanāgata: | tau hi yaṃ yameva
samāpattiviśeṣamutpādayata:,

tasmānna parihīyete | sthitākampyastu yasminneva guṇe
sthitastasmāt kevalaṃ na parihīyate,

na tvanyamutpādayati | utpādayati vā tasmānna kampyata
ityeva viśeṣo lakṣyate |

-------------------

āsvādanīyatvādityapara iti | bhadantarāma: |
sāsravatvādāsvādanāsamprayuktadhyānayogāt

kāntetyabhriprāya: | arhattvavimuktistviti vistara: |
arhattvameva vimuktirarhattvavimukti: |

nityānugatatvāt prāptiyogena | na yujyate sāmayikīti |
anena sāmayikyā vimukte-

rviparyayeṇārhattvavimuktiṃ darśayati |
apuna:prārthanīyatvānna kānteti | anena
kāntaviparyaye'rhatva-

vimuktirna kānteti |
nityānugatatvenāstitvādaprārthanīyatvānna kāntetyartha: |

ādhicaitasikebhya evaiti | adhicetasi bhavā ādhicaitasikā
dṛṣṭadharmasukhavihārā:,

tebhya eva | kimarthaṃ parihāṇimavakṣyaditi | ye te
caitasikā dṛṣṭadharmasukhavihārā adhigatā:,

tato'hamasyānyatamasmāt parihāṇiṃ vadāmīti vacanāt |
yadyarhattvāt sāmayikīvimuktilakṣaṇāt

parihāṇisambhavo'bhaviṣyat, kimarthaṃ tebhya eva
parihāṇimavakṣyat | na tebhya eva parihāṇi-

mavakṣyadityartha: | vaśitvabhraṃśāditi |
samādhisammukhībhāvavaśitvabhraṃśādityartha: |
so'parihāṇa-

dharmeti | aparihāṇadharmā akopyadharmaṇo'nya: sūtre
paṭhita: | aṣṭādaśaśaikṣān vistareṇoktvāha-

"navāśaikṣā: katame ? parihāṇadharmā, aparihāṇadharmā,
cetanādharmā, anurakṣaṇādharmā, sthitākampya:,

prativedhanābhavya:, akopyadharmā, prajñāvimukta:,
ubhayatobhāvimukta:-ima ucyante navāśaikṣā:"

iti | ya: parihīyate dṛṣṭadharmasukhavihārebhya:, sa
parihāṇadharmā | yo na parihīyate tata eva

so'parihāṇadharmā | evaṃ cetanādharmādayo'pi yojyā: |
katham ? ya: samādhibhraṃśabhayādātmānaṃ

cetayate, sa cetanādharmā | yo'nurakṣati kathañcid
guṇaviśeṣam, so'nurakṣaṇādharmā | yo yasminneva

guṇe sthita: tasmādananurakṣannapi na kampyate, sa
sthitākampya: | ya: pareṇa pratividhyati,

guṇaviśeṣamutpādayatītyartha:, sa prativedhanābhavya: | yo
na kupyati utpannebhyo na parihīyate

so'kopyadharmā |

ko viśeṣa iti | aparihāṇadharmādīnāṃ
trayāṇāmaparihāṇiyogādviśeṣamapaśyan praśnayati |

@783

āyuṣmān gautika: śaikṣībhūta: sāmayikyā
vimukteratyāsvādanānmṛdvindriya-

tvāccābhīkṣṇaṃ parihīyamāṇo nirviṇṇa:
śastramādhārayan kāyajīvitanirapekṣatvānmaraṇakāla

evārhattvaprāpta: parinirvṛttaśca | tasmāt so'pi
nārhatvāt parihīṇa: |

daśottare coktam-"eko dharma utpādayitavya:-sāmayikī kāntā
ceto-

vimukti: | eko dharma: sākṣātkartavya:-akopyā cetovimukti:"
iti | yadi cārhattvaṃ

sāmayikī kāntā cetovimuktirabhaviṣyat, kimarthaṃ tatraiva
daśake'rhattvasya dvigrahaṇama-

kariṣyat |

na ca kvacidarhattvamutpādayitavyamuktam | kiṃ tarhi ?
sākṣāt kartavyam | mṛdvindriya-

saṃgṛhītaṃ cārhattvamutpādayitavyamiti | kimanena
jñāpitaṃ bhavati ? yadi tāvadutpādayituṃ

śakyamityanyadapi śakyam | athotpādanamarhatīti, anyat
sutarāmarhati | tasmānna sāmayikī

vimuktirarhattvam |

-------------------

anuttāpanāgata iti | svabhāvatastīkṣṇendriya: |
nendriyottāpanāṃ prāpta ityartha: | tasmānna kampyata

iti | tasmād guṇaviśeṣādityartha: | eṣa viśeṣo lakṣyata
iti | ācārya: svamataṃ darśayati |

nanu cāyuṣmān gotiko'rhattvātparihīṇa ityevaṃ yadi
vaibhāṣiko brūyāditi asya

pratividhānamārabhyate-āyuṣmān gautika iti vistara: |
śaikṣībhūta iti | na tāvadarhan | śastra-

mādhārayanniti śastraṃ vāhayan |
kāyajīvitanirapekṣatvāt kāraṇān maraṇakāla
evārhattvaṃ prāpta: |

śastrādhārāduttarakāla ityartha: | parinirvṛttaśca
tenaiva śastraprahāreṇa |

daśottare ceti | daśottaranāmasūtre | kimuktam ?
ityāha-eko dharma utpādayitavya: |

katama: ? ityāha-sāmayikī kāntā cetovimuktiriti |
dṛṣṭadharmasukhavihāra ityabhiprāya: |

eko dharma: sākṣātkartavya: | katama: ? ityāha-akopyā
cetovimuktiriti | arhattvamityabhi-

prāya: |
pṛthagvacanāddhyakopyavimuktilakṣaṇādarhattvasvabhāvā, na
kāntā cetovimuktiruktetyabhi-

prāya: |

dviprakāratvādarhattvasya pṛthagvacanamiti
vaibhāṣikavacanāvakāśaṃ paśyan punarāha-yadi

cārhattvamiti vistara: | yadyarhattvameva sāmayikī kāntā
cetovimuktirabhaviṣyat, kimarthaṃ tatraiva

daśake na sūtrāntare arhattvasya dvigrahaṇamakariṣyat-eko
dharma: sākṣātkarttavya:, akopyā

cetovimuktiriti | naivākariṣyadityartha: | evaṃ
hyavakṣyat-eko dharma: sākṣātkartavyaścetovimukti-

riti |

brūyāstvamarhattvaṃ dviprakāram | ato
vacanavibhāgenocyate-ekamutpādayitavyam, dvitīyaṃ

sākṣātkartavyamiti |

atra brūma:-na kvacidarhatvamutpādiyatavyamuktam | kiṃ tarhi
? sākṣātkartavyamiti |

tatratatra sūtre | abhyupetyāpi brūma: |
mṛdvindriyasaṃgṛhītaṃ cotpādayitavyamiti | kimanena
jñāpanena

jñāpitaṃ kathitaṃ bhavati | yadi tāvadutpādayituṃ
śakyamityetajjñāpitaṃ bhavati | śaki liṅ ca

@784

kathaṃ tarhi samayavimukto'rhannucyate ? yasya
mṛdvindriyatvāt samayāpekṣa: samādhi-

sammukhībhāva: | viparyayādasamayavimukta: | abhidharme'pi
coktam-"tribhi: sthānai:

kāmarāgānuśayasyotpādo bhavati |
kāmarāgānuśayo'prahīṇo bhavatyaparijñāta:
kāmarāgaparya-

vasthānīyāśca dharmā ābhāsagatā bhavanti | tatra
cāyoniśo manaskāra:" iti | pari-

pūrṇotpattirevamiti cet ? kasya vā
paripūrṇakāraṇasyotpatti: |

evaṃ tāvadāgamāt ||

2. kathaṃ yuktita: ? yadi tāvadarhatastadrūpa: pratipakṣa
utpanno yena kleśā atyanta-

manutpattidharmatāmāpannā:, kathaṃ puna: parihīyate !  atha
notpanna:, kathaṃ kṣīṇāsravo bhavati !

atyantamanapoddhṛtāyāṃ tadbījadharmatāyāmakṣīṇāsravo
vā puna: kathamarhan bhavatītyevaṃ yukti: |

aṅgārakarṣūpamaṃ tarhi parihāryam, yatredamuktam-"yasya
khalu śrutavata ārya-

śrāvakasyaivaṃ carata evaṃ viharata: kadācit karhicit
smṛtisampramoṣādutpadyante pāpakā

akuśalā vitarkā:" iti ? sa hi tatrārhanneva jñāpita:;
"dīrgharātraṃ vivekanimnacittamucyate

yāvannirvāṇaprāgbhāram" iti vacanāt |

-------------------

(pā. sū. 3.3.72) iti kṛtyapratyayalakṣaṇāt | anyadapi
śakyaṃ yattīkṣaṇendriyasaṃgṛhītamarhattvam |

tathā ca satyevaṃ sūtre vaktavyaṃ syāt-eko dharma
utpādayitavya:, cetovimuktiriti | athotpādana-

marhatītyetajjñāpitaṃ bhavati | "arhe kṛtyatṛcaśca" (pā.
sū. 3.3.179) iti lakṣaṇaparigrahāt |

anyat sutarāmarhati | yattīkṣṇendriyasaṃgṛhītamarhattvam,
taddhyakopyatvāt suṣṭhūtpādayitumarhatītyabhi-

prāya: |

kathaṃ tarhīti vistara: | yadi sāmayikī vimuktirarhattvaṃ
bhavati, evaṃ tadyogāt samaya-

vimukto'rhanniti yujyata ityabhiprāya: | samayāpekṣa:
samādhisammukhībhāva iti | yasmādasya

samādhi: sāsravo'nāsravo'pi vā
samayamārogyadeśaviśeṣādilakṣaṇamapekṣate |
abhidharme'pi

coktamiti vistara: | kāmarāgānuśayo'prahīṇo
bhavatītyetadudāharaṇam | idaṃ cāpyudāharaṇam-

tatra cāyoniśomanaskāra iti | paripūrṇotpattirevamiti cet |
syānmatā paripūrṇakāraṇasya

kleśasyaivamutpatti:, aparipūrṇakāraṇasya tu kleśasya
viṣayabalādeveti ? tadayuktam, kasmād ?

ityāha-kasya vā paripūrṇakāraṇasyotpattiriti |
kasyotpatti: ? yata: aparipūrṇakāraṇasyotpatti-

rasti | yāvatī hi hetupratyayasāmagrī kāryasyotpattaye
prasiddhā, sā tadekadeśavikalā satī

tasyotpattaye na bhavati |
tadyathā-cakṣūrūpālokamanaskārasāmagrī
cakṣurvijñānasyotpattaye prasiddhā |

sa tadanyetaravikalā satī tadutpattaye na bhavatīti tasmānna
kiñcidetat |

tadrūpa iti tatprakāra: | tatsvabhāva iti vā | atha notpanna
iti pratipakṣa: | tadbīja-

dharmatāyāmiti | kleśabījasvabhāva ityartha: |
tasyāmanapoddhṛtāyāmanunmūlitāyāṃ kathaṃ kṣīṇāsravo

bhavatīti | brūyāstvam-na bhavatīti | ata
āha-akṣīṇāsravo vā kathamarhan bhavatīti |

evaṃ carata iti | smṛtimataścarata ityartha: | anantaraṃ
smṛtivacanāt | `śaikṣa: sa:'ityasya

vacanasya parihārārthaṃ sa eva parihāṇivādyāha-sa hi
tatrārhanneva jñāpita iti | kathaṃ kṛtvā

@785

arhato hyetad
balamanyatroktam-"sarvairāsravasthānīyairdharmai:
śītībhūtaṃ vāntī-

bhūtam" iti cābhidhānāt ?  astyetadevam | yāvattu cāro na
supratibaddhastāvadevaṃ caratopi

śaikṣasyāsti sambhava: kleśotpattāviti
śaikṣāvasthāmadhikṛtyaivaṃ vacanādadoṣa: |

pratijñāyate hi laukikamārgapratilabdhāt phaladvayāt
parihāṇi: | arhattvādapi

tu parihāṇiṃ varṇayanti vaibhāṣikā: |

kiṃ punarime'rhanta eva ṣaḍgotrā bhavanti ? athānye'pi
ṣaḍgotrā bhavanti ?

śaikṣānāryāśca ṣaḍgotrā:,

śaikṣapṛthagjanā apyevaṃ ṣaḍgotrā: | tatpūrvakāṇyeva
hyarhatāṃ gotrāṇi | api tu-

sañcāro nāsti darśane ||58||

darśanamārgādanyatrendriyasañcāro bhavati |
prayogāsambhavānna darśanamārge | kaścit

pṛthagjanāvasthāyāmindriyāṇi sañcarati,
kaścicchraddhādhimuktāvasthāyām ||58||

-------------------

jñāpita: ? ityāha-dīrgharātramiti vistara: |
aparihāṇivādina: syādevaṃ vacanāvakāśa: |

śaikṣasyedaṃ vivekanimnacittamucyate
yāvannirvāṇaprāgbhāramiti | asya parihārārthaṃ
parihāṇivādī

punarāha-arhato hyetadbalamanyatroktamiti sūtre | katham ?
"kati bhadantārhato bhikṣo: kṣīṇāsravasya

balāni ? aṣṭau śāriputrārhato bhikṣordīrgharātraṃ
vivekanimnaṃ cittaṃ yāvannirvāṇaprāgbhāram |

aṅgārakarṣūpamāścānena kāmā dṛṣṭvā bhavanti |
yathāsya kāmān jānata: kāmān paśyato ya:

kāmeṣu kāmacchanda: kāmasneha: vistareṇa
yāvatkāmādhyavasānam, tatrāsya cittaṃ na paryādāya

tiṣṭhati" iti vistara: | kiñca śītībhūtaṃ
vāntībhūtamiti cābhidhānāt | tatraivāṅgārakarṣūpame

sūtre'rhanneva jñāpita iti |

astyetadevamiti | aṅgārakarṣūpame taduktamarhanneva
jñāpita iti | yāvattu cāro na supratividdha

iti | piṇḍapātādicāra: |
śaikṣāvasthāmadhikṛtyaivaṃvacanādadoṣa iti |
yadetaduktam-"kadācit

smṛtisampramoṣādutpadyante pāpakā akuśalā vitarkā:" iti,
tacchaikṣāvasthāmadhikṛtyoktam,

nārhattvāvasthām | yattūktam-`dīrgharātraṃ vivekanimnam'
iti, tacchaikṣasyāpi sambhavati | arhatastu

prakarṣeṇa bhavatīti viśeṣa: |
yaccāpyuktam-`sāsravasthānīyairdharmai: śītībhūtaṃ
vāntībhūtam' iti;

tadapi śaikṣāvasthāmadhikṛtya sambhavati;
kāmāvacarāsravasthānīyadharmaśītībhāvābhidhānāt |

arhattvāvasthāṃ cādhikṛtya tathābhidhānādadoṣa iti
ācāryasyābhiprāya: |

prayogāsambhavānna darśanamārga iti pañcadaśakṣaṇo
darśanamārga: | tatrendriyasañcāre prayogā-

vakāśo nāsti | kaścit pṛthagjanāvasthāyāmindriyāṇi
sañcaratīti | kimanityādyākārapatitena

mārgeṇendriyāṇi sañcarati, kimaudārikādyākāreṇa
mārgeṇendriyāṇi sañcarati, utāho śāntādyā-

kāreṇeṇi aviśeṣitatvādubhayathāpi sambhavatīti
paśyāma: | tathā hyenamarthamācārya: sūcayiṣyati;

`na hi sāsraveṇa mārgeṇāryāṇāmindriyasañcāra:'
ityāryāṇāmiti viśeṣaṇāt | `api nāma

mamendriyāṇi tīkṣṇāni syu:' iti prayogamabhisandhāya |
mārgaṃ laukikaṃ lokottaraṃ cānyasyānantarya-

@786

yadidaṃ sūtra uktam-"ye tvanena catvāra ādhicaitasikā
dṛṣṭadharmasukhavihārā

adhigatāstato'hamasyānyatamānyatamasmāt parihāṇiṃ
vadāmi, yā tvanenaikākinā

yāvadakopyā cetovimukti: kāyena sākṣātkṛtā, tato'haṃ na
kenacit paryāyeṇa parihāṇiṃ

vadāmi" iti, kathamakopyadharmaṇo
dṛṣṭadharmasukhavihārebhya: parihāṇi: ?

parihāṇistridhā jñeyā prāptāprāptopabhogata: |

1. prāptaparihāṇi:, yadi pratilabdhāt guṇāt parihīyate |
2. aprāptaparihāṇi:,

yadi prāpyaṃ guṇaṃ na prāpnoti | 3. upabhogaparihāṇi:,
yadi prāptaguṇaṃ na sammukhīkaroti |

āsāṃ puna: parihāṇīnām-

antyā śāsturakopyasya madhyā cānyasya tu tridhā ||59||

buddhasyopabhogaparihāṇireva, nānyā | akopyadharmaṇa: sā
ca, aprāptaparihāṇiśca;

pudgalaviśeṣadharmāprāpaṇāt | anyasyārhata:
prāptaparihāṇirapyasti | ata upabhogaparihāṇi-

vacanādakopyadharmaṇa: sūtravirodha: | sarvasyānāsravā
vimuktirakopyā | akopyadharma-

vyavasthānaṃ tu yathā tathoktam | ata
etadacodyamityaparihāṇivādī ||59||

-------------------

vimuktimārgakrameṇendriyāṇi sañcarantīti veditavyam |
kaścicchraddhādhimuktāvasthāyāmityatrā-

śaikṣāvacanam; śaikṣapṛthagjanādhikārāt | aśaikṣo'pi
tvindriyāṇi sañcaratīti boddhavyam ||58||

kathamakopyadharmaṇo dṛṣṭadharmamukhavihārebhya:
parihāṇiriti | tīkṣṇendriyatvādasya dṛṣṭadharma-

sukhavihārebhya: parihāṇirna sambhavet, kimutākopyāyā
vimukterityasambhāvayan pṛcchati | buddha-

syopabhogaparihāṇireveti | vineyakāryavyāpṛtvād
dṛṣṭadharmasukhavihārānnopabhuṃkte | na sammukhī-

karotītyartha: | sā cāprāptaparihāṇiśceti |
akopyadharmaṇa: sā copabhogaparihāṇi:; kutaścidvyā-

saṅgāt | aprāptiparihāṇiśca
pudgalaviśeṣadharmāprāpaṇāt | yasmādakopyadharmāpi
kaścin

mahāśrāvakāṇāmāryaśāriputramaudgalyāyanādīnāṃ
prāntakoṭikādīn dharmān, svayambhuvāṃ^śca

kāṃ^ściddharmānna prāpnoti | mahāśrāvakā api
svayambhuvān kāṃścidviśeṣadharmānna prāpnuvantītyādi |

anyasyārhata iti parihāṇadharmādermṛdvindriyasya
prāptaparihāṇirapyasti | api-śabdāt pūrvokte

api parihāṇī sta iti | akopyardhaṇa
upabhogaparihāṇivacanāt sūtrāvirodha iti | yadetaduktam-

"ye'nena catvāra:' iti vistareṇa, yāvat
tato'hamasyānyatamasmāt parihāṇiṃ vadāmi" iti,

tasya sūtrasyāvirodha: |

ṣaṇṇāmapyarhatāmakopyā vimuktirityukte vaibhāṣiko
brūyāt-yadi sarvasyai-

vārhato'nāsravā vimuktirakopyā, kasmādasamayavimukta
evākopyadharmā vyavasthāpito nānya

iti ? ata idamucyate sarvasyānāsravā vimuktirakopyeti |
satyamastyetat | akopyadharmavyavasthānaṃ

tu yathā tathoktamiti | dṛṣṭadharmasukhavihārebhyastu
kaścillābhasatkāravyākṣepadoṣāt parihīyate

vaśitvabhraṃśāt, yo mṛdvindriya: | kaścinna parihīyate
yastīkṣṇendriya: | sa evākopyadharmā

vyavasthāpita: | yata eva ca dṛṣṭadharmasukhavihārebhyo
lābhasatkāravyākṣepadoṣāt parihīyate

@787

atha yo'rhatphalāt parihīyate kimasau punarjāyate ?
nāstyetat; yasmāt

mriyate na phalabhraṣṭa:,

naiva hi kaścit phalāt parihīṇa: kālaṃ karoti; "dhandhā
bhikṣava āryaśrāvakasya

smṛtisampramoṣā, atha ca puna: kṣipramevāntaṃ parikṣayaṃ
sapadi saṅgacchati" iti sūtre

vacanāt | anyathā hyanāśvāsikaṃ brahmacaryaṃ syāt |

yataśca phalāt parihīyate tatphalasthena yadakāryaṃ

tadakāryaṃ karoti na |

parihīṇo'pi saṃstatphalaviruddhāṃ kriyāṃ na karoti,
śūrapraskhalanāpatanavat |

athendriyāṇi sañcaratāṃ katyānantaryavimuktimārgā
bhavanti ?

vimuktyānantaryapathā navākopye,

akopyagotre pratividhyamāne prativedhabhāvanābhavyasya
navānantaryamārgā vimukti-

mārgāśca bhavanti, yathārhattvaṃ prāpnuvata: | kiṃ
kāraṇam ?

atisevanāt ||60||

tasya mṛdvindriyagotraṃ bhavatīti nālpena vyāvarttayituṃ
śakyate; śaikṣāśaikṣamārgābhyāṃ

dṛḍhīkṛtatvāt ||60||

dṛṣṭyāptatāyāmekaika:,

dṛṣṭiprāptāyāṃ pratividhyamānāyāmeka
evānantaryamārgo bhavati, eko vimuktimārga: |

prayogamārgastu sarvatraika eva |

-------------------

mṛdvindriya:, na tīkṣṇendriya: | ata etadacodyam | katham ?
akopyadharmaṇo dṛṣṭadharmasukhavihārāt

parihāṇirityaparihāṇivādī | atha vā-ayamanya: sambandha:
| pūrvakopyadharmaṇo dṛṣṭadharmasukha-

vihārebhya: parihāṇirnāstītyuktam, sūtre ca yasyākopyā
vimuktistasya dṛṣṭadharmasukhavihārāt

parihāṇiruktā; aviśeṣyābhidhānādata
idamucyate-sarvasyānāsravā vimuktirakopyeti | na

tayaiko'kopyadharmā vyavasthāpyata ityabhiprāya: | ata
evocyate-akopyadharmavyavasthānaṃ tu

yathā tathoktamiti | ata etadacodyamiti | yaduktaṃ
sūtramāśritya kathamakopyadharmaṇo dṛṣṭadharmasukha-

vihārebhya: parihāṇiriti ||59||

dhandhā iti mandā | anyathā hyanāśvasikamiti |
yadyarhattvāt parihīṇa: punarjāyeta-

"sucīrṇabrahmacarye'smin mārge cāpi subhāvite |

tuṣṭa āyu:kṣayādbhavati rogasyāpagame yathā ||"

ityāśvāsa:, evaṃvidho na syāditi |
tadakāryamabrahmacaryādilakṣaṇam | śūrapraskhalanā-

patanavaditi | yathā śūrasya praskhalane apatanaṃ bhavati,
śaktita ātmadhāraṇāt | tadvadārya: phalāt

parihīṇo'pi tatphalamalabdhvā na mriyate |
śūragrahaṇamavihvalatvāt | balavān śūra ityapare |

kathamabhyastam ? ityāha-śaikṣāśaikṣamārgābhyāṃ
dṛḍhīkṛtatvāditi ||60||

@788

te puna: sarva evānantaryavimuktimārgā:

anāsravā:,

na hi sāsraveṇa mārgeṇāryāṇāmindriyasañcāra: |

kva punarindriyāṇi vardhante ?

nṛṣu vardhanam |

manuṣyeṣvendriyasañcāro nānyatra; parihāṇyasambhavāt |

kva puna: katamāṃ bhūmiṃ niśrityendriyāṇi sañcarati ?

aśaikṣo nava niśritya bhūmī:,

anāgamyasyānantaraṃ catvāri dhyānāni, trīṇi,
cārūpyāṇi |

śaikṣastu ṣaṭ,

ārūpyavarjya: |

kiṃ kāraṇam ?

yata: ||61||

saviśeṣaṃ phalaṃ tyaktvā phalamāpnoti vardhayan |

indriyāṇi hi sañcaran phalaṃ phalaviśiṣṭaṃ ca
mṛdvindriyamārgaṃ tyaktvā tīkṣṇendriyagotraṃ

phalamārgameva pratilabhate | na
cānāgāmiphalamārūpyasaṃgṛhītamastītyetat kāraṇam
||61||

ta ete ṣaḍevārhanto nava bhavanti; indriyabhedāt |

-------------------

prayogamārgastu sarvatraika eveti | akopyaprativedhe,
dṛṣṭiprāpyatāyāṃ ca |

na hi sāsraveṇeti | āryendriyasañcārasya vivakṣitatvāt |
anyathā hi kaścit

pṛthagjanāvasthāyāmindriyāṇi sañcaratītyetadvirudhyate |

nānyatra parihāṇyasambhavāditi |
parihāṇibhayāddhīndriyasañcāra iṣyate | anyatra ṣaṭsu

kāmāvacareṣu devanikāyeṣu rūpārūpyadhātvośca
parihāṇirnāstītyāha-ūrdhvadhātūpapanna āryo

naivendriyāṇi sañcarati | nāpi kathañcit parihīyata iti |
uktamatra kāraṇam-kālāntara-

parivāsenendriyāṇāṃ pariṣkṛtaratvāt,
āsravaviśeṣalābhācceti | atha kasmāt kāmāvacareṣu

deveṣu parihāṇirnāsti ye pūrvamabhyudārebhyo'pi
viṣayebhya: saṃvijanto niyataṃ satyāni paśyanti,

te kathaṃ tānevālambya parihāsyante ? avaśyaṃ hi te
tīkṣṇendriyā bhavantarityabhiprāya: |

"aśaikṣo nava niśritya" iti | tatphalasya
navabhūmisaṃgṛhītatvasambhavāt |

phalaṃ phalaviśiṣṭaṃ ceti | phalaṃ sakṛdāgāmiphalam |
phalaviśiṣṭaṃ prathamadhyānādi prahāṇāya

prayogānantaryavimuktiviśeṣamārgalakṣaṇam |
phalamārgameva pratilabhata iti | kāmadhātuvairāgyamātra-

saṃgṛhītam | na cānāgāmiphalamārūpyasaṃgṛhītamiti |
`pañcānāmavarabhāgīyānāṃ prahāṇādanāgāmī'

iti sūtre vacanāt, darśanamārgasya ca tatrābhāvāt |
tadabhāva: kāmadhātvanālambanāditi vyākhyāta-

metat ||61||

@789

kathaṃ kṛtvā ?

dvau buddhau śrāvakā: sapta navaite navadhendriyā: ||62||

katame sapta śrāvakā: ? parihāṇadharmādaya: pañca |
akopyadharmā ca dvividha:-

uttāpanāgata:, āditaśca tadgotra: akopyabheda eva | dvau
buddhau-pratyekabuddha:, buddhaśca |

ityete mṛdumṛdvādinavaprakārendriyabhedānnava pudgalā
bhavanti ||62||

sarva eva tvāryapudgalā: sapta bhavanti-śraddhānusārī,
dharmānusārī, śraddhādhimukta:,

dṛṣṭiprāpta:, kāyasākṣī, prajñāvimukta:,
ubhayatovimuktaśca |

ete puna:-

prayogākṣasamāpattivimuktyubhayata: kṛtā: |

pudgalā: sapta,

prayogata: śraddhādharmānusāriṇau; pūrvameva
parapratyadharmānusārābhyāmartheṣu prayogāt |

indriyata: śraddhādhimuktadṛṣṭiprāptau |

mṛdutīkṣṇendriyatvāt śraddhādhimokṣaprajñādhikyata: |

samāpattita: kāyasākṣī, nirodhasamāpattisākṣātkaraṇāt
|

vimuktita: prajñāvimukta: |

samāpattivimuktita: | ubhayatobhāgavimukta: |

nāmata ete sapta pudgalā: |

ṣaṭ tvete,

-------------------

akopyadharmā ca dvividha iti | sūtre paṭhitatvādakopyabheda
eva | dvau buddhāviti

akopyadharmā mṛdumadhyādhimātrendriyabhedāt tridhā
bhidyate | śrāvako hyakopyadharmādhimātramṛdvindriya: |

pratyekabuddho'dhimātramadhyendriya: |
samyaksambuddho'dhimātrādhimātrendriya: iti |
mṛdumṛdvādinava-

prakāraindriyabhedāditi | parihāṇidharmā mṛdumṛdvindriyo
yāvadbhagavānadhimātrādhimātrendriyata

iti ||62||

sapta bhavantīti |
pratyekabuddhasamyaksambuddhāvubhayatobhāgavimukta
saṃgṛhītāveveti kṛtvā |

pūrvameveti vistara: | pūrvameva pṛthagjanāvasthāyāṃ
parapratyayena parata: śrutvā smṛtyupasthānā-

dīn dharmān paścādartheṣuprayogāt |
cintābhāvanāsevanādityartha: | tathā pūrvameva
pṛthagjanāvasthāyāṃ

prajñayā dvādaśāṅgapravacanadharmānusāreṇa svayamevaṃ
bodhipakṣādīn dharmānanusarannartheṣu prayogāt | cintā-

bhāvanā sevanāt | ityevaṃ prayogata:
śraddhādharmānusāriṇau bhavata: |

śraddhādhimokṣaprajñādhikyata iti |
śraddhādhimokṣādhikyata:, prajñādhikyataśca |
śraddhāyādhi-

mokṣa:, śraddhādhimokṣa:, tasyādhikyāt mṛdvindriyatvam |
prajñādhikyāt tīkṣṇendriyatvam |

vimuktita iti | kleśavimuktita: prajñayā kleśādvimukta:
prajñāvimukta iti kṛtvā | samāpattivimuktita iti |
samāpattito vimuktitaśca |

@790

dravyatastvete ṣaḍ bhavanti |

dvau dvau mārgatraye yata: ||63||

darśanamārge hi dvau pudgalau, śraddhādharmānusāriṇau |
tāveva bhāvanāmārge dvau bhavata:,

śraddhādhimuktadṛṣṭiprāptau | tau punaraśaikṣamārge
dvau bhavata:, samayāsamayavimuktāviti |

tatrendriyatastraya:, śraddhānusāriṇa: | gotrata: pañca |
mārgata: pañcadaśa | aṣṭa kṣāntisapta-

jñānasthā: | vairāgyatastrisaptati: | sakalabandhana: |
kāmavairāgyānnava | evaṃ yāvadā-

kiñcanyāyatanavairāgyāt | āśrayato nava |
tridvīpaṣaḍdevanikāyajā: | indriyagotramārga-

vairāgyāśrayata: piṇḍitā: śatasahasraṃ sampadyante
sahasrāṇi ca saptacatvāriśacchatāni

cāṣṭau pañcaviṃśatiśca |

evamanye'pi pudgalā: sambhavata: saṃkhyeyā: ||63||

-------------------

tatrendriyata iti vistara: | tathaite śraddhānusāriṇo
gaṇyante, tathā yathāgranthaṃ pradarśayiṣyāma: |

indriyatastraya: | mṛdumadhyādhimātrendriyatvāt | atra
punarevamavagantavyam-yadyapi śraddhānusāriṇa:

sarva eva mṛdvindriyā:, tathāpi
tāratamyenāvasthānādeṣāṃ punastridhā bheda:
mṛdumadhyādhimātrendriyā

iti | gotrata: pañca | katham ? parihāṇadharmagotrako
yāvatprativedhanābhavyagotraka iti pañca bhavanti |

punareṣāṃ gotrendriyabhedāt pañcadeśānāmekaiko mārgata:
pañcadaśa bhavanti | kathamiti ? ucyate-

aṣṭakṣāntisaptajñānasthā iti | darśanamārgo hi
pañcadaśakṣaṇā: | aṣṭau kṣāntaya:-du:khe dharmajñāna-

kṣāntiryāvanmārge anvayajñānakṣānti: | sapta
jñānāni-du:khe dharmajñānaṃ yāvanmārge dharmajñānam |

mārge'nvayajñānasya bhāvanāmārgasaṃgṛhītatvāt |
aṣṭau ca sapta ca pañcadaśa bhavanti | ta evaṃ tatrasthā:

pañcadaśa bhavanti | evameṣāṃ mārgata:
pañcadaśadhābhinnānāṃ punarekaiko vairāgyatastrisaptati:
| katham ?

sakalabandhanastān kāmadhātā veka:, kāmavairāgyānnava |
ekaprakāravītarāgo yāvannavaprakāra-

vītarāga: | evaṃ yāvadākiñcanyāyatanavairāgyānnaveti |
bhavāgravairāgyānnaveti na sambhavati;

laukikasya mārgasya bhavāgrapratipakṣasyābhāvāt | ta
ete'ṣṭau navakā dvisaptati: | sakalabandhanena

pūrvoktena saha trisaptatirbhavanti | punarete vairāgyata:
pratyekaṃ trisaptatibhinnā: | pratyeka māśrayato

nava | katham ? ityāha-tridvīpaṣaḍdevanikāyajā iti | trayo
dvīpā uttarakuruvarjyā:, uttarakurau

mārgābhāvāt ṣaḍ devanikāyā: kāmāvacarā:; tata
ūrdhvaṃ darśanamārgābhāvāt, teṣu jātā iti |

pratyekamete navaguṇā bhavanti |
indriyagotramārgavairāgyāśrayata: piṇḍitā iti | naigamana
ucyate |

iyanta iti vṛttau likhitā |

evamanye'pi pudgalā: sambhavata: saṃkhyeyā iti |
dharmānusāriprabhṛtaya: | yathendriyagotramārga-

vairāgyāśrayata: saṃkhyātā:, tathaiva saṃkhyeyā: |
sambhavata iti |
dharmānusāridṛṣṭiprāptasamayavimuktānāṃ

gotrabhedo nāsti, śraddhādhimukta-samayavimuktyostu
gotrabhedo'pyastīti sambhavata ityucyate |

tatrendriyatastrayo dharmānusāriṇa:, gotrata eka eveti bhedo
nāsti | mārgata: pañcadaśa aṣṭakṣānti-

saptajñānasthā: | vairāgyatastrisaptati: | sakalabandhana: |
kāmavairāgyānnava | evaṃ yāvadā-

kiñcanyāyatanavairāgyāt āśrayato nava
tridvīpaṣaḍdevanikāyajā iti | evamindriyamārga-

@791

vairāgyāśrayata: piṇḍitā: sahasrāṇyekānnatriṃśat
sampadyante | śatāni ca pañca pañcaṣaṣṭiśca |

evamindriyatastraya: śraddhādhimuktā: | gotrata: pañca
pratyekam | vairāgyatastrisaptati: pratyekameva

pūrvavat | āśrayato nava | tridvīpaṣaḍdevanikāyajā iti |
evamindriyagotravairāgyāśrayata: piṇḍitā:

nava sahasrāṇi sampadyante | śatāni cāṣṭau pañca
pañcāśacca | kevalaphalastho ṣoḍaśacitta-

prāpto'dhikṛta: |

"śraddhādhimuktadṛṣṭyāptau mṛdutīkṣṇendriyau tadā"
(abhi^ ko^ 6.31) ityanayoriha

vivakṣitatvāt |

bhagavadviśeṣastvāha-"mārgato nava bhavanti |
bhāvanāmārgasthatvāt" iti | tanna

buddhyāmahe-kenābhiprāyeṇaivamuktamiti | yadyayamabhiprāyo
bhavet-mārgato bhūmaubhūmau nava

bhavantīti, vairāgyatastrisaptatiriti, sa evārtho darśito
bhavet tadavyatirekādapi yuktaṃ syāt,

tadeva hi parimāṇaṃ syāt | atha
navabhūmikānāsravabhāvanāmārgasthatvānnavatvameṣāṃ
vyavasthāpyeta ?

tathā sati tatparimāṇaṃ punarnavaguṇīkriyeta |
etāvantaśca bhaveyuraṣṭāśītisahasrāṇi, śatāni ca

ṣaṭ, pañcanavatiścetyevamuttaratrāpi vaktavyam | yadi tu
śraddhādhimukta ā vajropamāt samādhergṛhyeta,

tato'nyathā gaṇayitavyam-indriyatastraya: śraddhādhimuktā:,
gotrata: pañca pratyekam, vairāgyata

ekāśīti:, trisaptatau
bhavāgrāṣṭaprakāravītarāgānaṣṭāvadhikān prakṣipya,
āśrayata ekānnatriṃśat |

katham ? kāmadhātau navopapattisthānāni, rūpadhātau
ṣoḍaśa sthānāni, catvāraścārūpyā iti |

evamindriyagotravairāgyāśrayata: piṇḍitā sahasrāṇi
pañcatriṃśat, śate ca dve pañcatriṃśacceti |

dṛṣṭiprāptasya gotrabhedo nāsti |
indriyavairāgyāśrayata: piṇḍitā: sahasraṃ sampadyante
śatāni ca

nava, ekā saptatiśca | yadi tvā vajropamāt
samādherdṛṣṭiprāpto gṛhyate, tata evaṃ saṃkhyātavyā:-

indriyavairāgyāśrayata: piṇḍitā:
saptacatvāriśadadhikāni sapta sahasrāṇi sampadyante |
kāyasākṣī

śraddhādhimuktadṛṣṭiprāptyorantarbhūta iti na gaṇyate |
yadi punargaṇyate, indriyatastraya: | yadi

śraddhādhimukta: sa kāyasākṣī, gotrata: pañca | yadi
dṛṣṭiprāpta:, nāsti gotrabheda: | mārgata: ubhayorapi

nāsti bheda: | ākiñcanyāyatanavītarāgatvāt vairāgyato'pi
nāsti bheda: | yadyapi bhavāgre

sakalabandhana ekaprakāravītarāgo
yāvadaṣṭaprakāravītarāga iti | mārgato vairāgyato vāsti
bheda: |

na tu mārgavairāgyakṛtaṃ kāyasākṣitvamiti nāsya
tatkṛtastadbhedo vyavasthāpyate |

āśrayato vā bahudhā bheda: | kāmāvacarāśrayatvāt
yāvadbhavāgrāśrayatvāditi

bhagavadviśeṣa: |

kathamākāśānantyāyatanādyāśraya: kāyasākṣī bhavati ?
evaṃ tu yuktuṃ paśyāma:-

āśrayata: pañcaviṃśati:, kāmadhātau
navopapattisthānāni, rūpadhātau ca ṣoḍaśa sthānānīti |

tatra hyāryo nirodhasamāpattimutpādayet | yadi tu
kāmarūpāśrayotpāditanirodhasamāpattiyogāt

kāyasākṣībhūtasyānāgāmina: ?
tatsamanvāgamamātraprayogāt paścādapi bhavāgrāśrayaṃ
kāyasākṣitva-

miṣyeta | bhavāgraṃ ṣaḍviṃśatitama āśraya:
syādityavagantavyam |

evamindriyagotrāśrayata: parigaṇya gaṇayitavya: |
prajñāvimuktasyāpi bheda: indriyatastraya:

prajñāvimukta: | gotrata: pañca | yadi samayavimuktā:,
athāsamayavimuktā nāsti bheda: |

@792

ko'yamubhayatobhāgavimukta ityucyate ? kaśca prajñāvimukta:
?

nirodhalābhyubhayatovimukta: prajñayetara: |

yo nirodhasamāpattilābhī sa ubhayatobhāgavimukta:;
prajñāsamādhibalābhyāṃ

kleśavimokṣāvaraṇavimuktatvāt | itara: prajñāvimukta:;
prajñābalena kevalaṃ kleśāvaraṇa-

vimuktatvāt |

yaduktaṃ bhagavatā-

"kleśān prahāyeha hi yastu pañca ahāryadharmā
paripūrṇaśaikṣa:" iti |

kiyatā paripūrṇa: śaikṣo bhavati ?

samāpattīndriyaphalai: pūrṇa: śaikṣo'bhidhīyate ||64||

trividhā śaikṣasya paripūri:-phalata:, indriyata:,
samāpattiśca | phalata eva-

śraddhādhimuktasyākāyasākṣiṇo'nāgāmina: | indriyata
eva-dṛṣṭiprāptasyāvītarāgasya |

phalendriyata:-dṛṣṭiprāptasya kāyasākṣiṇo'nāgāmina: |
phalasamāpattita:-śraddhādhimuktasya

kāyasākṣiṇa: | phalendriyasamāpattita:-dṛṣṭiprāptasya
kāyasākṣiṇa: | samāpattita eva

samāpattīndriyataśca paripūrṇatvaṃ nāsti vinā phalena
||64||

aśaikṣaparipūrṇatvaṃ dvābhyām,

indriyata:, samāpattitaśca | phalena
tvaparipūrṇasyāśaikṣatvameva nāstīti nāsya puna:

phalena paripūrṇāparipūrṇatvaṃ vyavasthāpyate | indriyata
eva-asamayavimuktasya prajñā-

-------------------

evamubhayatobhāgavimukto'pi yojayitavya: ||63||

prajñāsamādhibalābhyāṃ
kleśavimokṣāvaraṇavimuktatvāditi | prajñābalena
kleśāvaraṇavi-

muktatvāt, samādhibalena ca vimokṣāvaraṇavimuktatvāt |
vimokṣā: punaraṣṭau vakṣyante | rūpī

rūpāṇi paśyatīti vistara: | tatra kleśāvaraṇamiti |
kleśā evāvaraṇam | vimokṣāvaraṇamiti

vimokṣāṇāmāvaraṇam | tatpuna: kāyacittayorakarmaṇyatā
yayā vimokṣānutpādayituṃ na śaknotīti |

kleśān prahāyeha hi yastu pañceti | pañcāvarabhāgīyāni
saṃyojanāni satkāyadṛṣyyā-

dīnyuktāni | ahāryadharmetyaparihāṇidharmetyartha: |

phalata eveti vistara: | śraddhādhimuktatvānnendriyata:
paripūrṇatvam | akāyasākṣitvānna

samāpattita: | anāgāmitvāt tu phalata: paripūrṇatvamasti |
indriyata eveti | dṛṣṭiprāptatvādi-

ndriyata: paripūrṇatvam | avītarāgatvāt tu na phalato nāpi
samāpattita:; anāgāmiphalasamāpa-

ttyorabhāvāt | evamanyeṣāmapi sambhavato yojyam |
samāpattita eveti | samāpattita eveti | samāpattita eva
paripūrṇatvaṃ

nendriyaphalābhyāmiti nāstyetat | kasmāt ? na
hyasatyāmanāgāmiphalaprāptau nirodhasamāpattirasti |

samāpattīndriyataśca vinā phaleneti | samāpattīndriyata
eva ca paripūrṇatvaṃ na phalata ityetadapi

nāsti | yasmādanāgāmiphalamaprāptasya
nirodhasamāpattirnāstīti ||64||

indriyata: samāpattitaśceti | tīkṣṇendriyatayā
nirodhasamāpattilābhatayā cetyartha: | indriyata

@793

vimuktasya | samāpattita
eva-samayavimuktasyobhayabhāgavimuktasya | indriyasamā-

pattibhyām-asamayavimuktasyobhayatobhāgavimuktasya |

bahava ime mārgabhedā
uktā:-laukika-lokottara-darśana-bhāvanā'śaikṣamārgā:

prayogānantaryavimuktiviśeṣamārgā iti | katividha eṣa
samāsato mārga iti ?

mārga: samāsata: |

viśeṣamuktyānantaryaprayogākhyaścaturvidha: ||65||

1. prayogamārga:, yasmādanantaramānantaryamārgotpatti: | 2.
ānantaryamārga:, yenāvaraṇaṃ

prajahāti | 2. vimuktimārga:, yastatpraheyāvaraṇavinirmukta:
prathamata utpadyate | 4.  viśeṣa-

mārga:, ya ebhyo'nyo mārga: |

-------------------

eveti vistara: | asamayavimuktasyeti vacanāt | asyendriyata:
paripūrṇatvam; prajñāvimuktasyeti

vacanāt | na samāpattito'sya paripūrṇatvam |
anirodhasamāpattilābhī hi prajñāvimukta ityuktam |

samāpattita eveti; samayavimuktasyeti vacanāt | nendriyata:
paripūrṇatvamasya bhavati; ubhayato-

bhāgavimuktasyeti vacanāt | samāpattito'sya paripūrṇatvam |
nirodhasamāpattilābhītyubhayatobhāga-

vimukta ityuktam | indriyasamāpattibhyām | kim ?
paripūrṇatvam | asamayavimuktatvādindriyata:

ubhayatobhāgavimutvāt samāpattita iti darśayati |

ānantaryamārgo yenāvaraṇaṃ prajahātīti |
agrahāṇamārgasambhavāt | asti sa ānantaryamārgo

yenāvaraṇaṃ na prajahāti | indriyasañcārādiṣu
yastatpraheyāvaraṇanirmukta: prathamata iti | ya

ānantaryamārgapraheyeṇāvaraṇena nirmukta: | prathamata iti
viśeṣaṇam | yasmāt tṛtīyādiṣu kṣaṇeṣu

tajjātīyo mārgo viśeṣamārga itīṣyate | tena eva
cāha-viśeṣamārgo ya ebhyo'nyo mārga

iti | prayogamārgādibhyo'nya ityartha: | kiñca-yadi
prathamata iti na brūyāt, vimuktimārgo

yastatpraheyāvaraṇanirmukta ityetāvad brūyāt | evaṃ sati
du:khadharmajñānāt pareṇa sarve ānantarya-

mārgādayastatpraheyāvaraṇanimuktā utpadyanta iti sarve
vimuktimārgā: syu: | aniṣṭaṃ caitat;

ānantaryamārgādiṣvapi vimuktimārgaprasaṅgāt |
tasmādānantaryamārgasya du:khadharmajñānakṣāntyāderyat

praheyamāvaraṇam, du:khadarśanaprahātavyo nikāyo
yāvadbhāvanāprahātavya:, yena praheyāvaraṇena nirmukto

ya: prathamata utpadyate sa vimuktimārga: |
nānyastatpraheyāvaraṇanirmuktatve'pīti | ya ebhaya: prayoga-

mārgādibhyastribhyo'nya: sa viśeṣamārga: |
ṣoḍaśānmārgānvayajñānakṣaṇāt pareṇa saptadaśādaya-

stajjātīyā ye'nāsravā: kṣaṇā:, te
viśeṣamārgasvabhāvā ityavagantavyam | evamanyadapi vimukti-

jñānaṃ yatprākarṣikaṃ kṣayajñānādi, tadapi vaktavyam |
yaśca dṛṣṭadharmasukhavihārāya vaiśeṣikaguṇābhi-

nirhārāya vā mārga:, so'pi viśeṣamārga eva
prayogamārga:; yasmādānantaryamārgotpattirityuktam |

ato laukikā agradharmā: prayogamārga iti gamyate | yastu
pratilomata: kṣāntyādimārga:, sa

kasminnantarbhavatīti vaktavyam ? āha-prayogamārga
evāntarbhavati | viprakṛṣṭastvasau prayogamārga

ityayaṃ tasyāgradharmebhyo viśeṣa: |
udāharaṇārthatvāccācāryeṇa sannikṛṣṭa eva
prayogamārga ukta

iti |

@794

kasmāt mārga ityucyate ? eṣa hi nirvāṇasya panthā:; tena
tadgamanāt | nirvāṇaṃ

mārgayantyaneneti vā |

vimuktiviśeṣamārgayo: kathaṃ mārgatvam ?
tajjātīyādhimātrataratvād, uttarottara-

prāpaṇāt, nirupadhiśeṣapraveśād vā ||65||

mārga eva puna: pratipadityukta:; nirvāṇapratipādanāt |
catasra: pratipada:-asti

pratipad du:khā dhandhāmijñā, asti du:khā kṣiprābhijñā
| evaṃ sukhāpi dvividhā | tatra-

dhyāneṣu mārga: pratipatsukhā,

caturdhyāneṣu mārga: sukhā pratipad;
aṅgaparigrahaṇaśamathavipaśyanāsamatābhyā-

mayatnavāhnitvāt |

du:khā'nyabhūmiṣu |

anyāsvanāgamyadhyānāntarārūpyabhūmiṣu mārgo du:khā
pratipad; aṅgāparigrahāt,

śamathavipaśyanānyūnatvācca yatnavāhitvāt |
śamathanyūne hyanāgamyadhyānāntare vipaśyanānyūnā

ārūpyā iti |

-------------------

eṣa hi nirvāṇasya panthā: | tena tadgamanāditi | loke yena
gamyate sa mārga iti pratīta: |

anena ca nirvāṇaṃ gamyate prāpyate, tasmānmārga iti
darśayati | mārgayantyanena veti | "mārgo'nveṣaṇe"

iti dhātu: paṭhyate | tasyaid ghañi rūpaṃ mārga iti | yena
nirvāṇamanviṣyate sa mārga iti |

vimuktiviśeṣamārgayo: kathaṃ mārgatvamiti | na hi
tābhyāṃ nirvāṇaṃ prāpyate | prayogānantarya-

mārgayoreva tatprāptau sāmarthyānna tayoriti abhiprāya: |
tajjātīyādhimātrataratvāditi | prahāṇamārga-

jātīyau cālambanākārānāsravatvasādṛśyāt |
adhimātratarau ca hetūpacayata: | yathā hyānantaryamārga-

ścatu:satyālambanaṣoḍaśākāro'nāsravaśca, evaṃ
vimuktiviśeṣamārgāvapi | adhimātrataratvenaiva

tu tasmādviśeṣa iti | uttarottaraprāpaṇāt |
nirupadhiśeṣapraveśādveti | yasmādvimuktimārgeṇa
viśeṣa-

mārgeṇa ca uttarottaro mārga: prāpyate,
tasmādanayormārgatvamityartha: | yasmādvā tābhyāṃ
nirupadhiśeṣaṃ

nirvāṇaṃ praviśati yadutpattau
nirupadhiśeṣanirvāṇapraveśa iti |

apare punarevaṃ
vyācakṣate-uttarottaraprāpaṇānnirupadhiśeṣapraveśa:,
tasmādanayormārgatva-

miti ||65||

nirvāṇapratipādanāditi | yasmādanena nirvāṇaṃ
pratipadyata ityartha: | evaṃ sukhāpi dvividheti |

asti pratipatsukhā dhandhāmijñā, asti sukhā
kṣiprābhijñeti | aṅgaparigrahaṇaśamathavipaśyanā-

samatābhyāmayatnavāhitvāditi | aṅgai: parigraha: |
śamathavipaśyanayo: samatvam | aṅgaparigrahaśca

śamathavipaśyanāsamatvaṃ ca, tābhyāmayatnavāhitvam |
tasmātsukhā pratipat | yasmādaṅgaparigṛhītāni dhyānāni

śamathavipaśyanābhyāṃ samāni ca, tasmādayatnavāhīni |
ataśca sukhāsau pratipaditi |

aṅgāparigrahāditi vistara: |
aṅgāparigrahādanāgamyadhyānāntarārūpyā yatnavāhina: |
śamatha-

vipaśyanānyūnatvācca sambhavataste yatnavāhini: |
śamathanyūnatvādanāgamyaṃ dhyānāntare yatnavāhīni |

vipaśyanānyūnatvāccārūpyā yatnavāhina: tadbhāvāt |
te'nāgamyādayo dukhā pratipaditi |

@795

sā punardvividhāpi pratipat-

dhandhārbhijñā mṛdumate: kṣiprābhijñetarasya tu ||66||

mṛdvindriyasya sukhā du:khā vā pratipaddhandhābhijñā,
tīkṣṇendriyasya kṣiprābhijñā |

dhandhābhijñā asyāṃ pratipadi seyaṃ dhandhābhijñā |
evaṃ kṣiprābhijñā | dhandhasya vā

pudgalasyeyamiti dhandhāmijñā |

punarapyeṣa mārgo bodhipakṣyākhyāṃ labhate |
saptatriṃśad bodhipakṣā dharmā:-catvāri

smṛtyupasthānāni, catvāri samyakprahāṇāni, catvāra
ṛddhipādā, pañcendriyāṇi, pañca

balāni, sapta bodhyaṅgāni, āryāṣṭāṅgo mārga iti ||66||

tatra-

anutpādakṣayajñāne bodhi:,

kṣayajñānamanutpādajñānaṃ ca | pudgalabhedena tisro
bodhaya utpadyante-śrāvakabodhi:,

pratyekabodhi:, anuttarā samyaksambodhiriti;
aśeṣāvidyāprahāṇāt | tābhyāṃ svārthasya

yathābhūtaṃ kṛtāpuna: kartavyatāvabodhācca |

-------------------

dhandhābhijñeti | dhandhābhijñāsyāmiti | dhandhābhijñā
mandaprajñetyartha: | kṣiprābhijñeti tīkṣṇa-

prajñā | dhandhasya mandasya pudgalasyeyamabhijñā
dhandhābhijñeti | ṣaṣṭhītatpuruṣeṇāpyetatsidhyatīti

darśayati | evaṃ kṣiprasya tīkṣṇasya pudgalasyābhijñā
kṣiprābhijñeti yojyam |

catvāri smṛtyupasthānāni | kāyavedanācittadharmā:
smṛtyupasthānāni yathoktāni | catvāri

samyakprahāṇāni | utpannānāṃ pāpakānāmakuśalānāṃ
dharmāṇāṃ prahāṇāya chandaṃ janayati, vyāyacchate,

vīryamārabhate, cittaṃ pragṛhṇāti, pradadhāti |
anutpannānāṃ pāpakānāmakuśalānāṃ
dharmāṇāmanutpādāya

chandaṃ janayatīti pūrvavat | anutpannānāṃ kuśalānāṃ
dharmāṇāmutpādāya chandaṃ janayatīti pūrvavat |

utpannānāṃ kuśalānāṃ dharmāṇāṃ sthitaye asammoṣāya
bhāvanāparipūraye bhūyobhāvāya vṛddhivipulatā-

jñānasākṣātkriyāyai chandaṃ janayatīti pūrvavat |
catvāra ṛddhipādā: | chandasamādhiprahāṇasaṃskāra-

samanvāgata ṛddhipāda: | evaṃ
vīrya-citta-mīmāṃsāsamādhiprahāṇasaṃskāra samanvāgata
ṛddhipāda: |

evaṃ
vīrya-citta-mīmāṃsāsamādhiprahāṇasaṃskārasamanvāgata
ṛddhipāda: | ṛddhipādā ṛddhihetava

ityartha: | pañcendriyāṇi |
śraddhāvīryasmṛtisamādhiprajñendriyāṇi | pañca balāni
| śraddhāvīryasmṛti-

prajñābalāni | sapta bodhyaṅgāni |
smṛti-dharmapravicaya-vīrya-
prītipraśrabdhisamādhyupekṣābodhyaṅgāni |

smṛtireva sambodhyaṅgaṃ smṛtisambodhyaṅgam | evaṃ
yāvadupekṣaiva sambodhyaṅgamupekṣāsambodhyaṅgamiti |

āryāṣṭāṅgo mārga: | samyagdṛṣṭi:, samyaksaṅkalpa;
samyagvāk, samyakkarmānta:, samyagājīva:,

samyagvyāyāma:, samyaksmṛti:, samyaksamādhiriti ||66||

aśeṣāvidyāprahāṇāditi |
yasmādaśeṣatraidhātukyavidyāprahāṇam, tasmādubhayaṃ
bodhi: |

anena śaikṣapṛthagjanānāṃ prajñā na
bodhirvyavasthāpyata iti darśayati | kiṃ ca ? yathākramam
tābhyāṃ

svārthasya yathābhūtaṃ kṛtāpuna: kartavyatāvabodhācca |
kṣayajñānena yathābhūtaṃ kṛtāvabodhāt
tatkṣayajñānaṃ

@796

tādanulomyata: |

saptatriṃśat tu tatpakṣā:,

bodheranulomatvād bodhipakṣyā: saptatriṃśadutpadyante |

nāmato dravyato daśa ||67||

daśa dravyāṇi sarve bodhipakṣyā: ||67||

katamāni daśa ?

śraddhā vīryaṃ smṛti: prajñā samādhi: prītyupekṣaṇe |

praśrabdhiśīlasaṅkalpā:,

ityetāni daśa dravyāṇi |

kathaṃ kṛtvā ?

prajñā hi smṛtyupasthiti: ||68||

vīryaṃ samyakprahāṇākhyam, ṛddhipādā: samādhaya: |

-------------------

bodhi: | `du:khaṃ me parijñātam' iti yathābhūtaṃ
prajānāti, `samudayo me prahīṇa:' iti, `nirodho

me sākṣātkṛta:', `mārgo me bhāvita:' iti yathābhūtaṃ
prajānātīti | anutpādajñānena yathābhūta-

mapuna:kartavyamiti | `mārgo me bhāvito na
punarbhāvayitavya:' tadanutpādajñānamapi bodhi: | `du:khaṃ

me parijñātaṃ na puna: parijñātavyam' iti yathābhūtaṃ
prajānātīti anutpādajñānena yathābhūtama-

puna: kartavyamiti | `mārgo me bhāvito na punarbhāvayitavya:'
tadanutpādajñānamapi bodhi: | `du:khaṃ

me parijñātaṃ na puna: parijñātavyam' iti yathābhūtaṃ
prajānāti, `samudayo me prahīṇo na puna:

prahātavya:' iti, `nirodho me sākṣātkṛto na puna: sākṣāt
kartavya:' iti, `mārgo me bhāvito

na punarbhāvayitavya:' iti yathābhūtaṃ prajānātīti |
`du:khaṃ me parijñātam' ityanena kṣayajñānam, `na

puna: parijñātavyam' ityanenānutpādajñānam-ityubhayamapi
tīkṣṇendriyasya pudgalasya darśayatīti

sarvaṃ neyam |

tadevaṃ kṣayajñāmanutpādajñānaṃ ca
bodhirityavayavārthaṃ prasādhya samudayārthaṃ
prasādhayannāha-

"tādanulomyata: saptatriṃśattu tatpakṣā:" iti | tasyā
bodheranulomastadanuloma:, tadbhāvastādanu-

lomyam, tasmāt tādanulomyato bodhipakṣā: | bodhipakṣe
sādhavo'nulomā iti bodhipakṣā:

smṛtyupasthānādaya: saptatriṃśaducyante pravacane | daśa
dravyāṇīti | keṣāñcinmatena | yato hi
"vaibhāṣikāṇāmekādaśa kāyavākkarmaṇora-

sambhinnatvāt" iti ||67||

"prajñā hi smṛtyupasthiti:" iti prajñā
smṛtyupasthānamityartha: | smṛtirupatiṣṭhate'nayeti

kṛtvā | tathā hi sūtra uktam-"kāye kāyānupaśyī" iti
vistara: |

"vīryaṃ samyakprahāṇākhyam" iti |
yasmāduktam-"utpannānāṃ pāpakānāmakuśalānāṃ

dharmāṇāṃ prahāṇāya chandaṃ janayati, vyāyacchate,
vīryamārabhate" iti sarvam |

@797

prajñāvīryasamādhisvabhāvā hi
smṛtyupasthānasamyakprahāṇarddhipādā: | ata indriyāṇi

tāvad balāni ca nāmagrāhikayā
śraddhāvīryasmṛtisamādhiprajñādravyāṇi pañca |
smṛtyu-

pasthānāni dharmapravicayasambodhyaṅgaṃ samyagdṛṣṭiśca
prajñaiva | samyakprahāṇāni vīryasambodhyaṅgaṃ

samyagvyāyāmaśca vīryameva | ṛddhipādā:
samādhisambodhyaṅgaṃ samayaksamādhiśca samādhireva |

smṛtisambodhyaṅgaṃ samyaksmṛtiśca smṛtireva |

kimavaśiṣyate ? prītiprasrabdhyupekṣāsambodhyaṅgāni,
samyaksaṅkalpa:, śīlāṅgāni

ca | tānyetāni pañca dravyāṇi | evamete bodhipakṣyā daśa
dravyāṇi bhavanti |

vaibhāṣikāṇāmekādaśa kāryavākkarmaṇorasambhinnatvāt
śīlāṅgāni dve dravye iti |

yattvetaduktam-"prajñāvīryasamādhisvabhāvā:
smṛtyupasthānādaya:" iti ? atra

veditavyam-

pradhānagrahaṇaṃ sarve guṇā: prāyogikāstu te ||69||

pradhānagrahaṇenaivamuktam | sarve tu prāyogikā guṇā:
smṛtyupasthānasamyakprahāṇarddhipādā: |

-------------------

"ṛddhipādā: samādhaya:" iti |
yasmāduktam-"chandasamādhiprahāṇasaṃskāra-

samanvāgatamṛddhipādaṃ bhāvayati" iti sarvam |
prahāṇasaṃskārā: punaratrāṣṭau sūtre paṭhyante |
katham ?

tathābhūtasya yaśchanda: yo vyāyāma: yā śraddhā yā
praśrabdhi: yā smṛti: yatsamprajanyam yā cetanā

yopekṣā-ima ucyante prahāṇasaṃskārā iti |

indriyāṇi tāvaditi vistara: | svanāmagrahaṇena
yānīndriyabalasvabhāvāni śraddhāvīrya-

smṛti-samādhiprajñā dravyāṇi pañca | teṣā prajñaiva
sā yāni catvāri smṛtyupasthānāni | yacca

bodhyaṅgeṣu dharmapravicayasambodhyaṅgam | yā ca
mārgāṅgeṣu samyagdṛṣṭi: | na dravyāntaram | vīryameva

tadyāni catvāri smṛtyupasthānāni | yacca bodhyaṅgeṣu
dharmapravicayasambodhyaṅgam | yā ca mārgāṅgeṣu

samyagdṛṣṭi: | na dravyāntaram | vīryameva tadyāni
catvāri samyakprahāṇāni | yacca bodhyaṅgeṣu

vīryasambodhyaṅgam, yaścamārgāṅgeṣu samyagvyāyāma:,
samādhireva ca sa: | ye catvāra ṛddhipādā: |

yacca bodhyaṅgeṣu samādhisambodhyaṅgam, yacca mārgāṅgeṣu
samyaksamādhi: |

kimavaśiṣyate | yanna prajñendriyādisvabhāvam |
bodhyaṅgeṣu prītipraśrabdhyupekṣāsambodhyaṅgā-

nyavaśiṣyante; mārgāṅgeṣu samyaksaṅkalpā:,
śīlāṅgāni ca trīṇi-samyagvāk, samyakkarmānta:,
samyagājīva iti |

daśa dravyāṇīti | śraddhādīni pañca,
prītisambodhyaṅgādīni ca pañceti śīlāṅgāni trīṇya-

vijñaptisvabhāvānīti kṛtvaikaṃ dravyaṃ vyavasthāpyate |

vaibhāṣikāṇāmekādaśa dravyāṇi |
kāyavākkarmaṇorasambhinnatvād dve dravyamiti kṛtvā |

abhiprāyavaśāt pakṣadvaye'pyadoṣa: | yadi tu mukhyavṛttyā
tasmin kalāpe yāvanti dravyāṇi

santi, tāvanti gaṇyeran; naiva tāni daśa dravyāṇi,
samāhitavijñaptirūpāṇāṃ saptadravyatvāt |

ṣoḍaśa dravyāṇīti vaktavyaṃ syāt |

@798

kasmādvīryaṃ samyakpradhānamuktam ? tena
samyakkāyavāṅmanāṃsi pradhīyante |

samādhi: kasmād ṛddhipāda ukta: ? tatpratiṣṭhittatvāt
sarvaguṇasampatte: |

ye tvāhu:-"samādhirevarddhi: pādāśchandādaya:" iti |
teṣāṃ dravyatastrayodaśa

bodhipakṣā: prāpnuvanti; chandacittayorādhikyāt | sūtraṃ
ca virudhyate-"ṛddhiṃ ca vo

bhikṣavo darśayiṣyāmi ṛddhipādāṃśca yāvad | ṛddhi:
katamā ? iha bhikṣuranekavidhamṛddhi-

viṣayaṃ pratyanubhavati | eko bhūtvā bahudhā bhavati" iti
vistara: |

-------------------

pradhānagrahaṇenaivamuktam | prajñādisvabhāvā:
smṛtyupasthānādaya iti | sarve tu prāyogikaguṇā:

sāsravānāsravā: śrutacintābhāvanāmayā yathāyogaṃ
smṛtyupasthānasamyakprahāṇarddhipādā: | prādhānyaṃ

punastadbelenānyeṣāṃ vṛtte: | na punaste na santi |
prajñāpradhānāni hi smṛtyupasthānānītyata: prajñā-

grahaṇam | na tu prajñaiva smṛtyupasthānam, kiṃ tarhi ?
prajñāvīryasmṛtisamādhiprītipraśrabdhyu-

pekṣāsamyaksaṅkalpādayo'pīti |
prāyogikagrahaṇamupapattilabhyaśraddhādinirāsārtham |
evaṃ vīrya-

pradhānāni samyakpradhānāni, samādhipradhānā ṛddhipādā
iti vistareṇa vaktavyam |

ṛddhipādā: samādhaya iti kuta etat ? sūtrāt | uktaṃ
hi-"chandaṃ cāpi bhikṣavo

bhikṣuradhipatiṃ kṛtvā labhate samādhim, so'sya bhavati
chandasamādhi: | cittam..vīryam..

mīmāṃsāṃ cāpi bhikṣavo bhikṣuradhipatiṃ kṛtvā labhate
samādhim, so'sya bhavati mīmāṃsāsamādhi:"

iti |

tena hi samyakkāyavāṅmanāṃsi pradhīyanta iti |
pradhīyante = dhāryante, niyamyante, pravartante

vā kadācidaneneti pradhānam | tatpratiṣṭhitatvāditi |
yasmāt sarvaguṇasamāpattilakṣaṇā ṛddhista-

smin samādhau pratiṣṭhitā | ṛddhe: pāda: pratiṣṭheti
ṛddhipāda iti |

ye tvāhu: samādhireva ṛddhi:, pādāśchandādaya:,
chandacittavīryamīmāṃsā iti | teṣāmevaṃ-

vādināṃ vaibhāṣikāṇāṃ trayodaśa bodhipakṣā:
prāpnuvanti | chandacittayorādhikyādekādaśasu prakṣepe |

vīryaprajñe tvatra nādhike;
samyakpradhānasmṛtyupasthāneṣvantarbhāvāt | bahudhā
bhavatīti vistara

iti | bahudhā bhūtvaiko bhavati āvirbhāvam tirobhāvaṃ
jñānadarśanena pratyanubhavati | tira: kuḍyaṃ

tira: prākāramasajjamāna: kāyena gacchati, tadyathā
ākāśe | pṛthivyāmunmajjananimajjanaṃ karoti,

tadyathodake | udake'bhidyamānena srotasā gacchati, tadyathā
pṛthivyām | ākāśe paryaṅkeṇa krāmati,

tadyathā śakuni: pakṣī | imau vā puna: bhūyo
candramasāvevaṃ mahardhikāvevaṃmahānubhāvau pāṇinā

āmārṣṭi, parimārṣṭi yāvad brahmalokaṃ kāyena vaśe
vartayata iti iyamucyate ṛddhi: | ṛddhipādā:

katame ? chandasamādhi:, vīryasamādhi:,
mīmāṃsāsamādhi:-ima ucyante ṛddhipādā iti | evaṃ-

lakṣaṇa: samādhi: | tasmānna samādhireva ṛddhiriti |

atrācāryasaṅghabhadra āha-na bhavatyeṣa teṣāṃ doṣa:,
samādhi hi te ṛddhipādamicchanti,

ṛddhirapīti | chandādayastūcyante
samādheścatuṣṭvajñāpanārtham | kaściddhi samādhi:
kuśalamūlaprayogā-

vasthāyāṃ pradhānībhavati, kaścin
kuśalamūlaniṣpannāvasthāyām | pūrvā'trarddhipāda:,
uttaraṛddhiriti

@799

kasmādindriyāṇyeva balānyuktāni ?
mṛdvadhimātrabhedādavamardanīyānavamardanīyatvāt |

indriyāṇāṃ kiṃkṛto'nukrama: ? śraddadhāno hi
phalārthaṃ vīryamārabhate, ārabdhavīryasya

smṛtirupatiṣṭhate, upasthitasmṛteravikṣepāccitaṃ
samādhīyate, samāhitacitto yathābhūtaṃ

prajānātīti ||68-69||

kasyāmavasthāyāṃ katame te bodhipakṣyā: prabhāvyante ?

ādikarmikanirvedhabhāgīyeṣu prabhāvitā: |

bhāvane darśane caiva sapta vargā yathākramam ||70||

ādikarmikāvasthāyāṃ kāyādyupalakṣaṇārthaṃ
smṛtyupasthānāni | viśeṣādhigamena

vīryasaṃvardhanādūṣmagateṣu samyakpradhānāni |
aparihāṇīyakuśalamūlapraveśatvāt mūrdhasvṛddhi-

pādā: | apuna: parihāṇita ādhipatyaprāptatvāt
kṣāntiṣvindriyāṇi | kleśānavamardanīya-

tvād, agradharmeṣu balāni
laukikānyadharmānavamardanīyatvādvā | bodhyāsannatvāt
bhāvanāmārge

bodhyaṅgāni gamanaprabhāvitvād darśanamārge
mārgāṅgāni; tasyāśubhagāmitvāt |

-------------------

sūtravirodho'pi caiṣāṃ na bhavati |
ṛddhipādaphalamṛddhiśabdenoktam, parijñāphalasya
tacchabdābhidhāna-

vadityādi |

mṛdvadhimātrabhedāditi | mṛdūnīndriyāṇi | adhimātrāṇi
balāni | kathameṣāṃ mṛdvadhimātra-

bheda: ? iti hetumāha-avamardanīyānavamardanīyatvāditi |
tadvipakṣabhūtairāśraddhyakausīdyamuṣita-

smṛtitāvikṣepāsamprajanyairantarā
samudācārādindriyāṇyavamṛdyante, na tvevaṃ balānīti |
punastānyuktāni ||68-69||

"ādikarmikanirvedhabhāgīyeṣu" iti | pañcāvasthā ime
uktā: |

"bhāvane darśane ca" dve avasthe iti | saptasvavasthāsu-

"sapta vargā yathākramam" prabhāvyante, vyavasthāpyante,
pradhānīkriyante vā | ādi-

karmikāvasthāyāṃ smṛtyupasthānāni |
ūṣmagatāvasthāyāṃ samyakpradhānāni | mūrdhāvasthāyā-

mṛddhipādā: | kṣāntyavasthāyāmindriyāṇi |
laukikāgradharmāvasthāyāṃ balāni |
bhāvanāmārgāvasthāyāṃ

bodhyaṅgāni | darśanamārgāvasthāyāmāryāṣṭāṅgo
mārga iti | viśeṣādhigamahetuvīryasaṃvardhanam |

tasmādūṣmagateṣu samyakpradhānāni |
aparihāṇīyakuśalamūlapraveśatvāt | mūrdheṣviti |
aparihāṇya-

nukūlānāṃ kuśalamūlānāṃ praveśo mūrdhata: |
"mūrdhalābhī na mūlacchid" (abhi^ ko^ 6.23)

iti vacanāt | praviśatyebhiriti kṛtvā praveśa: |
aparihāṇirhi kṣāntiṣu bhavati | tadavasthā:

samādhaya: samṛddherāśrayībhavantīti |
mūrdhasvṛddhipādā vyavasthāpyante | apuna:parihāṇita iti

vistara: | yasmāt kṣāntiṣu puna: parihāṇirnāsti,
ādyayoreva hi parihāṇisambhavata: | tasmādādhi-

patyaprāptāni śraddhādīni bhavanti | tadbhāvāt
kṣāntiṣvindriyāṇi vyavasthāpyante | kleśāna-

vamardanīyatvāditi | yasmāt kleśairnāvamṛdyante;
tasyāmavasthāyāṃ kleśāsamudācārāt |

laukikānyadharmānavamardanīyatvādvā | atha
vā-laukikairanyairdharmairanavamardanīyatvādgradharmā-

@800

saṅkhyānupūrvīvidhānārthaṃ tu pūrvaṃ saptoktāni
paścādaṣṭau |

tatra dharmapravicayasambodhyaṅgaṃ bodhirbodhyaṅgaṃ ca
samyagdṛṣṭirmārgo mārgāṅgaṃ ceti

vaibhāṣikā: |

apare punarabhittvaiva kramaṃ bodhipakṣāṇāmānupūrvī
varṇayanti; "ādita eva tāvad

bahuvidhaviṣayavyāsekavisāriṇīnāṃ buddhīnāṃ
nigrahārthaṃ smṛtyupasthānāni cetasa upa-

nibaddhāni bhavanti, yāvadeva gardhāśritānāṃ
smarasaṅkalpānāṃ prativinodanāya" iti sūtre

vacanāt | tadbalena
vīryasaṃvardhanāccaturvidhakāryasampādanāya samyakvittaṃ
pradadhātīti

samyakpradhānāni | tata: samādhiviśodhanād ṛddhipādā: |
samādhisanniśrayeṇa lokottara-

dharmādhipatibhūtāni śraddhādīnīndriyāṇi | tānyeva ca
nirjitavipakṣasamudācārāṇi balāni |

darśanamārge bodhyaṅgāni | prathamato dharmatattvāvalokāt
ubhayormārgāṅgāni |

tathā hyuktam-"āryāṣṭāṅge khalu mārge
bhāvanāparipūriṃ gacchati, catvāri smṛtyu-

pasthānāni bhāvanāparipūriṃ gacchanti, yāvat sapta
bodhyaṅgāni" iti |

-------------------

vasthāyāṃ śraddhādīni balānīti prabhāvyante |
bodhyāsannatvāditi |
kṣayānutpādajñānāsannatvādityartha: |

bhāvanāmārgo hi kṣayānutpādajñānāsanna: |
darśanamārgastu dūra:,
tadantarālabhāvanāmārgavyavahitatvāt |

gamanaprabhāvitatvāditi | mārgo hi loke gamanaprabhāvita: |
gacchantyaneneti mārga: | gacchatīti

vā mārga:, "pāṭaliputramayaṃ panthā gacchati' iti loke
vacanāt | darśanamārgaścātiśayena

gamanaprabhāvito na bhāvanāmārga: | katham ?
ityāha-tasyāśugāmitvāditi | tadvānapi tenāśu

gacchati | bhāvanāmārgeṇa tu bhūmibhedena prākarṣakatvād
bahunā kālena gacchati |

apare punarāhuriti | ācārya: | asmadādaya ityabhiprāyāt |
yathā vaibhāṣikairbhinna:

krama:, tathā tamabhittvā bodhipakṣāṇāmānupūrvīṃ
varṇayanti | darśanamārge bodhyaṅgānīti kṛtvā |

bahuvidheti vistara: | bahuprakāro viṣayo rūpādibhedāt
nīlādibhedācca | tasmin vyāseko

vikṣepa: | bahuviṣayavyāsekena visartuṃ śīlamāsāmiti
bahuvidhaviṣayavyāsekavisāriṇyo buddhaya: |

tāsāṃ nigrahārthaṃ smṛtyupasthānāni |
gardhāśritānāṃ tṛṣṇāśritānāmityartha: |
smarasaṅkalpānāmiti

anubhūtaviṣayasmṛtisaṅkalpānāmityartha: |
kāmasaṅkalpānāmiti vā | tadbaleneti | catu:smṛtyupa-

sthānabalenetyartha: | caturvidhakāryasampādanāyeti |
caturvidhaṃ kāryam-utpannānāṃ dharmāṇāṃ prahāṇam,

anutpannānāmanutpāda:, tathānutpannānāṃ
kuśalānāmutpāda:, utpannānāṃ sthityādīni | tata:
samādhi-

viśodhanāditi | tata: samyakpradhānebhyo'nantaraṃ
samādherviśodhanādṛddhipādā: prabhāvyante | lokottara-
dharmādhipatibhūtānīti | tadāvāhakatvādadhipatibhūtāni
veditavyāni | tānyevendriyāṇi | yadā

nirjitavipakṣasamudācārāṇi |
nirjitāśraddhyādisamudācārāṇi bhavanti, tadā balāni |
indriyā-

vasthāyāṃ hi kleśasamudācāra: sambhavati;
kṣāntyavasthāyā: prākarṣakatvāt | darśanamārge
bodhyaṅgā-

nīti anāsravā prajñā bodhiriti kṛtvā |
ubhayormārgāṅgānīti | darśanabhāvanāmārgayo: |

katham ? ityāha-tathā hyuktamiti vistara: | bhāvanayā
paripūrirbhāvanāparipūri:, tāṃ

@801

punaścoktam-"yathābhūtavacanārocanamiti
bhikṣavaścaturṇāmāryasatyānāmetadadhi-

vacanaṃ yathāgatena mārgeṇa prakramaṇamiti bhikṣo
āryāṣṭāṅgasya mārgasyaitadadhivacanam"

iti | tasmādubhayorāryāṣṭāṅgo mārga eṣṭavya: ||70||

siddho'nukrama: ||

idaṃ tu vaktavyam-kati bodhipakṣā dharmā: sāsravā iti ?
katyanāsravā iti ?

anāsravāṇi bodhyaṅgamārgāṅgāṇi,

bhāvanādarśanamārgayostadvyavasthāpanāt | laukikā api hi
samyagdṛṣṭyādaya:

santi | te tu nāryamārgaśabdaṃ labhante |

dvidhetare |

anye bodhipakṣā: sāsravānāsravā: |

kasyāṃ bhūmau kati bodhipakṣā: ?

sakalā: prathame dhyāne,

sarve saptatriṃśat prathame dhyāne |

anāgamye prītivarjitā: ||71||

kasmādanāgamye prītyabhāva: ? sāmantakānāṃ
balavāhanīyatvād, adharabhūmisā-

śaṅkatvācca ||71||

dvitīye'nyatra saṅkalpāt,

-------------------

gacchatyāryāṣṭāṅgo mārga: | tasmin gacchati catvāri
smṛtyupasthāni bhāvanāparipūriṃ gacchanti |

yāvatsapta bodhyaṅgānīti | bhāvanāparipūriṃ gacchantīti
vacanāt bhāvanāmārge'pi āryāṣṭāṅgo

mārgo bhavatīti gamyate | na hi darśanamārge bhāvanā
paripūriṃ gacchati | kiṃ tarhi ? bhāvanāmārga

iti |

punaścoktam | ubhayormārgāṅgāni vyavasthāpyanta iti |

caturṇāmāryasatyānāmetadadhi-

vacanamiti | darśanamārgaṃ darśayati | yathāgatena
mārgeṇa prakamaṇamiti vistareṇa yāvanmārga-

syaitadadhivacanamiti bhāvanāmārgaṃ darśayati |
yathāgatena yathāprāptena mārgeṇa prakramaṇaṃ yāvad

bodhiriti | tadevaṃ darśanamārge bhāvanāmārge ca
mārgāṅgāni vyavasthāpyanta iti | ata
ubhayorāryāṣṭāṅgo

mārga eṣṭavya iti ||70||

siddho'nukrama: | pūrvaṃ bodhyaṅgāni,
paścādāryāṣṭāṅgo mārga iti |

"anāsravāṇi bodhyaṅgamārgāṅgāṇi" iti |
anāsravāṇyevetyavadhāraṇam |

"dvidhetare" iti | smṛtyupasthānādayo balaparyantā: |

balavāhanīyatvāditi | balena vīryeṇa
sammukhīkaraṇīyatvāt | anāgamye prītyabhāva: |

sukhādhigamyaṃ cittaṃ prīṇāti, netaraditi | kiñca
adharabhūmisāśaṅkatvācca | parihāṇiṃ prati sāśaṅka

ityataśca tatra prītyabhāva: | sāśaṅkatāyāṃ hi cittaṃ
na prīyate ||71||

@802

dvitīye dhyāne samyaksaṅkalpavarjyā: ṣaṭtriṃśadeva;
tatra vitarkābhāvāt |

dvayostaddvayavarjitā: |

tṛtīyacaturthayordhyānayo: prītisaṅkalpābhyāṃ varjitā:
pañcatriṃśat |

dhyānāntare ca,

tābhyāmeva dvābhyāṃ varjitā: pañcatriṃśadeva |

śīlāṅgaistābhyāṃ ca triṣvarūpiṣu ||72||

`varjitā:' iti vartate | ārūpyeṣu
samyagvākkarmāntājīvai: prītisaṅkalpābhyāṃ ca

varjitā dvātriṃśat ||72||

kāmadhātau bhavāgre ca bodhimārgāṅgavarjitā: |

dvāviṃśatirbodhipakṣyāstayoranāsravamārgābhāvāt |

bodhipakṣeṣu vartamānasya
kasyāmavasthāyāmavetyaprasādalābho veditavya: ?

trisatyadarśane śīladharmāvetyaprasādayo: ||73||

lābho mārgābhisamaye buddhatatsaṅgayorapi |

du:khasamudayanirodhasatyānyabhisamayan dharme
cāvetyaprasādamāryakāntāni ca

śīlāni pratilabhate ||73||

mārgasatyamabhisamayan buddhe tasya ca
śrāvakasaṃṅghe'vetyaprasādaṃ pratilabhate | yo

-------------------

saṅkalpavarjyā iti | saṅkalpa: = vitarka: ||72||

"kāmadhātau bhavāgre ca bodhimārgāṅgavarjitā:" iti |
kathaṃ bhavāgre kāyasmṛtyupasthānaṃ

bhavati | na hi tatra kāyo vidyate, kāyālambanā hi prajñā
kāyasmṛtyupasthānam, na ca bhavāgraṃ kāmadhātuṃ

rūpadhātuṃ cālambate; "na maulā: kuśalārūpyā:
sāsravādharagocarā:" (abhi^

ko^ 8.21) iti siddhāntāt ?

naitat kenacid vyākhyākāreṇa likhitam, tadidamatra
vyavasthāpayāma:-kāyasya ka:

svabhāva: ? bhautikatvamityuktam | bhūtaṃ bhautikaṃ ca kāya
ityartha: | tatra yadi kevalabhūtālambanā,

kevalabhautikālambanā, tadubhayālambanā vā prajñā bhavet,
kāyasmṛtyupasthānameva tadbhavet | bhavāgre

ca kuśalasāsravā prajñā mārgata iti nyāyata iti
vānāsravasaṃvaramārgālambanata iti | sāsravādharā-

lambanā hi maulā: kuśalārūpyā neṣyante | na
tvanāsravādharālambanā iti | atastadatra kāyasmatyu-

pasthānaṃ veditavyam |

catvāro'vetyaprasādā:-buddhe'vetyaprasāda:, dharme, saṅghe
ca, āryakāntāni ca śīlā-

nīti | tatra du:khasatyādīnāṃ dharmatvād,
abuddhasaṅghasvabhāvatvācca | yathākramaṃ
satyatrayamabhisamayan

paśyan dharme cāvetyaprasādamāryakāntāni ca śīlāni
anāsravāṇi pratilabhate | na buddhe na saṅghe

vā avetyaprasādam ||73||

mārgasatyamabhisamayato buddhe tasya ca
śrāvakasaṅge'vetyaprasādaṃ pratilabhate | mārgasatyasya
buddhasaṅghasvabhāvatvāt |

@803

hi tayo: prasāda: so'śaikṣyeṣu buddhakarakeṣu dharmeṣu
śaikṣāśaikṣeṣu ca saṅghakarakeṣu prasāda: |

apiśabdācchīladharmāvetyaprasādau ca pratilabhate |

ko'yamiha dharmo'bhipreta: ?

dharma: satyatrayaṃ bodhisattvapratyekabuddhayo: ||74||

mārgaśca,

ataścatvāryapi satyānyabhisamayato
dharme'vetyaprasādalābha: | saiva śraddhā adhiṣṭhāna-

bhedānnāmataścatvāro'vetyaprasādā ucyate ||74||

dravyastu dve śraddhā śīlaṃ ca,

buddhadharmasaṅghāvetyaprasādā: śraddhāsvabhāvā:,
āryakāntāni ca śīlāni śīlamiti

dve dravye bhavata: |

kiṃ punarete sāsravānāsravā ekāntenāvetyaprasādā: ?

nirmalā: |

avetyaprasādā iti ko'rtha: ? yathābhūtasatyānyavabudhya
sampratyayo'vetyaprasāda: |

yathā tu vyutthita: sammukhīkaroti tathaiṣāmānupūrvam |

kathaṃ vyutthita: sammukhīkaroti ? samyaksambuddho bata
bhagavān, svākhyāto'sya

-------------------

ko'yamiha dharmo'bhipreta iti | bahavo dharmā: kuśalā dharmā
ityevamādaya:, tat ko'yamiha

dharmo'bhipreta:, yaduktaṃ dharme cāvetyaprasādaṃ
pratilabhata iti | atha vā buddharatnaṃ saṅgharatnaṃ
cedamucyate,

tasmādidamapi dharmaratnamihābhipretaṃ bhavet, ratnatrayasya
hyayaṃ svabhāva ukta:,

"buddhasaṅghakarān dharmānaśaikṣānubhayāṃ^śca sa: |

nirvāṇaṃ ceti śaraṇaṃ yo yāti śaraṇatrayam ||" (abhi^
ko^ 4.33)

iti, tat kimayaṃ nirvāṇadharmo'bhipreta: ?
pṛcchati-ko'yamiha dharmo'bhipreta iti ?

"dharma: satyatrayam" iti vistara: |
du:khasamudayanirodhasatyāni | bodhisattvasya ca

śaikṣāvasthāyāmanāsravo mārga: | pratyekabuddhasya ca
śaikṣāśaikṣalakṣaṇo mārgo dharma ihābhipreta iti |

ataścatvāryapīti vistara: | mārgasatyamapyabhisamayan
dharmamapi bodhisattvapratyekabuddhamārga-

lakṣaṇamabhisamayati | tasmā ccatvāryapi
satyānyabhisamayato dharme'vetyaprasādalābha ityuktamiti |

buddhasaṅghayormārgo dharma iti nocyate; yasmāt
tadabhisamayato buddhe saṅghe cāvetyaprasādalābha

iti | kathaṃ punarmārgasatyābhisamayata:
śraddhālakṣaṇānāṃ trayāṇaṃ
buddha-dharma-saṅghāvetyaprasādānāṃ

yugapat sammukhībhāva: ? saiva śraddhā
adhiṣṭhānabhedāpekṣayā nāmatrayaṃ labhata ityadoṣa: |
atha vā

dharme'vetyaprasādo vartamāna:, anāgatāstu trayo bhāvyante
| tenocyate-

"lābho mārgābhisamaye buddhatatsaṅghayorapi" iti (abhi^ ko^
6.74) ||74||

yadyadhiṣṭhānāpekṣayāvetyaprasādavyavasthānam,
dharmāvetyaprasāda: pūrvaṃ paṭhitavya: syādityata

āha-yathā tu vyutthita: sammukhīkaroti |
tathaiṣāmānupūrvamiti | vaidyabhaiṣajyopasthāyaka-

@804

dharmavinaya:, supratipanno'sya śrāvakasaṅgha iti;
vaidyabhaiṣajyopasthāyakabhūtvāt |

cittaprasādakṛta: śīlaprasāda ityucyate caturtha ukta: |
evaṃ prasannasyaiṣā pratipattiriti;

ārogyabhūtatvādvā, daiśikamārgasārthikayānavadvā |

sūtra uktam-"aṣṭābhiraṅgai: samanvāgata: śaikṣa:,
daśabhiraṅgai: samanvāgato'śaikṣa:"

iti; kasmācchaikṣasya samyagvimukti: samyagjñānaṃ ca noktam
?

noktā vimukti: śaikṣāṅgaṃ baddhatvāt,

baddho hi śaikṣa: kleśabandhanairadyāpīti |

kathaṃ baddhasyaiva sato vimuktirvyavasthāpyeta ? na hi
bandhanaikadeśānmukto mukta

ityucyate | vinā ca vimuktyā kathaṃ vimuktijñānaṃ
vyavasthāpyate ! aśaikṣastu

sarvakleśabandhanātyantanirmokṣād
vimuktitatpratyātmajñānābhyāṃ prabhāvita iti tasyaiva
tadvacanaṃ

nyāyyam |

keyaṃ vimuktirnāma ?

sā punardvidhā ||75||

saṃskṛtā cāsaṃskṛtā ca ||75||

-------------------

bhūtatvāditi | vaidyabhūto bhagavānanuttaro bhiṣak
śalyaharteti sūtrāt | dharmabhaiṣajyadaiśikatvācca |

bhaiṣajyabhūto dharma: kleśavyādhibhaiṣajyatvāt
nirvāṇārogyasamprāpakatvācca | upasthāyakabhūta:

saṅgho nirvāṇārogyaprāptaye parasparopasthānāt |
cittaprasādakṛta: śīlaprasāda iti | trividhaścitta-

prasāda:-samyaksambuddho bata bhagavān, svākhyāto'yaṃ
dharmavinaya:, supratipanno'sya śrāvakasaṅgha

iti | tena kṛta: śīlaprasāda: | śīlameva prasāda:,
śīlasya vā prasādo'nāsravatvaṃ śīlaprasāda: |

ante trayāṇāṃ prasādānāṃ caturthaṃ ukta:
śīlaprasāda: | kasmāt ? ityāha-evaṃ prasannasya

samyaksambuddho bata bhagavāniti vistareṇaiṣā pratipatti: |
āryakāntaśīlapratipattirityartha: |

arogyabhūtatvādvā | kimante śīlaprasāda ukta: ?
vaidyabhaiṣajyopasthāyakārogyānukramata: | daiśika-

mārgasārthikayānavadvā | kim ? ante caturtha ukta
ityadhikṛtam | daiśikabhūto bhagavān, mārgabhūto

dharma:, sārthikabhūta: saṅgha yānabhūtānyāryakāntāni
śīlānīti | āryāṇāṃ kāntāni priyāṇī-

tyāryakāntānīti |

aṣṭābhiriti | aṣṭābhiraṅgai: samanvāgata: śaikṣa: |
katamairaṣṭabhi: ? śaikṣyā samyagdṛṣṭyā

yāvacchaikṣeṇa samyaksamādhineti | daśabhiraṅgai:
samanvāgato'śaikṣa: | katamairdaśabhi: ? aśaikṣyā

samyagdṛṣṭyā, yāvadaśaikṣeṇa samyaksamādhinā,
aśaikṣyā samyagvimuktyā aśaikṣeṇa ca samyagjñāne-

neti | vimuktitatpratyātmajñānābhyāṃ prabhāvita iti |
tasyāṃ vimuktau pratyātmajñānaṃ tatpratyātmajñānam |

vimuktiśca tatpratyātmajñānaṃ ca
vimuktitatpratyātmajñānam, tābhyāṃ prabhāvita: |
kleśavimuktyā,

kleśavimuktipratyātmajñānena ca kleśebhyo vimukto'smīti
prabhāvita: | prakarṣita ityartha: |

tasyaivāśaikṣasya tadvacanaṃ vimuktivacanaṃ
vimuktijñānavacanaṃ ca | nyāyyam | na śaikṣasyeti ||75||

@805

tatra-

asaṃskṛtā kleśahānamadhimuktistu saṃskṛtā |

kleśaprahāṇamasaṃskṛtā vimukti: | adhimokṣa: saṃskṛtā
vimukti: |

sāṅga:,

saivāsaṃskṛtā vimuktiśaikṣāṅgayuktā; aṅgānāṃ
saṃskṛtatvāt |

saiva vimukti rdve,

saiva saṃskṛtā vimuktirdve vimuktī sūtra ukte-cetovimukti:,
prajñāvimuktiśca |

vimuktiskandho'pi sa eva draṣṭavya: |

yattarhi sūtra uktam-"katamacca vyāghrabodhyāyanā
vimuktipariśuddhipradhānam ?

iha bhikṣavo rāgāccittaṃ viraktaṃ bhavati vimuktam,
dveṣāt, mohāccittaṃ viraktaṃ bhavati

vimuktamityaparipūrṇasya vā vimuktiskandhasya paripūraye
paripūrṇasya vānugrahāya yaśchando

vīryam" iti vistara: | tasmānnādhimokṣa eva vimukti: | kiṃ
tarhi ?  tattvajñānāpanīteṣu

rāgādiṣu cetaso vaimalyaṃ vimuktirityapare |

uktā vimukti: ||

samyagjñānaṃ tu samyagdṛṣṭi: | vyatiriktaṃ katamat ?

jñānaṃ bodhiryathoditā ||76||

-------------------

abhimokṣa: saṃskṛtā vimuktiriti | dhātvarthaikatvāt |

aṅgānāṃ saṃskṛtatvāditi | yathā samyagdṛṣṭyādīni
saṃskṛtāni, tathā vimuktirapi

saṃskṛtaiva gṛhyate, nāsaṃskṛtā;
visabhāgatvādvisadṛśatvāt |

dve vimuktī sūtra ukte iti | rāgavirāgāccetovimukti:,
avidyāvirāgāt prajñāvimukti-

riti | cetovimukti:, prajñāvimuktiścetyartha: |
vimuktiskandho'pi sa eveti | śīlaskandha:,

samādhiskandha:, prajñāskandha:, vimuktiskandha: |
vimuktijñānadarśanaścetyatra draṣṭavya: |

yattarhi sūtra uktamiti | "catvārīmāni vyāghrabodhyāyānā
pariśuddhipradhānāni | katamāni

catvāri ? śīlapariśuddhipradhānam,
samādhipariśuddhipradhānam, dṛṣṭipariśuddhipradhānam,
vimukti-

pariśuddhipradhānaṃ ca" ( ) iti vistareṇoktvāha-katamacca
vyāghrabodhyāyanā vimukti-

pariśuddhipradhānam ? yāvad yaśchando vīryamiti vistara: |
vyāghrabodhyāyanā iti bahuvacanam;

teṣāṃ bahutvāt | vimuktipariśuddhipradhānamiti | vimukte:
pariśuddhi: vimuktipariśuddhi:, tasyai

pradhānaṃ vimuktipariśuddhipradhānam | tadevamatra
vimuktipariśuddhipradhāna iti praśnatrayam | tatra iha

bhikṣo rāgāccittaṃ viraktaṃ bhavati vimuktam dveṣāt
mohādviriktaṃ bhavati vimuktam | vimuktiruktā |

ityaparipūrṇasya vā vimuktiskandhasya paripūraye |
paripūrṇasya vānugrahāyeti | vimuktipariśuddhi:

paripūryanugrahalakṣaṇoktā | yaśchando vīryamiti
vistareṇa pradhānamuktam | yata evaṃ rāgādibhyo

vimukti: prahāṇamityevaṃlakṣaṇā vimuktiruktā | sūtre
nādhimukti:; tasmānnādhimokṣa eva vimukti: |

@806

yaiva hi pūrvaṃ bodhiruktā saiveha samyagjñānaṃ veditavyam
| yaduta kṣayajñānam,

anutpādajñānaṃ ca ||76||

katamat punaścittaṃ vimucyate-kimatītam, anāgatam,
pratyutpannam ?

vimucyate jāyamānamaśaikṣaṃ cittamāvṛte: |

"anāgataṃ cittamutpadyamānaṃ vimucyate
aśaikṣamāvaraṇebhya:" iti śāstrapāṭha: |

kiṃ punastasyāvaraṇam ? kleśaprāpti:,
tadutpattivibandhatvāt | vajropame hi samādhau sā

ca prahīyate | taccotpadyamānamaśaikṣaṃ cittaṃ vimucyate |
sā ca prahīṇā bhavati | taccāśaikṣaṃ

cittamutpannaṃ vimuktaṃ ca | yattarhi notpadyamānaṃ
laukikaṃ vā, tadapi vimucyate | yattu

niyatamutpattau tadevoktam |

laukikaṃ kuto vimucyate ? tata evotpattyāvaraṇāt |

nanu cāmuktasyāpi śaikṣasya laukikamutpadyate ? na
tattādṛśam | kīdṛśaṃ tat ?

kleśaprāptisahitam |

kimavastho mārgastadutpattyāvaraṇaṃ prajahāti ?

nirudhyamāno mārgastu prajahāti tadāvṛtim ||77||

vartamāna ityartha: ||77||

yā cāsaṃskṛtā vimuktiruktā, ye ca trayo dhātava
ucyante-prahāṇadhātu:, virāga-

dhātu:, nirodhadhāturiti, ka eṣāṃ viśeṣa: ?

asaṃskṛtaiva dhātvākhyā,

-------------------

kiṃ tarhi ? tattvajñānāpanīteṣu rāgādiṣu cetaso
vaimalyamanāsravatvamanarthāntarabhūtaṃ ghṛtamaṇḍa-
svacchatāvaditi | apare iti | ācārya: ||76||

tadutpattivibandhatvāditi tasyāśaikṣasya cittasyotpattau
vibandhatvāt | kleśaprāptirhi

vibandha: | yattarhi notpadyamānamiti | yadanāgataṃ
vajropamāt samādheranantaraṃ bhavatyaśaikṣameva | laukikaṃ

vetyaśaikṣasantāna evaṃ yallaukikam | yattu niyatamutpattau
tadevoktamiti | yadutpādābhimuktamanāgatam

tadevoktaṃ śāstre vimucyata iti | tadvimucyamānatayā
sūpalakṣyatvādityabhiprāya: |

tata evotpattyāvaraṇāditi | tata eva kleśaprāpti: |
tadutpattivibandhāditi tadevātra

kāraṇaṃ vaktavyam | yadyaśaikṣasantānalaukikamapi
vimucyata ityabhyupagamyate, śaikṣasyāpi laukika-

mutpadyate | kasmānna vimucyata ityabhyupagamyate ? ata āha-na
tattādṛśamityādi | kleśaprāpti-

sahitaṃ tacchaikṣasya laukikam, na tvaśaikṣasya
laukikamevaṃ bhavatītyasāmyam |

"nirudhyamāna:" iti | nirodhābhimukta: |

"tadāvṛtim" iti | aśaikṣacittāvaraṇam ||77||

yā cāsaṃskṛtā vimuktiruktā śāstre, ihaiva vā
"asaṃskṛtā kleśahānam" (abhi^

ko^ 6.76) iti | ye ca trayo dhātava ucyante | kvocyante ?
sūtre, śāstre'pi vā |

@807

saivāsaṃskṛtā vimuktistrayo dhātava: | tatra puna:- virāgo
rāgasaṃkṣaya: |

rāgasya prahāṇaṃ virāgadhātu: |

prahāṇadhāturanyeṣāṃ,

`saṃkṣaya:' iti vartate | rāgādanyeṣāṃ kleśānāṃ
prahāṇaṃ prahāṇadhātu: |

nirodhākhyastu vastuna: ||78||

`saṃkṣaya:' ityevānuvartate | kleśanirmuktasya vastuna:
prahāṇaṃ nirodhadhātu: | yena

vastu nirvidyate, virajyate'pi tena vastunā | catuṣkoṭika:
||78||

kathaṃ kṛtvā ?

nirvidyate du:khahetukṣāntijñānai:,

du:khe samudayakṣāntijñānaireva nirvidyate, nānyai: |

virajyate |

sarvairjahāti yai:,

sarvairapi
du:khasamudayanirodhamārgakṣāntijñānairvirajyate, yai:
kleśān prajahāti |

evaṃ catuṣkoṭikasambhava: ||79||

evaṃ catuṣkoṭikaṃ sidhyati-1. nirvidyata eva,
du:khasamudayakṣāntijñānai: kleśān

prajahat; nirvedavastvālambanatvāt | 2. virajyata eva,
nirodhamārgakṣāntijñānai: kleśān

prajahat; prāmodyavastvālambanatvāt | 3. ubhayam, pūrvai:
kleśān prajahat | 4. nobhayam,

uttarai: kleśānaprajahaditi |

-------------------

"virāgo rāgasaṃkṣaya:" iti | bhedavivakṣāyāmevamucyate |
abhedavivakṣāyāṃ tu yo virāga:

tatprahāṇamapyucyate, nirodho'pītyādi |

"vastuna:" iti | sāsravasya rūpāde: | catuṣkoṭika iti |
syānnirvidyate na varjyate,

syādvirajyate na nirvidyate, syādubhayam, syānnobhayamiti
||78||

"nirvidyate du:khahetukṣāntijñānai:" iti | anena
vastuhetukaṃ nirvedaṃ darśayati |

"virajyate, sarvairjahāti yai:" iti | prahāṇakriyāhetukaṃ
virāgaṃ darśayati | evaṃ

catuṣkoṭikaṃ sidhyatīti | evaṃ nirvedavirāgakāraṇaṃ
paricchidya yojyam | anena catuṣkoṭikaṃ

sidhyatītyabhiprāya: | katham ? ityāha-nirvidyata eveti
vistara: | nirvidyata eva, du:khasamudaya-

kṣāntibhirdu:khasamudayajñānaiśca
nirvedavastvālambanatvāt | du:khasamudayau hi nirvedasya
vastunī

ālambanamiti | na virajyate; kleśānaprajahaditi vacanena
prahāṇakriyāyā asambhavāt | virajyata

eva nirodhamārgakṣāntibhirdarśanamārge |
nirodhamārgajñānairbhāvanāmārge | kleśānprajahaditi |
prahāṇa-

kriyāsambhavāt | na nirvidyate; prāmodyavastvālambanatvāt |
nirvāṇamārgau hi prāmodyavastūnī

ālambanamiti | ubhayapūrvai: kleśānprajahaditi nirvidyate ca
virajyate ca pūrvaidu:khasamudaya-

@808

tatra vītarāga: satyāni paśyan dharmajñānakṣāntibhi:
kleśānna prajahāti | jñānaistu

prayogavimuktiviśeṣamārgairna prajahātīti ||79||

abhidharmakośabhāṣye mārgapudgalanirdeśo nāma

ṣaṣṭhaṃ kośasthānaṃ samāptamiti ||

-------------------

kṣāntijñānai: | katham ? nirvidyate,
nirvedavastvālambanatvāt | virajyate, kleśāntaprajahaditi

vacanena prahāṇakriyāsambhavāt | nobhayamuttarai:
kleśānaprajahaditi | na ca nirvidyate | uttarairnirodha-

mārgakṣāntijñānai: prāmodyavastvālambanatvāt na
nirvidyate | kleśānaprajahaditi vacanena prahāṇa-

kriyāyā abhāvāt na virajyate |

āha-apadiṣṭaṃ prathamāyāṃ koṭyāṃ caturthyāṃ ca
kleśānaprajahaditi | ka: kān kleśānna

prajahāti ? tatra vītarāga iti vistara: |
tatrārthopakṣepārtham | vītarāga: kāmadhātoryāvadā-

kiñcanyāyatanādapi | satyāni paśyannabhisamayan |
dharmajñānakṣāntibhirdharmajñānairdharmajñānakṣānti
bhiśca

kleśānna prajahāti | laukikena bhāvanāmārgeṇa pūrvaṃ
prahīṇatvāt | anāsravā tu kevalaṃ visaṃyoga-

prāptirutpadyate | anvayajñānakṣāntibhistvavaśyaṃ
kleśānprajahāti | na hi laukikena mārgeṇa

bhavāgravairāgyamasti | jñānaistu bhāvanāmārge |
prayogavimuktiviśemārgairānantaryamārgairapi ca

kaiścidindriyasañcārādyavasthāsu na kleśān prajahāti |
ke'vaśiṣyante ? tadanye ānantaryamārgā:,

tai: kleśān prajahātīti siddham ||79||

ācāryayaśomittrakṛtāyāṃ sphuṭārthāyām

abhidharmakośavyākhyāyāṃ

mārgapudgalanirdeśo nāma

ṣaṣṭhaṃ kośasthānaṃ samāptam ||

@809

* namo buddhāya *

saptamaṃ kośasthānam

(jñānanirdeśa:)

kṣāntayaścocyante, jñānāni ca, samyagdṛṣṭi:,
samyagjñānaṃ ca |

kiṃ puna: kṣāntayo na jñānam, samyagjñānaṃ ca na
dṛṣṭi: ?

nāmalā kṣāntayo jñānam,

tatpraheyasya vicikitsānuśayasyāprahīṇatvāt |
dṛṣṭayastu tā:; santīraṇātma-

katvāt |

yathā ca kṣāntayo dṛṣṭirna jñānam, evaṃ puna:

-------------------

sphuṭārthavyākhyāyāṃ

saptamaṃ kośasthānam

(jñānanirdeśa:)

ṣaṣṭhāt kośasthānādanantaraṃ saptamasyopanyāse
sambandhaṃ darśayannāha-kṣāntayaścocyante,

jñānāni ceti vistara: |

"laukikebhyo'gradharmebhyo dharmakṣāntiranāsravā" (abhi^ ko^
6.25) ityatrāṣṭau

kṣāntaya uktā:, "kāmadu:khe tato'traiva dharmajñānaṃ
tathā puna:" (abhi^ ko^ 6.26) ityatra

jñānāni, "na cet kṣayajñānamaśaikṣī vā dṛṣṭi:"
(abhi^ ko^ 6.50) ityatra samyagdṛṣṭi:,

"saiva vimuktī dve jñānaṃ bodhiryathoditā" (abhi^ ko^ 6.76)
ityatra samyagjñānam, ihaiva

vā ṣaṣṭhakośasthānāvasāne etat sarvamuktam |

"nirvidyate du:khahetukṣāntijñānairvirajyate |
sarvairjahāti yai:" (abhi^ ko^ 6.79)

iti śāstrasambandhena vāyamupanyasyate | śāstre hi
kṣāntayaścocyante jñānāni ca, samyagdṛṣṭi:

samyagjñānaṃ ca | tatpratyāyanāya cāyamārabhyate ityata:
pṛcchati-kiṃ puna: kṣāntayo na jñānamiti

vistara: | nāmalā kṣāntayo jñānamiti | `amalā eva
kṣāntayo na jñānam' ityavadhāraṇāt' sāsravā:

kṣāntayo jñānam' ityuktaṃ bhavati | saṃvṛtijñānaṃ hi
tadiṣyate | tatpraheyasyeti | kṣāntipraheyasya |

vicikitsānuśayasyāprahīṇatvāt | prahīyate hi
tāsvavasthāsvanuśaya:, na prahīṇa:; viprakṛtā-

vasthatvāt | niścitaṃ ca jñānamiṣyate nāniścitam, iti na
kṣāntayo jñānam | kṣamaṇarūpeṇa na

kṣāntaya utpadyante, na niścayarūpeṇeti na jñānamiti
varṇayanti |

`vicikitsānuśayasyāprahīṇatvāt' ityetāvati vaktavye
`tatpraheyasya' iti viśeṣaṇaṃ

kimartham ? dvitīye hi kṣaṇe prathamakṣāntipraheyo
vicikitsānuśayo prahīṇo bhavatīti prathamaiva

kṣāntirna jñānamiti gamyate, na tvanyā: kṣāntaya ityata:
`tatpraheyasya' iti viśeṣaṇam | yadvā-

du:kha-dharma-jñānādīnāṃ jñānatvapratipādanārtham |
yadi vicikitsānuśayāprahīṇatvāditye-

tāvaducyate | evam santīraṇātmakatvāditi |
upanidhyānasvabhāvatvādityartha: | asantīraṇā-

@810

kṣayānutpādadhīrna dṛk |

kṣayajñānamanutpādajñānaṃ ca na dṛṣṭi:;
asantīraṇāparimārgaṇāśayatvāt |

tadanyobhayathāryā dhī:,

kṣāntikṣayānutpādajñānebhyo'nyānāsravā prajñā,
dṛṣṭi: jñānaṃ ca |

anyā jñānam,

laukikī prajñā sarvaiva jñānam |

dṛśaśca ṣaṭ ||1||

pañca dṛṣṭaya:, laukikī ca samyagdṛṣṭi: | eṣā
ṣaḍvidhā laukikī prajñādṛṣṭi:,

anyā na dṛṣṭi: | jñānaṃ tveṣā cānyā ca ||1||

kiyatā sarvajñānasaṃgraha: ? daśabhirjñānai: | samāsena
tu

sāsravānāsravaṃ jñānam,

tayo: puna:

-------------------

parimārgaṇāśayatvāditi | nāsti santīraṇamasyeti
asantīraṇam | parimārgaṇe āśaya: = abhiprāya:

parimārgaṇāśaya:, nāsya parimārgaṇāśaya
ityaparimārgaṇāśayam; asantīraṇaṃ ca
tadaparimārgaṇāśayaṃ

ca asantīraṇāparimārgaṇāśayam, tadbhāvastasmāt |
kṣayajñānamanutpādajñānaṃ ca na dṛṣṭirityartha: |

yāvadayamakṛtakṛtya:, tāvad du:khādīni
satyānyupanidhyāyati, parimārgayati cāśayato

yathoktairanityādibhirākārai: | kṛtakṛtyasya
punaryathādṛṣṭiṣveva du:khādiṣvāryasatyeṣu
pratyavekṣaṇamātraṃ

tābhyāṃ bhavatīti `du:khaṃ mayā parijñātaṃ na puna:
parijñeyam' ityādi | tasmānna te dṛṣṭisvabhāve |

"tadanyobhayathāryā dhī:" iti | du:khe dharmajñānaṃ
yāvanmārge'nvayajñānam | sā prajñopa-

nidhyānapravṛttā tadviṣayavicikitsā ca | anyeti | laukikī
| sā sarvaiva jñānamityavadhāraṇam |

na sā prajñāsti | yanna jñānamityartha: | kā punarasau
prajñā ? pañcavijñānakāyikā kuśalākuśalā-

vyākṛtā mānasī yā dṛṣṭisvabhāvakleśasamprayuktā,
anivṛtāvyākṛtā ca |

yā punardṛṣṭisvabhāvā yā ca mānasī kuśalā, sā kiṃ
bhavati ? ityāha-"dṛśaśca

ṣaṭ" iti |

eṣāṣaḍvidhā laukikī prajñā dṛṣṭi:, anyā na
dṛṣṭi:; ṣaḍevetyavadhāraṇāt | kā punaranyā ?

yā pūrvamuktā laukikī |

jñānaṃ tveṣā cānyā ceti | eṣā ca ṣaḍvidhā
dṛṣṭisvabhāvā prajñā, tato'nyā ca pūrvoktā

jñānamityucyate | ata eva ca `dṛśaśca ṣaḍ' iti cakāra:
paṭhyate | yasmādetā: ṣaḍ jñānāni

cocyante dṛṣṭayaśceti ||1||

daśabhirjñānai: | katham ? dharmānvayasaṃvṛtiparaci-
ttadu:khasamudayanirodhamārgakṣayānutpādajñānai-

ravadhāraṇārtho'yamārambho daśaiva jñānāni;
cyutyutpādapudgalajñānādīnāmeṣāmevāntarbhāvāt |
samāsena

tu dve eva-āsravam, anāsravaṃ ceti |

@811

ādyaṃ saṃvṛtijñāpakam |

yat sāsravaṃ tat saṃvṛttijñānam, prāyeṇa
ghaṭapaṭastrīpuruṣādisaṃvṛtigrahāt | ajñāna-

saṃvṛtatvāt ityapare |

anāsravaṃ dvidhā dharmajñānamanvayameva ca ||2||

anāsravaṃ jñānaṃ dvidhā bhidyate-dharmajñānam,
anvayajñānaṃ ca ||2||

evamete dve jñāne trīṇi bhavanti-saṃvṛtijñānam,
dharmajñānam, anvayajñānaṃ ca | tatra

sāṃvṛtaṃ sarvaviṣayam,

saṃvṛtijñānasya sarvadharmā: saṃskṛtāsaṃskṛtā
ālambanam, sambhavata: |

kāmadu:khādigocaram |

dharmākhyam,

dharmajñānasya kāmavacaraṃ du:khaṃ
tatsamudayanirodhapratipakṣāścālambanam |

anvayajñānaṃ tūrdhvadu:khādigocaram ||3||

anvayajñānasya rūpārūpyāvacaraṃ du:khaṃ
tatsamudayanirodhapratipakṣāścālambanam |

te eva satyabhedena catvāri,

te eva dharmajñānānvayajñāne satyabhedena punaścatvāri
jñānāni bhavanti-du:kha-

samudaya-nirodha-mārgajñānāni; tadālambanatvāt |

ete caturvidhe |

anutpādakṣayajñāne,

ete eva dharmānvayajñāne caturvidhe adṛṣṭisvabhāve
kṣayajñānamanutpādajñānaṃ cocyete |

te puna: prathamodite ||4||

-------------------

prāyeṇeti viśeṣaṇam | ghaṭapaṭādikaṃ saṃvṛtisadvastu
saṃvṛtijñānamālambate | svasāmānya-

lakṣaṇamapi tu kadācit gṛhṇāti |

sāṃvṛtamiti | saṃvṛtau bhavaṃ sāṃvṛtam |

anāsravamapi saṃkṣipyamāṇaṃ dvidhā-dharmajñānam,
anvayajñānaṃ ceti | du:khajñānādīnāmana-

yorevāntarbhāvāt ||2||

ālambanaṃ sambhavata iti | yasya yadālambanaṃ tasya tad
bhavati | na hi cakṣurvijñānasya

ṣaḍālambanam ||3||

tadālambanatvāditi | du:khādyālambanatvādityartha: |

"ete caturvidhe" iti | ete eva dharmānvayajñāne dve
du:khādyālambanabhedāccaturvidhe

adṛṣṭisvabhāve bhavata: | satī kṣayajñānam,
anutpādajñānaṃ cocyete |

"te puna: prathamodite" | te puna: kṣayānutpādajñāne
prathamotpanne satī du:khahetvanvayajñāne

bhavata: | du:khasamudayālambane avaśyaṃ bhavata ityartha: |

@812

du:khahetvanvayajñāne,

prathamotpanne tu kṣayajñānānutpādajñāne
du:khasamudayānvayajñāne; du:khasamudayā-

kārairbhāvāgrikaskandhālambanatvāt ||4||

kiṃ vajropamo'pi tābhyāmekālambano bhavati ? yadi
du:khasamudayālambano bhavati |

atha nirodhamārgālambana:, naikālambana: |

caturbhya: paracittavit |

vettīti vit = jñānam | paricittajñānaṃ caturbhyo
jñānebhyo draṣṭavyam | dharmānvayajñānamārga:

saṃvṛtijñānebhya: |

tasya punarayaṃ niyama:-

bhūmyakṣapudgalotkrāntaṃ naṣṭājātaṃ na vetti tat ||5||

bhūmyatikrāntaṃ na jānātīti |
adharadhyānabhūmikenottaradhyāna bhūmikamindriyātikrāntaṃ

na jānāti | śraddhādhimuktasamayavimuktamārgeṇa
dṛṣṭiprāptāsamayavimuktamārgaṃ pudgalotkrāntaṃ

na jānāti | anāgāmyarhat-pratyekabuddha-
buddhamārgāṇāmadhareṇottaraṃ naṣṭājātaṃ na jānāti |

atītānāgataṃ vartamānaparicittacaittaviṣayatvāt ||5||

-------------------

kasmād ? ityāha-du:khasamudayākārai:
bhāvāgrikaskandhālambanatvāditi | tasya hi

sarvapaścāt bhavāgrameva prahīyate, tasmād yena ca
pīḍyate yena ca baddham, tata eva mokṣaṃ bahu

manyamāno'nantaraṃ kṣīṇaṃ bhavāgramālambate | tacca
du:khasamudayākārairbhavāgramālambate | yasmād

avaśyaṃ te prathamotpannakṣayānutpādajñāne
du:khākārairanityādibhi: samudayākārairvā hetvādibhi-

rbhāvāgrikān skandhānālambate | aprathamotpanne
tvanyasatyālambane api te bhavata ityarthāduktaṃ

bhavati ||4||

vajropamānantaraṃ kṣayajñānaṃ bhavati, tadanantaraṃ
cānutpādajñānamityata: pṛcchati-kiṃ

vajropamo'pi tābhyāmekālambano bhavatīti | tābhyāmiti
prathamotpannābhyāmityartha: | `yathā

kṣayānutpādajñāne ekālambane, kiṃ vajropamo'pi
tābhyāmekālambana:' iti api-śabdasyārtha: |

yadi du:khasamudayālambano bhavatīti | kim ?
tābhyāmekālambano bhavatīti sambhava: | atha

nirodhamārgālambano bhavati naikālambana:; tayorniyamena
bhāvāgrikaskandhālambanatvāt | yathā

hi viṣakāṇḍaviddhasya mṛtasya viṣaṃ
sarvamaṅgamabhivyāpya vraṇadeśa eva
maraṇakāle'vatiṣṭhate,

nānyatra; tadvadasya yogina: praheya eva
bhāvāgrikaskandhalakṣaṇe jñānamavatiṣṭhate |

"caturbhya: paracittavid" iti | caturbhya evaṃ
dharmajñānādibhya:; tatsaṃgṛhītatvāt | na

du:khajñānādibhya:; anyākāratvāt | anāsravaṃ hi
paracittajñānaṃ mārgākārameva; mārgajñānatvāt |

yattu sāsravam, tallaukikākāraṃ sarāgaṃ
vigatarāgamityādi |

śraddhādhimukta-samayavimuktamārgaṇeti | yathāsaṅkhyaṃ
śraddhādhimuktamārgeṇa dṛṣṭiprāptamārgaṃ

na jānāti, samayavimuktamārgeṇā samayavimuktamārgaṃ na
jānāti | adhareṇottaramiti | anāgāmi-

mārgeṇārhanmārgaṃ na jānāti | arhanmārgeṇa
pratyekabuddhamārgamityādi ||5||

@813

kiṃ ca bhūya:-

na dharmānvayadhīpakṣyamanyo'nyam,

dharmajñānapakṣyaṃ paracittajñānamanvayajñānapakṣyaṃ
cittaṃ na jānāti, anvayajñānapakṣyaṃ

ca dharmajñānapakṣyaṃ na jānāti;
kāmadhātūrdhvadhātupratikṣālambanatvāt tayo:
darśanamārge

paricittajñānaṃ nāsti | tadālambanaṃ tvasti |

tatra paracittajñānena darśanamārgaṃ jñātukāma:
prayogaṃ kṛtvā prathamau

darśanakṣaṇau |

śrāvako vetti khaḍgastrīn sarvān buddho'prayogata: ||6||

śrāvako darśanamārgāt paracittajñānena dvau kṣaṇau
jānāti | du:khe dharmajñānakṣāntim,

dharmajñānaṃ ca;
anvayajñānapakṣālambanasyānyaprayogasādhyatvāt | yāvacca
sa tatra prayoga-

mārabhate, tāvadayaṃ ṣoḍaśacittamanuprāpto
bhavatītyantarā na jānāti |

pratyekabuddhastrīn kṣaṇān | prathamau ca dvāvaṣṭamaṃ ca
samudayānvayajñānam; mṛduprayoga-

tvāt | prathamadvitīyapañcadaśānityapare |

buddhastu sarvāneva darśanamārgakṣaṇānaprayogeṇa jānāti
||6||

atha kṣayajñānānutpādajñānayo: ko viśeṣa: ?

kṣayajñānaṃ hi satyeṣu parijñātādiniścaya: |

na parijñeyamityādiranutpādamatirmatā ||7||

"kṣayajñānaṃ katamat ? `du:khaṃ me parijñātam' iti
jānāti | `samudaya: prahīṇo

nirodha: sākṣātkṛto mārgo bhāvita:' iti jānāti |
tadupādāya yat jñānaṃ darśanaṃ vidyā

buddhirbodhi: prajñā āloko'bhisamayamidamucyate
kṣayajñānam |

anutpādajñānaṃ katamat ? `du:khaṃ me parijñātaṃ na puna:
parijñeyam' iti jānāti,

-------------------

kāmadhātūrdhvadhātupratipakṣālambanatvāt tayoriti | tayo:
dharmajñānapakṣānvayajñānapakṣayo: |

dharmajñānapakṣasya kāmadhātupratipakṣa ālambanam,
anvayajñānapakṣasya ūrdhvadhātupratipakṣa ālambana-

miti niyama: | darśanamārge paricittajñānaṃ nāstīti |
avyāpāratvād darśanamārgasya |

du:khe dharmajñānakṣāntiṃ dharmajñānaṃ ceti | sambhavaṃ
pratyevamucyate | kadāciddhi prayogavaśād

du:khe'nvayajñānakṣāntiṃ du:khe'nvayajñānaṃ ca jñātuṃ
sambhavati |

aṣṭamaṃ ca samudayānvayajñānamiti | dharmajñānapakṣau
dvau kṣaṇau jñātvā anvayajñānapakṣaṃ pareṇa

`cittaṃ jñāsyāmi' iti prayogaṃ kṛtvā
samudayānvayajñānamaṣṭamaṃ sambhāvayati |
mṛduprayogatvāditi |

alpaprayogatvādityartha: | śravakasya hi mahāprayogasādhyaṃ
tadanvayajñānapakṣālambanaṃ paracittam,

ato yāvat sa tatra prayogamārabhate tāvad ayaṃ ṣoḍaśaṃ
cittamanuprāpto bhavatīti antarā na

jānāti | prathama-dvitīya-pañcadaśāniti | etāneva trīn
jānāti | katham ? du:khe dharmajñānakṣāntiṃ

dharmajñānaṃ ca jñātvā prayogāntaraṃ ca kṛtvā
pañcadaśakṣaṇaṃ mārgānvayajñānakṣāntiṃ jānātīti
||6||

@814

yāvat `mārgo bhāvito na punarbhāvayitavya:' iti |
tadupādāya" ( ) iti vistareṇoktaṃ

śāstre |

kathamanāsraveṇa jñānenaivaṃ jānāti ?
tatpṛṣṭhalabdhena vyutthita evaṃ jānāti |

atastadviśeṣeṇa tayorviśeṣa: | śāstre jñāpita iti
kāśmīrā: |

anāsraveṇāpyevaṃ jānātītyapare |

darśanavacanaṃ tu bhāṣyākṣepāt | pratyakṣavṛttitvādvā
| ata evoktam-"yat tāvat

jñānaṃ darśanamapi tat" ( ) iti |

ityetāni daśa jñānāni bhavanti yaduta dharmajñānam,
anvayajñānam, saṃvṛtijñānam,

du:khajñānam, samudayajñānam, nirodhajñānam,
mārgajñānam, paracittajñānam, kṣayajñānam,

anutpādajñānaṃ ca |

tatra saṃvṛtijñānamekaṃ jñānamekasya ca bhāga: |

-------------------

kathamanāsraveṇa jñānenaivaṃ jānātīti | anāsravāṇāṃ
du:khādyākāratvāt | idaṃ ca

saṃvṛtyākāraṃ du:khaṃ me
parijñātamityevamādyākāratvādata: pṛcchati |
tadviśeṣeṇa tayorviśeṣa iti |

tasya saṃvṛtijñānadvayasya tatpṛṣṭhalabdhasya viśeṣeṇa
`du:khaṃ me parijñātam' yāvat `me mārgo bhāvita:'

iti jānāti, `du:khaṃ me parijñātaṃ na puna: parijñeyam'
yāvat `mārgo me bhāvito na punarbhāvayitavya:'

iti ca jānāti-ityevaṃrūpeṇa tayoranāsravayo:
kṣayānutpādajñānayorviśeṣa: śāstre jñāpito

darśita: | ata eva tadupādāyetyuktam | tadupādāyeti
pūrvīkṛtya | tatpuraskṛtyetyartha: | niṣyandane

tayornirvikalpayorviśeṣo'numīyata ityabhiprāya: |

anāsraveṇāpyevaṃ jānātīti |
ṣoḍaśākāravyatirikto'styanāsrava ākāra:, tenaivaṃ

jānātītyapare |

yadi `tadupādāya yajjñānaṃ darśanam' iti śāstravacanena
du:khaparijñānādisaṃvṛtijñāna-

phalamanāsravaṃ kṣayānutpādajñānamucyate,
yadidamucyate-`kṣayānutpādadhīrna dṛk' (abhi^ ko^

7.1) iti na dṛṣṭi:" iti, tadviruddhyate ?
tenāha-darśanavacanaṃ tu bhāṣyākṣepāditi |
yadetacchāstre

vacanam `yajjñānaṃ darśanam', iti, tad bhāṣyākṣepād
bhavati | du:khajñānādiṣu hi jñānam `darśanam',

`vidyā', `buddhi:', `bodhi:' iti paṭhyate,
tatpāṭhākṣepeṇāyamupatiṣṭhate tatpāṭhināṃ pāṭha: |
na tu te

kṣayānutpādajñāne darśanasvabhāve | na dṛṣṭibhāve
ityartha: | pratyakṣavṛttitvādveti | pratyakṣā vṛttirasya

jñānadvayasya tadiyaṃ pratyakṣavṛtti:, tadbhāvāt |
anayordarśanavacanam | na hyetajjñānadvaye ānumānikavad

āgāmikavad vā parokṣavṛtti: | pratyakṣavṛttiśca
darśanamiṣyate | tadyathā-cakṣurvijñānam |

tatsādharmyādetadapi jñānadvayaṃ darśanamityuktam | ata
evoktamiti | ata evaṃ pratyakṣavṛttitvāduktaṃ

śāstre-yat tāvad jñānaṃ darśanamapi tat | syāttu
darśanaṃ na jñānam, aṣṭāvābhisamayāntikā:

kṣāntaya: | tadidamuktaṃ bhavati-darśanatvamanayoriṣyate,
na dṛṣṭitvamiti |

tatreti | teṣu daśasu jñāneṣu | saṃvṛttijñānam |
saṃvṛttijñānameva | svabhāvasaṃgrahata: | ekasya

ca paracittajñānasya bhāga ekadeśa: | tasya hi
sāsravānāsravasya sāsravo bhāga: saṃvṛttijñānam,

@815

dharmajñānamekaṃ saptānāṃ ca bhāgo
du:khasamudayanirodhamārgakṣayānutpādaparacitta-

jñānānām |

evamanvayajñānam |

du:khajñānamekaṃ jñānaṃ caturṇāṃ ca bhāgo
dharmānvayakṣayānutpādajñānānām |

evaṃ samudayanirodhajñāne caturṇāṃ bhāga: |

mārgajñānamekaṃ jñānaṃ pañcānāṃ ca bhāgo
caturṇāmanantaroktānām, paracittasya ca |

paracittajñānamekaṃ jñānaṃ caturṇāṃ ca bhāgo
dharmānvayamārgasaṃvṛtijñānānām |

kṣayajñānamekaṃ jñānaṃ ṣaṇṇāṃ ca bhāgo
dharmānvayadu:khasamudayanirodhamārgajñānānām |

evamanutpādajñānam ||7||

-------------------

nānāsravo bhāga iti | dharmajñānaṃ daśasu jñāneṣvekaṃ
jñānaṃ dharmajñātameva | saptānāṃ ca bhāgo du:kha-

samudaya-nirodha-mārga-paracittakṣayānutpādajñānānām |
katham ? du:khajñānaṃ dharmānvayajñānasvabhāvam,

tasya yo dharmajñānabhāga: tad dharmajñānam | evaṃ
samudayajñānasya, yāvad anutpādajñānasya

dharmānvayajñānasvabhāvasya yo dharmajñānabhāga: tad
dharmajñānam; na tvanvayajñānabhāga iti | paracitta-

jñānasya tu dharmānvayamārgasaṃvṛtijñānasvabhāvasya
dharmajñānabhāgo dharmajñānamiti |

evamanvayajñānam ekamanvayajñānameva | saptānāṃ ca
bhāga: | teṣāmeva du:khajñānādīnāṃ

yo'nvayajñānabhāga:, tadanvayajñānamiti yojyam |

du:khajñānaṃ daśasu jñāneṣvekaṃ jñānam | tadeva
du:khajñānam | caturṇāṃ ca bhāgo dharmānvayakṣayā-

nutpādajñānānām | etāni hi dharmajñānādīni catvāri
catu:satyālambanāni bhavanti | ya eṣāṃ

du:khasatyālambano bhāga: tad du:khajñānam, nānyo bhāga
iti |

evaṃ samudaya-nirodhajñāne yojye | pratyekam | ekaṃ
jñānaṃ samudayajñānam nirodhajñānaṃ vā |

caturṇāṃ ca bhāga: |
dharmānvayakṣayānutpādajñānānāṃ ya:
samudayālambanabhāga:, nirodhālambanabhāgo

vā | tat samudayajñānam, nirodhajñānaṃ ca |

mārgajñānaṃ daśasu jñāneṣvekaṃ jñānam | tadeva
mārgajñānam | pañcānāṃ ca bhāga: | dharmānvaya-

kṣayānutpādaparacittajñānānām | etāni pañca
mārgajñānāni mārgajñānasvabhāvāni bhavanti | ya eṣāṃ

mārgajñānabhāga: tat mārgajñānam, netara iti |

paracittajñānaṃ daśasu jñāneṣvekaṃ jñānaṃ tadeva
paracittajñānam | caturṇṇāṃ ca bhāgo dharmānvaya-

mārgasaṃvṛtijñānānām | etāni hi catvāri jñānāni
paracittāparacittajñānasvabhāvāni bhavanti |

ya eṣāṃ paracittajñānabhāga: tat paracittajñānam, netara
iti | kṣayajñānaṃ daśasu jñāneṣvekaṃ jñānam,

tadeva kṣayajñānam | svabhāvasaṃgrahata: | ṣaṣṇāṃ ca
bhāgo dharmānvaya-du:kha-samudaya-nirodha-mārga-

jñānānām | `du:khaṃ me parijñātam'
ityevamādyākārajñānaniṣyandam | tatra yat
kāmāvacaradu:khā-

dyālambanaṃ tad dharmajñāne'ntarbhavati | yad
rūpāvacaradu:khādyālambanaṃ tad anvayajñāne'ntarbhavati |

yat pratyekaṃ du:khādyālambanaṃ tad du:khajñānam, yāvat
mārgajñānaṃ vā bhavati | tatra ya eṣāṃ

evaṃlakṣaṇo bhāga: tat kṣayajñānam, netara iti
`ṣaṇṇāṃ bhāga:' ityucyate |

@816

kasmāt punaretāni trīṇi santi daśa vyavasthāpyante ?

svabhāvapratipakṣābhyāmākārākāragocarāt |
prayogakṛtakṛtyatvahetūpacayato daśa ||8||

saptabhi: kila kāraṇairdaśa jñānāni vyavasthāpyante- 1.
svabhāvata: saṃvṛtijñānam; aparamārthajñānatvāt |

2. pratipakṣato dharmānvayajñāne;
kāmadhātūrdhvadhātupratipakṣatvāt |

3. ākārato du:khasamudayajñāne; ālambanābhedāt |

4. ākārālambanato nirodhamārgajñāne;
ākārālambanabhedāt |

-------------------

evamanutpādajñānam | daśasu jñāneṣvekaṃ jñānam
tadevānutpādajñānam | ṣaṇṇāṃ ca bhāgo

dharmānvaya-du:kha-samudaya-nirodha-mārgajñānānāṃ yo
bhāga: |

`du:khaṃ me parijñātaṃ na puna: parijñeyam'
ityevamādyākāraniṣpandam, tadanutpādajñānam |

rūpārūpyāvacaradu:khādyālambanam | tad anvayajñānam,
netaro bhāga iti `ṣaṇṇāṃ bhāga'

ityucyate ||7||

"ākārākāragocarāt" iti | ākāraśca gocaraśca
ākāragocaram, tasmāt |

svabhāvata: saṃvṛtijñānamiti | svabhāvena svabhāvata:
saṃvṛtijñānam | saṃvṛtau vā jñānaṃ

saṃvṛtijñānam | kasmād ?
ityāha-aparamārthajñānatvāditi |

kāmadhātupratipakṣo dharmajñānam,
ūrdhvadhātupratipakṣo'nvayajñānam | tathā hi śāstre

uktam-`dharmajñānaṃ katamat ? kāmapratisaṃyukteṣu
saṃskāreṣu yadanāsravaṃ jñānam, kāmapratisaṃyuktānāṃ

saṃskārāṇāṃ hetau yadanāsravaṃ jñānam,
kāmapratisaṃyuktānāṃ saṃskārāṇāṃ nirodhe yad
anāsravaṃ

jñānam, kāmapratisaṃyuktānāṃ saṃskārāṇāṃ
prahāṇāya mārge yadanāsravaṃ jñānam-idamucyate
dharmajñānam |

api khalu dharmajñāne dharmajñānabhūmau ca yadanāsravaṃ
jñānam-idamucyate dharmajñānam | anvayajñānaṃ

katamat ? rūpārūpyapratisaṃyukteṣu saṃskāreṣu
yadanāsravaṃ jñānam, rūpārūpyapratisaṃyuktānāṃ
saṃskārāṇāṃ

hetau yadanāsravaṃ jñānam, rūpārūpyapratisaṃyuktānāṃ
saṃskārāṇāṃ nirodhe yadanāsravaṃ jñānam,

rūpārūpyapratisaṃyuktānāṃ saṃskārāṇāṃ prahāṇāya
mārge yadanāsravaṃ jñānam-idamucyate anvayajñānam |

api khalu anvayajñāne anvayajñānabhūmau ca yadanāsravaṃ
jñānam-idamucyate'nvayajñānam"

( ) iti |

ākārato du:khasamudayajñāne iti | ākārata eva,
nālambanata: | pañcopādānaskandha-

lakṣaṇatvena tayorabhedāt | tathā hi śāstre
uktam-"du:khajñānaṃ katamat ? pañcopādānaskandhān

anityato du:khata: śūnyato'nātmataśca manasikurvato yad
anāsravaṃ jñānam-idamucyate

du:khajñānam | samudayajñānaṃ katamad ? sāsravaṃ hetukaṃ
hetuta: samudayata: prabhavata: pratyayataśca

manasikurvato yadanāsravaṃ jñānam-idamucyate
samudayajñānam" ( ) |

ākārālambanato nirodha-mārgajñāne iti | ākārataśca
ālambanataśca nirodhamārgajñāne

vyavasthāpyete | tathā hi śāstre uktam-"nirodhajñānaṃ
katamat ? nirodhaṃ nirodhata: śāntata:

@817

5. prayogata: paricittajñānam | na hi tena caittā na
jñāyante, cittajñānārthaṃ tu

prayuktasyābhiniṣpatte: paracittajñānamuktam |

6. kṛtakṛtyata: kṣayajñānaṃ kṛtakṛtyasantānotpatte: |

7. prathamata: hetūpacayato'nutpādajñānaṃ
sarvānāsravahetukatvāditi ||8||

sakalasya sakalapratipakṣatvāt kāmadhātupratipakṣo
dharmajñānamityuktam | api tu

dharmajñānaṃ nirodhe yanmārge vā bhāvanāpathe |

tridhātupratipakṣastat,

nirodhamārgajñāne bhāvanāmārgasaṃgṛhīte
tridhātupratipakṣa: |

kāmadhātostu nānvayam ||9||

anvayajñānaṃ tu sarvathā nāsti kāmadhātupratipakṣa:
||9||

-------------------

praṇītato ni:saraṇataśca manasikurvato yadanāsravaṃ
jñānam-idamucyate nirodhajñānamiti | mārgajñānaṃ

katamat ? mārgaṃ mārgato nyāyata: pratipattito
nairyāṇikataśca manasikurvato yadanāsravaṃ jñānam-

idamucyate mārgajñānam" ( ) iti |

prathamata iti grahaṇam anutpādajñānaviśeṣaṇārtham |
tadapi hi kṛtakṛtyasantāna utpadyate |

sarvānāsravahetukatvāditi | prathamotpannāni daśa
jñānānyadhikṛtya sabhāgahetunā sarvānāsrava-

hetukamanutpādajñānam | kṣayajñānaṃ tu na
sarvānāsravahetukamanutpādajñānam | na hi
anutpādajñānamasya

heturbhavati; viśiṣṭatvāt ||8||

sakalasya sakalapratipakṣatvāditi | sakalasya kāmadhāto:
darśana-bhāvanāprahātavya-

saṃgṛhītasya pañcaprakārasya sakalaṃ dharmajñānaṃ
darśana-bhāvanāmārgasaṃgṛhītaṃ caturāryasatyālambanaṃ

pratipakṣa iti kṛtvā kāmadhātoreva pratipakṣo
dharmajñānamityuktam | api tvasti sambhavo yad

rūpārūpyadhātorapi dharmajñānaṃ pratipakṣa: | katamat
tad dharmajñānam ? yat nirodhe mārge ca dharmajñānam |

nirodhamārgau hi adhātupatitau | tāvādhārāvapi na hīnau
vyavasthāpyete | du:khasamudayasatye

tvādhārabhūmike nihīne | na tadālambanaṃ dharmajñānaṃ
rūpārūpyadhātupratipakṣa ityavagantavyam |

bhāvanāpathagrahaṇaṃ tu rūpārūpyāvacarāṇāṃ
darśanaheyānāmanvayajñānakṣāntibādhyatvāt |

anvayajñānaṃ tarhi
nirodhamārgālambanabhāvanāmārgasaṃgṛhītaṃ kasmāt
tridhātupratipakṣo na bhavati ?

kāmadhātorjitatvāt | dharmajñānenaiva kāmadhātu:
pūrvatarajito bhavati, tata: paścādanvayamutpādyate,

tata: kāmadhātorjitatvānna tat kāmadhātupratipakṣa iti |
dharmajñānaṃ tu rūpārūpyadhātorajitatvāt

pratipakṣo yujyate | kasmān
nirodhamārgadharmajñānābhyāmeva
traidhātukabhāvanāprahātavyakleśaprahāṇam,

na pūrvābhyām ? śāntanairyāṇikatāsabhāgāt | na hi
kāmāvacarasaṃskārāṇāṃ nirodhāt pratipakṣād

vā rūpārūpyāvacarasaṃskārāṇāṃ nirodhasya
pratipakṣasya vā'sti kaścid viśeṣa: | sarvo hi

nirodha: kuśala:, asaṃskṛta:, mārgaśca nairyāṇika: |

anvayamiti | anvetītyanvayam = jñānam |

sarvatheti | bhāvanāmārgasaṃgṛhītamapi ||9||

@818

eṣāṃ daśānāṃ jñānānām-

dharmajñānānvayajñānaṃ ṣoḍaśākāram,

tān parastādupadekṣyāma: |

anyathā |

tathā ca sāṃvṛtam,

saṃvṛtijñānaṃ ṣoḍaśākāramanyathākāraṃ ca;
sarvadharmāṇāṃ svasāmānyalakṣaṇādigrahaṇāt |

svai: svai: satyākāraiścatuṣṭayam ||10||

du:kha-samudaya-nirodha-mārgajñānāni svai: svai:
satyākārai: pravartanta ityekaikaṃ

caturākāraṃ bhavanti ||10||

tathā paramanojñānaṃ nirmalam,

anāsravaṃ paracittajñānaṃ tathaiva;
svasatyākāratvāccaturākāraṃ mārgajñānatvāt |

samalaṃ puna: |

jñeyasvalakṣaṇākāram,

sāsravaṃ paracittajñānaṃ jñeyānāṃ cittacaittānāṃ yat
svalakṣaṇaṃ tadākārayati; svalakṣaṇa-

grāhakatvāt |

ubhayamapi tu-

ekaikadravyagocaram ||11||

yadā cittaṃ gṛhṇāti na tadā cittānām, yadā vedanāṃ na
tadā saṃjñāmityevamādi |

yattarhi bhagavatoktam-"sarāgaṃ cittaṃ sarāgaṃ cittamiti
yathābhūtaṃ prajānāti"

ityevamādi | na tayoryugapad grahaṇam;
vastramalāyugapadgrahaṇavat |

-------------------

tān purastāditi | tān anityādīn ākārān ūrdhvaṃ
vyākhyāsyāma: | ṣoḍaśākāra-

mūṣmagatādiṣu | svasāmānyalakṣaṇādigrahaṇāditi |
svalakṣaṇagrahaṇāt, sāmānyalakṣaṇagrahaṇācca |

ādiśabdena `bhuṅkṣva', `tiṣṭha', `gaccha' ityevamākāraṃ
ca | na hyete svalakṣaṇākārā:, kiṃ

tarhi ? evamākārā eveti ||10||

ubhayamapi tviti | sāsravānāsravam | yattarhīti vistara: |
rāgasya cittasya ca yugapad

grahaṇamityabhiprāya: | sūtraṃ punarevaṃ
paṭhyate-"sarāgaṃ cittaṃ sarāgaṃ cittamiti yathābhūtaṃ
prajānāti,

vigatarāgaṃ cittaṃ vigatarāgaṃ cittamiti yathābhūtaṃ
prajānāti | yathā sarāgam vigatarāgam; evaṃ

sadveṣam vigatadveṣam, samoham vigatamoham, saṃkṣiptam
vikṣiptam, līnaṃ pragṛhītam, uddhatam

anuddhatam, avyupaśāntaṃ bhāvitam, avimuktaṃ vimuktamiti
yathābhūtaṃ prajānāti | vastramalāyuga-

padgrahaṇavaditi | yathā vastramalayorna yugapad grahaṇam,
tadvat | katham ? yathā yadā vastramiti

paricchinnākāraṃ vijñānamutpadyate, na tadā malaṃ
gṛhṇāti; yadā ca malamiti paricchinnākāraṃ

vijñānamutpadyate, na tadā vastraṃ gṛhṇāti |

saṃsṛṣṭasarāgatā saṃyuktasarāgatā ceti |
saṃsṛṣṭasarāgatā, samprayogāt | saṃyuktasarāgatā

@819

sarāgaṃ cittamiti dvidhā sarāgatā-saṃsṛṣṭasarāgatā,
saṃyuktasarāgatā ca | tatra sarāga-

samprayuktaṃ cittaṃ dvābhyāṃ sarāgaṃ tato'nyat sāsravaṃ
saṃyogasarāgatayā sarāgam |

atra tu sūtre rāgasamprayuktaṃ sarāgaṃ rāgapratipakṣo
vigatamityeke | yadi

rāgeṇāsamprayuktaṃ vigatarāgaṃ syāt,
anyakleśasamprayuktamapi syāt |

evaṃ tarhi tadapratipakṣa: sāsravaṃ cittamakliṣṭaṃ naiva
sarāgaṃ na vigatarāgaṃ syādi-

tyevamādi ? tasmādrāgasamprayuktatayāpi sarāgaṃ
cittamatreṣṭavyamityapare |

evaṃ yāvat samohaṃ vigatamohaṃ ca veditavyam |

saṃkṣiptaṃ kuśalamālambanābhisaṃkṣepāt | vikṣiptaṃ
kliṣṭaṃ vikṣepasamprayogāt |

saṃkṣiptaṃ middhasaṃprayuktaṃ vikṣiptamanyat kliṣṭamiti
pāścāttyā: | tadetanna varṇayanti |

tadeva hi cittaṃ saṃkṣiptavikṣiptaṃ syāt;
kliṣṭamiddhasamprayogāt |

-------------------

rāgaprāptyanubandhādityeke |
anuśayānarāgālambanatvādityapare | dvābhyāmiti |
saṃsṛṣṭasarāgatayā,

saṃyuktasarāgatayā ceti | tato'nyat sāsravamiti | yat
kliṣṭamavyākṛtaṃ kuśalaṃ ca laukikam,

tat saṃyukta sarāgatayā sarāgam |

tadevamubhābhyāmapyetat sarāgamevoktam ? āha-kiṃ puna:
kāraṇam ekīyamatena

rāgapratipakṣo vigatarāgamityucyate ? yataste āhu:-yadi hi
rāgeṇāsamprayuktaṃ vigatarāgaṃ syāt,

anyakleśasamprayuktamapi dveṣādisamprayuktamapi syād
vigatarāgam, tadapi rāgeṇāsamprayuktaṃ

samprayuktamapi | na ca sūtre dveṣādisamprayuktaṃ
vigatarāgamityuktam; `sadveṣaṃ samoham' ityādi-

vacanāt | yeṣāṃ punā rāgapratipakṣo vigatarāgamiti,
teṣāmayamadoṣa:; na hi rāgapratipakṣo dveṣādibhi:

samprayujyata iti |

evaṃ tarhīti vistara: | yadi rāgasamprayuktaṃ cittaṃ
sarāgam, rāgapratipakṣo vigatarāgam |

tadapratipakṣa: sarāgacittasyāpratipakṣa: | cittamakliṣṭam
| anivṛtāvyākṛtam | naiva sarāgam |

rāgeṇāsamprayogāt | naiva vigatarāgam |
rāgasyāpratipakṣatvāt | evamādīti | ādiśabdena
`sadveṣam'

`samoham' iti tulyaprasaṅgo yojya: | katham ? "atra tu sūtre
dveṣasamprayuktaṃ cittaṃ sadveṣam,

dveṣapratipakṣo vigatadveṣamiti | yadi hi
dveṣeṇāsamprayuktaṃ vigatadveṣaṃ syāt,
anyakleśasamprayuktamiti

syādityeke | evaṃ tarhi tadapratipakṣaścittamakliṣṭaṃ
naiva sadveṣaṃ syāt, na vigatadveṣam | ityevaṃ

samohaṃ cittaṃ vigatamoham" iti vaktavyam |

tasmād rāgasaṃyuktatayāpi sarāgaṃ cittamatreṣṭavyam |
api-śabdāt rāgasamprayuktayā-

pītyapare | ābhidharmikā: |

evaṃ yāvat samohaṃ vigatamohaṃ ceti | tasmād
dveṣasaṃyuktayāpi sadveṣam, mohasaṃyuktatayāpi

samohamatra sūtre eṣṭavyamiti |

ālambanābhisaṃkṣepāditi | kuśalaṃ cittaṃ vikṣepeṇa na
samprayujyate | tasmāt tadālambane

tasyābhisaṅkṣepe iti |

saṃkṣiptaṃ vikṣiptaṃ ca syāt,
kliṣṭamiddhasamprayogāditi | dvividhaṃ middham-kliṣṭam,

@820

śāstravirodhaśca syāt-"saṃkṣiptaṃ cittaṃ yathābhūtaṃ
samprajānāti | tajjñānaṃ catvāri

jñānāni-dharmajñānam, anvayajñānam, saṃvṛtijñānam,
mārgajñānam" ( ) iti |

līnaṃ cittaṃ kliṣṭam; kausīdyasamprayogāt | pragṛhītaṃ
kuśalam; vīryasamprayogāt |

parīttaṃ kliṣṭam; vyavadānaparīttairniṣevitatvāt |
mahadgataṃ kuśalam; tadviparyayāt |

mūlamūlyaparivārānuparivartakabalālpabahutvācca |
kliṣṭacittaṃ hi dvābhyāmakuśalamūlābhyāṃ

samūlam | kuśalaṃ tribhi: kuśalamūlai: |
kliṣṭamalpamūlyam; ayatnasādhyatvāt | kuśalaṃ

bahumūlyam; mahābhisaṃskārasādhyatvāt | kliṣṭaṃ
tajjātīyānāgatabhāvanā'bhāvānna mahā-

parivāraṃ tribhiśca skandhai: sānuparivartam | kuśalaṃ tu
mahāparivāraṃ caturbhiśca skandhai:

sānuparivartam | alpabalaṃ khalvapi kliṣṭaṃ bahubalaṃ
kuśalam | ekayā hi du:khadharmajñāna-

-------------------

akliṣṭaṃ ca | tadeva hi cittaṃ kliṣṭaṃ
middhasamprayuktamiti saṃkṣiptaṃ syāditi | kliṣṭamiti ca

vikṣiptaṃ syāditi sāṅkaryadoṣa: |

śāstravirodhaśceti | katham ? saṃkṣiptaṃ cittaṃ
yathābhūtaṃ samprajānāti vistareṇa yathā vṛttau |

teṣā manvayajñānaṃ tāvat saṃkṣiptacittālambanaṃ na
bhavati | kāmadhātorūrdhvaṃ middhābhāvāt, anvaya-

jñānasya ca kāmadhātvanālambanatvāt | mārgajñānamapi
saṃkṣiptacittālambanaṃ na sambhavati | mārgajñānaṃ

hi mārgālambanam | na ca mārgasaṃgṛhītaṃ cittaṃ
middhasamprayogīti | tenaivaṃ vaktavyamabhaviṣyat-

tajjñānaṃ dve dharmajñānaṃ saṃvṛtijñānaṃ ceti |

ye tu varṇayanti-saṃkṣiptaṃ cittaṃ kuśalam,
ālambanābhisaṃkṣepāditi, teṣāmetad doṣadvayaṃ

na bhavati | tad akliṣṭena middhena na samprayujyata iti
saṃkṣiptaṃ vikṣiptaṃ ca na prāpnoti | nāpi

śāstravirodha: | kuśalaṃ tridhātukasaṃgṛhītam
asaṃgṛhītaṃ ca saṃkṣiptaṃ cittaṃ tajjñānaṃ catvāri

jñānānīti siddham |
rūpārūpyakuśalacittālambanamanāsravaṃ jñānam
anvayajñānaṃ bhavati | mārga-

saṃgṛhītakuśalālambanaṃ mārgajñānamapīti |

vyavadānaparīttairniṣevitatvāditi |
alpakuśalamūlairniṣevitatvādityartha: | tadviparyayā-

diti | vyavadānamahadbhirniṣevitatvādityartha: |
mūlādīnāṃ balāntānāmalpabahutvam | ekaikasya

mūlasyālpabahutvād yathākramaṃ parīttaṃ mahadgataṃ ca
veditavyam | katham ? ityāha-kliṣṭaṃ hi

dvābhyāmakuśalamūlābhyāṃ samūlaṃ mohena
lobhadveṣayoścānyatareṇa; ekasmin kalpe'nayora-

samavadhānāt | kuśalaṃ tribhiralobhādveṣāmohai:;
eṣāmavinābhāvāt | tajjātīyānāgatabhāvanā-

bhāvāditi | kliṣṭajātīyasyānāgatasya bhāvanāyā:
pratilambhasyābhāvāt `kuśalasaṃskṛtā dharmā

bhāvayitavyā:' iti nyāyāt | tribhiśca skandhai:
sānuparivartam | vedanā-saṃjñā-saṃskāraskandhai: |

na vijñānaskandhena; ekasmin kalpe dvitīyavijñānābhāvāt
| na ca svātmanā; svātmani

vṛttivirodhāt | kuśalaṃ tu mahāparivāram;
tajjātīyānāgatabhāvanāsadbhāvāt | caturbhiśca skandhai:

sānuparivartam | taiśca vedanādibhistribhi:, rūpaskandhena
ca dhyānānāsravasaṃvarasaṃgṛhītena; cintānu-

parivartanāsambhavayogata: | alpabalaṃ khalvapi kliṣṭamiti |
nanu ca kuśalamapi durbalam, ekena

mithyādṛṣṭikṣaṇena kuśalapañcaskandhasamuddhātāt | na
tadanyantamucchidyate; puna: pratisandhānāt |

@821

kṣāntyā daśānuśayātyantasamuccheda: kriyate | tasmādapi
kliṣṭaṃ parīttaṃ kuśalaṃ mahadgatam |

uddhataṃ kliṣṭamauddhatyasamprayogāt | anuddhataṃ kuśalaṃ
tatpratipakṣatvāt evamavyupaśāntaṃ vyupaśāntaṃ ca |

asamāhitaṃ kliṣṭaṃ vikṣepasamprayogāt | samāhitaṃ
kuśalaṃ tatpratipakṣatvāt |

abhāvitaṃ kliṣṭaṃ
pratilambhaniṣevaṇabhāvanābhyāmabhāvitatvāt | bhāvitaṃ
kuśalaṃ tābhyāṃ

bhāvitatvāt | avimuktaṃ kliṣṭaṃ
svabhāvasantānavimuktibhyāmavimuktatvāt | vimuktaṃ
kuśalaṃ

tābhyāṃ vimuktatvāditi vaibhāṣikā: | evaṃ tu sūtraṃ
nānulomitaṃ bhavati | eṣāṃ ca padānāṃ

nārthaviśeṣa ukto bhavati |

kathaṃ sūtraṃ nānulomitaṃ bhavati ? sūtra uktam-"kathaṃ
cittamadhyātmaṃ saṃkṣiptaṃ

bhavati ? yaccittaṃ styānamiddhasahagatamadhyātmaṃ
sannirodhasahagataṃ na tu vipaśyanayā

samanvāgatam | kathaṃ bahirvikṣiptaṃ bhavati ? yaccittaṃ
pañcasu kāmaguṇeṣvanuvikṣiptaṃ

bhavatyanuvisṛtam" iti |

nanu coktam-tadeva cittaṃ saṃkṣiptaṃ syādvikṣiptaṃ ceti ?
uktamidam, ayuktaṃ tūktam;

middhasahagatasya kliṣṭasya vikṣiptatvāpratijñānāt |

-------------------

du:khadharmajñānakṣāntyā tu
daśānāmanuśayānāmatyantacheda iti | tasmādapīti |
api-śabdena

pūrvoktādapīti | tatpratipakṣatvāditi |
auddhatyapratipakṣatvādityartha: | evamavyupaśāntaṃ
vyupaśāntaṃ

ceti | avyupaśāntaṃ kliṣṭam; auddhatyasamprayogāt |
vyupaśāntaṃ kuśalaṃ tatpratipakṣatvāditi |

kleśasamprayogāsamprayogato vā tadavyupaśāntaṃ ca bhavati
|

samāhitaṃ kuśalaṃ tatpratipakṣatvāditi |
vikṣepapratipakṣatvāt | pratilambhaniṣevaṇa-

bhāvanābhyāmiti | alabdhapūrvasya prāpti: = pratilambha: |
sammukhī bhāva: = niṣevaṇam | te eva

bhāvane | tābhyāmabhāvitatvād abhāvitam | na hi kliṣṭaṃ
kuśalavadanāgataṃ bhāvyate | na ca

niṣevaṇārhaṃ bhavati; nihīnatvāt |
"pratilambhaniṣevākhye śubhasaṃskṛtabhāvane |" (abhi^ ko^

7.27) iti | tābhyāmiti | pratilambhaniṣevaṇābhyāmityartha:
| svabhāvasantānavimuktibhyāma-

vimuktatvāditi | kleśai: samprayogānna svabhāvavimuktyā
vimuktam | kṣīṇakleśasantānānutpatteśca

na santānavimuktyā ca vimuktam | kuśalaṃ tu
kleśasamprayogāt, kṣīṇakleśasantānotpatteśca

vimuktam |

styānamiddhasahagatamiti | styānamiddhasamprayuktamadhyātmaṃ
sannirodhasahagatamiti | etadeva

nigamayati-na tu vipaśyanayā samanvāgatamiti |
anuvikṣiptamityasya nirdeśaṃ karoti-

anuvisṛtamiti |

middhasahagatasya kliṣṭasya vikṣiptatvāpratijñānāditi |
kimiti kṛtvā vikṣiptatvamatra

na pratijñāyate, kiṃ middhasahagate kliṣṭe citte
vikṣiptatvaṃ nāstīti na pratijñāyate ? āhosvid

vidyamānamapyatra vikṣiptatvaṃ saṃkṣiptatvenaiva
sthāpitatvānna pratijñāyate ? ubhayathāpi vyācakṣate

@822

nanu coktaṃ śāstravirodha: syāditi | varaṃ
śāstravirodha:, na sūtravirodha: | katham ?

eṣāṃ padānāṃ nārthaviśeṣa ukto bhavati |
vikṣiptalīnoddhatāvyupaśāntāsamāhitābhāvitā-

vimuktānāṃ cittānāmabhinnalakṣaṇavacanāt
saṃkṣiptapragṛhītādīnāṃ ca | na vai nokta:

padānāmarthaviśeṣo bhavati; kliṣṭasāmānye'pi
taddoṣaviśeṣasandarśanāt | ityapyetat kliṣṭaṃ

cittaṃ vikṣiptaṃ līnamiti vistara: |

evaṃ kuśalasyāpi guṇaviśeṣasandarśanādukta
evārthaviśeṣo bhavati | sūtravirodhasyā-

parihārānnaiṣa eṣāṃ padānāmartha: |

yadi ca sūtre tadeva līnaṃ cittaṃ
tadevoddhatamityabhipretaṃ syāt, idaṃ noktaṃ syāt-

"yasminsamaye līnaṃ cittaṃ bhavati līnābhiśaṅki vā,
akālastasmin samaye prasrabdhi-

samādhyupekṣāsambodhyaṅgānāṃ bhāvanāyā: | yasmin
samaye uddhataṃ cittaṃ bhavati auddhatyābhi-

-------------------

kecid vyācakṣate-middhasahagatāddhi kliṣṭādyadanyat
kliṣṭam, tadvikṣiptaṃ pratijñāyate | middhasahagataṃ

tu kliṣṭamakliṣṭaṃ cāviśeṣeṇa saṃkṣiptameveti | apare
puna: vyācakṣate-yanmiddhasamprayuktaṃ tat

saṃkṣiptameva, na vikṣiptam | yattu viṣayeṣu visṛṣṭaṃ
tadeva vikṣiptamityato'tra middhasamprayukte citte

na pratijñāyata iti | varaṃ śāstravirodha iti |
abuddhoktamabhidharmaśāstramityabhiprāya: |

abhinnalakṣaṇavacanāditi | sarvāṇi tāni kliṣṭāni
uktāni | kliṣṭatvalakṣaṇameṣāṃ vikṣiptādī-

nāmavimuktāntānām | kliṣṭatvaṃ puna:
kleśamahābhūmikai: samprayoga: |
saṃkṣiptapragṛhītādīnāṃ

cābhinnalakṣaṇavacanānnārthaviśeṣa ukto bhavatīti
sambandha: | ādi-śabdena mahadgatānuddhata-

vyupaśānta-samāhita-bhāvita-vimuktānāṃ grahaṇam |
kuśalameṣāmabhinnam | kiṃ puna: kuśalatvam ?

kuśalaṃ mahābhūmikai: samprayoga: | na vai nokta iti
vistara: | `vai' iti nipāta: | na nokta iti

dvau pratiṣedhau | ukta evetyartha: | ka ukta: ?
padānāmarthaviśeṣa: | katham ? ityāha-kliṣṭa-

sāmānye'pi vikṣiptādīnāṃ tulye kliṣṭatve teṣāṃ
doṣaviśeṣasandarśanadityapyetat kliṣṭaṃ cittaṃ

vikṣepayogāt vikṣiptaṃ kliṣṭam, kauśīdyāyogāllīnam,
auddhatyayogāduddhatam-ityevamādidoṣe

viśeṣasandarśanād ukta evārthaviśeṣo bhavati | evaṃ
kuśalasyāpi saṃkṣiptāderguṇaviśeṣasandarśanā-

dityapyetat kuśalaṃ cittaṃ saṃkṣiptaṃ pragṛhītamiti
vistareṇa ukta evārthaviśeṣo bhavati |

sūtravirodhasyāparihārāditi | sūtre hi
styānamiddha-sahagataṃ saṃkṣiptamuktam | styānayogena

yat kliṣṭaṃ middhasamprayuktam, tat saṃkṣiptam, na
kuśalam; styānasya kleśamahābhūmikatvāt |

yadi ca sūtre iti vistara: | yadi yuṣmannītyā sūtre
līnamevoddhataṃ bhagavatā abhipretaṃ

syāt, līnoddhatayo: pṛthag vacanaṃ noktaṃ syāt | katham ?
ityāha-yasmin samaye cittaṃ līnaṃ

kausīdyasamprayuktam, līnābhiśaṅkilīnametat
bhaviṣyatītyabhiśaṅkato līnābhiśaṅki | akālasta-

smin samaye prasrabdhisamādhyupekṣāsambodhyaṅgānāṃ
bhāvanāyā ityeṣa niyamo na syāt | evaṃ ca

vaktavyaṃ syāt-akālastasmin samaye
dharmavicaya-vīrya-prītisambodhyaṅgānāṃ bhāvanāyā

apīti | kiṃ kāraṇam ? tata eva līnaṃ cittamuddhatamiti
kṛtvā | tathā yasmin samaye uddhataṃ

cittaṃ bhavatyauddhatyābhiśaṅki akālastasmin samaye
dharmavicaya-vīrya-prītisambodhyaṅgānāṃ

@823

śaṅki vā, akālastasmin samaye
dharmavicayavīryasambodhyaṅgānāṃ bhāvanāyā:" iti |

kiṃ punaratra bodhyaṅgānāṃ vyagrā bhāvanā ?
manasikaraṇaṃ teṣāṃ bhāvaneṣṭā na sammukhībhāva

ityadoṣa eṣa: |

kausīdyādhikamatra cittaṃ nīlamityuktam, auddhatyādhikaṃ
coddhatamityavirodha: |

tayostu sahabhāvāttadeva cittaṃ līnaṃ tadevoddhatamiti
brūma: | ābhiprāyikaṃ vacanaṃ vāryate |

sūtre tu nāyamabhiprāya iti brūma: |

yattūktam-"sarvameva rāgasamprayuktaṃ cittaṃ sarāgam" iti |
katamaccittaṃ rāga-

samprayuktam ? rāgaprāptisahitaṃ cet, `anāsravamapi
sarāgaṃ prāpnoti śaikṣaṃ cittam | rāgālambanaṃ

-------------------

bhāvanāyā ityeṣa niyamo na syāt | evaṃ ca vaktavyaṃ
syāt-`akālastasmin samaye prasrabdhi-

samādhyupekṣāsambodhyaṅgānāṃ bhāvanāyā api' iti | kiṃ
kāraṇam ? tadevoddhataṃ cittaṃ līnamiti

kṛtvā | avibhāgena vā vaktavyaṃ syāt-`yasmin samaye
cittaṃ līnaṃ bhavati, līnābhiśaṅki,

uddhataṃ vā bhavati auddhatyābhiśaṅki; akālastasmin samaye
prasrabdhisamādhyupekṣā-dharmavicaya-

vīrya-prīti-sambodhyaṅgānāṃ bhāvanāyā:' iti |
smṛtisambodhyaṅgasyāgrahaṇam, sarvatragatvāt

smṛte: | ubhaye'pi citte'nuktasiddhita: | `smṛtiṃ khalvahaṃ
sarvatragatāṃ vadāmi' iti sūtre vacanāt |

kathaṃ puna: vaibhāṣikeṇa tadeva līnaṃ
tadevoddhatamityabhīṣṭaṃ gamyate ? "līnaṃ cittaṃ
kliṣṭam;

kausīdyasamprayogāt | uddhataṃ cittaṃ kliṣṭam,
auddhatyasamprayogāt" iti vacanāt | kiṃ punaratra

bodhyaṅgānāṃ vyagrā bhāvaneti ? kiṃ kadācit
prasrabdhyādibhāvanaiva na dharmapravicayādibhāvanā,

kadācit dharmavicayādibhāvanaiva na prasrabdhyādibhāvaneti
vyagrā bhāvanā | manasikaraṇaṃ teṣāṃ

bhāvaneṣṭā, na sammukhībhāva iti | manasikaraṇam =
ālambanīkaraṇam | līne citte'kāla:

prasrabdhyādīnāmālambanīkaraṇasya |
ābhogakaraṇasyetyartha: | uddhate ca citte akālo
dharmavicayā-

dīnāmiti | na tu sammukhībhāvo bhāvaneṣṭā | tasmin kāle
na prasrabdhyādaya: sammukhīkartavyā:,

dharmavicayādayastu sammukhīkartavyā: | dharmavicayādayo vā
na sammukhīkartavyā:, prasrabdhyādayastu

kartavyā iti |

kausīdyādhikamatreti vistara: | yatra kausīdyamadhikam
auddhatyaṃ tu nyagbhāvena vartate,

tallīnam; yatra auddhatyamadhikam kausīdyaṃ tu nyagbhāvena,
taduddhatam-ityanayorviśeṣādavirodha:

sūtrasya pṛthagvacane | tayostu sahabhāvād | ekasmin kalāpe
yugapad bhāvāt tadeva līnaṃ

tadevauddhatyamiti brūma iti | līnaṃ kliṣṭam,
kausīdyasaṃyogāt | uddhataṃ kliṣṭam, auddhatya-

saṃyogāditi | ācārya āha-ābhiprāyikaṃ yāvat sūtre tu
nāyamabhiprāya iti | kausīdyādhikaṃ

līnam, auddhatyādhikamuddhatamiti | yasmādāha-yasmin samaye
līnaṃ cittaṃ bhavati, vistareṇa,

na tvevaṃ viśinaṣṭi-kausīdyādhikam, auddhatyādhikamiti
vā |

yatūktaṃ sarvameva rāgāsaṃyuktaṃ cittaṃ sarāgamiti |
kathamuktam ? "tatra rāgasamprayuktaṃ

cittaṃ dvābhyāṃ sarāgam; tato'nyat sāsravaṃ
saṃyogasarāgam" iti vacanāt | tatra rāgasaṃyuktayāpi

sarāgaṃ cittamatreṣṭavyamiti vacanāt | anāsravamapi
sarāgaṃ prāpnoti śaikṣaṃ cittamiti | śaikṣasthāne

@824

cet arhato'pi sāsravaṃ cittaṃ sarāgamiti gṛhṇīyāt;
rāgālambanatvāt | kathaṃ vā

tatsāsravam ? sāmānyakleśālambanatvāditi cet, evamapi
samohaṃ gṛhṇīyānmohā-

lambanatvāt | na ca paracittajñānaṃ prāptyālambanam, nāpi
taccittālambanarāgālambanam |

tasmādapi na rāgasamprayogāt sarāgaṃ cittamatreṣṭam |
kiṃ tarhi ? rāgasamprayuktaṃ cittaṃ

sarāgasamprayuktaṃ vigatarāgamiti sūtrābhiprāyo dṛśyate
|

yattūktam-"vigatarāgamasya taccittaṃ bhavati vigatadveṣaṃ
vigatamohamanāvarttika-

dharmi kāmabhave rūpabhave ārūpyabhave" iti | tatra
tatprāptivigamaṃ sandhāyoktam | nanu

coktam-anyakleśasamprayuktamapi cittaṃ
rāgaviprayuktatvādvigatarāgaṃ syāt" iti ?

etenābhisandhinā na doṣa: | na tu tadvigatarāgamiti kṛtvā
gṛhyate | kiṃ tarhi ? sadveṣaṃ

samohamityevamādi |

-------------------

rāgasya sāvaśeṣatvāt | rāgālambanaṃ cet | atha
matam-rāgasya yadālambanaṃ tad rāgasaṃyuktaṃ

sarāgaṃ ca bhavati arhato'pi sāsravaṃ cittaṃ parakīyasya
rāgasyālambanatvāt rāgasaṃyuktamiti

kṛtvā sarāgamiti gṛhṇīyāt paracittavit paricittajñānaṃ
vā | atha matam-na tad rāgeṇālambyata

iti ? tata ucyate-kathaṃ vā tat sāsravamiti |
sāmānyakleśālambanatvāditi cet | atha

matam-sāmānyakleśānāṃ
dṛṣṭivicikitsā'vidyānāmālambanaṃ tat, ata: sāsravamiti
?

evamapi samohaṃ gṛhṇīyāt | arhata: sāsravaṃ cittaṃ
mohālambanatvāt | moho'pi sāmānyakleśa: |

parakīyasya ca mohasyārhaccittamālambanībhavatīti | na ca
paricittajñānaṃ prāptyālambanamiti |

yasmāt paracittajñānaṃ cittacittālambanamiṣyate, tasmānna
rāgaprāptisahitatvena rāgasaṃyuktatvāt

sarāgamiti | nāpi taccittālambanamiti | taditi, yat
parakīyaṃ cittaṃ paracittajñānena

gṛhyate tat tacchabdenocyate | tasyālambana: taccittālambana:
| taccittālambano rāga: | ālambana-

masya paracittājñānasyeti tad bhavati
taccittālambanarāgālambanam | yasmādevaṃvidhaṃ rāgaṃ
nālambate

paracittajñānaṃ viprakṛṣṭatvāt | ekaikadravyagocaraṃ hi
paracittajñānam | na ca parakīyacittajñānaṃ

tasya cittasyālambanaṃ gṛhṇāti;
"ākārālambananirapekṣaṃ hi tat" iti vacanāt | "raktamidaṃ

cittaṃ jānāti" iti vacanācca | tasmādapi na
rāgasamprayogāt sarāgaṃ cittamiti | asamprayuktaṃ

vigatarāgamiti | satyāmapi rāgaprāptāvityabhiprāya: |
tatra tat prāptivigamaṃ sandhāyoktamiti |

rāgādiprāptivigamaṃ sandhāyoktam, na samprayogamiti
darśayati-anāvartikadharmi kāmabhave rūpabhave

ārūpyabhave iti |
traidhātukavairāgyasandarśanādityabhiprāya: | nanu
coktamiti vistara: | kvoktam ?

atra tu sūtre iti vistareṇa, yāvad yadi hi
rāgeṇāsamprayuktaṃ cittaṃ vigatarāgaṃ syāt

anyakleśasamprayuktamapi vigatarāgaṃ syādityatra |
etenābhisandhinā rāgaviprayuktatvād vigatarāgam

anyakleśasamprayuktamapītyanena | yadyevam, `sadveṣaṃ
samoham' ityevamādi na vaktavyaṃ syāt

iti ? ata āha-na tu tad vigatarāgamityādi | na tu tad
dveṣādisamprayuktaṃ cittaṃ vigatarāgamapi

sat vigatarāgamiti kṛtvā gṛhyate | kiṃ tarhi ? sadveṣaṃ
samohamityevamādi | dveṣādisamprayogitayā

viśiṣṭatvāt | ādi-śabdena cātra saṃkṣiptaṃ
vikṣiptamityevamādisūtroktāni padāni gṛhyante |

@825

alaṃ prasaṅgena | siddhānto varṇyatām |

kiṃ paracittajñānaṃ paracittasyākāramālambanaṃ vā
gṛhṇāti ? na gṛhṇāti | ākārā-

lambananirapekṣaṃ hi tadraktamidaṃ cittamiti jānāti | na
tvamuṣmin rūpe raktamiti jānāti |

anyathā hi tadrūpālambanamapi syāt, tadālambanaṃ ca
paracittaṃ gṛhṇata: svabhāvagrahaṇaṃ

prāpnuyāt | sarvaṃ ca paracittajñānaṃ

ravyasvalakṣaṇacittacaittapratyutpannaparasantatikāmarūpa-

pratisaṃyuktāpratisaṃyuktaviṣayaṃ
darśanamārgapratiṣiddhaṃ bhāvanāmārga upalabhyate |
śūnyatā-

'nimittaviprayuktaṃ
kṣayānutpādajñānāsaṃgṛhītamānantaryamārga
pratiṣiddhaṃ ca veditavyam ||11||

uktaṃ paracittajñānam ||

śeṣe caturdaśākāre śūnyānātmavivarjite |

kṣayānutpādajñāne śeṣe te caturdaśākāre
śūnyānātmākārau varjayitvā | pāramārthika-

yorapi saṃvṛtibhajanāt | kṣīṇā me
jātirnāparamasmādbhavaṃ prajānāmīti
tadbalenānuvyavahārata: |

-------------------

anyathā hīti vistara: | yad yasmin vastuni rūpādike
raktamiti vijānīyāt, tad

rūpālambanamapi syāt | tathā ca sati na tat
paracittajñānaṃ syāt; rūpālambanatvāt | tadālambanaṃ

ca paracittaṃ gṛhṇata: svabhāvagrahaṇaṃ prāpnuyāditi |
sālambanaparacittagrahaṇe hīṣyamāṇe svātmā

paracittajñānena gṛhyeta | asti hi sambhavo yat paracittavid
yasya cittaṃ gṛhṇāti, asāvapi

tasya paracittavidaścittamālambeta | tataśca
paracittajñānasya svālambanaparijñānāt svamevāsau

paracittavit cittamālambeta | na caitat prāpyam, yat tenaiva
cittena tadeva gṛhyate | sarvaṃ ceti

vistara: | dravyasya svalakṣaṇaṃ ca cittacaittāśca
pratyutpannāśca parasantatiśca kāmarūpaprati-

saṃyuktāścāpratisaṃyuktāśca viṣayo'syeti samāsavigraha:
| dravyagrahaṇaṃ saṃvṛtisannirāsārtham |

svalakṣaṇagrahaṇaṃ sāmānyalakṣaṇanivṛttyartham |
cittacaittagrahaṇaṃ rūpādiviśeṣaṇārtham |
pratyutpannagrahaṇaṃ

svasantativyudāsārtham |
kāmarūpapratisaṃyuktāpratisaṃyuktagrahaṇam
ārūpyapratisaṃyuktapratiṣedhārtham |

darśanamārgapratiṣiddhamiti | darśanamārge vartamāna:
paracittajñānaṃ na sammukhīkaroti, ato darśana-

mārgasaṃgṛhītaṃ nāsti | na hi darśanamārgo
vyavacchinnacittacaittālambano bhavati | bhāvanāmārga

upalabhyate iti | bhāvanāmārgasaṃgṛhītaṃ bhavatītyartha:
| śūnyatānimittaviprayuktamiti | śūnyatā-

samādhinā, animittasamādhinā ca viprayuktam |
śūnyatāsamādhi: du:khajñānasaṃyukta:, animitta-

samādhirnirodhajñānasamprayukta: | na ca paracittajñānaṃ
du:khajñānaṃ du:khanirodhajñānaṃ vā bhavati,

ākārālambanabhedāt | atastābhyāṃ viprayuktamucyate |
arthāduktaṃ bhavati-apraṇihitasamādhi-

samprayuktaṃ sambhavatīti |
kṣayānutpādajñānāsaṃgṛhītamiti |
kṣayajñānenānutpādajñānena na saṃgṛhītam |

na kṣayānutpādajñānasvabhāvamityartha: | kiṃ kāraṇam ?
dravyasvalakṣaṇa-santīraṇaparimārgaṇāśayaṃ

paracittajñānam | na caiva kṣayajñānamanutpādajñānaṃ
ceti tābhyāmasaṃgṛhītam | ānantaryamārgaṃ pratiṣiddhaṃ

ceti | sa hi prahāṇamārgo bhavati; paracittajñānaṃ ca
vimuktiviśeṣamārga iti ||11||

pāramārthikayorapi saṃvṛtibhajanāditi | paramārthanimitte,
paramārthena vā dīvyata:

pāramārthike; tayo: saṃvṛtibhajanāt | yasmādete
saṃvṛttiṃ bhajete, ata: śūnyatātmākārau na sta: |

@826

kimanāsrava: svalakṣaṇākāro'sti ? atha na ?
kāśmīrāṇāṃ tāvat

nāmala: ṣoḍaśebhyo'nya ākāra:,

nāstyanāsravākāra: ṣoḍaśākāranirmukta: |

anye'sti śāstrata: ||12||

anye punarastītyāhurbahirdeśakā: | kathaṃ gamyate ?
śāstrata iti | śāstre

hyevamāha-"syādapratisaṃyuktena cittena kāmapratisaṃyuktān
dharmān vijānīyāt | anityato

du:khata: śūnyato'nātmata: hetuta: samudayata: prabhavata:
pratyayata: | astyetatsthāna-

mastyetadvastviti yogavihitato vijānīyāt" ( ) iti |

nāsyāyamartho yadastyetat sthānamastyetadvastvityevaṃ
vijānīyāditi, api

tvastyetat sthānamastyetadvastu yadanityādito vijānīyāditi
cet ? na; anyatrāvacanāt |

eṣa cecchāstrārtho'bhaviṣyat, yadidaṃ
paṭhyate-"syāddarśanaprahātavyena cittena kāmaprati-

saṃyuktāndharmānvijānīyāditi ? āha-vijānīyāt | ātmata
ātmīyata ucchedata:

śāśvatata: ahetuto'kriyāto'pavādato'grata: śreṣṭhato
viśiṣṭata: paramata: śuddhito muktito

nairyāṇikata: kāṅkṣāto vimatito vicikitsāta: | rajyeta
dviṣyānmanyeta muhyedayoga-

-------------------

kathaṃ punarete saṃvṛtiṃ bhajete ? kṣīṇā me jāti:,
nāparamasmād bhavaṃ prajānātīti yathākramam |

kathamete anāsrave sato evamākāre ?
tadbalenānuvyavahārata: | anyena jñāneneti vākyaśeṣa: |

yasmāt tatpṛṣṭhanirjāte saṃvṛtijñāne evamākāre
pravartete, atastanniṣyandena tayo: saṃvṛtibhājana-

mityucyate | na tu mukhyavṛttyā tayo:
saṃvṛtibhājanamityabhiprāya: | yataścaiva
niṣyandenātmadṛṣṭiṃ

bhajamāne iva te pravartete, atra tasmācchūnyānātmākāra
vivarjitaiścaturdaśabhirevākārai: samprayukte

iti |

apratisaṃyukteneti | anāsraveṇa | anityamiti | anityata: |
ayaṃ hi tasipratyaya:

svārthe prayukta: | evaṃ sarvatrāyaṃ pratyayo jñātavya: |
atha vā-antareṇāpi bhāvapratyayaṃ bhāvapradhāno

nirdeśo bhavati-anityena rūpeṇa bhāvo'nityata iti |
evamanyatrāpi yojyam | astyetat

sthānam, astyetad vastu iti | etāvapi dvāvākārāvanāsravau
| astyetatsthānamiti, astye-

tallakṣaṇamityartha: | astyetadvastu iti, ayaṃ heturityartha:
| yogavihitato vijānīyāditi |

aviparītato vijānīyādityartha: |

nāsyāyamartha iti vistara: | asyeti, vākyasya padadvayasya
vā-astyetat sthānam

astyetad vastu | astyayaṃ sambhavo'styayaṃ yogo yad
anityādito vijānīyāditi mataṃ cet,

na; naitadasti | anyatrāvacanāt | anyatra vākye
padadvayasyāvacanāt | darśanaprahātavyeneti | darśana-

prakāreṇa | ātmata ātmīyataśceti | satkāyadṛṣṭyā
samprayuktena cittena | ucchedata: śāśvatata

iti | antagrāhadṛṣṭyā | ahetuta:, akriyata:, apavādata iti
| mithyādṛṣṭyā | agrata:, śreṣṭhata:,

viśiṣṭata:, paramata iti | dṛṣṭiparāmarśena |
śuddhita:, muktita:, nairātmyata iti |
śīlavrataparāmarśena |

@827

vihitato vijānīyād" iti, atrāpyevaṃ
pāṭho'bhaviṣyat-astyetatsthānamastyeta-

dvastviti, na caivaṃ paṭhyate | tasmānnāsyāyamartha: ||12||

kiṃ punarime ṣoḍaśākārā nāmata: ? āhosvit dravyata: ?
sapta dravyata:, nāmata:

ṣoḍaśetyake | du:khākārāścatvāra:;
samudayanirodhamārgākārāṇāmekaikadravyatvāt | evaṃ

tu varṇayanti-

dravyata: ṣoḍaśākārā:,

tatpratyayādhīnatvāt anityam | pīḍanātmakatvāt du:kham |
ātmīyadṛṣṭivipakṣeṇa

śūnyam | ātmadṛṣṭivipakṣeṇānātmā |
heturbījadharmayogena | samudaya: prādurbhāvayogena |

prabhava: prabandhayogena | abhiniṣpādanārthena pratyaya: |
tadyathā mṛtpiṇḍacakrasūtrodaka-

samavāyāt ghaṭābhiniṣpattirbhavati, tadvaditi |
skandhoparamatvāt nirodha: | agninirvāpaṇāt

śānta: | nirupadravatvāt praṇīta: |
sarvāpakṣālaviyuktatvānni: saraṇamiti | gamanārthena
mārga: |

yogayuktatvānnyāya: | samyakpratipādanārthena pratipat |
atyantasamatikramaṇānnairyāṇika iti |

-------------------

kāṃkṣāta:, vimatita:, vicikitsāta iti | vicikitsāta: |
rajyeteti | rāgeṇa | dviṣyāditi

dveṣeṇa | manyeta iti | mānena | muhyediti | mohena |
ayogavihitato vijānīyāditi |

evamātmādibhirviparītato vijānīyāditi nigamayati | atrāpi
vākye evaṃ pāṭho'bhaviṣyaditi |

na caivam | ato gamyate-nāyamasyārtha iti ||12||

sapta dravyata iti | du:khākārāścatvāro dravyato bhavanti |
samudayākārādyākārāstvekaika

iti sapta | ya eva hetvākāra: sa eva samudaya:, prabhava:,
pratyayaśca pratyayamātraṃ nārthabheda: |

śakra:, indra:, purandara iti yathā | evaṃ nirodha eva
śānta: praṇīto ni:śaraṇam-ityeka ākāra: |

mārga eva ca nyāya:, pratipat, nairyāṇika:-ityeka ākāra
iti | tadidamuktaṃ bhavati-

du:khākārāṃścatura: pṛthagyogina: sammukhīkuryu:,
hetvākārāṃstvekaikamityekīyamatam |

dravyata: ṣoḍaśeti vaibhāṣikā varṇayanti |
du:khākāratvāt samudayādyākārāṇāṃ sarveṣāmapi

pṛthak pṛthak sammukhīkartavyatvāt | prajñāsvabhāvā
hyākārā iti bruvate | pratyayādhīnatvāditi

vistara: | na niyatabhāvama nityam | pratyayādhīnatvāt |
pratyayapratibaddhajanmatvādityartha: |

pīḍanātmakatvāditi | bādhanātmakatvādityartha: |
vipakṣeṇeti | pratipakṣeṇetyartha: | viruddha: pakṣo

vipakṣa iti kṛtvā | heturbījadharmayogeneti |
prakṛṣṭāvasthatāṃ hetordarśayati | ādibījavat |

yogaśabdo'tra nyāyārtha: | samudaya: prādurbhāvayogeneti |
sannikṛṣṭāvasthatāṃ hetordarśayati | yata:

kṣaṇādanantaramutpadyate, samudetyasmāditi kṛtvā |
prabhava: prabandhayogeneti | santatiyogenānucchedaṃ

darśayati | bījāṅkurakāṇḍanālādivat |
abhiniṣpādanārthena pratyaya iti | hetvādibhyo bahubhya

utpadya iti darśayati | tadyathā mṛtpiṇḍadaṇḍādibhyo
bahubhyo niṣpīḍyate ghaṭa:, tadvat | agni-

nirvāpaṇāditi | rāgadveṣamohāgninirvāpaṇādityartha: |
nirupadravatvāditi | nirdu:khatvādityartha: |

sarvāpakṣālaviyuktatvāditi | sarvadu:khakāraṇavimuktatvāt
| gamanārthena | nirvāṇasya | yoga-

@828

athavā-anātyantikatvādanityam | abhinyāsabhūtatvāt du:kham
| antarvyā-

pārapuruṣarahitatvācchūnyam | akāmakāritvādanātmā |
heturāgamanayogena | samudaya

unmajjanayogena | prabhava: prasaraṇayogena |
pratisaraṇārthena pratyaya iti | asambandha: sambandho-

paramānnirodha: | trisaṃskṛtalakṣaṇavimuktatvācchānta: |
kuśalatvāt praṇīta: | paramāśvā-

satvānni: saraṇamiti | kumārgavipakṣeṇa mārga: |
anyāyavipakṣeṇa nyāya: | nirvāṇapurāvirodha-

nārthena pratipat | sarvabhavapratipakṣatvānnairyāṇika iti
| eṣāṃ vyākhyānamanekaparyāya: |

yathābhipretaṃ pravakṣyāma: | udayavyayatvādanityam |
pratikūlabhāvād du:kham | ātma-

rahitatvācchūnyam | svayamanātmatvādanātmā |
hetusamudayaprabhavapratyayatvaṃ tu yadeva sūtra

uktam-"ime pañcopādānaskandhāśchandamūlakāśchanda
samudayāśchandajātīyāśchanda-

prabhavā:" iti | prabhavaśabda: kevalaṃ paścāt paṭhitavya:
śāstre |

ka: punareṣāṃ chandānāṃ viśeṣa: ? caturvidho hi cchanda:
| asmītyabhedenātma-

bhāvacchanda: | syāmityabhedena punarbhavacchanda: | itthaṃ
syāmiti bhedena punarbhavacchanda: |

pratisandhibandhacchandaścaturtha: | karmābhisaṃskāracchando
vā | tatra prathamo du:khasyādi-

-------------------

yuktatvād | upapattiyuktatvāt, upāyayuktatvādvā |
samyakpratipādanārthena pratipaditi | pratipadyate

nirvāṇamanayeti pratipat | nairyāṇika iti | atyantaṃ
niryāṇāya prabhavatīti nairyāṇika: |

anātyantikatvādanityamiti | pūrvaṃ
prāgutpattyabhāvenānityamuktam, idānīṃ
pradhvaṃsābhāvena

darśayati | abhinyāsabhūtatvāditi |
bhārabhūtatvādityartha: | du:khena bhārabhūtena hi sa
pudgalo bhidyate |

ākramyata ityartha: | akāmakāritvāditi | kāmata: kartuṃ
śīlamasyeti kāmakārī, na kāmakārī

akāmakārī, tadbhāvāt | anātmā | sūtre'pyayamartha
ukta:-"rūpaṃ ced bhikṣava ātmā-

'bhaviṣyat, na rūpamātmavyābādhāya saṃvarteta | labhyeta
ca rūpe `evaṃ bhavatu' `evaṃ mā bhūt' iti

kāmakārī ātmeti niruktiparigrahāt | heturāgamanayogeneti |
"hi gatau" (pā^ dhā^ 5.2) |

hinotyasmāditi | asmādutpadyata ityartha: | unmajjanayogeneti
| anāgatādhvana unmajjatīveti

artha: | prasaraṇayogeneti | prabandhayogena |
pratisaraṇārthena pratyaya iti |
janikriyāpratipradhānabhūta

ityabhiprāya: | asambandha: sambandhoparamāditi | pūrvasya
du:khasyoparamāt | uttarasya sambandhoparamo

nirodha ityartha: | trisaṃskṛtalakṣaṇavimuktatvād |
utpāda-vyaya-sthityanyathātvavimuktatvāt |

paramāśvāsatvāditi | sarvadu:khocchityā paramakṣematvāt |
nirvāṇapurāvirodhanārthena pratipaditi |

yasmādanena nirvāṇapuraṃ na virodhyate, na visaṃvādyate,
kiṃ tarhi ? pratipadyata evetyata: pratipat |

pratipadyata anayeti kṛtvā |

chandamūlakā iti | chandahetukā ityartha: | tṛṣṇāparyāya
iha chanda: | chandasamudayā iti |

chandasamudgamā ityartha: | chandajātīyā iti |
chandapratyayā ityartha: | prabhavaśabda: kevalaṃ paścāt

paṭhitavya: | ābhidharmikairiti vākyādhyāhāra: |
sūtrānusaraṇaṃ hi kartavyamityabhiprāya: | hetuta:

samudayata: pratyayata: prabhavataśceti |

ka: punareṣāṃ chandānāṃ viśeṣa: ?
asmītyabhedenātmabhāvaśchanda iti | anavadhāryaikaṃ

dravyaṃ samasteṣu pañcasūpādānaskandheṣu asmītyabhedena
prakārāntaraviśiṣṭasya pratyutpannasyātmabhāva-

@829

kāraṇatvānmūlahetu: | phalasyeva bījam | dvitīya:
samudaya:, tena tatsamudāgamāt phalasye-

vāṅkurādiprasava: | tṛtīyastajjātīyadu:khapratyaya: |
phalasyeva kṣetrodakapāśyādikam |

kṣetrādivaśena hi phalasya
gandharasavīryavipākaprabhāvabhedā bhavanti | caturtha:
prabhavastata

eva tatsambhavāt | phalasyeva puṣpāvasānamiti |

atha ca tṛṣṇāvicaritānāṃ dvau pañcakau, dvau catuṣkau,
catvāraśchandā: | "asmīti

bhikṣava: sati itthamasmīti bhavati, evamastīti bhavati,
anyathā'smīti, sadasmīti,

asadasmīti | bhaviṣyāmītyasya bhavati-na bhaviṣyāmi,
itthaṃ bhaviṣyāmi, evaṃ

bhaviṣyāmi, anyathā bhaviṣyāmi | syāmityasya
bhavati-itthaṃ syāma, evaṃ syām,

anyathā syām, apitu syām, apītthaṃ syām, apyevaṃ syām,
apyanyathā syāmityasya

-------------------

vastuno'nālambanata: traiyadhvikātmabhāvānālambanato vā
ātmabhāvaprārthanā ātmabhāvacchanda

iti prathama: | syāmityabhedeneti |
punarbhāvamātraprārthanā, na viśeṣarūpā prārthaneti
dvitīya: | itthaṃ

syāmiti | idamprakāra: syāmiti bhedena
punarbhavacchandastṛtīya: | pratisandhibandhacchandaścaturtha

iti | pratisandhireva bandha:, pratisandhervā bandha:
pratisandhibandha:, tatra chanda: prārthaneti caturtha: |

karmābhisaṃskāracchando vā | caturtha ityadhikṛtam |
karmaṇo vābhisaṃskāra:, tatra chanda:-evaṃ

caivaṃ ca dānaṃ dāsyāmīti | kathaṃ punaste chandā
mūlādiśabdavācyā iti pratipādayannāha-tatra

prathama iti vistara: | ādi: kāraṇam, ādau vā kāraṇam
ādikāraṇam | tadbhāvācchandamūlakā: |

hetvartho hi mūlaśabda: | phalasyeva bījamiti | yathā
phalasya bījamādikāraṇam, viprakṛṣṭakāraṇaṃ

tadvadayamādicchando du:khasya | tena tatsamudāgamāditi |
tena dvitīyena chandena punarbhavasya

samudāgamāt kṣaṇaparamparayā | phalasyevāṅkurādiprasava:
| yathā paramparayā aṅkurādiprasava: phalasya

samudaya:, tadvat | tṛtīyaśchanda:-itthaṃ syāmiti |
tajjātīyadu:khapratyaya iti | yatprakāra:

punarbhavacchanda: tatprakārasya du:khasya pratyaya: sambhavati
| tasya viśeṣarūpatvāt viśeṣaphala- rūpameva
phalamutpadyata ityabhiprāya: | phalasyaiva
kṣetrodakapāśyādikamiti | pāśi: = śuṣko

gomaya: | ādiśabdena vātātapādirgṛhyate | tato'pi hi
phalasampaditi | vīryam | śītavīryatā,

uṣṇavīryateti | vipāka: | uṣṇapariṇāmatā,
madhurapariṇāmateti | prabhāva: | sāmarthyaviśeṣa: |

tadyathā-amlatve tulye bījapūrakarasa: pittaṃ janayati,
āmalakarasastu śamayatīti | tata eva

tatsambhavāditi | tata eva pratisandhibandhacchandāt tasya
pratisandhibandhasya punarbhavalakṣaṇasya

sambhavādutpādāt | phalasyeva puṣpāvasānam | yathā
puṣpāvasānaṃ phalasya prabhava:, tadvat | atra

caturthacchanda: sākṣāddhetu: punarbhavasya, pūrvakāstraya:
pāramparyeṇa hetava: |

atha ceti vistara: | tṛṣṇāvicaritānāṃ dvau pañcakau
gaṇau dvau catuṣkau catvāraśchandā

yathākramaṃ bhavanti | prathamacchanda: pañcākāra:,
dvitīyo'pi pañcākāra:, tṛtīya: catu:prakāra:,

caturtho'pi catu:prakāra: | katham ? "asmīti bhikṣava:
satyātmadṛṣṭau satyāṃ itthamasmīti

bhavatīdamprakāro'smīti bhavati | tadyogāt
tṛṣṇāmutpādayatītyartha: | evamasmīti | yathāpūrvameva,

nānyathetyartha: | anyathāsmīti anyena prakāreṇa,
varṇa-bala-pratibhānādidarśanāt | sadasmīti

@830

bhavati | pravṛtyuparamatvānnirodha: | nirdu:khatvācchānta:;
"iti hi bhikṣavo du:khā: saṃskārā:

śāntaṃ nirvāṇam" iti vacanāt | niruttaratvāt praṇīta: |
apunarāvṛttitvānni:saraṇam |

pathibhūtatvānmārga: | yathābhūtapravṛttatvānnyāya: |
pratiniyatatvāt pratipat |

yathoktam-

"eṣa mārgo hi nāstyanyo darśanasya viśuddhaye" ( ) iti |

atyantaniryāṇānnairyāṇika: | athavā
nityasukhātmīyātmadṛṣṭicaritānāṃ prati-

pakṣeṇānityadu:khaśūnyānātmākārā: |
ahetvekahetupariṇāmabuddhipūrvakṛtadṛṣṭicaritānāṃ

pratipakṣeṇa hetusamudayaprabhavapratyayākārā: | `nāsti
mokṣa:' iti dṛṣṭicaritānāṃ nirodhākāra: |

`du:kho mokṣa:' iti dṛṣṭicaritānāṃ praṇītākāra: |
`puna: puna: parihāṇito nātyantiko

mokṣa:' iti dṛṣṭicaritānāṃ ni:saraṇākāra: | `nāsti
mārga: kumārgo'yam, anyo mārga:,

punarāvartī mārga:' iti dṛṣṭicaritānāṃ
mārganyāyapratipannairyāṇikākārā iti ||

ākāro nāma ka eṣa dharma: ?

prajñākāra:,

evaṃ tarhi prajñā sākārā na bhaviṣyiti,
prajñāntarāsaṃyogāt ? evaṃ tu yuktaṃ syāt-

sarveṣāṃ cittacaittānāmālambanagrahaṇaprakāra ākāra
iti |

-------------------

bhavati | viparyayāt asadasmīti | ayamabhedena
pañcadhātmabhāvacchanda: prathama: | bhaviṣyāmītyasya

bhavatīti śāśvatarūpeṇa | na
bhaviṣyāmītyacchedarūpeṇa | itthaṃ bhaviṣyāmīti
vistareṇa pūrvavat

vyākhyānam | ityayamabhedena pañcadhāpunarbhavacchando
dvitīya: | syām ityasya bhavati-itthaṃ syām,

evaṃ syām, anyathā syām, ityasya bhavatīti | ayaṃ bhedena
caturdhāpunabhavacchandastṛtīya: |

apitu syām ityasya bhavati-apītthaṃ syām, apyevaṃ syām,
apyanyathā syām ityasya

caturdhāpratisandhibandhacchandaścaturtha: | tatra prathamo
du:khasyādikāraṇatvānmūlaheturiti vistareṇa

pūrvavat yojyam | pratiniyatatvāt pratipaditi |
niyatapratipādanaṃ pratipad | kathaṃ puna: pratiniyatā ?

anayaiva tadgamanāt |

yathoktamiti vistara: |
nityasukhātmīyātmadṛṣṭicaritānāmiti | nityaṃ sukhaṃ
ātmīyam

ātmeti vā dṛṣṭicaritameṣām ta ime
nityasukhātmīyātmadṛṣṭicaritā: pudgalā: | teṣāṃ
pratipakṣeṇa

yathākramaṃ anityādyākārā: | nāsti
heturityahetudṛṣṭicaritānāṃ pratipakṣeṇa hetvākārā: |
eko

hetu: īśvara: pradhānaṃ ceti ekahetudṛṣṭicaritānāṃ
samudayākārā: | samudayo heturnaikaheturiti |

pariṇamate bhāva iti pariṇāmadṛṣṭicaritānāṃ
prabhavākārā: | ādibhavo'yaṃ na tu pūrvamavasthita:

pariṇamata iti | buddhipūrvakṛto'yaṃ loka iti
buddhipūrvakṛtadṛṣṭicaritānāṃ pratyayākārā: | nedam

īśvarabuddhikṛtaṃ jagat | kiṃ tarhi ? taṃ taṃ pratītya
tat tadbhavatīti vīpsārtho hi pratiśabda: |

tasmādanekapratyayajanitaṃ jagad-iti jñāpitaṃ bhavati |

evaṃ tu yuktaṃ syāt iti | sautrāntikamatam |
ālambanagrahaṇaprakāra ākāra iti |

@831

atha kiṃ prajñaivākārayati ? netyāha | kiṃ tarhi ?

tayā saha |

ākārayanti sālambā:,

prajñā cānye ca sarve sālambanā dharmā ākārayanti |

sarvamākāryate tu sat ||13||

yat kiñcidasti sarvamākāryate | tadevaṃ kṛtvā siddhaṃ
bhavati-prajñā ākāraścā-

kārayati cākāryate ca | anye sālambanā
ākārayantyākāryante ca | ālambanā ākāryanta

eveti ||13||

ata: parameṣāṃ jñānānāṃ kuśalādibhedaṃ
nirdekṣyāma:-

tridhādyaṃ kuśalānyanyāni,

saṃvṛtijñānaṃ ślokādau bhavatvādādyam | tat
trividham-kuśalākuśalāvyākṛtam |

anyāni nava jñānāni kuśalānyeva |

ādyaṃ sarvāsu bhūmiṣu |

kāmadhātau yāvad bhavāgre |

dharmākhyaṃ ṣaṭsu,

dharmajñānaṃ caturṣu dhyāneṣvanāgamye dhyānāntare ca |

navasu tvanvayākhyam,

anvayajñānaṃ tāsveva ca ṣaṭsu bhūmiṣvārūpyatraye ca |

tathaiva ṣaṭ ||14||

:khasamudayanirodhamārgakṣayānutpādajñānānyapyetāsveva
navasu bhūmiṣvabhedena | bhedena

punardharmajñānasaṃgṛhītāni ṣaṭsu,
anvayajñānasaṃgṛhītāni navasu ||14||

dhyāneṣvanyamanojñānam,

-------------------

nairukto vidhiriti darśayati | ālambanaśabdāt ākāraṃ
gṛhītvā prakāraśabdācca kāraśabdam,

śeṣavarṇalope ca kṛte `ākāra' iti rūpaṃ bhavati |
tadevaṃ sati prajñāpi sākārā bhavatīti

siddham | sālambā iti | ālambetyākārāntametacchabdarūpam
| ghañantaṃ vā ālamba iti |

sahālambena, sahālambayā vā vartante sālambā: |
sālambanā ityartha: ||13||

kuśalādibhedamiti | ādiśabdena
akuśalāvyākṛtabhūmyāśrayagrahaṇam |

ślokādau bhavatvādyamiti | ihādyam, na śāstramiti
vyācaṣṭe | śāstre hi dharmajñānamādyaṃ

paṭhitamiti |

"dharmākhyaṃ ṣaṭsu" iti |
kāmāvacaradu:khādyālambanatvāt | ārūpyatraye cāsti

bhāvanāmārgasaṃgṛhītamevānvayajñānam |

"tathaiva ṣaṭ" iti |
du:khajñānādīnāmanvayajñānasvabhāvatvasambhavāt | na
rūpārūpyadhātvo:

@832

paracittajñānaṃ caturṣveva dhyāneṣu, nānyatra |

kāmarūpāśrayaṃ ca tat |

kāmarūpadhātvośca tat paracittajñānaṃ sammukhīkriyate |

kāmāśrayaṃ tu dharmākhyam,

dharmajñānaṃ tu kāmadhātvāśrayameva na
rūpārūpapyadhātvo: sammukhīkriyate |

anyat traidhātukāśrayam ||15||

kiṃ punaranyat ? paracittajñānaṃ dharmajñānanirmuktam
||15||

kṛto bhūmyāśrayanirdeśa: ||

smṛtyupasthānasaṃgraho vaktavya:, so'yamucyate-

smṛtyupasthānamekaṃ dhīrnirodhe,

dhī:, prajñā, jñānamiti paryāyā: | nirodhajñānamekaṃ
dharmasmṛtyupasthānam |

paracittadhī: |

trīṇi,

paracittajñānaṃ trīṇi vedanācittadharmasmṛtyupasthānāni
|

catvāri śeṣāṇi,

nirodhaparacittajñānābhyāmanyāni jñānāni catvāri
smṛtyupasthānāni |

katamasya jñānasya kati jñānānyālambanam ?

-------------------

sammukhīkriyata iti | yuktaṃ tāvat ārūpyadhātau
dharmajñānaṃ na sammukhīkriyata iti | ārūpyāṇāṃ

kāmāvacaradu:khādyanālambanatvāt | rūpadhātau tu
kasmānna sammukhīkriyate ? kecid āhu:-

kāmadhātuvidūṣaṇaparaṃ dharmajñānam |
rūpadhātūpapannasya ca dharmajñānaṃ na kāmadhātuṃ
vidūṣayitumupajāyate;

tasya vairāgyabhūmisañcāraparityaktatvāt |
kāmadhātūpapannastu tadvītarāgo'pi tat sammukhīkaroti;

kāmadhātūpapatte: sāvaśeṣatvāditi | ato na rūpadhātau
dharmajñānaṃ sammukhīkriyate |

ācāryasaṅghabhadra āha-dharmajñānaṃ kāmadhātāveva
sammukhīkriyate, na rūpārūpyadhātvo:;

tatsamāpattivyutthānacittānāṃ kāmadhātāveva sadbhāvāt,
anuparivartanakāśrayābhāvād va |

dharmajñānānuparivartakasya hi śīlasya kāmāvacarāṇyeva
bhūtānyāśraya:; dau:śīlyasamutthāpakakleśa-

prāptivibandhakatvāt prātipakṣikatvāt | tāni ca tatra na
santīti dharmajñānaṃ kāmadhātvāśraya-

meveti ||14-15||

nirodhajñānamekaṃ dharmasmṛtyupasthānam |
dharmasmṛtyupasthānanirdeśa uktam-`dharma: kāya-

vedanācittebhyo'nya:' iti | anyāni jñānāni catvāri
smṛtyupasthānānīti | dharmānvaya-saṃvṛti-

du:khasamudaya-mārga-kṣayānutpādajñānāni
cakṣu:-smṛtyupasthānasvabhāvāni santi | du:khajñānamapi

hi kadācit kāyālambanam, kadācit...yāvat dharmālambanam |
evaṃ samudayajñānam | mārga-

jñānamapi yadanāsravasaṃvarālambanam,
kāyasmṛtyupasthānaṃ tad bhavati | śeṣaṃ sugamam |

@833

dharmadhīgocaro nava ||16||

dharmajñānasya nava jñānānyālambanam;
anyatrānvayajñānāt ||16||

navamārgānvayadhiyo:,

anvayajñānasyāpi nava jñānānyālambanam; anyatra
dharmajñānāt |

mārgajñānasyāpi nava jñānānyālambanam, anyatra
saṃvṛtijñānāt |

du:khahetudhiyordvayam |

du:khasamudayajñānayordve saṃvṛtiparacittājñāne
ālambanam |

caturṇāṃ daśa,

saṃvṛtiparacittakṣayānutpādajñānānāṃ daśa
jñānānyālambanam |

naikasya,

ekasya nirodhajñānasya naiva jñānamālambanam |

yojyā dharmā: punardaśa ||17||

katame daśa ?

traidhātukāmalā dharmā akṛtāśca dvidhā dvidhā |

saṃskṛtā dharmā aṣṭadhā kriyante;
kāmarūpārūpyāvacarānāsravāṇāṃ samprayukta-

viprayuktabhedāt | asaṃskṛtā dvidhā kriyante;
kuśalāvyākṛtabhedāt |

ime daśa dharmā: kathaṃ yojyā:, kasya jñānasya
katyālambanamiti ? tatra saṃvṛtti-

jñānasya sarve daśa dharmā ālambanam | dharmajñānasya
pañca | kāmāvacarānāsravāścatvāra:

kuśalaṃ cāsaṃskṛtam | anvayajñānasya sapta |
rūpārūpyāvacarānāsravā: ṣaṭ kuśalaṃ

-------------------

anyatrānvayajñānāditi | dharmajñānaṃ yadyanāsravaṃ
jñānamālambeta, dharmajñānapakṣamevālambeta |

evamanvayajñānamanvayajñānapakṣamevālambeta-iti niyama: |
tatra dharmajñānasya mārgajñānabhūtasya

dharmajñānāntaraṃ du:khajñānādīni
cānutpādajñānānyānyālambanaṃ sambhavanti |
du:khasamudayajñānabhūtasya

tu saṃvṛtijñānamālambanaṃ sambhavati |
paracittajñānabhūtasya paracittajñānamālambanaṃ
sambhavatīti

nava jñānāni tasyālambanamiti ||16||

eva manvayajñānamapi yojyam | mārgajñānasyāpi navaiva
anyatra saṃvṛtijñānāt | na hi

mārgajñānaṃ saṃvṛtijñānamālambate,
anāsravamārgālambananiyamāt | dve saṃvṛtiparacittajñāne
iti |

du:khasamudayasatyāntarbhūte | paracittajñānaṃ
yadanāsravam, tasya navānāsravāṇi jñānānyālambanam |

yata sāsravaṃ tasya saṃvṛtijñānaṃ paracittajñānaṃ
cālambanaṃ sambhavati |
kṣayānutpādajñānedu:khajñānādi-

svabhāve iti | daśāpi jñānāni tayorālambanāni bhavanti
||17||

samprayuktaviprayuktabhedāditi | "samprayuktāścittacaittā:"
(abhi^ ko^ 2.34) iti |

viprayuktā: prāptyādaya: | kuśalāvyākṛtabhedāditi |
kuśalaṃ pratisaṃkhyānirodha:, paramakṣematvāt |

avyākṛtau ākāśāpratisaṅkhyānirodhāviti |
kāmāvacarānāsravāścatvāra iti | samprayukta-

@834

cāsaṃskṛtam | du:khasamudayajñānayo:
kāmarūpārūpyāvacarā: ṣaṭ | nirodhajñānasyaika:

kuśalamevāsaṃskṛtam | mārgajñānasya dvāvanāsravau |
paracittajñānasya traya: kāmarūpāvacarā-

nāsravā: samprayuktā: | kṣayānutpādajñānayo: nava
dharmā ālambanamavyākṛtamasaṃskṛtaṃ muktvā |

syādekena jñānena sarvadharmān jānīyāt ? na syāt | api
tu

sāṃvṛtaṃ svakalāpānyadekaṃ vidyādanātmata: ||18||

saṃvṛtijñānaṃ svasmātkalāpādanyān
sarvadharmānanātmato jānīyāt-sarvadharmā

anātmāna iti | svabhāvastatsahabhuvaśca dharmāstasya
svakalāpa: | teṣāmagrahaṇaṃ viṣayi-

viṣayabhedād, ekālambanatvād, atisannikṛṣṭatvācca |
tacca kāmāvacaraṃ śrutacintāmayam,

rūpāvacaraṃ śrutamayam, bhāvanāmayam; tasya
vyavacchinnabhūmyālambanatvāt | anyathā hi

yugapat sarvato vairāgyaṃ syāt ||18||

gatametat ||

-------------------

viprayuktabhedāt | rūpārūpyāvacarānāsravā: ṣaḍiti |
pratyekaṃ samprayuktaviprayuktabhedāt | kāmarūpā-

rūpyāvacarā api tata eva bhedāt ṣaṭ | dvāvanāsravāviti
| tata eva | kāmarūpāvacarānāsravā:

samprayuktā iti | ārūpyāvacarāṇāṃ cittacaittānāṃ
viprayuktāsaṃskṛtānāṃ ca sarveṣāṃ paracittajñānā-

viṣayatvāt | avyākṛtamasaṃskṛtaṃ muktveti |
kṣayānutpādajñānayoścatu:satyālambanatvāt

avyākṛtasya cāsaṃskṛtasya tadvyatiriktatvāt |

syād-ekena jñānena sarvadharmān jānīyāt ? na syāditi |
kathaṃ gamyate ? sūtrāt |

"ihāsmākaṃ bho gautama ! upasthānaśālāyāṃ
sanniṣaṇṇānāṃ sannipatitānām evarūpāntarākathā-

samudāhāro'bhūt | śramaṇo gautama: kilaivamāha-`nāsti sa
kaścicchramaṇo vā brāhmaṇo vā ya:

sakṛt sarvaṃ jānīyāt, sarvaṃ paśyet' iti | tathyamidaṃ
bho gautama ? smarāmi bhavato'hamevaṃ

vaktum | api tu nāsti sa kaścit śramaṇo vā brāhmaṇo vā
ya: sakṛt sarvaṃ jñāsyati vā drakṣyati

vā" ( ) iti |

viṣayiviṣayabhedāditi | vistara: | viṣayiṇo viṣayasya ca
bhedāt | yasmād yo viṣayī,

na sa eva tasya viṣayo bhavati; svātmani vṛttivirodhāt |
nahi saivāsidhārā tayaiva chidyate |

tasmāt tena saṃvṛtijñānena svabhāvo na gṛhyate | nāpi
tena caittā: sahabhuvo gṛhyante |

ekālambanatvāt | yadeva hi tasya saṃvṛtijñānasyālambanaṃ
tadeva samprayuktānām | yadi ca te

samprayuktā gṛhyeran svabhāvālambanā: syu:;
saṃvṛtijñānenaikālambanāt | na caitad yuktam; tasmānna 

te tena gṛhyante | atisannikṛṣṭatvācca | na tena
viprayuktā: sahabhuvo'pi gṛhyante, cakṣuṣo'ñjana-

śalākādarśanavat | tacceti | saṃvṛtijñānam | tasya
vyavacchinnabhūmyālambanatvāditi | yasmād

bhāvanāmayaṃ rūpāvacaraṃ saṃvṛtijñānaṃ
vyavacchinnameva bhūmimālambate kāmadhātuṃ vā, prathamaṃ
vā

dhyānam, yāvad bhavāgraṃ vā, kiṃ kāraṇam ?
ānantaryavimuktimārgāṇāmadharottarabhūmyālambanatvāt

yathākramam | "śāntādyudārādyākārā
uttarādharagocarā:" (abhi^ ko^ 6.50) iti vacanāt |

yadi ca tat sarvabhūmyālambanaṃ syāt, sarvato yugapad
vairāgyaṃ syāt | prayogaviśeṣamārgayorapi

@835

idaṃ tu vaktavyam-ka: katibhirjñānai: samanvāgata iti ?
pṛthagjanastāvadekena

samanvāgata:-saṃvṛtijñānena | vītarāgastu
paracittajñānenāpi |

ārya: puna:-

ekajñānānvito rāgī prathame'nāsravakṣaṇe |

kāmavītarāgo du:khadharmajñānakṣāntāvekenaiva
saṃvṛtijñānena samanvāgato bhavati |

dvitīye tribhi:,

du:khadharmajñāne tribhi:
saṃvṛtijñāna-dharmajñāna-du:khajñānai: |

ūrdhvastu caturṣvekaikavṛddhimān ||19||

ata: paraṃ caturṣu kṣaṇeṣu ekaikajñānavṛddhirasya
jñātavyā-du:khe'nvayajñāne'nvayajñānaṃ

vardhate, samudayanirodhamārgadharmajñāneṣu
samudayanirodhamārgajñānāni vardhanta iti |
mārgadharmajñāne

saptabhirjñānai: samanvāgato bhavati | vītarāgastu
sarvatrādhikena paracittajñānena samanvāgato

veditavya: ||19||

atha kasyāmavasthāyāṃ kati jñānāni bhāvyante ?

yathotpannāni bhāvyante kṣāntijñānāni darśane |

anāgatāni,

-------------------

yathāsambhavaṃ kācideva bhūmirālambanam | katham ?
nirvedhabhāgīyaprayogamārgasaṃgṛhītasya hi yasya

kāmadhāturālambanam; na tasyetarau dhātū | yasyetarau
dhātū, na tasya kāmadhāturālambanam |

aśubhāpramāṇābhibhvāyatanādividūṣaṇe
viśeṣamārgasaṃgṛhītasya kāmadhāturevālambanam, netarau

dhātū ||18||

"ekajñānānvito rāgī prathame'nāsravakṣaṇe" iti | yasmāt
kṣāntijñānaṃ na bhavatyanyenāpi

anāsraveṇa jñānena samanvāgata:, na bhavati rāgīti
grahaṇam | yasmādvītarāga: paracittajñānenāpi

samanvāgato bhavati |

"dvitīye tribhi:" iti | tadeva du:khe dharmajñānaṃ nocyate,
du:khajñānaṃ ceti | nāmabhedād

dvitvopacāra: | dharmajñānena, du:khajñānena,
saṃvṛtijñānena ceti tribhi: samanvāgata: |

caturṣviti | du:khe'nvayajñānakṣaṇe
samudaya-mārga-nirodha-dharmajñānakṣaṇeṣu ca | kṣāntiṣu

pūrvavadevāsamanvāgamāt du:khe'nvayajñānakṣaṇe hi
anvayameva vardhate, na dharmajñānam; tena

samanvāgatapūrvatvāt | samudayadharmajñānakṣaṇe
samudayajñānameva vardhate, na dharmānvayajñāne; pūrvameva

tābhyāṃ samanvāgatatvāt | evaṃ
nirodha-mārga-dharmajñānakṣaṇayornirodhamārgajñāne eva
vardhete iti

vaktavyam | vītarāgastu sarvatrādhikena paracittajñāneneti
| du:khe dharmajñānakṣāntau, yāvat mārge

dharmajñānakṣaṇe paracittajñānenāpi samanvāgata:,
taiśca yathoktairjñānairiti veditavyam | mārge'nvayajñāne

tu taireva saptabhiravītarāga: samanvāgata:, vītarāgastu
aṣṭābhi:-taiśca, paracittajñānena ceti |

kṣayānutpādajñānābhyāṃ tvarhanneva samanvāgata iti
subodhānna tadarthaṃ sūtritamityavagantavyam ||19||

@836

darśanamārge yadyadevotpadyate kṣāntirjñānaṃ vā
tajjātīyamanāgataṃ bhāvanāṃ gacchanti

tadākārā: catvāra: |

kasmāddarśanamārge sabhāgajñānākārabhāvanaiva ?
gotrāṇāmapratilabdhatvāt |

tatraiva sāṃvṛtaṃ cānvayatraye ||20||

tatraiva darśanamārge saṃvṛtijñānaṃ cāpi bhāvyate
triṣu du:khasamudayanirodhānvayajñāneṣu,

na dharmajñāneṣu; akṛtsnasatyābhisamayāt ||20||

ato'bhisamayāntyākhyam,

ata eva tadābhisamayāntikaṃ saṃvṛtijñānamākhyāyate;
ekaikasatyābhisamayānte

bhāvanāt | kasmānna mārgānvayajñāne bhāvanāṃ gacchati
? mārgasya pūrvaṃ laukikena mārgeṇā-

nabhisamitatvāt, akṛtsnābhisamayācca | kṛtsnaṃ hi du:khaṃ
śakyate parijñātum, samudaya:

-------------------

"yathotpannāni bhāvyante" iti | iha dvividhā bhāvanā
adhikṛtā-pratilambhabhāvanā,

niṣevaṇabhāvanā ca | pratilambhabhāvanā prāptita:,
niṣevaṇabhāvanā sammukhībhāvata: |

yathotpannāni bhāvyanta iti | yāni yānyutpannāni tāni
tāni bhāvyanta iti | tadyathā-

du:khadharmajñānakṣāntāvutpannāyāṃ tajjātīyā
kṣāntirevānāgatā bhāvyate | tadākārāścatvāra iti |

kṣāntyākārā anityādayaścatvāra:; sabhāgatvāt | nānye
| evaṃ du:khe dharmajñāna utpanne tadevānāgataṃ

bhāvyate |tadākārāścatvāra evaṃ bhāvanāṃ gacchanti |
evaṃ du:khānvayajñānakṣāntyādiṣu yojyam |

sabhāgajñānākārabhāvanaiveti | kasmāt
sabhāgajñānabhāvanā sabhāgākārabhāvanā ca
darśanamārga

eva bhavati, na bhāvanāmārge iti ?
kṣāntīnāmaparipraśna:; bhāvanāmārge teṣāmabhāvāt |
teṣāmapi

vā praśna: kartavya:, teṣāmapi sabhāgabhāvanāt | na hi
du:khakṣāntāvutpannāyāṃ samudayādidu:kha-

kṣāntyākārā bhāvyante | udāharaṇamātrārthatvāttu
jñānaparipraśna:, na kṣāntiparipraśna iti | gotrāṇāma-

pratilabdhatvāditi |
sabhāgahetūnāmapratilabdhatvādityartha: | kathaṃ kṛtvā ?
du:khe dharmajñānakṣāntau

utpannāyāṃ tadgotram, tadākārāṇāṃ ca caturṇāṃ
gotrāṇi labdhāni bhavanti, na du:khadharmajñānādīnām |

kiṃ puna: kāraṇam-anityādīnāmākārāṇām
ekaikasminnākāre sammukhībhūte pariśiṣṭānāmā-

kārāṇāṃ gotrāṇi pratilabhyante ? yataste bhāvanānāṃ
gocarāṇi; tulyālambanatayā sabhāgatvāt

sarveṣāṃ gotrāṇi pratilabdhāni bhavanti | evaṃ du:khe
dharmajñāna utpanne, yāvat mārge'nvayajñāna-

kṣāntāvutpannāyāṃ tadgotrāṇi tadākārāṇi ca
caturṇāṃ gotrāṇi labdhāni bhavanti-iti tadeva

bhāvanāṃ gacchati, nānyat | bhāvanāmārge tu puna:
sarveṣāṃ jñānānāṃ sabhāgāvisabhāgānāṃ
tadākārāṇāṃ

ca sammukhībhāvāt sarveṣāṃ hetāvalabdhā bhavantīti |
tadviśiṣṭā jñānākārā bhāvanāṃ gacchantyanāgatā: |

"sāṃvṛtaṃ cānvayatraye" iti alabdhapūrvam |

na dharmajñāneṣu, akṛtsnasatyābhisamayāditi | nahi
tadānīṃ rūpārūpyāvacaraṃ du:khaṃ

parijñātam, samudaya: parihīṇa:, tannirodha: sākṣātkṛta
iti ||20||

mārgasya pūrvaṃ laukikena mārgeṇānabhisamitatvāditi |
laukikamārgeṇa pūrvamanādigatisaṃsāre

du:khasamudayanirodhā abhisamitā:, na tu saṃvṛtijñānena
kadācit mārgo mārgādibhirākārairabhi-

@837

prahātum, nirodha: sākṣātkartum, na tu mārga: śakyate
kṛtsno bhāvayitumityabhisamayāntā-

bhāvānna tasminnābhisamayāntikaṃ bhāvyate |

samudayo'pi tadā na sarva: prahīṇo bhavatīti na
syādābhisamayāntikam ? na;

tatsatyadarśanaheya: sarva: prahīṇo bhavati |
mārgastaddarśanaheyapratipakṣo na sarva: śakyate

bhāvayitum; bahugotratvāt-ityasti mahān viśeṣa: |
darśanamārgaparivāratvādityapare |

tadidaṃ sādhyatvādajñāpakam |

kiṃ punastadābhisamayāntikaṃ saṃvṛttijñānaṃ kadācit
sammukhīkriyate ? na kadācit |

ekāntena hi

tadānutpattidharmakam |

kathaṃ punastadbhāvitaṃ bhavati ? alabdhalābhāt |
kathamidānīṃ tatpratilabdhaṃ yadi

naiva sammukhīkartuṃ śakyate ? prāptita: | yasmāllabdhaṃ
tasmāllabdhamityapūrvaiṣā nirdeśajāti: |

tasmānnaivaṃ bhāvanā sidhyati |

evaṃ tu sidhyati, yadāhu: pūrvācāryā: |

kathaṃ ca pūrvācāryā āhu: ? lokottaramārgasāmarthyāt
saṃvṛtijñānaṃ bhāvyate

yadvyutthita: satyālambanaṃ viśiṣṭataraṃ laukikaṃ
jñānaṃ sammukhīkaroti | eṣa eva ca tasya

lābho yastatsamukhībhāvasamarthāśrayalābha: |
gotre'bhilabdhe labdhaṃ gautrikaṃ bhavati |

-------------------

samita: tasmāt trayāṇāmekaikasya satyasyābhisamayānte
bhāvanāṃ gacchati, na mārgenvayajñāne |

na tu mārga: śakyate kṛtsno bhāvayitumiti
sammukhīkartumityartha: |

samudayo'pi tadā na sarva: prahīṇa iti |
nirodhamārgadarśanabhāvanāprahātavya: | du:khaṃ

puna: sarvaṃ traidhātukaṃ parijñātam; tasya
parijñeyatvāt-ityata: samudayameva praticodyate |

tatsatyadarśanaheya iti | samudayasatyadarśanaheya ityartha: |
bahugotratvāditi | ātmabhāvasantati-

sāmānyaviśeṣa: = gotram | tāni bahūni gotrāṇyasyeti
bahugotro mārga: | śrāvakagotrāt pratyeka-

buddhagotramanyat | tathā buddhagotram śrāvakagotramanyonyaṃ
bhinnam; mṛdvadhimātrādibhedāt | teṣāṃ kaścideva

darśanaheyapratipakṣo bhāvyate | sammukhīkriyata ityartha: |

na mārga: śakyate kṛtsno bhāvayitum;
darśanamārgaparivāratvāditi | darśanamārgasya parivāra:

saṃvṛtijñānam | ata: satyatrayānte eva darśanamārgo
bhāvyate, na mārgasatyānte; tasya bhāvanā-

mārgatvāt |

sādhyatvādajñāpakamiti | sādhyamidaṃ
darśanamārgaparivāra eva | na bhāvanāmārga-

parivāro'pīti | vayaṃ hi `bhāvanāmārgaparivāro'pi tat'
iti brūma: |

satyālambanaṃ viśiṣṭataramiti | darśanāvasthāyāṃ
yallaukikaṃ pūrvamāsīt, tato viśiṣṭameva

ca laukikamityabhiprāya: |
yastatsammukhībhāvasamarthāśrayalābha iti | tasya
sammukhījñānasya

sammukhībhāve samarthāśrayasya yo lābha eṣa eva tasya
lābha:, nārthāntarabhūta iti | gotre'bhilabdhe

@838

`evaṃ tu necchāmi' iti vaibhāṣikā: |

katibhūmikaṃ punastatsaṃvṛtijñānaṃ bhāvyate ?
darśanamārgasya

svādhobhūmi,

yadbhūmiko darśanamārgo bhavati tadbhūmikaṃ
cādharabhūmikaṃ ca saṃvṛtijñānaṃ bhāvyate |

anāgamyabhūmikaścedbhavati dvibhūmikaṃ
bhāvyate-anāgamyabhūmikam, kāmāvacaraṃ ca | evaṃ

yāvaccaturthadhyānabhūmike darśanamārge saptabhūmikaṃ
saṃvṛtijñānaṃ bhāvyate |

tatra puna: kati smṛtyupasthānāni ?

nirodhe'ntyam,

nirodhe'bhisamite yat saṃvṛtijñānaṃ tadantyaṃ
smṛtyupasthānaṃ dharmasmṛtyupasthānam |

ekasya parisaṃkhyānātsiddhaṃ bhavati śeṣaṃ catvāri
smṛtyupasthānānīti | taccaitadābhi-

samayāntikaṃ saṃvṛtijñānam |

svasatyākāram,

yatsatyābhisamayayāllabhyate tatsatyākārameva |
tadākāravacanādālambanasya tadeva

satyamityuktaṃ bhavati | darśanamārgalabhyatvācca tat |

yātnikam ||21||

prāyogikamityartha: | saparivāragrahaṇāt
kāmarūpāvacarāṇi catuṣpañcaskandhasva-

bhāvāni ||21||

-------------------

labdhaṃ gautrikamiti | gotraṃ tadutpādanasamartho hetu:,
tatra bhavaṃ gautrikam, saṃvṛtijñānam | etaduktaṃ

bhavati-tatsammukhībhāvasamarthāśrayalābhe tadapi
tenāśrayeṇotpadyamānaṃ bhavati | atha kasmād  evaṃ
necchāmīti vaibhāṣikā: | darśanamārgalabhyaṃ tat | tasya
kathaṃ bhāvanāmārge sammukhībhāvo

bhaviṣyatīti ! darśanamārge cotpattyanavakāśo'syāsti
tadanutpattidharmakamiti varṇayante |

evaṃ yāvaccaturthadhyānabhūmika iti |
prathamadhyānabhūmikaśced bhavati, tribhūmikaṃ bhāvayet-

prathamadhyānabhūmikam, anāgamyabhūmikam, kāmāvacaraṃ ca
| dhyānānantarabhūmikaścet, caturbhūmikaṃ

bhāvayet-dhyānāntarabhūmikam, prathamadhyānabhūmikādīni
ca pūrvoktāni | evaṃ dvitīyadhyāna-

bhūmikaścet, pañcabhūmikam-dvitīyadhyānabhūmikam, yāvat
kāmāvacaram | tṛtīyadhyāna-

bhūmikaścet, ṣaḍbhūmikam-tṛtīyadhyānabhūmikam, yāvat
kāmāvacaram | caturthadhyānabhūmikaśced

bhavati, saptabhūmikaṃ bhāvayet-caturthadhyānabhūmikam,
yāvat kāmāvacaraṃ ceti |

ekasya parisaṅkhyānāt siddhaṃ bhavati śeṣaṃ catvārīti |
nirodhe'ntyameva, antyameva ca

nirodha ityubhayāvadhāraṇāccheṣaṃ catu: smṛtyupasthānaṃ
siddhaṃ bhavati | du:khe'bhisamite yat saṃvṛtijñaṃ

bhāvyate, taccatvāri smṛtyupasthānāni; du:khasya
kāyādisvabhāvatvāt | evaṃ samudaye'pi

vaktavyam | tatsatyākārameveti | du:khe'bhisamite yat
saṃvṛtijñānaṃ bhāvyate tat pratyekamanitya-

du:khaśūnyatātmākāram | evaṃ samudaye, nirodhe ca
vaktavyam | ālambanasya tadeveti | tasyākārasya

tadālambanatvāt |

@839

ṣoḍaśe ṣaṭ sarāgasya,

`bhāvyante' iti vartate | avītarāgasya ṣoḍaśe
mārgānvayajñānakṣaṇe dve jñāne

pratyutpanne-mārgajñānamārgānvayajñāne | anāgatāni
ṣaḍ bhāvyante-dharmānvayadu:kha-

samudayanirodhamārgajñānāni |

vītarāgasya sapta tu |

vītarāgasya paracittajñānaṃ saptamaṃ bhāvyate |

sarāgabhāvanā mārge tadūrdhvaṃ saptabhāvanā ||22||

ṣoḍaśāt kṣaṇādūrdhvaṃ bhāvanāmārge yāvanna
vītarāgo bhavati tāvat sarveṣu

prayogānantaryavimuktiviśeṣamārgeṣu sapta jñānāni
bhāvyante-dharmānvayadu:khasamudayanirodha-

mārgasaṃvṛtijñānāni | laukikaśced bhāvanāmārga:,
saṃvṛtijñānaṃ pratyutpannam | lokottaraścet,

caturṇāṃ dharmajñānānāmanyatamat ||22||

saptabhūmijayā'bhijñākopyāptyākīrṇabhāvite |

ānanartyapatheṣūrdhvaṃ muktimārgāṣṭake'pi ca ||23||

`sapta jñānāni bhāvyante' iti vartate | sapta bhūmaya:,
catvāri dhyānāni,

trayaścārūpyā:, tāsāṃ jaya: = vairāgyam, tasmin
saptabhūmike vairāgye pañcasu cābhijñāsu

akopyaprativedhe ca vyavakīrṇabhāvite ca dhyāne śaikṣasya
yāvanta: ānantaryamārgāsteṣvapi

sarveṣu sapta jñānāni bhāvyante, tānyeva | laukikaśced
bhāvanāmārga: saṃvṛtijñānaṃ pratyutpannam |

-------------------

prāyogikamiti | nopapattilabhya: |
catu:pañcaskandhasvabhāvānīti |

kāmāvacaram anuparivartakarūpābhāvāccatu:skandhasvabhāvam
| vedanā-saṃjñā-saṃskāra-

vijñānaskandhasvabhāvamityartha: | ūrdhvabhūmikāni tu
pañcasvabhāvāni-dhyāna-saṃvara-lakṣaṇa-

rūpa-skandhasvabhāvatvāt ||21||

dve jñāne pratyutpanne iti | anvayajñānam, mārgajñānaṃ
ca; mārgānvayajñānasya tadubhaya-

svabhāvatvāt | anāgatāni ṣaḍiti | dharmajñānādīni | na
saṃvṛtijñānaṃ bhāvyate; labdhapūrvatvāt |

vakṣyati hi-"labdhapūrvaṃ na bhāvyate" (abhi^ ko 7.26) iti |
na paricittajñānam,

avītarāgatvāt |

"tadūrdhvaṃ saptabhāvanā" iti | ekaprakāraprahāṇe,
yāvat, aṣṭaprakāraprahāṇe |

yāvanna vītarāgo bhavatīti | yāvanna prahīṇanavaprakāro
bhavati | atrāntare prayogānantarya-

vimuktiviśeṣamārgeṣu bhāvyamāneṣu sapta jñānāni
bhāvyante | dharmajñānādīni paracittajñānavarjitāni

bhāvyante | laukikaścet | yadi śāntādyudārādyākāro
bhāvanāmārga: | saṃvṛtijñānaṃ pratyutpannam |

caturṇāṃ dharmajñānānāmiti |
du:khasamudaya-nirodha-mārga-dharmajñānānāmanyatamat |
anvayajñānānāṃ

kāmadhātvapratipakṣatvānnānvayajñānamanyatamat ||22||

pañcasu cābhijñāsviti | āsravakṣayābhijñānamapāsya |
caturṇāmanvayajñānānāmiti | du:kha-

@840

loko-ttaraścet, caturṇāmanvayajñānānāṃ dvayośca
dharmajñānayoranyatamat | akopyaprativedhe tu

saṃvṛtijñānaṃ na bhāvyate; bhavāgrāpratipakṣatvāt |
tatra kṣayajñānaṃ saptamaṃ veditavyam |

saptabhūmivairāgyādapi cordhvaṃ bhavāgravairāgye
vimuktimārgeṣvaṣṭāsu saptaiva jñānāni bhāvyante

dharmānvayadu:kha-samudayanirodhamārga paracittajñānāni |
saṃvṛtijñānaṃ na bhāvyate;

bhavāgrāpratipakṣatvāt | pratyutpannaṃ tu
caturṇāmanvayajñānānāṃ dvayośca
dharmajñānayoranyatamat ||23||

śaikṣottāpanamuktau vā ṣaṭsaptajñānabhāvanā |

śaikṣasyendriyottāpanāyāṃ vimuktamārge sarāgasya
ṣaṇṇāṃ bhāvanā dharmānvayadu:kha-

samudayanirodhamārgajñānānām | vītarāgasya saptānām,
paracittajñānaṃ prakṣipya |

saṃvṛtijñānasyāpyubhayoriti kecit | tatra
matavikalpajñāpanārtho vāśabda: |

prayogamārge tu tayo: saṃvṛtijñānasyāpi bhāvanā |

ānantaryapathe ṣaṇṇām,

vītarāgasyāvītarāgasya vā
śaikṣasyendriyottāpanāyāmāntaryamārge ṣaṇṇāṃ
bhāvanā

pūrvavat | na saṃvṛtijñānasya, darśanamārgasādṛśyāt |
na paracittajñānasya, sarvānantaryamārga-

-------------------

samudaya-nirodha-mārgānvayajñānānām | dvayośca
dharmajñānayoriti | nirodha-mārgālambanayo:;

tridhātupratipakṣatvayogāt | saṃvṛtijñānaṃ na bhāvyate,
bhavāgrapatipakṣatvāditi | saptabhūmivairāgye

lokottare'pi bhāvyamāne saṃvṛtijñānaṃ na bhāvyate |
saṃvṛtijñānamapi hi tasya kleśaprakārasya

pratipakṣo bhavati | na kevalaṃ lokottaramiti |
saṃvṛtijñānamapi tatra bhāvyate tajjātīyam |

akopyaprativedhe tu na tathā pratipakṣarūpaṃ bhūtaṃ
saṃvṛtijñānamasti | ato'tra na bhāvyate | tatra

kṣayajñānaṃ saptamamiti | ānantaryamārgasthitatvāt
kṣayajñānaṃ tatra bhāvyate, nānutpādajñānam | na

hyānantaryamārgasthito'kopyadharmā bhavati,
akopyadharmaṇaścānutpādajñānaṃ bhāvyate iti |
bhavāgravairāgye

vimuktimārgeṣvaṣṭāsu saptaiva jñānāni bhāvyanta iti |
paracittajñānaṃ kathaṃ bhāvyate ? ānantaryamārge

pratiṣiddhaṃ paracittajñānam, vimuktimārge | atha
ekaprakāre prahīṇe, yāvat, aṣṭaprakāre prahīṇe

pūrvaparacittajñānaviśiṣṭaṃ paracittajñānaṃ bhāvyate
| yat sa evaṃvidha āryapudgalastato mārgād vyutthita:

sammukhīkuryāt | santānaviśeṣāddhi
paracittajñānaviśeṣa iṣyate ||23||

ubhayorapi sarāgavītarāgayo: vimuktimārge bhāvaneti |
prayogamārge tu tayoriti | tayoreva

sarāga-vītarāgayo: | saṃvṛtijñānasyāpi tatra
tadabhisamayāntikatvād bhāvyata ityeke | na

cābhisamayo'sti, darśanamārgasādṛśyaṃ cetyapare |
ityevaṃ vivāda: |

ṣaṇṇāṃ bhāvanā pūrvavaditi |
dharmānvaya-du:kha-samudaya-nirodha-mārga-jñānānām |

na saṃvṛtijñānasya, darśanamārgasādṛśyāditi | kimatra
darśanamārgeṇa sādṛśyam ? phalaprāpti: |

yathā darśanamārgeṇa srota āpattiphalaṃ vā,
sakṛdāgāmyanāgāmiphalaṃ vā prāpyate; evamanenāpyā-

nantaryamārgeṇa śaikṣasya śaikṣendriyottāpanāyāṃ
tīkṣṇendriyasaṃgṛhītāni saṃskṛtāni srota āpatti-

@841

pratiṣiddhatvāt |

kimarthaṃ pratiṣidhyate ? apratipakṣatvāt |

bhavāgravijaye tathā ||24||

bhavāgravairāgye'pyānantaryamārgeṣu ṣaṇṇāṃ bhāvanā
tathaiva ||24||

navānāṃ tu kṣayajñāne,

bhavāgravairāgye navamo vimuktimārga: kṣayajñānam | tatra
navānāṃ jñānānāṃ bhāvanā;

anyatrānutpādajñānāt |

akopyasya daśabhāvanā |

yastvakopyadharmā bhavati, tasya daśānāṃ jñānānāṃ
bhāvanā, anutpādajñānalābhāt |

tatsañcāre'ntyamuktau ca,

yo'pyakopyatāṃ sañcarati, tasyāpyantye vimuktimārge
daśānāṃ bhāvanā |

proktaśeṣe'ṣṭabhāvanā ||25||

kiṃ puna: śeṣam ? kāmavairāgye navamo vimuktimārga:
saptabhūmivairāgyābhijñāvya-

vakīrṇabhāviteṣu vimuktimārga: | akopyaprativedhe'ṣṭau
vimuktamārgā: | sarve ca vītarāgasya

prayogaviśeṣamārgā: |

teṣu sarveṣvaṣṭau jñānāni bhāvyante, anāgatabhāvanayā
kṣayānutpādajñāne hitvā |

śaikṣasyaivam |

aśaikṣasya punarabhijñādiprayogavimuktaviśeṣamārgeṣu
nava jñānāni daśa vā | abhi-

-------------------

phalādīni prāpyante | darśanamārge
cānantaryamārgāvasthāyāṃ na saṃvṛtijñānabhāvanāsti |
evamihāpi |

ityevaṃ darśanamārgasādṛśyādānantaryamārge na
saṃvṛtijñānasya bhāvanā |

tathaiveti |
dharmānvaya-du:kha-samudaya-nirodhamārgajñānānām | atrāpi
saṃvṛtijñānaṃ na

bhāvyate; bhavāgrāpratipakṣatvāt | na paracittajñānam;
sarvānantaryamārge pratiṣedhatvāt ||24||

kiṃ puna: śeṣamiti vistara: | kathaṃ kāmavairāgye navamo
vimuktimārga: śeṣa: ? "sarāga-

bhāvanāmārge tadūrdhvaṃ saptabhāvanā" (abhi^ ko^ 7.22)
iti vacanāt | saptabhūmivairāgyābhi-

jñāvyavakīrṇabhāviteṣu vimuktimārga: śeṣa: |

"saptabhūmijayābhijñākopyāptyākīrṇabhāvite |

ānantaryapatheṣu" (abhi^ ko^ 7.23) iti vacanāt | tathā
yo'kopyatāṃ sañcarati,

tasyāpyante vimuktimārge daśānāṃ bhāvaneti vacanāt |
aṣṭau vimuktimārgā: śeṣā: bhavanti, sarve

ca vītarāgasyānāgāmina: prayogaviśeṣamārgā: śeṣā:;
teṣāṃ bhāvanāyāmavacanāt |

śaikṣasyaivamiti | yadapadiṣṭaṃ
"proktaśeṣe'ṣṭabhāvanā" (abhi^ ko^ 7.25) iti |

kathaṃ punarevamaviśeṣite viśeṣapratipattirlabhyate ?
aśaikṣasyāvaśyaṃ navadaśajñānabhāvanā-

yogāt | ata evāha-aśaikṣasya punarabhijñādīti |
ādiśabdena vyavakīrṇabhāvanādhyānādi-

grahaṇam | abhijñābhinīhāre vyavakīrṇabhāvanāyāṃ ca
ye prayogavimuktiviśeṣamārgā:, teṣu yadi

@842

jñāvyavakīrṇa bhāvitānantaryavimuktimārgeṣu tu aṣṭau
nava ca | dvayostvabhijñāvimukta-

mārgayoravyākṛtatvānna kiñcidanāgataṃ bhāvyate |

pṛthagjanasya tu kāmatridhyānavairāgyantyavimuktimārge
dhyānabhūmikeṣu ca prayogā-

bhijñātrayavimuktimārgāpramāṇādiguṇābhinihāreṣu
saṃvṛtijñānamanāgataṃ bhāvyate | paracittajñānaṃ

cānyatra nirvedhabhāgīyebhya: |

teṣu hi paracittajñānaṃ na bhāvyate;
darśanamārgaparivāratvāt | anyatrāpūrvamārgalābhe

saṃvṛtijñānamevānāgataṃ bhāvyate ||25||

atha kasmin mārge katibhūmikaṃ jñānaṃ bhāvyate ?
saṃvṛtijñānaṃ tāvad yadbhūmiko

-------------------

samayavimukta:, nava jñānāni bhāvyante | anutpādajñānaṃ
hitvā | yadyakopyadharmā daśa tadeva prakṣipya |

aṣṭau nava ceti | samayavimuktasyāṣṭau, akopyadharmaṇo
nava, paracittajñānaṃ hitvā; tasyānantaryamārgeṣu

pratiṣedhāt | dvayostvabhijñāvimuktimārgayoriti |
divyaśrotradivyacakṣurabhijñāvimuktimārgayo: |

"avyākṛte śrotracakṣurabhijñe" (abhi^ ko^ 7.50) iti
vacanāt tadvimuktimārgau avyākṛtau |

na cāvyākṛtasya dharmasya anāgatabhāvanāsti |

pṛthagjanasya tu kāmatridhyānavairāgya iti |
caturthadhyānāgrahaṇam | yasmāccaturthadhyānavairāgye
yo'ntyo vimuktimārga: tatra
maulākāśānantyāyatanapratilambha: | na
cārūpyadhātusaṃgṛhītaṃ paracitta-

jñānamasti; rūpātītārthābhiniṣpādyatvāt |

gābhijñātrayavimuktimārgāpramāṇādiguṇābhinihariṣu

iti | prayogamārgāśca
abhijñātrayavimuktimārgāścāpramāṇādiguṇābhi
nirhārāśceti vigraha: |

ādiśabdena vimokṣābhibhvāyatanādiguṇagrahaṇam |
apramāṇādīnāṃ guṇānāmabhinirhārā iti |

dhyānabhūmikagrahaṇaṃ sāmantakanirāsārtham | tatra hi
paracittajñānaṃ nāsti | abhijñātrayam-ṛddhi-

viṣayābhijñā, pūrvenivāsānusmṛtyabhijñā,
ceta:paryāyābhijñā ceti | teṣu ca kāmatridhyāna-

vairāgyāntavimuktimārgeṣu dhyānabhūmikeṣu
cābhijñātrayavimaktimārgeṣu | apramāṇavimokṣābhi-

bhvāyatanakṛtsnāyatanādiguṇābhinirhāreṣu ca
dhyānabhūmikeṣveva prayogavimuktiviśeṣamārgeṣu saṃvṛti-

jñānamanāgataṃ bhāvyate | yat satsaṃgṛhītaṃ
paracittajñānaṃ ca viśiṣṭameva bhāvyate | yat
tadguṇaviśeṣa-

lābhī sammukhīkuryāt | anyatra nirvedhabhāgīyebhya: |
ūṣmagatādibhya: |

teṣu hi nirvedhabhāgīyeṣu paracittajñānaṃ na bhāvyate |
kiṃ kāraṇam ? ityāha-darśanamārga-  parivāratvāt iti |
yathā darśanamārge paracittajñānaṃ na bhāvyate, tathā
tatparivāre'pi na bhāvyate

ityabhiprāya: | anyatreti | vistara: |
pṛthagjanasyaivānyatrā pūrvamārgalābhe
kāmatridhyānavairāgye'ntya-

vimuktimārgān hitvā ya: prayogānantaryavimuktimārgalābha:
tasmin anyatrāpūrvamārgalābhe | saṃvṛti-

jñānamevānāgataṃ bhāvyate, na paracittajñānam |
tathābhijñātrayāpramāṇādiguṇābhinirhāreṣu ya
ānantarya-

mārgalābha:, tasmin cānyatrāpūrvamārgalābhe
saṃvṛtijñānamevānāgataṃ bhāvyate | prayogamārgeṣu na

paracittajñānam; tadaprāptipakṣatvāt ||25||

atha kasmin mārge iti | laukike, lokottare ca | yadbhūmiko
mārga iti | anāgamyādi:,

sāsravo'nāsravaśca | yāṃ ca bhūmiṃ prathamato labhata iti
| vairāgyata: prathamaṃ dhyānam, yāvad

@843

mārgo yāṃ ca bhūmiṃ prathamato labhate
tadbhūmikamanāgataṃ bhāvyate | anāsravaṃ tu na kevalaṃ

yadbhūmiko mārga:, kiṃ tarhi ?

yadvairāgyāya yallābhastatra cādhaśca bhāvyate |

yadbhūmivairāgyāyāpi hi dvividho'pi mārgo bhavati
prayogamārgādi: yāṃ ca bhūmiṃ

labhate vairāgyatastadbhūmikānyadhobhūmikāni
vānāsravāṇi jñānāni bhāvānāṃ gacchanti |
sāsravāśca kṣayajñāne,

kṣayajñāne tu sarvabhūmikā: sāsravā api guṇā:
kṣayajñānalābhikā bhāvanāṃ gacchanti,

-------------------

bhavāgram | tadbhūmikamityartha: | kathaṃ kṛtvā ?
yadyanāgamyabhūmisanniśrayeṇa hi laukikena mārgeṇa

kāmadhātuvairāgyāt prathama dhyānaṃ labhate
anāgamyabhūmikaṃ sāmantakasvabhāvaṃ
prathamadhyānabhūmikaṃ

ca maulasvabhāvam | navame vimuktimārge saṃvṛtijñānaṃ
bhāvyate | evaṃ dvitīyadhyānasāmantakasanniśrayeṇa

prathamadhyānavairāgyāt | dvitīyaṃ dhyānaṃ labhate |
tathaiva dvitīyadhyānasāmantakasaṃgṛhītaṃ mauladvitīya-

dhyānasaṃgṛhītaṃ ca bhāvyate | evaṃ yāvad yadi
naivasaṃjñānāsaṃjñāyatanasāmantakasanni: śrayeṇā-

kiñcanyāyatanavairāgyād bhavāgraṃ labhate iti vistareṇa
yojyam |

yadāpyanāsravānāgamyabhūmisanniśrayeṇa
kāmadhātuvairāgyāt prathamadhyānaṃ labhate, tadāpi

tathaiva tatsaṃvṛtijñānaṃ bhāvyate | yadāpi
maulaprathamadhyānabhūmikasanniśrayeṇa
prathamadhyānavairāgyānāsravaṃ

prathamaṃ dhyānaṃ labhate; tadāpi
prathamadhyānaprathamaprakārapratipakṣabhūtam, yāvat
navamapratipakṣabhūtaṃ

dvitīyadhyānasāmantakasaṃgṛhītaṃ saṃvṛtijñānaṃ
labhate | sā hi prathamato bhūmistadā labhyate | navame

tu vimuktimārge mauladvitīyasaṃgṛhītamapi
saṃvṛtijñānamanāgataṃ bhāvyate |
evamanāsravadhyānāntara-

bhūmisanniśrayeṇa yāvat
anāsravākiñcanyāyatanabhūmisanniśrayeṇa
saṃvṛtijñānabhāvanā yojyā |

"yadvairāgyāya" iti | yasya bhūmervairāgyāya | yallābha:
yasya bhūmerlābho yallābha: | tatra

ubhayatra | adhaścatato bhāvyate anāsravajñānam | kathamiti
? vṛttyā vyācaṣṭe-yadbhūmivairāgyāyāpi

hi na kevalaṃ yadbhūmika ityapiśabdārtha: |

dvividho'pi mārgo bhavatīti | laukika:, lokottaraśca |
prayogamārgādi: | ādi-

śabdenānantaryavimuktiviśeṣamārgagrahaṇam | yāṃ ca
bhūmiṃ labhate vairāgyata iti | uparibhūmikam |

tadbhūmikānyadhobhūmikāni vānāsravāṇi jñānāni
bhāvanāṃ gacchanti | tadyathā-dvitīyamanāsravaṃ

dhyānaṃ ni:sṛtya tṛtīyadhyānavairāgyaṃ karoti |
yadbhūmiko mārgo dvitīyadhyānabhūmikastadbhūmika-

manāsravaṃ jñānaṃ bhāvanāṃ gacchati | yasyāśca
bhūmervairāgyaṃ karoti tṛtīyāyā bhūmestadbhūmikaṃ
tṛtīya-

dhyānabhūmikaṃ navame vimuktimārge'nāsravaṃ jñānaṃ
bhāvanāṃ gacchati | adhobhūmikaṃ ca prathamadhyāna-

bhūmikaṃ anāgamyabhūmikaṃ vānāsravaṃ jñānaṃ
bhāvanāṃ gacchati | atha tu tṛtīyadhyānasāmantakaṃ
ni:sṛtya dvitīyadhyānavairāgyaṃ karoti,
tatrāṣṭāsvānantaryamārgeṣu vimuktimārgeṣu ca tasya
sāmantakasya

sāsravatvād tadbhūmikamanāsravaṃ jñānaṃ na bhāvanāṃ
gacchati; abhāvāt | adhobhūmikaṃ tu tajjātīyaṃ

dvitīyadhyānabhūmikaṃ dhyānāntarabhūmikaṃ
prathamadhyāna bhūmikamanāgamyabhūmikaṃ ca
tajjātīyamanāsravaṃ

jñānaṃ bhāvanāṃ gacchati | evamanyatrāpi yojyam | eṣā
digiti |

@844

aśubhānāpānasmṛtismṛtyupasthānāpramāṇavimokṣādaya:
rajjucchedāducchvasantīva peḍā-

sādharmyeṇa, svacittādhirājyaprāptasya prāptibhi:
sarvakuśaladharmapratyudgamanādādhirājye prāptau

prābhṛtena viṣayapratyudgamanavat | yat kiñcillabhyate tat
sarvaṃ bhāvyate | yadapūrvaṃ labhyate tad

bhāvyate |

labdhapūrvaṃ na bhāvyate ||26||

yadvihīnaṃ punarlabhyate na tad bhāvyate,
bhāvitotsṛṣṭatvāt ||26||

-------------------

"sāsravāśca kṣayajñāne" iti | anāsravāśceti ca-śabda:
| yān guṇān arhadbhūtvā

sammukhīkuryāt, te sāsravāstasyāmavasthāyāṃ bhāvanāṃ
gacchanti |

apramāṇavimokṣādaya iti | ādiśabdena
abhibhvāyatana-kṛtsnāyatanādayo gṛhyante |

ucchvasantīva peḍāsādharmyeṇeti | yā peḍā rajjvā
nipīḍya baddhā sā rajjūcchedāducchvasantīva

peḍocyate | ucchvasatīva pratirūpakaśabdābhidhānāt |
tasya rajjūcchedād ucchvasantīva peḍāyā:

sādharmyeṇa | yathā'sau rajjvā nipīḍya baddhā peḍā
rajjūcchedāducchvasantīva, evaṃ yathoktā aśubhādayo

guṇā: vajropamena samādhinā
kleśaprāptirajjūcchedādaśaikṣasantāne vartsyanta
ucchvasantīva | ucchvāsya

prāṇidharmatvādaupamikam | kasmād ?
ityāha-svacittādhirājyaprāptasyeti | sarvam | sarveṣāṃ

rājñāmadhiko rājā adhirāja:, tadbhāva: ādhirājyam |
svacitte ādhirājyam kleśaparādhīnatā-

vigamāt | svacittaiśvaryamityartha: | tatprāptasyārhata:
prāptibhi: prābhṛtasthānīyābhi: sarveṣāṃ kuśalānāṃ

dharmāṇāṃ pratyudgamanānte guṇā: bhāvanāṃ gacchanti |
adhirājye prāptau kasyacid rājādhirājasya

prābhṛtena vastrādinā viṣayāṇāṃ janapadānām yathā
pratyudgamanam tadvat | tadeva kleśaprāptirajjūcchede

sati svaprāptilābhāducchvasantīva guṇā:,
uttaptatarāṇāṃ teṣāṃ prāptirutpadyata ityartha: |
kāmadhātā-

varhattvaprāptāvevāśubhādayo yathāsambhavaṃ
śruta-cintābhāvanāmayāstraidhātukā bhāvanāṃ gacchanti
|

rūpārūpyadhātvostvarhattvāprāptau yathākramaṃ
dvidhātukaikadhātukā: | evaṃ dhātuto'pi boddhavyam |

naivasaṃjñānāsaṃjñāyatanopapannasyārhattvaprāptau
tadbhūmikā evetyavagantavyam | yat kiñcit labhyate

iti vistara: |

yadvihīnaṃ punarlabhyate sammukhīkriyate saṃsārocitam | na
tadanāgataṃ bhāvyate bhāvitotsṛṣṭa-

tvāt saṃsāre | yadevātra dhyānāpramāṇādyanucitaṃ
saṃsāre viśiṣṭamanāsravānuguṇam, tatsammukhībhāve

tajjātīyamevānāgataṃ viśiṣṭaṃ bhāvyata ityācāryo
darśayati |

ācāryasaṅghabhadro'pyetamevārthaṃ
vyācaṣṭe-labdhapūrvaṃ na bhāvyate | yat
pratilabdhavihīnaṃ

punarlabhyate, na tad bhāvyam | arthād gamyate-yad
alabdhapūrvaṃ labhyate tad bhāvyate; yathābhimukhī-

karaṇāt | apratiprasrabdho hi mārgo yatnenābhimukhīkriyata
iti | tadāvedhasya balavattvādanāgato

bhāvanāṃ gacchati | pratiprasrabdhapūrvastvayatnena
sammukhībhavati | bhāvitapratiprasrabdhatvāt kṛtakṛtya-

dattaphalatvācca vegahīna iti tatsammukhībhāvādanāgato na
bhāvyata iti | yo'nāgato yatnena

janyate sa bhāvyata ityabhiprāya: |

tadevaṃ sati yaduktam `saṃvṛtijñānaṃ tāvat' iti
vistareṇa, tadāryasantānapatitameva

gṛhyate; saṃsārānucitatvāditi ācāryavasumitreṇātra
likhitam |

@845

kiṃ khalu pratilambha eva bhāvanā ? netyucyate | caturvidhā
hi bhāvanā-pratilambha-

bhāvanā, niṣevaṇabhāvanā, pratipakṣābhāvanā,
vinirdhāvanabhāvanā ca | tatra-

pratilambhaniṣevākhye śubhasaṃskṛtabhāvane |

pratipakṣavinirdhāvabhāvane sāsravasya tu ||27||

pratilambhaniṣevaṇabhāvane kuśalasaṃskṛtānāṃ
dharmāṇāmanagatānāmekā, pratyutpannānā-

mubhe | pratipakṣavinirdhāvanabhāvane sāsravāṇāṃ
dharmāṇām |

tadevaṃ kuśalasāsravāṇāṃ catasro bhāvanā bhavanti |
anāsravāṇāṃ dve, kliṣṭā-

vyākṛtānāṃ ca |

bāhyābhidhārmikāṇāṃ ṣaḍ bhāvanā:-etāścatasra:,
saṃvarabhāvanā, vibhāvanā-

-------------------

atra kila vaibhāṣikā āhu:-naitadevam | kuta: ?
yasmādalabdhameva tad bhavati,

tyaktatvāt; tasmāt bhāvitotsṛṣṭasyāpi punarlābhe
bhavatyeva bhāvaneti | kathaṃ tadapūrvaṃ bhavati,

yāvatā labdhapūrvamiti ! na hyevavidhaṃ loke pūrvaṃ
prasiddhamiti |

apare punarvyācakṣate-ekaṃ janmedamadhikṛtyoktam, na
janmāntaram | yadvihīnamasminneva

janmani punarlabhyate na tad bhāvyate; bhāvitotsṛṣṭatvāt |
janmāntare tu yallabhyate tadbhāvyate | na

labhyate tanna bhāvyate, vismṛtabhāvanatvāditi ||26||

caturvidhā hi bhāvaneti | pratilambha eva bhāvanā
pratilambhabhāvanā | anāgataprāptireva

bhāvanetyartha: | evaṃ niṣevaṇameva, pratipakṣa eva,
vinirdhāvanameva bhāvaneti vaktavyam | kiṃ

niṣevaṇam ? kiṃ ca yāvat vinirdhāvanamiti ? niṣevaṇam =
puna: puna: sammukhīkaraṇam |

pratipakṣa:=mārga: | yathoktaṃ sūtre-"bhāvitakāyo
bhāvitapratipakṣakāyacitta

ityartha: | kāyapratipakṣa: puna: caturdhyānavairāgyāya yo
mārga: | tathā hyuktam-"bhāvitakāyo

bhikṣurityucyate-bhāvitacitta:, bhāvitaśīla: | kathaṃ
bhāvitakāyo bhavati ? kāyād vigatarāgo

vigataspṛha: vigatapipāso vigatapremā vigataniyanti: |
athavā-yo'sau rūparāgakṣayānantaryamārga:  so'nena
vigatarāgo bhavati" iti āgama: | vinirdhāvanam =
kleśaprāpticcheda: |

anāgatānāmeketi | pratilambhabhāvanā |
pratyutpannānāmubhe iti | pratilambhaniṣevaṇabhāvane |

tadevamiti vistara: | yasmāt pratilambhaniṣevaṇabhāvane
kuśalasaṃskārāṇāmityaviśeṣe-

ṇoktam, sāsravāṇāmanāsravāṇāṃ ca |
pratipakṣavinirdhāvanabhāvane ca sāsravāṇāṃ
dharmāṇāmitya-

viśeṣeṇoktaṃ kliṣṭānāmakliṣṭānāṃ ca,
tasmādevamitthaṃ kuśalasāsravāṇāṃ catasro bhāvanā
bhavanti |

yeṣāṃ bhāvanā iṣyante kuśalatvāt
pratilambhaniṣevaṇabhāvane bhavata:, sāsravatvācca
pratipakṣa-

vinirdhāvanabhāvane bhavata iti |

ye tarhi na kuśalasāsravā:, ye saṃskṛtā:, ye'nāsravā:,
ye ca kliṣṭāvyākṛtā:, teṣāṃ

kati bhāvanā iti ? āha-anāsravāṇāṃ dve iti |
pratilambhaniṣevaṇabhāvane | kliṣṭāvyākṛtānāṃ

ca | kim ? dveṣabhāvane bhavata: |
pratipakṣavinirdhāvanabhāvane iti |

indriyāṇāṃ pūrveti | cakṣurādīnāṃ
saṃvarabhāvanetyartha: | kāyasyottareti |
vibhāvanābhāvanā |

@846

bhāvanā ca | indriyāṇāṃ pūrvā kāyasyottarā |
"ṣaḍimānīndriyāṇi sudāntāni yāvatsubhā-

vitāni tathā santyasmin kāye kleśā:" ( ) iti vistara: |

te tu pratipakṣavinirdhāvanabhāvanāntarbhūte iti
kāśmīrā: |

sāmānyena sarveṣāṃ pudgalānāṃ kṣayajñāne
guṇabhāvanoktā ||27||

aṣṭādaśāveṇikāstu buddhadharmā balādaya: |

ye buddhasyaiva bhagavata: kṣayajñāne bhāvanāṃ gacchanti,
nānyasya | katame'ṣṭādaśa ?

-------------------

tatpunarbhāvanādvayam āgamena yathākramaṃ
darśayati-ṣaḍimānīndriyāṇīti vistara: | sa punarindriya-

saṃvara: smṛtisamprajanyasvabhāva ukta: | vibhāvanāpi
kāyālambanasya kleśasya nirdhāvanam |

te tviti vistara: | te tu saṃvaravibhāvanabhāvane
pratipakṣa-nirdhāvanabhāvanāntarbhūte

yathākramamubhayamubhayatrāntarbhūtamityapi na viruddhyate |

sāmānyena sarveṣāmiti |
śrāvaka-pratyekabuddha-samyaksambuddhānāṃ
kṣayajñānakṣaṇe guṇa-

bhāvanoktā, "sāsravāśca kṣayajñāne" (abhi^ ko^ 7.26) iti
vacanāt ||27||

daśa balānīti vistara: | ete balādyā mahākaruṇāntā
aṣṭādaśāveṇikā vaibhāṣikai-

rvyavasthāpyante | balādivyatiriktān kecid anyān
aṣṭādaśāveṇikān buddhadharmān varṇayanti |
tadyathā-nāsti tathāgatasya skhalitam, nāsti ravitam, nāsti
dravatā, nāsti nānātvasaṃjñā,

nāstyavyākṛtaṃ mana:, nāstyapratisaṃkhyāyopekṣā,
nāstyatīteṣu pratihataṃ jñānadarśanam, nāstyanāgateṣu

pratihataṃ jñānadarśanam, nāsti pratyutpanneṣu pratihataṃ
jñānadarśanam, sarva kāyakarma jñānānuparivartti,

sarvaṃ vākkarma jñānānuparivartti, sarvaṃ manaskarma
jñānānuparivartti, nāsti chandahāni:, nāsti vīrya-

hāni:, nāsti smṛtihāni:, nāsti samādhihāni:, nāsti
prajñāhāni:, nāsti vimuktajñāna-

darśanahāniriti | tatra ravitaṃ nāma sahasā kriyā |
dravatā = krīḍābhiprāyatā | nānātvasaṃjñā

sukhadu:khādu:khāsukheṣu viṣayeṣu rāgadveṣamohato
nānātvasaṃjñā | śeṣaṃ sugamam | daśa balāni-

sthānāsthānajñānabalam, karmavipākajñānabalam,
dhyānavimokṣasamāpattijñānabalam, indriya-

parāparajñānabalam, nānādhimuktijñānabalam,
nānādhātujñābalam, sarvatragāminīpratipajjñānabalam,

pūrvanivāsānusmṛtijñānabalam, cyutyutpattijñānabalam,
āsravakṣayajñānabalaṃ ca |

sūtraṃ tu-"daśa āyuṣmanta: tathāgatabalāni | katamāni
daśa ? ihāyuṣmanta: sthānaṃ ca

sthānato yathābhūtaṃ prajānāti, asthānaṃ
cāsthānata:-idaṃ prathamaṃ tathāgatabalam | yena balena

samanvāgatastathāgato'rhan samyaksambuddha:
udāramārṣabhasthānaṃ pratijānāti, brāhmaṃ cakraṃ
pravartayati,

parṣadi samyak siṃhanādaṃ nadati |

punaraparamāyuṣmantastathāgato'tītānāgatapratyutpannāni
karmadharmasamādānāni sthānato

hetuto vastuto vipākataśca yathābhūtaṃ prajānāti |
yadāyuṣmantastathāgata:, pūrvavat, yāvad

vipākataśca yathābhūtaṃ prajānāti-idaṃ dvitīyaṃ
tathāgatabalam | yena baleneti pūrvavat |

"punaraparamāyuṣmantastathāgato
dhyānavimokṣasamādhisāmapattīnāṃ saṃkleśa-vyavadāna-

vyavasthāna-viśuddhiṃ yathābhūtaṃ prajānāti |
yadāyuṣmantastathāgata: pūrvavat | idaṃ tṛtīyaṃ...|

@847

daśa balāni, catvāri vaiśāradyāni, trīṇi
smṛtyupasthānāni, mahākaruṇā ca | asādhāraṇaṃ

hi āveṇikamityucyate | tatra-

sthānāsthāne daśa jñānāni,

sthānāsthānajñānabalaṃ daśa jñānāni |

-------------------

punaraparamāyuṣmantastathāgata: parasattvānāṃ
parapudgalānāmindriyaparāparatāṃ yathābhūtaṃ

prajānāti | yadāyuṣmantastathāgata: pūrvavat-idaṃ
caturthaṃ tathāgatabalam | yena baleneti pūrvat |

punaraparamāyuṣmantastathāgato nānāvimuktikaṃ
lokamanekavimuktikamiti yathābhūtaṃ

prajānāti | yadāyuṣmantastathāgata: pūrvavat | idaṃ
pañcamaṃ tathāgatabalam | yena baleneti pūrvavat |

punaraparamāyuṣmantastathāgato nānādhātukaṃ
lokamanekadhātukamiti yathābhūtaṃ prajānāti |

yadāyuṣmantastathāgata: pūrvavat-idaṃ ṣaṣṭhaṃ
tathāgatabalam | yena baleneti pūrvavat |

punaraparamāyuṣmantastathāgata: sarvatragāminīṃ
pratipadaṃ yathābhūtaṃ prajānāti | yadāyuṣmanta-

stathāgata: pūrvavat-idaṃ saptamaṃ tathāgatabalam | yena
baleneti pūrvavat |

punaraparamāyuṣmantastathāgato'nekavidhaṃ
pūrvanivāsamanusmarati, tadyathā ekāmapi jātim,

dve, tisra:, catasra:, pañca, ṣaṭ, sapta, aṣṭa, nava,
daśa, viṃśatiṃ yāvat anekāmapi saṃvartavivarta-

kalpāmanusmarati-amī nāma te bhavanta: sattvā:
yatrāhamāsam evaṃnāmā, evaṃjātīya:, evaṃgotra:,

evamāhāra:, evaṃsukhadu:khapratisaṃvedī, evaṃdīrghāyu:,
evaṃcirasthitika:, evamāyuparyanta:; so'haṃ

tasmāt sthānāccyuto'mutropapanna:, tasmādapi cyuta
ihopapanna:-iti sākāraṃ sanidānaṃ

soddeśamanekavidhaṃ pūrvanivāsamanusmarati |
yadāyuṣmantastathāgata: pūrvavat-idamaṣṭamaṃ tathāgata-
balam | yena baleneti pūrvavat |

punaraparamāyuṣmantastathāgato divyena cakṣuṣā
viśuddhenātikrāntamānuṣyakena sattvān paśyati

cyavamānānapyutpadyamānānapi, suvarṇān, hīnān
durvarṇān, praṇītān sugatimapi gacchato durgatimapi

gacchato yathākarmopagān yathābhūtaṃ prajānāti-amī
bhavanta: sattvā: kāyaduścaritena samanvāgatā:,

vāṅmanoduścaritena samanvāgatā:, āryāṇāmapavādakā:
mithyādṛṣṭayo mithyādṛṣṭikarma-dharma-

samādānahetostaddhetuṃ tatpratyayaṃ kāyasya bhedāt
paraṃmaraṇād apāyadurgativinipāte narakeṣūpapadyante |

abhī punarbhavanta: sattvā: kāyasucaritena samanvagatā:
vāṅmana:sucaritena samanvāgatā: āryāṇā-

manapavādakā: saṃyogadṛṣṭaya:
saṃyogadṛṣṭikarmadharmasamādānahetostaddhetuṃ
tatpratyayaṃ kāyasya bhedāt

sugatau svargaloke deveṣūpapadyante |
yadāyuṣmantastathāgatā:, pūrvavat-idaṃ navamaṃ
tathāgatabalam |

yena baleneti pūrvavat |

"punaraparamāyuṣmantastathāgata āsravāṇāṃ
kṣayādanāsravāṃ cetovimuktiṃ prajñāvimuktiṃ dṛṣṭa

eva dharme svayamabhijñāya sākṣātkṛtvopasampadya
prativedayate-kṣīṇā me jāti:, uṣitaṃ brahmacaryam,

kṛtaṃ karaṇīyam, nāparamasmād bhavaṃ prajānāmīti |
yadāyuṣmantastathāgata: pūrvavat-idaṃ daśamaṃ
tathāgatabalam | yena baleneti pūrvavat" | ( )

"sthānāsthāne daśa jñānāni" iti | sthānaṃ cāsthānaṃ
ca sthānāsthānam, tatra jñānameva

@848

aṣṭau karmaphale,

karmavipākajñānabalamaṣṭau jñānāni, nirodhamārgajñāne
hitvā |

nava ||28||

dhyānādhyakṣādhimokṣeṣu, dhātau ca,

dhyānavimokṣasamādhisamāpattijñānabalaṃ nava jñānāni,
nirodhajñānaṃ hitvā |

evamindriyaparāparajñānabalaṃ veditavyam |

-------------------

balaṃ jñānabalam | tad daśa jñānāni
daśajñānasvabhāvamityartha: | kathaṃ kṛtvā ?
sthānāsthānaṃ samāsena

saṃskṛtaṃ cāsaṃskṛtaṃ ca | tadapi saṃskṛtamaṣṭadhā
bhettavyam-kāmarūpārūpyāvacarānāsravāṇāṃ

samprayuktaviprayuktabhedāt | tatra saṃvṛtijñānabalasya
daśāpi dharmā viṣaya: | daśasvapi dharmeṣu tasya

vṛtterityartha: | dharmajñānasya pañca,
kāmāvacarānāsravāścatvāra: kuśalaṃ cāsaṃskṛtam |
anvayajñānasya

sapta, rūpārūpyānāsravā: ṣaṭ, kuśalaṃ cāsaṃskṛtam |
du:khasamudayajñānayo: ṣaṭ kāmarūpārūpyā-

vacarā: | nirodhajñānasyaika: kuśalamevāsaṃskṛtam |
mārgajñānasya dvāvanāsravau | paracittajñānasya

traya: kāmarūpāvacarānāsravā: samprayuktā: |
kṣayānutpādajñānayornava dharmā: viṣaya:, avyākṛta-
masaṃskṛtaṃ muktvā | evaṃ kṛtvā
sthānāsthānajñānabalaṃ daśajñānāni |

kathaṃ punardaśa dharmā: sthānāsthānamityucyate ?
sambhavata: sthānam, asambhavo'sthāna-

miti | athavā-`asthānamanavakāśo yat strī buddhatvaṃ
kārayiṣyati, sthānametad yat puruṣa:'

iti | `asthānamavakāśo yat strī brahmatvaṃ kārayiṣyati,
sthānametad ya: puruṣa:' iti | tathā

`sthānametad yat du:khasya nirodha:' iti |
evamādyākārapravṛttaṃ
sthānāsthānajñānabalamavagantavyam |

"aṣṭau karmaphale" iti | karmaṇa: sāsravasya tadvipākasya
ca du:khasamudayasatyasaṃgṛhīta-

tvāt | nirodhamārgajñāne na bhavata iti | ato'nyāni
tadālambanāni aṣṭau jñānāni

sambhavanti ||28||

"dhyānādhyakṣādhimokṣeṣu" iti vistara: |
dhyānamādirāsāmiti | dhyānādayo dhyāna-

vimokṣa-samādhisamāpattaya: | dhyānāni catvāri, vimokṣā
aṣṭau, samādhayastraya: śūnyatādaya: |

samāpattī dve-asaṃjñi-nirodhasamāpattī |
navānupūrvavihārasamāpattaya: | akṣāṇi = indriyāṇi |

adhimokṣaścaitasika: | dhyānādayaścākṣāṇi
cādhimokṣaśceti dvandva: | tesu nava jñānāni,
nirodhajñānaṃ

hitvā | kathaṃ kṛtvā ? dhyānādīnāṃ
sāsravānāsravasamprayuktaviprayuktabhedāt tadālambanāni
nava

jñānāni sambhavanti | nirodhajñānaṃ tu na bhavati |
teṣāṃ saṃskṛtatvāt | indriyeṣvapi śraddhādiṣu

yatpradhānāpradhānajñānaṃ
mṛdumadhyādhimātrendriyabhedena | tat parāparajñānabalam |
teṣvapi sāsravānāsrava-

bhedabhinneṣu navajñānāni sambhavanti, nirodhajñānaṃ
hitvā | pradhānādiṣu rucayo nānādhimuktaya: |

tā: puna: sāsravānāsravāstridhātukāśca tadālambanatvāt
nirodhajñānaṃ hitvā | evaṃ nānādhātujñāna-

balam | tatra hi dhātu: pūrvābhyāsavāsanāsamudgata:
āśayo dhātu:-ityācāryasaṅghabhadra: | sa

punasta evaṃ cittacaittā: viśiṣṭā | teṣāṃ tathaiva
sāsravānāsravabhedabhinnānāṃ nirodhajñānaṃ hitvā nava

jñānāni bhavantīti pūrvavat yojyam |

@849

pratipatsu tu |

daśa vā,

"nava vā' iti matavikalpārtho vāśabda: | yadi saphalā
pratipad gṛhyate, sarvatragā-

minī pratipajjñānabalaṃ daśa jñānāni | na cet, nava;
anyatra nirodhajñānāt |

saṃvṛtijñānaṃ dvayo:,

pūrvanivāsānusmṛtijñānabalaṃ cyutyupapattijñānabalaṃ
ca saṃvṛtijñānam |

ṣaṭ daśa vā kṣaye ||29||

āsravakṣayajñānabalaṃ ṣaḍ jñānāni
dharmānvayanirodhakṣayānutpādasaṃvṛtijñānāni | yadi

nirodhajñānameva, āsravakṣayajñānam |

atha kṣīṇāsravasantāne jñānamāsravakṣayajñānam, tato
daśa jñānāni ||29||

ukta: svabhāva: ||

bhūmiridānīmucyate-

prāṅnivāsacyutotpādabaladhyāneṣu,

cyutireva cyutam | pūrvanivāsacyutyupapattijñānaṃ balaṃ
caturdhyānabhūmikam |

śeṣitam |

sarvabhūmiṣu,

śeṣaṃ balaṃ sarvabhūmisaṃgṛhītam | tā: punarekādaśa |
kāmadhāturanāgamyadhyānāntaraṃ

-------------------

"pratipatsu" iti vistara: | bahvayo'tra pratipado
narakādigāminya: | narakagāminī

pratipat yāvat, devagāminī, nirodhagāminī ca | tatra yā
narakādigāminya: pratipada:, tā hetu: |

pratipadyante tābhiriti kṛtvā | mārgo hi pratipad ucyate,
tena hi visaṃyoga: pratipadyate |

nirodhastu katham ? sa cāpi pratipad | pratipadyate tamiti
kṛtvā | pratipatphalaṃ vā pratipadityucyate |

ata evāha-yadi saphalā pratid gṛhyata iti | heturhi
sarvatragāminī pratipadiheṣyate | tathā hi

vyācakṣate-sarvatragāminīpratipajjñānabalamiti |
satkāyasamudayagāminītyartha iti | tatra satkāya:

pañcopādānaskandhā: | samudaya utpāda ihābhipreta: |
"evamasya kevalasya mahato du:khaskandhasya

samudayo bhavati" iti vacanāt | satkāyanirodha: = visaṃyoga:
| tatra sarvatra gantuṃ śīlamasyā

iti sarvatragāminī, sarvatragāminī cāsau pratipacca
sarvatragāminī pratipad | tat jñānam, tadeva

ca balamiti sarvatragāminīpratipajjñānabalam | tad daśa
jñānāni yojyāni |

yadi nirodhajñānamevāsravakṣayajñānamiti | āsravāṇāṃ
kṣaye nirodhe jñānam | āsravanirodhā-

lambanaṃ jñānamityartha: | evaṃ sati ṣaḍ jñānāni
bhavanti | nirodhajñānajātireva
dharmajñānādibhedabhedinīṃ

kṛtvā |  atha kṣīṇāsravasantāna iti | āsravakṣaye sati
yajjñānaṃ tadāsravakṣayajñānamityartha: |

kṣīṇāsravasantāne sarvāṇi jñānāni samudācarantīti
daśa jñānāni bhavanti ||29||

@850

dhyānārūpyāśca | sarvāṇi jambūdvīpapuruṣāśrayāṇi;
anyatra buddhānutpādāt | tadeva daśavidhaṃ

jñānamanyasya balaṃ nocyate | buddhasyaiva balamiti |

kenāsya balamavyāhataṃ yata: ||30||

yasmādasya sarvatra jñeye jñānamavyāhataṃ vartate,
tasmād, balam | anyeṣāṃ tu vyāhanyate |

jñānaṃ kvacidicchatāmapyapravṛtteriti nārhati
tadbalākhyāṃ labdhum | sthaviraśāriputreṇa

pravrajanaprekṣapuruṣapratyākhyānam, śyenopadrutasya
pakṣiṇa upapattyādiparyantājñānaṃ cātro-

dāharaṇam | evaṃ tāvadavyāhatajñānatvād buddhānāṃ
jñeyavadanantaṃ mānasaṃ balam ||30||

nārāyaṇaṃ balaṃ kāye,

kāye punarbuddhasya nārāyaṇaṃ balaṃ varṇayati |

sandhiṣvanye,

sandhau sandhau nārāyaṇabalamityapare |

mānasavat, kāyikamapyasyānantaṃ balamiti bhadanta: |
anyathā hyanantajñānabala-

sahiṣṇurna syāditi |
nāgagranthi-śaṅkalā-śaṅkusandhayaśca
buddha-pratyekabuddha-cakravartina: |

-------------------

anyatra buddhānutpādāditi | jambudvīpādanyatra
buddhānutpāda iti jambūdvīpapuruṣāśrayāṇi

daśa balāni buddhāśrayotpatterityabhiprāya: |

tadeva daśavidhajñānamanyasya balaṃ nocyata iti | anyasyāpi
etadasti, na tu balam;

vyāhatatvāt | yattvavyāhataṃ tad balam | āveṇika
ityabhiprāya: | pravrajanaprekṣa-puruṣapratyākhyāna-

miti vistara: | pravrajanam = pravrajyā prekṣyate
pravrajyāprekṣa: | tasya pravrajanaprekṣasya puruṣasya

pratyākhyānaṃ pravrajanaprekṣapuruṣapratyākhyānam |
tadudāharaṇam | yathā anyasya vyāhanyate jñānaṃ iti |

āryaśāriputreṇa kila kasyacit pravrajyāprekṣasya
puruṣasya mokṣabhāgīyaṃ kuśalamūlaṃ vyavalokayatā

na dṛṣṭamiti pratyākhyāta: | na pravrajita ityartha: |
bhagavatā tu dṛṣṭam, pravrajitaśca | taṃ cādhikṛtya

bhikṣubhi: pṛṣṭena bhagavatoktam-"anenaivedaṃ karma kṛtam,
yadarhattvaṃ prāpta: | nahi karmāṇi

pṛthivīdhātau vipacyante, nābdhātau, na tejodhātau, na
vāyudhātau | api tūpātteṣveva skandha-

dhātvāyataneṣu" iti vistara: | idaṃ coktam-

"mokṣabījamahaṃ hyasya svasūkṣmamupalakṣaye |

dhātupāṣāṇavivare nilīnamiva kāñcanam ||" ( ) iti |

upapattyādiparyantājñānaṃ ceti | ādi-śabdena
cyutiparyantājñānam ||30||

nārāyaṇaṃ balamiti | balasyeyaṃ saṃjñā `nārāyaṇam'
iti | yasya ca tad balam asāvapi

`nārāyaṇa' ityucyate; cāṇūramahāṅgatvāt | bhadanta iti
| dārṣṭāntikasthavira: | anyathā hīti |

yadi mānasavat kāyikabalaṃ neṣyate, anantasya jñānabalasya
sahiṣṇurna syāt | sahanaśīlo

bhagavān na bhavedityartha: |

"sandhiṣvanye" ityuktam, asthisandhiviśeṣopanyāsa: |
nāgagranthiriti vistara: |

@851

kiṃ punarnārāyaṇasya balasya pramāṇam ?

daśādhikam |

hastyādisaptakabalam,

yaddaśānāṃ prākṛtahastināṃ balaṃ tadekasya
gandhahastina: | evaṃ mahānagnapraskandi-

varāṅga-cāṇūnārāyaṇānāṃ daśottaravṛddhirvaktavyā |
prākṛtagandhahastimahānagnapraskandināṃ

daśottaravṛddhyārdhanārāyaṇabalaṃ tad dviguṇaṃ
nārāyaṇamityapare | yathā tu bahutaraṃ tathā

yojyam |

spraṣṭavyāyatanaṃ ca tat ||31||

taccaitat kāyikaṃ balaṃ sarvasyaiva
spraṣṭavyāyatanasvabhāvaṃ mahābhūtaviśeṣa eva |

upādāyarūpasaptabhyo'rthāntaramityapare ||31||

uktāni balāni ||

vaiśāradyaṃ caturdhā tu,

yathāsūtrameva |

-------------------

nāgagranthisandhayo buddhā: | nāgapāśo nāgagranthi: |
śaṅkalāsandhaya: pratyekabuddhā: | śaṅkusandhayaścakra-

vartina: |

"daśādhikaṃ hastyādisaptakabalam" iti |
hasti-gandhahasti-mahānagna-praskandi-

varāṅga-cāṇūra-nārāyaṇānāṃ saptakaṃ tasya balaṃ
daśabhiradhikam, daśabhyo vādhikam | katham ?

ityāha-yad daśānāṃ prākṛtahastināṃ sāmānyahastināṃ
balaṃ tadekasya gandhahastino balam |

evaṃ yad daśānāṃ gandhahastināṃ balaṃ tadekasya
mahānagnasya balam | yāvad yad daśānāṃ cāṇūrāṇāṃ

balaṃ tadekasya nārāyaṇasya balamiti |

daśottaravṛddhirnāge |
daśottaravṛddhyārdhanārāyaṇabalamiti | āditastathaiva
prakramya yaddaśānāṃ

praskandināṃ balaṃ tadardhanārāyaṇam | tad dviguṇaṃ
nārāyaṇamiti |

yathā tu bahutaraṃ tathā yojyamityācārya: | pūrvakameva
pakṣaṃ samarthayati | anyathā hyananta-

jñānabalasahiṣṇurna syāditi tadeva kāraṇam |
devadattahatahastipādāṃguṣṭhasaptaprakāra
parikhākṣepaścānyathā

na syāditi |

mahābhūtaviśeṣa eveti | mahābhūtaviśeṣasvabhāvaṃ
balaṃ na bhautikamiti darśayati |

upādāyarūpasaptabhyo'rthāntaramiti | ślakṣaṇatvādibhya:
pūrvoktebhyo'nyadeva balaṃ nāmo-

pādāyarūpamityapare ||31||

yathāsūtrameveti | "catvārīmāni śāriputra tathāgatasya
vaiśāradyāni | yairvaiśāradyai:

samanvāgatastathāgato'rhan samyaksambuddha: udāramārṣabhaṃ
sthānaṃ pratijānāti, brāhmaṃ cakraṃ pravartayati,

parṣadi samyak siṃhanādaṃ nadati | katamāni cattāri ?
samyaksambuddhasya bata me sato dharmā

anabhisambuddhā ityatra māṃ kaścicchramaṇo vā brāhmaṇo
yathādyadaśame bale |  dvitīyasaptame caiva,

yathā sthānāsthānajñānabalam, evaṃ "samyaksambuddhasya
bata me sata:" ityetadvai- yathādyadaśame bale |

dvitīyasaptame caiva,

yathā sthānāsthānajñānabalam, evaṃ "samyaksambuddhasya
bata me sata:" ityetadvai-

śāraṃdyaṃ veditavyam | yathāsravakṣayajñānabalam, evaṃ
"kṣīṇāsravasya bata me sata:" ityetadvai-

śāradyam | yathā karmasvakajñānabalam, evaṃ "ye vā
punarmayā śrāvakāṇāmantarāyikā

dharmā ākhyātā: "ityetadvaiśāradyam | yathā
sarvatragāminī pratipajjñānaṃ balam, evaṃ "yo

vā punarmayā śrāvakāṇāṃ niryāṇāya mārga ākhyāta:"
ityetadvaiśāradyaṃ veditavyam |

kathaṃ jñānameva vaiśāradyam ? nirbhayatā hi vaiśāradyam
| ebhiśca jñānairnirbhayo bhavati |

jñānakṛtaṃ tu vaiśāradyaṃ yujyate, na jñānameva |

-------------------

tatrāhaṃ nimittamapi na samanupaśyāmi | evaṃ cāhaṃ
nimittamasamanupaśyan kṣemaprāptaśca viharāmi,

abhayaprāptaśca, vaiśāradyaprāptaśca udāram ārṣabhaṃ
sthānaṃ pratijānāmi, brāhmaṃ cakraṃ pravartayāmi,

parṣadi samyak siṃhanādaṃ nadāmi-idaṃ prathamaṃ
vaiśāradyam | `kṣīṇāsravasya bata me sata ime

āsravā aparihīṇā:' ityatra māṃ kaściditi pūrvavat
yāvat, parṣadi samyak siṃhanādaṃ nadāmi-

idaṃ dvitīyaṃ vaiśāradyam | ye vā punarmayā
śrāvakāṇāmāntarāyikā dharmā ākhyātā:, tān

pratisevamānasya nālamantarāyāyeti atra māṃ kaścit iti
pūrvavat-idaṃ tṛtīyaṃ vaiśāradyam | yo

vā punarmayā śrāvakāṇāṃ mārga ākhyāta: āryo
nairyāṇiko nairvedhiko niryāti tatkarasya

samyagdu:khakṣayasya du:khasyāntakriyāyai sa na
niryāsyatītyatra māṃ kaściditi pūrvavat-idaṃ

caturthaṃ vaiśāradyam" iti |

yathā sthānāsthānajñānabalamiti vistara: | yathā
sthānāsthānajñānabalaṃ daśa jñānāni,

sarvabhūmisaṃgṛhītaṃ ca; evaṃ `samyaksambuddhasya vata me
sata:' ityetad vaiśāradyam | tathaiva daśadhā

dharmāṇāṃ bhedaṃ kṛtvā yojyam |
yathāsravakṣayajñānabalam | ṣaṭ daśa vā jñānāni
daśabhūmisaṃgṛhītaṃ

ca | evaṃ kṣīṇāsravasyeti dvitīyaṃ vaiśāradyam |
atrāpi tathaiva dharmāṇāṃ bhedaṃ kṛtvā ṣaṭ daśa vā

jñānāni yojyam | yathā karmasvakajñānabalamaṣṭau
jñānāni nirodha-mārgajñāne hitvā, sarvabhūmika-

saṃgṛhītaṃ ca | evaṃ ye vā punarmayā
śrāvakāṇāmāntarāyikā iti vistareṇa tṛtīyaṃ
vaiśāradyam |

atrāpi tathaiva dharmāṇāṃ bhedaṃ kṛtvā
du:khasamudayasatyasaṃgṛhītā evāntarāyikā:, na

nirodhamārgasaṃgṛhītā ityaṣṭau jñānāni yojyam | yathā
sarvatragāminīpratipajjñānabalam daśa jñānāni

nava vā sarvabhūmisaṃgṛhītaṃ ca | evaṃ yo vā mayā
śrāvakāṇāṃ mārga ākhyāta:-

ityetadvaiśāradyam | atrāpi
saphalasāsravānāsravamārgagrahaṇato daśa jñānāni,
asaphalatadgrahaṇato

vā naveti yojyam |

nirbhayatā hi vaiśāradyam | ebhiśca jñānairnirbhayo
bhavatīti jñānāni vaiśāradyamiti

vaibhāṣikā: |

ācārya āha-jñānakṛtaṃ tu vaiśāradyam, na jñānameveti
| athavā ācāryavacanamevaitat

@853

trīṇi smṛtyupasthānāni parṣadbhedāt bhavanti
yathāśrutam | tattvetat

smṛtiprajñātmakaṃ trayam ||32||

smṛtisamprajanyasvabhāvānyetāni trīṇi smṛtyupasthānāni
| yadā śrāvakasyāpi

śuśrūṣamāṇāśuśrūṣamāṇobhayeṣu nandī na bhavati,
āghāto vā |

kasmādete āveṇikā buddhadharmā ucyante ?
savāsanaprahāṇāt |

-------------------

sarvam | nirbhayatā hi vaiśāradyam | tathā hi
tadbhayapratipakṣo dharmaścaitasika: | bhayamapi caitasiko

dharma iti | ebhiśca jñānairhetubhūtairnibhayo bhavatīti
tat kathaṃ jñānameva vaiśāradyam ! jñānakṛtaṃ tu

vaiśāradyaṃ yujyate, na jñānameveti |

yathāśrutamiti | "trīṇīmāni bhikṣava: smṛtyupasthānāni
| yānārya: sevate, yānārya:

sevamāno'rhati guṇamanuśāyasayitum | katamāni trīṇi ?
iha bhikṣava: śāstā śrāvakāṇāṃ dharmaṃ

deśayati, anukampaka: kāruṇiko'rthakāmo hitaiṣī
karuṇāyamāna:-`idaṃ vo hitāya, idaṃ va:

sukhāya, idaṃ vo hitasukhāya' | tasya me śrāvakā:
śuśrūṣante, śrotramavadadhati, ājñācitta-

mupasthāpayanti, pratipadyante dharmasyānudharmaṃ prati | na
vyatikramya vartante śāstu: śāsane | tena

tathāgatasya na nandī bhavati, na saumanasyam, na cetasa
utplāvitatvam | upekṣakastatra tathāgato

viharati smṛta: samprajānan | idaṃ prathamaṃ
smṛtyupasthānam | yadārya: sevate, yadārya: sevamāno'rhati

guṇamanuśāsayitum |

"punaraparaṃ śāstā dharmaṃ deśayati pūrvavat, tasya
śrāvakā na śuśrūṣante, na śrotramavadadhati,

nājñācittamupasthāpayanti, na pratipadyante
dharmasyānudharmam | vyatikramya vartante śāstu: śāsane |

tena tathāgatasya nāghāto bhavati, nākṣānti:,
nāpratyaya:, na cetaso'nabhirāddhi: | upekṣakastatra

tathāgato viharati smṛta: samprajānan-idaṃ dvitīyaṃ
smṛtyupasthānam | yadārya: sevate, yadārya:

sevamāno'rhati guṇamanuśāsayitum |

"punaraparaṃ bhikṣava: yāvacchāsane | tatra tathāgatasya na
nandī bhavati, na saumanasyam, na

cetasa utplāvitatvam | nāghāto nākṣānti: nāpratyayo na
cetaso'nabhirāddhi: | upekṣakastatra

tathāgato viharati smṛta: samprajānan-idaṃ tṛtīyaṃ
smṛtyupasthānam | yadārya: sevate yadārya:

sevamāno'rhati guṇamanuśāsayitum" iti | ( )

smṛtisamprajanyamiti | ubhayasvabhāvamiti darśayati |
`smṛta: samprajānan' iti vacanāt |

yadā śrāvakasyāpīti vistara: | yadā śrāvakasyāpi
hīnakleśasya śuśrūṣamāṇeṣu ca śiṣyeṣu

aśuśrūṣamāṇeṣu ca ubhayeṣu ca
śuśrūṣamāṇāśuśrūṣamāṇeṣu ca | nandī anunayo na
bhavati āghāto

vā dveṣo vā |

kasmādete āveṇikā asādhāraṇā buddhadharmā ucyante |
savāsanāprahāṇāditi |

savāsanānāṃ nandyādīnāṃ prahāṇāt | kā punariyaṃ
vāsanā nāma śrāvakāṇām ? yo hi

yatkleśacarita: pūrvaṃ tasya tatkṛta:
kāyavākceṣṭāvikārahetusāmarthyaviśeṣaścitte
vāsanetyucyate |

`avyākṛtaścittaviśeṣo vāsanā' iti bhadantānantavarmā |

@854

athavā yasya śrāvakāstasya
tacchuśrūṣamāṇāśuśrūṣamāṇobhayeṣu
saumanasyādyavakāśa:

sutarāṃ na tathā'nyasyeti tasyaiva tadanutpādādāścaryaṃ
vyavasthāpyate, nānyasyeti ||32||

mahākaruṇedānīṃ vaktavyā, seyamucyate-

mahākṛpā saṃvṛtidhī:,

saṃvṛtijñānātmikā mahākaruṇā | anyathā hi na
sarvasattvālambanā sidhyet, na

ca tridu:khatākārā, karuṇāvat |

kasmādiyaṃ mahākaruṇetyucyate ?

sambhārākāragocarai: |

samatvādādhimātryācca,

sambhāreṇa mahāpuṇyajñānasambhārasamudāgamāt |
ākāreṇa tridu:khatākaraṇāt |

ālambanena traidhātukāsattvālambanāt | samatvena
sarvasattveṣu samavṛttitvāt | adhimātratvena

tato'dhimātratarābhāvāt |

-------------------

athaveti vistareṇācārya: | yasya śrāvakā buddhasya
bhagavata: śrāvakā: bhavanti nānyasya |

kiṃ kāraṇam ? sarve hi śrāvakā: buddhamuddiśya
pravrajitā iti | teṣāṃ śrāvakāṇāṃ śuśrūṣamāṇe

cāśuśrūmāṇe cobhayasmiṃśca
śuśrūṣamāṇāśuśrūṣamāṇeṣu ubhayeṣu tasyaiva
śrāvakavata stadanutpāda: |

nandyāghātānutpāda: | āścaryam adbhutaṃ vyavasthāpyate,
nānyasya śrāvakasyetyartha: ||32||

anyathā hīti vistara: | yadi saṃvṛtijñānasvabhāvā na
syād adveṣasvabhāvā syāt,

karuṇāvat | na sarvasattvālambanā sidhyet | na
traidhātukasattvālambanā, sidhyedityartha: | yathā

karuṇā na traidhātukasattvālambanā, kiṃ tarhi ?
kāmāvacarasattvālambanā; du:khitasattvālambanatvād

evaṃ siddhaṃ syādityabhiprāya: | na ca tridu:khatākārā |
sidhyediti vartate | karuṇāvat | yathā

karuṇā du:khatākāraiva, na
tridu:khatākārā-du:khadu:khatā-saṃskāradu:khatā-
vipariṇāmadu:khatā-

kārā, tathā na syāt | iṣyate ca tridu:khatākāreti | atha
saṃvṛtijñānasvabhāveti |

mahacchabdavācyatākāraṇaṃ darśayannāha-kasmādiyamityādi
| sambhāreṇa mahāpuṇyajñāna-

sambhārasamudāgamāditi | mahāpuṇyasambhārasamudāgamāt,
mahājñānasambhārasamudāgamāccetyartha: | tatra

mahāpuṇyasambhāra: tisra: pāramitā:-dāna-
śīla-kṣāntipāramitā: | mahājñānasambhāra:

prajñāpāramitā | vīryadhyānapāramite tu dvidhā:,
ubhayatra vyāpārāt | na hi vinā vīryeṇa dānaṃ

dīyate, śīlaṃ samādīyate, kṣāntirbhāvyate iti
mahāpuṇyasambhārabhāgīyaṃ bhavati | tathā maitryādi-

caturvidhāpramāṇabhāvanāpakṣaṃ dhyānaṃ
mahāpuṇyasambhārabhāgīyam |
smṛtyupasthānādisaptatriṃśadbodhi-
pakṣadharmabhāvanāpakṣaṃ dhyānaṃ
mahājñānasambhārabhāgīyam | tadevaṃ
mahāpuṇyajñānasambhārabhāgīya-

samudāgamāt nirvṛtte: mahatīyaṃ karuṇeti mahākaruṇā |
ākāreṇa tridu:khatākaraṇāt | yasmāt

tisṛbhirapi du:khatābhirākārayati, na du:khadu:khatayaiva,
karuṇāvat | ālambanena traidhātukasattvā-

lambanatvāt | yasmāt traidhātukopapannān sattvān ālambate,
na ca kāmadhātūpapannāneva,

karuṇāvat | "kāmasattvāstu gocara:" (abhi^ ko^ 8.30) iti
vacanāt |

@855

karuṇāmahākaruṇayo: kiṃ nānākaraṇam ?

nānākaraṇamaṣṭadhā ||33||

svabhāvata:; adveṣāmohasvabhāvatvāt | ākārata:;
ekatridu:khatākāratvāt |

ālambanata:; ekatridhātvālambanatvāt | bhūmita:;
caturdhyānacaturthadhyānabhūmikatvāt |

santānata: śrāvakādibuddhasantānajatvāt | lābhata:;
kāmabhavāgravairāgyalabhyatvāt |

aparitrāṇaparitrāṇata:; atulyatulyakaruṇāyanācca ||33||

kiṃ puna: sarve buddhā: sarvaprakārasāmānyā bhavanti ?
netyāha |

sambhāradharmakāyābhyāṃ jagataścārthacaryayā |

samatā sarvabuddhānām, nāyurjātipramāṇata: ||34||

tribhi: kāraṇai sāmyaṃ sarvabuddhānām-1.
pūrvapuṇyajñānasambhārasamudāgamata:,

2. dharmakāyapariniṣpattita:, 3. arthacaryayā ca lokasya |
āyurjātigotrapramāṇakṛtastu bhedo bhavati |
cirālpajīvanāt, kṣatriyabrāhmaṇa-

jātibhedāt, kāśyapagautamādigotrabhedāt,
alpānalpramāṇabhedācca yathākālamiti |

-------------------

samatvena sarvattveṣu samavṛttitvāt | yasmāt sarvasattveṣu
traidhātukaparyāpanneṣu samaṃ vartate

saṃskāradu:khatākāreṇa, ato'pi mahākaruṇetyucyate |
tato'dhimātratarābhāvāditi | prajñāsva-

bhāvatayā tīkṣṇataratvāt | yathā hi tayā karuṇāyate,
na tathā karuṇayeti |

"nānākaraṇam" viśeṣa: |

adveṣāmohasvabhāvatvāditi | yathākramaṃ karuṇāyā
adveṣasvabhāvatvāt, mahākaruṇā-

yāścāmohasvabhāvatvādityartha: |
ekatridu:khatākāratvāditi | ekadu:khatākāratvāt
karuṇāyā:,

tridu:khatākāratvācca mahākaruṇāyā:-ityubhayatrāpi
sarvatra yathāsaṃkhyena yojayitavyam |

caturdhyānacaturthadhyānabhūmikatvāditi | karuṇā
caturdhyānabhūmikā | anāgamyadhyānāntarayo:

prathamadhyānagrahaṇena grahaṇānna ṣaḍbhūmiketyuktam |
mahākaruṇā tu caturthadhyānabhūmikaiva; sarvasamādhi-

karmaṇyatvena tasyaiva tadutpādanasamarthatvāt |
śrāvakādibuddhasantānajatvāditi | ādiśabdena

pratyekabuddhapṛthagjanānāṃ grahaṇam |
kāmabhavāgravairāgyalabdhatvāditi | kāmavairāgyalabhyā
karuṇā |  bhavāgravairāgyalabhyā mahākaruṇā |
aparitrāṇaparitrāṇata iti | karuṇayā śrāvakādaya:
karuṇāyanta

eva | kevalamanuglāyantyevetyartha: | na saṃsārabhayāt
paritrāyante | atulyatulyakaruṇāyanāt |

karuṇayā atulyaṃ karuṇāyate; du:khitānāmeva
karuṇāyanāt | mahākaruṇayā tu tulyam;

sarvasattvasamakaruṇāyanāt ||33||

pūrvapuṇyajñānasambhārasamudāgamata iti | pūrveṣu
jñāneṣu puṇyasambhāreṇa, pūrvoktena jñāna-

sambhāreṇa ca samudāgamata: | dharmakāyapariniṣpattita iti
| anāsravadharmasambhārasantāno dharmakāya: |

āśrayaparivṛttirvā | arthacaryayā ceti |
svargāpavargakāraṇam artho lokasya, tasya sampādanam =

arthacaryā | tulyā hi sarveṣāṃ buddhānāṃ mahākaruṇā
parārthahetu: | yathākālamiti | sarvatrābhi-

sambadhyate | katham ? cirālpajīvanād yathākramaṃ
dīrghāyuṣi prajāyāṃ dīrghāyuṣo buddhā bhavanti,

@856

etāmeva ca trividhāṃ sampadaṃ manasikurvāṇena viduṣā
śakyaṃ buddhānāṃ bhagavatāmantike

tīvraprema gauravaṃ cotpādayituṃ yaduta hetusampadam,
phalasampadam, upakārasampadaṃ ca |

tatra caturdhā hetusampat-sarvaguṇajñānasambhārābhyāsa:,
dīrghakālābhyāsa:,

nirantarābhyāsa:, satkṛtyābhyāsaśca |

caturvidhā phalasampat-jñānasampat, prahāṇasampat,
prabhāvasampat, rūpakāya-

sampacca |

caturvidhopakārasampat-
apāyatrasaṃsāradu:khātyantanirmokṣasampat, yānatraya-

sugatipratiṣṭhānapanasampadvā |

jñānasampat punaścaturvidhā-anupadiṣṭajñānam,
sarvatrajñānam, sarvathājñānam, ayatna-

jñānaṃ ca |

caturvidhā prahāṇasampat-sarvakleśaprahāṇam,
atyantaprahāṇam, savāsanaprahāṇam,

sarvasamādhisamāpattyāvaraṇaprahāṇaṃ ca |

caturvidhā prabhāvasampat-
bāhyaviṣayanirmāṇapariṇāmādhiṣṭhānavaśitvasampat,

-------------------

alpāyuṣi alpāyuṣa: | yathāsambhavaṃ kṣatriyaguruke loke
kṣatriyā bhavanti, brāhmaṇaguruke

brāhmaṇā: | yathākālameva ca kāśyapādigotrā: |
gautamagotrāśca | tathālpapramāṇe loke

alpapramāṇā:, analpapramāṇe analpapramāṇā iti |

hetusampadam | puṇyajñānasambhāralakṣaṇām | phalasampadam
dharmakāyalakṣaṇām | upakāra-

sampadam jagadarthacaryālakṣaṇām |
sarvaguṇajñānasambhārābhyāsa iti guṇā:
pañcapāramitāsvabhāvā: |

jñānāni ca prajñāpāramitāsvabhāvāni | teṣāṃ
sarveṣāṃ guṇajñānānāṃ sambhāra: | tasyābhyāsa: =
puna:

puna: prayoga: | dīrghakālābhyāsa:
tribhirasaṃkhyeyairmahākalpai: | nirantarābhyāsa:
asāntaratayā |

satkṛtyābhyāsa: tīvrādaratayā | caturvidhā: phalasampada
iti | dharmakāyapariniṣpattyā jñānādi- sampadaścatasro
bhavantīti tā api phalasampada iti vyavasthāpyante |
jñānasampat caturvidheti

vakṣyati | tathā prahāṇasampat, prabhāvasampat,
rūpakāyasampat ca caturvidheti vakṣyati | tadevāsāṃ

vyākhyānaṃ bhaviṣyati | caturvidhopakārasampat | katham ?
ityāha-apāyatrayasaṃsāradu:khātyanta-

nirmokṣasampaditi | apāyatrayaṃ ca narakādi, saṃsāraśca,
tayordu:kham | tato'tyantanirmokṣa:, saiva

sampaditi | yānatrayasugatipratiṣṭhāpanasampaditi |
yānatraye ca śrāvakayānādau, sugatau ca pratiṣṭhāpanam,

saiva sampaditi | iyaṃ vā caturvidhopakārasampat |

anupadiṣṭajñānamiti | svayamabhisambodhanārthena | sarvatra
jñānamiti | niravaśeṣasvalakṣaṇāva-

bodhanāthena | sarvathājñānamiti |
sarvaprakārāvabodhanārthena | ayatnajñānamiti |
icchāmātrāva-

bodhanārthena |

sarvakleśaprahāṇamiti |
traidhātukadarśanabhāvanāheyakleśocchitte: |
atyantaprahāṇamiti |

aparihāṇita: | savāsanāprahāṇamiti | anubandhābhāvata: |
sarvasamādhisamāpattyāvaraṇaprahāṇa-

miti | ubhayatobhāgavimukte: |

@857

āyurutsargādhiṣṭhānavaśitvasampat,
āvṛtākāśasudūrakṣipragamanālpabahutvapraveśavaśitva-

sampat, vividhanijāścaryadharmasampacca |

caturvidhā rūpakāyasampat-lakṣaṇasampat,
anuvyañjanasampat, balasampat, vajrasārāsthiśarīratāsampat
| iti |

etat sāmāsikaṃ buddhānāṃ māhātmyam ||

anantaprabhedaṃ tu tadbhidyamānaṃ jāyate | tacca
punarbuddhā eva sakalaṃ jñātuṃ vaktuṃ ca

samarthā:, yadyanekāsaṃkhyekakalpaṃ jīvitamadhitiṣṭheyu:
| evaṃ ca tāvadanantādbhutaguṇa-

jñānaprabhāvopakāramahāratnākarāstathāgatā: |

atha ca punarbālā: svaguṇadāridryahatādhimokṣā:
śṛṇvanto'pi tāṃ tādṛśīṃ

guṇasamṛddhiṃ buddhaṃ ca nādriyante, tasya ca dharmam |

paṇḍitāstu punarmajjābhirapi taṃ
bhagavantamabhiprapadyante, tasya ca dharmam | te hi

-------------------

bāhyaviṣayanirmāṇapariṇāmādhiṣṭhānavaśitvasampaditi |
tatrāpūrvabāhyaviṣayotpādanaṃ

nirmāṇam, aśmādīnāṃ suvarṇādibhāvāpādanaṃ
pariṇāma:, dīrghakālāvasthānamadhiṣṭhānamiti | āyuṣa

utsarge'dhiṣṭhāne ca vaśitvasampad
āyurutsargādhiṣṭhānavaśitvasampaditi | āvṛteti vistara:
|

āvṛtagamanaṃ ca, ākāśagamanaṃ ca, sudūrakṣipragamanaṃ
ca | alpe bahūnāṃ praveśa:, paramāṇau bahūnāṃ

hastyādīnāṃ praveśa:, sa ceti
āvṛtākāśa-sudūra-kṣipragamanālpabahupraveśa: |
tayorvaśitva-

sampaditi yojyam | vividhā nānāprakārā nijā:
svābhāvikā: | ke ? āścaryadharmā: | teṣāṃ

sampaditi yojyam | dharmataiṣā buddhānāṃ bhagavatāṃ yat
teṣāṃ gacchatāṃ nimnasthalaṃ ca samībhavati,

yaduccaṃ tannīcībhavati, yannoccaṃ taduccībhavati |
andhāśca cakṣūṃṣi pratilabhante, badhirā: śrotram,

unmattā: smṛtimiti yathāsūtraṃ sarvamanusartavyam |

lakṣaṇasampaditi | dvātriṃśato mahāpuruṣalakṣaṇānāṃ
ūrṇoṣṇīṣādīnāṃ sampat | anuvyañjana-

sampaditi | vṛttāṅgulitāmratuṅganakhatvādīnāmaśīteranu
vyañjanānāṃ sampat | balasampat | nārāyaṇaṃ

balam | vajrasārāṇyasthīnyasyeti vajrasārāsthi,
vajrasārāsthi śarīramasyeti vajrasārāsthiśarīra:,

tadbhāva:, tasya sampaditi vajrasārādiśarīratāsampaditi |

etat sāmāsikaṃ sāpekṣikam | ye kiñcit prasādajātā:
satpuruṣā: buddhaṃ bhagavanta-

mastāviṣu:, stuvanti, stoṣyanti vā | sarve te etayaiva
trividhayā sampadeti | yadyaneke asaṅkhyeyā:

kalpā asyeti anekāsaṃkhyeyakalpaṃ jīvitam, tadyadi
adhitiṣṭheyurbuddhā bhagavanta:, evaṃ te

sakalaṃ tanmāhātmyaṃ jñātuṃ vaktuṃ ca samarthā: |
tasyānantaprabhedatvenātibahutvādityabhiprāya: | evaṃ

ca tāvaditi vistara: | guṇāśca jñānāni ca
prabhāvaścopakāraśceti dvandva: | anantāśca
te'dbhutāśceti

puna: karmadhāraya: | eta eva mahāratnāni |
teṣāmākārāstathāgatā: |

atha ca punarbālā: pṛthagjanā:
svaguṇadāridryeṇānumānabhūtena hatādhimokṣā:
hatarucaya: yāvat buddhaṃ nādriyante | buddhe nādaraṃ
kurvantītyartha: |

@858

śraddhāmātrakeṇāpyaikāntikenābhiprasannā
aniyatavipākānāṃ pāpānāṃ rāśīnabhibhūya daivīṃ

mānuṣīṃ ca śriyamabhibhūya nirvāṇaparāyaṇā:
saṃvartante |

ataeva tathāgatā anuttaraṃ puṇyakṣetramucyante;
abandhyeṣṭaprakṛṣṭāśusvantaphalatvāt |

uktaṃ hi bhagavatā-

"ye'nyānapi jine kārān kariṣyanti vināyake |

vicitraṃ svargamāgamya te lapsyante'mṛtaṃ padam ||" ( ) iti
|

ime tāvadaṣṭādaśa buddhānāmāveṇikā dharmā ucyante
||34||

śiṣyasādhāraṇā anye dharmā:,

śrāvakasādhāraṇāstvanye guṇā buddhānām |

kecit pṛthagjanai: |

ke punaste iti ? yathāyogam

araṇāpraṇidhimānapratisaṃvidguṇādaya: ||35||

araṇāpraṇidhijñānapratisaṃvidabhijñādhyānārūpyā
pramāṇavimokṣābhibhvāyatana-

kṛtsnāyatanādaya: ||35||

tatrāraṇā nāma kaścidevārhan kleśaprabhavaṃ sattvānāṃ
du:khaṃ viditvā, ātmānaṃ ca

dakṣiṇīyaviśeṣam, pareṣāṃ tadālambanaṃ kleśotpādaṃ
parihartukāmastādṛśaṃ jñānamutpādayati

yena pareṣāṃ sarvathāpi raṇaṃ notpādayati | na
kasyacittadālambano rāga utpadyate, dveṣa:,

māno vā | naiṣā pratipat kañcideva raṇayatītyaraṇā |
sā punareṣā-

-------------------

śraddhāmātrakeṇāpīti | niradhigagamenetyartha: |
aniyatavipākānāmiti | niyatavipākā-

nāmalaṅghanīyatvādityabhiprāya: | deveṣu bhavā daivī |
avandhyeṣṭaprakṛṣṭāśusvantaphalatvāditi |

avandhyaphalaṃ phaladānanaiyamyenāvasthānāt iṣṭaphalaṃ
divyaviṣayaphalatvāt | prakṛṣṭaphalaṃ

phaladānanaiyamyenāvasthānāt | iṣṭaphalaṃ
divyaviṣayaphalatvāt | prakṛṣṭaphalaṃ prabhūtaphalatvāt
|

āśuphalaṃ dṛṣṭadharmādivedanīyaphalatvāt |
svantaphalaṃ nirvāṇaphalatvāt | tadbhāvāt | anuttaraṃ

puṇyakṣetramucyate tathāgata iti |

kārāniti | upakārān pūjādikān ||34||

yathāyogamiti | yathāsambhavam | kecid guṇā:
śrāvakasādhāraṇā: buddhānāṃ bhagavatāṃ

araṇā-praṇidhi-jñānādaya: | kecit
pṛthagjanasādhāraṇā: abhijñā-dhyānārūpyādaya: | ādi-

śabdena śūnyatānimittāpraṇihitādayo gṛhyante ||35||

na kasyacittadālambano rāga utpadyate dveṣo māno veti |
tenātmano darśanādiparihārāt |

yathā yathā ca tenābhisamitaṃ bhavati
araṇāsamādherabhyutthitenāsya māṃ dṛṣṭvā rāga
utpatsyate,

asya dveṣa:, asya māna:, asyāprasāda utpatsyata iti; tathā
tathā vyutthito'pi tasmāt

samādheranuveṣṭate | paracittarakṣaṇopāyaviśeṣe tu
tasyāraṇāsamādherutpattimātrasāmarthyādeva pareṣāṃ

@859

saṃvṛtijñānamaraṇā,

ayamasyā: svabhāva: |

dhyāne'ntye,

caturthadhyānabhūmikā; sukhapratipadāmagratvāt |

akopyadharmaṇa: |

nānyasyārhata: | anyo hi svasantānādapi kadācit
kleśaraṇaṃ parihartuṃ na śaknoti |

nṛjā,

manuṣyeṣvevotpadyate triṣu dvīpeṣu |

anutpannakāmāptavastukleśagocarā: ||36||

anāgatā: kāmāvacarā: savastukā: kleśā: asyā ālambanam;
nāpareṣāṃ kleśa

udapādītyevaṃ pravṛttatvāt | avastukāstu kleśā na
śakyā: parihartum; sarvatragāṇāṃ

sakalasvabhūmyālambanatvāt ||36||

yathā cāraṇoktā,

tathaiva praṇidhijñānam,

tadapi hi saṃvṛtijñānaṃ dhyāne'ntye'kopyadharmaṇa:,
manuṣyāśrayaṃ ca |

sarvālambaṃ tu tat,

sarvadharmālambanaṃ tu praṇidhijñānamityeva viśeṣa: |
ārūpyāstu na sākṣāt

praṇidhijñānena jñāyante | kiṃ tarhi ?
niṣyandacaritaviśeṣāt | kārṣakanidarśanaṃ cātreti

-------------------

kleśo notpadyata ityartho gṛhyate | raṇayatīti |
kleśayatītyartha: | sukhapratipadāgratvācca

caturthadhyānasya tadbhūmikaivāraṇā, nānyabhūmikā |

parihartuṃ na śaknotīti | parihāṇisambhavāt |

savastukā: kleśā: | ke ? rāgādayo bhāvanāprahātavyā: |
avastukā: kleśā: | darśana-

prahātavyā: | sarvatragā: | sakalasvabhūmyālambanatvāt
parasantatyālambanā api bhavantīti

parihartumaśakyā: sarvatragā: ||36||

"sarvālambanaṃ tu tat" iti | sarvamālambata iti
sarvālambanam | sarvo vā'syālambana

iti sarvālambanam | nāraṇatvāt kleśamātrālambanam, kiṃ
tarhi ? rūpādyālambanapītyartha: |

ārūpyāstu na sākṣāt praṇidhijñānena jñāyante | kiṃ
kāraṇam ? tasmāt praṇidhijñānaṃ

caturthadhyānabhūmikam | vakṣyati ca-"svādhobhūviṣayā
labhyā" (abhi^ ko^ 7.44) iti |

praṇidhijñānaṃ cābhijñātvād bhavatīti |
niṣyandacaritaviśeṣāditi | tatra niṣyanda: =

mandamandatā | caritam = ārūpyasamāpattivihāra: | tadevaṃ
kāryeṇāsyānumānam, kāraṇena ca

kāryasyeti paridīpitam | tata: pracyutānāṃ
tatsamāpattilābhināṃ ca tadubhayaṃ pratyakṣam | kārṣaka-

nidarśanaṃ cātreti | yathā kārṣaka: phalena bījaṃ
pratipadyate, bījena vā phalamiti | yathā vā

@860

vaibhāṣikā: | praṇidhipūrvakaṃ jñānaṃ praṇidhijñānam
| yaddhi praṇidhāya prāntakoṭikaṃ caturthaṃ

dhyānaṃ samāpadyate | idaṃ jānīyāmiti tadyathābhūtaṃ
jānāti yāvāṃstatsamādhiviṣaya: |

tathā |

dharmārthayorniruktau ca pratibhāne ca saṃvida: ||37||
catasro hi pratisaṃvida:-dharmapratisaṃvit, arthapratisaṃvit,
niruktipratisaṃvit,

pratibhānapratisaṃvicca | tā api
dharmārthaniruktipratibhānapratisaṃvidastathaiva, yathā
araṇā |

kimāsāṃ tathaiva ? akopyadharmamanuṣyāśrayatvam |
ālambanabhūmisvabhāvaviśeṣastvāsāṃ

pṛthagucyate ||37||

tisro nāmārthavāgjñānamavivartyaṃ yathākramam |

nāmapadavyañjanakāyeṣvarthavācitā, avivartyajñānam,
dharmārthaniruktipratisaṃvido

yathākramam |

caturthīyuktamuktābhilāpamārgavaśitvayo: ||38||

`avivartyaṃ jñānam' iti vartate | yuktamuktābhilāpitāyāṃ
samādhivaśisamprakhyānam,

tatra cāvivartavyaṃ jñānaṃ pratibhānapratisaṃvit ||38||

vāṅmārgālambanā cāsau,

-------------------

kārṣako jānīte-īdṛśe īdṛśaphalaṃ dhānyaṃ
bhaviṣyatīti, dhānyaṃ vā dṛṣṭvā kṣetramanuminoti-

īdṛśamasya kṣetramiti | evaṃ śāntamūrti sattvaṃ
dṛṣṭvā anuminoti-ārūpye cyuto'yam, ārūpyeṣu

cotpatsyate iti | vaibhāṣikā iti vacanaṃ
pareṣāmastyanenārūpyajñānamiti sūcayati | na hi

buddhānāmastyaviṣaya iti abhiprāya: | praṇidhipūrvakamiti
ābhogapūrvakam | praṇidhāya

ābhujyetyartha: | yāvāṃ^statsamādhiviṣaya iti | yāvān
śrāvakasya viṣayastāvān jānāti |

pratyekabuddhasya ca, yāvat svaviṣaya ityādi |
dharmapratisaṃviditi | iha deśanādharma: | anekārtho hi
dharmaśabda: | tadyathā-"dharmaṃ vā

bhikṣavo deśayiṣyāmi, ādau kalyāṇaṃ madhye kalyāṇaṃ
paryavasāne kalyāṇam svarthaṃ suvyañjanaṃ

kevalaṃ paripūrṇaṃ pariśuddhaṃ brahmacaryaṃ
samprakāśayiṣyāmi" ( ) ityatra deśanādharma: |

"dharma: katama: ? āryāṣṭāṅgamārga:" ( ) ityatra
pratipattidharma: | tathā "dharmaṃ śaraṇaṃ

gacchāmi" ( ) ityatra phaladharmo nirvāṇamityādi |
avivartavyamiti | aśakyaṃ

vivartayitum | akopyadharmamanuṣyāśrayatvamiti |
tathā-śabdenedamevārthadvayaṃ sambaddhyate;

ālambanādīnāṃ pṛthagvacanāt ||37||

yuktamuktābhilāpitāyāmiti | yuktamarthasambandham,
muktamaśaktam, yuktamuktamabhilapatīti

yuktamuktābhilāpī, tadbhāva:, tasyām
yuktamuktābhilāpitāyām | samādhau vaśī samādhivaśī,

samādhivaśina: samprakhyānam = asammoṣa:
samādhivaśisamprakhyānam, tatra cāvivartavyaṃ jñānaṃ

pratibhānapratisaṃviditi viśeṣa: ||38||

@861

vākca mārgaśca tasyā: ālambanam |

nava jñānāni,

navajñānasvabhāvā pratibhānapratisaṃvid; anyatra
nirodhajñānāt |

sarvabhū: |

sarvabhūmikā cāsau kāmadhātau yāvad bhavāgre;
vāṅmārgayoranyatarālambanāt |

daśa ṣaḍ vā'rthasaṃvit,

arthapratibhānasaṃvit sarvadharmāścedartha: daśa jñānāni
| nirvāṇaṃ cedartha:, ṣaḍ jñānāni

dharmānvayanirodhakṣayānutpādasaṃvṛtijñānāni |

sā sarvatra,

sā punareṣā'rthapratisaṃvit sarvabhūmikā |

anye tu sāvṛtam ||39||

anye tu dve dharmāniruktipratisaṃvidau
saṃvṛtijñānasvabhāve; nāmakāyādivāgā-

lambanasvabhāvatvāt ||39||

kāmadhyāneṣu dharme vit,

dharmapratisaṃvit pañcabhūmikā
kāmadhātucaturthadhyānasaṃgṛhītā; ūrdhvaṃ nāmakāyā-

bhāvāt |

vāci prathamakāmayo: |

vāṅniruktirityeko'rtha: |
niruktipratisaṃvitkāmadhātuprathamadhyānabhūmikā:;
ūrdhvaṃ

vitarkābhāvāt |

-------------------

kathaṃ navajñānasvabhāvā pratibhānapratisaṃvit ? yā
vāgālambanā sā du:khasamudayadharmānva-

yakṣayānutpādasaṃvṛtijñānasvabhāvā, yā mārgālambanā
sā mārgadharmānvayakṣayānutpādaparacittasaṃvṛti-

jñānasvabhāvā-ityabhisamasya navajñānasvabhāvā; anyatra
nirodhajñānāt |

sarvadharmāścedartho daśa jñānānīti | na hi so'sti
dharma:, yo daśānāṃ jñānānāṃ yathāsambhavaṃ

nālambanībhavati | nirvāṇaṃ cedartha:, ṣaḍ jñānānīti
nirodhajñānasya dharmajñānādipañcasvabhāvatvāt |

nāmakāyādivāgālambanatvāditi | na hi
du:khādijñānamanāsravaṃ du:khaikadeśaṃ samudayaikadeśaṃ

vā svalakṣaṇākāreṇālambate, kiṃ tarhi ?
pañcopādānaskandhān sāmānyalakṣaṇākārai: | ataste
saṃvṛtijñānasvabhāve iti ||39||

ūrdhvaṃ nāmakāyābhāvāditi | ārūpyadhātau
dharmapratisaṃvinnāstīti | yatra ca nāmakāyā:

tatraiva padavyañjanakāyā iti tulyavārttā |
nāmakāyābhāvavacanena padavyañjanakāyābhāvasiddhi: |

ūrdhvaṃ vitarkābhavāditi | dvitīyadhyānādiṣu | "vitarkya
vicārya vācaṃ bhāṣate" iti

sūtram | nāmādyālambanatvaṃ punarāsāṃ pratisaṃvidāṃ
samāpannasyāpi | vyutthitasyāpi | vyutthitasyāpi
tapṛṣṭhalābhaira-

vivartyairjñānairnāmādyālambanatvam | bhāṣaṇaṃ
punastatpṛṣṭenaiva

@862

prajñaptau tu pratisaṃvidāmeva nirdeśa: | "padavyañjane
tasyaivārthe tasyaikadvibahu-

strīpuruṣādyadhivacane tasyāsaktatāyāmavivartyajñānaṃ
dharmāvipratisaṃvida" iti | ata evāsāṃ

kramasiddhi: | nirvacanam = nirukti: | yathā-rūpyate
tasmādrūpamityevamādi | uttarottarapratibhā

pratibhānamityapare |

āsāṃ ca kila pratisaṃvidāṃ gaṇitaṃ buddhavacanaṃ
śabdavidyā hetuvidyā ca pūrvaprayogo

yathākramam | nāpyeteṣvakṛtakauśalastā utpādayituṃ
śakrotīti |

buddhavacanameva tu sarvāsāṃ prayogaṃ varṇayanti | yasya
caikā tasyāvaśyaṃ catasra:

pratisaṃvido bhavanti |

vikalābhirna tallābhī,

nahi vikalābhistābhi: pratisaṃvillābhī bhavati |

ye caita upadiṣṭā araṇādayo guṇā:,

ṣaḍete prāntakoṭikā: ||40||

prāntakoṭikadhyānabalenaiṣāṃ lābha: ||40||

tat ṣaḍvidham,

tadapi prāptakoṭikaṃ caturthaṃ dhyānaṃ ṣaḍātmakam |
araṇāpraṇidhijñānaṃ tisra: prati-

saṃvida: | tadeva prāntakoṭikam |
niruktipratisaṃvidastadbalena lābha:, na tu sā

caturthadhyānabhūmikā |

-------------------

strīpuruṣādyadhivacana iti | ādiśabdena
kālakārakādisaṃgraha: | adhivacanaṃ puna:

paryāya: | tadadhikṛtya vā vacanaṃ tadadhivacanam |
tasyāsaktatāyāmiti | tasyādhivacanasya, tasya

padavyañjanasya vā | ata evāsāṃ kramasiddhiriti | yathā
padavyañjanānusāreṇārthapratipatti:,

tasyaikadvibahustrīpuruṣādyadhivacanam, tasyāsaktā-ityata:
kramasiddhiriti |

tasmād rūpamityevamādi | ādiśabdena vijānātīti
vijñānam, cinotīti cittam-

ityevamādisaṃgrahata: | uttarottarapratibhā pratibhānamiti
vādanyāyena |

yathākramamiti | dharmapratisaṃvido gaṇitaṃ pūrvaprayoga: |
arthapratisaṃvido buddhavacanam |

niruktipratisaṃvida: śabdavidyā | pratibhānapratisaṃvido
hetuvidyeti | buddhavacanameveti vaibhāṣikā: ||40||

"tat ṣaḍvidham" iti | kiñcit caturthaṃ
dhyānamaraṇātmakam, kiñcit praṇidhi-

jñānātmakam | kiñcit tripratisaṃvidātmakam | kiñcit
tadvyākṛtaṃ kevalaṃ prāntakoṭikamiti |

tisra: pratisaṃvida iti | niruktipratisaṃvidaṃ muktvā tatra
vitarkābhāvāt | savitarkavicāreṇa

tadutthāpanam |

kathaṃ tarhyaviśeṣeṇaitaduktam-`ṣaḍete prāntakoṭikā:'
(abhi^ ko^ 7.40) iti ?

ete ucyante niruktipratisaṃvida: tadbalena lābho na tu sā
caturthadhyānabhūmikā | kiṃ tarhi ?

kāmadhātuprathamadhyānabhūmiketyartha: |

@863

kiṃ punaridaṃ prāntakoṭikaṃ nāma ?  dhyānamantyam,

caturtha dhyānam |

sarvabhūmyanulomitam |

vṛddhikāṣṭhagataṃ tacca,

kathaṃ sarvabhūmyanulomitam ? kāmāvacarāccittāt prathamaṃ
dhyānaṃ samāpadyate, tato

dvitīyam, evaṃ krameṇa
yāvannaivasaṃjñānāsaṃjñāyatanam |

pratilomaṃ punaryāvat kāmāvacaraṃ cittam | tata:
punaranulomaṃ yāvaccaturthadhyānam |

evaṃ sarvabhūmyanulomitam |

kathaṃ vṛddhikāṣṭhāgatam ? tathābhāvitānmṛduno
madhyam, madhyādadhimātraṃ samāpadyate |

vṛddhiprakarṣo hi vṛddhikāṣṭhā | idamīdṛśaṃ
prāntakoṭikam, pragatā'ntā koṭirasyeti kṛtvā |

koṭi: punaratra vṛddhi:, prakāro vā | catuṣkoṭikavat |

ete puna: buddhaguṇā:-

buddhānyasya prayogajā: ||41||

buddhādanyasya prāyogikā:, na vairāgyalābhikā: | buddhasya
nāsti kiñcit

prāyogikam | tasya
sarvadharmeśvaratvādicchāmātrapratibaddha:
sarvaguṇasampatsammukhībhāva: |

ime tāvacchrāvakasādhāraṇaguṇā abhijñādaya:
pṛthagjanairapi ||41||

keyamabhijñā nāma ?

ṛddhi-śrotra-mana:-pūrvajanma-cyutyudaya-kṣaye |

jñānasākṣīkriyābhijñā ṣaḍvidhā

ṛddhiviṣayā jñānasākṣātkriyā abhijñā |
divyaśrotra-ceta:paryāya-pūrvenivāsānu-

smṛticyutyupapādāsravakṣayajñānasākṣātkriyā abhijñā:
| etā: ṣaḍabhijñā: | āsāṃ pañca

pṛthagjanai: sādhāraṇā: |

-------------------

"sarvabhūmyanulomitam" iti | sarvabhūmyanukūlitamityartha: |
pragatā antā koṭirasyeti |

pragatā antaṃ prāntā | prāntā koṭirasyeti
prāntakoṭikā, catuṣkoṭikavaditi | yathā catuṣkoṭika:

catu:prakārapraśnastadvat ||41||

ṛddhiviṣayeti vistara: | ṣaḍabhijñā: |
ṛddhiviṣayajñānasākṣātkriyādivyaceta:paryāya-

pūrvenivāsacyutyupapādāsravakṣayajñānasākṣātkriyā
bhijñā iti | sūtraṃ cātra-

"iha bhikṣuranekavidham ṛddhiviṣayaṃ pratyanubhavati | eko
bhūtvā bahudhā bhavati, bahudhā

bhūtvā eko bhavati" iti vistaragranthe ṛddhipādā ityatra
likhito draṣṭavya: | yāvat,

"iyamucyate-ṛddhiviṣayajñānasākṣātkriyābhijñeti | iha
bhikṣurdivyena śrotreṇa viśuddhenāti-

krāntamānuṣyakena ubhayān śabdān śṛṇoti-mānuṣān
amānuṣānapi, ye vā dūre ye vā antike

@864

sarvāstvetā:-

muktimārgadhī: ||42||

vimuktimārgaprajñāsvabhāvā:, śrāmaṇyaphalavat ||42||

catasra: saṃvṛtijñānam,

ceta: paryāyāsravakṣayajñānābhijñe hitvā |

cetasi jñānapañcakam |

ceta:paryāyābhijñā pañca
dharmānvayamārgasaṃvṛtiparacittajñānāni |

-------------------

iti iyamucyate-divyaśrotrajñānasākṣātkriyābhijñā | iha
bhikṣurdivyena cakṣuṣā viśuddhenātikrānta-

mānuṣyakena sattvān paśyati" iti bahu: sūtravad grantha: |
yāvad "iyamucyate divyacakṣurjñāna-

sākṣātkriyābhijñā | iha bhikṣuranekavidhaṃ
pūrvanivāsamanusmarati" iti sūtravad grantha: |

yamucyate-pūrvenivāsānusmṛtijñānasākṣātkriyābhijñā |
iha bhikṣu: parasattvānāṃ parapudgalānāṃ

vitarkitaṃ vicāritaṃ manasā mānasaṃ yathābhūtaṃ
prajānāti | sarāgacittaṃ `sarāgaṃ cittam' iti

yathābhūtaṃ prajānāti, vigatarāgaṃ `vigatarāgam' iti
yathābhūtaṃ prajānāti, sadveṣam....vigatadveṣam.....

samoham.....vigatamoham.....vikṣiptam......saṃkṣiptam....līnam
....pragṛhītam.....uddhatam......

anuddhatam.....avyupaśāntam...vyupaśāntam...samāhitam
...asamāhitam...abhā-

vitam......bhāvitam...avimuktaṃ cittam `avimuktaṃ cittam' iti
yathābhūtaṃ prajānāti |

vimuktaṃ cittaṃ `vimuktaṃ cittam' iti yathābhūtaṃ
prajānāti, iyamucyate-pratyayajñānasākṣātkriyā-

bhijñā | iha bhikṣu: `idaṃ du:khamāryasatyam' iti
yathābhūtaṃ prajānāti, `ayaṃ du:khasamudaya:'....ayaṃ

du:khanirodha:....', `iyaṃ du:khanirodhagāminī pratipad
āryasatyam' iti yathābhūtaṃ prajānāti,

tasyaivaṃ jānata: evaṃ paśyata: kāmāsravāccittaṃ
vimucyate, bhavāsravāccittaṃ vimucyate,

avidyāsravāccittaṃ vimucyate, vimuktasya `vimukto'smi' iti
jñānadarśanaṃ bhavati-`kṣīṇā me

jāti:, yāvat nāhamasmāt bhavaṃ prajānāmi' iti |
iyamucyate-āsravakṣayajñānasākṣātkriyā-

bhijñā |"

ṛddhi: = samādhi: | ṛddhiviṣayo nirmāṇaṃ gamanaṃ ca
ṛddhiviṣaye jñānam, tasya

sākṣātkriyā =
sammukhībhāva:-ṛddhiviṣayajñānasākṣātkriyābhijñā |
divyaṃ śrotram, tatra jñānam,

tasya sākṣātkriyā-divyaśrotrajñānasākṣātkriyā |
paryāyo viśeṣa: | raktaṃ dviṣṭaṃ mūḍhamiti vā

kramo vā paryāya: | kadācit raktam, kadācid dviṣṭam,
mūḍhaṃ ceti, tatra jñānam, tasya sākṣātkriyā |

pūrve nivāsa:, `skandhega:' ivāluk, tasyānusmṛti:, tatra
jñānam, tasya sākṣātkriyeti |

cyutiścopapādaśca cyutyupapādau, tayorjñānam, tasya
sākṣātkriyā | āsravāṇāṃ kṣaya:, tatra jñānam,

tasya sākṣātkriyābhijñeti pratyekamabhisambandha: |

śrāmaṇyaphalavaditi | yathā saṃskṛtaṃ śrāmaṇyaphalaṃ
vimuktimārgasvabhāvam, tadvat ||42||

"cetasi jñānapañcakam" iti | cetasi ceta:
paryāyairyābhijñā, sā jñānapañcakasvabhāvetyartha: |

anāsravasya paracittajñānasya
dharmānvayamārgaparacittajñānatvasambhavāt | sāsravasya ca
saṃvṛti-

paracittajñānasambhavāt |

@865

kṣayābhijñā balaṃ yadvat,

yathāsravakṣayajñānabalamuktaṃ tathā veditavyā | ṣaḍ
daśa jñānānīti | sarvabhūmikā-

'pyeṣā tathaiva jñātavyā |

śeṣāstu

pañca dhyānacatuṣṭaye ||43||

pañcābhijñā: caturthadhyānabhūmikā: |

kasmādārūpyabhūmikā na santi ? tisrastāvanna santi,
rūpālambanatvāt | ceta:-

paryāyābhijñāpi nāsti; rūpatīrthābhiniṣpādyatvāt |
pūrvenivāsasmṛtirapyanupūrvāvasthāntara-

smaraṇābhiniṣpatte: | sthānagotrādyālambanatvācca |

paracittaṃ hi jñātukāma ātmana:
kāyacittayornimittamudgṛhṇāti-kīdṛśe'pi

-------------------

"balaṃ yadvat" iti | yathā āsravakṣayajñānabalam |
āsravakṣayajñānamāsrava-

kṣayālambanamiti cet ? ṣaḍ jñānāni | nirodhajñānasya
dharmānvayakṣayānutpādajñānasaṃjñitatvāt |

saṃvṛtijñānasya ca nirodhālambanatvasambhavāt |
āsravakṣaye sati yajjñānaṃ kṣīṇāsravasantāne

daśajñānasadbhāvāt | evamāsravakṣaye ālambanabhūte
yā'bhijñā sā cedāsravakṣayajñānasākṣātkriyā-

bhijñā, ṣaḍ jñānāni | tadvat | āsravakṣave sati
yā'bhijñā sā cet, daśa jñānāni tadvaditi |

sarvabhūmikāpyeṣeti | `balaṃ yadvad' ityanenaiva
vacanenāyamartho labhyate | yasmācca `pañcaiva

dhyānacatuṣṭaye' ityavadhāryate, tasmādapīyaṃ
ṣaṣṭhyabhijñā sarvabhūmiketi gamyate |

tisrāstāvanna santīti |
ṛddhi-divyaśrotra-divyacakṣurabhijñā: | kasmāt ?
rūpālambana-

tvāt | nahyārūpyāṇāṃ rūpamālambanam;
vibhūtarūpasaṃjñātvāt | rūpatīrthābhiniṣpādyatvāditi
|

rūpatvadvāraniṣpādyatvāt |
rūpālambanamārganiṣpādyatvādityartha: | īdṛśe rūpe
īdṛśaṃ bhavatīti | na

cārūpyāṇāṃ rūpamālambanam | pūrvanivāsānusmṛtirapi
nāsti; anupūrvāvasthānantarasmaraṇābhi-

niṣpatte: | yasmādanupūrvamātmano'vasthāntarāṇi smaranto
niṣpīḍayanti, na cārūpyāṇāṃ kāmāvacarā

dharmā ālambanam | vakṣyati hi -"na maulā: kuśalārūpyā:
sāsravādharagocarā:" (abhi^

ko^ 8.21) iti |

tāni cāvasthāntarāṇi ātmana:
kāmāvacarāṇyabhiniṣpīḍanakāle tasyālambanamiti

etasmāt kāraṇāt tadbhūmikā nāstīti |
sthānagotrādyālambanatvācca | tasmādapi cyuto-

'mutropapanna: | tathā hi sūtra uktam-"amī nāma te sattvā:,
yatrāhamabhūvam evannāmā, evaṃjāti:,

evamāhāra:, evaṃsukhadu:khapratisaṃvedī, evaṃ dīrghāyu:,
evaṃ cirasthitika: evamāyu:paryanta: |

yo'haṃ tasmāt cyuto'mutropapanna:, tasmādapi
cyuto'mutropapanna:, tasmāccyuta ihopapanna:-

iti sākāraṃ sauddeśamanekavidhaṃ pūrvanivāsamanusmarati |
na cārūpyā: sthānagotrādyālambanā:,

adhobhūmyālambanāśca" iti-etasmādapi
kāraṇānnārūpyabhūmikā: |

kathaṃ paracittajñānaṃ rūpatīrthābhiniṣpādyamiti ?  ata
āha-paracittaṃ hi jñātukāma

@866

me kāye kīdṛśaṃ cittaṃ bhavati | evaṃ
pareṣāmapyābhujataścittajñānādabhiniṣpannā bhavati |

abhiniṣpannāyāmabhijñāyāṃ rūpanirapekṣo jānāti |
pūrvanivāsaṃ samanusmartukāma: samanantara-

niruddhamanovijñāno nimittamudgṛhya prātilomyena
avasthāntarāṇi manasikaroti | yāvat

sandhicittam | tato'ntarābhavasyaikakṣaṇaṃ maraṇe'pi
niṣpanno bhavati | evaṃ parasyāpi smarati |

abhiniṣpannāyāṃ vilaṅghyāpi smaraṇam |
anubhūtapūrvasyaiva smaraṇam |

śuddhāvāsānāṃ kathaṃ smaraṇam ?
śravaṇenānubhūtatvāt | ārūpyacyutasyehopapannasya

parasantatyadhiṣṭhānenotpādanam | anyeṣāṃ
svasantatyadhiṣṭhānena |

ṛddhyādīnāṃ tu laghutvaśabdālokamanasikaraṇaṃ prayoga:
||43||

tā: punaretā: pañcabhijñā:-

svādhobhūviṣayā:,

yadbhūmikā ṛddhyabhijñā bhavati tāṃ bhūmiṃ tayā
gacchati | nirmiṇoti adharām,

nottarām | evaṃ divyaśrotrābhijñayā svabhūmikameva
śabdaṃ śṛṇoti adharabhūmikaṃ vā,

nordhvabhūmikam | ceta: paryāyābhijñayā nordhvabhūmikaṃ
cittaṃ jānāti | pūrvanivāsānusmṛtyā

na smarati | cyutopapādābhijñayā na paśyati |

ata evārūpyabhūmikaṃ cittaṃ ceta:
paryāyapūrvanivāsābhijñābhyāṃ na gṛhṇāti; ūrdhva-
bhūmikatvāt |

kathametā labhyante ? anucitā: prayogata:

-------------------

iti vistara: | ābhujata iti | ābhogaṃ kurvata: |
nimittamudgṛhyeti | cittaprakāraṃ paricchidyetyartha: |

tatprātilomyeneti | tasyaiva cittasya pratīpaṃ
samanantaraniruddhāni avasthāntarāṇi manasi karoti

vilaṅghyāpi smaraṇamiti | evaṃ janma dve vā vilaṅghyāpi
vyatikramyāpi smaraṇam |

śuddhāvāsānāṃ kathaṃ smaraṇamiti |
yadyanubhūtapūrvasyaiva smaraṇam, na hi
śuddhāvāsānāmihā-

gamanamasti; anāgāmitvāt tena naiṣāmihānubhūti: | nāpi
tatra, pṛthagjanānāṃ tatrānupapatte: ?

śravaṇenānubhūtatvāditi | śrutaṃ hi tena
bhavati-śuddhāvāsā nāma devā evambhūtā iti | dvividho

hyanubhava:-darśanānubhava:, smaraṇānubhavaśca |
parasantatyadhiṣṭhānenotpādanamiti | dhyānasaṃgṛhītaṃ

pūrvenivāsānusmṛtijñānam, tena cārūpyāvacaraṃ cittaṃ
na gṛhṇāti | kathaṃ ca puna: parasantatya-

dhiṣṭhānenotpādanam ? samanantaraniruddhānmanovijñānāt
parakīyaṃ nimittamudgṛhyeti vistara: |

anyeṣāmiti | ye ārūpebhyo na pracyutā:, teṣāṃ
svasantatyadhiṣṭhānenaivotpādanam; pūrvenivāsānu-
smṛtijñānasya sukaratvāt |

ṛddhyādīnāmiti |
ṛddhi-divyaśrotra-divyacakṣurabhijñānāṃ tisṛṇāṃ
yathākramaṃ laghutva-

manasikaraṇam ṛddhe prayoga: | śabdamanasikaraṇaṃ
divyaśrotrasya | ālokamanasikaraṇaṃ

divyacakṣuṣa: ||43||

kathametā labhyanta iti | prāptimadhikṛtya praśna: |
sammukhībhāvastu cittānām | anucittānāṃ

@867

labhyā: ucitāstu virāgata: |

janmāntarābhyastā abhijñā vairāgyato labhyante,
vaiśeṣikya: prayogata: | sarvāsāṃ

tu prayogeṇotpādanam |

tṛtīyā trīṇyupasthānāni,

ceta:paryāyābhijñā trīṇi
vedanācittadharmasmṛtyupasthānāni; cittacaittālambanatvāt
|

ādyaṃ śrotrarddhicakṣuṣi ||44||

`abhijñā' iti vartate |
ṛddhidivyaśrotradivyacakṣurabhijñā:
smṛtyupasthānamityartha: |

rūpālambanatvāt | ṛddhiścaturbāhyāyatanālambanā,
anyatra śabdāt | divyaśrotracakṣurabhijñe

śabdarūpāyatanālambane |

kathaṃ tarhi "cyutyupapādajñānenaiva amī bata bhavanta:
sattvā: kāyaduścaritena

samanvāgatā:" ityevamādi ? na tattena jānāti |
abhijñāparivārajñānaṃ tu tadanyadāryāṇā-

mutpadyate yenaivaṃ jānanti | anirdhāraṇāccheṣe
catu:smṛtyupasthānasvabhāve iti siddham ||44||

avyākṛte śrotracakṣurabhijñe itarā: śubhā: |

divyacakṣu: śrotrābhijñe avyākṛte | te
punaścakṣu:śrotravijñānasamprayuktaprajñe |

kathaṃ tarhi te caturdhyānabhūmike sidhyata: ?
āśrayavaśena tadbhūminirdeśāt | tadāśraye

-------------------

ca prayogata eva | anucitā: prayogata iti | vaiśeṣikyo yā
anutpādapūrvā: | sarvāsāṃ tu

prayogeṇotpādamiti | yāśca vairāgyāllabhyante, yāśca
prayogata:, tāsāṃ sarvāsām |

anyatra śabdāditi | uccheditvāt śabdo na nirmīyate |
vakṣyati hi-"kāmāptaṃ nirmitaṃ

bāhyaṃ caturāyatanam" (abhi^ ko^ 7.49) iti |

kathaṃ tarhīti vistara: | yadi cakṣurabhijñā
rūpāyatanālambanā, kathaṃ tarhi cyutyupapādajñānena

amī bata bhavanta: sattvā: kāyaduścaritena samanvāgatā
ityevamādi | na vāṅmanaskarmasamanvāga-

māścakṣurvijñānena gṛhyante | ādiśabdena
mithyādṛṣṭigrahaṇam | na taditi | tad
vāṅmanaskarmasamanvāga-

mādi tena cakṣurjñānena na jānāti | kena tarhi ?
ityāha-abhijñāparivārajñānaṃ tu taditi | mānasaṃ

tadityartha: | śeṣe iti | pūrvenivāsānusmṛti
āsravakṣayābhijñe | te catu:smṛtyupasthānasvabhāve |

katham ? āsravakṣayābhijñā catu:smṛtyupasthānasvabhāvā:
daśajñānasvabhāvatvāt | ṣaḍjñāna-

svabhāvatve'pi kāyavedanācittasmṛtyupasthānānyapi
anyagatāni bhāvyante ||44||

kathaṃ tarhi te caturdhyānabhūmike sidhyata: ? na hi
dvitīyādidhyānabhūmikaṃ cakṣurjñānaṃ

śrotrajñānaṃ vāsti; cakṣu:śrotravijñānasamprayuktatvāt
| tayośca dvitīyādiṣu dhyāneṣu abhāvāt |

vakṣyati hi-

"kāyākṣiśrotravijñānaṃ vijñaptyutthāpakaṃ ca yat |

dvitīyādau tadādyāptam" (abhi^ ko^ 8.13) iti |

āśrayavaśeneti vistara: | cakṣu:śrotrāśayavaśena
tajjñānayorapi caturdhyānabhūmikatvam |

@868

hi cakṣu:śrotre caturdhyānabhūmike | ānantaryamārgavaśena
vā | anyāścatasra: kuśalā: | yattarhi

prakaraṇeṣūktam-"abhijñā katamā ? kuśalā prajñā" ( )
iti ? prādhānika

eṣa nirdeśa:, bāhuliko vā |

āsāṃ cābhijñānām-

tisro vidyā:,

purvanivāsacyutyupapādāsravakṣayajñānasākṣātkriyāstisra:
aśaikṣyo vidyā ucyante |

kasmādetā eva nānyā: ?

avidyāyā: pūrvāntādau nivarttanāt ||45||

etā hi pūrvāparāntamadhyasammohaṃ vyāvartayanti
yathākramam ||45||

āsāṃ paramārthena

aśaikṣyantyā,

āsravakṣayajñānasākṣātkriyaivāśaikṣī vidyā |

tadākhye dve tatsantānasamudbhavāt |

-------------------

cakṣu:śrotre caturdhyānabhūmike vyavasthāpyete |
prādhānika eṣa nirdeśo bāhuliko veti | pradhāne

bhava: prādhānika: | evaṃ bāhulika: | kuśalā abhijñā
pradhānabhūtā | atastadapekṣyanirdeśa: kriyate-

kuśalā prajñā abhijñeti | athavā-bāhulyenābhijñā:
kuśalā: | ata evaṃ nirdeśa iti |

mudgādibhāve'pi māṣarāśivyapadeśavat ||

"pūrvāntādau nivartanāt" | yāvad yathākramamiti |

bhagavadviśeṣādayastāvadāhu:-pūrvāntasammohaṃ
pūrvenivāsānusmṛtyā nivartayati |

cyutyupapādābhijñayā madhyasammoham |
āsravakṣayābhijñayā aparāntasammoham | nāparamasmād

bhavaṃ prajānātīti teṣāṃ
vyākhyānakārāṇāmabhiprāya: | atīta:, pratyutpanna:,
anāgato'dhveti

adhvānukrama: | tasmādevamarthagatiriti |

ācāryasaṅghabhadrastu vyācaṣṭe-pūrvāntādau nivartanāt
| pūrvenivāsābhijñā hi pūrvāntasammohaṃ

vyāvartayati | aparāntasammohaṃ cyutyupapādābhijñā |
madhyasammohanāsravakṣayābhijñeti | ataśca

tisṛṇāmeva vidyātvam | pūrvayātmaparavipaddarśanāt
saṃvegotpatte:, parayā pareṣāmeva | tathā saṃvigrasya

bhūtārthāvagamāt tṛtīyeti |

kimatra pratipattavyam ? ācāryasaṅghabhadravyākhyānameva
yuktarūpaṃ paśyāma: |

ācāryasyāpi tathaivābhiprāyo lakṣyate |
tathāhi-`pūrvenivāsacyutyupapāda āsravakṣaya-

jñānasākṣātkriyāstisra:' ityuktvā''ha-etā hi
pūrvāntāparāntamadhyasammohaṃ vyāvartayanti

yathākramam' iti | kathaṃ punargamyeteti ? tisra
evābhijñāstisro vidyā iti | yasmādevamāha-

"aśaikṣī pūrvenivāsānusmṛtijñānasākṣātkriyā vidyā,
aśaikṣī cyutyupapādajñāna-sākṣātkriyā

vidyā, aśaikṣī āsravakṣayajñānasākṣātkriyā vidyā"
iti vidyātrayavyavasthāpanānu-sūtrādeva |

evaṃ hyāha-tripaṭo bhavati trividya iti ||45||

@869

anye dve aśaikṣyasantānasambhūtatvādaśaikṣyāvucyete |
naiva tu te śaikṣyau nāśaikṣyau |

kiṃ punarete abhijñe śaikṣyasya nocyete ? yata: śaikṣyau
vidye nocyete |

iṣṭe śaikṣasya nokte tu vidye sāvidyantate: ||46||

na hi sāvidyasantāne vidyāvyavasthānaṃ yujyate;
punarapyavidyābhibhavāt ||46||

āsāṃ cābhijñānām

ādyā tṛtīyā ṣaṣṭhī ca prātihāryāṇi,

ṛddhiceta:paryāyāsravakṣayābhijñāstrīṇi
prātihāryāṇi yathākramam ṛddhyādeśanā-

nuśāsanapratihāryāṇi | vineyamanasāmādito'tyarthaṃ
haraṇāt prātihāryāṇi; prātiśabda-

yorādikarmabhṛśārthatvāt | pratihatamadhyasthānāṃ
manāṃsyebhi: pratiharantīti prātihāryāṇi

vā |

eṣāṃ puna:

śāsanam |

agryam,

anuśāsanaṃ prātihāryamagryam |

avyabhicāritvāddhiteṣṭaphalayojanāt ||47||

ṛddhyādeśane hi vidyā vikriyete | asti hi ca gāndhārī
nāma vidyā yayākāśena

gacchati | īkṣaṇikā ca nāma vidyā yayā paracittaṃ
jānāti | na tu yathābhūtānuśāsanamanyathā

śakyaṃ kartum; avyabhicāritvāt | pradhānamāvarjanamātraṃ
ca tābhyāmanuśāsanaprātihāryeṇa

tu hitena iṣṭena phalena yogo bhavati,
upāyopadeśādityevāvaśyam ṛddhirityucyate ||47||

keyamṛddhi: ? vaibhāṣikanyāyena

ṛddhi: samādhi:,

ṛdhyatyaneneti kṛtvā yojayitavyam |

kiṃ tena samṛdhyati ?

-------------------

aśaikṣī vidyeti | anāsravatvādityabhiprāya: | naiva tu te
pūrvenivāsacyutyupapādābhijñe

na śaikṣyau nāśaikṣyau, sāsravatvāt ||46||

trīṇi prātihāryāṇi yathākramamiti |
ṛddhiviṣayābhijñā ṛddhipratihāryam | ceta: paryāyā-

bhijñā ādeśanāpratihāryam | īdṛśaṃ te cittamiti |
āsravakṣayābhijñā anuśāsanaprātihāryam |

yathābhūtopadeśa ityartha: |
prātiśabdayorādikarmabhṛśārthatvāditi | pra-śabda:
ādikarmārtha: | idamanena

karma prārabdhamiti | ati-śabdaśca bhṛśārtha:, atigata iti
| tadidamuktaṃ bhavati-vineyamanasām

ādita: ādau atibhṛśaṃ harantyebhiriti prātihāryam |
pratihatamadhyasthānāmiti | nairuktaṃ

vidhimāśrityoktam | "varṇāgamo varṇaviparyayaśca" iti
yojyam |

"avyabhicāritvāt" iti | kleśakṣayanāntarīyatvāditi ||47||

@870

gamanaṃ nirmāṇaṃ ca,

tatastatra

gatistridhā |

śarīravāhinī ādhimokṣikī, manojavā ca tatra gati: |

śāsturmanojavā,

manasa ivāsyā java iti manojavā gatirbuddhasyaiva, nānyasya;
sudūramapi deśaṃ

cittotpādakālena gamanāt | ataeva "acintyo buddhānāṃ
buddhaviṣaya:" ityuktaṃ bhagavatā |

itare tu gatī buddhasyānuktasiddhe |

anyeṣāṃ vāhinyapyādhimokṣikī ||48||

śrāvaka-pratyekabuddhānāṃ śarīravāhinī ca gati: |
pakṣivat krameṇa śarīravāhanāt |

ādhimokṣikī ca; dūrasyāsannādhimokṣeṇāśvāgamanāt |

nirmāṇaṃ punardvividham-kāmāvacaram, rūpāvacaraṃ ca
||48||

tatra tāvat

kāmāptaṃ nirmitaṃ bāhyaṃ caturāyatanam,

kāmāvacaraṃ nirmāṇaṃ
rūparasagandhaspraṣṭavyāyatanasvabhāvam |

tat puna:

dvidhā |

svaparaśarīrasambaddham |

rūpāptaṃ dve tu,

rūpāvacaranirmāṇaṃ dve-rūpa-spraṣṭavyāyatane; tatra
gandharasābhāvāt | tadapi dvividhaṃ

tathaiva | kāmadhātāvidaṃ caturvidhaṃ nirmāṇam, evaṃ
rūpadhātau-ityaṣṭavidhaṃ samāsato

nirmāṇam |

kathaṃ rūpadhātūpapannasya kāmāvacaranirmāṇe
gandharasābhyāṃ na samanvāgamo bhavati ?

vastrābharaṇavanna samanvāgama: |

-------------------

ṛddhyatīti | sampadyata ityartha: |
dūrasyāsannādhimokṣeṇeti | adhimokṣeṇa nirvṛttā ādhi-

mokṣikī | yad dūraṃ tadāsannamadhimucya tenā śvāgamanāt
ādhimokṣikītyucyate ||48||

"bāhyaṃ caturāyatanam" iti | nādhyātmikaṃ nirmīyate |
tannirmāṇe satyapūrvasattvaprādurbhāva-

prasaṅgāt | svaparaśarīrasambaddhamiti | yat svātmā
siṃhāyate, nāgāyate vā, tat svaśarīrasambaddham |

yat svātmano bahirnirmīyate-siṃho nāgo vā, tat
paraśarīrasambaddham |

dvividhaṃ tathaiveti | svaparaśarīrasambaddham | evaṃ
rūpadhātāviti | yathā kāmadhātūpapanno

dvividhaṃ nirmāṇaṃ nirmiṇoti-kāmāvacaram rūpāvacaraṃ
ca | tadapi dvividhaṃ svaparaśarīrasambaddhamiti

caturvidham | evaṃ rūpadhātūpapanno'pi caturvidhaṃ
nirmiṇoti | ityaṣṭavidhaṃ samāsato nirmāṇam |

@871

dvyāyatanaṃ nirmiṇotītyapare |

kiṃ khalvabhijñayaiva nirmāṇaṃ nirmīyate ? netyucyate |
kiṃ tarhi ? abhijñāphalai: |

nirmāṇacittaistāni caturdaśa ||49||

tāni punaścaturdaśa nirmāṇacittāni ||49||

yathākramaṃ dhyānaphalaṃ dve yāvat pañca,

prathamadhyānaphalaṃ dve kāmadhātuprathamadhyānabhūmike
nirmāṇacitte | dvitīyadhyānaphalaṃ

trīṇi kāmadhātuprathamadvitīyadhyānabhūmikāni | evaṃ
tṛtīyacaturthadhyānabhūmikāni catvāri

pañca ca yojyāni |

svabhūmikādharabhūmikaṃ nirmāṇacittaṃ dhyānaphalaṃ
veditavyam |

nordhvajam |

nordhvabhūmikaṃ nirmāṇacittamadharadhyānaphalamasti |
dvitīyādidhyānaphalaṃ kāmāvacaraṃ

nirmāṇaṃ prathamadhyānabhūmikād gatito viśiṣyate |

tallābho dhyānavat,

teṣāṃ ca nirmāṇacittānāṃ dhyānavallābha: |

kiṃ khalu nirmāṇacittādeva syāt vyutthānam ? nāstyetat |
yasmādutpadyate-

śuddhāt tat svataśca,

śuddhakāddhyānādantaraṃ nirmāṇacittamutpadyate
nirmāṇacittādvā, nānyata: |

-------------------

vastrābharaṇavanna samanvāgama iti | yathā ca
vastrābharaṇai: svaśarīrasambaddhairapyasattva-

saṅkhyātatvāt indriyādhiṣṭhānāsambaddhatvād vā na
samanvāgama:, tadvat |

dvyāyatanamiti | rūpa-spraṣṭavyāyatanam, na
gandharasāyatanam; samanvāgamābhāvādityabhi-

prāya: | na śabdāyatanam, ucchidyatvāt |
abhighātajatvādityapare | āgantukatvādityabhi-

prāya: ||49||

dvitīyadhyānaphalaṃ trīṇīti | adharabhūmike ca dve,
svabhūmikaṃ ceti | catvāri pañca ca

yojyānīti | tṛtīyadhyānabhūmikāni catvāri |
adharabhūmikāni trīṇi, svabhūmikaṃ ceti |

dvitīyādidhyānaphalānīti vistara: | dvitīyadhyānaphalaṃ
nirmāṇaṃ yannirmātrā nirmitam |

prathamadhyānabhūmikāt nirmāṇaphalāt
prathamadhyānaphalād gatito viśiṣyate | tad
dvitīyadhyānaphalaṃ

nirmāṇaṃ dvitīyāṃ dhyānabhūmiṃ gacchati |
prathamadhyānaphalaṃ tu tāṃ na gacchati, kiṃ tarhi ?
prathamadhyāna-

bhūmimeveti gamanaviśeṣād viśiṣyate |

evaṃ tṛtīyādidhyānaphalaṃ yojyam |

dhyānavallābha iti | mauladhyānānāmiva vairāgyato
nirmāṇacittānāṃ lābha: |

śuddhakād dhyānād anantaraṃ nirmāṇacittamiti |
nirmāṇacittasammukhībhāve yadādyaṃ tat

śuddhakādutpadyate | nirmāṇacittādveti |
dvitīyādipravāhe |

@872

tato'pi te ||50||

nirmāṇacittādapi śuddhakaṃ dhyānaṃ nirmāṇacittaṃ
cotpadyate, nānyat | na hi

samādhiphalasthitasyāpraviśya puna: samādhiṃ tasmād
vyutthānamasti ||50||

sarvasya ca nirmitasya

svabhūmikena nirmāṇam,

nānyabhūmikena nirmāṇacittenānyabhūmikaṃ nirmāṇaṃ
nirmīyate |

bhāṣaṇaṃ tvadhareṇa ca |

svabhūmikena ceti ca-śabda: |
kāmadhātuprathamadhyānabhūmiko hi nirmita: sva-

bhūmikenaiva cittena bhāṣyate | ūrdhvabhūmikastu
prathamadhyānabhūmikena; ūrdhvaṃ vijñaptisamutthā-

pakābhāvāt |

bahūnāṃ nirmitānāṃ bhāṣaṇaṃ

nirmātraiva sahāśāstu:,

buddhādanyasya nirmāṇaṃ nirmātrā saha bhāṣyate | yadā
ca bahavo nirmitā bhavanti

tadā yugapad bhāṣante |

ekasya bhāṣamāṇasya bhāṣante saha nirmitā: |

ekasya tūṣṇībhūtasya sarve tūṣṇīmbhavanti te ||" ( )

iti gāthā |

buddhasya pūrvaṃ paścādvā yathecchaṃ nirmitā bhāṣante |

yadā bhāṣaṇacittaṃ tadā nirmāṇacittābhāva:,
nirmāṇacittābhāvannirmitābhāva iti

kathamenaṃ bhāṣayanti ?

adhiṣṭhāyānyavarttanāt ||51||

nirmāṇamadhiṣṭhāyāvasthānakāmatayā anyena cittena
vācaṃ pravartayanti ||51||

-------------------

nirmāṇacittādapi śuddhakamiti | nirmāṇacittād vyutthāne
nirmāṇacittaṃ ca pravāhe |

samādhiphalasthitasyeti | samādhinirmāṇacittasthitasya
||50||

urdhvabhūmikastviti | dvitīyādidhyānabhūmika: |
prathamadhyānabhūmikena bhāṣyate | ūrdhvaṃ

dvitīyādiṣu vijñaptisamutthāpakasya savitarkasya
savicārasya cittasyā bhāvāt |

nirmāṇacittābhāvānnirmitābhāva iti | nimittābhāve
naimittikasyāpyabhāva ityasantaṃ

kathamenaṃ nirmitaṃ bhāṣayantītyabhiprāya: |

"adhiṣṭhāyānyavartanāt" iti | nirmāṇacittena nirmitaṃ
nirmāya tataścādhiṣṭhāyāvasthāna-

kāmatayā tiṣṭhatvetaditi | tata uttarakāla manyena
vijñaptisamutthāpakena savitarkasavicārakeṇa

cittena vācaṃ pravartayanti nirmātāra: | pūrvābhiprāyaṃ
hi santatiranuvartate | pūrvaṃ hi tena cetasi

vyavasthāpitam-nirmāṇaṃ nirmāsyāmi, tadadhiṣṭhāsyāmi,
tadvācayiṣyāmīti ||51||

@873

kiṃ jīvita evādhiṣṭhānamanuvartate, atha mṛtaścāpi ?

mṛtasyāpyastyadhiṣṭhānam,

āryamahākaśyapādhiṣṭhānena tadasthiśaṅkalāvasthānāt
| tattu-

nāsthirasya,

asthirasya tu bhāvasya nāstyadhiṣṭhānam; āryakāśyapena
māṃsādīnāmadhiṣṭhānāt |

apare tu na |

apare punarāhu:-nāsti mṛtasyādhiṣṭhānam |
asthiśaṅkalāvasthānaṃ tu devatānu-

bhāvāditi |

kimekena cittenaikameva nirmitaṃ nirmiṇoti ?

ādāvekamanekena jitāyāṃ tu viparyayāt ||52||

ādita ekaṃ nirmitamanekena nirmāṇacittena nirmiṇoti |
jitāyāṃ tvabhijñāyāmekena

cittenānekaṃ nirmiṇoti yāvannirmātumiṣṭaṃ bhavati ||52||

atha kiṃ sarvanirmāṇacittamavyākṛtaṃ bhavati ?

avyākṛtaṃ bhāvanājam,

yadbhāvanāphalaṃ tadavaśyamavyākṛtaṃ bhavati |

trividhaṃ tūpapattijam |

upapattipratilambhikaṃ tu nirmāṇacittaṃ
kuśalākuśalamavyākṛtaṃ bhavati devanāga-

piśācādīnām | tatkṛtaṃ ca svaparasambaddhaṃ nirmāṇaṃ
navāyatanikaṃ bhavati; asvabhāvarūpyā-

yatanatvāt, indriyāvinirbhūtatvāt | na tvindrayaṃ
nirmīyate |

-------------------

avasthādvaye'dhiṣṭhānasambhavāt pṛcchati-kiṃ jīvita
evādhiṣṭhānamityādi |

āryamahākāśyapādhiṣṭhāneneti |
āryamahākaśyapādhimokṣeṇetyartha: ||52||

"trividhaṃ tūpapattijam" iti | kadāciddhi devādaya:
parānugrahārthaṃ parān nirmiṇvanti,

kadācid viheṭhanārthamityādi | tatkṛtaṃ ceti vistara: |
devādikṛtaṃ ca | svaparasambaddhaṃ nirmāṇaṃ

navāyatanikam | kuta: ? asvabhāvarūpyāyatanatvāt |
yasmādaśabdāni cakṣurāyatanarūpāyatanādīni

tatra santīti śabda: santānābhāvānna nirmīyate |
acittakatvācca na manodharmāyatanam | acittako

nirmātā iti kathaṃ gamyate ? śāstrāt | evaṃ hi
āha-"tannirmitaścāturmahābhūmiko vaktavya: ?

na cāturmahābhūmiko vaktavya: | āha-cāturmahābhūmiko
vaktavya: upādāyarūpika:, nopādāya-

rūpiko vaktavya: | āha-upādāyarūpiko vaktavya:, acittako
vaktavya: | kasya cittavaśena

vartanta iti vaktavyam ? āha-nirmātu: cittavaśena vartante
iti | yadi tarhi navāyatanikaṃ

nirmīyate, indriyanirmāṇāt kathaṃ
nāpūrvasattvaprādurbhāvo bhavati ? sattvasaṅkhyātāni
hīndriyāṇi"

iti | ata āha-indriyāvinirbhūtatvāditi |
yasmāccakṣurādibhirindriyai: pañcabhi: svapara-

śarīrasambaddhaṃ nirmāṇaṃ
rūpa-rasa-spraṣṭavyasvabhāvavinirbhāgenāvasthitaṃ bhavat
navāyatanika-

@874

kimeṣaiva dvividharddhi: bhāvanāmayī copapattilābhikā ca ?

eṣā ca dvividhā

ṛddhirmantrauṣadhābhyāṃ ca karmajā ceti pañcadhā ||53||

samāsata: pañcavidhāmṛddhiṃ varṇayanti-bhāvanāphalam,
upapattilābhikām,

mantrajām, auṣadhajām, karmajāṃ ca | yathā māndhātu:,
antarābhavikānāṃ ca ||53||

yadidaṃ divyaśrotramuktaṃ cakṣuśca, kimete divye eva ?
āhosvit divye iva

divye, yathā bodhisattvacakrarvitagṛhapatiratnānām ?

divyaśrotrākṣiṇī,

yasmāt te

rūpaprasādau dhyānabhūmikau |

dhyānasamāpannasya śabdālokābhogaprayogeṇa
dhyānabhūmikāni bhūtānyupādāyarūpa-

prasādau nirvartete cakṣu: śrotrasāmantake
rūpaśabdayordarśanaśravaṇahetū iti dhyānabhūmikatvāt

divye eva te cakṣu:śrotre |

te ca puna:-

sabhāgāvikale nityaṃ dūrasūkṣmādigocare ||54||

nāsti divyaṃ cakṣu: śrotraṃ ca tatsabhāgaṃ nityaṃ
vijñānasahitatvāt, nāpi vikalam;

kāṇavibhrāntābhāvāt, rūpāvacarasattvavat |
dūrasūkṣmavṛtānyapi rūpāṇi śabdāśca

tayorviṣaya: | āha cātra-

dūrasthamāvṛtaṃ sūkṣmaṃ sarvataśca na paśyati |

māṃsacakṣuryato rūpamato divyaṃ dṛgiṣyate ||

kiyad dūraṃ punardivyena cakṣuṣā paśyati ? yasya
yādṛśaṃ cakṣurbhavati | śrāvaka-
pratyekabuddhabuddhāstvanabhisaṃskāreṇa
sāhasra-dvisāhasra-trisāhasrakān lokadhātūn

yathāsaṃkhyaṃ paśyanti ||54||

-------------------

mityucyate | na tvindriyaṃ nirmīyate-ityeṣa siddhānta: | yat
punastadeva svaparaśarīrāsambaddhaṃ

nirmiṇoti taccaturāyatanikameva bhavati ||

yathā māndhāturantarābhavikānāṃ ceti | karmajāyā
ṛddheretadudāharaṇamucyate ||53||

kimete divye eveti | kimayaṃ divyaśabdo mukhyavṛtti:,
āhosvit aupacārika

ityabhiprāya: | yadi hi `ete divi bhave divye' ityartho
gṛhyate, mukhyavṛttirayaṃ śabdo bhavati;

atha tu divye iveti divye iti, aupacārika: | yathā
bodhisattva-cakravarti-gṛhapatiratnānāmiti

aupacārike dṛṣṭāntaṃ darśayati |

vijñānasahitatvāditi |
rūpadarśanamukhenābhinihatatvānnityaṃ vijñānasahitamiti
sabhāga-

meva | kāṇavibhrāntābhāvāditi | kāṇam =
ābhyantaravikalam | vibhrāntam = kekaram, sarvataśca

@875

abhisaṃskāreṇa tu

dvitrisāhasrakāsaṃkhyadṛśo'rhatkhaḍgadaiśikā: |

sarvābhisaṃskāreṇa saha śrāvako'pi dvisāsahasraṃ
lokadhātuṃ divyena cakṣuṣā

paśyati | trisāhasraṃ khaḍgaviṣāṇakalpa: | buddhastu
bhagavānasaṃkhyeyān lokadhātūn paśyati  yāvadevecchati |

kimṛddhirevopapattilābhikā bhavati, athānyadapi ?

anyadapyupapattyāptam,

divyaśrotrādikamapi catuṣṭayamupapattipratilabdhamasti | na
tūpapattyāptaṃ kiñcidabhi-

jñākhyāṃ labhate |

yattūpapattipratilambhikaṃ divyaṃ cakṣu:,

tad dṛśyo nāntarābhava: ||55||

abhijñācakṣuṣaiva hyantarābhavo dṛśyate,
nopapattipratilabdhena ||55||

cetojñānaṃ tu tat tredhā,

`upapattyāptam' iti vartate | paricittajñānaṃ
tūpapattipratilabdhaṃ trividhaṃ veditavyaṃ

kuśalākuśalāvyākṛtam |

tarkavidyākṛtaṃ ca yat |

yaccāpi tārkikaṃ paricittajñānam, naimittikānāṃ yacca
vidyākṛtam-tadapi trividhaṃ

veditavyam | na yathā bhāvanāphalaṃ kuśalameva |
upapattipratilambhikābhyāṃ tu paracittajñāna-

pūrvanivāsānusmṛtibhyām |

jānate nārakā ādau,

yāvanna du:khavedanābhyāhatā bhavanti | anyagatisthā
nityaṃ jānate |

-------------------

na paśyatīti | arthāduktaṃ bhavati-divyaṃ cakṣu:
pṛṣṭhato'pi paśyati, pārśvato'pi paśyati; na

tvevamadivyaṃ cakṣuriti ||54||

divyaśrotrādikamapi catuṣṭayamiti | ādi-śabdena divyaṃ
cakṣu:, pūrvenivāsānusmṛti:,

paracittajñānaṃ ca | etadapi divyaśrotrādikaṃ catuṣṭayam
| upapattipratilabdhamasti | divyaṃ cakṣu:

keṣāmupapattipratilambhikam ? kāmāvacarāṇāṃ devānām,
anāgāmināṃ ca rūpāvacarāṇām,

nārūpyāvacarāṇām | tatra rūpābhāvād dṛṣṭi: gamanaṃ
nirmāṇaṃ ca nāsti | nāpi divyaṃ śrotraṃ

cakṣuścāsti | paracittajñānamapi nāsti;
svaparasantānaparicchedābhāvāt | pūrvenivāsānusmṛtirapi

nāsti; kāmarūpāvacarasattvavat tādṛśyātmabhāvasya
asamudgamāt | athavā sarvā api abhijñā

na santi; kāmarūpāvacarasattvavat
tādṛśasyātmabhāvasyāsamudgamāt ||55||

na yathā bhāvanāphalaṃ kuśalameveti |
viparītadṛṣṭānta: |

anyagatisthā nityaṃ jānata iti | tābhyāṃ
paracittapūrvenivāsānusmṛtibhyāṃ devādigatisthā

nityaṃ jānate; du:khavedanāvyāhatatvāt |

@876

nṛṇāṃ notpattilābhikam ||56||

manuṣyāṇāmetad yathoktamṛddhyādikaṃ
nāstyupapattilābhikam |

yattarhi prakṛtijātismarā bhavanti ? karmaviśeṣajā'sau
teṣām |

trividhā hi pūrvanivāsānusmṛti:-bhāvanāphalam,
upapattipratilabdhā, karmajā

ceti ||56||

abhidharmakośabhāṣye jñānanirdeśo nāma

saptamaṃ kośasthānaṃ samāptam ||

-------------------

"nṛṇāṃ notpattilābhikam" iti | mānuṣyāṇāmetad
yathoktam ṛddhyādikaṃ vairāgyalābhikaṃ

tarkavidyauṣadhakarmakṛtaṃ cāsti | na
tūpapattikalābhikamasti |

yattarhi prakṛtijātismarā iti | prakṛtijātismaratvaṃ
pūrvenivāsānusmṛtyā, sā copapattau

bhavatīti | katham ? asāvutpattilābhikā na
bhavatītyabhiprāya: | āha-karmaviśeṣajāsau

teṣāmiti | teṣāṃ bodhisattvānāṃ karmaviśeṣanirvṛttā:
| upapattilābhikaṃ hi nāma yadupapattikāle

eva sarveṣāṃ nisargo labhyate, na tu yat
kasyacidevopattikālādūdhvam | yathā-pakṣiṇā-

mākāśagamanam | tasmāt karmaviśeṣajāsau teṣām |

kathamiti ? āha-trividhā hīti vistara: | bhāvanāphalaṃ
yathoktam | upapattipratilabdhā

devādīnām | karmajā yathā teṣāṃ bodhisattvānāmiti
||56||

ācāryayaśomitrakṛtāyāmabhidharmakośavyākhyāyāṃ

saptamaṃ kośasthānaṃ samāptam ||

@877

ūṃ^ namo buddhāya

aṣṭamaṃ kośasthānam

(samāpattinirdeśa:)

jñānādhikāreṇa jñānamayānāṃ guṇānāṃ kṛto
nirdeśa: | anyasvabhāvānāṃ tu kartavya

ityādita eva dhyānānyārabhyante; sarvaguṇāśrayatvāt |

dvidhā dhyānāni,

samāsato dvividhāni dhyānāni,
upapatti-samāpattidhyānabhedāt |

tāni puna:-

catvāri,

prathamaṃ dhyānaṃ yāvaccaturtham |

tatra dhyānopapattaya: punarna vaktavyā: |
lokanirdeśakośasthāne (tṛtīye) hi

proktāstadupapattaya: |

kathaṃ proktā: ?

"pṛthak pṛthak |

dhyānaṃ tribhūmikaṃ tatra caturthaṃ tvaṣṭabhūmikam ||"
(abhi^ ko^ 3.2) iti |

samāpattidhyānaṃ tu vaktavyam | ata ucyate-

samāpatti: śubhaikāgryam,

abhedena kuśalacittaikāgratā dhyānam; samādhisvabhāvatvāt
|

pañcaskandhāstu sānugam ||1||

-------------------

sphuṭārthāvyākhyāyāṃ

aṣṭamaṃ kośasthānam

(samāpattinirdeśa:)

saptamādanantaramaṣṭamasya kośasthānasyopanyāse
sambandhaṃ darśayan āha-jñānādhikāreṇeti

vistara: | jñānādhikāreṇa daśānāṃ
jñānānāmadhikāreṇa jñānamayānāṃ
jñānasvabhāvānāṃ praṇidhijñānā-

bhijñādīnāṃ kṛto nirdeśa: | anyasvabhāvānāṃ tu
samādhyādīnāṃ kartavya: | sarvajñāśrayatvāditi |

kāmam ārūpyā api guṇāśrayā bhavanti, na
sarvaguṇāśrayā: | dhyānāni tu sarvaguṇāśrayā iti |

"dvidhā dhyānāni" iti | kāryadhyānāni, kāraṇadhyānāni
cetyartha: |

"śubhaikāgryam" iti | śubhānāṃ cittānāmaikāgryam |
abhedeneti | sarveṣāmapi lakṣaṇānām

etallakṣaṇam | ata āha-samādhisvabhāvatvāditi |
dhyānānāmiti vākyaśeṣa: |

athavā abhedeneti samādhimātragrahaṇam |

bhedena "pañcaskandhāstu sānugam" iti |
avijñaptirūpamātrarūpaskandha: |

@878

saparivāraṃ tu pañcaskandhabhāvaṃ veditavyam |

keyamekāgratā nāma ? ekālambanatā |

evaṃ tarhi cittānyevaikālambanāni samādhi:, na caitasikaṃ
dharmāntaramiti prāpnoti ?

na cittānyeva samādhi: | yena tu tānyekāgrāṇi vartante sa
dharma: samādhi: | saiva

cittaikāgratā |

nanu ca kṣaṇikatvāt sarvaṃ cittamekāgyram, dvitīyasya
tasmādavikṣepa iti cet ?

samprayukte samādhivaiyarthyam | yata eva ca kāraṇāt
samādhi:, tata eva kāraṇāt

cittānāmekālambanatvaṃ kiṃ neṣyate, mahābhūmikatvācca
samādhe: sarvacittānāmekāgratā-

prasaṅga: ? na; durbalatvātsamādhe: |

cittānyevaikāgrāṇi samādhi: | tathā hyadhicittaṃ śikṣā
cittapariśuddhipradhānaṃ ca

sūtre catvāri dhyānānyuktānītyapare |

dhyānamiti ko'rtha: ? dhyāyantyaneneti | prajānantītyartha:
| samāhitacittasya yathā-

bhūtaprajñānāt | cintanārtho hyeṣa dhātu: | cintanaṃ ca
prajñeti siddhānta: |

-------------------

ekālambanatā ekālambanatvaṃ cittānām | kiṃ puna:
kāraṇaṃ caittānāmapyekālambanatve

ekālambanatvaṃ cittānāmityucyate, na punarekālambanatā
cittacaittānāmityucyate ? prādhānyāt

cittānyevaikālambanāni samādhiriti |
avasthāviśeṣatvāccittaguṇabhāvavat | vaibhāṣika āha-

na cittānyeva samādhi: | yena tu tānyekāgrāṇi vartante
samāhitāni sa dharma: samādhi: | yathā

vaiśeṣikanaye śuklaguṇayogācchuklena paṭa:, sa eva
guṇo'sya śauklamityucyate, tadvat |

nanu ca kṣaṇikatvāt sarva cittamekāgram | kimidamucyate-yena
tu tāni ekāgrāṇi

vartante sa dharma: samādhiriti | dvitīyasya tasmād avikṣepa
iti cet | yadyetat syād-

dvitīyasya cittasya tasmāt samādheravikṣepa: |
kasminnālambane na vikṣepa: ? asminnālambane na

vikṣepa iti | samprayukte samādhivaiyarthyam | yat prathamaṃ
cittaṃ samādhisamprayuktam, tasmin samprayukte

samādhivaiyarthyam | tatra kāritraṃ samādhirna karoti,
dvitīye karotīti kṛtvā | kiñca yata eva ca

kāraṇāt samādhirekāgratālakṣaṇo'bhipreta: | tata eva ca
kāraṇāt cittānāmekālambanatvaṃ kiṃ

neṣyate | kiṃ samādhinā arthāntarabhūteneti abhiprāya: |

na; durbalatvāt samādhe: | na; mahābhūmikatvāt samādhe:
sadbhāvāt sarvasya cittasyaikā-

gratāprasaṅga: | yaccitaṃ durbalena samādhinā
samprayujyate, na tadekāgraṃ bhavati | yat punarbalavatā,

taccittamekāgramiti | satyapi mahābhūmikatve samādherna
sarvacittānāmekāgratāprasaṅga: |

cittānyeveti vistara: | cittānyevaikāgrāṇi samādhi: |
nārthāntarabhūta iti | tathā hi

adhicittaṃ śikṣeti | "adhicittaṃ śikṣā katamā ?
catvāri dhyānāni" iti sarvam | tathā

cittapariśuddhipradhānaṃ catvāryeva dhyānāni ityuktāni |
likhitamidaṃ sūtram-"ṝddhipādā

samādhaya:" (abhi^ ko^ 6.69) ityatra | yathā hi adhiśīlaṃ
śikṣā śīlameva, na tasmādanyā |

adhiprajñaṃ ca śikṣā prajñaiva, na tasyā anyā |
evamadhicittaṃ śikṣā cittameva, na tasmādanyā | na

@879

evaṃ tarhi sarvasamādhidhyānaprasaṅga: ? na; prakarṣayukte
tannāmavidhānād, bhāskaravat |

kaśca prakarṣayukta: ? yo'ṅgasamāyukta: samādhi: | sa hi
śamathavipaśyanābhyāṃ

yuganaddhavāhitvād dṛṣṭadharmasukha-vihāra ukta:, sukhā
ca pratipaditi | sutarāṃ tena dhyāyanti |

kliṣṭasya kathaṃ dhyānatvam ? mithyopanidhyānāt |
atiprasaṅga: ? na; tatpratirūpa

eva tatsaṃjñāviniveśāt pūtibījavat | uktāni
cākuśalānyapi dhyānāni bhanavatā ||1||

kīdṛśaṃ puna: kuśalamaikāgryaṃ prathamaṃ dhyānam,
kīdṛśaṃ yāvaccaturtham ? prathamaṃ

tāvat-

vicāraprītisukhavat,

vicārāprītisukhasaṃyuktaṃ kuśalamaikāgryaṃ tat
prathamaṃ dhyānam | vicāravacanād

vitarko'pyukto bhavati; sāhacaryād dhūmāgnivat | na hi
prītisukhavān vicāro vinā

vitarkeṇāsti |

-------------------

cittavyatiriktasamādhirastītyartha: |adhicittaṃ hi śikṣā
samādhiriṣyate | yathā cāsminneva sūtre

śīlapariśuddhipradhānaṃ vimuktipariśuddhipradhānamityukte
na śīlapariśuddhi: śīlādanyā; evaṃ dṛṣṭi-

pariśuddhi:, vimuktipariśuddhiśca | tathaiva
cittapariśuddhirapi na cittādanyā | cittapariśuddhirhi

caturdhyānalakṣaṇasamādhiriti |

evaṃ tarhīti | yadi samādhisvabhāvāni dhyānāni |
sarvasamādhidhyānaprasaṅga: | kuśala-

kliṣṭāvyākṛtānāmapi samādhīnāṃ dhyānaprasaṅga:;
samādhermahābhūmikatvāt | na; prakarṣayukta iti

vistara: | naitadevam; prakarṣayukte samādhau dhyāna
nāmavidhānāt bhāskaravat | tadyathā ya eva prakarṣeṇa

bhāsaṃ karoti sa eva bhāskara:, na khadyotakādi: | tadvat |
sa hīti vistara: | sa hyaṅgasamāyukta:

samādhi: śamathavipaśyanābhyāṃ
yuganaddhābhyāmivāśvābhyāṃ ratho vahatīti
yuganaddhavāhī, tadbhāvāt,

dṛṣṭadharmasukhavihāra ukta: sūtre | sukhā ca pratipaditi
| aṅgasamāyukta eva samādhi: | sukhā ca

pratipadityukta:-iti vartate | sutarāṃ tena dhyāyanti
sukhavat |

kliṣṭasya kathaṃ dhyānatvamiti | yadi
kuśalāṅgasamāyukta: samādhidhryānam, kliṣṭasyā-

svādanāsamprayuktasya kathaṃ dhyānatvam ? yuktamiti
vākyaśeṣa: | "āsvādanāsamprayuktaṃ śuddha-

kamanāsravam" (abhi^ ko^ 8.6) iti vacanāt |

mithyopanidhyānāditi | mithyānitīrṇādityartha: |
atiprasaṅga iti | kāmarāgaparyavasthi-

tenāpi cetasā mithyopanidhyānāt tatprasaṅga: | na;
tatpratirūpa eveti vistara: | naitadevamatiprasaṅga

iti | tatpratirūpa eva hi nātibahuvilakṣaṇe kliṣṭe
dhyānamiti saṃjñāsanniveśa: | pūtibījavat |

yathā kiñcidabījaṃ pāṣāṇādi
atyantatajjātivilakṣaṇaṃ na pūtibījamityucyate, kiṃ tarhi
?

bījajātīyamevopahataṃ yad bhavati tasminneva
saṃjñāsanniveśa:-`pūtibījam' iti | uktāni

cākuśalānyapi dhyānānīti | sa kāmarāgaparyavasthita:
kāmarāgaparyavasthānamantarīkṛtvā dhyāyati

pradhyāyatīti vistara: ||1||

anena kāmarāgādiparyavasthānasyāpi dhyānatve sati na doṣa
iti darśayati-dhūmāgni-

@880

śeṣaṃ punardhyānatrayam

pūrvapūrvāṅgavarjitam |

`śubhaikāgrayam' vartate | vicāravivarjitaṃ prītisukhavad
dvitīyam, vicāraprītivarjitaṃ

tṛtīyam, vicāraprītisukhavarjitaṃ caturthamiti |

yathā dhyānāni

tathārūpyā:,

kena prakāreṇa ? ete'pi hi dvidhā-upapatti-samāpattita: |
catvāraśca copapattaya

uktā: | samāpāttyārūpyāstvabhedena
kuśalaikāgratāsvabhāvā iti |

anena prakāreṇa saparivārā:

catu:skandhā:,

anuparivartakarūpābhāvāt |

adhobhūmivikejā: ||2||

-------------------

vaditi | yathā `dhūmo'tra' iti dhūmavacanenāgnirapyukto
bhavati; sāhacaryāt | na vināgninā dhūmo

bhavatīti | anenaiva cāvinābhāvitvena
dhūmasyābhyarhitatvam-yatra hi dhūmastatrāgni:, na tu

yatrāgnistatra dhūma: | tathā
hi-ayoguḍāṅgārādiṣvagnireva gṛhyate, na dhūma: |
asmāccābhyarhitatvād

dhūmasya pūrvanipāta:, vāsudevārjunavat | anyathā hi
"dvandve ghi" (pā^ sū^ 2.2.32)

ityagniśabdasya pūrvanipāta: syāt | kathaṃ puna:
sāhacaryeṇa hi prītisukhavān vicāro vinā

vitarkeṇa nāsti | yathā dhyānāntaravicāra: | na
prītisukhavāniti avitarka:, naivamayaṃ vicāra: |

viśeṣito hyayaṃ vicāra: prītisukhasahapaṭhita:
"vicāraprītisukhavat" (abhi^ ko^ 8.2)

iti vakṣyati | vitarkavarjitaṃ dvitīyaṃ dhyānamiti
dhyānāntaramapi dvitīyaṃ dhyānaṃ prāpnoti | kiñca

ca catvāryaṅgāni

prathamadhyānanirdeśāvasāne'nenānukrameṇoktāni-`savitarkaṃ
savicāraṃ vivekajaṃ

prītisukhaṃ prathamaṃ dhyānamupasampadya viharati' iti |
tatra vicāraprītisukhasamādhya: prathame dhyāne

bhavanti | ebhiścaturbhiraṅgairvitarkeṇa ca
sarvaprathamoktena pañcāṅgamucyate | dvitīyaṃ punarucyate-

`avitarkamavicāraṃ samādhijaṃ prītisukhaṃ dvitīyaṃ
dhyānamupasampadya viharati' iti | caturṇāmeṣāṃ

pūrvāṅgena vicāralakṣaṇena varjitamiti |
tṛtīyamapyevamucyate-`sa prītervirāgāt upekṣako viharati

vistareṇa, yāvat sukhavihārīti tṛtīyaṃ
dhyānamupasampadya viharati' iti |
prītilakṣaṇenāpareṇāṅgena

varjitamiti | caturthaṃ punarevamucyate-`sa sukhasya ca
prahāṇād, vistareṇa yāvat, adu:khāsukha-

mupekṣāsmṛtipariśuddhiṃ caturthaṃ dhyānamupasampadya
viharati' iti | sukhenāpyaṅgena varjitaṃ samādhirevātra

kevalamavaśiṣyate iti | ata eva sūtraṃ
kṛtam-"vicāraprītisukhavat" (abhi^ ko^ 8.2)

iti ||

eṣāmapi copattaya uktā iti |"ārūpyadhāturasthāna
upapattyā caturvidha:" (abhi^

ko^ 3.3) iti vacanāt |

anuparivartakarūpābhāvāditi |
dhyānānāsravasaṃvarābhāvādityartha: |

@881

caturthadhyānavivekajaṃ hyākāśānantyāyatanam,
tadvivekajaṃ vijñānānatyāyatanam,

tadvivekajamākiñcanyāyatanam, tadvivekajaṃ
naivasaṃjñānāsaṃjñāyatanam-ityevaṃ catvāra

ārūpyā: |

ko'yaṃ viveko nāma ? yena mārgeṇādhastād vimucyate;
vairāgyagamanāt ||2||

ta eva cārupyā:

vibhūtarūpasaṃjñākhyā: saha sāmantakaistribhi: |

ākāśānantyāyatanasāmantakaṃ caturthadhyānālambanatvād
vibhūtarūpasaṃjñākhyāṃ na

labhate | na hi tatra rūpasaṃjñā vibhūtā, na
vigatetyartha: | yaduktaṃ "catu:skandhā" (abhi^

ko^ 8.2) iti |

sādhyaṃ tāvadetad-ārūpyeṣu rūpaṃ nāstīti | yadi hi
syāt, kathamārūpyā

ucyeran ? īṣadrūpatvād, āpiṅgalavat | kīdṛśaṃ
tāvadīṣadrūpaṃ tatreṣyate ? yadi

kāyavāksaṃvaramātram, kathaṃ tadabhāve tatsaṃvarau
bhaviṣyata: | na cāsati bhūte bhautikaṃ

yujyate | anāsravasaṃvaravaccet ? sāsravabhūtasadbhāvāt |

samāpattāvapi tatpratiṣedha ukta: |

atha kāyo'pyastīndriyāṇyapi rūpīṇi | kathaṃ
tadīṣadrūpā iṣyante ? parimāṇālpa-

-------------------

viveka iti | vivicyate'neneti viveka: | yena mārgeṇeti |
ānantaryamārgeṇa, vimukti-

mārgeṇāpi vā; tadekakāryatvāt | vairāgyagamanāditi |
tadvaimukhyagamanādityartha: ||2||

"vibhūtarūpasaṃjñākhyā:" iti | vibhūtā rūpasaṃjñā
asyeti vibhūtarūpasaṃjña: vibhūtarūpa-

saṃjñā ityākhyā yeṣāmiti vibhūtarūpasaṃjñākhyā: |

sādhyaṃ tāvadetaditi | nikāyāntarīyā: | yadi hi syāditi
vaibhāṣikā: | āpiṅgalavaditi

yathā īṣat piṅgala āpiṅgala:, evam īṣad rūpā ārūpyā
iti | kathaṃ tadabhāve tatsaṃvarau

kāyavāksaṃvarau bhaviṣyata: | na cāsati bhūte
ārūpyāvacare saṃvarabhautikaṃ ārūpyāvacaraṃ

yujyate | anāsravasaṃvaravaccet | tatraitat syāt | yathā na
santi anāsravāṇi bhūtāni | asti

cānāsravasaṃvaro bhautikaṃ rūpam | evamihāpi
nārupyāvacarāṇi bhūtāni syu: | athavā ārūpyā-

vacarasaṃvara: syād bhautikaṃ rūpamiti | tacca na |
sāsravabhūtasadbhāvāt | sāsravāṇi bhūtāni

santi | tānyārūpyeṣu bhaveyu: | anāsravāṇi tu bhūtāni
na santi | ato'nāsravasaṃvaro yatra

jāta:, tatratyāni sāsravāṇyupādāya bhavatītyakalpaneyam;
asāmyāt | samāpattāvapi tatpratiṣedha

ukta iti | anenaivopapattirūpapratiṣedhena samāpattāvapi
rūpapratiṣedha ukto bhavati | nātra yatnāntara-

manuṣṭheyam | katham ? yadi kāyavāksaṃvaramātram, kathaṃ
tadabhāve tatsaṃvaro bhaviṣyati ? na cāsati

bhūte bhautikaṃ yujyate | anāsravasaṃvaravaccet ? na;
sāsravabhūtasadbhāvāditi |

"sarvaśo rūpasaṃjñānāṃ samatikramatvāt" iti vacanāt |
samāpattāvapi tatpratiṣedha

ukta ityapare | tadeva nārūpyasamāpattiṣu rūpamastīti
darśitaṃ bhavati |

@882

tvāccet, udakajantukeṣvapyadṛśyārūpeṣu prasaṅga: ?
acchatvāccet, antarābhavarūpā-

vacareṣvapi prasaṅga: ? yato nācchataraṃ cet
bhavāgramevārūpyaṃ syāt; samāpattivattadupa-

pattiviśeṣāt | dhyānopapattirūpasyāpi
cādharabhūmikendriyāgrahaṇāt kastatra viśeṣa: !

dvayordhātvoranvarthā saṃjñā, nārupyadhātoriti cet |
kā'tra yukti: ? "āyurūṣmaṇo:

saṃsṛṣṭ
vacanānnaḍakalāpīdvayavannāmarūpayoranyaniśritavacanāt
vijñānapratyayaṃ nāmarūpam"

( ) iti vacanāt |

anyatra rūpād yāvat saṃskārebhyo
vijñānasyāgatigatipratiṣedhāccārūpyeṣu

-------------------

parimāṇālpatvāccet | atha matam-parimāṇamātraṃ
rūpamasti, ataste īṣadrūpā iṣyante |

udakajantukeṣvapi aṇutvādadṛśyārūpeṣu prasaṅga: |
ārūpyaprasaṅga ityartha: | acchatvāccet |

tatraitat syāt-rūpasyācchatvādārūpyā iti |
antarābhavarūpāvacareṣvapi prasaṅga: | antarābhava-

rūpāvacarā hi vajramayeṣvapi
parvateṣvacchatvādasajjamānā gacchanti |
teṣvārūpyaprasaṅga: |

samāpattivat tadupapattiviśeṣāditi | yathaiva hi
ākāśānantyādisamāpattayo viśiṣṭatamā:,

evamupapattiviśeṣo'pi
tāsāmabhyupagantavya:-acchācchataratama iti | atha
samāpatti-

vadupapattiviśeṣo'cchācchataratama iti tadevārūpyaṃ syāt
| yadi cārupyopattirūpasyādharabhūmike-

nendriyeṇācchataratvādagrahaṇamityārūpyā ucyante |
dhyānopapattirūpasyāpi ceti vistara: | eṣa

sambhavo dhyānopapattirūpasyāpi
cādharabhūmikenendriyeṇāgrahaṇam | katham ?
prathamadhyānabhūmike-

nendriyeṇa caturthadhyānabhūmikasya rūpasyāgrahaṇam |
evaṃ yāvat tṛtīyadhyānabhūmikenendriyeṇa

caturthadhyānabhūmikasya rūpasyāgrahaṇam,
ūrdhvabhūmikasyācchataratamatvāt | tadevaṃ dhyānopa-

pattirūpasya cādharabhūmikenendriyeṇāgrahaṇāt | kastatra
viśeṣa: | ārūpyadhātau yadacchataratamābhyām,

sāmānye'pi ta evārūpyā īṣyante, na rūpāvacarā: |
tasmānna tatra rūpam |

atha matam-dvayordhātvoranvartha saṃjñā
|kāmaguṇaprabhāvita: kāmadhātu:, rūpaprabhāvito

rūpadhāturiti | nārūpyadhātoranvarthā saṃjñā | kiṃ
tarhi ? yādṛcchikīti | kā'tra yukti: |

dvayordhātvoranvarthā saṃjñā, nārūpyadhātoriti yuktyā
pratiṣiddhya `nārūpyadhātau rūpamasti' iti

āgamaṃ parigṛhyāśaṅkitaṃ vāryate | tatra
rūpaprasiddhyarthaṃ āyurūṣmaṇoriti | vistara: |
ārūpyeṣu

rūpāstitvasiddhiriti cet iti | etat padaṃ pratyekaṃ yojyam |
katham ? āyurūṣmaṇo:

saṃsṛṣṭavacanāt rūpāstitvasiddhiriti cet, tatraitat syāt
sūtra uktam-"yaccāyuṣman kauṣṭhila !

āyu:, yaccoṣmakam, saṃsṛṣṭāvimau dharmau na visṛṣṭau"
( ) iti vistara: |

atastatrāyuṣi satyūṣmaṇa bhavitavyam | ūṣmā ca rūpamiti
sidhyati | naḍakalāpīdvayavat

nāmarūpayoranyonyaniśritavacanāt | ārūpyeṣu
rūpāstitvasiddhiriti cet ? sūtre uktam-

"tadyathā āyuṣman śāriputra ! dve naḍakalāpyāvākāśe
ucchite syātām | te anyonyaniśrite,

anyonyaṃ niśritya tiṣṭheyātām | tatra kaścidekamapanayet,
dvitīyā nipatet | dvitīyāmapanayet,

ekā nipatet | evamāyuṣman sāriputra ! nāmaṃ ca rūpaṃ
cānyonyaniśritam, anyonyaṃ niśritya

tiṣṭhati" iti vistara: |

@883

rūpāstitvasiddhiriti cet ? na; sampradhāryaṃ
tāvadetat-yadidamāyurūṣmaṇo: saṃsṛṣṭatva-

muktam, kimidaṃ kāmāvacaramāyu: sandhāyoktam, āhosvit
sarvamiti ?

yacca nāmarūpayoranyonyāśritatvamuktaṃ kimidaṃ
kāmarūpāvacaraṃ nāma sandhāyoktam,

āhosvit sarvamiti ? yacca vijñānapratyayaṃ nāmarūpamuktam,
kimatra sarvavijñānaṃ nāmarūpasya

pratyayamuktam, āhosvit sarvaṃ nāmarūpaṃ
vijñānapratyayamiti ? yaccānyatra rūpādibhyo

vijñānasyāgatigatipratiṣedha: |  -------------------

vijñānapratyayaṃ nāmarūpamiti vacanāt | tasmādārūpyeṣu
rūpāstitvasiddhiriti cet ?

pratītyasamutpādasūtre uktam-"ārūpyaprasiddhikṣaṇe
vijñānapratyayaṃ nāmarūpam" iti vacanāt |

tasmāt ārūpyeṣu rūpamastīti sidhyati |

anyatra rūpāditi vistara: | sūtra uktam-"bhikṣavo
vijñānaṃ tiṣṭhati | iti

rūpālambanarūpapratiṣṭhitam | ya: kaścit bhikṣava evaṃ
vadet-ahamanyatra rūpād vedanāyā:

saṃjñāyā: saṃskārebhyo vijñānasyāgatiṃ gatiṃ vā
vadāmīti, tasya tad vāgvastveva syāt" iti |

asmādapi cāgamāt ārūpyeṣu rūpamastīti sidhyati evaṃ
cet; tanna; sampradhāryatvāt |

āhosvit sarvamiti | kāmarūpārūpyāvacaram |
ayamatrābhiprāyārtha:-kāmarūpā-

vacaramevāyu: sandhāyaivamuktam | tathā hyuktam-

"āyurūṣmā ca vijñānaṃ yadā kāyaṃ jahatyamī |

apaviddhastadā śete yathā kāṣṭhamacetana: ||" ( ) iti |

na cārūpyadhātau kāyo'sti, kuta eva kāyanidānam !
rūpadhātau tu yadyapi kāyo'sti,

na tu kāyanidānaṃ prajñāyata iti |

yacca nāmarūpayoranyonyāśritatvamuktam, tadapi
kāmarūpāvacarameva sandhāyoktam-

iti lakṣyate | dvayasambhave hi anyonyāśritatvaṃ sambhavati
| yacca vijñānapratyayaṃ nāmarūpamiti |

vijñānaṃ pratyayo'syeti vijñānapratyayaṃ
nāmarūpamityevaṃ ṣaṣṭhībahuvrīhisamāse | kimatra
sarvavijñānaṃ

kāmāvacarasaṃskārapratyayaṃ, yāvat,
ārūpyasaṃskārapratyayaṃ nāmarūpasya pratyaya: | āhosvit

sarvaṃ nāmarūpaṃ vijñānapratyayamiti | vayaṃ
brūma:-vijñānapratyayaṃ nāmarūpamityevaṃ sarvasya
nāmarūpasya

vijñānaṃ pratyaya ityavadhāryate | na tu sarvaṃ vijñānaṃ
nāmarūpasya pratyaya ityavadhāryate | kiñcid

vijñānaṃ nāmna eva pratyayo yadā
rūpyāvacarasaṃskārapratyayam | tadidamuktaṃ
bhavati-pratyaya eva

vijñānamasya nāmarūpasya, na tvasyaiva samuditasya
nāmarūpasya pratyaya iti | sambhavaṃ pratyevamucyate |

tathā hi-upapādukānāṃ vijñānapratyayaṃ ṣaḍāyatanameva
bhavati, na nāmarūpam | aniṣpannaṣaḍāyatanā-

vasthā hi pañcaskandhā: `nāmarūpam' ityākhyāyante |
sūtraṃ ca etamevārthaṃ dyotayati-"vijñānaṃ

cedānanda, mātu: kukṣiṃ nāvakramet, api tu tannāmarūpaṃ
kalalatvāya sammūrchet ? na bhadanta |

vijñānaṃ cedānandāvakrāmya kṣipramevāpakrāmed, api tu
tannāmarūpamitthatvāya prajñāyeta ? no

bhadanta | vijñānaṃ cedānanda, daharasya kumārasya
kumārikāyā vā ucchidyeta, vinaśyet, na

bhaved, api tu tannāmarūpaṃ vṛddhiṃ vipulatāmāpadyeta ?
no bhadanta | tadanenāpi paryāyeṇa veditavyam

yad vijñānasya pratyayaṃ nāmarūpam nāmarūpapratyayaṃ ca
vijñānam" ( )iti vistara: |

@884

kimatra sarvairetairvinā tatpratiṣedha:, āhosvit ekenāpīti
? aviśeṣavacanānna

sampradhāryamiti cet, atiprasaṅga: | bāhyasyāpi hyūṣmaṇa
āyuṣā vinābhāvo na prāpnoti |

bāhyasyāpi ca rūpasya vijñānāśritatvam; aviśeṣavacanāt
| caturvijñānasthiti-

vaccāhāracatuṣkavacanād rūpārūpyadhātvorapi
kavalīkārāhāraprasaṅga: |

"atikramya devān kavalīkārāhārabhakṣān" iti vacanāt,
prītyāhāravacanāccā-

prasaṅga iti cet ?

ārūpyeṣvapi rūpasyāprasaṅga: | "rūpāṇāṃ ni:
saraṇamārūpyā:" "ye te śāntā

vimokṣā atikramya rūpāṇyārūpyā:", "arūpiṇa: santi
sattvā:", "sarvaśo rūpasaṃjñānāṃ

-------------------

kimatra savairetai rūpādibhirvinā tatpratiṣedha
āgatigatipratiṣedha: | tatra pūrvasmāllokāt

antarābhavasantatyā ihopapatti:=āgati: |
antarābhavasantatyā punarasmāllokāt paraloka

upapatti:=gati: | āhosvidekenāpirūpādīnām anyatamameva |
vayaṃ brūma:-sarvairvinā tatpratiṣedha

iti | aviśeṣavacanānna sampradhāryamiti cet | syādeṣā
buddhi:-aviśeṣeṇedaṃ sūtravacanam-

"yaccāyuṣman mahākauṣṭhila, āyuriti vistareṇa, yāvat
rūpopagaṃ vijñānaṃ tiṣṭhati" iti |

anena sūtravacanena viśeṣitaṃ kāmāvacaraṃ rūpāvacaraṃ
vā āyu: sandhāyoktam, yāvat sarvaireva

tairvinā rūpādibhistatpratiṣedha iti ?
atrocyate-atiprasaṅga:; bāhyasyāpi hi ūṣmaṇa āyuṣā

vinābhāvo na prāpnotityaviśeṣavacanāt | na hi evaṃ
viśeṣitam-`yaccāyuṣman kauṣṭhila, āyu:,

yaccoṣmā ādhyātmika:' ityādi | bāhyasyāpi rūpasya
kāṣṭhakuḍyāderasattvasaṃkhyātasya

vijñānāśritatvaṃ prāpnoti; aviśeṣavacanāt |
caturvijñānasthitivacceti vistara: | yathā catasṛṇāṃ

vijñānasthitīnāmaviśeṣavacanāt ārūpyadhātau tava
rūpāstitvam, evaṃ tava āhāracatuṣkavacanād

rūpārūpyadhātvo: kavalīkārāhāraprasaṅga: | evaṃ hi
sūtraṃ paṭhyate-"catvāra āhārā bhūtānāṃ

sattvānāṃ sthitaye sambhavaiṣiṇāṃ cānugrahāya | katame
catvāra: ? kavalīkārāhāra audarika:

sūkṣma:, sparśo dvitīya:, mana:sañcetanā tṛtīya:,
vijñānamāhāraścaturtha:" ( )iti |

evamāhāracatuṣkavacanāt sattvānāṃ
sthityarthamaviśeṣeṇa | kāmāvacarāṇāmityaviśeṣitatvāt
tava

rūpārūpyadhātvorapi kavalīkārāhāraprasaṅga: |
atikramyeti vistara: | tatra nikāyāntarīyasyaitat

syāt-astyasyotsargasyāpavāda: | atikramya devān
kavalīkārāhārabhakṣāniti vacanāt |  udāyisūtrādiṣu
"bhedācca kāyasyātikramya devān kavalīkārāhārabhakṣān
anyatamasmiṃ divye

manomayakāye upapadyate" iti | prītyāhāravacanācceti |
"bhavati bhikṣava: sa samayo yadayaṃ

loka: saṃvartate, saṃvartamāne loke yadbhūyasā sattvā
ābhāsvare devanikāye utpadyante | tatra

bhavanti rūpiṇo manomayā avikalā ahīnendriyā:
sarvāṅgapratyaṅgopetā: śubhā varṇasthānīyā:

svayamprabhā: vihāyasaṅgamā: prītibhakṣā: prītyāhārā
dīrghāyuṣo dīrghamadhvānaṃ tiṣṭhanti"

( ) ityevamādiṣu sūtreṣu vacanāt | aprasaṅga:
kabalīkārāhārasya |

yadyevam, ārūpyeṣvapi rūpasyāprasaṅga: | kiṃ kāraṇam ?
apavādāt | katham ? rūpāṇāṃ

ni:saraṇamārūpyā ityekaṃ sūtramapavāda: | ye te śāntā
vimokṣā atikramya rūpāṇi ārūpyā

@885

samatikramāt" ( ) iti vacanāt | sati hi rūpe svaṃ
rūpamavaśyaṃ sañjānīranniti |

audārikamadhobhūmikaṃ rūpamabhisandhāyoktamiti cet ?
kavalīkārāhāre'pi tulyam |

dhyānānāmapi cādhobhūmini:saraṇatvādā
rūpyatvaprasaṅga: |

vedanādini:saraṇaṃ ca kiṃ noktam ?
adhobhūmikavedanāni:saraṇāt | rūpajātiṃ

tu kṛtsrāmatikrāntā:, na vedanādijātim | ato rūpāṇāṃ
ni:saraṇamuktam, na

vedanādini:saraṇam |

bhavena bhavasyāni:saraṇavacanaṃ tu tenaiva tasyāni:
saraṇād, āsravānatyantani:-

saraṇācca | dhyāneṣu coktaṃ bhagavatā-"yattatra bhavati
rūpagataṃ vā yāvadvijñānagataṃ vā"

iti | ārūpyeṣu tūktam-"yattatra bhavati vedanāgataṃ vā
yāvadvijñānagataṃ vā" ( )

iti | satyāṃ teṣu rūpajātau kasmādrūpagataṃ veti
nāvakṣyat | tasmāt

-------------------

iti dvitīyam | arūpiṇa: santi sattvā iti tṛtīyam |
sarvaśo rūpasaṃjñānāṃ samatikramāt iti

caturtham | sati hi rūpa iti |
yadyārūpyasamāpattyupapattiṣu rūpaṃ syāt | sati hi rūpe
svaṃ

rūpamavaśyaṃ sañjānīranniti | `sarvaśo
rūpasaṃjñānāṃ samatikramatvād' iti vacanaṃ noktaṃ syāt
|

uktaṃ tu, ato'pi na tatra rūpamasti | audārikamiti vistara: |
tatraitat syāt- audārika-

madhobhūmikaṃ rūpamabhisandhāyoktam-ye te śāntā vimokṣā
iti vistareṇa | atra brūma:-

kavalīkārāhāre'pi tulyam | katham ? `atikramya devān
kavalīkārāhārabhakṣān' iti

audārikamadhobhūmikaṃ kavalīkārāhāramabhisandhāyoktam,
na rūpāvacaraṃ kavalīkārāhāraṃ

sūkṣmamiti | yadi ca
adhobhūmyaudārikarūpani:saraṇādārūpyā ityucyante,
dhyānānāmapi

cādhobhūmini:saraṇatvādārūpyatvaprasaṅga: | katham ?
kāmāvacaraudārikarūpāni: saraṇaṃ prathamaṃ

dhyānam | evamuttarottaraudārikarūpani:saraṇam, yāvat,
caturthadhyānamityārūpyatvaprasaṅga: | vedanādini:saraṇaṃ
ca kiṃ noktam | yadi adhobhūmikaudārikani:saraṇāt satyapi

svabhūmikarūpe ārūpyā ityucyante, vedanādini: saraṇāt
ārūpyā avedanā:-iti kiṃ nocyante

satyāmapi svabhūmivedanāyām | ādiśabdena, yāvad,
avijñānā:-iti kiṃ nocyante satyapi

svabhūmivijñāne iti | kiṃ kāraṇam ?
adhobhūmikavedanādini:saraṇāt | adhobhūmyaudārika-

vedanādini:saraṇādityartha: | rūpajātiṃ tu
kṛtsrāmatikrāntā | yā kācid rūpajāti: audārikī

vā sūkṣmā vā, ādhyātmikī vā bāhyā vā, tāṃ
sarvāmatikrāntā ārūpyā: samāpattyupapattau;

adu:khāsukhavedanāstitvāt | ādi-śabdena, yāvad vijñānaṃ
vaktavyam | ato rūpāṇāṃ ni:saraṇa-

muktam, na vedanādini:saraṇam | tasmādevaṃvādināmasmākaṃ
na bhavatyayaṃ prasaṅga:-adhobhūmika-

vedanādini:saraṇāt vedanādini: saraṇaṃ ca kiṃ noktamiti |

āha-yadi rūpāṇāṃ ni:saraṇamārūpyā:, yattarhyuktaṃ
sūtre-"nāhaṃ bhavena bhavasya

ni:saraṇaṃ vadāmi" iti, tat kathaṃ
rūpabhavasyārūpyabhavena ni:saraṇam ? bhavena bhavasyāni:-

saraṇavacanaṃ tu tenaiva tasyāni:saraṇāt | tenaiva bhavena
tasyaiva bhavasyāni: saraṇādevamuktam |

āsravānatyantani:saraṇācca | āsravani:saraṇam | na hi
rūpabhavena kāmabhavasya ni:saraṇamiti |

@886

nārūpye rūpasadbhāva:,

kathamidānīmanalpakalpocchinnād rūpāt punarapi
rūpotpattistata: pracyutānām ?

rūpotpattistu cittata: ||3||

rūpasya
cittādevotpattistadvipākahetuparibhāvitāllabdhavṛttita: |
kathamanāśritya

rūpaṃ cittaṃ vartate ? kasmānna vartitavyam ?
ihaivamadarśanāt | kavalīkārāntareṇā'pi vinā

rūpadhātau na vartitavyam | kiṃ kāraṇam ?
ihaivamadarśanāt | uktaṃ yathā vartate ||3||

gatametat ||

idaṃ
vaktavyam-kimeṣāmākāśānantyāyatanādīnāmākāśādaya
evālambanaṃ yata

evaṃ samākhyāyate ? na hi | kathaṃ tarhi ? trayastāvat

ākāśānantyavijñānānantyākiñcanyasaṃjñakā: |

tathāprayogāt,

anantamākāśam, anantaṃ vijñānam, nāsti kiñcidityeva
manasikurvāṇāsteṣu

prayujyante yathāsaṅkhyam | ata eṣāmetā: saṃjñā iti |

māndyāttu nasaṃjñānāpyasaṃjñaka: ||4||

mṛdutvāttu saṃjñāyā naivasaṃjñānāsaṃjñāyatanamuktam
| na hi sā paṭvī saṃjñā, na ca

punarnaiva saṃjñeti |

"yadyapi tatrāpyevaṃ prayujyante saṃjñāroga:
saṃjñāgaṇḍa: saṃjñāśalya: asaṃjñaka:

-------------------

ārūpyabhavasyāpi tena ni:saraṇaṃ bhavati | na
cātyantani:saraṇaṃ kāmabhavāt tena bhavati; puna-

rāgamanāt | tathā ārūpyabhavena rūpabhavasya ni:saraṇam,
na kāmabhavasya | na cātyantani:saraṇaṃ

rūpabhavānāmārūpyabhavena |

uktaṃ yathā vartata iti | "nikāyaṃ jīvitaṃ cātra
niśritā cittasantati:" (abhi^

ko^ 3.3.) ityādi ||3||

traya iti pulliṅganirdeśa: | `ārūpyā:' ityabhisambandhanāt
|

"tathāprayogāt" iti | prayogakāle ākāśādīnyālambanāni
bhavanti | anyadā tu

anye'pi dharmā yathāsambhavamālambanānīti darśayati |

"māndyāttu na saṃjñānāpyasaṃjñaka:" iti | caturtha
ārūpya: kasmānna saṃjñītyucyate, nāpyasaṃjña

iti ? māndyāt | tu-śabdena tasyākāro'ntarnītarūpo
veditavya: | yena hi kāraṇena sa caturtha

ārupyo naivasaṃjñānāsaṃjñāyatanamityucyate, tadeva
`kāraṇam' ityucyate | māndyāditi prayogastu

asyaivaṃ sūcito bhavati; anvarthasaṃjñākaraṇāt |

ata evāha- yadyapi tatrāpyeva prayujyata ityādi |
saṃjñāgandha: gandhavat gandha: | evaṃ

yāvacchalya: | asaṃjñaka: sammohamiti | saṃjñāyā abhāvo
hi sammohakāraṇamityartha: | śīyate

iti saṃjñāsamucchedādityabhiprāya: | etacchāntametat
praṇītam | kiṃ tat ? ityāha-yaduta naiva-

@887

sammoham etacchāntametat praṇītaṃ yaduta
naivasaṃjñānāsaṃjñāyatanam" iti | kasmāttu taistadevaṃ

gṛhyata ityavaśyamidaṃ vaktavyaṃ jāyate | mṛdutvāt
saṃjñānāmityetadevoktam ||4||

iti maulaṃ samāpattidravyamaṣṭavidham,

ityetānyaṣṭau maulāni samāpattidravyāṇi yaduta catvāri
dhyānāni, catvāra ārūpyā

iti |

teṣāṃ puna:

tridhā |

sapta,

bhavāgrādanyāni sapta trividhāni |

āsvādanavacchuddhānāsravāṇi,

āsvādanāsamprayuktāni śuddhakānyanāsravāṇi ca |

aṣṭamaṃ dvidhā ||5||

bhavāgramāsvādanāsamprayuktaṃ śuddhakaṃ ca | anāsravaṃ
nāsti ||5||

tatra puna:

āsvādanāsamprayuktaṃ satṛṣṇam,

tṛṣṇā hyāsvādanā |

laukikaṃ śubham |

śuddhakam,

laukikaṃ kuśalaṃ samāpattidravyaṃ śuddhakamucyate'lobhādi
śuddhadharmayogāt |

kiṃ punastenāsvādanāsamprayuktenāsvādyate ?

tat tadāsvādyam,

tacchuddhakaṃ samāpattidravyaṃ tenāsvādyate
samanantarātītam | yadāsvādayati tasmād

vyutthito yenāsvādayati tatsamāpanna: |

lokottaramanāsravam ||6||

-------------------

saṃjñānāsaṃjñāyatanamiti saṃjñāmāndyamabhiprīyate |
atra praśnayitavyam- kasmāt tu tairavaṃ gṛhyata

iti | tairiti tatsamāpattibhi:, taditi
naivasaṃjñānāsaṃjñāyatanam, evaṃ gṛhyata iti
naivasaṃjñānā-

saṃjñāyataneti gṛhyata ityartha: | tadevaṃ paripraśne
nigṛhītasyāvaśyamidaṃ vaktavyaṃ jāyate-mṛdutvāt

saṃjñānāṃ naivasaṃjñānāsaṃjñāyatanamucyate iti |
etadevoktam ||4||

samāpattidravyāṇi maulānīti | śākhāsteṣāṃ
nopanyasyanta ityabhiprāya: |

kathaṃ sapta trividhānīti | āha-"āsvādanavat
śuddhānāsravāṇi" iti |

anāsravaṃ nāstīti | saṃjñāmāndyāt ||5||

@888

yāllokottaraṃ samāpattidravyaṃ tadanāsravam | eṣāṃ ca
samāpattidravyāṇāṃ dhyānānyeva

bhavanti, nārūpyā: ||6||

tatra

pañcādye,

prathame bhāge pañcāṅgāni |

tarkacārau ca prītisaukhyasamādhaya: |

vitarka:, vicāra:, prīti:, sukham, cittaikāgratā ca-
ityetāni pañcāṅgāni |

samādhi: kilāṅgaṃ dhyānaṃ ca | śeṣāṇyaṅgānīti |
yathā tu caturaṅgasenā, evaṃ pañcāṅgadhyānam |

prītyādaya: prasādaśca dvitīye'ṅgacatuṣṭayam ||7||

dvitīye dhyāne catvāryaṅgāni-adhyātmasamprasāda:,
prīti:, sukham, cittaikāgratā

ca ||7||

tṛtīye pañca tūpekṣā smṛti: prajñā sukhaṃ sthiti: |

tṛtīye tu dhyāne pañcāṅgāni-upekṣā, smṛti:,
samprajñānam, sukham, samādhiśca |

samādhiparyāyo hi sthiti: | "samyaksamādhi: katama: ? yā
cittasya sthiti:" iti

sūtre vacanāt |

catvāryante'sukhādu:khopekṣāsmṛtisamādhaya: ||8||

caturthaṃ dhyānamantyam | tatra
catvāryaṅgāni-adu:khāsukhā vedanā, upekṣāpariśuddhi:,

smṛtipariśuddhi:, samādhiśca |

tānyetānyaṣṭādaśa dhyānāṅgāni bhavanti;
prathamatṛtīyayo: pañcāṅgatvāt, dvitīya-

caturthayoścaturaṅgatvāt ||8||

nāmata evam,

dravyato daśa caikaṃ ca,

dravyata etānyekādaśa bhavanti | prathamadhyānikāni pañca
| dvitīye'dhyātmasamprasādo

-------------------

yadāsvādayati tasmād vyutthita iti | śuddhakāt |
yenāsvādayati tatsamāpanna iti |

āsvādanāsamprayuktam ||6||

yathā tu caturaṅgasenā | nāṅgebhyo'rthāntarabhūtā |
evaṃ pañcāṅgadhyānaṃ nārthāntaramiti svamataṃ

darśayati | prītyādaya iti | pūrvoktā:
prīti-sukha-cittaikāgratā: |

adhyātmasamprasādaśceti | caturaṅgaṃ dvitīyam ||7||

"tṛtīye pañca tūpekṣā" iti | saṃskāropekṣātra gṛhyate
| yā prītiranābhogalakṣaṇā |

smṛti: upekṣānimittasyāsampramoṣa: | smṛtyasampramoṣe
samprajñānatā samprajñānam | caturthe upekṣāpari-

śuddhi: | upekṣāyā: pariśuddhi: upekṣāpariśuddhi:;
adhobhūmikāpakṣālavigamāt | aṣṭāvapakṣālā

apakṣīyante | evaṃ smṛtipariśuddhi: ||8||

@889

vardhate | tṛtīye upekṣāsmṛtisamprajñānasukhāni |
caturthe'du:khāsukhā vedaneti | ata

evocyate-yānyaṅgāni prathame dhyāne dvitīye'pi tānīti |
catuṣkoṭikam | prathamā koṭi-

rvitarkavicārau | dvitīyā adhyātmasamprasāda: | tṛtīyā
prīti: sukhaṃ cittaikāgratā ca |

caturthī koṭiruktanirmuktā dharmā iti | evaṃ sarvāṇi
dhyānāṅgāni parasparaṃ yojyāni |

kasmāt tṛtīye dhyāne sukhaṃ dravyāntaramucyate ?
yasmāttad vedanāsukham | dhyānayostu

prasrabdhisukhamādyayo: |

prathamadvitīyayostu dhyānayo: prasrabdhisukhamityuktam |

iha prasrabdhisukhaṃ tatra vedanāsukhamiti kuta etat ?
dvayordhyānasamāpattyo:

sukhendriyāyogāt | na hi tattayo: kāyikaṃ yujyate;
samāpannasya vijñānakāyābhāvāt |

nāpi caitasikam; prītivacanāt | prītirhi saumanasyam | na
sukhasaumanasyayaugapadyamasti |

na cāpi tayo: paryāyeṇa dhyāne vṛttiryuktā;
pañcāṅgavacanāditi |

-------------------

prathamadhyānikānīti | prathamadhyāne bhavanti | ata
evocyata iti | yasmād dvitīyādiṣu

adhyātmasamprasādādayo vardhante | katham ? catuṣkoṭikam |
syāt prathame dhyāne na dvitīye |

syād dvitīye na prathame | syādubhayo: syānnobhayo: | evaṃ
sarvāṇi dhyānāṅgāni parasparaṃ yojyāni |

katham ? yānyaṅgāni prathame dhyāne, tṛtīye'pi tāni |
catuṣkoṭikam | prathamā koṭi:-

vitarkavicāraprītisukhāni |
dvitīyā-upekṣāsmṛtisamprajñānasukhāni |
tṛtīyā-samādhi: | caturthī

koṭi:-uktanirmuktā dharmā: | yānyaṅgāni prathame dhyāne,
caturthe'pi tāni | catuṣkoṭikam |

prathamā koṭi:-vitarkavicāraprītisukhāni |
dvitīyā-adu:khāsukhā vedanā | tṛtīyā-

samādhi: | caturthī-uktanirmuktā dharmā: | yānyaṅgāni
dvitīye dhyāne, tṛtīye'pi tāni |

catuṣkoṭikam | prathamā koṭi:-adhyātmasamprasāda
-prīti-sukhāni | dvitīyā-upekṣā-smṛti-

samprajñānasukhāni | tṛtīyā-samādhi: | caturthī
uktanirmuktā dharmā: | yānyaṅgāni dvitīye dhyāne,

caturthe'pi vā tāni | catuṣkoṭikam | prathamā koṭi:-
adhyātmasamprasādaprītisukhāni |

dvitīyā-tadaṅgāni, samādhi hitvā | tṛtīyā-samādhi: |
caturthī-uktanirmuktā dharmā: |

yānyaṅgāni tṛtīye dhyāne, caturthe'pi tāni |
catuṣkoṭikam | prathamā koṭi:-samādhivajryāni

tadaṅgāni | dvitīyāpi-evam | tṛtīyā samādhi: |
caturthī-uktanimuktā dharmā: | etacca

tadekāvacaraṃ nāma |

kasmāt tṛtīye dhyāne sukhaṃ dravyāntaramucyate iti |
kathamucyate-tānyetāni aṣṭādaśa-

dhyānāṅgāni bhavantīti vistareṇoktvā punarāha-nāmata
evam | "dravyato daśa caikaṃ ca"

(abhi^ ko^ 8.9) dravyata etānyekādaśa bhavanti |
prathamadhyānikāni pañca, dvitīye'dhyātma-

samprasādo vardhate, tṛtīye
upekṣāsmṛtisamprajñānasukhānīti vacanāt |

sukhendriyāyogāditi || sukhendriyasambhavāt | nāstyeva
caitasikaṃ sukhendriyaṃ triṣvapi

hi dhyāneṣu, kiṃ tarhi ? kāyikameva
sukhamaṅgavyavasthāpitam;
samāhitāvasthāntarālasamudācārāt |

dārṣṭāntikānāṃ kilaiṣa pakṣa: | teṣāṃ hi na
dvibhūmikameva sukhendriyaṃ kāmaprathamadhyānabhūmikamiti,

@890

apare punarāhu:-nāstyeva caitasikaṃ sukhendriyaṃ triṣvapi
hi dhyāneṣu | kiṃ tarhi ?

kāyikameva sukhamaṅga vyavasthāpitamiti |

yattarhi sūtra uktam-"sukhendriyaṃ katamam ? yat
sukhavedanīyena sparśena

spṛṣṭasyotpadyate kāyikaṃ caitasikaṃ sātaṃ veditaṃ
vedanāgatam-idamucyate sukhendriyam"

iti ? kenāpi adhyāropita eṣa pāṭha:; sarvanikāyāntareṣu
kāyikamityeva pāṭhāt |

"sukhaṃ ca kāyena pratisaṃvedayate" iti svaśabdena
vacanācca |

mana: kāyeneti cet, evamuktvā ko guṇa: ? caturthe dhyāne
prasrabdhibhūyastve'pi

sukhāvacanācca | sukhavedanānukūlā prasrabdhi: sukhamiti
cet, tṛtīye prasrabdhisukhavacanaṃ

kasmāt | upekṣopahatatvāditi cet ? na; upekṣayaiva
tadvṛddhe: | pūrvikābhyāṃ tadviśeṣāt |

"yasmin samaye āryaśrāvaka: pravivekajāṃ prītiṃ kāyena
sākṣātkṛtyopasampadya viharati"

( ) ityatra sūtre prasrabdhisukhayo: prathagvacanānna
prasrabdhireva sukham |

-------------------

kiṃ tarhi ? caturbhūmikamapi sukhendriyaṃ bhavati |
kāmāvacaram, yāvat, tṛtīyadhyānabhūmikamiti |

ata eva ca vibhāṣāyāṃ bhadantena sautrāntikenoktam-

`ābhidhārmikāṇām araghaṭṭeneva
cakṣurvijñānādikamadhastādūrdhva kṛṣyate' iti |

tadevamasyeṣṭaṃ
bhavati-cakṣurvijñānādikadvitīyādidhyānabhūmikamapi
bhavatīti |

adhyāropita eṣa pāṭha iti | yo'yaṃ caitasika iti pāṭha: |
sukhaṃ ca kāyena pratisaṃvedayata

iti sva-śabdena vacanācceti | tṛtīyadhyānanirdeśa
evamuktam-`sa prītirvirāgād upekṣako

viharati smṛtimān samprajānamāna:, sukhaṃ ca kāyena
pratisaṃvedayate | yattadāryā ācakṣate-

upekṣaka: smṛtimān sukhavihārī tṛtīyaṃ
dhyānamupasampadya viharati' iti | yadi hi taccaitasikaṃ

syāt, kathaṃ tat kāyena pratisaṃvedayate | mana:kāyeneti |
mana: samudāyenaivamuktvā | ko guṇa

iti | sukhaṃ ca manasā pratisaṃvedayati, sukhaṃ ca kāyena
pratisaṃvedayate-ityevaṃ vā vaktavyaṃ

syādityabhiprāya: | caturthe dhyāne praśrabdhibhūyastve'pi
sukhāvacanācceti | caturthe dhyāne praśrabdhi-

sukhaṃ bhūyo bhavati, bahutaraṃ bhavati |
dhyānāntarebhyaśca caturthasya praśrabdhataratvāt |
tadbhūyastve'pi

sukhasyāvacanam | caturthe dhyāne sukhaṃ nocyate; tasya
sukhasyāvacanāt | vedanāsukhameva tat

tṛtīye dhyāne gamyate, na caturthe sukhā vedanāstīti tatra
nocyate ityabhiprāya: | sukhavedanānukūlā

praśrabdhi: sukhamiti cet | sukhamityuktvā, caturthe dhyāne
praśrabdhi: sukhavedanānukūlā na  bhavatīti noktā |
yadyevaṃ tṛtīye praśrabdhisukhāvacanaṃ kasmāt |
tṛtīyadhyānapraśrabdhirapi sukhavedanā-

nukūlā bhavati | tatra praśrabdhisukhaṃ kasmānnoktam |
vedanāsukhameva hi tatra bhavadbhirvyavasthāpitam |

na praśrabdhisukham; dvisukhāpāṭhāt | upekṣopahatatvāditi
cet | syānmatam-tṛtīye dhyāne

upekṣākarmaṇyatālakṣaṇā bhavati, tayopahatā
praśrabdhiriti nocyate iti ? na; upekṣayaiva tadvṛddhe: |

naitadevam; upakṣayaiva tu tatra tṛtīye dhyāne
praśrabdhisukhavṛddhe: | na hyupaghātahetunaiva
vṛddhiryujyata

iti | kathamupekṣayaiva tadvṛddhi: ? ato
bravīti-pūrvikābhyāṃ tadviśeṣāditi | pūrvikābhyāmiti

prathamadvitīyadhyānapraśrabdhibhyām |
tṛtīyadhyānapraśrabdhirviśiṣṭā; pūrvakābhyāṃ
dhyānābhyāṃ tṛtīyasya

@891

samāpannasya kathaṃ kāyavijñānamiti cet ?
samādhiviśeṣajena prasrabdhināmnā

sukhavedanīyena vāyunā kāyaspharaṇāt | bahirvikṣepāt
samādhibhraṃśa iti cet ? na; samādhi-

jasyānta: kāyasambhūtasya kāyasukhasya samādhyanukūlatvāt
| kāyavijñānakāle vyutthita:

syāditi cet ? na; ataeva | kāmāvacareṇa kāyavijñānena
rūpāvacaraspraṣṭavya-  vijñānānutpattiriti cet ? na;
prasrabdhivijñānasyotpatte: |

anāsrave api spraṣṭavyakāyavijñāne syātām | mā bhūt
kiñcidaṅgaṃ sāsravaṃ

kiñcidanāsravamiti cet ?
kāyikaprasrabdhisambodhyaṅgavacanāt | iṣṭe bodhyaṅgā-

nukūlatvāditi cet ? anāsravatvamapyevam |

-------------------

viśiṣṭatvāt | yasmin samaye iti vistara: | yasmin samaye
āryaśrāvaka: pravivekajāṃ prītiṃ

kāyena sākṣātkṛtvopasampadya viharati, pañcāsya dharmā
tasmin samaye prahīyante | pañca dharmā

bhāvanāparipūriṃ gacchanti-adhyātmasamprasāda:, prīti:,
praśrabdhi:, sukham, samādhiśceti |

praśrabdhisukhayorananyatve kathameṣāṃ pañcatvaṃ syāt !
arthāntaratve ca sati kāyikameva sukhaṃ

triṣvapi dhyāneṣu iti siddhaṃ bhavati |

samāpannasya kathaṃ kāyavijñānamiti ?
atrocyate-samādhiviśeṣajena praśrabdhināmnā

sukhavedanīyena sukhavedanānukūlena vāyunā kāyaspharaṇāt
kāyadhmāpanāt | kim ? kāyavijñānaṃ

bhavatyeveti | barhirvikṣepāt samādhibhraṃśa iti cet | yadi
manyeta-kāyavijñānotpattyā bahi-

rvikṣepāt bāhyaviṣayavikṣepāt samādhibhraṃśa iti ?  na;
samādhijasyeti | naitadevaṃ bhaviṣyati |

kasmāt ? samādhijasyānta:kāyasambhūtasya
abahirbhūtasyetyartha: | kāyasukhasya kāyavijñāna-

samprayuktasya veditasukhasya samādhyanukūlatvānnāsmāt
samādhibhraṃśa ityartha: | na; ataeveti |

na kāyavijñānakāle vyutthita: syāt | ata eva | kāraṇāt |
samādhyanukūlatvādityartha: |

tatsammukhībhāvāntaraṃ hi punarupatiṣṭhate
samādhi:-ityabhiprāya: | kāmāvacareṇa kāyavijñānena

rūpāvacarasya spraṣṭavyasyāgrahaṇāt rūpāvacarametat
kāyavijñānam, na kāmāvacaram | ataeva

tatsamprayogi sukhaṃ dhyānāṅgaṃ na sidhyati |
praśrabdhijñānasyotpatteriti | rūpāvacarasya
kāmāvacareṇa

kāyavijñānena kāyendriyeṇa samādhibalādhānāt | taddhi
kāyendriyaṃ samāhitasya tāmavasthāṃ gatam

yadūrdhvabhūmikasya kāyavijñānasyāśrayo bhavatīti |

anāsrave apīti | spraṣṭavyaṃ ca praśrabdhilakṣaṇaṃ
tadālambanaṃ ca kāyavijñānaṃ spraṣṭavya-

kāyavijñāne anāsrave api syātām | kiṃ kāraṇam ?
ityāha-mā bhūt kiñcidaṅgaṃ sāsravaṃ

kiñcadanāsravamiti cet | yadyevaṃ manyeta |
kāyikapraśrabdhisambodhyaṅgavacanādiṣṭe: |" yāpi kāya-

praśrabdhi: tadapi praśrabdhisambodhyaṅgamabhijñāyai
sambodhaye nirvāṇāya saṃvartate | yāpi cittapraśrabdhi:,

yāvadeva spraṣṭavyāni sambodhyaṅgamabhijñāyai sambodhaye
nirvāṇāya saṃvartate"-iti vacanāt |

bodhyaṅgavacanādiṣṭe spraṣṭavyakāyavijñāne anāsrave
iti | bodhyaṅgānukūlatvāditi cet | athaivaṃ

parihriyeta-yasmāt kāyikī praśrabdhirbodhyaṅgānukūlā,
tasmād bodhyaṅgamityupacaryate, na tu

bodhyaṅgamiti | anāsravatvamapyevam |
anāsravatvānukūlatvāt te spraṣṭavya-kāyavijñāne
anāsrave

ityupacaryete | na tvanāsrave eveti | evamanayoranāsravatvam |

@892

"sāsravā dharmā: katame ? cakṣuryāvadeva spraṣṭavyam" iti
| asya sūtrasya

virodhāditi cet ? na:,
anyaspraṣṭavyakāyavijñānābhisandhivacanāt | na
cānāsrave

kiñcidaṅgaṃ sāsravaṃ kiñcidanāsravaṃ syāditi cet ?
ayaugapadyāt ko doṣa: ? sukhaprītya-

samavadhānānna pañcāṅgaṃ syāditi cet, na; sambhavaṃ
pratyupadeśāt vitarkavicāravat |

sādhyamiti cet ? siddham; vitarkavicārayorvirodhāt,
doṣāvacanācca |

tasmādyānyeva prathamadhyāne pañcāṅgāni, teṣāṃ
dvitricaturaṅgāpakarṣeṇa dvitīyādidhyāna-

vyavasthānam | ata eva ca prathame dhyāne
pañcānāmaṅgatvamuktam; tadapakarṣeṇottara-

dhyānavyavasthāpanāt | na tu saṃjñādīnāmaṅgatvamuktam |

kimarthaṃ pañcānāmevāṅgatvamuktam | upakāratvāditi cet ?
na; vitarkavicārābhyāṃ

smṛtiprajñayorupakārakataratvāt | astyeṣa ekeṣāṃ vāda:
| naiva tu pūrvācāryā evaṃ nirdiśanti

sma yāvanta: prajñāntam |

-------------------

sāsravā dharmā iti vistara: | "sāsravā dharmā katame ?
yāvadeva cakṣu:, yāvantyeva

rūpāṇi, yāvadeva cakṣurvijñānam, yāvat yāvāneva
kāya:, yāvantyeva spraṣṭavyāni, yāvadeva

kāyavijñānam" ( ) iti | asya sūtrasya virodha iti evaṃ cen
manyeta | tanna;

anyaspraṣṭavyakāyavijñānābhisandhivacanāt | tat
praśrabdhivyatiriktānāṃ kāyavijñānyatiriktānāṃ

ca kāyavijñānāmabhisandhivacanāt | na cānāsrava iti
vistara: | nanvanāsrave'nāsravavyavasthāne

kiñcidaṅgaṃ sāsravaṃ kiñcidanāsravaṃ syāditi | yadyeṣa
doṣa iti manyet, tatspraṣṭavyakāyavijñānasya

sāsravatvāt, taditarasyānāsravatvāt |
atrocyate-ayaugapadyāt ko doṣa iti | yadā sāsravamaṅgaṃ

samudācarati, na tadānāsravaṃ samudācarati;
yadānāsravamaṅgam, na tadā sāsravamityadoṣa: |

sukhaprītyasamavadhānāt | sukhasya kāyikasya prīteśca
mānasyā: asamavadhānāt ayaugapadyāt |

na pañcāṅgaṃ prathamaṃ dhyānaṃ cet | yadyevaṃ manyeta,
na sa doṣa: | kasmāt ? sambhavaṃ pratyupadeśāt

vitarkavicāravat | yathā savitarkaṃ savicāraṃ prathamaṃ
dhyānamiti paryāyeṇa vitarkavicārau bhavata:,

evaṃ sukhaprīti api sambhavaṃ prati upadeśāt adoṣa eṣa
iti | sādhyamiti cet | vitarkavicārau

paryāyeṇa bhavata: iti sādhyamiti | āha-siddham | katham ?
ityāha-vitarkavicāra-

yorvirodhāditi | yadyaudārikatā cittasya, sūkṣmatā nāsti;
yadi sūkṣmatā, audārikatā nāstīti

virodhāt vitarkavicārayoraryaugapadyam | doṣāvacanācceti |
āpekṣikī ca audārikasūkṣmatā,

bhūmiprakārabhedāditi ābhavāgrād vitarkavicārau
syātāmityādi | keṣāñcit pāṭho bhavati-

doṣavacanācceti | asamavadhānena ca na kaścid doṣa ucyata
ityartha: |

dvi-tri-caturaṅgāpakarṣeṇeti | dvyaṅgāpakarṣeṇa
dvitīyadhyānavyavasthānam | tatra vitarka-

vicārayorabhāvāt | tryaṅgāpakarṣeṇa
tṛtīyadhyānavyavasthānam | tatra prītirapi nāstīti |
caturaṅgāpa-

karṣeṇa caturthadhyānavyavasthānam | tatra sukhamapi
nāstīti | na tu saṃjñādīnāmaṅgatvamuktamiti | na

hi saṃjñādīnāṃ dhyānāntareṣvapakarṣo'stīti |

kimartha pañcānāmevāṅgatvamiti | yadyayamartho nābhipreta
iti | yadyupakāratvāt pañcānā-

@893

tasmādvicāryametat-adhyātmasamprasādo nāma ka eṣa dharma:
? vitarkavicārakṣobha-

virahāt praśāntavāhitā santateradhyātmasamprasāda: |
sormikeva hi nadī vitarkavicāra-

kṣobhitā santatiraprasannā vartate iti | na tarhi sa
dravyāntaramiti kathaṃ dravyata ekādaśāṅgāni

bhavanti ?

tasmāt tarhi

śraddhāprasāda:,

tasya hi dvitīyadhyānalābhāt samāhitabhūmini:saraṇe
sampratyaya utpadyate |

so'trādhyātmasamprasāda iti | naiva hi
vitarkavicārasamādhayo nāpyadhyātmasamprasādo

dravyāntarāṇītyapare |

kathamasati dravyāntaratve caitasikatvaṃ sidhyati ?
avasthāviśeṣo'pi hi nāma

cetasaścaitasiko bhavati | na tveṣa śāstrasiddhānta: |
yaduktam-"prītirhi saumanasyam"

iti |

kathamidaṃ gamyate ? kimanyad bhavatu ? yathecchanti
nikāyāntarīyā:-

-------------------

mevāṅgatvam, tanna; vitarkavicārābhyāṃ
smṛtiprajñayorupakāratvāt | na hi tathā
vitarkavicārāvupakārau

yathā smṛtiprajñe iṣṭe | sūpasthitasmṛteryathābhūtaṃ
prajānatau layauddhatyādyabhāvata: |

tasmād vicāryametaditi | yogācārabhūmidarśanena
vicāryametaditi | tatra kautūhalaṃ

pātayatyācārya: | ayaṃ cātrārthasaṃkṣepo draṣṭavya: |
kiṃ punaradhikṛtya vitarkādaya evāṅgatvena

vyavasthāpitā: ṣaṭtsvanyeṣu dharmeṣu ? tāvadbhi:
pratipakṣānuśaṃsatadubhayāṅgaparisamāpte: | ārūpye-

ṣvaṅgavyavasthānaṃ nāsti; śamathaikarasatāmupādāya |
taduktam-pratipakṣāṅgamupādāya, anuśaṃsāṅga-

mupādāya, tadubhayasanniśrayāṅgaṃ copādāya | prathame
tāvad dhyāne vitarko vicāraśca pratipakṣāṅgam;

tābhyāṃ kāmavyāpādavihiṃsāvitarkaprahāṇāt | prīti:
sukhaṃ cānuśaṃsāṅgam; vitarkavicārābhyāṃ

pratipakṣite vipakṣe tadvivekajaprītisukhalābhāt |
cittaikāgratā tadubhayasanniśrayāṅgam; sanniśraya-

balena vitarkādipravṛtteriti | tathā dvitīye
dhyāne'dhyātmasamprasāda: pratipakṣāṅgam; tena vitarka-

vicārapratipakṣaṇāt | prīti-sukhe cittaikāgratā ca śeṣe
aṅge pūrvavat | tṛtīye dhyāne upekṣāsmṛti-

samprajanyaṃ ca pratipakṣāṅga:; tai: prītipratipakṣaṇāt
| sukhaṃ cittaikāgratā ca śeṣe aṅge yathākramaṃ

pūrvavat | caturthe dhyāne upekṣāpariśuddhi:
smṛtipariśuddhiśca pratipakṣāṅgam; tābhyāṃ dhyāneṣu

sukhapratipakṣaṇāt | adu:khāsukhā vedanā anuśaṃsāṅgam,
cittaikāgratā tadubhayasanniśrayāṅgamiti |

"śraddhāprasāda:" iti | śraddhaiva prasāda:
śraddhāprasāda: |

kathamasati dravyāntaratve caitasikatvamiti | vitarkādīnām |
avasthāviśeṣo'pi hi

nāma cetasaścaitasiko bhavati | cetasi bhavatvāt |
paryeṣakamanojalpāvasthā = vitarka: | pratyavekṣaka-

manojalpāvasthā = vicāra: | vāksamutthāpikāvasthā =
vitarka: | pratyavekṣakamanojalpāvasthā =

vicāra: | vāksamutthāpikāvasthā cittasya vitarka:,
tadanyāvasthā vicāra iti bhagavadviśeṣa: |

avikṣiptāvasthā samādhi: | praśāntavāhitāvasthā
cittasyādhyātmasamprasāda:

@894

dharmāntarameva caitasikaṃ prīti:, saumanasyaṃ tu triṣvapi
dhyāneṣu sukhamiti ? na vai sukhaṃ

dhyāneṣu saumanasyaṃ yujyate |

prītistu saumanasyaṃ dvidhāgamāt ||9||

uktaṃ hi bhagavatā aviparītakasūtre tṛtīyaṃ
dhyānamuktvā "atrāsyotpannaṃ

saumanasyendriyamapariśeṣaṃ nirudhyate" iti | "caturthe ca
dhyāne sukhendriyaṃ nirudhyate"

ityuktam | punaścoktam-"sukhasya ca prahāṇāt du:khasya ca
prahāṇāt pūrvameva ca

saumanasyadaurmanasyayorastaṅgamāt" iti | ato'pi na tṛtīye
dhyāne saumanasyendriyamasti |

tasmāt prītireva saumanasyaṃ na sukham ||9||

kiṃ puna: kliṣṭeṣvapi dhyāneṣu yathāvihitānyaṅgāni
bhavanti ? na hi | kiṃ teṣu

na vidyate ?

kliṣṭeṣvasatprītisukhaṃ prasāda: sampradhī: smṛti: |

upekṣāsmṛtiśuddhiśca,

prathame dhyāne vivekajaṃ prītisukhaṃ nāsti;
kleśāviviktatvāt | dvitīye

dhyāne'dhyātmasamprasādo nāsti, kleśāvilatvāt | tṛtīye
smṛtisamprajanyaṃ nāsti;

kliṣṭasukhasambhramitatvāt | caturthe
upekṣāsmṛtipariśuddhirnāsti; kleśamalinatvāt | evaṃ

tāvat kecidāhu: |

kecit prasrabdhyupekṣaṇe ||10||

kecit puna:-prathamadvitīyayo: kliṣṭayo: prasrabdhirnāsti |
tṛtīyacaturthayorupekṣā

-------------------  na vai sukhaṃ dhyāneṣu saumanasyaṃ
yujyate iti | tulyasukhavedanāsravābhāvye mānasatve'pi

sati | kasmāt saumanasyaṃ sukhamiti nocyate ? asti kāraṇam |
iyaṃ hi prītiranupaśāntā, tayā

hi tat samāhitamapi cittaṃ kṣipyata iva unnamyata iva
sāmodaṃ sahāsaṃ viplutamiva vyavasthāpyate |

tad yadopaśāntaṃ bhavati, tadā bhūmyantaraprāptā
tajjātīyaiva vedanā sukhamityucyate ||9||

kleśāviviktatvāditi | tadbhūmikai:
kleśairaviviktatvādityartha: | kleśāvilatvāditi |

kleśairaprasannatvādityartha: |
kliṣṭasukhasambhramitatvāditi | kliṣṭena sukhena
sambhramitatvāt smṛti:

samprajanyaṃ ca bhavata: | kleśamalinatvāditi | tadbhūmikai:
kleśairmalinatvāt | upekṣāyā: smṛteśca

pariśuddhirnāsti |

kuśalamahābhūmikatvādanayoriti | praśrabdhyupekṣe
kuśalamahābhūmike paṭhite |

śraddhā'pramāda: praśrabdhirupekṣā hrīrapatrapā |

mūladvayamahiṃsā ca vīrya ca kuśale sadā || (abhi^ 2.25)

iti vacanāt |

kiṃ punarete pūrvasmin pakṣe kliṣṭeṣvapi dhyāneṣu
bhavata: ? na ca bhavata ityāha |

kasmādetannoktam ? anuktasiddhatvāt |

@895

nāsti; kuśalamahābhūmikatvādanayoriti | trīṇi ca
dhyānāni señjitāni uktāni bhagavatā;

sāpakṣālatvāt ||10||

aṣṭāpakṣālamuktatvādāniñjaṃ tu caturthakam |

ke punaste'pakṣālā: ?

vitarkacārau śvāsau ca sukhādi ca catuṣṭayam ||11||

vitarkavicārau sukhadu:khe saumanasyadaurmanasye
śvāsapraśvāsāśca-eṣā-

maṣṭānāmeko'pyapakṣālaścaturthe nāsti,
atastadāneñjyamuktam |

vitarkavicāraprītisukhairakampanīyatvādāneñjyaṃ caturtha
dhyānam; sūtre nivātapradīpa-

nidarśanādityapare ||11||

dvayordhyānayo: saumanasyamuktam; prītivacanāt | tṛtīye
sukham, caturthe upekṣā |

tat kiṃ yā dhyānasamāpattiṣu vedanāstā eva
dhyānopapattiṣu ? netyāha | kiṃ tarhi ?

saumanasyasukhopekṣā upekṣāsumanaskate |

sukhopekṣe upekṣā pravido dhyānopapattiṣu ||12||

prathamadhyānotpattau tisro vedanā:-sukhaṃ
trivijñānakāyikam, saumanasyaṃ mano-

bhūmikam, upekṣā caturvijñānakāyikī |
dvitīyadhyānopapattau dve vedane-saumanasyopekṣe

manobhūmike | sukhaṃ nāsti; asya vijñānakāyābhāvāt |
tṛtīyadhyānopapattau dve vedane-

sukhopekṣe manobhūmike | caturthadhyānopapattāvupekṣaiva
||12||

yadi dvitīyādiṣu dhyāneṣu trayo vijñānakāyā na
saṃvidyante vitarkavicārau ca,

kathaṃ te paśyanti ? yāvat spṛśanti | kathaṃ
cāvijñaptiṃ samutthāpayanti ? na vai teṣūpapannānāṃ
cakṣurvijñānādayo na santi | na tu svabhūmikā: | kiṃ
tarhi ?

kāyākṣiśrotravijñānaṃ vijñaptyutthāpakaṃ ca yat |

dvitīyādau tadādyāptam,

prathamadhyānabhūmikaṃ cakṣu:śrotrakāyavijñānaṃ
vijñaptisamutthāpakaṃ ca dvitīyādiṣu

ca dhyāneṣu sammukhīkurvanti | nirmāṇacittavad yena te
paśyanti yāvadvijñaptiṃ samutthāpayanti |

akliṣṭāvyākṛtaṃ ca tat ||13||

-------------------

kuśalamahābhūmikayo: praśrabdhyupekṣayoraparigrahād
bhavata eva te ityapare ||10||

"śvāsau" iti | āśvāsapraśvāsau | dvitvapradarśanārthaṃ
cātra dvivacananirdeśa: | vitarkavicāra-

prītisukhairakampanīyatvāditi | yathā pūrvakāni trīṇi
dhyānāni vitarkādibhi: kampyante; prathamaṃ

dhyānaṃ vitarkavicārābhyāṃ kampyate, dvitīyaṃ prītyā,
tṛtīyaṃ sukhena; naivamebhiścaturtha kampyate |

yathā nivāte dīpo na kampyate vāyunā tadvadityuktaṃ sūtre
ityapara āhu: | aṣṭāpakṣālamukta-

tvāt ||11||

"ādyāptam" iti | ādyadhyānasaṃgṛhītam |

@896

anivṛtāvyākṛtaṃ ca tat prathamadhyānabhūmikaṃ
vijñānaṃ veditavyaṃ yatte sammukhī-

kurvanti | na kliṣṭaṃ vītarāgatvāt, na kuśalaṃ
hīnatvāditi ||13||

avasitaṃ dhyānakāryam ||

atha śuddhakādīnāṃ dhyānārūpyāṇāṃ kathaṃ lābha: ?

atadvān labhate śuddhaṃ vairāgyeṇopapattita |

asamanvāgatastena śuddhakaṃ dhyānamārūpyaṃ vā
pratilabhate; adhobhūmivairāgyādvā |

adhobhūmyupapattito vā; anyatra bhavāgrāt | na hi
tasyopapattito lābha: |

atadvāniti kimarthaṃ samanvāgata: ? śuddhakena prayogato
nirvedhabhāgīyaṃ śuddhakaṃ

pratilabhate | parihāṇito'pi hānabhāgīyam |

ata evocyate-"syācchuddhakaṃ dhyānaṃ vairāgyeṇa
pratilabheta, vairāgyeṇa vijahyāt |

evaṃ parihāṇyā copapattyā ca |

āha-syāddhānabhāgīyaṃ prathamaṃ dhyānam | taddhi
kāmavairāgyeṇa labhyate |

brahmalokavairāgyeṇa tyajyate |
brahmalokavairāgyaparihāṇyā labhate |
kāmadhātuvairāgyaprahāṇyā

-------------------

nirmāṇacittavaditi | yathādharabhūmikaṃ nirmāṇacittaṃ
tadbhūmikaṃ nirmāṇaṃ nirmātukāmā

nirmātāra: sammukhīkurvanti, tadvat |

na kuśalaṃ hīnatvāditi | taddhi prathamadhyānabhūmikaṃ
kuśalaṃ dvitīyadhyānabhūmikān nihīnaṃ

nikṛṣṭam, ato na sammukhīkurvanti | prayojanena hi te
prathamadhyānabhūmikaṃ sammukhīkurvanti, na

bahumānena | savipākaṃ tat kuśalam | na ca tadvipākena
te'rthina iti kuśalacittasammukhīkaraṇe

yatnaṃ na kurvanti ||12-13||

"vairāgyeṇopapattita:" iti | vairāgyeṇopapattito veti
vāśabdo luptanirdeśa: | adhobhūmi-

vairāgyād vā | asamanvāgatastena śuddhakaṃ vā
pratilabhate dhyānam, ārūpyaṃ vā | kāmavairāgyāt

prathamaṃ śuddhakaṃ pratilabhate triprakāram, anyatra
nirvedhabhāgīyāt | evaṃ yāvat ākiñcanyāyatana-

vairāgyād bhavāgraṃ pratilabhate | adhobhūmyupapattito veti
| upariṣṭāt adharāyāṃ bhūmau upapadyamāna-

stallabhate | anyatra bhavāgrāditi |
tasyādhobhūmivairāgyādeva lābha: |

prayogato nirvedhabhāgīyamiti | tasya vairāgyopapattikṛta:
sa lābho na bhavati |

parihāṇito'pi hānabhāgīyamiti | sthitibhāgīyāt
parihīyamāṇo hānabhāgīyaṃ labhate |

ata evocyata iti | yasmāt parihīṇo'pi hānabhāgīyaṃ
labhate | evaṃ parihāṇyā

copapattyāpiyojyam | katham ? syācchuddhakaṃ parihāṇyā
labhet parihāṇyā vijahyāt | syācchuddhakaṃ

dhyānamupapattyā labheta, upapattyā vijahyāditi | āha-syāt
| katham ? ityāha-hānabhāgīyaṃ

prathamaṃ dhyānamiti | brahmaloka: prathamaṃ tribhūmikam;
`viśeṣeṇa brahmaloke upapadyamānatvād'

iti vacanāt | brahmalokavairāgyeṇa tyajyata iti | yasmāt
prathamadhyānavairāgyeṇa hānabhāgīyaṃ  dhyānaṃ
kleśānuguṇyāt tadbhūmikakleśamiva tyajati, ato
brahmalokavairāgyeṇa tyajyate-

ityucyate | evaṃ prathamasya praśnasya vivarjanam |

@817

tyajyate | upariṣṭād brahmaloke upapadyamāno labhate |
tasmāt kāmadhātāvupapadyamāno

vijahāti" iti |

anāsravaṃ tu vairāgyāt,

`atadvān labhate' iti vartate | tadvāṃstu
kṣayajñānato'pyaśaikṣaṃ labhate | indriya-

sañcārato'pi śaikṣāśaikṣam | nanu ca
niyamāvakrāntito'pyanāsravaṃ prathamato labhate ?

nāvaśyam; ānupūrvikeṇālābhāt | yathā tvavaśyaṃ
labhate tathoktam |

kliṣṭaṃ hānyupapattita: ||14||

`atadvān labhate' ityevānuvartate | parihāṇito yadi
tadvairāgyāt parihīyate |

upapattito yadyuparibhūmeradharāyāmupapadyate ||14||

katamasmāt samāpattidravyādanantaraṃ katyupapadyante ?
anāsravaprathamadhyānāntaraṃ

ṣaḍutpadyante-svabhūmike śuddhānāsrave
dvitīyatṛtīyadhyānabhūmike ca | ākiñcanyāyatanā-

nantaraṃ sapta-svabhūmike śuddhakānāsrave,
vijñānākāśānantyāyatanabhūmike ca | bhavāgraṃ

śuddhakameva; anāsravābhāvāt |
dvitīyadhyānāntaramaṣṭau-svabhūmike śuddhakānāsrave

tṛtīyacaturthaprathamadhyānabhūmike ca |
vijñānānantyāyatanāntaraṃ nava-svabhūmike dve,
ākāśānantyāyatanacaturthadhyānabhūmikāni catvāri,
ākiñcanyāyatanabhavāgrabhūmikāni

trīṇīti |

-------------------

brahmalokavairāgyaparihāṇyā labhate | yadi
brahmalokavairāgyaparihāṇyā parihīyate,

punastaddhānabhāgīyaṃ pratilabhate; tadbhūmikakleśavat |
kāmadhātuvairāgyaparihāṇyā tyajyate | yadā

kāmadhātuvairāgyāt parihīyate, tadā śuddhakaṃ tyajyate |
upariṣṭād brahmaloka upapadyamāno labhata

iti | dvitīyādibhyo brahmaloka upapadyamāne hānabhāgīyaṃ
tadbhūmikakleśavadeva labhate | tasmāt

kāmadhātāvupapadyamāno vijahātīti | tasmād brahmalokāt
kāmadhātāvupapadyamāno vijahāti |

indriyasañcārato'pi śaikṣāśaikṣamiti | śraddhāvimukto
dṛṣṭiprāptāyāṃ śaikṣaṃ labhate | samaya-

vimukto'pyaprativedhe aśaikṣaṃ labhate |

nāvaśyam, ānupūrvikeṇālābhāditi |
yadyānupūrviko'nāgamyasanniśrayeṇa niyāma-

mavakrāmati, na labhate ||14||

svabhūmike śuddhānāsrave iti | vyutthānakāle, pravāhe ca
| dvitīya-tṛtīyadhyānabhūmake

ceti | miśrakāmiśrakānulomasamāpattau
vyutkrāntakāsamāpattau ca | saptasvabhūmike
śuddhakānāsrave

iti | pūrvavat vijñānākāśānantyāyatanabhūmike ca |
tathaiva pratilomasamāpattau | bhavāgraṃ śuddhakameva,
anāsravābhāvāditi | māndyādanāsravaṃ nāstītyuktam |
anulomasamāpattau tu vyutthānakāle tad

bhavati | tṛtīyacaturthaprathamadhyānabhūmike ceti |
amiśraka-miśrakānuloma-pratiloma-vyutkrānta-

samāpattikāleṣu |

ākāśānantyāyanacaturthadhyānabhūmikāni catvārīti |
teṣveva kāleṣu | trīṇīti |

@898

evamanyadhyānārūpyādanantaraṃ daśa dravyāṇi yojyāni |

eṣa tu saṃkṣepa:-

tṛtīyād yāvadūrdhvādho'nāsravānantaraṃ śubham |

utpadyate,

śubhagrahaṇena śuddhamanāsravaṃ ca gṛhyate kuśalatvāt |
anāsravasya samāpattidvayasyā-

nantaraṃ svabhūmike ca śuddhānāsrave utpadyete |
ūrdhvādhobhūmike ca tṛtīyād yāvat |

vyutkrāntakasamāpattāro hi tṛtīyāt pareṇa laṅghayituṃ
notsahante | anvayajñānāntaraṃ cārūpyān

samāpadyante, na dharmajñānānantaram;
tasyādharāśrayālambanatvāditi |

yathā cānāsravādanantaramuktaṃ veditavyam,

tathā śuddhāt kliṣṭaṃ cāpi svabhūmikam ||15||

svabhūmikaṃ kliṣṭamadhikaṃ śuddhakādanantaramutpadyate |
śeṣaṃ yathaivānāsravāt |

anāsravasya hi samanantaraṃ kliṣṭotpattirnāstīti ||15||

kliṣṭāt svaṃ śuddhakaṃ kliṣṭam,

kliṣṭāt samāpattidravyādanantaraṃ svabhūmike
śuddhakakliṣṭe utpadyete |

evaṃ cādharaśuddhakam |

kleśotpīḍito hyadharamapi samāpattiṃ śuddhakaṃ bahu
manyate | yadi kliṣṭaṃ

paricchidyādha: sañcarati | kuśalāt sañcarito bhavati na
kliṣṭāt | athāparicchidya kathaṃ

sañcarati ? pūrvāvedhāt | pūrvaṃ hi sa evaṅkāmo
bhavati-varamadhastāt śuddhakaṃ nopariṣṭāt  kliṣṭamiti |
pūrvābhiprāyaṃ ca santatiranuvartane sattvānām,
praṇidhāya suptasyābhipretakāla-

-------------------

anāsravābhāvāt | evamanyadhyānārūpyādanantaraṃ daśa
dravyāṇi yojyānīti | tadyathā tṛtīya-

dhyānādanantaraṃ daśa-svabhūmike dve śuddhakānāsrave,
caturthadhyānākāśantyāyatanabhūmakāni catvāri,

tathaiva ca prathamadvitīyadhyānabhūmikāni catvārīti |
caturthadhyānādanantaraṃ daśa-svabhūmike dve

śuddhakānāsrave, ākāśavijñānānantyāyatanabhūmikāni
catvāri, dvitīyatṛtīyadhyānabhūmikāni

catvārīti | ākāśānantyāyatanādanantaraṃ
daśa-svabhūmike dve, vijñānākiñcanyāyatanabhūmikāni

catvāri, tṛtīyacaturthadhyānabhūmikāni
catvāryutpadyante-ityevaṃ daśa bhavanti |

anvayajñānāntaraṃ ceti vistara: | idaṃ vyutpādyate,
ūrdhvādharabhūmyālambatvāddhyānānāmasti

prasaṅga iti kṛtvā | tasyādharāśrayālambanatvāditi |
yasmāt taddharmajñānam adharāśrayakāmadhātvā-

śrayamadharālambanaṃ kāmadu:khādyālambanam |
tasyādharāśrayatvālambatvānna
dharmajñānānantaramārūpyān

samāpadyante |

śeṣaṃ yathaivānāsravāditi | svabhūmike ca
śuddhānāsrave utpadyete; ūrdhvādadhobhūmike ca,

yāvat tṛtīyāditi ||15||

praṇidhāyeti vistara: | yadi kaścidevaṃ buddhimutpādya
`ardharātre candrodaye candrāstamaye

@899

prabodhavat | anāsravaṃ tu kliṣṭādanantaraṃ sarvathā
notpadyate | samāpattikālaṃ pratyetaduktam |

śuddhakāt kliṣṭācca samanantaraṃ svabhūmikameva
kliṣṭamutpadyate, nānyabhūmikamiti |

cyutau tu śuddhakāt kliṣṭa sarvam,

cyutikāle tu upapattilābhikācchuddhakādanantaraṃ
sarvabhūmikaṃ kliṣṭamutpadyate |

kliṣṭāttu nottaram ||16||

kliṣṭāttu dhyānārūpyādanantaraṃ cyutikāle
svādharabhūmikaṃ kliṣṭamutpadyate |

nordhvabhūmikam ||16||

na ca sarvasmācchaddhakādanāsravaṃ
samāpattidravyamutpadyate | kiṃ tarhi ?

caturdhā śuddhakaṃ hānabhāgīyādi,

hānabhāgīyam, viśeṣabhāgīyam, sthitibhāgīyam,
nirvedhabhāgīyamiti caturvidhaṃ

śuddhakam | bhavāgraṃ tu trividham; anyatra
viśeṣabhāgīyāt |

kimasya lakṣaṇam ?

yathākramam |

kleśotpattisvabhūmyūrdhvānāsravānuguṇaṃ hi yat ||17||

kleśotpattyanuguṇaṃ hānabhāgīyam, svabhūmyanuguṇaṃ
sthitibhāgīyam, ūrdhvabhūmyanuguṇaṃ

viśeṣabhāgīyam, anāsravānuguṇaṃ nirvedhabhāgīyam |
tasmādanāsravamutpadyate ||17||

athaiṣāṃ caturṇāṃ kati kasmādanantaramutpadyante ?

dve trīṇi trīṇi caikaṃ ca hānabhāgādyanantaram |

-------------------

vā mayā praboddhavyam' iti svapet, sa
pūrvābhiprāyānuvartanāt santate:, tasminneva kāle
prabuddhyate |

yathā'syaivaṃ praṇidhāya suptasya tasyābhiprete kāle
prabodho bhavati | tadvadetat | sarvathā notpadyata

iti | nāpi svabhūmikam, nāpyadharabhūmikamutpadyateityartha:
| samāpattikālaṃ pratyetadityuktamiti |

śuddhakāt kliṣṭācca samanantaraṃ svabhūmikameva
kliṣṭamutpadyate, nānyabhūmikamiti | katham ?

tathā śuddhāt kliṣṭaṃ vāpi svabhūmikam, kliṣṭāt svaṃ
śuddhaṃ kliṣṭamityevam |

cyutikāle tu | maraṇabhave | upapattilābhikācchuddhāditi
vistara: | upapattidhyāneṣu

yadupapattilābhikaṃ kuśalaṃ samāhitam, tadapi śuddhakaṃ
dhyānamityucyate | ata idamucyate-

cyutikāle tviti vistareṇa | kiṃ kāraṇam ?
asamāhitatvānmaraṇabhavasya | na hi tadānīṃ

śuddhakaṃ samāpattidhyānamastīti |

atha sarvabhūmikaṃ kliṣṭamutpadyata iti |
svabhūmikādharordhvabhūmikaṃ pratisandhicittaṃ

kliṣṭamasamāhitamutpadyate ityartha: |

nordhvabhūmikamiti | kliṣṭasadbhāve sati
tatropapattyasambhavāt ||16||  anyatra viśeṣabhāgīyāditi |
ita ūrdhvabhūmyabhāvāt |

tasmādanāsravamutpadyata iti | nirvedhabhāgīyāt ||17||

@900

hānabhāgīyaṃ hānabhāk | tasmādanantaraṃ dve
utpadyete-hāni-sthitibhāgīye | sthiti-

bhāgīyādanantaraṃ trīṇi, anyatra nirvedhabhāgīyāt |
viśeṣabhāgīyādanantaraṃ trīṇi, anyatra

hānabhāgīyāt | nirvedhabhāgīyādanantaraṃ tadevaikamiti |

kathaṃ vyutkrāntakasamāpattirutpadyate ?

gatvāgamya dvidhā bhūmīraṣṭākṛṣṭaikalaṅghitā: ||18||

vyutkrāntakasamāpattirvisabhāgatṛtīyagā |

gatveti | anulomaṃ samāpadya | āgamyeti | pratilomaṃ
samāpadya | dvidheti |

sāsravānāsravā bhūmī: | aṣṭāviti |
dhyānārūpyasamāpattī: | ākṛṣṭā iti | anukrameṇa |

ekalaṅghitā iti | ekāmekāmutkramya | sāsravā aṣṭau
bhūmīranulomapratilomasamāpattito

nirjitya anāsravāśca sapta | paścāt sāsravāt
prathamāddhyānāt sāsravaṃ tṛtīyaṃ samāpadyate,

tasmādākāśānantyāyatanam, tasmādākiñcanyāyatanam |
evaṃ puna: pratilomaṃ nirjitya

anāsravā apyekalaṅghitā anulomapratilomaṃ ca samāpadyante
| ayaṃ prayogo vyutkrāntaka-

samāpatte: |

yadā tu prathamāt sāsravāt tṛtīyamanāsravaṃ dhyānaṃ
samāpadyate, tasmāt sāsrava-  mākāśānantyāyatanam,
tasmādanāsravamākiñcanyāyatanam | evaṃ puna: pratilomam |
tadā

visabhāgatṛtīyadravyagamanādabhiniṣpannā bhavati |
ativiprakṛṣṭatvānna caturthī samāpadyate |

tāṃ ca triṣu dvīpeṣu asamayavimukta evārhannutpādayati;
ni:kleśatvāt, samādhivaśitvācca |

dṛṣṭiprāptasya yadyapi tīkṣṇendriyatvāt samādhau
vaśitvam, na tu ni:kleśa: | samayavimukto

yadyapi ni:kleśa:, na tvasya samādhau vaśitvamiti |

kenāśrayeṇa kati dhyānārūpyā: sammukhīkriyante ?

svādhobhūmyāśrayā eva,

dhyānāśrayā eva |

dhyānārūpyā:,

bhavāgraṃ bhavāgre va sammukhīkriyate, adhaśca yāvat
kāmadhātau | śeṣāṇi svasyāṃ

bhūmāvadhaśceti |

ki kāraṇamūrdhvopapanno nādharāṃ samāpattiṃ
sammukhīkaroti ? yasmāttasya

vṛkṣā'dharam ||19||

-------------------

hānasthitibhāgīye iti | hānabhāgīyaṃ pravāhakāle,
sthitibhāgīyaṃ viśeṣagamanakāle |

anyatra hānabhāgīyāditi | viśeṣabhāgīyāddhīyamānasya
sthitibhāgīyāparityāge tasyaivotpatti-

yogāt | tadevaikamiti | tadeva nirvedhabhāgīyaṃ
pravāhayogena |

ākṛṣṭā ityanukrameṇeti | anulomānukrameṇa,
pratilomānukrameṇa ca |

@901

nahi tasyādhareṇa samāpattidravyeṇa kiñcit prayojanaṃ
vidhīyate; nihīnatvāt ||19||

utsargaṃ kṛtvā'pavādaṃ karoti-

āryākiñcanyasāmmukhyāt bhavāgre tvāsravakṣaya: |

bhavāgre
tūpapannasyānāsravākiñcanyāyatanasammukhībhāvā-
dāsravakṣayo bhavati |

kathaṃ tatropapannasya tatsammukhībhāva: ? svasyābhāvāt,
tasya cābhyāsāt |

athaiṣāṃ dhyānārūpyāṇāṃ kimālambanam ?

satṛṣṇā: svabhavālambā:,

āsvādanāsamprayuktā: svabhūmikaṃ bhavamālambante |
bhavagrahaṇena sāsravaṃ vastu

gṛhyate | nādharamālambante; vītarāgatvāt | nottaram;
tṛṣṇāparicchinnatvād bhūmīnām | nānā-

sravam; kuśalatvaprasaṅgāditi |

dhyānaṃ sadviṣayaṃ śubham ||20||

kuśalaṃ dhyānaṃ śubhakamanāsravaṃ ca | tat
sarvālambanaṃ yatkiñcidasti saṃskṛtama-

saṃskṛtaṃ vā ||20||

na maulā: kuśalārūpyā: sāsravādharagocarā: |

maulānāṃ kuśalārūpyāṇāmadhobhūmikaṃ sāsravaṃ vastu
nālambanam, svordhvabhūmyā-

-------------------

vidhīyata iti | kriyata ityartha: | sthāpyata iti vā | kiṃ
kāraṇam ? nihīna-

tvāt ||18-19||

"āryākiñcanyasāmmukhyāt" iti | āryam anāsravam |
anāsravasya ākiñcanyā-

yatanasya sāmmukhyāt sammukhībhāvāt |

bhavāgre jātasyā sravaprahāṇaṃ bhavati |
tu-śabdo'pavādārthaṃ dyotayati |

svasyābhāvāditi | bhāvāgrikasyānāsravasya
mārgasyābhāvādityartha: |

tasya cābhyāsāditi | tasya ākiñcanyāyatanasya
anāsravasyābhyāsāt, sannikṛṣṭatvāt |

tṛṣṇāparicchinnatvād bhūmīnāmiti | yā yasyāṃ bhūmau,
tasyāmeva bhūmāvanuśayanāt, tayā

sā bhūmi: paricchinnā bhavati | anyathā hi tasyottaratvameva
na sidhyet, ekabhūmisthānāntaratvāt |

atha evauttarādharye'pi sthānāntarāṇāṃ trayāṇāṃ
trayāṇām, aṣṭānāṃ caikabhūmitā sidhyati; tṛṣṇā-

vyatihārayogāt | nānāsravaṃ kuśalatvaprasaṅgāditi |
tatprārthanā hi kuśalo dharmacchanda iti ||20||

"na maulā: kuśalārūpyā: sāsravādharagocarā:" iti |
maulagrahaṇaṃ sāmantakanirārtham |

ārūpyasāmantakāni hyadharāṃ sāsravāṃ bhūmimālambante
| kuśalagrahaṇam āsvādanāsamprayukta-

nirāsārtham | ubhayakuśalagrahaṇārthaṃ ca | yadi hi
`ārūpyā' ityevocyeta, āsvādanāsamprayuktā

maulā ārūpyā na sāsavādharagocarā iti sambhāvyeran |
anāsravā evārūpyā evamiti gṛhyeran |

ārūpyagrahaṇaṃ dhyānanirāsārtham | dhyānāni hi
maulānyapi sāsravādharavastvālambanāni bhavanti;

samantālocanatvād dhyānānām |

@902

lambanatvāt | anāsravaṃ tvālambanam |
sarvānvayajñānapakṣo na dharmajñānapakṣa:, nādhobhūmi-

nirodha: | sāmantakānantaryamārgāṇāṃ tvadharā
bhūmirālambanam |

eṣāṃ ca punastrividhānāṃ dhyānānāṃ rūpyārūpyāṇām

anāsraveṇa hīyante kleśā:,

na śuddhakena | kuta eva kliṣṭena ! vītarāgatvānnādha: |
tasyaiva tadapratipakṣatvānna

svabhūmau | viśiṣṭataratvānnordhvamiti |

sāmantakena ca ||21||

dhyānārūpyasāmantakena ca kleśā: prahīyante |
śuddhakenāpi; adhobhūmipratipakṣa-

tvāt ||21||

kati puna: sāmantakāni ?

aṣṭau sāmantakānyeṣām,

ekaikasyaikaikaṃ yena tatpraveśa: |

-------------------

sāsravagrahaṇaṃ anāsravanivṛttyartham | anāsravā hi
adharā dharmā maulānāṃ kuśalānāmā-

rūpyāṇāmālambanāni sambhavanti |
adharagrahaṇamūrdhvaviśeṣaṇārtham;
ūrdhvabhūmikasāsravā-

lambanasambhavāt | anāsravaṃ tvālambanamityudgrāhya
darśayati-sarvānvayajñānapakṣa iti | sarva

iti navabhūmika indriyagotrādibhedabhinno'pi gṛhyate |
anvayajñānapakṣa iti pakṣagrahaṇena du:khā-

dyanvayajñānakṣāntaya tatsahabhuvaśca gṛhyante | na
dharmajñānapakṣa iti | kāmadu:khādyālambatvena
viprakṛṣṭa-

tvāt | nādhobhūminirodha: | adhobhūmigrahaṇaprasaṅgāditi
| vyākhyātametat purastāt ||

"anāsraveṇa hīyante kleśā:" iti | dhyānārūpyāṇāṃ
yo'nāsrava: sambhavati, tena

yathāsambhavaṃ kleśā: prahīyante | katamenānāsraveṇa ?
maulena | vakṣyati hi-sāmantakena ceti |

(abhi^ ko^ 8.21) | apavādakarūpeṇa sāmantakarūpeṇa
śuddhakena kleśā: prahīyante-

ityadhikṛtam | kuta eva kliṣṭeneti | kliṣṭena
kleśagrahaṇaṃ naiva sambhavatītyabhiprāya: | kiṃ

kāraṇaṃ śuddhakena kleśā: na prahīyante iti ?
āha-vītarāgatvānnādha iti vistara: | adharabhūmi-

vītarāgatvānna śuddhakenādharabhūmikā: prahīyante, kuta
eva kliṣṭena ! tasyaiva tadapratipakṣatvānna

svabhūmau | tasyaiva prathamadhyānasya, yāvat,
naivasaṃjñānāsaṃjñāyatanasya |
tadapratipakṣatvāt-tasyā-

pratipakṣa: tadapratipakṣa:, tadabhāvastasmāt
tadapratiprakṣatvānna svabhūmau kleśā: prahīyante | na hi

bhavena bhavasya ni:saraṇamasti |
viśiṣṭataratvānnordhvamiti | nordhvabhūmikānām | na ca
adharabhūmikena

śuddhakena prahīyante; viśiṣṭataratvāt kleśānām | na ca
nyūnamāśritya viśiṣṭānāṃ prahāṇaṃ yujyate

iti anena śuddhakenāpi kleśā na prahīyante kuta eva
kliṣṭeneti siddhametat | śuddhakenāpīti |

apiśabdāt anāsraveṇāpīti | sambhavatastvetaduktam | ata
evocyate-adhobhūmiprati-

pakṣatvāditi | kāmāvacarā hi kleśā:
prathamadhyānasāmantakena prahīyante |
prathamadhyānabhūmikā

dvitīyadhyānasāmantakena | evaṃ yāvat
ākiñcanyāyatanabhūmikā
naivasaṃjñānāsaṃjñāyatanasāmanta-

keneti ||21||

@903

kiṃ tānyapi trividhāni, tathaiva ca teṣu vedanā ?
necyucyate |

śuddhādu:khāsukhāni hi |

śuddhakāni ca tānyupekṣendriyasamprayuktāni ca
yatnabāhyatvād, adhobhūmyudve-

gānapagamāt, vairāgyapathatvācca nāsvādanāsamprayuktāni
|

āryaṃ cādyam,

ādyaṃ sāmantakamanāgamyaṃ tacchuddhakaṃ cānāsravaṃ ca |
yadyapi sāmantakacittena

sandhibandha: kliṣṭo bhavati | samāhitasya tu kliṣṭatvaṃ
pratiṣidhyate |

tridhā kecit,

kecit punaricchanti-āsvādanāsamprayuktamapyanāgamyaṃ
sāmantakaṃ cocyate,

dhyānāntaraṃ ca |

kimidamekārtham, āhosvinnārtham ? sāmantakaṃ hi
vairāgyamārga: |

atarkaṃ dhyānamantaram ||22||

dhyānameva hi vitarkāsamprayuktaṃ dhyānāntaram;
dhyānaviśeṣatvāt | ata eva

dvitīyādiṣu dhyāneṣu na vyavasthāpyate;
viśeṣābhāvāditi ||22||

-------------------

yena tatpraveśa iti | yena sāmantakena teṣāṃ maulānāṃ
dhyānārūpyāṇāṃ praveśa: | kiṃ tānyapi

trividhānīti | āsvādanāsamprayuktādibhedāt | tathaiva ca
teṣu vedaneti | prathamayordhyānayo: prīti:,

tṛtīye sukham, caturthe upekṣetyuktam, kimevaṃ sāmantakeṣu
|

upekṣendriyasamprayuktāni ca yatnabāhyatvāditi |
anabhisaṃskāravāhī mārga: prītisukhābhyāṃ

samprayujyate | tāni ca sāmantakāni yatnabāhyāni
sābhisaṃskārabāhyānīti ata upekṣendriya-

samprayuktāni | punara dhobhūmyudvegānapagamāt
prītisukhayorayoga iti | ato'pi upeksendriya-

samprayuktāni | vairāgyapathatvācca
nāsvādanāsamprayuktānīti | yadi hyāsvādanāsamprayuktāni
syu:,

vairāgyamārgo na syāt | na hi tṛṣṇāsamprayukto mārga:
kleśaprahāṇāya bhavati |

athavā ayamabhisambandha:-upekṣendriyasamprayuktāni ca
yatnabāhyatvāt | adhobhūmyuddhe-

gānapagamād vairāgyapathatvācceti dvābhyāṃ
kāraṇabhyāṃ nāsvādanāsamprayuktānīti | pūrvavat
vaktavyaṃ

śeṣam |

yadyapi sāmantakacittena sandhibandha iti | aṣṭāsvapi
dhyānārūpyeṣu yasya yat

sāmantake, tasya tena sāmantakacittena kliṣṭenāsamāhitena
sandhibandha ityeṣa siddhānta iti |

ata idamucyate-yadyapi sāmantakacitteneti vistara: |

āsvādanāsamprayuktamapyanāgamyamiti | anāgamyasya
paṭutvāt | yathā hi tadanāsravamapi

sambhavati, tathāsvādanāsamprayuktamapītyabhiprāya: |

maulapratispardhitvādāsvādanāsamutpattisadbhāvāditi
ācāryasaṅghabhada: |

dhyānaviśeṣatvāditi | tadevaṃ maulaṃ prathamaṃ dhyānaṃ
vitarkāpagamād viśiṣṭaṃ dhyānāntara-

@904

tat punardhyānāntaram,

tridhā,

āsvādanāsamprayuktam, śuddhakam, anāsravaṃ ca |

adu:khāsukhaṃ tacca,

nātra sukhaṃ du:khamityadu:khāsukham |
upekṣendriyasamprayuktamityartha: | na

prītisamprayuktam; sābhisaṃskāravāhitvāt | ata eva du:khā
pratipat |

tasya tarhi dhyānāntarasya ka: phalaviśeṣa: ? taddhi

mahābrahmaphalaṃ ca tat |

tāṃ hi dhyānāntarikāṃ bhāvayitvā mahābrahmā bhavati |
puna: sarvasamādhīn saṅkalayya

traya: samādhaya: uktā: sūtre-1. savitarka: savicāra:
samādhi:, 2. avitarko

vicāramātra:, 3. avitarko'vicāra iti |

tatra dhyānāntaraṃ tāvadavitarko vicāramātra: samādhiriti
jñāpitam; vitarkamātra-

pratiṣedhāt | tata:-

savitarkavicāro'dha:samādhi:,

tasmād dhyānāntarādadha:samādhi: savitarka: savicāra: |
prathamaṃ dhyānamanāgamyaṃ

ca |

parato'dvaya: ||23||

nātra dvayamastītyadvaya: | pareṇa tu dhyānāntarāt
samādhiravitarko'vicāra: | dvitīya-

dhyānasāmantakād yāvad bhavāgram ||23||

punastraya: samādhaya uktā:-śūnyatāsamādhi:, apraṇihita:,
ānimittaśca | tatra

ānimitta: samākārai:,

nirodhasatyākārai: samprayukta:
samādhirānimittaścaturākāra: | nirvāṇaṃ hi daśa-

nimittāpagatatvādanimittam | tadālambana: samādhirānimitta:
| pañcaviṣayastrīpuruṣa-

trisaṃskṛtalakṣaṇānimittāni daśa |

śūnyatānātmaśūnyata: |

-------------------

mucyate-ityartha: | viśeṣābhāvāditi | yathā prathame
dhyāne viśeṣo bhavati-kvacid vitarka-

vicārau kvacid vicāra eveti, na tathā dvitīyādiṣviti | ato
dhyāneṣu na vyavasthāpyate

dhyānāntaram ||22||

ata eva du:khā pratipaditi | ata eva hi saṃskāravāhitvāt |
vitarkamātrapratiṣedhāditi |

"atarka dhyānamantaram" (abhi^ ko^ 8.22) iti vacanāt ||23||

tadālambana: samādhirānimitta iti | animitte bhava ānimitta:
|

@905

pravartate,

anātmaśūnyatākārābhyāṃ samprayukta:
śūnyatāsamādhirdvyākāra: |

apraṇihita: satyākārairata: parai: ||24||

parai: śeṣai: satyākārai: samādhipraṇihito daśākāra: |
anityadu:khataddhetubhya udvegāt

mārgasya ca kolopamatayā'vaśyatyājyatvāt tadākāra:
samādhirapraṇihita:; tadatikramābhi-

mukhatvāt |

śūnyatānātmatābhyāṃ tu nodvega; nirvāṇasāmānyāt
||24||

ta ete traya: samādhayo dvividhā:-

śuddhāmalā:,

śuddhakāśca, anāsravāśca; laukikalokottaratvāt | laukikā
ekādaśasu bhūmiṣu |

lokottarā yatra mārga: |

nirmalāstu te vimokṣamukhatrayam |

anāsravāstvete traya: samādhayastrīṇi
vimokṣamukhānyucyante | śūnyatā vimokṣa-

mukham, apraṇihitam, ānimittaṃ vimokṣamukhamiti;
mokṣadvāratvāt | punaścocyante-

śūnyatāśūnyatādyākhyāstrayo'parasamādhaya: ||25||

-------------------

daśākāra iti | anityadu:khākārau dvau,
samudāyākārāścatvāra:, mārgākārāścatvāra:-

ityete daśa ākārā: | anityadu:khataddhetubhya udvegāditi |
anityād du:khāt, taddhetośca |

tasya du:khasya hetośca samudayādudvegāt | kim ?
apraṇihita: | akṛtasaṃskāra ityartha: | mārgasya

kolopamatayā'vaśyatyājyatvāt | kola ucyate uḍupa: | sa
upamā asyeti kolopamo

mārgastadbhāvastayā | kolopamatayā
mārgasyāvaśyatyājyatvam, tasmāt | apraṇihita ityadhikṛta:
|

yathā hi komalamāśritya nadīmuttaran na kolaniṣṭho
bhavati, tasyāvaśyatyājyatvāt; evaṃ mārga-

māśritya na mārganiṣṭho bhavati, tasyāvaśyatyājyatvāt |
tadākāra iti | taddaśākāro yathokta: |

tadatikramābhimukhatvāditi | tasya
mārgasyātikrame'bhimukhatvāt | anenāvaśyatyājyatvamasya

darśayati | anityadu:khataddhetvatikramābhimukha
ityanuktamapyetad gamyata eva |

śūnyatānātmatābhyāṃ tu nodvega iti |
śūnyānātmākārābhyāṃ tu nodvego yogino bhavati |

yadyapi hi du:khasatyaṃ śūnyānātmākārābhyāmākāryate,
na tu tābhyāṃ tasmād du:khādudvega: | kasmāt ?

nirvāṇasāmānyāt | nirvāṇamapi śūnyānātmalakṣaṇam |
śūnyatā anātmatā hi sarvadharmāṇāṃ

lakṣaṇamiti | na ca tābhyāṃ tasmān nirvāṇād udvega: |
tasmānna tadākāro'praṇihitasamādhi-

riti ||24||

laukikā ekādaśasviti | kāmadhātāvanāgamye dhyānāntare,
dhyānārūpyeṣu ceti | yatra

mārga iti | kāmadhātubhavāgradvitīyādisamāntakavarjitāsu
bhūmiṣu |

mokṣadvāratvāditi | dvārārtho mukhārtha iti darśayati ||

śūnyatādyālambanatvāttannāmeti |
śūnyatāpraṇihitānimittālambanatvāt |

@906

śūnyatāśūnyatā, apraṇihitāpraṇihita:,
ānimittānimittaśca | śūnyatādyālambana-

tvāttannāma ||25||

teṣāṃ puna:-

ālambete aśaikṣaṃ dvau śūnyatā cāpyanityata: |

aśaikṣaṃ samādhiṃ dvāvaparasamādhī ālambete |
śūnyatāśūnyatā aśaikṣaṃ śūnyatā-

samādhimālambate śūnyatākāreṇa |
apraṇihitāpraṇihito'pyaśaikṣamapraṇihitamanityākāreṇa |

na du:khato na hetvādito'nāsravasyātallakṣaṇatvānna
mārgākārai: dūṣaṇīyatvāt |

ānimittānimittastu śāntato'saṅkhyayā kṣayam ||26||

ānimittānimittastu

mādhiraśaikṣasyānimittasyāpratisaṅkhyānirodhamālambate |

śāntākāreṇa; anāsravasya pratisaṅkhyānirodhābhāvāt |
na nirodhapraṇītani:saraṇākārai:;

anityatānirodhasādhāraṇatvād, avyākṛtatvād,
avisaṃyogācca ||26||

-------------------

śūnyatāśūnyateti nāma | apraṇihitāpraṇihiteti
animittānimitteti ca ||25||

"śūnyatā cāpyanityata:" iti | yathāsaṅkhyena |
śūnyatāśūnyatā hi śūnyatākāreṇāśaikṣaṃ

śūnyatāsamādhimālambate | nāyamātmīyamiti |
nātmākāreṇa |

āha-kimatra kāraṇaṃ yacchūnyatāśūnyatāsamādhi:
śūnyatākāra eva, na punaranātmā-

kāro'pi śūnyatāvaditi ? atrocyate-
śūnyatākārapravṛttaśūnyatāpṛṣṭhotpādyatvāt |
āha-kimarthaṃ

puna: śūnyatākārapravṛttaśūnyatāpṛṣṭhenotpatti:, na
punaranātmākārapravṛttaśūnyatāpṛṣṭheneti ?  atrocyate-

tadutpattyānukūlyāt | sa eva hi
śūnyatākārapravṛttaśūnyatāsamādhistasya
śūnyatāśūnyatā-

samādherutpattau ānukūlyenāvatiṣṭhate, nānātmākāra: |
na hyevam anātmadarśanamudvejayati, yathā

śūnyatādarśanam | dṛṣṭeṣvapi hi anātmato
bhaveṣvabhiratirasti; saṃsāre śūnyatādarśanābhāvāt |

tadyathā adhvagasyāsambandhād adhvagadarśanādapi prīti: |
ekākinastu tacchūnyatvādaprītiriti,

tadvat |

anityākāreṇeti | daśānāmākārāṇām | na du:khata iti
vistara: | na du:khata ākāra-

yanti | anāsravasyātallakṣaṇatvāt | āryapratikūlatayā hi
du:khamiṣyate, na hetusamudayaprabhava-

pratyayākārairanāsravasyātallakṣaṇatvādeva,
anāsravasyāsamudayādilakṣaṇatvādityartha: | na
mārgākārai-

rdūṣaṇīyatvāditi | so'śaikṣa: samādhirdūṣayitavya:, na
ca mārgākārā dūṣaṇarūpā iti | ato na

mārgākāraistaṃ samādhimālambate | nirodhākāraistu naiva
sambandha iti na taiścintyate | pāriśeṣyāda-
nityākāreṇaiva |

asaṅkhyayā kṣayamiti | apratisaṅkhyānirādhamityartha: |
aśaikṣasyānimittasya samādhera-

pratisaṅkhyānirodhamālambate | śāntata: | śānto'yamiti |
kathaṃ tasyāpratisaṅkhyānirodha: ?

aśaikṣādanimittāt samādhervyutthitasya tadanantaraṃ ye
sāsravā: kṣaṇā atikrāmanti, anye

cānāsravā: | yadi te notpannā: syu:, aśaikṣā
animittakṣaṇā utpannā: syu: | teṣāṃ sāsravāṇām,

anyānāsravāṇāṃ cotpattikāle
teṣāmaśaikṣāṇāmanimittakṣaṇānām
apratisaṅkhyānirodho labhyate;

@907

ekāntena caite parasamādhaya:-

sāsravā:,

āryamārgadveṣitvāt | na hyevamanāsravā iti |

kutrotpadyante ?

nṛṣu,

manuṣyeṣveva, na deveṣu |

kasyotpadyante ?

akopyasya,

nānyasyārhata: |

katibhūmikā: ?

saptasāmantavarjitā: |

sapta sāmantakāni hitvānyāsvekādaśasu bhūmiṣu |
kāmadhātvanāgamyadhyānāntara-

dhyānārūpyeṣu |

-------------------

pratyayavaikalyāt | tamapratisaṅkhyānirodhamālambate
śāntākāreṇa; anāsravasya pratisaṅkhyā-

nirodhābhāvāt | na pratisaṅkhyānirodhamālambate | kasmāt
punaranāsravasya pratisaṅkhyānirodho

nāsti ? apratikūlatvāt | yadvi pratikūlamāryāṇām,
tatsaṃyogasya visaṃyogāya yataste yatante |

visaṃyogaśca pratisaṅkhyānirodha: | ato'nāsravasya na
pratisaṅkhyānirodha: | kiñca-aśaikṣasyā-

nimittasya samādhe: pratisaṅkhyānirodhābhāvāt,
apratisaṅkhyānirodhasya ca tatpratyarthikabhūtatvāt,

tatprotsāhanenaiva tadvidūṣaṇamabhilaṣan
tadapratisaṅkhyānirodhamevālambate | śatrūpagraheṇa hi
loke

mārgopaghāta: kriyamāṇo dṛśyata iti | na
nirodhapraṇītani:saraṇākārairiti | nirodha: sādhāraṇa:,

na nirodha iti tadbhāva:, tasmāt |
anityatānirodhasādhāraṇatvād | ayamapratisaṅkhyānirodha:,

na nirodhākāreṇākāryate | anyathā hi śāntākāreṇa
tadviśiṣṭena nālambita: syāt | nirodhākāreṇa

hi anityatānirodhenaiva dūṣita evāsau
apratisaṅkhyānirodha: syāt | taddūṣaṇena nāśaikṣa

ānimittasamādhidūṣita: syādityabhiprāya: | na
praṇītākāreṇa; avyākṛtatvād apratisaṅkhyā-

nirodhasya | kuśalaṃ hi praṇītam, nāvyākṛtam | ato na
praṇītākāreṇālambate | avisaṃyogācca |

apratisaṅkhyānirodhasya | na ni:saraṇākāreṇa tamālambate
| saṃkleśaviyogo hi saṃkleśani:-

saraṇamiṣyate | tasmānnāpratisaṅkhyānirodhena
saṃsārani:saraṇaṃ bhavati | tathā hi satyapi aprati-

saṅkhyānirodhe keṣāñcit kuśalākuśalānāṃ dharmāṇāṃ
tai: samprayukta eva, tatprāptyavicchedāt ||26||

āryamārgadveṣitvāditi | kathaṃ dviṣati ?
śūnyatādibhirākāraistadvaimukhyāt |

"akopyasya" iti | akopyadharmaṇa: | tasya tīkṣṇendriyatvāt
tadutpādane sāmarthyamasti,

nānyasyārhata: | tebhyo dṛṣṭadharmasukhavihāratvāt
āsaṅgāspadabhūtebhyo'śaikṣebhya: śūnyatādi-

samādhibhyo vaimukhyārthamaparasamādhīn samāpadyante |

@908

punaścatasra: samādhibhāvanā ucyante | "asti
samādhibhāvanā āsevitā bhāvitā

bahulīkṛtā dṛṣṭadharmasukhavihārāya saṃvartate" iti
vistara: | tatra-

samādhibhāvanā dhyānaṃ śubhamādyaṃ sukhāya hi ||27||

kuśalaṃ prathamaṃ śuddhakamanāsravaṃ
dṛṣṭadharmasukhavihārāya; samādhibhāvanā | tadādi-

katvādanyānyapi jñeyāni | nāvaśyaṃ
samparāyasukhavihārāya; aparihīṇordhvopapannapari-

nivṛttānāṃ ca tadabhāvāt ||27||

darśanāyākṣyabhijñeṣṭā,

divyacakṣurabhijñā jñānadarśanāya samādhibhāvanā |

dhībhedāya prayogajā: |

prayogajā: sarve guṇāstraidhātukā anāsravā:
prajñāprabhedāya samādhibhāvanā |

vajropamo'ntye yo dhyāne sāsravakṣayabhāvanā ||28||

-------------------

vistara iti | "asti samādhibhāvanā āsevitā bhāvitā
bahulīkṛtā divyacakṣurabhijñā-

jñānadarśanāya

saṃvartate | asti samādhibhāvanā āsevitā bhāvitā
bahulīkṛtā āsravakṣayāya

saṃvartate | asti samādhibhāvanā āsevitā bhāvitā
bahulīkṛtā āsravakṣayāya saṃvartate"

( ) iti sūtram | tatrāsevitā niṣevaṇabhāvanayā, bhāvitā
vipakṣaprahāṇatayā, bahulīkṛtā

vipakṣadūrīkaraṇatayā |

āha-`divyacakṣurabhijñājñānadarśanāya saṃvartate' iti
uktam, na ca divyacakṣurabhijñā-

samādhibhāvanā ? atrocyate-ayaṃ phale hetūpacāra: | yasya
heto: samādhibhāvanāyā divyacakṣura-

bhijñāphalam, tatra phale hetūpacāra: | jñānadarśanāya
samādhibhāvaneti |

yeṣāṃ punarayaṃ pakṣa:- "ṣaḍvidhā muktimārgadhī:"
(abhi^ ko^ 7.42) iti,

dhyānasaṃgṛhīta eva mānaso vimuktimārga: ṣaḍabhijñā
iti | teṣāmacodyamevaitat; teṣāṃ vimuktimārgāṇāṃ

samāhitatvāt | pūrvaka eva tu pakṣa:
abhidharmakośacintakānāmityavagantavyam | divyacakṣu:-

śrotravijñānayo: abhijñātvenābhīṣṭatvāt,
tadādikatvāt |

anyo'nyānyapīti | udāharaṇatvarūpoktatvāt | nāvaśyaṃ
samparāyasukhavihārāyeti |

samparāya: = anāgataṃ janma, tatra sukhavihāra: | tasmai
nāvaśyametad bhavati | kasmād ? ityāha-

parihīṇānāṃ prathamadhyānāt | ūrdhvopapannānāṃ
dvitīyādiṣu | parinirvṛttānāṃ ca samparāyasukha-

vihārasyābhāvāt ||27||

jñānadarśanāyeti | jñānāya, darśanāya ceti samāsa: |
prajñā | "amī bhavanta: sattvā: kāyaduścaritena

prajñā | "amī bhavanta: sattvā: kāyaduścaritena
samanvāgatā:" ityevamādi vikalpād | darśanaṃ

cakṣurvijñānasamprayuktā prajñā avikalpikā |

traidhātukā anāsravā iti | traidhātukā
aśubhānāpānasmṛtyaraṇāpraṇidhijñānaprati-

saṃvidabhijñāvimokṣābhibhvāyatanādaya: | anāsravā:
vimokṣasukhavyutkrāntakasamāpattyāsravakṣayā-

bhijñādaya: | atra tu samādhisamprayogāt prāyogikāṇāṃ
guṇānāṃ samādhibhāvanetyupacāra: |

@909

yaścaturthadhyāne vajropama: samādhi: sa āsravakṣayāya
samādhibhāvanā | ātmo-

panāyikā kilaiṣā bhagavato dharmopadeśanā | ataścaturtha
evāha ||28||

kṛta: samādhīnāṃ kālagato nirdeśa: ||

idānīṃ samādhisanniśritānāṃ guṇānāṃ nirdeśakāla
iti vyākhyāyante-

apramāṇāni catvāri,

maitrī, karūṇā, mudritā, upekṣā ca;
apramāṇasattvālambanatvāt |

kimarthaṃ catvāryeva ?

vyāpādādivipakṣata: |

vyāpādavihiṃsā'ratikāmarāgavyāpādabahulānāṃ
tatprahāṇāya catvāri yathāsaṅkhyam |

aśubhopekṣayo: kāmarāgapratipakṣatve ko viśeṣa: ?
varṇarāgasyāśubhā maithuna-

rāgasyopekṣeti vaibhāṣikā: |

evaṃ tu yujyate-maithunarāgasyāśubhā,
mātāpitṛputrajñātirāgasyopekṣeti |

tatra

maitryadveṣa:,

adveṣasvabhāvā maitrī |  api karuṇā,

karuṇāpyevam |

muditā sumanaskatā ||29||

saumanasyasvabhāvā muditā ||29||

upekṣā'lobha:,

alobhātmikopekṣā |

-------------------

prajñāprabhedāyeti | prajñāviśeṣakarṣāya |
ātmopanāyikā kilaiṣā bhagavato dharmopadeśaneti | ātmana

upanāyikā, ātmano deśiketyartha: | bodhisattvo hi
karmāntapratyavekṣaṇāya cakṣuṣā sattvān

cyutyupapattisaṅkaṭasthān abhivīkṣya tatparitrāṇāya
madhyame yāme dhyānavimokṣasamāpattī:

sammukhīkṛtavān | te'sya prāyogikā guṇā:
prajñāprabhedāya jāyante | tatastṛtīye yāme caturthaṃ

dhyānaṃ ni:sṛtya niyāmamavakramya yāvad vajropamena
samādhinā sarvasaṃyojanaprahāṇaṃ kṛtavāniti |

yasmāccaivamātmopanāyikā dharmadeśanā, ataścaturtha eva |
"vajropamo'ntye yo dhyāne"

iti ||28||

apramāṇasattvālambanāditi | apramāṇasaṃjñākaraṇe
kāraṇametat |

yathāsaṅkhyamiti | vyāpādabahulānāṃ tatprahāṇāya
muditā | kāmarāgavyāpādabahulānāṃ

tatprahāṇāyopekṣeti | kāmarāgapratipakṣatve ko viśeṣa
iti | kāmarāgabahulān prati cintā |

mātāpitṛputrajñātirāgasyopekṣeti | yathaivāsambaddhā:
puruṣā:, evamevaite ityupekṣetyabhiprāya: ||29||

@910

kathaṃ vyāpādapratipakṣa: ? tasya lobhākṛṣṭatvāt |
ubhayasvabhāvā tvasau yujyate |

eṣāṃ tu maitryādīnām

ākāra: sukhitā du:khitā bata |

modantāmiti sattvāśca,

`sukhitā bata sattvā:' iti manasikurvan maitrīṃ samāpadyate
| `du:khitā bata

sattvā:' iti karuṇām `modantāṃ bata sattvā:' iti muditām,
`sattvā:' ityeva manasi

kurvannupekṣāṃ samāpadyate; mādhyasyāt |

atadvatāṃ sukhādhimokṣatvāt kathaṃ na viparītatvaṃ
bhavati ? santvityabhiprāyāt |

āśayasyāviparītatvād vā; adhimuktisaṃjñānāt |

atha vā ka evaṃ viparītatve doṣa: ? akuśalatvamiti cet, na;
kuśalamūlatvāt,

vyāpādādipratipakṣatvācca |

ukta eṣāmākāra: ||

-------------------

tasya lobhākṛṣṭatvāditi | yasmāllobhākṛṣṭo
vyāpādastasmāllobhapratipakṣatāṃ bhajate

ityabhiprāya: | ubhayasvabhāvā tu asau yujyate iti |
alobhasvabhāvā ca, adveṣasvabhāvā ca

yujyate ityartha: | kiṃ kāraṇam ? rāgadveṣayo:
pratipakṣatvāt | atastu naiko dharma: ubhayasvabhāva

iti grahītavyam | kiṃ tarhi ? alobhādveṣayorupekṣāśabdo
vartate iti |

sukhitā bata sattvā iti | santu ityabhiprāya: | du:khitā
bata sattvā iti | du:khitā

du:khād vimucyantām-ityabhiprāya: | tathā hi
vyākhyāsyate-vyāpādādaya: kleśopakleśā:

dūrīkriyante, atastatpratipakṣatvamuktam | kathamiti ?
darśayati-kāmadhātubhūmikāni anāgamya-

bhūmikāni ca maitryādīni trīṇi maulāpramāṇasadṛśāni
vidyante | prayogālambanākārasvabhāva-

sādṛśyāt maulai: sadṛśāni bhavanti |
tairapramāṇaistribhistān kleśān viṣkambhya
prahāṇamārga: |

maitrī vihiṃsābahulānāṃ tatprahāṇāya |
mādhyasthyāditi | apakṣapātitvenāpi anunīta:, nāpi

prathita ityartha: |

atadvatāmiti vistara: | asukhavatāṃ sukhamastītyadhimokṣāt
kathaṃ na viparītatvaṃ bhavati |

santvityabhiprāyāditi | sukhitā: santvityabhiprāyāt | na
viparītatvamityabhiprāya: | āśayasyā-

viparītatvādveti | asya kuśalā dharmā: sukhitā bata
sattvā ityete cittacaittā: saparivārā: |

asyāśayasyāviparītatvānna viparītatvaṃ bhavati |

kathaṃ punarasyāśayasyāviparītatvāditi ?
āha-adhimuktisaṃjñānāditi | adhimukte:

saṃjñānam adhimuktisaṃjñānaṃ tasmāt | yasmāt
tāmadhimuktiṃ tathaiva sañjānīte | ādhimokṣako'yaṃ

manaskāra iti paricchinatti | akuśalatvamiti |
viparītagrahaṇata: | na; kuśalatvāt | naitadevam;

kasmāt ? kuśalamūlatvāt | kathaṃ puna: kuśalamūlam ?
ityāha-vyāpādādipratipakṣatvāditi |

adveṣasvabhāvatvāt maitrī vyāpādapratipakṣa: |
du:khāpanayanākāratvācca karuṇā du:khopasaṃhārā-

kārāyā vihiṃsāyā: pratipakṣo bhavati | muditā ca arate:
pratipakṣa:; saumanasyarūpatvāt |

upekṣā ca mādhyasthyāt kāmarāgavyāpādayo: pratipakṣa
iti |

@911

kāmasattvāstu gocara: ||30||

kāmāvacarā: sattvā eṣāmālambanam; tadālambanānāṃ
vyāpādādīnāṃ pratipakṣatvāt |

yattūktam-ekāṃ diśamadhimucyeteti ? tadbhājanena
bhājanagataṃ darśitam ||30||

katibhūmikānyetāni ?

dhyānayormuditā,

prathamadvitīyadhyānayormuditā; saumanasyatvāt |

anyāni ṣaṭsu,

anyāni trīṇi apramāṇāni ṣaṭsu bhūmiṣu, anāgamye
dhyānāntare dhyāneṣu ca;

saprayogamaulagrahaṇāt |

kecit tu pañcasu |

kecit puna: anāgamyaṃ hitvā pañcasvetānīcchanti |

daśasvityapare | kāmadhātuṃ sāmantakāni ca prakṣipya
samāhitāsamāhitamaulaprayoga-

grahaṇāt |

yaduktam-"vyāpādādivipakṣata:" (abhi^ ko^ 8.29) iti,
kimapramāṇairapi

kleśaprahāṇaṃ bhavati ?

na tai: prahāṇam,

mauladhyānabhūmikatvāt, adhimuktimanaskāratvāt,
sattvālambanatvācca |

tatprayogeṇa tu vyāpādādiviṣkambhaṇāt
tatpratipakṣatvamuktam | prahīṇadūrīkaraṇācca |
kāmadhātvanāgamyabhūmikāni hi maitryādīni
maulāpramāṇasadṛśāni saṃvidyante | taistān

-------------------

tadālambanānāmiti | kāmāvacarasattvālambanānāmityartha:
|

tadbhājanena bhājanagataṃ darśitamiti | sthānena
sthānīyasattvaloko darśita ityartha: ||30||

samāhitāsamāhitamaulaprayogagrahaṇāditi |
ṣaṭ-pañca-daśabhūmikatvāt trayāṇāmapi

kāraṇamucyate sambhavata: | tatrāsamāhita: kāmadhātu: |
prayogā: sāmantakānīti sambhavato yojyam |

ṣaḍbhūmikavyavasthāne anāgamyasāmantakamapīṣyate |
sāmantakānyapi prayogabhūtāni gṛhyante |

kimaṅga maulānīti |

mauladhyānabhūmikatvāditi |
maula-śuddhaka-dhyānabhūmikatvādityartha: | na hi
śuddhakai-

rmauladhyānai: kleśā: prahīyante-ityuktaṃ prāk |
adhimuktimanaskāratvānna tai: kleśā: prahīyante |

tattvamanaskāreṇa hi kleśaprahāṇam | sattvālambanatvācca
na tai: prahāṇam | dharmasāmānya-

lakṣaṇamanaskāreṇa hi kleśaprahāṇamiti siddhānta: |

kathaṃ tarhi ? ityāha-tatprayogeṇa tviti vistara: |
maitryādiprayogeṇa vyāpādādi-

viṣkambhanāt tatpratipakṣatvamuktamiti |
vyāpādādipratipakṣatvamuktam | viṣkambhaṇaprahāṇāni

tānītyartha: | prahīṇadūrīkaraṇācceti |
yasmādānantaryamārgairlaukikai: lokottarairvā mārgai:
vyāpādādaya:

@912

viṣkambhya prahāṇamārgai: prajahāti | tato
vītarāgāvasthāyāṃ maulāpramāṇalābhāt | bala-

vatpratyayalābhe'pi tairanādhṛṣyo bhavati |

kathaṃ punarādikarmiko maitryāṃ prayujyate ? yathā
sukhitamātmānaṃ manyate parān vā

śṛṇoti buddhabodhisattvāryaśrāvakāṃstathā sattvānāṃ
tatsukhamadhimucyate evaṃ sukhitā bata

santu iti | na cecchaknoti kleśasyodbhūtavṛttitvāt sa
mitrapakṣaṃ tridhā labhate tata

udāsīnapakṣe | tata: śatrupakṣaṃ tridhā bhittvā mṛdau
tat sukhamadhimucyate | tato madhye'dhimātre

ca | tataścedadhimātra iva mitrapakṣe sukhādhimokṣo na
vyāvartate | tata: krameṇa grāmarāṣṭra-

sukhādhimokṣo yāvadekāṃ diśaṃ yāvat sarvaṃ lokaṃ
maitryā spharati | yastu sarvaguṇagrāhī sa

maitrīṃ kṣipramutpādayati | śakyaṃ hi
samucchinnakuśalamūle'pi guṇagrāhiṇā bhavitum,

pratyekabuddhe ca doṣagrāhiṇā;
pūrvapuṇyāpuṇyaphalasandarśanāt |

evaṃ karuṇāyāṃ muditāyāṃ ca prayujyate | amī sattvā
bahuvidhavyasanaughanimagnā

apyeva du:khādvimucyeran, apyevābhipramoderan
ityadhimucyamāna upekṣāṃ tūdāsīna-

pakṣādārabhate |

etāni cāpramāṇāni

nṛṣveva janyante,

manuṣyeṣūtpādyante, nānyatra |  kiṃ punarya
ekenāpramāṇena samanvāgata: so'vaśyaṃ sarvai: ? kintu

tryanvito dhruvam ||31||

tṛtīyacaturthadhyānopapanno muditayā na samanvāgato bhavati
| tribhistvapramāṇalābhī

nityaṃ samanvāgato bhavati ||31||

-------------------

kleśopakleśā: dūrīkriyante, atastatpratipakṣatvamuktam |
katham ? iti darśayati-kāmadhātu-

bhūmikāni anāgamyabhūmikāni ca maitryādīnitrīṇi
maulāpramāṇasadṛśāni saṃvidyante; prayogā-

lambanākārasvabhāvasādṛśyānmaulai: sadṛśāni bhavanti |
tairapramāṇai: tribhistān kleśān viṣkambhya

prahāṇamārgai: ānantaryamārgai: prajahāti |
balavatpratyayalābhe'pīti | vyāpādādipratyayalābhe'pi

balavati sati tai: kleśai ranādhṛṣyo bhavati |
sammukhībhāvata: |

adhimātra iti | mitrapakṣe | paramamitre hi sukarā maitrī |
spharatīti | vyāpnoti | pūrvapuṇyā-

puṇyaphalasandarśanāditi | pūrvapuṇyaphalasandarśanāt
samucchinnakuśalamūle'pi pudgale śakyaṃ guṇa-

grahaṇenānena bhavituṃ `puṇyamanena kṛtamāsīd yenāsya
rūpādisampad' iti | pratyekabuddhe ca

doṣagrāhiṇa: `nūnamanena apuṇyaṃ kṛtamāsīd
yenāsyaivaṃ rūpādivaikalyam' iti |

apyeva du:khād vimucyeran ityadhimucyamāna: karuṇāyāṃ
prayujyate | apyevābhi-

pramoderanniti | adhimucyamāno muditāyāṃ prayujyate |

muditayā na samanvāgata iti | tṛtīyacaturthayo:
saumanasyābhāvāt ||31||

@913

aṣṭau vimokṣā:,

`rūpī rūpāṇi paśyati' iti prathamo vimokṣa: |
`adhyātmarūpasaṃjñī bahirdhā

rūpāṇi paśyati' iti dvitīya: | `śubhaṃ vimokṣaṃ kāyena
sākṣātkṛtvopasampadya viharati'

iti tṛtīya: | catvāra ārūpyā: |
saṃjñāveditanirodhaścāṣṭama: |

teṣām

prathamāvaśubhā,

prathamau dvau vimokṣāvaśubhāsvabhāvau;
vinīlakādyālambanatvāt | ata etayora-

śubhāvannayo veditavya: | etau ca

dhyānayordvayo: |

prathamadvitīyayordhyānayo:, nānyasyāṃ bhūmau |
kāmāvacaraprathamadhyānabhūmikayorvarṇa-

rāgayo: pratipakṣeṇa yathāsaṅkhyam |

tṛtīyo'ntye,

-------------------

"aṣṭau vimokṣā:" iti | yathāsūtram | "aṣṭau vimokṣā: |
katame'ṣṭau ? `rūpī rūpāṇi

paśyati' ityayaṃ prathamo vimokṣa: | `adhyātmarūpasaṃjñī
bahirdhā rūpāṇi paśyati' ityayaṃ dvitīyo

vimokṣa: | `śubhaṃ vimokṣaṃ kāyena sākṣāt
kṛtvopasampadya viharati' ityayaṃ tṛtīyo vimokṣa: |

`sarvaśo rūpasaṃjñānāṃ samatikramāt,
pratighasaṃjñānāmastaṅgamāt,
nānātvasaṃjñānāmamanasikārāt

`anantamākāśam, anantamākāśam'
ityākāśānantyāyatanamupasampadya viharati, tadyathā-

devā ākāśānantyāyatanopagā:-ayaṃ caturtho vimokṣa: |
punaraparaṃ sarvaśa ākāśānantyāyatanaṃ

samatikramya `anantaṃ vijñānam, anantaṃ vijñānam' iti
vijñānānantyāyatanamupasampadya viharati,

tadyathā-devā vijñānānantyāyatanopagā:-ayaṃ pañcamo
vimokṣa: | punaraparaṃ sarvaśo vijñānā-

nantyāyatanaṃ samatikramya `nāsti kiñcid'
ityākiñcanyāyatanamupasampadya viharati, tadyathā-

devā ākiñcanyāyatanopagā:-ayaṃ ṣaṣṭho vimokṣa: |
punaraparaṃ sarvaśa ākiñcanyāyatanaṃ samatikramya

naivasaṃjñānāsaṃjñāyatanamupasampadya viharati,
tadyathā-devā naivasaṃjñānāsaṃjñāyatanopagā:-ayaṃ

saptamo vimokṣa: | punaraparaṃ sarvaśo
naivasaṃjñānāsaṃjñāyatanaṃ samatikramya
saṃjñāveditanirodhakāyena

sākṣātkṛtvopasampadya viharati-ayamaṣṭamo vimokṣa:" ( )
iti |

rūpī rūpāṇīti | svātmani rūpāṇi vibhāvya bahirapi
rūpāṇi paśyati; binīlakādyā-

lambanatvāt | aśubhāvannayo veditavya iti | adhirāgasya
varṇarāgādipratipakṣamārabhya sambhavato

vistareṇa yojyam |

"alobhā daśabhū: kāmadṛśyālambā nṛjā śubhā" (abhi^
ko^ 5.12) iti |

yathāsaṃkhyamiti | kāmāvacarasya varṇarāgasya
pratipakṣeṇa prathamadhyānabhūmiko vimokṣa: |

prathamadhyānabhūmikasyāpi varṇarāgapratipakṣeṇa
dvitīyadhyānabhūmiko vimokṣa: | etau ca dvau punardūrī-

bhāvapratipakṣau veditavyau |

@914

śubho vimokṣaścaturthadhyāne |

sa cālobha:,

so'pyalobhasvabhāvo na tvaśubhāsvabhāva:, śubhākāratvāt
| saparivārāstvete pañca-

skandhasvabhāvā: | ārūpyavimokṣāstu

śubhārūpyā: samāhitā: ||32||

kuśalā: samāhitā eva cārūpyavimokṣākhyāṃ labhante, na
kliṣṭā nāpyasamāhitā:;

tadyathā maraṇabhave |

anyadāpyasamāhitā: santītyapare | sāmantakavimuktimārgā
api vimokṣākhyāṃ

labhante, nānantaryamārga:; adharālambanatvāt |
vaimukhyārtho hi vimokṣārtha iti ||32||

nirodhastu samāpatti:,

saṃjñāveditanirodhastu aṣṭamo vimokṣo nirodhasamāpatti: |
sā ca pūrvaṃ nirdiṣṭā |

saṃjñāveditavaimukhyāt, sarvasaṃskṛtādvā |

samāpattyāvaraṇavimokṣaṇādvimokṣa ityapare |

tāṃ tu samāpadyante

sūkṣmasūkṣmādanantaram |

bhavāgraṃ hi saṃjñā sūkṣmaṃ tat puna: sūkṣmataraṃ
kṛtvā nirodhaṃ samāpadyante |

samāpannānāṃ tu

svaśuddhakādharāryeṇa vyutthānaṃ cetasā tata: ||33||

bhāvāgrikeṇa vā śuddhakena cetasā tato vyutthānaṃ
bhavatyākiñcanyāyatanabhūmikena

vā sāsraveṇa | tadevaṃ tasyā: sāsravaṃ samāpatticittaṃ
bhavati, sāsravānāntaryaṃ tu vyutthāna-

cittamiti ||33||

-------------------

āha-dvitīyādidhyāneṣu varṇarāgo nāstīti kathaṃ gamyate
? cakṣurvijñānābhāvāt | yo

hi yasmād viṣayād virakta:, niyatamasau tadgrāhakādapi
vijñānād virakta:, dvitīyādiṣu ca

dhyāneṣu ca kṣurvijñānādi nāsti, ityato
varṇavītarāgāste-iti siddham |

"śubhārūpyā:" iti | śuddhakānāsravā: |

anyadāpyasamāhitā: santīti | ārūpyeṣu vipākajān
cittacaittān abhisandhāyocyate |

pūrvasmiṃstu pakṣe maraṇabhavāvasthāyāmevāsamāhitā
ārūpyā iti darśayati | sāmantakavimuktimārgā

api vimokṣākhyāṃ labhanta iti | kimaṅga maulā
ityapi-śabdārtha: | nānantaryamārga iti vistara: |

yasmād adharabhūmivaimukhyād vimokṣā ityucyante, tasmād
ānantaryamārgā na vimokṣākhyāṃ

labhante; adharālambanatvāt | vimuktimārgāstu labhante;
ūrdhvālambanatvāt ||32||

"nirodhastu samāpatti:" | aṣṭama iti vākyaśeṣa: |
saṃjñāveditavaimukhyāditi | saṃjñā-

vaimukhyāt, veditavaimukhyācca vimokṣa: |
sarvasaṃskṛtādvā | vaimukhyād vimokṣa: |

"samāpattyāvaraṇavimokṣaṇād vimokṣa iti |
samāpattyāvaraṇavimokṣavaimukhyāt vimokṣa

@915

eṣāṃ ca vimokṣāṇām-

kāmāptadṛśyaviṣayā: prathamā:,

kāmāvacarameṣāṃ rūpāyatanamālambanamamanojñaṃ
manojñaṃ ca yathāyogam |

ye tvarūpiṇa: |
te'nvayajñānapakṣordhvasvabhūdu:khādigocarā: ||34||

ārūpyavimokṣāṇāṃ svabhūmikordhvabhūmikaṃ du:khaṃ
taddhetunirodhau cālambanaṃ

sarvaścānvayajñānapakṣo mārga: |
apratisaṅkhyānirodhaśceti vaktavyamākāśaṃ caikasyeti |

kasmānna tṛtīye dhyāne vimokṣa: |
dvitīyadhyānabhūmikavarṇarāgābhāvāt, sukha-

maṇḍeñjitatvācca |

kasmācchubhaṃ vimokṣamutpādayati ? aśubhayā līnāṃ
santatiṃ pramodayituṃ jijñāsanārthaṃ

vā | kaccidaśubhāvimokṣau niṣpannāviti |

evaṃ ca punastau niṣpanau bhavato yadi śubhato'pi manasi
kurvata: kleśo notpadyata

iti | dvābhyāṃ hi kāraṇābhyāṃ yogino
vimokṣādīnutpādayanti-kleśadūrīkaraṇārtham,

-------------------

iti | tatra samāpattyāvaraṇam-yasminnāvaraṇe
cittākarmaṇyatā, tridhātukavītarāgā api santa:

prathamamapi maulaṃ dhyānaṃ notpādayanti ||33||

yathāyogamiti | dvayorvinīlakādya manojñaṃ rūpamālambanam
| tṛtīyasya manojñamā-

lambanamiti |

taddhetunirodhau ceti | tasya du:khasya samudaya-nirodhau |
sarvaścānvayajñānapakṣa iti |

ūrdhvādha: svabhūmika ityartha: |
apratisaṅkhyānirodhaśceti |
apratisaṅkhyānirodhaścārūpya-

vimokṣāṇāmālambanamiti vaktavyam |

"ye tvarūpiṇa: |

te'nvayajñānapakṣordhvasvabhūdu:khādigocarā:" || iti atra
vacanāt |

āha-katama: punarapratisaṅkhyānirodhasteṣāmālambanam ?
atrocyate-aśaikṣasyā-

nimittasya samādherapratisaṅkhyānirodhamālambate | ete hi
ārūpyā vimokṣā animittānimitta-

samādhisvabhāvā: sambhavanti | te ca sapta sāmantakāni
hitvā anyāsvekādaśasu bhūmiṣu

kāmādhātāvanāgamye dhyānāntareṣu dhyānārūpyeṣu
cāṣṭāsviti | sopasaṃkhyānaṃ śāstramiti śāstra-

lakṣaṇaṃ darśitaṃ bhavati | ākāśaṃ caikasyeti |
vaktavyam-ākāśānantyāyatanavimokṣasyā-

lambanam | dvitīyadhyānabhūmikavarṇarāgābhāvāditi |
dvitīyadhyānabhūmikasya varṇarāgaprati-

pakṣayitavyasyābhāvādityartha: | tadabhāva:
kāyikavijñānābhāvāt | sukhamaṇḍeñjitatvācca | sukhasya

maṇḍa: | sarvasukhasyoparisthasukhamityartha: |
teneñjitatvāt kampitatvāt | na tṛtīye dhyāne vimokṣo

vyavasthāpyate |

yadi tṛtīyadhyānabhūmiko varṇarāgo nāsti, kasmāt
śubhaṃ vimokṣamutpādayatīti | ata

āha-aśubhayā līnāṃ santatiṃ pramodayituṃ
jijñāsanārthaṃ veti | vimokṣādīniti | ādi-

@916

samāpattivaśitvārthaṃ ca | araṇādiguṇābhinirhārāya
āryāyāśca ṛddhe: | sā punaryayā

vastupariṇāmādhiṣṭhānāyurutsargādīni kriyante |

kasmāt tṛtīyāṣṭamayoreva sākṣātkaraṇamuktam,
nānyeṣām ? pradhānatvād, dhātubhūmi-

paryantāvasthitatvācca ||34||

abhibhvāyatanānyaṣṭau,

adhyātmaṃ rūpasaṃjñī bahirdhā rūpāṇi paśyati
parīttāni suvarṇāni durvarṇāni,

tāni khalu rūpāṇyabhibhūya jānātyabhibhūya
paśyatītyevaṃsaṃjñī bhavati-idaṃ prathamamabhibhvā-

yatanam | evamadhimātrāṇi | adhyātmamarūpasaṃjñyevameva |
ityetāni catvāri |

adhyātmamarūpasaṃjñyeva punarnīlapītalohitāvadātāni
paśyatītyaṣṭau bhavanti |

teṣām

-------------------

śabdenābhibhvāyatanādyupragaha: | kleśadūrīkaraṇārtham
| vimokṣādīnāṃ dūrībhāvapratipakṣatvāt |

samāpattivaśitvārthaṃ ca | tacca
samāpattivaśitvamaraṇādiguṇābhinirhārāya bhavati |
āryāyāśca

ṛddhe: | kim ? abhinirhārāyeti prakṛtam | sā punaryayā
vastupariṇāmādhiṣṭhāna āyurutsargādīnīti |

tatra vastupariṇāmam-yadvastu yathādhimucyate tathaiva
tadbhavati, yathā-suvarṇasya mṛtkaraṇam |

tathādhimokṣādadhiṣṭhānam-sthirasya vastuna: | imaṃ tu
kālamavatiṣṭhāmīti, tathā āyuṣā utsarga: |

ādiśabdena sumero: paramāṇau praveśa ityevamanyacca sūtre
draṣṭavyam |

kasmāt tṛtīyāṣṭamayoreva sākṣātkaraṇamuktam,
nānyeṣāmiti | kasmāt tṛtīyasya

sākṣātkaraṇamuktam-śubhaṃ vimokṣaṃ kāyena
sākṣātkṛtvopasampadya viharatīti | aṣṭamasyāpi

saṃjñāveditanirodhaṃ kāyena sākṣātkṛtvopasampadya
viharatīti | atra sākṣātkṛtveti, pratyakṣī-

kṛtyetyartha: | upasampadya viharatīti, tāṃ samāpadya
samāpattiṃ viharatītyartha: |

atrocyate-prathamadvitīyābhyāṃ vimokṣābhyāṃ tṛtīyasya
vimokṣasya prādhānyāt | rūpi-

vimokṣāvaraṇasākalyaprahāṇādāśrayaparivṛtti-
tastṛtīyasya sākṣātkaraṇamuktam | evaṃ aṣṭamasyāpi

prādhānyāt |

rūpyavimokṣāvaraṇasākalyaprahāṇādāśrayaparivṛttita:
sākṣātkaraṇamuktam |

dhātubhūmiparyantāvasthitatvācceti | caturthaṃ dhyānaṃ
rūpadhātubhūmiparyantāvasthitam | bhavāgramapi

ārūpyadhātubhūmiparyantāvasthitam ||34||
evamadhimātrāṇīti | "adhyātmaṃ rūpasaṃjñī bahirdhā
rūpāṇi paśyati adhimātrāṇi

suvarṇadurvarṇāni"-iti vistara: | yāvat "idaṃ
dvitīyamabhibhvāyatanam" | adhyātmamarūpasaṃjñī

evameveti | katham ? "adhyātmamarūpasaṃjñī bahirdhā
rūpāṇi paśyati parittāni suvarṇadurvaṇāni"

iti pūrvavat, yāvat, "idaṃ dvitīyamabhibhvāyatanam" |
tathā "adhyātmarūpasaṃjñī bahirdhā

rūpāṇi paśyati adhimātrāṇi suvarṇadurvaṇāni" iti
pūrvavat, yāvat "idaṃ tṛtīyamabhibhvā-

yatanam" | tathā adhyātmamarūpasaṃjñī bahirdhā rūpāṇi
paśyati adhimātrāṇi suvarṇadurvarṇāni"

iti pūrvavat, yāvat "idaṃ caturthamabhibhvāyatanam" |
ityetāni catvārīti | arūpasaṃjñī eva

punarnīla-pīta-lohitāvadātāni paśyatīti | katham ?
"adhyātmamarūpasaṃjñī bahirdhā rūpāṇi

@917

dvayamādyavimokṣavat |

yathā prathamo vimokṣa:, evaṃ dve abhibhvāyatane
prathamadvitīye |

dve dvitīyavat,

yathā dvitīyo vimokṣa evaṃ dve abhibhvāyatane
tṛtīyacaturthe |

anyāni puna: śubhavimokṣavat ||35||

yathā śubho vimokṣa evamanyāni catvāri |

-------------------

paśyati nīlāni nīlavarṇāni nīlanidarśanāni
nīlanirbhāsāni | tadyathā-umakāpuṣpaṃ sampannaṃ

vārāṇaseyaṃ vā vastraṃ nīlaṃ nīlavarṇaṃ
nīlanidarśanaṃ nīlanirbhāsaṃ tāni khalu
rūpāṇyabhibhūya

jānāti, abhibhūya paśyati, evaṃsaṃjñī ca bhavati-idaṃ
pañcamamabhibhvāyatanam | adhyātmamarūpasaṃjñī

bahirdhā rūpāṇi paśyati pītāni pītavarṇāni,
pītanidarśanāni pītanirbhāsāni | tadyathā-

karṇikārapuṣpaṃ sampannaṃ vārāṇaseyaṃ vā vastraṃ
pītamiti vistara:-idaṃ ṣaṣṭhamabhibhvāyatanam |

adhyātmamarūpasaṃjñī bahirdhā rūpāṇi paśyati lohitāni
lohitavarṇāni lohitanidarśanāni

lohitanirbhāsāni, tadyathā bandhūkapuṣpaṃ sampannaṃ vā
vārāṇaseyaṃ vastraṃ lohitamiti vistara:-  idaṃ
saptamamabhibhvāyatanam | adhyātmamarūpasaṃjñī bahirdhā
rūpāṇi paśyati avadātāni avadāta-

varṇāni avadātanidarśanāni avadātanirbhāsāni,
tadyathā-uśanastārakāsampannaṃ vā vārāṇaseyaṃ

vastramavadātamiti vistara:-idamaṣṭamamabhibhvāyatanamiti |
mūrdhakāni catvāri, imāni

catvārītyaṣṭau bhavanti |

"dvayamādyavimokṣavat" iti | yathā rūpī rūpāṇi
paśyatīti prathamo vimokṣa:, ātmagataṃ

rūpaṃ paśyan bahirgataṃ rūpaṃ paśyati-evamādye
abhibhvāyatane | tayorhyekamātgataṃ rūpaṃ paśyan

bahirgataṃ paśyati | tathā hyetat paṭhyate-"adhyātmaṃ
rūpasaṃjñī bahirdhā rūpāṇi paśyati parittāni"

iti vistara: | dvitīyamapi tathaiva | ayaṃ tu
viśeṣa:-bahirdhā rūpāṇi paśyati adhimātrāṇi |

kiñca-yathā prathamo vimokṣa: prathamadhyānabhūmika:
kāmāvacaravarṇarāgapratipakṣa: kāmāvacararūpā-

yatanālambanaśca, tatheme prathame abhibhvāyatane veditavye |

"dve dvitīyavat" iti | yathā adhyātmamarūpasaṃjñī
bahirdhā rūpāṇi paśyatītyevaṃlakṣaṇo

dvitīyo vimokṣa: | evaṃlakṣaṇe tṛtīyacaturthe
abhibhvāyatane | te api hyevaṃ paṭhyete-"adhyātma-

marūpasaṃjñī bahirdhā rūpāṇi paśyati parittāni" iti
tṛtīya: paṭhyate | "adhyātmamarūpasaṃjñī

bahirdhā rūpāṇi paśyatyadhimātrāṇi" iti caturtha:
paṭhyate | kiñca-yathā dvitīyo vimokṣo

dvitīyadhyānabhūmika:
prathamadhyānabhūmakavarṇarāgapratipakṣa:
kāmāvacararūpālambanaśca, tathā tṛtīyaṃ

caturthaṃ cābhibhvāyatanam |

"anyāni puna: śubhavimokṣavat" iti | yathā śubho vimokṣa:
caturthadhyānabhūmika:

kāmāvacaramanojñarūpāyatanālambanaśca, tathā
nīlapītalohitāvadātābhibhvāyatanāni | kevalaṃ tviha

varṇacatuṣṭayaṃ vibhajya gṛhyate | śubhasya ca
vimokṣasyālobha: svabhāva: | evameṣāmapi | yathāyaṃ

śubho vimokṣa: saparivāragrahaṇāt pañcaskandhasvabhāva:,
tathaiva tānyapīti avagantavyam | tairvi-

@918

ayaṃ tu viśeṣa:-tairvimokṣamātram,
ebhistvālambanābhibhavanam; yatheṣṭa-

madhimokṣāt, kleśānutpādācca ||35||

daśa kṛtsnāni,

daśa kṛtsnāyatanāni nirantarakṛtsnaspharaṇāt |
pṛthivyaptejovāyunīlapītalohitā-

vadātakṛtsnāni | ākāśavijñānānantyāyatanakṛtsne ca |

teṣām

alobho'ṣṭau,

prathamānyaṣṭāvalobhasvabhāvāni |

dhyāne'ntye,

caturtha eva dhyāne |

gocara: puna: |

kāmā:,

kāmāvacararūpāyatanameṣāmālambanam |

vāyau spraṣṭavyāyatanamityeke |

dve śuddhakārūpye,

dve paścime kṛtsne śuddhakārūpyasvabhāve |

svacatu:skandhagocare ||36||

svabhūmikāścatvāra: skandhā anayorālambanam |
vimokṣaprāveśikānyabhibhvā-

yatanāni, abhibhvāyatanaprāveśikāni kṛtsnāyatanāni;
uttarottaraviśiṣṭatvāt | sarvāṇi

caitāni vimokṣādīni pṛthagjanāryasāntānikāni,
sthāpayitvā nirodhavimokṣam ||36||

-------------------

mokṣamātramiti | nālambanābhibhavanam | kathaṃ
cābhibhvāyatanairālambanābhibhvāyatanamiti ? ata

āha-yatheṣṭamadhimokṣāditi | yatheṣṭaṃ
tairnīlapītādyādhimokṣāt kṣaṇena pītamityādi |
amanojñasya

vā vinīlakādermanojñādhimokṣāt | kleśānutpādācceti |
śubhato'pi ca sāṃkleśikaṃ vastvā-

kārayata:
kleśānutpattestairabhibhvāyatanairālambanābhibhavanaṃ
bhavati ||35||

nirantaraṃ kṛtsnaspharaṇāditi | nirantaraṃ kṛtsnānāṃ
pṛthivyādīnāṃ spharaṇād vyāpanāt |

tasmāt kṛtsnāyatanānītyucyante kāmāvacaraṃ
rūpāyatanamiti |

"pṛthivī varṇasaṃsthānamucyate lokasaṃjñayā |

āpastejaśca vāyuśca dhātureva tathāpi ca ||" (abhi^ ko^
1.13) iti vacanāt |

vāyau spraṣṭavyāyatanamityeka iti | ye vāyau rūpāyatanaṃ
necchanti, te āhu:-vāyau

spraṣṭavyāyatanamālambanamiti |

vimokṣaprāveśikānīti | praveśā evaṃ prāveśikāni-iti
svārthavṛddhividhānāt | praveśe

bhavāni vā | uttarottaraviśiṣṭatvāditi | yasmād
vimokṣebhya uttarāṇi abhibhvāyatanāni viśiṣṭāni,

@919

nirodha ukta:,

nirodhavimokṣa: pūrvamevokta: sarvai: prakārai: |

vairāgyaprayogāptaṃ tu śeṣitam |

nirodhādanyāni vimekṣādīni vairāgyalābhikāni
prāyogikāṇi ca; ucitā-

nucitatvāt |

tridhātvāśrayasārūpyasaṃjñaṃ śeṣaṃ manuṣyajam ||37||

ārūpyavimokṣā ārūpyakṛtsne ca traidhātukāśrayāṇi |
śeṣaṃ manuṣyāśrayameva;

upadeśasāmarthyenotpādanāt ||37||

kathaṃ rūpārūpyadhātvorārūpyadhyānaviśeṣotpādanam ?
tribhi: kāraṇairdhyānārūpya-

samāpattīnāmupapatti:, hetukarmadharmatābalai: | tatra-

hetukarmabalāddhātvorārūpyotpādanaṃ dvayo: |

dvayo: rūpārūpyadhātvorārūpyasamāpattyutpādanam |
hetubalācca, āsannābhīkṣṇā-

bhyāsāt, karmabalācca
ūrdhvabhūmikasyāparaparyāyavedanīyasya karmaṇa:
pratyupasthita-

vipākatvāt | nahyadhastādavītarāgeṇordhva
śakyamupapattumiti |

-------------------

abhibhvāyatanebhya uttarāṇi kṛtsnāyatanāni
viśiṣṭānīti, taduktaṃ bhavati-vimokṣān utpādya

abhibhvāyatanāni utpādayati | abhibhvāyatanānyutpādya
kṛtsnāyatanānyutpādayatīti | sthāpayitvā

nirodhavimokṣamiti | tasyaikāntenāryasāntānikatvāt ||36||

ucitānucitatvāditi | ucitāni vairāgyalābhikāni |
anucitāni prāyogikāṇi |

śeṣamiti | vistara: | kiṃ puna: śeṣam ? prathamāstrayo
vimokṣā abhibhvāyatanānyaṣṭau | kṛtsnā-

yatanānyaṣṭau | etanmanuṣyāśrayameva | kiṃ kāraṇam ?
upadeśasāmarthyenotpādanāt | anyatra

devādiṣūpadeśābhāvāt ||37||

kathaṃ rūpārūpyadhātvorārūpyadhyānaviśeṣotpādanamiti
| ārūpyadhātau rūpadhātau vā yasyāṃ

bhūmāvupapanna:, tadūrdhvaṃ yadārūpyaṃ dhyānaṃ ca, tat
tato viśiṣyeta ityārūpyadhyānaviśeṣa: | tasyā-

rūpyadhyānaviśeṣasya kathamupadeśamantareṇa bhavatīti ?
yata: śeṣaṃ manuṣyāśrayameva | upadeśa-

sāmarthyenotpādanādityuktam, ato'nena sambandhena
pṛṣṭam-kathaṃ rūpārūpyadhātvoriti vistara: |

hetubalācca āsannābhīkṣṇābhyāsācca | āsannābhyāsād,
abhikṣṇābhyāsācca | kathaṃ kṛtvā ?

kaścid ārūpyasamāpattiṃ samāpadya tataśca
parihāyanānantarameva rūpadhātāvupapadyate | ārūpya-

samāpattilakṣaṇasya sabhāgahetorbalīyastvāt tasya
rūpadhātau ārūpyasamāpattirutpatsyate |

abhīkṣṇābhyāsādapi | yadi kaścid
ārūpyasamāpattimabhīkṣṇaṃ samāpadya, tataśca parihāya
rūpadhātau

upapadyate, tasyārūpyasamāpattilakṣaṇasya sab
hāgahetorbalīyastvād rūpadhātau ārūpyasampatti-

rutpadyate | evaṃ vijñānānanyāyatanasamāpatterapi
parihīṇasyākāśānantyāyatanopapannasya tathaiva

tatsamāpattīnāmutpādanam | evaṃ tadūrdhvopapannasya |

@920

dhyānānāṃ rūpadhātau tu tābhyāṃ dharmatayāpi ca ||38||

rūpadhātau dhyānotpādanametābhyāṃ ca
hetukarmabalābhyāṃ dharmatayāpi ca saṃvartanīkāle |

tadānīṃ hi sarvasattvā
evādharabhūmikāstaddhyānamutpādayanti; kuśalānāṃ
dharmāṇāmudbhūta-

vṛttitvāt ||38||

kiyacciraṃ punarayaṃ saddharma: sthāsyati ? yatreme īdṛśā
dharmāṇāṃ prakārā: prajñāyante ?

saddharmo dvividha: śāsturāgamādhigamātmaka: |

tatrāgama: sūtravinayābhidharmā:, adhigamo
bodhipakṣyā:-ityeṣa dvividha: saddharma: |

dhātārastasya vaktāra: pratipattāra eva ca ||39||

āgamasya hi dhārayitāro vaktāra: | adhigamasya
pratipattāra: | ato yāvadete

sthāsyanti tāvat saddharma iti veditavyam |

teṣāṃ tu varṣasahasramavasthānamāhu: |

-------------------

karmabalācceti | rūpadhātāvupapannasya
aparaparyāyavedanīyasya karmaṇa: pratyupasthita-

vipākatvāt | tadvairāgyānukūlā santatiravatiṣṭhate | na
hyadhastād avītarāgeṇordhvamārūpya-

dhātāvaśakyamupapattumiti | evamārūpyeṣu
ākāśānantyāyatanopapannasya karmabalāt | ūrdhva-

bhūmikasya
vijñānānantyāyatanabhūmikasyāparaparyāyavedanīyasya
karmaṇa: pratyupasthitavipāka-

tvāt | tadvairāgyānukūlā santatiravatiṣṭhate | na
hyadhastādavītarāgeṇordhvaṃ śakyamupapattumiti |
etābhyāṃ

ca hetukarmabalābhyām |

kathaṃ prathamādiṣu dhyāneṣu dvitīyādidhyānotpādanam ?
hetubalācca āsannābhīkṣṇābhyāsāt |

karmabalāccordhvabhūmikasyeti vistareṇa yojyam |
"dharmatayāpi ca" iti | kathaṃ dharmatā nāma ? kecit tāvat
sautrāntikā āhu:-

eṣāmeva dharmāṇāmudbhūtavṛttīnāṃ
pūrvadhyānavāsanādhipatyāt tadutpattau upadeśamantareṇa
dhyānotpattā-

vānuguṇyaṃ dharmatā, prakṛti: | svabhāvatetyartha: |

vaibhāṣikā api kecidāhu:-pūrvajānmanikāt samāgaheto:
niṣyandaphalaṃ

dhyānotpādanam, tadupadeśamantareṇa anyato dharmateti |

kuśalānāṃ dharmāṇāmudbhūtavṛttitvāditi | tatra
saṃvartanīkāle kuśalānāṃ karmapathānā-

mityartha: | vṛttisteṣāmeva dharmāṇāṃ yat kāritram |
udbhūtā utkṛṣṭā vṛttireṣāmityudbhūtavṛttaya:,

tadbhāva:, tasmāt | etaduktaṃ bhavati-teṣāṃ kuśalānāṃ
prakarṣeṇātmalābhāt tadutpattyānuguṇyena

ātmalābhāt tadupadeśamantareṇānyata:
pūrvadhyānavāsanāyāṃ satyāṃ dhyānotpattiriti ||38||

ima īdṛśā dharmāṇāṃ prakārā iti |
sāsravānāsravāṇāṃ dharmāṇāṃ dhātubhūmyā-

lambanākārādiprakārā yathāyogamityartha: |

"dhātārastasya vaktāra: pratipattāra eva ca" iti | tasya
āgamādhigamātmakasya

saddharmasya yathāsaṃkhyaṃ āgamasya ye vaktāra: te'sya
dhātāra:, adhigamasya ca ye pratipattāra:

te'sya dhātāra iti |

@921

adhigamasyaivam | āgamasya tu bhūyāṃsaṃ kālamityapare
||39||

yo'yamiha śāstre'bhidharma ukta: kimeṣa eva
śāstrā'bhidharmo deśita: ?

kāśmīravaibhāṣikanītisiddha:,

prāyo mayā'yaṃ kathito'bhidharma: |

yad durgṛhītaṃ tadihāsmadāga:,

saddharmanītau munaya: pramāṇam ||40||

prāyeṇa hi kāśmīravaibhāṣikāṇāṃ nītyā siddha
eṣo'smābhirabhidharma

ākhyāta: | yadatrāsmābhirdurgṛhītaṃ so'smākamaparādha:
| saddharmanītau tu punarbuddhā eva

pramāṇam, buddhaputrāśca ||40||

nimīlite śāstari lokacakṣuṣi

kṣayaṃ gate sākṣijane ca bhūyasā |

adṛṣṭatatvairniravagrahai: kṛtaṃ

kutārkikai: śāsanametadākulam ||41||

-------------------

adhigamasyaivamiti | varṣasahasramavasthānamiti | āgamasya tu
bhūyāṃsaṃ kālamiti |

varṣasahasrādūrdhvamapītyartha: | eṣa eva pakṣo yukta iti
paśyāma: ||39||

yo'yamiti | yo'yamiha abhidharmakośalakṣaṇe abhidharma
ukta:-kimeṣa eva

śāstrā'bhi dharmo jñānaprasthānādilakṣaṇo deśita: ?
ata idamucyate-

"kāśmīravaibhāṣikanītisiddha:" iti vistara: | kaśmīre
bhavā: kāśmīrā: | vibhāṣayā

dīvyanti vaibhāṣikā: iti vyākhyātametat | santi
kāśmīrā na vaibhāṣikā:, ye vinayavidādaya:

sautrāntikā: bhadantādaya: | santi vaibhāṣikā na
kāśmīrā:, ye bahirdeśakā vaibhāṣikā:-

ityubhayaviśeṣaṇam | teṣāṃ nītyā ya: siddho'bhidharma:,
sa prāyeṇeha mayā deśita: | arthāduktaṃ

bhavati-anyanītisiddho'pi deśita iti |

yad durgṛhītamiti | kāśmīravaibhāṣikanayena, anyanayena
vā | tadiha vacane asmadāga:

asmadaparādha: | kiṃ kāraṇam ? ityāha-saddharmanītau
munaya: pramāṇamiti | saddharmasya āgamādhi-

gamalakṣaṇasya nītau varṇane munayo buddhā bhagavanto
buddhaputrāśca āryaśāradvatīputrādaya: pramāṇam |

sarvākārasarvadharmāvabodhe ityartha: ||40||

"nimīlite śāstari lokacakṣuṣi" iti | parinirvṛte bhagavati
lokasya cakṣurbhūte

mārgāmārgasandarśake | anenāndhabhūtatāṃ lokasya
darśayati |

"kṣayaṃ gate sākṣijane ca bhūyasā" iti | sākṣād
dṛṣṭari | sākṣī mārgāmārgajño bhagavān

iti | yo'dhigatatattvo bhagavata: sākṣijana: sahāyabhūta:,
tasmin parinirvāṇe kṣīṇe |

avidyāndhena adṛṣṭatattvairniravagrahai: niraṅkuśai:
kutarkāpannairbhavadbhirbhagavata: śāsanaṃ

granthataścārthataśca ākulaṃ kṛtam ||41||

@922

gate hi śāntiṃ paramāṃ svayambhuvi

svayambhuva: śāsanadhūrdhareṣu ca |

jagatyanāthe gaṇaghātibhirmalai:,

niraṅkuśaṃ svairamihādya caryate ||42||

evaṃ kaṇṭhagataprāṇaṃ viditvā śāsanaṃ mune: |

balakālaṃ malānāṃ ca na pramādyaṃ mumukṣubhi: ||43||

iti abhidharmakośabhāṣye

samāpattinirdeśo nāmāṣṭamaṃ kośasthānam ||

-------------------

"gate hi śāntiṃ paramāṃ svayambhuvi" ityādi |
pūrvaślokoktasyārthasya heturūpo'yaṃ

dvitīya: śloka upanyasyate | buddha-buddhaputreṣu hi
parinirvṛteṣu anāthe jagatiśāsanāntardhānahetubhi: |

dṛṣṭyādibhirmalai: doṣairniraṅkuśaṃ svairaṃ
yathecchamiha loke adya samprati caryate | bhāvasādhana-

metat ||42||

tataśca evaṃ kaṇṭhagataṃ prāṇam |
kaṇṭhagataprāṇamivetyartha: | tad viditvā | balakālaṃ ca

malānāṃ doṣāṇāṃ viditvā na pramādyaṃ mumukṣubhiriti
| bhāvasādhanamiti ||43||

ācāryarājaputrayaśomittrakṛtau

sphuṭārthāyāṃ nāmābhidharmakośavyākhyāyāṃ

samāpattinirdeśo nāmāṣṭamaṃ kośasthānam ||

@923

oṃ^ namo buddhāya

pudgalaviniścaya:

kiṃ khalvato'nyatra mokṣo nāsti ? kiṃ kāraṇam ?
vitathātmadṛṣṭiniviṣṭatvāt |

nahi te skandhasantāna evātmaprajñaptiṃ vyavasyanti | kiṃ
tarhi ? dravyāntaramevātmānaṃ

parikalpayanti, ātmagrāhaprabhavāśca kleśā iti |

kathaṃ punaridaṃ gamyate-skandhasantāna
evedamātmābhidhānaṃ vartate, nānyasminnabhidheye

iti ?

pratyakṣānumānābhāvāt |

ye hi dharmā: santi teṣāṃ
pratyakṣamupalabdhirbhavatyasatyantarāye |
tadyathā-ṣaṇṇāṃ

viṣayāṇāṃ manasaśca |

-------------------

pudgalaviniścayasya

sphuṭārthavyākhyā

kiṃ khalvato'nyatra mokṣo nāstīti | `na pramādyaṃ
mumukṣubhi:' (abhi^ 8.43) iti

vacanāt ayameva mokṣopāya:, nāstyato'nyo mokṣopāya: |
tadatra moktukāmai: pramādo na kartavya

ityarthāduktamācāryeṇa | codaka: pṛcchati-kiṃ khalvata iti
vistara: | atrocyate-nāstīti |

kiṃ kāraṇam ? ityāha-vitathātmadṛṣṭiniviṣṭatvāditi |
vitathāyāmātmadṛṣṭau niviṣṭā: kutīrthyā:

vitathātmadṛṣṭiniviṣṭā:, tadbhāva:, tasmāt |
nāstyanyatra mokṣa iti |

stotrakāreṇāpyeṣo'rtha ukta:-

"sāhaṅkāre manasi na śamaṃ yāti janmaprabandho

nāhaṅkāraścalati hṛdayādātmadṛṣṭau ca satyām |

anya: śāstā jagati ca yato nāsti nairātmyavādī

nānyastasmādupaśamavidhestvanmatādasti mārga: ||" iti |

sādhanaṃ cātra-"nāsti kapilolūkādīnāṃ mokṣa:,
vitathātmadṛṣṭiniviṣṭatvāt, adṛṣṭa-

tattvapuruṣavat |" ātmagrāhaprabhavāśca kleśā iti |
yathoktam-yāni vā punarihaikatyānāṃ

śramaṇabrāhmaṇānāṃ pṛthagloke dṛṣṭigatāni
satkāyadṛṣṭimūlakāni tānīti vistara: | ātmadṛṣṭau

ca satyāmātmasnehādaya: kleśā: pravartante |
skandhasantāna evedamātmābhidhānamiti | ātmetya-

bhidhānam | ātmaprajñaptirityartha: | nānyasminnabhidheya
iti | skandhasantānavyatirikte kalpita

ityartha: | kasmādevam ?
ityāha-pratyakṣānumānābhāvāditi |
pratyakṣasyānumānasya cābhāvānna

tasyāstitvamityabhiprāya: | āgamasyānumānāntarbhāvāt
pṛthagvacanam |

teṣāṃ pratyakṣamupalabdhiriti |
pratyakṣamityupalabdhiviśeṣaṇam | pratyakṣaṃ
tadupalabdhi:,

pratyakṣata upalabdhirityartha: | athavā pratyakṣaṃ
pramāṇamupalabdhi:, upalabhyate'nayetyupalabdhi: |

asatyantarāya iti |
asatyupalabdhivighne'tisannikarṣātiviprakarṣādike | teṣām
| ṣaṇṇāṃ

@924

anumānaṃ ca | tadyathā pañcānāmindriyāṇām |
tatredamanumānam-sati kāraṇe

kāraṇāntarasyābhāve kāryasyābhāvo dṛṣṭo bhāve ca
punarbhava:, tadyathā-aṅkurasya | satyeva

vābhāsaprāpte viṣaye manaskāre ca kāraṇe
viṣayagrahasyābhāvo dṛṣṭa: punaśca bhāva:, andhaba-

dhirādīnāmanandhābadhirādīnāṃ ca | atastatrāpi
kāraṇāntarasyābhāvo bhāvaśca niścīyate |

yacca tatkāraṇāntaraṃ tadindriyamityetadanumānam | na
caivamātmato'stīti nāstyātmā |

yattarhi vātsīputrīyā: pudgalaṃ santamicchanti |

-------------------

viṣayāṇāmiti |
rūpa-śabda-gandha-rasa-spraṣṭavyāyatanānāṃ
dharmāyatanasya ca vedanādilakṣaṇasya

yogiviṣayasya cāgamavikalpātītasyeti | manasaśca | kim ?
pratyakṣam upalabdhi: | samanantara-

niruddhaṃ hi mano'nantaropapannena manovijñānena vijñāyate
| raktaṃ vā dviṣṭaṃ vā sukhasamprayuktaṃ vā

du:khasamprayuktaṃ vā-ityevamādi svasaṃvedyatayetyapare |
tadetad dvividhaṃ pratyakṣam- 1. grāhyagatam,

2. grāhakagataṃ ceti |

anumānaṃ ceti vistara: | yatra pratyakṣasyāpravṛtti:
tatrānumānatastadupalabdhi: | tadyathā

pañcānāmindriyāṇāmiti | cakṣurindriyādīnām | sati
kāraṇe kṣetrodakādike | kāraṇāntarasya

bījalakṣaṇasyā bhāve | kāryasyāṅkurākhyasyā bhāvo
duṣṭa: | bhāve ca tasya bījasya punarbhavo'ṅkurasya

dṛṣṭa: | tadyathā'ṅkurasyeti dṛṣṭāntopanyāsa: | evaṃ
dṛṣṭāntamupanyasya dārṣṭāntikamupadarśayannāha-

satyeva vābhāsaprāpta iti vistara: | vidyamāna eva
sammukhīprāpte viṣaye rūpādike manaskāre ca

tajje kāraṇe | viṣayagrahaṇasya cakṣurādivijñānasyā
bhāvo dṛṣṭa:, punaśca bhāva: | keṣāmiti ?

yathāsaṅkhyaṃ darśayati-andhavadhirādīnāmabhāva: |
anandhāvadhirādīnāṃ ca bhāva iti | ādi-

śabdenopahatānupahataghrāṇendriyādīnāṃ grahaṇam |
atastatrāpi kāraṇāntarasya kasyāpi anirbhinna-

rūpasyābhāvo bhāvaścayathāsaṅkhyameva niścīyate | kiṃ
punastad ? ityāha-yacca tatkāraṇāntarama-

pekṣyate tadindriyam | cakṣurādikamityabhiprāya: |
sādhanaṃ cātra-"kāraṇāntarasahita: svakārya-

janaka: pañcavijñānakāyajanakasammato
viṣayamanaskāralakṣaṇo bhāva:; kadācideva svakārya-

nirvartakatvāt | kadācideva svakāryanirvatakaṃ tat
kāraṇāntarasahitasvakāryāntarajanakaṃ hi

kṣetrodakaṃ kadācideva svakāryanirvartakam,
bījasadbhāvāvasthāyāmaṅkuranirvartakatvāt | bījā-

sadbhāvāvasthāyāṃ ca svasvakāryājanakatvāt | tathā ca
sa viṣayamanaskāralakṣaṇo bhāva: | sa

hi anandhāvadhirādyavasthāyāṃ cājanaka: | tasmādasau
kāraṇāntarasahita: svakāryajanaka:" iti |

tadindriyamiti | kathaṃ tadindriyamiti paricchidyate;
kāraṇāntaramastītyetāvadeva hi paricchidyate,

na tu tadindriyamiti ? siddhamevaitat |
maharṣipraṇidhijñānaparicchannatvādastyeva
cakṣurindriyamindriyaṃ

cakṣurvijñānādikāraṇamiti | sarveṣāmavivādācca | na
caivamātmato'stīti nāstyātmeti nigamayati |

uktaṃ hyevamarthata: sādhanam-`nāstyātmā,
pramāṇenānupalabhyamānatvāt, atyantābhāvavad' iti |

astyanumānam, ato'siddho heturiti cet ? na; yadi hi tadasti,
taducyatām ! na vāṅmātreṇa

asiddho hetu:-iti pratyavasthātavyamiti |

yattarhi vātsīputrīyā iti vistara: | vātsīputrīyā
āryasāmmatīyā: | anena vitathātma-

@925

vicāryaṃ tāvadetat-kiṃ te dravyata icchanti, āhosvit
prajñaptita: ?

kiṃ vedaṃ dravyata iti ? kiṃ vā prajñapti: ? rūpādivad
bhāvāntaraṃ ced, dravyata: |

kṣīrādivat samudāyaścet, prajñaptita: |

kiṃ cāta: ? yadi tāvad dravyata: ? bhinnasvabhāvatvāt
skandhebhyo'nyo vaktavya:,

itaretaraskandhavat | kāraṇaṃ cāsya vaktavyam | asaṃskṛto
vā | atastīrthikadṛṣṭiprasaṅgo

niṣprayojanatvaṃ ca | atha prajñaptita: ? vayamapyevaṃ
brūma: |

naiva hi dravyato'sti, nāpi prajñaptita: | kiṃ tarhi ?
ādhyātmikānupāttān

varttamānān skandhānupādāya pudgala: prajñapyate |
tadidamandhavacanamanunmīlitārthaṃ na budhyāmahe |

kimidamupādāyeti ? yadyayamartha:-skandhānālambyeti;
teṣveva pudgalaprajñapti:

-------------------

dṛṣṭiniviṣṭalakṣaṇo heturanaikāntika iti darśayati | na
hi vātsīputrīyāṇāṃ mokṣo neṣyate, bauddhatvāt |

atha vā parapakṣavirodhasāpakṣālo'yaṃ pakṣo
nāstyātmetyanena darśayati | svapakṣo vātsīputrīyo

nikāya iti |

vicāryaṃ tāvadetaditi | tannikāye prajñaptisatpudgala
ityadoṣa eṣa ityabhiprāya: |

kiṃ vedaṃ dravyata iti kiṃ vā prajñaptita iti codita
ācārya āha-rūpādivad bhāvāntaraṃ

ced dravyata: | yadi yathā rūpādi:
śabdāderbhāvāntaramabhiprīyate, dravyata: pudgala
ityupagato bhavati |

bhinnalakṣaṇaṃ rūpaṃ śabdāt ityādi | kṣīrādivat
samudāyaścet prajñaptita: | tathā kṣīra-gṛha-

senādikaṃ rūparasagandhaspraṣṭavyebhya:,
tṛṇakāṣṭheṣikādibhya:, hastyaśvarathādibhyaśca na
bhāvāntara-

miṣyate, kiṃ tarhi ? teṣāmeva samudāyamātramityevaṃ cet;
prajñaptita: pudgala ityevamupagato bhavati |

na hi rūpādibhya:, tṛṇādibhya:, hastyaśvādibhyo vā
kṣīra-gṛha-seneti vā kaścid bhāvo'sti |

kiṃ cāta: | kaścāto doṣa ityabhiprāya: |

yadi tāvad dravyata iti pakṣa āśrīyate, sa pudgalo
bhinnasvabhāvatvāt bhinnasvalakṣaṇatvāt

skandhebhyo'nyo vaktavya: | na skandhasamudāyamātra: |
itaretaraskandhavat | yathā rūpādiskandhāt

vedanādiskandho'nyo bhinnalakṣaṇatvāt; evaṃ skandhebhya:
pudgala: syāt; arūpaskandhādi-

lakṣaṇatvāt pudgalasya | kāraṇaṃ cāsya vaktavyam | yadi
saṃskṛta ityabhiprāya: | asaṃskṛto vā |

atastīrthikadṛṣṭiprasaṅga: | ato'saṃskṛtatvāt
vātsīputrīyāṇāṃ tīrthikadṛṣṭi: prasajyate |

niṣprayojanatvaṃ ceti |

varṣātapābhyāṃ kiṃ vyomnaścarmaṇyasti tayo: phalam |

carmopamaścet so'nitya:, khatulyaścedasat phalam ||

ityartha: |

idamandhavacanamanunmīlitārthamiti | andhamivāndham | kasmāt
? yasmādanunmīlitārtham |

avyañjitārthamityartha: | skandhānālambyeti |
gṛhītvetyartha: | yathā rūpādīn gṛhītvā apekṣya

@926

prāpnoti | yathā rūpādīn gṛhītvā teṣveva
kṣīraprajñapti: | athāyamartha:-skandhān pratītyeti;

skandhānāṃ pudgalaprajñaptikāraṇatvāt ? sa eva doṣa:; na
sa evaṃ prajñapyate | kathaṃ tarhi ?

yathendhanamupādāyāgni: |

kathaṃ cendhanamupādāyagni: prajñapyate ? na hi
vinendhanenāgni: prajñapyate, na cānya

indhanādagni: śakyate prajñapayitum, nāpyananya: | yadi
hyanya: syād, anuṣṇamindhanaṃ syāt |

athānanya: syāt, dāhyameva dāhakaṃ syāt |

evaṃ na ca vinā skandhai: pudgala: prajñapyate | na cānya:
skandhebhya: śakyate

pratijñātum; śāśvataprasaṅgāt | nāpyananya:;
ucchedaprasaṅgāditi |

aṅga tāvad brūhi-kimindhanam, ko'gniriti ? tato
jñāsyāma:-kathamindhana-

mupādāyāgni: prajñapyata iti ? kimatra vaktavyam !
dāhyamindhanam, dāhako'gni: | etadevātra

vaktavyam-kiṃ dāhyam ? ko dāhaka iti ? loke hi
tāvadapradīptaṃ kāṣṭhādikamindhana-

mucyate, dāhyaṃ ca | pradīptamagnirdāhakaśca | yacca
bhāsvaraṃ coṣṇaṃ ca, bhṛśaṃ ca, tena hi

tadidhyate dahyate ca; santativikārāpādānāt |
taccobhayamaṣṭadravyakaṃ taccendhanaṃ pratītyāgni-

rutpadyate | yathā kṣīraṃ pratītya dadhi, madhu pratītya
śuktam | tasmādindhanamupādāyetyucyate | anyaśca sa:;
tasmādbhinnakālatvāt |

-------------------

kṣīraprajñapti: | na rūpādivyatiriktaṃ kṣīramastīti |
yadi tathā | pudgala iti prajñapti:, asatpudgala:

prāpnotītyartha: | skandhān pratītyeti | yadi skandhān
pratītya prāpya iti | sa eva doṣa: | teṣveva

skandhādiṣu pudgalaprajñapti: prāpnotītyartha: | atha
vā-pudgalaprajñapte: skandhā: pratyayo na pudgala: |

pudgalastu tathaiva prajñaptisanniti sa eva doṣa: |

yathendhanamupādāyāgni: | prajñapyata iti | dravyasan
pudgala: | nānyo nānanya iti |

svamupādānamupādāya prajñapyamānatvāt | so hi bhāvo
nānyo nānanya iti svamupādāya prajñapyamāna:,

sa dravyasan; tadyathā-agni: | iti vātsīputrīyābhiprāya: |
ata eva cāha-yadi hyanya:

syāditi vistareṇa | lokavirodhaṃ svasiddhāntavirodhaṃ vā
darśayati |

śāśvataprasaṅgāditi | asaṃskṛtatvāt |
ucchedaprasaṅgāditi | skandhavat |

apradīptaṃ kāṣṭhādikamindhanamiti vistara: |
anenāsiddhatāṃ dṛṣṭāntasya darśayati |

anyatvameva hi aganīndhanayoriṣyate | tena hi tadidhyate
dahyate ceti | tena agninā | tadindhanam |

idhyate dīpyata ityartha: | dahyate bhasmīkriyate |
santativikārāpādānāt | bhasmatāpādānādityartha: |

idhyate dahyate ceti paryāyāvitya pare |
santativikārāpādānāt | bhasmatāpādānādityartha: |
idhyate

dahyate ceti paryāyāvitya pare | taccobhayamaṣṭadravyakamiti
| indhanaṃ cāgni ścaitadubhayamapyaṣṭadravyakam-

catvāri mahābhūtāni catvāri copādāyarūpāṇi rūpam
yāvat spraṣṭavyamiti; "kāme''ṣṭadravya-

ko'śabda:" (abhi^ ko^ 2.23) iti siddhāntāt |

bhinnakālatvāditi | pūrvamindhanam, paścādagni: |
bhinnakālayoścānyatvaṃ dṛṣṭaṃ bījāṅkurayo: |

@927

yadi caivaṃ pudgala: skandhān pratītyotpadyate, sa
tebhyo'nyaścānityaśca prāpnoti |

atha punastatraiva kāṣṭhādau pradīpte yadauṣṇyaṃ
tadagni:, tatsahajātāni trīṇi bhūtānīndhana-

miṣyante | tayorapi siddhamanyatvam; lakṣaṇabhedāt |

upādāyārthastu vaktavya:-kathaṃ tadindhanamupādāya so'gni:
prajñapta: iti ? na hi

tattasya kāraṇam, nāpi tat prajñapte: | agnireva hi
tatprajñapte: kāraṇam | yadyāśrayārtha:;

upādāyārtha: sahabhāvo'rtho vā | skandhā apyevaṃ
pudgalasyāśrayasahabhūtā: prāpnuvantīti

skandhata: spaṣṭamanyatvaṃ pratijñāyate | tadabhāve ca
pudgalābhāva: prāpnoti | indhanābhāva ivāgnyabhāva: |

yattu taduktam-yadīndhanādanyo'gni: syād, anuṣṇamindhanaṃ
syāditi | kimida-

muṣṇaṃ nāma ? yadi tāvadauṣṇyam, anuṣṇamevendhanam;
anyabhūtasvabhāvatvāt | atha yadauṣṇya-

vat, anyadapi taduṣṇasvabhāvādagnerauṣṇyaṃ sidhyati;
auṣṇyayogāditi | nāstyanyatve

doṣa: | atha puna: sarvameva tat pradīptaṃ
kāṣṭhādikamindhanaṃ cāgniśceṣyate |

tadupādāyārthaśca vaktavya: | skandhā eva ca pudgalā
ityananyatvamanivāryaṃ prāpnoti |

tasmānna sidhyatyetat-yathendhanamupādāyāgni: prajñapyate
evaṃ skandhānupādāya pudgala iti |

yadi cāyamanya: skandhebhyo na vaktavya:, "pañcavidhaṃ
jñeyamatītānāgataṃ pratyupannamasaṃskṛtama-

vaktavyam" ( ) iti na vaktavyaṃ prāpnoti | naiva hi
tadatītādibhya: pañcamaṃ

nāpañcamaṃ vaktavyam |

-------------------

anityaśca prāpnotīti | utpattimato
rūpāderanityatvadarśanāt | tatraiva kāṣṭhādau pradīpta
iti |

tadubhayalakṣaṇe samudaye | tayorapi siddhamanyatvam,
lakṣaṇabhedāditi | tayorapi agnīndhana-

yorevalakṣaṇayo: siddhamanyatvam; lakṣaṇabhedāt |
pṛthivīdhātvādīnāṃ lakṣaṇānyatvāt | bhinna-

lakṣaṇānāṃ hyanyatvaṃ dṛṣṭaṃ rūpavedanādīnām |
upādāyārthastu vaktavya iti | ananyatvādityabhiprāya: | na
hi tat tasya kāraṇamiti |

na hi tadindhanaṃ bhūtatrayalakṣaṇaṃ
tasyoṣṇalakṣaṇasyāgne: kāraṇaṃ yujyate; sahajātatvāt |

savyetaragoviṣāṇavat | nāpi tatprajñapteriti |
agnitatprajñapte: | yadyāśrayārtha iti | indhanamupādāya =

indhanamāśrityetyartha: | sahabhāvo'rtho veti |
sahotpadārtha: | indhanaṃ sahabhūtvenāgṛhyetyartha: |

āśrayasahabhūtā: prāpnuvantīti | āśrayabhūtā:,
sahabhūtāśca, prāpnuvantītyartha: | skandhata:
spaṣṭamanyatvaṃ

pratijñāyate vātsīputrīyai: | tadabhāva iti skandhābhāve
|

anyabhūtasvabhāvatvāditi | pṛthvīdhātvādisvabhāvatvāt |
anyadapīti | na kevala-

mauṣṇyamuṣṇam, anyadapi tatpradīptāgnisambandhaṃ
bhūmyādikamuṣṇaṃ sidhyati | ato yathā tasyānyatve

na doṣa:, tathāsyāpīti | tataścāvaktavya iti |
tatpakṣalopa: syāt | kāṣṭhādikamiti | kāṣṭha-

tṛṇagomayādikam |

avaktavyamiti | pudgala: | anirbhinnatvānnapuṃsakaliṅgatā |
`kiṃ te jātam' iti yathā |

@928

yadā ca pudgala: prajñapyate, kiṃ tāvat skandhānupalabhya
prajñapyate ? āhosvit

pudgalam ? yadi tāvat skandhān, teṣveva pudgalaprajñapti:
prāpnoti; pudgalasyānupambhāt |

atha pudgalam ? kathamasya skandhānupādāya prajñaptirbhavati
| pudgala eva hi tasyā upādānaṃ

prāpnoti |

atha matam-satsu skandheṣu pudgala upalabhyate, tata:
skandhānupādāyāsya

prajñaptirucyata iti ? tadevaṃ rūpasyāpi
cakṣurmanaskārālokeṣu satsūpalambhāt tānyupādāya

prajñaptirvaktavyā | rūpavacca pudgalasyānyatvaṃ spaṣṭam
|

idaṃ tāvad vaktavyam-ṣaṇṇāṃ vijñānānāṃ katamena
pudgalo vijñeya: ? ṣaḍbhira-

pītyucyate | kathaṃ kṛtvā ? cakṣurvijñeyāni cedrūpāṇi
pratītya pudgalaṃ prativibhāvayati,

cakṣurvijñeya: pudgalo vaktavya:, no tu vaktavya:-rūpāṇi
vā no vā | evaṃ yāvat,

manovijñeyān ceddharmān pratītya pudgalaṃ
prativibhāvayati, manovijñeya: pudgalo vaktavya:,

no tu vaktavya:-dharmā vā no vā |

evaṃ tarhi kṣīrādibhi: samāna: prāpnoti |
cakṣurvijñeyāni cedrūpāṇi pratītya kṣīraṃ

prativibhāvayatyudakaṃ ca, cakṣurvijñeyaṃ kṣīramudakaṃ
ceti vaktavyam, no tu vaktavyam-

rūpāṇi vā no vā | evaṃ ghrāṇajihvākāyavijñeyaṃ
vaktavyam, no tu vaktavyam-spraṣṭavyāni

vā no vā | mā bhūt kṣīrodakayoścatuṣṭvaprasaṅga iti ?

ato yathā rūpādīnyeva kṣīramudakaṃ vā prajñapyate
samastāni, evaṃ skandhā: pudgala

iti siddham |

yaccocyate-cakṣurvijñeyāni rūpāṇi pratītya pudgalaṃ
prativibhāvayatīti, ko'sya

vākyasyārtha: ? kiṃ tāvadrūpāṇi pudgalopalabdhe:
kāraṇaṃ bhavatīti ? āhosvid rūpāṇyu-

-------------------

na vaktavyaṃ prāpnotīti | pañcavidhaṃ jñeyamiti | kathaṃ
tarhi vaktavyam ? ityāha-naiva hi tadatītādibhya:

pañcamaṃ nāpañcamaṃ vaktavyamiti |

rūpasyāpīti | vistara: | rūpasyāpi prajñaptirvaktavyā |
cakṣurādiṣu satsu tasyopalambhāt

tāni cakṣurādīnyupādāya rūpaṃ prajñapyata iti |

prativibhāvayatīti | upalakṣayati | tadupādānatvāt | na tu
vaktavyo rūpāṇi vā no

veti | atallakṣaṇatvāt, avaktavyatvācca | evaṃ yāvad
dharmo vā no veti |

kṣīraṃ prativibhāvatyudakaṃ ceti | udāharaṇadvayam |
tadevaṃ vaktavyam-cakṣurvijñeyāni ced

rūpāṇi pratītya kṣīraṃ pratibhāvayati, cakṣurvijñeyaṃ
kṣīraṃ vaktavyam | no tu vaktavyam-rūpāṇi vā

no veti sarvam | mā bhūt kṣīrodakayo: catuṣṭvaprasaṅga
iti | rūpāṇīti yadyucyeta, catu:prakāraṃ

kṣīram, udakaṃ vā prāpnotītyartha: | śabda
āgantukatvānnātrādhikṛta: | ato yathā rūpādīnyeva

samastāni samuditāni kṣīramiti udakamiti vā prajñapyate
tathā skandhā eva samastā: pudgala

iti prajñapyanta iti siddham |

@929

palabhamāna: pudgalamupalabhata iti ? yadi rūpāṇi
pudgalopalabdhe: kāraṇaṃ bhavanti, sa ca

tebhyo'nyo na vaktavya: | idaṃ tarhi
rūpamapyālokacakṣurmanaskārebhyo'nyatra vaktavyam;

teṣāṃ tadupalabdhikāraṇatvāt |

atha rūpāṇyupalabhamāna: pudgalamupalabhate, kiṃ
tayaivopalabdhyopalabhate ?

āhosvidanyayā ? yadi tayaiva, rūpādabhinnasvabhāva:
pudgala: prāpnoti, rūpa eva vā

tatprajñapti: | idaṃ ca rūpamayaṃ pudgala iti kathamidaṃ
paricchidyate ! athaivaṃ na paricchidyate,

kathamidaṃ pratijñāyate-rūpamapyasti pudgalo'pyastīti !
upalabdhivaśena hi tasyāstitvaṃ

parijñāyate | evaṃ yāvaddharmebhyo vaktavyam |

athānyayā ? bhinnakālopalambhādanyo rūpāt prāpnoti |
nīlādiva pītam, kṣaṇādiva

ca kṣaṇāntaram | evaṃ yāvaddharmebhyo vaktavyam |

-------------------

rūpāṇi pudgalopalabdhe: kāraṇamiti |
rūpāṇyupalabhamāna: pudgalamupalabhata iti |

ko'nayo: pakṣayoviśeṣa: ? pūrvasmin pakṣe rūpāṇāṃ
kāraṇatvamadhikriyate; dvitīye na tu kāraṇatvam,

kiṃ tarhi ? rūpāṇyupādāya pudgalopalabdhiriti | tatra
rūpāṇāṃ yadi kāraṇatvamiṣyate, sa ca

pudgalastebhyo rūpebhyo'nyo na vaktavya iti | idaṃ tarhi va:
prasajyate rūpamapīti vistara: | yathā

rūpāṇi pudgalopalabdhe: kāraṇaṃ bhavanti sa ca tebhyo'nyo
na vaktavya: | ālokacakṣurmanasikārā

api rūpopalabdhe: kāraṇaṃ bhavanti, tadapi rūpaṃ tebhya
ālokādibhyo'nyanna vaktavyaṃ bhavadbhi:;

teṣāṃ tadupalabdhikāraṇatvāt | teṣāmālokādīnāṃ
rūpopalabdhikāraṇatvāt | rūpādabhinnasvabhāva:

pudgala: prāpnoti; tayaivaikayopalabdhyopalabhyamānatvāt,
rūpāntaravat |

rūpa eva vā tatprajñapti: | pudgalaprajñapti: prāpnotīti
vartate | kuta: ? tata eva heto: | idaṃ

ca rūpamiti | vistara: | upalabdherakatve rūpapudgalayo:
paricchedo na prāpnotīti | athaivaṃ na

paricchadyate `idaṃ rūpam' `ayaṃ pudgala:' iti |
kathamubhayaṃ pratijñāyate | rūpameva hi pratijñātavyaṃ

syāt, tadupalabdhisadbhāvāt | evaṃ yāvad dharmebhyo
vaktavyamiti | katham ? yaccocyate-

śrotravijñeyān śabdān pratītya pudgalaṃ
prativibhāvayatīti, ko'sya vākyasyārtha: ? kiṃ
tāvacchabdā:

pudgalopalabdhe: kāraṇaṃ bhavanti,
āhosvicchabdānupalabhamāna: pudgalamupalabhate iti ? yadi

tāvacchabdā: pudgalopalabdhe: kāraṇaṃ bhavanti, sa ca
tebhyo'nyo na vaktavya: | evaṃ tarhi

śabdo'pyālokaśrotramanaskārebhyo'nyo na vaktavya:; teṣāṃ
tadupalabdhikāraṇatvāt | atha

śabdānupalabhamāna: pudgalamupalabhate, kiṃ
tayaivopalabdhyopalabhate, āhosvidanyayā ? yadi

tathaiva, śabdādabhinnasvabhāva: pudgala: prāpnoti | śabdā
eva vā tatprajñapti: | `ayaṃ ca śabda:'

`ayaṃ ca pudgala:' iti kathamidaṃ paricchidyate ! athaivaṃ na
paricchidyate, kathamidaṃ parijñāyate-

śabdo'pyasti, pudgalo'pyasti | upalabdhivaśena hi
tasyāstitvaṃ parijñāyate | anayā diśā

yāvad dharmebhyo yojayitavyam |

nīlādiva pītamiti | yadā paricchedena pītamupalabhyate, na
tadā pītamupalabhyate,

paścāttūpalabhyata iti | anyayopalabdhyopalabhyate | tacca
`nīlāt pītamanyat' iti pratītam |

@930

atha rūpapudgalavat tadupalabdhyorapyanyānanyatvamavaktavyam |
tena tarhi saṃskṛtamapya-

vaktavyaṃ bhavatīti siddhāntabheda: |

yadi cāyamasti-no tu vaktavyo rūpāṇi vā no vā, kiṃ tarhi
? etad

bhagavatoktam-"rūpamanātmā iti yāvadvijñānamanātmā" iti
!

yena cāyaṃ cakṣurvijñānena pudgala upalabhyate, kiṃ
tadrūpāṇi pratītyotpadyate ?

āhosvit pudgalam ? ubhayaṃ vā ?

yadi rūpāṇi pratītyotpadyate ? notsahiṣyate pudgalaṃ
vijñātuṃ śabdādivat | yameva

hi viṣayaṃ cakṣurvijñāneṣu pratītyotpadyate vijñānaṃ
sa eva tasyālambanapratyaya: |

atha pudgalaṃ pratītyotpadyate ? ubhayaṃ vā ?  idamutsūtram
| sūtre hi nirdhāritam-

dvayaṃ pratītya vijñānasyotpādo bhavatīti | tathā
"cakṣurbhikṣo hetū rūpāṇi pratyayaścakṣu-

rvijñānasyotpādāya | tat kasya heto: ? yatkiñcit bhikṣo
cakṣurvijñānaṃ sarvaṃ taccakṣu:

pratītya rūpāṇi ca" iti | anityaśca pudgala evaṃ
prāpnoti; "ye hi hetavo ye pratyayā

vijñānasyotpādāya, te'pyanityā:" iti sūtre vacanāt |

atha pudgalo na tasyālambanam, na tarhi tena vijñeya: |

-------------------

tathā ca pudgalo'nyayopalabdhyopalabhyata iti | rūpādanya:
prāpnoti | evaṃ kṣaṇādapi kṣaṇāntara-

manyadityudāhāryam | evaṃ yāvad dharmebhyo vaktavyam iti |
katham ? athānyayā bhinnakālopalambhāt

anya: śabda: prāpnoti, yathā bherīśabdānmṛdaṅgaśabda: |
kṣaṇādiva ca kṣaṇāntaram | yathā pūrvamuktam-

nīlādiva pītam, kṣaṇādiva kṣaṇāntaram, iti |
bhinnalakṣaṇe viṣaye abhinnalakṣaṇe ca bhinna-

kālopalabdhyā anyatvaṃ darśitameva | athānyeti vistareṇa
yāvad dharmebhyo yojyam |

atha rūpapudgalavaditi vistara: | yathā rūpapudgalayo
ranyānanyatvamavaktavyam, evaṃ

tadupalabdhyorapi anyānanyatvamavaktavyamityevaṃ yadi
brūyāt, tena tarhi saṃskṛtamapyavaktavyaṃ

bhavati | tadupalabdhilakṣaṇaṃ
saṃskṛtamapyetadavaktavyamiti | siddhāntabheda: | yo'yaṃ
siddhānta:-

`pudgala evāvaktavya:' iti, ayaṃ bhidyate |
saṃskṛtamapyavaktavyamiti kṛtvā |

yadi cāyamiti vistara: | yadyevaṃ rūpāṇi no veti na
vaktavya:, kiṃ tarhi etad

bhagavatoktam-rūpamanātmeti | yāvad vijñānamanātmeti |
evaṃ hi bruvato vaktavya eva pudgala:,

nāvaktavyam iti darśitaṃ bhavati |

śabdādivaditi | na rūpavijñānenopalabhyate pudgala:;
tadanālambanapratyayabhūtatvāt, śabdādivat | ādiśabdena
gandhavat, rasavat-ityādi yojyam | evaṃ
śrotrādivijñānānu-

palabhyamānatvamasya vaktavyam | eṣā hi dik | anena
copanyāsena dharmiviśeṣaviparyāyapratijñādoṣa

udbhāvyata ityavagantavyam |

dvayaṃ pratītyeti | dvayaṃ pratītya, na tu trayaṃ
pratītyeti | ata idamutsūtramiti |

cakṣurbhikṣo heturiti vistara: | hetu: = āsanna: pratyaya: |
viprakṛṣṭastu pratyaya eva | `janako

hetu:, pratyayastvālambanamātram' itya pare | `paryāyāvetau'
itya pare |

@931

yadi ca pudgala: ṣaḍvijñānavijñeya: pratijñāyate, sa
śrotravijñānavijñeyatvād

rūpādanya: prāpnoti, śabdavat |
cakṣurvijñānavijñeyatvācchabdādanya: prāpnoti, rūpavat |

evamanyebhyo'pi yojyam | idaṃ ca sūtrapadaṃ bādhitaṃ
bhavati-"yānīmāni, brāhmaṇa,

pañcendriyāṇi nānāgocarāṇi nānāviṣayāṇi svakaṃ
svakaṃ gocaraviṣayaṃ pratyanubhavanti |

nānyadanyasya gocaraviṣayaṃ pratyanubhavati | tadyathā
cakṣurindriyaṃ śrotrendriyaṃ ghrāṇendriyaṃ

jihvendriyaṃ kāyendriyam | mana eṣāṃ
pañcānāmindriyāṇāṃ gocaraviṣayaṃ pratyanubhavati,
manaścaiṣāṃ

pratiśaraṇam" iti |

na vā pudgalo viṣaya: | na ced viṣayo na tarhi vijñeya: |
yadyevam, manaindriya-

syāpyavyabhicāra: prāpnoti | "ṣaḍimānīndriyāṇi
nānāgocarāṇi nānāviṣayāṇi svakaṃ

svakaṃ gocaraviṣayamākāṅkṣante" ityuktaṃ
ṣaṭprāṇakopame ?

na tatrendriyamevendriyaṃ kṛtvoktam | pañcānāṃ
darśanādyākāṅkṣaṇāsambhavāt, tadvijñānānāṃ

ca | atastadādhipatyādhyāhṛtaṃ tu manovijñānamindriyam
ityuktam | yacca tatkevalaṃ

-------------------

rūpādanya: pudgala iti pakṣaprasaṅga: |
śrotravijñānavijñeyatvācchabdavat | tathā śabdādanya:

pudgala iti pakṣaprasaṅga:; cakṣurvijñānavijñeyatvāt
rūpavat | ityevamanyebhyo'pi yojyamiti |

rūpaśabdābhyāmanya: pudgala iti pakṣaprasaṅga:;
ghrāṇavijñeyatvāt, gandhavat-ityeṣā dig yojanaṃ

pratīti | svakaṃ svakaṃ gocaraviṣayaṃ pratyanubhavantīti
vacanāt pudgalena pratyanubhavantīti uktaṃ

bhavati | manaścaiṣāṃ pratiśaraṇamiti |
anuṣaṅgenedamuktam, nedamudāharaṇam | tathāpi tu
manaścaiṣā-

mindriyāṇāṃ pratiśaraṇamiti tadapekṣāṇīndriyāṇi
vijñānotpattau kāraṇaṃ bhavantītyartha: |

na vā pudgalo viṣaya iti | yadi sūtraṃ pramāṇīkriyate |
tata: kim ? ityāha-na ced

viṣaya iti | yadi na kasyacid vijñānasya viṣaya: | na tarhi
vijñeya: | tataśca `pañcavidhaṃ jñeyam'

iti svasiddhānto bādhyate |

yadyevam | sūtre vacanāt nānyadanyasya gocaraviṣayaṃ
pratyanubhavatīti pañcānāṃ cakṣurādīnāṃ

pramāṇīkriyate svaviṣayāvyabhicāra: |
svaviṣayāvyabhicāre ca na cakṣurvijñānādibhirvijñeya:

pudgala: | tadevaṃ sati manaindriyasyāpyavyabhicāra:
prāpnoti | ṣaḍimānīndriyāṇi nānāgocarāṇīti

vistareṇa sūtre vacanāt |
kukkura-pakṣi-śṛgāla-śiśumāra-sarpa-markaṭā: ṣaṭ
prāṇakā: kenacid

baddhā madhye granthi kṛtvotsṛṣṭā: | te svakaṃ svakaṃ
gocaraviṣayamākāṅkṣante | grāmākāśaśmaśāno-

dakāntabalmīkavanākāṅkṣaṇāt | evameva
ṣaḍimānīndriyāṇi svakaṃ svakaṃ gocaraviṣaya-

mākāṅkṣante | ityevamupamātra kriyate | atha satyapi
sūtravacane manaindriyasya vyabhicāra:, evaṃ

cakṣurādīnāmapīndriyāṇāṃ vyabhicāra:, vyabhicāre ca
cakṣurvijñānādibhirvijñeya: pudgalo bhaviṣyatīti |

atra brūma:-na tatreti vistara: | tatra
ṣaṭprāṇakopamasūtre nendriyameva cakṣurādikam

indriyaṃ kṛtvoktam | kiṃ kāraṇam ? cakṣurādīnāṃ
pañcānām indriyāṇāṃ darśanādyākāṅkṣaṇāsambhavāt
|

yasmādeṣāṃ darśana śravaṇādyākāṅkṣaṇaṃ na
sambhavati; rūpasvabhāvatvāt | tadvijñānānāṃ ca |
cakṣurādi-

@932

manaādhipatyādhyāhṛtaṃ manovijñānam naiva tadanyeṣāṃ
viṣayamākāṅkṣati | ato nāstyeṣa

doṣa: |

uktaṃ ca bhagavatā-"sarvābhijñeyaṃ vo bhikṣavo
dharmaparyāyaṃ deśayiṣyāmi"

ityuktvā "cakṣurabhijñeyaṃ rūpāṇi cakṣurvijñānaṃ
cakṣu:saṃsparśo yadapi taccakṣu: saṃsparśa-

pratyayamadhyātmamutpadyate veditaṃ sukhaṃ du:khaṃ vā
adu:khāsukhaṃ vā, yāvat mana:saṃsparśa-

pratyayam | ayamucyate-sarvābhijñeyaparijñeyo
dharmaparyāya:" iti |

ata etāvadevābhijñeyaṃ cetyavadhāryate, na pudgala: |
tasmād vijñeyo'pyasau na

bhavati; prajñāvijñānayo: samānaviṣayatvāt |

cakṣuṣā ca pudgalaṃ paśyāma iti paśyanta:
paudgalikā:-`ātmanā ātmānaṃ

paśyāma:' iti dṛṣṭisthānamāpannā bhavanti |

sūtre ca bhagavatā nītametat | "skandheṣveva pudgalākhyā"
iti mānuṣyakasūtram |

"cakṣu: pratītya rūpāṇi cotpadyate cakṣurvijñānaṃ
trayāṇāṃ sannipāta: sparśa: sparśasahajātā

vedanā saṃjñā cetanā itīme catvāro rūpiṇa:
skandhāścakṣurindriyaṃ ca rūpam-etā-

vanmanuṣyatvamucyate | atreyaṃ saṃjñā-sattvo naro manuṣyo
mānavaśca poṣa: puruṣa: pudgalo

jīvo janturiti | atreyaṃ pratijñā-ahaṃ cakṣuṣā rūpāṇi
paśyāmīti | atrāyaṃ vyavahāra:-

ityapi sa āyuṣmānevaṃnāmā evaṃjanya evaṃgotra
evamāhāra evaṃsukhadu:khapratisaṃvedī evaṃ

dīrghāyurevaṃcirasthitika evamāyu: paryanta iti | iti hi
bhikṣava: saṃjñāmātrakamevaitad,

vyavahāramātrakamevaitat | sarva ime dharmā anityā:
saṃskṛtāśceti tā: pratītyasamutpannā:"

iti |

-------------------

vijñānānāṃ ca darśanādyākāṅkṣā'sambhavāt |
kasmādeṣāṃ darśanaśravaṇādyākāṅkṣaṇā na sambhavati
?

avikalpakatvāt | tadādhipatyādhyāhṛtaṃ tu
manovijñānamindriyamityuktam | indriyamiveti kṛtvā |

kathaṃ jñāyate-tadādhipatyādhyāhṛtaṃ taditi ? yadi hi
cakṣurādidvāreṇa cakṣurvijñānādi notpannaṃ

syāt, kathamanyathā vikalpaṃ manovijñānamutpannaṃ syāt !
ityato jñāyate-tadādhipatyādhyāhṛtamiti |

tat manovijñānaṃ cakṣurādīndriyabhūtaṃ svakaṃ svakaṃ
gocaraviṣayaṃ rūpādikamākāṅkṣatīti | yacca

tat kevalamiti vistara: | naiva tadanyeṣāṃ cakṣurādīnāṃ
viṣayamākāṅkṣati yanmana-

ādhipatyādhyāhṛtam | kiṃ tarhi ? svaviṣayameva
dharmāyatanamevālambata iti | ato nāstyeṣa

doṣa: | `yadyevam, manaindriyasyāpyavyabhicāra: prāpnoti'
iti yaduktamiti |

na pudgala: | kim ? abhijñeya:, parijñeyaśceti | tasmād
vijñeyo'pyasau pudgalo na bhavati |

nanu cāsāvarthādabhijñeya: parijñeyaśca na bhavatīti
ukta: | na tvartho vijñeya iti ? ata āha-

prajñāvijñānayo: samānaviṣayatvāditi | vijñeyamapi hi
cakṣurādikaṃ bhavati, na kevalamabhijñeyaṃ

parijñeyaṃ ceti |

anātmaneti | cakṣuṣā | cakṣurvijñānenetyartha: |

@933

nītārthaṃ ca sūtraṃ pratiśaraṇamuktaṃ bhagavatā |
tasmānna puna: parīkṣyate |

tathā coktam-"sarvamastīti, brāhmaṇa, yāvadeva
dvādaśāyatanāni" iti | yadi

cāyaṃ pudgalo nāyatanam, na so'stīti siddham | athāyatanam,
na tarhyavaktavya: | teṣāmapi

caivaṃ paśyata: "yāvatā bhikṣo cakṣuryāvatā rūpāṇi,
vistareṇa, etāvatā bhikṣo tathāgata:

sarvaṃ ca prajñāpayati ca" iti |

bimbisārasūtre coktam-"ātmā ātmeti bhikṣavo
bālo'śrutavān pṛthagjana:

prajñaptimanupatita: | na tvatrātmā vā ātmīyaṃ vā
du:khamidamutpadyamānamutpadyate" iti

vistara: |

śailayāpyarhantyā māramārabhyoktam-

"manyase kiṃ nu sattveti māradṛṣṭigataṃ hi te |

śūnya: saṃskārapuñjo'yaṃ nahi sattvo'tra vidyate ||

yathaiva hyaṅgasambhārāt saṃjñā ratha iti smṛtā |

evaṃ skandhānupādāya saṃvṛtyā sattva ucyate ||" iti |

kṣudrake'pi cāgame daridrabrāhmaṇamadhikṛtyoktam-

"śṛṇu tvaṃ svādare dharmaṃ sarvagranthipramācanam |

yathā saṃkliśyate cittaṃ yathā cittaṃ viśudhyati ||

ātmaiva hyātmano nāsti viparītena kalpyate |

nāstīha sattva ātmā ca dharmāstvete sahetukā: ||

dvādaśaiva bhavāṅgāni skandhāyatanadhātava: |

vicintya sarvāṇyetāni pudgalo nopalabhyate ||

śūnyamadhyātmakaṃ paśya śūnyaṃ paśya bahirgatam |

na vidyate so'pi kaścid yo bhāvayati śūnyatām ||" iti |

tathoktam-"pañcādīnavā ātmopalambhe-1.
ātmadṛṣṭirbhavati yāvajjīvadṛṣṭi:,

-------------------

nītārthaṃ ca sūtraṃ pratiśaraṇamuktamiti |
"catvārīmāni bhikṣava: pratiśaraṇāni | katamāni

catvāri ? 1. dharma: pratiśaraṇam, na pudgala: | 2. artha:
pratiśaraṇam, na pudgala: | 3. nītārthasūtraṃ

pratiśaraṇam, na neyārtham | 4. jñānaṃ pratiśaraṇam, na
vijñānam" ( ) iti |

prajñaptimanupatita iti | yatraiva prajñapti: kṛtā-ātmeti
vyavahārārtham tāmeva | ātmetya-

bhiniviṣṭa ityartha: |

nāstīha sattva ātmā ceti | idamihodāharaṇam |

pudgalo nopalabhyata iti | etacca |

na vidyate so'pi kaściditi | idaṃ vāpyudāharaṇam | yogyapi
nāsti ya: śūnyatā-

mabhyasyatīti |

ātmadṛṣṭirbhavati, yāvajjīvadṛṣṭiriti prathama
ādīnavo nirviśeṣo bhavati | tīrthikairiti

@934

2. nirviśeṣo bhavati tīrthikai: sārdham, 3.
unmārgapratipanno bhavati, 4. śūnyatāyāmasya

cittaṃ na praskandati na prasīdati na santiṣṭhate
nādhimucyate, 5. āryadharmā asya na

vyavadāyante" iti |

na vaita evaṃ granthaṃ pramāṇaṃ kurvanti | kiṃ kāraṇam ?
`nāsmākamayaṃ nikāye paṭhyate'

iti | kiṃ punasteṣāṃ nikāya eva pramāṇam ? āhosvid
buddhavacanam ? yadi nikāya

eva pramāṇam, na tarhi buddha: śāstā | na ca te
śākyaputrīyā bhavanti | atha buddhavacanaṃ

pramāṇam, ayaṃ grantha: kasmānna pramāṇam ? nahi kilaitad
buddhavacanamiti | kiṃ kāraṇam ?

`nāsmākaṃ nikāye paṭhyate' iti-ayamanyāyo vartate |
ko'trānyāya: ? yo hi grantha:

sarveṣu nikāyāntareṣvāmnāyate, na ca sūtraṃ dharmatāṃ
vā bādhate, so'smābhirapāṭhānna

buddhavacanamiti vacanaṃ kevalaṃ sāhasamātram |

kiñca-idamapi teṣāṃ sūtraṃ nāsti "sarvadharmā
anātmāna:" iti !

syāt matam-naiva hi pudgalo dharma ucyate, nāpyanyo
dharmāditi | evaṃ tarhi na

manovijñeya: sidhyati | `dvayaṃ pratītya vijñānasyotpāda:'
ityavadhāraṇāt | iha caivaṃ

vikalpyate "anātmanyātmeti viparyāsa:, na tvātmani | kiṃ ca
puna: ? "nātmā

skandhāyatanadhātava:" | yattāvaduktaṃ prāk-"no tu
vaktavyaṃ rūpāṇi vā no vā" iti,

tattāvadapoḍham |

uktaṃ ca sūtrāntare-"ye kecid bhikṣava: śramaṇā vā
brāhmaṇā vā ātmeti

samanupaśyanta: samanupaśyanti, sarve ta imāneva
pañcopādānaskandhān" iti | tasmāt

sarva evānātmanyātmagrāha: | tathoktam-"ye kecidanekavidhaṃ
pūrvanivāsaṃ samanusmaranta:

samanusmārṣu:, samanusmaranti, samanusmariṣyanti vā, puna:
sarve ta imāneva pañcopādāna-

skandhān" iti |

-------------------

dvitīya: | unmārgapratipanno bhavatīti tṛtīya: |
śūnyatāyāmasya cittaṃ na praskandati yāvat

nādhimucyata iti caturtha: | āryadharmā asya na vyavadāyanta
iti pañcama: |

na tarhi teṣāṃ buddha: śāsteti | buddhavacanameṣāṃ na
pramāṇamityabhiprāyāt |

na kilaitad buddhavacanamiti | kenāpyadhyāropitānyetāni
sūtrāṇītyabhiprāya: | sarva-

nikāyāntareṣviti | tāmraparṇīyanikāyādiṣu | na ca
sūtraṃ bādhate | na ca sūtrāntaraṃ bādhate | na ca

sūtrāntaraṃ virodhayati | na dharmatāṃ bādhate iti |
pratītyasamutpādadharmatām |

sarvadharmā anātmāna iti | na caita ātmasvabhāvā: | na
caiteṣu ātmā vidyata iti

anātmāna: sarvadharmā: | dvayaṃ pratītyeti | cakṣū
rūpāṇi yāvan manodharmāniti | na pudgalo na dharmā iti |

nātmā skandhāyatanadhātava iti vacane yat kaścit pūrvaṃ
no tu vaktavyaṃ rūpāṇi vā no

vetyuktam, apoḍham apāstaṃ tad bhavati; ātmano'nyatvāt |

tasmāt sarva evānātmanyātmagrāha iti | nāto'nyo'stīti
darśayati |

@935

yadyevamidam, kasmādāha-"rūpavānahamabhūvamatīte adhvani"
iti | evamaneka-

vidhaṃ ye samanusmarantīti pradarśayati | yadi tu
rūpavantaṃ pudgalaṃ paśyet, satkāyadṛṣṭiprasaṅga:

syāt | apāṭha eva cātra śaraṇaṃ syāt |

tasmāt prajñaptisatpudgalo rāśidhārādivat |

yadyevam, tarhi na buddha: sarvajña: prāpnoti, na hi
kiñciccittamasti caittā vā yat

sarvaṃ jānīyād; kṣaṇikatvāt | pudgalastu jānīyāt ?
evaṃ tarhi cittavināśe pudgalasyā-

vināśabhyupagamāt nityatvamasyābhyupetaṃ bhavati ? naiva ca
vayaṃ sarvatra jñānasammukhībhāvād

buddhaṃ sarvajñamācakṣmahe | kiṃ tarhi ? sāmarthyāt |
yāhyasau buddhākhyā santatistasyā idamasti

sāmarthyaṃ yadābhogamātreṇāviparītaṃ jñānamutpadyate
yatreṣṭam | āha cātra-

"santānena samarthatvād yathāgni: sarvabhuṅmata: |

tathā sarvavideṣṭavyo'sakṛtsarvasya vedanāt ||"

kathamidaṃ gamyate ? atītādivacanāt |

"ye cābhyatītā: sambuddhā ye ca buddhā anāgatā: |

yaśca etarhi sambuddho bahūnāṃ śokanāśana: ||" iti ||

skandhā eva ca traiyadhvikā iṣyante na pudgalā yuṣmābhi: |
yadi skandhā eva

pudgalā:, kasmādidamāha-"bhāraṃ ca vo bhikṣavo
deśayiṣyāmi bhārādānaṃ ca bhāranikṣepaṇaṃ

-------------------

yadyevamiti vistara: | yadīmāneva pañcopādānaskandhān
samanusmaranta: samanvasmārṣu:,

samanusmaranti, samanusmariṣyanti vā na pudgalam | kasmādāha
rūpavānahaṃ babhūvātīte'dhvanīti |

ahamiti vacanāt pudgala ucyata iti darśayati |
evamanekavidhaṃ ye samanusmaranti ta evaṃ samanu-

smarantīti | vākyādhyāhāra: | apāṭha eva cātra
śaraṇaṃ syāditi | ahamiti pāṭhe hi sati

satkāyadṛṣṭiparigrahaprasaṅga: syādityartha: |
viṃśatikoṭikā hi satkāyadṛṣṭi: paṭhyate- 1. rūpa-

mātmeti samanupaśyati, 2. rūpavantamātmānam, 3.  ātmīyaṃ
rūpam, 4. rūpe ātmeti | evaṃ

yāvad vijñānaṃ vaktavyam |

rāśidhārādivacca | rāśivat, dhārāvacca | ādiśabdena
pānakādigrahaṇam | ekasmin

kṣaṇe bahūnāṃ rāśi: | bahuṣu kṣaṇeṣu samavahitānāṃ
dhārā | rāśidṛṣṭāntena bahuṣu dharmeṣu
pudgalaprajñaptiṃ

darśayati | dhārādṛṣṭāntena bahutve sati
rūpavedanādīnāṃ skandhānāṃ pravāhe pudgalaprajñaptiṃ
darśayati |

kathamidaṃ gamyata iti | buddhākhyāyā: santateridaṃ
sāmarthyam yad ābhogamātreṇāviparītaṃ

jñānamutpadyate yatreṣṭam, na puna: pudgalasyeti |
ucyate-atītādivacanāt | ye cābhyatītā iti |

vistareṇokta upasaṃhāra: | tasmāt skandhasantāna eva
buddhākhyā, na pudgala iti |

bhāraṃ ca vo bhikṣavo deśayiṣyāmīti vistara: | "bhāraṃ
ca vo bhikṣavo deśayiṣyāmi

bhārādānaṃ ca bhāranikṣepaṇaṃ ca bhārahāraṃ ca |
tacchṛṇuta, sādhu ca suṣṭhu ca manasikuruta, bhāṣiṣye |

bhāra: katama: ? pañcopādānaskandhā: | bhārādānaṃ
katamat ? tṛṣṇā paunarbhavikī, nandīrāgasahagatā

@936

ca bhārahāraṃ ca" ( ) iti ? kasmādidaṃ na vaktavyaṃ syāt
? na hi bhāra eva

bhārahāro yukta: | kiṃ kāraṇam ? na hyevaṃ dṛśyate |
bhārādānasyāpi skandhāsaṃgrahaprasaṅgācca |

ityarthameva ca bhārahāraṃ nirdideśa bhagavān |
"yo'sāvāyuṣmānevannāmā yāvadevaṃcirasthitika

evamāyu: paryanta:" sa eva yathā vijñāyeta | mānyathā
vijñāyi-nityo vā, avaktavyo

veti | skandhā eva ca skandhānāmupaghātāya saṃvartante
pūrvakā uttareṣāmiti bhāraṃ ca

bhārahāraṃ ca kṛtvoktā: | upaghātārtho hi bhāra iti |

astyeva pudgala:; yasmāduktam-"nāsti sattva upapāduka iti
mithyādṛṣṭi:" |

kaścaivamāha-nāsti sattva upapāduka iti | sattvastu
yathā'sti tathā vibhakto bhagavateti

brūmo mānuṣyakasūtre | yasmād ya:
paratropapādukasattvākhyaskandhasantānāpavādaṃ karoti,

tasyaiṣā mithyādṛṣṭi:-`nāsti sattva upapāduka:' iti;
skandhānāmupapādukatvāt |

athaiṣā mithyādṛṣṭi: pudgalāpavādikā satī
kimprahātavyā bhavet ? nahyeṣā darśana-

bhāvanāprahātavyā yujyate; pudgalasya satyeṣvantarbhāvāt
| "eka: pudgalo loka utpadyamāna

-------------------

tatratatrābhinandinī | bhāranikṣepaṇaṃ katamat ?  yadasyā
eva tṛṣṇāyā: paunarbhavikyā nandīrāga-

sahagatāyā tatratatrābhinandinyā: aśeṣaprahāṇam,
pratini:sarga:, vyantībhāva:, kṣaya:, virāga:,

nirodha:, vyupaśama:, astaṅgama: | bhārahāra: katama: ?
pudgala iti syād vacanīyam | yo'sā-

vāyuṣmān evaṃnāmā evaṃjanya evaṃgotra: evamāhāra
evaṃsukhadu:khapratisaṃvedī evaṃdīrghāyu:

evaṃcirasthitika: evamāyu: paryanta:" ( ) iti | bhāraṃ
haratīti bhārahāra: pudgala ityabhiprāya: |

atredamudāharaṇam | ata evāha-nahi bhāra eva bhārahāra iti
|

bhārādānasyāpi yathoktalakṣaṇasya
skandhāsaṃgrahaprasaṅgācca | pudgalavat askandhasaṃgraha-

prasaṅga: | na caivamiṣyate | tasmād bhārādānavān na
skandhebhyo'rthāntarabhūta: pudgala: | ityarthameva

ceti vistareṇa sarvamuktvā vaktavyaṃ mānyatheti | yadi
dravyasan syāt pudgala:, "bhārahāra:

katama: ? pudgala iti syād vacanīyam" ityetāvadevoktaṃ syāt
tatra sūtre | pareṇa sa na

vibhaktavya: syāt-`yo'sāvāyuṣmān' iti vistareṇa yāvat
`āyu:paryanta:' iti | prajñapti-

satpudgalapratipattyarthaṃ hyetat pareṇa
viśeṣaṇamityabhiprāya: | sa eva tu prajñaptisan kuto
vijñāyate !

mā'nyathā vijñāyi nityo vā'vaktavyo vā dravyasatpudgala
iti | skandhānāmiti vistara: | tatra

ye upaghātāya saṃvartante du:khahetava: skandhā: te bhāra
iti kṛtvoktā: | uttare ye pīḍyante te

bhārahāra iti kṛtvoktā iti |

upapādukatvāditi | upapādane sādhukāritvādityartha: |
pudgalasya satyeṣvanantarbhāvāditi |

yasmād yathāparikalpitasya pudgalasya satyeṣu du:khādiṣu
nāntarbhāva: | nahi pudgalo du:kham,

yāvat mārga iti | ato na satyadarśanaprahātavyaiṣā
pudgalāpavādikā mithyādṛṣṭi: | yā hi dṛṣṭi:

yasmin satye vipratipannā, tatsatyadarśanāt tasyā:
prahāṇaṃ bhavet | tathā du:kha-samudayasatyayo:

pudgalasyānantarbhāvāt nāpi bhāvanāprahātavyā |
bhāvanāprahātavyo hi kleśo bhāvanāprahātavyameva

vastu du:khaṃ samudayaṃ vā''lambate-ityevaṃ tasyā:
bhāvanāprahātavyatvaṃ yujyate | na ca

@937

utpadyate" iti vacanāt na skandhā iti cet ? na;
samudāye'pyekopacārādeka-

tilaikataṇḍulavat, ekarāśyekavacanavacca |

saṃskṛta iti vā pudgalo vaktavya:, utpattimattvābhyupagamāt
| na sa evamutpadyate

yathā skandhā:, apūrvaprādurbhāvāt | kiṃ tarhi ?
skandhāntaropādānāt | yathā hi yājñiko

jāta:, vaiyākaraṇo jāta ityucyate; vidyopādānāt |
bhikṣurjāta:, parivrājako jāta iti;

liṅgopādānāt | buddho jāta:, vyādhito jāta iti;
avasthāntaropādānāditi ? na;

pratikṣepāt |

sūtra eva hi pratikṣiptaṃ bhagavatā
paramārthaśūnyatāyām-"iti hi bhikṣavo'sti

karma, asti vipāka:, kārakastu nopalabhyate | ya imāṃśca
skandhānnikṣipati, anyāṃśca

skandhān pratisandadhātyanyatra dharmasaṃketāt" ( ) iti |

phalgusūtre coktam-"upādatta iti phalgunā na vadāmi" iti |
tasmānnāsti

skandhānāṃ kaścidupādātā, nāpi nikṣiptā |

kaṃ ca tāvadbhavān yājñikaṃ yāvadvyādhitamadhimucyate
dṛṣṭāntaṃ karoti ? pudgalaṃ

yadi ? so'siddha: | atha cittacaittā: ? na; teṣāṃ
pratikṣaṇamapūrvotpattireva | atha śarīram ?

tasyāpi tathā |

-------------------

pudgalastayorantarbhūta ityato bhāvanāprahātavyā sā na
bhavati | atha vā na kadācidapi dṛṣṭirbhāvanā

prahātavyeti nāsau bhāvanāprahātavyā |

ekatilaikataṇḍulavad ekarāśyekavacanavacceti | yathā
aṣṭadravyakatve'pi ekatila

ekataṇḍula iti cocyate, tathā eko rāśirekavacanamiti |
tāvad eka: pudgala iti |

utpattimattvābhyupagamāditi | utpadyata iti vacanāt
upattimattvamasyābhyupagataṃ bhavati |

tataśca saṃskṛta iti vaktavyo bhavadbhi: |

skandhāntaropādānāditi | nāsya saṃskṛtatvamāpadyata
ityabhiprāya: | yathā hi yājñiko

jāta iti vidyopādānāducyate | na cāsau bhūtārthena jāta:
| tadvaditi sarvaṃ yojyam |

kārakastu nopalabhyata iti vistara: | karmaṇa: kārako
nopalabhyate | kīdṛśo'sāviti ?

āha-ya imāṃ^śca aihikān skandhān nikṣipati tyajati |
anyāṃ^śca pāratrikān skandhān

pratisandadhāti upasaṃgṛhṇāti dravyasannavasthita iti |
anyatra dharmasaṃketāditi | pratītyasamutpāda-

lakṣaṇāntenāha-yaduta asmin satīti |

upādatta iti phalgunā na vadāmīti | ahaṃ cedevaṃ
vadeyam-upādatta iti, atra te

kalpa: syāt vacanāya-`ko nu, bhadanta, upādānamupādate' iti
| tasmānnāsti skandhānāṃ

kaścit upādātā, nikṣipteti |

tasyāpi tatheti | pratikṣaṇamapūrvotpattirevetyartha: | yadi
pudgala: so'siddha ityevamādi-

nopanyāsenāsiddhatāṃ dṛṣṭāntasya darśayati |

@938

śarīravidyāliṅgavacca skandhapudgalayoranyatvamāpadyate |
jīrṇaṃ śarīrāntarameva vyādhitaṃ

ca | pratiṣiddho hi sāṅkhyeya: pariṇāmavāda: |
tasmādapadṛṣṭāntā ete |

yadi ca skandhānāmapūrvotpādo na pudgalasyeṣyate so'nyaśca
tebhyo nityaśca sphuṭaṃ

dīpito bhavati | pañca skandhā eka: pudgala iti bruvatā
kathamanyatvaṃ nocyate | kathaṃ

tāvad bhūtāni catvāri rūpaṃ caikaṃ, na ca
bhūtebhyo'nyadrūpam ? pākṣika eṣa doṣa: |

katamasmin pakṣe ? bhūtamātrikapakṣe | tathāpi tu yathā
bhūtamātraṃ rūpam evaṃ skandhamātraṃ

pudgala ityabhyupetaṃ bhavati |

yadi skandhamātraṃ pudgala:, kasmād bhagavatā-"sa
jīvastaccharīramanyo vā"

iti na vyākṛtam ? praṣṭurāśayāpekṣayā | sa hi
jīvadravyamekamantarvyāpārapuruṣamadhikṛtya

pṛṣṭavān | sa ca kasmiṃścinnāstīti
kathamasyānyatvamananyatvaṃ vā vyākriyatām | kaurmasyeva

romṇo'nta: kharatā mṛdutā vā |

eṣa ca grantha: pūrvakaireva nirmocita: | sthaviro hi
nāgasena: kaliṅgena

rājñopasaṃkramyokta:-"pṛccheyamahaṃ bhadantam,
bahubollakāśca śramaṇā bhavanti, yadi yadeva

pṛccheyaṃ tadeva vyākuryā:" iti | pṛcchetyukta:
pṛṣṭavān-"kiṃ nu sa jīvastaccharīram,

anyo jīvo'nyaccharīram" iti ? "avyākṛtametat" ityavocat
sthavira: | sa āha-

-------------------

śarīravidyāliṅgavacceti | vidyā ca liṅgaṃ ca
vidyāliṅgam, śarīraṃ ca vidyāliṅgaṃ ca

śarīravidyāliṅgam, tayoriva śarīravidyāliṅgavat |

skandhapudgalayoranyatvamāpadyate | yathopādeyāyā vidyāyā
liṅgācca śarīrasyānyatvam,

evamupādeyāt skandhāt pudgalasyānyatvam,
upādātṛtvādityabhiprāya: | jīrṇaṃ taṃ
śarīrāntarameva,

vyādhitaṃ ceti
pratikṣaṇamanyatvamavasthānādityabhiprāyāt | tatra
yaduktam-jīrṇo jāta:, vyādhito

jāta ityasiddho dṛṣṭānta iti darśayati | athāpi
syāt-avasthitasya śarīrasyāvasthāntara-

nivṛttāvavasthāntaraprādurbhāva iti ? tacca nāpratiṣiddho
hi sāṅkhyeya: pariṇāmavāda: pūrvasmin

kośasthāne | katham ? sa eva dharmī na saṃvidyate,
yasyāvasthitasya dharmāntaravikalpa: parikalpyeta |

tadeva cedaṃ tathetyapūrvikā vāco yuktiriti |

bhūtāni catvāri, rūpaṃ caikamiti | "rūpaṃ katamat ?
catvāri mahābhūtāni" ( )

ityādi |

pākṣika eṣa doṣa iti | ekasmiṃ pakṣe ayaṃ doṣavāda
ityartha: | bhūtamātrikapakṣa iti |

sthavirabuddhadevapakṣe, nāsmatpakṣa ityartha: | tathāpi
tviti | bhūtamātrikapakṣe'pi bhūtebhyo rūpaṃ

nānyat | bhūtamātrikapakṣe'pi bhūtebhyo rūpavat
skandhebhyo nānya: pudgala ityupagataṃ bhavatīti

svasiddhāntasya parityāga: syādityabhiprāya: |

kasmād bhagavatā sa jīva: taccharīram, anyo veti na
vyākṛtamiti | ayameṣāmabhi-

prāya:-yadi skandheṣu pudgalopacāra:, kasmāccharīrameva
jīva iti noktamiti |

pūrvakaireveti | sthavira nāgasenādibhi: | bahubollakā iti |
bahupralāpā iti |

@939

"nanu bhadanta: pūrvameva pratijñāṃ
kārita:-nānyadvyākartavyamiti ! kimidamanyadevoktam-

avyākṛtametaditi" | sthavira āha-"ahamapi mahārājaṃ
pṛccheyam, bahubollakāśca

rājāno bhavanti, yadi yadeva pṛccheyaṃ tadeva vyākuryā:"
iti | pṛcchetyukta: pṛṣṭavān-

"yaste'nta: pure āmravṛkṣastasya kimamlāni phalāni,
āhosvit madhurāṇi iti ?

"naiva mamānta: pure kaścidāmravṛkṣo'sti" ityāha | "nanu
mayā pūrvameva mahārāja: pratijñāṃ

kārita:-nānyadvyākartavyamiti ! kimidamanyadevoktam-āmra eva
nāsti" iti | sa

āha-"kathamasato vṛkṣasya phalānāmamlatāṃ madhuratāṃ
vā vyākaromi" iti | "evameva

mahārāja, sa eva jīvo nāsti, kuto'sya
śarīrādanyatāmananyatāṃ vā vyākaromi"

( ) iti |

kasmāt bhagavatā'pi noktam-nāstyeveti ?
praṣṭurāśayāpekṣayā | sa hi yasyāpi

skandhasantānasya jīva ityākhyā, tasyāpyabhāvaṃ
pratīyāditi mithyādṛṣṭiṃ pātita: syāt;
pratītyasamutpādasyājñānāt | sa ca taddeśanāyā akṣama:
|

itaścaitadevaṃ niścīyate | yat
bhagavatoktam-`astyātmetyānanda ! vatsasagotrāya

parivrājakāya praśnaṃ pṛṣṭo vyākuryāṃ nanvakalpaṃ
syādvacanāya-sarvadharmā anātmāna iti |

nāstyātmetyānanda vatsasagotrāya parivrājakāya praśnaṃ
pṛṣṭo vyākuryām, nanu vatsasagotra:

parivrājaka: pūrvameva sammūḍho bhūyasyā mātrayā
sammohamāpadyeta-abhūt me ātmā, sa

me etarhi nāstīti | astyātmetyānanda śāśvatāya paraiti |
nāstyātmetyānandocchedāya

paraiti" iti vistara: |

āha cātra-

"dṛṣṭidaṃṣṭrāvabhedaṃ ca bhraṃśaṃ cāpekṣya
karmaṇām |

deśayanti jinā dharmaṃ vyāghrīpotāpahāravat ||

-------------------

itara āha-yadi pudgalo nāvaktavya:, kasmānnokto nāstyeveti |

sa ca taddeśanāyā akṣama iti | nairātmyadeśanāyā ayogya
ityartha: | pūrvamevaṃ sammūḍhā

iti | satkāyadṛṣṭisahagatena mohena | bhūyasyā mātrayā
sammohamāpadyeteti | ucchedadṛṣṭisahagataṃ

dṛṣṭyantaramutpādayedityabhiprāya: | ata evāha-abhūnme
ātmā, sa etarhi nāstīti |

āha cātreti | bhadantakumāralāta:-

dṛṣṭidaṃṣṭrāvabhedaṃ ceti vistara: | dṛṣṭireva
daṃṣṭrā, tayāvabhedam | apekṣya deśayanti buddhā

bhagavanto dharma nairātmyaṃ tatpratipakṣeṇa | bhraṃśaṃ
ca karmaṇām apekṣya kṛtavipariṇāśamapekṣya

pudgalāstitvamiva darśayanto'nyathā deśayanti |
vyāghrīpotāpahāravat iti | yathā vyāghrī
nātiniṣṭhureṇa

dantagrahaṇena svapotamapaharati nayati-`māsya daṃṣṭrayā
śarīraṃ kṣataṃ bhūt' iti | nāpyatiśithilena

dantagrahaṇena tamapaharati-`māsya bhraṃśapāto'smin viṣaye
bhūt' iti | yuktenaiva grahaṇenāpaharatī-

tyartha: | apaharatītyapare paṭhanti, sthānāntarād
apaharati apanayatītyartha: |

@940

ātmāstitvaṃ hyupagato bhinna: syād dṛṣṭidaṃṣṭrayā |

bhraṃśaṃ kuśalapotasya kuryādaprāpya saṃvṛtim ||" ( )
iti |

punarāha-

"asattvādbhagavān jīvaṃ tattvānyatvena nāvadat |

nāstītyapi ca nāvocanmā bhūt prājñaptiko'pyasan ||

yatra hi skandhasantāne śubhāśubhaphalāstitā |

jīvākhyā tatra sā na syāt jīvanāstitvadeśanāt ||

prajñaptimātraṃ skandheṣu jīva ityapi nāvadat |

abhavya: śūnyatāṃ boddhuṃ tadānīṃ tādṛśo jana: ||

tathā hyātmāsti nāstīti pṛṣṭo vāstyeva nāvadat |

āśayāpekṣayā praṣṭu: sati tvastīti nāha kim ||" ( )

śāśvatalokādīnāmapyavyākaraṇaṃ
praṣṭurāśayāpekṣayā | yadi hi tāvadātmā loka iṣṭa:

syāt, tasyābhāvādayuktaṃ caturdhā vyākaraṇam | atha
sarva eva saṃsāro loka:,

tasyāpyayuktam | śāśvate loke na kasyacit parinirvāṇaṃ
prāpnuyāt | aśāśvate sarveṣāmuccheda:

prāpnuyāt | ubhayathātve niyamata ekeṣāṃ parinirvāṇaṃ
prāpnuyāt, ekeṣāṃ na | anubhayathātve

naiva parinirvāṇaṃ nāparinirvāṇaṃ prāpnuyāt | ato
mārgādhīnatvāt, parinirvāṇasya caturdhāpi

niyamo na vyākriyate nirgranthaśrāvakacaṭakavat |

ata evāntavān loka iti catuṣkāvyākaraṇam | tulyārtho
hyeṣa catuṣka: |

-------------------

tathā'rthadarśane kāraṇaṃ darśayannāha-ātmāstitvamiti
vistara: | ātmāstitvaṃ prati-

pannaścet kaścit dṛṣṭidaṃṣṭrayā
satkāyadṛṣṭilakṣaṇayā bhinna: sa vineyajana: syāt |
aprāpya

saṃvṛtigatim | dharmasaṃketamajānāna: kuśalapotasya
kuśalakarmaṇa: vyāghrīpotabhūtasya bhraṃśaṃ

kuryāt-`nāsti karmaṇa: phalam' iti |

prājñaptika iti prajñaptau bhava: prājñaptika: |
saṃvṛtisannapi pudgalo nāstīti kaścid

gṛhṇīyādityato nāstīti nāvocat |

sati tvastīti nāha kim iti | yadi bhūtārthena pudgalo'sti,
kimiti kṛtvā bhagavān

`asti pudgala:' iti na bravīti | nahi `rūpamasti' iti vacanena
doṣo bhavati; tasyāstitvāt |

nirgranthaśrāvakacāṭakavaditi | nirgranthaśrāvakeṇa
caṭakaṃ jīvantaṃ gṛhītvā bhagavān puṣṭa:-

kimayaṃ caṭako jīvati na veti | tasyāyamabhiprāya:-yadi
śramaṇo gautama ādiśet-`jīvati'

iti, sa taṃ nipīḍanena mārayitvā darśayet | yadi
punarbhagavān evamādiśet-`mṛta:' iti, sa taṃ

jīvantameva darśayet-`kathaṃ nāmāyamajña: iti loko
jānīyāt' iti tasyābhiprāya: | bhagavatā

tu tasyāśayaṃ viditvā na vyākṛtam |
tvaccittapratibaddhamevaitat-`jīvati vā na veti ca'

ityevābhihitam, tadvadetanna vyākṛtamiti |

@941

tathāhi muktika: parivrājaka evaṃ catuṣkaṃ pṛṣṭvā puna:
puṣṭavān-"kiṃ nu sarvo loko'nena

mārgeṇa niryāsyati, āhosvidekadeśo lokasya" iti ?  sthavira
ānanda āha-

"yameva tvaṃ muktika tatprathamato bhagavantaṃ praśnaṃ
pṛṣṭavān, tvamevaitat pṛcchasyanena paryāyeṇa"

( ) iti sarvam |

`bhavati tathāgata: paraṃ maraṇāt' ityapi catuṣka:
praṣṭurāśayāpekṣayā na vyākṛta: |

sa hi muktvātmānaṃ tathāgataṃ kṛtvā pṛṣṭavān |

paudgalikastu paryanuyojya:-kiṃ kāraṇaṃ bhagavān jīvantaṃ
pudgalam astīti

vyākaroti, paraṃ maraṇānna vyākarotīti ?
śāśvatadoṣaprasaṅga: |

idaṃ tarhi kasmādvyākaroti-"bhaviṣyasi tvaṃ
maitreyānāgate'dhvani tathāgato'rhan

samyaksambuddha:" iti ? kasmācca śrāvakamabhyatītaṃ
kālagatamupapattau vyākaroti-

amuko'mutropapanna iti ? evamapi hi śāśvatatvaprasaṅga: |
yadi ca bhagavān pūrvaṃ pudgalaṃ dṛṣṭvā parinirvṛtaṃ
puna: na paśyati, ajñānānna

vyākarotīti, sārvajñaṃ śāsturutpāditaṃ bhavati, na vā
so'stītyabhyupagantavyam |

atha paśyati, anucyamāno'pyasāvasti śāśvataśceti siddhaṃ
bhavati |

athaitadapi na vaktavyam-paśyati vā naveti | evaṃ tarhi
idamapi śanai: śanairavaktavyaṃ

kriyatām-sarvajño vā na vā bhagavānna veti |

astyeva pudgalo yasmāt satyata: sthitito nāsti me ātmeti
dṛṣṭisthānamuktam ?

astītyapi dṛṣṭisthānamuktam | tasmādajñāpakametat |

-------------------

tulyārtho hyeṣa catuṣka iti | `śāśvato loka:, aśāśvato
loka:' ityanena catuṣkena

`antavān loka: anantavān loka:' ityayaṃ catuṣkastulyārtha:
| yadyevam, kathaṃ caturdaśāvyā-

kṛtavastūni bhavanti ? `śāśvato loka:' ityekacatuṣka: |
`antavān' iti dvitīyaścatuṣka: |

`bhavati tathāgata:' iti tṛtīyaścatuṣka: | `sa
jīvastaccharīram, anyo jīvo'nyat śarīram'

iti dvika: | trayaścatuṣkā:, ekaśca dvika iti
caturdaśāvyākṛtavastūni | paryāyarūpatvavyasthāne'pi

caturdaśatvaṃ bhavatītyadoṣa: | tvamevaitat pṛcchasīti |
`antavān' iti yaṃ pṛṣṭavān | katham ? kiṃ

nu sarvo loko'nena mārgeṇa niryāsyati ? iti `antavān' iti
`aśāśvata:' iti ca pṛṣṭaṃ

bhavati | āhosvit `ekadeśo lokasya' ityanena `antavāṃśca,
anantavāṃ^śca' iti `śāśvataśca,

aśāśvataśca' iti pṛṣṭaṃ bhavati |

jīvantaṃ pudgalamastīti vyākarotīti |
tattvānyatvenāvaktavyaṃ santameva pudgalaṃ vyākarotī-

tyabhiprāya: |

śāśvatadoṣaprasaṅgāditi | vātsīputrīyavacanam | idaṃ
tarhi kasmād vyākarotīti vistareṇa

ācāryavacanam | sārvajñamiti | aṅbhāvapratyaya:,
yauvanamiti yathā | na vaktavyaṃ paśyati vā na

veti | paśyati, na paśyatīti na vaktavyamityartha: |
śaanairavaktavyaṃ kriyatāmiti | sarvajño

vā bhagavān, na veti | na vaktavyamiti | śanai:
śanairgrahaṇaṃ samānaśākyaputrīyaprakoparihārārtham |

@942

ubhayamapi tvetadantagrāhadṛṣṭiśāśvatocchedadṛṣṭisaṃ-
gṛhītamityābhidhārmikā: | tathaiva

ca yuktam | "astyātmetyānanda śāśvatāya paraiti
nāstyātmetyānandocchedāya paraiti"

( ) iti vātsyasūtre vacanāt |

yadi tarhi pudgalo nāsti, ka eṣa saṃsarati ? nahi saṃsāra
eṣa saṃsaratīti yuktam |

uktaṃ ca bhagavatā-"avidyānivaraṇānāṃ sattvānāṃ
sandhāvatāṃ saṃsaratām" ( )

iti | atha pudgala:, kathaṃ saṃsarati ?
skandhāntaratyāgopādānāt ? uktottara eṣa pakṣa: |

yathā tu kṣaṇiko'gri: santatyā sañcaratītyucyate, tathā
sattvākhya: skandhasamudāya-

stṛṣṇopādāna: saṃsaratītyucyate |

yadi skandhamātramidam, kasmādāha bhagavān-"ahameva sa tena
kālena tena

samayena sunetro nāma śāstā'bhūvam" iti ? kasmānna
vaktavyaṃ syāt ? anyatvāt

skandhānām | atha kiṃ pudgala: ? sa evāsau | śāśvato hi
syāt ! tasmādahameva sa

ityekasantānatāṃ darśayati | yathā sa evāgnirdahannāgata
iti |

yadi cātmā bhavet, tathāgatā eva suvyaktaṃ paśyeyu: |
paśyatāṃ cātmagrāho dṛḍhatara:

syādātmasnehaśca | "ātmani ca satyātmīyaṃ bhavati" iti
sūtre vacanādātmagrāhe'pyeṣāṃ

skandheṣvadhikaṃ pravarteta | saiṣāṃ syāt
satkāyadṛṣṭi: | ātmīyadṛṣṭau ca satyāmātmīyasneha: |

evameṣāṃ dṛḍhatarātmātmīyasnehaparigāhitabandhānāṃ
mokṣo dūrībhavet |

-------------------

satyata: sthitita iti | sthitirūpeṇetyartha: |
dṛṣṭisthānamuktamiti | mithyādṛṣṭisthānamukta-

mityabhiprāya: |

ācārya āha-astītyapi dṛṣṭisthānamuktamiti |
satkāyadṛṣṭisthānamuktamityartha: |

uktottara eṣa pakṣa iti | kathaṃ ca na ? pratikṣepāt |
sūtra eva hi pratikṣiptaṃ bhagavateti

vistareṇa yāvad' apadṛṣṭāntā ete' iti |
kimidamupādāyeti ārabhya | etadapareṣāṃ vyākhyānam |

svamatena tu yathā saṃsarati tathā darśayannāha-yathā tu
kṣaṇiko'gniriti vistara: |

kṣaṇiko'gni:prasiddha: | sa ca deśāntarotpatti santatyā
sañcaratītyucyate | tathā sattvākhyaskandha-

samudāyastṛṣṇopādāna: | tṛṣṇā upādānamasyeti
tṛṣṇopādāna: | kṣaṇiko'pi santatyā saṃsaratīti |

sunetro nāma śāsteti | saptasūryodayasūtre'yameva bhagavān
ṛṣi: sunetro nāma babhūveti |

anyatvāt skandhānāmiti | kṣaṇikatve
satyanyatvādityabhiprāya: | ekasantānatāṃ darśaya-

tīti | yasmāt sunetro buddhasantāna evāsīt | atha `sa
evāham' ityabhedopacāra: | yathā sa

evāgnirya: pūrvaṃ dṛṣṭo dahannāgata iti |
santānavṛttyā sa evetyucyate, tadvat | saiṣāṃ syāt

satkāyadṛṣṭiriti | saiṣāṃ
tathāgatānāmātmātmīyākārā satkāyadṛṣṭi: syāt |
dṛḍhatarātmātmīya-

snehaparigāhitabandhanānāmiti | ātmadṛṣṭau
ātmīyadṛṣṭau ca satyām ātmasneha ātmīyasnehaśca

bhavati, ityato rāgo bandhanamiti kṛtvā
dṛḍhīkṛtabandhanānāṃ satāṃ mokṣo dūrībhavet | naiva
bhaveditya-

bhiprāya: |

@943

atha matam-naivātmani pravartate sneha iti | tat ka
idānīmeṣa yogo yadanātma-

nyātmādhimokṣāt sneha utpadyate, ātmanyeva tu notpadyate !
tasmād dṛṣṭyarbudametasmin

śāsane utpannam-ya eṣa ekeṣāṃ pudgalagrāha:, ekeṣāṃ
sarvanāstitāgrāha: |

ye'pi ca dravyāntaramevātmānaṃ manyante tīrthakarā:,
teṣāmeva mokṣābhāvadoṣo

niṣkampa: |

yadi tarhi sarvathāpi nāstyātmā, kathaṃ kṣaṇikeṣu
citteṣu cirānubhūtasyārthasya

smaraṇaṃ bhavati, pratyabhijñānaṃ vā ?
smṛtiviṣayasaṃjñānvayāccittaviśeṣāt | kīdṛśāccitta-

viśeṣāt yato'nantaraṃ smṛtirbhavati ?
tadābhogasadṛśasambandhisaṃjñādimato'nupahataprabhāvād

āśrayaviśeṣaśokavyākṣepādibhi: | tādṛśo'pi
hyatadanvayaścittaviśeṣo na samarthastāṃ smṛtiṃ

bhāvayitum, tadanvayo'pi cānyādṛśo na samarthastāṃ
smṛtiṃ bhāvayitum | ubhayathā tu

samartha ityevaṃ smṛtirbhavati; anyasya sāmarthyādarśanāt
|

kathamidānīmanyena cetasā dṛṣṭamanyat smarati, evaṃ hi
devadattacetasā dṛṣṭaṃ

yajñadattaceta: smaret na; asambandhāt | na hi tayo:
sambandho'sti; akāryakāraṇabhāvād,

-------------------

ya ekeṣāṃ pudgalagrāha iti | vātsīputrīyāṇām |
ekeṣāṃ sarvanāstigrāha iti |

madhyamakacittānāmityabhiprāya: |
smṛtiviṣayasaṃjñānvayāccittaviśeṣāditi |
smṛterviṣaya: =

anubhūto'rtha:, tatra saṃjñā = sānvayo heturasyeti
smṛtiviṣayasaṃjñānvayaścittaviśeṣa: | kiñcideva

cittam, na sarvamityartha: | tasmāt smaraṇaṃ bhavati,
pratyabhijñānaṃ vā |

evamubhayaviśeṣaṇe kṛte
pṛcchati-kīdṛśāccittaviśeṣāditi |

āha-tadābhoga iti vistara: | tasmin smartavya ābhoga: =
tadābhoga: | yatra tena

sadṛśā: sambandhinaśca saṃjñādayo ye te vidyante'syeti
tadābhogasadṛśasambandhisaṃjñādimān citta-

viśeṣa: | ādigraheṇa
praṇidhānanibandhābhyāsādigrahaṇam | āśrayaviśeṣaśca
śokataśca vyākṣepataśca

ādireṣāmiti āśrayaviśeṣaśokavyākṣepādīni, tai:
anupahataprabhāvaścittaviśeṣa: | sa evamanena

darśito bhavati | tasmād īdṛśāccittaviśeṣāt
smṛtirbhavati | tadidamuktaṃ bhavati-tadābhogavata:

yadi tatrābhoga: kriyate sadṛśasaṃjñādimata:, yatra
sādṛśyāt smṛtirbhavati | praṇidhānanibandhā-

bhyāsādimataśca yatra praṇidhānam-atra kāle smartavyam,
abhyāso vā'sya tatsmaraṇe āśraya-

viśeṣādibhiranupahataprabhāvatvāditi |
vyādhilakṣaṇenāśrayaviśeṣeṇa śokena
vyākṣepeṇānyatra kāye |

ādiśabdagṛhītaiśca karmavidyādibhi: | tādṛśo'pīti
vistara: | tadābhoga-yāvat-saṃjñādimān

anupahataprabhāvo'pītyartha: | atadanvaya iti |
asmṛtiviṣayasaṃjñānvaya ityartha: | bhāvayitum

utpādayitum | anyādṛśa iti |
atadābhoga-yāvat-saṃjñādimān anupahataprabhāvo vā |
anyasya

cittaviśeṣādanyasya |

na; asambandhāditi | devadattayajñadattaceta-
sorakāryakāraṇabhāvenāsambandhādityartha: |

yathaikasāntānikayoścetaso: kāryakāraṇabhāvāt
sambandha:, naiva devadattayajñadattacetaso: sambandha: |

ityanena dṛṣṭāntadārṣṭāntikayorasāmyaṃ darśayati |
tatra yadi pareṇaivaṃ sādhanamabhidhīyate-na devadattānu-

@944

yathaikasantānikayo: | na ca brūma:-anyena cetasā
dṛṣṭamanyat smaratīti ! api tu

darśanacittāt smṛticittamanyadevotpadyate |
santatipariṇatyā yathoktamiti ka evaṃ sati

doṣa: ! smaraṇādeva ca pratyabhijñānaṃ bhavati |

asatyātmani ka eṣa smarati ? smaratīti ko'rtha: ? smṛtyā
viṣayaṃ gṛhṇāti |

kiṃ tadgrahaṇamanyat smaraṇāt ! smṛtiṃ tarhi ka: karoti ?
ukta: sa yastāṃ karoti

smṛtihetucittaviśeṣa: |

yattarhi caitra: smaratītyucyate | tato hi caitrākhyāt
santānāt bhāvadṛṣṭyocyate-

caitra: smaratīti | asatyātmani kasyeyaṃ smṛti: |
kimarthaiṣā ṣaṣṭhī ? svāmyarthā | yathā

kasya ka: svāmī | yathā gauścatra: | kathamasau tasyā:
svāmī ? tadadhīno hi tasyā

vāhadohādiṣu viniyoga: | kva ca puna: smṛtirviniyoktavyā,
ya evaṃ tasyā: svāmī

mṛgyate ? smartavye'rthe | kimarthaṃ viniyoktavyā ?
smaraṇārtham |

aho sūktāni sukhaidhitānām ! saiva hi nāma tadarthaṃ
viniyoktavyeti | kathaṃ ca

viniyoktavyā ? utpādanata:, āhosvit sampreṣaṇata: ?
smṛtigatyayogādutpādanata: |

hetureva tarhi svāmī prāpnoti phalameva ca svam |
yasmāddhetorādhipatyaṃ phale phalena ca

tadvān heturiti | yo hyeva hetu: smṛtestasyaivāsau |
yaścāpi sa caitrābhidhāna: saṃskāra-

samūhasantāna ekato gṛhītvā gavākhyasvāmītyucyate, sa
cāpi tasya deśāntaravikārotpattau

kāraṇabhāvaṃ cetasi kṛtvā | na tu khalu kaścidekaścaitro
nāmāsti, na cāpi gau: | tasmāt

tatrāpi na hetubhāvaṃ vyatītyāsti svāmibhāva: |

evaṃ ko vijānāti, kasya vijñānam-ityevamādiṣu vaktavyam |
tasya heturindri-

yārthamanaskāro yathāyogamityeṣa viśeṣa: |

-------------------

bhavacittānubhūtamarthaṃ tatsmaraṇacittaṃ smarati;
anyatvāt, yajñadattacittavat' iti | tadasādhanam;

heto: svayamaniścitatvāt, pratyakṣavirodhena ca
pūrvapakṣasāpakṣālatvāt | atha devadattānubhavacittānu-

smaraṇacittayoranyatvapratijñāyāmidaṃ dūṣaṇamudgrāhyeta
? tadadūṣaṇam; dṛṣṭabādhāyāṃ dūṣaṇānupapatte: |

bhavatsiddhānte'pi hi devadattānubhavacittānubhūtamarthaṃ
tatsmaraṇacittaṃ smarati | na ca brūma:-

anyena cetasā dṛṣṭamanyat smaratīti | na yat kiñcidanyat
smaratītyabhiprāya: | darśanacittāt

smṛticittamanyadevotpadyata iti | vidyamānakāraṇatvāt,
vidyamānabījāṅkuravadityartha: | smaraṇādeva

ca pratyabhijñānamiti | `tadevedaṃ yanmayā dṛṣṭam' iti
smaraṇāt |

yat tahīti | yadi cittaviśeṣa eva smṛti: | yat tarhi caitra:
smaratīti | tat kathamiti

vākyādhyāhāra: |

sa cāpi tasyeti vistara: | sa cāpi caitrābhidhāna:
saṃskārasamūhasantānastasya gavākhyasya

deśāntaravikārotpattau deśāntarotpattau vikārotpattau ca
kāraṇabhāvaṃ cetasikṛtvā | kim ?

svāmītyucyate | na tu pudgalam |
kāryakāraṇabhāvāpekṣo'yaṃ vyavahāra:, na pudgalāpekṣa
ityabhiprāya: |

ata evāha-na tu kaściditi vistara: |

@945

yo'pyāha-bhāvasya bhavitrapekṣatvāt sarvo hi bhāvo
bhavitāramapekṣate | yathā

devadatto gacchatītyatra gatirbhāvo gantāraṃ
devadattamapekṣate | tathā vijñānaṃ bhāva: | tasmād

yo vijānāti tena bhavitavyamiti | sa vaktavya:-ko'yaṃ
devadatta iti ? yadyātmā ? sa

eva sādhya: | atha vyavahārapuruṣa: ? so'pi na kaścideka: |
saṃskārā hi ta evannāmāna: |

tatra yathā devadatto gacchati yathā vijānāti |

kathaṃ ca devadatto gacchati ? kṣaṇikā hi saṃskārā
abhinnasantānā devadatta iti

bālairekasattvapiṇḍagrāheṇādhimuktā: svasya santānasya
deśāntare kāraṇaṃ bhavanta ucyante-

gacchati devadatta iti | sā ca deśāntarotpattigatiriti |
jvālāśabdasantānayorgacchati-

gamanābhidhānavat | ta eva ca punarvijñānasya kāraṇaṃ
bhavanta ucyante-vijānāti devadatta

iti | āryairapi teṣāṃ saṃjñayā tathocyante
vyavahārārtham |

yattarhi "vijñānaṃ vijānāti" iti sūtra uktam, kiṃ tatra
vijñānaṃ karoti ? na

kiñcit karoti | yathā tu kāryaṃ kāraṇamanuvidhīyata
ityucyate, sādṛśyenātmalābhādakurvadapi

kiñcit | evaṃ vijñānamapi vijānātītyucyate,
sādṛśyenātmalābhādakurvadapi kiñcit |

-------------------

evaṃ ko vijānātīti | asatyātmani ka evaṃ vijānāti |
vijānātīti ko'rtha: ?

vijñānena viṣayaṃ gṛhṇāti | kiṃ tad grahaṇam anyad
vijñānāt | vijñānaṃ tarhi kiṃ karoti ?

ukta: sa:, yastat karoti | vijñānaheturindriyārthamanaskāra:
| cittaviśeṣa iti tanna vaktavyam |

indriyādihetvantarayogāt | ata eva cocyate yathāyogamityeṣa
viśeṣa iti | yat tarhi caitro

vijānātītyucyate | tato hi caitrākhyād santānād
bhāvadṛṣṭyocyate | asatyātmani kasyedaṃ

vijñānam ? kimarthaiṣā ṣaṣṭhī ? svāmyarthā | yathā
kasya ka: svāmīti vistareṇa yāvat kva ca

puna: vijñānaṃ viniyoktavyam; yata etasya svāmī mṛgyate ?
vijñātavye'rthe | kimarthaṃ

viniyoktavyam ? vijñānārtham | aho sūktāni sukhaidhitānām
| tadeva hi nāma tadarthaṃ

viniyoktavyamiti | kathaṃ ca viniyoktavyam ? utpādanata:,
āhosvit sampreṣaṇata: ?

vijñānagatyayogādutpādanata: | hetureva tarhi svāmīti
vistareṇa yāvad yo hi heturvijñānasya,

tasyaivāsau | yaścāpi sa caitrābhidhāna iti vistareṇa
yāvanna tatrāpi hetubhāvaṃ vyatītyāsti

svāmibhāva iti | ādi-śabdena `ko vedayate', `kasya vedanā'
`ka: sañjānīte' `kasya saṃjñā'

ityevamādi | eṣā digiti |

yo'pyāha-bhāvasya bhāvitrapekṣāditi | vaiyākaraṇa: | tena
bhavitavyamiti | vijñātrā

bhavitavyaṃ pudgalenetyabhiprāya: |

gacchati-gamanābhidhānavaditi | yathā jvālā gacchati,
śabdo gacchatīti gacchati-

śabdābhidhānam | yathā jvālāyā: śabdasya vā gamanam |
anena dṛṣṭāntena vijānāti devadatta

iti sidhyati |

sādṛśyenātmalābhāditi | kāraṇasadṛśyena
kāryātmalābhāt | akurvadapi kiñciditi |

parispandanamakurvadapītyartha: |

@946

kiṃ punarasya sādṛśyam ? tadākāratā | ata eva
tadindriyādapyutpannaṃ viṣayaṃ vijānātī-

tyucyate, nendriyam |

athavā tathā'trāpi vijñānasantānasya vijñāne
kāraṇabhāvād vijñānaṃ vijānātīti

vacanānnirdoṣam, kāraṇe kartṛśabdanirdeśāt | ghaṇṭā
rautīti yadvat |

api khalu yathā pradīpo gacchati, tathā vijñānaṃ
vijānātīti | kathaṃ ca pradīpo

gacchati ? pradīpa ityarciṣāṃ santāna upacaryate, sa
deśāntareṣūtpadyamānastaṃ deśaṃ gacchatī-

tyucyate | evaṃ vijñānamapi cittānāṃ santāna upacaryate |
tadviṣayāntareṣūtpadyamānaṃ taṃ viṣayaṃ

vijānātītyucyate | yathā cābhijāyate tiṣṭhati
rūpamityatra bhaviturbhāvādanarthāntaratvam,

evaṃ vijñāne'pi syāt |

yadi vijñānād vijñānamutpadyate nātmana:, kasmānna
nityaṃ tādṛśamevotpadyate, na

ca kramaniyamenāṅkurakāṇḍapatrādivat ?
sthityanyathātvasya saṃskṛtalakṣaṇatvāt | eṣa hi

saṃskṛtasya svabhāvo yadavaśyaṃ prabandhasyānyathātvaṃ
bhavati | anyathā hi nikāmadhyāna-

samāhitānāṃ sadṛśakāyacittotpattau
prathamakṣaṇanirviśeṣatvāt paścādapi na syāt svayaṃ

vyutthānam |

-------------------

tadākārateti | nīladiviṣayākāratetyartha: | vijñāne
kāraṇabhāditi vijñānaṃ vijñānāntarasya

kāraṇam, ato vijñānāntaraṃ utpādād vijānātīti ucyate
| kāraṇe kartṛśabdaniveśāditi |

kāraṇaṃ kartṛbhūtamiti kṛtvā tadyathā nādasya
kāraṇaṃ ghaṇṭeti ghaṇṭā rautītyucyate, tadvat |

pradīpa iti | arciṣāṃ santāne pradīpa ityupacaryate | eka
iveti kṛtvā sa deśāntare-

ṣūtpadyamāna: santānarūpa:
pradīpadeśāntareṣūtpadyamāna: | taṃ taṃ deśaṃ
gacchatītyucyate | evaṃ cittānāṃ

santāne vijñānamityupacarya te | ekamiveti kṛtvā tat
santānarūpaṃ vijñānaṃ viṣayāntareṣūtpadyamānaṃ

taṃ taṃ viṣayaṃ vijānātītyucyate | santānena
vijñānotpattyā vijānātītyabhiprāya: | yathā vā rūpaṃ

bhavatīti vistara: | yathā bhavitū rūpasya bhāvāt,
janiturjāte:, sthātu: sthiteranarthāntaratvam,

evaṃ vijñāne'pi syāt vijñāturvijñānasya
bhāvādanarthāntaratvam; vyatiriktasya bhāvasyānupalabdhe: |

vaiśeṣikasūtrānusārād vā |

nātmana iti | yadi nātmano vijñānamutpadyate
vijñānalakṣaṇasyāviśeṣāt | tādṛśameva

vijñānamutpadyeta | yadi tvātmata: tasyābhiprāyaviśeṣād
viśiṣṭaṃ jñānamutpadyeta ityabhiprāya: | na

ca kramaniyameneti | kasmācca na kramaniyamenotpadyate |
aniyamenāpi hi utpadyate, gobuddheranantaraṃ

strībuddhi: | strībuddhermahiṣabuddhi: | kasmād
gobuddheranantaraṃ notpadyate ! aṅkura-kāṇḍa-

patrādivaditi | aṅkurāt kāṇḍa evotpadyate, na patrādi |
kāṇḍāt patramevotpadyate, na puṣpādi,

aṅkurādi vā, tadvat |

nikāmadhyānasamāhitānāmiti | nikāmena = paryāptena,
samāptena dhyānena samāhitānām |

sadṛśakāyacittotpattau | sadṛśasya kāyasya cittasya
cotpattau | svayaṃ vyutthānamiti | na paropa-

krameṇetyabhiprāya: | evamanena kasmāt na nityaṃ
sadṛśamevotpadyata iti yat pṛṣṭaṃ tadvisarjanam |

@947

kramo'pi hi cittānāṃ niyata eva | yato nūtpattavyam; tata
eva tasyotpādāt |

tulyākāramapi hi kiñcidutpādane samarthaṃ bhavati;
gotraviśeṣāt | tadyathā strīcittādanantaraṃ

yadi tatkāyavidūṣaṇācittamutpannaṃ bhavati
tatpatiputrādicittaṃ vā punaśca paścāt santati-

pariṇatyā strīcittamutpadyate, tat samarthaṃ bhavati
tatkāyavidūṣaṇācittotpādane tatpati-

putrādicittotpādane vā; tadgotratvāt | anyathā na samartham
|

atha puna: paryāyeṇa strīcittād bahuvidhaṃ cittamutpannaṃ
bahutaramāsannataraṃ vā

tadevotpadyate; tadbhāvanāyā balīyastvāt | anyatra
tātkālikāt kāyabāhyapratyaya-

viśeṣāt | saivaṃ balīyasī bhāvanā kasmānnityaṃ na
phalati ? sthityanyathātvasya saṃskṛta-

lakṣaṇatvāt | tasya
cānyathātvasyānyabhāvanāphalotpattāvānuguṇyāt |

etaddhi sarvacittaprakāreṣu diṅmātram |

-------------------

yattu pṛṣṭam-na ca kramaniyameneti, tad
darśayannāha-kramo'pi hi cittānāṃ nityameveti |

abhīṣṭamevaitat | gotraviśeṣāditi | bhāvanāviśeṣāt |
strīcittāditi vistara: | strīcittāt

stryālambanāccittāt anantaraṃ tasyā: striyā:
kāyastatkāya: | tatkāyasya vidūṣaṇāyai yadi

parivrājakasyānyasya vā sādhościttamutpannaṃ bhavati |
tatpatiputrādicittaṃ vā | tasyā: patiputrādaya: |

ādiśabdena duhitrādayo gṛhyante | tadālambanaṃ cittaṃ
tatpatiputrādicittam | tad vānyatarad yadidaṃ

tasmāt strīcittād anantaramutpannaṃ bhavati | punaśca
kālāntareṇa santatipariṇāmena strīcitta-

mutpadyate | tat paścādutpannaṃ strīcittaṃ samarthaṃ
bhavati tatkāyavidūṣaṇācittotpādane | tatstrīkāya-

vidūṣaṇācittotpādane, tatpatiputrādicittotpādane vā
samartham | kasmād ? ityāha-tadgotratvā-

diti | tatkāyavidūṣaṇācittaṃ tatpatiputrādicittaṃ vā
gotraṃ bījamasyeti tadgotraṃ | cittam, tasya

bhāva:, tasmāt | tajjātīyatvādityabhiprāya: | anyatheti |
atadgotram |

atha puna: paryāyeṇeti vistara: | paryāyeṇa = ayugapat |
strīcittāt tatkāya-

vidūṣaṇācittam, tataśca tatpaticittam, tataśca
tatputracittam, tata eva ca tadduhitṛcittam, tata

eva ca tadupakaraṇādicittamutpannaṃ bhavati | tata:
strīcittād anantarotpannebhyaścittebhyo yad

bahutaraṃ pravāhata: paṭutaraṃ śaktita: āsannataraṃ
vāsyotpādyasya cittasya, tadeva cittamutpadyate;

tadbhāvanāyā balīyastvāt | tasya bahutarasya
paṭutarasyāsannatarasya vā bhāvanāyā balavattaratvāt |

anyatreti vistara: | tatkālapratyupasthitastātkālika:
kāyapratyayaviśeṣo bāhyapratyayaviśeṣaśca,

tasmādanyatra | tasmādṛta ityartha: | tadeva hyutpadyate,
yasya kāyo bāhyo vā pratyayaviṣaya upatiṣṭhate |

saiva balīyasīti | yā bahutarasya paṭutarasya āsannatarasya
vā abhihitā, saiva balīyasī

bhāvanā kasmānnityaṃ na phalati | nahi taccittaṃ nivartate
|

vartate itītareṇa codita āha-sthityanyathātvalakṣaṇatvāt
| sthirenyathātvaṃ lakṣaṇama-

syeti sthityanyathātvalakṣaṇatvāt, tadbhāvāt | tasya
cānyathātvasya saṃskṛtalakṣaṇasya | anya-

bhāvanāphalotpattau anyabhāvanāphalasya
cittāntarasyotpattau ānuguṇyānnityaṃ na phalati
tadevetyartha-

sambandha: |

@948

nirantarakāraṇajñāne tu buddhānāṃ prabhutvam |

evaṃ hyāhu:-

"sarvākāraṃ kāraṇamekasya mayūracandrakasyāpi |

nāsarvajñairjñeyaṃ sarvajñabalaṃ hi tajjñānam ||" iti

prāgevārūpiṇāṃ cittabhedānām ||

ya eva tvayamekīyastīrthika ātmaprabhavāṃ cittotpattiṃ
manyate, tasyaivedaṃ sphuṭaṃ

codyamāpadyate-kasmānna nityaṃ tādṛśamevotpadyate na ca
kramaniyamena, aṅkurakāṇḍapatrādi-

vaditi | mana:saṃyogaviśeṣāpekṣatvāditi cet ? na;
anyasaṃyogāsiddhe: | saṃyoginośca

paricchinnatvādaprāptipūrvikā prāpti: saṃyoga iti
lakṣaṇavyākhyānāccātmana: pariccheda-

prasaṅga: | tato mana: saṃcārādātmana:
sañcāraprasaṅgāt, vināśasya vā |

pradeśasaṃyoga iti cet ? na; tasyaiva tatpradeśatvāyogāt |

-------------------

evaṃ hyāhuriti | sthavirarāhula: |

sarvākāramiti | sarvaprakāram | yāvanto mayūracandrakasya
varṇasanniveśādiprakārā:, teṣāṃ

kāraṇam | idamasya kāraṇam, yenaivaṃ varṇa:, evaṃ
sanniveśa:, evaṃ snigdhatetyevamādibhirākārairna

jñeyam | na jñātuṃ śakyam | kai: ? asarvajñai: |
śrāvakapratyekabuddhādibhi: | sarvajñabalaṃ hi tajjñānam
|

sarvavidvalaṃ hi tad jñānam, yena tatkāraṇaṃ jñāyata
ityabhiprāya: |

prāgevārūpiṇāṃ cittabhedānāmiti | rūpakāraṇamapi
sarvathā jñātumaśakyam, kimarūpiṇā-

mityartha: |

ekīyastīrthika iti | vaiśeṣika: |
mana:saṃyogaviśeṣāpekṣatvāditi cet | syānmatam-

tulye'pyātmanaprabhāvatve cittotpatterātmā kadācit karhicit
mana:saṃyogaviśeṣamapekṣate, ityato

na nityaṃ tādṛśameva cittamutpadyate | na ca
kramaniyamenāṅkurakāṇḍapatrādivaditi | na, anya-

saṃyogāsiddhe: | naitadevam | kasmāt ? tābhyām
ātmamanobhyām anyasya saṃyogasyāsiddhe: |

nahi saṃyogo nāma bhāva: kaścid asmākaṃ siddho'sti |
saṃyoginośceti vistara: | abhyupagate'pi

saṃyoge, saṃyoginośceti vistara: | lokaprasiddhayo:
kāṣṭhayoranyayorvā kayościt | paricchinnatvāt |

paricchinnadeśadṛṣṭatvādityartha: |
lakṣaṇavyākhyānācceti | vaiśeṣikatantre
saṃyogalakṣaṇanirdeśāt |

tata: kim ? ātmana: paricchedaprasaṅga: |
paricchinnadeśatvaprasaṅga: | yatrātmā na tatra mana:, yatra

mano na tatrātmeti | anenānumānāgamāpatito
dharmiviśeṣaviparyayo'sya pakṣasya sandṛṣṭo bhavati |

manasā saṃyoga ātmaneti ātmā dharmī, tasya viśeṣa:
sarvagatatvam | tadviparyayo'sarvagatatvamiti |

tato mana:sañcārādātmana: sañcāraprasaṅgāditi | tato
lakṣaṇād aprāptipūrvikā prāpti: saṃyoga

iti mana:sañcārāt yaṃ yaṃ śarīrapradeśaṃ mana:
sañcarati tatastata ātmā sañcarati = apaitīti prasajyate |

tadyathā-yaṃ yaṃ pṛthivīpradeśaṃ puruṣa: sañcarati,
tatastata ātapo'pasarati | tathāca sati

niṣkriyatvamasya bādhitaṃ bhavatīti sa eva pratijñādoṣa:
| vināśasya vā | prasaṅga iti vartate |

ātmana iti ca | yatra yatra mana: sañcarati tatra tatra ātmā
vinaśyatīti sa eva cātra pratijñādoṣa:

@949

astu vā saṃyoga:, tathāpi nityamaviśiṣṭe manasi kathaṃ
saṃyogaviśeṣa: ? buddhi-

viśeṣāpekṣatvāditi cet ? sa evoparicodyate-kathaṃ
buddhiviśeṣa iti ? saṃskāraviśeṣā-

pekṣādātmamana:saṃyogāditi cet ? cittādevāstu
saṃskāraviśeṣāpekṣāt | nahi kiñcidātmana:

upalabhyate sāmarthyam, auṣadhakāryasiddhāviva
kuhakavaidyaphū:svāhānām | satyātmani

tayo: sambhava iti cet ? vāḍmātram | āśraya: sa iti cet ?
yathā ka: kasyāśraya: ?

-------------------

ātmano nityatvanivṛtte: | pradeśasaṃyoga iti cet |
syānmatam-ātmanā pradeśena saṃyogo manasa:,

ātmano vā pradeśena manasā saha saṃyoga: | yasmin
śarīrapradeśe mano'vasthitaṃ bhavati,

tadgatenātmapradeśena mano na saṃyujyate,
pradeśāntareṇānyapārśvata: saṃyujyate |
tasmādaprāptipūrvakatve'pi

saṃyogasyāprāptenaivātmapradeśena mana: saṃyujyata iti |
tanna; tasyaiva tatpradeśatvāyogāt | na

hyātmano'nyapradeśā vidyante | na caivātmaivātmana:
pradeśo yujyate | astu vā saṃyoga iti vistara: |

abhyupetyāpi saṃyogam, tathāpi nirvikāratvād aviśiṣṭe
manasi kathaṃ saṃyogaviśeṣa: ! kathaṃ

viśiṣṭa: saṃyogo bhavati | yata
evamuktam-mana:saṃyogaviśeṣapekṣatvāditi | buddhiviśeṣā-

pekṣatvāditi cet | sa evopari codyate-kathaṃ buddhiviśeṣa
iti | kasmānna nityamīdṛśamevotpadyate

cittamaviśiṣṭa ātmanīti | kāraṇaviśeṣāddhi
kāryaviśeṣa iṣyate, śaṅkhapaṭahādiśabdavat |

saṃskāraviśeṣāpekṣādātmamana: saṃyogāditi cet |
syānmatam-nityamaviśiṣṭe'pyātmani manasi

ca saṃskāraviśeṣāpekṣāt ātmamanaso: saṃyogād
buddhiviśeṣa iti | taduktaṃ bhavati-saṃskāra-

viśeṣād bhāvanāviśeṣalakṣaṇāt
ātmamana:saṃyogaviśeṣa: tadviśeṣād buddhiviśeṣa iti |
atra

brūma:-cittādevāstu iti vistara: | ayamihā
cāryasyābhiprāya:-sāntarbhavaścittamastītya-

vivāda: | mama tava ca cittamastītyavivāda: |
saṃskāraviśeṣo'pyasti | bhāvanāviśeṣalakṣaṇo

yo'sau vāsanā bījaṃ vā asmābhirvyavasthāpyate |
bhāvanāntaraṃ na veti tu viśeṣa: | tasmāccittādeva

saṃskāraviśeṣāpekṣād buddhiviśeṣo'stu, kimātmanā
tatsaṃyogena vā kalpiteneti | nahi kiñciditi

vistara: | kuhakenaikatareṇa vaidyena kasmaiścid
glānīyauṣadhaṃ dadānena cintitam-`idamauṣadhaṃ

sulabham, viditaṃ cāsya saparijanasya glānasya, etena
cauṣadhenāsya glānasya glānopaśamo

bhavet | tadevaṃ māmavadhūyānye'pi kariṣyanti, tataśca
mamārthalābho na bhaviṣyati' | iti cintayitvā

tadabhimantrya `phū: svāhā, phū: svāhā' iti janasya
darśitam-`anena mantreṇedamauṣadhaṃ sidhyati'

iti | tatra tathā kuhakavaidyaphū:svāhānām
auṣadhakāryasiddhau sāmarthyaṃ nāsti, auṣadhasyaiva tu

sāmarthyam; evamātmano buddhiviśeṣotpattau nāsti
sāmarthyam, cittasyaiva sāmarthyamiti | satyātmani

tayo: sambhava iti cet | syānmatam-satyātmani tayo:
saṃskāracittayo: sambhava:-ityato-

'styātmeti ? atra brūma:-vāḍmātram | nātra kācid
yuktirasti | āśraya sa iti cet |

syānmatam-ātmāśrayastayoriti | yathā ka: kasyāśraya iti |
āśrayarūpeṇodāharaṇaṃ mṛgyate |

tamasyāśrayārthamayuktaṃ darśayannāha-na hi te iti
vistara: | te = saṃskāracitte | citrabadarādivat |

yathā kuḍye citram ādhāryam, badaraṃ ca kuṇḍe |
ādi-śabdena bhājane bhojanamityādi | naiva te

saṃskāracitte tatrātmanyādheye ādhārye | nāpi sa
kuḍyakuṇḍādivadādhāro yukta: | nāpi sa

@950

na hi te citrabadarādivadādhārye | nāpi sa
kuḍyakuṇḍādivadādhāro yukta: | pratighāti-

yutatvadoṣāt naiva sa evamāśraya: |

kathaṃ tarhi ? yathā gandhādīnāṃ pṛthivīti cet ?
atiparitoṣitā: sma: ! idameva

hi na: pratyāyakam-nāstyātmeti | yathā na gandhādibhyo'nyā
pṛthivīti | ko hi

satpuriso gandhādibhyo'nyāṃ pṛthivīṃ nirdhārayati |
vyapadeśastu pṛthivyā gandhādaya iti

viśeṣaṇārtham | te hyeva tadākhyā gandhādayo yathā
vijñāyerannānya iti | kāṣṭhapratimāyā:

śarīravyapadeśavat |

satyapi ca saṃskāraviśeṣāpekṣatve kasmānna yugapat
sarvajñānotpatti: ? yo hi

baliṣṭhastenānyeṣāṃ pratibandha: | sa eva baliṣṭha:
kasmānnityaṃ na phalati ? yo'sya nyāya:

so'stu bhāvanāyā: | ātmā tu nirarthaka: kalpyate |

-------------------

ātmā kuḍyādivat kuṇḍādivacca ādhāro yukta: |
ādiśabdena bhājanādigrahaṇam | kiṃ

kāraṇam ? ityāha-pratighātiyutatvadoṣāditi |
pratighātitvadoṣāt, yutatvadoṣācca | sapratighatva-

prasaṅgāt, pṛthagdeśatvaprasaṅgāccetyartha: | yathā
citrabadarayo:, kuḍyakuṇḍayośca ādhāryādhārabhāve

pratidhātitvaṃ yutatvaṃ ca dṛṣṭe, evameteṣāmapi syāt |
aniṣṭaṃ caitat | ato'nātmāśraya: |

yathā na gandhādibhyo'nyā pṛthivī | tathā
buddhyādibhyo'nyo na ātmeti | ko hi

satpuruṣo gandhādibhyo'nyāṃ pṛthivīṃ nirdhārayati | nahi
pṛthivī katamā ?-ityukte rūpa-gandha-

rasa-sparśebhyo'nyā darśayituṃ śakyate, yathā rūpaṃ
gandhādibhyo'nyaditi |

yadi na gandhādibhyo'nyā pṛthivī, kathamayaṃ
vyapadeśa:-pṛthivyāṃ gandhādaya iti |

anyena hyanyasya vyapadeśo dṛṣṭa:-caitrasya kambala iti |
ata ucyate-vyapadeśastvati vistara: |

viśeṣaṇārthamiti | abādibhyo viśeṣaṇārthamityartha: |
katham ? iti pratipādayati-te

hyeveti vistara: | te hyeveti
evakārastadvyatiriktapṛthivīdravyanivṛttyartha: | ta eva
gandhādaya: |

tadākhyā: pṛthivyākhyā: | yathā vijñāyeran, tathā
viśeṣaṇārthaṃ vyapadeśa ityabhisambandha: | nānya

iti | nābādyākhyā: | pṛthivyākhyebhyo'nye
vijñāyerannityartha: | kāṣṭhapratimāyā: śarīra-

vyapadeśavaditi | yathā kāṣṭhapratimāyā: `śarīram' iti
vyapadiśyate ! anyebhyo mṛṇmayādi-

viśeṣaṇārtham | na ca kāṣṭhapratimāyā: śarīramanyat |
evamihāpi vyapadeśa: syāt-na ca

gandhādibhyo'nyā pṛthivīti |

saṃskāraviśeṣāpekṣatva iti | ātmamana:saṃyogasya |

yo hi baliṣṭha iti | saṃskāraviśeṣa: | tenānyeṣāṃ
saṃskāraviśeṣāṇāṃ pratibandha: |

sa eva baliṣṭha: kasmānnityaṃ na phalatīti |
ācāryavacanam | sa eva punarāha-

yo'sya nyāyo ya: saṃskārasya nyāyo vināśa:, pratibandho
vā | so'stu bhāvanāyā bījānti-

kāyā: | ātmā tu nirarthako niṣprayojana: kalpyate |
saṃskārārthā hi tatkalpanā syāt | tasya

ca saṃskārasya yat kāryam, tad bhāvanayaiva kriyata iti |

@951

avaśyamātmā'bhyupagantavya: | smṛtyādīnāṃ
guṇapadārthatvāt tasya ca guṇapadārtha-

syāvaśyaṃ dravyāśritatvāt teṣāṃ cānyāśrayāyogāditi
cet ? na; na hyeṣāṃ guṇapadārthatvaṃ

siddham | sarvameva no vidyamānaṃ dravyam; "ṣaḍ dravyāṇi
śrāmaṇyaphalāni" iti vacanāt |

nāpyeṣāṃ dravyāśritvaṃ siddham | parīkṣito
hyāśrayārtha: | tasmādyatkiñcideva tat |

ātmanyasati kimartha: karmārambha:-ahaṃ sukhī syām, ahaṃ
du:khī na

syāmityevamartha: ? ko'sāvahaṃ nāma
yadviṣayo'yamahaṅkāra: ? skandhaviṣaya: | kathaṃ jñāyate
?

teṣu snehāt | gaurādibuddhibhi: sāmānādhikaraṇyāttu
gauro'ham, ahaṃ śyāma:, sthūlo'ham,

ahaṃ kṛśa:, jīrṇo'ham, ahaṃ yuveti gaurādibuddhibhi:
samānādhikaraṇo'yamahaṅkāro

dṛśyate | na cātmana ete prakārā dṛśyante | tasmādapi
skandheṣvayamiti gamyate | ātmana

upakārake'pi śarīra ātmopacāro yathā ya evāyaṃ sa
evāham, sa evāyaṃ me bhṛtya iti

bhavatyupakārake'pi ātmopacāro na tvahaṅkāra: | sati
śarīrālambanatve paraśarīrā-

lambano'pi kasmānna bhavati ? asambandhāt | yenaiva hi
sahāsya sambandha: kāyena

cittena vā tatraivāyamahaṅkāra utpadyate, nānyatra; anādau
saṃsāra evamabhyāsāt | kaśca

sambandha: ? kāryakāraṇabhāva: |

yadyātmā nāsti, kasyāyamahaṅkāra: ? idaṃ
punastadevāyātam-`kimarthaiṣā ṣaṣṭhīti ?

yāvadya evāsya hetustasyaivāyam' iti | kaścānyo hetu: ?
pūrvāhaṅkāraparibhāvitaṃ

svasantativiṣayaṃ sāvadyaṃ cittam |

-------------------

smṛtyādīnāmiti vistara: |
syānmatam-smṛtisaṃskārecchādveṣādīnāṃ
guṇapadārthatvāt

tasya ca guṇapadārthasya avaśyadravyāśritatvāt
dravyāśrayaśca guṇavānityevaṃ lakṣaṇopadeśāt | na

caiṣāmanya āśraya: pṛthivyādiko yujyate
aparapratyakṣatvādibhi: kāraṇai: | ato ya eṣāmāśraya:

sa ātmā | tasmādastyātmeti ?

na; asiddhe | naitadevam | kasmāt ? smṛtyādīnāṃ
guṇapadārthatvāsiddhe: | vidyamānaṃ

dravyamiti | yat svalakṣaṇato vidyamānam, tad dravyam | ṣaḍ
dravyāṇi śrāmaṇyaphalānīti |

rūpaskandhādīni pañca skandhāni śrāmaṇyaphalāni
asaṃskṛtaṃ ca ṣaṣṭhamiti ṣaḍ dravyāṇi

bhavanti | nāpyeṣāmiti | smṛtyādīnām | parīkṣito
hyāśrayārtha iti | "yathā ka: kasyāśraya:, na

hi te citrabadarādivad ādhārye" iti vistareṇa |

ete prakārā iti | gaurādiprakārā: | skandheṣvayamiti |
ahaṅkāra: | na tvahaṅkāra iti |

na tu `aham' ityevamākāra: pratyaya ityartha: |

idaṃ punastadevāyātamiti | kimarthaiṣā ṣaṣṭhī ?
svāmyarthā | yathā ka: kasya svāmī | yathā

goścaitra:, kathamasau tasyā: svāmī | tadadhīno hi
tasyāvāhadohādiṣu viniyoga: | kva ca

punarahaṅkāro viniyoktavyo yata etasya svāmī mṛgyate ?
ahaṅkartavye'rthe | kimarthaṃ viniyoktavya: ?

ahaṅkārārtham | aho sūktāni sukhaidhitānām | sa eva hi
nāma tadarthaṃ viniyoktavya iti | kathaṃ

@952

asatyātmani ka eṣa sukhito du:khito vā ? yasminnāśraye
sukhamutpannaṃ dukhaṃ

vā | yathā puṣpito vṛkṣa:, phalitaṃ vanamiti | ka:
punaranayorāśraya: ? ṣaḍāyatanam | yathā

kṛtvā tathoktam |

asatyātmani ka eṣāṃ karmaṇāṃ kartā, kaśca phalānāṃ
bhoktā bhavati ? karteti | ka

eṣa bāhyārtha: ? karotīti kartā | bhuṅkta iti bhoktā |
paryāya ucyate, nārtha: | "svatantra:

kartā" (pā^ 1.4.54) iti kartṛlakṣaṇamācakṣate
lākṣaṇikā: | asti puna: kvacideva

kārye kasyacit svātantryam | loke dṛṣṭaṃ devadattasya
snānāsanagamanādau | ka: punarbhavān

devadattamudāharati ? yadyātmānam ? sa eva sādhya: |

atha pañcaskandhakam ? sa eva kartā | trividhaṃ cedaṃ karma
kāyavāḍmanaskarma |

tatra kāyakarmaṇi tāvat kāyasya cittaparatantrā vṛtti: |
cittasyāpi kāye svakāraṇaparatantrā

hi sarve bhāvā: pravartante | ātmano'pi ca
nirapekṣasyākāraṇatvābhyupagamānna svātantryaṃ

sidhyati | tasmānnaivaṃlakṣaṇa upalabhyate kaścit kartā |

yattu yasya pradhānakāraṇaṃ tattasya kartetyucyate | na ca
ātmana: kvacidapi kāraṇatvaṃ

-------------------

ca viniyoktavya: ? utpādanata:, āhosvit sampreṣaṇata: |
ahaṅkāragatyayogāt utpādanata: |

hetureva tarhi svāmī prāpnoti, phalameva ca svam;
yasmāddhetorādhipatyaṃ phale | phalena ca tadvān

heturiti |

ya evāsya heturahaṅkārasya tasyaivāyamiti | puṣpito vṛkṣa
iti dṛṣṭānta: | yatra siddhānte

vṛkṣāvayavī neṣyate,
vijātīyacaturmahābhūtakāyārammaṇamīṣṭe | yatra tu
vṛkṣāvayavo'sti, tatra

dvitīyo dṛṣṭānta:-phalitaṃ vanamiti | na hi vanaṃ nāma
kiñcidasti | yathā yasmin vane

phalamutpannam, tat phalitamityucyate | yathā yasminnāśraye
ṣaḍāyatanalakṣaṇe sukhamutpannaṃ du:khaṃ

vā, sa sukhito du:khito vā | tathoktamiti | yathā āśraya:
ṣaḍāyatanaṃ tathoktam |

"tadvikāravikāraritvādāśrayāścakṣurādaya:" (abhi^ ko^
1.44) iti |

atha pañcaskandhakam | bhavānudāharatītyadhikṛtam | sa eva
karteti | sa eva pañcaskandha-

lakṣaṇa: kartā, nātmā iti siddho na: pakṣa: | tatrāpi
svātantryaṃ nāstīti darśayannāha-trividhaṃ

cedaṃ karmeti | vistara: | kāyasya cittaparatantrā vṛtti:
cittapravartitvāt kāyakarmaṇa: | cittasyāpi

kāye vṛtti: svakāraṇaparatantrā;
manodharmamanaskārādiparatantratvāt tasyāpyevaṃ tasya
cittaparatantrasya

svakāraṇaparatantrā vṛttiriti nāsti kasyacidapi
svātantryaṃ kāyasya, cittasya, cittakāraṇa-

syānyasya vā | pratyayaparatantrā hi sarve bhāvā: |

"caturbhiścittacaittā hi samāpattidvayaṃ tribhi: |

dvābhyāmanye tu jāyante" (abhi^ ko^ 2.65) iti vacanāt |

ātmano'pi ca nirapekṣasya
buddhiviśeṣādyutpattāvakāraṇatvābhyupagamānna
svātantryaṃ

sidhyati | tasmānnaivaṃlakṣaṇa iti | svatantra: karteti |

@953

dṛśyate | tasmāt sa evamapi na kartā yujyate | smṛtito hi
cchanda:, cchandād vitarka:,

vitarkāt prayatna:, prayatnādvāyu:, tata: karmeti
kimatrātmā kurute !

phalasyāpi ca ka upabhogo yamayamātmā kurvannupabhoktā
kalpyate ? upalabdhiriti

cet ? nātmana: upalabdhau sāmarthyam; vijñāne pratiṣedhāt
|

asatyātmani kasmādasattvādhiṣṭhāna: pāpapuṇyopacayo na
bhavati; vedanādyanā-

śrayatvāt | tadāśrayaśca ṣaḍāyatanam, nātmā yathā
tathoktam |

kathamasatyātmani vinaṣṭāt karmaṇa āyatyāṃ phalotpatti:
? ātmanyapi sati

kathaṃ vinaṣṭāt karmaṇa āyatyāṃ phalotpatti: ?
tadāśritāddharmādharmāt | yathā ka: kimāśrita

ityuktottaraiṣā vācoyukti: | tasmādanāśritādeva
dharmādharmāt bhavatu | naiva tu vayaṃ vinaṣṭāt

karmaṇa āyatyāṃ phalotpattiṃ brūma: | kiṃ tarhi ?
tatsantatipariṇāmaviśeṣād, bījaphalavat |

yathā bījāt phalamutpadyata ityucyate | na ca tadvinaṣṭād
bījādutpadyate |

nāpyanantarameva | kiṃ tarhi ? tatsantatipariṇā-
maviśeṣādaṅkurakāṇḍapatrādikramaniṣpannāt

puṣpāvasānāt | tat puna: puṣpānniṣpannaṃ kasmāttasya
bījasya phalamityucyate | tadāhitaṃ

hi tat paramapuṣpe sāmarthyam | yadi hi
tatpūrvakānnābhaviṣyat, tattādṛśasya phalasyotpattau

na samarthamabhaviṣyat | evaṃ karmaṇa: phalamutpadyata
ityucyate | na ca tadvinaṣṭāt karmaṇa

utpadyate, nāpyanantarameva | kiṃ tarhi ?
tatsantatipariṇāmaviśeṣāt |

kā puna: santati:, ka: pariṇāma:, ko viśeṣa: ? ya:
karmapūrva uttarottaracittaprasava:

sā santati: | tasyā anyathotpatti: pariṇāma: | sa
punaryo'nantaraṃ phalotpādanasamartha:

so'ntyapariṇāmaviśiṣṭatvāt pariṇāmaviśeṣa: | tadyathā
sopādānaṃ maraṇacittaṃ punarbhavasya |

trividhakarmapūrvakatve'pi yatkarma guru vā
bhavatyāsannamabhyastaṃ vā tatkṛtaṃ sāmarthyaṃ dyotyate,

na tvanyasya | yathoktam-

-------------------

evaṃ tarhi ka: kartetyāha-yattu yasya pradhānakāraṇaṃ tat
tasya kartetyucyate | prādhānye

tatpratītyotpatte: | sa evamapi kartā na yujyate |
pradhānakāraṇabhāvenāpi na yujyata ityartha: |

tasyākāraṇatvamupadarśayannāha-smṛtito hi chanda iti
vistara: | pūrvasmartavye'rthe smṛti-

rutpadyate | smṛteśchanda:, kartukāmatā | chandād vitarka:
cetanāviśeṣo'bhisaṃskāralakṣaṇa:, prajñā-

viśeṣo vā yogācāranayena | vaibhāṣikanayena tu
abhirūpaṇavikalpalakṣaṇa: | vitarkāt prayatna: |

vīryam | prayatnād vāyu: | tato vāyo: karma
deśāntarotpattilakṣaṇamiti | kimatrātmā kurute !

vijñāne pratiṣedhāditi | yaivopalabdhi: tadeva vijñānam |
vijñāne ca ātmana: sāmarthyaṃ

pratiṣiddham | cittād evāstu saṃskāraviśeṣāpekṣāt | na
hi kiñcidātmana upalabhyate sāmarthyam |

auṣadhakāryasiddhāviva kuhakavaidyaphū:svāhānāmiti |

yathā tathoktamiti |
"tadvikāravikāritvādāśrayāścakṣurādaya: |" (abhi^ ko^
1.44)

tadāśritāditi | ātmāśritāt | uktottaraiṣā
vācoyuktiriti | yathā ka: kasyāśraya: |

na hi te citrabadarādivad ādhārye | nāpi sa
kuḍyakuṇḍādivadādhāro yukta: | pratighātitva-

@954

"yad guru yaccāsannaṃ yaccābhyastaṃ kṛtaṃ ca yat pūrvam |

pūrvaṃ pūrvaṃ pūrvaṃ vipacyate karmasaṃsāre ||"

tatra vipākahetvāhitaṃ tu vipākaphaladānasāmarthyaṃ
vipākaṃ dattvā vinivartate |

sabhāgahetvāhitaṃ tu niṣyandaphaladānasāmarthyaṃ
kliṣṭānāṃ pratipakṣodayād vinivartate |

akliṣṭānāṃ cittasantānātyantavinivṛtteryadā
parinirvāti |

atha kasmādvipākād vipākāntaraṃ nopadyate ?
bījaphalādiva phalāntaram | na

tāvat dṛṣṭāntena sarvaṃ samānaṃ bhavati | tatrāpi tu na
phalādeva puna: phalāntaramutpadyate |

kiṃ tarhi ? viklittiviśeṣajād vikāraviśeṣāt | yo hi
tatra bhūtaprakārāṅkuraṃ nirvartayati

sa tasya bījam, nānya: | bhāvinyā tu saṃjñayā
sādṛśyādvā pūrvako'pi santāno bīja-

mityākhyāyate | evamihāpi tasmād vipākād yadi
sadasaddharmaśravaṇādipratyayaviśeṣaja: |

kuśalasāsravo'kuśalo vā cittavikāra utpadyate, tasmāt
punarvikārāntaramutpadyate,

nānyatheti samānametat |

athavā punaretadevaṃ vijñātavyam-yathā lākṣārasañjitāt
mātuluṅgapuṣpāt

-------------------

yutatvādidoṣānna vai sa evamāśraya: | kathaṃ tarhīti
vistara: | tadāhitaṃ hi taditi | tena bījena

āhitaṃ tatsāmarthyamityartha: | yathoktamiti |
sthavirarāhulena |

yad guru yaccāsannamiti vistara: | ekasmin santāne catvāri
karmāṇi-guru, āsannam,

abhyastam, pūrvakṛtaṃ ca | eṣāṃ caturṇāṃ gurukarma
pūrvakamiti tribhyastat pūrvaṃ vipacyate |

āsannābhyastapūrvakṛtānāmapi āsannaṃ pūrvam, tat
pūrvaṃ dvābhyāṃ vipacyate | abhyastapūrvakṛtayośca

abhyastaṃ pūrvam iti ekasmāt pūrvaṃ vipacyate |
asatsveteṣu pūrvajanmakṛtaṃ vipacyate aparaparyāya-

vedanīyam |

akliṣṭānāmiti | kuśalānām, anivṛtāvyākṛtānāṃ ca |
viklittiviśeṣajāditi |

bhūmyudakasambandhāt phalasya sūkṣmo vikāro viklitti: |
tasya viśeṣa: sa evātiviprakṛṣṭa: |

tasmājjāto vikāraviśeṣa: | tasmāt | phalāntaramutpadyate
| kīdṛśādvikāraviśeṣāt ? iti

darśayannāha-yo hi tatra bhūtaprakārāṅkuraṃ nivartayati
sa tasya bījam | nānyo bhūtaprakāra: | na

pūrvabījāvastho bhūtaprakāra ityartha: | bhāvinyā tu
saṃjñayeti | `odanaṃ pacati' `saktuṃ pinaṣṭi'

iti yathā bhāvinyā saṃjñayā vyapadeśa:, evaṃ pūrvako'pi
santāna: aviklinnabījāvastha:

bījamityākhyāyate bhāviyānyā saṃjñayeti |
sādṛśyādveti | viklinnaviśeṣajena bhūtavikāraviśeṣeṇa

sadṛśa: | sa pūrvaka: santāna iti kṛtvā `bījam'
ityākhyāyate | evamihāpīti vistara: | yadi

saddharmaśravaṇayoniśomanaskārapratyayaviśeṣājjāta:
kuśalasāsravaścittavikāra utpadyate | asaddharma-

śravaṇayoniśomanaskārapratyayaviśeṣājjāta: akuśalo vā
cittavikāra utpadyate | tasmāt

tadvipākāntaramutpadyate | nānyatheti samānametat | yathā
na phalādeva phalāntaramutpadyate, kiṃ

tarhi ? vikāraviśeṣāt; evaṃ na vipākādeva
vipākāntaramutpadyate, kiṃ tarhi ? cittavikāraviśeṣāt

utpadyate iti tulyametat |

@955

santatipariṇāmaviśeṣaja: phale rakta: keśara upajāyate, na
ca tasmāt punaranya: | evaṃ

karmajādvipākāt, na punarvipākāntaramiti |

yathāsthūlamidamasmadbuddhigamyaṃ darśitam |
nānāvidhaśaktibhinnaistu karmabhiradhi-

vāsitā: santataya etāmavasthāṃ gatā īdṛśaṃ
phalamabhinivartayantīti buddhānāmeva viṣaya: |

āha khalvapi-

"karma tadbhāvanāṃ tasyā vṛttilābhaṃ tata: phalam |

niyamena prajānāti buddhādanyo na sarvathā ||

ityetāṃ suvihitahetumārgaśuddhāṃ

buddhānāṃ pravacanadharmatāṃ niśamya |

andhānāṃ vividhakudṛṣṭiceṣṭitānāṃ

tīrthyānāṃ matamapavidhya yāntyanandhā: ||

-------------------

phale rakta: keśara iti | phalābhyantare keśara: | yatra
bījapūrakarasa amlo'vatiṣṭhate | na

ca sa tasmāt punaranya iti | na rasarakta:
keśarastasmāduktāt keśarāt punarupajāyate | kiṃ

tarhi ? prākṛta evārakta: keśara upajāyata ityartha: |
idamatrodāharaṇam | yathā lākṣārasarakta-

mātuluṅgapuṣpaphalād raktakeśarānna raktaṃ
keśarāntaraṃ punarbhavati | evaṃ karmajādvipākānna

punarvipākāntaramiti | āha cātra-

"cittaṃ hyetadanantabījasahitaṃ santānato vartate,

tattad bījamupaiti puṣṭimudite sve pratyaye cetasi |

tat puṣṭaṃ drumalābhavṛtti phaladaṃ kālena sampadyate,

raṅgasyaiva hi mātuluṅgakusume'nyastasya tatkesare" ||

punarāha-

"karpāsabīje puṣpe ca mātuluṅgasya rañjite |

lākṣayā jāyate raktaṃ yathā karpāsakesaram ||

tasminnastamite raṅge santānād bhāvitakramāt |

karmaṇyastamite caiva bhāvanāta: phalodaya: ||" iti |

karmeti sarvam | tadbhāvanām karmabhāvanām | tasyā:
bhāvanāyā: | vṛttilābham | tadvṛttaṃ

lābham | tatastadvṛttilābhāt | phalamityetaccatuṣṭayam
niyamena yadṛcchayā buddhādanya: śrāvakādi,

sarvathā sarvākāraṃ na prajānāti | arthāduktaṃ
bhavati-buddha eva tatsarvaṃ sarvathā prajānātīti ||

ityetāmiti vistara: | iti-karaṇa: samāptyartha: |
pradarśanārtho vā | etāṃ buddhānāṃ

pravacanadharmatāṃ suvihitena heto: mārgeṇa hetumārgeṇa
śuddhāṃ niravadyāṃ niśamya dṛṣṭā | andhāstīrthyā:;

yathābhūtadarśanavaikalyāt | kutsitā dṛṣṭi: kudṛṣṭi:,
tasyā: ceṣṭitāni kudṛṣṭiceṣṭitāni, vividhāni

kudṛṣṭiceṣṭitāni eṣāmiti vividhakudṛṣṭiceṣṭitā:
svargāpavargahetvapratipannā mithyāprati-

pannāścetyartha: | teṣāmevaṃvidhānāṃ tīrthyānāṃ
kapilolūkādīnām, mataṃ darśanam apavidhyatyaktvā

yānti saṃsārānnirvāṇamiti vākyādhyāhāra: | ke te
sattvā: ? prajñācakṣuṣmanta āryaśrāvakā: |

@956

imāṃ hi nirvāṇapuraikavartinīṃ

tathāgatādityavacoṃ'śubhāsvatīm |

nirātmatāmāryasahasravāhitāṃ

na mandacakṣurvivṛtāmapīkṣate ||

-------------------

atha vā tameva pravacanadharmatāṃ yānti pratipadyanta
ityartha: | pravacanadharmatā punaratra nairātmyam,

buddhānuśāsanī vā |

anya āhu:-pravacanaṃ sūtrādidvādaśāṅgavacogatam | tasya
dharmatā svākhyātatā,

yuktyupetatvāt | nirvāṇadharmatā ca nirvāṇadyotanāt |
yathoktam-"sarva ime dharmā: nirvāṇapravaṇā:,

nirvāṇaprāgbhārā: nirvāṇamevābhivadanto'bhivadanti |
anātmasaṃjñinaśca nirvāṇe śāntasaṃjñina:

santiṣṭhante; ātmocchedaśaṅkāpagamāt" iti |
tadevamanandhā eva yānti, nāndhā: | andhāstu

bhramantyeva saṃsārārṇave nairātmyamapaśyanta: |
taddarśayannāha-imāṃ hīti vistara: | iyaṃ nirātmatā |

nirvāṇameva puraṃ nirvāṇapuram | tasyaikā vartinīti
nirvāṇapuraikamārga: | nānyo mārga ityartha: |

tathāgata evādityo
gambhīradharmābhiprakāśakatvādādityabhūtastathāgata:,
tasya vacāṃsi tānye-

vāṃśava:, tairbhāsvatī ālokavatī
tathāgatādityavacoṃśubhāsvatī | āryāṇāṃ
sahasrairvāhiteti

āryasahasravāhitā | vivṛtāmapīti | tāmimāṃ
nirvāṇapuraikavartinīṃ
tathāgatādityavacoṃ'śubhāsvatīṃ

vivṛtāmapi nirātmatām | prajñācakṣuṣo
viśadasyābhāvāda
vidyākośapaṭalaparyavanaddhanetratvādvā

mandacakṣustīrthiko vātsīputrīyo vāpi nekṣate |
trayaśceha mārgaguṇā: varṇayante | tadyathā-

1. ekāyanatā, abhipretadeśaprayāṇāt | 2. sālokatā, yato
ni:śaṅko gacchati | 3. yātānuyātatā

ca, parimarditasthāṇukaṇṭakāditvāt yena sukhaṃ gacchati |
tatsādharmyeṇeyaṃ nirātmatāvartinī draṣṭavyā |

caturbhiśca kāraṇairmārgo na vidyate- 1.
sattvānutamaskatayā, 2.  prakāśito'pyādityenāvāhitatayā,

3.  bahupuruṣavāhito'pyāvṛtatayā, 4. vivṛto'pi draṣṭu:
mandacakṣuṣkatayeti |

teṣāmihaikameva kāraṇamasya mārgasyādarśana uktam; yato
draṣṭu: doṣeṇaivāyaṃ mārgo na

dṛśyate | mārgadoṣeṇeti | yata eṣa mandacakṣu: etāṃ na
paśyantīti avagantavyam |

iti diṅmātramevedamiti | sarvamiti yathoktam | digeva
diṅmātram | evakārārtho

mātraśabda: | dik pramāṇamasyeti diṅmātramiti vā |
mahato'bhidharmaśāstrādalpamidamupadiṣṭam |

mayeti vākyaśeṣa: | keṣām ? sumedhasām |
matimatāmityartha: | tādarthye ṣaṣṭhī | kiṃvad ?
ityāha-

vraṇadeśo viṣasyeva svasāmarthyavisarpiṇa iti | yathā
viṣaṃ svasāmarthyād vraṇadeśaṃ prāpya

sarveṣvaṅgapratyaṅgeṣvatyantaṃ visarpatīti matvā kenacit
tasya vraṇadeśa: kṛta:-kathaṃ nāmedaṃ

visarpatīti | evaṃ sumedhasa: svasāmarthyavisarpitvād
viṣasthānīya:-ityatasteṣāṃ sumedhasām

uddhaṭitajñānāṃ prājñānāmidamupadiṣṭaṃ mayā |
katham ? alpena granthena mahad abhidharmaśāstram

kāśmīravaibhāṣikanītisiddhamarthata: pratipadyeranniti |

@957

iti diṅmātramevedamupadiṣṭaṃ sumedhasām |

vraṇadeśo viṣasyeva svasāmarthyavisarpiṇa: || iti |

pudgalakośamabhidharmakośabhāṣyaṃ samāptamiti |

kṛtiriyamācāryavasubandhupādānāmiti (1. devadharmo'yaṃ
pravaramahāyānasakalatathāgataśāsanadhūrddharasya
uttarāpathikapaṇḍitasthavira śrīlāmāvākasya yadatra

puṇyamityādi-kā^ |)

-------------------

apare punarvyācakṣate-iti diṅmātramevedamiti | idameva
nairātmyaprativedhamadhi-

kṛtyoktamiti; "kāśmīravaibhāṣikanītisiddha: prāyo
mayāyaṃ kathito'bhidharma:" ityane-

naivārthasyābhihitatvāditi |

samāptaścāyamaṣṭamakośasthānasambaddha eva

pudgalaviniścaya: ||

nānābhidharmārthakaraṇḍabhūta-

metad viva.......ra:.......... |

prasūtatṛṣṇāyamṛtamadbhutayonibhūtam |

vyākhyāpadārkakiraṇai: sphuṭitaṃ madīyai:

śāstrāmbujaṃ budhajanabhramarā bhajantām ||

yo'dhītya sarvaśāstrāṇi vidvadyaśā: yaśomittra: |

sa imāṃ kṛtavān vyākhyāṃ vyākhyāsvanyāsvasantuṣṭa:
||

tena śrībhāratībhartrā paramārthāgamā vyākhyā |

iyaṃ devarūpasya devakalpasya kalpitā ||

ācāryayaśomittrakṛtāyāṃ sphuṭārthāyām

abhidharmakośavyākhyāyām

aṣṭamaṃ kośasthānaṃ samāptamiti

śubham (2. granthakārasaṅkhyā 25000-jā^ |)

@958

abhidharmakośasthakārikāṇām

akārādikrameṇa sūcī

[atra prathamo'ṅka: adhyāyasya, apare cāṅkā: kārikāṇāṃ
bodhakā: santi]

akṣīṇabhāvanāheya: 6/34

agantukāmatā mārga^ 5/44

agamyagamanaṃ kāma^ 4/74

aṇavo'nugatāścaite 5/39

atadvān labhate śuddham 8/14

atikrāntamanaskāro 6/11

ato'nyat kliṣṭamityanye 4/77

ato'bhisamayāntyākhyam 7/21

ato'samayamukto'sau 6/57

adhonṛsuragājānām 3/34

adho'pi madhyamastveke 4/48

adha: sahasrairviṃśatyā 3/58

anāgamye prahāṇākhyau 4/18

anāgāmyaphalaṃ sarvā: 5/66

anāsravaviyogāpte: 5/68

anāsravāṇi bodhyaṅga^ 6/71

anāsravā mārgasatyam 1/5

anāsravaṃ puna: śeṣam 4/88

anicchāvasanānnānye 3/7

anutpādakṣayajñāne 6/67

anta: kalpo'mitād yāvat 3/91

anyatra sā saumanasyam 2/8

anyasyāpyupavāso'sti 4/30

anyā avarabhāgīya^ 5/65

anye narakavedyānya^ 4/63

apāmekādaśodvedham 3/46

apramāṇāni catvāri 8/29

aprahīṇādanuśayād 5/34

apraheyasya te tvekam 4/94

abhibhvāyatanānyaṣṭau 8/35

ardhārdhavṛddhirūrdhvaṃ tu 3/77

ardhārdhahāniraṣṭāsu 3/51

ardhena meroścandrārkau 3/60

ardhaṃ pratāpane'vīcau 3/83

avijñaptistradhā jñeyā 4/13

avyākṛtāntarmukhā hi 5/36

avyākṛte śrotracakṣu^ 7/45

avyākṛtaṃ bhāvanājam 7/53

aśubhasya śubhādyā 4/89

aśubhā: ṣaḍavijñapti: 4/67

aśubhaṃ kāyakarmādi 4/65

aśubhaṃ rūpakāmāptam 4/60

aśaikṣyantyā tadākhye dve 7/46

aśaikṣyaparipūrṇatvam 6/65

aśaikṣaṃ kāyavākkarma 4/64

aśvakarṇo vinatako 3/49

aṣṭadhā prātimokṣākhya: 4/14

aṣṭādaśāveṇikāstu 7/28

aṣṭāpakṣālamuktatvād 8/11

aṣṭābhirekādaśabhi: 2/19

aṣṭābhyo nivṛtaṃ tasmāt 2/69

aṣṭau vimokṣā: prathamau 8/32

aṣṭau sāmantakānyeṣām 8/22

asaṃvarastha: śubhayā 4/22

asaṃvarasya kriyayā 4/37

asaṃvara: saṃvarāpti^ 4/41

asaṃskṛtā kleśahānam 6/76

asaṃskṛtaiva dhātvākhyā 6/78

ahrīragurutā'vadye 2/32

ākāśānantyavijñānā^ 8/4

@959

ākīryate caturthaṃ prāk 6/42

ājñāsyāmyākhyamājñākhyam 2/4

ātmātmīyadhruvoccheda^ 5/7

ādāvante'rbudāt pūrvam 4/102

ādikarmikanirvedha^ 6/70

ādyā dve parihāṇyā ca 6/22

ānantaryasabhāgāni 4/207

ānantaryāṇi karmāṇi 4/91

ānāpānasmṛti: prajñā 6/12

ānāpānau yata: kāya: 6/13

ānimitta: samākārai: 8/24

āpañcamaprakāradhno 6/35

ābodhe: sarvamekatra 6/24

ābhavāgrāṣṭabhāgakṣid 6/44

ābhyantara: samudro'sau 3/52

āyurjīvitamādhāra: 2/45

ārūpyadhāturasthāna: 3/3

ārūpyāptā manodharma^ 1/31

ārūpyāsaṃjñisattveṣu 4/84

ārūpye viṃśati: kalpa^ 3/81

āryamārgasya sarvā dve 5/67

āryākiñcanyasāmmukhyāt 8/20

ālambanaparijñānāt 5/60

ālambete aśaikṣaṃ dvau 8/26

ālasyāt sannidhiṃ kṛtvā 3/97

āvasthika: kileṣṭo'yam 3/25

āveṇike tvakuśale 2/29

āsamudrāsthivistāra^ 6/10

āsayantyāsuvantyete 5/40

āsvādanāsamprayuktam 8/6

āhrīkyamanapatrāpyam 5/47

iti nirvedhabhāgīyam 6/20

iti maulaṃ samāpatti^ 8/5

iti ṣoḍaśacitto'yam 6/27

indriyārthāsta eveṣṭā: 1/14

ihottareṇa kīṭādri^ 3/57

īśvarādiṣu nityatva^ 5/8

uktaṃ ca vakṣyate cānyad 3/36

utkarṣa ekaste'śīti 3/92

upakāriguṇakṣetra^ 4/103

upapattibhava: kliṣṭa: 3/38

upekṣā lobha ākāra: 8/30

ubhayākaraṇaṃ dharmeṇa 6/18

ubhābhyāmapi cakṣurbhyām 1/43

ūrdhvamavyākṛtā: sarve 5/19

ūrdhvaṃ saptadaśasthāno 3/2

ūrdhvaṃsroturabhedena 6/40

ṛddhiśrotramana: pūrva^ 7/42

ṛddhi: samādhirgamanam 7/48

ekajñānānvito rāgī 7/19

ekadvitricaturdvīpā: 3/69

ekākṣepādasāvaiṣyat 3/13

ekādaśabhirarhattvam 2/17

ekāntākuśalaṃ yasmāt 5/42

ekāṃśato vyākaraṇam 5/22

ekaikaṃ puṇyaśatajam 4/110

ekaṃ janmākṣipatyekam 4/95

karoṭapāṇayastāstu 3/64

karmajaṃ lokavaicitryam 4/1

karmāntena tribhirvṛtti: 6/8

kalpasya śastrarogābhyām 3/99

kavalīkāra āhāra: 3/39

kāmadu:khe tato'traiva 6/26

kāmadevāyuṣā tulyā 3/82

kāmadhātau bhavāgre ca 6/73

kāmadhātau śubhaṃ karma 4/46

kāmadhyāneṣu dharme vit 7/40

kāmarūpajadevānām 4/44

@960

kāmādyāptāmalāntaṃ ca 2/40

kāmāptadu:khaviṣayā 6/19

kāmāptadṛśyaviṣayā: 8/34

kāmāptamamalaṃ hitvā 2/12

kāmāptaṃ kuśalārūpam 4/42

kāmāptaṃ nirmitaṃ bāhyam 7/49

kāmāśrayāṇyagradharmān 6/21

kāme'kuśalamūlāni 5/20

kāme trayāptirantyasya 6/55

kāme navaśubhāccittāt 2/67

kāme nivaraṇānyeka^ 5/59

kāme'pi nivṛtā nāsti 4/8

kāme'ṣṭadravyako'śabda: 2/22

kāmeṣvādau vipākau dve 2/14

kāme saparyāvasthānā: 5/35

kāme svālambanā: sarve 3/33

kāmopapattayastisra: 3/71

kāyākṣi śrotravijñānam 8/13

kāraṇaṃ sahabhūścaiva 2/49

kālyaṃ grāhyo'nyato nīcai: 4/28

kāśmīravaibhāṣikanītisiddha: 8/40

kiṃ vighnaṃ tat kathaṃ nānyat 5/27

kukūlaṃ kuṇapaṃ cātha 3/59

kurubāhyo'ntarā mṛtyu: 3/85

kuśalasyāvitarkasya 4/57

kuśalākuśalaṃ kāme 2/66

kaukṛtyamiddhākuśalāni 2/31

kaukṛtyaṃ vicikitsājam 5/49

kramamṛtyostu catvāri 2/16

krodhamrakṣau ca, rāgotthā: 5/48

krodhopanāhaśāṭhyerṣyā^ 2/27

kliṣṭāt svaṃ śuddhakaṃ kliṣṭam 8/16

kliṣṭā vipākajā: śeṣā: 2/60

kliṣṭe tridhātuke lābha: 2/73

kliṣṭeṣvasatprītisukham 8/10

kleśaprahāṇamākhyātam 6/1

kleśāt kleśa: kriyā caiva 3/27

kleśāstrīṇi dvayaṃ karma 3/26

kṣayajñānaṃ hi satyeṣu 7/7

kṣāntijñānānyāntaryam 6/28

kṣīṇasaptāṣṭadoṣāṃśa: 6/26

kṣemākṣemetarat karma 4/45

gatidu:khopakāritva^ 4/117

gate hi śāntiṃ paramāṃ svayambhuvi 8/42

garbhāvakrāntayastisra: 3/17

gotrāccaturṇāṃ pañcānām 6/58

godānīya: sahasrāṇi 3/55

cakrabheda: sa ca mato 4/101

cakravartisamutpatti: 3/95

cakṣuśca dharmadhātośca 1/41

cakṣu: paśyati rūpāṇi 1/43

cakṣu: śrotramanaścittai: 4/75

catasra: saṃvṛttijñānam 7/43

caturdhā naratiryañcau 3/9

caturdhā śuddhakaṃ hāna^ 8/17

caturbhiścittacaittā hi 2/64

caturbhi: sukhakāyābhyām 2/18

caturbhyo'nye tu saṃskāra^ 1/15

caturviṃśatiraṅgulyo 3/87

caturṣvartheṣu pañcānam 2/1

catuṣkoṭikamityanye 4/51

catuṣphalavyavasthā tu 6/52

catūratnamayo meru: 3/50

catvāro bhāvanāheyā: 5/5

catvāro'rūpisāmante 3/35

cittakṣepo manaścitte 4/58

cittacaittā acaramā: 2/62

cittacaittā: sahāvaśyam 2/23

@961

cittacaittāstathānye'pi 2/61

cittāśrayastadvikalpa: 2/5

cittaṃ mano'tha vijñānam 2/34

cetojñānaṃ tu tat tredhā 7/56

caittā dvau saṃvarau teṣām 2/51

caitye tyāgānvayaṃ puṇyam 4/121

chidramākāśadhātvākhyam 1/28

chinātti chidyate caiva 1/36

chinatti strī pumān dṛṣṭi^ 4/80

chedasandhānavairāgya^ 4/42

jambūdvīpe pumāṃścaiva 4/109

jātigocaravijñāna^ 1/19

jātijātyādayasteṣām 2/46

jāmbūdvīpā: pramāṇena 3/75

jñānāṣṭakasya lābho'tha 6/53

tajjā: ṣaḍ vedanā: pañca 3/32

tata ūrdhvaṃ vimāneṣu 3/69

tata ūṣmagatotpatti: 6/17

tato'ntagrahaṇaṃ tasmāt 5/33

tatkṣayāptyā kṣayajñānam 6/45

tatpāñcavidhyāt pañcaiva 6/43

tatra bhājanalokasya 3/45

tatrāvatāro'śubhayā 6/9

tat ṣaḍvidhaṃ dhyānamantyam 7/41

tat sahasraṃ dvisāhasro 3/74

tathānye'pi yathāyogam 1/27

tathā paramanojñānam 7/11

tathā śrotraṃ trayāṇāṃ tu 1/47

tathā'saṃjñisamāpatti: 2/42

tathaiva praṇidhijñānam 7/37

tathaivāsaṃvarastho'pi 4/20

tathaughayogadṛṣṭīnām 5/37

tadanye bhāvanāheyā: 5/52

tadapakṣālasādharmyāt 3/101

tadavadyamṛṣāvāda: 4/99

tadanantarasambhūte: 4/69

tadvikāravikāritvāt 1/45

tasmāccatvāri cittāni 2/71

tāsāṃ saṅkalanaṃ dhātu^ 5/70

tiryak trīṇi sahasrāṇi 3/47

tiṣyastotreṇa vīryasya 4/112

tisro nāmārthavāgjñānam 7/38

tīvrakleśaprasādena 4/54

tuṣitaṇḍulavat karma 3/37

tṛtīyād yāvadūrdhvādho 8/15

tṛtīye pañca tūtpekṣā 8/8

te eva satyabhedena 7/4

te tu vijñaptyavijñaptī 4/2

te puna: saṃskṛtā dharmā: 1/7

te bhāvalakṣaṇāvasthā^ 5/26

te'ṣṭau yojanamityāhu: 3/28

tridhā'du:khāsukhaṃ tacca 8/23

tridhādyaṃ kuśalānyanyāni 7/14

tridhā naśaikṣāśaikṣāṇām 2/38

tridhānye kāmadhātvāptā: 1/30

tridhānye dravyavāneka: 1/38

tribhirghrāṇādibhistulya^ 1/44

trividhāmalarūpokti^ 4/4

triṣu dvīpeṣvānantaryam 4/97

trīṇi catvāri caikaṃ dṛg 4/93

traidhātukāmalā dharmā: 7/18

traiyadhvikānāṃ trividhā 2/37

daśakṛtsnānyalobho'ṣṭau 8/36

daśa bhāvanayā heyā: 1/40

daśaite sapta saptāṣṭau 5/4

darśanāyākṣyabhijñeṣṭā: 8/28

dātā viśiṣṭa: śraddhādyai: 4/115

divyaśrotrākṣiṇī rūpa^ 7/54

@962

dīyate yena taddānam 4/113

du:khahetudṛgabhyāsa^ 5/29

du:khahetvanvayajñāne 7/5

du:khāstridu:khatāyogād 6/3

du:khendriyamasātā yā 2/7

dūṣaṇaṃ māturarhantyā 4/106

dṛgbhāvanā'śaikṣapathe 2/9

dṛṣṭadharmaphalaṃ karma 4/55

dṛṣṭaya: pañca satkāya^ 5/3

dṛṣṭitrayād viparyāsa^ 5/9

dṛṣṭyāptatāyāmekaiko 6/61

dṛṣṭyāmarśāt pradāśastu 5/51

deśasthottaptapūrṇatvai: 3/97

dehā: videhā: kurava: 3/56

daurmanasyena kaukṛtyam 5/57

dau:śīlyataddhetvahatam 4/123

dau:śīlyamaśubhaṃ rūpam 4/122

dravyato daśa caikaṃ ca 8/9

dravyata: ṣoḍaśākāśa: 7/13

dvādaśādhyātmikā hitvā 1/39

dvāviṃśatividaṃ kāmeṣu 4/53

dviguṇottaramūrdhvānām 3/80

dvitīye'nyatra saṅkalpāt 6/72

dvitrisāhasrakāsaṅkhya^ 7/55

dvidhā dhyānāni catvāri 8/1

dvidhā bhūtāni taddhetu: 2/65

dvidhā sānuśayaṃ kliṣṭam 5/32

dve trīṇi trīṇi caikaṃ ca 8/18

dvaidhordhvavṛtternāto'nyo 5/21

dharmakṣāntiṣu vairāgye 4/61

dharmajñānānvayajñānam 7/10

dharmajñānaṃ nirodhe yat 7/9

dharmadānaṃ yathābhūtam 4/125

dharmaskandhasahasrāṇi 1/25

dharmāṇāṃ pravicayamantareṇa 1/3

dharmā: śaikṣādikā ekam 4/92

dhyānajo dhyānabhūmyaiva 4/26   

dhyānayormuditānyāni 8/31

dhyānāt sāmantakād vāntyo 6/48

dhyānādhyakṣādhimokṣeṣu 7/29

dhyāneṣvanyamanojñānam 7/15

dhyāneṣu mārga: pratipat sukhā 6/66

na kasyacidaheto: syāt 4/3

na kāyasyādharaṃ cakṣu: 1/46

na dharmānvayadhīpakṣyam 7/6

na parāvṛtajanmārya: 6/41

na maulā: kuśalārūpyā: 8/21

narakapretatiryañco 3/1

narakādiṣvanāmoktā: 3/4

na rāgastasya varjyatvāt 5/16

nava cittāni tat ṣaṇṇām 2/70

navaprakārā doṣā hi 6/33

navamārgānvayadhiyo: 7/17

navame cetanā yā sā 4/62

navānāṃ tu kṣayajñāne 7/25

navordhvālambanā eṣām 5/13

nātmāsti skandhamātraṃ tu 3/18

nānāsravordhvaviṣayā: 5/18

nānātvakāyasaṃjñāśca 3/5

nāmakāyādayaśceti 3/36

nāmakāyādaya: saṃjñā^ 2/47

nāma tvarūpiṇa: skandhā: 3/30

nāmalā: kṣāntayo jñānam 7/1

nārāyaṇaṃ balaṃ kāye 7/31

nāvyākṛtāstyavijñapti: 4/7

nikāyasthitisaṃkleśa^ 2/3

nimīlite śāstari lokacakṣuṣi 8/41

niyatāniyataṃ tacca 4/50

@963

nirudhyamāne kāritram 2/63

nirūpaṇānusmaraṇa^ 1/33

nirodha ukto vairāgya^ 8/37

nirodhayatyuparaman 2/15

nirodhamārgadṛgdheyā: 5/31

nirodhalābhyubhayato^ 6/64

nirodhastu samāpatti: 8/33   

nirodhākhyā tathaiveyam 2/43

nirvṛtiśceha puṣṭyartham 3/41

nirvidyate du:khahetu^ 6/79

nivṛtasya ca rūpasya 2/39

nivṛtānivṛtābhyāṃ ca 4/24

nivṛte'ṣṭādaśānyatra 2/30

niṣpannaśamatha: kuryāt 6/14

nṛṇāmasaṃvaro hitvā 4/43

nṛṇāṃ varṣāṇi pañcāśat 3/79

naiṣyandikī ca sattvākhyā 4/6

naikayā pañcabhiryāvat 5/69

naikāgrācittayoretau 4/43

pañcadhāvarabhāgīyam 5/43

pañcadhaivordhvabhāgīyam 5/45

pañca bāhyā dvivijñeyā: 1/48

pañcabhyo'nivṛtaṃ tasmāt 2/68

pañcavarṣopamo yāvad 3/70

pañcādye tarkacārau ca 8/7

pañcāṣṭādaśasarvebhya: 4/15

patanīyena cetyeke 4/39

parijñā nava kāmādya^ 5/64

pariṣaṇḍāścatasro'sya 3/63

parihāṇistridhā jñeyā 6/59

pādavṛddhyā tanuryāvat 3/79

punastrīṃstrividhān kṛtvā 6/39

pūrvakleśadaśā'vidyā 3/21

pṛthivī varṇasaṃsthānam 1/13

pṛṣṭhaṃ kṣetramadhiṣṭhānam 4/119

paiśunyaṃ kliṣṭacittasya 4/76

prajñā'malā sānucarābhidharma: 1/2

prajñā śrutādimayyanye 6/15

pratilambhaniṣevākhye 7/27

pratisaṅkhyānirodho yo 1/6

pradāśa upanāhaśca 5/50

prayogajastayoreva 2/53

prayogākṣasamāpatti^ 6/63

pravartake śubhādau hi 4/12

pravṛtterāśrayotpatti^ 2/6  

prahāṇamārge samale 4/87

prahāṇādhāradūratva^ 5/61

prahīṇe du:khadṛggheye 5/28

prāk pañca vārtamānārtyāt 1/23

prāk ṣaḍāyatanotpādāt 3/22

prāṅnivāsacyutotpāda^ 7/30

prāṇātipāta: sañcitya 4/73

prātimokṣadamatyāga: 4/38

prātimokṣasthito nityam 4/19

prātimokṣānvitā aṣṭau 4/17

prāvṛṇmāse dvitīye'ntya^ 3/61

phale phalaviśiṣṭasya 6/32

bahubhiryukta ekānna 2/21

buddhatvam, apakarṣetu 3/94

buddhasaṅghakarān dharmān 4/32

buddhe na tāḍanecchasya 4/104

bodhilabhyā munerna prāk 2/44

bodhisattva: kuto yāvad 4/108

brāhmaṇyaṃ brahmacakraṃ ca 6/54

brīhisantānasādharmyād 3/11

bhavāgrajā: kṣāntivadhyā: 5/6

bhavāgrārdhavimuktordhva^ 6/47

bhikṣurdṛkcarito vṛttī 4/100

@964

bhūmisañcārahānibhyām 4/40

bhūtāni pṛthivīdhātu^ 1/22

madhye sārdhadvisāhasra^ 3/66

mano'nyavittiśraddhādī^ 2/11

manovittitrayaṃ tredhā 2/13

mahākṛpā saṃvṛtidhī: 7/33

mātāpitṛglānadhārma^ 4/118

māyā śāṭhyamatho mrakṣo 5/58

māyā śāṭhyaṃ ca kāmādya^ 5/53

mārgaśca dravyatastu dve 6/75

mithyācārātigarhyatvāt 4/33

mithyādṛṣṭestu mohena 4/71

mūrdhalābhī na mūlacchit 6/23

mithyādṛṅvimatī tābhyām 5/14 

mūlacchedastvasaddṛṣṭyā 4/79

mūlaṃ bhavasyānuśayā: 5/1

mṛtasyāpyastyadhiṣṭhānam 7/52

mṛtyūpapattibhavayo: 3/10

mṛdutīkṣṇendriyau teṣu 6/29

mṛṣāvādaprasaṅgācca 4/34

merumūrdhni trayastriṃśā: 3/65

moha: pramāda: kauśīdyam 2/26

mriyate na phalabhraṣṭa: 6/60

ya: sarvathā sarvahatāndhakāra: 1/1

yatra bhinnena tadbuddhi: 6/4

yathākramaṃ dhyānaphalam 7/50

yathākṣepaṃ kramād vṛddha: 3/19

yathoktā eva sā'vidyā 5/38

yathotpannāni bhāvyante 7/20

yadbalājjāyate yat tat 2/58

yadyakopya: kṣayajñānāt 6/50

yadvirakta: sthiro bāla: 4/52

yadvairāgyāya yallābha: 7/26

yāvajjīvaṃ samādānam 4/27

yāvat pañcaprakāraghnau 6/30

yugapad yāvadaṣṭābhi: 4/81

ye nirodhāraṇāmaitrī 4/56

ye'pyanye caitasā: kliṣṭā: 5/46

ye sāsravā upādānaskandhā: 1/8

yogapravartitaṃ cakram 4/126

rāgapratighamānai: syād 5/23

rāśyāyadvāragotrārthā: 1/20

rūpaṃ dvidhā viṃśatidhā 1/10

rūpaṃ pañcendriyāṇyarthā: 1/9

lakṣatrayaṃ sahasrāṇi 3/53

lavaśo rātryaharvṛddhī 3/52

lābho mārgābhisamaye 6/74

lobhajaṃ kāyavākkarma 4/86

lohāpśaśāvigocchidra^ 3/86

laukikenāryavairāgye 6/46  

vaṅkadoṣakaṣāyokti: 4/59

vadhavyāpādapāruṣya^ 4/70

varṇādisampadā vastu 4/116

vartamānā: phalaṃ pañca 2/59

vāṅmārgālambanā cāsau 7/39

vāhād varṣaśatenaika^ 3/84

vikṣiptācittakasyāpi 1/11

vicāraprītisukhavat 8/2

vijñaptyā tu yutā: sarve 4/23

vijñaptyaivānvita: kurvan 4/25

vijñānasthitaya: sapta 3/6

vijñānaṃ na sthitiproktam 3/8

vijñānaṃ prativijñapti: 1/16

vitarkacārāvaudārya^ 2/33

vitti: prāṅmaithunāt tṛṣṇā 3/23

vidyā'vidyetarasparśā: 3/31

viparyayāt sucaritam 4/66

viparyastamatiryāti 3/15

@965

viparyāsāt tadvipakṣau 6/7

vipākajairyāpathika^ 2/72

vipākajaupacayikā: 1/37

vipākaphalamantyasya 2/56

vipāko jīvitaṃ dvedhā 2/10

vipāko'vyākṛto dharma: 2/57

viprayuktāstu saṃskārā: 2/35

vibhavecchā na cāryasya 5/11

vibhūtarūpasaṃjñākhyā: 8/3

vimuktyānantaryapathā 6/49

vimucyate jāyamānam 6/77

vivartate'kṣasaṃvarta: 3/93

vivādamūlasaṃsāra^ 1/21

viśeṣaṇārthaṃ prādhānyād 1/24

viṃśatyantaritānyeṣām 3/68

vīryaṃ samyakprahāṇākhyam 6/69

vṛttastha: śrutacintāvān 6/5

vedanā cetanā saṃjñā 2/24

vailakṣaṇyād vipakṣatvād 5/62

vaiśāradyaṃ caturdhā tu 7/32

vyapakarṣadvayavato 5/6  vyāpāda: sattvavidveṣa: 4/78

vyutkrāntakasamāpatti: 8/19

śāstrapramāṇamityeke 1/26

śiṣyasādhāraṇā anye 7/35

śīlāṅgānyapramādāṅgam 4/29

śīlaṃ sucaritaṃ karma^ 4/16

śuddhāmalā: nirmalāstu 8/25

śeṣe caturdaśākāre 7/12

śaikṣottāpanamuktau vā 7/24

śraddhā'pramāda: praśrabdhi: 2/25

śraddhā vīryaṃ smṛti: prajñā 6/68

śrāmaṇyamamalo mārga: 6/51

śrutacintāmayaṃ trīṇi 6/25

ṣaḍarhanto matāsteṣām 6/56

ṣaḍ rāgabhedā: saptoktā: 5/2

ṣaṇṇāmanantarātītam 1/17

ṣoḍaśe tu phalasthau tau 6/31

ṣoḍaśe ṣaṭ sarāgasya 7/22

sakṛt kṣayo visaṃyoga^ 5/63

saṅghabhedastvasāmagrī 4/98

saṅghabhede mṛṣāvādo 4/105

sañcetanasamāptibhyām 4/120

sajātiśuddhadivyākṣi^ 3/14

satyānyuktāni catvāri 6/2

saddharmo dvividha: śāstu: 6/16

sanidarśana eko'tra 1/29

saptabhūmijayābhijñā^ 7/23

saptama: svayamapyatra 4/83

sapta mānā navavidhā: 5/10

sapta sālambanāścitta^ 1/34

saptāgninādbhirekaikam 3/102

sa pratītyasamutpādo 3/20

sa pluto'rdhapluta: sarva^ 6/38

sa bhaviṣyadbhavaphalam 3/24

sabhāgatā sattvasāmyam 2/41

sabhāgatā sā tu puna: 2/48

sabhāgahetu: sadṛśā: 2/52

samantatastu triguṇam 3/48

samānasiddhā dṛgdheyā: 5/54  

samāhitāryamārgasthau 4/21

samutthānaṃ dvidhā hetu^ 4/10

samaṃ prāk ca mitasyāsti 4/72

samprajānam viśatyeka: 3/16

samprayogeṇa tadyuktā: 4/9

sambhāradharmakāyābhyām 7/34

sambhinnālāpapāruṣya^ 4/82

sarvakālāstitoktatvāt 5/25

@966

sarvatraga: sabhāgaśca 2/52

sarvatragā anuśayā: 5/17

sarvatragākhya: kliṣṭānām 2/54

sarvatragā du:khahetu^ 5/12

sarvatra sarvaṃ dadata: 4/111

sarvatrānāgatairebhi: 5/24

sarvasaṃgraha ekena 1/18

sarvālpairniśa: śubho'ṣṭābhi: 2/20

sarve cet saṃvṛtā eka^ 4/31

sarve'tītasya catvāri 4/90

sarve'dhipatiniṣyanda^ 4/85

sarvobhayebhya: kāmāpto 4/35

savitarkavicāratvāt 2/28

savitarkavicārā hi 1/32

saviśeṣaṃ phalaṃ tyaktvā 6/62

sahasramāyu: kuruṣu 3/78

sahaikatra dvayābhāvāt 3/12

sāmantakāstu vijñapti: 4/68

sārdhatriyojanaṃ tvekam 3/54

sārdhadviśatapārśvo'tra 3/67

sāvadyā nivṛtā hīnā: 4/127

sāsravānāsravā dharmā: 1/4

sāsravānāsravaṃ jñānam 7/2

sāsravā nṛṣvakopyasya 8/27

sāṃvṛtaṃ sarvaviṣayam 7/3

sukhavedyaṃ śubhaṃ dhyānād 4/47

sukhābhyāṃ samprayukto hi 5/55

so'ntarotpannasaṃskārā^ 6/37

saumanasyasukhopekṣā 8/12

saṃyojanādibhedena 5/41

saṃyojanādivacanāt 3/29

saṃvara: sarvasattvebhyo 4/36  saṃvartakalpo narakā^ 3/90

saṃvartanya: punastisro 3/100

saṃvṛtijñānamaraṇā 7/36

skandheṣvasaṃskṛtaṃ noktam 1/22

sthānāt sthānādadhoyāvat 3/72

sparśasañcetanāvijñā: 3/40

spraṣṭavyaṃ dvividhaṃ śeṣā: 1/35

svakādharatrayordhvaikā^ 5/30

svato'nye kāraṇaṃ hetu: 2/50

svaparārthobhayārthāya 4/114

svabhāvapratipakṣābhyām 7/8

svabhāvasamprayogābhyām 4/49

svabhūmikasya catvāri 4/91

svabhūmikena nirvāṇam 7/51

svabhūmyuparamo mārga: 5/15

smṛtyupasthānamekaṃ dhī: 7/16

svargāya śīlaṃ prādhānyāt 4/124

savadhobhūviṣayā labhyā 7/44

svāni bhūtānyupādāya 4/5

svārthopalabdhyādhipatyāt 2/2

svo'ṣṭālambanamārūpyā 3/34

hetukarmavalād dhāgvo: 8/38

heturatra samutpāda: 3/28